Chikoro Utarapa ne Yesu Kiristo Ashiri Aeuitaknup — The New Testament in Ainu (1897), with a modern-orthography layer
availability: The 1897 Ainu text is in the public domain. All editorial layers of this edition (regularized modern orthography, apparatus) are released under CC BY 4.0. (https://creativecommons.org/licenses/by/4.0/)

Mattayos 1

Abraham poho ne Dabid kor poho Yesu Kiristo ekasi sinrit ikiri a=nuye kampi.

Abraham anakne Isaak sankere; Isaak anakne Yakob sankere; Yakob anakne Yuda newa Yuda kor akutari sankere;

Yuda anakne Tamara tura Perez newa Zera sankere; Perez anakne Ezrom sankere;

Ezrom anakne Aram sankere; Aram anakne Aminadab sankere; Aminadab anakne Naasson sankere; Naasson anakne Saramon sankere; Saramon anakne Rakab tura Booz sankere;

Booz anakne Rut tura Obeed sankere; Obeed anakne Yessay sankere;

Yessay anakne mosir esapane kur Dabid sankere nisa ruwe ne. Dabid anakne hoskino an Uria kor maci tura Soromon sankere;

Soromon anakne Roboam sankere; Roboam anakne Abia sankere; Abia anakne Asa sankere;

Asa anakne Yosapat sankere; Yosapat anakne Yoram sankere; Yoram anakne Ozia sankere;

Ozia anakne Yoatam sankere; Yoatam anakne Akaz sankere; Akaz anakne Ezekia sankere;

Ezekia anakne Manasse sankere; Manasse anakne Amon sankere; Amon anakne Yosia sankere;

Babironia mosir oro ta teke a=paste wa a=tura hi ta, Yosia anakne Yekonia newa Yekonia kor akutari sankere nisa ruwe ne.

Babironia mosir or ta teke a=paste wa a=tura okake ta, Yekonia anakne Saratiru sankere; Saratiru anakne Zorobaberu sankere;

Zorobaberu anakne Abiod sankere; Abiod anakne Eriakeim sankere;

Eriakeim anakne Azoro sankere; Azoro anakne Sadok sankere; Sadok anakne Akeim sankere;

Akeim anakne Eriod sankere; Eriod anakne Ereazar sankere; Ereazar anakne Mattan sankere;

Mattan anakne Yakob sankere; Yakob anakne Maria kor hoku Yosep sankere: tan Maria oro wa Yesu ani a=ye Kiristo hekatu nisa ruwe ne na.

Tanpe kusu, awkotama ciki Abraham oro wano Dabid pakno ine aynu ikiri ikasma wan aynu ikiri an; Dabid oro wano Babironia mosir oro ta teke a=paste wa a=tura pakno ne yakka ine aynu ikiri ikasma wan aynu ikiri an ruwe ne; suy, Babironia mosir oro ta teke a=paste wa a=tura oro wano Kiristo pakno ine aynu ikiri ikasma wan aynu ikiri an ruwe tapan na.

Yesu Kiristo hekatu katuhu anakne tapne ne ruwe ne: Kor hapo Maria anakne Yosep or ta a=kopakasnu wa an rapoketa, naa somo uorepa hi ta, Askanne Ramat kusu honkor wa an hi a=nukar ruwe ne.

Kor hoku Yosep anakne owpeka aynu ne, awa, mosma kur teksama ta ne siwentep yaynikorosmare niwkes, tanpe kusu, nuyna no uosurpa ani yaynu nisa ruwe ne.

Ayke, tapanpe eyaykosiramse rapoketa heta, inkar=an Utarpa uytekpe wentarap ani Yosep oro ta ek hine ene itak hi:— Dabid sanike ne Yosep, e=kon maci honkor katuhu anakne Askanne Ramat an anpe ne kusu, e=kor maci kor kuni iteki isitoma.

Ne siwentep anakne okkaypo hekature kusu ne na; orowa, Sinuma anakne kor utar kor katpak isamka kuni kusu ne ayay ne kusu, Yesu ani an rehe ani kore yan, sekor itak.

Tapanpe an katu anakne, Okkay eramuskare siwentep honkor wa okkay ayay hekature, Rehe anakne Immanueru sekor rehe ani a=rékore kusu ne, sekor Utarpa oro wano ueinkar kur a=ytakte hawehe a=ueomare kuni kusu an anpe ne ruwe ne;

Immanueru sekor an itak ipehe anakne, Kamuy un turano an ruwe ne ani an itak ipehe ne ruwe ne.

Orowa, Yosep mos, ayke, hopuni wa Utarpa uytekpe ikaspaotte néno ki wa kor maci kor ruwe ne;

awa, po kor pakno sama ta hotke somo ki ruwe ne: ne hekature poho Yesu ani an rehe ani rékore nisa ruwe ne na.

Mattayos 2

Mosir esapane kur Herod siknu wa an rapoketa, Yesu Yudea mosir ta an Betrehem kotan ta hekatu nisa ruwe ne; awa, inkar=an, mosirpa wano pawetok kor utar Yerusarem kotan ta arki wa ene hawe okay hi :—

Yudea mosir un utar esapane kusu hekatu kur anakne hunak ta an ruwe he an? Mosirpa ta kor nociw ci nukar, awa, onkami kuni kusu ci arki as ruwe ne, sekor itak.

Mosir esapane kur Herod anakne tan oruspe nu ohiki, Yerusarem kotan ta okay utar tura sineykinne kewtura ci=wkopoye nisa ruwe ne.

Ayke, Herod anakne Kamuy kor kenru esapane utar opitta, kampi-nuye utar tura uekarire wa Kiristo hunak ta an kotan ta hekatu kusu ne ya, sekor sinuma uwepekennu nisa ruwe ne.

Ne utar ese wa ene hawe okay hi :— Yudea mosir un Betrehem kotan, Ku=kor Israeru un utar epunkine kuni kusu an ap Eani oro wano hekatu kusu ne kusu, Aokay anakne Yudea un esapane kur tumke ta iyotta kosne p somo e ne ruwe ne;

sekor an itak ueinkar kur nuye kampi-sos kasike ta a=nuye wa an kusu, Yudea mosir un Betrehem kotan ta hekatu kusu ne, sekor ne utar ese nisa ruwe ne na.

Orowa, Herod anakne nuyna no pawetok kor utar hotuyepakara wa ne nociw henpara ta anukarape an sekor usa piskani uwepeker nu.

Ayke, Betrehem kotan orun payere wa ene itak hi :— Eci=paye wa pon ayay oruspe tomteno hunara wa nu yan. Ayne, eci=pa ciki kanna-suy hosippa wa en=nure wa en=kore yan, oro ta kuani ne yakka ku=oman wa onkami ku=ki kusu ne na, sekor itak.

Orowa, ne utar mosir esapane kur ye itak nu okere kor paye: ayke, inkar=an, mosirpa ta a=nukar nociw suy a=nukar, awa, ne nociw sinuma utar kotcaot oman hine ayay an

usike kasikeketa an wa an pakno ki nisa ruwe ne.

Ne nociw nukar ciki sino ar enupetne ruwe ne. Orowa, cise orun ahup wa ayay kor hapo Maria turano an wa nukar, ayke, hepokiciw wa Sinuma onkami, sama ta, i=kor o suop maka hine tonkani, senko, motsuyaku sapte wa, oro ta yanke nisa ruwe ne.

Korka, iteki Herod or ta hosippa yan, sekor wentarap ani a=kaspaotte wa kusu, ne utar oya ru kari kor kotan un hekompa nisa ruwe ne na.

Ne utar paye wa isam okake ta, inkar=an, Kamuy uytekpe wentarap ani Yosep oro ta ek hine ene itak hi :— Herod anakne ayay rayke kuni ne hunara kusu ne kusu, hopuni wa ayay unuhu tura Ecipt mosir or ta ekira, Kuani Ku yep e nure kuni pakno ne kotan ta okay yan, sekor itak.

Orowa, Yosep hopuni wa, ayay unuhu tura wa ancikar ta Ecipt

mosir orun paye ruwe ne; awa, Herod ray wa isam pakno ne mosir or ta okay: tapanpe anakne, Utarpa oro wano ueinkar kur ci=itakte hawe-he :— Ecipt mosir orowa Ku Poho Ku=hotuyekar na, sekor a=ye itak a=ueomare kuni kusu an okaype ne ruwe ne.

Pawetok kor utar oro wano a=kokantama a an sekor Herod eramuan kor, sino iruska, ayke, ne pawetok kor utar or ta usa piskani anu pakihi esanniyo hine ipawetenke sanke wa Betrehem kotan epitta okari tu pa tukarike ta an okkay ayay opitta ronnu yara nisa ruwe ne.

Tanpe kusu, ueinkar kur Yerimia ye itak,

Ram kotan ta hawe anu, Cis anpe newa poro yaytuwaskarap an, Rakeru anakne kor poho kusu cis; Ayke isam wa kusu a=ratcire eaykap, — sekor an itak a=ueomare ruwe ne.

Herod ray wa isam ciki, inkar=an, — Utarpa uytekpe Ecipt mosir or ta an Yosep oro ta wentarap ani ek hine ene itak hi :—

Ayay inotu ehunara utar ray wa okere kusu, hopuni wa ayay unuhu tura wa Israeru mosir orun paye yan, sekor itak.

Orowa, sinuma hopuni wa ayay unuhu tura hine Israeru mosir orun ek nisa ruwe ne.

Korka, onaha Herod sirihi ne Arukeraus anakne mosir sikkasima wa an siri sekor oruspe sinuma inu kor, ne mosir orun paye kuni isitoma ruwe ne: orowa, wentarap ani a=eramante wa kusu Gariraya mosir or ta hekomo,

ayke, Nazaret ani a=porse maciya or ta osiroma nisa ruwe ne: tapanpe anakne, Nazaret un kur ani a=rékore kusu ne sekor ueinkar utar ye itak a=ueomare kuni kusu an ruwe ne na.

Mattayos 3

Ne toho ta Baptisma kore Yoannes anakne Yudea mosir un nup or ta ek wa upaskuma ki hine ene itak hi :—

Eci=yaykokatpak yan: kanto mosir ehanke no an ruwe ne kusu ne na ani itak.

Tanpe anak :— Nup or ta aynu hawe anu, Utarpa ruhu etokooyki, Kor apkas ru kuwanno kar yan, sekor ueinkar kur Isaya itak hawe epeka kunne.

Yoannes yaykota kor raip anakne Rak ta numaha ani a=kar amip ne, kut anakne tonto kut e=kut kor ruwe ne; aep anak omakirus newa kimun soyay ninke ne ruwe ne na.

Ne hi ta Yerusarem kotan un utar hemhem, Yudea mosir un utar hemhem, Yorodan pet epitta sikapneka no okay utar hemhem

Yoannes oro ta paye, orowa kor wen-puri eyaypusi wa Yorodan pet or ta paptisma a=kore nisa ruwe ne.

Korka, Baptisma a=kore kuni ne Parisee un utar newa Saddokay un utar inne no arki siri nukar ciki, oro ta ene hawe okay hi :— Raskuru tokkoni kor sanike ne eci utar, i=yos no ek iruska anpe oro wano eci=kira kuni, inan kur eci=epakasnu ruwe he an?

Tanpe kusu, yaykotatpak kopakeat puri eci=ki yan:

orowa, ci=kor mici anakne Abraham ne sekor, iteki eci=kewtum ta ye kuni anpe esanniyo yan; inanpe kusu ne yakun, eci or ta ku=ye, Kamuy anakne tan suma ani Abraham poho ne kusu hetukure easkay ruwe ne kusu ne na.

Tane poka mukar anakne ni sinrit or ta a=ante ruwe ne: tanpe kusu, pirka ipehe somo hetukure opittano okay cikuni anakne a=otuypa wa ape oske ta a=osurpa kusu ne.

Eci yaykokatpakte kuni kusu sonno newa kuani wakka ani paptisma eci=kore as na: korka, en=os ek kur anakne en=akkari kiroroasnu kur ne, Sinuma kor keyrehe ku ani poka pakno an kur somo ku ne ruwe ne: Sinuma anak Askanne Ramat newa ape ani paptisma eci=kore kusu ne na:

kor tekehe or ta muy kor wa tomteno kor a=tuytuye usike askannere kusu ne: orowa, munki uwekarpare wa puhu or ta omare, muruhu anakne a=uska eaykap ape ani uhuyka kusu ne na.

Okake an kor, paptisma a=kore kuni kusu Yesu anak Gariraya mosir oro wano Yorodan pet sama ta an Yoannes oro ta ek.

Korka, Yoannes anakne Yesu etoko tuye kuni a=ramu hine ene itak hi :— Aokay oro wano kuani paptisma a en=kore kunip ne awa, en or ta Aokay ek ya? sekor itak.

Korka oro ta Yesu ese hine ene itak hi :— Ci utar anakne tanpe néno opittano okay owpeka puri ki kuni aesanniyop ne kusu, tane en=ukte wa en=kore. Orowano a=kore nisa ruwe ne.

Orowa Yesu anak paptisma a=kore ciki, nani wakka oro wano yan: ayke, inkar=an, Sinuma kusu kanto kotor makke, awa, Kamuy kor Ramat kusuwep katuhu nepkor an wa ran hine Sinuma kasike ta rew siri a=nukar ruwe ne;

orowa, inkar=an, kanto oro wano hawe anu wa ene itak hi :— Tanpe anak, Ku=omap, Sino ku=enupetne Poho ne ruwe ne, ari itak nisa ruwe ne na.

Mattayos 4

Ne oro Yesu anakne nitne kamuy oro wano a=koramnukar kuni ne Ramat ani nupuri oro ta a=tura nisa ruwe ne na.

Awa, kunne rerko tu hotne rerko, tokap rerko tu hotne rerko utur ta somo ramnu ki, okake ta Sinuma sanpe-tasaske nisa ruwe ne.

Ayke ikoranmukarape Sinuma oro ta ek wa ene itak hi :— Aokay anakne Kamuy Poho E ne ciki, tan suma aep ne a=kar kuni kusu kaspaotte yan, sekor itak.

Korka, Sinuma ese wa :— Aynu anakne owse aep an kusu a=siknure somo ki, korka, Kamuy paroho wano san pisno okay itak an kusu siknu kusu ne, sekor an itak a=nuye wa an ani an itak ari itak nisa ruwe ne.

Orowano, nitne kamuy anakne Sinuma tura wa askanne maciya orun paye, ayke, Kamuy kor kenru kitayke ta aste wa ene itak hi :—

Aokay anakne Kamuy Poho E ne yakun, E=kor netopake herasi osura: inanpe kusu ne yakun, ene ciesinnuye wa an na :— Aokay kusu sinuma anakne kor hawturunpe kaspaotte: E=kor kemaha iteki suma eokte kuni ne, Kor teke kata e punire kuni kusu ne na; sekor itak.

Oro ta Yesu :— E=kor Utarpa ne Kamuy iteki koramnukar yan sekor an itak ne yakka a=nuye wa an ruwe ne, ani ye nisa ruwe ne.

Suy, nitne kamuy anakne Yesu tura wa sino ri nupuri oro ta paye wa inki mosir or ta okay citomtep opitta nukare wa ene itak hi :—

Aokay en=orun kokkae-sirotke wa en=onkami yakanak ne tan okaype opitta e kore as kusu ne, sekor itak.

Orowa sinuma orun Yesu ene itak hi :— Satan, oyak ta oman, E=kor Utarpa ne Kanruy or ta onkami, owse Sinuma or ta patek yaysieywankere e ki kusu ne na, sekor an itak a=nuye wa an ruwe ne kusu ne na, sekor ye nisa ruwe ne.

Orowano, nitne kamuy Sinuma ekohopi, awa, Kamuy hawturunpe arki wa Sinuma or ta yaysieywankere nisa ruwe ne na.

Orowa, Yoannes anakne upakasnu cise or ta a=ahunke wa an oruspe Yesu nu ciki Sinuma Gariraya mosir oro ta oman nisa ruwe ne;

Nazaret kotan ekohopi wa Zeburon kotan newa Naptari kotan okari an atuy sam ta okay Kapernaum kotan oro ta oman wa an nisa ruwe ne;

tanpe anakne Yorodan pet kus ta, atuy sam ta okay, Zeburon kotan hene, Naptari kotan hene, Oya mosir un kur kor Gariraya mosir,

Kunne hi oske ta rok utar Poro nupeki nukar nisa, Suy, ray kurihi an uske ta rok utar or ta,

Ne utar or ta peker hetuku nisa ruwe ne na, sekor ueinkar kur ne Isaya ye itak a=ueomare kuni kusu an anpe ne ruwe ne na.

Tan te oro Yesu upaskuma ki kuni heasi wa ene itak hi :— Eci=yaykokatpak yan; kanto mosir ehanke no an ruwe ne kusu ne na, ani itak.

Yesu Gariraya mosir atuy sama ta apkas wa an hi ta irwak ne utar tun nukar nisa ruwe ne, rehe anakne Simon ani a=ye Petros newa kor irwak ne Andreas ne ruwe ne: ne utar anakne cep koyki utar ne wa kusu, kor ya atuy or ta turpa wa okay siriki ruwe ne. Awa, oro ta Sinuma ene itak hi :—

En=os arki yan, aynu peray-kar utar eci ne kuni kusu eci=kar as na, ari itak.

Orowa nani kor ya osurpa wa ne utar Yesu os paye nisa ruwe ne.

Imakake ta ne i wano arpa, ayke, suy mosma okay tu irwak ne utar Zebedee kor poho Yakob newa kor irwak Yoannes newa nukar nisa: kor mici Zebedee turano cip or ta okay wa ya oske wa okay, awa, sinuma ne utar ne yakka hotuyekar.

Orowa, nani kor mici newa kor cip kane ante wa Sinuma os paye nisa ruwe ne na.

Orowa, Yesu anakne Gariraya mosir epitta apkas wa Kamuy kor kenru ta epakasnu hemhem ki, mosir kusu an pirka sonko ye wa upaskuma hemhem ki: naa sama ta, aynu tumke ta okay usa tasum newa usa siyeye iwankere nisa ruwe ne na.

Orowa, Siria mosir epitta Sinuma siassuru aste wa an, awa, usa okay tasum kor utar hemhem, usa okay iwnin newa siyeyepa utar hemhem, nitnep sikatkari utar hemhem noci-ius utar hemhem, tususke tasum ki utar hemhem, opitta a=tura wa Sinuma oro ta arki, ayke, aywankere nisa ruwe ne.

Orowano, Gariraya mosir hemhem, Dekaporis mosir hemhem, Yudea mosir hemhem, orowa, Yorodan pet kus ta okay utar hemhem, sino inne no Sinuma os paye nisa ruwe ne na.

Mattayos 5

Orowa, inne utar nukar wa Sinuma nupuri hemesu: ayke, a wa an kor, oro ta koykar utar arki nisa ruwe ne:

orowa Sinuma paro maka hine utar epakasnu, ayke, ene itak hi:

Ramat kusu otek-sak utar anakne a=nunuke ne; kanto mosir ne utar kor pe ne kusu ne na.

yaytuwaskarap utar anakne a=nunuke ne; ne utar a=omaoma ruwe ne kusu ne kusu ne na.

Ramu-rotca utar anakne a=nunuke ne; ne utar mosir eykeskoro ruwe ne kusu ne kusu ne na.

Ipe rusuy iku rusuy koraci owpekap kor rusuy utar anakne a=nunuke ne; ne utar akironnure ruwe ne kusu ne kusu ne na.

Eranpokiwen wa kore utar anakne a=nunuke ne; ne utar a=eranpokiwen wa a=kore ruwe ne kusu ne kusu ne na.

Kewtum tur-sak utar anakne a=nunuke ne; ne utar Kamuy nukar ruwe ne kusu ne kusu ne na.

I=tom aste utar anakne a=nunuke ne; ne utar Kamuy Poho utar ne ani a=rékore ruwe ne kusu ne kusu ne na.

Owpeka-anpe kusu aepokpa utar anakne a=nunuke ne: kanto mosir ne utar kor pe ne ruwe ne kusu ne kusu ne na.

Ku=an kuskeray kusu mosma kur oro wano eci ohaykeakara an, orowa, a=ekeske an, sama ta, usa sunke itak sanke wa eci=wen no a=ye ciki, eci=a=nunuke ne.

Nupetne yan, sino yaykopuntek yan; kanto oske ta eci kusu an pummaha anakne poro p ne ruwe ne kusu ne na; orowa, eci=etoko ta okay ueinkar utar ne yakka tanpe néno aepokpa nisa ruwe ne kusu ne na.

Eci=okay utar anakne toytoy sippo ne ruwe ne: korka, sippo anakne kor mawehe turaynu ciki hemanta ani tu suy ne mawehe a=omare ruwe he an? néno an sippo aeywanke usike ka isam, soy ta a=osura wa aynu oro wano a=oterke kuni patek an raka an ruwe ne.

Eci utar anakne mosir peker eci ne, nupuri kasike ta an maciya anakne a=nuyna eaykap ruwe ne.

Naa sama ta, ratcako uhuyka wa conpa corpoke ta ante kur ka isam, set kasike ta ne anpe ante, yakun, cise ta opittano okay utar or ta nupeki at ruwe ne.

Tanpe koraci, eci=ki pirka iki p mosma kur nukar wa kanto or ta an eci=kor Mici koyramye kuni kusu, eci=kor peker mosma utar kotcake ta atte yan.

Tuytak hene uweinkarape hene isamka kuni ne Ku=ek siri ani iteki yaynu yan, isamka kuni kusu Ku=ek somo ki, ueomare kuni kusu Ku=ek nisa ruwe ne.

Inanpe kusu ne yakun, sonno eci or ta Ku=ye, kanto newa toytoy newa isam pakno nep ne yakka a=ueomare somo ki ciki, tuytak ponno hene amras pakno hene ne yakka a=ysamka somo ki kusu ne.

Tanpe kusu, nen ne yakka tap iyotta pon ikaspaotte oterke, orowa, mosma okay utar ne anpe oterke kuni epakasnu kur anakne, kanto mosir or ta iyotta pon kur ani a=ye kusu ne: korka, nen ne yakka ne tuytak néno ki wa ne anpe mosma kur or ta epakasnu kur anakne, ne kur kanto mosir or ta pase kur ne ani a=ye kusu ne na.

Eci=kor owpeka hi anakne Parisee un utar hene kampi nuye utar hene kor owpeka anpe e=akkari somo ki ciki kanto mosir orun oar eci=ahup eaykap ruwe ne sekor eci or ta Ku=ye ruwe ne kusu ne na.

Iteki keuk, nen ne yakka keuk kur anakne ayaykikip no akoypisi tusu ne, ari an teeta itak ekasi or ta a=ye hi sekor eci=nu wa okay:

korka, Kuani eci or ta Ku=ye, nen ne yakka kor irwak kusu iruska kur anakne aeyaykikip no akoypisi kusu ne: orowa, nen ne yakka toy o irwak Raka ani porse kur anakne ukoramkor ki utar kusu aeyaykikip no an kusu ne ruwe ne: orowa, nen ne yakka More ani porse kur anakne ape oma Gehenna kusu aeyaykikip no an ruwe ne kusu ne na.

Tanpe kusu, a=yanke kunip an, ayke eani kusu kor irwak iruska ika an ani eskarun ciki, kor

yanke kunip yanke-set kotcake ta ante hine hoskino irwak or ta oman wa irenka usaraye, orowa, okake ta ek wa a=yanke kunip yanke yan.

iyepokpa kur ru kasi turano an ciki, tunasno upakpare yan; ikineypeka ne iyepokpa kur koypisi kur or ta ekosi, orowa, ikoypisi kur anakne tutanu an kur or ta e ekosi wa ipakasnu cise or ta ika e ahunte an kuni kusu ne na.

Sonno e or ta Ku=ye, amras pakno an anpe ne yakka somo e sanke yakanak ne e soyne eaykap kusu ne ruwe ne na.

Iteki omoynu, sekor an itak eci=nu nisa; korka eci or ta Ku=ye,

nen ne yakka wen-puri ki kuni rusuy kusu siwentep orun nutara kur anakne kewtura ta ne siwentep tura omoynu kor okere ruwe ne.

Orowa, e simon sikihi e epetciwre ciki, oasinke wa osura yan: kor netopake epitta Gehenna or ta a=eyapkir kasuno netopake kor sine awehe a=ysamka anpe anak eani kusu naa pirka ruwe ne kusu ne kusu ne na.

E simon tekehe epetciwre ciki, otuye wa osura yan: netopake epitta Gehenna or ta a=eyapkir somo ki no kor sine awehe a=ysamka hi anak, eani kusu pirka ruwe ne kusu ne kusu ne na.

Nen ne yakka kor maci osurpa ciki, a=osurpa ruwe ne ani a=nuye kampi kore yan, sekor an itak ne yakka an nisa,

korka, eci or ta Ku=ye, hoiyo mosma anpe kusu kor maci osurpa kur anakne, ne siwentep ani omoynu kor kur ne kan ruwe ne; orowa ne a=osurpa siwentep kor kur ne yakka omoynu kor ruwe ne.

Suy, iteki sunke no ekanpakpe ki, korka, Kamuy kusu e ki ekanpakpe kar yan, sekor teeta an itak eci=nu;

korka, eci or ta Ku=ye, iteki nep ka ko-ye no ekanpakpe ki yan, kanto anakne Kamuy araset ne wa kusu, kanto ko-ye wa iteki ekanpakpe ki yan.

Suy toytoy anakne Kamuy kor kemaha antep ne wa kusu, toytoy ko-ye wa iteki ekanpakpe ki yan: Yerusarem kotan anakne poro sapanekur kor maciya ne wa kusu, Yerusarem kotan ko-ye wa iteki ekanpakpe ki yan. Suy eci

utar sine otop tu retar hene kunne hene eci=kar eaykap ruwe ne kusu, kor sapaha ko-ye we iteki ekanpakpe ki.

Korka, ruwe un anakne ruwe un ani ye, somo anakne somo ani ye, tapan itak kama itak anpe anakne wenpe oro wano an anpe ne.

Orowa, siki kusu sikihi, nimaki kusu nimakihi sekor an teeta itak eci=nu okere,

korka, eci or ta Ku=ye, iteki wenpe ewmontaspa yan, korka, nen ne yakka eci=simon notakam kokik kur an ciki mosma an notakam ne yakka a=kik kuni ne kohosari yan.

Orowa, caranke wa eci horowasi amip uk rusuy kur an ciki, hokannasi mipihi ne yakka kore yan.

Eci tura wa sine tem arpare kur an ciki,

tu tem pakno turano oman yan. Eci oro ta koramkor kur an ciki, kore, orowa, eci=orowa etun rusuy kur an ciki iteki sisipnoye yan.

A un kur omap wa, epokpa kur etunne yan, sekor an itak eci=nu okere,

korka, eci or ta Ku=ye, eci epokpa utar omap yan, eci=keske utar renkap kusu inonno itak ki yan;

kanto or ta an eci=kor Mici poho eci ne kuni kusu tanpe néno ki yan; inanpe kusu ne yakun, Sinuma anakne wenkur kusu ne yakka pirka kur kusu ne yakka kor tokap cup hetukure, orowa, kewtum owpeka kur or ta ne yakka kewtum ohewke kur or ta ne yakka apto aste ruwe ne kusu ne na.

Eci=omap utar eci=koomap yakun, nep eyayepirikarep eci=kor ya?

Yaku etaye utar ka néno ki somo ki ya? Eci=kor irwak utar or ta patek eci=rankarap yakun, nep mosma kur kasuno aki ya? Oya utar ne yakka néno ki somo ki ya?

Tanpe kusu, kanto or ta an eci=kor Mici a=eramusinne wa an koraci, eci utar ne yakka a=eramusinne no okay yan.

Mattayos 6

A=nukar kuni kusu mosma kur teksama ta eci owpekap iteki kar yan, a=nukar kuni kusu owpekap eci=ki yakun, kanto or ta an eci=kor mici anakne pummaha somo kore ruwe ne.

Tanpe kusu eunkeraytep kore ciki, anun utar or ta ramuaye kuni kusu kankapkapeka utar néno uekari cise ta hene maciya or ta pene iteki eci=kotcake ta rappa arektere yan. Sonno eci or ta Ku=ye, sinuma utar anakne pummaha kor okere ruwe ne.

Korka, eunkeraytep eci=kore ciki, ne a=kore p nuyna no an kuni ne,

simon tek ani eci=kip anakne harki tek or ta iteki nukare yan; yakun, nuyna or ta nukar eci=kor mici anakne pummaha eci=kore kusu ne.

Orowa inonno-itak eci=ki ciki kankpakapeka utar néno iteki ki yan: sinuma utar anakne mosma utar oro wano a=nukar kuni ne, uekarpa cise ta hene maciya ututta hene roski kor, inonno-itak ki hi nupur ruwe ne. Sonno eci oro ta Ku=ye, ne utar anakne pummaha kor okere ruwe ne.

Korka, eani anakne inonno-itak ki ciki, kor tumpu ta ahun, orowa, apa-us ta asi ciki nuyna no e=kor Mici or ta inonno-itak ki yan, yakun nuyna or ta nukar e=kor Mici anak pummaha e kore kusu ne na.

Orowa inonno-itak ki ciki oya utar koraci raka isam no an ramma sine itak iteki ki yan: ne utar poronno itak ki kusu anu kusu ne ani yaynu ruwe ne.

Tanpe kusu iteki néno okay yan: eci=inonno-itak ki etoko ta eci=kor rusuy pe eci=kor Mici eramuan wa an ruwe ne kusu ne na.

Tanpe kusu, tap koraci inonno-itak ki yan: Kanto or ta an ci=kor Mici, E=kor rehe oro ta a=eoripak kuni ne ki wa un kore.

E=kor mosir ekte wa un kore. E=kor irenka kanto or ta an koraci, mosir or ta ne yakka un no aki kuni ne ki wa un kore.

Kesto kesto ci e kunip tanto ne yakka un kore.

Ci utar; anakne ci=kor asosere utar tusare okere koraci, ci=kor sosep ne yakka tusare wa un kore.

Ci utar anakne iteki a=koramnukar kuni ne ki wa un kore; korka wenpe oro wano un ohaytare wa un kore.

Inanpe kusu ne yakun, mosma kur kor katpak eci=tusare yakun, kanto or ta an eci=kor mici ne yakka eci=tusare kusu ne.

Korka, mosma kur kor katpak somo eci=tusare yakanak ne, eci=kor Micihi ne yakka eci=kor katpak somo tusare kusu ne.

Suy, somo ramnu eci=ki rapoketa kankapkapeka utar néno iteki ok iporo oma yan, ne utar anakne somo ramnu ki sekor mosma kur oro wano a=nukar kuni kusu yayiporosakka ruwe ne. Sonno eci or ta Ku=ye, ne utar anakne pummaha kor okere ruwe ne.

Korka, eani anakne somo ramnu ki hi ta sapaha karkar nanuhu huraye yan;

aokay somo ramnu ki sekor mosma kur or ta nukar somo ki no nuyna wa, an e=kor Mici oro wano a=nukar kuni kusu tanpe néno ki yan; yakun, nuyna or ta inkar e=kor Micihi anakne pummaha eci=korpare kusu ne na.

sis newa sikopoppe kusu a=ysamka, ikka kur opattekka wa ikka tan mosir or ta iteki i=kor ewmasnu yan:

korka, sis ne yakka sikopoppe ne yakka isamka somo ki, ikka kur opattekka wa ikka somo ki kanto or ta i=kor ewmasnu yan:

inanpe kusu ne yakun, eci=i=kor an uske ta eci=kewtum ne yakka an kusu ne kusu ne na.

Netopake kusu an ratcako anakne sikihi ne ruwe ne: tanpe kusu, eci=sikihi pekasnu yakun netopake epitta apekereka kusu ne.

Korka, eci=sikihi anakne wen yakun, kor netopake epitta ekureok esik kusu ne ruwe ne. Tanpe kusu eci=oske ta an peker ekureok ne ciki, nep poro ekureokpe humi!

Tu sapanekur oro ta yaysieywankere easkay kur isam: inanpe kusu ne yakun, sinen kowen, sinen omap; sinen kopuri pirka, sinen kopuri wen nankor; Eci=okay utar Kamuy newa i=kor newa tup ne kane oro ta yaysieywankere eaykap ruwe ne.

Tanpe kusu, eci or ta ku=ye, eci=i=su kusu hemanta eci=e, hemanta eci=ku, sama ta, netopake kusu hemanta eci=ray, ari an anpe kusu iteki nisomap yan. Inotu anakne aep kasuno pase anpe somo ne ruwe he an? Netopake anakne amip kasuno pase anpe somo ne ya?

Rik peka oman cikap inkar yan, ne okaype toyta somo ki, nanke ka somo ki, pu or ta ewmasnu ka somo ki, yakka kanto or ta an eci=kor Micihi anakne ne okaype ipere ruwe ne. Eci utar ne cikap akkari pase anpe somo ne ruwe he an?

Eci=tumke ta inan kur ka nisomap wa sine ik pakno hene yaykewe porore easkay ya?

Hemanta kusu eci=ray kunip enisomap ya? Nupuri kata an nonno nekon ne wa hetuku ya, sekor esanniyo yan:

monrayke somo ki, isitayke ka somo ki; yakka eci or ta Ku=ye, Soromon ne yakka iyotta tomte wa an hi ta anakne tan nonno pakno eyaytomciwre somo ki ruwe tapan na.

Korka, Kamuy anakne tanto nup or ta okay wa, nisatta a=whuyka mun néno tomteno kan ruwe ne ciki ne akkari eci=okay utar okay kusu somo ki ya?

aa eysokor hi pon utar humi! tanpe kusu, hemanta ci e, hemanta ci ku, suy, nekona amip ani ayaymire ya? sekor ye hine iteki nisomap yan;

opitta tan okaype anakne oya kur hunarape ne ruwe ne: korka, kanto or ta an eci=kor Mici anakne opitta tan okaype eci=kor kunip ne sekor eraman wa an ruwe tapan na.

Korka iyotta hoskino Sinuma mosir hemhem, Sinuma owpeka hi hemhem hunara yan: yakun, tapan okaype opitta eci=a=kore kusu ne.

Tanpe kusu, nisatta kusu iteki nisomap yan: nisatta anakne yaykota kusu nisomap kusu ne. Toho kor e=wenpe anakne toho kusu pakno ne ruwe ne na.

Mattayos 7

Eci utar somo akoypisi kuni ne, iteki koypisi yan.

Inanpe kusu ne yakun, koypisi wa esanniyo néno, eci akoypisi wa a=esanniyo kusu ne: orowa, pakari wa eci=kore koraci, eci kusu ne yakka apa kari wa a=kore kusu ne.

Orowa, nep kusu yaykota kor sikihi oske ta an umanki-ni somo nukar wa, irwak sikihi or ta an pana numi esanniyo ya?

Sama ta, yaykota kor sikihi oske ta umanki-ni an, ayke, nekon ne wa kor irwak or ta, e=kor sikihi oske ta an pana numi en=ukte yan, ani itak ya?

kankapkapeka kur, yaykota kor sikihi or ta an umanki-ni hoskino oasinke, yakun, irwak sikihi oske ta an pana numi oasinke kuni kusu nukar easkay nankor na.

Askanne okaype iteki seta kore, orowa, puta kotcake ta eci=kor sinju iteki osura yan, ika ikineypeka puta anakne kema ani sinju oterke, orowa, hosari wa eci=kupapa nankor na.

Koramkor yan, yakun eci=a=kore kusu ne; humara yan, yakun, eci=pa; apa us ta sirkik yan,

yakun, eci kusu a=mak kusu ne na; inanpe kusu ne yakun, nen ne yakka koramkor ciki a=kore: hunara kur pa; apa us ta sirkik kur or ta a=mak kusu ne na.

Kor poho si to koramkor yakanak ne, or ta suma kore kur eci=tum ta okay ya?

Cep koramkor ciki okokko kore kur an ruwe he an?

Wen puri kor eci utar ne yakka pirka eikrap kor poho or ta korpare katu a=ramu yakun, kasuno kanto or ta an eci=kor micihi anakne koramkor kur or ta pirka p somo korpare ruwe he an?

Tanpe kusu, mosma kur oro wano nepki anpe eci=kor rusuy néno, sinuma or ta ne yakka ki yan: tanpe anakne Kamuy ikaspaotte newa uweinkarape ne ruwe ne na.

Hutne apa kari ahup yan: a=ysamka an i orun arpa ru anakne sep, orowa apa poro, te oro ahup utar inne ruwe ne kusu ne na.

Inotu an i or ta oman ru anakne hutne, apa us ta pon, tan ru kari ahup utar anakne moyo ruwe ne kusu ne na.

Sunke ueinkar utar yaytupare yan; ne utar hitsuji rus yaymire wa arki, korka, kewtum anak niwen horkew koraci ne ruwe ne.

Ne utar ene iki iki p ani a=ermu an kusu ne. Aynu anakne emawri ni oro wano hat uk ya?

Ancami oro wano icijiku uk ruwe he an? Tapne koraci, nep pirka cikuni ne yakka pirka ipehe kor, korka, wen cikuni anakne wen ipehe hetukpare ruwe ne.

Pirka cikuni wen ipehe kor eaykap, wen cikuni pirka ipehe kor eaykap ruwe ne.

Nep cikuni ne yakka pirka ipehe hetukure somo ki ciki, a=otuye wa ape oro ta a=omare ruwe ne.

Tanpe kusu, ne utar ene iki hi ani a=ermu an ruwe tapan na.

En or ta Utarpa, Utarpa, ani ye kur anakne pisno kanto mosir or ta ahup somo ki; owse kanto or ta an Ku=kor Mici irenka néno ki kur patek ahun kusu ne na.

Ne topo ta inne utar En or ta ene ye hi :— Utarpa, Utarpa, E rehe renkap kusu ueinkar somo ci ki ya? E rehe renkap kusu nitne kamuy oasinke somo ci ki ya? E rehe renkap kusu usa kiroro an iki p somo ci ki ruwe he an? — sekor itak kusu ne.

Ne hi ta Kuani ene ese itak hi :— Kuani eci=eramuskare, wen puri ki utar, oyak ta paye yan, ari Ku=ye kusu ne.

Tanpe kusu, tap Ku=ye itak nu wa néno ki utar anakne, watara kata kor cise kar wayasnu kur ukoheraye ruwe ne:

apto ran, okimunpe san, rera ruy wa ne cise epeka yakka, horak somo ki ruwe ne: watara kata asama a=ante

wa an ruwe ne kusu ne na. Orowa, tap Ku=ye itak nu wa néno ki somo ki utar anakne ota kata cise kar ramu isam kur ukoheraye ruwe ne.

Apto ran, okimunpe san, rera ruy wa ne cise epeka kusu horak; ne horak anpe anakne poro ruwe tapan na.

Yesu tan okay itak ye okere ciki, ne inne utar anakne ne epakasi kusu iyokunnure ruwe ne:

inanpe kusu ne yakun, kampi-nuye utar néno epakasnu somo ki, montum néno an koraci epakasnu nisa ruwe ne kusu ne na.

Mattayos 8

Sinuma nupuri oro wano ran ciki inne utar ne os paye nisa ruwe ne na.

Orowa, munin tasum ki kur sinen Yesu oro ta ek wa onkami hine ene itak hi :— Utarpa, Aokay e=ramuosma yakun, ku=kor netopake askannere easkay ruwe ne sekor itak.

Orowa Yesu tekehe tun wa ne kur tomosma hine ene itak hi :— Ku=ramuosma na, e askannere as na — sekor itak: orowa, munin tasum anakne nani isam nisa ruwe ne na.

Orowa, ne kur or ta Yesu ene ye hi :— Nen ne yakka or ta iteki tan oruspe nure; Kamuy kor kenru esapane kur or ta oman wa yaynukare, sama ta, pawetesu ne kusu Mose kaspaotte ayankep yanke yan, sekor Yesu itak nisa ruwe ne na.

Orowa, Sinuma Kapernaum kotan ta sirepa ciki, asikne hotne tumi-kor utar esapane kur koramkor wa Sinuma or ta ek hine ene itak hi :—

Utarpa, Ku=uni ta sine hekaci tususke tasum sino yupke hike ki wa hotke wa an, ani itak.

Oro ta Sinuma ene ye hi :—

Ku=ek wa iwankere kusu ne — sekor itak. Utarpa, ku=kot cise kitay corpoke ta ahun hi sino ku=oripak an, owse itak ye wa en=kore, yakun, ku=kor hekaci aywankere kusu ne.

Kuani ne yakka montum kor pe ku ne ruwe ne, en=tutanu tumi-kor utar okay: sinen or ta, oman ani ku=itak ciki, oman; suy ek ani mosma kur or ta ku=ye kor, ek: orowa, ku=ussiw ne kur or ta tanpe kar yan sekor ku=ye yakun, kan ruwe ne kusu ne na — sekor ne tumi-kor utar esapane kur ye ruwe ne.

Orowa, Yesu tan itak nu ciki iyokunnure, ayke, os arki utar or ta ene itak hi :— Sonno eci or ta Ku=ye, Israeru un utar tumke ta ne yakka naa somo tap koraci an poro eysokor hi Ku=nukar eramuskare.

Orowa eci or ta Ku=ye, cupka wano hene cuppok wano hene inne utar arki wa Abraham hemhem Isaak hemhem Yakob hemhem tura sine ikinne Kanto mosir or ta rok ruwe ne;

korka, mosir poho utar anakne iyotta kunne usike orun a=okewpa kusu ne, ne uske ta cis anpe newa niyorkar anpe an ruwe ne kusu ne na.

Orowa, ne sapanekur or ta Yesu ene itak hi :— Oman, eani eysokor hi an néno eani kusu aki ruwe ne, ani itak. Orowa, ne pakihi wano ne a tasum ki hekaci iwanke no an ruwe ne na.

Orowa, Yesu anakne Petros kor cise ta ahun ciki, kor suyto-hapo seysekmaw tasum ki wa hotke wa an siri nukar.

Orowa, Sinuma ne siwentep kor tekehe tomoosma, ayke, seysekmaw tasum kohoppa; orowa, sinuma hopuni wa or ta yaysieywankere nisa ruwe ne.

Orowa siri-onuman an kor, utar anakne nitne kamuy sikatkari utar poronno tura wa arki: ayne, itak ani Sinuma nitne kamuy soyunpare, orowa, tasum ki utar opitta iwankere nisa ruwe ne na:

tanpe anakne, — Ne kur yaykota ci=kor katcakpe uyna hemhem ki; ci=kor tasum sey hemhem ki ruwe ne — sekor an ueinkar kur Isaya ye itak anpe a=ueomare kuni kusu an anpe ne ruwe ne na.

Yesu yay sirkar ta inne utar okay ruwe nukar ciki ikus un paye kuni kaspaotte nisa ruwe ne na.

Orowa, sine kampi-nuye kur ek wa Sinuma or ta ene itak hi :— Epakasnu kur, neun E oman yakka ku=itura kusu ne, ari itak.

Yesu ne kur or ta ene itak hi :— Cironnup anakne suy kor, rik peka oman cikap anakne rewsi usi an, korka, Aynu Poho anakne sapa eninuy usike ka sak ruwe ne.

Orowa, mosma an Sinuma koykar kur naa sinen ek wa ene itak hi :— Utarpa, kuani hoskino oman wa ku=mici iyuruy or ta ku=omare kuni ramuosma wa en=kore, ani itak.

Korka, Yesu ne kur or ta ene itak hi :— En=os ek yan; raykur anakne kor raykur iyuruy or ta omarere yan, sekor itak.

Orowa Sinuma cip o, awa, koykar utar ne

yakka turano o ruwe ne. Orowa, inkar=an, atuy noske ta ruy maw sirosma wa cip maanihunko a=kamure pakno rir poro ruwe ne:

korka, Sinuma anakne mokor wa an ruwe ne. Koykar utar sinuma or ta arki wa mososo hine ene itak hi :— Utarpa, un kasiopiwki wa un kore, tane a=ysamka anke siriki na, sekor itak.

Ne utar or ta Sinuma ene itak hi :— Eysokor hi aahak utar hemanta kusu eci=isitoma ya? sekor itak. Orowa, Sinuma hopuni wa rera newa atuy kopao; orowa, easka ratci neto an na.

Orowa, ne utar iyokunnure wa ene itak hi :— Tan kur nekona an kur ne ruwe he an? Atuy ne yakka rera ne yakka kor itak nu, sekor itak.

Orowa, atuy kuske ta an Gadara mosir orun Sinuma arpa ciki, tusiri oro wano arki sino niwen nitne kamuy sikatkari utar tun etunankar, mosma kur ne ru kari apkas eaykap pakno ne ruwe ne.

Orowa inkar=an, ne utar hawe sanke wa ene itak hi :— Kamuy Poho Yesu, un or ta nep irenka an a? Naa etoko an ayne teta ek wa un panakte siri ruwe he an? sekor itak.

Hankeko no an uske ta ipe wa okay puta poronno an, awa, nitne kamuy Sinuma or ta ene itak hi :—

Aokay un oasinke yakun, puta tumu un ahup as kuni ramuosma wa un kore, sekor an itak ani koramkor nisa ruwe ne.

Paye yan, sekor Sinuma itak; orowa, nitne kamuy soyunpa wa puta tumke ta ahup, ayke, puta opitta rawne usike orowa rap wa atuy or ta ahup hine e=sunpa wa ray nisa ruwe ne na.

Orowano, puta respa utar anakne maciya ko-kira wa paye, ayke, tan oruspe newa nitne kamuy sikatkari utar oruspe ye nisa ruwe ne.

Orowa, Yesu etunankar kuni kusu maciya kor utar opitta arki; awa, Sinuma nukar ciki, ne kotan oro wano paye kuni koramkor nisa ruwe ne na.

Mattayos 9

Orowa, Sinuma cip or ta ahun; ayke, atuy tomotuye wa kor kotan oro ta ek nisa ruwe ne.

Awa, utar anakne hotke wa an tususke tasum ki sine aynu Sinuma or ta sey wa arki ruwe ne: orowa, Yesu ne utar kor eysokor hi nukar kor tususke tasum ki kur or ta ene itak hi :— Poho, kewtum ritetkere yan, e=kor ci=kokatpak atusare ruwe ne kusu ne na.

Orowa, kampi-nuye utar tumke ta okay utar anakne kor kewtum ta, tan kur Kamuy koatca ruwe ne, ari itak.

Yesu ne utar yaynu hi eramuan wa ene itak hi :— Hemanta kusu eci utar kewtumu ta wenno eci yaykosiramse ya?

E=kor ci=kokatpak atusare wa an sekor itak ye, newa, e hopuni wa apkas, sekor itak ye hi anakne, inanpe ye katu isayka itak ne ruwe he an?

Korka, Aynu Poho siri kata an wa ci=kokatpak tusare montum kor wa an ani anpe eci=eramu an kuni kusu (tususke tasum ki kur or ta ene itak hi:—) e hopuni hine e=kor sotki cupu wa e uni un hosipi, sekor itak.

Orowa, ne kur hopuni wa kor cise orun arpa nisa ruwe ne.

Korka, inne utar tapanpe nukar ciki isitoma siriki, orowa, tap koraci an montum aynu or ta korpare Kamuy ko-oripak nisa ruwe ne na.

Yesu tewano oman wa sirikus, ayne, yaku etaye cise or ta a wa an Mattayos ani a=ye aynu nukar hine oro ta ene itak hi :— En=os ek yan, Orowa, ne kur hopuni wa Sinuma os oman nisa ruwe ne na.

Orowa, Sinuma ipe kusu cise ta a rapoketa, yaku etaye utar hene ci=kokatpak utar hene inne no Yesu newa kor koykar utar tura rok wa okay nisa ruwe ne.

Ayke, Parisee un utar anakne tapanpe nukar ciki ne koykar utar orun ene itak hi :— Eci=epakasnu kur nep kusu yaku etaye utar hemhem ci=kokatpak utar hemhem tura aep e ya? ari itak.

Korka, Sinuma tapanpe nu ciki ne utar or ta ene itak hi :— Iwanke no okay utar anakne potara kur irannakka ruwe ne, owse tasum kor utar patek kor rusuy ruwe ne.

Korka, Kuani ranpoken Ku=kor rusuy wa a=yanke kunip kor rusuy somo ki na, sekor an itak anpe nekona ikkewehe an itak ne ya? ani eci=paye wa ramepakari yan: Kuani owpeka utar hotuyekar kuni kusu ek ka somo ki, katpak kor utar hotuyekar kusu Ku=ek nisa ruwe ne kusu ne na.

Ne hi ta Yoannes kor koykar utar Sinuma orun arki wa ene itak hi :— Ci utar hemhem Parisee un utar hemhem kanna-kanna somo ramnu ki, korka, e=kor koykar utar somo ramnu ki ka somo ki anpe anakne inanpe kusu ne ya? ari itak.

Orowa, Yesu ne utar or ta ene itak hi :— Tane matkore kur an rapoketa, ne marapto kusu an utar anakne yaytuwaskarap easkay ruwe he an? Okake ta tane matkore kur auk toho ek kusu ne, ne hi ta somo ramnu ki kusu ne na.

Ciworo-at ani husko amip utapke kur isam: néno ki yakun, a=wtapke anpe anakne husko anpe oro wano yara,

orowa, ne yara usike naa poro ne ruwe ne Suy, a=siri tonoto husko kapu-pukuru ta omare kur isam: néno ki yakun, pukuru patke wa tonoto ecikiki, orowa, kapu-pukuru a=ysamka ruwe ne: korka, a=siri tonoto anakne a=siri kapu-pukuru ta a=omare, yakun, tup ne kane a=kor wa okay.

Sinuma tan okay itak ne utar or ta, ye rapoketa, inkar=an, sine sapanekur ek wa onkami hine ene itak hi :— Ku=matnepo tane poka ray etokooyki wa an; korka, Aokay ek wa kasike ta tekehe ante wa en=kore, yakanak ne siknu kusu ne, sekor itak.

Orowa, Yesu hopuni wa koykar utar turano ne kur os oman ruwe ne.

Orowa, inkar=an, tu pa ikasma, wan pa kemnu tasum ki siwentep Yesu osmake ta ek wa kor anrip cinki tomoosma nisa ruwe ne,

inanpe kusu ne yakun, Sinuma mipi owse tomoosma yakne a en kaopiwki kusu ne, ani kewtum ta yaynu nisa ruwe ne kusu ne na.

Korka, Yesu hosari wa ne siwentep nukar hine ene itak hi :— Matkaci, kewtum ratcire, e=kor eysokor i anakne e kasiopiwki nisa ruwe ne na, sekor itak. Ayke, nani ne siwentep kaopiwki wa an ruwe ne na.

Orowa, Yesu ne sapanekur uni ta ahun ciki, top rekte utar newa inne utar sakayo haw nukar kor anakne ene itak hi: —

Makta paye yan: matkaci ray siri somo ne, owse mokor ruwe ne, ani itak. Ayke, ne utar emina esapse nisa ruwe ne na.

Korka, inne utar asoyunpare okake ta, Sinuma ahun wa ne matkaci kor teke kisma; awa,

matkaci hopuni nisa ruwe ne na. Ne assuruhu anakne ne kotan epitta sipirasa nisa ruwe ne.

Orowa, Yesu tan te oro oman, ayke, tu siknak utar Sinuma os arki wa hawe aste hine ene itak hi :— Dabid kor Poho Aoka, un eranpokiwen wa un kore, ari itak.

Orowa, Sinuma cise orun ahun ciki, ne siknak utar Sinuma oro ta arki: awa, Yesu ne utar or ta ene itak hi :— Kuani tapanpe Ku=kar easkay ani eci=eysokor ya? ari itak: oro ta ne utar, Utarpa, ruwe un, ani ese wa ye ruwe ne.

Tata or ta Sinuma ne utar kor sikihi tomoosma wa ene itak hi :— Eci=eysokor hi an koraci a=kar na, sekor itak.

Orowa, kor sikihi makke. Ayke, Yesu yupke no ne utar ikaspaotte wa ene itak hi :— Yaytupare no mosma kur iteki nu kuni ki yan, ari itak.

Korka, ne utar paye wa siri epitta Yesu assuru aste nisa ruwe ne na.

Ne utar soyunpa, ayke, nitne kamuy sikatkari wa an sine somo-itak kur Sinuma or ta a=tura wa ek.

Ne nitne kamuy aosinke ciki, somo-itak kur itak: orowa, inne utar iyokunnure wa ene itak hi :— Israeru un utar tumke ta naa somo tapne kane okaype a=nukar eramuskare na, ari itak.

Korka, Parisee un utar anakne, Sinuma nitne kamuy e=sapanep ani nitne kamuy oasinke ruwe ne na, sekor itak.

Orowa, Yesu siri epitta maciya hene kotan hene okari oman wa uekarpa cise ta epakasnu, ayke, mosir kusu an pirka oruspe ewpaskuma, sama ta, usa okay tasum ne yakka usa okay siyeye ne yakka iwankere nisa ruwe ne.

Korka, Sinuma inne utar nukar ciki, kusu eranpokiwen wa kore na, orespa kur sak no an hitsuji cikoykip koraci yayramhekonro wa sitcari wa okay ruwe ne kusu ne na.

Ne hi ta kor koykar utar or ta Sinuma ene itak hi; — A=nanke kunip anakne nuye an, korka, monrayke utar moyo ruwe ne.

Tanpe kusu, a=nanke kuni usi kor Utarpa anakne monrayke kusu an utar kot toy orun payere kuni kusu koramkor yan, ari itak.

Mattayos 10

Orowa, Sinuma anakne kor koykar utar ne tun ikasma wa niw sihekote hotuyekar, ayke, icakkere ramat oasinke kuni montum hemhem nep tasum ne yakka nep siyeye ne yakka iwankere kuni montum hemhem korpare nisa ruwe ne.

Orowa ne tun ikasma wan koykar utar rehe anakne tanpe ne ruwe ne: Hoski, Petros ari an rehe kor Simon newa kor irwak Andreas an; Zebedayos poho Yakob newa kor irwak ne Yoannes an;

Pirippos newa Bartoromayos an; Tomas newa yaku etaye kur ne Mattayos an; Arpayos kor poho Yakob an; Taddayos an; Kanaan mosir un kur ne

Simon newa Yesu ekosi Kariot kotan un Yowdas an ruwe ne.

Yesu anakne tan tun ikasma wa niw payere hine kaspaotte wa ene itak hi :—

Oya uyrup kor ru oro-peka iteki paye yan, sama ta, Samaria un utar kor kotan oro ta ne yakka iteki ahup: korka, owse Israeru cise un ru turaynu wa okay hitsuji cikoykip or ta paye yan.

Orowa, eci=paye, ayke upaskuma ki wa — Kanto mosir ehanke no an ruwe ne, — ari an itak ari itak yan.

Tasum utar iwankere, ray utar hetopo-siknure, munin tasum ki utar askannere, nitne kamuy oasinke yan: oro isam no eci=eunkeray, oro isam no korpare yan.

Konkani hene, sirokani hene, siwninkani hene eci=kor kani o pukuru or ta iteki omare; orowa, payekay pusaru iteki kor,

tu amip hene, keyrehe hene, kuwa pene iteki kor yan: inanpe kusu ne yakun, monrayke kur anakne aep uk kunip ne ruwe ne.

Orowa, nep maciya ta hene nep kotan ta hene ne yakka eci=kus ciki, ne uske ta okay pirka kur hunara yan; orowa, ehopiru wa oman pakno ne kur or ta rewsi yan.

Orowa cise ta eci=ahup ciki ko-onkami yan.

Orowa, cise kor kur eci=kor irenka kor rusuy yakun, kore yan: korka, somo ki yakanak ne, eci=kor irenka kanna posipire yan.

Orowa, nen ne yakka eci=uk somo ki no eci=ye itak somo nu yakun, ne cise hene ne maciya hene oro wano eci ehopiru wa paye ciki, eci=cikiri us koponci tuytuye yan.

Sonno eci or ta Ku=ye, koypisi toho ta Sodom newa Gomoron kotan a=kore panakte hi anakne ne kotan kasuno kasus kusu ne.

Inkar=an, Kuani eci=payere as katu anakne hitsuji horkew tumu un ahupte koraci ne: tanpe kusu, okokko pakno wayasnu no okay, kusuwep puri-ratci pakno puri-ratci wa okay yan.

Korka, utar yaytupare yan: inanpe kusu ne yakun, utar anakne ukoramkor utar or ta eci=sanke, orowa, kor uekari cise ta eci kosirkik kusu ne kusu ne na;

ruwe un, Ku=renkap kusu mosir esapane utar sik-sama ta hene, mosir epunkine utar teksama ta hene eci=ninpa an kusu ne, tanpe anakne ne utar kusu hene, oya mosir un utar kusu hene siros ne kusu ne na.

Korka, eci=a=sanke hi ta, nekona, hemanta an itak ani itak ya kusu iteki nisomap yan: hemanta kusu ne yakun, ne hi ta eci=ye kuni itak anakne a=korpare kusu ne kusu ne na.

Eci=yaykota ye itak somo ne wa, eci=kor Mici kor Ramat eci kewtura oske ta itak hawe ne ruwe ne.

Orowa, irwak anakne iriwakihi a=raykere kusu ekosi, micihi anakne kor poho sanke kusu ne: sama ta, po utar anakne kor ona kor unu koiyonnuppa wa raykere kusu ne.

Orowa, eci utar anakne Ku=rehe an kuskeraypo opittano okay utar oro wano a=etunne kusu ne: korka, okes pakno yaysiporore kur anakne, ne kur anak kasiaopiwki kusu ne.

Korka, tan maciya ta utar eci=keske ciki, ne samake an maciya orun kira yan: sonno eci or ta Ku=ye, — Eci utar Israeru un maciya epitta kus somo ki, ayne, Aynu Poho ek kusu ne na.

Koykar kur anakne epakasnu kur kasuno an anpe somo ne, aussiwnere kur anakne kor nispa kasuno an anpe somo ne ruwe ne.

Koykar kur anakne kor epakasnu kur néno an, aussiwnere kur kor nispa néno an anpe anakne pakno ne ruwe ne: cise kor nispa Beeruzeboru ani rékore yakun, kasuno ne cise un utar ne yakka somo ki kusu ne ya?

Tanpe kusu iteki ne utar koysitoma yan; inanpe kusu ne yakun, a=kamure wa a=nukare somo ki anpe isam, a=nuyna wa a=sarare somo ki anpe sinep ka isam ruwe ne.

Kuani kunne hi ta eci=nure as anpe, peker or ta ye yan: orowa, kisara ani pi-nu no eci=nup anakne, cise kitayke wa ruy hawe ani siassuru aste yan.

Netopake rayke easkay, korka ramat rayke eaykap utar iteki koysitoma yan: korka, ramat hemhem netopake hemhem tup ne kane Gehenna oro ta isamka easkay pe koysitoma yan.

Tu amam e cikap anakne sine issen kusu somo a=eiyok ruwe he an? yakka, sinep ne yakka eci=kor Mici eramuskare no siri kata hacir somo ki ruwe ne:

korka, eci=sapaha us otop-tu katap opitta a=piski wa an na.

Tanpe kusu, iteki isitoma yan, eci utar anakne inne aman e cikap kasuno oro an anpe ne.

Tanpe kusu, nen ne yakka mosma kur tek-sam ta en eyaypusi wa ye kur an ciki Kuani ne yakka kanto or ta an Ku Mici tek-sam ta ne kur eyaypusi wa ye kusu ne.

Korka, nen ne yakka mosma kur tek-sam ta en=esikaske kur an ciki, Kuani ne yakka kanto or ta an Ku=kor Mici teksam ta ne kur esikaske kusu ne na.

Kuani anakne mosir or ta i=tom sanke kuni kusu Ku=ek siri iteki yaynu yan; i=tom sanke kusu Ku=ek somo ki, emus a=sanke kusu Ku=ek ruwe ne.

Inanpe kusu ne yakun, Ku=ek katu anakne aynu kor mici ewkopire, matnepoho ne yakka kor hapo ewkopire, kosmat kor siwto-hapo ewkopire kuni kusu Ku=ek nisa ruwe ne:

orowa, aynu epokpa utar anakne yaykota kor uni un utar ne kusu ne ruwe ne.

En=akkari kor mici hene kor hapo hene kasuno ko-omap kur anakne, En=ko-oripak somo ki ruwe ne; orowa, En=akkari kor okkay poho hene matnepo hene kasuno koomap kur anakne, En=ko-oripak somo ki kunne.

Orowa, kor utasa p uk wa En=os somo ek kur anakne En=ko-oripak somo ki kur ne ruwe ne.

Kor ramat pa kur anakne, ne anpe turaynu kusu ne; orowa, Ku=renkap kusu kor ramat turaynu kur anakne, ramat pa kusu ne ruwe ne na.

Eci=uk kur anakne En=uk ruwe ne, orowa, En=uk kur anakne En omantep uk ruwe ne na.

Ueinkar kur ne kusu ueinkar kur uk kur anakne ueinkar kur kor pummaha uk kusu ne; orowa owpeka kur ne kusu owpeka kur uk kur anakne owpeka kur kor pummaha uk kusu ne ruwe ne.

Orowa, nen ne yakka En=koykar kur ne kusu teta okay sine nokan kur or ta nam wakka sine itanki patek poka kur kur anakne, sonno eci or ta Ku=ye, ne kur anak kor pummaha earikimre turaynu somo ki kusu ne ruwe ne na.

Mattayos 11

Orowa, Yesu anakne kor tun ikasma wa niw ne koykar utar kaspaotte okere ciki okay maciya or ta upaskuma hemhem ki epakasnu hemhem ki kuni kusu ne kotan ekohopi wa oman nisa ruwe ne.

Ipakasnu cise ta an Yoannes anakne Kiristo iki anpe nu ciki, kor koykar utar payere wa Sinuma or ta ene yere ki :—

Ek kuni aynu anakne Aokay ne ruwe? suy, mosma aynu ci ehuy ruwe he an? sekor itakte.

Orowa Yesu ese wa ne utar or ta ene ye hi :— Eci=paye wa, eci=nup hemhem eci=nukar pe hemhem Yoannes or ta nure yan:

siknak utar a=inkar, her utar a=apkaste, munin tasum ki utar aaskannere, aspa utar aynure, ray utar hetopo-a=siknure, orowa, pirka sonko anakne irapokkari utar or ta a=nure ruwe ne.

Orowa, nen ne yakka En kusu epetciw kuni ika nukar somo ki kur anakne a=nunuke ne ruwe ne — sekor itak.

Ne utar paye siri rapoketa Yesu Yoannes oruspe kusu inne utat topaha or ta ene ye hi :— Eci=okay utar nep nukar kusu kim ta eci=paye ya? Rera ani a=suyesuye rapenpe nukar kuni kusu eci=paye nisa ruwe he an? Korka, nep nukar kusu eci=paye ya?

Saranpe amip raykur nukar kuni kusu eci=paye nisa ruwe he an? Saranpe anrip ani ray utar anakne Mosir esapane kur kot cise ta okay ruwe ne.

Korka, nep kusu eci=paye ya? Ueinkar kur nukar kuni kusu ne ruwe he an? Sonno un; Kuani eci or ta Ku=ye; ueinkar kur kasuno pase kur nukar kusu eci=paye nisa ruwe ne na.

E kotcaot e=kor ruhu etoko-oyki kusu, Ku=sonko kore kur e nanuhu kotcake ta Ku=omante kusu ne — sekor a=nuye wa an itak anakne tan kur epeka no a=ye itak ne ruwe ne na.

Sonno eci or ta Ku=ye, siwentep utar hekatparep tumke ta Baptisma kore Yoannes kasuno pase kur naa somo hopuni nisa ruwe ne: yakka, kanto mosir or ta an iyotta pon kur ne yakka ne kur kasuno pase kur ne ruwe ne na.

Orowa, Baptisma kore Yoannes an toho wano tane pakno kanto mosir aeyaykoniwen ruwe ne, awa, niwen no iki utar anakne ne anpe kor ruwe ne.

Inanpe kusu ne yakun, opittano okay uweinkarape newa nep tuytak an yakka opitta Yoannes ek pakno ueinkar nisa ruwe ne.

Orowa, eci utar renkayne uk yakanak ne, okake ta ek kusu ne Erica anak tan kur ne ruwe ne.

Nu kuni kusu an kisara kor kur anakne nu yan.

Korka, tane okay utar ikiri nep or ta Ku koherayere kusu ne ya? Ihok uske ta rok wa, kor katayrotke utar or ta hotuyepakara wa ene ye poho ukoheraye :—

Ci utar anakne eci kusu top rekte as ruwe ne, awa, eci=rimse somo ki, ci cis as nisa, korka, eci saracis somo ki ruwe ne.

Inanpe kusu ne yakun, Yoannes anakne ipe somo ki iku somo ki no ek, ayke, ne kur nitne kamuy sikatkari ruwe ne, — ani utar ye ruwe ne.

Aynu Poho anakne ipe hemhem ki iku hemhem ki kor ek, awa, inkar, ipe ruy tonoto iku ruy aynu, ci=kokatpak utar newa yaku etaye kor katayrotke kur ne — ari utar ye ruwe ne. Wayasnu anpe anakne yaykota ki anpe kusu owpekano aattere ruwe ne.

Orowano, oro ta iyotta poronno kiroro an iki p iki maciya kor utar anakne yaykokatpak somo ki kusu, Sinuma kosakayokar heasi hine ene itak hi :—

Aa Korazin kotan, aeyaysanpepokaspe e ne humi! Aa Betsayda kotan aeyaysanpepokaspe e ne humi! Eci=oske ta Ku=ki kiroro yupu iki p anakne Turos kotan ta hene Sidon kotan ta hene a=kar yakanak ne, ne utar huskone hay ani a=kar amip newa uyna ani yaykokatpak kusu ne.

Yakka eci or ta Ku=ye, koypisi toho ta Turos kotan newa Sidon kotan or ta a=kore panakte hi anakne, eci or ta a=kore p kasuno kasus ne kusu ne.

Aa Kapernaum kotan, eani anakne kanto pakno a=rikinte kusu ne ruwe he an? Hedes pakno aeranke kusu ne: inanpe kusu ne yakun, e oske ta kiroro yupu an iki p anakne Sodom kotan or ta aki yakanak, ne kotan tane pakno an nankor kusu ne.

Yakka, eci or ta Ku=ye :— koypisi toho ta, Sodom kotan a=kore panakte hi anakne eci or ta a=kore p kasuno kasuspe ne ruwe ne kusu ne na, — sekor itak.

Ne hi ta Yesu ese wa ene itak hi :— Kanto newa mosir kor Utarpa ne Ku Mici, tan oruspe wayasnu utar newa oramus utar kusu nuyna wa ayay or ta nukare nisa ruwe ne kusu, Ku=yayirayke as na:

ruwe ne wa, Mici, tap koraci E ki kuni anpe anakne e esanniyop ne ruwe ne kusu ne na.

Nep ne yakka opitta Ku Mici oro wano A en=korpare nisa ruwe ne: orowa Mici mosma Poho eramuan kur sinen ka isam: sama ta Poho newa kor Mici or ta Poho nukare aynu mosma, Mici eramuan kur isam ruwe ne.

Nen ne yakka monrayke wa kosos no a=sikere utar anakne En or ta arki yan, yakun, Kuani eci=sinire as kusu ne na.

Kuani anakne ramu-siroma wa kewtum yayeoripakka anpe Ku ne ruwe ne kusu, Ku=rekuci orunpe uk wa En=oro wano eyayhannokkara yan; yakanak ne eci=kewtum kusu sini usi apa kusu ne.

Ku=kor rekuci orunpe hawke, Ku=sikehe kosne p ne ruwe ne kusu ne na.

Mattayos 12

Ne hi ta Yesu anakne sini toho ta munki toy kus wa oman; ayke, kor koykar utar ipe rusuy kusu

munki upus tuypa wa ipe heasi korka Parisee un utar tapanpe nukar ciki Sinuma or ta ene itak hi :— Inkar=an, E=kor koykar utar anakne sini toho ta aki yakne ci=kokatpak nepki kor okay ruwe ne, ani itak.

Korka, ne utar or ta Sinuma ene ye hi :— Dabid newa turano okay utar ipe-rusuy hi ta hemanta ki oruspe;

ne kur Kamuy kor kenru orun ahun wa Kamuy or ta yaysieywankere utar mosma okay utar e ko ci=kokatpak ne sekor Kamuy or ta ayankep uk wa yaykota newa turano okay utar ipe anpe eci oro-oytak somo ki ya?

Suy, sini toho ta Kamuy kor kenru un utar anakne sini toho oterke yakka katpak isam ruwe ne a anpe ne yakka Kamuy tuytak kasike ta eci oro-oytak somo ki ruwe he an?

Korka, eci or ta Ku=ye, Kamuy kor kenru kasuno poro p teta an ruwe ne.

Korka, Kuani anakne ramu-hawke anpe Ku=kor rusuy wa a=yanke kunip Ku=kor rusuy somo ki ruwe ne sekor an a=nuye wa an itak ikkewehe eci=eramu an wa okay yakun, katpak sak utar kokatpakte somo eci=ki nankor kusu ne.

Aynu Poho anakne sini toho kor Utarpa ne ruwe ne.

Orowa Sinuma ne oro ekohopi wa oman, ayke, ne utar kor uekari cise ta ahun nisa ruwe ne:

awa, inkar=an, oattek sipeste sine aynu an. Orowa, eiyonnuppa ika hunara rusuy kusu utar uwepekennu wa or ta ene itak hi :— Sini toho ta iwankere anpe anak ikaspaotte an i koraci ne ruwe he an? ari itak ruwe ne.

Ne utar or ta Sinuma ene itak hi :— Eci utar tumke ta inan kur sine hitsuji cikoykip kor wa an wa ne anpe sini toho ta suy oro-osma ciki kisma wa yanke somo ki ya?

hitsuji kasuno aynu anakne nep oro an hi aesanniyop humi! Tanpe kusu sini toho ta pirka p ki anpe anakne pirka p an i ne ruwe ne na, ari itak.

Orowa, ne aynu or ta :— E teke turi yan, ani Sinuma ye. Orowa, a=turi, ayke, mosma an anpe koraci atumasnure nisa ruwe ne.

Korka, Parisee un utar soyunpa wa Sinuma rayke kuni e=wkoramkor nisa ruwe ne,

Ayke, Yesu tanpe eraman kusu ne kotan wano ekohopi wa oman:

ayne, inne utar ne os paye. Orowa, Sinuma ne utar opitta iwankere, ayke, mosma utar or ta somo iamkirire kuni ne kaspaotte nisa ruwe ne.

Ku=numke wa ku=uytek aynu; Ku=omap wa Ku=kewtum enupetne aynu inkar yan: Sinuma kasike ta Ku=ramat Ku=ante wa, Oya uyrup or ta Ku=ikaspaotte nure kusu ne.

Ne kur etusmak somo ki, ruy haw sanke ka somo ki: Orowa maciya or ta kor haw nen ne yakka oro wano ami ka somo ki kusu ne

Orowa, ikaspaotte a=kir pakno piri o rapenpe kaye somo ki,

Epuypuyse hay uska ka somo ki. Orowa, Oya mosir un utar ne aynu kor rehe an kuskeray cipacipa kusu ne,

sekor ueinkar kur Isaya a=ytakte hawehe a=ueomare kuni kusu ne na.

Tan te imakake nitne kamuy sikatkari kusu siknak somo-itak kur sinen Sinuma or ta a=tura, awa, Sinuma ne kur inkar hemhem ki, itak hemhem ki

kuni ne iwankere nisa ruwe ne. Orowa inne utar tanpe nukar, ayke, e=oyamokte wa ene itak hi :— Tan kur anakne Dabid kor Poho ne ruwe he an? sekor itak.

Korka, Parisee un utar ne anpe nu, ayke, ene itak hi :— Tan kur anakne owse Beeruzeboru ani a=porse nitne kamuy e=sapanep ani nitnep soyunpare ruwe ne, ari itak.

Sinuma ne utar yaynu hi eramuan wa or ta ene itak hi :— Inan mosir uyrup ne yakka yaykota kusu utaspa uwekopi yakanak ne, ne mosir a=hokuste kusu ne; suy, inan maciya hene inan cise hene ne yakka, yaykota kusu uwekopi yakun okay eaykap kusu ne na: orowa, Satan anakne Satan soyunpare yakun,

Satan yaykota kusu yayekopi ruwe ne; yakanak ne nekona sinuma kor mosir as easkay ya?

Suy, Kuani anakne Beeruzeboru ani nitnep soyunpare yakun, eci=poho utar inan kur ani ne anpe soyunpare ruwe he an? Tanpe kusu ne utar anakne eci koypisi kusu ne ruwe ne na.

Korka, Kuani anakne Kamuy Ramat ani nitnep soyunpare yakun, Kamuy mosir eci oro ta ek wa an ruwe ne.

Suy, Aynu anakne hoskino okirasnu kur tupetupe somo ki yakun, nekona iki wa sinuma kot cise ta ahun wa ne okirasnu kur kor pe akoysamka kusu ne ya? A=tupetupe okere ciki kot cise koysamka kusu ne na.

En turano iki somo ki kur anakne En epokpa kunne; orowa, En turano uwekarpare somo ki kur anakne ci=esitcari ruwe ne.

Tanpe kusu eci or ta Ku=ye, nep ci=kokatpak ne yakka, nep koatcap ne yakka utar kusu atusare kusu ne, korka, Ramat epeka no an koatcap anakne atusare somo ki kusu ne ruwe ne.

Orowa, nen ne yakka Aynu Poho epeka senpiroytak ki kur an yakka atusare kusu ne, korka, nen ne yakka Askanne Ramat epeka senpiroytak ki kur anakne, tan mosir or ta ne yakka, ek kuski mosir or ta ne yakka atusare somo ki kusu ne ruwe ne.

Cikuni anakne kor nikaop tura pirka ruwe ne ani ye yan: somo ne yakun, cikuni nikaop tura wen ruwe ne ari ye yan: inanpe kusu ne yakun, cikuni anakne kor nikaop kusu aeraman ruwe ne.

Paskur okokko kor santek utar, eci=wen wa kusu nekona eci=iki wa pirka p ye easkay ya? Keutura oske ta nuye an no an hi wano paroho itak sanke ruwe ne kusu ne na.

Pirka aynu anakne pirka i=kor an usike wano pirka p sanke ruwe ne, wen aynu anakne wen i=kor an usike wano wenpe sanke ruwe ne.

Orowa, eci or ta Ku=ye, nep ikkewe sak no an itak ani ye yakka, akoypisi toho ta ne anpe kusu a=esanniyo kusu ne.

E ye itak kusu eani a=opekare kusu ne, orowa e ye itak kusu akokatpakte kusu ne kusu ne na.

Orowa, kampi-nuye utar tumke ta okay utar newa Parisee un utar tumke ta okay utar anakne Sinuma orun ese wa ene itak hi :— Epakasnu kur, ci okay utar anakne E ki siros sinep a=nukar rusuy ruwe ne, ari itak.

Korka, Sinuma ne utar or ta ese wa ene itak hi :— Wen newa omoynu kor aynu ikiri anakne siros hunara ruwe ne; ayke ueinkar kur Yona kor siros mosma anak siros a=kore somo ki:

Yona anakne tokap-to rerko kunne-to re ancikar utur ta poro repun cikoykip honi oske ta an koraci, tanpe néno Aynu Poho ne yakka tokap-to rerko kunne-to re ancikar utur ta toytoy sanpe oske ta an kusu ne.

Ninepe kotan un utar anakne tane okay aynu ikiri kusu hopunpa hine koypisi wa kokatpakte kusu ne; inanpe kusu ne yakun, ne utar anakne Yona ki upaskuma kusu yaykokatpak nisa ruwe ne, awa, inkar=an, Yona kasuno pase kur teta an ruwe ne.

Pikata un mosir esapane siwentep anakne hopuni wa tane okay aynu ikiri kusu koypisi wa kokatpakte kusu ne: inanpe kusu ne yakun, sinuma anakne Soromon kor wayasnu anpe nu kuni kusu mosirkes wano ek nisa ruwe ne;

awa, inkar=an, Soromon kasuno pase kur teta an ruwe ne. Korka, icakkere ramat anakne aynu oro wano soyne ciki sini usike hunara kusu wakka-sak ikus wa oman, ayke, pa somo ki ruwe ne.

Orowano ene ye hi :— Kuani anakne orowa Ku=soyne cise suy orun Ku=hosipi kusu ne, ari itak; orowa, ek, ayke, ne cise oha, a=casnure wa an, atomtere ruwe ne — ari nukar ruwe ne.

Orowano sinuma oman wa mosma an yaykasu no wen arwan ramat uyna wa turano ahup wa okay ruwe ne; orowa, ne aynu hoskino an katu kasuno i=yos no an katuhu anakne naa wen ruwe ne. Tane okay wen aynu ikiri or ta ne yakka tanpe néno an kusu ne na.

Sinuma anakne inne topaha utar oro ta itak rapoketa, inkar=an, kor hapo kor irwak utar tura Sinuma or ta itak rusuy kusu soy ta roski wa okay.

Awa, sine aynu Sinuma or ta ene itak hi :— Inkar=an, E=kor hapo E=kor irwak utar tura E or ta itak rusuy kusu soy ta roski wa okay ruwe ne, ani itak.

Korka, ne kur or ta Sinuma ese wa ene itak hi :— Ku=kor hapo nen ne? Ku=kor irwak utar nen ne ruwe he an? — ari itak.

Orowa, Sinuma kor koykar utar oro un tekehe turi wa ene itak hi :— Inkar=an, Ku=kor hapo Ku=kor irwak utar!

Inanpe kusu ne yakun, inan kur ne yakka kanto or ta an Ku=kor Mici irenka ki kur anakne sinuma anak Ku=okkay aynu irwak ne, Ku=mat aynu irwak ne, Ku=hapo ne ruwe ne na.

Mattayos 13

Ne toho ta Yesu cise soyne hine atuy sam ta a nisa ruwe ne, awa, poro inne utar uekarpa kusu,

Sinuma cip orun ahun wa a nisa ruwe ne; uekarpa utar anakne atuy sama ta roski wa okay nisa ruwe ne na.

Awa, itak-mawkuste-itak ani Sinuma usawsa okaype ne utar or ta ye, ayke, ene itak hi :—

Inkar=an, Piyehe etoyta sine aynu oman wa piyehe etoyta; etoyta oro ta ru paruru ta hacir anpe an,

ayke, cikap rew wa ne anpe e nisa ruwe ne: orowa, suma-us kapar no toy an uske ta hacir anpe an,

awa, toytoy ahak kusu nani hetukpa: ayke, cup ri ciki sukus-cire; sama ta, sinrit i=sanpe ne kusu sumumke wa isam nisa ruwe ne.

Orowa, mosma p anakne ay-us ni an uske ta hacir; awa, ay-us ni hetukpa wa ne anpe a=teye nisa ruwe ne;

suy, mosma anpe anakne toytoy pirka usike ta hacir wa hetukpa, ayne, asikne hotne pakno hene, re hotne pakno hene, wanpe ikasma hotne pakno hene sipiraspa nisa ruwe ne na.

Kisara kor kur, nu yan.

Orowa, koykar utar arki wa Sinuma oro ta ene ye hi :— Hemanta kusu itak-mawkuste-itak ani ne utar or ta E itak ya?

Sinuma ese wa oro ta ene haweoka hi :— Kanto mosir or ta anuynap eraman hi anakne eci or ta a=kore wa an, korka, ne utar or ta somo a=kore ruwe ne.

Inanpe kusu ne yakun, nen ne yakka kor kur or ta a=kore wa nuye an no sinuma kor kusu ne; korka, nen ne yakka kor somo ki kur anakne, kor wa an anpe ne yakka auk kusu ne kusu ne na.

Ne utar inkar wa nukar somo ki, inu wa nu ka somo ki, suy, ramepakari somo ki wa okay kusu tanpe kusu itak-mawkuste-itak ani Ku=ye ruwe ne.

Inu wa eci=nu, korka, oar eranpewtek; Inkar wa eci=nukar, korka, ramepakari ka somo ki: Tan utar anakne sikihi ani somo nukar, Kisara ani somo nu,

Kewtum ani somo eraman kuni, Ayke, Ku=iwankere kusu somo hosari kuni ne Tan utar kor sanpe niste ne, Kor kisara aspa ne, Sikihi sikkamuktek ne; sekor ueinkar kur Isaya kor uweinkarape tan utar kusu a=ueomare ruwe ne na.

Korka, eci=kor sikihi anakne nukar kusu, eci=kor kisara nu kusu a=nunuke ne.

Inanpe kusu ne yakun, sonno eci or ta Ku=ye, inne ueinkar utar hene, inne owpeka utar ne yakka eci=nukar pe nukar rusuy a korka, somo nukar; eci=nu anpe nu rusuy a korka, nu ka somo ki nisa ruwe ne.

Tanpe kusu piyehe etoyta kur kusu an itak-mawkuste-itak nu yan.

Nen ne yakka ne mosir kusu an oruspe nu wa eranpewtek ciki anakne, wenpe ek wa ne kur kewtum oske ta aetoytap ehekem wa uk ruwe ne. Tanpe anak ru paruru ta aetoyta kur ne ruwe ne.

Orowa, suma-us uske ta aetoyta kur anakne, tanpe anak itak nu,

orowa, nani yaykopuntek hine kor ruwe ne; yakka kor kewtum ta sinrit i=samma kusu, irukay-tomta yaysiporore; ayke, ne itak kusu aeramcuptekpe hene aepokpap hene hetuku yakun, nani epetciw ruwe ne.

Orowa, ay-us ni an uske ta aetoyta kur anakne, tanpe anakne itak nu; orowa, kanna mosir kusu an nisomap anpe hene, aeoteknu anpe kusu an kokantama anpe hene kusu, ne itak a=teye, ayke, ipehe somo hetukure kunne.

Orowa toytoy pirka uske ta aetoyta kur anakne, tanpe anakne itak nu wa eraman; orowa, sonno poka sinuma ipe o, asikne hotne pakno hene, re hotne pakno hene, wanpe ikasma hotne pakno hene hetukure kur ne ruwe ne, ari itak.

Sinuma naa sine itak-mawkuste-itak ne utar or ta sanke wa ene ye hi :— Kanto mosir anakne kot toy or ta pirka piyehe etoyta kur akoherayere ruwe ne;

korka, utar mokor rapoketa epokpa kur sinen ek wa munki tumke ta cicania mun etoyta wa oman ruwe ne.

Awa, ne raha hetukpa wa ipehe asippa kor anakne cicania mun ne yakka a=nukar nisa ruwe ne.

Orowa, toy kor kur oro ta aussiwne utar arki wa ene itak hi :— Nispa, e kot toy or ta pirka piyehe e toyta somo ki ya? ayke, hemanta kusu cicania mun hetukpa ruwe he an? sekor itak.

Toy kor nispa ene hawean hi :— Tanpe anakne en epokpa kur ki iki p ne ruwe ne, sekor itak. Orowa, oro ta uytek utar ene ye hi :— Tapne ne hawe ne yakun, paye as wa ne a cicania mun uekarire yak pirka ya? sekor itak.

Somo, ne anpe eci=rispa yakanak ne munki ne yakka turano akorispa nankor na.

A=nanke paha pakno tup ne kane iteki ekottanu yan: a=otuye hi ta, otuye utar oro ta ene ku=ye kusu ne hi :— Eci=paye wa hoskino ne cicania mun uyna wa uhuyka kuni ne muye ne kar: korka munki anakne ku puhu or ta omare yan, sekor ku=itak kusu ne.

Naa sine itak-mawkuste-itak Sinuma ne utar or ta sanke wa ene ye hi :— Kanto mosir anakne sine karasi piyehe koheraye ruwe ne; an aynu ne anpe uk wa kot toy or ta etoyta:

awa, ne piyehe anak sonno poka mosma okaype kasuno pokasnu nokanpe ne; a korka, hetuku kor anakne mosma okay haru kasuno poro, ayke, rik peka kus cikap arki wa ne tekehe kata rewsi ruwe ne.

Naa sine itak-mawkuste-itak ani ne utar or ta Sinuma ye nisa ruwe ne; Kanto mosir anakne siwentep orowa auk wa koho re conpa oske ta a=nuyna, ne okaype opitta sipuskere pan-tane koheraye ruwe ne, ani itak.

Tan oruspe opitta Yesu itak-mawkuste-itak ani ne inne topaha utar or ta ye wa nure nisa ruwe ne, ayke, itak-mawkuste-itak isam no nep ne yakka utar or ta ye somo ki:

tanpe anak, Itak-mawkuste-itak kusu ku=paroho ku=maka kusu ne, Mosir heasi hi wano a=nuyna wa an oruspe Ku=ye kusu ne, sekor ueinkar kur ye itak a=ueomare kuni kusu an ap ne ruwe ne na.

Orowa, Sinuma ne inne topaha utar ekohopi wa cise orun ahun: awa, kor koykar utar or ta arki hine ene itak hi :— Toy or ta aetoyta cicania mun kusu an itak-mawkuste-itak pita wa un kore, ari itak.

Oro ta Sinuma ese wa ene itak hi :— Pirka piyehe etoyta kur anakne Aynu poho ne ruwe ne; toy anakne mosir ne;

pirka piyehe anakne mosir un kunne; cicania mun anakne nitnep kor poho ne; ne

anpe etoyta epokpa kur anakne nitne kamuy ne ruwe ne: a=nanke pa anakne mosir siokere hi ne; otuye utar anakne Kamuy hawtur un utar ne ruwe ne na.

Tanpe kusu, cicania mun anakne a=uekarire wa ape ani a=whuyka koraci, mosir a=okere hi ta ne yakka néno an kusu ne.

Aynu Poho anakne kor uytek utar payere wa kor mosir oro wano nep ne yakka

epetciwrep hene wenpe ki utar hene etayere wa, ape sokot or ta osurare kusu ne; ne hi ta cis anpe hene niyorkar an kusu ne.

Ne hi ta anakne tokap cup nupeki atte koraci owpeka utar ne yakka kor mici kor mosir ta nupeki atte kusu ne na. Kisara kor kur, nu yan.

Kanto mosir anakne toy tumke ta a=nuyna wa an i=kor koheraye ruwe ne; aynu ne anpe pa ciki nuyna; orowa, yaykopuntek kusu oman, ayke, yaykota kor pe opitta e=hok wa ne toy hok ruwe ne.

Suy, Kanto mosir anakne pirka sinju sikhunara ranpasne kur koheraye ruwe ne; ayke, ne

kur ataye yupke sinju sinep apa ciki oman wa yaykota kor pe opitta e=hok wa ne anpe hok nisa ruwe ne.

Suy, Kanto mosir anakne atuy or ta a=re wa usa okay cep-rup okarire ya kohereye ruwe ne:

ne ya sikno an kor anakne utar ya ta etaye wa yanke; orowa, rok wa pirka ike saranip oro omare, korka wen ike osurpa ruwe ne.

Mosir siokere hi ta ne yakka néno aki kusu ne: Kamuy hawturunpe arki

wa owpeka utar tumuke wano wen utar numke hine ape sokot or ta osurpa kusu ne: ne hi ta cis anpe hene niyorkar hene an kusu ne.

Eci utar anakne tan okay oruspe opitta eraman ruwe he an? Oro ta, ci eraman ruwe ne ari ne utar ye ruwe ne.

Orowa, oro ta Sinuma ene ye hi :— Tanpe kusu nen ne yakka kanto mosir kusu a=koykar kampi-nuye aynu anakne, kor i=kor oro wano husko anpe hene, a=siripe hene sanke cise-kor kur koheraye ruwe ne, ari itak nisa ruwe ne na.

Orowa, Yesu tan okay itak-mawkuste-itak ye okere ciki, ne kotan ekohopi wa oman nisa ruwe ne.

Orowa, kor kotan ta ek wa uekarpa cise orun ahun hine utar epakasnu nisa ruwe ne; ayke, nu utar iyokunnure wa ene itak hi :— Tan aynu anakne néno okay wayasnu anpe hene kiroro an montum hene hunak wa kor ruwe he an?

Tanpe anakne panco aynu kor poho somo ne ruwe he an? Kor hapo anakne Maria ani an rehe kor siwentep somo ne ya? sama ta kor okkay aynu irwak utar anakne Yakob newa Yosep newa Simon newa Yudas newa ani a=ye utar somo ne ya?

Orowa, kor mataynu irwak utar ne yakka un turano okay somo ne ruwe he an? Ta an kur anakne néno okaype hunak wa kor ya? ari itak.

Orowa, Sinuma kusu ne utar awreepetciwre nisa ruwe ne na. Korka, Yesu ne utar or ta ene itak hi :— Ueinkar kur anakne yaykota kor mosir ta hene kor unihi ta hene mosma an uske ta ne yakun aeoripakpe ne, sekor itak.

Orowa, ne utar eunpipka kewtum kusu, Sinuma ne kotan ta kiroro an iki iki p poronno somo iki nisa ruwe ne na.

Mattayos 14

Ne hi ta Tetrakes Herod anakne Yesu kusu an

oruspe nu wa — Tan kur anak Baptisma kore Yoannes ne, ray oro wano hetopo-siknu nisa ruwe ne, tanpe kusu or ta tan okay kiroro un pe aki ruwe ne, ari kor uytek utar or ta ye.

Inanpe kusu ne yakun, Herod anakne kor irwak Piripos kor maci Herodias kusu Yoannes kisma wa tupetupe hine upakasnu cise oro ta omare yara nisa ruwe ne.

Ne siwentep kor anpe anakne ipawetenke e=haytap ne ruwe ne, ari oro ta Yoannes ye nisa ruwe ne kusu ne na Orowa,

sinuma Yoannes rayke kuni ramu, awa, inne utar koysitoma ruwe ne, ne kur anakne ueinkar kur ne ani utar esanniyo nisa ruwe ne kusu ne na.

Korka, Herod hekatu toho ek hi ta anakne Herodias kor matne-po aynu tum ta rimse wa Herod nupetnere.

Ayke, nep ne yakka eykoramkorope e kore as kusu ne, ari sinuma ne matkatci or ta siyuppa no eytakamkire nisa ruwe ne.

Orowa, kor hapo oro wano aonisnisi wa, — Nima kasike ta Baptisma kore Yoannes sapaha a=ante wa teta en=kore ari itak.

Orowa, sapanekur oknatara; korka, ipe kusu turano rok utar kusu hemhem, kor eytakamkire anpe kusu hemhem, ne anpe a=kore kuni kaspaotte nisa,

ayke, aynu omante wa upakasnu cise ta an Yoannes sapaha otuyere yara nisa ruwe ne.

Orowa, sinuma sapaha nima kasike ta a=kor wa ek wa ne matkaci or ta a=kore; ayne, matkaci anakne kor hapo or ta kor wa oman nisa ruwe ne.

Orowa, kor koykar utar arki hine ne kayse uk wa iyuruy oro ta omare; orowa, paye wa Yesu nure nisa ruwe ne na.

Yesu tan oruspe nu ciki ekohopi hine cip o wa sinen ne utar isam no an usi orun oman nisa ruwe ne: orowa inne utar nu ciki maciya oro wano payekay wa Sinuma osi arki nisa ruwe ne.

Ayke, Sinuma ek wa poro aynu topaha nukar, awa, eranpokiwen wa kore hine kor tasum ki utar iwankere nisa ruwe ne.

Siri-onuman an ciki, kor koykar utar Sinuma or ta arki wa ene itak hi :— Tan usike anakne nep ka isam usi ne, orowa tane moyre okere ruwe ne; inne topaha utar yaykota kusu aep hok kuni ne maciya orun payere wa un kore, ani ye.

Korka, ne utar or ta Yesu ene itak hi :— Oman kuni ika isam; eci utar ipere yan, ari itak.

Sinuma oro ta ne utar ene itak hi :— Teta anakne owse pan asikne tak newa tu cep patak an ruwe ne.

Orowa Sinuma ene itak hi :— Eteun kor wa arki yan.

Orowa, Sinuma ne topaha utar mun kata rokte kuni kaspaotte nisa ruwe ne; awa, ne asikne pantak hemhem ne tu cep hemhem uyna hine kanto orun hepuni wa yayirayke ki, orowa, mespa wa koykar utar or ta pantak kore, ayke, koykar utar anak utar topaha or ta korpare nisa ruwe ne.

Utar opitta ipe wa akironnure ruwe ne: orowa, ne a=mespa pantak ikasma ike anakne tu saranip ikasma wan saranip pakno umomare nisa ruwe ne na.

Awa, siwentep utar newa pon utar mosma e aynu pis ki hi anakne ko sen nin ne aynu ehanke ruwe ne.

Orowa Sinuma nani inne utar payere okere pakno kor koykar utar cip ore wa kotcaot e=kus un omante nisa ruwe ne Orowa,

inne utar payere okake ta Sinuma inonno-itak ki kusu oyak ta an nupuri hemesu: orowa, onuman an kor sinen ne an ruwe ne.

Korka, cip anakne tane atuy kata an wa rir kusu ramucuptek; rera wen wa kusu ne na.

Orowa ancikar ine ikinne no an punki pakita anakne Sinuma atuy kata apkas wa ne utar oro ta ek nisa ruwe ne.

Ayke, koykar utar anakne Sinuma atuy kata apkas siri nukar ciki yaykowepekere hine :— Tukap ne, sekor itak; awa, isitoma kusu hawe aste nisa ruwe ne.

Korka, oro ta Yesu nani itak sanke wa ene itak hi :— Ramu-ritetke yan;

Kuani ne; iteki isitoma yan, ari itak. Orowa; Petros Sinuma oro ta ese wa ene itak hi; — Utarpa, Aokay ne yakun, wakka kasike ta ku=apkas wa E orun ku=oman kuni ne en=kaspaotte wa en=kore, ari itak.

Orowa, Ek, ani Sinuma ye nisa ruwe ne. Tata or ta Petros cip oro wano yan, ayke, Yesu or ta ek kuni kusu wakka kata apkas nisa ruwe ne.

Korka, rera yupke p nukar ciki isitoma, awa, wakka tumuke un ren heasi, ayke, hawe aste wa :—

Utarpa, en kaopiwki wa en=kore, ari itak. Orowa, Yesu nani tekehe turi hine sinuma kisma wa oro ta ene itak hi :— Aa eysokor hi pon kur, hemanta kusu kewtum utumasi ya?

Orowa, cip or ta ahup ciki, rera okake an ruwe ne.

Awa, cip or ta okay utar Sinuma ko-onkami wa :— Sonno poka Aokay anakne Kamuy Poho E ne ruwe ne, ari an itak ani ye nisa ruwe ne na.

Orowa, atuy-tomotuye wa ya ta yap ciki Gennesaret kotan ta arki nisa ruwe ne.

Ayke, ne kotan un utar Sinuma e=amkir kor anakne ne kotan okari teskar wa tasum kur opitta Sinuma orun kor wa arki nisa ruwe ne;

awa, Sinuma mipihi parurke tomoosma kuni koramkor: ayke, nen ne yakka ne anpe tomoosma kur anakne aywankere nisa ruwe ne na.

Mattayos 15

Orowa, Yerusarem kotan wano Parisee un utar hemhem kampi-nuye utar hemhem Yesu oro ta arki wa ene itak hi :—

Hemanta kusu E=kor koykar utar anakne ekasi oyna ohay ta ruwe he an? Inanpe kusu ne yakun, ipe etoko ta somo tekehe huraye ruwe ne kusu ne na, sekor itak.

Sinuma ese wa ene itak hi :— Hemanta kusu eci utar ne yakka yaykota kor oyna kusu Kamuy ikaspaotte ohay ta ruwe he an?

Inanpe kusu ne yakun, e=kor onaha e=kor unuhu kooripak yan; orowa, kor ona kor unu ohaykekar kur anakne sonno poka ray kusu ne,

ari an itak ani Kamuy itak. Korka, nen ne yakka — Ani eani e=pirkare kuni kusu an anpe anakne a=yanke okere ari an itak ani kor ona kor unu or ta ye kur anakne;

sinuma anak kor onaha kooripak somo ki kusu ne ruwe ne. Eci utar anakne kor oyna kusu Kamuy itak isamka ruwe ne.

kankapkapeka eci utar, Isaya anakne irammakaka

eci=epeka no ueinkar wa ene ye hi :— Tan utar anakne patoy ani en=kooripak;

Korka, kewtum anakne En=oro wano ukattuymano okay ruwe ne. Korka, Aynu kar epakasi epakasnu kusu, Raka isam no en=koonkami ruwe ne,

Orowa, Sinuma topaha utar sihekote hotuyekar wa oro ta ene itak hi :—

Nu wa eramu yan: Paroho oro ta a=hunpe anakne aynu tur-ustep somo ne; korka, paroho oro wano oasinpe anakne tanpe aynu tur-uste ruwe ne.

Orowa, koykar utar arki wa ene itak hi :— Parisee un utar tap itak nu hi ta iruska ruwe ne, sekor Aokay eramuan ya?

Korka, Sinuma ese wa ene itak hi :— Nep aetoytap ne yakka kanto or ta an Ku=kor Mici oro wano aetoyta somo ki yakanak ne a=rispa kusu ne na.

Ne utar mosma okay yan; siknak ru-epakasnu utar ne ruwe ne. Orowa, siknak kur anakne siknak kur ru epakasnu ciki, tun kane suy oro-osma kusu ne.

Orowa, Petros anakne Sinuma or ta ese wa ene itak hi :— Tan itak-mawkuste-itak un kusu pita wa en=kore, ari itak.

Sinuma ene ye hi :— Tane ne yakka naa eci utar poka eranpewtek ruwe he an?

Nep ne yakka paroho or ta a=hunpe anakne honi oske ta ran wa rera or ta a=oasinke ruwe ne, sekor anpe eci=eranpewtek ya?

Korka, paro oro wano hetuku p anakne kewtum oro wano ek ruwe ne; ne okaype anak aynu tur-ustep ne.

Inanpe kusu ne yakun, wen yaynu hi hene, keukpe hene, omoynu anpe hene, hoiyop hene, ikka anpe hene, sunke pawetesu ki anpe hene, sakayokar anpe hene, aynu kewtum wano hetuku ruwe ne kusu ne na:

tan okaype anakne aynu tur-uste okaype ne ruwe ne; korka, tekehe huraye somo ki no ipe katu anakne aynu tur-uste somo ki ruwe ne na.

Orowa Yesu ne i wano paye wa Turos newa Sidon kotan piskanike peka orun arpa nisa ruwe ne.

Awa, sine Kanaan mosir un siwentep ne samake ta an kotan wano ek wa hawe aste hine ene itak hi :—

Aa Dabid Poho ne Utarpa, en=eranpokiwen wa en=kore, ku=matne po anakne yupke no nitne kamuy sikatkari wa an na, sekor itak. Korka, Yesu anakne sine itak ani ka ese somo ki ruwe ne. Orowa, koykar utar arki wa Sinuma koramkor hine ene itak hi :— Tan siwentep un osi hawe aste kusu oyake un omante wa un kore, ani itak nisa ruwe ne.

Korka, Sinuma ese wa ene itak hi :— Kuani anakne owse Israeru cise un ru turaynu hitsuji or ta patek a en omantep ne, sekor itak.

Korka, ne a siwentep ek wa Yesu ko-onkami hine ene itak hi :—

Utarpa en kaopiwki wa en=kore, ari itak. Sinuma ese wa ene itak hi :— Poho utar kusu an aep uk wa seta or ta korpare hi anakne pirka p somo ne ruwe ne,

sekor itak nisa ruwe ne. Korka, siwentep ese wa ene itak hi :— Ruwe un, Utarpa, yakka seta anakne kor nispa set corpok un rapapse aep uype e ruwe ne,

sekor itak, orowa, Yesu ne kur oro ta ese wa ene itak hi :— Aa siwentep, e=kor eysokor hi anakne poro p ne ruwe; eani e=kor rusuy koraci aki kusu ne, sekor itak. Orowa, ney ta nani kor matne-po aywankere nisa ruwe ne na.

Orowa, Yesu ne kotan ekohopi wa Gariraya atuy samake un ek nisa ruwe ne; awa, nupuri hemesu wa a nisa ruwe ne.

Orowa, oro ta poro topaha utar, her utar hene, siknak utar pene, somo-itak utar hene, yayewen utar hene, naa mosma utar hene, inne no tura wa arki hine Sinuma cikiri samake ta are nisa ruwe ne; ayke, Sinuma iwankere nisa ruwe ne:

awa, topaha utar anakne ne somo-itak utar itak hawe hemhem, yayewen kur aywankere wa okay katu hemhem, her utar apkas katu hemhem, siknak utar inkar katu hemhem nukar ciki Israeru un utar kor Kamuy ko-iramye nisa ruwe ne na.

Orowa, Yesu anakne koykar utar sihekote hotuyekar wa oro ta ene itak hi :— Topaha utar tane rere-ko somo ipe no En turano okay kusu, Ku=eranpokiwen wa kore ruwe ne: orowa, ikineypeka ru hontomo ta ika sanpe esinki kuni ne, somo ipere no Ku=payere niwkes ruwe ne, sekor itak.

Orowa, Sinuma or ta koykar utar ene itak hi :— Ani tap okay poro topaha utar kironnure kuni pakno an pantak tap koraci an nep ka isam usi ta hunak wa kor ya, ari itak.

Oro ta Yesu ene itak hi :— Pantak henpakpe eci=kor ya? Oro ta, Arawanpe an, orowa, ceppo anak ponno ka an ruwe ne, ari itak.

Orowa, topaha utar siri kata rok kuni Sinuma kaspaotte, ayke, ne arwan pantak newa ne cep uyna;

ayne, yayirayke ki wa mespa, orowa koykar utar kore, awa, koykar utar anakne topaha utar oro ta korpare nisa ruwe ne.

Ne utar opitta ipe wa akironnure: orowa, a=mespa wa ikasma ike arwan saranip pakno umomare nisa ruwe ne.

Ipe aynu anakne poho utar newa siwentep utar mosma, si sen nin ne aynu ne ruwe ne.

Orowa, ne topaha utar payere, ayke, cip or ta ahun hine Magadan kotan kosirepa nisa ruwe ne na.

Mattayos 16

Orowa, Parisee un utar newa Saddokay un utar arki hine Sinuma koramnukar wa kanto orowa siros nukare kuni koramkor nisa ruwe ne na.

Korka, oro ta Sinuma ese wa ene itak hi :— Onuman anakne kanto kotor hure kusu, siri pirka kusu ne sekor eci=ye ruwe ne.

Orowa, kunneywano anakne kanto kotor hure, niskur ram kusu, tanto siri wen kusu ne sekor eci=ye ruwe ne. Kanto kotor uwante wa eci=eraman, korka, pakihi kusu an siros eci=eranpewtek ruwe ne.

Wen wa omoynu kor sanikiri anakne siros hunara ruwe ne, korka, Yona kusu an siros mosma anak siros a=kore somo ki kusu ne na. Orowa, Sinuma ne utar ekohopi wa oman nisa ruwe ne na.

Orowa, koykar utar anakne atuy kus ta sirepa, awa, pantak kor kuni anpe oyra nisa ruwe ne.

Orowa, oro ta Yesu ene itak hi :— Parisee un utar newa Saddokay un utar kor pantane yaytupare yan.

Ayke, ne utar anakne utaspa ue-upawre wa ene itak hi :— Tapanpe anakne pantak ci oyra kusu an itak ne, ari itak.

Awa, Yesu tanpe eramuan wa ene itak hi :— Aa eysokor hi pon utar, hemanta kusu pantak eci=oyra kusu ue-upawre ruwe he an?

Ne ko sen nin ne aynu newa ne asikne pantak,

orowa, saranip henpakpe eci=umomare anpe hene; sama ta, suy, ne si sen nin ne aynu newa arwan pantak orowa saranip henpakpe eci=umomare anpe her her, eci=ramepakari wa esikarun somo ki ruwe he an?

Kuani anakne pantak epeka kusu eci or ta Ku=ye somo ki anpe hemanta kusu somo eci=ramepakari ya? Korka, Parisee un utar newa Saddokay un utar kor pantane yaytupare yan.

Tanpe kusu, Sinuma anakne pantak pantane kusu yaytupare kuni ye anpe somo ne, korka Parisee un utar newa Saddokay un utar kor epakasi kusu an itak ne, sekor koykar utar eraman nisa ruwe ne na.

Orowa, Yesu, anakne Kaysarea Pirippos kotan an usi ta ek wa an hi ta, kor koykar utar or ta ene uwepekennu hi :— Aynu Poho anakne nen ne kuni utar ye ruwe he okay?

Oro ta ne utar ene itak hi :— Baptisma kore Yoannes ne ye utar ka okay; Erica ani ye utar ka okay; Yeremia hene, ueinkar utar tumuke un sine ueinkar kur pene ye utar ka okay ruwe ne, ari ye nisa ruwe ne.

Oro ta, Sinuma ene itak hi :— Eci utar anak Kuani nen ne kuni eci=ye ruwe he an?

Simon Petros ese wa ene itak hi :— Aokay anakne Kiristo ne: I=su Kamuy kor Poho E ne ruwe ne, ari itak.

Orowa, sinuma or ta Yesu ese wa ene itak hi :— Simon Bar-Yona, tapanpe e epakasnu kur anakne kam newa kem somo ne, kanto or ta an Ku Mici anak tan oruspe e eramante nisa ruwe ne kusu, a=nunuke aynu e ne ruwe ne.

Orowa, tanpe ka e or ta Ku=ye, Aokay anakne Petros ne, orowa tan watara kata Ku karisia Ku=aste kusu ne; orowa, Hedes apa ne anpe annokar somo ki kusu ne ruwe ne.

Kuani anakne kanto mosir apa kank e kore as kusu ne; orowa, nep ne yakka mosir kata e tupetupe yakun, kanto or ta ne yakka a=tupetupe kusu ne: orowa, nep ne yakka mosir kata e pita yakun, kanto or ta ne yakka a=pita kusu ne na.

Orowa Sinuma anakne Kiristo ne sekor iteki mosma kur or ta nure kuni koykar utar e=kaspaotte nisa ruwe ne na.

Ne i oro wano Yesu anakne Yerusarem kotan oro ta oman wa ekasi oro wano hemhem Kamuy kor kenru esapane utar oro wano hemhem, kampi-nuye utar oro wano hemhem inne okaype kusu ramuasitnere, ayke, arayke hine rere-ko an hi ta hetopo-a-siknure kusu ne ari an anpe kor koykar utar or ta epakasnu heasi nisa ruwe ne.

Orowa, Petros anakne Sinuma uk wa kosakayokar hine ene itak hi :— A=eranpokiwen wa a=kore, Utarpa, tap okaype anakne ar E epeka somo ki kusu ne na, sekor itak.

Korka, Sinuma hosari wa Petros or ta ene itak hi :— Satan, En=osmake un oman; eani anakne En kusu an ureepetciwrep e ne, eani anakne Kamuy kusu an oruspe esanniyo somo ki, aynu kusu an oruspe esaniyo ruwe ne kusu ne na, sekor itak.

Orowano Yesu anakne kor koykar utar or ta ene itak hi :— Nen ne yakka, En=os ek kuni ramu kur an ciki, yaykota yayesina wa kor utasa p ani wa En=os ek yan.

Inanpe kusu ne yakun, nen ne yakka kor ramat kaopiwki kuni esanniyo kur anakne ne anpe turaynu kusu ne; orowa, Ku=renkap kusu kor ramat turaynu kur anakne ne anpe pa kusu ne ruwe ne kusu ne na.

Inanpe kusu ne yakun, Aynu anakne mosir epitta eyayepirikare wa kor ramat eyayewente yakanak ne, hemanta ani aeyayepirikare ruwe he an? Orowa, ramat sirihi ne aynu anakne nep korpare ruwe he an?

Inanpe kusu ne yakun, Aynu Poho anakne kor Mici nupekihi hemhem, kor uytekpe hemhem turano ek tusu ne; ne hi ta anakne Sinuma opittano okay utar pisno ikici puri an hi koraci kore ruwe ne kusu ne na.

Sonno eci or ta Ku=ye, teta okay utar tumke ta roski utar anakne Aynu poho kor mosir tura wa ek siriki hi nukar pakno, oar ray anpe sapke somo ki kusu ne na.

Mattayos 17

Orowa, iwan rerko okake ta Yesu anakne Petros newa, Yakob newa, Yakob kor irwak ne Yoannes newa tura wa oyak ta an ri nupuri hemesu nisa ruwe ne;

awa, ne utar sik sama ta Sinuma katuhu oya kat ne a=kar nisa ruwe ne: kor nanuhu anakne tokap cup koraci heri at, mipihi anak sirpeker pakno retar ruwe ne.

Orowa inkar=an, Mose hemhem, Erica hemhem Sinuma tura ukowepekere wa okay katu a=nukar nisa ruwe ne.

Ayke, Petros ese wa Yesu or ta ene itak hi :— Utarpa, teta ci okay kuni anpe anakne pirka ruwe ne: Aokay E ramuosma yakun, kuani teta kas rep-pis ku=kar kusu ne; sinep anakne Aokay kusu, sinep anakne Mose kusu, sinep anakne Erica kusu ne ruwe ne.

Sinuma naa ye rapoketa inkar=an, peker niskur sinep enkasike kamu; orowa, inkar=an, ne niskur oro wano haw anu wa ene hawe okay hi :— Tanpe anak Ku=omap sino Ku=enupetne Poho ne ruwe ne, Sinuma nu yan, ari hawe as.

Orowa, koykar utar ne hawe nu ciki, enpuyna no hacir, ayke, siri isitoma nisa ruwe ne.

Awa, Yesu ek wa ne utar tomoosma, ayke, Hopuni, iteki isitoma yan, ari itak.

Orowa, hepuni wa inkar ciki nen ne yakka nukar somo ki, owse Yesu patek nukar nisa ruwe ne na.

Orowa, nupuri wano rap kor an hi ta, Yesu ikaspaotte wa ene itak hi :— Aynu Poho ray oro wano hetopo-a=siknure an pakno tap eci=nukar pe nen ne yakka ika nure yan, ari ki ruwe ne.

Oro ta kor koykar utar uwepekennu wa ene itak hi :— Yakun, kampi-nuye utar anakne Erica hoskino ek kusu ne, ari nep kusu itak ya?

Sinuma ese wa ene itak hi :— Erica anakne sonno ka ek wa nep ne yakka hosipire kusu ne;

korka, eci or ta Ku=ye, Erica ek okere ruwe ne, orowa, utar anakne somo sinuma e=amkir wa renkayne or ta ikici nisa ruwe ne. Tanpe koraci Aynu Poho ne yakka ne utar oro wano aeramusitnere kusu ne, ari itak.

Orowa, Baptisma kore Yoannes epeka no Sinuma itak ruwe ne ani koykar utar eramuan wa an ruwe ne na.

Orowa, inne utar oro ta arki ciki anakne sine aynu Sinuma oro ta ek wa kokkaea hine ene itak hi :—

Utarpa, ku=okkay poho eranpokiwen wa en=kore; sinuma nupitke tasum ki wa sino a=eramusitne ruwe ne, kanna-kanna ape or ta hacir, kanna-kanna wakka or ta ne yakka hacir ruwe ne.

Ayke, E=kor koykar utar or ta ku tura wa ek a korka, iwankere

eaykap ruwe ne. Orowa, Yesu ese wa ene itak hi :— Aa, eysokor hi sak wa ohewke ikiri, henpara pakno eci turano Ku=an kusu ne ya? Henpara pakno eci=eyaysiporore kusu ne ya? Ne kur En or ta tura wa ek yan, ari itak.

Orowa, Yesu sakayo itak ki; awa, nitne kamuy oasin; ayke, ne i oro ta ne hekaci aywankere nisa ruwe ne na.

Orowa, koykar utar arorkisneno Yesu or ta arki wa, Hemanta kusu ci utar ne anpe oasinke eaykap ruwe he an, ari itak.

Oro ta Sinuma ene itak hi :— Eci=eysokor hi pon ruwe ne kusu ruwe ne: sonno eci or ta Ku=ye, karasi piyehe pakno eysokor hi eci=kor ciki, tan nupuri or ta ne yakka, toan un oman yan ani itak yakun oman kusu ne;

orowa, eci=ki eaykap pe oar isam kusu ne na.

Orowa, Gariraya mosir ta okay rapoketa, ne utar or ta Yesu ene itak hi :— Aynu Poho anakne utar teke or ta a=ekosi kusu ne; orowa utar oro wano arayke, ayke, rerko an hi ta hetopo-a-siknure kusu ne,

ari itak. Orowa, ne utar sino oknatan nisa ruwe ne na.

Orowa, Kaperunaum kotan ta arki ciki titrakma kani a=kore kuni kur Petros or ta arki wa, E=kor epakasnu kur anakne titrakma kani somo sanke ruwe he an? Sanke, ani Petros ese ruwe ne.

Orowa, cise orun ahun ciki Yesu hoskino sinuma or ta ene itak hi :— Simon, nekona e yaynu ya? Mosir esapane utar anakne, nekona okay utar oro wano yaku etaye ya? Poho utar oro wano hene ya, oya utar oro wano hene ya?

Orowa, Oya utar oro wano auk ani sinuma ye ciki, oro ta Yesu ene itak hi :—

Yakun, poho utar somo sanke ruwe ne, korka, ne utar iteki aepetciwre kuni ne, atuy orun e oman wa peray-kar, orowa, hoskino a=yanke cep uk; ne cep paroho e maka ciki, kani sine stata a=nukar kusu ne: ne anpe uk wa Kuani newa eani kusu ne utar or ta kore yan, ari itak nisa ruwe ne.

Mattayos 18

Ne hi ta anakne koykar utar Yesu oro ta arki wa ene itak hi :— Yakun, kanto mosir ta hunna iyotta pase kur ne ruwe he an? ani itak.

Orowa, Yesu sine pon kur sihekote hotuyekar wa ne utar nositeta ante wa ene itak hi :—

Sonno eci or ta Ku=ye, eci utar hosari wa pon utar okay hi koraci ne somo ki yakanak ne, oar Kanto mosir ahup eaykap kusu ne.

Tanpe kusu, nen ne yakka tan pon poho an i koraci yayeoripakka kur anakne ne kur anak Kanto mosir ta iyotta pase kur ne ruwe ne.

Orowa, nen ne yakka Ku=rehe an kuskeray kusu tap koraci an sine pon kur uk kur anakne En=uk ruwe ne:

korka, En=eysokor wa an sine pon kur epetciwre kur an ciki, ne kur poro suma-nisu rekuci a=wn wa ooho atuy or ta arente hi anak, ne kur kusu pirka ruwe ne.

epetciwre hi an kusu mosir yaysanpepokas humi; inanpe kusu ne yakun, epetciwre hi anakne ek kusu ne ap ruwe ne; korka, kusu epetciwre anpe hetuku kur yaysanpepokas ruwe ne.

Orowa, e teke hene e cikiri hene e epetciwre yakanak ne oattuye wa osura yan: inanpe kusu ne yakun, tu teke hene tu cikiri hene kor wa henpara pakno ne yakka us somo ki ape or ta a=eyapkir anpe kasuno her hene yayewen hene ne wa i=su hi or ta ahun katu eani kusu naa pirka ruwe ne.

Orowa, e sikihi e epetciwre yakanak ne oasinke wa osura yan: inanpe kusu ne yakun, tu sikihi kor wa Gehenna un ape or ta a=eyapkir anpe kasuno sine siki kor wa i=su hi or ta ahun katu eani kusu naa pirka ruwe ne.

Tap pon utar tumuke un sinen ka iteki etunne:

inanpe kusu ne yakun, eci or ta Ku=ye, ne utar kor hawturunpe anakne henpara ne yakka kanto or ta an Ku Mici nanuhu nukar ruwe ne.

Nekona eci=yaynu ya? asikne hotne hitsuji cikoykip kor aynu an wa ne sinep ru turaynu ciki, sinepesanpe ikasma wan e asikne hotnep are wa nupuri or ta oman hine ne a=turaynu hike hunara somo ki ruwe he an?

Orowa, pa yakanak ne, sonno eci or ta Ku=ye, a=turaynu somo ki sinepesanpe ikasma wan e asikne hotne hike kusu kasuno ne a turaynu hike naa enupetne ruwe ne.

Tap koraci tan okay pon utar sinen ne yakka isam kuni anpe anakne, kanto or ta an eci=kor Mici kor irenka somo ne ruwe ne.

Orowa, e=kor irwak anakne e epeka no ci=kokatpak an ciki, e oman wa tun patek eci=an hi ta or ta nure; e ye itak nu ciki, eani anakne kor irwak e=pirka ruwe ne.

Korka, e ye itak nu somo ki yakanak ne tun hene ren hene pawetesu kur kusu opittano okay itak asonnere kuni ne mosma sinen tun tura yan.

Orowa, ne pawetesu utar ye itak nu somo ki ciki, karisia or ta ye; karisia ye itak ne yakka nu somo ki yakanak ne sinuma yaku-etaye kur hene oya kur hene koraci or ta iki yan.

Sonno eci or ta Ku=ye, nep ne yakka kanna mosir ta eci tupetupep anakne kanto or ta ne yakka a=tupetupe kusu ne; orowa, nep ne yakka kanna mosir ta eci pitap anakne kanto or ta ne yakka a=pita kusu ne.

Suy, eci or ta Ku=ye, nep ne yakka eci ikoramkorope kusu eci=tun ne wa ukoramkor eramusinne ciki, kanto or ta an Ku Mici anakne néno ki kusu ne.

Inanpe kusu ne yakun, Ku=rehe an kuskeray tun ren uekarpa wa okay hi ta, Kuani ne utar tumke ta an ruwe ne.

Orowa, Petros ek wa sinuma or ta ene itak hi :— Utarpa, En=epeka no ku=irwak anakne katpak ki ciki, henpak suy ku=tusare kusu ne ya? arwan suy pakno kusu ne ya? sekor itak.

Oro ta Yesu ene itak hi :— Arwan suy pakno tusare yan sekor Ku=ye somo ki, korka, arwan suy ikasma wan e ine hotne suy pakno ki yan, sekor Ku=ye ruwe ne.

Tanpe kusu, Kanto mosir anakne kor ussiw ne utar tura esanniyo ki sine mosir esapane kur ukoherayere ruwe ne.

Orowa, esanniyo heasire kor asikne sine wan hotne taranton sanke kunip ne a kur sinen ne sapanekur or ta a=tura wa ek ruwe ne.

Korka, sanke kuni kani sak ruwe ne kusu, kor nispa oro wano ne kur hemhem kor maci hemhem po utar hemhem kor pe hemhem opitta aeyhokte wa ne ataye sanke kuni ne a=kaspaotte nisa ruwe ne na.

Tanpe kusu, ne aussiwnere kur siri-kamu wa onkami hine ene itak hi :— Utarpa en kusu yaiyupupu wa en=kore, yakun, opitta ku=sanke kusu ne na, ari itak.

Orowa, sapanekur anakne ne aussiwnere kur kusu eranpokiwen wa kore hine omante wa ne a sosep tusare nisa ruwe ne.

Korka, ne aussiwnere kur oman wa yaykota asikne hotne tenaria sosere turano iki awitek kur nukar wa, ne kur uk wa rekuci kisma hine ene itak hi :—

Ku soserep sanke yan, ari itak. Ayke, turano awitek kur siri-kamu wa koramkor hine ene itak hi :— En kusu yaiyupupu wa en=kore, yakun, ne sosep ku=sanke kusu ne, sekor itak.

Ne kur kopan: korka, oman wa sanke kunip a=sanke pakno upakasnu cise or ta ahunke nisa ruwe ne.

Tanpe kusu, tura aeywankere utar ne iki anpe nukar korsi no oknatara wa arki hine aki oruspe opitta kor nispa or ta nure nisa ruwe ne.

Orowa, kor nispa anakne néno iki kur sihekote hotuyekar wa ene itak hi — Wen aussiwnere kur e ne, eani en=koramkor kusu ne a sos anpe opitta ku=tusare;

kuani e eranpokiwen wa kore koraci eani ne yakka tura awitek kur or ta eranpokiwen wa kore kusu ne ap somo ne ruwe he an? sekor itak.

Orowa, kor nispa iruska wa ne a sosep opitta sanke pakno i=panakte kur or ta omante nisa ruwe ne na.

Eci utar ne yakka pisno pisno ramu-ossi wano eci=kor irwak tusare somo ki ciki, kanto or ta an Ku Micihi ne yakka néno eci or ta ki kusu ne na.

Mattayos 19

Orowa, Yesu tan itak ye okere ciki Gariraya mosir ekohopi oman wa Yorodan pet kuske ta an Yudea mosir eepak ta ek ruwe ne;

awa, inne topaha utar Sinuma os arki ruwe ne; awa, toata Sinuma ne utar iwankere nisa ruwe ne na.

Orowa, Parisee un utar Sinuma koramnukar kusu oro ta arki wa ene itak hi :— Nep ikkewehe ari yakka aynu anakne kor maci osurpa yakun pirka ruwe he an?

ari itak Sinuma ese wa ene itak hi :— Atpake ta Kamuy aynu kar hi ta anak okkay aynu newa matne aynu kar, orowa ene ye hi :—

Tanpe kusu aynu anakne kor ona kor unu are wa kon maci tura ko-an kusu ne; orowa, ne tun anakne sine kam ne ruwe ne, sekor anpe eci oro-oytak somo ki ruwe he an?

Tanpe kusu ne utar anakne tun somo ne, sine kar ne ruwe ne. Tanpe kusu, Kamuy oro wano awkotukka anpe nen ne yakka iteki usa ante yan.

Ne utar Sinuma or ta ene itak hi :— Yakun, aynu anakne kor maci osurpa ciki, a=osurpa kampi sanke yan, ani nep kusu Mose ikaspaotte nisa ruwe he an?

Oro ta Yesu ene itak hi :— Eci=sanpe-niste wa kusu, eci=kor maci osurpa anpe Mose ramu-osma nisa ruwe ne; korka, atpake wano néno an somo ne ruwe tapan na.

Orowa, eci or ta Ku=ye, nen ne yakka ramupekere ika mosma anpe kusu kor maci osurpa wa mosma p ahupkar kur anakne omoynu kor ruwe ne; orowa, ne a=osurpa siwentep ahupkar kur ne yakka omoynu kor ruwe ne.

Orowa, koykar utar Sinuma or ta ene itak hi :— Umurek kur tapne ne hawe ne yakun, maci somo ahupkar anpe pirka ruwe ne.

Korka, oro ta Sinuma ene itak hi :— Aynu opitta tap Ku=ye itak uk eaykap, owse uk kuni montum a=kore kur patek tan itak kor easkay ruwe ne.

Hekatu oro wano ewnokos ka okay ruwe ne; aynu oro wano a=kar ewnokos ka okay ruwe ne; orowa, Kanto mosir an kuskeray kusu yay-kar ewnokos ka okay ruwe ne. Tapanpe uk easkay kur, uk yan.

Orowa, kasike ta tor tekehe ante wa inonno-itak kuni ne nokan utar a=tura wa okay ruwe ne; awa, koykar utar kopao nisa ruwe ne.

Korka, Yesu ene itak hi :— Nokan utar En or ta arki hi ramu-osma, iteki hattoki yan; Kanto mosir un pe anakne néno okaype ne ruwe ne kusu ne na.

Orowa, Sinuma ne utar kasike ta teke ante; orowano ne kotan wano paye nisa ruwe ne na.

Orowa, inkar=an, sine aynu Sinuma or ta ek wa ene itak hi :— Epakasnu kur, henpara pakno ne yakka isam somo ki inotu a en=kore kuni ne, nekona pirka anpe ku=iki yak pirka ya?

Oro ta Sinuma ene itak hi :— Hemanta kusu pirka anpe kusu En=orun uwepekennu ruwe he an? Pirka kur sinen an: korka eani i=su hi orun ahun rusuy ciki, ikaspaotte sikkasima yan.

Ne kur, Inanpe, ari itak ruwe ne.

Yesu ene itak hi :— Iteki keuk yan, iteki omoynu kor yan, iteki ikka yan, iteki sunke pawetesu ki yan, e=kor ona e=kor unu ko-oripak yan; orowa, yay-omap koraci mosma an kur omap yan.

Oro ta ne upen aynu ene itak hi :— Ne okaype opitta ku=sikkasima nisa ruwe ne; naa uhayta usike an a?

Oro ta Yesu ene itak hi :— Uhayta sak no an kuni e=kor rusuy ciki anakne, oman wa e=kor pe e=hok, orowa, irapokkari kur or ta kore, yakun, kanto oske ta i=kor kor kusu ne: orowa, ek wa En=os ek yan.

Korka, ne upen kur tan itak nu ciki, oknatara wa oman, poro i=kor kor kur ne ruwe ne kusu ne na.

Orowa, Yesu anakne kor koykar utar or ta ene itak hi :— Sonno eci or ta Ku=ye, I=kor kor kur Kanto mosir or ta ahun hi anakne hokanpa ruwe ne.

Suy eci or ta Ku=ye, i=kor kor kur Kamuy mosir or ta ahun anpe kasuno rak ta cikoykip kem-puy oposo wa oman hi anakne naa isayka ruwe ne.

Orowa koykar utar tap itak nu ciki sino enuskari hine ene itak hi :— Yakun, kasi-a-opiwki easkay kur nen ne ruwe he an?

Orowa, Yesu ne utar orun inkar wa ene itak hi :— Tanpe anakne aynu kusu eaykap pe ne, korka, Kamuy kusu nep ne yak ta aeaykappe isam ruwe ne.

Orowa, Petros ese wa Sinuma or ta ene itak hi: Inkar=an ci utar anakne nep ne yakka ante wa E osi arki as, tanpe kusu nep ci kor kusu ne? ari itak.

Ne utar or ta Yesu ene itak hi :— Sonno eci or ta Ku=ye, En=os arki utar eci utar anakne a=sino hekatu hi ta, Aynu Poho nupeki araset kata a kusu ne hi ta, eci utar ne yakka tup ikasma wan araset kasike ta rok wa Israeru un tup ikasma wan ikiri ne okay utar koypisi kusu ne.

Orowa, nen ne yakka cise hene, aynu uyriwak hene, matne uyriwak hene, ona hene, unu hene, poho hene, toy hene, Ku=renkap kusu ante ciki, asikne hotne pakno kor, orowa, henpara pakno ne yakka siokere somo ki inotu eykeskoro kusu ne.

Korka, inne i=yos no an anpe anakne hoskino ne, hoski an anpe anak i=yos ne kusu ne na.

Mattayos 20

Kanto mosir anakne kor hat toy or ta monraykere kuni ne a=ro-kunneywano monrayke utar nisuk kusu soyne cise-kor kur koheraye ruwe ne.

Orowa, sine to ranke sine tenaria sanke kusu ne sekor ne monrayke utar tura ukoramkor okere ciki, kor hat toy or ta payere ruwe ne.

Orowa, ku=ji pakita suy soyne wa usa okaype e=hok usi ta mosma okay utar toranne wa roski wa okay hi nukar wa,

eci utar ne yakka hat toy or ta ahup yan: orowa, nep eci=uk kunip yakka eci=kore as na, sekor itak.

Orowano ne utar paye nisa ruwe ne. Suy, ju ni ji pakita hene san ji pakita hene soyne wa kanna-suy ne a hi koraci ki nisa ruwe ne.

Orowa, ko ji pakita soyne wa mosma okay utar roski wa otay hi nukar, awa, oro ta ene itak hi :— Nep kusu eci utar ramne to toranne wa teta roski ruwe he an? sekor itak.

Oro ta ne utar ene itak hi :— Un nisuk kur i=samma kusu ne, sekor itak. Ne kur, eci utar ne yakka pat toy or ta ahup yan, ani itak.

Orowa, onuman an kor hat toy kor nispa anakne kor pe epunkinere aynu or ta ene itak hi :— Monrayke utar hotuyekar wa, i=yos no a=nisuk utar oro wano hoski a=nisuk utar pakno pumma kore yan, ari itak.

Orowa, ko ji pakita a=nisuk utar arki wa sinen ranke sine tenaria uk nisa ruwe ne.

Orowa, hoski a=nisuk utar arki kor, naa kasuno a=kore nankor ani yaynu wa okay, awa, ne utar ne yakka sinen ranke sine tenaria uk nisa ruwe ne.

Orowa, ne anpe a=kore okere ciki cise kor kur orun oromam wa ene itak hi :—

Tan okay i=yos no arki utar owse sine ici ji kan utur ta patek monrayke, awa, ci utar anak kunneywano oro wano tokap popkemaw eyaysiporore, awa, oro ta ukoraci ki ruwe ne, sekor itak.

Korka, cise-kor kur ese wa ne utar sinen or ta ene itak hi :— Aynu, eani kusu wenpe somo ku=ki: sine tenaria kusu en tura ukoramkor somo ki ya?

E=kor pe uk wa oman; e kore as pakno tan i=yos no arki utar or ta ne yakka ku=kore hi anakne ku kewtura ne ruwe ne.

Kuani anakne yaykota kor pe ani renkayne ku=ki yakun wen ya? Kuani pirka ne ruwe ne kusu e sikihi wen ya?

Tanpe kusu, i=yos no anpe hoski ne, hoskino an anpe i=yos ne kusu ne.

Orowa, Yesu Yerusarem kotan orun oman hi ta, tun ikasma wan koykar utar tura wa aynu isam usi kus wa oro ta ene itak hi :—

Inkar=an, ci utar anakne Yerusarem kotan orun paye; orowa, Aynu Poho Kamuy kor kenru esapane utar newa kampi-nuye utar oro ta a=ekosi kusu ne; orowa, Sinuma arayke kuni ne ne utar oro wano a=esanniyo, sama ta, aeminaesapse, akosirikik, utasa cikuni or ta a kunki

kokikkik kuni ne oya utar or ta ekosi kusu ne; orowa, rerko an hi ta hetopo-a-siknure kusu ne na, ari itak.

Orowa, Zebedee kor poho unuhu anakne po utar tura wa sine eykoramkor hi an kusu Sinuma or ta ek wa ko-onkami nisa ruwe ne.

Orowa, ne siwentep or ta Sinuma ene itak hi :— Nep e=kor rusuy ya? Oro ta siwentep ene itak hi :— E=kor mosir ta tan ku=tu poho anakne sinen E simon teksama ta, sinen E harki teksama ta a kuni kaspaotte wa en=kore.

Korka, Yesu ese wa ene itak hi :— E eykoramkorope e eranpewtek ruwe ne. Eci utar anakne tane Ku=iku tusu ne itanki eci=iku easkay ya?

Oro ta ne utar :— Iku as easkay ruwe ne ari itak. Or ta Sinuma ene itak hi :— Sonno newa Ku=iku itanki eci=iku kusu ne: korka, Ku=simon teksama ta a hene, Ku=harki teksama ta a hene anakne Ku=kore kunip somo ne; korka, Ku Micihi oro wano aetotooyki kusu an utar or ta a=kore kusu ne, sekor itak.

Orowa, wa niw ne koykar utar tapanpe nu ciki ne tu uyriwak utar koyruska ruwe ne.

Korka, Yesu ne utar sihekote hotuyekar wa ene itak hi :— Oya utar esapane utar anakne siram-niwkes yara wa epunkine, orowa, ne pase utar isiowsi ko-ki ruwe ne.

Eci=okay tumke ta néno an somo ki kusu ne: korka nen ne yakka eci=tumke ta pase rusuy kur anakne eci awitek kur ne kusu ne;

orowa, nen ne yakka eci=tumke ta esapane rusuy kur anakne eci=ussiw ne kur ne kusu ne:

tanpe koraci Aynu Poho anakne mosma kur eywanke kuni ne ek ka somo ne, yaysieywankere kuni kusu ek ruwe ne; orowa, inne utar kikiraye kusu kor ramat kore kusu ek nisa ruwe tapan na.

Orowano, Yeriko maciya oro wano paye kor poro inne utar Sinuma osi paye nisa ruwe ne.

Ayke, ru paruketa rok wa okay tu siknak aynu an awa, Yesu sirikus siri humi nu ciki hawe aste hine ene itak hi :— Dabid kor Poho ne Utarpa, un eranpokiwen wa un kore, ari itak.

Orowa, inne utar ne kur hawe more kuni ne kopao nisa ruwe ne: koro ta, ne utar naa naa hawe aste wa Dabid kor Poho ne Utarpa, un eranpokiwen wa un kore, ani itak nisa ruwe ne.

Orowa, Yesu as hine ne utar hotuyepakara wa ene itak hi :— Kuani anakne eci utar kusu nep iki anpe eykoramkor, ya?

Oro ta ne utar ene itak hi:— Utarpa, ci=tor siki a=mak kuni ci koramkor as.

Orowa, Yesu eranpokiwen wa kore hine sikihi tomoosma: orowa, nani ne utar a=inkar, orowa, Yesu osi paye nisa ruwe ne.

Mattayos 21

Orowa, ne utar anakne Yerusarem kotan ehanke no arki wa Betpage kotan un Kanran-us nupuri oro ta sirepa ciki, Yesu tu koykar utar teskar wa oro ta ene itak hi :—

Ikuske ta an kotan orun paye, yakun, nani a=sirkote wa an ropa po tura a=nukar kusu ne: pita wa En=orun tura wa arki yan.

Nen ka eci or ta nep ka ye ciki, Utarpa tanpe kor rusuy, ani ye yan; yatun, nani omante kusu ne na, sekor i=tat.

Tapne aki katu anakne, Sion matnepo or ta ene ye yan, Inkar=an, e esapane kur anakne ramu-rotca, Roba newa ropa poho ne pon ropa Kasike ta o wa e or ta ek ruwe ne,

sekor ueinkar kur ani ci itakte itak a=ueomare kuni ne aki nisa ruwe ne na.

Orowa, koykar utar paye wa Yesu orowa a=kaspaotte néno poka ki hine,

ropa newa pon ropa tura wa arki, ayne, kata kor mipi ante, awa, Sinuma ne kasike ta o nisa ruwe ne.

Orowa, inne utar poro serke anakne kor raypi ru or ta pirasa; mosma okay utar cikuni ni-tek otuypa wa ru or ta piraspa nisa ruwe ne.

Orowa, Sinuma kotcaot paye inne utar hemhem, osi arki utar hemhem hawe aste wa ene itak hi :— Dabid kor poho or ta Hosanna an na; Utarpa rehe ani ek kur anakne a=nunuke ne; iyotta rikun uske ta Hosanna an na; ari itak.

Orowa, Yerusarem kotan oro ta Sinuma ek ciki, maciya un utar opitta kewtum ci=wkopoye wa ene itak hi :—

Tan kur nen ne ruwe he an? Tan kur anakne Gariraya un Nazaret kotan wano ek Yesu ne ruwe ne, sekor inne utar ye nisa ruwe ne.

Orowa, Yesu Kamuy kor kenru orun ahun wa ne oske ta okay e=hok utar newa hok utar opitta esoyun okewpa, orowa, kani itasari utar kor set hene, kusuwep e=hok utar kor set hene hokuste nisa ruwe ne;

ayke, utar or ta ene itak hi :— Ku=kor kenru anakne inonno-itak kuni cise ani a=ye kusu ne, sekor an itak a=nuye wa an, korka, eci utar anakne ne kenru ani ikka kur cise ne kan nisa ruwe ne, sekor itak.

Orowa, sik-nak utar newa her utar anakne Kamuy kor kenru ta an Sinuma orun ahup nisa ruwe ne; ayke, Sinuma ne utar iwankere nisa ruwe ne.

Koro ta, Kamuy kor kenru esapane utar newa kampi-nuye utar anakne Sinuma iki iyokunnure iki p hene, Kamuy kor kenru ta okay wa, — Dabid poho or ta Hosanna an na, — ari an itak ani, poho utar hawe aste hi hene nukar ciki, iruska hine Sinuma or ta ene itak hi :—

Tan utar ye itak E nu ya? ari itak. Oro ta Yesu ene itak hi :— O un: Ayay utar newa ton un utar paroho oro wano Aokay anakne ramuyere kuni anpe eramusinnere nisa ruwe ne, ari an itak eci oro-oytak somo ki ruwe he an?

Orowa, Sinuma ne utar ante wa ne maciya ekohopi wa oman hine Betania kotan ta rewsi nisa ruwe ne na.

Orowa, kunneywano Sinuma maciya orun hosipi hi ta, ipe rusuy ruwe ne.

Awa, ru parur ta sine icijiku cikuni an wa nukar hine oro ta oman wa ipehe sak cikuni ne, owse ham patek an ruwe ne; ne anpe oro ta Sinuma ene itak hi :— Tewano henpara pakno ne yakka iteki nikaop hetukure yan, ari itak. Orowa, nani ne a icijiku cikuni sumumke nisa ruwe ne.

Ayke, koykar utar ne anpe nukar ciki enuskari wa ene itak hi :— Nep tunasno ne icijiku cikuni sumumke ruwe?

Orowa, Yesu ese wa ne utar or ta ene itak hi :— Sonno eci or ta Ku=ye, eci utar anakne utumasi somo ki no e=yso-tor yakun tan icijiku cikuni or ta aki koraci eci=ki kusu ne anpe patek somo ne, korka, tan nupuri or ta poka — Eani auk wa atuy oske ta a=osura wa okay yan — ani eci=ye ciki, aki kusu ne.

Orowa, nep ne yakka eci=eysokor wa inonno-itak ani koramkor yakun opitta a=kore kusu ne na.

Orowa, Sinuma Kamuy kor kenru orun ahun ciki ne kenru esapane utar hemhem utar kor ekasi utar hemhem Sinuma epakasnu wa an rapoketa oro ta arki wa ene itak hi :— Nep montum e=kor kusu tap okaype e iki ya? Tan montum e kore kur nen ne ruwe he an? ari itak.

Oro ta Yesu ese wa ene itak hi :— Kuani ne yakka eci or ta sine itak Ku=uwepekennu kusu ne, eci En=nure ciki anakne Kuani ne yakka nep montum Ku=kor wa kusu tap okaype Ku=iki ya eci=nure as kusu ne.

Yoannes kore Baptisma ne wano ek pe ne ruwe? Kanto oro wano ek pe ne ruwe? Aynu oro wano ek pe ne ruwe he an? Orowa, ne utar utaspa upawre wa ene itak hi :— Kanto oro wano ek pe ne ani ci ye ciki, Nep, kusu eci utar Yoannes eysokor somo ki ya?

Ari Sinuma itak nankor. Korka, aynu oro wano ek pe ne ani an itak ci ye yakanak ne inne utar koysitoma as ruwe ne, inanpe kusu ne yakun, opittano okay utar anakne Yoannes ueinkar kur ne sekor yaynu wa okay ruwe ne.

Orowa, ne utar Yesu or ta ese wa ene itak hi :— Ci eramuskari, ari itak. Oro ta Sinuma ne yakka ene itak hi :— Nep montum Ku=kor wa kusu tap okaype Ku=iki ya ne yakka eci=nure as somo ki ruwe ne.

Korka, nekona eci=yaynu? Sine aynu tu po kor ruwe ne; awa, kiyanne-po oro ta sinuma oman wa ene itak hi :— Ku=poho, tanto e oman wa ku=kot toy or ta monrayke yan.

Ne kur ese wa :— somo ku=oman, ari i=tat: orowa, okake ta sinuma yaykokatpak wa oman nisa ruwe ne.

Orowa, sinuma anakne tutanu an poho or ta ukoraci an itak ani ye nisa ruwe ne. Orowa, poho ese wa :— Nispa, ku=oman kusu ne ari itak: korka, oman somo ki.

Tan tun ututta inan kur mici kor irenka ki nisa ruwe he an? Ne utar :— Hoski an kunne, ari itak. Oro ta Yesu ene itak hi :— Sonno eci or ta Ku=ye, yaku-etaye utar newa ramupekere siwentep utar anakne eci=etoko ta Kamuy mosir orun ahup ruwe ne.

Inanpe kusu ne yakun, Yoannes anakne owpeka an ru kari eci or ta ek nisa ruwe ne, awa, eci=eunpipka nisa ruwe ne: korka, yaku-etaye utar newa ramupekere siwentep anakne eysokor nisa ruwe ne: ayke, eci utar ne anpe nukar, ciki okake ta sinuma eysokor kuni ne yaykokatpak ka somo ki nisa ruwe ne.

Naa sine itak-mawkuste itak nu yan. Cise kor aynu sinen an, awa, sinuma hat toy kar wa okari ankura roski, orowa, toy oske ta ani tonoto orun a=kar nisu ante, naa sama ta, siniwe kuni cise kar, ayke, toy kar utar or ta eyrusa wa oya mosir or ta oman nisa ruwe ne.

Orowa, nikaop okay usi epa ehanke ko anakne ne anpe uyna kuni kusu toy kar utar oro ta kor ussiw ne utar payere nisa ruwe ne,

awa, toy kar utar anakne kor ussiw ne kur sinen sirkik, sinen rayke, suma ani sinen kopiyekar nisa ruwe ne.

Suy, hoskino a=payere aussiwnere utar kasuno pase utar payere,

awa, kanna-suy oro ta néno iki nisa ruwe ne. Korka, okake ta, ne utar anakne ku=poho ko-oripak kusu ne ari ye wa oro ta kor poho omante nisa ruwe ne.

Korka, toy kar utar ne poho nukar ciki utaspa ene itak hi :— Tan kur anakne eykeskoro kur ne: hetak, rayke wa ne eykeskoro anpe aukro, ari itak.

Ayke, ne utar Sinuma kisma wa hat toy oro wano eyomak wa rayke nisa ruwe ne.

Tanpe kusu, hat toy kor nispa ek ciki, ne a toy kar utar or ta nekona iki nankor ya?

Oro ta ne utar ene itak hi :— Sinuma ne wen utar wenno isamka, orowa nikaop epa hi ta iotta korpare kuni mosma okay toy kar utar orun hat toy eyrusa kusu ne, ari itak.

Ne utar or ta Yesu ene itak hi :— Cise kar utar emaka suma anakne Cise sikkew sapanep ne a=kar nisa ruwe ne: Tanpe anak Utarpa oro wano an ap ne: Ci sik sama ta aehomatup ne ruwe ne, sekor an itak Kamuy kampi-sos kasike ta eci oro-oytak somo ki ya?

Tanpe kusu, eci or ta Ku=ye, Kamuy mosir anakne eci=oro wano auk wa kusu hetukure kuni nikaop hetukure uyrup or ta a=kore kusu ne.

Orowa, ne suma kasike ta hacir kur anakne hurane a=perke kusu ne: korka, nen ne yakka kasike ta tan suma hacir kur anakne, toytoy koponci apatu koraci apatu kusu ne, ari itak.

Orowa, Kamuy kor kenru esapane utar newa Parisee un utar kor itak-mawkuste itak nu ciki, sinuma utar epeka no a=ye itak ne hi sekor eraman nisa ruwe ne.

Orowa, Sinuma kisma kuni hunara ciki, inne utar koysitoma ruwe ne, inanpe kusu ne yakun, Sinuma anakne ueinkar kur ne sekor esanniyo nisa ruwe ne na.

Mattayos 22

Orowa, Yesu ese wa suy itak-mawkuste itak ani ne utar or ta ene ye hi :—

Kanto mosir anakne

kor poho kusu suke iway kar mosir esapane kur koheraye ruwe ne, ne marapto or ta arki kuni ahotuyepakara utar tak kusu aussiwnere utar payere ruwe ne: korka, arki nukuri nisa ruwe ne.

Suy, Sinuma mosma okay aussiwnere utar payere wa ene itak hi :— Inkar=an, kuani ku=marapto etokooyki okere: ku=peko hemhem mimus cikoykip hemhem a=ronnu, nep ne yakka etoko-a-oyki an okere: suke iway oro ta arki yan, ari ahotuyepakara utar or ta itak yan, ani ye.

Korka, ne utar anakne ne anpe isayka no esanniyo wa paye, kot toy or ta oman kur an, irawketupa kusu oman kur ka an,

orowa, mosma okay utar ne aussiwnere utar kisma wa wenno epeka hine ronnu nisa ruwe ne.

Korka, mosir esapane kur iruska wa tumi-kor topaha payere wa ne teuk utar isamka yara, orowa, kor maciya uhuyekare nisa ruwe ne.

Orowa, kor ussiwnere utar or ta ene ye hi :— Suke iway anakne etoko-a-oyki an okere, korka, oro ta ahotuyepakara utar arki kuni upak utar somo ne ruwe ne.

Tanpe kusu, ru ewkopi usi ta paye wa nen ne yakka eci=nukar kur opitta suke iway or ta tak yan.

Orowa, ne aussiwnere utar ru orun paye wa nen ne yakka nukar kur, pirka kur hene wenkur hene uwekarpare: ayke, marapto urokte utar inne nisa

ruwe ne na. Korka, a=wrokte utar nukar kusu mosir esapane kur ahun ciki; marapto esiyuk amip somo mi wa an kur nukar ruwe ne; awa,

oro ta ene itak hi :— Katairotke kur, nekona e iki wa marapto esiyuk amip somo mi no eteun e ahun nisa ruwe he an? ari itak. Orowa, ne kur mo no an ruwe ne.

Tata or ta mosir esapane kur anakne kor uytek utar or ta ene itak hi :— Tan kur cikiri newa

teke eci=tupetupe wa soy ta an kunne hi or ta eyapkir yan; ne hi ta cis hemhem niyorkar hemhem an kusu ne. Inne utar ahotuyepakara wa okay, korka, a=numke utar moyo ruwe ne kusu ne na.

Orowano Parisee un utar paye wa Sinuma ye itak ani oytaksakte kuni e=wkoramkor nisa ruwe ne.

Awa, sinuma utar kor koykar utar Herodian un utar tura Sinuma or ta payere wa ene itakte hi :— Epakasnu kur, Aokay an at ne sone an kur ne ruwe ne, orowa, sonno Kamuy ruhu epakasnu wa nen ne yakka koysitoma somo ki ruwe ne; aynu E esanniyo somo ki ruwe ne kusu ne na.

Tanpe kusu, nekona E yaynu ya? Un nure wa un kore, — Kaysaros or ta yatu korpare hi anakne owpeka anpe ne ya? Somo ne ya?

Un nure wa un kore, ari itak. Korka, Sinuma ne utar wen kor anpe eraman wa or ta ene itak hi :— Eci kankapkapeka utar, hemanta kusu eci En=koramnukar ya?

Yaku korpare kuni icen En=nukare yan. Ne utar sine tenarion kor wa arki nisa.

Oro ta Sinuma ene itak hi :— Tan nokaha newa kasike ta a=nuye wa an ikiri nen kor pe ne ruwe he an? Kaysaros kor pe ne sinuma utar ye nisa ruwe ne.

Orowa, ne utar or ta Sinuma ene itak hi :— Tanpe kusu Kaysaros or ta Kaysaros kor pe korpare yan; Kamuy kor pe anakne Kamuy or ta yanke yan, ari itak.

Ne utar tan itak nu ciki iyokunnure wa Sinuma mosmano okay hine paye nisa ruwe ne.

Ne toho ta hetopo-siknu-anpe isam ari ye Saddokay un utar Sinuma oro ta arki wa uwepekennu hine ene itak hi :—

Epakasnu kur, po sak no aynu ray ciki kor irwak ne macihi ahupkar wa irwak or ta kese kore kuni po hetukure yan, ari Mose itak nisa ruwe ne.

Tap, aynu uyriwak ar wa niw okay; awa, kiyanne kurmat ahupkar, orowano ray ruwe ne; po sak kusu kor akihi or ta macihi hoppa nisa ruwe ne;

tutanu an aynu ne yakka néno iki, naa otutanu an aynu hemhem arwan uotutanu an aynu pakno hemhem néno iki nisa ruwe ne.

Aynu uyriwak opitta ray wa isam okake ta ne a siwentep ne yakka ray okere.

Tanpe kusu, hetopo-siknu hi ta anakne ne siwentep a=raw niw or ta inan kur macihi ne ruwe? Opitta kor nisa ruwe ne kusu ne na, ari itak.

Korka, ne utar or ta Yesu ese wa ene itak hi :— Eci utar anakne, Kamuy kampi-sos newa Kamuy montum eranpewtek wa kusu ohay ta ruwe ne.

Inanpe kusu ne yakun, hetopo-siknu hi ta anakne mat ahuptara anpe hoku ahupkar anpe, mat a=kore anpe hoku a=kore anpe isam ruwe ne, korka, kanto or ta an Kamuy hawturunpe ukoraci ne ruwe ne.

Korka, raykur hetopo-siknu anpe kusu anak, —

Kuani anakne Abraham kor Kamuy ne, Isaak kor Kamuy ne, Yakob kor Kamuy Ku ne ruwe ne, ari Kamuy ye itak eci oro-oytak somo ki ruwe he an? Kamuy anakne raykur kor Kamuy somo ne, korka, i=su kur kor Kamuy ne ruwe tapan na.

Inne utar tan itak nu ciki, Sinuma kor epakasi koenuskari nisa ruwe ne na.

Korka, Sinuma anakne Saddokay un utar haw more ruwe ne sekor Parisee un utar nu ciki yayuwekarapare nisa ruwe ne.

Awa, Kamuy tuytak pita kur sinen Sinuma koramnukar hine uwepekennu wa ene itak hi :—

Epakasnu kur, tuytak tumke ta pase ikaspaotte inanpe ne ruwe he an? sekor itak.

Oro ta Sinuma ene itak hi: Eani sanpe ossi pakno hemhem, kewtum ossi pakno hemhem, ramuan pakno hemhem, Utarpa ne e=kor Kamuy omap yan.

Tanpe anak pase newa hoskino an ikaspaotte ne ruwe ne.

Tutanu an ap anakne tanpe néno an ruwe ne, Eani yaykota yayomap koraci a=o ta un kur ne yakka omap yan.

Tan tu ikaspaotte kata tuytak newa uweinkarape opitta akopaste wa okay ruwe ne.

Orowa, Parisee un utar uekarpa wa okay rapoketa Yesu sine uwepekennu hi nu wa ene itak hi :—

Kiristo kusu eci=nekon a yaynu? Sinuma inan kur kor poho ne ya? Ayke, Dabid poho ne sekor ne utar ye nisa ruwe ne.

Oro ta Sinuma ene itak hi :— Yakun, E epokpa utar e cikiri corpoke ta ku=ante pakno, Ku=simon teksama ta a, Ani Utarpa anakne ku Utarpa or ta ye,

sekor an itak ani nep kusu Dabid anakne ramat oske ta kor poho epeka no Utarpa ani rékore ya?

Dabid anakne Sinuma Utarpa ani ye ciki, nekon

a iki wa kusu kor poho ne ya? Orowa sine itak ani poka ese easkay kur sinen ka isam, ayke, ne toho wano Sinuma or ta uwepekennu easkay kur sinen ka isam nisa ruwe ne na.

Mattayos 23

Ne hi ta Yesu anakne inne utar newa koykar utar or ta ene itak hi :—

Kampi-nuye utar newa Parisee un utar Mose kor set kasike ta rok ruwe ne:

tanpe kusu nep ne yakka ne utar eci=kaspaotte ciki, néno ki wa sikkasima yan: korka, ne utar ki iki p néno iteki ki yan, ne utar ye, korka, yaykota iki somo ki ruwe ne kusu ne na.

Ruwe un, ne utar anakne pase wa sey hokanpa sikehe kar wa aynu utar tapsutu kata ante, korka, kor sine askepet ani ne anpe kosnere somo ki ruwe ne.

Ne utar anakne aesikkoinkara kuni ne iki p ki ruwe ne: inanpe kusu ne yakun, sinuma utar sep pirakteria usi, orowa, amip cinki porore ruwe ne,

orowa, marapto an hi ta sapane uske ta rok katu hemhem,

Kamuy kor kenru sapane set hemhem, irawketupa usi ta ako-onkami hi hemhem, utar oro wano Rabbi ani a=ye hi hemhem, konopuru ruwe ne kusu ne na.

Korka, eci utar anakne iteki Rabbi ani a=ye yan: inanpe kusu ne yakun, eci=kor epakasnu kur anakne sinen ne, ayke, eci utar opitta uyriwak ne ruwe ne.

Naa sama ta, kanna mosir ta nen ne yakka mici ani iteki ye yan, inanpe kusu ne yakun, kanto or ta an sinen anakne eci=kor Mici ne ruwe ne.

Naa sama ta, nispa ani iteki a=ye yan, inanpe kusu ne yakun, eci=kor Nispa sinep ne, Kiristo ne ruwe ne.

Korka, eci=tumke ta an iyotta pase kur anakne eci=kor uytek kur ne kusu ne.

Orowa, nen ne yakka yaykota yayrikta ante kur anakne aeoripakka kusu ne; orowa, yaykota yayeoripakka kur anakne a=rikta ante kusu ne.

Aa kankapkapeka kampi-nuye utar newa Parisee un utar, eci yaysanpepokas humi! Inanpe kusu ne yakun, utar kusu Kanto mosir eci koapasi: eci utar yaykota ahup somo ki,

orowa, ahup kor an utar etoko tuye ruwe ne kusu ne na.

Aa kankapkapeka kampi-nuye utar newa Parisee un utar, eci yaysanpepokas humi! sine koykar kur kar kuni ne rep oro ya oro eci nikkotama ruwe ne; orowa, koykar kur anere ciki eci=kasu no tup pakno Gehenna un po ne kan ruwe ne kusu ne na.

Nen ne yakka Kamuy kor kenru koy wa ekanpakpe kar ciki, nep ne ka a=ramu somo ne; korka, nen ne yakka Kamuy kor kenru un konkani koy wa ekanpakpe ki yakun, sos kur ne ani ye siknak ru epakasnu eci utar yaysanpepokas humi!

Hayta newa siknak eci utar: konkani hene konkani askannere Kamuy kor kenru hene inanpe pase anpe ne ruwe he an?

Suy, nen ne yakka yanke set koy wa ekanpakpe kar ciki, nep ne ka a=ramu somo ne; korka, nen ne yakka yanke set kasike ta okay ayankep koy wa ekanpakpe ki ciki, sos kur ne ruwe ne.

Siknak eci utar; ayankep hene ayankep askannere yanke set hene, inanpe pase anpe ne ruwe he an?

Tanpe kusu, yanke set koy wa ekanpakpe kar kur anakne yanke set newa kasike ta okay nep ne yakka ukotamke no koy wa ekanpakpe ki ruwe ne.

Orowa, Kamuy kor kenru koy wa ekanpakpe kar kur anakne Kamuy kor kenru newa oro ta an Kamuy ne yakka koy wa ekanpakpe ki ruwe ne.

Orowa, kanto koy wa ekanpakpe kar kur anakne Kamuy araset newa kasike ta a Kamuy koy wa ekanpakpe ki ruwe ne na.

Aa kankapkapeka kampi-nuye utar newa Parisee un utar, eci yaysanpepokas humi! Inanpe kusu ne yakun, eci utar anakne hakka mun kusu hemhem, uykiyo mun kusu hemhem, makin mun kusu hemhem, yaku eci=sanke ruwe ne, korka, tuytak kusu an aesanniyop newa ranpoken newa eysokor hi néno an pase anpe somo eci=kan ruwe ne: korka, tap okaype eci=ki kunip ne, orowa ne anpe ne yakka eci somo ki no an katu anakne wen ruwe ne.

Siknak ru epakasnu utar, etutanne kikir kusu eci=rekuci i=un, korka, rak ta cikoykip eci=ruki ruwe ne.

Aa kankapkapeka kampi-nuye utar newa Parisee un utar, eci yaysanpepokas humi! Inanpe kusu ne yakun, itanki newa orowa aype sey soyke eci askannere ruwe ne, korka, onnayke anakne ipesikasure anpe newa e=kawnu anpe ani esik ruwe ne.

Siknak Parisee un kur, itanki newa orowa aype sey soyke ne yakka aaskannere kuni ne hoskino ne onnayke askannere yan.

Aa kankapkapeka kampi-nuye utar newa Parisee un utar, eci yaysanpepokas humi! Inanpe kusu ne yakun, eci utar anakne a=retarka tusiri koraci ne ruwe ne, ne soyke anakne atomte ne, korka, onnayke anakne raykur kor pone newa opittano okay icakkere anpe ani esik ruwe ne.

Tap koraci eci utar ne yakka aynu sik orke ta owpeka utar ukoraci an utar, korka, eci=onnayke anakne kankapkapeka anpe newa wen-puri ani esik ruwe ne kusu ne na.

Aa kankapkapeka kampi-nuye utar newa Parisee un utar eci yaysanpepokas humi! Eci utar anakne ueinkar utar kor tusiri kar, orowa, owpeka utar kor iyuruy tomtere ruwe ne, ayke, ene

itak hi :— Ekasi okay hi ta ci utar ne yakka siknu a ciki, ne utar turano ci utar anakne ueinkar utar somo ronnu, ari eci=itak.

Tanpe kusu eci utar anakne ueinkar utar ronnu kur kor poho utar eci ne sekor yaiyepawetesu eci=ki ruwe ne.

Tanpe kusu eci=kor ekasi kor conpa esikte yan.

okotko utar, paskur tokkoni kor sanike ne eci utar, Gehenna oma aesanniyop nekona eci=ehayta kusu ne ya?

Tanpe kusu, inkar=an, ueinkar utar hemhem wayasnu utar hemhem kampi-nuye utar hemhem eci=orun Ku=payere: orowa, eci utar anakne ne tumke ta serke okay utar ronnu wa utasa cikuni or ta kunki kokikkik kusu ne, serke utar Kamuy kor kenru or ta sirkik, orowa, maciya oro wano oya maciya or ta keske kusu ne;

tanpe anakne mosir kata a=ohetu owpeka kem, owpeka Aberu kem oro wano yanke set newa Kamuy kor kenru ukowturuketa eci=rayke Barakia poho Zakaria kem pakno opitta eci=kata a=ante kuni ne eci=ki kusu ne.

Sonno eci or ta Ku=ye, tane okay aynu ikiri or ta tap okaype ek kusu ne.

Aa ueinkar utar ronnu, oro ta a=payere utar suma ani kopiyekar Yerusarem kotan, Yerusarem kotan! niwatori cikap kor tekkup corpoke ta pon cikap uekarire koraci, henpak-suy Kuani ne yakka eci=poho Ku=uekarire rusuy?

Awa, eci=kopan! Inkar=an, eci=kot cise anakne po sak cise koraci eci kusu an ruwe ne.

Eci or ta Ku=ye, Utarpa rehe ani ek kur anakne a=nunuke ne ari an itak ani eci=ye pakno eci En=nukar somo ki kusu ne kusu ne na.

Mattayos 24

Orowa, Yesu anakne Kamuy kor kenru oro wano soyne wa oman siriki, ayne, koykar utar arki wa ne Kamuy kor kenru a=kar anpe oro ta nukare nisa ruwe ne na.

Korka, ne utar or ta Sinuma ese wa ene itak hi :— Tan okaype eci=nukar somo ki ya? Sonno eci or ta Ku=ye, — Tan ukata okay somo a=hacir kusu ne a suma anakne sine suma poka somo a=ante kusu ne na.

Orowa, Sinuma Kanran-us nupuri kata a wa an rapoketa, koykar utar arorkisneno oro ta arki wa ene itak hi :— Tan okaype henpara ta hetuku ya? orowa, E ek kuni siros hemhem, mosir siokere kuni kusu an siros hemhem, nekona an siros ne ya? un nure wa un kore, ari itak.

Yesu ese wa ne utar or ta ene itak hi :— Inan kur oro wano ne yakka iteki eci=kokantama kuni ne yaytupare yan.

Inanpe kusu ne yakun, inne utar Ku=rehe ye hine arki wa :— Kuani anakne Kiristo ku ne, ari itak, ayne, inne utar ru turaynure kusu ne.

Orowa, tumi-kor oruspe hene tumi pahaw hene eci=nu kusu ne: iteki kimatek no okay yan: inanpe kusu ne yakun, tap okaype anakne hetuku kusu ne ap ruwe ne: korka, siokere hi anakne naa somo ruwe ne.

Uyrup anakne uyrup kotumi kor, mosir anakne mosir kotumi-kor kusu ne: orowa, usa okay kotan ta kemus hene iki, sirsimoye pene an kusu ne.

Korka, opitta tan okaype anakne nuwap an kuni hi atpake ne ruwe ne.

Ne hi ta anakne eci aeramcuptekte kusu eci=ekosi wa eci=rayke kusu ne: orowa, Ku=rehe an kuskeray opitta, no okay uyrup oro wano eci aepokpa an kusu ne.

Orowa, ne hi ta anakne inne utar ureepetciw, ayke, utaspa ue-ekosi, utaspa ue-etunne kusu ne.

Orowa, inne sunke ueinkar utar hopuni wa poronno okay utar ru turaynure kusu ne.

Sama ta, wenpe a=porore an kusu ne kusu, inne utar kor omap hi nin kusu ne.

Korka, okes pakno yaysiporore kur anakne kasi-a-opiwki kusu ne.

Orowa, opittano okay uyrup utar oro ta an pawetesu ne kusu, inki-nrosiri ta tan mosir kusu an pirka oruspe a=ewpaskuma kusu ne; orowa, siokere anpe anakne ek tusu ne na.

Tanpe kusu ueinkar kur ne Danieru ani a=yere a=etunne iwentep ne askanne usi ta as siri eci

nukar ciki (oroytak kur ramepakari yan) Yudea ta okay utar nupuri orun kokira:

cise kata an kur cise or ta okaype uyna kusu iteki ran:

orowa toy or ta an kur hokannasi mip uk kusu iteki hosipi yan.

Korka ne hi ta honkor kur newa tononte utar yaysanpepokas humi!

Orowa, eci=kira hi anakne iteki mata or ta hene Sini toho ta hene an kuni koramkor yan:

mosir heasi wano tane pakno, orowa, te wano henpara pakno ne yakka isam pakno ne hi ta anakne poro aeramucuptekpe hetuku kusu ne na.

Orowa, ne toho a=taknere somo ki ciki anakne, nen ne yakka somo kasi a-opiwki ruwe ne a an na: korka, a=numke wa okay utar kusu ne toho a=taknere kusu ne.

Orowa, ne hi ta Kiristo anakne teta an, toata an sekor eci or ta ye kur an ciki, iteki eysokor yan.

Inanpe kusu ne yakun, inne sunke Kiristo newa sunke ueinkar kur hetuku wa poro siros poro iyokunnurep nukare; orowa, easkay ciki anakne a=numke utar ne yakka kokantama kusu ne.

Inkar=an, etoko wano tap eci=nure as na. Tanpe kusu, sinuma anakne nupuri kata an sekor ne utar eci or ta ye ciki:

iteki paye: orowa, inkar=an, cise onnayke ta an tumpu ta an, sekor eci or ta ye ciki, iteki eysokor yan.

Inanpe kusu ne yakun, imeru anakne mosir-pa wano hetuku wa mosir-kes pakno a=nukar koraci;

Kamuy Poho ek katu ene ani ne. Ney ta ne yakka kaysey an hi ta anakne ne hi ta kapacir kouekarpa kusu ne na.

Korka, ne toho ta hetuku aeramucuptekpe nani okake ta, tokap cup a=kunnere, kunne cup kor peker atte somo ki, nociw cup anakne kanto oro wano rapapse, orowa, kanto kiroro asuyesuyere kusu ne:

orowa, Aynu Poho kor siros kanto or ta a=nukar kusu ne: orowano mosir or ta okay mosir un utar opitta yaytuwaskarap, orowa, kiroro newa poro nupeki kor wa kanto niskur kata o wa ek

Aynu Poho nukar kusu ne Orowa, rappa poro humi aste hawe tura Sinuma anakne kor uytekpe payere wa ine rera oro wano kanto-pa wano kanto-kes wano kor numke utar uwekarpare kusu ne.

icijiku cikuni kusu an sine itak-mawkuste itak nu yan: kor ni-tek tane hapur wa ham hetukure yakanak ne, sak ehanke ruwe ne sekor eci=eraman;

tap koraci eci utar ne yakka tan okaype opitta nukar ciki, Sinuma ehanke no an, apa samake ta an sekor eci=onnere yan.

Sonno eci or ta Ku=ye, tapanpe opitta a=ueomare pakno tane okay aynu ikiri isam somo ki kusu ne.

Kanto newa toy anakne a=ysamka kusu ne, korka, Ku=itak anak a=ysamka somo ki kusu ne na.

Korka, ne toho newa pakihi eraman kur isam, kanto or ta okay hawturunpe ka eranpewtek, Poho ne yakka eramuan somo ki, owse Mici patek eraman ruwe ne.

Orowa, Noa toho an koraci Aynu Poho ek pakihi ne yakka ene ani ne.

Inanpe kusu ne yakun, pe-san etoko ta Noa cip or ta ahun pakno utar anakne ipe wa okay iku wa okay,

mat a=kore hoku a=kore wa okay wa pe-san hetuku wa ne utar opitta isamka pakno ne utar eranpewtek koraci,

Aynu Poho ek pakihi ene ani ne. Ne hi ta anakne tu aynu toy or ta okay wa sinen auk sinen a=ante kusu ne:

tu siwentep nisu or ta uta, sinen auk sinen a=ante kusu ne.

Tanpe kusu siruwante yan: eci=kor Utarpa inan toho ta ek ya eci=eranpewtek ruwe ne kusu ne na.

Korka, tanpe eci=onnere yan: ikka kur inan pakihi pakita ek ya sekor cise kor nispa eraman ciki, siruwante wa kor cise iteki aopattekka kuni ne kan nankor na.

Tanpe kusu eci utar ne yakka etokooyki wa okay yan; inanpe kusu ne yakun, eci=esanniyo somo ki pakihi ta Aynu Poho ek kusu ne.

Cise kor kur kor cise epunkinere aussiwnere kipniwkes wayasnu utar nen ne ruwe he an? Ne utar or ta ne pakihi epa hi ta aep korpare kusu ne.

Kor nispa ek hi ta néno iki kur nukar ciki a=nunuke ne ruwe ne.

Sonno eci or ta Ku=ye, nispa anakne kor wa okaype opitta ne kur esapanere kusu ne.

Korka, wen aussiwnere kur kewtumu ta ku=kor nispa ek moyre ari ye;

ayke, turano okay awitek utar sirkik, orowa, ihoski utar turano ipe hemhem ki iku hemhem ki ciki,

ne ussiw ne kur esanniyo somo ki toho ta, ek kuni a=ramu somo ki pakihi ta kor nispa ek wa ne kur siri sirkik,

orowa, kankapkapeka utar turano eymekpe korpare kusu ne: ne hi ta anakne cis hemhem niyorkar hemhem an kusu ne na.

Mattayos 25

Kanto mosir anakne ratcako kor wa sine mat-ahupkar kur ekanok kusu paye wa niw ne hoku-sak siwentep utar koheraye ruwe ne.

Asikne niw anakne wayasnu ne, asiknen anakne wayasap ruwe ne.

Inanpe kusu ne yakun, wayasap utar anakne ratcako kor wa paye hi ta, sum anpa somo ki nisa ruwe ne:

korka, wayasnu utar anak ratcako tura sum op anpa ruwe ne.

Awa, mat-ahupkar kur moyre wa kusu, ne utar opitta rupotke wa mokor ruwe ne.

Ayke, an noske pakita, inkar=an mat-ahupkar kur ek an na, hetak, hopunpa wa ekanok kusu soyunpa wa arki yan, ari an hawe anu ruwe ne.

Tata or ta, ne hoku-sak siwentep utar opitta hopunpa wa kor ratcako kan nisa ruwe ne.

Awa, wayasap utar anakne wayasnu utar or ta ene itak hi :— Ci kor ratcako tane oraytek kusu, eci=kor sum ponno un kore, ari itak.

Korka, wayasnu utar ese wa ene itak hi :— Eci=paye wa eci=eywanke kunip hok yan: ikineypeka eci=okay hemhem ci okay hemhem e=pak somo ki nankor na, sekor itak.

Orowa, ne utar sum hok kusu paye wa isam rapoketa, mat-ahupkar kur sirepa nisa ruwe ne; ayke, iyetokoyki wa okay utar anakne ne suke iway kusu mat-ahupkar kur tura ahup ruwe ne: orowa, apausta a=asi nisa ruwe ne.

Okake ta mosma okay wayasap utar ne yakka arki wa ene itak hi :— Utarpa, Utarpa, ci utar kusu apa maka wa un kore, ari itak.

Korka, ne utar or ta sinuma ese wa ene itak hi :— Sonno eci or ta ku=ye;

eci=eramuskare as na, ari itak. Tanpe kusu siruwante yan; inanpe kusu ne yakun, topo ne yakka pakihi ne yakka eci=eranpewtek ruwe ne kusu ne na.

Suy, ene ani ne :— Sine aynu oya mosir ta oman, ayne, or ta kor ussiw ne utar hotuyekar wa, yaykota kor pe sikkasmare nisa ruwe ne.

Awa, sinen or ta asikne taranton kore, sinen or ta tup kore, sinen or ta sinep kore; ne utar pisno okay ki no an montum ramepakari wa korpare nisa ruwe ne, orowa, payekay wa oman ruwe ne.

Asikne taranton a=kore kur anakne nani ne anpe kor wa ani irawketupa hine naa asiknep e=pirka nisa ruwe ne.

Tup a=kore kur ne yakka oman wa naa tup e=pirka nisa ruwe ne.

Korka, sine taranton a=kore kur anakne oman wa toytoy ohor hine kor nispa kor icen nuyna nisa ruwe ne na.

Ohor no siran ko anakne ne aussiwnere utar kor nispa ek wa turano ukosanniyo nisa ruwe ne.

Awa, asikne taranton a=kore kur anakne naa mosma asiknep kor wa ek wa ene itak hi :— Nispa, asikne taranton e en=kore, awa, naa mosma okay asiknep ku=e=pirka nisa ruwe ne na, sekor itak.

Or ta kor nispa ene itak hi :— Pirka, ikipniwkes wa pirka ussiw ne kur: ponno anpe kusu e ikipniwkes, awa, poronno anpe esapane kuni e kar as kusu ne: e=kor nispa kor nupetne hi or ta ahun, ari itak.

Orowa, tup a=kore kur ne yakka ek wa ene itak hi :— Utarpa, tu taranton e en=kore, awa, naa tup ku=e=pirka nisa ruwe ne.

Or ta kor nispa ene itak hi :— Pirka, ikipniwkes wa pirka ussiw ne kur; ponno anpe kusu e ikipniwkes, awa, poronno anpe esapane kuni e kar as kusu ne: e=kor nispa kor nupetne hi or ta ahun, ari itak.

Orowa, sine taranton a=kore kur ne yakka ek wa ene itak hi :— Utarpa, aokay anakne kewtum yupke kur a ne wa etoyta somo ki usike wa nanke ruwe ne,

e cari somo ki usike wa umomare ruwe ne, sekor ku=eramu an, awa, ku=isitoma wa oman hine e=kor taranton toy tum ta ku=nuyna nisa ruwe ne; inkar=an, e=kor pe a kor an na, ari itak.

Korka, or ta kor nispa ese wa ene itak hi :— Wen newa toranne ussiw ne kur, ku=etoyta somo ki usike wa ku=nanke, orowa, ku=cari somo ki usike wa ku=umomare sekor e eramuan,

awa, tanpe kusu, ku=kor icen kinko or ta e omare kunip ne, ayke, ku=ek hi ta ku=kor pe risoku tura auk easkay ruwe ne.

Tanpe kusu, ne kur kor sine taranton uk wa, wanpe kor kur or ta kore yan.

Inanpe kusu ne yakun, nen ne yakka kor kur or ta a=kore kusu ne, ayke, sinuma nuye an no kor: korka, kor somo ki kur oro wano kor pe poka auk kusu ne na.

Tan raka isam ussiw ne kur kisma wa soy ta an kunne usike un eyapkir yan: ne hi ta anakne cis hemhem niyorkar hemhem an kusu ne na.

Korka, Aynu Poho anakne kor a=rakur newa Kamuy hawturunpe opitta turano ek hi ta anakne, ne hi ta Sinuma a=rakur oma amset kata a kusu ne:

orowa, mosir uyrup opitta Sinuma kotcake ta uweakarapare kusu ne: orowa, hitsuji cikoykip punki anakne yanki cikoykip tumuke wano hitsuji usar koraci, ne utar ne yakka awsaare kusu ne:

orowa, osimon sam ta hitsuji are, korka, ohariki sam ta yanki are kusu ne.

Ne hi ta anakne osimon sam ta okay utar or ta Mosir Sikkasima kur ene itak hi :— Ku Mici oro wano a=nunuke utar, arki wa mosir asamaha a=ante pakihi wano eci utar kusu a=etokoyki mosir eykeskoro yan:

inanpe kusu ne yakun, Ku=ipe rusuy, awa, eci En=ipere: Ku=iku rusuy, awa, eci En=ikure:

oya kur Ku ne, awa, eci=kot cise ta En=ahunte; Ku=atusa, awa, eci En=mire: tasum Ku=ki, awa, eci En=hotanukar: ipakasnu cise ta Ku

an, awa, En oro ta eci=arki nisa ruwe ne na. Ne hi ta anakne owpeka utar ese wa ene itak kusu ne hi :— Utarpa, henpara Aokay ipe rusuy ruwe ci nukar wa E ipere as ya? Henpara E iku rusuy ruwe ci nukar wa E ikure as ya?

Orowa, henpara, Aokay anakne oya kur a kopa as wa cise or ta E ahunte ya? Suy, henpara E atusa ruwe ci nukar wa E imire ya?

Orowa, henpara E tasum ruwe hene, ipakasnu cise or ta E an wa hotanukar kusu arki as ya?

Mosir Sikkasima kur ne utar or ta ese wa ene itak kusu ne hi :— Sonno eci or ta Ku=ye, tan Ku=irwak ne utar tumuke un sinen or ta, iyotta ponpe poka eci=ki nisa ruwe ne kusu, En or ta aki nisa ruwe ne na.

Ne hi ta anakne ohariki sam ta okay utar or ta ka ene itak kusu ne hi :— A=iyoytakus eci utar, En=oro wano paye wa Nitnep newa kor hawturunpe kusu etokooyki wa an henpara pakno ne yakka us somo ki ape or ta ahup yan:

inanpe kusu ne yakun, Ku=ipe rusuy, awa, eci En=ipere somo ki: Ku=iku rusuy, awa, eci En=ikure somo ki:

oya kur Ku ne, awa, eci=kot cise orun En=ahunte somo ki: atusa, awa, eci En=mire somo ki: Ku=tasum hene ki, ipakasnu cise ta Ku=an, awa, eci En=hotanukar kusu arki somo ki nisa ruwe ne kusu ne na.

Orowano, ne utar ese wa ene itak kusu ne hi :— Utarpa, E ipe rusuy hemhem ki, E iku rusuy hemhem ki, E oya kur ne hemhem, E atusa hemhem, E tasum hemhem, ipakasnu cise ta E an hi hemhem, henpara ci nukar wa E or ta yaysieywankere somo ki nisa ruwe he an?

Tata or ta Sinuma ese wa ene itak kusu ne hi :— Tan okay utar tumuke un iyotta pon kur or ta somo eci=ki nisa ruwe ne kusu, En or ta eci=iki somo ki nisa ruwe ne, sekor itak.

Orowa, tan utar anakne henpara pakno ne yakka okere somo ki a=panakte i orun paye: korka, owpeka utar anak henpara pakno ne yakka inotu ani orun ahup kusu ne na.

Mattayos 26

Orowa, Yesu tan itak opitta ye okere ciki, kor koykar utar or ta ene itak hi :—

tutko okake ta kama-kus marapto an kusu ne hi eci=eraman, orowa, Aynu Poho anakne utasa cikuni or ta arayke kusu a=ekosi ruwe ne.

Ne pakipita Kamuy kor kenru esapane utar newa utar kor ekasi utar anakne Kayapa ari an rehe ani a=rékore Kamuy kor kenru iyotta pase esapane kur kor tumpu ta uekarpa wa okay ruwe ne,

awa, arorkisneno Yesu kisma wa rayke kuni ukoramkor nisa ruwe ne.

Korka, ene itak hi :— Marapto toho ta somo, ikineypeka utar tumke ta sakayo hopuni kusu ne na, ari itak.

Orosama, Yesu anakne Betania kotan un munin tasum ki Simon ani a=ye kur koto cise ta an hi ta,

sine siwentep sino oro an no an sum o sey sintoko sinep kor wa ek hine, Sinuma a wa ipe rapoketa, kor sapa kasike ta ota nisa ruwe ne na.

Korka, koykar utar ne anpe nukar ciki iruska hine ene itak hi :— Nep kusu tap akoysamka anpe an a?

Tan sum ataye ruyno aeyhok wa irapokkari utar or ta aeunkerayte aeaskaype ne ruwe ne kusu ne na, ari itak.

Korka, Yesu tanpe eraman wa or ta ene itak hi :— Nep kusu, siwentep eci ramusarakka ya? Sinuma En=orun pirka p iki nisa ruwe ne kusu ne na.

Irapokkari utar anakne ramma-kane eci turano okay, korka, Kuani anak ramina pakno somo eci turano an ruwe ne.

Tan siwentep Ku=netopake kasike ta tan sum ota anpe anakne iyuruy oro ta a en=omare kuni kusu etokooykire kusu nep ne.

Sonno eci or ta Ku=ye, inki-mosir ta tan pirka sonko a=ewpaskuma hi ta, ne hi ta anak tan siwentep iki iki p somo a=oyra kuni ne tan oruspe a=ye kusu ne na.

Tun ikasma wa niw tumke ta an Kariot kotan un Yudas ani an rehe ani a=rékore sine aynu anakne Kamuy kor kenru esapane utar oro ta oman wa ene itak hi :—

Kuani Sinuma eci or ta ekosi yakun, ne pakno eci=en kore kuni a=ramu ya? ari itak. Orowano ne utar sirokani wanpe e tu hot pakno pakari wa kore nisa ruwe ne.

Ne oro wano ne kur anakne Sinuma ekosi kuni i hunara siri an ruwe ne.

Orosama, pantane sak pan marapto atpake an toho ta koykar utar anakne Yesu or ta arki wa ene itak hi :— Kama-kus marapto E ipe kusu ney ta etokocioyki kuni E ramu ya? sekor itak.

Sinuma ene itak hi :— Maciya orun paye wa ne an kur or ta ene ye yan :— Epakasnu kur ene itak hi :— Ku=pakihi ehanke no an; Kuani Ku=koykar utar tura e kot cise ta Kama-kus marapto Ku=iki kusu ne, ari an itak ani ye yan.

Orowa, Yesu kaspaotte koraci ne koykar utar kar wa Kama-kus marapto etokooyki nisa ruwe ne.

Orosama, onuman an kor Sinuma ne tun ikasma wan koykar utar turano a wa ipe siri an ruwe ne; awa, ipe rapoketa Sinuma ene itak hi :—

Sonno eci or ta Ku=ye, eci utar tumuke an sinen anakne En=ekosi kusu ne.

Orowa, ne utar siri ramu-oknatara hine pisno

pisno ene hawe heasiri ki :— Utarpa, kuani ne ruwe? Orowa Sinuma ese wa ene itak hi :— En turano tekehe nima or ta omare kur anakne, ne kur En=ekosi kusu ne.

Kusu ciesinnuye wa an koraci Aynu Poho oman ruwe ne: korka, ani Aynu Poho ekosi kur anakne yaysanpepokas humi! Ne kur siko a somo ki a yakne sinuma kusu pirka a anpe ne.

Orowa, Sinuma ekosi Yudas anakne ese wa ene itak hi :— Rabbi, kuani ne ruwe he an? Or ta Sinuma ene itak hi :— E ye okere ruwe ne, ari itak.

Orowa, ipe rapoketa Yesu pan-tak uk, ayke, nunuke hine mespa; orowa, koykar utar or ta korpare wa ene itak hi :— Uk wa ipe; tanpe anakne Ku

netopake ne ruwe ne. Orowa, Sinuma itanki uk, ayke, yayirayke ki wa ne utar or ta korpare hine ene itak hi :—

Eci utar opitta tanpe iku yan; tanpe anakne inne utar kor ci=kokatpak atusare kuni ne a=ohetu aewitaknu kusu an Ku kemihi ne ruwe ne.

Korka, eci or ta Ku=ye :— Ku Mici kor mosir or ta eci turano a=siripe Ku=iku pakno, tan te oro wano hat punkar nikaop Ku=iku somo ki kusu ne na.

Orowa, sine sinotcaki okere ciki soyunpa wa Kanran-us nupuri oro ta paye nisa ruwe ne na.

Ne hi ta Yesu ne utar or ta ene itak hi :— Eci utar opitta tan ukuran En kusu aepetciwre kusu ne: inanpe kusu ne yakun, hitsuji punki Ku=sirkik, orowa hitsuji anakne oyak ta a=catcari kusu ne sekor anpe a=nuye wa an ruwe ne kusu ne na.

Korka, Kuani hetopo a skiknure imakake eci=kotcaot Gariraya kotan or ta Ku=oman kusu ne.

Korka, Petros ese wa Sinuma or ta ene itak hi :— Aynu opitta Aokay kusu aepetciwre yakka, kuani ramma pakno ne yakka somo, ari itak.

Sinuma or ta Yesu ene itak hi :— Sonno e or ta Ku=ye, tan ukuran, niwatori cikap haw-kor somo ki pakno, eani re suy En=esina kusu ne.

Petros Sinuma or ta ene itak hi :— E turano ku=ray yakka E esina somo ki kusu ne, ari ye. Mosma okay koykar utar ne yakka opitta néno ye nisa ruwe ne na.

Orowa, Yesu anakne ne utar tura Getsemane ari a=ye usike ta ek, awa, kor koykar utar oro ta ene itak hi :— Inonno-itak Ku=ki kusu toan un Ku=oman rapoketa, teta eci rok yan, ari itak.

Orowa, Sinuma Petros newa Zebedee kor tu poho tura wa oman, ayke, ok wa sino ramu-oknatara peasiri.

Ne hi ta Sinuma ne utar or ta ene itak hi :— Ku=ru ray pakno Ku=kewtum siri yayramkoyki ruwe ne: teta eci=tere wa En turano siruwante yan.

Orowa, Sinuma ponno hoskino oman wa nanuhu kosirikata pakno hacir wa inonno-itak hine ene itak hi :— Aa Ku Mici, aeaskaype ne yakanak ne, tan itanki En=oro wano simaka a=oraye kuni ne ki wa En=kore: korka, Ku renkayne koraci somo ne, E renkayne koraci ki wa En=kore, ari itak.

Orowa, Sinuma koykar utar or ta ek hine mokor wa okay hi nukar, orowa Petros or ta ene itak hi :— Hemanta, sine pakihi pakno En turano siruwante easkay somo ki ya?

Iteki a=koramnukar kuni ne siruwante wa inonno-itak ki yan: ramat anakne ki rusuy pe ne, korka kam anak katcakpe ne ruwe ne.

Suy, Sinuma kanna oman, ayke, inonno-itak hine ene itak hi :— Aa Ku Mici, tanpe Ku=iku somo ki ciki si maka a=oraye eaykap yakun E=kor irenka aki kusu ne, ari itak.

Orowa, suy Sinuma ek wa ne utar mokor wa okay hi nukar, sikihi pase ruwe ne kusu ne ruwe ne na.

Orowa, suy, Sinuma ne utar ante wa oman, awa, re ikinne inonno-itak hine uhunak a=ye hi koraci kanna-suy ye nisa ruwe ne.

Orowa, Sinuma anakne kor koykar utar or ta ek wa oro ta ene itak hi :— Tane mokor wa eci=sini yan: inkar=an, pakihi ehanke no an ruwe ne, Aynu Poho anakne katpak kor utar tekehe, or ta a=ekosi wa an ruwe ne.

Hopunpa wa paye an ro: inkar=an, En=ekosi kur ehanke no an ruwe ne.

Orowa, Sinuma itak rapoketa tun ikasma wa niw tumke ta an sinen ne Yudas anakne, sirkik kuwa hemhem emus hemhem kor inne topaha tura, Kamuy kor kenru esapane utar newa utar kor ekasi utar oro wano ek nisa ruwe ne.

Sinuma ekosi kur anakne utar or ta sine siros kore wa ene itak hi :— Nen ne yakka ku copcopsekara kur anakne Sinuma ne, kisma yan.

Orowa, nani ne kur Yesu or ta ek wa ene itak hi :— Rabbi he, irankarapte; orowa, Sinuma copcopsekan nisa ruwe ne.

Oro ta Yesu ene itak hi :— Katairotke kur, kusu e ek anpe ki yan, ari itak. Orowano utar arki wa Yesu kisma nisa ruwe ne na.

Orowa, inkar=an, Yesu turano okay utar tumuke un sinen anakne, teke turi wa emus etaye hine Kamuy kor kenru esapane kur kor ussiw ne kur ko kik wa oat-kisaraha oattuye ruwe ne.

Oro ta Yesu ene itak hi :— E=kor emus siri ka ewsi yan: inanpe kusu ne yakun, emus kor utar anakne opitta emus turano a=ysamka kusu ne.

Ku Mici or ta Ku=koramkor yakun, tane Sinuma En or ta tu ikasma wan Regeon pakno an hawturunpe e=tte somo ki kuni eci=ramu ya?

Korka, néno Ku=ki yakun a=ueomare kuni kusu an Kamuy itak nekona a=yki easkay ya? ari itak.

Ne hi ta utar topaha or ta Yesu ene itak hi :— Emus hemhem sirkik kuwa hemhem kor wa ikka kur kisma kuni koraci En oro ta eci=arki ruwe he an? Kuani kesto epakasnu kusu Kamuy kor kenru ta Ku=a,

awa, ne hi ta eci En=kisma somo ki. Korka, tap okaype hetuku anpe anakne, Ueinkar utar nuye anpe a=ueomare kuni kusu an ap ne ruwe ne, ari itak. Ne hi ta anakne koykar utar opitta Yesu ekohopi wa saot nisa ruwe ne na.

Orowa, Yesu kisma utar anakne kampi-nuye utar newa ekasi utar uekarpa wa okay Kamuy kor kenru esapane kur Kayapa or ta Sinuma tura nisa ruwe ne.

Korka, Petros tuymano Sinuma osi ek, ayne, ne okes anpe nukar kuni kusu, Kamuy kor kenru esapane kur kor ipisi tumpu oro ta ahun wa tono utar tura a nisa ruwe ne.

Awa, Kamuy kor kenru esapane utar opittano ukoramkor utar tura Yesu rayke kuni sunke pawetesu anpe hunara ruwe ne;

ayne, inne sunke pawetesu ki utar arki yakka, ne anpe pa eaykap ruwe ne. Korka, okake ta tun arki wa ene itak hi :—

Tan kur yep anakne, — Kamuy kor kenru Ku=isamka wa rerko utur ta easiri kar easkay ruwe ne, ari itak nisa.

Orowa, Kamuy kor kenru esapane kur as wa Sinuma or ta :— Eani nep ne yakka ese somo ki ruwe he an? E epeka no tan okay utar pawetesu ki anpe nep ta an? ari itak.

Korka, Yesu nep poka ye ka somo ki ruwe ne. Or ta Kamuy kor kenru esapane kur ese wa ene itak hi :— Eani Kamuy Poho ne Kiristo E ne ruwe he an? Somo ruwe he an? ari an anpe En or ta E ye kuni ne, I=su Kamuy koy wa E ikaspaotte as ruwe ne, ari itak.

Oro ta Yesu ene itak hi :— E ye okere ruwe ne: yakka e or ta Ku=ye, tap imakake Aynu Poho montum kor simon-teksam ta a hine kanto niskur kasike ta an wa ek siri e nukar kusu ne ruwe ne, sekor itak.

Orowa. Kamuy kor kenru esapane kur anakne yaykota mi anrip yaspa wa ene itak hi :— Sinuma Kamuy koatca itak ye nisa ruwe ne: Nep kusu mosma an pawetesu anpe ci kor rusuy ya? Inkar=an, eci utar tane ne Kamuy koatca itak anpe eci=nu okere ruwe ne: Nekona eci=yaynu ya? ari itak.

Ne utar ese wa ene itak hi :— Arayke kuni kusu ne a kur ne ruwe ne, sekor itak.

Orowa, ne utar Sinuma nanuhu kasi topse-topse kar wa siriki, sam ta, paratek ani kokik utar okay wa ene itak hi :—

Kiristo, e sirkik kur anak inan kur ne ya ueinkar wa un nure yan, ari itak.

Orowa, Petros anakne ne ipisi tumpu soyke wa an usike ta a wa an ruwe ne: awa, or ta sine matkaci ek wa ene itak hi :— Eani ne yakka Gariraya un Yesu turano an kunne, sekor itak.

Korka, sinuma anakne okay utar opitta kotcake ta esina hine ene itak hi :— E ye anpe ku=eramuskare.

Orowa, soyne wa sem or ta an hi ta, suy, sine matkaci sinuma nukar wa samake ta okay utar or ta ene itak hi :— Tan kur ne yakka Nazaret un

Yesu turano an kunne, ari itak. Orowa, suy sinuma toyko ye wa esina hine kuani ne aynu e=amkir somo ki, ari itak.

Naa ponno siran ko samake ta roski wa okay utar Petros or ta arki wa ene itak hi :— Soon no poka eani ne utar tumuke an sinen e ne; e ki itak kusu e paste an ruwe ne kusu ne na, ari itak.

Orowano Petros iyoytakus wa toyko ye heasiri hine kuani ne aynu e=amkir somo ki, ari itak. Orowa nani niwatori cikap haw-kor ruwe ne.

Orowa, Petros anakne niwatori cikap hawkor somo ki pakno, eani re suy ne En=esina kusu ne, sekor Yesu ye itak an a hi eskarun nisa ruwe ne. Ayke, sinuma soyne wa sino cis nisa ruwe ne na.

Mattayos 27

Orowa, kunneywano an hi ta anakne opittano okay Kamuy kor kenru esapane utar hemhem, utar kor ekasi utar hemhem,

Yesu rayke kuni e=wkoramkor nisa ruwe ne: awa, Sinuma tupetupe wa itura hine kotan sikkasima kur Pirato or ta ekosi nisa ruwe ne na.

Orowa, Yesu ekosi Yudas anakne Sinuma a=panakte kunip ne a=esanniyo hi nu kor, yaykota yaykokatpak wa ne sirokani wanpe e tu hotnep kor hine Kamuy kor kenru esapane utar newa ekasi utar or ta hosippare,

ayne, ene itak hi :— Katpak kor somo ki aynu ku=ekosi, awa, katpak ku=ki nisa ruwe ne, sekor itak. Korka, or ta ne utar ene ye hi :—

Ne anpe anakne ci=kor oruspe ne hawe? E=kor pe ne anpe, sekor ye nisa ruwe ne. Orowa, sinuma Kamuy kor kenru oske ta ne sirokani tek-oposore wa oman; ayke, arpa wa yayrikotte nisa ruwe ne na.

Orowa, Kamuy kor kenru esapane utar ne sirokani uyna hine ene itak hi :— Tan kani anakne kem ataye ne kusu, Kamuy karawto oro omare yakanak ne ikaspaotte oterekep ne, sekor itak.

Orowano ne utar ukoramkor wa, oyak un kur tusiri oro omare kusu, ne sirokani ani sey sintoko kar kur kot toy hok nisa ruwe ne na.

Tanpe kusu, ne toy anakne tanto pakno kem toy ani a=porse ruwe ne.

Tan oruspe kusu Israeru un utar ataye kotukka aynu atayehe, wanpe e tu hotne sirokani an ataye ne utar uyna wa:

Utarpa en=kaspaotte koraci ne kani ani sey sintoko kar kusu kot toy hok nisa ruwe ne, sekor Ueinkar kur ne Yeremia oro wano a=ye itak anpe a=ueomare nisa ruwe ne na.

Orowa, Yesu anakne ne esapane kur kotpokta as; awa, esapane kur Sinuma or ta nu wa ene itak hi :— Eani anakne Yudea un utar esapane kur

E ne ruwe he an? Oro ta Yesu ene itak hi :— E ye na, sekor itak. Orowa, Kamuy kor kenru esapane utar, orowano hemhem, ekasi utar oro wano hemhem Sinuma aeiyonuppa hi ta, nep ne yakka ese somo ki

nisa ruwe ne orowa, Sinuma oro ta Pirato ene itak hi :— Tan okay utar anak henpak poronno okaype ani E eiyonuppa hi E nu somo ki ruwe he an? sekor itak.

Ayke, Sinuma sine itak ani poka somo ese nisa ruwe ne; tanpe kusu esapane kur anakne sino enuskari nisa ruwe ne.

Suy, marapto an hi ta ne esapane kur anakne okay utar renkayne upakasnu cise ta an sine a=pakasnu kur tusare puri an ruwe ne Awa,

ne hi ta anakne Barabbas ani a=ye assuru as a=pakasnu aynu an.

Tanpe kusu, utar uekarpa wa okay hi ta, oro ta Pirato ene ye hi :— Kuani eci or ta inan kur tusare wa kore tusu ne ya? Barabbas ne ruwe? Kiristo ani a=ye Yesu ne ruwe he an? sekor itak.

Inanpe kusu ne yakun, ne utar anakne eyaytunnap kusu Yesu eiyonuppa nisa ruwe ne, sekor eraman ruwe ne kusu ne na.

Orowa, pirato koypisi set kata a siri an rapoketa, kor maci teskar wa oro ta ene yere hi :— Ne owpeka aynu iteki ekottanu yan, kuani anakne tanto wentarap ku=ki wa ne kur renkap kusu poronno ku yayramkoyki nisa ruwe ne kusu ne na, ari an itak ani itakte nisa ruwe ne na.

Ayke, Kamuy kor kenru esapane utar anakne ekasi utar turano Yesu isamka wa Barabbas a=kore kuni hi e=koramkor kuni ne eonisnisi nisa ruwe ne.

Korka, esapane kur ne utar or ta ese wa ene itak hi :— Tan tun or ta inan kur ku=tusare kuni eci=kor rusuy ya?

Oro ta utar :— Barabbas, ani itak. Orowa, Pirato ne utar or ta ene ye hi :— Yakun Kiristo ani a=ye Yesu or ta nekona ku=ki kusu ne ya? Utasa cikuni or ta rayke ayanro, utar opitta ye nisa ruwe ne.

Pirato ene itak hi :— Hemanta kusu, nep katpak aki ya? sekor itak. Korka, utar sino hawe aste wa, utasa cikuni or ta rayke ayanro, ari itak nisa.

Orowa, ene akari ka isam kunak Pirato eraman wa, owse sakayo patek tane hopuni kusu ne sekor nukar ciki, wakka uk wa, inne utar kotpokta kor tekehe huraye hine ene itak hi :— Tan owpeka kur kor kemihi somo ku=ekottanu; eci=okay utar ki yan, sekor itak.

Utar opitta ese wa ene itak hi :— Sinuma kor kemihi anakne ci okay utar ci=kor sanikiri utar kasike ta aantero, ari itak.

Orowano, Pirato anakne Barabbas ne utar kusu honnere; korka, Yesu sirkik orowa utasa cikuni or ta arayke kuni ne or ta ekosi nisa ruwe ne na.

Tan te orowa esapane kur kor tumi-kor utar Yesu Pretorium or ta ahunke, orowa, tura iki tumikor utar opitta or ta uekarire nisa ruwe ne.

Awa, Yesu atusare wa, hure amip arayre nisa ruwe ne.

Orowa, ay-us-ni ani sapa un pe a=kar wa Sinuma sapa unu, sama ta, simon teke ani rapenpe sinep kisimare: orowa, kotpokta kokkaerok wa eoyaytak hine ene ye hi :— Yudea un utar kor esapane kur, irankarapte aki na, ari ye.

Orowa, ne utar Sinuma kasike topse-kar, naa sama ta, tekehe wano rapenpe etaye wa ani sapa sirkik nisa ruwe ne.

Suy, eoyaytak okere ciki anakne, ne hure mipihi sospa wa, yaykota kor mipihi arayre, orowa, utasa cikuni or ta rayke kuni kusu Sinun a itura wa paye nisa ruwe ne na.

Orowa, soyunpa ciki Simon ani an rehe kor Kayrene un sine aynu a=nukar: awa, ne kur utasa cikuni sere kuni ne itura wa arpare nisa ruwe ne.

Ayke, Gorogota ani a=ye usike oro ta arki ciki (ne anpe anakne “mecakko an usike” sekor an anpe ne),

tonoto newa ninke awkopoyeke wa Sinuma ikure: orowa, ne anpe sapke ciki, iku somo ki nisa ruwe ne.

Orowa, utasa cikuni or ta Sinuma kunki a=kokikkik okere ciki, ne utar ukokonci etaye wa kor mipihi ukowsaraye.

Ayke, ne uske ta rok wa siwre nisa ruwe ne na.

Awa, Sinuma kor sapa kasike ta :— Tanpe anakne Yudea Mosir un utar esapane Yesu, ne ruwe ne, ari an itak ani nuye wa ante nisa ruwe ne.

Orowano, Sinuma tura tu ikka kur kor simon teksama ta sinen, harki teksama ta sinen a=kunki kokikkik nisa ruwe ne.

Orowa, sirikus utar anakne kor sapaha suye suye wa Sinuma esapse hine ene itak hi :—

Kamuy kor kenru isamka wa rerko utur ta asinno kar kur, yaykota yaykaopiwki yan: Kamuy Poho E ne yakanak ne utasa cikuni orowa ran yan, ari itak.

Suy, an no koraci Kamuy kor kenru esapane utar anakne kampi-nuye utar hene ekasi utar tura eoyaytak wa ene ye hi :—

Sinuma anakne mosma utar kasiopiwki nisa, korka, yaykota yaykaopiwki eaykap pe ne ruwe ne. Israeru un utar esapane kur ne; tane utasa cikuni oro wano ran, yakanak ne Sinuma kusu ci eysokor as kusu ne na.

Kamuy irenka Sinuma e=yaykopaste, awa, Kamuy anakne Sinuma kor rusuy ciki, tane kasiopiwki yak pirka: Kamuy Poho Ku ne ani ani itak ani ye nisa ruwe ne kusu ne na, sekor ne utar ye nisa ruwe ne.

Orowa, turano utasa cikuni or ta a=kunki kokikkik ikka kur ne yakka ukoraci eoyaytak nisa ruwe ne na.

Orowa, iwan ikinne an pakihi wano sinepesan ikinne an pakihi pakno mosir epitta sirkunne ruwe ne.

Orowa, sinepesan ikinne an pakihi pakita Yesu ruy haw sanke wa ene itak hi :— Eri, Eri, ram sapaktani? sekor itak. Tan itak eepak ta a=ye yakun, “Ku=kor Kamuy, ku=kor Kamuy, nep kusu Aokay en=ante ya?” sekor an itak ne.

Orowa, samake ta roski utar tumke ta okay utar tan itak nu wa ene itak hi :— Tan kur Erica nisuk na, sekor itak.

Orowa, nani sine aynu hoyupu wa atuy wata uk hine sukkakep wata oro esikte, orowa, rapenpe etu eus hine Yesu ikure ruwe ne.

Korka, mosma okay utar :— Iteki ekottanu; Erica ek wa Sinuma kasiopiwki ya, somo ya, a=nukar kusu ne, sekor itak.

Orowa, Yesu suy ruy hawe sanke, orowano, ramat arpare nisa ruwe ne.

Awa, inkar=an Kamuy kor kenru ta an otpe anakne horikasi wano ra oro pakno tup ne a=yaske wa aewkohopi; sama ta, sirisinroye an;

orowa watara yasaske; orowa, tusiri a=mak wa mokonnoye wa okay inne askanne utar hetopo a=siknure;

ayke, Sinuma hetopo siknu okake, kor tusiri oro wano arki wa askanne maciya or ta ahup hine inne utar or ta yaynukare nisa ruwe ne na.

Orosama, ne kenturion newa turano Yesu siwre tumi-kor kur anakne, ne sirsimoye hemhem usa-okay iki p hemhem nukar kor, toyko isitoma hine ene itak hi :— Soon no poka tanpe anakne Kamuy Poho ne a an, sekor itak ruwe ne.

Orowa, kusu yaysieywankere Gariraya mosir oro wano Yesu os arki inne siwentep utar otuyma sit ta roski wa inkar wa okay:

ne utar tumke ta Makdarene un Maria hemhem an, Yakob newa Yoses kor hapo Maria hemhem an, orowa, Zebedee kor poho utar kor hapo an ruwe ne.

Sirkunne an kor Arimatea kotan un Yosep ani a=ye oteknu kur ek na, sinuma yaykota ne yakka Yesu koykar kunne ruwe ne:

tan aynu anakne Pirato orun oman wa Yesu kaysey eykoramkor nisa ruwe ne.

Orowa, Pirato ipawetenke wa oro ta ne anpe a=kore nisa ruwe ne na.

Orowa, Yosep ne kaysey uk wa, askanne senkaki or ta kokarkari hine, watara a=ohor wa an yaykota kor a=siri tusiri oro ta ante ruwe ne: orowa, poro suma tusiri apa oro ta kokarakarasere hine e=seske wa oman.

Orowa, Makdarene un Maria hemhem mosma an Maria hemhem tusiri samake ta rok wa okay ruwe ne na.

Orowa, nisatta an kor, Etoko-oyki toho eoyasirake toho ne wa, Kamuy kor kenru esapane utar Parisee un utar tura Pirato oro ta uekarpa wa ene itak hi :—

Nispa, tan ikokantama kur anakne siknu wa an rapoketa — Kuani rere-ko imakake hetopo ku=siknu kusu ne — ari an itak ani itak a hi ci eskarun ruwe ne.

Ikineypeka ne koykar utar ika arki wa kaysey eikka, orowa, — Sinuma hetopo siknu wa an, sekor iteki utar or ta ye kuni ne rere-ko pakno ne tusiri sikkasmare wa un kore: somo yakanak ne ekanayta an ikokantama hi kasuno i=yos no an usike naa wen kusu ne, sekor itak.

Pirato ne utar or ta ene itak hi, Eci or ta epunkine utar okay: paye wa eci=easkay pakno ne anpe tumasnure yan, sekor itak.

Orowano, ne utar epunkine utar turano paye wa ne a suma or ta nunpe usi wa irammakaka ne tusiri tumasnure nisa ruwe ne na.

Mattayos 28

Orowa, sini toho moyre no an-kes pak ta ne mawari atpake an toho ehanke hi ta, Makdarene un Maria hemhem, mosma an Maria hemhem utura hine tusiri nukar kusu arki nisa ruwe ne.

Ayke, inkar=an, poro sirsimoye an; kanto oro wano Kamuy uytekpe ran hine ek wa ne poro suma oyak ta karkarsere wa kata a nisa ruwe ne kusu ne na.

Kor katuhu anakne imeru koraci ne, mipihi anakne upas pakno retar ruwe ne:

orowa, punki utar sinuma koysitoma kusu tususke, ayne, raykur iporo koraci ipukitara ruwe ne Orowa,

Kamuy uytekpe ese wa ne siwentep utar or ta ene itak hi :— Iteki isitoma yan: eci utar utasa cikuni or ta arayke Yesu hunara wa eci=okay wa ku=eraman ruwe ne kusu ne na.

Sinuma teta isam, hoski itak koraci hetopo-siknu nisa ruwe ne kusu ne na. Arki wa Utarpa hoski or ta hotke hi inkar yan.

Orowano tunasno paye wa kor koykar utar or ta :— Sinuma ray oro wano hetopo-siknu wa an sekor nure yan, orowa, eci=kotcaot Gariraya mosir orun oman nisa ruwe ne; ne hi ta eci=nukar kusu ne; inkar=an, kuani eci=nure okere na.

Orowano ne utar yaytunaska hine kimatek korsi no yaykopuntek wa tusiri ekohopi wa koykar utar or ta nure kuni ne paye nisa ruwe ne na.

Ayke, inkar=an, Yesu ne utar etunankar, orowa, irankarapte — ari itak. Orowa, ne utar arki wa Sinuma kor kema kisma wa onkami nisa ruwe ne.

Awa, ne utar or ta Yesu ene itak hi :— Iteki isitoma yan; paye wa Ku uyriwak utar Gariraya mosir oro ta paye kuni ne or ta ye yan, oro ta ne utar En=nukar kusu ne na, ari itak.

Ne utar paye rapoketa anakne, inkar=an, punki utar nimaraha maciya or ta paye wa Kamuy kor kenru esapane kur oro ta ne hetuku okere oruspe opitta nure nisa ruwe ne.

Orowano ne utar anakne ekasi utar tura uekarpa hine ukoramkor okere, icen kani poronno sanke wa ne tumi-kor utar or ta korpare hine ene itak hi :—

Ci utar mokor as rapoketa, ancikar ta kor koykar utar arki wa Sinuma eikka wa isam ruwe ne, ani eci=ye yan.

Orowa, esapane kur anakne tan oruspe nu yakun, eci utar iteki nisomap kuni ne, or ta itak wa onisnisi as kusu ne na, ari itak.

Tanpe kusu, ne utar anakne ne kani uk, ayke, a=epakasnu koraci ki nisa ruwe ne: orowa, tan oruspe anakne Yudea mosir un utar or ta assuru aste wa tanto pakno an ruwe ne.

Korka, ne sinen ikasma wan koykar utar anakne Yesu hoski Gariraya mosir ta numke sine nupuri or ta paye nisa ruwe ne.

Orowa, Sinuma nukar ciki, ko-onkami nisa ruwe ne: korka, utumasire utar okay.

Orowa, Yesu ne utar or ta ek wa itak sanke hawe ene ani :— Mosir kata ne yakka kanto oske ta ne yakka opittano an montum a en=kore an na.

Tanpe kusu eci=paye wa inki-mosir uyrup ani koykar kunne kar yan, ayke, Mici rehe or ta ne yakka Poho rehe or ta ne yakka Askanne Ramat rehe or ta ne yakka paptisma kore:

orowa, nep ne yakka Kuani eci=kaspaotte okaype ne utar sikkasima kuni ne ki yan: orowa, inkar=an mosir ko-onne pakno Kuani anak eci turano an kusu ne na.

Markos 1

Kamuy Poho ne Yesu Kiristo kor pirka sonko heasi anpe.

Ueinkar kur Isaya kampi kata ciesinnuye wa an koraci. Inkar=an, e nanuhu kotcake ta, E=kor ruhu etoko-oyki kusu Ku=sonko kore kur ku=omante;

Nup or ta aynu hawe anu wa ye, Utarpa ruhu etoko-oyki, Kor apkas ru kuwanno kar yan, sekorope ne.

Yoannes ek, ayke, nup or ta paptisma kore hine ci=kokatpak atusare kusu yaykokatpak kuni paptisma ewpaskuma ki.

Orowa, Yudea mosir epitta newa Yerusarem kotan un utar opitta Sinuma oro ta paye; orowa, ci=kokatpak eyaypusi hine Yorodan pet or ta sinuma oro wano paptisma a=kore nisa ruwe ne.

Yoannes rak ta numaha eyaymire, tonto kut e=kut kor, omakirus newa nup un soyay ninke ipe nisa ruwe ne.

Sinuma upaskuma ki wa ene itak hi :— En=osi anakne en=akkari kiroro kor kur ek, Sinuma kor kerat ku=pita katap ku=hotku tukareke-po ureeciw ruwe ne.

Kuani anakne wakka ani paptisma eci=kore as na; korka, Sinuma anak Askanne Ramat ani paptisma eci=kore kusu ne na.

Ne toho ta Yesu anakne Gariraya mosir un Nazaret kotan wano Yorodan pet or ta ek wa Yoannes oro wano paptisma a=kore nisa ruwe ne.

Ayke, wakka oro wano nani yan ciki kanto kotor a=yaske-ewkopi, awa, Ramat anakne kusuwep néno an wa Sinuma kata ran ap a=nukar: orowa, kanto wano hawe anu :—

Aokay anakne Ku=omap an Poho E ne, Kuani sino Aokay enupetne ruwe ne, ari itak.

Orowa, Ramat nani nup orun Sinuma omante.

Tu hotne rere-ko utur ta Sinuma nup or ta Satan oro wano a=koramnukar; sama ta, puri yupke cikoykip turano an; orowa, Kamuy hawturunpe Sinuma or ta yaysieywankere nisa ruwe ne.

Yoannes a=ekosi okake ta Yesu anakne Gariraya mosir oro ta ek, ayke, Kamuy pirka sonko ewpaskuma wa ene itak hi :—

Pakihi uweaomare an, Kamuy mosir ehanke: eci=yaykokatpak wa pirka sonko eysokor yan.

Orowa, Gariraya mosir atuy sam siri kus hi ta Simon newa Simon irwak ne Andreas anakne kor ya atuy or ta turpa siri Sinuma nukar: ne utar cep koyki utar ne ruwe ne kusu ne na.

Oro ta Yesu ene itak hi :— En=os arki yan, aynu peraykar utar eci ne kuni kusu eci=kar as na, ari itak.

Orowa, nani ne utar anakne kor ya ante wa Sinuma os paye nisa ruwe ne.

Orowa, naa ponno arpa an, ayke, cip oske ta kor ya oske wa okay Zebedee poho Yakob newa kor irwak Yoannes nukar ruwe ne.

Awa, Sinuma nani ne utar hotuyekar, orowa, cip oske ta an kor mici Zebedee newa turano okay awitek utar ante wa Sinuma os paye nisa ruwe ne na.

Orowa, ne utar Kapernaum kotan ta paye: awa, sini toho ta Sinuma nani Uekarpa cise ta ahun

wa epakasnu Utar anakne Sinuma kor epakasi eiyokonnure: inanpe kusu ne yakun, kampi-nuye utar néno epakasnu somo ki, montum kor koraci utar ko-epakasnu nisa ruwe ne kusu ne na.

Orowa, nani ne Uekarpa cise ta icakkere ramat sikatkari kur siwew an: awa, sinuma hawe aste wa ene itak hi :—

Nazaret un Yesu un or ta nep irenka an a? Un isamka kusu E ek a? Aokay nen ne ruwe sekor anpe ku=eraman, Kamuy Askannep E ne ruwe ne, ari itak.

Orowa, Yesu ne anpe ko sakayokar wa ene itak hi :— Iteki nep ye no sinuma oro wano oasin yan, ari itak.

Ayke, icakkere ramat sinuma yasa hine poro haw ani hawe aste wa oasin nisa ruwe ne.

Utar opitta e=oyamokte; awa, utaspa uwepekennu hine, — Tapanpe nep ta an? A=siri epakasi! Sinuma montum kor wa icakkere ramat kaspaotte wa itak nu ruwe ne.

Orowa Sinuma kusu an assuruhu anakne nani Gariraya mosir epitta sikapneka no a=aste nisa ruwe ne.

Orowa nani Uekarpa cise oro wano soyunpa ciki Yakob newa Yoannes tura Simon newa Andreas kor uni un ahup nisa ruwe ne.

Awa, Simon kor siwto-hapo sesek maw tasum ki hine hotke wa an; ayke,

nani ne siwentep oruspe Sinuma a=nure: orowa, Sinuma ek wa ne siwentep kor teke kisma hine punire ruwe ne; ayke, sesek maw tasum a=ysamka, orowa, sinuma anakne okay utar or ta yaysieywankere nisa ruwe ne na.

Orowa, siri-onuman cup ahun hi ta, utar anakne opittano okay tasum ki utar hemhem, nitne kamuy sikatkari utar hemhem Sinuma oro ta kor wa arki.

Orowa, maciya un utar opitta apa samake ta uekarpa.

Awa, Sinuma usa-usa an tasum ki inne utar iwankere hemhem ki, inne nitne kamuy oasinke hemhem ki; awa, nitne kamuy Sinuma e=amkir kusu, itak kuni hattoki nisa ruwe ne na.

Orowa, siri a=ro kunneywano, naa somo tokap an hi ta, Sinuma hopuni wa soyne hine kimun usike orun oman, ayke, ne hi ta inonno-itak ki nisa ruwe ne.

Orowa, Simon newa turano okay utar Sinuma os paye:

orowa, pa ciki oro ta ene itak hi :— Utar opitta

E hunara siriki, ari itak. Oro ta Sinuma ene hawe okay hi :— Oyake un okari an kotan ta paye yanro, ne hi ta ne yakka upaskuma Ku=ki kusu ne, tanpe kusu Ku=soyne nisa ruwe ne na.

Orowa, Gariraya mosir epitta kus wa kor Uekarpa cise orun ahun, ayke, upaskuma hemhem ki, nitne kamuy oasinke hemhem ki nisa ruwe ne na.

Orowa, munin tasum ki sine aynu Sinuma oro ta ek wa koramkor, ayke, kotpokta kokkaea hine ene itak hi :— Aokay ramuosma yakun en askannere easkay ruwe ne.

Orowa, Sinuma ranpoken kewtum sanke kusu, kor teke turi wa tomoosma, ayke, oro ta ene itak hi :— Ku=ramuosma na, e askannere as na, ari itak.

Orowa, nani munin tasum anakne sinuma hoppa, awa, aaskannere nisa ruwe ne.

Orowa, Sinuma ne kur yupke no kaspaotte wa nani soynere hine or ta ene itak hi :—

Nep ne yakka mosma kur or ta iteki ye: korka, e oman wa Kamuy kor kenru esapane kur or ta yaynukara, orowa, ne utar or ta pawetesu ne kusu Mose e=kaspaotte ayankep e aaskannere wa an kusu yanke yan, sekor itak.

Korka, sinuma soyne wa Yesu a=nukar no maciya or ta ahun eaykap pakno poronno upaskuma heasire hine ne oruspe assuru aste; tanpe kusu Sinuma kimun uske ta an: awa, ne hi ta pakno ne wa ne yakka utar anakne Sinuma oro ta arki nisa ruwe ne.

Markos 2

Ne toho okake ta suy Sinuma Kapernaum maciya or ta ahun ciki, Sinuma anakne cise ta an sekor oruspe assuru a=aste nisa ruwe ne.

Awa, inne utar uekarpa, naa cise ahup eaykap pakno, apa samake katap okay eaykap pakno siri-esik ruwe ne: orowa, Sinuma ne utar or ta itak ye nisa ruwe ne.

Orowa, ine aynu sine tususke tasum ki kur ani wa arki utar okay, awa, a=tura wa arki.

Ayke, inne utar okay kusu ko-ehanke no arki eaykap ciki, Sinuma an cise kitay maka nisa ruwe re: ne anpe yaspa a=okere yakun tususke tasum ki kur kata hotke wa an a=tarap ranke nisa ruwe ne.

Orowa, Yesu ne utar kor eysokor i nukar wa tususke tasum ki kur or ta — Poho, e=kor katpak atusare wa an ruwe ne; ari itak.

Korka, ne uske ta rok wa okay kampi-nuye u ar tumke ta kewtum ta upaore, ayke, —

Tan kur hemanta kusunéno itak ya? Kamuy koatca ruwe ne: Sinen mosma, Kamuy mosma katpak tusare easkay pe nen ne ruwe? ari iki ruwe ne.

Kor ramat ani nani Yesu anakne sinuma utar kewtum oske ta néno okaype upaore katu eraman kor, oro ta ene itak hi: Hemanta kusu eci=kewtum ta tap okaype eci=upaore ya?

Tususke tasum ki kur or ta e=kor katpak atusare wa an sekor itak ye newa hopuni wa a=tarap ani wa apkas yan, sekor itak ye anakne, inanpe ye itak katu isayka itak ne ruwe he an?

Korka, Aynu Poho siri kata an wa katpak tusare montum kor wa an ari anpe eci=eramu an kuni kusu

(tususke tasum ki kur or ta ene itak hi) e or ta Ku=ye, hopuni wa kor a=tarap ani wa e uni un oman yan, ari itak.

Orowa, ne kur hopuni hine nani a=tarap kor wa opitta, no okay utar kotcake ta soyne nisa ruwe ne; okay utar opitta oyamokte, orowa, Kamuy ko oripak wa ene itak hi :— Tanpe néno tane pakno naa somo ci nukar as nisa ruwe ne na, ari itak.

Suy, Sinuma atuy sam un oman, ayke, opittano okay inne utar Sinuma oro ta arki, awa, Sinuma ne utar epakasnu nisa ruwe ne.

Orowa, Sinuma sirikus an hi ta, Arupeus kor poho Rebi yaku-etaye uske ta a wa an i nukar, awa, or ta En=os ek yan, ani itak. Orowa, sinuma hopuni wa I os oman nisa ruwe ne.

Orowa sinuma kor cise ta ipe kusu a wa an, ayke, inne yaku-etaye utar newa ci=kokatpak utar Yesu newa kor koykar utar tura rok wa okay; ne utar inne wa Sinuma os paye nisa ruwe ne kusu ne na.

Parisee un utar kor kampi-nuye utar anakne Sinuma ci=kokatpak utar newa yaku-etaye utar tura ipe katu nukar ciki kor koykar utar or ta ene itak hi :— Sinuma yaku-etaye utar newa ci=kokatpak utar tura ipe hemhem ki iku hemhem ki ruwe ne, ari itak.

Yesu tapanpe nu yakun ne utar or ta ene itak hi :— Iwanke no okay utar anakne potara kur irannakka, owse tasum an kur patek kor rusuy ruwe ne: Kuani anakne owpeka utar hotuyekar kusu Ku=ek ka somo ki, katpak kor utar Ku=hotuyekar kusu Ku=ek nisa ruwe ne na.

Orowa, Yoannes kor koykar utar newa Parisee un utar kor koykar utar anakne somo ramnu ki kor an, awa, Sinuma orun utar arki wa oro ta ene itak hi :— Hemanta kusu Yoannes kor koykar utar newa Parisee un utar kor koykar utar somo ramnu ki a korka E=kor koykar utar somo ramnu ki ka somo ki ruwe he an?

Oro ta Yesu ene itak hi :— Tane mat-ahupkar kur kor tumpu ta ahup utar anakne ne mat-ahupkar kur an hi ta somo ramnu ki easkay ruwe he an? Tane mat-ahupkar kur anakne utar turano an rapoketa somo ramnu ki eaykap ruwe ne na.

Korka, ne mat-ahupkar kur auk toho ek kusu ne, ne toho ta utar somo ramnu ki kusu ne na.

Ciworo-at ani husko amip utapke kur isam; néno ki yakun a=wtapke a=siripe anakne husko anpe oro wano yara, orowa, ne yara usike naa a=porore ruwe ne.

Suy, a=siri tonoto husko kapu pukuru ta omare kur isam: néno ki yakun tonoto anakne pukuru patkere, orowa, tonoto newa pukuru a=ysamka ruwe ne: korka, a=siri tonoto a=siri kapu pukuru oro ta a=omare ruwe ne.

Orowa, Sini toho ta Sinuma munki toy kus wa oman kor an; awa, kor koykar utar paye rapoketa munki pus tuypa heasi nisa ruwe ne.

Ayke, Parisee un utar Sinuma or ta ene itak hi :— Inkar=an, hemanta kusu ne utar Sini toho ta aki yakne tuytak oterke nepki kor okay ruwe he an?

Oro ta Sinuma ene itak hi :— Dabid newa turano okay utar ipe rusuy wa aeysiramnep an hi ta iki oruspe naa somo eci=oroytak ya?

Kamuy kor kenru iyotta pase esapane kur Abiatar an hi ta, sinuma Kamuy kor kenru orun ahun wa Kamuy kor kenru esapane utar mosma okay utar e anpe tuytak oterekep ne Kamuy or ta a=yanke pan uk wa yaykota e, sama ta, turano okay utar ne yakka ere anpe eci oro-oytak somo ki ruwe he an?

Oro ta suy Sinuma ene itak hi :— Sini toho anakne aynu kusu a=karpe ne, aynu anakne Sini toho kusu a=karpe somo ne ruwe ne; tanpe kusu,

Aynu Poho anakne Sini toho poka enispane ruwe ne na.

Markos 3

Orowa, suy Sinuma Uekarpa cise orun ahun; awa ne hi ta teke sipeste kur sinen an wa an.

Ayke, utar anakne Sinuma eiyonnuppa kuni ikkewe kor rusuy kusu Sini toho ta sinuma iwankere kusu ne ya nukar kusu orun ositkurukote nisa ruwe ne.

Orowa, Sinuma teke sipeste kur or ta, — Utar tumke ta as yan, ari itak.

Ayke, utar or ta Sinuma ene itak hi :— Sini toho ta pirka p ki hene wenpe ki hene, ramat siknure hene rayke hene iki katu inanpe ikaspaotte uweomarepe ne ruwe he an?

Korka, ne utar mo no okay ruwe ne. Orowa, Sinuma ne utar sanpe niste wa kusu yayramkoyki hine iruska wa orun ekesne inkar kor, ne aynu or ta, — E teke turi yan, ari itak. Orowa kor teke turi, ayke, atumasnure nisa ruwe ne.

Awa, Parisee un utar soyunpa wa, nani nekona iki wa Sinuma isamka easkay ya, sekor Herod un utar tura e=wkoramkor nisa ruwe ne.

Orowa, Yesu anakne kor koykar utar tura atuy orun ekohopi: awa, Gariraya wano an poro inne utar ne os paye nisa ruwe ne:

sama ta, Yudea wano hene, Yerusarem wano hene, Idumea wano hene, Yorodan pet ikusta wano hene, Tiros newa Sidon kotan okari wano hene, poro inne utar hemanta poro p Sinuma kar katu nu wa okay kusu oro ta arki nisa ruwe ne.

Orowa, ikineypeka inne utar oro wano iki a=rarpa kuni ne kor koykar utar pon cip etokooyki kuni kusu ye nisa ruwe ne:

inanpe kusu ne yakun, Sinuma inne utar iwankere okere; tanpe kusu, nen ne yakka siyeyepa utar tomoosma kuni ne Sinuma ukonunpa siriki okay ruwe ne.

Orowa, Icakkeri ramat anakne henpara ne yakka Sinuma nukar ciki, kotpokta haciripa, orowa, hawe aste hine ene itak hi :— Aokay anakne Kamuy Poho E ne ruwe ne, ari itak.

Orowa, iteki mosma kur or ta Sinuma amkirire kuni ne siri yupke no kaspaotte nisa ruwe ne na.

Orowa, Sinuma nupuri hemesu, awa, oro ta renkayne utar hotuyepakara, ayke, ahotuyepakara utar Sinuma or ta paye nisa ruwe ne.

Orowa, Sinuma tu niw ikasma wa niw turano okay kuni ne,

sama ta, upaskuma ki kuni ne payere kusu, orowa, nitne kamuy oasinke kuni montum a=kore kuni kusu are nisa ruwe ne:

orowa, Simon anakne Petros ani rékore:

suy, Zebedayos kor poho Yakob newa sinuma kor irwak Yoannes, tan utar Boanerges ani rékore, tanpe anak Kamuy-hum poho ikkewe ani an itak ne:

orowa, Andreas hene, Piripos hene, Bartoromayos hene, Mattayos hene, Tomas hene,

Arupayos poho ne Yakob hene, Taddayos hene, Kanaan un Simon hene, orowa, Sinuma ekosi Kariot kotan un kur ne Yudas hene ne ruwe ne.

Orowa, Sinuma cise orun ahun. Awa, suy, aep ipe eaykap pakno inne utar uekarpa nisa ruwe ne.

Ayke, Sinuma kor uyriwak utar anakne oruspe nu ciki, — Sinuma ciitasare ruwe ne, ari itak kor kisma kuni ne soyunpa.

Orowa, Yerusarem kotan wano sap kampi-nuye utar anakne, Sinuma Berusebub kor, orowa, nitne kamuy e=sapanep ani nitne kamuy oasinke ruwe ne sekor itak.

Oro ta Sinuma ne utar sikekote hotuyepakara wa itak-mawkuste-itak ani ene itak hi :— Satan anakne nekona ki wa Satan oasinke easkay ya?

Mosir uyrup anakne yaykota kusu utaspa uwekopi wa okay ciki, ne mosir as eaykap ruwe ne.

Sama ta, cise un utar anakne yaykota kusu utaspa uwekopi ciki, ne cise an eaykap kusu ne ruwe ne.

Orowa, Satan anakne hopuni wa yaykoyki ciki, yayuwekopi an;

ayke, okay eaykap wa a=okere ruwe ne. Korka, hoskino kiroroasnu kur tupetupe somo ki yakun, ne kiroroasnu kur kor cise orun ahun wa kor pe eikka eaykap; a=tupetupe yakne kor cise kowente ruwe ne.

Sonno eci or ta Ku=ye :— Utar poho utar kor opittano okay ci=kokatpak newa koatca ani iki koatca anpe anakne atusare kusu ne; korka,

nen ne yakka Askanne Ramat koatca kur anakne ne pakno ne yakka atusare somo ki kusu ne, korka, ne kur kor ci=kokatpak henpara pakno ne yakka an ap ne ruwe ne:

Sinuma anakne Icakkere ramat kor ruwe ne, ari ne utar ye nisa ruwe ne kusu ne na.

Orowa, kor hapo newa kor aynu irwak utar arki, ayke, soy ta roski wa Sinuma hotuyekar kusu teskar nisa ruwe ne.

Awa, inne utar Sinuma okari ta rok wa okay: ayke, Sinuma or ta utar anakne ene itak hi :— Inkar=an, E=kor hapo E=kor aynu irwak utar soy ta okay hine E hunara wa okay ruwe ne.

Sinuma ese wa ene itak hi :— Ku=hapo newa Ku=aynu irwak utar inanpe ne ruwe he an?

Orowa, Sinuma okari rok wa okay utar orun hosari

inkar wa ene itak hi :— Ku=kor hapo Ku=kor aynu irwak utar inkar yan! Inanpe kusu ne yakun, nen ne yakka Kamuy irenka ki kur anakne, sinuma anak Ku=okkay aynu irwak ne, Ku=mat aynu irwak ne, Ku=hapo ne ruwe ne kusu ne na, ari itak nisa ruwe ne.

Markos 4

Orowa suy Sinuma atuy sam ta epakasnu heasi nisa ruwe ne. Awa, oro ta siri poro inne utar uekarpa, Sinuma cip or ta ahun wa atuy kata a pakno ne ruwe ne; inne utar opitta atuy sam un ya ta okay.

Orowa, itak-mawkuste itak ani inne oruspe epakasnu nisa ruwe ne; epakasnu rapoketa ene itak hi :—

Nu yan: inkar=an, Piyehe etoyta kusu sine toyta kur oman nisa ruwe ne;

etoyta rapoketa ru parur ta hacir piye an, awa, cikap rew wa ne anpe e ruwe ne.

Orowa, mosma p anakne watara-us kapar no toy an uske ta hacir; nani ne anpe hetukpa, toytoy kapar usike ne ruwe ne kusu ne na:

orowa, sinrit i=sanpe ne kusu cup ri kor sukuscire,

ayke, sumumke nisa ruwe ne. Orowa, ay-us ni tumke ta haciripe an, awa, ay us ni hetukpa wa ne piyehe eteyepa, ayke, ipe-o somo ki ruwe ne.

Orowa, mosma an piyehe anakne toytoy pirka usike kata hacir, orowa, ipe-o, hetukpa wa poro ne; orowa, wan e tu hotne pakno hene, re hotne pakno hene, asikne hotne pakno hene, sipiraspa nisa ruwe ne.

Suy ene itak hi :— Nu kuni kisara kor kur nu yan.

Orowa, Sinuma puy no an hi ta tun ikasma wa niw turano okay, okari un utar Sinuma or ta ne itak-mawkuste-itak kusu uwepekennu nisa ruwe ne.

Orowa, oro ta Sinuma ene itak hi :— Kamuy mosir kusu an a=nuyna anpe anakne eci or ta a=kore; korka, soy ta okay utar or ta opittano okaype itak-mawkuste-itak ani a=kar ruwe ne;

ikineypeka ne utar iteki hosari wa atusare kuni ne, inkar wa nukar, yakka, ramepakar somo ki; inu wa nu, yakka, eraman somo ki ruwe ne kusu ne na. Orowa, oro ta Sinuma ene itak hi :—

Tan itak-mawkuste-itak eci=eraman somo ki ruwe? Yakun, hemanta ani opittano okay itak-mawkuste-itak eraman kusu ne ya?

Toyta kur anakne itak etoyta ruwe ne.

Itak aetoyta wa ru parurke ta okay utar anakne tanpe ne ruwe ne; ne utar nu okere kor nani Satan ek wa ne oske ta aetoyta itak uyna ruwe ne. Orowa, watara-us kapar no toy an uske ta aetoytap semkoraci,

ne utar itak nu ciki nani yaykopuntek wa kor; orowa, ne utar yay-oske ta sinrit isam,

korka irukay okay; orowa, itak kusu aeramcuptek hene aepokpap hene hetuku ciki nani ureeciw ruwe ne.

Orowa, mosma okaype ay-us ni tumke ta aetoytap ne; tan utar anak itak nu,

orowa, mosir kusu an nisomap hene, i=korpe kokantama anpe hene, orowa, mosma okay anpe ipesikasure hi ahup wa itak e=teye hine ipe-o somo ki ruwe ne na.

Orowa, pirka toy kata aetoytap anakne tanpe ne, ne utar itak nu wa kor, orowa, wan e tu hotne pakno hene, re hotne pakno hene, asikne hotne pakno hene ipe-o ruwe ne.

Orowa, oro ta Sinuma ene itak hi :— Ratcako kor wa ek ciki set kata a=ante kusu somo ki no conpa corpoke ta hene sotki corpoke ta hene a=ante kusu ne ruwe he an?

Nep ne yakka anuynap anakne a=sarare kusu a=nuyna ruwe ne; orowa, nep ne yakka akamurep anakne a=nukare kusu a=kamure ruwe ne na.

Nu kuni kisara kor kur an ciki, nu yan.

Orowa, oro ta ene itak hi :— Hemanta eci=nu ya yaytupare yan; eci=pakari wa kore néno, eci kusu apa kari kusu ne, orowa, naa eci or ta a=kore kusu ne na.

Inanpe kusu ne yakun, kor kur or ta a=kore kusu ne; kor somo ki kur oro wano kor wa an anpe ne yakka a=etaye kusu ne kusu ne na.

Orowa, Sinuma ene itak hi :— Kamuy mosir anakne aynu toy kata piyehe cari koraci ne; ne kur

kunne-to ta hene tokap-to ta hene hotke hemhem ki hopuni hemhem ki, orowa, nekona aetoyta piyehe hetuku wa sukup ya eramuskare.

Toytoy renkayne ipe-o; hoskino ra an, orowano pus an, orowano pus or ta okay epa ipehe an ruwe ne.

Korka, ne ipehe ci yakun, nani iyokpe a=omare, nanke kuni pa epa ruwe ne kusu ne na.

Orowa, Sinuma ene itak hi :— Nekona Kamuy mosir ci koherayere kusu ne ya? Nekona itak-mawkuste-itak ani ne anpe pita kusu ne ya?

Sine karasi piyehe koheraye ruwe ne, ne anpe siri kata aetoyta ciki, toy kata an opittano okay piyehe kasuno pokasnu nokanpe ne a yakka aetoyta ciki hetuku,

orowa, mosma okay ham kasuno poro ne, sama ta, poro teke piraspa; rikun cikap ne senpirke ta sini easkay pakno ne ruwe ne na, sekor itak.

Okay utar anakne nu easkay pakno Sinuma itak-mawkuste-itak ani oro ta itak nure nisa ruwe ne;

itak-mawkuste-itak isam no or ta Sinuma ye somo ki: korka, yayikiri no okay hi ta kor koykar utar or ta opitta pita nisa ruwe ne na.

Ne toho ta siri-onuman an hi ta, ikusta paye yanro, ari utar or ta ye.

Orowa, inne utar ante wa cip or ta Sinuma an koraci tura wa atuy-tomotuye nisa ruwe ne. Orowa, mosma an cip ne yakka turano okay ruwe ne.

Awa siri ruy rera maw hetuku, rir anakne cip ahun, cip sikte kor pakno ahun nisa

ruwe ne. Sinuma yaykota anakne cip umta ci=eninuype kor wa mokor ruwe ne: ayke, utar Sinuma mososo wa oro ta ene itak hi :— Epakasnu kur, ci utar a=ysamka anke siriki hi Aokay ramu-ewnin ruwe?

Ayne, Sinuma mos wa rera kopao, sama ta, Ratci, mo no an, ari an itak ani atuy or ta ye. Orowa, rera isam wa poro neto an ruwe ne.

Orowa, ne utar or ta — Hemanta kusu eci=isitoma ya? Naa somo eci=eysokor ruwe he an; ari itak.

Orowa, utar poronno isitoma wa utaspa ene itak hi :— Yakun, tan kur nen ne ruwe he an? Rera ne yakka atuy ne yakka kor itak nu ruwe ne.

Markos 5

Orowa, atuy kus ta Gerasene un utar kor mosir ta sirepa nisa ruwe ne.

Awa, cip yan kor, nan tusiri oro wano ek Icakkere ramat sikatkari kur sinen Sinuma etunankar,

ne kur tusiri ani uni ne kor nisa ruwe ne: orowa, sinuma tupetupe easkay kur isam, kani sinkop ani ka tupe eaykap ruwe ne;

ne kur kanna-kanna cikiri eok sinkop newa kani sinkop ani a=tupetupe, yakka kani sinkop yasa cikiri eok sinkop kaye nisa ruwe ne kusu ne ne; sama ta, sinuma ratcire kusu e=pak kiroro kor kur isam ruwe ne na.

Orowa, kunne-to ta hene, tokap-to ta hene sinuma ramma tusiri or ta hene nup or ta hene an wa hawe aste hemhem ki suma ani yay-tuye hemhem ki ruwe ne.

Ne kur tuymano an usike wano Yesu nukar, awa, hoyupu hine oro ta ko-onkami;

orowa, ruy haw ani hawe aste wa ene itak hi :— Iyotta rikun Kamuy Poho Yesu, E or ta nep irenka ku=an a? Iteki Aokay en=panakte kuni ne Kamuy ani ku E ikaspaotte as na, ari itak.

Inanpe kusu ne yakun, — Icakkere ramat, ne kur oro wano oasin yan, ani an itak ani Sinuma ye nisa ruwe ne kusu ne na.

Orowa, nekona rehe e=kor ya, ari Sinuma nu. Ci utar inne ne kusu, ku=rehe anakne Region ne ruwe ne, ari itak.

Orowa, iteki ne mosir wano sinuma utar a=okewpa kuni kusu ne aynu poronno Sinuma koramkor nisa ruwe ne.

Ne nupuri kotor ta ipe wa okay poro puta topaha an ruwe ne.

Icakkere, ramat utar Sinuma koramkor wa ene itak hi :— Puta oske ta ci ahup

as kuni ne un payere wa un kore. Orowa, Sinuma ramu-osma. Awa, Icakkere ramat oasi p hine puta oske ta ahup: ayke, puta topa ranke usike rap wa atuy orun ahup; ne piski hi anakne wan sine wan hotne ehanke ruwe ne; ne okaype atuy or ta a-eteyepa nisa ruwe ne.

Orowa, ne puta respa utar kira wa maciya or ta hene kotan or ta hene ne oruspe assuru aste nisa ruwe ne. Orowa, nekona oruspe hetuku nisa ruwe he an inkar kusu utar anakne arki nisa ruwe ne.

Ayke, Yesu or ta arki wa nitne kamuy sikatkari kur, hoskino ne Region kor kur a hine mi anpe ami wa kewtum yay easirkar wa an hi nukar: awa, isitoma nisa ruwe ue.

Orowa, ne okaype nukar utar anakne nitne kamuy sikatkari kur oruspe hene, puta oruspe hene nure nisa ruwe ne.

Awa, kor kotan wano Yesu paye kuni ne ne utar koramkor heasi.

Orowa, cip orun ahun kor an hi ta hoski nitne kamuy sikatkari kur Sinuma ukoyram no an hi koramkor.

Ayke, ramu-osma somo ki no oro ta ene itak hi :— E uni un, e=kor utar orun oman wa eani kusu Utarpa nekona poro p ki anpe newa e erainpokiwen wa kore anpe nure yan, ari itak.

Orowa, ne kur oman wa, Yesu sinuma kusu nekona poro p ki hi, Dekaporis kotan ta assuru aste heasi, orowa, utar opitta enuskari nisa ruwe ne na.

Orowa, Yesu cip o wa suy i=kusun atuy tomotuye ciki poro inne utar Sinuma or ta uekarpa: awa, Sinuma anakne atuy sam ta an ruwe ne.

Ayke, Yayros ani an rehe kor, Uekarpa cise esapane sine aynu ek hine Yesu nukar kor, kema samake ta hacir, ayne, koramkor wa ene itak hi :—

Ku=pon matkaci ray ehanke ruwe ne: sinuma kasi-a-opiwki wa a=siknure kuni kusu ek wa kasike ta tekehe ante wa en=kore, ari itak.

Orowa, ne kur tura Sinuma oman; ayke, inne utar ne os paye wa Sinuma ewkonunpa nisa ruwe ne.

Orowa, tu pa ikasma wan pa kemnu tasum

ki wa inne potara kur kusu poronno ayuninkare,

orowa, kor pe opitta eywankere, yakka, a=pirkare somo ne no, korka, naa tasum yupke sine siwentep Yesu kusu an oruspe nu ciki Sinuma osmake ta okay inne utar tumke ta ek hine kor amip tomoosma nisa ruwe ne.

Inanpe kusu ne yakun, Sinuma mipihi poka ku=tomoosma katap ku=iwanke kusu ne, ari itak.

Ayke, nani ne kem hetuku usike sat nisa ruwe ne; orowa, ne siyeye a=ysamka wa an kuni kor netopake ta eraman ruwe ne.

Orowa, nani yaykota oro wano kiroro oasin ari an anpe, Yesu kewtum ta eraman wa inne utar orun hosari hine, Ku=mipi tomoosma kur anak inan kur ne ruwe he an, sekor itak.

Oro ta, koykar utar anakne inne utar E ewkonunpa katu E nukar, yakka, — En=tomoosma kur nen ne ruwe he an ani E ye ya?

Orowa, ne anpe ki kur nukar kusu hosari wa inkar nisa ruwe ne.

Korka, ne siwentep isitoma wa tususke hine or ta a=karpe eraman, ayke, ek wa Sinuma kotcake ta hacir hine sonno an okaype opitta nure nisa ruwe ne.

Oro ta Sinuma ene itak hi :— Matne-po e=kor eysokor hi anakne e kaopiwki nisa ruwe ne, i=no no paye wa e ki siyeye esini yan, ari itak.

Sinuma itak an ayne Uekarpa cise esapane kur kor uni wano utar arki wa ene itak hi :— E=kor matne-po ray okere ruwe ne: nep kusu naa Epakasnu kur sinkere ya?

Korka, Yesu anakne ne ye itak siramsamte wa ne esapane kur or ta, Iteki isitoma yan, eysokor patek ki yak pirka na, ari itak.

Orowa, Petros newa Yakob newa Yakob kor irwak ne Yoannes mosma nen ne yakka turano paye katu Sinuma etoko tuye nisa ruwe ne.

Awa, ne sapanekur kor cise ta sirepa, ayke, sakayo a=nukar, poronno cis an ray-ciskar hawan ruwe ne.

Orowa, Sinuma ahun ciki utar oro ta ene itak hi :— Hemanta kusu sakayo hemhem ki, cis hemhem eci=ki ya? Pon kur anakne ray an ka somo ne, mokor ruwe ne, ari itak.

Okay utar Sinuma emina esapse nisa ruwe ne. Korka, Sinuma ne utar opitta soyunpare okere ciki poho ona newa unu turano okay utar ani wa poho an usike un ahun.

Orowa, pon kur tekehe kisma wa oro ta, Tarita kumi, ari an itak an itak: tan itak ipehe anakne, Matkaci, hopuni ani ku=itak, sekor an itak ipehe ne ruwe ne.

Orowa, nani ne matkaci hopuni wa apkas: sinuma tu pa ikasma wan pa pakno epa matkaci ne ruwe ne kusu ne na. Ayke, utar anakne nani poro aeoyamoktep ani oyamokte nisa ruwe ne.

Orowa, iteki mosma utar or ta tan oruspe nure kuni ne Sinuma yupke no ikaspaotte nisa ruwe ne: sama ta, aep i=ere kusu ye nisa ruwe ne na.

Markos 6

Orowano, ne usike wano Sinuma soyne, awa, kor kotan orun ek; ayne, koykar utar ne os paye nisa ruwe ne.

Sini toho an kor Uekarpa cise ta epakasnu heasi: orowa, inne utar nu wa iyokunnure, awa, ene itak hi :— Tan kur anakne tap okaype hunak wa kor ya? Tap okay kiroro an iki p anpe kor teke ani ki kuni montum tan kur or ta a=kore wayasnu hi nekona anpe ne ruwe he an?

Tanpe anakne panco ne kur, Maria kor poho somo ne ya? Yakob hene, Yoses hene, Yowdas hene, Simon hene, kor okkay aynu uyriwak somo ne he an? Sama ta, kor matne aynu uyriwak teta un turano okay somo ne ruwe he an? ari itak. Orowa, ne utar Sinuma kusu epetciw nisa ruwe ne.

Orowa ne utar oro ta Yesu ene itak hi :— Ueinkar kur anakne yaykota kor kotan ta hene, kor uyriwak utar tum ta hene, kor uni ta hene somo ne ciki a=eoripak sak no an anpe somo ne ruwe ne, ari itak.

Orowa, ne hi ta kiroro an iki p iki eaykap ruwe ne, owse moyono okay tasum ki utar kata kor teke ante wa iwankere nisa ruwe ne.

Ne utar eunpipkap Sinuma enuskari nisa ruwe ne na. Orowa, Sinuma okari okay kotan orun oman wa epakasnu nisa ruwe ne.

Orowa, Sinuma ne tu niw ikasma wa niw sihekote hotuyekar wa tun ranke payere heasi; awa, Icakkere ramat oasinke kuni montum korpare; sama ta,

payekay kusu kuwa mosma nep ne yakka kor somo ki kuni kaspaotte; aep hene, pusaru hene, icen o pukuru or ta kani hene iteki kor kuni kaspaotte;

korka, sutu ker us kor paye; sama ta, tu amip iteki yaytomciwre kuni kaspaotte nisa ruwe ne.

Orowa, oro ta ene itak hi :— Nep cise ta ne yakka eci=ahup ciki eci ehopiru wa paye pakno ne cise ta rewsi yan.

Orowa, nep usike ne yakka eci=uk somo ki no somo eci=nu ciki, ne usike oro wano eci=paye kor, ne utar epeka no an pawetesu ne kusu eci=cikiri pok us koponci tuytuye yan, ari itak.

Orowa, ne utar paye wa utar yaykokatpak kuni upaskuma ki nisa ruwe ne.

Sama ta, inne nitne kamuy oasinke, orowa, inne tasum ki utar kata sum ota wa iwankere nisa ruwe ne na.

Orowa, Mosir sikkasima kur Herod anakne ne oruspe nu; Sinuma kor rehe assuru a=aste wa an ruwe ne kusu ne na: ayke, ene itak hi :— Baptisma kore Yoannes ray hi oro wano hetopo-a-siknure, tanpe kusu tap kiroro an anpe Sinuma oske ta iki ruwe ne, ari itak.

Korka, Erica ne ruwe ne ani ye utar okay. Orowa, ueinkar kur hene ueinkar kur koraci hene ne ruwe ne ani itak utar okay.

Korka, Herod nu ciki, sapaha ku=otuye yara Yoannes ne, hetopo-a-siknure wa an na, ari itak.

Inanpe kusu ne yakun, Herod yaykota anakne kor irwak Piripos kor maci Herodias kusu teskar wa Yoannes kisimare hine tupetupe wa upakasnu cise oro ta omare yara nisa ruwe ne; sinuma ne siwentep ahupkar nisa ruwe ne kusu ne na.

Orowa, e=kor irwak kor maci e ahupkar anpe anakne tuytak oterekep ne, sekor Yoannes Herod or ta ye nisa ruwe ne kusu ne na.

Orowa, Herodias anakne sinuma keske hine raykere rusuy a korka eaykap ruwe ne;

inanpe kusu ne yakun, Herod anak Yoannes koysitoma, sinuma owpeka newa askanne kur ne sekor eraman wa irammakaka sikkasima nisa ruwe ne kusu ne na. Orowa, sinuma nu ciki usa kewtum utumasi ki: sama ta, yaykopuntek wa sinuma ye itak nu nisa ruwe ne na.

Orowa, ki kuni pirka toho an kor, Herod anakne kor hekatu toho ta kor nispane utar hene, tumikor utar esapane utar hene,

Gariraya mosir un pase utar hene kusu marapto kor; orowa, Herodias kor matnepo ahun wa rimse hine Herod newa ipe kusu turano rok utar nupetnere; awa, Mosir sikkasima kur anakne ne matkaci or ta, nep ne yakka e=kor rusuy pe e en=koramkor ciki e kore as kusu ne, ari itak.

Sama ta, or ta sinuma siyuppa no ekanpakte ki wa nep ne yakka aokay en koramkorope, ku=mosir nimara pakno, e kore as na, ari itak.

Orowa, sinuma soyne wa nep ku=koramkor kusu ne ya kunak oruspe kor hapo or ta nu. Oro ta kor hapo ene itak hi :— Baptisma kore Yoannes sapaha e=koramkor yan, ari itak.

Orowa, nani sinuma casnu no Mosir sikkasima kur or ta ahun wa koramkor hine ene itak hi :— Nima kasike ta Baptisma kore Yoannes sapaha ante wa tane en=kore kuni ku=koramkor na.

Orowa, Mosir sikkasima kur siri yayramkoyki ruwe ne; korka, siyuppa no ekanpak itak an kusu newa ipe kusu turano rok utar kusu ne matkaci ekatupase somo ki.

Awa, nani Mosir sikkasima kur yaykota epunkine kusu okay sine tumi-kor kur omante wa Yoannes sapaha kor wa ek kuni kaspaotte nisa ruwe ne; awa,

sinuma oman wa upakasnu cise ta an Yoannes kor sapa otuye, ayke, nima kata ante wa kor wa ek hine matkaci or ta korpare; matkaci anakne kor hapo oro ta kore nisa ruwe ne.

Orowa, Yoannes kor koykar utar anakne ne oruspe nu ciki arki hine ne kayse uk wa iyuruy oro ta omare nisa ruwe ne na.

Orowa, apostoro utar anakne Yesu oro ta uekarpa; ayke, oro ta nep ne yakka kar pe, nep ne yakka ki epakasnu anpe nure nisa ruwe ne.

Orowa, Sinuma ne utar oro ta, Eci=yaykota oyak ta an kimun usike paye wa irukay sini an ro, ari itak. Inne utar arki hemhem ki paye hemhem ki wa aep ipe katap pakihi isam ruwe ne kusu ne na.

Orowa, cip o hine oyake un kimun usike paye nisa ruwe ne.

Paye siri utar nukar kor inne no e=amkir kusu opittano okay maciya oro wano hoyupu wa ya peka ne uske ta etoko uekarpa nisa ruwe ne.

Orowa, Sinuma ek wa poro inne utar nukar, ayne, eranpokiwen wa kore, ne utar respa kur sak hitsuji cikoykip koraci ne ruwe ne kusu ne na; orowa, Sinuma inne, oruspe epakasnu heasi nisa ruwe ne.

Orowa, tane tokap okere ehanke hi ta oro ta koykar utar arki wa ene itak hi :— Tan usike kim ta ne,

tokap anakne a=okere; ne utar yaykota kusu nep ka aep hok kuni ne okari okay maciya or ta hene kotan or ta hene payere yan, ari itak.

Korka, Sinuma ese wa ene itak hi :— Eci utar ipere yan. Oro ta ne utar ene itak hi :— Ci paye as wa wan hot tenaria pakno an aep hok wa ipere ya?

Oro ta Sinuma ene itak hi :— Pantak henpakpe eci=kor? Oman wa inkar, ani itak. Orowa eraman ciki, asiknep okay, sama ta, tu cep an ruwe ne ari itak.

Orowa, Sinuma anakne okay utar ikiri ranke ikiri ranke hukinani mun kata rok kuni kaspaotte nisa ruwe ne.

Awa, ikiri ranke, asikne hotne ranke no an ikiri hene, wan e re hotne an ikiri ranke hene rok nisa ruwe ne.

Orowa, Sinuma ne asikne pantak newa tu cep uyna hine kanto orun hepuni inkar wa nunuke ki, orowa, pantak mespa; ayke, ne tu cep opittano okay utar or ta eymek nisa ruwe ne.

Awa, utar opitta ipe wa kironnu nisa ruwe ne.

Orowa, a=mespa uype tu saranip ikasma wan saranip umomare, cep ne yakka semkoraci ne.

Ne pantak ipe utar anakne ko sen nin ne aynu ne ruwe ne.

Orowa, nani Sinuma yaykota inne utar payere rapoketa kor koykar utar cip ore wa kotcaot e=kus un Betsayda orun paye kuni kaspaotte ruwe ne.

Orowa, Sinuma utar etukopak okere ciki, inonno-itak ki kusu nupuri orun oman nisa ruwe ne.

Orowa, onuman an kor cip atuy noske an, awa, Sinuma anak sinen ne ya ta an ruwe ne.

Ayke, rera wen wa kusu ne utar cip o kuni monrayke esinki siri Sinuma nukar ciki, an ine punki pakita atuy kata apkas wa oro ta ek ruwe ne; ayne, ne utar koakkari kotom an,

awa, ne utar Sinuma atuy kata apkas siri nukar, ayke, aynu tukap ne kunak yaynu kusu hawe aste ruwe ne:

ne utar opitta Sinuma nukar wa kewtum ci=wkopoye ruwe ne. Korka, Sinuma nani or ta itak ki, awa, Ramu ritetke yan;

Kuani ne; iteki isitoma yan, ari itak. Orowa, Sinuma ne utar or ta cip orun ahun; ayke, rera isam; awa, ne utar kor kewtum ta siri enuskari nisa ruwe ne:

inanpe kusu ne yakun, ne pantak oruspe eranpewtek, korka, kor sanpe a=nistere wa an nisa ruwe ne kusu ne na.

Orowa, atuy-tomotuye wa ya ta sirepa, ayne, Gennesaret kotan orun arki wa atuy sam ta cip kote nisa ruwe ne.

Orowa, cip yap, ayne, nani utar Sinuma e=amkir kusu,

opitta ne kotan sikapneka no paye wa a=tarap kata hotke wa okay tasum ki utar Sinuma an usike nu wa oro ta ani wa arki heasi.

Orowa, ney ta ne yakka nep kotan orun hene, maciya orun hene, usike orun hene, oman yakun, utar anakne ihok uske ta tasum ki utar are, orowa, owse Sinuma kor mipihi cinki patek tomoosma kuni koramkor: orowa, nen ne yakka ne anpe tomoosma kur anak opitta iwankere nisa ruwe ne na.

Markos 7

Orowa, Sinuma kor koykar utar tumke ta okay utar use tekehe ani, somo a=huraye teke ani, kor

aep ipe katu nukar Yerusarem wano arki Parisee un utar newa kampi-nuye utar Sinuma or ta uekarpa.

Parisee un utar newa opittano okay Yudea un utar anakne ekasi kor oyna sikkasima kusu irammakaka tekehe yaske somo ki ciki, aep somo ipe ruwe ne:

orowa, ne utar ihok usike oro wano arki hi ta yay-huraye somo ki ciki, ipe somo ki: sama ta, tuki hene, itanki hene, siwnin-kani op hene, huraye koraci an no okay mosma an puri kor wa sikkasima ruwe ne.

Orowa, Parisee un utar newa kampi-nuye utar Sinuma or ta ene itak hi :— Hemanta kusu E koykar utar anakne ekasi kor oyna néno apkas somo ki no use teke ani aep ipe ya? ari nu.

Oro ta Yesu ene itak hi :— Kankapkapeka utar, eci utar kusu ciesinnuye wa an koraci, Isaya pirkano ueinkar ki :— Tan utar anakne kor papus ani en=ko-oripak, Korka, kor kewtum anakne en=kattuyma no okay ruwe ne.

Korka, raka isam no ne utar en=ko-onkami, Aynu kar epakasi ani ipawetenke néno epakasnu ruwe ne na.

Eci utar anakne Kamuy sanke kaspaotte emaka wa aynu kar oyna sikkasima ruwe ne.

Suy, oro ta Sinuma ene itak hi :— Eci=kor oyna néno eci=ki kuni ne, Kamuy ikaspaotte earikinne eci ekatupase ruwe ne.

Inanpe kusu ne yakun, Mose ene itak hi :— E=kor ona e=kor unu eoripak yan, orowa, kor ona kor unu kusu wen itak sanke kur anakne sonno poka ne ray anpe erayrero: ari Mose itak.

Korka, nen ne yakka ani en=oro wano e yay-e=pirkare easkay pe Korban ne, ne anpe anak, Kamuy or ta

ayankep ne ari an itak ani kor ona kor unu or ta ye ciki, ne ona unu kusu nep ne yakka ki kuni eci hattoki ruwe ne;

eci utar anakne eci=sanke oyna ani Kamuy itak isamka; sama ta, inne néno okaype eci=ki ruwe ne.

Orowa, kanna suy inne utar sikekote

hotuyekar wa oro ta ene itak hi :— Eci utar opitta En=nu wa eramu yan; nep ne yakka aynu soyke wa an okaype aynu osike un ahun wa sinuma tur-ustep isam:

korka, aynu oro wano oasin anpe anakne aynu tur-uste ruwe ne.

Orowa, Sinuma inne utar hoppa wa cise orun ahun ciki, kor koykar utar anakne ne itak-mawkuste-itak nu nisa ruwe ne.

Oro ta Sinuma ene itak hi :— Eci utar ne yakka ene ramu-sak ya? Nep ne yakka soy ta an okaype anakne aynu osike un ahun wa sinuma tur-uste eaykap;

ne anpe anakne sinuma kor kewtum orun ahun somo ki no honi oske ta ran, ayke, rera or ta oasin ruwe ne, ani an anpe eci=eramu an somo ki ya? Nep aep ne yakka tur-asaktep ne ruwe ne, ari itak.

Orowa, ene itak hi :— Aynu oro wano oasinpe anakne ne anpe anak sinuma tur-uste ruwe ne.

Inanpe kusu ne yakun, osike wano, aynu utar kewtum wano wen yaynu hi hene,

hoiyo anpe hene, ikka anpe hene, keukpe hene, omoynu anpe hene, yaykosipuynere hi hene, wen-puri hene, kokantama anpe hene, ramupekere hene, wen-siki hene,

koatca anpe hene, siokunnure anpe hene, haytapuri hene; tap okaype opitta onnayke wano hetuku wa aynu tur-uste ruwe ne kusu ne na, sekor itak.

Orowa, Sinuma hopuni wa ne kotan wano paye hine Turos newa Sidon kotan orun oman nisa ruwe ne. Awa, cise orun ahun wa nen ne yakka somo eraman kuni kor rusuy; korka, a=nuyna eaykap ruwe ne.

Ayke, kor pon matkaci Icakkere ramat sikatkari wa an sine siwentep anakne Sinuma kusu an oruspe nu wa nani ek hine Sinuma cikiri samake ta hacir ruwe ne.

Ne siwentep anak oya kotan un kunne, Suropenisia un kur sanike ne ruwe ne. Sinuma ne matkaci oro wano Icakkere ramat oasinke kuni ne e=koramkor na.

Oro ta Sinuma ene itak hi :— Hoskino poho utar kironnure yan: po utar kor aep uk wa seta or ta korpare anpe anakne pirka p somo ne ruwe ne kusu ne na, ari itak.

Korka, ne siwentep Sinuma or ta ene itak hi :— Ruwe un Utarpa, yakka set corpok un seta anakne po utar aep uype ipe ruwe ne.

Oro ta Yesu ene itak hi :— Néno e itak an kusu, oman yan, e=kor matnepo wano nitne kamuy oasin wa isam ruwe ne, ari itak.

Orowa, sinuma anakne kor uni un oman wa poho sotki kata hotke wa an siri nukar, awa, nitne kamuy oasin wa isam siri ne ruwe ne.

Orowa, suy Sinuma Turos kotan hoppa hine Sidon kotan orun arpa, ayke, Dekaporis kotan noske kus wa Gariraya atuy orun ek.

Awa, utar anakne itak eaykap aspa uwopuk kur sinen Sinuma or ta tura wa arki; ayne, sinuma kata tekehe ante kuni koramkor.

Orowa, Sinuma inne utar oro wano oyake un aynu isam uske ta, ne kur ani wa arpa, orowa, kisara or ta askepet omare hine topsekar,

ayke, parunpe tomoosma; orowa, kanto orun hepuni inkar hine tanne hese ki, ayne, ne kur or ta :— Eppata , ani itak; tan itak anakne, “a=mak yan,” sekor an itak ne ruwe ne.

Orowa, kor kisara a=mak, parunpe rici a=pita, sama ta, sinuma itak nisa ruwe ne.

Orowa, ne utar iteki mosma kur nure kuni kaspaotte: korka, Sinuma poronno ikaspaotte pakno, naa maskinno ne oruspe utar assuru aste nisa ruwe ne na.

Orowa, utar siri iyokunnure kaspa wa ene itak hi :— Sinuma nep ne yakka pirkano kan nisa: aspa kur ne yakka nure, somo itak kur itakte ruwe ne, sekor itak.

Markos 8

Ne toho ta suy poro inne utar okay, awa, aep isam, ne hi ta oro ta Sinuma koykar utar sihekote hotuyekar wa ene itak hi :—

Inne utar ranpokiwen wa Ku=kore na, tane rerko ta En turano okay wa nep ne yakka ipe somo ki nisa ruwe ne kusu ne na:

somo ramnu ki no Ku=payere ciki, ru hontom ta sanpe-toranne nankor; sama ta, e=hankeko no an hi wano arki utar okay ruwe ne, ari itak.

Oro ta koykar utar ese wa ene itak hi :— Ne wano teta tan kimun uske ta aep ani tan okay utar kironnure easkay ya? sekor itak.

Orowa, Sinuma pantak henpakpe eci=kor ya? ari nu. Oro ta, arawanpe an ani ne utar itak.

Orowa, inne utar siri kata rok kuni Sinuma kaspaotte; ayke, Sinuma ne arwan pantak uk, awa, yayirayke ki okere ciki, mespa hine inne utar kotcake ta sanke kusu kor koykar utar or ta korpare nisa ruwe ne; awa, ne utar anakne inne utar kotcake ta sanke nisa ruwe ne na.

Sama ta, ceppo anak moyono kor ruwe ne; ne anpe Sinuma nunuke okere ciki, cep ne yakka utar kotcake ta sanke kuni ikaspaotte nisa ruwe ne.

Orowa, utar ipe wa akironnure: orowa, a=mespa wa ikasma uype arwan saranip pakno umomare nisa ruwe ne.

Ne utar piskihi awkotama ciki si sen nin ne aynu ne: orowa, Sinuma ne utar payere nisa ruwe ne na.

Orowa, nani Sinuma kor koykar utar tura cip o wa Darmanuta un kotan orun ek nisa ruwe ne na.

Orowa, Parisee un utar arki wa Sinuma ko-uwepekennu heasi, ayke, koramnukar wa kanto oro wano aki siros ek kuni hunara ruwe ne.

Awa, Sinuma kewtum ossi wano tanne hese ki wa ene itak hi :— Nep kusu tan aynu ikiri siros hunara ya? Sonno eci or ta Ku=ye, tan aynu ikiri or ta siros

a=kore somo ki kusu ne ruwe ne, ari itak. Orowa, Sinuma ne utar mosmano ante wa cip orun ahun hine ikus un arpa nisa ruwe ne na.

Orowa, pan kor kuni oyra; sama ta, turano cip oske ta sine pantak kasuno pan isam ruwe ne.

Awa, Sinuma ne utar kaspaotte wa ene itak hi :— Inkar=an, Parisee un utar kor pan-tane hene Herod kor pan-tane hene yaytupare yan.

Orowa, ne utar utaspa ue-upaore wa, — Pan isam kusu ne, ari itak.

Yesu tanpe eramuan wa oro ta ene itak hi :— Hemanta kusu pan sak kusu eci=upaore ya? Naa somo eci=eramu hemhem ki ramepakari hemhem ki ya?

Eci=kewtum a=nistere ya? Siki kor wa somo eci=nukar? Kisara kor wa somo eci=nu?

Somo eci=eskarun ya? Ko sen nin ne aynu or ta asikne pantak Ku=mespa hi ta, ne a=mespa uype umomare wa ani henpak no okay saranip eci=sikte ya? Oro ta, tu saranip ikasma wan saranip ne, ari itak.

Orowa, si sen nin ne aynu or ta arwan pantak an hi ta a=mespa uype ani henpak saranip eci=sikte ya?

Oro ta ne utar, Arawanpe, ari itak. Oro ta Sinuma ene itak hi :— Naa somo eci=ramepakari ya?

Orowa, Betsayda kotan orun arki nisa ruwe ne. Ayke, utar anakne sik-nak kur sinen Sinuma or ta tura hine, Sinuma tomoosma kuni koramkor.

Orowa, Sinuma ne sik-nak kur kor teke kisma wa kotan soyke un itura; ayke, siki kata topsekar ciki kasike ta teke ante kor, nep ka e nukar ya, ari uwepekennu.

Ne kur hepuni inkar wa, utar ku=nukar, cikuni néno anukarape apkas kor an hi ku=nukar na, ari itak.

Orowa, suy Sinuma ne kur siki kata teke ante ruwe ne; orowa, sinuma irammakaka inkar kor aywankere, ayke, nep ne yakka irammakaka nukar nisa ruwe ne na.

Orowa, kor uni orun Sinuma ne kur omante hine ene itak hi :— Iteki kotan or ta ahun poka ki yan, ari itak.

Orowa, Yesu newa kor koykar utar anakne paye wa Kaysarea Piripos kotan or ta ahup nisa ruwe ne: awa, ru hontom ta koykar utar or ta Sinuma uwepekennu wa ene itak hi :— Kuani anakne nen ne kuni utar ye ya?

Oro ta ne utar ene ye hi :— Baptisma kore Yoannes ne ari ye utar okay: Erica ani ye utar okay; korka, mosma utar anak, ueinkar utar tumuke un sine ueinkar kur E ne ruwe ne, ani ye ruwe ne, sekor itak.

Tata or ta Sinuma ene nu hi :— Eci utar anak Kuani nen ne kuni eci=ye ruwe he an? Petros ese wa oro ta ene itak hi :—

Aokay anakne Kiristo ne ruwe ne. Orowa, tan oruspe iteki mosma kur or ta nure kuni Sinuma kaspaotte nisa ruwe ne.

Orowa, Aynu Poho poronno a=ramusitnere wa ekasi utar oro wano hemhem, Kamuy kor kenru esapane utar oro wano hemhem, kampi-nuye utar oro wano hemhem a=emaka hine arayke, sama ta, rerko an hi ta hetopo-siknu kuni oruspe ne utar or ta epakasnu heasi nisa ruwe ne.

Sinuma tan itak anu no ye nisa ruwe ne. Orowa, Petros Sinuma uk wa ko-sakayokar heasi ruwe ne.

Korka, Sinuma hosari wa kor koykar utar nukar hine Petros orun ko-sakayokar wa ene itak hi :— Satan, En=osmake un oman; eani anakne Kamuy oruspe esanniyo somo ki no aynu oruspe esanniyo ruwe ne kusu ne na, ari itak.

Orowa, oro ta inne utar newa kor koykar utura tura sipekote hotuyekar wa or ta ene itak hi :— En=os ek kuni esanniyo kur an ciki, yaykota yayespina hine kor utasa p ani wa En=osi ekte yan.

Inanpe kusu ne yakun, kor ramat siknure kuni esanniyo kur anakne ne anpe turaynu kusu ne: orowa, Ku=renkap kusu hemhem pirka sonko renkap kusu hemhem kor ramat turaynu kur anakne, ne anpe siknure kusu ne kusu ne na.

Aynu anak mosir epitta eyayepirikare, ayke, kor ramat turaynu ciki nep aeyayepirikarep an ruwe he an?

Sama ta, kor ramat sirihi ne aynu anakne nep itasa kore kusu ne ya?

Inan kur ne yakka tane okay hoiyo newa wen aynu ikiri ta Ku=kor oruspe newa Ku=kor itak e=yaynikorosma kur anakne, Aynu poho ne yakka askanne hawturunpe turano kor Mici a=rakur kor wa ek hi ta, ne kur e=yaynikorosma kusu ne.

Markos 9

Orowa, oro ta Sinuma ene itak hi :— Sonno eci or ta Ku=ye, tan okay utar tumke ta teta roski wa okay utar anakne Kamuy mosir anakne kiroro ani ek siri nukar pakno oar ray anpe sapke katap somo ki kusu ne na, sekor itak.

Orowa, iwan rerko okake ta Yesu anakne Petros newa Yakob newa Yoannes tura wa aynu isam ri nupuri hemesu nisa ruwe ne: awa, ne utar sik sama ta katuhu oya kat ne a=kar ruwe ne:

kor mipihi anakne sikayekaye wa siri retar ruwe ne; amip retarka kur mipihi iretarka eaykap pakno retar ruwe ne.

Orowa, Erica anakne Mose tura a=nukar, awa, Yesu tura uenewsar siri an.

Tata or ta Petros ese wa Yesu or ta ene itak hi :— Rabbi, ci utar teta okay anpe anakne pirka ruwe ne: kas reppis ci kanro: sinep Aokay kusu, sinep Mose kusu,

sinep Erica kusu ne na, ari itak. Nep itak ani itak yak pirka ya eranpewtek; ne utar siri isitoma siriki nisa ruwe ne kusu ne na.

Orowa, ne utar enkasike kasi-kamu sine niskur ek: ayke, niskur wano, — Tanpe anakne Ku=omap an Poho ne; Sinuma eci=nu yan, sekor an hawean ruwe ne.

Orowa, ekuskonna ekesne inkar kor, owse turano an Yesu mosma nen ne yakka a=nukar somo ki nisa ruwe ne na.

Nupuri oro wano rap siri an hi ta, Aynu Poho ray i oro wano hetopo-siknu pakno iteki nen ne yakka or ta ne oruspe nure kuni kaspaotte nisa ruwe ne.

Awa, sinuma utar tan itak sikkasima; orowano, ray i oro wano hetopo-siknu sekor an itak itak ipehe, nekona ipehe ne nankor ya ani an anpe ani utaspa uwepekennu nisa ruwe ne.

Orowa, utar anakne Sinuma or ta, Erica hoskino ek kusu ne, ani kampi-nuye utar ye anpe kusu uwepekennu.

Oro ta, Sinuma ene itak hi :— Sonno ka un, Erica hoskino ek wa nep ne yakka iki: orowa, Aynu Poho hemanta okaype ani ayayramsitnere wa or ta somo yaykatanu aki katu ciesinnuye wa an a?

Korka, eci or ta Ku=ye, Erica ek okere, ayke, kusu ciesinnuye wa an koraci utar anakne renkayne ne kur kusu iki nisa ruwe ne na, ari itak.

Orowa, koykar utar or ta arki ciki ne okari poro inne utar newa kampi-nuye utar ko-uwepekennu siri a=nukar.

Awa, nani inne utar opitta Sinuma nukar ciki siri kimatek wa oro ta hoyuppa hine ko-onkami nisa ruwe ne.

Ayke, oro ta nu wa Sinuma ene itak hi :— Ne utar tura hemanta eci=uwepekennu ruwe he an?

Orowa, inne utar oske ta siwew anakne ese wa ene itak hi :— Epakasnu kur, somo itak ramat sikatkare ku=poho e or ta ku tura wa ek;

awa, ney ta ne yakka asikatkare yupke hi ta a=yasa; orowa, koysum oasinke wa nimaki niyorkar, orowa, sattek ne ruwe ne: E=kor koykar utar ne ramat oasinke kusu ku=koramkor, korka,

eaykap ruwe ne, sekor itak. Ne utar or ta Sinuma ese wa ene itak hi :— Aa eysokor hi sak ikiri, henpara pakno eci turano Ku=an kusu ne ya? Henpara pakno eci kusu Ku=yaysiporore ya? En oro ta i ani wa ek yan, ari itak.

Orowa, Sinuma or ta a=tura wa arki: awa, ne kur Sinuma inkar ciki nani ramat anakne, yupke no pitkere; ayne, siri kata hacir wa teske-teske hine koysum oasinke nisa ruwe ne.

Orowa, henpara wano tan tasum ki ruwe, kor mici or ta Sinuma inu. Ponram oro wano ani ne kur ye.

Orowa, kanna-kanna sinuma rayke kuni ne ape or ta hene wakka oske ta hene eyapkir ruwe ne, korka, Aokay nep ka ki easkay ciki, un eranpokiwen wa un kasiopiwki wa un kore, sekor itak.

Oro ta Yesu ene itak hi :— Ki easkay! Eysokor kur or ta anakne nep ne yakka an easkay pe ne.

Nani ne mici anakne hawe aste wa, ku=eysokor ruwe ne, ku=eysokor hi sak pe kasiopiwki wa en=kore.

Orowa, inne utar hoyuppa wa uekarpa siri Yesu nukar ciki, Icakkere ramat ko-sakayokar wa or ta ene itak hi :— Somo-itak aspa uwopuk ramat, ne kur wano oasin wa, kannasuy iteki or ta ahun yan, ari ku=kaspaotte na.

Orowa, hawe aste kor siri sinuma pitkere ciki oasin: awa, ne kur raykur koraci ne: sinuma ray okere ari inne utar poro serke ye pakno ne ruwe ne.

Korka, Yesu anakne kor tekehe kisma wa punire, orowa, sinuma hopuni nisa ruwe ne.

Orowa, cise orun ahun ciki koykar utar anakne arorkisneno Sinuma or ta,

Ci utar ne ap oasinke eaykap ikkewehe nu ruwe ne. Ayke, oro ta, ne okaype anakne mosma anpe kusu somo ne, owse inonno-itak an kusu oasinpe ne ruwe ne, ari itak.

Orowa, sinuma utar ne kotan wano paye wa Gariraya mosir kus nisa ruwe ne; awa, nen ne yakka iteki ne anpe eramuan kuni Sinuma kor rusuy ruwe ne.

Orowa, Sinuma koykar utar epakasnu wa, ene itak hi :— Aynu Poho anakne utar teke or ta a=ekosi, ayke, ne utar Sinuma rayke kusu ne; arayke okere ciki rerko oro wano hetopo-siknu kusu ne, ari itak.

Korka, utar anakne ne itak ipehe eranpewtek, sama ta, or ta ipehe nu kuni isitoma ruwe ne.

Orowa, Kapernaum kotan ta arki: awa, cise ta okay kor, — Ru hontom ta nep eci ewkoyupekere ya? ani Sinuma nu ruwe ne.

Korka, ne utar nep ka ye somo ki inanpe kusu ne yakun, iyotta pase kur nen ne ruwe he an sekor anpe ani ne utar ru hontom ta ue-ewkoyupekere nisa ruwe ne kusu ne na.

Orowa, Sinuma a, ayke, oro ta ne tu niw ikasma wa niw hotuyekar wa ene itak hi :— Sapane rusuy kur an ciki, ne kur iyotta keseke un kunne, opittano okay utar kor uytek kur ne kusu ne na, sekor itak.

Orowa, Sinuma sine pon kur uk wa utar noske ta ante: orowa, tek omare wa ne utar or ta ene itak hi :—

Nen ne yakka Ku=rehe renkap kusu tap koraci an pon kur uk kur anakne En=uk ruwe ne: orowa, nen ne yakka En=uk kur anakne En=uk somo ki korka En omantep uk ruwe ne, ari itak.

Yoannes anakne Sinuma or ta ene itak hi :— Epakasnu kur, E rehe ankustapne nitne kamuy oasinke kur sinen ci nukar, awa, ne kur un os ek somo ki kusu ci hattoki as nisa ruwe ne, ari itak.

Korka, Yesu ene itak hi :— Iteki hattoki yan: inanpe kusu ne yakun, Ku=rehe ankustapne kiroro un pe ki wa tunasno En=ohaykekar kur isam ruwe ne kusu ne na.

Un epokpa somo ki kur anakne un ramuosma ruwe ne.

Orowa, nen ne yakka eci utar anak Kiristo kor utar eci ne na kusu iku kuni wakka sine itanki eci=kore kur anakne, sonno eci or ta Ku=ye, ne kur oar kor pummaha turaynu somo ki kusu ne.

Orowa, nen ne yakka tap okay En=eysokor pon kur sinen ure-epetciwre kur anakne, ne kur kor rekuci or ta poro sumanisu a=wn wa atuy or ta a=eyapkir katu ne kur kusu kasuno pirka ruwe ne.

E=kor tekehe e epetciwre yakun, oattuye yan: inanpe kusu ne yakun, tu teke e=kor wa Gehenna un, a=uska eaykap ape un, oman kasuno eani her wa i=su hi or ta ahun katu anakne eani kusu naa pirka ruwe ne kusu ne na.

Orowa, e cikiri e epetciwre yakun, oattuye yan: inanpe kusu ne yakun, e=kor tu cikiri kor wa Gehenna or ta a=eyapkir kasuno yayewen wa i=su hi or ta ahun katu anakne eani kusu naa pirka ruwe ne kusu ne na.

Orowa, e sikihi e epetciwre yakun, oasinke yan; tu sikihi kor wa Gehenna or ta a=eyapkir kasuno, sine sik kor wa Kamuy mosir orun ahun katu eani kusu naa pirka ruwe ne kusu ne na;

ne uske ta kor mosospe ray somo ki, sama ta, ape anakne somo a=uska ruwe ne.

Nen ne yakka, opitta ape ani sippo a=uste kusu ne kusu ne na.

Sippo anakne pirka ruwe ne: korka, ne sippo anak kor runnu mawe turaynu ciki, nep ani ne mawehe a=omare ya? Eci utar yaykota oske ta sippo kor wa utaspa i=tom an no okay yan.

Markos 10

Orowa, Sinuma hopuni hine ne kotan wano oman wa Yorodan pet kus ta an Yudea mosir orun ek nisa ruwe ne: orowa, kanna-suy inne utar Sinuma or ta uekarpa; awa, ramma koraci suy Sinuma epakasnu nisa ruwe ne na.

Orosama, oro ta Parisee un utar arki wa koramnukar hine ene uwepekennu hi :— Aynu anakne kor maci osurpa ciki kaspaotte ehayta ruwe he an, ani nu.

Oro ta Sinuma ese wa ene itak hi :— Mose anakne nep ani eci=kaspaotte ya?

Tata or ta ne utar ene ye hi :— Mose anak ci utar uwosurupa kampi kore wa siwentep osurpa kuni ramuosma nisa ruwe ne, sekor itak.

Korka, Yesu ne utar or ta ene itak hi :— Eci=kor sanpe niste wa kusu Mose ne ikaspaotte eci kusu nuye nisa ruwe ne.

Korka, mosir a=kar heasi ta okkay siwew matne sinen a=kar ruwe ne.

Tanpe kusu, aynu anakne kor ona kor unu ante wa kon maci tura ko-an kusu ne;

orowa, ne tun anakne sine kam ne kusu ne na; tanpe kusu ne utar naa tun somo ne sine kam ne ruwe ne.

Tanpe kusu, Kamuy ukotukkare utar nen ye yakka iteki usa ante yan.

Orowa, cise ta okay hi ta anakne kor koykar utar suy ne oruspe kusu Sinuma or ta nu nisa ruwe ne.

Oro ta Sinuma ene itak hi :— Nen ne yakka kon maci osurpa wa mosma an siwentep ani maci ne kar kur anakne sinuma kusu omoynu kor ruwe ne:

sama ta, ne siwentep yaykota anakne kor hoku osurpa wa mosma an aynu ani hoku ne kor ciki sinuma omoynu kor ruwe ne.

Orowa, atomoosmare kuni ne utar anakne Sinuma oro ta nokan utar tura wa arki nisa ruwe ne: awa,

koykar utar kopao nisa ruwe ne. Korka, Yesu ne anpe nukar ciki iruska hine oro ta ene itak hi :— Nokan utar En or ta arki kuni anpe ramuosma; iteki hattoki yan: Kamuy mosir un pe anakne néno okaype ne ruwe ne kusu ne na.

Sonno eci or ta Ku=ye, nen ne yakka nokan kur néno Kamuy mosir uk somo ki kur anakne, earikinne ne mosir orun ahun somo ki kusu ne, ari itak.

Orowa, Sinuma ne nokan utar otekomare wa kasike ta tekehe ante kor sinnunuke nisa ruwe ne.

Orowa, Sinuma payekay kor an hi ta, oro ta sine aynu hoyupu wa kotcake ta kokkaea hine ene itak hi :— Pirka epakasnu kur, kuani henpara pakno ne yakka siokere somo ki inotu ku eykeskoro kuni ne nekona ku=ki yak pirka ya? sekor nu.

Oro ta Yesu ene itak hi :— Hemanta kusu pirka ani En=ye ya? Sinen mosma pirka p isam, ne anpe anak Kamuy ne ruwe ne.

Eani ikaspaotte eraman, Iteki keuk yan, Iteki omoynu kor yan, Iteki ikka yan, Iteki sunke pawetesu ki yan, Iteki iramisamka, E=kor ona, newa unu ko-oripak yan, ari itak.

Oro ta ne kur ene itak hi :— Epakasnu kur, pon ram oro wano tap okaype opitta ku=sikkasima nisa ruwe ne.

Orowa, Yesu ne kur orun nukar wa omap ki, ayne, oro ta ene itak hi :— E hayta anpe sinep an: e oman wa e=kor pe opitta e=hok hine irapokkari kur or ta korpare, yakanak ne kanto oske ta aeoteknup e=kor kusu ne; orowano ek wa En=os apkas yan, ari itak.

Korka, sinuma ne itak nu kor enanhacire, ayke, oknatara wa oman nisa ruwe ne; ne kur siri poro anpe kor kur ne ruwe ne kusu ne na.

Orowa, Yesu ekesne orun inkar wa kor koykar utar or ta ene itak hi :— Nep hokanpa no aeoteknu anpe kor utar Kamuy mosir orun ahup humi!

Orowa, koykar utar Sinuma ye itak e=oyamokte. Korka, Yesu suy ese wa ne utar or ta ene itak hi :— Poho, aeoteknu anpe e=yaykopaste utar Kamuy mosir orun ahup hi nep hokanpa ruwe!

aeoteknu kur Kamuy mosir orun ahun hi kasuno rak ta cikoykip kem-puy oposo wa oman hi anakne naa isayka ruwe ne.

Orowa, ne utar sino iyokunnure wa or ta ene itak hi :— Yakun, kasi-a-opiwki easkay kur inan kur ne ruwe he an?

Yesu ne utar orun inkar wa ene itak hi :— Tanpe anakne aynu kusu eaykap pe ne, korka, Kamuy kusu somo ne ruwe ne; inanpe kusu ne yakun, Kamuy anakne nep ne yakka ki easkay ruwe ne kusu ne na.

Oro ta Petros itak heasi wa ene itak hi :— Inkar=an, Ci utar anak nep ne yakka ci ante as wa E os arki as ruwe ne, sekor itak.

Yesu ene itak hi :— Sonno eci or ta Ku=ye, Ku=renkap kusu hemhem, pirka sonko renkap kusu hemhem, cise hene, okkay aynu uyriwak hene, matne aynu uyriwak hene, unu hene, ona hene, po utar hene,

toy hene are wa, tane an pakihi ta asikne hotne pakno somo a=kore kur isam ruwe ne: cise hemhem, okkay aynu uyriwak hemhem, matne aynu uyriwak hemhem, unu hemhem, po utar hemhem, toy hemhem, aepokpap turano kor; orowa, ek kuski mosir ta henpara pakno ne yakka siokere somo ki inotu kor ruwe ne kusu ne na.

Orowa, inne hoskino okay utar i=yos no ne kusu ne; sama ta, i=yos no okay utar hoskino ne kusu ne na.

Orowa, ne utar Yerusarem kotan orun hemesu kor an, awa, ru hontom ta okay; Yesu ne utar ratcaot oman siri an: ayne, utar oyamokte; sama ta, os paye utar isitoma nisa ruwe ne Orowa, suy, Sinuma ne tun ikasma wa niw uk hine yaykota kusu hetuku kusu ne oruspe nure heasi wa ene okay hi :—

Inkar=an, ci utar Yerusarem kotan orun hemespa; orowa, Aynu Poho anakne Kamuy kor kenru esapane utar newa kampi-nuye utar or ta a=ekosi; orowa, ne utar Sinuma rayke kuni esanniyo wa Oya uyrup utar or ta ekosi; ne utar anakne Sinuma eoyaytak hemhem ki,

kata topsekar hemhem ki, sirkik hemhem ki, orowano rayke hemhem ki kusu ne; orowa, rerko okake ta Sinuma hetopo-siknu kusu ne na.

Orowa, Zebedee kor poho Yakob newa Yoannes Sinuma karankeno arki hine oro ta ene itak hi :— Epakasnu kur, nep ne yakka Aokay or ta ci koramkorope un kusu iki kuni ci kor rusuy ruwe ne.

Oro ta :— Hemanta eci kusu Ku=kar kuni eci=kor rusuy ya? ari Sinuma itak.

Oro ta ne utar ene itak hi :— E=kor nupeki or ta ci utar anakne sinen E simon teksama ta, sinen E harki teksama ta rok kuni kar wa un kore.

Korka, Yesu ne utar or ta ene itak hi :— Eci eykoramkorope eci=eranpewtek ruwe ne. Eci utar anakne Ku=iku kuni itanki eci=ku easkay ya? Sama ta, Ku=uk kuni paptisma ani paptisma eci=uk easkay ya?

Oro ta, easkay ruwe ne, ari ne utar ye ruwe nisa ne. Oro ta Yesu ene itak hi :— Ku=iku kuni itanki eci=ku kusu ne, sama ta, Ku=uk kuni paptisma ani paptisma eci=a=kore kusu ne na:

korka, Ku=simon teksama ta a hene, Ku=harki teksama ta a hene ani an anpe anakne Ku=kore kunip somo ne; korka, kusu a=etokoyki utar or ta a=kore kusu ne na, sekor itak.

Orowa, ne wa niw ne itak nu ciki Yakob newa Yoannes ko-iruska heasi nisa ruwe ne.

Orowa, Yesu ne utar sihekote hotuyekar wa oro ta ene itak hi :— Oya uyrup utar esapane kuni a=esanniyo utar anakne enispane iki wa epunkine, orowa, ne pase utar anakne siramniwkes montum ko-ki ruwe ne.

Korka, eci utar tumke ta néno an somo ne kusu ne: korka, nen ne yakka eci=tumke ta pase rusuy kur anakne eci awitek kur ne kusu ne:

orowa, nen ne yakka eci=tumke ta sapane rusuy kur anakne eci=opitta kusu an ussiw ne kur ne kusu ne na.

Inanpe kusu ne yakun, sonno newa Aynu Poho anakne mosma utar eywanke kuni kusu ek somo ne, korka, yaysieywankere kuni kusu ek, inne utar kikiraye kusu, kor inotu kore kuni kusu ek nisa ruwe ne na.

Orowano, Yeriko ta arki: awa, kor koykar utar newa inne utar turano Yeriko oro wano paye kor, Timayos poho Bartimayos ani ap rehe kor siknak iyahup kur ru sam ta a wa an.

Orowa, Nazaret kotan un Yesu ne sekor ne kur nu ciki, hawe aste heasi wa ene itak hi :— Dabid kor Poho Yesu, en=eranpokiwen wa en=kore, ari itak.

Orowa, inne utar sinuma mo no an kuni ne ko-sakayokar: korka, sinuma naa kasuno earikinne hawe aste, Dabid kor Poho ne Aokay, en=eranpokiwen wa en=kore, ari an itak ani ye.

Orowa, Yesu as wa ne kur hotuyekar yan, ari ye. Orowa, okay utar ne siknak kur hotuyekar wa, ramu-ritetke yan! Hopuni, Sinuma e hotuyekar an na, ari itak.

Orowa, sinuma anakne kor mipi emaka hine hopunikatta wa Yesu oro ta ek nisa ruwe ne.

Oro ta Yesu ese wa ene itak hi :— E or ta Ku=ki kuni nep e=kor rusuy ya? Oro ta siknak kur ene itak hi :— Rabboni, ku=inkar kuni ku=kor rusuy ruwe ne.

Sinuma oro ta Yesu ene itak hi :— Paye yan; e=kor eysokor hi anakne e iwankere nisa ruwe ne na, ari itak. Orowa, ne kur nani nukar wa ru or ta Yesu os oman nisa ruwe ne na.

Markos 11

Orowa, ne utar Yerusarem newa Betpage newa Betania kotan un Kan ran us nupuri oro ta karankeno arki ciki, Sinuma tu koykar utar omante wa ene itak hi :—

Ikusta an kotan orun paye yan: ayne, eci=ahup kor an hi ta nani aynu naa somo o a=sirkote wa an pon ropa cikoykip eci=nukar kusu ne, ne anpe pita hine ninpa wa arki yan.

Orowano, nen ka :— Hemanta kusunéno eci=ki ya? ari an itak ani ye kur an yakanak ne, “Utarpa kor rusuy, orowa nani teta suy omante kusu ne na,” ari itak yan.

Orowa, ne utar paye, ayne, soy ta cise okari un ru or ta apa samake ta a=sirkote wa an pon ropa nukar, awa, pita nisa ruwe ne.

Orowa, ne uske ta roski kur tumke ta okay utar anakne :— Pon ropa pita kur, nep eci=ki ya? ari itak.

Orowa, ne utar Yesu ye koraci itak nisa ruwe ne: awa, a=omante ruwe ne. Orowa, ne utar anakne ne pon ropa Yesu or ta ninpa wa arki,

ayke, kasike ta kor mipi ante; orowa, Sinuma ore nisa ruwe ne.

Orowa, inne utar anakne kor mipi ru kata pirasa, sama ta, mosma utar okim wano uytek otuypa wa piraspa nisa ruwe ne na.

Orowa, Yesu kotcaot paye utar hemhem, ne os arki utar hemhem, ene hawe aste hi :— Hosanna; Utarpa rehe ani ek kur anakne a=nunuke ne:

ek kuski mosir, ek kuski a=kor Mici Dabid kor pe a=nunuke ne: iyotta rikun kanto or ta Hosanna an na, ari an hawe ani hawe aste nisa ruwe ne.

Orowa, Sinuma Yerusarem kotan ta oman wa Kamuy kor kenru orun ahun; awa, nep ne yakka or ta ekesne inkar ciki tane siri-onuman kor ne tun ikasma wa niw turano Betania kotan oro ta oman nisa ruwe ne.

Orowano, ne simke toho ta Betania kotan wa soyunpa hi ta,

Sinuma ipe-rusuy, awa, e=hankeko no an uske ta ham o icijiku cikuni nukar, ayke, nep ka ipehe ao kuni ramu wa oro ta ek: awa, or ta ek ciki ham mosma nep ne yakka isam ruwe ne; ipe o kuni pa somo ne ruwe ne kusu ne na.

Sinuma ese wa ne cikuni or ta ene itak hi :— Nen ne yakka tewano henpara pakno ne yakka eani oro wano hetuku nikaop iteki ipe yan, ari itak. Ne koykar utar tan itak nu nisa ruwe ne na.

Orowa, Yerusarem kotan ta arki; awa, Kamuy kor kenru orun ahun wa ne oske ta e=hok utar newa hok utar esoyunpare heasi, sama ta, icen itasari utar kor set hene, kusuwep e=hok utar kor set hene hokuste nisa ruwe ne;

orowa, nen ne yakka oro-omap ani wa Kamuy kor kenru kus wa oman anpe ramuosma somo ki ruwe ne.

Orowa, Sinuma epakasnu wa utar or ta ene itak hi :— Ku=kot cise anakne inki-mosir un utar kusu an inonno-itak cise ne a=porse kusu ne, sekor anpe ciesinnuye wa an somo ki ruwe he an? Korka, eci utar anakne ikka utar cise ne kan nisa ruwe ne na, ari itak.

Orowa, Kamuy kor kenru esapane utar hemhem, kampi-nuye utar hemhem, ne oruspe nu, awa, Sinuma isamka kuni ika hunara ruwe ne: ne utar Sinuma ko-isitoma kusu, sama ta, inne utar opitta ne epakasi e=iyokunnure kor an nisa ruwe ne kusu ne na.

Orowa, siri-onuman ranke ne maciya wano arpa nisa ruwe ne.

Orowa, kunneywano sirikus kor an hi ta ne icijiku cikuni sinrit pakno sumumke wa an siri a=nukar.

Petros ne cikuni kusu an oruspe eskarun wa Sinuma oro ta ene itak hi :— Rabbi, inkar=an, Aokay oytakusi icijiku cikuni sumumke okere ruwe ne, sekor itak.

Yesu ese wa oro ta ene itak hi :— Kamuy eysokor yan.

Sonno eci or ta Ku=ye, nen ne yakka tan nupuri or ta, eani auk wa atuy oske ta e a=eyapkir yan, ani an itak ani ye ciki, sama ta, kewtum ta utumasi somo ki no ye itak koraci ue-a-omare kusu ne sekor anpe eysokor yakun, a=kar kusu ne na.

Tanpe kusu, eci or ta Ku=ye :— Nep ne yakka eci=kor kuni kusu koramkor wa inonno-itak ciki, opitta ne okaype eci=kor kusu ne ani eysokor yan, yakun, a=kore kusu ne na.

Orowa, kanto or ta an eci=kor Mici anakne eci=kor ci=kokatpak tusare kuni ne, henpara ne yakka eci=roski wa inonno-itak ki hi ta mosma kur eci or ta ki katpak an yakun tusare yan.

Orowa, suy sinuma utar Yerusarem kotan ta arki: awa, Yesu Kamuy kor kenru upsor ta apkas kor an hi ta Kamuy kor kenru esapane utar newa, kampi-nuye utar newa, ekasi utar tura, Yesu oro ta arki:

ayke, oro ta ene itak hi :— Nep montum E=kor wa kusu tap okaype E ki ya? Tap okaype E ki kuni montum E kore kur nen ne ruwe he an, ari itak.

Orowa, ne utar or ta Yesu ene itak hi :— Kuani sine itak eci or ta Ku=nu kusu ne, eci utar En=orun ese itak ki yakun, Kuani nep montum Ku=kor wa kusu tap okaype ki ya eci=nure as kusu ne.

Yoannes kore paptisma anakne kanto oro wano ek pe ne ruwe, aynu oro wano ek pe ne ruwe? En=orun ese yan.

Orowa, ne utar utaspa upaore wa ene itak hi :— Kanto oro wano ek pe ne ani ci ye ko anakne, yakun, nep kusu eci utar sinuma eysokor somo ki ya? ari an itak ani Sinuma ye nankor.

Korka, aynu oro wano ek pe ne ani ci ye ciki :— Utar ko-isitoyna: Yoannes anakne ueinkar kur ne ani utar opitta eysokor nisa ruwe ne kusu ne na.

Orowa, Yesu or ta, Ci eramuskare ani ese itak ki nisa ruwe ne. Oro ta Yesu ene itak hi :— Nep montum Ku=kor wa kusu tap okaype Ku=ki ya hene somo eci=nure as na, ari itak.

Markos 12

Orowa, itak-mawkuste-itak ani utar or ta ye heasi nisa ruwe ne. Sine aynu anakne hat toy etoyta, ne okari ankura aste, orowa, orun tonoto kar kuni nisu oma kusu suy owri, sama ta, siniwe cise kar, ayke, toy-kar utar or ta eyrusa wa oya mosir orun oman nisa ruwe ne.

Awa, ipe o us hi epa hi ta hat toy un nikaop toy-kar utar oro wano uyna kuni ne oro ta sine uytek kur omante nisa ruwe ne.

Ayke, toy-kar utar anakne sinuma kisma wa sirkik hine nep ka sak no arpare.

Orowa, suy, naa sine uytek kur ne utar or ta a=omante, awa, utar anakne ne kur sapa piri omare hine or ta somo yaykatanu ki ruwe ne.

Orowa, naa sinen omante, awa, ne utar sinuma rayke nisa ruwe ne: orowa, mosma okay inne utar payere; ayke, serke sirkik, serke ronnu nisa ruwe ne na.

Toy kor nispa naa sinen poka kor, omap an poho ne: awa, iyotta okake ta ne utar or ta sinuma omante wa :—

Ku=poho ko-oripak nankor, ari itak. Korka, toy-kar utar utaspa ene ue itak hi :— Tan kur anakne eykeskoro kunne; hetak, sinuma rayke, yakanak ne ne eykeskoro kunip ci kor pe ne kusu ne na, ari itak.

Tata or ta ne utar sinuma kisma wa rayke, orowano, hat toy wano emaka nisa ruwe ne.

Tanpe kusu, hat toy kor nispa nekona ki nankora? Sinuma ek wa ne okay toy-kar utar isamka, ayke, mosma utar or ta ne hat toy korpare kusu ne na.

Tan ciesinnuye wa an itak ka naa somo eci=oroytak ya? — Cise kar utar osura suma anak, Ne anpe sikkew sapaha suma ne a=kar nisa ruwe ne:

Tanpe anakne Utarpa oro wano an anpe ne, Ci sik sama ta aenuskarip ne ruwe ne: sekor Yesu itak.

Orowa, utar anakne Sinuma kisma rusuy a korka, inne utar ko-isitoma, nisa ruwe ne; Sinuma ne utar epeka no ne itak-mawkuste-itak ye siri ramepakari wa okay ruwe ne kusu ne na; orowano, ne utar Sinuma mosmano ante wa paye nisa ruwe ne na.

Orowano, Sinuma oytaksakte kuni ne utar anakne Parisee un utar newa Herodian un utar Sinuma oro ta payere nisa ruwe ne.

Awa, oro ta arki ciki Sinuma or ta ene itak hi :— Epakasnu kur, Aokay anakne sone an kunne, nen ne yakka E ko-isitoma somo ki ruwe ne siri ci eraman: aynu katuhu Aokay esanniyo somo ki no sonno newa Kamuy ru epakasnu ruwe ne kusu ne na: Kaysaros or ta yakuycen korpare-anpe anakne kaspaotte néno an anpe ne ya, somo ya?

Ci utar anakne ne anpe sanke kunip ne ya, somo sanke yak pirka ya? ari itak. Korka, Sinuma ne utar kankapkapeka anpe eraman wa oro ta ene itak hi :— Nep kusu eci En=koramnukar ya? Denaria sinep kor wa arki wa En=nukare.

Orowano, kor wa arki. Tata or ta Sinuma ne utar or ta ene itak hi :— Tan nokaha newa kasike ta a=nuye wa an ikiri inan kur kor pe ne ruwe he an? sekor itak. Oro ta, Kaysaros kor pe ne ani ne utar ye ruwe ne.

Tata or ta Yesu ne utar or ta ene itak hi :— Kaysaros or ta Kaysaros kor pe korpare yan, Kamuy or ta Kamuy kor pe korpare yan, ari itak. Orowano, ne utar sino enuskari nisa ruwe ne na.

Orowa, hetopo-siknu anpe isam sekor ye Saddokay un utar anakne Yesu or ta arki hine uwepekennu wa ene itak hi :—

Epakasnu kur, Mose anakne un kusu kampi-nuye katu ene okay hi :— Aynu kor aynu irwak ray wa kor maci hoppa, ayke, po sak ciki, raykur kor aynu irwak anakne ne maci kor wa irwak or ta kese kore kuni po hetukure yan, ani ne ruwe ne.

Arwan aynu uyriwak okay: kiyanne kur maci kor, orowano po sak no ray:

tutanu an aynu ne siwentep kor, ayne, po hoppa somo ki no ray:

ne otutanu an aynu semkoraci; arwan utar po ante somo ki nisa ruwe ne. Okake ta ne siwentep ne yakka ray nisa ruwe ne na.

Hetopo-siknu hi hi ta anakne ne siwentep anakne utar or ta inan kur kor macihi ne kusu ne ya? a=raw niw maci ne kor nisa ruwe ne kusu ne na.

Oro ta Yesu ene itak hi :— Eci utar anakne Kamuy nuyere kampi-sos newa Kamuy kiroro eci=eranpewtek wa kusu, tanpe kusu, eci=ohay ta somo ki ruwe he an?

Ray oro wano hetopo-siknu hi ta anakne mat ahupkar anpe, aynu ahupkar anpe, mat kore, aynu kore i isam; korka, kanto or ta an Kamuy hawturunpe ukoraci ne ruwe ne.

Korka, raykur hetopo-a-siknure kusu an ap anak: Mose nuye kampi-sos kata ne caha oruspe ciesinnuye wa an uske ta, nekona itak ani sinuma oro ta Kamuy ye ya? Naa somo eci=oroytak ya? — Kuani anakne Abraham kor Kamuy ne, Isaak kor Kamuy ne, Yakob kor Kamuy ne ruwe ne, ari an itak ani Kamuy itak nisa.

Sinuma anakne raykur kor Kamuy somo ne, siknu kur kor Kamuy ne ruwe ne: eci utar poronno ohay ta ruwe ne na.

Orowa, kampi-nuye kur siwew ek, awa, ne utar utaspa uwepekennu siri nu, sama ta, Yesu anakne pirkano ne utar or ta ese itak ki sekor anpe eraman kor, oro ta ene uwepekennu hi :— Iyotta sapane an ikaspaotte nekona anpe ne ya, ari itak.

Yesu ese wa ene itak hi :— Iyotta sapanep anakne tanpe ne :— Israeru un utar inu yan, Utarpa ne ci=kor Kamuy anak sine Utarpa ne:

eani anak sanpe ossi wano hemhem, kewtum ossi wano hemhem, ramu ossi wano hemhem, orowa, kiroro an pakno hemhem, Utarpa ne e=kor Kamuy omap yan.

Ne otutanup anakne tanpe ne: Eani yaykota yayomap koraci a=o ta un kur omap yan. Tan ikaspaotte kasuno pase p isam ruwe ne.

Sinuma oro ta ne kampi-nuye kur ene itak hi :— Sonno poka, Epakasnu kur, Sinuma anakne sinep ne, orowa, ne Kamuy mosma Utarpa isam, ani E ye katu pirka p ne ruwe ne;

orowa, sanpe ossi wano hemhem, ramuan pakno hemhem, kiroro an pakno hemhem, Sinuma ko-omap, sama ta, yayomap koraci a=o ta un kur omap anpe anakne opittano okay uhuyeka-yankep newa yanke kunip kasuno earikinne ikasma an anpe ne na, sekor itak.

Orowa, ne kur oramus no ese ruwe ne sekor Yesu nukar kor, oro ta ene itak hi :— Aokay anakne Kamuy mosir oro wano e=hankeko no an somo ne, ani itak. Orowano, ne i wano nen ne yakka Yesu or ta nep ka uwepekennu kuni kur isam ruwe ne na.

Orowa, Yesu Kamuy kor kenru ta epakasnu wa an hi ta ese wa ene itak hi :— Hemanta kusu kampi-nuye utar anakne Kiristo anak Dabid kor poho ne ani itak ya?

Dabid anakne yaykota Askanne Ramat ani, Utarpa anakne ku Utarpa or ta, ene itak hi :— E epokpa utar kata e cikiri a=ante kunip ne ku=kar pakno, Ku=simon teksama ta a, sekor itak.

Dabid yaykota Sinuma Utarpa ani ye; Hemanta kusu kor poho ne ruwe ne ya? Orowa, ne uwatte no an utar anakne yaykopuntek no Sinuma nunisa ruwe ne.

Orowa, epakasnu rapoketa ene itak hi :— Tanne mipihi mi wa apkas rusuy, irawketupa uske ta ako-rankarap konopuru,

Uekarpa cise ta iyotta sapane set kata, sama ta marapto an hi ta iyotta sapane uske ta rok rusuy kampi-nuye utar yaytupare yan;

ne utar siyonpiyar siwentep kor cise isamka, orowa, a=koinkar kuni kusu tanne inonno-itak ki ruwe ne: ne utar anakne naa poronno a=panakte kusu ne na.

Orowa, Sinuma anakne Kamuy yanke icen karawto an uske ta a wa inne utar ne karawto oske ta icen omare katu nukar: orowa, inne oteknu utar anakne poronno omare nisa ruwe ne.

Awa, sine otek-sak siyonpiyar siwentep ek wa tu reptos omare nisa ruwe ne, ne anpe anak ko rin pakno an ap ne.

Orowa, Sinuma anakne kor koykar utar hotuyekar wa oro ta ene itak hi :— Sonno eci or ta Ku=ye, ne karawto or ta icen omare kur kasuno tan otek-sak siyonpiyar siwentep naa poronno omare nisa ruwe ne:

inanpe kusu ne yakun, ne utar anakne ikasma an anpe oro wano uk wa omare ruwe ne: korka, tan siwentep anak otek-sak yakka kor pe opitta omare nisa ruwe ne kusu ne na, sekor itak.

Markos 13

Orowa, Sinuma Kamuy kor kenru oro wano soyne wa oman, ayke, koykar kur sinen Sinuma or ta ene itak hi :— Epakasnu kur, tap nep okay suma nep okay cise inkar!

Oro ta Yesu ene itak hi :— Tan okay poro cise e nukar ya? Teta an ukata ukata okay suma opitta a=hacir wa sinep ka ukata ante somo ki kusu ne na, sekor itak.

Orowa, Sinuma Kamuy kor kenru samake un Kan ran us nupuri kata a wa an hi ta, Petros newa Yakob newa Yoannes newa Andrew newa arorkisneno Sinuma or ta ene nu hi :—

Tap okaype henpara hetuku ya? orowa, tap oruspe opitta ueomare kuni kusu ne paha ta hemanta siros an nankor ya? ne anpe un nure wa un kore, ari nu.

Oro ta Yesu ene itak heasi :— Iteki mosma kur eci=siren wa kokantama kuni yaytupare yan.

Inne utar Ku=rehe ani hine arki wa, Kuani Sinuma ne, ari itak wa inne utar siren wa kokantama kusu ne.

Orowa, tumiram hene, tumiram assuru hene, eci=nu ciki, iteki kimatek yan: tap okaype hetuku kunip ne ruwe ne! Korka, keseke anakne naa somo ruwe ne!

Inanpe kusu ne yakun, uyrup anakne uyrup ko-tumikor, mosir anakne mosir ko-tumikor: usa okay kotan ta siri-simoye an; kemus iki kusu ne: tap okaype unuwap e=atpake ne ruwe ne na.

Korka, eci utar yaytupare yan: inanpe kusu ne yakun, utar anakne ukoramkor utar or ta eci=ekosi kusu ne: orowano, Uekarpa cise ta eci=sirkik an, sama ta, ne utar epeka no pawetesu hi eci ne kuni Ku=renkap kusu Esapane utar newa Mosir sikkasima utar sik-sama ta eci=roski kusu ne.

Orowa, inki mosir un uyrup or ta Pirka sonko hoskino a=ewpaskuma kusu ne na.

Orowa, utar eci ani wa ekosi hi ta, nekona katu an itak ani ye ya, iteki etoko ta nisomap yan; korka, ne pakihi ta nep ne yakka eci=korpare an anpe ani eci=ye kusu ne; eci=yaykota ye itak somo ne, Askanne Ramat ye itak ne ruwe ne kusu ne na.

Aynu irwak anakne kor aynu irwak a=raykere kusu ekosi, mici anakne kor poho ekosi kusu ne; orowa, po utar anakne kor esikop kopiwki wa rayke kusu ne na.

Sama ta, eci utar anakne Ku=rehe renkap kusu opittano okay utar oro wano a=etunne kusu ne: korka, kesehe pakno yaysiporore kur anakne, ne kur anak kasi-a-opiwki kusu ne na.

Korka, somo as kuni uske ta a=etunne wente p as siri eci=nukar hi ta (oroytak kur iramu yan),

ne hi ta Yudea un utar nupuri or ta ko-kira: orowa, cise kata an kur cise or ta an okaype uk kuni kusu iteki ran wa ahun yan:

orowa, toy or ta an kur hokannasi mip uk kusu iteki hosipi yan.

Korka, honkor kur newa i=to nonte kur yaysanpepokas humi!

Tap okaype iteki mata-pa or ta an kuni inonno-itak yan.

Inanpe kusu ne yakun, ne toho ta anakne Kamuy kan rok mosir heasi wano tane pakno hene, tane wano henpara pakno ne yakka isam pakno an aeramucuptekpe hetuku kusu ne na.

Orowa, Utarpa anakne ne toho taknere somo ki ciki, nen ne yakka somo kasi-a-opiwki ruwe ne, korka, Sinuma numke a=numke utar renkap kusu ne toho a=taknere nisa ruwe ne.

Orowa, ne hi ta anakne, inkar, Kiristo teta an toata an ari an itak ani ye kur an ciki, iteki eysokor yan;

inanpe kusu ne yakun, sunke Kiristo sunke ueinkar utar hetuku wa easkay ciki a=numke utar siren wa turaynure kuni kusu siros newa iyokunnurep nukare kusu ne na.

Korka, eci=yaytupare yan: inkar, etoko wano nep ne yakka eci=nure as nisa ruwe ne.

Korka, ne toho ta ne aeramucuptekpe a=okere hi ta anakne, tokap cup a=kunnere, kunne cup peker atte somo ki,

orowa nociw anakne kanto oro wano rapapse, sama ta, kanto un kiroro a=suyesuye kusu ne.

Orowa, Aynu Poho anakne poro kiroro newa nupeki hi kor wa niskur o wa ek siri utar nukar kusu ne.

Orowano, Sinuma anakne kor hawturunpe payere wa mosirpa pakno mosirkes pakno, kanto-pa wano kanto-kes pakno ine rera wano kor numke utar uwekarpare kusu ne na.

icijiku cikuni an kuskeray itak-mawkuste-itak nu yan: kor uytek tane hapur wa ham hetukure yakanak ne sak ehanke ruwe ne sekor eci=eraman;

tap koraci ne yakka tan okaype hetuku siri eci=nukar ciki, Sinuma ehanke no an, apa samake ta an ruwe ne ari an anpe eraman yan.

Sonno eci or ta Ku=ye, tanpe opitta a=ueomare pakno tane okay aynu ikiri isam somo ki kusu ne.

Kanto newa toy anakne isam kusu ne: korka, Ku=ye itak anakne isam somo ki kusu ne ruwe ne.

Korka, ne toho hene, pakihi hene, eraman kur sinen isam, kanto ta okay hawturunpe ka, Poho ka, eramuan somo ki.

Owse Mici patek eraman ruwe ne. Yairamatte wa siruwante hemhem ki, inonno-itak hemhem ki yan: ne pakihi henpara ta an ya eci=eranpewtek ruwe ne kusu ne na.

Ne anpe anak, Kor ussiw ne utar or ta montum korpare, iki kuni moni pisno kusu esanniyo, sama ta, apa punkine yakka siruwante kuni kaspaotte, oya mosir ta rewsi kusu kor cise ante aynu koraci ne ruwe ne.

Tanpe kusu, siruwante yan: inanpe kusu ne yakun, cise kor nispa henpara ta ek ya, siri-onuman hi ta hene, an noske ta hene, niwatori cikap hawkor hi ta hene, kunneywano hi ta hene, eci=eramuskare ruwe ne kusu ne na:

ikineypeka ika Sinuma ekuskonna ek wa eci=mokor siri a=nukar na.

Eci or ta Ku=ye itak opittano okay utar or ta Ku=ye :— Siruwante yan.

Markos 14

tutko okake ta Kamakus marapto, Pandane sak pan marapto an; orowa, Kamuy kor kenru esapane utar newa, Kampi-nuye utar anakne nuyna no Sinuma kisma wa rayke kuni hunara ruwe ne:

awa, ene itak hi :— Marapto toho ta somo, ne toho ta néno ki ciki utar tumke ta sakayo ukohopuni nankor kusu ne, sekor itak.

Orosama, Sinuma Betania kotan un munin tasum ki Simon kor cise or ta an wa aep ipe rapoketa, sine siwentep sino ataye ruy tur sak nartos sum o sey sintoko sinep kor wa ek, ayke, ne ap perke hine Sinuma sapa kata sum ota nisa ruwe ne.

Korka, utar tumke ta iruska utar okay wa ene itak hi :—

Nep kusu tan sum a=koatca an a? Tan sum anakne asikne hotne tenaria ikasma sine wan hot tenaria kusu aehok wa otek-sak kur or ta aeunkerayte easkay pe ne, ani itak. Orowa, ne siwentep kosakayo itak ki nisa ruwe ne.

Korka, Yesu ene itak hi :— Ne siwentep mosmano okay yan; nep kusu sinuma ramusarakka ya? Sinuma anakne En or ta pirka iki p ki nisa ruwe ne.

otek-sak utar ramma eci turano okay kusu henpara ne yakka eci=renkayne ne utar pirkare easkay: korka, Kuani anakne ramma eci turano an somo ne ruwe ne.

Ne siwentep anakne kar easkay pakno ki: tusiri or ta Ku=netopake a=omare kusu etoko ta kasike ta sum ota nisa ruwe ne.

Orowa, sonno eci or ta Ku=ye :— Inki mosir epitta Pirka sonko ewpaskuma an uske ta tap tan siwentep iki p anakne a=eskarun kuni kusu a=ye kusu ne na, sekor itak.

Orowa, ne tun ikasma wa niw tumke ta an Kariot kotan un kur Yowdas anakne Sinuma ekosi kuni kusu Kamuy kor kenru esapane utar oro ta oman nisa ruwe ne.

Awa, ne utar nu ciki yaykopuntek wa sinuma or ta icen kore kuni eytakamkire nisa ruwe ne. Orowa, sinuma irammakaka Yesu ekosi kuni i hunara nisa ruwe ne na.

Orowa, Pandane sak pan marapto e=atpake toho ta, Kamakushbe yanke toho ta, koykar utar anakne Sinuma or ta ene itak hi :— Aokay Kamakus marapto ipe kuni ne ney ta ci paye as wa etokooyki kusu E ramu ya? ani itak.

Orowa, Sinuma koykar utar tun payere wa oro ta ene itak hi :— Maciya or ta eci=paye, yakanak ne wakka o sey op sey wa ek sine aynu etunankar kusu ne: ne kur os paye:

orowa, ney ta ne yakka sinuma ahun cise ta, ne cise kor kur or ta ene itak yan; Epakasnu kur ene ye hi :— Kuani Ku=koykar utar turano or ta Kamakus marapto ipe kuni kusu an tumpu ney ta an a? ari ye yan.

Orowa, ne kur yaykota so a=kar etoko-a-oyki wa an poro rik ta an tumpu eci=nukare kusu ne, ne hi ta etokooyki yan, sekor Yesu ne utar or ta itak.

Orowa, koykar utar paye hine maciya or ta arki, ayke, oro ta Yesu ye koraci nukar nisa ruwe ne: awa, Kamakus marapto etokooyki nisa ruwe ne na.

Orosama, onuman an kor Sinuma ne tun ikasma wan koykar utar turano arki ruwe ne.

Orowa, rok wa ipe kor an hi ta, Yesu ene itak hi :— Sonno eci or ta Ku=ye, eci=sinen En turano ipe kor an kur anakne En=ekosi kusu ne, sekor itak.

Awa, ne utar yayramkoyki heasi, orowa, sinen ranke sinen ranke, Kuani he? ani ye heasiriki.

Oro ta Sinuma ene itak hi :— En turano tekehe nima or ta omare tun ikasma wa niw tumke ta okay sine aynu ne.

Inanpe kusu ne yakun, kusu ciesinnuye wa an koraci ka Aynu Poho oman ruwe ne: korka, ani Aynu Poho a=ekosi kur anakne yaysanpepokas humi! Ne kur somo a=sikore yakne sinuma kusu pirka ruwe ne, sekor itak.

Ipe rapoketa Sinuma pantak uk wa nunuke kor mespa, orowa, ne utar or ta kore wa ene itak hi :—

Uk yan, tanpe anak Ku=netopake ne. Sama ta, itanki uk kor yayirayke ki ciki utar or ta kore: orowa, ne utar iku nisa ruwe ne. Orosama, oro ta Sinuma ene itak hi :—

Tanpe anakne inne utar kusu a=ohetu aewitaknup kusu Ku kemihi ne ruwe ne.

Sonno eci or ta Ku=ye, Kamuy mosir or ta eci turano a=siripe Ku=iku pakno, tan te oro wano hat punkar ipehe Ku=iku somo ki kusu ne ne, sekor itak.

Orowa, sine sinotcaki ki okere ciki Kan ran us-nupuri oro ta soyunpa wa paye nisa ruwe ne na.

Orowa, ne utar or ta Yesu ene itak hi :— Eci utar opitta a=wr-epetciwre kusu ne: inanpe kusu ne yakun, hitsuji cikoykip respa kur ku=sirkik wa ne hitsuji oyake un sitcari kusu ne sekor anpe a=nuye wa an ruwe ne kusu ne na.

Yakka, hetopo a En=a=siknure imakake eci=kotcaot Gariraya mosir or ta Ku=oman kusu ne na, sekor itak.

Korka, Sinuma or ta Petros ene itak hi :— Aynu opitta a=wr-epetciwre yakka, kuani anak somo, ani itak.

Oro ta Yesu ene itak hi :— Sonno e or ta Ku=ye, tanto, tan ukuran, tu suyne niwatori cikap hawkor etoko ta eani re suy ne En=esina kusu ne na, sekor itak.

Korka, sinuma sino yupke itak ani, Aokay turano ku=ray yakka, kuani E esina somo ki kusu ne, ari itak. Sama ta, okay utar opitta néno koraci ye nisa ruwe ne na.

Orowa, Getsemane ani a=ye kotan ta arki: awa, Kuani inonno-itak Ku=ki kusu, ne rapoketa teta eci rok yan, ari an itak ani Sinuma anakne koykar utar or ta ye nisa ruwe ne.

Orowa, Sinuma anakne Petros hemhem, Yakob hemhem, Yoannes hemhem, tura wa paye, ayne, sino kimatek wa poronno ramuoknatara heasi nisa ruwe ne.

Orowa, ne utar or ta ene itak hi :— Ku=ru-ray pakno Ku=kewtum anakne siri yayramkoyki ruwe ne: teta eci=okay wa siruwe yan, sekor itak.

Orowa, Sinuma ponno hoskino oman wa sirka ta hacir, ayke, a=easkay yakanak ne ne pakihi Sinuma oro wano hecaka kuni inonno-itak nisa ruwe ne.

Awa, ene itak hi :— Appa, Micihi, Aokay ki eaykap pe nep ne yakka isam: tan itanki En=oro wano uk wa En=kore; korka, Ku=renkayne koraci somo ne, E renkayne néno ki wa En=kore, ari itak.

Orowa, Sinuma ek wa ne utar mokor wa okay i nukar, ayke, Petros or ta ene itak hi :—

Simon, e mokor ya? Sine pakihi eani siwre eaykap ya? Eci utar iteki a=koramnukar kuni ne siwre wa inonno-itak ki yan: ramat anakne ki rusuy pe ne, korka, kam anak katcakpe ne ruwe ne, sekor itak.

Orowa, suy, Sinuma oyake un oman wa inonno-itak ki wa teeta yep koraci kanna-suy ye nisa ruwe ne.

Orowano, suy ek wa ne utar mokor siri nukar, siki pase ruwe ne kusu ne na; orowa, oro ta nep itak ani ese itak ki kuni ne utar eranpewtek ruwe ne.

Orowa, Sinuma re suyne oro ta ek wa ene itak hi :— Tane eci=mokor wa sini yan; pakno ne; pakihi ek wa an; inkar, Aynu Poho anakne katpak kor utar kor teke or ta a=ekosi ruwe ne.

Hopuni wa paye an ro, hetak, En=ekosi kur ehanke no an ruwe ne, ani an itak ani itak nisa ruwe ne.

Orowa, nani, Sinuma itak rapoketa ne tun ikasma wa niw tumke ta an sinen ne Yowdas anakne emus hemhem, sirkik kuwa hemhem kor wa, Kamuy kor kenru esapane utar newa kampi-nuye utar newa ekasi utar newa oro wano a=omante inne utar turano ek nisa ruwe ne.

Orowa, Sinuma ekosi kur anakne ne utar or ta sine siros kore wa ene itak hi :— Nen ne yakka ku copcopsekara kur anakne ne kur anak Sinuma ne; kisma wa yaytupare no tura yan, ari itak.

Orowa, ne kur ek ciki nani Sinuma or ta arpa hine, ene itak hi :— Rabbi he! Ayke, copcopsekan nisa ruwe ne.

Orowano, okay utar teke ani Yesu kisma ruwe ne.

Korka, samake ta roski wa okay utar tura, an sinen anakne kor emus etaye wa Kamuy kor, kenru esapane kur kor uytek kur kisaraha oattuye nisa ruwe ne na.

Ne utar or ta Yesu ese wa ene itak hi :— Emus hemhem, sirkik kuwa hemhem kor wa ikka kur kisma kuni koraci eci=arki wa.

En=kisma siri he an? Kuani kesto Kamuy kor kenru ta eci turano Ku=an wa epakasnu, awa, ne hi ta eci En=kisma somo ki: korka, tan okaype anakne Kamuy kampi-sos auweoma kuni ne hopuni anpe ne ruwe ne, sekor itak.

Orowa, utar opitta Yesu saot nisa ruwe ne na.

Orowano, Yesu os oman kor atusa netopake senkaki kokarkari sine upen aynu an: awa, utar ne aynu kisma:

korka, sinuma anakne kor senkaki ante wa atusa wa saot nisa ruwe ne na.

Orowa, utar anakne Kamuy kor kenru esapane kur or ta Yesu tura nisa ruwe ne: awa, sinuma ukoyram no Kamuy kor kenru esapane utar opitta hemhem, ekasi utar hemhem, kampi-nuye utar hemhem uekarpa.

Petros anakne tuymano Sinuma os ek wa ahun, Kamuy kor kenru esapane kur kor ipisi tumpu or ta ka ahun nisa ruwe ne; orowa, awitek kor utar turano ape-nupek sama ta a wa yaypopkere kor an ruwe ne.

Awa, Kamuy kor kenru esapane utar ukoramkor utar anakne Yesu rayke kuni sunke pawetesu hi hunara ruwe ne; korka, pa eaykap.

Inne utar Sinuma kusu sunke pawetesu ki yakka, kor pawetesu hi uweowpak somo ki ruwe ne.

Orowa, sinuma kusu sunke pawetesu ki utar hopunpa hine ene itak hi :—

Kuani anakne tekehe ani a=kar tan Kamuy kor kenru Ku=isamka, orowa, rerko utur ta teke sak no a=kar a=siripe Ku=kar kusu ne, ani tan kur ye itak ci nu nisa ruwe ne, sekor itak.

Tap koraci ye yakka ne pawetesu hi uweowpak somo ki nisa ruwe ne.

Orowano Kamuy kor kenru esapane kur anak utar tumke ta as wa Yesu or ta nu wa ene itak hi :— Nep ne yakka E ese somo ki ruwe? Eani kusu tan okay utar pawetesu anpe nekona anpe ne ya?

Korka, Sinuma mo no an wa nep ka ye somo ki nisa ruwe ne. Orowa, suy, Kamuy kor kenru esapane kur Sinuma or ta nu wa ene itak hi :— Anunukep kor Poho ne Kiristo E ne ruwe he an?

Oro ta Yesu ene itak hi :— Ruwe ne wa; orowa, Aynu Poho kiroro simon teksama ta a hine kanto niskur kor wa ek siri eci=nukar kusu ne na, ari itak.

Orowano, Kamuy kor kenru esapane kur yaykota mi amip yaspa wa ene itak hi :— Nep kusu mosma okay pawetesu hi ci kor rusuy ya?

Ne koatcap eci=nu: nekona eci=yaynu ya? Orowa, utar opitta Sinuma arayke kuni kur ne sekor esanniyo nisa ruwe ne.

Awa, Sinuma kata topse-kar hine kor nanuhu kamure, orowa, sirkik wa, ueinkar yan, ani Sinuma or ta itak utar okay: orowano, awitek utar anakne Sinuma kokik kor kisma nisa ruwe ne na.

Orowa, Petros anakne rata tumpu ta an hi ta Kamuy kor kenru esapane kur uytek-mat sinen ek; awa, yaypopkere kor an Petros nukar kor orun inkar wa,

Eani ne yakka Nazaret un Yesu tura an kur e ne, sekor itak.

Korka, sinuma esina wa ene itak hi :— E ye itak ku=eramu ka somo ki, ku=ramepakari ka somo ki ruwe ne, sekor itak kor, sem or ta soyne nisa ruwe ne; awa, niwatori cikap hawkor nisa ruwe ne.

Orowa, suy, ne uytek-mat sinuma nukar, ayke, Tan kur anakne ne utar un sinen ne, sekor an itak ani samake ta roski wa okay utar or ta ye heasi nisa ruwe ne.

Korka, kanna-suy sinuma ne anpe esina nisa ruwe ne. Sama ta, naa ponno siran kor, samake ta roski wa okay utar anakne Petros or ta ene itak hi :— Sonno poka eani ne utar un sinen e ne; eani, Gariraya un kur e ne ruwe ne kusu ne na, sekor itak.

Korka, sinuma iyoytakus itak hemhem ki toyko ye hemhem ki wa, — Kusu eci=ye tan aynu ku=e=amkir somo ki, sekor itak.

Orowa nani tu suyne niwatori cikap hawkor ruwe ne. Tata or ta, — Tu suyne niwatori cikap hawkor etoko ta eani re suyne En=esina kusu ne na, ani an itak ani oro ta Yesu ye itak Petros esikarun nisa ruwe ne. Awa, ne anpe esanniyo ciki sinuma cis nisa ruwe ne na.

Markos 15

Orowa, kunneywano an hi ta nani Kamuy kor kenru esapane utar anakne ekasi utar newa kampi-nuye utar newa opitta ukoramkor utar tura e=wkoramkor, orowa, Yesu tupetupe wa tura wa paye hine Pirato or ta ekosi nisa ruwe ne.

Orowa, Pirato anakne Sinuma or ta ene nu hi :— Eani anakne Yudea un kur sikkasima kur E ne ruwe he an? Sinuma ese wa oro ta ene itak hi :— E ye ruwe ne, sekor itak.

Orowa, Kamuy kor kenru esapane utar poronno okaype ani Sinuma eiyonnuppa nisa ruwe ne.

Orowa, Pirato anakne suy Sinuma or ta nu wa ene itak hi :— Nep ka E ese somo ki ya? Nep inne okaype ani E eiyonnuppa ki siri inkar!

Korka, Yesu naa nep ne yakka ese itak ki ka somo ki: tanpe kusu, Pirato anakne enuskari nisa ruwe ne na.

Orosama, marapto an hi ta okay utar renkayne koramkor pakasnu kur sinen honnere puri an.

Awa, ne hi ta anakne Mosir sikkasima utar e=okpare wa keweuk utar turano tupetupe wa an Barabbas ani an rehe kor kur an wa an.

Ayke, inne utar Pirato or ta paye wa ramma koraci ki kuni koramkor heasi.

Oro ta Pirato ese wa ene itak hi :— Yudea un utar sikkasima kur ku=honnere kuni eci=kor rusuy ya: sekor itak.

Ne Kamuy kor kenru esapane utar anakne eyaytunnap kusu Yesu ekosi nisa ruwe ne, sekor sinuma eraman ruwe ne kusu ne na.

Korka. Barabbas a=honnere wa or ta a=kore kuni ne Kamuy kor kenru esapane utar anakne inne utar eonisnisi nisa ruwe ne.

Orowa, suy Pirato ese wa oro ta ene itak hi :— Yakun, Yudea un utar sikkasima kur ani eci=ye kur or ta nekona ku=ki ya? sekor itak.

Orowa, siw ne utar anakne, — Utasa cikuni or ta Sinuma kunki kokikkik, ani hawe aste wa itak nisa ruwe ne.

Hemanta kusu, nekona wen puri Sinuma ki ya? ani ne utar or ta Pirato ye. Korka suy ne utar toyko hawe aste wa, Utasa cikuni or ta kunki kokikkik, sekor itak.

Orowa, Pirato anakne ne inne utar ramusinnere rusuy kusu, oro ta Barabbas honnere, orowa, Yesu sirkik okere ciki, Utasa cikuni or ta arayke kuni ne utar or ta ekosi nisa ruwe ne na.

Orowa, tumi-kor utar Sinuma ani wa Pretorium ani a=ye tumpu or ta tura, orowa, turano iki ikiri an utar uwekarpare nisa ruwe ne.

Awa, hure amip ani Sinuma mire,

orowa, ay-us ni ani sapa-un pe kar wa kasike ta unu; orowa, Sinuma ko-rankarap wa, Yudea un utar sikkasima kur, irankarapte aki na, ari itak.

Orowa, rapenpe ani Sinuma kor sapa sirkik, sama ta, or ta topse-topse kar, sama ta, kokkaerok hine ko onkami nisa ruwe ne.

Orowano, e=oya-itak okere kor ne hure amip sospa wa kor mipi mire. Orowa, utasa cikuni or ta Sinuma rayke kuni ne ani wa paye nisa ruwe ne.

Orowa, okimun ek sirikus wa an Areksandros newa Rowpos kor mici Kurene kotan un Simon anakne ne utasa cikuni sey kuni ne turano a=omante nisa ruwe ne.

Awa, Gorogota ani a=ye usike un Sinuma turano arki; ne Gorogota ani an itak itak eepak ta yakun — Mecakko an usike, ani an itak ipehe ne ruwe ne.

Orowa, Sinuma or ta motsuyaku ukopoyeke wa an tonoto kore, korka, Sinuma ne anpe uk somo ki nisa ruwe ne.

Orowa, ne utar anakne Sinuma utar cikuni or ta kunki kokikkik, sama ta, sinen ranke inanpe uk ya esanniyo kuni ne kor amip kusu ukokonci etaye wa ne mipihi uko-usaraye nisa ruwe ne.

Re pakihi ta ne utar anakne Yesu utasa cikuni or ta kunki kokikkik nisa ruwe ne.

Orowa, Sinuma kasike ta tan a=nuye wa an eiyonnuppa ikiri a=nuye wa an :— Yudea un utar sikkasima kur.

Sama ta, Sinuma tura tu ikka

kur sinen Sinuma simon teksama ta, sinen Sinuma harki teksama ta a=kunki kokikkik nisa ruwe ne.

Orowano, sirikus utar anakne Sinuma e=oya-itak hine kor sapa suye-suye wa ene itak hi :—

Aha, Kamuy kor kenru isamka wa rerko utur ta easir no kar kur, yaykaopiwki wa utasa cikuni wano ran yan, ari itak.

Suy, an a hi koraci Kamuy kor kenru esapane utar anakne kampi-nuye utar tura Yesu ukoeoya-itak wa ene ye hi :— Sinuma utar kasiopiwki, korka, yaykota yaykaopiwki eaykap pe ne ruwe ne.

Ci utar nukar wa eysokor kuni ne, ne Kiristo ne Israeru sikkasima kur tane utasa cikuni wano ran yak pirka, sekor itak. Sama ta, turano utasa cikuni or ta a=kunki kokikkik utar Sinuma esapse nisa ruwe ne na.

Orowano, iwan pakihi ek kor sinepesan pakihi pakno siri epitta sirkunne an.

Awa, sinepesan pakihi ta Yesu ruy haw sanke wa ene itak hi:— Eroi, eroy, ram sapaktani? ari itak. Tan itak eepak ta yakun, — Ku=kor Kamuy, Ku=kor Kamuy, nep kusu E en=emaka ya? sekor an itak ne.

Orowa, samake ta roski wa okay utar tumuke un utar ne itak nu ciki :— Inkar, Sinuma Erica nisuk na, ani itak.

Orowa, sine aynu hoyupu wa sukkakep ani atuy-wata oro esikte hine rapenpe etu eus, orowa, Sinuma ku kuni kore wa ene itak hi :— Iteki ekottanu; Erica ek wa Sinuma ranke ya somo ya ci nukanro, ani itak.

Orowa, Yesu ruy hawe sanke wa ramat arpare nisa ruwe ne.

Orowano, Kamuy kor kenru ta an otpe anakne horikasi wano ra oro pakno tup ne a=yaske ewkopi nisa ruwe ne.

Orowa, Yesu samake ta as wa an Kenturion anakne Sinuma néno ramat arpare siri nukar ciki; — Soon no poka tan kur anakne Kamuy Poho ne ruwe ne, sekor itak.

Orowano, otuyma sit ta roski wa okay inkar kor an siwentep utar ka okay: ne tumke ta Makdarene un Maria hemhem, Yakob newa pon Yoses kor hapo Maria hemhem, Sarome hemhem okay ruwe ne;

Sinuma Gariraya mosir ta an hi ta, tan utar ne osi paye wa or ta yaysieywankere nisa ruwe ne; sama ta, Sinuma turano Yerusarem kotan or ta arki mosma okay inne siwentep okay ruwe ne na.

Orowa, tane siri-onuman an kor, Sini toho etoko an toho ta, Etokooyki ani rehe an toho ne ruwe ne kusu,

yaykota Kamuy mosir ecipacipa wa an a aynu kor ukoramkor kur Arimatea un Yosep ek; sinuma rametokkor no Pirato or ta ahun wa Yesu kor netopake koramkor nisa ruwe ne.

Awa, Pirato anakne tane Sinuma ray okere katu enuskari: orowa, ne Kenturion tak yara hine Sinuma ohor no ray ruwe he an ani uwepekennu.

Orowano, ne Kenturion oro wano Ru ciki, Yosep or ta ne kaysey korpare nisa ruwe ne.

Ayne, ne kur senkaki hok, orowa, Sinuma ranke hine ne senkaki or ta kokarkari wa watara aowri wa an tusiri oro ta ante, orowano, poro suma tusiri apa or ta karkarsere nisa ruwe ne.

Ayke, Makdarene un Maria newa Yoses kor hapo Maria anakne Sinuma a=ante usike nukar nisa ruwe ne na.

Markos 16

Orowa, Sini toho okere ciki Makdarene un Maria newa Yakob kor hapo Maria anakne Sarome utura hine ani Sinuma kasi ota kusu pirka hura uspe kor wa arki.

Awa, Sini toho esimke no an toho ta a=ro-kunneywano an hi ta, cup hetuku ciki tusiri oro ta arki nisa ruwe ne.

Ayke, un kusu tusiri apa wano suma oyak ta kokarakarasere kur hunna ruwe? ari itak;

ayke, hepuni inkar ciki, ne suma oyake un kokarakarase wa an, ani nukar; ne anpe siri poro p ne kusu ne na.

Orowano, tusiri or ta ahup kor simon sama ta a retar mipihi a=mire wa an sine upen aynu a=nukar; ayke, ne utar kimatek nisa ruwe ne.

Orowa, ne siwentep or ta sinuma ene itak hi :— Iteki kimatek yan, eci utar anakne utasa cikuni or ta a kunki kokikkik Nazaret kotan un Yesu eci=hunara siri okay: Sinuma hetopo-a-siknure wa teta isam, utar Sinuma ante usike inkar yan!

Korka, eci=paye wa :— Sinuma anakne eci=kotcaot Gariraya mosir un oman ruwe ne, eci or ta ye koraci ne mosir ta eci=nukar kusu ne, ari an itak ani kor koykar utar newa Petros or ta ye yan, ari itak.

Orowano, ne utar soyunpa wa tusiri wano kira nisa ruwe ne: inanpe kusu ne yakun, ne utar tususke hemhem ki, homatu hemhem ki ruwe ne kusu ne na; orowa, nen ye yakka or ta nep ka ye somo ki: isitoma nisa ruwe ne kusu ne na.

Orosama, Sini toho esimke toho ta a=ro-kunneywano Sinuma hetopo-siknu wa an hi ta, orowano arwan nitne kamuy oasinke Makdarene un Maria or ta hoskino yaynukara.

Ne kur anakne hoskino, Sinuma turano okay yaytuwaskarap hemhem ki, cis hemhem ki siri okay utar or ta oman wa nure nisa ruwe ne.

Awa, ne utar anak Sinuma siknu wa an, ayke, ne siwentep oro wano a=nukar sekor oruspe nu kor, eunpipka nisa ruwe ne.

Tap okaype an okake ta ne utar tumuke un tu niw kim ta apkas rapoketa, oya katuhu kor hine or ta Sinuma yaynukara nisa ruwe ne.

Awa, ne utar paye wa mosma okay utar nure; yakka, ne utar ne yakka eysokor somo ki nisa ruwe ne.

Orowa, okake ta, ne sinen ikasma wa niw ipe kusu rok wa okay rapoketa or ta Sinuma a=nukar nisa ruwe ne; awa, ne utar sanpe niste eysokor i sak kusu kosakayokar ruwe ne, hetopo-a-siknure okake ta Sinuma nukar utar eysokor somo ki nisa ruwe ne kusu ne na.

Orowa, Sinuma ne utar or ta ene itak hi :— Inki mosir or ta eci=paye wa opittano okay utar or ta Pirka sonko ewpaskuma yan.

Eysokor wa paptisma a=kore kur anakne kasi-a-opiwki kusu ne; korka, eunpipka kur anakne katpak kor ruwe ne sekor a=esanniyo kusu ne na.

Orowa, tap okay siros anakne eysokor kur osi arki kusu ne;

Ku=rehe an kuskeraypo nitne kamuy oasinke, orowa, a=siri itak ani ye kusu ne; okokko kisma, orowa, rayke kuni iku anpe iku yakka oar a wente somo ki; tasum utar kata teke ante ciki aywankere kusu ne na, sekor itak.

Tanpe kasu, Utarpa ne Yesu anakne utar or ta itak okere ciki kanto or ta auk wa Karawi simon teksama ta a nisa ruwe ne.

Orowa, ne utar paye wa, ney ta ne yakka upaskuma ki, Utarpa ne utar turano ki wa ospi ek siros ani kor itak aste nisa ruwe ne na. Amen.

Rowkos 1

Iyotta oripak an Teopiros, un tumke ta a=ueomare an okaype, atpake wano nukar utar, itak or ta awitek utar un korpare néno,

inne utar ne oruspe ene ene koraci nuye kuni yaynu wa kampi nuye nisa ruwe ne kusu,

tanpe kusu, kuani ne yakka nep ne yakka okay oruspe atpake wano ohewke sak no an hi koraci ku=uwepekennu wa eraman kusu,

aokay a=epakasnu oruspe sonno anpe ne ya somo ne ya, a=eramante kuni ne, e or ta kampi ku=omante yak pirka ruwe ne sekor ku=yaynu.

Yudea mosir sikkasima kur Herod an hi ta anakne Abica ikiri or ta Zakarias ani an rehe kor Kamuy kor kenru esapane kur an: awa, kor maci anakne Aaron sanikiri ne, Erizabet ani an rehe kor matnepo ne ruwe ne.

Ne umurek kur Kamuy teksam ta owpeka utar ne, ohewke sak no opittano okay Utarpa ikaspaotte newa esanniyop or ta apkas kor an nisa ruwe ne.

Orowa, Erizabet anak po sak siwentep ne wa kusu, santek isam ruwe ne, sama ta, ne tun anakne tane pa poro utar ne ruwe ne na,

Orowa, sinuma anakne kor ikiri uokari wa Kamuy teksam ta Kamuy kor kenru esapane kur ki kusu ne a hi ki hi ta,

Kamuy kor kenru esapane kur ki pur an hi koraci, sinuma Utarpa kenru or ta ahun wa senko uhuyka nisa ruwe ne.

Awa, senko uhuyka pakita utar topaha anakne opitta soy ta okay wa inonno-itak ki ruwe ne.

Orowa, senko uhuyka kusu an set simon sama ta as wa an Utarpa kor sine hawturunpe sinuma or ta yaynukare ruwe ne.

Ayke, Zakarias nukar ciki kewtura ci=wkopoye wa isitoma nisa ruwe ne.

Korka, hawturunpe anakne sinuma or ta ene itak hi :— Zakarias, iteki isitoma yan, inanpe kusu ne yakun, e ki inonno-itak anu wa an na, e=kor maci Erizabet eani kusu okkay poho sikore kusu ne, Yoannes ani an rehe ani sinuma e rékore kusu ne;

ayne, eani ayaykopuntektere anupetnere kusu ne na, sama ta, inne utar sinuma siko kusu a=kopuntek kusu ne ruwe ne.

Orowa, sinuma anakne Utarpa teksam ta pase kusu ne, tonoto hene sikera hene iku somo ki, orosama, kor hapo orowa hekatu wano Askanne Ramat ani a=esik kusu ne na.

Sinuma anakne Israeru un inne utar kor Utarpa Kamuy or ta hosippare kusu ne.

Sama ta, ona kewtum poho or ta kirure, itak-kasi utar owpeka utar kor wayasnu hi or ta kirure kuni kusu sinuma anakne Erica ramat newa kiroro kor wa Utarpa ratcaot oman kusu ne; Utarpa kusu etoko-a-oyki utar sipini kusu ne kusu ne na.

Zakarias anakne hawturunpe or ta ene itak hi :— Nep ani kuani tapne anpe ku=eraman kusu ne ya? Onne kur ku ne ruwe ne, ku=maci ne yakka

onne ruwe ne na. Oro ta hawturunpe ese wa ene itak hi :— Kuani Kamuy teksam ta as Gabrieru ku ne ruwe ne; orowa, e or ta itak wa tap pirka sonko e nure as kusu e or ta a en=omante nisa ruwe ne.

Inkar=an, ne paki epa ciki a=ueomare kusu ne ku=ye itak e eysokor somo ki nisa ruwe ne kusu tan okaype epa toho pakno mo no e an wa itak eaykap kusu ne, ari itak.

Orowa, utar anakne Zakarias ek kuni ehuyepa wa okay, awa, Kamuy kor kenru ta sinuma ohor no an hi enuskari ruwe ne.

Awa, Zakarias soyne hi ta, okay utar oro ta itak eaykap: tanpe kusu, sinuma Kamuy kor kenru ta anukarape nukar a an ruwe ne sekor aeraman: sama ta, Zakarias utar or ta siros iki wa somo itak wa an ruwe ne.

Awa, Kamuy kor kenru ta yaysieywankere pakihi okere ciki anakne kor uni un hosipi nisa ruwe ne.

Orowa, ne toho okake ta kor maci Erizabet sinnaykat iyewnu, ayke, asikne cup yaynuyna, awa, ene itak hi :—

utat tunruke wano ku aeyaynikorosmare anpe isamka kusu Utarpa en=koinkar hi ta, tapne en or ta ki nisa ruwe ne, ari itak.

Orowa, iwan ikinne an cup ta Gariraya mosir un

Nazaret ani a=ye kotan ta an Dabid sanikiri ne Yosep ani an rehe kor kur or ta a=kopakasnu wa an sine okkay eramuskare siwentep or ta Kamuy hawturunpe ne Gabrieru Kamuy oro wano a=omante nisa ruwe ne; ne okkay eramuskare siwentep rehe anak Maria ne ruwe ne.

hawturunpe sinuma or ta ahun wa ene itak hi :— Irankarapte, pirka irenka a=kore kur,

Utarpa e turano an ruwe ne, ari itak. Korka, siwentep ne itak nu korsi no yayosserke kor tan rankarap-itak nekona anpe ne ya sekor yaykosiramse nisa ruwe ne.

Oro ta ne hawturunpe ene itak hi :— Maria, iteki isitoma yan, Kamuy irenka e=kor kusu ne na.

Orowa, inkar=an, e honi ta e honkor wa okkay poho e hekature kusu ne, ayke, Yesu ani an rehe ani e rékore kusu ne na.

Sinuma anakne pase kur ne kusu ne, Iyotta Rikumbe Koho ani a=ye kusu ne: Utarpa Kamuy anakne kor mici Dabid araset Sinuma or ta kor:

ayke, otu sasuysir pakno ne yakka Sinuma Yakob sanikiri epunkine kusu ne, sama ta, ne mosir siokere somo ki kusu ne, ari itak.

hawturunpe oro ta Maria ene itak hi :— Aynu eramuskare kur ku ne ruwe ne, ayne, nep kusu tapne anpe an ya? ari itak.

Tata or ta ne hawturunpe ese wa sinuma or ta ene itak hi :— Askanne Ramat ekasi keta ek wa Iyotta Rikunrbe kiroro e kamu kusu ne; tanpe kusu, eani oro wano hekatu kusu ne ap anakne “Askannep” ani a=ye, Kamuy Roho ani a=ye kusu ne na.

Orowa, inkar=an, E apaha ne Erizabet anakne onne, korka, sinuma ne yakka okkay poho katkor ruwe ne: tanepo-sak ani a=ye kur iwan ikinne an cup ne ruwe ne.

Kamuy oro wano an itak anak opitta kiroro sak pe somo ne kusu ne ruwe ne kusu ne na, ari itak.

Orowa, Maria ene itak hi :— Utarpa uytek mat ku ne ruwe ne kusu; e ye koraci en or ta an ro, sekor itak. Orowa, ne hawturunpe sinuma oro wano oman nisa ruwe ne na.

Orowa, ne toho ta Maria hopuni wa tunasno hum us kotan ta, Yuda un maciya orun oman, awa,

Zakarias kor cise or ta ahun wa Erizabet erankarap nisa ruwe ne.

Orowa, Erizabet anakne Maria erankarap itak nu hi ta, honi ta an ayay terke nisa ruwe ne;

tata or ta Erizabet Askanne Ramat ani a=esikte; ayke, ruy hawe ani hawe aste wa, ene itak hi :—

Siwentep ututta a=nunuke kur e ne ruwe ne, sama ta, e honi e=sanpe a=nunuke ne ruwe ne. Orowano, nep kusu ku Utarpa kor hapo en or ta ek a?

E ki rankarap haw anakne ku=kisara or ta ahun hi ta, ku=honi ta an ayay nupetne kusu terke nisa ruwe ne kusu ne na.

Orowa, eysokor siwentep anakne a=nunuke ne, Utarpa oro wano Sinuma or ta a=nure oruspe a=ueomare kusu ne kusu ne na.

Tata or ta Maria ene itak hi :— Ku=kewtum anakne Utarpa pasere,

Ku=ramat anakne en=kasiopiwki Kamuy enupetne ruwe ne.

Kor uytek-mat raka i=sanpe Sinuma ko-inkar kusu ne ruwe ne: Inkar, tan te oro aynu ikiri opitta kuani a=nunuke kur ne sekor en=ye kusu ne.

Inanpe kusu ne yakun, kiroro kor kur anakne poro p ki nisa ruwe ne; Sinuma rehe anakne “Askanne” ne ruwe ne.

Sinuma ko-isitoma utar Ikiri ikiri or ta poro ranpoken an ruwe ne.

Kor teke ani kirorohe kan ruwe ne. Kewtum ta siokunnure yaynu ki utar caricari nisa ruwe ne.

Amset oro wano sapane utar ranke ruwe ne wa, Utar kes un utar rik ta ante nisa ruwe ne.

Pirka p ani ipe-rusuy utar kironnure; Orowa, oteknu utar oha no omante nisa ruwe ne.

Sinuma ci=kor ekasi orun; Henpara pakno ne yakka okay Abraham sanikiri orun ye koraci,

Kor poho ne Israeru ikasiw kuni, Rampoken eskarun nisa ruwe ne, sekor itak.

Orowa, Maria anakne Erizabet tura re cup pakno an, okake an ciki kor uni ta hosipi nisa ruwe ne.

Orowa, Erizabet anakne po sikore kusu ne pakihi epa; ayke, okkay poho hekatu nisa ruwe ne.

Orowa, sinuma or ta Utarpa anakne ranpoken porore ruwe ne sekor kor apaha utar newa aun utar nu, awa, turano ukonupetne nisa ruwe ne.

Orowa, tupesan ikinne an toho ta ne ayay okarituye puri a=kir kusu uekarpa wa okay ruwe ne; awa, kor mici rehe an koraci Zakarias ani an rehe ani rékore kuni yaynu;

korka, somo, Yoannes ani an rehe ani rékore kusu ne sekor kor hapo ese wa itak nisa ruwe ne na.

Oro ta ne utar ene itak hi :— Néno an rehe kor kur e=kor apaha utar or ta isam ruwe ne,

ari itak. Orowa, ayay kor mici or ta siros ki wa, nekona an rehe ani a=rékore kusu ne yak pirka ya? ani nu.

Sinuma anakne nuye-hi ta kana, ayke, nuye wa ene itak hi :— Sinuma rehe anakne Yoannes ne ruwe ne, ani nuye. Orowano, utar opitta enuskari nisa ruwe ne.

Orowa, Sinuma kor paroho nani a=mak, kor parunpe eywanke wa itak ani Kamuy nunuke ruwe ne.

Orowano, sinuma utar piskanike ta okay osiroma utar isitoma nisa ruwe ne; ayke, tap oruspe opitta Yuda mosir un hur sikapneka no assuru-a-aste nisa ruwe ne.

Ne oruspe nu utar anakne opitta tap okaype kor kewtum ta ewmasnu wa ene itak hi :— Yakun, tan ayay nekona anpe ne kusu ne ya? Utarpa tekehe sinuma turano an ruwe ne kusu ne na, ari an itak ani itak nisa ruwe ne na.

Kor mici Zakarias anakne Askanne Ramat ani a=esik wa ueinkar hine ene itak hi :—

Israeru utar kor Kamuy ne Utarpa anakne a=nunuke ne; Kor utar ko-inkar, utar kikiraye nisa ruwe ne kusu ne na.

Kor poho Dabid ikiri tumke ta Un kasiopiwki Kiraw ci utar kusu hopunire nisa ruwe ne.

(Mosir heasi wano tane pakno hekatu Askanne ueinkar utar paro ani ye koraci),

Un epokpa utar newa un etunne utar teke oro wano un ohaytare;

Ci=kor ekasi or ta ranpoken kore, Kor askanne eytakamkire itak eskarun kusu ne;

Ci=kor ekasi Abraham oro ta siyuppa itak ani ye;

Ci ray pakno tur-sak wa owpekano Sinuma teksama ta okay wa

Isitoma somo ki no Sinuma or ta ci utar yayeywankere kuni ne, Un epokpa utar tekehe wano un honnere ruwe ne.

Ruwe un Poho, Eani anakne kor ru etokooyki kusu Utarpa kotcaot e oman kusu, Orowa, katpak atusare kuni

Kasiopiwki utar or ta eramante kusu Aokay anakne Iyotta Rikunbe kor ueinkar kur ani a=ye kusu ne.

Ci=kor Kamuy ramu-hawke ranpoken an kusu Rik oro nisat peker un or ta hetukure wa

Mo an ru or ta ci=kor kema a=omante kuni ne, Ray kurihi or ta hene, kunne hi or ta hene rok wa okay ci utar kusu atte peker ruwe ne, ari Zakarias itak. Orowa, ayay sukup wa ramat tumasnu, orosama, Israeru un utar or ta yaynukare pakno kim ta an nisa ruwe ne na.

Rowkos 2

Orowano, ne toho pakihi ta anakne inki-mosir un

utar auwatori kuni Kayzaros Awgustos oro wano ipawetenke san, awa; tan auwatori hi anakne Kurinius Siria mosir esapane an hi ta aheasire nisa ruwe ne.

Orowa, utar opitta yay-uwatori kuni or ta hekatu kotan orun paye nisa ruwe ne.

Awa, Yosep anakne Dabid sanikiri, Dabid cise un kur ne wa kusu, sinuma ne yakka yaykota ne yakka a=kopakasnu an sinnay kateiyewnu Maria tura auwatori kuni kusu,

Gariraya mosir un Nazaret kotan oro wano Yudea mosir un Betrehem ani a=ye Dabid kotan oro ta oman nisa ruwe ne.

Orowa, sinuma utar anakne ne kotan ta okay rapoketa, Maria po kor kuni pakihi epa nisa ruwe ne.

Awa, kor kiyanne-po sikore wa tanne anrip kokarkari hine orun tunma e=ype kitci or ta hotkere nisa ruwe ne; rewsi uske ta ahup kuni tumpu isam ruwe ne kusu ne na.

Ne mosir ta ancikar kim ta okay wa kor cikoykip topaha epunkine hitsuji cikoykip respa utar okay.

Awa, Utarpa kor sine hawturunpe i samake ta as, ayke, Utarpa nupeki i piskanike ta atte nisa ruwe ne: awa, ne utar toyko isitoma nisa ruwe ne.

Tata or ta Kamuy hawturunpe iotta ene itak hi :— Iteki isitoma yan; inkar=an, eci utar kusu poronno a=kopuntek kuni sonko eci=nure as na, ne anpe anakne opittano okay utar kusu an ap ne kusu ne kusu ne na:

inanpe kusu ne yakun, tanto Dabid kotan ta Utarpa ne Kiristo ani an kasiopiwkip eci utar kusu a=sikore nisa ruwe ne.

Ayne, tanpe anakne eci kusu an siros ne; ne ayay tanne anrip ani a=kokarkari wa orun umma e=ype kitci or ta hotke wa an hi eci=nukar kusu ne.

Tata or ta, ekuskonna ne hawturunpe tura inne kanto un topaha okay hine Kamuy ramye wa ene itak hi :—

Iyotta rikun kanto or ta an Kamuy orun nupeki an, Mosir kata okay pirka irenka kor utar or ta i=tom an na, sekor an itak ani ye nisa ruwe ne.

Orowano, uytekpe anakne ne utar wano paye hine kanto orun rikin wa isam okake ta hitsuji cikoykip respa utar utaspa ene itak hi :— Utarpa ruy nure tan hetuku wa an oruspe nukar kusu, tane Betre

her kotan orun paye an ro, sekor itak. Orowano, sinuma utar tunasno arki wa Maria newa Yosep nukar, orowa, or ta umma e=ype kitci oro ta

hotke wa an ayay nukar nisa ruwe ne. Ne anpe nukar ciki, tan ayay kusu an oruspe assuru aste

nisa ruwe ne. Awa, hitsuji cikoykip respa utar oro wano a=ye oruspe nu utar anakne opitta ne

itak kusu enuskari nisa ruwe ne. Korka, Maria anakne opitta tan okay oruspe kor kewtum ta

sikkasima wa eyaykosiramse ruwe ne. Orowa, oro ta a=ye koraci opitta nukar hemhem ki, nu hem-hem ki kusu, ne hitsuji cikoykip respa utar Kamuy ko-oripak wa iramye kor hosippa nisa ruwe ne.

Orowa, Yesu okarituye puri a=kore kuni tupesan rerko epa kor anakne Sinuma naa somo e=hon-kor etoko ta uytekpe rékore koraci Yesu ani an rehe ani a=rékore nisa ruwe ne.

Orowano, Mose tuytak néno sinuma utar turusakte puri ki toho epa ciki anakne, Utarpa or ta ne ayay yanke kusu,

(Utarpa tuytak oma kampi kasike ta ci=esin-nuye wa an koraci — “Honihi maka okkaypo anakne opitta Utarpa or ta tur-sak pe a=ye kusu ne,”) naa sama ta, Utarpa tuytak an

koraci a=yanke kuni, kimun kusuwep newa cise un kusuwep-po tup ranke yanke kusu, Yerusarem kotan or ta arki nisa ruwe ne.

Orowa, Yerusarem kotan ta Simeon ani an rehe kor sine aynu an, ne kur anakne owpeka newa Kamuy eoripak aynu ne, Israeru un utar omaoma kunip cipacipa kor an ruwe ne:

awa, Askanne Ramat sinuma kasike ta an ruwe ne. Ne kur Utarpa kor Kiristo nukar pakno ray somo ki sekor anpe anakne Askanne

Ramat ani sinuma a=eramante nisa ruwe ne. Ne kur Ramat an wa Kamuy kor kenru orun ahun nisa ruwe ne: orowano esikop anakne a=tuytak wa an puri néno ki kusu,

Kamuy kor kenru or ta Yesu kor wa arki ciki; sinuma anakne Yesu temkoro omare wa Kamuy nunuke hine ene itak hi :—

Aa Utarpa, E ye hi koraci, Mo no an wa E uytek kur tane E hosipire na;

Inki utar sik sama ta tanpe Aokay etokooyki E=kor kasiopiwki hi ku=sikihi anakne nukar nisa ruwe ne kusu ne na.

Oya utar aekanpak an kuni peker ne, E=kor Israeru un utar nupeki hi ne ruwe ne, sekor itak.

Orowa, kor ona kor unu anakne Sinuma kusu a=ye oruspe enuskari kor an, awa,

Simeon ne utar nunuke, orowa, kor hapo Maria or ta ene itak hi :— Inkar=an, tan ayay anakne Israeru un inne utar haciripa hemhem ki hopunpa hemhem ki, sama ta, kusu senpirike-oytak siros ne kuni ne a=ante ruwe ne;

ruwe newa, emus anak e=kor ramat otke ekusna kusu ne; tanpe inne kewtum yaynu hi a=nukar kuni kusu ne ruwe ne, ani itak.

Orowa, Aser aynu ikiri un Panueru kor matne-po Anna ani an rehe kor sine ueinkar siwentep an ruwe ne (tan siwentep sino pa poro kur ne, hoku kor oro wano arwan pa pakno tura an,

orowa, ine pa ikasma ine hotne pa pakno siyonpiyar ne ruwe ne), ne siwentep inonno-itak newa somo ramnu kip ani Kamuy or ta yaysieywankere wa kunne-to ta hene tokap-to ta hene Kamuy kor kenru oro wano oman somo ki nisa ruwe ne.

Ne paki hi ta sinuma ek wa Kamuy ko-yayirayke, sama ta, Yerusarem kotan kikiaraye kuni cipacipa utar or ta Sinuma kusu ye nisa ruwe ne.

Orowano, ne utar anakne Utarpa tuytak kusu an okaype opitta ki okere ciki, Gariraya mosir un kor kotan Nazaret maciya or ta hosippa nisa ruwe ne na.

Orowa, ayay sukup wa tumasnu ne, wayasnup ani esik ruwe ne, orosama, Kamuy irenka ne kasike ta an ruwe ne.

Sinuma kor esikop anakne Kamakus marapto an kusu ne pakita kespa Yerusarem kotan orun paye ranke nisa ruwe ne.

Orowa, Sinuma tu pa ikasma wan pa epa hi ta ne marapto puri an kusu Yerusarem kotan or ta paye nisa ruwe ne;

ne marapto an toho a=okere ciki hosippa kor an hi ta hekaci ne Yesu anakne Yerusarem kotan ta iyokane nisa ruwe ne; kor esikop anak tanpe eramuskari wa, utar tura an sekor yaynu hine sine to paye, ruwe ne;

awa, irwak utar tumke ta hene uonnere utar tumke ta hene Sinuma hunara ruwe ne;

ayke, pa somo ki kusu hunara kor Yerusarem kotan or ta hosippa nisa ruwe ne.

Awa, rerko okake ta Kamuy kor kenru ta okay epakasnu utar tumke ta a wa itak nu hemhem ki, uwepekennu hemhem ki wa an wa a=nukar nisa ruwe ne.

Orowa, Sinuma nu utar anakne opitta ne eramu anpe katu hemhem ese itak ki katu hemhem e=oyamokte nisa ruwe ne.

Orowa, Yesu nukar ciki iyokunnure nisa ruwe, ne; ayke, oro ta kor hapo ene itak hi :— Poho, nep kusu tap koraci un or ta E ki ya? E=kor mici newa kuani anakne yayramhekomo wa E hunara ruwe ne, sekor itak.

Ne utar or ta Sinuma ene itak hi: Nep kusu eci En=hunara ruwe he an? Ku Micihi kor kenru ta Ku=an kuni kusu ne ap sekor anpe eci=eranpewtek a? ani itak.

Oro ta Yesu ye itak ikkewehe ne utar eranpewtek nisa ruwe ne na.

Orowa, Sinuma esikop turano oman hine Nazaret kotan ta arpa, orowa, kor esikop koytaknu nisa ruwe ne; kor hapo anakne tan oruspe opitta kor kewtum ta sikkasima nisa ruwe ne.

Orowano, Yesu wayasnu ne, sukup ruwe ne; sama ta, Kamuy irenka hemhem, utar irenka hemhem a=kore nisa ruwe ne na.

Rowkos 3

tipirias Kaysaros anakne mosir sikkasima asikne ikinne ikasma wan ikinne an paha ta Pontio Pirato anak Yudea mosir epunkine wa an; Herod anakne Gariraya mosir esapane wa an; kor irwak Piripos anakne Itowraya kotan newa Trakonitis kotan esapane wa an; Rusanios anakne Abirene kotan esapane wa an;

orowa, Anna newa Kayapa anakne Kamuy kor kenru esapane kur ne ruwe ne, awa, ne hi ta Kamuy itak kim ta or ta an Zakarias poho Yoannes or ta ek nisa ruwe ne.

Ayke, sinuma Yorodan pet piskanike epitta ek wa katpak tusare kuni yaykokatpak paptisma ewpaskuma;

ueinkar kur Isaya itak ci=esin-nuye wa an kampi kasike ta an ap koraci ne :— Nup or ta aynu hawe anu wa ye, Utarpa ruhu etokooyki, Kor apkas ru kuwanno kar yan.

Opittano okay pinnay anakne pisno a=sikte kusu ne; Nupuri newa hum anakne pisno a=ramte kusu ne; Oheugep anakne kuwanno ne a=kar, Tokitokik ru anak tesnatara ne kusu ne,

Orowa, utar opitta Kamuy kasiopiwki hi nukar kusu ne na.

Ayne, paptisma a=kore kusu or ta paye inne utar oro ta sinuma ene itak hi :— Paskur okokko sanike un utar, ek kuski iruska hi oro wano kira kuni hi, nen eci=epakasnu ruwe he an?

Tanpe kusu, yaykokatpak uweepeka ipehe hetukure yan, orowa, ci=kor mici kusu Abraham an sekor an yaynu hi ani eci kewtura ta iteki ye heasire yan; inanpe kusu ne yakun, eci or ta ku=ye, Kamuy anakne teta okay suma ani Abraham kusu poho hetukure easkay ruwe ne.

Tane ne yakka mukar anak ni sinrit ta a=ante wa an: tanpe kusu, pirka nikaop somo hetukure cikuni anakne opitta otuypa wa ape oske ta a=eyapkir ruwe ne.

Orowa, inne topaha utar sinuma or ta uwepekennu wa ene itak hi :— Yakun, ci utar nekona iki ciki pirka ya?

Oro ta sinuma ene ese hi :— Tu anrip kor kur anakne amip sak kur or ta kore; aep kor kur ne yakka semkoraci ki yan, ari itak.

Orowa, yaku-etaye utar ne yakka paptisma a=kore kuni kusu arki wa sinuma or ta ene itak hi :— Epakasnu kur, ci utar nekona iki ciki pirka ya?

Oro ta sinuma ene ye hi :— A=esanniyo wa an yaku icen kasuno iteki sankere yan, ari itak.

Orowano, tumikor utar sinuma or ta nu wa ene itak hi :— Ci utar anak, nekona ci ki yak pirka ya? ani itak. Oro ta sinuma ene itak hi :— Iteki mosma kur eramu-niste yan, sama ta iteki sunke pawetesu ki yan; orowano, eci pumma kusu yay-yaynuwere yan, ari itak.

Orowano, utar cipacipa wa okay wa okay rapoketa, ayke, utar opitta Yoannes kusu kor kewtum ta yaykosiramse wa, sinuma Kiristo ne ya oyap ne ya? sekor yaynu kor an hi ta anakne opittano okay utar oro ta Yoannes ese wa ene itak hi :—

Sonno newa kuani wakka ani paptisma eci=kore as; korka, en=kasu no kiroroasnu kur ek, kor keir at ku=pita katap tukarike ku=ure eciw ruwe ne :— sinuma Askanne Ramat newa ape ani paptisma eci=kore na:

kor teke or ta muy kor wa irammakaka a=tuytuye usike askannere hine munki uwekarpare wa kor pu or ta omare; korka, a=uska eaykap ape ani muruhu uhuyka kusu ne na.

Orosama, sinuma anakne poronno mosma an onisnisi an itak ani Pirka sonko utar or ta ewpaskuma nisa ruwe ne;

korka tetrarkes Herod anakne kor aynu irwak kor maci Herodias kusu hemhem, sama ta mosma okay Herod ki wen puri kusu hemhem, Yoannes oro wano a=kopakasnu nisa ruwe

ne kusu upakasnu cise ta sinuma ahunke pakno naa wen puri kasi-iyo nisa ruwe ne na.

Orowa, utar opitta paptisma a=kore imakake Yesu ne yakka paptisma a=kore, awa, inonno-itak ki rapoketa kanto makke,

ayke, Askanne Ramat kusuwep netopake katuhu néno an katuhu kor wa ran hine kasike ta ek, sama ta, kanto orowa hawe anu, — Aokay anakne Ku=omap an Roho ne; Kuani Aokay siri enupetne ruwe ne, ari itak.

Orowa, Yesu yaykota heasi hi ta anakne wan pa e tu hotne pa pakno ehanke ruwe ne, awa, (aynu yaykosiramse hi ne yakun) Yosep poho ne,

ne kur Heri poho ne, ne kur Mattat poho ne, ne kur Rebi poho ne,

ne kur Meruki poho ne, ne kur Yannay poho ne, ne kur Yosep poho ne, ne kur Mattatios poho ne, ne kur Amos poho ne, ne kur Nahum poho ne, ne kur Esri poho ne, ne kur Naggay poho ne,

ne kur Maat poho ne, ne kur Mattatios poho ne, ne kur Semeein poho ne, ne kur Yosek poho ne,

ne kur Yoda poho ne, ne kur Yoanan poho ne, ne kur Resa poho ne, ne kur Zorobaberu poho ne, ne kur Saratieru poho ne, ne kur Neri poho ne,

ne kur Meruki poho ne, ne kur Addi poho ne, ne kur Kosam poho ne, ne kur Ermadam poho ne,

ne kur Er poho ne, ne kur Yesu poho ne, ne kur Eriezar poho ne, ne kur Yoreim poho ne, ne kur Mattat poho ne,

ne kur Rebi poho ne, ne kiru Simeon poho ne, ne kur Yudas poho ne, ne kur Yosep poho ne, ne kur Yonam poho ne, ne kur Eriakeim poho ne,

ne kur Merea poho ne, ne kur Menna poho ne, ne kur Mattata poho ne, ne kur Natan poho ne,

ne kur Dabid poho ne, ne kur Yessay poho ne, ne kur Obed poho ne, ne kur Booz poho ne, ne kur Saramon poho ne, ne kur Naasson poho ne,

ne kur Aminadab poho ne, ne kur Arney poho ne, ne kur Esron poho ne, ne kur Pares

poho ne, ne kur Yuda poho ne, ne kur Yakob poho ne, ne kur Isaak poho ne, ne kur Abraham poho ne, ne kur Tara poho ne, ne kur Nakor poho ne,

ne kur Sarouk poho ne, ne kur Regaw poho ne, ne kur Parek poho ne, ne kur Eper poho ne,

ne kur Sara poho ne, ne kur Kaynan poho ne, ne kur Arpaksad poho ne, ne kur Sem poho ne, ne kur Noe poho ne, ne kur Ramek poho ne,

ne kur Matawsara poho ne, ne kur Enok poho ne, ne kur Yared poho ne, ne kur Marereeru poho ne,

ne kur Kaynan poho ne, ne kur Enos poho ne, ne kur Set poho ne, ne kur Adam poho ne, ne kur Kamuy poho ne ruwe ne na.

Rowkos 4

Orowa, Yesu Askanne Ramat ani a=esik wa Yorodan pet wano hosipi, ayke, Ramat ani nupuri or ta tu hotne rere ko a=tura hine, nitne kamuy oro wano akoramnukana nisa ruwe ne.

Sinuma ne toho rapoketa nep ne yakka ipe somo ki: awa, ne toho epa okere ciki sanpe-tasaske nisa ruwe ne.

Orowa, nitne kamuy Sinuma or ta ene itak hi :— Aokay anakne Kamuy Poho A ne yakun, tan suma anakne pantak ne a=kor kuni ne kaspaotte yan, ari itak.

Oro ta Yesu ene ese okay hi :— Aynu anakne owse aep an kusu siknu somo ki kusu ne, sekor an itak a=nuye wa an na.

Orowa Sinuma tura wa hemesu hine ar ekuskonna-heta inki-mosir un epittano okay

kotan nukare. Ayke, oro ta nitne kamuy ene itak hi :— Tan okay montum newa or ta okay a=rakur opitta E kore as kusu ne: en or ta a en=kore p ne kusu, kuani ku=renkayne nen ne yakka or ta ku=kore kuski.

Tanpe kusu, Aokay anakne en=kotcake ta ko-onkami ciki tap okaype opitta E=kor pe ne kusu ne na, ari itak.

Oro ta Yesu ese wa ene itak hi :— Utarpa ne e=kor Kamuy ko-onkami, Sinuma or ta patek e yaysieywankere kusu ne, sekor an itak ciesinnuye wa an

ruwe ne, ani itak. Tata or ta sinuma Yerusarem kotan or ta I tura hine Kamuy kor kenru un ri usike kata aste wa oro ta ene itak hi :— Aokay Kamuy Poho A ne yakun, te wano yaykota herasi orun yayosura yan :—

Aokay epunkine kuni kusu Sinuma anakne Aokay kusu kor hawturunpe kaspaotte kusu ne:

Orowa, Ikineypeka E cikiri suma eokte kuni ne, Ne utar anakne kor tekehe ani E punire kusu ne ruwe ne, sekor an itak a=nuye wa an ruwe ne kusu ne na.

Oro ta Yesu ese wa ene itak hi :— Utarpa ne e=kor Kamuy iteki koramnukar yan, ari an anpe a=ye an ruwe ne.

Orowa, koramnukar katu opitta a=okere ciki ne nitne kamuy pakihi an pakno Sinuma oro wano oman nisa ruwe ne na.

Orowa, Yesu anakne Ramat kiroro ani Gariraya mosir or ta hosipi; awa, Sinuma kusu an assuru ne kotan sikapneka no aste wa a an ruwe ne.

Orowa, Sinuma ne utar kor Uekarpa cise ta epakasnu, ayke, utar opitta Sinuma ko-oripak nisa ruwe ne.

Orowa, Sinuma anakne or ta a=resu kotan Nazaret oro ta arpa, ayke, ramma ki koraci Sini topo ta Uekarpa cise or ta ahun wa kampi oroytak kusu as nisa ruwe ne.

Awa, oro ta Ueinkar kur Isaya nuye kampi-sos a=kore. Ayke, ne kampi-sos maka hine tap koraci a=nuye wa an usike nukar :—

Utarpa kor Ramat en=kasike ta an, Tanpe kusu, otek-sak utar or ta pirka sonko ewpaskuma kuni ne en=kasi ota nisa ruwe ne kusu ne na: A=sikkasma wa okay utar or ta a=pita katu hemhem, Siknak utar or ta peker nukare katu hemhem ku=nure, Piri-ao utar ku=honnere,

Utarpa uk kuni paha ewpaskuma kuni kusu en=omante nisa ruwe ne.

Orowa, Sinuma ne kampi-sos ukocupu wa uytek kur or ta kore, ayke, a nisa ruwe ne: Uekarpa cise ta okay utar kor sikihi opitta Sinuma orun tokoko wa okay ruwe ne.

Orowa, Sinuma anakne utar or ta itak heasire hawe ene okay hi :— Tanto tan a=nuye wa an itak eci=kisara ta a=ueomare nisa ruwe ne, ari itak.

Orowa opittano okay utar Sinuma kusu pawetesu ki, ayne, Sinuma kor paroho wano oasin irenka no an itak enuskari: sama ta, Tan kur anakne Yosep kor poho somo ne ya? ari itak.

Orosama, ne utar or ta Sinuma ene itak hi :— Oar eci utar anakne tan itak-mawkuste-itak ani En or ta ye nankor :— Potara kur, eani yay-iwankere yan: nep ne yakka Kapernaum kotan ta ci nu an e ki iki p tan e=kor kotan ta ne yakka ki yan, sekor an itak ani eci=ye nankor.

Orowa, Sinuma ene ye hi :— Sonno eci or ta Ku=ye, nep ueinkar kur ne yakka kor kotan ta auk somo ne.

Korka, sonep eci or ta Ku=ye, Erica an hi ta anakne re pa iwan cup utur ta kanto a=seske wa mosir epitta poro kemus iki hi ta, Israeru mosir ta siyonpiyar siwentep poronno okay wa an;

awa, ne utar or ta Erica a=omante somo ne, owse Sidon mosir un Zarepat kotan ta an sine siyonpiyar siwentep or ta patek a=omante nisa ruwe ne na.

Orowa, ueinkar kur Erisa an hi ta anakne, Israeru mosir ta munin tasum ki utar poronno okay wa an; awa, ne utar sinen ka aaskannere somo ki owse Syria mosir un kur Naaman patek aaskannere nisa ruwe ne, ari itak.

Orowano, Uekarpa cise ta okay utar anakne opitta ne oruspe nu ciki siri iruska ruwe ne;

ayke, hopunpa wa maciya oro wano Sinuma emaka, awa, hur kitay wano e=horka no osura kuni ne, kasike ta kor maciya kar wa an hur or ta tura wa paye nisa ruwe ne.

Korka, Sinuma ne utar tumuke kus wa oman nisa ruwe ne.

Orowa, Sinuma Gariraya mosir ta an Kapernaum kotan ta ran. Awa, Sini toho ta epakasnu wa an;

ayke, utar ne epakasi e=iyokunnure; itak anakne montum kor koraci an itak ne ruwe ne kusu ne na.

Orowa, nitne kamuy icakkere ramat kor sine aynu Uekarpa cise ta an, awa, ruy hawe aste wa —

Aa Nazaret kotan un Yesu, un or ta nep irenka an a? Un isamka kuni kusu E ek ya? Aokay anakne nen ne ya ku=eraman; Kamuy kor Askannep E ne ruwe ne — ari itak.

Orowa, Yesu sinuma ko-sakayokar wa ene itak hi :— Iteki nep ye no ne kur oro wano oasin yan. Ayke, nitne kamuy anakne utar tumke ta sinuma hokuste ciki iwente somo ki no oro wano oasin nisa ruwe ne.

Utar opitta e=oyamokte wa utaspa ene itak hi :— Tanpe nep itak ne ruwe ta a? Montum newa kiroro ani icakkere ramat kaspaotte, orowa, oasin ruwe ne kusu ne na.

Orowano, ne kotan sikapneka no an usike ta Yesu kusu an assuru sipirasa nisa ruwe ne na.

Orowa Sinuma Uekarpa cise oro wano oman wa Simon kot cise orun ahun nisa ruwe ne. Orowa, Simon kor siwto-hapo yupke sesek maw tasum ki wa an, awa, ne siwentep kusu utar anakne Sinuma koramkor ruwe ne.

Awa Sinuma ne siwentep samake ta as wa sesek maw tasum ko-sakayokar, ayke, tasum sinuma hoppa: orowa, ne kur nani hopuni wa utar oro ta yaysieywankere nisa ruwe ne na.

Orowa, cup ahun kor hi ta usa okay tasum ki utar kor kur anakne Sinuma oro ta an wa arki, ayke, pisno okay utar kasike ta kor tekehe ante wa iwankere nisa ruwe ne.

Sama ta, nitne kamuy ne yakka ruy hawe aste :— Aokay anakne Kamuy Poho E ne ruwe ne, sekor an itak kor inne utar oro wano oasi p nisa ruwe ne. Orowa, Sinuma ne ap ko-sakayokar wa iteki nep ye kuni iki, Sinuma anakne Kiristo ne sekor anpe eraman, ruwe ne kusu ne na.

Orowa, tokap ne ciki Sinuma nup an usike orun oman: ayke, inne topaha utar Sinuma hunara kusu oro ta arki, awa, ne usike wano mosma kotan orun iteki oman kuni ne eham rusuy ruwe ne.

Korka, oro ta Sinuma ene itak hi :— Mosma okay maciya or ta ne yakka Kamuy mosir kusu an Pirka sonko ku=ewpaskuma kunip ne, néno ki kusu a En=omante nisa ruwe ne kusu ne na, ari itak.

Orowa, Sinuma Gariraya mosir un Uekarpa cise ta upaskuma ki kor an nisa ruwe ne na.

Rowkos 5

Orowano, inne utar Sinuma ewrarapa wa Kamuy itak nu koran hi ta, Sinuma Gennesaret to sam ta as wa an;

awa, ne to sam ta tu cip an wa an siri Sinuma nukar: cep koyki utar anak cip oro wano yap wa ya huraye kor okay nisa ruwe ne.

Orowa, Sinuma Simon kor sine cip or ta ahun, ayke, ya oro wano ponno oputuye kuni koramkor nisa ruwe ne. Ayke, Sinuma a hine cip or ta an kane inne utar epakasnu nisa ruwe ne.

Orowa, Sinuma itak okere ciki — Ooho usike orun cip oputuye wa cep rup koyki kusu ya are yan — ani Simon or ta ye nisa ruwe ne.

Oro ta Simon ese wa ene itak hi :— Nispa, ancikar epitta ci monrayke as, awa, eomken ruwe ne, korka, E ye itak an kusu ya ku=are kusu ne, ari itak.

Orowa, néno ki ciki poro cep rupihi ya e=karire nisa ruwe ne: ayke, kor ya perke kor an ruwe ne:

tanpe kusu, mosma an cip or ta okay turano ikici utar arki wa ikasiw kuni ne or ta inisuk. Orowano, sinuma utar arki ciki ne tu cip ren heasi pakno sikte nisa ruwe ne.

Tata or ta, Simon Petros tapanpe nukar ciki Yesu kor kokka samake ta hepokiki wa ene itak hi — Aa Utarpa, ci=kokatpak kur ku ne ruwe ne kusu, en=oro wano oyak ta oman wa en=kore, sekor itak.

Inanpe kusu ne yakun, Simon newa turano okay utar ne a=koyki cep rup e=oyamokte ruwe ne kusu ne na;

naa sama ta, Simon tura un utar Zebedee poho Yoannes newa Yakob ne yakka enuskari nisa ruwe ne. Orowa, Simon or ta Yesu ene itak hi :— Iteki isitoma yan; te wano eani aynu utar koyki kusu ne, sekor itak.

Orowano, ne utar ya oro pakno kor cip yanke ciki, opittano okaype hoppa wa Yesu os paye nisa ruwe ne.

Orowa, sinuma ne utar kor sine maciya or ta an hi ta, munin tasum esik no an kur sinen an; awa, sinuma Yesu nukar ciki nanu kosiri kata hacire wa Sinuma koramkor wa ene itak hi :— Utarpa, Aokay ramuosma yakun en askannere easkay ruwe ne, ani itak.

Orowa, Sinuma tekehe turi wa ne kur tomoosma wa, Ku=ramuosma, e askannere as na, ari itak. Orowano, nani ne munin tasum anakne sinuma ante nisa ruwe ne.

Ayke, nen ne yakka iteki nure kuni ne Sinuma kaspaotte: korka, e oman wa Kamuy kor kenru esapane kur or ta yaynukare, sama ta, ne utar or ta pawetesu ne kusu Mose e=kaspaotte néno e a=as-kannere kusu an ayankep yanke yan, ari itak.

Korka, Yesu assuru anakne naa aste, awa, nu kusu hene, katcakpe aywankere kusu hene, inne topaha utar Sinuma or ta arki nisa ruwe ne.

Korka, Sinuma utat tumuke wa yay-sietaye wa kim ta oman wa inonno-itak ki nisa ruwe ne.

Ne i sine an toho ta Sinuma epakasnu wa an; awa, Gariraya mosir un kotan epitta oro wano hemhem, Yudea mosir oro wano hemhem, Yerusarem maciya oro wano hemhem arki Parisee un utar newa kaspaotte epakasnu utar Sinuma samake ta rok wa okay: orowa, Sinuma anakne tasum isamka kuni kusu an Utarpa kiroro Sinuma tura an nisa ruwe ne na.

Orowano, utar anakne sotki kata hotke wa an tususke tasum ki kur sinen ani wa arki hine kotcake ta ante kuni kusu cise or ta ahunke rusuy ruwe ne.

Korka, utar inne wa or ta ahunke kuni usike nukar somo ki kusu cise kitayke ta hemesu wa a=tarap kata hotke wa an kusu rik oro wano Yesu kotcake ta ranke nisa ruwe ne.

Orowa kor eysokor hi Sinuma nukar ciki — Aynu, e=kor ci=kokatpak atusare wa an na — ari itak.

Tata or ta, Parisee un utar newa kampi-nuye utar upaore heasi wa ene itak hi :— Tan Kamuy koatcap ye kur nen ne ya? Kamuy mosma anak ci=kokatpak tusare easkay pe inan kur ne ruwe he an? ani itak.

Korka, Yesu ne upaore anpe eraman wa oro ta ese wa ene itak hi :— Nep kusu eci utar kewtum ta upaore ki ya?

E=kor ci=kokatpak atusare wa an sekor an itak ye newa e hopuni wa apkas yan sekor an itak ani ye anpe anakne inanpe ye katu isayka ruwe he an?

Korka, Aynu Poho siri kata an wa ci=kokatpak tusare montum kor wa an ani an anpe eci=eraman kuni kusu (tususke tasum ki kur or ta ene itak hi) — E or ta Ku=ye, hopuni wa kor a=tarap ani hine e uni un oman yan, ari itak.

Tata or ta ne kur anakne nani utar kotcake ta hopuni wa kata hotke an ap ani wa Kamuy ko-oripak hine kor uni ta oman nisa ruwe ne.

Orowano, ne utar opitta sino enuskari wa Kamuy ko-oripak ruwe ne; sama ta, earikinne isitoma hine :— Tanto aehomatup ci nukar nisa ruwe ne na, ari itak.

Tap okaype okere ciki Sinuma ne i oro wano oman ruwe ne; awa, Yaku icen uk kuni cise ta a wa an Yaku-etaye Rebi ani a=ye kur nukar; ayke, oro ta :— En=os ek yan — ani itak.

Orowa, sinuma opittano okaype are wa hopuni hine Sinuma os oman nisa ruwe ne.

Orowa, Rebi anakne kor cise ta Sinuma kusu poro marapto kan ruwe ne: awa, inne topaha ne Yaku-etaye utar hemhem, mosma okay utar hemhem, turano rok wa marapto ipe kor an nisa ruwe ne.

Ayke, Parisee un utar newa kor kampi-nuye utar anakne Sinuma koykar utar or ta oromam wa ene itak hi :— Hemanta kusu eci utar anakne Yaku-etaye utar newa katpak kor utar tura ipe hemhem ki iku hemhem ki ya?

Oro ta Yesu ese wa ene itak hi :— Iwanke no okay utar anakne potara kur irannakka ne, owse tasum an kur patek potara kur kor rusuy ruwe ne.

Kuani anakne owpeka utar yaykokatpakte kusu Ku=ek ka somo ki, katpak kor utar yaykokatpakte kuni kusu Ku=ek nisa ruwe ne na, ari itak.

Oro ta ne utar ene itak hi :— Yoannes kor koykar utar anakne kanna-kanna somo ramnu hene ki, inonno itak hene ki ruwe ne; Parisee un utar kor koykar utar ne yakka néno ki ruwe ne; korka, E=kor koykar utar anak ipe hemhem ki iku hemhem ki wa okay ruwe ne.

Oro ta Yesu ene itak hi :— Mat-ahupkar kur an rapoketa turano okay ikatayrotke utar somo ipe somo iku kuni kire easkay ruwe he an?

Korka, ne mat-ahupkar kur auk toho ek, ne toho ta sinuma utar somo ipe somo iku hemhem ki kusu ne na.

Orowa, Sinuma ne utar or ta sine itak-mawkuste-itak ne yakka ye nisa ruwe ne. A=siri amip oro wano humihi mesu wa ani husko anrip or ta utapke kur isam ruwe ne, néno ki yakanak ne a=siri anrip mesu, naa sama ta, a=siripe anakne husko p kusu owpak somo ne ruwe ne.

Orowa, husko kapupukuru oro ta a=siri tonoto omare kur isam, néno ki yakanak ne a=siri tonoto pukuru patke, orowa, tonoto a=ohetu, pukuru ne yakka awente kusu ne.

Korka, a=siri tonoto a=siri kapu-pukuru or ta a=omare kusu ne ap ruwe ne.

Orowa, hekay tonoto iku kur anakne a=siripe kor rusuy somo ki: hekaype pirka ruwe ne, ari ne kur ye ruwe ne kusu ne na.

Rowkos 6

Orowa, Sini toho ta Sinuma munki toy kus wa oman, ayke, kor koykar utar munki pus tuypa wa tekehe or ta noyanoya hine ipe kor an ruwe ne.

Korka, Parisee un utar tumke ta okay utar ene itak hi :— Sini toho ta aki yakanak ne Kamuy ikaspaotte oterke puri nep kusu eci=ki ruwe he an? ani itak.

Orowa, oro ta Yesu ese wa ene itak hi :— Dabid anakne ipe-rusuy hi ta turano okay utar utura nekona iki ya sekor an oruspe ka eci oro-oytak somo ki ruwe?

Sinuma anakne Kamuy kor kenru oro ta ahun wa, owse Kamuy kor kenru esapane utar patek ipe kuni Kamuy or ta a=yanke aep uk wa e, orowano, turano okay utar or ta korpare wa ere hi eci oro-oytak somo ki ya?

Aynu Poho anakne Sini toho kor Utarpa ne ruwe ne, sekor an itak ani ne utar or ta ye nisa ruwe ne na.

Orowano, mosma an Sini toho ta Sinuma Uekarpa cise ta ahun wa epakasnu wa an wa an ruwe ne: awa, simon tek sipeste sine aynu ne uske ta an ruwe ne.

Awa, eiyonnuppa kuni ikkewe kor rusuy kusu, Sini toho ta Sinuma aynu iwankere ya somo ya nukar kusu, kampi-nuye utar newa Parisee un utar Sinuma orun osikkurkote nisa ruwe ne.

Korka, Sinuma ne utar yaynu i eraman: ayke, teke sipeste kur or ta — Hopuni wa utar tumke ta as yan — ani itak.

Orowano, sinuma hopuni wa as ruwe ne. Utar oro ta Yesu ene itak hi :— Oruspe Ku=nu; — Sini toho ta pirka p ki hene, wenpe ki hene, ramat siknure hene, ramat rayke hene, inanpe kar katu ikaspaotte uweomarepe ne ya?

Orowa, Sinuma utar orun inkar wa — E tekehe turi yan — ne kur or ta ye nisa ruwe ne. Orowa néno ki ciki tekehe aywankere nisa.

Korka, ne utar wayasap kaspa, awa, Yesu or ta nekona iki kusu ne ya ani utaspa ukoramkor ruwe ne.

Ne toho ta anakne inonno-itak ki kusu Sinuma nupuri hemesu, ayke, ancikar epitta Kamuy or ta inonno-itak ki kor an nisa ruwe ne.

Orowa, tokap ne ciki koykar utar sihekote hotuyekar: awa, ne tumuke wano tu niw ikasma wa niw numke wa Apostoro rehe ani rékore ruwe ne.

Petros ani a=rékore Simon newa kor aynu irwak Andreas an;

Yakob newa Yoannes an; Piripos newa Bartoromayos an; Mattayos newa Tomas an; Arupayos poho Yakob newa Zerotes ani a=ye Simon an;

Yakob poho Yowdas newa Yesu ekosi kur ne nisa Kariot kotan un kur Yowdas an;

Sinuma ne utar tura san wa kapar uske ta inne topaha utar, Sinuma nu kusu hemhem, kor tasum aywankere kusu hemhem a=kir kusu Yudea mosir epitta wano hene, Yerusarem maciya wano hene, Tiros newa Sidon kotan un atuy sam wano hene arki inne utar turano as wa an ruwe ne;

orowa, icakkere ramat oro wano aranrusarakka utar aywankere nisa ruwe ne.

Awa; topaha utar opitta Sinuma tomoosma rusuy; orowano kiroro san wa an wa utar opitta iwankere nisa ruwe ne kusu ne na.

Orowa, Sinuma anakne kor koykar utar orun inkar wa oro ta ene itak hi :— Otek sak utar, eci utar, a=nunuke eci ne, Kamuy mosir eci=kor pe ne ruwe ne kusu ne na.

Tane ipe-rusuy utar, eci utar, a=nunuke ne, eci akironnure kusu ne kusu ne na. Tane cis utar, eci utar, a=nunuke ne, eci=mina kusu ne kusu ne na.

Aynu Poho renkap kusu, utar eci=etunne hemhem ki, eci=sinnay no ante hemhem ki, eci=sakayokar wa eci=rehe anakne wenpe koraci osura hemhem ki hi ta anakne, a=nunuke an.

Ne toho ta yaykopuntek wa terke yan, kanto or ta an eci=kor kuni pummaha poro p ne ruwe ne kusu ne na; utar kor ekasi ne yakka ueinkar utar or ta semkoraci ki nisa ruwe ne kusu ne na.

Korka, oteknu utar eci utar, yaysanpepokas humi! a=omaoma anpe eci=kor okere ruwe ne kusu ne na.

Tane akironnure wa an utar, eci utar, yaysanpepokas humi! eci=ipe-rusuy ruwe ne kusu ne kusu ne na. Tane mina, eci utar, yaysanpepokas humi! eci yaytuwaskarap wa cis ruwe ne kusu ne kusu ne na.

Utar opitta eci kusu pirka p ye hi ta anakne eci yaysanpepokas humi! ne utar kor ekasi anakne sunke ueinkar utar or ta néno ki nisa ruwe ne kusu ne na.

Korka, nu wa okay eci or ta Ku=ye :— Eci epokpa utar omap yan, eci=etunne utar e=pirkare yan, eci=oytakusi utar nunuke yan,

eci=keske utar kusu inonno-itak ki yan.

Eci=ar notakam kik kur or ta mosma an notakam ne yakka sikiru yan; eci=horawasi mip uk kur or ta hokannasi mipi ne yakka uk kuni iteki hattoki yan.

Nen ne yakka e=koramkor kur an yakun, or ta kore; orowa, e=kor pe kor wa oman kur an yakanak ne iteki ne anpe hosipire yan.

Orowa, eci or ta mosma an kur oro wano aki kuni eci=kor rusuy pe, eci utar ne yakka ne utar or ta iki yan.

Eci=omap kur eci=iyomap yakun, nekona irenka an ya? ci=kokatpak utar ne yakka iyomap utar omap ruwe ne kusu ne na.

Orowano eci=pirkare utar or ta eci=e=pirkare yakun, nekona irenka an ya? Ci=kokatpak utar ne yakka néno iki ruwe ne kusu ne na.

Orowa, suy uk kuni cipacipa wa utar or ta eci=erusa yakanak ne nekona irenka an ya? Ci=kokatpak utar ne yakka ci=kokatpak utar or ta erusa wa suy ne anpe pakno uk ruwe ne.

Korka, eci pokpa utar omap wa e=pirkare yan; eci=kor pe erusa wa iteki ne anpe kusu nisomap yan; yakanak ne eci pummaha poro p ne kusu ne; Iyotta Rikumbe poho eci ne kusu ne na; Sinuma anakne wen utar or ta ne yakka yayirayke eramuskare utar or ta ne yakka e ramu-hawke ruwe ne.

Eci=kor Mici ranpokiwen wa kore koraci, eci utar ne yakka ranpokiwen wa kore yan.

Iteki koypisi yan, yakun, eci akoypisi somo ki kusu ne; iteki katpak an sekor esanniyo yan, yakun eci katpak an sekor a=esanniyo somo ki kusu ne:

honnere yan, yakun, eci=a=honnere kusu ne: kore yan, yakun, eci or ta a kore kusu ne: pirkano apa kari; a=rarpa, esiriotkeotke, ika pakno eci=upsoro ta a=omare kusu ne. Mosma an kur or ta eci=pakari wa kore koraci, eci or ta ne yakka apa kari wa a kore kusu ne na, sekor itak.

Orowa, ne utar or ta Sinuma itak-mawkuste-itak ne yakka ye :— Siknak kur anakne siknak kur ani easkay ya? Tun kane suy oro osma somo ki kusu ne ya?

Koykar kur anakne kor epakasnu kur kasuno pase somo ne: korka, inan kur ne yakka ramuasinnere ciki anakne kor epakasnu kur koraci an kusu ne.

Orowa, nep kusu yaykota kor sikihi or ta an umanki-ni nukar somo ki no e irwak sikihi oske ta an pana e esanniyo ya?

Naa sama ta, yaykota sikihi oske ta an umanki-ni e nukar somo ki, ayke, nekona kor irwak or ta — Ku=irwak, e=kor sikihi or ta an pana en oasinkere yan — ani itak ya? Kankapkapeka kur, yaykota siki or ta an umanki-ni hoskino oasinke, orowano, irwak sikihi or ta an pana oasinke kuni ne irammakaka nukar easkay nankor na.

Inanpe kusu ne yakun, wen nikaop hetukure pirka cikuni isam; sama ta, pirka nikaop hetukure wen cikuni ka isam ruwe ne.

Nep cikuni ne yakka yaykota kasi o nikaop kusu aeraman. Aiush ni oro wano icijiku nikaop awina somo ki; emawri ni oro wano utar anakne hat uyna somo ki ruwe ne.

Pirka aynu anakne kewtum ta okay pirka i=kor oro wano pirka p sanke ruwe ne; wen aynu anakne wen i=kor oro wano wenpe sanke ruwe ne; inanpe kusu ne yakun, kewtura ta nuye an no an hi wano paroho anakne itak ruwe ne.

Orowa, eci utar anakne Ku yep néno somo iki yakun, nep kusu Utarpa, Utarpa, ani En=ye ya?

Nen ne yakka En=orun ek hine Ku=ye itak nu wa néno ki kur anakne, nekona anpe ukoheraye ya ani an anpe eci=epakasnu as na:

Ne aynu anakne cise kar kur koheraye ruwe ne, ooho pakno owri wa watara kata asama ante ruwe ne: orowa, pe san wa wakka ciw hine ne cise epeka yakka moymoykere eaykap: pirkano a=kar cise ne ruwe ne kusu ne na.

Korka, nu wa néno ki somo ki kur anakne asamaha sak no toy kata cise kar kur koheraye ruwe ne; ne cise epeka wakka ciw wa nani teyke; ayke, ne cise awente hi anak poro nisa ruwe ne na.

Rowkos 7

Orowa, Sinuma ye oruspe opittano okay utar a=nure okere ciki; Kapernaum kotan orun oman nisa ruwe ne.

Orowa, sine kenturion kor aoskoro ussiw ne kur tasum ki wa tane ray etokooyki ruwe ne.

Awa, ne kur Yesu kusu an oruspe nu ciki, oro ta Yudea un utar kor ekasi payere wa, Sinuma ek wa kor ussiw ne kur kasiopiwki kuni koramkore nisa ruwe ne.

Orowa sinuma utar Yesu oro ta arki, ayke, ramuossi wano koramkor wa ene itak hi :— Sinuma kusunéno ki kuni ne kur oripak an aynu ne;

ci kor mosir un utar ko katayrotke, orowa, ci utar kusu sine Uekarpa cise kan nisa ruwe ne kusu ne na, ari itak.

Orowa, Yesu ne utar turano oman nisa ruwe ne. Tane kor cise ehanke no ek hi ta anakne ne kenturion anakne nimaraha teskar wa Yesu or ta ene itakte hi :— Utarpa, iteki yaykota yay-sinkere; Aokay ku=kot cise kitay corpoke ta ahun siri ku=eoripak an na:

kuani ne yakka yaykota E or ta ku=oman kuni ko-oripak ruwe ne kusu ne na: korka, itak ye wa en=kore, yakanak ne ku=kor hekaci aywankere kusu ne.

Kuani ne yakka montum kor kur ku ne, en=pok ta tumikor utar okay: orowa, oman, ari ne kur or ta ku=ye ciki, sinuma oman; mosma kur or ta, ek, ani ku=ye yakun, sinuma ek ruwe ne; orowa, tanpe kar yan, ani ku=ussiw ne kur or ta ku=ye ko anakne, sinuma kan ruwe ne kusu ne na.

Yesu tan itak nu ciki enuskari, ayne, os arki topaha utar orun hosari wa oro ta ene itak hi: Eci or ta Ku=ye, Israeru un utar tumke ta tap koraci an yupke eysokor hi tane pakno Ku=nukar somo ki ruwe ne.

Orowa, a=eteskar utar anakne cise orun hosippa wa ne ussiw ne kur tumasnu wa an i nukar nisa ruwe ne.

Orowa, naa ponno okake ta Sinuma Nain ani a=ye maciya oro ta oman; koykar utar newa poro inne utar ne yakka turano paye nisa ruwe ne.

Awa, Sinuma ne maciya apa ko-ehanke no ek hi ta anakne, inkar=an, raykur maciya oro wano an siri an ruwe ne; kor hapo anak siyonpiyar ne, raykur anakne sinuma sinen ne poho ne ruwe ne; orowa, ne maciya un inne utar ne siwentep turano okay ruwe ne na.

Utarpa ne siwentep nukar ciki or ta eranpokiwen wa kore, ayne, oro ta iteki cis, ani itak.

Orowa, Sinuma ehanke no ek wa ot ani set tomoosma; tata or ta sey utar roski nisa ruwe ne.

Orowa, Sinuma ene itak hi :— Upen kur, e or ta, hopuni, Ku=ye, sekor itak. Ayke, raykur hopuni hine a, orowa, itak heasire nisa ruwe ne. Orowa, kor hapo or ta sinuma a=korpare nisa,

awa, utar opitta isitoma, ayne, Kamuy ko-oripak hine ene itak hi :— Un or ta poro ueinkar kur hopuni wa an: Kamuy anakne kor utar ko-inkar ruwe ne, sekor itak.

Orowa, sinuma kusu tapan oruspe assuru anakne Yudea mosir hene ne kotan sikapneka no a=sipiraspa nisa ruwe ne na.

Orowa, Yoannes kor koykar utar anakne tap oruspe opitta sinuma or ta nure nisa ruwe ne.

Awa, Yoannes anakne kor koykar utar tu niw sihekote hotuyekar wa Utarpa or ta payere wa ene itakte hi :— Ek kuni aynu anakne Aokay ne ruwe? Suy mosma ek kuni kur ci ehuyepa kusu ne ya?

Orowa, ne utar Sinuma oro ta arki wa ene itak hi :— Baptisma kore Yoannes anakne, ek kuni aynu anak Aokay ne ruwe? Suy mosma ek kuni kur ci ehuyepa kusu ne ya? sekor anpe nu kusu E or ta un e=tte nisa ruwe ne, ani itak.

Ne pakipita Sinuma tasum ki inne utar newa siyeye an inne utar newa nitne kamuy sikatkari inne utar newa iwankere, naa sama ta, siknak utar inkar nisa ruwe ne.

Ne utar oro ta Sinuma ese wa ene itak hi :— Eci=paye wa eci=nukar pe newa eci=nu okaype Yoannes oro ta nure yan; siknak utar inkar, yayewen utar apkas, munin tasum ki utar aaskannere, aspa utar inu, ray utar hetopo-a-siknure, otek-sak utar or ta Pirka sonko a=ewpaskuma an ruwe ne.

Orowa, En kusu awreepetciwre somo ki kur anakne a=nunuke ne ruwe ne, ari itak.

Yoannes, orowano a=teskar utar paye okake ta, Yoannes kusu inne utar oro ta Sinuma itak heasi wa ene ye hi :— Nep eci=nukar kusu nup or ta eci=paye ya? rera aesuyesuye rapenpe nukar kusu ne ya?

Korka, nep nukar kusu eci=paye ya? Ci tomte saranpe amip mi kur nukar kusu ne ya? citomte no ami utar anakne Mosir sikkasima utar kot cise ta okay.

Korka, nep nukar kusu eci=paye ya? Ueinkar kur ne ya? Sonno eci or ta Ku=ye, ueinkar kur kasuno siri pase kur ne ruwe ne na.

E kotcake ta E=kor ruhu etokooyki kusu Ku=sonko kore kur E ratcaot Ku=omante kusu ne, sekor a=nuye wa an itak anakne tan kur epeka no a=ye itak ne ruwe ne.

Eci or ta Ku=ye, siwentep utar hekatparep tumke ta Yoannes kasuno pase kur isam ruwe ne; yakka, Kamuy mosir or ta an pon kur poka Yoannes kasuno pase ruwe ne, ari itak.

Orowa, utar opitta hemhem yaku-etaye utar hemhem Yoannes kore paptisma or ta paptisma a=kore wa okay kusu Kamuy owpekare nisa ruwe ne.

Korka, Parisee un utar hemhem Mose ikaspaotte pita utar hemhem Sinuma oro wano paptisma a=kore somo ki kusu; yaykota kusu Kamuy esanniyop emaka nisa ruwe ne.

Tanpe kusu, tane okay aynu ikiri nep or ta Ku ukoherayere ya? tan ikiri nep koheraye ruwe he an?

Ihok uske ta rok wa utasa ukohotuyepa wa ene ye hi nokan utar koheraye :— Ci utar anakne eci kusu top rekte as nisa ruwe ne, awa, eci=tapkar somo ki; ci yaytuwaskarap,

awa, eci=cis somo ki nisa ruwe ne. Inanpe kusu ne yakun, Baptisma kore Yoannes anakne aep ipe somo ki, tonoto iku somo ki no ek, awa, sinuma nitne kamuy sikatkari kur ne, ari eci=ye.

Aynu Poho anakne ipe hemhem ki, iku hemhem ki wa ek, awa, ne ipe-asnu kur tonoto iku-asnu kur ci=kokatpak kor utar newa yaku-etaye utar ikatayrotke nimaraha inkar yan, ari eci=ye.

Wayasnu hi anakne kor poho ani owpekano a attere ruwe ne.

Orowa, sine Parisee un kur anakne turano ipe kusu kor rusuy. Awa, Sinuma ne Parisee un kur kot cise ta ahun wa ipe kusu a nisa ruwe ne.

Orowa, inkar=an ne maciya or ta ci=kokatpak an sine siwentep an; ayke, Sinuma anakne Parisee un kur kot cise ta a wa ipe kor an sekor oruspe nu ciki, sum o sey sintoko kor wa ek, awa,

Sinuma cikiri osmake ta as, orowa, cis hine kor nupe ani kor kemaha teyneyka wa kor sapa otop ani pirpa heasi, ayne, kor kemaha poronno copcopsekara wa kasike ta sum ota nisa ruwe ne.

Orowa, ipe kur Sinuma tak Parisee un kur ne anpe nukar ciki kewtum oske ta ye wa ene itak hi :— Tan kur anak ueinkar kur ne yakun, tane tomoosma siwentep nekona siwentep ne ya? ci=kokatpak an kun' ne ruwe ne, sekor anpe eraman nankora.

Oro ta Yesu ese wa ene itak hi :— Simon, e or ta nep ka Ku yep an. Epakasnu kur, ye wa en=kore, ani sinuma itak ruwe ne.

Sine sohosere kur or ta asosere utar tun an: sinen anakne asikne hot ikasma tu sine wan hot tenaria sos, sinen anak wan e re hot tenaria sos wa an ruwe ne.

Orowa, ne so ataye kar kuni icen sak ruwe an hi ta, sohosere kur anakne ne tun honnere nisa ruwe ne. Tanpe kusu, tan tun or ta inan kur iyotta ne kur omap kusu ne ya?

Simon ese wa ene itak hi :— Poro sos atusare kur nankor kuni ku=ramu. Oro ta Yesu ene itak hi :— Aokay owpekano esanniyo hawe ne, ani itak.

Orowa, siwentep orun hosari hine Simon or ta ene itak hi :— Aokay tan siwentep nukar ruwe he an? Kuani e kot cise orun ahun, awa, Ku=cikiri huraye kuni wakka e En=kore somo ki: korka, tan siwentep anak kor nupe ani Ku=cikiri teyneyka wa kor otop ani pirpa nisa ruwe ne.

Eani En copcopsekara somo ki, korka, Kuani tan cise orun ahun oro wano tane pakno tan siwentep Ku=kemaha copcopsekara kor an ruwe ne.

Ku=sapa kasike eani sum ota somo ki, korka, tan siwentep anak Ku=cikiri kata sum ota nisa ruwe ne.

Tanpe kusu, e or ta Ku=ye, tan siwentep kor ci=kokatpak inne ne a korka atusare ruwe ne: sinuma poronno omap ki nisa ruwe ne kusu ne na; korka, or ta ponno patek atusare kur anakne ponno patek omap ruwe ne.

Orowa, Sinuma ne siwentep or ta e=kor katpak anakne atusare wa an na, ari itak.

Ayke, ipe kusu turano rok utar anakne kor kewtum ta, katpak poka tusare tan kur nen ne ruwe he an? ani itak heasi nisa ruwe ne.

Orowa, Sinuma ne siwentep or ta ene itak hi :— E=kor eysokor hi anakne e kasiopiwki nisa ruwe ne, i=tom kor no paye yan, ari itak nisa ruwe ne.

Rowkos 8

Ne i ponno okake ta Sinuma anakne upaskuma hemhem ki, Kamuy mosir kusu an Pirka sonko nure hemhem ki wa maciya newa kotan newa kus wa arpa,

awa, tun ikasma wa niw hemhem, wen Ramat hene katcakpe hene kor aywankere siwentep hemhem, orowano arwan nitne kamuy oasin Magdarene ani a=ye Maria hemhem,

Herod cise epunkine Kowsa kor maci Yoanna hemhem, Sowsanna hemhem, sama ta, kor wa okaype ani sinuma utar or ta yaysieywankere inne mosma okay siwentep hemhem Sinuma turano paye nisa ruwe ne.

Orowano, inne topaha utar uekarpa, sama ta, opittano okay maciya oro wano utar Yesu oro ta kouekarpa wa okay hi ta anakne, Sinuma itak-mawkuste-itak ani ye nisa ruwe ne.

Etoyta kur anakne kor piyehe etoyta kusu oman: etoyta rapoketa ru parurke ta hacir piye an, awa, a=oterke, orowa, rik peka kus cikap ne ap ipe nisa ruwe ne.

Orowa, watara kata hacir piye an; ne ap hetuku ciki nani sumumke wa isam, wakka sak pe ne kusu ne na.

Orowa, ay-us ni tumke ta hacir piye an; ay-us ni anakne turano hetuku wa ne piyehe tepa nisa ruwe ne.

Orowa, mosma an piyehe anakne pirka toy or ta hacir wa hetuku, orowa, asikne hotne pakno ipehe hetukpa nisa ruwe ne. Sinuma tan itak ye okere ciki; nu kuni kisara kor kur, nu yan, sekor ruy haw ani itak nisa ruwe ne na.

Orowa, tan itak-mawkuste-itak nekona anpe a=ye hi ne ya, koykar utar Sinuma or ta uwepekennu nisa ruwe ne, awa, Sinuma ene itak hi :— Kamuy

mosir kusu an anuynap eraman kuni hi anakne eci or ta a=kore: korka, mosma okay utar or ta itak-mawkuste-itak ani a=ye p ne; ne utar inkar, yakka, nukar somo ki, nu yakka, somo eraman kuni kusu ne kusu ne na.

Tan itak-mawkuste-itak ene ani ne :— Piyehe anakne Kamuy itak ne ruwe ne.

Ru parurke ta okaype anakne nu utar ne; orowa, nitne kamuy ek wa ne utar iteki eysokor wa kasiaopiwki kuni ne kewtum oro wano itak etaye ruwe ne.

Orowa, watara kata okaype anakne itak nu ciki yaykopuntek wa ne itak kor; orowa, tan utar sinrit sak wa irukay tomta eysokor, orowa, a=koramnukar hi ta anakne yaykoemaka ruwe ne.

Orowa, ay-us ni tumke ta haciripe anakne, ne utar anak itak nu utar ne, korka, oman ayke, siknu kusu an nisomap anpe hene, i=korpe kusu hene, kanna mosir ta an siniwe kusu hene ateyepa wa ipehe epare somo ki ruwe ne.

Orowa, pirka toy or ta okaype anakne, ohewke-sak newa pirka kewtum kor wa itak nu hine yupke no sikkasima wa yaysiporore wa ipehe hetupare utar ne ruwe ne.

Orowa, ratcako uhuyka oro wano nep ka ani kamure hene ki, sotki corpoke ta ante hene ki kur isam; korka, cise orun ahup utar ne peker nukar kuni kusu set kasike ta ante ruwe ne.

A=nukar somo ki kusu ne anuynap isam. A=kamure wa peker i or ta somo ek wa somo a=ermu anpe isam ruwe ne.

Tanpe kusu, nekona eci=nu ya yaytupare yan: inanpe kusu ne yakun, kor kur or ta naa a=kore kusu ne; orowa, kor somo ki kur oro wano kor wa an kuni sinuma yaynu anpe ne yakka auk kusu ne kusu ne na.

Orowa, kor hapo newa kor aynu irwak utar Sinuma oro ta arki, awa, inne utar okay kusu Sinuma samake un arki eaykap ruwe ne.

Ayke, E=kor hapo E=kor aynu irwak utar soy ta roski wa E nukar rusuy, ari an anpe Sinuma or ta a=ye nisa ruwe ne.

Korka, oro ta Sinuma ese wa ene itak hi :— Ku=hapo newa Ku=aynu irwak utar anakne, Kamuy itak nu wa néno ki utar ne ruwe ne, ari an itak ani ye nisa ruwe ne na.

Orowa, ne i pakita Yesu yaykota anakne kor koykar utar tura cip orun ahun; awa, ne utar or ta, to kus ta paye yanro, ani itak: ayke, cip a=sanke nisa ruwe ne.

Korka, to tomotuye rapoketa, Yesu mokor nisa ruwe ne: ayne, yupke rera ruy wa to epeka ruwe ne; awa, cip wakka esik kor an kusu, ne utar yaykikip no an na.

Orowa, Sinuma oro ta ne utar arki wa mososo wa ene itak hi :— Nispa, nispa, a un isamka kuski na, ari itak. Orowa, Sinuma mos hine rera newa yupke ruyanpe kopao, ayne, ne anpe tuy wa neto an ruwe ne.

Orowa, ne utar or ta Sinuma ene itak hi :— Eci=kor eysokor i ney ta an ruwe he an? ani itak. Orowa, ne utar isitoma wa enuskari, awa, utaspa ene itak hi :— Rera newa wakka kaspaotte ciki itak anu tan kur nen ne ruwe he an? ari itak nisa ruwe ne.

Orowa, Gariraya mosir samake un Kerasene kotan ta sirepa nisa ruwe ne.

Awa, Sinuma ya ta yap ciki maciya oro wano ek nitne Kamuy sikatkari sine aynu etunankar; ne kur ohor no imi somo ki no an, orowa, cise or ta riya somo ki wa tusiri or ta an ruwe ne.

Ne kur Yesu nukar ciki hawe aste hine Sinuma kotcake ta hacir wa oro maw soyosma hine ene itak hi :— Iyotta rikun Kamuy Poho Yesu, E or ta nep irenka ku=an a? Iteki en=panakte kuni ku=koramkor na, ani itak.

Inanpe kusu ne yakun, ne aynu oro wano icakkere ramat oasin kuni ne Sinuma kaspaotte nisa ruwe ne kusu ne na. Kanna-kanna ne ramat anakne ne aynu turen kusu, sinkop newa cikiri eok sinkop ani a=tupetupe wa a=epunkine yakka, ne uokpe tuye wa nitne kamuy oro wano nup or ta a=omante nisa ruwe ne.

Orowa, nekona rehe e=kor ya? sekor Yesu uwepekennu; ayke, Region, ani sinuma ye; oske ta ahup nitne kamuy inne utar ne ruwe ne kusu ne na.

Orowa, iteki kaspaotte wa asam sak usike un a=payere kuni kusu Sinuma koramkor nisa ruwe ne.

Orowa, ne kotan un nupuri kata ipe wa okay inne puta topaha an ruwe ne: awa, ne puta tumuke un ahup kuni ramuosmap koramkor nisa.

Ayne, Sinuma ramuosma nisa ruwe ne. Awa, nitne kamuy utar ne aynu oro wano oasi p wa puta orun ahup: ayke, puta topaha nupuri kotor rap wa to orun ahup hine e=teye wa ray nisa ruwe ne.

Puta respa utar anakne ne hetuku oruspe nukar ciki; kira wa maciya or ta hene kotan or ta hene nure nisa ruwe ne.

Awa, ne wa anpe nukar kusu utar paye; orowa, Yesu oro ta arki ciki oro wano nitne kamuy oasi p aynu anrip imi wa kewtura yayeasiri kar wa an wa Yesu cikiri samake ta a wa an hi nukar, orowano, sinuma utar isitoma siriki okay.

Orowa, ne wa anpe nukar utar anakne tap arki utar or ta nitne kamuy sikatkari aynu nekona iki wa aywankere ruwe ne hi nure nisa ruwe ne.

Orowa, Kerasene kotan okari un opittano okay utar anakne Sinuma oyake un oman kuni e=koramkor; ne utar siri isitoma wa okay nisa ruwe ne kusu ne na; orowa, Sinuma cip orun ahun wa hosipi nisa ruwe ne.

Korka, orowano nitne kamuy oasi p aynu anakne Sinuma turano oman kuni koramkor; korka Sinuma ne kur omante wa ene itak hi :—

E uni un hosipi wa eani kusu nekona poro p Kamuy ki okere sekor an oruspe nure yan, ani itak. Orowa, ne aynu oman wa maciya epitta orun yaykota kusu Yesu nekona poro p ki oruspe ewpaskuma nisa ruwe ne.

Orowa, Yesu hosipi ciki topaha utar Sinuma enupetne wa uk nisa ruwe ne; utar opitta Sinuma ehuyepa wa okay ruwe ne kusu ne na.

Orowa, inkar=an, uekarpa cise esapane Yayros ani an rehe kor sine aynu Yesu oro ta ek wa Sinuma cikiri sam ta hacir wa kor cise orun ek kuni koramkor;

inanpe kusu ne yakun, patek sine matnepoho kor, tu pa ikasma wan pa ehanke pakno epa wa tane hotke wa ray etokooyki kor an nisa ruwe ne kusu ne na. Korka, Yesu oman rapoketa inne utar Sinuma ewkonunpa nisa ruwe ne.

Orowa, tu pa ikasma wan pa kemnu tasum ki wa, kor pe opitta potara kur kusu isamka, yakka,

aywankere eaykap sine siwentep anakne Sinuma osmake ta ek hine kor anrip cinki tomoosma; orowa nani ne kemnu usi tuy nisa ruwe ne.

Awa, En=tomoosma kur nen ne ruwe he an? ari Yesu itak. Orowa, utar opitta esikaske ciki, Petros newa turano okay utar ene itak hi :— Nispa, inne topaha utar Aokay okari wa okay, ayke, E rarpa ruwe ne.

Korka, Yesu ene itak hi :— Nen ka En=tomoosma nisa ruwe ne; inanpe kusu ne yakun, En=oro wano kiroro oasin katu Ku=eraman, ari itak.

Orowa, ne siwentep a=nuyna eaykap sekor eraman ciki, tususke wa ek, awa, Sinuma kotcake ta hacir wa opittano okay utar tek-sama ta nep kusu tomoosma ya hemhem, orowa, nani aywankere hi hemhem, or ta ye nisa ruwe ne.

Oro ta Sinuma ene itak hi :— Matne-po, e=kor eysokor hi anakne e iwankere nisa ruwe ne; mo no an wa paye yan, ari itak.

Orowa, Sinuma itak rapoketa Uekarpa cise esapane kur kor uni wano sinen ek wa, E=kor matne-po ray okere kusu, iteki Nispa sunkere yan, sekor itak.

Korka, Yesu ne itak nu kor ne sapanekur or ta ese wa ene itak hi :— Iteki isitoma, owse eysokor yan, yakanak ne e=kor matne-po aywankere kusu ne, ari itak.

Orowa, Yesu ne cise ta ko-sirepa kor, Petros hene, Yoannes hene, Yakob hene, orowa, poho kor ona kor unu hene, mosma nen ne yakka turano ahup kuni ramuosma somo ki nisa ruwe ne.

Utar opitta cis newa ray-ciskar wa okay; korka, Sinuma ene itak hi :— Iteki cis yan, sinuma ray ap somo ne, owse mokor ruwe ne, ari itak.

Orowa, ne matne-po ray okere sekor anpe utar eraman kusu Sinuma emina esapse nisa ruwe ne.

Korka, Sinuma raykur tekehe kisma hine hawe sanke wa, “Matkaci, hopuni,” ari itak.

Orowa, kor ramat hosipi wa sinuma nani hopuni nisa ruwe ne: ayke, sinuma a=ypere kuni Sinuma ikaspaotte nisa ruwe ne.

Orowa, esikop utar anakne oyamokte: korka, tane aki oruspe mosma utar or ta iteki nure kuni ne or ta Sinuma e=kaspaotte nisa ruwe ne na.

Rowkos 9

Orowa, Sinuma ne tun ikasma wan koykar utar uwekarpare wa opittano okay nitne kamuy oasinke hemhem ki, tasum iwankere hemhem ki kuni kiroro newa montum korpare nisa ruwe ne.

Orowa, Kamuy mosir ewpaskuma hemhem ki, tumu wen utar iwankere hemhem ki kuni ne payere.

Ayke, oro ta ene itak hi :— Payekay kuni nep ne yakka kuwa hene, pusaru hene, aep hene, icen hene, iteki kor, naa sama ta, tu mipihi ne yakka iteki kor yan.

Sama ta, nep cise ta eci=ahup yakka ne cise ta riya, orowa ne cise wano paye.

Orowa, nen ne yakka eci=uk somo ki utar, or ta epeka pawetesu ne kusu, ne kotan ekohopi hi ta eci=cikiri us koponci tuytuye yan, ari itak.

Orowano, sinuma utar paye, ayke, kotan akus wa Pirka sonko ewpaskuma hemhem ki ney ta ne yakka tasum ki utar iwankere hemhem ki nisa ruwe ne na.

Orowa, Tetrakes Herod anakne aki oruspe opitta nu: awa, kewtum ciwtumaspare wa an ruwe ne, inanpe kusu ne yakun, Yoannes ray oro wano hetopo-a-siknure ani itak kur okay;

Erica ek an na ani ye kur ka okay; orowa, huskotoyta an sine ueinkar kur suy hopuni an ani ye kur ka okay ruwe ne kusu ne na.

Korka, Herod anakne ene itak hi :— Kuani Yoannes kor sapa ku=otuye okere, korka, tap okay anu oruspe kusu an kur nen ne ruwe he an? ari itak. Orowa, ne kur Sinuma nukar rusuy ruwe ne.

Orowa, Apostoro utar hosippa wa yaykota ki oruspe Sinuma or ta nure nisa ruwe ne. Orowa, Sinuma ne utar tura wa Betsayda ani a=porse kotan orun sietaye nisa ruwe ne.

Korka, inne topaha utar ne anpe nukar ciki Sinuma os paye: orowa, Sinuma ne utar enupetne uk wa oro ta Kamuy mosir kusu an oruspe nure, sama ta, tasum aywankere kuni okay utar iwankere nisa ruwe ne.

Orowa, tokap-to a=okere heasi hi ta anakne, ne tun ikasma wan koykar utar Sinuma oro ta arki wa ene itak hi :— Inne utar aep kor hemhem ki, oro ta rewsi hemhem ki kuni ne kotan or ta hene okari an usike orun hene payere yan, tan usike nup ne ruwe ne kusu ne na, ari itak.

Korka, oro ta Sinuma ene itak hi :— Ne utar eci=ipere yan, ari itak. Ne utar ene ye hi :— Tan inne utar kusu ci paye wa aep hok somo ki ciki, asikne pantak newa tu cep kasuno aep sak ruwe ne, ani itak.

Okay utar anakne ko sen nin ne aynu ne ruwe ne. Orowa, wan e re hotne niw ranke sineat no kar wa roktere kuni koykar utar or ta Sinuma ye nisa ruwe ne.

Awa, ne utar opitta arektere nisa ruwe ne.

Orowa, Sinuma ne asikne pantak newa tu cep uyna hine kanto orun hepuni wa nunuke, ayke, mespa, orowa, inne utar kotcake ta a=sanke kuni ne koykar utar or ta kore nisa ruwe ne.

Orowa, utar opitta ipe we akironnure: awa, ne a=mespa pan ae ikasma p anakne tu saranip ikasma wan saranip pakno awina nisa ruwe ne.

Orowa, Sinuma sinen ne po inonno-itak ki wa an, awa, kor koykar utar turano okay ruwe ne: orowa :— Kuani anak inan kur Ku ne ya inne topaha utar ye ruwe he an? ani Sinuma ko-uwepekennu. Ne utar ese wa ene itak hi :—

paptisma kore Yoannes ne ari ye utar okay; Erica E ne ruwe ne ari ye utar ka okay; korka, huskotoyta an ueinkar kur suy hopuni ruwe ne ani ye utar ka okay ruwe ne, ari itak.

Oro ta Sinuma ene itak hi :— Korka, eci=okay utar anakne inan kur Ku ne ya sekor eci=ye ruwe he an? Petros ese wa :— Aokay anakne Kamuy kor Kiristo E ne ruwe ne, ani itak.

Korka, tan oruspe iteki mosma utar nure kuni ne Sinuma kaspaotte nisa ruwe ne; sama ta, ene itak hi :—

Aynu Poho anakne poronno aeyayramusitnere kusu ne, ayke, ekasi utar oro wano hene, Kamuy kor kenru esapane utar oro wano hene, kampi-nuye utar oro wano hene a=emaka, orowa, arayke wa rerko an hi ta hetopo-a-siknure kusu ne na, ari itak.

Orowa, Sinuma opittano okay utar or ta ene ye hi :— En=os ek kuni esanniyo kur an ciki yaykota yayesina wa kesto kor utasa p ani wa En=os ek yan.

Inanpe kusu ne yakun, kor ramat siknure kuni esanniyo kur anakne ramat turaynu kusu ne; korka, Ku=renkap kusu kor ramat turaynu kur anakne ne anpe siknure kusu ne.

Aynu anakne mosir epitta eyayepirikare wa yaykota yay turaynu hene ki eyaywente hene ki yakanak ne nep ani aeyayepirikarep an ruwe he an?

Korka, Kuani newa Ku=ye itak eyaynikorosina kur an ciki, Aynu Poho yaykota newa kor Mici newa Askanne hawturunpe newa kor nupeki or ta ek hi ta anakne Aynu Poho ne yakka ne kur e=yaynikorosma kusu ne.

Sonno newa, eci or ta Ku=ye; — Kamuy mosir somo nukar pakno ray hi sapke somo ki utar tane teta as wa okay ruwe ne, ari itak.

Tan oruspe a=ye orowa tupesan rerko ehanke pakita, Sinuma anakne Petros hemhem Yoannes hemhem Yakob hemhem tura wa inonno-itak ki kuni kusu nupuri hemesu nisa ruwe ne.

Awa, inonno-itak ki rapoketa kor nanu iporo sinnayno an, orowa, kor mipihi retar wa kiayus nisa ruwe ne.

Orowa, inkar=an, tu aynu Sinuma tura itak kor an, sinen anakne Mose ne,

sinen anak Erica ne ruwe ne; ne utar a=rakur or ta a=nukar, awa, Sinuma Yerusarem kotan ta ki kusu ne mosir kohoppa hi kusu itak nisa ruwe ne.

Petros newa turano okay utar anakne mokor rusuy wa okay, korka, ne utar i=rammaka mos an ciki, Sinuma kor a=rakur hemhem turano roski wa okay tu aynu hemhem nukar.

Orowa, ne utar Sinuma ekohopi wa paye kor okay hi ta, Petros anakne Yesu or ta ene itak hi :— Nispa, ci utar teta okay kuni anpe anakne pirka ruwe ne; kas reppis ci kar as; sinep Aokay kusu, sinep Mose kusu, sinep Erica kusu a=kar, ari itak; sinuma yaykota ye itak eranpewtek ruwe ne kusu ne na.

Orowa, tan itak ye rapoketa niskur ek wa sinuma utar kasi-kamu: awa, niskur or ta ahup ayke isitoma nisa ruwe ne.

Orowa, niskur wano hawe anu wa ene ye hi: Tanpe anak Ku Poho ne,

Ku numkep ne, Sinuma nu yan, ari itak. Orowa, ne haw a=okere ciki Yesu sinen ne an wa a=nukar. Orowa, ne utar nep ka itak somo ki, ne toho ta a=nukar anpe mosma utar or ta ne pakihi ta nure somo ki nisa ruwe ne na.

Orowa, ne simke toho ta nupuri wano rap ciki, poro inne utar Sinuma etunankar nisa ruwe ne.

Awa, inkar=an, inne utar tumuke wano sine Aynu hawe aste wa ene itak hi :— Epakasnu kur, nekon ka newa ku=poho nukan-nukar wa en=kore; sinuma ku=sinen ne poho ne ruwe ne:

orowa, inkar=an, ramat anakne sinuma turen wa ekuskonna hawe aste; orowa, ramat sinuma yasa kusu koysum sanke pakno ki ruwe ne, orowa, poronno piri o wa ayne-ayne oro wano oman ruwe ne.

Ne anpe oasinkere kuni ne E=kor koykar utar ku=koramkor, awa, eaykap pe, ari itak.

Orowa, Yesu ese wa ene itak hi :— Eysokor i sak, ehayta aynu ikiri, henpara pakno eci turano Ku=an wa eyaysiporore ya? E=kor poho ani wa ek yan.

Orowa, naa ek ayne nitne kamuy sinuma hokuste wa toyko macitke nisa ruwe ne. Korka, Yesu anakne ne Icakkere ramat kosakayokar hine hekaci iwankere wa kor mici or ta korpare nisa ruwe ne.

Orowa, utar opitta Kamuy poro pase anpe e=iyokunnure ruwe ne. Korka, utar opitta Sinuma ki iki p enuskari wa okay hi ta, kor koykar utar or ta Sinuma ene itak hi :—

Tan okay itak eci=kisara or ta ahunke yan: inanpe kusu ne yakun, Aynu Poho anakne utar tekehe or ta a=ekosi kusu ne kusu ne na.

Korka, ne utar tap itak eranpewtek, ne anpe iteki aeram' an kuni ne a=nuyna wa an kusu ne kusu ne na: orowa, tan itak kusu uwepekennu kuni isitoma nisa ruwe ne.

Orowa, inan kur iyotta pase kur ne kusu ne ya sekor an upakoyki anpe anakne ne utar tum ta ahun nisa ruwe ne. Korka,

Yesu ne utar kor kewtum ta upaore an anpe eraman kor, sine pon kur uk wa yaykota sama ta ante wa ne utar or ta ene itak hi :—

Nen ne yakka Ku=rehe renkap kusu tan pon kur uk kur anakne En=uk ruwe ne: sama ta, nen ne yakka En=uk kur anakne En=omante kur uk ruwe ne: inanpe kusu ne yakun, opittano eci utar tumke ta an iyotta pon kur anakne, ne kur anak pase ruwe ne, sekor itak.

Yoannes ese wa ene itak hi :— Nispa, E rehe ani nitne kamuy oasinke kur sinen ci nukar; awa, ne kur un turano E os ek somo ki kusu ci hattoki nisa ruwe ne.

Korka, or ta Yesu ene itak hi :— Iteki hattoki yan, inanpe kusu ne yakun, eci epokpa somo ki kur anakne eci turano an ruwe ne kusu ne na, ari itak.

Orowa, Sinuma rik ta auk kuni toho nanihunko a=ueomare kor an wa an hi ta anakne, Sinuma Yerusarem kotan orun oman kuni kusu kor nanuhu atte nisa ruwe ne; awa, kotcake ta sonko kore utar payere:

ayke, ne utar paye wa Samaria un utar kor sine kotan orun ahup wa Sinuma ek kuni etokooyki nisa ruwe ne.

Orowa, Yerusarem kotan orun oman noyne an kusu, ne utar Sinuma uk somo ki nisa ruwe ne.

Orowa, kor koykar utar ne Yakob newa Yoannes anakne tapanpe nukar ciki ene itak hi :— Utarpa, ci utar ikaspaotte hine kanto oro wano ape rapte wa ne utar isamka kuni E ramuosma ya? ani itak.

Korka, Sinuma hosari wa ne utar kosakayokar ruwe ne.

Ayke, mosma an kotan ta paye nisa ruwe ne.

Orowa, ne utar payekay kor an rapoketa sine aynu Sinuma or ta ene itak hi :— Ney ta E oman yakka E os ku=oman kusu ne na, ani itak.

Or ta Yesu ene itak hi :— Cironnup anakne suy kor, rik peka oman cikap anakne rewsi kuni usike kor, korka, Aynu Poho anak sapa eninuy usi ka sak ruwe ne, ari itak.

Orowa, mosma an kur or ta Yesu ene itak hi :— En=os ek yan, ani itak. Korka, oro ta sinuma ene itak hi :— Utarpa, hoskino ku=hosipi wa ku=kor mici tusiri or ta omare kuni ramuosma wa en=kore, ani itak.

Korka, Yesu ne kur or ta ene itak hi :— Raykur anakne raykur tusiri or ta omarere yan; orowa, e oman wa Kamuy mosir assuru aste yan, ari itak.

Orowa, naa mosma an kur ene itak hi :— Utarpa, E os ku=ek kusu ne na, korka, hoski ku=hosipi wa ku=cise ta okay utar uwetutkopak kuni ramuosma wa en=kore, ari itak.

Korka, ne kur or ta Yesu ene itak hi :— Inan kur ne yakka toypusup or ta teke ante wa hosari inkar kur anakne Kamuy mosir kusu upak anpe somo ne ruwe ne, sekor itak.

Rowkos 10

Tan oruspe a=okere ciki Utarpa anakne mosma okay wa niw ikasma e ine hotne niw numke wa yaykota ek kuski nep maciya hene kotan hene tun ranke or ta kor kotcake ta payere nisa ruwe ne.

Awa, or ta ene itak hi :— Nanke kuni usi nuye an korka, monrayke utar moyo ruwe ne: tanpe kusu, Nanke usi kor nispa anakne nanke usi ta monrayke utar payere kuni kusu koramkor yan.

Eci=paye yan; pon hitsuji cikoykip anakne horkew tumu un ahupte koraci eci=payere as na.

Icen o pukuru hene, pusaru hene, ker hene iteki kor yan: sama ta, payekay rapoketa iteki nen ne yakka erankarap yan.

Orowa, nep cise ta eci=ahup yakka hoskino ene itak yan :— Tan cise or ta i=tom an ro.

Orowa, ne cise ta i=tom poho an ciki ne kasike ta e=kor i=tom an kusu ne; somo an ciki ne anpe eci or ta hosipi kusu ne na.

Orowa, ne cise ta eci=rewsi wa ikore an aep ipe hemhem ki iku hemhem ki yan: monrayke kur anakne pummaha uk kuni kur ne ruwe ne kusu ne na.

Orowa, iteki cise pisno or ta paye yan. Sama ta, nep maciya or ta ne yakka eci=ahup, ayke, ne utar eci=uyna ciki, eci=kotcake ta a=ante aep ipe yan;

orowa, ne maciya or ta okay tasum ki utar iwankere wa or ta ene itak yan :— Kamuy mosir anakne eci=koehanke no ek ruwe ne, ani itak.

Korka, nep maciya or ta ne yakka eci=ahup wa okay utar eci=uyna somo ki ciki; ne maciya un pararu or ta eci=soyunpa wa ene itak yan :—

Ci=kor cikiri us eci=kor maciya un koponci poka eci=epeka no ci pirpa ruwe ne: yakka, Kamuy mosir ehanke no ek an sekor anpe eci=eramu yan.

Eci or ta Ku=ye :— Ne toho ta anakne ne maciya kasuno Sodom kotan anak naa kasus no okay kusu ne.

Aa Korazin kotan, aeyaysanpepokas humi! Aa Betsayda kotan, aeyaysanpepokas humi! Inanpe kusu ne yakun, eci or ta Ku=ki kirorope anakne Tiros kotan newa Sidon kotan ta a=kar yakanak ne huskotoy ta hay ani a=kar amip newa uyna or ta rok wa yaykokatpak kusu ne a an.

Korka, koypisi hi ta anakne eani kasuno Tiros newa Sidon kotan kusu naa kasus kusu ne.

Orowa, eani, Kapernaum kotan, eani anakne kanto pakno aerikinte an kusu ne ya?

Hedes pakno e ranke an kusu ne na. Eci=nu kur anakne En=nu ruwe ne: orowa, eci=emaka kur anak En=emaka ruwe ne; orowa; En=emaka kur anakne En=omante kur ne yakka emaka ruwe ne na.

Orowa, ne wa niw ikasma e ine hotne niw anakne yaykopuntek hine hosippa wa ene itak hi :— Utarpa, nitne kamuy poka E rehe kusu ci ki itak nu ruwe ne.

Oro ta Sinuma ene itak hi :— Satan anakne imeru koraci kanto oro wano ran siri Ku=nukar nisa.

Inkar=an, eci utar anakne okokko newa sasori kata oterke kuni, sama ta, epokpap kiroro esapane kuni montum eci=kore as nisa: awa, nep ne yakka sonno newa eci=e=wente somo ki kusu ne.

Korka, tapanpe kusu, ramat utar eci=ki itak nu kusu, iteki eci=yaykopuntek yan; eci=kor rehe anakne kanto oske ta a=nuye wa okay kusu yaykopuntek yan.

Ne i pakita hi ta Sinuma anakne Askanne Ramat ani nupetne, awa, ene itak hi :— Kanto newa mosir Utarpa ne Ku Micihi, Aokay anakne tap okaype wayasnu utar newa ramuan utar wano nuyna wa ayay or ta nukare kusu Ku=koyayirayke as na. Ruwe newa Micihi, tanpe koraci an hi anakne Aokay aesanniyop ne ruwe ne kusu ne na.

Nep ne yakka Ku Mici wano a en=korpare nisa ruwe ne; orowa, Poho anakne nen ne ruwe he an sekor eraman kur Mici mosma isam; sama ta, Mici anakne nen ne ruwe he an sekor eraman kur, Poho newa Poho ramuosma wa or ta eram ante kur isam ruwe ne.

Orowa, kor koykar utar or ta hosari wa arorkisneno ene itak hi :— Eci=nukar okaype inkar eci=sikihi anakne a=nunuke ne:

inanpe kusu ne yakun, eci or ta Ku=ye, inne ueinkar utar newa Mosir sikkasima utar anakne eci=nukar pe nukar rusuy, awa, nukar somo ki; orowa, eci=nu okaype nu rusuy a korka nu somo ki nisa ruwe ne na.

Orowa, inkar=an, sine ikaspaotte pita kur as wa Sinuma koramnukar wa ene itak hi :— Epakasnu kur, ramma okere somo ki inotu ku eykeskoro kuni nekona ku=ki kusu ne ya.

Oro ta Sinuma ene itak hi :— Tuytak or ta hemanta ci-esinnuye wa an a?

Nekona e oroytak ya? Ne kur ese wa ene itak hi :— Sanpe ossi wano hemhem, kewtura ossi wano hemhem, kiroro an pakno hemhem, ramuan pakno hemhem, Utarpa ne e=kor Kamuy omap yan; orowa yayomap koraci a=o ta un kur ne yakka omap yan, ani itak.

Oro ta Sinuma ene itak hi :— Aokay owpekano ese itak nisa ruwe ne, tap koraci ki, yakanak ne eani i=su kusu ne na, ani itak.

Korka, ne kur anakne yaykota yayowpekare rusuy wa Yesu or ta ene itak hi :— Orowa, ku=a=o ta un kur nen ne ruwe he an?

Yesu ese wa ene itak hi; — Sine aynu anakne Yerusarem kotan wano Yeriko kotan orun san nisa ruwe ne: awa, ikka utar oro wano a=sikkasma, ayke, ne utar sinuma atusare wa sirkik,

orowa, ru-ray no ante wa paye nisa ruwe ne. Orowano po, ne ru kari Kamuy kor kenru esapane kur sinen oman; ne kur sinuma nukar ciki oyake un kus wa arpa.

Orowa, suy néno koraci Rebi un kur ne usike kari oman hine nukar kor oyake un kus wa oman nisa ruwe ne.

Korka, Samaria kotan un kur sinen payekay hine ne kur an uske ta ek; awa, sinuma nukar ciki eranpokiwen wa kore,

orowa, oro ta ek wa kor piri kata sum newa tonoto ota wa ne piri kokarkar nisa ruwe ne; sama ta, yaykota kor cikoykip kata ore hine yanto cise orun ani wa eyam no sikkasima nisa ruwe ne.

Orowano, ne simke toho ta tu tenaria sanke wa yanto cise kor nispa or ta kore wa ene itak hi :— Ne kur eyam no sikkasima; orowa, tanpe kasuno e eywanke yakanak ne kuani ku=hosipi hi ta ku=sanke wa e kore as kusu ne na,

ani itak Tan ren tumke ta ne ikka utar oro wano a=sikkasma aynu or ta inan kur ka a=o ta un kur ne ya? Nekona e yaynu ya? sekor Yesu itak.

Oro ta ne kur ene itak hi :— Iranpokiwen wa kore kur ne, ani itak. Oro ta Yesu ene itak hi :— Oman wa eani ne yakka néno koraci kar yan, ani itak.

Orowa, ne utar payekay kor an hi ta, sine kotan orun Sinuma ahun ruwe ne: awa, Maruta ani a=ye sine siwentep anakne kor cise ta Sinuma rewsire nisa ruwe ne.

Ne siwentep or ta Maria ani an rehe kor tures-mat an ruwe ne, sinuma anakne Utarpa kor cikiri samake ta a wa kor itak nu kor an nisa ruwe ne.

Korka, Maruta anakne usayne okaype kusu imontapirekaspa an; ayke, sinuma Yesu or ta ek wa ene itak hi :— Utarpa, ku=tures-mat anakne sinen ku ne po en yaysieywankere siri Aokay ramu-ewnin ruwe? Tanpe kusu sinuma en=ikasuy kuni ne kaspaotte wa en=kore, ari itak.

Korka, Utarpa, ese wa ene itak hi :— Maruta, Maruta, eani anakne inne okaype kusu nisomap wa ramusarak ruwe ne; korka, an kusu ne ap sinep an:

orowa, Maria anakne oro wano auk somo ki pirka usike numke nisa ruwe ne na.

Rowkos 11

Orowa, Sinuma an uske ta an wa inonno-itak ki hi ta, a=okere ciki, koykar kur sinen Sinuma or ta ene itak hi :— Yoannes anakne kor koykar utar inonno-itak ki katu epakasnu koraci un or ta ne yakka epakasnu wa un kore, ari itak.

Ne utar oro ta Sinuma ene itak hi :— Eci utar inonno-itak ki hi ta ene koraci ye :— Mici, E rehe oro ta a=eoripak kuni ne ki wa un kore.

E=kor mosir ekte wa un kore. Kesto kesto ci e kuni aep tanto ne yakka un kore.

Ci=kor ci=kokatpak tusare wa un kore; Ci utar yaykota ne yakka un orowa asohosere utar pisno tusare ruwe ne kusu ne na. Orowa, ci utar anakne iteki a=koramnukar kuni ne ki wa un kore.

Orowa, Sinuma ne utar or ta ene itak hi :— Eci utar tumke ta inan kur ka sine ikatayrotke kur an wa, an noske ta sinuma or ta oman hine oro ta ene itak hi :— Ikatairotke kur, pantak reppis en=erusa wa en=kore;

ku=nimaraha sinen payekay wa en=orun ek, awa, ere kuni aep ku=sak ruwe ne kusu ne na;

orowa, ne cise ta okay kur ese wa ene ye hi :— Iteki en=ramu-sarakka; apa-us ta tane asi wa an, ku=po utar en turano hotke wa okay; ku=hopuni wa e kore as eaykap ruwe ne, ari itak; eci=tumke ta inan kur ka néno ki ya!

Eci or ta Ku=ye, ikatayrotke kur ne wa kusu, tanpe kusu, hopuni wa korpare somo ki yakka, ne kur toyko koramkor kusu hopuni wa kor rusuy pakno korpare kusu ne.

Orowa, eci or ta Ku=ye, Koramkor yan, yakun, eci or ta a=kore kusu ne; hunara yan, yakun, eci=pa; sirkik yan, yakun, eci kusu a=mak kusu ne na.

Inanpe kusu ne yakun, nen i=koramkor kur ne yakka uk, hunara kur pa; sirkik kur or ta a=mak kusu ne.

Orowa inan kur ka eci=tumke ta mici ne yakanak ne or ta kor poho pantak koramkor ciki suma kore ya? sama ta, cep koramkor ciki okokko kore ya?

Cikap-nok koramkor ciki sasori kore ya?

Tanpe kusu eci utar, wen utar eci ne wa pirka anpe eci=po utar or ta korpare katu eraman yakun, kasuno, or ta koramkor utar oro ta kanto un Mici anak kor Askanne Ramat korpare somo ki ya?

Orowa, Sinuma somo itak nitne kamuy oasinke kor an. Awa, ne nitne kamuy oasin ciki somo itak kur itak nisa ruwe ne: ayke, inne utar anakne enuskari nisa ruwe ne.

Korka, Sinuma anakne, nitne kamuy esapane Beeruzebub ani nitne kamuy oasinke ruwe ne ari ye utar okay.

Orowa, mosma okay utar anakne Sinuma koramnukar wa kanto wano an siros nukar rusuy ruwe ne.

Korka, Sinuma anakne utar kor yaynu hi eraman wa oro ta ene itak hi :— Nep mosir ne yakka utaspa uweyayukowpipi ciki awente kusu ne; sama ta, nep cise ne yakka utaspa uweyayukowpipi ciki hokus ruwe ne.

Orowa, Satan ne yakka utaspa uweyayukowpipi ciki, nekona kor mosir okay easkay ya? Kuani anakne Beeruzebub ani nitne kamuy Ku=oasinke ruwe ne ani eci=ye ruwe ne kusu ne na.

Orowa, Kuani anakne Beeruzebub ani nitne kamuy oasinke yakun, eci=poho utar hunna ani ne anpe oasinke ya? Tanpe kusu, ne utar anakne eci=pisi utar ne kusu ne.

Korka, Kuani anakne Kamuy askepet ani nitne kamuy oasinke ciki, Kamuy mosir eci or ta ek nisa ruwe ne.

Okirasnu kur esipopkep kor wa kor casi siruwe an hi ta anakne,

kor pe irammakaka okay: korka, ne kur kasuno naa okirasnu kur ka ek hi ta anakne sinuma annokar kusu ne, orowano, kusu e=yaykopaste hayokpe auk wa oro wano aukpe eymek ruwe ne.

En turano iki somo ki kur anakne En epokpa ruwe ne; En turano uwekarpare somo ki kur anakne sitcari ruwe ne.

Icakkere ramat anakne aynu oro wano oasin ciki, sini usike hunara kusu wakka sak i kus wa oman; ayke, pa somo ki wa, kuani oro wano oasin cise orun Ku=hosipi na, sekor itak.

Orowano ek kor, ne cise a=casnure hine atomtere wa an a=nukar.

Orowa, sinuma oman wa yaykasu no wen arwan ramat uyna kor ne utar ahup wa okay ruwe ne; orowa, ne aynu hoskino an i kasuno i=yos no an i anakne naa wen ne ruwe ne, sekor itak.

Orowa, Sinuma tan oruspe ye kor an hi ta, inne utar tumuke an sine siwentep anakne kor hawe aste wa oro ta ene itak hi :— Aokay sanke honihi hemhem, Aokay non toho hemhem a=nunuke ne ruwe ne, sekor itak.

Korka, Sinuma ene itak hi :— Ruwe un, Kamuy itak nu wa sikkasima utar anakne, ne utar anak makankane a=nunuke ne ruwe ne.

Orowa, Sinuma oro ta inne utar uekarpa kor an hi ta anakne, oro ta Sinuma itak heasi wa ene ye hi :— Tane an aynu ikiri anakne wen ikiri ne: siros nukar rusuy, korka, Yona kusu an siros mosma anak siros a=kore somo ki kusu ne na.

Yona anakne Ninepe kotan un utar kusu siros ne a=kar koraci, Aynu Toho ne yakka tane okay aynu ikiri kusu siros ne akan kusu ne.

Pikata un Mosir esapane siwentep anakne koypisi hi ta tane okay aynu ikiri tura hopuni wa, katpak an sekor esanniyo kusu ne: inanpe kusu ne yakun, sinuma anakne Soromon kor wayasnu anpe nu kusu mosirkes wano ek nisa ruwe ne; ayke, inkar=an, ne anpe kasu

no an ap teta an ruwe ne. Ninepe un utar koypisi hi ta tane okay aynu ikiri turano hopunpa wa katpak an sekor esanniyo kusu ne; inanpe kusu ne yakun, Yona ki upaskuma nu wa e=yaykokatpak nisa ruwe ne, ayke, inkar=an Yona kasuno an kur teta an ruwe ne kusu ne na.

Ratcako uhuyka wa pokna un pu oro omare hemhem ki conpa corpoke ta ante hemhem ki kur isam, korka cise orun ahup utar peker nukar kuni kusu set kata ante ruwe ne.

E=kor netopake kor ratcako anakne e sikihi ne ruwe ne; e sikihi anakne pekasnu ne ciki, e=kor netopake opitta peker esik ruwe ne; korka, ne ap wen ne ciki, e netopake ne yakka ekureok ani esik ruwe ne.

Tanpe kusu, e oske ta okay peker anakne ekureok somo ne kuni esanniyo yan.

Tanpe kusu, e=kor netopake ekureok usike sak no opitta peker ani esik wa an ciki, ratcako anakne kor atte nupeki ani e kotomka peker nukare koraci, e=kor netopake epitta peker esik kusu ne ruwe ne.

Orowa, Sinuma itak rapoketa, sine Parisee un kur anakne turano ipe kusu hotuyekar nisa ruwe ne: awa, Sinuma ahun wa ipe kusu a ruwe ne.

Orowa, Parisee un kur ne anpe nukar ciki, ipe etoko ta Sinuma somo yaske kusu, enuskari.

Oro ta Utarpa ene itak hi :— Tane eci Parisee un utar anakne itanki newa sey-nima soyke huraye; korka eci=onnayke anakne niwen pe newa wenpuri ani esik ruwe ne.

Eci=hayta utar, soyke kar kur anakne onnayke ne yakka kar somo ki ya?

Korka, eunkeraytep kusu onnayke ta okaype kore yan; yakanak ne nep ne yakka eci or ta askanne ne ruwe ne.

Korka, Parisee un eci utar yaysanpepokas humi! inanpe kusu ne yakun, eci utar anakne hakka mun hene uikyo mun hene opitta mosma okay kinrataskep hene ani wanpe un sinep eci=sanke, ayke, ipisi newa Kamuy omap hi eci=esisi ruwe ne; korka, tap okaype eci=ki kusu ne kunip ne, orowa, ne anpe ne yakka mosmano ante kunip somo ne ruwe ne.

Parisee un eci utar, yaysanpepokas humi! inanpe kusu ne yakun, Uekarpa cise or ta iyotta sapane set hemhem, irawketupa uske ta akorankarap hemhem eci konopuru ruwe ne.

Eci yaysanpepokas humi! eci utar nuyna wa an tusiri koraci eci ne, orowa, kasike ta apkas utar anakne ne anpe tusiri ne sekor anpe eramuan somo ki ruwe ne na.

Ikaspaotte pita kur sinen anakne ese wa Sinuma or ta ene itak hi :— Epakasnu kur, tapanpe E ye kor wenno un epeka ruwe ne, ari itak.

Oro ta Sinuma ene itak hi :— Ikaspaotte pita eci utar yaysanpepokas humi! Eci utar anakne sey hokanpakaspa sikehe ani utar sere wa eci utar kor sine askepet ani ne sikehe tomoosma ka somo ki ruwe ne kusu ne na.

Eci utar yaysanpepokas humi! Eci utar anakne ueinkar utar kor tusiri kar, korka, eci=kor ekasi utar ne ueinkar utar ronnu nisa ruwe ne.

Tanpe kusu, eci=ekasi utar iki p kusu eci utar anak pawetesu hemhem ki, or ta ramuosma hemhem ki utar eci ne; ne utar anakne ueinkar utar ronnu wa eci utar ne tusiri kan ruwe ne kusu ne na.

Tanpe kusu Kamuy wayasnu anpe ene itak hi :— Ne utar oro ta ueinkar utar hemhem Apostoro utar hemhem ku=omante kusu ne, ayke, ne utar anakne ne tumuke un serke utar ronnu her her ki, keske hemhem ki kusu ne; tanpe anakne,

mosir heasi wano ecikiki opittano ueinkar utar kor kem,

Aberu kor kem wano Kamuy kor kenru newa yanke set utur ta a=ysamka Zakarias kor kem pakno tane okay aynu ikiri or ta a=hunara kuni kusu ne na: ruwe ne wa, eci or ta Ku=ye, tane okay aynu ikiri or ta a=hunara kusu ne na.

Ikaspaotte pita eci utar yaysanpepokas humi! Eramuan kuni kank eci=uk wa isamka; orowa, eci utar yaykota ahup somo ki, sama ta, ahup kor an utar eci hattoki nisa ruwe ne.

Orowa, Sinuma ne cise soyne ciki kampi-nuye utar newa Parisee un utar toyko Sinuma keske heasi hine inne okay oruspe kusu Sinuma itakte;

Sinuma paroho ani aoytaksakte kuni itak etoko tuye wa okay nisa ruwe ne na.

Rowkos 12

Ne hi ta, ukata uweotereke pakno siri inne topaha utar uekarpa hi ta anakne Sinuma hoskino kor koykar utar or ta ene itak heasi :— Parisee un utar kor pantane yaytupare yan, ne anpe anak kankapkapeka anpe ne ruwe ne.

Korka, a=kamure wa a=nukar somo ki anpe isam, a=nuyna wa a=ermu somo ki anpe isam ruwe ne.

Tanpe kusu, nep ne yakka kunne i ta eci yep anakne peker or ta anu kusu ne; onnayke un tumpu ta kisara or ta eci yep anakne cise kitayke ta assuru a=aste kusu ne.

Sama ta, Ku ikatayrotke eci utar or ta Ku=ye, netopake rayke, orowano nep ne yakka mosma p ki eaykap utar iteki ko-isitoma yan.

Korka, inanpe eci=ko-isitoma kunip ne ya eci=nure as na: Rayke oro wano Gehenna or ta eyapkir montum kor kur isitoma yan; Ruwe un, Sinuma ko-isitoma yan, ani Ku=ye.

Asikne amam e cikap anakne tu issen kusu somo a=eiyok ruwe he an? Awa, amam e cikap sinep ne yakka Kamuy teksama ta a=oyra somo ki ruwe ne.

Korka, eci=sapa us otop katap opitta a=piski wa an ruwe ne. Iteki sitoma yan: inne amam e cikap kasuno eci utar anakne oro an siri an.

Orowa, eci or ta Ku=ye, nen ne yakka utar kotcake ta En eyaypusi kur an ciki Aynu Poho anakne Kamuy hawturunpe kotcake ta ne kur ne yakka eyaypusi kusu ne;

korka, utar kotcake ta En=esikaske aynu anakne Kamuy hawturunpe kotcake ta a=esikaske an kusu ne na.

Orowa, nen ne yakka Aynu Poho epeka itak sanke kur anakne, ne anpe atusare kusu ne, korka, Askanne Ramat koatca kur anak atusare somo ki kusu ne na.

Orowa, utar anakne Uekarpa cise or ta hene, esapane utar or ta hene, montum kor utar or ta hene eci=tak ciki, hemanta ku=ye ya, nekona katu an itak ani ku=ese ya, kusu iteki enisomap yan;

inanpe kusu ne yakun, ne hi ta anakne nekona itak ani eci=itak kusu ne ap, Askanne Ramat eci=epakasnu kusu ne na.

Inne utar tumke ta an sine aynu Sinuma or ta ene itak hi :— Epakasnu kur, ku=aynu irwak anakne eykeskorope en or ta usaraye kuni ne ye wa en=kore.

Korka, ne kur or ta Sinuma ene itak hi :— Aynu, Kuani anakne eci or ta ipisi hemhem ki, usaraye hemhem ki kuni kusu En=kar kur nen ne ruwe he an? ani itak.

Orowa, utar or ta ene itak hi :— Iteki yaykosipuynere kuni ne yayramatte yan: inanpe kusu ne yakun, aynu inotu anakne poronno kor pe okay kusu an anpe somo ne.

Orowa, Sinuma sine itak-mawkuste-itak ne utar or ta ye hi :— Sine oteknu aynu kot toy nuye an no ipehe sipiraspa:

awa, ne aynu kewtum ta yaykosiramse wa ene itak hi :— Nekona ku=ki ya? Ku=ipehe ewmasnu usike ku=sak ruwe ne kusu ne na.

Orowa, tanpe ku=kar kusu ne, ani itak: Ku puhu ku=hokuste wa kasuno poro p ku=kar; orowa, ne oske ta ku=kor amam newa ku=kor pe opitta ku ewmasnu kusu ne na.

Orowa, ku=ramat or ta ene ku=ye hi; Ramat, inne paha kusu poronno okaype aewmasnu wa okay; sini yan, ipe hemhem ki, iku hemhem ki, orowa nucattek wa okay yan, sekor itak.

Korka, ne kur or ta Kamuy ene itak hi :— Hayta kur, tan ukuran e=kor ramat auk kusu ne; orowa, eani etokooyki okaype, hunna kor pe ne kusu ne ya? ani itak.

Yaykota kusu aeoteknup ewmasnu wa Kamuy epeka oteknu somo ne an kur anakne néno koraci ne ruwe ne na.

Orowa, kor koykar utar oro ta Sinuma ene itak hi :— Tanpe kusu, eci or ta Ku=ye, eci=siknu kuni kusu hemanta eci=e ya? sama ta, eci=kor netopake kusu hemanta eci=imi ya? iteki nisomap yan.

Inanpe kusu ne yakun, ramat anakne aep kasuno an ap ne, netopake anakne amip kasuno an ap ne ruwe ne.

Paskur cikap esanniyo yan, ne okaype toyta somo ki, nanke ka somo ki; ewmasnu tumpu hene pu hene sak ruwe ne; Kamuy anakne ne anpe ipere ruwe ne: cikap kasuno hemanta ataye siri eci=okay!

Orowa, eci=tum ta inan kur nisomap wa kusu sine ik pakno kor ramat naa ohor no siknure easkay ya?

Tanpe kusu, iyotta ponpe katap eci=ki eaykap yakun, nep kusu mosma okaype kusu eci=nisomap ruwe?

Nonno sukup katu esanniyo yan; ne anpe monrayke somo ki, isitayki ka somo ki; yakka eci or ta Ku=ye, Soromon ne yakka citomte wa an hi ta anakne tan sine nonno pakno atomte somo ruwe tapan na.

Korka, Kamuy anakne tanto nup or ta okay wa nisatta ape sokot oske ta a=eyapkir mon katap néno mire ciki, ne akkari eci=okay utar somo ne ya, aa eysokor hi pon utar?

Orowa, hemanta eci=e, hemanta eci=ku kuni iteki hunara yan, sama ta, kewtum iteki utumasire yan.

Inanpe kusu ne yakun, mosir uyrup utar opitta ne okaype hunara ruwe ne: korka, tan okaype anakne eci=kor kunip ne sekor eci=kor Mici eraman ruwe ne.

Yakka Sinuma kor mosir hunara yan, orowa, tap okaype opitta eci or ta kasi a=kore kusu ne na.

Pon topaha, iteki isitoma yan; eci or ta mosir a=kore hi anakne eci=kor Mici pirka irenka ne ruwe ne.

Eci=kor pe e=hok wa eunkeraytep kore yan; husko ne somo ki icen o pukuru kar, ikka kur karankeno ek somo ki, sis wente somo ki kanto oske ta okere somo ki aeoteknup ante yan.

Inanpe kusu ne yakun, eci aeoteknup an uske ta eci=kewtum ne yakka an kusu ne kusu ne na.

Eci=kutkor wa okay hine kor ratcako uhuyka wa okay yan;

orowa, eci utar anakne suke iway oro wano hosipi kor nispa untere, ayke, sinuma ek wa apa kokik ciki nani oro ta sarare kuni okay utar koraci okay yan.

Kor nispa ek wa siruwante wa okay a=nukar ussiw ne utar anakne a=nunuke ne ruwe ne: sonno eci or ta Ku=ye, Kor nispa anakne yaykota yay-kutkor wa, ne utar ipe kusu rokte, orowa, ek wa or ta yaysieywankere kusu ne na.

Orowa, sinuma anakne, tutanu an siniwe hi ta ek hene, re otutanu an siruwe hi ta ek hene, néno okay wa nukar ciki, ne uytek utar a=nunuke ne ruwe ne.

Korka, tanpe onnere yan, ikka kur inan pakita ek ya sekor cise kor nispa eraman ciki, siruwante wa cise iteki aopattekka kuni ne kar.

Eci utar ne yakka, etokooyki wa okay yan: inanpe kusu ne yakun, eci=esanniyo somo ki pakihi ta Aynu Poho ek kusu ne na.

Orowa, Petros ene itak hi :— Utarpa, un or ta tan itak-mawkuste-itak E ye ya, opittano okay utar or ta poka E ye ya? ari itak.

Orowa, Utarpa ene itak hi :— Pakihi epa hi ta utar or ta uyna kuni aep kore kusu kor nispa anakne kor cise esapanere ikipniwkes wa wayasnu kur nen ne ruwe he an?

Kor nispa ek wa néno ki wa a=nukar wa an uytek kur anakne a=nunuke ne ruwe ne.

Sonno eci or ta Ku=ye, kor pe epitta esapanere kusu ne na.

Korka, ne ussiw ne kur anakne, kor nispa ek moyre, sekor kewtura ta ye wa awitek-aynu hemhem, awitek-mat hemhem sirkik,

orowa, ipe hemhem ki, iku hemhem ki wa ihoski ciki, ne ussiw ne kur kor nispa anak sinuma ek somo ki sekor esanniyo toho ta, eramuan somo ki pakihi ta ek, ayke, ne kur oattuye wa wen utar turano aymekpe korpare kusu ne.

Orowa, kor nispa kor ikaspaotte eraman wa etokooyki somo ki, ikaspaotte ne yakka néno ki somo ki aussiwnere kur anakne poronno ani akokik kusu ne;

korka eramuskari no akokik kuni puri ki kur anakne moyono ani akosirikik kusu ne na. Orowa, or ta poronno a=korpare kur oro wano poronno auk kusu ne: poronno sikkasmare kur oro wano naa poronno auk kusu ne ruwe ne na.

Kuani anakne siri kata ape Ku=osura kuni kusu Ku=ek; awa, ape anakne a=re okere ciki, nekona Ku=ki ya?

Korka, uk kuni paptisma an, ne anpe a=ueomare okere pakno hemanta Ku=ramu-pekamam humi!

Mosir kata i=tom Ku=kore kuni kusu Ku=ek sekor eci=yaynu ya? Somo, eci or ta Ku=ye, upipi ante kusu ne na:

inanpe kusu ne yakun, tewano poka sine cise ta asikne niw okay wa utaspa upipi, ren anakne tun epeka, tun anakne ren epeka no upipi kusu ne na.

Ona anakne okkay-po epeka, okkay-po anak ona epeka; unu anakne matne-po epeka, matne-po anak unu epeka; siwto-hapo anakne kosmat epeka, kosmat anakne siwto-hapo epeka wa uko-upipi kusu ne na.

Orowa, suy inne utar or ta Sinuma ene itak hi :— Cuppok ta niskur hetuku siri eci=nukar ciki, apto ek, ani nani eci=itak, orowano néno an ruwe ne.

Sama ta, pikata un rera ruy siri eci=nukar ciki, siri sesek ne kusu ne, ani eci=ye; orowano néno an ruwe ne.

kankapkapeka utar, mosir newa kanto kotor uwante katu eci=eraman; korka, nep kusu pakihi uwante katu eci=eranpewtek ya?

Orowa, nep kusu eci utar yaykota owpekap kusu somo ko-ipisi ya?

Orowa, ikineypeka, iteki e epokpa kur anakne koypisi kur or ta e tak wa, ne ipisi kur anak yaku kor kur or ta e ekosi, orowa, ne yaku kor kur anakne upakasnu cise ta e ahunke kuni ne e epokpa kur turano sapanekur or ta oman hi ta, ru hontom ta okay rapoketa ne kur oro wano a=honnere kuni ne kar yan.

Sonno e or ta Ku=ye, sine reptos pakno an anpe ne yakka opitta somo e sanke pakno, ne wano oar e soyne somo ki kusu ne na.

Rowkos 13

Ne pakita Pirato anakne Kamuy yankep newa Gariraya un utar kor kem ukopoyere oruspe Sinuma nure utar arki ruwe ne.

Awa, Sinuma ese wa ene itak hi :— Ne okaype ani a=ramusitnere kusu ne Gariraya un utar anak mosma okay Gariraya un utar kasuno katpak kor utar ne ani eci=yaynu ya?

Somo, eci or ta Ku=ye: korka, eci utar yaykokatpak somo ki yakanak ne, opitta néno koraci a=ysamka kusu ne na.

Sama ta, kasike ta Siroam un siruwe cise hokus wa a=ronnu tupesan niw ikasma wa niw anakne Yerusarem kotan ta opittano okay utar kasuno wen utar ne ani eci=yaynu ya?

Somo, eci or ta Ku=ye: korka, eci utar yaykokatpak somo ki yakanak ne, opitta néno koraci a=ysamka kusu ne na.

Orowa, Sinuma tan itak-mawkuste-itak ye hi :— Sine aynu anakne kor hat toyta aetoyta wa an sine icijiku cikuni kor; awa, kasike ta ipe ao kuni ramu wa ipehe hunara kusu ek, ayke, ipehe sak ruwe ne.

Orowa, toyta kur or ta Sinuma ene itak hi :— Inkar=an, Kuani re pa tan icijiku cikuni ipe o kuni ku=ramu wa ipehe hunara kusu ku=ek, awa, ipehe isam ruwe ne: ne anpe otuye yan; nep kusu ne anpe ne yakka raka isam no toy kusu aerannakka an ruwe he an?

Orowa, oro ta sinuma ese wa ene itak hi :— Nispa, tan pa ne yakka iteki ekottanu wa en=kore, ne okari ku=owri wa temmun ku=omare kusu ne kusu ne na:

orowano, ipe o yakanak ne, pirka; tampa kusu somo ipe o yakanak ne a=otuye kusu ne na, ari itak.

Orowa, Sini toho ta Sinuma anakne sine Uekarpa cise ta an wa epakasnu kor an.

Awa, tupesan pa ikasma wan pa utur ta katcak ramat kor sine siwentep an; ayke, ne siwentep siri ikkewe-komo kusu oar yaykota ikkew turi eaykap ruwe ne.

Yesu anakne ne siwentep nukar ciki hotuyekar wa or ta ene itak hi :— Siwentep, e=kor katcakpe a=pita ruwe ne, ari itak.

Orowa, kasike ta Sinuma anakne tekehe ante: awa, nani, ne siwentep ikkewe a=turi wa Kamuy ko-oripak nisa ruwe ne.

Orowa, Yesu anakne Sini toho ta iwankere ki kusu Uekarpa cise esapane kur iruska wa inne utar or ta ene itak hi :— Or ta utar monrayke kuni to-ho iwan toho okay: tanpe kusu, ne toho ta eci=arki wa aywankere yan, iteki Sini toho ta arki yan, ari itak.

Korka, Utarpa anakne ne kur or ta ese wa ene itak hi :— Kankapkapeka utar, Sini toho ta opittano okay eci utar anakne kitci oro ta a=sirkote wa okay kor peko hene, kor ropa hene pita wa wakka an usike un ani somo ki ya?

Orowa, tupesan pa ikasma wan pa utur ta Satan ani a=tupetupe wa an Abraham matne-po ne tan Siwentep anakne Sini toho ta tan katcakpe kusu a=pita kusu ne ap somo ne ya?

Orowa, Sinuma tan itak ye ciki Sinuma epokpa utar opitta ayaynikorosmare nisa ruwe ne: orowa, inne utar opitta Sinuma ki a=rakur an okaype eyaykopuntek nisa ruwe ne na.

Tanpe kusu, Sinuma ene itak hi :— Kamuy mosir anakne nep koheraye ya! Nep or ta Ku koherayere kusu ne ya?

Aynu uk wa kot toy or ta omare sine karasi piyehe koheraye ruwe ne; ne anpe hetuku wa cikuni ne, orowano, rikun cikap ne tekehe kata rewsi nisa ruwe ne.

Orowa, Suy itak hi :— Nep or ta Kamuy mosir Ku koherayere ya?

Siwentep uk wa amam koho re conpa oske ta nuyna, ayke, ne koho opitta sipuskere pantane koheraye ruwe ne, ari itak.

Orowa, Sinuma anakne Maciya hemhem, kotan hemhem kus wa epakasnu hine Yerusarem kotan orun payekay nisa ruwe ne.

Awa, sinen anakne Sinuma or ta ene itak hi :— Utarpa, kasi-a-opiwki utar moyo ruwe he an?

Orowa, utar or ta Sinuma ene itak hi :— Hutne apa or ta ahup kuni etusmak yan: inanpe kusu ne yakun, eci or ta Ku=ye, inne utar ahup kuni hunara kusu ne, korka, ahup eaykap.

Orowano, cise kor nispa hopuni wa apa-us ta asi okere ciki, ayne, eci utar anakne soy ta roski heasi wa apa-us ta sirkik wa ene itak hi :— Utarpa, un or ta apa sarare wa un kore, ani eci=ye hi ta; ne hi ta Sinuma eci or ta ese wa ene itak kusu ne hi :— Eci utar anak nen ne ruwe? Ne wano eci=arki ya Ku=eranpewtek, ari ye;

ne hi ta anakne eci=ye heasi hi anak ene ani ne kusu ne hi :— E teksam ta ci utar ipe hemhem ki, iku hemhem ki, orowano, Aokay anakne ci kor maciya or ta epakasnu nisa ruwe ne na;

orowa, Sinuma ene itak kusu ne hi :— Eci utar ne wano arki ya ku=eranpewtek ani ku=itak; wen-puri ki utar, En=oyake un paye yan.

Abraham, Isaak, Yakob newa opittano okay ueinkar utar anakne Kamuy mosir ta okay wa, eci utar yaykota soy ta asoyunpare siri eci=nukar ciki, ne hi ta cis anpe hemhem an, nimaki niyorkar hemhem an kusu ne na.

Orowano, utar anakne cupka wano hemhem, cuppok wano hemhem, arutor wano hemhem, pikata wano hemhem arki wa Kamuy mosir or ta rok kusu ne na.

Orowa, inkar=an, i=yos no okaype anakne hoskino ne kusu ne, hoskino okay wa i=yos no ne kusu ne utar ka okay ruwe ne.

Ne pakiheta anakne Parisee un utar arki wa Sinuma or ta ene itak hi :— Oyak ta paye yan, tewano oman, Herod anakne E rayke kuni yaynu wa okay ruwe ne kusu ne na, ari itak.

Ne utar oro ta Sinuma ene itak hi :— Eci=paye wa ne cironnup or ta ene ye hi :— Inkar=an, Kuani tanto pene nisatta hene nitne kamuy Ku=oasinke hemhem ki, tasum utar iwankere hemhem ki ruwe ne, orowa, oyasim ne ciki a=okere ruwe ne.

Yakka, tanto hemhem nisatta hemhem, oyasim hemhem, Kuani payekay kuni kusu ne ap: inanpe kusu ne yakun, Ueinkar kur anakne Yerusarem kotan soyke ta a=ysamka eaykap ruwe ne.

Aa Ueinkar utar ronnu hemhem ki, oro ta a=payere utar or ta suma kopiyekar hemhem ki Yerusarem kotan, Yerusarem kotan! Niwatori-cikap poka kor tekkup corpoke ta yaykota kor cikappo uekarire koraci, henpak suy Kuani ne yakka eci=kor poho uekarire rusuy, yakka eci=kopan ruwe!

Inkar=an, eci=kot cise anakne eci or ta a=ante: korka, eci or ta Ku=ye, Utarpa rehe ani ek kur anakne a=nunuke ne, ari an itak ani eci=ye pakno tewano somo eci En=nukar kusu ne na.

Rowkos 14

Orowa, Sinuma anakne Sini toho ta aep ipe kusu Parisee un utar kor sine esapane kur kot cise ta an, awa, utar anak Sinuma orun osit-kurkot nisa ruwe ne.

Ayke, inkar=an, Sinuma kotcake ta suy ki tasum ki sine aynu an.

Orowa, Yesu ese wa kaspaotte pita utar newa Parisee un utar or ta ene itak hi :— Sini toho ta iwankere ki hi anakne kaspaotte néno an anpe ne ya? somo ne ya? sekor itak.

Korka, ne utar mo no okay nisa ruwe ne. Orowa, Sinuma ne kur uk, ayke, iwankere wa omante ruwe ne.

Orowa, ne okay utar or ta Sinuma ene itak hi :— Eci utar tumke ta inan kur ka kor ropa hene peko hene sinpuy or ta hacir yakun Sini toho ta nani ne anpe yanke somo ki ya? ani itak.

Orowa, suy ne utar tap okay itak pe kusu ese ki eaykap nisa ruwe ne.

Orowa, ne hi ta ahotuyepakara utar anakne iyotta sapane okay set numke siri Yesu esanniyo ciki, or ta sine itak-mawkuste-itak ye wa ene itak hi :—

Nen ka suke iway or ta eani hotuyekar ciki iyotta sapane set or ta iteki rok yan; inanpe kusu ne yakun, eani kasuno a=eoripak an kur a=hotuyekar,

ayke, ne kur hemhem eani hemhem hotuyekar kur e or ta ek wa ene itak hi :— Oyak ta oman, tan kur rokte yan, sekor itak: orowano, eani anakne yaynikorosma wa iyotta rata an uske ta a kusu ne.

Korka, eani a=hotuyekar ciki e oman wa iyotta rata an uske ta a yan; orowano, e hotuyekar kur ek wa e or ta ene itak hi :— Ikatairotke kur, naa sapane usike un ek wa en=kore, ani itak; yakne ipe kusu rok utar kotcake ta a=eoripak an kusu ne na.

Inanpe kusu ne yakun, nen ne yakka yaykota yayrikante kur anakne a=ramte kusu ne; orowa, yaykota yayramte kur anakne a=rikta ante kusu ne na.

Sama ta, ipe kusu Sinuma hotuyekar kur or ta ne yakka ene itak hi :— Tokap ipe hene, tunne ipe hene, e kar ciki, e ikatayrotke utar hemhem, irwak hemhem, apaha utar hemhem, a=o ta un oteknu utar hemhem, iteki hotuyepakara yan: ne utar hotuyepakara ciki, suy aokay a=hotuyekar wa ayaiyattasa an kusu ne na.

Korka, marapto e kar ciki, otek-sak utar hemhem, her utar hemhem, yayewen utar hemhem, siknak utar hemhem hotuyepakara yan;

yakanak ne aokay a=nunuke an kusu ne; inanpe kusu ne yakun, ne utar anakne eani kusu yaiyattasa eaykap: orowa, owpeka utar hetopo-siknu hi ta, eani aeyaiyattasa an kusu ne kusu ne na.

Orowano, ipe kusu turano rok utar un sine aynu anakne tap okaype nu ciki, Sinuma oro ta ene itak hi :— Kamuy mosir ta aep ipe kusu ne kur anak a=nunuke ne ruwe ne.

Korka, oro ta Yesu ene itak hi :— Poro marapto kar wa inne utar ahupte kuni sine aynu an;

awa, ne marapto sipini a=okere ciki or ta arki kuni aeahupte utar or ta kor uytek kur omante wa ene itakte hi :— Arki yan; tane marapto etokoaoyki wa an na, ani itakte.

Orowa, utar opitta sine ikinne yayunaske heasi ruwe ne. Oro ta hoskino an kur anakne :— Kuani anak toy ku=hok, awa, ku=oman wa ne anpe ku=nukar kusu ne ap, nekon ka newa somo ku=ek kuni yayunaske ku=ki na, ani itak.

Orowa, mosma an kur ene itak hi :— Kuani anakne asikne tup ranke peko ku=hok, awa, ne anpe uwante kuni kusu ku=oman kusu ne na: nekon ka newa somo ku=ek kuni yayunaske ku=ki na, ari itak.

Orowa, mosma an kur ene itak hi :— Kuani anakne maci ku=ahupkar nisa, tanpe kusu ek eaykap ruwe ne, sekor itak.

Orowano, ne uytek kur ek wa tap oruspe kor nispa nure nisa ruwe ne na. Tata or ta cise kor nispa iruska wa kor uytek kur or ta ene itak hi :— Tunasno maciya un para ru or ta newa hutne ru or ta e oman wa irapokkari utar hemhem, yayewen utar hemhem, siknak utar hemhem, her utar hemhem eteun tura yan, ari itak.

Orowano, uytek kur ene itak hi :— E ikaspaotte koraci aki na, yakka usike an ruwe ne, ani itak.

Oro ta kor nispa ene itak hi :— Ku=kot cise a=esikte kuni kusu para ru or ta hene, ankura an usike or ta hene, e oman wa utar ahup kuni ne ki yan,

inanpe kusu ne yakun, e or ta Ku=ye, marapto or ta aeahupte kuni a=ye utar sinen ka ne marapto sapke somo ki kusu ne na, sekor itak.

Orowa, inne topaha utar Sinuma turano paye:

ayke, Sinuma hosari wa or ta ene itak hi :— En=orun ek kur anakne yaykota kor ona hemhem, unu hemhem, po utar hemhem, okkay aynu irwak hemhem, matne aynu irwak hemhem, sama ta, yaykota kor ramat etunne somo ki ciki, En=koykar kur ne eaykap ruwe ne.

Nen ne yakka yaykota tor utasa p ani wa En=os ek somo ki kur anakne En=koykar kur ne eaykap ruwe ne.

Eci utar tumuke an inan kur ka siruwe cise kar kusu ne kuni ramu yakanak ne, hoskino a wa kar kusu okaype upak an ya somo ya nukar kuni ne ne atayehe esanniyo somo ki ya? somo ne ciki,

asama a=ante wa ne cise kar okere eaykap siri nukar utar opitta sinuma orun e=oya-itak heasi wa ene ye hi :—

Tan kur anakne cise kar heasi, korka, okere eaykap pe, ani ye.

Sama ta, inan Mosir sikkasima kur anakne paye wa mosma okay Mosir sikkasima kur tura kotumi kor ciki, hoskino rok wa sine ici man nin ne aynu ani kotumi kor kusu ek tu ici man nin ne aynu ukotumi kor easkay ya somo ya ukoramkor somo ki ya?

Somo ne yakun, Sinuma naa e=hankeko no an rapoketa i=tom koramkor kuni ne utar payere ruwe ne.

Tanpe kusu, tap koraci eci utar tumuke an nen ne yakka opittano okay yaykota kor pe emaka somo ki yakun, En=koykar kur ne eaykap pe ne ruwe ne.

Tanpe kusu, sippo anakne pirka ruwe ne: korka, sippo ne yakka pan ne ciki nep ani

mawehe a=omare ya? Toy kusu ne yakka tuymamintara kusu ne yakka raka i=sanpe ne ruwe ne: ne anpe soy ta osura ruwe ne. Nu kuni kisara kor kur nu yan.

Rowkos 15

Orowa, opittano okay Yaku-etaye utar hemhem, ci=kokatpak utar hemhem Sinuma nu kusu karankeno arki kor an ruwe ne.

Awa, Parisee un utar newa kampi-nuye utar newa oromam wa ene itak hi :— Tan kur anakne ci=kokatpak utar tura wa ukoyram no ipe ruwe ne, sekor itak.

Orowa, Sinuma ne utar or ta tan itak-mawkuste-itak ye wa ene itak hi :—

Eci utar tumke ta inan kur ka asikne hotne hitsuji cikoykip kor wa ne okay sinep turaynu ciki, sinepesan ikasma wan e asikne hotne cikoykip kim ta ante wa oman hine pa pakno ne aturaynup hunara somo ki ya?

Orowa, apa ciki yaykopuntek wa yaykota kor tapsutu kata ani ruwe ne.

Orowa, uni un ek kor, nimaraha newa aun utar uekarire wa oro ta ene itak hi :— En turano yaykopuntek wa en=kore, a=turaynu ku hitsuji cikoykip apa nisa ruwe ne kusu ne na, sekor itak.

Eci or ta Ku=ye, tap koraci yaykokatpak kuni somo ki sinepesan ikasma wan e asikne hotne owpeka utar kusu kasuno, sine ci=kokatpak kur yaykokatpak kusu an nupetne anpe anakne kanto oske ta naa an ruwe ne na.

Suy, inan siwentep anakne trakma wanpe kor wa ne sinep turaynu ciki, ratcako uhuyka wa so nunuye hine pa pakno irammakaka hunara somo ki ya?

Orowa, ne anpe pa yakun, kor nimaraha newa aun utar uekarire wa :— Ku=turaynu trakma apa kusu en turano yaykopuntek wa en=kore, sekor itak.

Tap koraci eci or ta Ku=ye, ci=kokatpak an sine kur yaykokatpak ciki Kamuy uytekpe kotcake ta nupetne anpe an ruwe ne na.

Orowa, Sinuma ene itak hi :— Tu po kor sine aynu an: poniwne kur anakne mici orun ene itak hi :—

Mici, ku=uk kuni ruokakep usaraye wa en=kore, ani itak.

Orowa, kor pe usaraye wa po utar or ta korpare nisa ruwe ne. Ponno siran kor poniwne kur anakne kor pe opitta uekarire hine tuyma mosir orun oman, ayke, ne hi ta hoiyo wa kor pe opitta e=hocari nisa rawe ne.

Orowa, opitta eywanke okere ciki ne mosir ta poro keman hetuku ruwe ne, awa, ne kur kusu eysiramnep an ruwe ne.

Orowa, sinuma oman wa ne mosir un sine aynu or ta a=eyay yatoynere, ayke, puta respa kuni kusu ekira un a=omante nisa ruwe ne.

Awa, puta e pus e wa yaykironnure rusuy wa an, orowa, nep ka korpare kur isam ruwe ne.

Korka, sinuma yaynukara wa ene itak hi :— Ku=kor mici henpak niw ne uytek utar kor wa ne utar kironnu pakno aep kor wa ikasma wa an, awa, kuani teta ku=an wa ray etokooyki na!

Kuani ku=hopuni wa ku=mici orun ku=arpa, ayne, ene itak ku=ki hi :— Ku=mici, kuani anakne Kamuy epeka no hemhem, e teksama ta hemhem,

katpak ku=ki, awa, e poho ari a=ye kuni ku=upak somo ne: e uytek kur néno en=kar wa en=kore, ani ku=itak kusu ne na.

Orowa, sinuma hopuni wa kor mici orun ek nisa ruwe ne. Koro ta, naa e=hankeko no an hi ta, kor mici anakne sinuma nukar, ayke, eranpoken kaspa hine hoyupu wa rekuci ruyruye wa copcopse-kar ruwe ne.

Orowa, poho anakne sinuma orun ene itak hi :— Mici, kuani Kamuy epeka no hemhem, e teksama ta hemhem katpak ku=ki: tane e poho ari a=ye kuni ku=upak somo ne ruwe ne.

Korka, mici anakne ussiw ne utar orun ene itak hi :— Tunasno iyotta pirka amip kor wa ek wa sinuma mire; tek-un-kani teke or ta unu, orowa, kema or ta ker uste yan:

sama ta, mimus pon peko ninpa wa ek wa rayke,

orowa, ci ipe as wa nucattek an ro: inanpe kusu ne yakun, tan ku=po anakne ray wa isam, awa, kanna siknu wa an: a=turaynu wa an, awa, kanna apa nisa ruwe ne kusu ne na. Orowa, ne utar yaynucattek heasi ruwe ne.

Ayke, kiyanne kur anakne toy or ta an: awa, sinuma unihi ehanke no ek ciki, tun un hawe newa tapkar hura nu nisa ruwe ne.

Ayne, sine ussiw ne kur hotuyekar wa tap okaype anak nekona anpe ne ya? sekor uwepekennu nisa ruwe ne.

Oro ta ne kur ene itak hi :— E akihi ek an ruwe ne: tasum somo ki no tumasnu wa ek kusu e=kor mici mimus ponpeko raykere nisa ruwe ne na, ari itak.

Korka, sinuma iruska wa cise orun ahun somo ki: orowa, kor mici soyne wa sinuma ahun kuni onisnisi.

Korka, sinuma ese wa kor mici orun ene itak hi :— Inkar=an, kuani tan inne pa uturu e or ta ku yaysieywankere nisa, awa, tane pakno e ye ikaspaotte ku=oterke ka somo ki; yakka, kuani ku ikatayrotke utar tura nucattek kuni kusu pon yanke ne yakka e en=kore ka somo ki,

awa, ocakot utar kusu e=kor pe etarka isamka tan e=kor poho ek ciki, sinuma kusu mimus pon peko e rayke nisa ruwe ne.

Oro ta sinuma ene itak hi :— Ku=poho, eani anakne ramma en turano an, orowa, nep ku=kor pe ne yakka opitta e=kor pe ne ruwe ne.

E akihi anak ray wa kanna siknu, a=turaynu wa kanna-suy apa nisa ruwe ne, tanpe kusu, nucattek hemhem ki, yaykopuntek hemhem ki anpe anakne, aki kunip ne ruwe tapan na.

Rowkos 16

Orowa, kor koykar utar or ta Sinuma ene itak hi :— Sine oteknu kur an, ayke, or ta cise epunkinere kusu an uytek kur an; awa, ne uytek kur anakne kor nispa kor pe koatca kor an ani an anpe ani nispa or ta a=eiyonnuppa nisa ruwe ne na.

Tata or ta sinuma ne kur hotuyekar wa or ta ene itak hi :— Eani kusu an ku=nu oruspe nekona anpe ne ya? Cise epunkine kusu okay e esanniyop en=nure yan, tewano eani ku=kot cise a=epunkinere eaykap ruwe ne kusu ne na, ani itak.

Orowa, ne kur anakne kor kewtum ta ene itak hi :— Nekona ku=ki kusu ne ya? Ku=kor nispa en=emaka ruwe ne kusu ne na. Toy ku ta kuni ku=tursak ruwe ne; orowa, ku=iyahup kusu ku=yaynikorosma ruwe ne.

Kuani a en=emaka oro wano mosma okay utar kot cise or ta en ahunkere kuni nekona ku=kar ya ku=ositciw na, sekor kewtura ta itak.

Orowa, sinuma anakne kor nispa oro wano asosere utar sinen ranke hotuyekar, ayke, hoskino an kur or ta ene itak hi :— Ku=kor nispa kusu e

soserep anakne pakno an a? Oro ta, Sum asikne hotne conpa pakno ne, ani itak. Ne kur or ta sinuma ene itak hi :— E=kor sanniyo-kampi uk wa casnu no a hine wan e re hotne conpa ani nuye yan, sekor itak.

Orowa, mosma kur or ta, ne pakno aesosere ya? ani itak. Oro ta, komunki asikne hotne conpa ne ruwe ne, sekor i=tat. Orowa, ne kur or ta sinuma ene itak hi :— E=kor sanniyo-kampi uk wa ine hotne conpa ani nuye yan, ani itak.

Orowa, kor nispa anakne, ne owpeka sak cise epunkine uytek kur wayasnu no ki nisa ruwe ne kusu, iramye nisa ruwe ne na; inanpe kusu ne yakun, peker un poho kasuno anakne mosir un poho kor ikiri ta naa wayasnu wa okay ruwe ne kusu ne na.

Suy, eci or ta Ku=ye, ne anpe isam kusu ne ciki, siokere somo ki osiroma hi orun eci=ahuptere kuni kusu owpeka sak i=kor ani yaykota kusu ikatayrotke utar kar yan.

Iyotta ponpe kusu ikipniwkes kur anakne poro p kusu ne yakka ikipniwkes ruwe ne; orowa iyotta ponpe kusu owpeka sak kur anak poro p kusu ne yakka owpeka sak pe ne ruwe ne na.

Tanpe kusu, eci utar anakne owpeka sak no an i=kor kusu ikipniwkes somo ki yakun, sonno anpe eci sitkasimare kur nen ne ruwe he an?

Sama ta, mosma kur kor pe kusu ikipniwkes somo ki yakun, yaykota eci=kor pe eci=korpare an kur nen ne ruwe he an?

Tu sapanekur oro ta yaysieywankere easkay uytek kur isam, yakanak ne, sinen kowen, sinen to-omap; sinen ko-oskoro, sinen etunne kusu ne na. Eci utar okay, Kamuy hemhem, aeoteknup hemhem tup ne kane or ta yaysieywankere eaykap ruwe ne.

Orowa, icen omap Parisee un utar anakne opittano okay tap oruspe nu, awa, Sinuma emina esapse nisa ruwe ne.

Ayke, Sinuma ne utar or ta ene itak hi :— Eci utar anakne utar teksama ta yaykatpak sakte ruwe ne, korka, Kamuy anak eci=kor kewtum eraman: inanpe kusu ne yakun, utar tumke ta ariknarep anakne Kamuy teksama ta aetunnep ne ruwe ne kusu ne na.

Tuytak newa uweinkarape anakne Yoannes pakno an; ne hi ta wano Kamuy mosir kusu an Pirka sonko ewpaskuma a an, orowa, opittano ahup utar anakne yaykoniwen wa ahup ruwe ne.

Korka, tuytak un sine iyotta ponpe hacir kasuno kanto newa toytoy isam anpe isayka ruwe ne.

Inan kur ne yakka kor maci uosurpa wa mosma okay siwentep ani maci ne kar kur anakne omoynu kor ruwe ne: sama ta, kor hoku oro wano a=osurpa siwentep ahupkar kur ne yakka omoynu kor ruwe ne na.

Orowa, kesto irammakaka okay hure amip newa saranpe amip mi sine oteknu aynu an:

orowa, ne oteknu kur kor ipe set wano rapapsep ani

yay-ipere rusuy hup esik no oma Razaros ani an rehe kor sine iyahupkar kur sinuma casi apa samake ta a=ante nisa ruwe ne: ruwe un, seta poka arki wa sinuma kor piri kemkem nisa ruwe ne.

Okake ta, ne iyahupkar kur anakne ray, orowa, Kamuy uytekpe sinuma kor wa paye hine Abraham upsoro ta ante nisa ruwe ne: orowa, ne oteknu kur ne yakka ray wa tusiri oro a=omare nisa ruwe ne.

Orowa, sinuma Hedes oske ta panakte wa an, awa, siki hepuni hine kor upsoro ta Razaros kor Abraham kattuymano okay siri nukar nisa ruwe ne.

Orowa, sinuma hawe aste wa ene itak hi :— Mici Abraham, en=eranpokiwen wa en=kore, Razaros anakne kor askepet etu wakka oro omare hine ku=kor parunpe memamka kuni kusu omante wa en=kore; tan ape nuy oske ta ku ayuninka ruwe ne kusu ne na.

Korka, Abraham ene itak hi :— Poho, eani kanna mosir ta e an rapoketa e=kor pirka okaype e=kor nisa ruwe ne, orowa, Razaros anakne néno koraci wen okaype kor nisa ruwe ne hi eskarun yan: korka, tane anak sinuma teta an wa a=omaoma wa an, eani anakne ayuninka wa an na.

Sama ta, tan okaype mosma, ci utar newa eci utar utur ta poro suy aatte wa an, te wano eci=orun paye rusuy utar paye eaykap kuni kusu, sama ta, toan wano un orun kus rusuy utar arki eaykap kuni kusu ne na, sekor itak.

Orowa, sinuma ene itak hi :— Tanpe kusu, mici; ku=kor mici cise orun sinuma omante kuni ku=koramkor na;

inanpe kusu ne yakun, aynu irwak asikne niw ku=kor: ne utar iteki tan panakte an usike un ahup kuni ne oro ta pawetesu kire wa en=kore, sekor itak.

Korka, oro ta Abraham ene itak hi :— Ne utar or ta Mose newa Ueinkar utar okay; ne utar anakne sinuma utar nu yak pirka, ani itak. Orowa,

ne kur ene itak hi :— Somo, mici Abraham: korka, raykur oro wano sinen oman ciki, ne utar yaykokatpak kusu ne, sekor itak.

Oro ta sinuma ene itak hi :— Ne utar anakne Mose newa Ueinkar utar nu somo ki yakun, ray oro wano sinen hetopo-siknu yakka inu somo ki kusu ne na, sekor itak.

Rowkos 17

Orowa, Sinuma anakne kor koykar utar or ta ene itak hi :— Epetchiurep somo ek katu anakne aeaykappe ne ruwe ne: korka, ne anpe ekte kur anakne aeyaysanpepokas humi!

Ne kur anak teta okay nokan utar un sinen epetciwre kasuno, sinuma rekuci or ta suma-nisu a=wn hine atuy or ta a=eyapkir hi anakne kur kusu naa pirka ruwe ne.

Eci=yaytupare yan: e=kor aynu irwak katpak ki ciki kopao yan; orowa, sinuma yaykokatpak yakun tusare yan.

Sine to ta arwan suyne e epeka katpak ki wa arwan suyne e or ta hosipi hine :— Ku=yaykokatpak ruwe ne, ani itak yakun, sinuma tusare yan.

Orowa, Apostoro utar anakne Utarpa or ta ene itak hi :— Ci=kor eysokor hi naa porore wa

un kore, ari itak. Orowa, Utarpa ene itak hi :— Karashi piyehe pakno an eysokor hi eci=kor yakun, tan sikaminos cikuni or ta :— Eani a=rispa wa atuy oske ta aetoyta yan, ani an itak ani ye yakun, ne anpe eci=ye itak nu kusu ruwe ne.

Korka, eci=tumke ta inan kur toypusup kor hene ki, hitsuji cikoykip respa hene ki ussiw ne kur kor hine, ne kur okimun san wa ek ciki, sinuma oro ta :— Nani ek wa ipe kusu a yan ani ye kur anak nen ne ruwe?

korka, somo néno ki wa sinuma or ta ene itak hi :— Ku=ipe kuni aep etokooyki yan, orowano kut kor wa ku=ipe hemhem ki, iku hemhem ki eramusinne pakno en or ta yaysieywankere yan: orowa, okake ta eani ne yakka ipe hemhem ki, iku hemhem ki kusu ne, ani an itak ani sinuma or ta ye somo ki ya?

Kor ussiw ne kur anakne a=kaspaotte néno ki kusu or ta sinuma koyayirayke ya?

Tanpe koraci eci utar ne yakka eci=ki kuni kusu a=ekaspaotte wa an okaype opitta eci=ki okere ciki :— Ci utar anakne raka isam ussiw ne utar ci ne; ci ki kusu ne kuni an okaype ci ki nisa ruwe ne ani an itak ani ye yan.

Orowa, ne utar Yerusarem kotan orun payekay kor an hi ta anakne, Sinuma Samaria mosir newa Gariraya mosir tumuke kus wa an nisa ruwe ne na.

Awa, sine kotan ahun hi ta tuymano an uske ta roski wa okay munin tasum ki utar wa niw Sinuma etunankar:

ayke, ne utar hawe aste wa ene itak hi :— Yesu, Nispa, un eranpokiwen wa un kore, ari itak.

Sinuma ne utar nukar ciki, oro ta ene itak hi :— Eci=paye wa Kamuy kor kenru esapane utar or ta yaynukare yan, ani itak. Orowa, ne utar paye rapoketa, aaskannere nisa ruwe ne.

Orowa, ne utar tumke ta an sinen anakne yaykota iwanke no an siri nukar ciki, ruy haw ani Kamuy iramye wa hosipi nisa ruwe ne;

ayke, Sinuma cikiri samake ta nanu siri kata kamure wa or ta koyayirayke ki: ne kur anakne Samaria mosir un kunne ruwe ne. Orowa,

Yesu ese wa ene itak hi :— Aashkannere utar anakne wa niw somo ne ya? Korka, ne okay sinepesan niw ney ta okay ruwe he an?

Tan oya un kur mosma hosipi wa Kamuy iramye kur isam ruwe?

Orowa, ne kur or ta Sinuma ene itak hi :— Hopuni wa oman: e=kor eysokor hi anak e iwankere nisa ruwe ne na, sekor itak.

Orowa, Kamuy mosir henpara ek kuni oruspe Parisee un utar Sinuma or ta nu hi ta anakne or ta ene itak hi :— Kamuy mosir anakne aositkurukote no ek somo ki:

suy, teta an, toata an, ani an itak ani a=ye somo ki! Inkar, Kamuy mosir anakne eci=tumke ta an ruwe ne.

Orowa, kor koykar utar or ta Sinuma ene itak hi :— Eci utar anakne Aynu Poho toho sinep eci=nukar rusuy toho ek kusu ne, korka, eci=nukar somo ki kusu ne na.

Orowa, utar anakne eci or ta ene itak kusu ne hi :— Inkar, taa ta un! Toada un! ani itak kusu ne hi ta; iteki paye yan,

iteki ne utar os paye yan: kanto corpok wano sine an uske ta imeru hetuku ciki, kanto corpok un mosma an usike pakno peker atte ruwe ne; Aynu Poho ne yakka kor toho ta néno koraci an kusu ne na.

Korka, hoskino Sinuma inne no okaype kusu aeramsitnere wa tane okay aynu ikiri oro wano a=emaka kusu ne.

Orowano, Noe okay rapoketa an koraci, ne anpe néno Aynu Poho pakita ne yakka an kusu ne.

Noe anakne cip or ta ahun wa pe san hine opittano okay utar isamka pakno, ne hi ta okay utar anakne ipe hemhem ki, iku hemhem ki, matkor, hoku kor, matkore, hokukore hemhem ki nisa ruwe ne na.

Suy, Rot okay pakita ne yakka an; Utar anakne ipe hemhem ki, iku hemhem ki, hok hemhem ki, e=hok hemhem ki, toyta hemhem ki, cise kar hemhem ki nisa ruwe ne;

korka, Rot anakne Sodom kotan oro wano oman toho ta kanto wano ape newa iwaw ran wa opittano okay utar isamka nisa ruwe ne:

Aynu Poho a=nukare toho ta ne yakka néno koraci an kusu ne na.

Ne toho ta cise kitayke ta an wa kor pe anak cise oske ta an kur anakne iteki ne anpe uk kuni ran yan: orowa, kim ta an kur ne yakka néno koraci iteki hosipi yan.

Rot kor maci eskarun yan.

Nen ne yakka kor ramat eyayepirikare kuni hunara kur anakne ne anpe eyayewente ruwe ne: korka, nen ne yakka kor ramat eyayewente kur anakne ne anpe siknure kusu ne na.

Eci or ta Ku=ye, ne ancikar ta tu aynu anakne sine sotki kata okay, ayne, sinen auk, sinen a=ante kusu ne na.

Tu siwentep utar tu-unasi yuta kor, sinen anakne auk, sinen anak a=ante kusu ne na.

Orowa, ne utar ese wa Sinuma or ta, Ney ta, Utarpa? Oro ta, Sinuma ene itak hi :— Netopake an uske ta ne hi ta anakne kapacir uwesineatki kusu ne ruwe ne, ari itak.

Rowkos 18

Orowa, utar anakne ramma inonno-itak ki wa iteki ramu-ray kuni kusu sine itak-mawkuste-itak ye wa ene itak hi :—

Sine an maciya ta Kamuy ko-isitoma somo ki, aynu ka ko-oripak somo ki koypisi kur an:

sama ta, ne maciya ta sine siyonpiyar siwentep an; awa, ne siwentep anakne kanna-kanna Sinuma oro ta ek, ayne :— En epokpa kur kusu ikemnu wa en=kore, ari itak;

orowa, sinuma anakne ponno utur ta somo ekottanu, korka, okake ta yaykota kor kewtum ta ene itak hi :— Kuani anakne Kamuy ko-isitoma somo ki,

aynu ko-oripak somo ki, yakka; tan siyonpiyar siwentep en=ramu-sarakka kusu, ku=ikemnu kusu ne, somo ne ciki sinuma kanna-kanna ek kusu en sinkere kusu ne na, ari itak.

Orowa, Utarpa ene itak hi :— Owpeka sak no an ko-ipisi kur ye itak nu yan.

Orowa, tokapto ta hene kunne to ta hene oro ta ko-hawe aste kor a=numke wa okay utar kusu Kamuy anakne or ta eramusiporore wa ikemnu kar somo ki ya?

Eci or ta Ku=ye, casnu no ne utar kusu Sinuma ikemnu kusu ne na. Yakka, Aynu Poho ek hi ta mosir kata eysokor hi a=nukar kusu ne ya?

Orowa, kewtum ta yaykota owpeka ruwe ne ani an anpe ani esanniyo wa mosma okay utar panke utar or ta Sinuma tan itak-mawkuste-itak ne yakka ye hi :—

Inonno-itak ki kusu tu aynu Kamuy kor kenru or ta hemespa nisa ruwe ne; sinen anakne Parisee un kur ne, ne mosma p anak yaku-etaye kur ne ruwe ne.

Ne Parisee un kur as kane yay or ta tap okaype ani inonno-itak ki :— Kamuy, kuani anakne mosma okay utar koraci, niwen no iki kur, owpeka sak pe, omoynu kor kur somo ku ne kusu, sama ta teta okay yaku-etaye kur poka ku=koheraye somo ki kusu ku=yayirayke as na.

Sine mawari utur ta tu suyne somo ramnu ku=ki, nep ne yakka ku eyayepirikarep wanpe un sinep ku=yanke ruwe ne, ani itak.

Korka, ne yaku-etaye kur anak e=hankeko no an wa as hine kanto orun ka kor sikihi hepuni poka somo ki, korka, kor penram sirkik wa ene itak hi :— Kamuy, ci=kokatpak kur ku ne kusu imommuye kar wa en=kore, ani itak.

Eci or ta Ku=ye :— Ne kur kasuno tan kur anakne a=owpekare no kor uni orun san nisa ruwe ne na: inanpe kusu ne yakun, nen ne yakka yaykota yayrikante kur anakne a=ramte kusu ne; korka, yaykota yayramte kur anakne a=rikta ante kusu ne na, sekor itak.

Orowa, a=tomoosma kuni ne okay utar anakne kor ayay Sinuma or ta kor wa arki: awa, koykar utar nukar ciki ne utar kopao nisa ruwe ne.

Korka, Yesu ne utar sihekote hotuyekar wa ene itak hi :— Nokan utar en oro ta arki anpe ramuosma wa iteki hattoki yan: Kamuy mosir'-un pe anakne néno okaype ne ruwe ne kusu ne na.

Sonno eci or ta Ku=ye :— Nen ne yakka nokan kur néno Kamuy mosir uk somo ki kur anakne oar ne mosir orun ahun somo ki kusu ne na.

Orowa, sine esapane kur Sinuma or ta nu wa ene itak hi :— Pirka epakasnu kur, kuani henpara pakno ne yakka okere somo ki inotu eykeskoro kuni nekona ku=ki yak pirka ya, ari nu.

Oro ta Yesu ene itak hi :— Nep kusu pirka ani En=ye ya? Sinen mosma pirka p isam, ne anpe anakne Kamuy ne ruwe ne.

Eani ikaspaotte eraman, Iteki omoynu; Iteki keuk; Iteki ikka; Iteki sunke pawetesu ki; E=kor ona unu kooripak yan, ari itak.

Ne kur ene itak hi :— Tap okaype opitta ponram oro wano ku=sikkasima nisa ruwe ne, ani itak.

Yesu ne itak nu ciki or ta ene itak hi :— E sak no an anpe naa sinep an; nep ne yakka e=kor pe opitta e=hok wa otek-sak utar or ta eymek, yakanak ne kanto oske ta i=kor e=kor kusu ne: orowa, ek hine En=os oman yan, ari itak.

Korka, tap okayke nu ciki sinuma siri yayramkoyki ruwe ne; siri oteknu an kur ne ruwe ne kusu ne na.

Orowa, Yesu ne kur nukar kor ene itak-ki :— Nep hokanpa no i=kor kor utar Kamuy mosir orun ahup humi!

I=kor kor kur Kamuy mosir orun ahun hi kasuno rak ta cikoykip kem-puy oposo wa oman hi anakne naa isayka ruwe ne.

Orowa, nu utar anakne ene itak-ki :— Yakun, kasi-a-opiwki kur anakne nen ne ruwe he an? ani itak.

Korka, Sinuma ene itak-ki :— Aynu utar or ta aeaykappe anakne Kamuy or ta easkay pe ne ruwe ne.

Orowa, Petros ene itak hi :— Inkar, ci utar anakne ci kor pe ante wa E os arki wa okay ruwe ne, ari itak.

Ne utar oro ta Sinuma ene itak hi :— Sonno eci or ta Ku=ye :— Kamuy mosir renkap kusu cise hene, maci hene, irwak hene,

esikop hene, po utar hene are wa tane an pakita naa kasuno poronno a=kore, ayne, i=yos no ek pakipita ramina okere somo ki inotu somo a=kore kur anakne isam ruwe he na, ari itak.

Orowa, Sinuma ne tun ikasma wa niw uk wa oro ta ene itak hi :— Inkar=an, ci utar anakne Yerusarem kotan orun hemespa ruwe ne, orowa, Ueinkar utar ani a=nuye wa an opittano okaype

Aynu Poho or ta a=ueomare kusu ne na. Inanpe kusu ne yakun, Sinuma anakne Oya un utar or ta a=ekosi, orowa, a=eoyaytak, or ta somo yaykatanu ki, kata topse-topse a=kar;

sama ta, ne utar anakne Sinuma sirkik wa rayke kusu ne: orowa, rerko an hi ta Sinuma hetopo-siknu kusu ne na, sekor itak.

Orowa, ne utar anakne opitta tap okaype oar eranpewtek: tan okay itak ne utar or ta a=nuyna wa okay kusu, a=ye okaype ramepakari eaykap nisa ruwe ne na.

Orowa, Yeriko kotan ehanke no ek hi ta anakne sine siknak kur ru parurke ta a hine eunkeraytep koramkor kor an ruwe ne:

awa, ne kur inne utar sirikus wa paye siri nu ciki, ne paye hi ikkewehe uwepekennu nisa ruwe ne.

Orowa, Nazaret kotan un Yesu sirikus siri an sekor a=nure nisa ruwe ne.

Tata or ta sinuma hawe aste wa ene itak hi :— Dabid poho ne Yesu, en=eranpokiwen wa en=kore, ani itak.

Orowa, kotcake ta paye utar anakne sinuma mo no an kuni kopao nisa ruwe ne: korka, sinuma naa poronno hawe aste wa :— Dabid kor poho, en=eranpokiwen wa en=kore, ani itak nisa ruwe ne.

Orowa, Yesu as wa oro ta ne kur a=tura wa ek kuni kaspaotte: orowa, sinuma ehanke no an hi ta anakne :—

E or ta Ku=ki kuni nekona e=kor rusuy ya? ani, sinuma or ta nu. Ne kur ene itak hi :— Utarpa, ku=inkar kuni ne ku=kor rusuy,

ani itak. Oro ta Yesu ene itak hi :— Inkar yan, e=kor eispokor hi anakne e iwankere nisa ruwe ne na, sekor itak.

Orowa, nani ne kur inkar wa Kamuy ko-oripak hine Sinuma os oman: opittano okay utar anakne ne anpe nukar ciki Kamuy ko-iramye nisa ruwe ne na.

Rowkos 19

Orowa, Sinuma Yeriko kotan or ta ahun, ayke,

ne kotan kus kor an nisa ruwe me. Awa, Zakkeos ani an rehe kor, yaku-etaye utar esapane kur an; sinuma oteknu kur ne ruwe ne.

Ne kur Yesu nekona an kur ne ya eraman kuni hunara kusu Sinuma nukar rusuy ruwe ne; korka, inne utar okay kusu nukar eaykap, ikkewe ram kur ne ruwe ne kusu ne na.

Orowa, ne kur hoskino hoyupu hine Sinuma nukar kuni ne kuwa-no-ki cikuni nimu nisa ruwe ne; Sinuma ne rukari kus kusu ne kusu ne na.

Orowa, Yesu ne usike un ek ciki hepuni inkar hine sinuma or ta ene itak hi :— Zakkeos, tunasno ran; tanto e kot cise ta Ku=rewsi kusu ne na, ari itak.

Tata or ta sinuma tunasno ran hine yaykopuntek wa Yesu tura nisa ruwe ne.

Orowa, utar anakne ne anpe nukar ciki opitta oromam wa ene itak hi :— Sinuma ci=kokatpak kur kot cise ta rewsi kusu oman ruwe ne.

Orowa, Zakkeos as wa Utarpa or ta ene itak hi :— Utarpa, inkar=an, ku=kor pe nimara pakno otek-sak utar or ta ku=eunkeray; sama ta, ohewke sak no inan kur oro wano ku sankere yakanak ne ine suy pakno ku=hosipire ruwe ne, ari itak.

Orowa, oro ta Yesu ene itak hi :— Tanto kasiopiwki anpe anakne tan cise orun ek an, ne kur Abraham kor poho ne ruwe ne kusu ne na.

Inanpe kusu ne yakun, Aynu Poho anakne a=turaynu wa okay utar hunara wa kasiopiwki kuni kusu ek nisa ruwe ne kusu ne na.

Orowa, utar anakne tap okaype nu kor an hi ta Sinuma naa itak omare wa itak-mawkuste-itak ani ye, inanpe kusu ne yakun, Yerusarem kotan ta e=panke, orowa, okay utar Kamuy mosir nani ek kusu ne kunak ramu nisa ruwe ne kusu ne na.

Tanpe kusu, ne utar or ta Sinuma ene itak hi :— Sine ottena ne kur an, sinuma yaykota kusu mosir uk wa oro wano hosipi kuni e=hankeko no an mosir orun arpa nisa ruwe ne.

Orowa, kor wa niw ne ussiw ne utar hotuyepukara wa oro ta icen wanpe korpare hine, ku=hosipi pakno irawketupa yan, ari itak.

Korka, kor kotan un utar ne nispa etunne kusu ne osi utar teskar hine :— Tan kur anakne iteki un esapane kuni ci emaka ruwe ne, ani an itak ani itakte nisa ruwe ne.

Orowa, ne nispa uk kuni mosir uyna wa hosipi ciki, icen a=kore ussiw ne utar irawketupa wa ne pakno eyayepirikare oruspe nu kuni kusu oro ta arki kuni ikaspaotte nisa ruwe ne.

Orowa, hoskino an kur sinuma kotcake un ek wa :— Utarpa, E=kor sine icen anakne naa wan icen e=pirkare nisa ruwe ne, ari itak.

Oro ta, sinuma ene itak hi :— Pirka, iki pirka ussiw ne kur e ne ruwe ne! siri ponpe kusu eani ikipniwtes ari a=nukar kusu, wan maciya esapane yan.

Orowa, tutanu an kur ek, ayke, Utarpa, e=kor sine icen anakne asikne icen e=pirkare nisa ruwe ne, ari itak.

Oro ta sinuma ene itak hi :— Eani ne yakka asikne maciya esapane yan, ani itak.

Orowa, mosma an kur ek wa :— Utarpa, inkar n, senkaki or ta kokarkari wa an ku=sikkasima e=kor icen teta an:

kuani anakne e ko-isitoma as, aokay anak kewtum niwen kur e ne ruwe ne kusu ne na: somo ante anpe e uk, somo e etoytap aokay nanke ruwe ne na.

Oro ta sinuma ene itak hi :— Wen ussiw ne kur, e=kor paro wano san itak ani ku=e koypisi as kusu ne. Kuani anakne kewtum niwen kur ku ne wa, ku=ante somo ki okaype ku=uk, somo ku etoytap ku=nanke siri eani eraman;

tanpe kusu, ku=ek hi ta ne anpe risoko turano ku=uk easkkay kuni ne nep kusu kinko or ta ku=kor icen e ante somo ki ya?

Orowa, samake ta roski wa okay utar or ta ene itak hi :— Ne kur oro wano kor sine icen uk wa, wan icen kor kur or ta kore yan, ari itak.

Utarpa, sinuma wan icen kor ruwe ne or ta ne utar ye nisa ruwe ne.

Eci or ta Ku=ye :— Nen ne yakka kor kur or ta a=kore kusu ne; korka, kor somo ki kur oro wano kor wa an okaype ne yakka auk kusu ne na.

Sama ta, en epokpa wa ku=esapane kuni kopan utar eteun tura wa en=kotcake ta ronnu yan, ari itak.

Orowa, Sinuma tap okay itak ye okere ciki, ne utar kotcake ta oman wa Yerusarem kotan orun hemesu nisa ruwe ne na.

Orowa, Sinuma Betpage newa Betania kotan un Kanran-us ani a=ye nupuri or ta karankeno ek ciki, kor koykar utar tu niw payere wa ene itak hi :—

Ikusta an kotan orun paye: ne kotan orun eci=ahup kor an hi ta aynu naa somo o a=sirkote wa an pon ropa eci=nukar kusu ne: ne anpe pita hine ninpa wa arki yan.

Orowano, nen ka nep kusu ne anpe eci=pita ya? ari an itak ani ye kur an yakanak ne, Utarpa kor rusuy, ani ye yan.

Orowa, a=omante utar paye wa oro ta Sinuma ye koraci nukar.

Awa, pon ropa pita kor an hi ta kor utar ne utar or ta :—

Nep kusu pon ropa eci=pita ya? ani itak. Oro ta ne utar anakne :— Utarpa ne anpe kor rusuy, ani ese hi.

Orowano, Yesu or ta ninpa wa arki: ayke, pon ropa kasike ta kor ci mip ante wa Yesu ore nisa ruwe ne.

Sama ta, oman ayne utar ru or ta kor amip piraspa nisa ruwe ne.

Orowa, karankeno ek wa Kanran-us nupuri ran orke ta an hi ta, opittano okay inne topaha un koykar utar anakne nukar okere opittano okay kiroro an iki p kusu yaykopuntek hine ruy haw ani Kamuy iramye heasi wa ene itak hi :— Utarpa rehe an kuskeray ek Mosir sikkasima kur anakne a=nunuke ne:

Kanto oske ta i=tom an, iyotta rikun uske ta a=eoripak anpe an na, ari itak.

Orowa, topaha utar tumke ta okay Parisee un utar anakne Sinuma or ta ene itak hi :— Epakasnu kur, E=kor koykar utar kopao wa un kore, ari itak.

Orowa, Sinuma ese wa ene itak hi :— Tan okay utar mo no okay ciki, suma anak hawe aste kusu ne na.

Orowa, sinuma ehanke no ek wa ne maciya nukar ciki, kusu cis hine ene itak hi :—

Eani ka, eani, tan toho ta e kusu an i=tom irenka e eraman yakun humi! Korka, tane e siki or ta a=nuyna ruwe ne.

E epokpa utar anakne e okari no sakma roski hine ney ta ne yakka iteki e soyne kuni ne e nikkotama kusu ne,

sama ta, eani newa or ta okay poho utar newa siri pakno hokuste kusu ne toho eani kusu ek kusu ne; ne utar sine suma ne yak ta suma ukata mosmano ante somo ki kusu ne; eani anakne a=hotanukar paki i eranpewtek nisa ruwe ne kusu ne na, sekor itak.

Orowa, Sinuma Kamuy kor kenru orun ahun hine eiyok utar soyunpare heasi, ayke, ne utar

or ta ene itak hi :— Ku=kor kenru anakne inonno-itak ki kusu an cise ne kusu ne, sekor anpe ciesinnuye wa an: korka, eci utar ikka utar kot cise ne eci=kan nisa ruwe ne na, sekor itak.

Orowa, Sinuma kesto Kamuy kor kenru ta epakasnu kor an nisa ruwe ne. Korka, Kamuy kor kenru esapane utar hemhem, kampi-nuye utar hemhem, utar kor pase utar hemhem,

Sinuma rayke kuni hunara ruwe ne: awa, hemanta ki kuni i, ne utar esanniyo eaykap: inanpe kusu ne yakun, opittano okay utar Sinuma nu kusu ko-okay siriki an nisa ruwe ne kusu ne na.

Rowkos 20

Ne rapok un sine toho ta Sinuma Kamuy kor kenru ta an wa utar epakasnu hemhem ki, Pirka sonko ewpaskuma hemhem ki hi ta, ekasi utar turano Kamuy kor kenru esapane utar hemhem,

kampi-nuye utar hemhem arki; awa, itak ki hine Sinuma oro ta ene ye hi :— Un nure wa un kore: Inan okay montum e=kor wa kusu tap okaype e ki ya? Sama ta, ne montum e kore kur nen ne ruwe he an? ari ye.

Sinuma ese wa ne utar or ta ene itak hi :— Kuani ne yakka sine itak eci or ta Ku=nu kusu ne; orowa En=nure yan:

Yoannes kore paptisma anakne kanto oro wano ek pe ne ruwe, aynu oro wano ek pe ne ruwe ne ya?

Orowa, ne utar utaspa ue-esanniyo wa ene itak hi :— Kanto oro wano ek pe ne ani ci ye ko anakne, yakun, nep kusu eci utar sinuma eysokor somo ki ya? ani Sinuma itak mankoro.

Korka, aynu oro wano ek pe ne ani ci ye ko anakne, opittano okay utar suma un kopiye-kar kusu ne: Yoannes anakne ueinkar kur ne ani utar eysokor ruwe ne kusu ne na.

Orowa, ne utar ese wa :— Ne wano ek pe ne ya? ci eramuskari as na, ari itak.

Orowa, ne utar oro ta Yesu ene itak hi :— Nep montum Ku=kor wa kusu tap okaype Ku=ki ya pene somo eci=nure as ruwe ne.

Orowa, Sinuma tan itak-mawkuste-itak utar or ta ye heasi nisa ruwe ne :— Sine aynu anakne hat toy etoyta wa toy kar utar or ta erusa nisa ruwe ne, orowa, ohor no okay kusu oya mosir or ta oman nisa ruwe ne na.

Awa, ipe o us hi epa hi ta anakne hat toy un nikaop a=kore kuni ne sine ussiw ne kur ne toy kar utar or ta omante nisa ruwe ne; korka, toy kar utar anakne ne kur sirkik wa nep ka sak no arpare nisa ruwe ne.

Orowa, naa sine ussiw ne kur omante ruwe ne: awa, ne utar sinuma ne yakka sirkik wa or ta somo ko-oripak no ki hine nep ka sak no arpare ruwe ne.

Orowano, naa re otutanu an kur omante: ne utar anakne sinuma ne yakka piri ore wa emaka nisa ruwe ne.

Orowa, ne hat toy kor nispa ene itak hi :— Nekona ku=ki ya? Ku=omap an poho ku=omante kusu ne; ne utar sinuma ko-oripak kusu ne nankor, ari itak.

Korka, ne toy kar utar sinuma nukar ciki, utaspa upaore wa ene itak hi :— Tan kur anakne eykeskoro kunne; ne eykeskoro kunip ci kor pe ne kuni ne rayke an ro, ari itak.

Orowa, hat toy wano sinuma eyomak hine rayke nisa ruwe ne. Tanpe kusu, hat toy kor nispa ne utar or ta nekona iki nankora?

Sinuma ek wa ne toy kar utar isamka wa mosma okay utar or ta korpare kusu ne, ari itak. Orowa, okay utar ne anpe nu ciki :—

Iteki néno an kuni an ro, sekor itak. Korka, Sinuma ne utar orun inkar wa ene itak hi :— Yakun, tap ciesinnuye wa an itak nekona anpe ne ya? Cise kar utar emaka suma anakne Sikkew sapane suma ne a=kar nisa ruwe ne?

Ne suma kasike ta hacir kur anakne hurane a=perke kusu ne; korka, nen ne yakka kasike ta tan suma hacir kur an ciki toytoy mana a=caricari koraci sinuma kusu aki kusu ne na.

Orowa, ne i epakiketa anakne kampi-nuye utar newa Kamuy kor kenru esapane utar Sinuma kisma kuni hunara ruwe ne: awa; okay utar ko-isitoma; orowa, yaykota epeka no Sinuma ne itak-mawkuste-itak ye nisa ruwe ne, sekor, ne utar ramepakari nisa ruwe ne kusu ne na.

Orowa, ne utar Sinuma uwante, sama ta ye itak oytak-sakte wa esapane un pe or ta hemhem montum kor epunkine kur or ta hemhem ekosi kuni ne, oro ta yaytota siowpekanere etokous kuni utar payere nisa ruwe ne.

Orowa, ne utar Sinuma or ta nu wa ene itak hi :— Epakasnu kur, Aokay anakne owpekano ye hemhem ki, epakasnu hemhem ki, orowa, aynu esanniyo somo ki, korka, ohewke sak no Kamuy ruhu epakasnu, ruwe ne,

ari an anpe ci eraman: Ci utar anakne Kaysaros or ta yaku korpare anpe anakne ikaspaotte néno an anpe ne ya, somo ne ya?

Korka, Sinuma anakne ne utar kor irara p eraman wa or ta ene itak hi :—

tenaria sinep En=nukare yan. Kasike ta sinuye wa an nokaha newa ikiri anakne inan kur kor pe ne ya? Or ta, Kaysaros kor pe ne, ani ne utar itak.

Orowa Sinuma ne utar or ta ene itak hi :— Yakanak ne Kaysaros or ta Kaysaros kor pe korpare yan, Kamuy or ta Kamuy kor pe korpare yan, ari itak.

Orowa, ne utar anakne utar kotcake ta okay wa ne itak oytaksakte eaykap ruwe ne: orowa, ne ese itak kusu enuskari wa somo itak ki no okay nisa ruwe ne na.

Orowano, hetopo-siknu anpe isam sekor ye Saddokay un utar arki wa Sinuma or ta nu wa ene itak hi :—

Epakasnu kur, Mose un kusu kampi-nuye katu ene okay hi :— Aynu kor aynu irwak anakne maci kor, orowa, po sak no ray ciki, ne aynu anak kor irwak hoppa maci kor wa or ta kese kore kuni po hetukure tusu ne, ani nuye.

Arwan aynu uyriwak okay; kiyanne kur maci kor wa po sak no ray;

tu otutanu hemhem, re otutanu hemhem,

néno ne ruwe ne; a=raw niw ka ne siwentep kor, awa, po ante somo ki no ray nisa ruwe ne.

Okake ta, ne siwentep ne yakka ray nisa ruwe ne.

Hetopo-siknu hi hi ta anakne ne siwentep anakne utar or ta inan kur kor maci ne kusu ne ya? a=raw niw maci ne kor nisa ruwe ne kusu ne na.

Oro ta Yesu ene itak hi :— Tane okay poho utar anakne matkore hoku a=kore ruwe ne:

korka, ne mosir hemhem a=kore, ray oro wano hetopo-a=siknure kuni hemhem a=esanniyo utar anakne matkore somo ki hoku a=kore somo ki ruwe ne:

orowa, suy ne utar anakne naa ray eaykap: Kamuy hawturunpe néno okaype ne; orowa, hetopo-siknu poho ne kusu Kamuy poho ne ruwe ne.

Korka, raykur hetopo-a=siknure kusu an anpe anak, Mose poka ne caha oruspe an uske ta, Utarpa ani Abraham Kamuy, Isaat Kamuy, Yakob Kamuy sekor ye hi ta epakasnu ruwe ne.

Sinuma anakne raykur kor Kamuy somo ne, siknu kur kor Kamuy ne ruwe ne: Sinuma kusu opittano okay utar anakne siknu ruwe ne.

Orowa, kampi-nuye utar ese wa ene itak hi :— Epakasnu kur, Aokay pirkano ye ruwe ne, ari itak.

Orowa, okay utar anakne Sinuma or ta naa itak uwepekennu kuni isitoma nisa ruwe ne na.

Orowa, Sinuma ne utar or ta ene itak hi :— Hemanta kusu Kiristo anakne Dabid kor poho ne ani utar ye ya?

Inanpe kusu ne yakun, Dabid yaykota Iyohaiochish oma kampi-sos kata ene itak hi :—

Utarpa anakne ku=kor Utarpa or ta ene itak hi :— E epokpa utar ani e cikiri a=ante kunip ne ku=kar pakno, Ku=simon teksama ta a, ari itak.

Tanpe kusu, Dabid anakne Sinuma Utarpa ani ye, hemanta ani kor poho ne ruwe ne ya?

Orowa, opittano okay utar nu wa okay rapoketa kor koykar utar or ta ene itak hi :—

Tanne amip mi wa apkas rusuy hemhem ki, irawketupa uske ta akorankarap hemhem, Uekarpa cise ta iyotta sapane set hemhem, marapto an hi ta iyotta nispane usike hemhem konopuru kampi-nuye utar yaytupare yan;

ne utar anakne siyonpiyar siwentep kor cise isamka, orowa, a=koinkar kuni kusu tanne inonno-itak ki: tan utar anakne naa poronno a=panakte kusu ne na.

Rowkos 21

Orowa, Sinuma hepuni inkar wa oteknu utar kamuy yanke icen suop or ta korarape omare siri nukar nisa ruwe ne.

Awa, ne suop oske ta tu reptos omare sine otek-sak siyonpiyar siwentep nukar.

Ayke, Sinuma ene itak hi :— Sonno newa eci or ta Ku=ye, opittano okay ne utar kasuno tan otek-sak siyonpiyar siwentep anakne naa poronno omare nisa ruwe ne;

inanpe kusu ne yakun, opittano tan okay utar anakne ikasma an anpe oro wano korarape or ta omare: korka, ne siwentep anakne kor pe opitta omare nisa ruwe ne kusu ne na, ari itak.

Orowa, Kamuy kor kenru anakne hemanta pirka suma newa ayankep ani atomtere wa an katu ye kor an utar okay rapoketa, or ta Sinuma ene itak hi :—

Tan okay eci=nukar pe kusu anak, a=hacir somo ki no teta an ukata-ukata okay suma sinep ne yakka suma ukata a=ante somo ki toho ek kusu ne na.

Orowa, Sinuma or ta ne utar uwepekennu wa ene itak hi :— Epakasnu kur, tanpe kusu, tap okaype henpara pakita hetuku ya? Orowa, tap oruspe a=ueomare kuni kusu ne paha ta hemanta siros an kusu ne ya? ari itak.

Orowa, Sinuma ene itak hi :— Iteki mosma kur eci=kokantama kuni ne yaytupare yan: inanpe kusu ne yakun, inne utar Ku=rehe ani hine arki wa :— Kuani Sinuma ne, ani itak pakihi ehanke no an: ne utar or ta iteki paye yan.

Orowa, tumiram newa sakayo oruspe eci=nu ciki, iteki isitoma yan: inanpe kusu ne yakun, tap okaype hoskino hetuku kusu ne ap; toroka, okesehe anak naa tunas somo ne ruwe ne.

Orowa, ne utar oro ta Sinuma ene itak hi :— Uyrup anakne uyrup kotumi kor, mosir anakne mosir kotumi kor:

orowa, poro sirsimoye an, usayne okay uske ta keman newa turse tasum an: sama ta, kanto oro wano aeysitomap newa poro siros an kusu ne.

Korka, opittano tap okaype an etoko ta, utar anakne Ku=rehe renkap kusu eci=kisma wa eci epokpa, ayke, uekarpa cise or ta hemhem, upakasnu cise or ta hemhem eci=ekosi hine Mosir esapane utar newa epunkine utar orun eci tura kusu ne.

Ne anpe anakne eci or ta pawetesu ne kusu ne.

Tanpe kusu, ne etoko ta nekona eci=ese ya iteki yaykosiramse kuni eci=kewtum ta ositciw yan: inanpe kusu ne yakun,

Kuani anakne opittano okay eci epokpa utar eyoko hemhem ki, or ta ese itak hemhem ki eaykap paroho newa wayasnu hi eci=kore as na.

Korka, eci utar anakne esikop oro wano hene, irwak oro wano hene, utar oro wano hene, nimaraha oro wano hene poka a=ekosi kusu ne; sama ta, eci=tumke ta okay serke an utar aronnure kusu ne ruwe ne.

Orowa, Ku=rehe an kuskeray kusu eci utar opittano okay utar oro wano a=etunne kusu ne.

Orowa, eci=sapa un sine otop tu ne yakka a=ysamka somo ki.

Eci=yaysiporore wa kor ramat eci=kor kusu ne.

Korka, tumi-kor utar ikiri Yerusarem kotan nikkotama wa okay siri eci=nukar ciki, ne kotan wenterep ehanke no an katu eci=eraman yan.

Ne hi ta Yudea un utar nupuri or ta kokira: orowa, ne oske ta okay utar soyunpa yan: orowa, kim ta okay utar iteki ne orun ahup yan.

Inanpe kusu ne yakun, tan toho anakne ciesinnuye wa opittano okaype a=ueomare kuni ikemnu toho ne ruwe ne kusu ne na.

Ne toho ta sinnay kat iyewnu wa okay utar hemhem, to nonte wa okay utar hemhem eyaysanpepokas humi! inanpe kusu ne yakun, mosir kata poro aramusarakkap an, tan okay utar kata iruska p an kusu ne kusu ne na.

Orowa, ne utar emus notak ani arayke hemhem ki, opittano okay mosir uyrup or ta teke-a-paste hemhem ki: orowa, Oya uyrup utar pakihi anakne a=ueomare pakno Yerusarem anakne Oya uyrup oro wano a=oterke kusu ne na.

Orowa, tokap cup or ta hene, kunne cup or ta hene, nociw or ta hene sirosi okay kusu ne; rir newa atuy sas humi kusu sanpe-kokuruse wa mosir kata okay uyrup yayramhekomo kusu ne;

mosir or ta arki kusu ne okaype arki kuni esanniyo kusu, utar isitoma wa ramu-ray kusu ne: kanto un kiroro anakne a=suyesuye kusu ne kusu ne na.

Orowano, Aynu Poho anakne kiroro newa poro nupeki kor wa niskur or ta ek siri a=nukar kusu ne.

Korka, tap okaype hetuku heasi hi ta anakne, hepuni un inkar, eci=kor sapa puni yan; eci=kor kikiaraye hi karankeno ek ruwe ne kusu ne na.

Orowa, ne utar or ta Sinuma itak-mawkuste-itak ye :— Ichijiku cikuni hemhem, opittano okay cikuni hemhem inkar yan:

ne anpe anakne tane cucu hetukure ciki, eci=nukar wa tane sak un pa ehanke no an siri eci utar yaykota eraman ruwe ne.

Néno koraci eci utar anakne tap okay oruspe hetuku hi eci=nukar ciki, Kamuy mosir ehanke no an siri eci=eramu yan.

Sonno eci or ta Ku=ye :— Nep ne yakka an okaype a=ueomare pakno, tan okay aynu ikiri isam somo ki kusu ne.

Kanto newa toy anakne isam kusu ne, korka, Ku=itak anakne isam somo ki kusu ne na.

Korka, eci kewtura anakne ipesikasure anpe ani hene, ihoski anpe ani hene, siknu kusu an okaype enisomap anpe ani hene somo a=esik kaspa wa iteki akpe koraci ekuskonna eci=orun ne toho ek kuni ne yaytupare yan:

inanpe kusu ne yakun, mosir epittano okay utar uwesamanpa kusu ne anpe anakne néno koraci ek kusu ne na.

Eci utar anakne arki kusu ne tap opittano an okaype ohay ta easkay hine Aynu Poho kotcake ta roski kuni ne, inan pakihi ta ne yakka siruwe wa inonno-itak ki yan.

Orowa, kesto Sinuma anakne Kamuy kor kenru ta an wa epakasnu ki kor an nisa ruwe ne; awa, kes ancikar soyne wa Kanran-us ani a=ye nupuri or ta rewsi ruwe ne.

Orowa, opittano okay utar anakne, Sinuma nu kusu a=ro-kunneywano Kamuy kor kenru orun arki nisa ruwe ne na.

Rowkos 22

Orowa, Kamakus ani a=ye Pandane sak pan marapto ehanke ruwe ne.

Ayke, Kamuy kor kenru esapane utar hemhem, kampi-nuye utar hemhem hemanta Sinuma rayke ika hunara wa okay; awa, utar koysitoma nisa ruwe ne.

Orowa, Satan anakne ne tun ikasma wa niw tumke ta an Kariot kotan un kur ani a=ye Yowdas onnayke ahun nisa ruwe ne.

Ayke, sinuma oman wa Kamuy kor kenru esapane utar newa tumi-kor utar esapane utar tura, hemanta ki wa oro ta Yesu ekosi easkay ya koesanniyo ruwe ne.

Orowa, ne utar anakne yaykopuntek hine or ta icen kore kuni eytakamkire nisa ruwe ne.

Awa, sinuma ramuosma wa inne utar isam rapoketa Sinuma ekosi kuni pirka pakihi hunara nisa ruwe ne na.

Orowa, Kamakushbe yanke kuni kusu an Pandane sak pan toho ek.

Awa, Sinuma Petros newa Yoannes payere hine or ta ene itak hi :— Ohi utar ipe kuni ne eci=paye wa un kusu Kamakus marapto etokooyki yan, sekor itak.

Oro ta ne utar ene itak hi :— Ney ta ci etokooyki kuni E ramu ya? ari itak.

Oro ta Sinuma ene itak hi :— Inkar, Maciya or ta eci=ahup ciki, wakka o sey op sey wa ek sine aynu eci=etunankar kusu ne, ne kur, ahun cise or ta sinuma os paye.

Orowa, ne cise kor nispa or ta ene itak yan :— Aokay or ta Epakasnu kur ene ye hi, Kuani Ku=koykar utar turano Kamakus marapto ipe kuni kusu an tumpu ney ta an ruwe he an? ani itak yan.

Orowa, sinuma anakne rik ta an so a=kar wa an poro tumpu eci=nukare: ne hi ta etokooyki yan, sekor itak.

Orowa, ne utar paye wa oro ta Sinuma ye koraci nukar: orowa, Kamakus marapto etokooyki nisa ruwe ne na.

Orowa, pakihi ek ciki, Sinuma anakne Apostoro un utar turano rok nisa ruwe ne.

Awa, ne utar or ta Sinuma ene itak hi :— Kuani anakne ayayramsitnere etoko ta tan Kamakus marapto eci turano Ku=ipe rusuy kaspa nisa ruwe ne:

inanpe kusu ne yakun, eci or ta Ku=ye, Kamuy mosir or ta a=ueomare pakno somo ne anpe Ku=ipe kusu ne na.

Orowa, Sinuma itanki uk, ayke, yayirayke okere ciki ene itak hi :— Tanpe uk wa ue-eymek yan:

inanpe kusu ne yakun, eci or ta Ku=ye, Kamuy mosir ek pakno tewano poka hat punkar ipehe somo Ku=iku kusu ne kusu ne na.

Orowa, Sinuma pantak uk wa yayirayke okere ciki mespa, orowa, ne utar or ta kore wa ene itak hi :— Tanpe anakne eci utar kusu a=kore ku=netopake ne: En=eskarun kuni kusu tanpe eci=ki yan, ari itak.

Orowa, kunne-ipe a=okere hi ta néno koraci itanki uk wa ene itak hi :— Tan itanki anakne eci utar kusu a=ohetu Ku hem or ta an a=siri aewitaknup ne ruwe ne.

Korka, inkar, En=ekosi kur kor teke En turano set kasike ta an.

Inanpe kusu ne yakun, sonno newa a=esanniyo okere wa an koraci, Aynu Poho anakne oman ruwe ne kusu ne na: korka, orowano a=ekosi kur anakne aeyaysanpepokas humi! sekor itak.

Orowa, ne utar anakne tan okaype ki kusu ne kur inan kur ne ruwe he an? ani utaspa uwepekennu nisa ruwe ne.

Orowa, ne utar tumke ta inan kur iyotta pase p

ne ruwe, sekor an sakayo hopuni. Orowa, ne utar or ta Sinuma ene itak hi :— Oya un utar sikkasima utar anakne kor utar enispane ruwe ne, orowa, ne utar kusu montum kor utar anakne pirkare ki utar ani a=ye ruwe ne.

Korka, eci utar anakne néno okay somo ne: korka, eci=tumke ta iyotta pase kur anakne iyotta poniwne kur néno an yan; orowa, esapane kur anakne yaysieywankere kur néno an yan.

Inan kur iyotta pase kur ne ya? ipe kusu rok kur pene ne ya? or ta yaysieywankere kur hene ne ya? Ipe kusu rok kur iyotta pase somo ne ya? Korka, Kuani anakne eci=tumke ta an wa yaysieywankere kur koraci Ku ne ruwe ne.

Korka, eci utar anakne a en=koramnukar rapoketa En turano okay utar eci ne.

Orowa, Ku=kor mici anakne Mosir En asikkasmimare koraci, Kuani ne yakka mosir eci=sikkasmare as ruwe ne;

eci utar Ku=kor mosir or ta an set or ta ipe hemhem ki, iku hemhem ki kuni kusu ne; orowa, eci utar anakne araset kata eci rok wa Israeru un tu ikiri ikasma wan ikiri no an utar koypisi kusu ne na.

Simon, Simon, inkar, komunki muy a=kar koraci Satan anakne e a=kore wa e muy kar kuni ne koramkor nisa ruwe ne;

korka, e=kor eysokor hi anakne iteki nin kuni ne, eani kusu inonno-itak Ku=ki nisa ruwe ne: orowa, eani anakne kanna hosipi wa an hi ta e=kor aynu uyriwak tumasnure yan, sekor itak.

Oro ta, sinuma ene itak hi :— Utarpa, upakasnu cise or ta hene, ray hi or ta hene Aokay turano ku=oman kuni ku=etokooyki wa an.

Orowa, Sinuma ene itak hi :— Petros, e or ta Ku=ye, Eani anakne re suyne En=e=amkir katu esina pakno, tanto niwatori cikap hawkor somo ki kusu ne.

Orowa, ne utar or ta Yesu ene itak hi :— Kani o pukuru hene, pusaru hene, ker hene isam no eci=payere as hi ta nep ka eykohayep okay ya? sekor itak.

Orowa, nep ne yakka somo, ani ne utar ye. Oro ta Sinuma ene itak hi :— Korka, tane anak kani o pukuru kor kur ne anpe uk, suy, pusaru ne yakka kor yan: orowa, kani o pukuru kor somo ki kur anakne kor mipihi eiyok wa emus hok yan.

Inanpe kusu ne yakun, eci or ta Ku=ye :— Tap ciesinnuye wa an oruspe En or ta a=ueomare kusu ne ap :— Orowa, Sinuma anakne kaspaotte oterke utar tura akoesanniyo nisa ruwe ne na: inanpe kusu ne yakun, En kusu an okaype a=okere kusu ne, sekor itak.

Orowa, ne utar ene itak hi :— Utarpa, inkar, teta tu emus an ruwe ne, sekor itak. Pakno ne ruwe ne, ani Sinuma ne utar or ta ye nisa ruwe ne na.

Orowa, Sinuma soyne wa ramma koraci Kanran-us nupuri or ta oman; orowa, koykar utar ne os

paye nisa ruwe ne na. Awa, ne uske ta an wa ne utar or ta ene itak hi :— Eci utar iteki a=koramnukar kuni ne inonno-itak ki yan, sekor itak.

Orowa, Sinuma ne utar oro wano suma yapkir no pakno an wa kokkaea hine inonno-itak ki wa ene itak hi :—

Mici, Aokay ramuosma yakun, tan itanki En=oro wano oyak ta ante wa En=kore: korka, Ku=renkayne kusu somo ne wa E renkayne ki wa en=kore, ari itak.

Orowa, kanto wano Kamuy uytekpe a=nukar wa Sinuma tumasnure nisa ruwe ne.

Ayke, Sinuma ikoni wa naa siyuppa no inonno-itak ki: awa, sanke poppe wakka siri kata hacir, ayne, hem num koraci ne ruwe ne.

Orowa, inonno-itak orowa hopuni wa koykar utar oro ta ek, ayke, ne utar ramusarak kusu mokor wa okay siri nukar, awa, oro ta ene itak hi :—

Hemanta kusu eci=mokor ya? Hopunpa wa iteki eci=a=koramnukar kuni ne inonno-itak yan, ani itak.

Sinuma naa itak an rapoketa, inkar=an, inne utar okay, orowa, ne tun ikasma wa niw tumuke un Yowdas ani a=ye sine aynu, ne utar kotcaot oman; sinuma anakne copcopsekara kusu Yesu or ta ehanke no ek nisa ruwe ne.

Korka, or ta Yesu ene itak hi :— Yowdas, copcopsekara anpe ani Aynu Poho e ekosi ya? sekor itak.

Orowa, Sinuma okari wa okay utar anakne hetuku kusu ne ap nukar ciki, ene itak hi :— Utarpa, emus ani ci sirkik kusu ne ya? ani itak.

Ne sinen anakne Kamuy kor kenru esapane kur kor uytek kur sirkik wa kor simon kisara oattuye nisa ruwe ne.

Korka, Yesu ese wa ene itak hi :— Te pakno ramuosma yan: orowa, Sinuma ne kisara tomoosma wa iwankere nisa ruwe ne.

Orowa, Yesu anakne epokpa kusu arki Kamuy kor kenru esapane utar newa epunkine utar newa ekasi utar or ta ene itak hi :— Emus hemhem, sirkik kuwa hemhem kor wa ikka kur kisma kuni koraci eci=arki siri?

Kuani kesto eci turano Kamuy kor kenru ta Ku=an hi ta anakne En=kisma kuni somo eci=ki: korka, tanpe anakne eci=kor pakihi ne, kunne hi kiroro ne ruwe ne.

Orowa, utar anakne Sinuma kisma hine tura wa paye, ayke, Kamuy kor kenru esapane kur kor cise orun ahup nisa ruwe ne. Korka, Petros anakne ukattuymano ne os ek.

Awa, utar anakne tumpu upsotta apeare wa utura ciki, Petros ne yakka ne utar tumke ta a nisa ruwe ne.

Orowa, sine uytekmat anakne sinuma ape peker or ta a siri nukar ciki, orun irammakaka inkar wa :— Tan kur ne yakka Sinuma turano an kur ne, ari itak.

Korka, sinuma esina wa ene itak hi :— Siwentep, kuani ne kur ku=e=amkir somo ki, ani itak.

Orowa, naa ponno siran kor naa sinen sinuma nukar, ayke, ene itak hi :— Eani ne yakka ne utar un sinen e ne ruwe ne, ani itak. Korka, Petros ene itak hi :— Aynu, kuani anak somo, ani itak.

Naa sine pakihi okake ta anakne mosma an naa sinen utumasi somo ki no ye wa ene itak hi :— Sonno newa tan kur anakne Sinuma turano an kur ne: sinuma Gariraya un kur ne ruwe ne kusu ne na, sekor itak.

Korka, Petros ene itak hi :— Aynu, hemanta e ye ya ku=eramuskare, ani itak. Orowa nani, naa itak an rapoketa niwatori cikap hawkor nisa ruwe ne na.

Orowa, Utarpa hosari wa Petros orun inkar. Awa, Petros anakne — Tanto, niwatori cikap hawkor etoko ta, eani re suyne En=esina kusu ne, ani an itak ani oro ta Utarpa ye itak eskarun nisa ruwe ne.

Ayke, sinuma soyne wa poronno cis nisa, ruwe ne na.

Orowa, sikkasima utar anakne Sinuma e=oya-itak hemhem ki, sirkik hemhem ki nisa ruwe ne.

Sama ta, siki kamure hine or ta uwepekennu wa ene itak hi :— Ueinkar yan; E sirkik kur inanpe ne ruwe he an? ani itak.

Orowa, inne mosma okaype ki wa Sinuma orun koatca wa wenno ye nisa ruwe ne na.

Orowa, tokap-to ne kor anakne utar kor uekari un ekasi ikiri, sama ta Kamuy kor kenru esapane utar, kampi-nuye utar hene uekarpa; awa, kor ukoramkor utar orun Sinuma tura wa ene itak hi :—

Aokay anakne Kiristo ne ciki un nure yan, sekor itak. Korka, ne utar or ta Sinuma ene itak hi :— Eci=nure as yakka eysokor somo ki:

sama ta, Kuani eci or ta Ku=nu yakka eci=ese itak ki somo ki kusu ne.

Korka, tewano, Aynu Poho anakne Kamuy kiroro un simon teksama ta a kusu ne na, sekor itak.

Orowa, opittano ne okay utar anakne :— Yakun, Aokay anakne Kamuy Poho E ne ruwe he an? ani itak. Oro ta Sinuma ene itak hi :— Kuani Sinuma ne, ani eci=ye, sekor itak.

Orowa, ne utar ene itak hi :— Hemanta kusu naa pawetesu hi ci kor rusuy ya? Ci utar yaykota anakne Sinuma yaykota kor paro wano ci nu nisa ruwe ne kusu ne na, sekor itak

Rowkos 23

Orowa, opittano okay uekarpa utar anakne hopuni wa Pirato or ta Sinuma tura nisa ruwe ne.

Awa, eiyonnuppa heasire wa ene itak hi :— Tan kur anakne ci=kor mosir un utar esisire hine Kaysaros or ta yaku sanke kuni hattoki, sama ta, Sinuma yaykota Mosir sikkasima kur Kiristo ne ruwe ne, ani itak.

Orowa, Pirato Sinuma or ta nu wa ene itak hi :— Eani anak Yudea un utar Sikkasima kur E ne ruwe he an? Orowa,

Sinuma ese wa; — E ye ruwe ne, ani itak. Orowa, Pirato ne Kamuy kor kenru esapane utar newa inne utar or ta :— Tan kur or ta katpak ku=nukar somo ki,

ari itak. Korka, ne utar naa siyuppa wa :— Sinuma anakne Gariraya ta heasire wa teta pakno ka utar sakayore kuni Yudea opitta sikapneka no epakasnu ruwe ne, sekor itak.

Korka, Pirato tap oruspe nu ciki, ne kur Gariraya mosir un kur ne ya, ani uwepekennu nisa ruwe ne.

Orowa, Herod sikkasima mosir un kur ne sekor nu wa eraman kor, ne toho ta yaykota Yerusarem kotan ta an Herod or ta Sinuma omante nisa ruwe ne.

Orowa, Herod anakne Yesu nukar ciki, sino yaykopuntek: inanpe kusu ne yakun, Sinuma kusu an oruspe nu wa ohonno Sinuma nukar rusuy nisa ruwe ne; sama ta, Sinuma nep ka siros ki hi nukar kuni cipacipa kor an ruwe ne kusu ne ruwe ne.

Orowa, inne itak ani Sinuma ko uwepekennu, korka, nep ne yakka Sinuma ese itak ki somo ki nisa ruwe ne.

Awa, Kamuy kor kenru esapane utar newa kampi-nuye utar roski wa siarikiki no Sinuma eiyonnuppa nisa ruwe ne.

Orowa, Herod anakne tumi-kor utar tura Sinuma panke wa e=oya-itak, orowa, citomte mipihi mire wa Pirato or ta hosipire nisa ruwe ne.

Orowa, Herod newa Pirato anakne ne etohoketa utaspa irenka uwewsaraye nisa ruwe ne; ne etoko ta utaspa uwepokpa utar ne ruwe ne kusu ne na.

Orowa, Pirato anakne Kamuy kor kenru esapane utar newa utar epunkine utar uwekarpare wa oro ta ene itak hi :—

Tan kur anakne utar sisire siri eci=ye wa en=orun eci tura nisa ruwe ne: awa, kuani anak eci=sik-sama ta Sinuma koypisi, ayke, aeiyonnuppap kusu an oruspe ramepakari ciki tan kur katpak kor somo ki ku=esanniyo:

Herod ne yakka néno esanniyo ruwe ne: un orun sinuma hosipire nisa ruwe ne kusu ne na; orowa, suy, inkar=an, arayke kuni puri Sinuma ki somo ki ruwe ne na.

Tanpe kusu, kuani Sinuma sirkik wa honnere yara kusu ne, ani itak. Korka, ne utar sine ikinne hawe aste wa ene itak hi :— Tan kur oyak ta omante wa un or ta Barabbas honnere wa un kore, ari itak:

Sinuma anak maciya or ta Mosir sikkasima utar e=iyokpare hemhem ki, keuk hemhem ki, upakasnu cise ta a=ahunke kur ne.

Orowa, Pirato anakne Yesu honnere rusuy wa kanna-suy ne utar or ta ye nisa ruwe ne.

Korka, ne utar hawe aste hine :— Utasa cikuni or ta Sinuma kunki kokikkik, utasa cikuni or ta kunki kokikkik yan, ani ye.

Orowa, re suyne ne utar or ta ene itak hi :— Hemanta kusu? Tan kur anakne nekona wenpuri ki ya? arayke kuni kusu an katpak Sinuma or ta ku=nukar somo ki: tanpe kusu, ku=sirkik wa honnere kusu ne na, sekor itak.

Korka, ne utar tunas naa ruy hawe ani, Sinuma utasa cikuni or ta a=kunki kokikkik kur ne koramkor nisa ruwe ne na. Awa, ne hawe anu nisa ruwe ne.

Ayne, koramkorope néno aki kusu Pirato a=esanniyo-itak ye.

Ayke, a=koramkor koraci mosir sikkasima utar e=iyokpare hemhem ki, keuk hemhem ki upakasnu cise or ta a=ahunte wa an kur ne utar or ta honnere wa kore: korka, ne utar kor rusuy koraci or ta Yesu ekosi nisa ruwe ne na.

Orowa, ne utar anakne Sinuma ani wa paye rapoketa, okimun san wa ek Kurene kotan un Simon aynu kisma wa Yesu osi utasa cikuni sey wa ek kuni ne kasike ta ne ap sere nisa ruwe ne.

Orowa, utar inne topaha utar hemhem, Sinuma ecis hemhem ki, eyaytuwaskarap hemhem ki kor okay siwentep utar Sinuma osi paye nisa ruwe ne.

Korka, Yesu hosari wa oro ta ene itak hi :— Yerusarem kotan un Matnepo utar, En kusu iteki cis, korka, eci utar yaykota kusu hemhem, E poho utar kusu hemhem cis yan.

Inanpe kusu ne yakun, inkar=an, — Po sak utar hene, po sanke somo ki honi hene, to nonte somo ki to hene anakne a=nunuke ne, utar ye toho ek kusu ne kusu ne na.

Ne hi ta anakne :— Un kasike ta hacir yan, ani nupuri or ta hemhem ye, orowa :— Un kamure wa un kore, ani kur or ta hemhem utar ye heasire kusu ne na.

Hu cikuni or ta ne utar tap okaype ki ciki, sat wa an cikuni nekona aki kusu ne ya, sekor itak.

Orowa, Sinuma turano arayke kuni a=tura wa okay naa tu aynu okay, ne utar wenpuri ki utar ne ruwe ne.

Orowa, “Mecakko” ani a=ye uske ta arki ciki ne hi ta utasa cikuni or ta Sinuma kunki kokikkik; ne wenpurikor utar ne yakka sinen anakne Sinuma simon teksam, sinen anak harki teksama ta a=kunki kokikkik nisa ruwe ne.

Orowa, Yesu ene itak hi :— Ku Micihi, ne utar honnere wa En=kore; hemanta ki siri eramuskare wa okay ruwe ne kusu ne na, sekor itak. Orowa, utaspa Sinuma kor mipihi eymek wa ukokonci etaye nisa ruwe ne.

Utar anakne inkar kusu roski wa okay. Orowa, esapane utar ne yakka Sinuma koesapse wa ene itak hi :— Mosma utar Sinuma kasiopiwki nisa ruwe ne; awa, ne kur Kamuy kor Kiristo ne, Kamuy numkep ne yakun, yaykota yaykasiopiwkirero, ani itak.

Tumi-kor utar ne yakka Sinuma esapse hine oro ta arki wa sukkakep kore, ayne, ene itak hi :—

Aokay anakne Yudea un utar esapane kur E ne yakun, yaykota yaykasiopiwki yan, ari itak.

Orowa, Sinuma tasiketa tap okay a=nuye wa an anpe an, Tan kur anakne Yudea Mosir un utar Esapane kur ne ruwe ne .

Orowa, a=ratkire wa an sine wenpurikor kur Sinuma koatca wa ene itak hi :— Aokay anakne Kiristo somo ne ya? Yaykota hemhem, ci utar hemhem kasiopiwki wa un kore, sekor itak.

Korka, mosma an kur anakne kur kopao wa ene ye hi :— Ukoraci an panakte uk kuni a=esanniyo eani ka Kamuy koysitoma somo ki ya?

Ci utar anakne owpekano a=panakte wa an, ci=kor ki puri kusu an a=kore kunip ci uk ruwe ne: korka, tan kur anakne nep ohewkep ne yakka ki somo ki nisa ruwe ne, ani itak.

Orowa, ene itak hi :— Yesu, E kore mosir ta E ek hi ta en=eskarun wa en=kore, ani itak.

Oro ta Sinuma ene itak hi :— Sen no e or ta Ku=ye, Tanto En turano Paradeysos or ta e an kusu ne na, ani itak.

Orowa, iwan pakihi an, awa, sinepesan pakihi pakno tokap cup atte peker nin wa siri epitta sirkunne nisa ruwe ne:

sama ta, Kamuy kor kenru ta an otpe anakne tup ne a=yaske ewkopi nisa ruwe ne.

Orowa, Yesu ruy haw ani hawe sanke okere ciki ene itak hi :— Mici, E teke or ta Ku=ramat Ku=ante na, ari itak: orowa, tanpe ye okere ciki Sinuma kor ramat arpare nisa ruwe ne.

Orowa, hetuku okaype ne tumi-kor utar esapane kur nukar ciki, Kamuy kooripak wa ene itak hi :— Sonno newa tan kur anakne owpeka kur ne ruwe ne, sekor itak.

Orowa, tap okaype nukar kusu uekarpa opittano okay inne utar anakne, ne hetuku oruspe nukar ciki, kor penram kokik wa hosippa nisa ruwe ne.

Ayke, opittano okay Sinuma e=amkir utar hemhem, Gariraya oro wano turano os arki siwentep utar hemhem, e=hankeko no an uske ta roski wa ne okaype nukar nisa ruwe ne na.

Orowa, inkar=an, Yudea un utar kor Arimatea kotan un ukoramkor kur ne Yosep ani an rehe

kor pirka newa owpeka kur an (sinuma anakne utar esanniyop hene, kipuri hene ko-e=ramuosma somo ki kur ne),

sinuma Kamuy mosir e=tere wa an: tan kur anakne Pirato oro ta oman wa Yesu kor netopake koramkor nisa ruwe ne.

Orowa, sinuma ne anpe ranke wa senkaki or ta kokarkari hine, naa somo aynu a=ante suma aowri tusiri oro ta ante nisa ruwe ne.

Orowa, Etokooyki toho ne, awa,

Sini toho a=ro-ehanke ruwe ne na. Ayke, Gariraya oro wano Sinuma turano arki siwentep utar anakne ne kur osi paye wa tusiri hemhem ne netopake a=ante katu hemhem nukar.

Awa, hosippa wa pirka hura uspe newa sum sipini nisa ruwe ne na.

Rowkos 24

Orowa, ne utar anakne tuytak an koraci Sini toho ta sini ruwe ne. Awa, Sini toho esimke no an toho ta aroankes pakita ne utar sipini okere pirka hura uspe kor wa tusiri oro ta arki nisa ruwe ne.

Ayke, ne tusiri wano suma kokarakarase wa an siri a=nukar.

Awa, oro ta ahup hine Utarpa ne Yesu kor netopake nukar somo ki.

Orowa, ne utar tanpe kusu kewtura utumasi wa okay, ayke, peker at amip ray wa okay tu aynu ne samake ta roski nisa ruwe ne:

awa, ne utar kimatek wa siri kata kor nanuhu hepokiki, ayne oro ta ne aynu utar ene itak hi :— Nep kusu raykur tumke ta siknu kur eci=hunara ya?

Sinuma teta isam, korka, hetopo-a-siknure nisa ruwe ne: Sinuma naa Gariraya kotan ta an rapoketa eci or ta :—

Aynu Poho anakne katpak kor utar tekehe or ta a=ekosi wa utasa cikuni or ta a=kunki kokikkik, orowa, rerko an hi ta hotopo-siknu kusu ne ap, ani an itak ani ye katu eci=eskarun yan, ari itak.

Orowa, ne utar anakne Sinuma ye itak eskarun,

awa, tusiri wano hosippa hine ne sinen ikasma wa niw or ta hemhem, opittano okay mosma utar or ta hemhem opitta tap oruspe nure nisa ruwe ne.

Orowa, Apostoro or ta tap okay oruspe nure utar anakne Magdarene un Maria newa Yoanna newa Yakob kor hapo Maria newa ne utar turano okay siwentep ne ruwe ne.

Awa, tap okay itak anpe anakne hayta itak néno ne utar oro wano aeyaynu wa a=eunpipka nisa ruwe ne.

Korka, Petros anak hopuni hine tusiri oro ta hoyupu: orowa, hotku wa ne onnayke orun inkar, ayke, yaysineanta an wa an senkaki amip nukar; orowa, sinuma ne hetuku oruspe enuskari wa kor uni un oman nisa ruwe ne na.

Orowa, ne utar tumuke un tun anakne ne etohoketa, Yerusarem kotan oro wano re ici ri pakno an, Emmaus ani a=ye kotan orun paye kor an.

Awa, hetuku wa okay oruspe kusu utaspa uenewsar ki nisa ruwe ne.

Orowa, ne utar uenewsar hemhem ki, uwepekennu hemhem ki kor an hi ta, Yesu yaykota anakne ehanke no ek wa ne utar turano oman nisa ruwe ne.

Korka, ne utar iteki Sinuma e=amkir kuni ne kor sikihi a=kar nisa ruwe ne.

Orowa, ne utar or ta Sinuma ene itak hi :— Eci=payekay rapoketa hemanta oruspe kusu eci=utaspa ue-itak ya? ani itak. Orowa, ne utar okna iporo yaykosanke wa roski nisa ruwe ne.

Orowa, Kireopas ani an rehe kor ne sinen anakne ese wa oro ta ene itak hi :— Aokay sinen ne Yerusarem kotan ta okay wa tan toho ta hetuku oruspe eranpewtek ya? sekor itak.

Oro ta, Sinuma anakne, nep oruspe ne ya, ani itak. Oro ta ne utar ene itak hi :— Kamuy teksama ta hemhem, opittano okay utar teksama ta her her, itak or ta hene, ki okaype or ta hene easkay ueinkar kur ne, Nazaret un Yesu kusu an oruspe ne ruwe ne:

Kamuy kor kenru esapane utar newa ci=kor un esapane utar anakne Sinuma arayke kuni kur ne a=esanniyo kusu ekosi wa, utasa cikuni or ta kunki kokikkik nisa ruwe ne.

Korka, Sinuma anakne Israeru un utar kikiraye kuni kur ne kuni ci utar cipacipa nisa ruwe ne. Awa, naa ne mosma anak, tap okaype hetuku oro wano tanto rerko ne ruwe ne.

Sama ta, un turano okay siwentep utar anakne a=ro-kunneywano tusiri or ta paye wa un oyaraoktere nisa ruwe ne:

ne utar Sinuma kor netopake nukar somo ki ciki arki hine Sinuma siknu wa an ani ye yaynukare Kamuy uytekpe ka nukar nisa ruwe ne, sekor itak.

Suy, un turano okay utar ne tusiri oro ta paye wa siwentep ye koraci ka nukar nisa ruwe ne: korka, Sinuma nukar somo ki nisa ruwe ne, sekor itak.

Tata or ta Sinuma anakne ne utar or ta ene itak hi :— Ueinkar utar opittano a=ye p an, ayne, eysokor kuni moyre kewtum kor hayta utar!

Kiristo anakne tap okaype kusu aeramusitnere wa nupeki or ta ahun kuni kusu ne ap somo ne ya? sekor itak.

Orowa, Sinuma Mose newa opittano okay Uweingarape orowa heasi wa opittano okay Kamuy kampi kata yaykota kusu an oruspe ne utar or ta pita nisa ruwe ne na.

Awa, or ta paye kotan orun karankeno arki; ayke, Sinuma naa payekay kusu ne kotom an.

Ayne, ne utar anakne Sinuma onisnisi wa ene itak hi :— Un turano rewsi wa un kore: tane tokap kese ne, toho tane a=okere kusu ne kusu ne na, sekor itak. Orowa, ne utar turano rewsi kuni ne Sinuma ahun nisa ruwe ne.

Awa, ipe kusu ne utar turano Sinuma a ciki, pantak uk wa nunuke hine mespa, orowa, oro ta kore nisa ruwe ne.

Tata or ta ne utar kor sikihi a=mak kor an, awa, Sinuma e=amkir nisa ruwe ne; ayke, ne utar somo nukar no Sinuma paye wa isam ruwe ne na.

Orowa, ne utar utaspa ene itak hi :— Ru kari ta Sinuma un or ta itak hemhem ki. Kamuy kampi un or ta pita hemhem ki hi ta anakne un oske ta okay ci=kor kewtum parparse somo ki ya? sekor itak.

Orowa, ne utar anakne ne etokihiketa hopuni wa Yerusarem kotan orun hosippa, ayke, sonno newa Utarpa hetopo-a=siknure wa an, orowa, Simon or ta yaynukare nisa ruwe ne, ani an itak ani itak kor okay uekarpa wa an ne sinen ikasma wa niw hene, turano okay utar hene nukar nisa ruwe ne.

Orowa, ne utar anakne ru kari hetuku oruspe hemhem, pantak mespa anpe kusu Sinuma aeamkiri oruspe hemhem nure nisa ruwe ne na.

Orowa, ne utar tap okaype ye rapoketa, Sinuma yaykota ne tumke ta as wa, Eci or ta i=tom irenka an na, ani itak nisa ruwe ne.

Korka, ne utar isitoma wa kimatek ruwe ne, awa, ramat nukar nisa sekor yaynu ruwe ne na.

Oro ta Sinuma ene itak hi :— Nep kusu eci yaykowepekere ruwe? orowa, hemanta kusu eci kewtura oske ta upaorep hetuku ya?

Kuani yaykota ne sekor eci=eraman kuni ne Ku=teke hemhem, Ku=cikiri hemhem inkar yan! teke ani En=tomoosma wa inkar: Ku=an koraci ramat anakne kam newa pone kor somo ki ruwe ne kusu ne na, sekor itak.

Orowa, tanpe ye okere ciki, kor teke hemhem, cikiri hemhem nukare nisa ruwe ne.

Orowa, ne utar yaykopuntek kusu eunpipka hemhem ki, enuskari hemhem ki kor okay rapoketa, oro ta Sinuma ene itak hi :— Nep ka teta aep an a? sekor itak.

Orowa, ma-cep uype kore nisa ruwe ne.

Awa, Sinuma ne anpe uk wa ne utar kotcake ta ipe nisa ruwe ne.

Orowa, ne utar oro ta Sinuma ene itak hi :— Kuani naa eci turano an rapoketa eci or ta Ku=ye itak anpe tanpe ne ruwe ne, — Mose tuytak or ta hene, Uweingarape or ta hene, Iyohaiochish or ta hene En kusu otay opittano a=nuye wa an okaype a=ueomare tusu ne ap ruwe ne na, sekor itak.

Orowano, ne utar Kamuy kampi eraman kuni ne Sinuma ne utar kor kewtura maka nisa ruwe ne; orowa or ta ene itak hi :—

Tap koraci a=nuye wa an, Kiristo anakne ayayramsitnere wa rerko an hi ta ray oro wano hetopo-siknu;

sama ta, yaykokatpakpe hene, katpak tusare hi hene Sinuma ton rehe kusu Yerusarem kotan ta heasire wa opittano okay mosir uyrup or ta a=ewpaskuma kusu ne na.

Eci utar anakne tap okaype kusu an pawetesu ki utar eci ne.

Orowa, inkar=an, Ku Mici eytakamkire anpe eci=kasike ta Ku=sanke: korka, ri i oro wano kiroro ani eci=mire an pakno maciya or ta untere yan, sekor itak.

Orowa, Betania kotan pakno Sinuma ne utar tura wa oman: ayke, kor tekehe epuni wa nunuke

nisa ruwe ne na. Ayke, Sinuma nunuke kor an rapoketa ne utar oro wano auk hine kanto orun an nisa ruwe ne.

Awa, ne utar Sinuma ko-onkami, orowa, siri yaykopuntek hine Yerusarem kotan orun hosippa:

ayke, ramma-kane Kamuy kor kenru ta okay wa Kamuy nunuke kor an nisa ruwe ne na.

Yoannes 1

Atpake ta anakne Itak an, Itak anak Kamuy tura an, Itak anakne Kamuy ne ruwe ne.

Ne Itak anakne atpake ta Kamuy turano an nisa ruwe ne.

Opittano an okaype anakne ne Itak oro wano a=kar, orowa, a=karpe sinep ne yakka Sinuma isam no

a=kar somo ki nisa ruwe ne Sinuma or ta inotu an, inotu anakne utar peker ne ruwe ne.

Ne peker kunne hi ta at, kunne hi anakne ne anpe eramuskare nisa ruwe ne.

Kamuy oro wano a=teskar aynu an, rehe anak Yoannes ne ruwe ne.

Ne kur pawetesu hi kusu ek, utar opitta sinuma kusu a=eysokor kuni ne ne peker kusu pawetesu ki nisa ruwe ne na.

Sinuma anakne ne a peker somo ne, ne peker kusu pawetesu ki kuni kusu

an kunne. Mosir or ta ek nen ne yakka or ta peker atte sonno peker an ruwe ne.

Sinuma mosir kata an, awa, mosir anakne Sinuma ani a=kar, orowa, mosir anak Sinuma somo e=amkir nisa ruwe ne.

Sinuma yaykota kor uni or ta ek, awa, yaykota kor utar somo Sinuma uk ruwe ne.

Korka, opittano okay Sinuma uk utar or ta, Sinuma kor rehe eysokor utar or ta, Kamuy Poho ne kuni montum korpare nisa ruwe ne.

Ne utar anakne kem utari kusu ahekatpa somo ne, kam irenka kusu hekatu somo ne, aynu irenka kusu hekatu somo ne, korka, Kamuy oro wano ahekatparep ne ruwe ne.

Orowa, Itak anakne kam ne, un turano osiroma nisa ruwe ne (orowa, ci utar anakne ne nupeki nukar, Mici oro wano an sinen ne Poho nupeki koraci ne), irenka newa son hi ani a=esik wa an ruwe ne.

Yoannes anakne Sinuma kusu pawetesu ki wa hawe aste hine ene itak hi :— En=os ek kur anakne en=kasu no ne ruwe ne; Sinuma en=etoko ta an ruwe ne kusu ne na, sekor ku=ye itak anakne tan kur epeka no an itak ne ruwe ne.

Sinuma a=esik hi wano ci opitta uyna, irenka kusu irenka uyna as nisa ruwe ne.

Tuytak anakne Mose ani a=korpare nisa ruwe ne; irenka newa son hi anak Yesu Kiristo ani ek nisa ruwe ne.

Henpara ne yakka Kamuy nukar nisa kur isam, Mici upsoro ta an Sinen ne poho anakne, Sinuma anak Kamuy pita nisa ruwe ne.

Orowa :— Eani nen ne ya, sekor Yoannes or ta nu kusu Yudea un utar anakne Yerusarem kotan wano Rebi utar newa Kamuy kor kenru esapane utar payere hi ta anak, Yoannes kor pawetesu hi tap koraci ne.

Sinuma eyaypusi wa esina somo ki; Kuani anakne Kiristo somo ku ne, ani eyaypusi nisa ruwe ne.

Oro ta ne utar ene uwepekennu hi :— Yakun, nep ta? Erica e ne ruwe he an? Sinuma, somo, sekor itak.

Ne Ueinkar kur e ne ya? Somo ani itak nisa ruwe ne. Tanpe, kusu sinuma or ta ne utar ene hawe okay hi :— Un payere utar or ta ese itak ci ki easkay kuni ne :— Eani nen ne ya? un eramante wa un kore. Yayepeka no nep e ye ya? sekor itak.

Oro ta sinuma ene itak hi :— Ueinkar kur Isaya ye hi koraci, Utarpa ruhu kuwanno kar yan, sekor kim ta hawe aste haw ku ne ruwe ne, sekor itak.

A=payere utar anakne Parisee un utar ne ruwe ne.

Yoannes or ta ne utar nu wa ene itak hi :— Eani anakne Kiristo somo ne, Erica somo ne, ne ueinkar kur somo e ne yakanak ne, nep kusu paptisma e kore ya? sekor itak.

Oro ta Yoannes ese wa ene itak hi :— Wakka ani paptisma ku=kore; eci=tumke ta eci=eramuskare kur sinen as ruwe ne,

Sinuma en=os ek kunne, kor keir at ku=pita katap tukarike ku ureeciw ruwe ne, sekor itak.

Tap okaype anakne Yorodan pet kuske, Yoannes paptisma kore Betania kotan ta aki nisa ruwe ne.

Ne simke toho ta oro ta Yesu ek hi sinuma nukar, awa, ene itak hi :— Inkar=an, Mosir katpak sey Kamuy Pon-hitsuji!

En=os ek kur en=kasu no ne ruwe ne; Sinuma en=etoko ta an ruwe ne kusu ne na sekor ku=ye itak anakne tan kur epeka no a=ye itak ne.

Orowa, Sinuma ku=e=amkir somo ki; korka, Sinuma Israeru un utar oro ta a=nukare kuni ne, tanpe kusu, ku=ek wa wakka ani paptisma ku=kore nisa ruwe ne, ari itak.

Orowa, Yoannes pawetesu ki wa ene itak hi :— Ramat anakne kusuwep néno an katuhu néno ran wa Sinuma kata rew siri ku=nukar nisa ruwe ne,

Orowa, kuani Sinuma e=amkir somo ki, korka, wakka ani paptisma kore kusu en ettep anakne, Sinuma en oro ta ene ye hi :— Ramat ran wa kasike ta rew kur e nukar ciki, Sinuma anak Askanne Ramat ani Baptisma kore kur ne ruwe ne, sekor an itak ani en or ta ye nisa ruwe ne.

Orowa, ku=nukar nisa, naa sama ta, tanpe anakne Kamuy Poho ne ani pawetesu ku=ki nisa ruwe ne.

Suy ne simke toho ta Yoannes anakne kor koykar utar tun turano as kor an,

awa, Yesu apkas siri nukar, orowa, — Inkar=an, Kamuy Ponhitsuji; ari an itak ani itak.

Ne tu koykar utar Sinuma ye itak nu wa Yesu os paye nisa ruwe ne.

Orowa, Yesu hosari wa ne utar os arki siri nukar wa oro ta ene itak hi :— Hemanta eci=hunara ya? Oro ta ne utar ene itak hi :— Rabbi (tan itak iporose an katu “epakasnu kur” ani an iporose ne), ney ta Aokay osiroma ruwe he an?

Oro ta Sinuma ene ye hi :— Arki wa inkar yan. Tanpe kusu, ne utar arki wa Sinuma osiroma usike nukar; pakihi anak wan ikinne no an pakihi hi ne ruwe ne kusu ne toho ta Sinuma turano rewsi nisa ruwe ne.

Yoannes ye itak nu wa Sinuma os paye ne tu utar un sinen anakne Simon Petros kor irwak ne Andreas ne ruwe ne.

Tan kur hoskino kor irwak ne Simon koekari wa, — Ci utar Messia koekari as nisa ruwe ne (tan itak iporose an katu anakne “Kiristo” ani an iporose ne ruwe ne), sekor oro ta ye ruwe ne.

Orowa, sinuma Yesu or ta a=tura wa ek. Yesu sinuma nukar wa ene itak hi :— Yoannes poho Simon e ne ruwe ne: eani Kepas ani a=ye kusu ne (tan itak e=pakita ne yakun “Suma” ani an itak ani ipehe kor ruwe ne).

Ne simke toho ta Gariraya mosir ta oman kuni esanniyo ruwe ne,

awa, Piripos koekari, orowa, oro ta, — En=os ek, sekor ye nisa ruwe ne. Piripos anakne Andreas newa Petros kor kotan, Betsayda kotan un kunne.

Piripos Natanaeru koekari wa oro ta ene itak hi :— Kusu Mose tuytak kampi kata nuye, orowa, kusu Ueinkar utar nuye Nazaret kotan un Yosep poho Yesu ci koekari nisa ruwe ne, ari itak.

Piripos oro ta Natanaeru ene itak hi :— Nep pirka p Nazaret kotan oro wano hetuku easkay ya? Ek wa inkar, ani Piripos ye ruwe ne.

Oro ta Natanaeru ek siri Yesu nukar ciki, sinuma epeka no ene itak hi :— Inkar=an, kewtum ta irara sak sonno Israeru un kur an!

Natanaeru Sinuma or ta ene itak hi :— Nep kusu Aokay en=e=amkir ya? Oro ta Yesu ese wa ene itak hi :— Piripos e hotuyekar etoko ta, icijiku cikuni corpoke ta e an hi ta, Kuani e nukar nisa ruwe ne, ari itak.

Oro ta Natanaeru ene ese hi :— Rabbi, Aokay anakne Kamuy Poho E ne ruwe ne, Israeru un utar Sikkasima kur E ne ruwe ne, sekor itak.

Oro ta Yesu ese wa ene itak hi :— Eani icijiku cikuni corpoke ta e an siri Ku=nukar, sekor Ku=ye kusu, eani eysokor ya? Tap okaype kasuno poro p e nukar kusu ne na, ani itak.

Orowa, suy, oro ta Sinuma ene itak hi :— Sonno, sonno e or ta Ku=ye, kanto sara wa Kamuy hawturunpe Aynu Poho kasi ran hemhem ki rikin hemhem ki hi e nukar kusu ne, ari itak.

Yoannes 2

Orowa, Gariraya mosir un Kana kotan ta rerko ikinne no an toho ta a=ukore hi an; awa, Yesu kor hapo ne yakka ne hi ta an ruwe ne; sama ta,

Yesu ne yakka kor koykar utar tura ne hi ta aeahunke nisa ruwe ne. Ayke, tonoto isam ciki kor hapo Yesu or ta :—

Tonoto isam, sekor ye ruwe ne.

Oro ta Yesu ene itak hi :— Siwentep, eani newa Kuani utur ta nep an hawe? Ku=pakihi anak naa somo an ruwe ne, sekor itak.

Kor hapo anakne :— Nep ne yakka Sinuma eci or ta ye ciki, néno ki yan, ani okay uytek utar or ta ye nisa ruwe ne.

Ne uske ta Yudea un utar askannere puri kusu an ine to hene asikne to hene omare easkay suma su iwan su okay ruwe ne.

Wakka ani ne su esikte yan, sekor Yesu ne utar or ta ye, awa, parurke pakno sikte nisa ruwe ne.

Orowa :— Tane etaye wa marapto e=aynukor kur or ta kor wa paye yan, sekor ne utar or ta itak.

Orowa, oro ta kor wa paye ruwe ne. Marapto e=aynukor kur anakne, tane tonoto ne wakka sapke wa, ne wa ek pe ne ya sekor anpe eramuskare kusu (korka, wakkata uytek utar eraman), mat-ahupkar kur hotuyekar wa oro ta ene itak-ki :—

Nen ne yakka hoskino sisak tonoto sanke; orowa, utar poronno iku oro wano katcakpe sanke ruwe ne, korka, eani anakne sisak tonoto tane pakno ewmasnu wa ante nisa ruwe ne, sekor itak.

Tap atpake an siros Gariraya mosir un Kan a kotan ta Yesu ki wa, kor nupeki nukare nisa ruwe ne; orowano, koykar utar Sinuma eysokor nisa ruwe ne na.

Tan te oro wano Sinuma hemhem, kor hapo hemhem, uyriwak utar hemhem, kor koykar utar tura Kapernaum kotan or ta sap: ayke, ne kotan ta ohor no rewsi somo ki ruwe ne.

Yudea un utar kor Kamakus marapto ehanke no an, awa, Yesu Yerusarem kotan orun hemesu nisa ruwe ne.

Orowa, Kamuy kor kenru ta peko hemhem, hitsuji hemhem, kusuwep hemhem e=hok utar nukar, naa sama ta, icen itasare utar rok wa okay siri nukar nisa ruwe ne:

awa, Sinuma ka ani tus kar wa hitsuji newa peko opitta Kamuy kor kenru oro wano okewpa; orowa, icen itasare utar kor icen ohetu wa kor set horakte;

kusuwep e=hok utar or ta :— Tan okaype oyak ta kor wa paye, Ku Mici kot cise ani e=hok cise ne iteki kar yan, ari itak.

Ayne, E=kor kenru kusu an kewtum opopmaw anpe anakne en=ipe kusu ne, sekor an itak a=nuye wa an anpe koykar utar eskarun nisa ruwe ne.

Orowa, tanpe kusu, Yudea un utar Sinuma or ta ese wa ene itak hi :— Tap okaype E ki kusu, nep siros un nukare ya? ani itak.

Oro ta Yesu ese wa ene itak hi: Tan askanne usike horakte, yakanak ne rere ko ta Ku=asi kusu ne, ari itak.

Tanpe kusu, Yudea un utar ene itak hi :— Tan askanne usike a=kar hi anakne iwan pa ikasma tu hotne pa uturu a=kar, awa, Eani anak rere-ko ututta asi kusu ne ya?

Korka, Yesu anakne yaykota kor netopake ani an askanne usike epeka no ye nisa ruwe ne.

Tanpe kusu, Sinuma ray hi oro wano hetopo-a=siknure ciki, tap itak ani Sinuma itak nisa sekor kor koykar utar eskarun; orowa, Kamuy kampi-sos newa oro ta Yesu ye itak sinuma utar eysokor nisa ruwe ne.

Kamakus marapto kusu Sinuma Yerusarem kotan ta an, awa, marapto utur ta, Sinuma ki siros nukar kusu, inne utar Sinuma kor rehe kusu eysokor nisa ruwe ne na.

Korka, Yesu anakne utar or ta yaykota yaykopaste siri somo ki. Aynu opitta eraman wa aynu kusu mosma kur pawetesu hi kor rusuy somo ki ruwe ne,

aynu kewtum uta an okaype Sinuma yaykota eraman ruwe ne kusu ne na.

Yoannes 3

Nikodemos ani a=ye Parisee un kur an, Yudea un utar esapane kur ne ruwe ne:

sinuma ancikar ta Yesu oro ta ek wa ene itak hi :— Rabbi, Kamuy oro wano ek epakasnu kur E ne ruwe ne sekor ci eraman: inanpe kusu ne yakun, Kamuy aynu turano an somo ki ciki, E ki tan okay siros kar eaykap ruwe ne kusu ne na.

Oro ta Yesu ese wa ene itak hi :— Sonno, sonno e or ta Ku=ye, aynu anakne asinno hekatu somo ki ciki Kamuy mosir nukar eaykap ruwe ne, ari itak.

Nikodemos Sinuma oro ta ene itak hi :— Aynu onne ko nekona iki wa hekatu easkay ya? Tu suy kor hapo honihi osike un ahun wa hekatu easkay ya? sekor itak.

Yesu ene ese hi :— Sonno, sonno e or ta Ku=ye, Aynu anakne wakka newa Ramat ani hekatu somo ki ciki Kamuy mosir orun ahun eaykap ruwe ne.

Kam kusu hekatup anakne kam ne, Ramat kusu hekatup anakne ramat ne ruwe ne.

Eci=asin no hekatu kusu ne ap e or ta Ku=ye kusu iteki enuskari.

Rera anakne renkayne ruy wa ne hum e nu, korka, ne wa ek a, ine un oman a eani eranpewtek: nen ne yakka Ramat kusu hekatu kur anakne néno koraci an ruwe ne, sekor itak.

Oro ta Nikodemos ese wa ene itak hi :— Tapne anpe nekona hetuku p easkay pe ne ya? sekor itak.

Oro ta Yesu ese wa ene itak hi :— Aokay Israeru utar kor ne epakasnu kur e ne wa tapne anpe e eranpewtek a?

Sonno, sonno e or ta Ku=ye, ci utar anakne a=ermu anpe ye, orowa, yaykota nukar pe kusu pawetesu ki ruwe ne, yakka, ci ye pawetesu hi eci=nu somo ki ruwe ne.

Kuani tam mosir kusu an oruspe eci=nure as wa eci=eysokor somo ki yakanak ne, Kamuy mosir kusu an oruspe eci=nure as ciki nekona eci=ki wa ne anpe eysokor ya?

Kanto oro wano ran wa kanto or ta an Aynu Poho mosma, kanto orun rikin kur isam.

Orowa, Mose anakne nup or ta okokko asi koraci, tap koraci Aynu Poho ne yakka a=asi kusu ne;

nen ne yakka Sinuma eysokor kur anakne ramma okere somo ki i=su ramat kor kuni kusu ne na.

Inanpe kusu ne yakun, Kamuy anakne kor sinen ne Poho korpare pakno mosir omap ruwe ne, nen ne yakka ne Poho eysokor kur opitta a=ysamka somo ki no ne pakno ne yakka i=su ramat kor kuni ne kore nisa ruwe ne.

Mosir koypisi kusu Kamuy anakne kor Poho mosir or ta omante somo ki, korka, Sinuma oro wano mosir kasi-a-opiwki kuni ne a=omante nisa ruwe ne kusu ne na.

Sinuma eysokor kur anakne somo akoypisi ruwe ne, somo Sinuma eysokor kur anak akoypisi okere nisa ruwe ne, Kamuy sinen ne Poho rehe eysokor somo ki nisa ruwe ne kusu ne na.

Ipisi a=esanniyo hi anakne tapne an ruwe ne; peker mosir or ta ek, orowa, utar ki iki p anakne wen wa kusu peker kasuno kunne hi omap nisa ruwe ne kusu ne na.

Inanpe kusu ne yakun, nen ne yakka wenpe iki kur anakne peker etunne ruwe ne, orowa, iteki kor ki iki p aekopao kuni ne peker or ta ek somo ki ruwe ne.

Korka, sonep ki kur anakne kor ki iki p a=nukar kuni ne peker or ta ek, ne anpe anakne Kamuy or ta aki nisa ruwe ne kusu ne na.

Tap oro wano Yesu kor koykar utar tura Yudea mosir or ta ek wa, sinuma utar turano okay, orowa, paptisma kore nisa ruwe ne.

Orowa, Enon kotan samake ta an Sarim kotan ta wakka poronno an kusu, Yoannes ne yakka ne kotan ta paptisma kore kor an ruwe ne: awa, utar arki wa paptisma a=kore nisa ruwe ne.

Inanpe kusu ne yakun, Yoannes naa somo upakasnu cise ta a=ahunke ruwe ne,

Orowa, Yoannes koykar utar anakne askannere puri kusu sine Yudea un kur tura upahunara ruwe ne.

Ayke, ne utar Yoannes oro ta arki wa ene itak hi :— Rabbi, kusu aokay pawetesu Yorodan pet kus ta an kur anakne paptisma kore kor an wa utar opitta Sinuma or ta paye ruwe ne, ari itak.

Yoannes ese wa ene itak hi :— Kanto oro wano a=kore somo ki ciki, aynu nep ne yakka kor eaykap ruwe ne.

Kuani anakne Kiristo somo ne wa Sinuma ratcaot a=omante kur ku ne ruwe ne ani an itak ani ku=ye anpe aokay yaykota pawetesu ki ruwe ne.

Tane maci ne kusu ne siwentep kor aynu anak mat-ahupkar kur ne; korka mat-ahupkar kur kor ikatayrotke utar okay wa ne mat-ahupkar kur hawe nu kusu sino yaykopuntek ruwe ne: tanpe kusu, ku=yaykopuntek anpe anakne a=ueomare no an ruwe ne.

Sinuma anakne aeporore kusu ne, kuani anak aeponte kusu ne ruwe ne.

Rik oro wano ran kur anakne utar opitta enkasike ta an: toy oro wano ek kur anakne toy oro wano an kunne, orowa toy oruspe ye ruwe ne: kanto oro wano ek kur anakne utar opitta enkasike ta an ruwe ne.

Sinuma anakne nu anpe kusu, nukar pe kusu pawetesu ki; orowa, nen ne yakka ne ki pawetesu anpe nu somo ki ruwe ne.

Ne pawetesu anpe nu kur anakne Kamuy anak sonep ne ani an anpe or ta kor han omare nisa ruwe ne.

Inanpe kusu ne yakun, Kamuy oro wano a=omante kur anakne Kamuy itak ye: Sinuma anak pakari wa Ramat kore somo ki ruwe ne kusu ne na.

Mici anakne Poho omap wa nep ne yakka opitta kor teke oro ta omare nisa ruwe ne.

Poho eysokor kur anakne ramma okere somo ki inotu kor ruwe ne; korka, Poho eysokor somo ki kur anakne inotu nukar somo ki, Kamuy kinrakarape sinuma kasike ta an wa an ruwe ne na.

Yoannes 4

Yoannes kasuno Yesu anakne inne koykar utar kar wa or ta paptisma kore kor an sekor

Parisee un utar nu siri Utarpa eraman ciki (korka, Yesu yaykota paptisma kore somo ki no kor koykar utar paptisma kore),

Sinuma Yudea mosir ekohopi wa suy Gariraya mosir or ta oman nisa ruwe ne.

Awa, Sinuma Samaria kotan kus kuni kusu ne ap nisa ruwe ne.

Ayke, Yakob anakne kor poho Yosep or ta korpare toytoy ehanke no an Samaria un Sikar ani a=porse maciya ta kosirepa:

ne uske ta Yakob kor sinpuy an. Yesu anakne payekay esinki kusu, sinpuy samake ta a nisa ruwe ne. Pakihi anak ju ni ji an pakihi ne ruwe ne na.

Ayne, Samaria kotan un sine siwentep wakkata kusu ek: awa, oro ta Yesu ene itak hi :— En=ikure wa En=kore, ani itak.

Kor koykar utar aep hok kusu maciya orun paye wa isam ruwe ne kusu ne na.

Ne Samaria un siwentep anakne tanpe kusu Sinuma or ta ene itak hi :— Hemanta kusu Eani anakne Yudea un kur E ne wa Samaria un siwentep en or ta wakka koramkor ya? (Inanpe kusu ne yakun, Yudea un utar anakne Samaria un utar kopahawnu somo ki ruwe ne.)

Yesu ese wa oro ta ene itak hi :— Eani anakne Kamuy korarape hemhem e eraman, sama ta, En=ikure wa En=kore ani an itak ani e or ta ye kur hemhem e e=amkir yakanak, eani anakne Sinuma or ta koramkor kusu ne, orowa, Sinuma i=su wakka e kore as kusu ne na, ari itak.

Oro ta ne siwentep ene itak hi :— Nispa, wakkata kuni eyayramokotep somo E=kor, sama ta, sinpuy ooho ruwe ne: tanpe kusu, ne wano ne i=su wakka E=kor ya?

Tan sinpuy un kore, sama ta, orowano yaykota hemhem, kor poho utar hemhem, cikoykip hemhem iku ci=kor mici Yakob kasuno an kur E ne ya?

Oro ta Yesu ese wa ene itak hi :— Nen ne yakka tan wakka ku=kur anakne suy iku rusuy kusu ne;

korka, nen ne yakka Ku=korpare wakka iku kur anakne ramma pakno iku rusuy somo ki; korka, or ta Ku=kore wakka anakne ramma okere somo ki inotu or ta purpurke wakka sinpuy ne kusu ne na.

Sinuma or ta siwentep ene itak hi :— Nispa, iteki ku=iku rusuy hene ki, iteki wakkata hene ki kusu eteun ku=ek kuni ne kar wa en=kore.

Oro ta, e oman wa e hoku hotuyekar hine eteun arki yan.

Siwentep ese wa or ta ene itak hi :— Hoku ku=sak ruwe ne, ani itak. Oro ta Yesu ene itak hi :— Hoku ku=sak sekor an itak ani e ye katu anakne pirka ruwe ne:

inanpe kusu ne yakun, eani asikne hoku e=kor nisa, awa, tane e=kor pe aynu anakne e hoku somo ne ruwe ne; sunke sak no tapanpe e ye nisa ruwe ne na.

Oro ta ne siwentep ene itak hi :— Nispa, Aokay anakne Ueinkar kur E ne ruwe ne sekor ku=esanniyo.

Ci=kor ekasi utar anakne tan nupuri ta Kamuy ko-onkami, awa, Yerusarem kotan anakne utar onkami kusu ne a usike ne, ani eci=ye ruwe ne, sekor itak.

Oro ta Yesu ene itak hi :— Siwentep, En=eysokor yan, eci utar anakne tan nupuri ta hene, Yerusarem kotan ta hene Mici somo ko-onkami pakihi ek kusu ne.

Eci=eramuskare p eci=koonkami ruwe ne: ci utar anakne eramu anpe onkami as ruwe ne: inanpe kusu ne yakun, kasiopiwki hi anakne Yudea un utar wano an anpe ne ruwe ne kusu ne na.

Sonno onkami utar anakne ramat newa sonep ani Mici koonkami pakihi ek ruwe ne, tane ek an ruwe ne: Mici anakne néno okay onkami utar hunara ruwe ne kusu ne na.

Kamuy anakne Ramat ne: Sinuma ko-onkami utar anakne ramat newa sonep ani ko-onkami kusu ne ap ruwe ne.

Sinuma or ta ne siwentep ene itak hi :— (Kiristo ani a=ye) Messia ek siri ku=eraman: Sinuma ek ciki nep ne yakka an okaype un nure kusu ne.

Oro ta Yesu ene itak hi :— E or ta ye Kuani anakne kur Ku ne ruwe ne, ari itak.

Tata or ta kor koykar utar arki; awa, Sinuma siwentep tura ko-itak an siri enuskari nisa ruwe ne; yakka :— Hemanta e hunara ya hene, nep kusu ne siwentep tura ko-itak ya hene, ye kur isam ruwe ne.

Ayne, ne siwentep anakne kor wakka op ante wa maciya oro ta oman hine utar or ta ene itak hi :—

Nep ne yakka ku=iki anpe opitta en=nure kur nukar kusu arki wa inkar yan; tanpe anakne Kiristo ne easkay pe ne ruwe he an? ari itak.

Orowa, utar maciya wa soyunpa hine Sinuma orun arki siri okay.

Ne rapoketa Sinuma koykar utar onisnisi wa ene itak hi :—

Rabbi, ipe yan, ari itak. Korka, oro ta Sinuma ene itak hi :— Eci=eramuskare no an e kuni aep Ku=kor, ari itak.

Tanpe kusu koykar utar utaspa ene itak hi :— Nen ka Sinuma ipere kur an a?

Oro ta Yesu ene itak hi :— Ku=aep anakne En=omante kur kor irenka hemhem ki, Sinuma moni kar okere hemhem ki anpe ne ruwe ne.

Naa ine cup an, orowa, nanke pa ek sekor eci=ye somo ki ya? Eci or ta Ku=ye, inkar, eci=sikihi hepuni wa toy orun inkar yan, tane nanke pa kusu re tan ruwe ne.

Nanke kur anakne pummaha kor wa ramma okere somo ki inotu kusu ipehe ewmasnu; toyta kur newa nanke kur utura yaykopuntek kuni kusu ne na.

Sinen etoyta sinen nanke sekor an itak tanpe kusu sonno anpe ne.

Or ta somo eci=monrayke usike eci=nanke kuni kusu eci=payere as: mosma okay utar monrayke, awa, ne moni or ta eci=ahup nisa ruwe ne.

Orowa, ne maciya oro wano inne Samaria un utar anakne :— Nep ne yakka ku=iki anpe opitta Sinuma en=nure, sekor pawetesu ki siwentep ye itak kusu eysokor nisa ruwe ne na.

Tanpe kusu, Sinuma oro ta Samaria kotan un utar arki ciki turano rewsi kuni koramkor: awa, tutko utur ta ne utar turano rewsi nisa ruwe ne.

Orowa, naa inne utar anakne Sinuma ye itak kusu eysokor;

ayke, ne siwentep or ta ene hawe okay hi :— Tane anakne e ye itak kusu ci eysokor somo ki: ci utar yaykota ci nu wa sonno newa tanpe anakne mosir kasiopiwki kunip ne sekor ci eraman ruwe ne kusu ne na, ani itak.

Orowa, naa tutko okake ta Sinuma ne kotan wano oman wa Gariraya mosir orun arpa nisa ruwe ne.

Inanpe kusu ne yakun, ueinkar kur anakne kor kotan ta a=kooripak somo ki ruwe ne sekor Yesu yaykota pawetesu ki nisa ruwe ne.

Tanpe kusu, Sinuma oman wa Gariraya mosir ta ek ciki Gariraya un utar Sinuma uk nisa ruwe ne, ne utar ne yakka marapto an kusu paye wa Yerusarem kotan ta marapto an rapoketa Sinuma ki okaype opitta nukar nisa ruwe ne kusu ne na.

Tanpe kusu, suy Sinuma ne wakka tonoto ne kar Gariraya mosir un Kana kotan ta ek Orowa, Kapernaum kotan ta kor okkay poho tasum ki sine tono an.

Sinuma Yesu anakne Yudea mosir wano ek wa Gariraya mosir ta an siri nu ciki, oro ta oman wa kor poho iwankere kusu Sinuma san kuni ne koramkor nisa ruwe ne; sinuma ray ehanke ruwe ne kusu ne na.

Tanpe kusu, ne kur or ta Yesu ene itak hi:— Eci utar anakne siros hemhem, iyokunnurep hemhem, nukar somo ki yakanak ne oar eci=eysokor somo ki ruwe ne.

Oro ta ne tono ene itak hi :— Nispa, ku=poho ray etoko ta san wa en=kore.

Oro ta Yesu ene itak hi :— E oman, e poho i=su kor an ruwe ne, ari itak. Orowa, oro ta Yesu ye itak ne kur eysokor hine oman nisa ruwe ne na.

Awa, sinuma san siri an rapoketa kor ussiw ne utar etunankar wa, kor poho i=su siriki an ruwe ne, ani itak.

Tanpe kusu, poho anakne inan pakihi ta tumu nu heasi ruwe he an? sekor ne utar or ta nu nisa ruwe ne. Tanpe kusu, numan ici ji pakihi ta seysekmaw tasum sinuma ante ruwe ne, sekor itak.

Orowa, oro ta, E poho i=su kor an, ani an itak ani Yesu ye pakihi ne sekor ne mici eraman: orowa, sinuma yaykota hemhem, uni un utar opitta hemhem, eysokor nisa ruwe ne.

Tanpe anak suy Yudea mosir wano Gariraya mosir ta ek okake Yesu tu ikinne no an kar siros ne ruwe ne na.

Yoannes 5

Tap okake ta Yudea un kur kor marapto an; awa, Yesu anakne Yerusarem kotan ta hemesu nisa ruwe ne.

Yerusarem kotan ta hitsuji cikoykip apa sam ta asikne ikuspe kor sine to an, ne anpe anakne Hebray an itak ani a=ye ciki Betesda ani aporosep ne ruwe ne.

Inne tasum ki utar, siknak utar, her utar, sipeste utar tan uske ta hotke wa okay nisa ruwe ne na.

Ne hi ta tupesan pa ikasma wan e tu hotne pa uturu tum-sak wa an kur an.

Awa, Yesu anakne sinuma hotke wa an siri nukar ciki, sama ta, tane ohor no an siri eraman kor, or ta ene itak hi :— Eani atumasnure rusuy ruwe? ari itak.

Or ta tasum ki kur ese wa ene itak hi :— Nispa, wakka amoymoyekere hi ta anakne to oske ta en=omare kuni kur ku=sak ruwe ne: korka, kuani ku=ek rapoketa en=hoski no mosma an kur san ruwe ne.

Oro ta Yesu ene itak hi :— Hopuni wa e=kor a=tarap ani hine apkas yan, ari itak.

Orowa, nani ne kur atumasnure wa kor a=tarap ani wa apkas nisa ruwe ne na.

Ne toho anak Sini toho ne ruwe ne. Tanpe kusu, Yudea un utar anakne aywankere kur or ta :— Sini toho ne ruwe ne, e=kor a=tarap ani katu anakne ikaspaotte oterekep ne ruwe ne.

Korka, ne utar oro ta Sinuma ene ese hi :— En tumasnure kur anakne, ne kur anak, e=kor a=tarap ani wa apkas yan, ani an itak ani en=orun ye nisa ruwe ne, ari itak ruwe ne.

Ani wa apkas ani an itak ani e or ta ye kur anakne inan kur ne aynu ne ruwe he an?

Korka, ne aywankere kur anakne nen ne ruwe he an sekor eramuskare, ne uske ta inne utar okay wa Yesu yaykota yayesisire nisa ruwe ne kusu ne na.

Tap okake ta ne kur Kamuy kor kenru ta an siri Yesu nukar, ayke, oro ta ene itak hi :— Inkar=an, eani anakne atumasnure wa an: iteki suy katpak kor, ikineypeka naa kasuno wenpe e or ta an na, ari itak.

Orowa, ne aynu oman wa sinuma tumasnure kur anakne Yesu ne ruwe ne sekor Yudea un utar or ta nure nisa ruwe ne.

Ayke, tan ikkewe kusu, Sini toho ta tap okaype kar kusu, Yudea un utar Yesu keske siri an nisa ruwe ne.

Korka ne utar or ta Yesu ene ese hi :— Tane pakno Ku Mici iki, Kuani ka iki ruwe ne, ari itak ruwe ne.

Tanpe kusu, tan ikkewehe an kusu Yudea un utar naa Sinuma rayke kuni hunara kor an ruwe ne, inanpe kusu ne yakun, Sinuma anakne owse Sini toho oterke patek somo ne, korka, yaykota kor Mici ani Kamuy porse wa Kamuy uwewpak no yaykota yaykar nisa ruwe ne kusu ne na.

Tanpe kusu, ne utar or ta Yesu ese wa ene itak hi :— Sonno sonno eci or ta Ku=ye, Poho anakne nukar siri Mici kar pe mosma nep ne yakka yaykota kar eaykap: orowa, nep ne yakka Sinuma kar pe tap okaype Poho ne yakka néno kan ruwe ne.

Inanpe kusu ne yakun, Mici anakne Poho omap wa nep ne yakka yaykota kar pe Sinuma or ta nukare: sama ta, eci utar enuskari kuni ne tap okaype naa kasuno poro p Sinuma or ta nukare kusu ne.

Mici anakne raykur hetopo-hosipire wa siknure koraci, Poho ne yakka yaykota renkayne siknure ruwe ne.

Mici anakne nen ne yakka koypisi somo ki, korka, opittano okay koypisi montum Poho or ta kore nisa ruwe ne;

nen ne yakka Mici ko-oripak néno Poho ko-oripak kuni kusu ne na. Poho ko-oripak somo ki kur anakne Sinuma omante Mici or ta ne yakka somo ko-oripak ruwe ne.

Sonno sonno eci or ta Ku=ye, Ku=itak nu wa En omantep eysokor kur anakne ramma okere somo ki inotu kor, orowa, akoypisi somo ki, korka, ray hi oro wano paye wa inotu or ta ahun nisa ruwe ne.

Sonno sonno eci or ta Ku=ye :— Raykur anakne Kamuy Poho hawe nu, orowa, un utar siknu kusu ne pakihi ek, tane ne pakihi an ruwe ne.

Inanpe kusu ne yakun, Mici anakne yaykota yayosiketa inotu kor koraci, tanpe néno Poho ne yakka yaykota yayosiketa inotu kor kuni or ta Sinuma kore nisa ruwe ne:

sama ta, Sinuma anakne Poho or ta koypisi ki kuni montum kore nisa ruwe ne, Sinuma anak Aynu Poho ne ruwe ne kusu ne na.

Tanpe kusu iteki enuskari: inanpe kusu ne yakun, iyuruy oske ta okay utar opitta Sinuma kor hawe nu wa soyunpa pakihi ek ruwe ne kusu ne na; pirka p ki utar anakne inotu or ta hetopo-siknu;

wenpe ikici utar anak koypisi or ta hetopo-siknu kusu ne na.

Kuani anakne yaykota nep ne yakka ki eaykap: Ku=nu koraci ku koypisi ruwe ne: Ku koypisi hi anakne owpeka anpe ne ruwe ne; Kuani yaykota kor irenka hunara somo ki, En omantep kor irenka Ku=hunara ruwe ne kusu ne na.

Kuani anakne yaykota kusu pawetesu ki ciki, Ku=ki pawetesu anpe anak sonep somo ne.

En kusu pawetesu ki mosma p an; En kusu Sinuma ki pawetesu hi anakne sonno an pawetesuranpe ne ruwe ne sekor Ku=eraman.

Eci utar anakne Yoannes oro ta teskar, awa, sinuma sonno anpe kusu pawetesu ki nisa ruwe ne.

Korka, Kuani anakne aynu ki pawetesu Ku=kor somo ki: yakka, eci utar kasi-a-opiwki kuni ne tap okaype Ku=ye ruwe ne.

Sinuma anakne parparse nupeki atte ratcako ne: orowa, eci utar ponno utur ta ne peker enupetne kuni konopuru nisa ruwe ne,

Korka, Ku=kor pawetesu hi anakne Yoannes kasuno pase ne: inanpe kusu ne yakun, Kuani Ku=kar okere kuni kusu En or ta Ku Mici korpare iki p anakne, tap Ku=ki iki p anak, Mici En=omante ruwe ne sekor En kusu pawetesu ki ruwe ne kusu ne na.

Sama ta, En=omante Mici anak Sinuma ka En kusu pawetesu ki nisa ruwe ne. Eci utar henpara ne yakka Sinuma kor hawe hene nu somo ki, kor katuhu hene nukar somo ki ruwe ne.

Orowa, Sinuma kor itak anakne eci=oske ta okay somo ne; Sinuma omantep eci=eysokor somo ki nisa ruwe ne kusu ne na.

Eci utar, anakne Kamuy kampi-sos uwante ruwe ne, ne anpe kusu ramma okere somo ki inotu eci=kor ruwe ne ani eci=esanniyo ruwe ne kusu ne na ne anpe anakne En kusu pawetesu ki anpe ne;

orowa, inotu eci=kor kuni kusu En=orun eci=arki somo ki ruwe ne.

Kuani anakne utar oro wano a=yramye anpe somo Ku=kor.

Korka, Kuani eci=e=amkir, eci yayosiketa Kamuy omap hi somo kor utar eci ne.

Kuani anakne Ku Mici rehe ani Ku=ek, awa, eci utar En=uk somo ki: mosma kur anakne yaykota kor rehe ani ek ciki, eci utar anak sinuma uk kusu ne ruwe ne.

Utaspa ue-iramye wa Kamuy oro wano an iramyep hunara somo ki eci utar anakne nekona eci=eysokor easkay ya?

Kuani anakne Mici kotcake ta eci=eiyonnuppa kusu ne sekor iteki yaynu yan; eci=eiyonnuppa kur an; or ta eci=e=yaykopaste Mose ne ruwe ne.

Inanpe kusu ne yakun, eci utar Mose eysokor ciki En=eysokor kusu ne; sinuma anakne En kusu nuye nisa ruwe ne kusu ne na.

Korka, sinuma nuye kampi eci=eysokor somo ki yakanak ne nekona iki wa Ku=ye itak eci=eysokor kusu ne ya?

Yoannes 6

Tap okake ta Yesu anakne Tiberias atuy, Gariraya un atuy kuske ta oman.

Awa, tasum ki utar kata Sinuma ki siros nukar nisa ruwe ne kusu, poro inne utar Sinuma os paye nisa ruwe ne.

Ayke, Yesu nupuri hemesu, awa, kor koykar utar turano ne hi ta a nisa ruwe ne.

Tane, Yudea un utar kor marapto, Kamakus marapto, ehanke no an.

Tanpe kusu, Yesu anakne kor sikihi hepuni wa oro ta arki poro inne utar nukar kor Piripos or ta ene itak hi :— Tan okay utar ipe kuni aep ne wano ci hok ya? sekor itak.

Korka, tap itak ye ika anakne sinuma uwante kuni kusu an ap ne; Sinuma nekona kar ya yaykota eraman ruwe ne kusu ne na.

Sinuma or ta Piripos ene ese hi :— Ne utar opitta sinen ranke ponno poka e kuni sine wan hotne tenaria pakno okay aep an yakka upak somo ne ruwe ne, sekor itak.

Simon Petros kor aynu irwak Andreas ani a=ye sine Yesu koykar kur anakne Sinuma or ta ene itak hi :—

omunki pantak asiknep hemhem, tu cep hemhem kor sine hekaci teta an: korka, tap okay inne utar or ta tanpe nep okaype ne ya? ari itak.

Utar rokte yan, ani Yesu ye. Ne uske ta mun poronno okay. Tanpe kusu, ne aynu utar rok nisa ruwe ne, piskihi anakne ko sen nin ne aynu ehanke ruwe ne.

Orowa, Yesu anakne ne pantak uyna; awa, yayirayke ki ciki rok wa okay utar or ta eymek nisa ruwe ne; suy, utar kor rusuy pakno cep ani semkoraci ki nisa ruwe ne na.

Orowa, ne utar kironnu a=okere ciki kor koykar utar or ta Sinuma ene itak hi:— Nep ne yakka iteki a=turaynu kuni ne ikasma wa okay a=mespa uype ewmasnu yan, ani itak.

Tanpe kusu, ne utar anakne ipe utar or ta ne asikne omunki pantak kusu ikasma wa okay a=mespa uype ewmasnu wa tu saranip ikasma wan saranip sikte nisa ruwe ne na.

Tanpe kusu, Sinuma ki siros ne utar nukar ciki ene itak hi :— Tanpe anakne sonno newa mosir or ta ek kusu ne ueinkar kur ne ruwe ne, ani itak.

Okay utar anakne Sinuma sikkasima hine Mosir esapanere kuni kusu arki kusu ne siri sekor Yesu eraman kor, tanpe kusu, suy Sinuma yaykota sinen ne nupuri or ta ekohopi wa oman nisa ruwe ne na.

Orowa, siri-onuman an ciki kor koykar utar anakne rep ta sap nisa ruwe ne;

ayke, cip or ta ahup wa Kapernaum kotan or ta atuy-tomotuye kor an nisa ruwe ne. Awa, tane sirkunne an, orowa, oro ta Yesu naa somo ek na.

Sama ta, ruy rera as wa an kusu rir poro siri an ruwe ne.

Tanpe kusu, ne utar asikne statia ikasma hotne statia hene tu hotne statia hene pakno cip o wa okay ciki, Yesu atuy kata apkas wa cip ehanke no ek siri a=nukar ruwe ne: awa, ne utar isitoma nisa ruwe ne.

Korka, ne utar or ta Sinuma ene itak hi :— Kuani ne; iteki isitoma yan, ari itak.

Tanpe kusu, ne utar anakne Sinuma cip orun ahun kuni ramuosma: ayke, nani paye kuni kotan ta cip an nisa ruwe ne na.

Ne simke toho ta ikuske ta an atuy sama ta roski wa okay utar anakne ne hi ta sine cip mosma cip isam sekor nukar, sama ta, Yesu anakne kor koykar utar tura cip or ta ahun somo ki no, korka, koykar utar yay-tura paye ruwe ne sekor nukar ciki (yakka,

Utarpa yayirayke ki okake ta aep ipe usike ehanke no Tiberias wano arki cip an):

tanpe kusu, Yesu newa kor koykar utar anakne ne uske ta isam sekor inne utar nukar ciki, yaykota cip or ta ahup wa Yesu hunara kusu Kapernaum kotan ta arki nisa ruwe ne na.

Orowa, atuy ikuske ta Sinuma an siri ne utar nukar ciki, oro ta ene itak hi :— Rabbi henpara ta teta E ek ruwe?

Oro ta Yesu ese wa ene itak hi :— Sonno sonno eci or ta Ku=ye, siros eci=nukar kusu somo En=hunara, ne aep eci=ipe wa akironnure nisa ruwe ne kusu En=hunara ruwe ne.

A=ysamka kusu ne aep kusu iteki monrayke yan, Aynu Poho eci=korpare kusu ne ramma okere somo ki inotu ari an aep eci=kor kusu ki yan: Mici Kamuy anakne Sinuma or ta han kotukka nisa ruwe ne kusu ne na.

Tanpe kusu, Sinuma or ta ne utar ene itak hi :— Kamuy iki p ci kar as kuni kusu nekona iki yak pirka ya?

Oro ta Yesu ese wa ene itak hi :— Kamuy a=omante kur eci=eysokor kuni anpe anakne, tanpe anak Kamuy iki p ne ruwe ne.

Tanpe kusu, Sinuma or ta ne utar ene itak hi :— Ci utar nukar wa eysokor kuni kusu nekona siros E ki ya?

Nep E kar ya? Sinuma anakne kanto oro wano ne utar or ta aep korpare nisa ruwe ne sekor an itak ciesinnuye wa an koraci, ci=kor ekasi utar nup or ta Manna ipe nisa ruwe ne na, ari itak.

Tanpe kusu, ne utar or ta Yesu ene itak hi :— Sonno sonno eci or ta Ku=ye, kanto oro wano ne aep eci=kore kur anakne Mose somo ne; korka, Ku Mici anakne Kanto oro wano sonno aep eci=kore ruwe ne.

Inanpe kusu ne yakun, Kamuy aep anakne Kanto wano ran wa mosir or ta inotu kore anpe ne ruwe ne kusu ne na, sekor itak.

Tanpe kusu, Sinuma or ta ne utar ene itak hi :— Utarpa, ramma ne aep un kore wa un kore, ari itak.

Ne utar or ta Yesu ene itak hi :— Kuani anakne inotu oma aep Ku ne ruwe ne: En=orun ek kur anakne sanpe-cinoypa somo ki, En=eysokor kur

anakne ramma iku rusuy somo ki kusu ne. Korka, eci utar En=nukar nisa, yakka eysokor somo ki, sekor Ku=ye nisa ruwe ne na.

Nep ne yakka Mici En=kore p anakne opitta En or ta arki kusu ne ruwe ne; orowa, En=orun ek kur anakne oar Ku=emaka somo ki kusu ne.

Kuani anakne yaykota kor irenka Ku=ki kusu kanto wano Ku=ran somo ki, En omantep kor irenka ki kuni kusu Ku=ek nisa ruwe ne kusu ne na.

Orowa, En omantep kor irenka anakne tapne ne ruwe ne; nep ne yakka Sinuma En koroparep or ta sinep ka a=turaynu somo ki no, okes an toho ta ne anpe Ku=hetopo-siknure kuni anpe ne ruwe ne.

Inanpe kusu ne yakun, Ku Mici irenka anakne tapne ne; nen ne yakka Poho nukar wa eysokor kur anakne ramma okere somo ki inotu kor kunip ne; orowa, okes an toho ta Kuani anakne sinuma hetopo Ku=siknure kusu ne na.

Tanpe kusu, Yudea un utar anakne Yesu kusu oromam ruwe ne, Kuani anakne kanto oro wano ran aep Ku ne ruwe ne, ari an itak ani Sinuma ye nisa ruwe ne kusu ne na.

Awa, ene itak hi :— Tan kur anakne kor ona kor unu ci e=amkir Yosep kor poho Yesu somo ne ya? Hemanta kusu, Kuani anakne kanto oro wano Ku=ran ruwe ne ani tane Sinuma itak ya? sekor ne utar itak nisa ruwe ne.

Oro ta Yesu ese wa ene itak hi :— Iteki ue-oromam yan.

En=omante Mici anakne aynu ninpa somo ki ciki nen ye yakka En or ta ek eaykap ruwe ne: orowa, okes an toho ta sinuma hetopo Ku=siknure kusu ne.

Opittano okay ne utar anakne Kamuy oro wano a=epakasnu an kusu ne, sekor an oruspe ueinkar kampi kata a=nuye wa an ruwe ne. Nen ne yakka Mici or ta nu wa eyayhannokkara kur anakne pisno En=orun ek ruwe ne.

Kamuy oro wano ek kur mosma nen ne yakka Mici nukar nisa kur isam, Sinuma anakne Mici nukar nisa ruwe ne.

Sonno sonno eci or ta Ku=ye :— Eysokor kur anakne ramma okere somo ki inotu kor siri an na.

Kuani anakne inotu oma aep Ku ne ruwe ne.

Eci=kor ekasi utar anakne nup or ta manna ipe oro wano ray wa isam ruwe ne.

Tan aep anakne aynu ipe wa somo ray kuni kanto oro wano ran aep ne ruwe ne.

Kanto oro wano ran i=su aep Ku ne ruwe ne: tan aep ipe kur an ciki ramma pakno i=su kusu ne: ruwe un, mosir inotu kusu Ku=kore aep anakne Ku=kam ne ruwe ne na.

Tanpe kusu, Yudea un utar anakne utaspa etusmak wa ene itak hi :— Hemanta iki wa tan kur anakne kor kam ani un ere easkay ya?

Tanpe kusu, ne utar or ta Yesu ene itak hi :— Sonno sonno eci or ta Ku=ye, Eci utar anakne Aynu Poho kor kam eci=e, sama ta Sinuma kor kem eci=iku somo ki ciki anakne eci=yaykota oske ta inotu kor somo ki ruwe ne.

Ku=kam e, Ku=kem iku kur anakne ramma okere somo ki inotu kor; orowa, okes an toho ta Kuani sinuma hetopo Ku=siknure kusu ne na.

Inanpe kusu ne yakun, Ku=kam anakne sonno aep ne, Ku=kem anak sonno iku anpe ne ruwe ne.

Ku=kam ipe Ku=kem iku kur anakne En=oske ta osiroma, Kuani ka sinuma oske ta Ku=osiroma ruwe ne.

I=su Mici anakne En=omante, orowa, Mici an kusu Ku=i=su wa an koraci; tap koraci En=ipe kur anakne Kuani an kusu ka i=su kusu ne na.

Tanpe anakne kanto oro wano ran aep ne; ekasi utar ipe wa ray wa isam néno an anpe somo ne: tan aep ipe kur anakne ramma pakno i=su kusu ne na.

Sinuma anakne Kapernaum kotan ta epakasnu wa an hi ta tap oruspe sine uekarpa cise or ta an wa ye nisa ruwe ne.

Tanpe kusu, kor koykar utar un inne utar ne oruspe nu ciki ene itak hi :— Tanpe anakne hokanpa itak ne; nu easkay kur nen ne ruwe he an? ari itak.

Korka, tap itak kusu kor koykar utar oroman siri Yesu yaykota kewtum ta eraman wa oro ta ene itak hi :— Tanpe anak eci epetciwre ya?

yakanak ne etoko ta osiroma usike orun Aynu Poho rikin katu eci=nukar ciki nekona iki ya?

siknurep anakne ramat ne ruwe ne; kam anak raka sak pe ne: eci or ta Ku=ye itak anakne ramat ne, inotu ne ruwe ne.

Korka, eysokor somo ki utar eci=tumke ta okay, ani itak. Yesu anakne atpake wano somo eysokor utar hemhem, Sinuma ekosi kusu ne kur hemhem, eraman nisa ruwe ne kusu ne na.

Orowa, Sinuma ene itak hi :— Tan ikkewehe an kusu, Mici oro wano a=kore somo ki yakun nen ne yakka En=orun ek eaykap ruwe ne, ari an itak ani eci or ta Ku=ye nisa ruwe ne.

Te wano kor koykar utar un inne utar anakne oyake un paye wa naa Sinuma tura somo ki nisa ruwe ne.

Awa, tanpe kusu, ne tun ikasma wa niw or ta Yesu ene itak hi :— Eci utar ne yakka paye kuni eci=ramu ya? ari itak.

Or ta Simon Petros ene ese hi :— Utarpa, inan kur or ta paye as kusu ne ya? Aokay anakne ramma okere somo ki inotu oma itak E=kor ruwe ne.

Sama ta, Aokay anakne Kamuy kor Askannep E ne ruwe ne, sekor ci eysokor wa ci eraman nisa ruwe ne na, ani itak.

Ne utar or ta Yesu ene ese hi :— Eci=tun ikasma wa niw Ku=numke somo ki ya? orowa, eci=sinen anakne nitne kamuy somo ne ruwe he an? ani itak.

Kariot kotan un Simon kor poho Yowdas epeka no Sinuma ye nisa ruwe ne; ne kur anakne ne tun ikasma wa niw un sinen ne, awa, sinuma anak Yesu ekosi kusu ne kur ne ruwe ne kusu ne na.

Yoannes 7

Tap okaype okake ta Yesu anakne Gariraya kotan ta apkas: Yudea un utar Sinuma rayke kuni ramu kusu Yudea kotan ta apkas somo ki nisa ruwe ne kusu ne na.

Orowa, Yudea un utar kor marapto, kas kar marapto, ehanke no an ruwe ne.

Tanpe kusu, kor aynu irwak anakne Sinuma or ta ene itak hi :— Te wano E oman wa E ki okaype E=kor koykar utar poka nukar kuni kusu Yudea kotan orun arpa yan.

Inanpe kusu ne yakun, yaykota aeamkirire rusuy wa nuyna no iki p ki kur isam. Tap okaype E ki ciki mosir uyrup or ta yaynukare yan, ari itak.

Kor aynu irwak utar ne yakka Sinuma eysokor somo ki siri an ruwe ne kusu ne na.

Tanpe kusu, ne utar or ta Yesu ene itak hi :— Ku=pakihi anakne naa somo ek ruwe ne; korka,

eci=kor pakihi anak ramma an ruwe ne Mosir anakne eci=etunne eaykap; korka, ne anpe kor iki p anakne wen ruwe ne ani an anpe pawetesu Ku=ki kusu En=etunne ruwe ne.

Ne marapto orun eci=paye wa hemespa: Kuani anakne marapto or ta naa somo Ku=hemesu; Ku=pakihi anakne naa somo a=ueomare ruwe ne kusu ne na, ari itak.

Orowa, ne utar or ta tap okaype ye okere ciki, Gariraya kotan ta rewsi nisa ruwe ne na.

Korka, kor aynu uyriwak ne marapto or ta hemespa wa isam okake ta, Sinuma ne yakka hemesu, yaynukare wa somo ne, arorkisneno an koraci hemesu nisa ruwe ne na.

Tanpe kusu, Yudea un utar anakne marapto an rapoketa Sinuma hunara wa :— Ne kur ne hi ta an ruwe he an? ari itak.

Awa, inne utar tumke ta Sinuma kusu poronno oromam an ruwe ne: Sinuma pirka kur ne, ani ye utar okay, somo, inne utar siren ruwe ne, ani ye utar okay.

Yakka, Yudea un utar ko-isitoma kusu anu no Yesu oruspe ye kur isam ruwe ne.

Korka, tane marapto uturu an kor anakne Yesu Kamuy kor kenru orun hemesu, orowa, epakasnu nisa ruwe ne.

Tanpe kusu, Yudea un utar enuskari hine ene itak hi :— Nekona iki wa tan kur anakne eyayhannokkara somo ki no nuye ikiri eraman ya? ari itak.

Tanpe kusu, Yesu ne utar ko-ese wa ene itak hi :— Ku=epakasnu epakasi anakne Ku=kor pe somo ne, En omantep kor pe ne ruwe ne.

Nen ne yakka Sinuma irenka ki kuni ositciw kur anakne ne epakasi Kamuy oro wano ek pe ne ya hene, Kuani yaykota oro wano sankep ne ya hene eraman kusu ne na.

Yaykota oro wano itak sanke kur anakne yaykota ayramyere kuni kusu hunara ruwe ne: korka, yaykota omante kur ramu-a-yere kuni kusu hunara kur anakne, ne kur anak sonno anpe ne, Sinuma oske ta owpeka sak hi isam ruwe ne.

Mose anakne tuytak eci=kore somo ki ya, orowa, ne tuytak néno ki kur eci=tumke ta isam? Nep kusu En=rayke kuni eci=hunara ya?

Inne utar ene ese hi :— Eani anakne nitne kamuy asikatkare an E rayke kuni hunara kur nen ne ruwe he an?

Yesu ese wa ne utar or ta ene itak hi :— Kuani sine iki p Ku=ki, awa, tan ikkewehe kusu eci utar opitta e-nuskari nisa ruwe ne.

Mose anakne okarituye puri eci=kore (ne anpe anakne Mose oro wano hetuku puri somo ne, ekasi oro wano asankep ne); orowa, Sini toho ta aynu or ta okarituye puri eci=ki ruwe ne.

Mose tuytak somo ehayta kuni kusu Sini toho ta aynu anakne okarituye puri a=kir ciki; Kuani anakne Sini toho ta aynu irammakaka tumasnure nisa ruwe ne kusu, eci En=ko-iruska ya?

A=nukar noyne an anpe kusu iteki koypisi yan, owpeka koypisi anpe ani koypisi yan, ari itak.

Tanpe kusu Yerusarem kotan un utar serke ene itak hi :— Tan kur anakne utar rayke kuni kusu hunara kur somo ne ya?

Yakka, Sinuma nuyna somo ki no itak ki kor an, awa, or ta nep ne yakka ki somo ki ruwe ne. Tanpe anakne sonno newa Kiristo ne sekor sapane utar eraman easkay pe ne ruwe?

Korka, ci utar anakne tan kur ne wa ek kur ne ya ci eraman: korka, Kiristo ek ciki, Sinuma ne wa ek pe ne ya, nen ne yakka eranpewtek ruwe ne na, ari itak.

Tanpe kusu, Yesu anakne Kamuy kor kenru ta hawe sanke wa epakasnu hine ene itak hi :— Eci utar anakne En=e=amkir hemhem ki, ne wano Ku=ek pe ne ya eci=eramu hemhem ki; orowa, Kuani yaykota yay Ku=omante somo ki, korka, En omantep anakne sonno anpe ne, eci utar anakne Sinuma e=amkir somo ki ruwe ne na.

Kuani Sinuma e=amkir; Kuani anakne Sinuma oro wano Ku=ek, orowa, Sinuma En=omante nisa ruwe ne kusu ne na.

Tanpe kusu, ne utar anakne Sinuma kisma kuni hunara: awa, Sinuma kor pakihi naa somo an kusu kasike ta teke ante kur isam ruwe ne.

Korka, topaha utar un inne utar anakne Sinuma eysokor; ayne, ene itak hi :— Kiristo ek ciki tan kur ki siros kasuno naa inne p ki kusu ne ruwe he an? ari itak.

Inne utar tap okaype ani Yesu kusu oromam wa ye siri Parisee un utar nu ruwe ne; awa, Kamuy kor kenru esapane utar newa Parisee un utar anakne Sinuma kisma kuni ne uytek utar payere nisa ruwe ne.

Tanpe kusu, Yesu ene itak hi :— Naa ponno utur ta eci turano Ku=an, orowano En omantep or ta Ku=arpa kusu ne.

Eci utar En=hunara wa somo En=nukar kusu ne na: orowa, Ku=an

usike un eci=arki eaykap ruwe ne, ari itak. Tanpe kusu, Yudea un utar anakne utaspa ene itak hi :— Somo ci nukar kuni inan usike orun tan kur oman ya? Herenes un utar tumke ta cicari wa okay utar or ta oman wa ne Herenes un utar epakasnu kusu ne ruwe he an?

Eci utar En=hunara wa somo En=nukar: orowa, Ku=an usike un eci=arki eaykap, sekor an Sinuma ye tan itak anakne nekona an itak ne ya? ari itak.

Orowa, ne okes an toho ta, marapto kusu an pase toho ta anakne, Yesu as wa hawe sanke hine ene itak hi :— Iku rusuy kur an yakun, En or ta ek wa iku yan.

En=eysokor kur anakne, Kamuy nuyere kampi ye koraci, sinuma kor honi oro wano i=su wakka an pet san kusu ne na, ari itak.

Korka, Sinuma tan itak ye katu anakne Sinuma eysokor kusu ne utar uk kuni Ramat epeka no an itak ne: inanpe kusu ne yakun, Yesu naa somo anupektere kusu, Ramat anakne naa somo an ruwe ne.

Tanpe kusu, inne utar un serkehe anakne tan itak nu ciki ene itak hi :— Sonno poka tanpe anakne ueinkar kur ne, ari itak.

Suy, Tanpe anakne Kiristo ne, ani ye utar okay. Korka, Hemanta, Kiristo anakne Gariraya wano ek ruwe he an?

Kiristo anakne Dabid sanikiri ne, orowa, Dabid kor kotan, Betrehem kotan oro wano hetuku kuni ne sekor Kamuy nuyere kampi ye somo ki ya? ari an itak ani ye utar okay.

Orowano, Sinuma kusu inne utar tumke ta ewkopi an ruwe ne.

Orowa, Sinuma kisma rusuy utar okay, korka, kasike ta kor teke ante kur isam ruwe ne.

Tanpe kusu, ne awitek utar anakne Kamuy kor kenru esapane utar newa Parisee un utar oro ta arki: awa, ne utar anakne awitek utar or ta, Hemanta kusu Sinuma ani wa arki somo ki ya? ari itak.

awitek utar, Tan kur ye koraci ramma pakno nen ne yakka ye somo ki ruwe ne, ani ese itak ki.

Tanpe kusu, Parisee un utar anakne or ta ene ese hi :— Eci utar ne yakka siren wa okay ruwe?

Esapane utar hene Parisee un utar hene Sinuma eysokor ruwe?

Korka, tuytak eramuskare tan inne utar anakne a=koatca utar ne ruwe ne, ari itak.

Nikodemos ne utar or ta ene itak hi (Sinuma anak hoskino Yesu or ta ek kur ne, orowa, ne utar un sinen ne) :—

Ci=kor tuytak anakne hoskino aynu yaykota or ta nu wa sinuma nekona anpe ki ya sekor an oruspe eraman somo ki ciki katpak an sekor esanniyo ya? ari itak.

Oro ta ne utar ese wa ene itak hi :— Eani ne yakka Gariraya un kur e ne ya? Hunara wa inkar yan, Gariraya wano ueinkar kur hopuni somo ki ruwe ne na, ari itak.

[Orowa, ne utar anakne opitta kor cise orun

Yoannes 8

paye nisa ruwe ne: korka, Yesu anak Kan ran us nupuri or ta oman nisa ruwe ne.

Orowa, a=ro-kunne-wano Sinuma suy Kamuy kor kenru orun ahun, awa, opittano okay utar Sinuma or ta arki nisa ruwe ne; ayke, Sinuma a wa utar epakasnu nisa ruwe ne.

Orowa, kampi-nuye utar newa Parisee un utar anakne omoynu ki siri a=nukar siwentep tura wa arki; awa, ne siwentep noske ta aste kor Sinuma or ta ene itak hi :—

Epakasnu kur, tan siwentep omoynu kor wa a=kisma, omoynu ki

siri an hi ta a=nukar nisa ruwe ne. Mose anakne kor tuytak or ta néno okay kur suma a=kopiyekar kuni un ikaspaotte nisa ruwe ne: tan siwentep kusu nekona E ye ya? ari itak.

Tan itak ye katu anakne Sinuma koramnukar wa or ta eiyonnuppa ikkewehe kor kuni kusu an katu ne ruwe ne. Korka, Yesu hotku wa asikipet ani siri kata nuye nisa ruwe ne.

Korka, ne utar ramma Sinuma or ta nu ciki Sinuma yay ikkewe turi wa oro ta ene itak hi :— Eci utar tumke ta an ci=kokatpak isam kur anakne hoskino ne siwentep or ta suma kopiyekar yan, ari itak.

Orowa, suy, Sinuma hotku wa kor asikipet ani siri kata nuye nisa ruwe ne.

Orowa, okay utar anakne ne itak nu ciki, ekasi wano heasi wa iyotta upen kur pakno sinen ranke soyne nisa ruwe ne: orowa, noske un uske ta an siwentep hemhem Yesu hemhem yay-turano a=ante nisa ruwe ne.

Orowa, Yesu yaykota ikkewehe turi hine sinuma or ta ene itak hi :— Siwentep, ne utar ney ta okay ruwe ta okay? Nen ne yakka katpak e kore somo ki ya?

Ne siwentep ene itak hi :— Utarpa, ci=kokatpak en=kore kur isam ruwe ne, ani itak. Orowa, Yesu ene itak hi :— Kuani ne yakka katpak e kore somo ki: e oman wa, te wano poka naa iteki katpak krro yan, sekor itak.]

Tanpe kusu, suy Yesu ne utar or ta itak wa ene ye hi :— Kuani anakne mosir peker Ku ne: En=os ek kur anakne kunne hi or ta apkas somo ki no, i=su un peker kor kusu ne na.

Tanpe kusu, Sinuma or ta Parisee un utar ene itak hi :— Eani anakne yaykota kusu pawetesu ki; E ki pawetesu anpe anak sonno anpe somo ne, ari itak.

Yesu ese wa ne utar or ta ene itak hi :— Kuani yaykota kusu pawetesu Ku=ki yakka Ku=ki pawetesu hi anakne sonep ne; inanpe kusu ne yakun, ne wano Ku=ek ya, ine un Ku=oman a Ku=eraman; korka, ne wano Ku=ek a, ine un Ku=oman a eci utar eranpewtek ruwe ne na.

Eci utar anakne kam néno koypisi, Kuani anak aynu koypisi somo ki ruwe ne.

Korka, Kuani koypisi yakka, Ku=ki koypisi anpe anak sonno anpe ne ruwe ne: Kuani anak yaytura somo ne, ku=rok, Kuani hemhem En=omante. Mici hemhem okay ruwe ne kusu ne na.

Ruwe un, eci=kor tuytak or ta anakne tu utar ki pawetesu anpe anak sonno anpe ne, sekor anpe ciesinnuye wa an ruwe ne.

Kuani anakne yaykota kusu pawetesu ki kur Ku ne, sama ta, En=omante Mici En kusu pawetesu ki ruwe ne.

Tanpe kusu, Sinuma or ta ne utar ene itak hi :— E=kor Mici ney ta an ruwe? Yesu ene ese hi :— Eci utar anakne seenne En=e=amkir hene ki, seenne Ku Mici e=amkir hene ki ruwe ne: eci En=e=amkir ciki, Ku Mici ne yakka eci=e=amkir kusu ne ap, ari itak.

Tan okaype Sinuma Kamuy kor kenru ta epakasnu wa an, ne yanke icen suop an tumpu ta Sinuma an hi ta ye nisa ruwe ne: orowa, Sinuma kor pakihi naa somo an kusu, nen ne yakka Sinuma kisma somo ki nisa ruwe ne na.

Tanpe kusu, suy Sinuma ne utar or ta ye hi :— Kuani arpa wa isam, orowa, eci utar En=hunara kusu ne, orowa, yaykota eci=ki katpak eci=kor wa ray kusu ne: Ku=oman usike un eci=arki eaykap ruwe ne na, ari ye.

Tanpe kusu, Yudea un utar ene itak hi :— Ku=oman usike un eci=arki eaykap ani an itak ani ye wa Sinuma yaykota yay-rayke ya?

Oro ta Sinuma ene itak hi :— Eci utar anakne ra wano okay utar eci ne; Kuani anak rik wano an kur Ku ne ruwe ne: eci utar anakne tan mosir un utar eci ne; Kuani anak tan mosir un kur somo Ku ne ruwe ne.

Tanpe kusu eci utar anakne yaykota eci=ki katpak eci=kor wa ray kusu ne, sekor Ku=itak nisa ruwe ne: inanpe kusu ne yakun, Kuani anakne Sinuma ne sekor eci=eysokor somo ki yakun, kor katpak eci=kor wa eci=ray kusu ne kusu ne na.

Tanpe kusu, Aokay anakne nen ne ruwe he an? sekor ne utar Sinuma or ta ye. Oro ta Yesu ene itak hi :— Atpake ta eci or ta Ku=ye kur Ku ne ruwe ne.

Eci utar kusu Ku=ye hemhem ki, koypisi hemhem ki kuni inne anpe okay: korka, En omantep anakne sonep ne; orowa, Sinuma or ta Ku=nu okaype mosir or ta Ku=nure ruwe ne, ari itak.

Mici epeka no Sinuma ye siri an sekor ne utar ramepakari somo ki nisa ruwe ne na.

Tanpe kusu, Yesu ene itak hi :— Eci utar anakne Aynu Poho rikosma okere ciki, ne hi ta anak Kuani Sinuma ne ruwe ne sekor eci=eraman, sama ta, Kuani anakne yaykota rekayne nep ne yakka Ku=ki somo ki, korka, Mici En=epakasnu koraci Ku=ye ruwe ne, ani eci=eraman kusu ne na.

Orowa, En omantep anakne En turano an; Sinuma En yayante somo ki; henpara ne yakka Sinuma nupetnerep Ku=ki kusu ne na, ari itak.

Orowa, Sinuma tap okaype ye kor anakne inne utar Sinuma eysokor nisa ruwe ne na.

Tanpe kusu, Sinuma eysokor Yudea un utar or ta Yesu ene itak hi :— Ku=itak or ta eci=osiroma ciki, sonno newa Ku=kor koykar utar eci ne;

sama ta, sonep eci=eraman kusu ne, orowa, ne sonep anakne eci=honnere kusu ne na.

Oro ta ne utar ene ese hi :— Ci utar anakne Abraham sanikiri ci ne, tane pakno nen ne yakka or ta somo ci aussiwnere as ruwe ne: hemanta Eci utar a=honnere kusu ne, ani E ye ya?

Oro ta Yesu ene ese hi :— Sonno sonno eci or ta Ku=ye, nen ne yakka ci=kokatpak an kur anakne katpak or ta aussiwnere an kur ne ruwe ne.

Ussiw ne kur anakne ramma pakno cise ta osiroma somo ki, poho anak ramma pakno osiroma ruwe ne.

Tanpe kusu, Poho anakne eci=honnere ciki, sonno poka eci=a=honnere an kusu ne.

Eci utar anakne Abraham sanikiri ne sekor Ku=eraman; yakka, Ku=itak anakne eci=onnayke ta an kuni usike sak kusu En=rayke kuni eci=hunara koran ruwe ne.

Ku Mici oro wano a en=nukare oruspe Ku=ye; orowa, eci=kor Mici oro wano a=nure oruspe eci utar ne yakka iki ruwe ne.

Sinuma or ta ne utar ese wa ene itak hi :— Ci=kor mici anakne Abraham ne ruwe ne. Oro ta Yesu ene itak hi :— Eci utar anakne Abraham Poho utar eci ne ciki Abraham kor iki p eci=ki kusu ne.

Korka, tane anakne Kamuy or ta Ku=nu sonep eci or ta nure kur ne En=rayke kuni eci=hunara ruwe ne: Abraham anakne tap koraci iki somo ki nisa ruwe ne.

Eci utar anakne eci=kor mici iki p eci=ki ruwe ne, ari itak. Oro ta ne utar ene itak hi :— Hoiyo kusu ci hekatu as anpe somo ne; sine mici ci=kor ruwe ne, Kamuy ne, ari itak.

Oro ta Yesu ene itak hi :— Kamuy anakne eci=kor mici ne ciki, eci utar En=omap kusu ne, Kuani anakne Kamuy oro wano ek wa Ku=an ruwe ne kusu ne; yaykota renkayne Ku=ek somo ki, Sinuma En=omante nisa ruwe ne kusu ne na.

Nep kusu Ku yepi somo eci=onnere ya? Ku=ye itak eci=nu eaykap

ruwe ne kusu ne na. Eci utar anakne nitne kamuy ne eci=kor mici oro wano okay, orowa, eci=kor mici ki rusuy puri eci=ki kuni eci=ramu. Sinuma anakne atpake wano keukpe ne, orowa, sonep or ta as somo ki, kor onnayke ta sonep isam ruwe ne kusu ne na. Sunke itak ki ciki yaykota kerope ye: Sinuma anak sunke kur ne, sunke kor mici ne ruwe ne kusu ne na.

Korka, sonep Ku=ye kusu eci En=eysokor somo ki.

Eci utar tumke ta katpak an sekor En=esanniyo kur anakne nen ne ruwe he an? sonep Ku=ye yakun, hemanta kusu eci En=eysokor somo ki ya?

Kamuy oro wano an kur anakne Kamuy itak nu: tan ikkewehe an kusu ne anpe eci=nu somo ki, Kamuy oro wano an okaype somo eci ne ruwe ne kusu ne na.

Yudea un utar ese wa Sinuma or ta ene itak hi :— Eani anakne Samaria un kur ne, nitne kamuy ituren kur E ne ruwe ne, ani somo ci ye ya?

Yesu ene ese hi :— Nitne kamuy En=turen somo ki; korka, Ku Mici ko-oripak Ku=ki, orowa, eci utar En=ko-somo yay-ka tan ki ruwe ne.

Korka, Kuani yaykota ramuayere kuni anpe Ku=hunara somo ki; hunara wa koypisi ki sinen an ruwe ne.

Sonno, sonno, eci or ta Ku=ye, Aynu anakne Ku=ye itak sikkasima yakun, ramma pakno ray hi somo nukar kusu ne na.

Oro ta Yudea un utar ene itak hi :— Eani anakne nitne kamuy, ituren wa an sekor tane ci eraman, Abraham hemhem ueinkar utar hemhem ray wa isam; orowa, Aynu anakne Ku=ye itak sikkasima yakun, ramma pakno ray hi sapke somo ki, sekor Eani itak.

Ray wa isam ci=kor mici Abraham kasuno E pase ruwe he an? Ueinkar utar ka ray wa isam: Eani anakne yaykota inan kur yaykar ya?

Yesu ene ese hi :— Kuani anakne yaykota yay-nupekte ciki, Ku=nupeki anakne raka sak ruwe ne: En nupekte kur anakne Ku Mici ne ruwe ne; Sinuma anak eci=kor Mici sekor eci=ye ruwe ne;

orowa, eci utar anakne Sinuma e=amkir somo ki: korka, Kuani anak Sinuma e=amkir ruwe ne; orowa, Sinuma Ku=e=amkir somo ki sekor Ku=ye yakanak ne, eci utar koraci sunke kur Ku ne kusu ne ap: korka, Kuani anakne Sinuma e=amkir wa kor itak Ku=sikkasima ruwe ne na.

Eci=kor mici Abraham anakne Ku=toho nukar kuni enupetne ruwe ne; orowa, sinuma ne toho nukar wa yaykopuntek nisa ruwe ne.

Tanpe kusu, Sinuma or ta Yudea un utar ene itak hi :— Eani anakne naa somo wan pa ikasma tu hotne pa pakno pa poro ruwe ne, ayke, Abraham E nukar nisa ruwe he an? sekor itak.

Oro ta Yesu ene itak hi :— Sonno, sonno, eci or ta Ku=ye, Abraham naa somo hetuku etoko ta Ku=an nisa ruwe ne, sekor itak.

Okay utar anakne tanpe kusu Sinuma-ko-piyekara kusu suma uyna nisa ruwe ne: korka, Yesu a=nuyna wa an wa Kamuy kor kenru oro wano soyne nisa ruwe ne na.

Yoannes 9

Orowa, Sinuma sirikus kor an hi ta anakne hekatu wano siknak kur sinen a=nukar.

Awa, Sinuma or ta koykar utar nu wa ene itak hi :— Rabbi, tan kur siknak wa hekatu kusu sinuma yaykota hene, kor esikop hene, inan kur katpak ki ya?

Yesu ene ese hi :— Tan kur ne yakka, kor esikop ne yakka katpak ki somo ki ruwe ne: korka, sinuma or ta Kamuy iki p a=nukar kuni kusu an ap ne ruwe ne.

Tokap-to an hi ta anakne En omantep kor iki p ci ki kusu ne ap: nen ne yakka nepki eaykap kunne-to ek kusu ne na.

Mosir or ta Ku=an rapoketa, mosir peker Ku ne ruwe ne.

Tanpe ye okere kor, siri kata topse-kar wa ne non ani ten toy kar hine ani ne kur kor sikihi a=ws,

orowa, or ta ene itak hi :— Oman wa Siroam to or ta yaske yan, ari itak (ne anpe eepakita ciki a=omante ani an itak ne ruwe ne). Tanpe kusu, sinuma oman wa yaske, orowa, nukar kor ek nisa ruwe ne na.

Tanpe kusu, a=o ta un utar hemhem, sinuma etoko ta hoyto kur ne ani nukar utar hemhem, ene itak hi :— Tan kur anakne a wa iyahupkar kur somo ne ya? ari itak.

Sinuma ne, ani ye utar okay: somo, sinuma koheraye kur ne ari ye utar ka okay. Kuani anakne sinuma ne, sekor ne kur yaykota ye nisa ruwe ne.

Tanpe kusu, okay utar anakne sinuma or ta ene itak hi :— Nekona iki wa e=kor siki a=mak ya? ani itak.

Sinuma ene ese hi :— Yesu ani a=ye aynu ten toy kar hine ku=siki a=ws, ayke, Siroam or ta e oman wa yaske ari an itak ani en or ta ye nisa ruwe ne: tanpe kusu, ku=oman wa yaske, orowa, ku=nukar ruwe ne, sekor itak.

Oro ta, ne kur ney ta an ruwe he an, ari ne utar itak. Ku=eramuskari sekor sinuma ye nisa ruwe ne na.

Orowa, utar anakne etoko ta siknak wa an kur Parisee un utar or ta tura wa arki nisa ruwe ne.

Yesu ten toy kar wa sinuma kor siki maka toho anakne Sini toho ne ruwe ne.

Awa, tanpe kusu, suy, Parisee un utar anakne nekona iki wa kusu nukar easkay oruspe sinuma or ta inu. Orowa, ne kur anakne, Sinuma ku=sikihi kata ten toy ante, orowa, kuani yaske wa nukar kor an ruwe ne, ari ne utar or ta ye.

Tanpe kusu, Parisee un serke utar anakne ene itak hi :— Tan kur anakne Sini toho sikkasima somo ki kusu Kamuy oro wano ek pe somo ne ruwe ne, ari itak. Korka, nekona iki wa tap koraci an siros katpak kor kur ki easkay ya mosma okay utar ye nisa ruwe ne. Orowano, ne utar tumke ta ewkopi an na.

Tanpe kusu, suy ne utar anakne ne siknak kur or ta ene itak hi :— E=kor siki maka kusu Sinuma epeka no nekona e ye ya, ari itak. Sinuma anak ueinkar kur ne, ani ne kur ye nisa ruwe ne.

Tanpe kusu, siki atumasnure kur kor esikop hotuyekar wa, Tan kur anakne siknak wa hekatu ari eci=ye poho ne ya?

nekona sinuma tane nukar ya? oro ta ye pakno sinuma siknak wa hekatu wa atumasnure kur ne sekor an oruspe Yudea un utar eysokor somo ki nisa ruwe ne na.

Kor esikop ese wa ene itak hi :— Tan kur anakne ci=kor poho ne, sama ta, sinuma siknak wa hekatu nisa ruwe ne sekor ci eraman:

korka, hemanta tane sinuma nukar katu ci eramuskare; kor siki maka kur nen ne ya ci eranpewtek; sinuma pa an kusu or ta nu yan; ayke, sinuma yaykota kusu ese itak ki kusu ne na, ari itak.

Yudea un utar koysitoma kusu ne esikop anak tap itak ani ye nisa ruwe ne: inanpe kusu ne yakun, nen ne yakka Sinuma anakne Kiristo ne ani eyaypusi kur an yakun uekarpa cise oro wano a=emaka kusu ne, sekor Yudea un utar ukoram-osma okere nisa ruwe ne kusu ne na.

Tanpe kusu, Sinuma pa an kusu, sinuma or ta nu yan ani an itak ani kor esikop utar ye nisa ruwe ne na.

Tanpe kusu, ne utar tu suyne ne siknak kur hotuyekar wa or ta ene itak hi :— Kamuy iramye yan: tan kur anak katpak kor kur ne sekor ci eraman, ani itak.

Tanpe kusu, sinuma ene ese hi:— Sinuma anakne katpak kor kur ne ya, ku=eranpewtek: kuani siknak wa ku=an, awa, tane ku=nukar kor an, sekor an sine oruspe anakne ku=eraman ruwe ne, ari itak.

Tanpe kusu, oro ta ne utar ene itak hi :— E or ta nekona Sinuma iki ya? Nekona iki wa e=kor siki Sinuma maka nisa ruwe he an?

Oro ta sinuma ene ese hi :— Tane poka eci=nure as, awa, eci=nu somo ki: suy eci=nu rusuy ya? eci utar ne yakka Sinuma koykar utar eci ne rusuy ya? ari itak.

Tata or ta ne utar anakne sinuma oytakusi wa ene itak hi :— Eani anakne Sinuma kor koykar kur e ne; korka, ci utar anak Mose kor koykar utar ci ne ruwe ne.

Kamuy anakne Mose or ta ye oruspe ci eraman: korka, tan kur anakne wano an kur ne ya, ci eranpewtek ruwe ne, ani itak.

Oro ta ne kur ese wa ene itak hi :— Hemanta! te or ta aenuskarip an, Sinuma ne wano an kur ne ya eci=eranpewtek, yakka, ku=sikihi Sinuma maka nisa ruwe ne.

Kamuy anakne katpak kor kur somo nu sekor anpe ci eraman: korka, nen ne yakka Kamuy kooripak, Sinuma kor irenka ki kur an yakanak ne, Kamuy ne kur nu ruwe ne.

Mosir heasi wano aynu anakne siknak wa hekatu an kur kor siki maka oruspe naa anu somo ki ruwe ne.

Tan kur anakne Kamuy oro wano an kur somo ne yakun, nep ne yakka ki eaykap ruwe ne, ari itak.

Ne utar ese wa sinuma or ta ene itak hi:— Eani anakne oar katpak or ta hekatu, awa, eani un epakasnu ya? Oro wano, sinuma emaka nisa ruwe ne na.

Sinuma a=emaka wa an oruspe Yesu nu; orowa, ipa wa nukar ciki or ta ene itak hi :— Eani anakne Kamuy Poho eysokor ruwe he an?

Ne kur ese wa ene itak hi :— Utarpa, kuani eysokor kuni anakne Sinuma inan kur ne ya? ari itak.

Oro ta Yesu ene itak hi :— Eani anakne Sinuma nukar okere, orowa, e tura koytak kur anakne Sinuma ne ruwe ne.

Sinuma ene itak hi :— Utarpa, ku=eysokor ruwe ne, ari itak. Orowano, Sinuma ko-onkami nisa ruwe ne.

Ayke, Yesu ene itak hi :— Nukar somo ki utar inkar, nukar wa okay utar siknak ne kuni ne, koypisi ki kusu tan mosir or ta Ku=ek nisa ruwe ne, ari itak.

Turano okay Parisee un utar tap okay itak nu wa Sinuma or ta, Ci utar ne yakka siknakpe ne ruwe he an?

Ne utar or ta Yesu ene itak hi :— Eci utar anakne siknak ciki katpak eci=kor somo ki kusu ne ap: korka, tane anakne ci nukar as ruwe ne, sekor eci=ye: ayne, eci=kor katpak okay ruwe ne.

Yoannes 10

Sonno, sonno, eci or ta Ku=ye, hitsuji topa kusu an ekasi or ta apa kari ahun somo ki no, oya ru kari ta yan kur anakne, sinuma anak ikka kur ne, niwen no iki ikka kur ne ruwe ne.

Korka, apa kari ahun kur anakne hitsuji kor respa kur ne.

Apa punki Sinuma kusu apa maka; orowa, hitsuji anakne Sinuma kor hawe nu: sama ta, Sinuma yaykota kor hitsuji a=rékore an rehe ani hotuyekar wa soyunpa wa tura ruwe ne.

Sinuma anakne opittano yaykota kor pe soyunpare ciki, ne kotcake ta oman wa hitsuji ne os paye ruwe ne: kor hawe kiri ruwe ne kusu ne na.

Ne hitsuji anakne oya kur osi paye somo ki, korka, orowano kira ruwe ne: oya utar kor hawe kiri somo ki ruwe ne kusu ne na.

Yesu tan itak-mawkuste-itak utar or ta ye: korka, oro ta Sinuma ye oruspe ipehe ne utar eranpewtek nisa ruwe ne na.

Tanpe kusu, suy, ne utar or ta Yesu ene itak hi :— Sonno, sonno, eci or ta Ku=ye, Kuani anakne hitsuji apa Ku ne ruwe ne.

En=etoko ta arki opittano okay utar anakne ikka utar ne, niwen no iki ikka utar ne: korka, hitsuji anakne ne utar ko-nu somo ki nisa ruwe ne.

Kuani anakne apa Ku ne: En=kari or ta ahun kur an ciki, kasi-a-opiwki kusu ne, orowa, ahun hemhem ki, soyne hemhem ki wa aep kor kusu ne na.

Ikka hemhem ki, ronnu hemhem ki, isamka hemhem ki kuni kusu mosma ikka kur anakne ek somo ki ruwe ne; Ku=ek ikkewehe anakne eci utar inotu kor, nuye an no eci=kor kuni kusu ne ruwe ne na.

Kuani pirka hitsuji respa kur Ku ne: ne pirka respa kur anakne hitsuji kusu kor inotu ante ruwe ne.

Ne hitsuji kor somo ki respa kur somo ne no an ayatoyne kur anakne, horkew ek siri nukar wa kira hine ne hitsuji ante ruwe ne, orowa, horkew anakne hitsuji kisma hemhem ki, cari hemhem ki ruwe ne;

ne kur ayatoyne kur ne wa kusu hitsuji somo ko-eyam no an ruwe ne kusu ne na.

Kuani anakne pirka respa kur Ku ne; yaykota Ku=kor pe Ku=e=amkir, orowa, Ku=kor pe anak En=e=amkir ruwe ne,

Mici anakne En=e=amkir, Kuani anak Mici Ku=e=amkir ukoraci ne na; orowa, hitsuji kusu Ku=inotu Ku=ante

ruwe ne. Tan hitsuji topaha kusu an ekasi somo tura an mosma okay hitsuji Ku=kor: ne anpe ne yakka Ku ani kusu ne ap, orowa, ne anpe Ku hawe nu kusu ne na; ayke, sine topaha, sine respa kur an kusu ne na.

Tanpe kusu, Ku Mici anakne En=omap ruwe ne, suy ne anpe ku=uk kuni kusu ku=ante ruwe ne kusu ne.

En=oro wano ne anpe uk kur isam, korka, Kuani renkayne ne anpe ku=ante ruwe ne. Ne anpe ante kuni montum Ku=kor, suy, uk kuni montum Ku=kor ruwe ne. Ku Mici oro wano tan ikaspaotte a en=kore nisa ruwe ne na.

Suy, tan itak kusu, Yudea un utar tumke ta ewkopi hopuni nisa ruwe ne.

Sinuma anakne nitne kamuy sikatkare wa ciitasare an; Nep kusu Sinuma or ta eci=nu ya? ani an itak ani inne utar ye ruwe ne.

Orowa, Tan itak anakne nitne kamuy sikatkare kur ye itak somo ne. Nitne kamuy anakne siknak kur kor siki maka easkay ruwe he an? mosma utar ye nisa ruwe ne.

Orowa, Yerusarem kotan ta Kamuy kor kenru yanke marapto an: mata-pa ne ruwe ne; awa,

Yesu Kamuy kor kenru un Soromon ikuspe tum ta apkas kor an.

Tanpe kusu, Yudea un utar anakne Sinuma okari un arki wa or ta ene itak hi :— Henpara pakno un utumasire ya? Aokay Kiristo ne yakun irammakaka un nure yan, ari itak Oro ta Yesu ene itak hi :—

Ku=eci nure as nisa, awa, eci somo eysokor: Ku Mici rehe an kuskeraypo Ku=ki iki p anakne En kusu pawetesu ki ruwe ne.

Korka, eci utar anakne Ku=kor hitsuji cikoykip somo ne kusu eysokor somo ki ruwe ne.

Ku=kor hitsuji anakne Ku hawe nu, sama ta, Kuani anakne ne anpe e=amkir, ne anpe anak En=e=amkir wa En=os arki:

orowa, oro ta ramma okere somo ki inotu Ku=kore ruwe ne; ne anpe henpara ne yakka a=ysamka somo ki, orowa, Ku=teke wano ne anpe etaye kur isam kusu ne na.

En or ta ne anpe kore Ku Mici anakne nen ne yakka kasuno eytasa pase ruwe ne; orowa, Ku Mici tekehe wano etaye easkay kur isam ruwe ne.

Kuani newa Ku Mici anakne sinep ne ruwe ne, ari itak.

Orowa, suy, Sinuma kopiyekar kusu, Yudea un utar suma uyna nisa ruwe ne.

Oro ta Yesu ene ese hi :— Kuani anakne Mici oro wano inne pirka iki p eci=nukare; awa, nekona an iki p kusu eci En=kopiyekar ya?

Oro ta ne Yudea un utar ene ese hi :— Pirka iki p kusu E kopiyekar as somo ki, Eani Kamuy koatca kusu; orowa, Eani aynu E ne wa Kamuy yaykar ruwe ne kusu ne na.

Oro ta Yesu ene ese hi :— Kamuy utar eci ne sekor Ku=ye, ani an itak anpe anakne eci=kor tuytak kampi kata a=nuye wa an somo ne ya?

Or ta Kamuy itak ek utar, Kamuy utar ani sinuma rékore yakanak ne (orowa, Kamuy nuyere itak a=oterke eaykap pe),

Mici oripak wa mosir kata omante kur epeka no, Kuani anakne Kamuy Poho Ku ne ani Ku=ye kusu, Eani Kamuy koatca, ari eci=ye ya?

Ku Mici kor iki p Ku=iki somo ki yakanak ne iteki En=eysokor yan.

Korka, ne anpe Ku=iki yakun, eci utar En=eysokor somo ki yakka, ne iki p eysokor yan: Mici anakne En=onnayke ta an, Kuani anak Mici onnayke ta Ku=an siri eci=eraman wa ramepakari kuni kusu ne na, ari itak.

Suy ne utar Sinuma kisma kuni ramu, korka, ne tekehe wano oman nisa ruwe ne na.

Orowa, etoko ta Yoannes paptisma kore Yorodan pet kus ta an uske ta Yesu suy oman wa an nisa ruwe ne.

Awa, inne utar Sinuma oro ta arki wa ene itak hi: Sonno poka, Yoannes anakne siros ki somo ki: korka, tan kur kusu Yoannes ye opittano okay oruspe anakne sonno anpe ne, sekor itak.

Orowa, toan uske ta okay inne utar Sinuma eysokor nisa ruwe ne na.

Yoannes 11

Orowa, Maria newa kor sapo Maruta kor kotan ta, Betania kotan ta, Razaros ani a=ye sine aynu tasum ki wa an ruwe ne.

Tasum ki Razaros anakne Utarpa kata sum ota wa kor otop ani Sinuma kor cikiri pirpa Maria kor aynu irwak ne ruwe ne.

Tanpe kusu, mat uyriwak utar Yesu oro ta teskar wa ene itakte hi :— Utarpa, E ikatayrotke a kur tasum wa an ruwe ne, ari itakte.

Korka, Yesu ne anpe nu wa :— Tan tasum anakne ray kusu an tasum somo ne, ani Kamuy Poho nupektere, Kamuy nupeki kusu an tasum ne, ari itak.

Yesu anakne Maruta hemhem, Maruta kor tures hemhem, Razaros hemhem omap nisa ruwe ne.

Tanpe kusu, sinuma tasum wa, an sekor anpe nu ciki, tane an uske ta naa tutko okay nisa ruwe ne.

Orowa, tap okake ta koykar utar or ta :— Suy Yudea mosir or ta paye an ro, ari itak.

Oro ta koykar utar ene itak hi :— Rabbi, tap nahun Yudea un utar E suma kopiyekar rusuy, awa, suy ne oro ta E oman a?

Yesu ene ese hi :— Tokapto ta tup ikasma wan pakihi isam ruwe he an? Tokapto utur ta aynu apkas ko anakne epetciw somo ki, tan-mosir un peker nukar ruwe ne kusu ne na.

Korka, kunne to ta aynu apkas ko anakne epetciw ruwe ne, peker anakne kor oske ta isam ruwe ne kusu ne na. Yesu tapanpe ye:

Orowano, Ci=kor ikatayrotke Razaros anakne mokor ruwe ne; korka, Ku=oman katu anakne sinuma mososo kuni kusu an anpe ne.

Tanpe kusu, koykar utar Sinuma or ta ene itak hi :— Utarpa, sinuma mokor ciki anakne riten kusu ne, ari itak.

Korka, Yesu anakne sinuma ray hi epeka no tap ye nisa ruwe ne; korka, Razaros mokor wa sini wa an sekor, Sinuma ye ani ne utar yaynu ruwe ne.

Tanpe kusu, Razaros ray ruwe ne, sekor ne utar or ta Yesu irammakaka ye.

Orowa, Kuani toata isam hi eci utar kusu Ku=yaykopuntek, eci utar eysokor kuni kusu ne na; yakka oro ta paye an ro, ari itak.

Tanpe kusu, Didimos ani a=ye Tomas anakne tura an koykar utar or ta, Ci utar ne yakka paye wa Sinuma tura ray an ro, ari itak.

Yesu ek kor anakne sinuma tane ine rerko uturu tusiri oro a=omare a an wa an ani nu ruwe ne.

Betania kotan anak Yerusarem maciya ehanke wa arwan co ikasma hotne co pakno patek kattuyma ruwe ne;

awa, kor aynu irwak kusu Maruta newa Maria ramu-ritenka kuni ne Yudea un utar arki wa okay ruwe ne.

Tanpe kusu, Yesu ek kor an sekor Maruta nu ciki, ekanok kusu oman-nisa ruwe ne: korka, Maria anakne naa cise ta a kane an ruwe ne.

Orowa, Yesu or ta Maruta ene itak hi :— Utarpa, Aokay teta E an ciki ku=irwak ray a somo ki ruwe ne.

Tane ne yakka nep ne yakka Aokay Kamuy koramkorope anakne Kamuy E kore sekor anpe ku=eraman, ani Maruta itak.

E=kor aynu irwak hetopo-siknu kusu ne, ari sinuma ye ruwe ne.

Oro ta Maruta ene itak hi :— Okes an toho ta an hetopo-siknu hi ta sinuma hetopo-siknu kusu ne hi ku=eraman.

Oro ta, Yesu ene itak hi :— Kuani anakne hetopo-siknu anpe Ku ne, inotu Ku ne ruwe ne: En=eysokor kur anakne ray yakka i=su kusu ne:

sama ta, nen ne yakka i=su wa En=eysokor kur anakne henpara pakno ne yakka ray somo ki ruwe ne.

Eani anak tapanpe eysokor ya? Oro ta :— Ruwe un, Utarpa, Aokay anakne mosir oro ta ek siri Kamuy koho ne Kiristo E ne ruwe ne, sekor ku=eysokor nisa ruwe ne, ani Maruta ye ruwe ne.

Tan itak ye okere ciki sinuma oman wa arorkisneno kor saha Maria hotuyekar wa :— Epakasnu kur ek wa an hine e hotuyekar ruwe ne, sekor itak.

Sinuma ne anpe nu ciki casnu no hopuni wa oro ta oman nisa ruwe ne.

(Yesu naa somo maciya oro ta ek, Maruta etunankar uske ta naa an ruwe ne na.)

Awa, cise or ta turano okay wa sinuma omaoma Yudea un utar, Maria ekuskonna hopuni wa soy ta oman hi nukar ciki, sinuma raykur e=ciskar kusu tusiri oro ta oman kuni ramu kusu, sinuma os paye nisa ruwe ne.

Tanpe kusu, Maria anakne Yesu an usi ta ek wa Sinuma nukar ciki, kor cikiri samake ta hacir wa oro ta ene itak hi :— Utarpa, Aokay teta E an ciki, ku=aynu irwak anakne ray a somo ki ruwe ne, ari itak.

Tanpe kusu, Yesu sinuma cis siri nukar, sama ta, turano arki Yudea un utar ne yakka cis siri nukar ciki, sinuma kewtum ta oro omante wa Yaykota yayciwkopoyere ruwe ne,

ayke, Inan uske ta sinuma eci=ante ya? ari itak. Utarpa, ek wa inkar, sekor ne utar ye nisa ruwe ne. Yesu cis.

Tanpe kusu, Inkar, nep katayrotke ki kusu Sinuma ikatayrotke humi! ari Yudea un utar ye nisa ruwe ne.

Korka, serke okay utar ene itak hi :— Siknak kur kor siki maka tan kur anakne, ne kur ne yakka iteki ray kuni ne kar eaykap ya?

Tanpe kusu, Yesu suy kewtum uta oro omante hine tusiri oro ta ek ruwe ne. Tusiri anakne poru ne, orowa, suma apa or ta a=ekopaste wa an ruwe ne. Suma uk yan, ani Yesu itak.

Raykur kor mat irwak Maruta Yesu or ta ene itak hi :— Utarpa, tane hura at: ine rere ko an ruwe kusu ne na.

Oro ta Yesu ene itak hi :— Eani eysokor yakanak ne Kamuy nupeki e nukar kusu ne, ani e or ta Ku=ye somo ki ya? ari itak.

Orowano, ne suma auk ruwe ne. Awa, Yesu hepuni wa ene itak hi :— Mici, Aokay En=nu nisa ruwe ne kusu Ku=yayirayke as na.

Aokay ramma En=nu siri Ku=eraman: korka, okari ta roski wa okay utar kusu Ku=ye, ne utar anakne Kuani E oro wano a=omante kur Ku ne sekor i eysokor kuni ne tap Ku=ye nisa ruwe ne.

Orowa, Sinuma tapanpe ye okere ciki, ruy haw ani :— Razaros, soyne wa ek, ari an itak ani ye ruwe ne.

Orowano, raykur anakne senkaki ani teke newa cikiri a=kokarkari, nanuhu senkaki ani a=kamure wa an siri soyne nisa ruwe ne. Pita wa omante yan, ani Yesu utar or ta ye ruwe ne.

Tanpe kusu, Maria turano arki Yudea un inne utar sinuma iki anpe nukar ciki, eysokor nisa ruwe ne.

Korka, tumke ta okay utar anakne Parisee un utar oro ta paye wa, Yesu ki iki p nure nisa ruwe ne.

Tanpe kusu, Kamuy kor kenru poro esapane utar newa Parisee un utar ukoramkor wa ene itak hi :— Nekona ci ki ya? tan kur poronno okay siros ki ruwe ne kusu ne na.

Tap koraci Sinuma mosmano ci ante as ciki, aynu opitta Sinuma eysokor: orowa, Roma mosir un utar ek wa ci=kor kotan hemhem, utar uyrup hemhem, isamka kusu ne, ari itak.

Korka, ne tumke ta an sine aynu, Kayapas ani an rehe kor aynu, ne paha ta Kamuy kor kenru esapane utar esapane kur ne, ne kur anakne utar or ta ene itak hi :—

Eci utar nep ne yakka eranpewtek, naa sama ta, utar ikiri opitta ray somo ki kuni ne, utar sirihi ne sine aynu ray kusu ne kunip eci=esanniyo somo ki ruwe ne, ari itak.

Tapanpe ye katu anakne yaykota renkayne ye somo ki; korka, ne paha ta Kamuy kor kenru esapane utar esapane kur ne wa kusu, utar sirihi ne Yesu ray kusu ne, ani ueinkar nisa ruwe ne;

ne utar sirihi ne patek somo ne, mosir kata cicari wa okay Kamuy poho utar sineanta uwekarpare kuni kusu ne na.

Tanpe kusu, ne toho wano Sinuma rayke kuni ne utar esanniyo siriki okay ruwe ne.

Tanpe kusu, Yesu tewano poka yaynukare no Yudea un utar tumke ta apkas somo ki no, nupuri samake ta an kotan Epraim maciya or ta oman; awa, kor koykar utar turano rewsi nisa ruwe ne.

Orowa, Yudea un utar kor Kamakus marapto ehanke ruwe ne; awa, yayaskannere kuni ne inne utar Kamakus marapto etoko ta kotan piskaneke oro wano Yerusarem maciya oro ta paye nisa ruwe ne.

Tanpe kusu, ne utar Yesu hunara wa, Kamuy kor kenru ta roski kane, utaspa ene itak hi :— Nekona eci=yaynu? Sinuma marapto kusu ek kuni eci=ramu ya?

Orowano, Kamuy kor kenru esapane utar newa Parisee un utar anakne, nen ne kur ka Sinuma an i eraman kur an yakun, a=kisma kuni ne oro ta nure, ani ikaspaotte nisa ruwe ne na.

Yoannes 12

Ayke, Kamakus marapto iwan rerko etoko ta Yesu anakne ray oro wano hetopo-siknure Razaros an kotan Betania kotan oro ta ek nisa ruwe ne.

Ne kotan ta Sinuma kusu kunne-ipe a=kar; awa, Maruta anakne yaysieywankere nisa ruwe ne; korka, Razaros anak ipe kusu Sinuma turano a kor an ruwe ne.

Ayne, Maria anak sino oro an no an tur-sak nartos sum sine ikkin kor hine Yesu kor cikiri kasi-ota wa yaykota kor otop ani ne cikiri pirpa nisa ruwe ne: orowa, ne hura cise upsoro opitta etusnatki nisa ruwe ne.

Korka, kor koykar utar tumke ta an Sinuma ekosi kusu ne Kariot kotan un Yowdas anakne ene itak hi :—

Hemanta kusu tan sum asikne hotne tenaria ikasma sine wan hotne tenaria kusu aehok wa irapokkari utar or ta a=korpare somo ki ya? sekor itak.

Ne kur anakne irapokkari utar ramu-ehahke kusu tanpe ye somo ki, korka, sinuma ikka kur ne, orowa, suop kor wa ne oske ta a=omare okaype ani wa oman nisa ruwe ne.

Tanpe kusu, Yesu ene itak hi :— Mosmano okay yan, tusiri oro Ku=a=omare kuni toho kusu tan siwentep néno ki nisa ruwe ne.

Irapokkari utar ramma eci turano okay, korka, Kuani anak ramma eci turano an somo ne ruwe ne kusu ne na, ari itak.

Tanpe kusu, Sinuma anakne ne uske ta an siri Yudea un utar tumke ta okay use utar eraman; awa, owse Yesu renkap kusu patek somo ne, korka, Sinuma ray oro wano siknure Razaros nukar kuni kusu arki ruwe ne.

Korka, Kamuy kor kenru esapane utar anakne Razaros ne yakka rayke kuni e=wkoramkor;

sinuma kusu inne utar paye wa Yesu eysokor nisa ruwe ne kusu ne na.

Ne simke toho ta marapto kusu arki poro inne utar anakne Yesu Yerusarem kotan ta ek kusu ne siri nu ciki,

suro cikuni ni-tek kor wa ekanok kusu paye, orowa, itak sanke hawe ene okay hi :— Hosanna: Utarpa rehe an kuskeray ek Israeru un utar Sikkasima kur a=yramye an na, ari itak.

Orowa, Yesu pon ropa pa ciki kata o nisa ruwe ne; —

Zion matnepo iteki isitoma yan, inkar, Aokay kusu an Mosir sikkasima kur anakne ropa po kata o wa ek ruwe ne, ciesinnuye wa an koraci ne na.

Kor koykar, utar anakne atpake ta tap okaype eranpewtek: korka, Yesu anak anupekte okake ta, ne hi ta anakne tap okaype Sinuma kusu ciesinnuye wa an siri, sama ta, tap okaype Yesu kusu iki nisa ruwe ne siri, eskarun nisa ruwe ne na.

Sinuma anakne tusiri oro wano Razaros hotuyekar wa soynere hine ray oro wano hetopo-siknure hi ta turano okay utar pawetesu ki nisa ruwe ne.

Tan ikkewe an kusu ne yakka inne utar paye wa Sinuma ekanok ruwe ne. Sinuma anak tan siros iki nisa ruwe ne siri ne utar nu okere ruwe ne kusu ne na.

Tanpe kusu, Parisee un utar anakne utaspa ene uweytak hi :— Eci utar nep ne yakka ki okaype raka i=sanpe siri inkar yan; inkar=an, mosir epitta ne os paye nisa ruwe ne, ari itak.

Orowa, marapto an hi ta onkami kusu hemespa utar tumke ta Herenes un utar okay; ne utar

anakne Gariraya mosir ta an Betsayda kotan un Piripos or ta arki hine nu wa ene itak hi :—

Nispa, Yesu ci nukar rusuy, ari itak. Piripos anakne ek wa Andreas or ta nure: orowa, Andreas newa Piripos anak arki wa Yesu nure nisa ruwe ne na.

Oro ta Yesu ese wa ene itak hi :— Aynu Poho anupekte kuni pakihi ek an ruwe ne.

Sonno, sonno, eci or ta Ku=ye, munke piye num anakne toy tumu hacir wa munin somo ki yakun, yaykota sinep ne a an ruwe ne; korka, munin yakanak ne poronno ipehe o ruwe ne.

Kor ramat omap kur anakne ne anpe turaynu ruwe ne; orowa, tap mosir kata an wa kor ramat etunne kur anakne ramma okere somo ki i=su hi or ta ne anpe sikkasima kusu ne.

Nen ne yakka En kusu yaysieywankere kuni ramu kur an yakun, En=os arki yan; Ku=an uske ta Ku=kor uytek kur ne yakka ne hi ta an kusu ne; nen ne yakka En kusu yaysieywankere kur an ciki, Ku Mici anakne sinuma kooripak kusu ne na.

Tane Ku=ramat anakne ci=wkopoye ruwe ne: Hemanta Ku=ye kusu ne ya? Mici, tan pakihi En ohaytare wa En=kore. Korka, tanpe kusu tan pakihi pakno Ku=an.

Mici, E rehe nupekte wa En=kore, ari itak. Tanpe kusu, kanto oro wano hawe anu, Kuani anakne ne anpe nupekte nisa ruwe ne, orowa kanna Ku nupekte kusu ne na, ene hawe anu.

Samake ta roski wa okay utar ne hawe nu ciki, Kamuy-humi as, sekor itak: Oro ta Kamuy hawturunpe itak nisa ruwe ne, ani ye utar okay.

Yesu ese wa, ene itak hi :— En kusu tan hawe ek ka somo ki, eci utar kusu ek nisa ruwe ne.

Tane anakne tan mosir koypisi an ruwe ne; tane anakne tan mosir un e=sapanep a=oasinke kusu ne na.

Orowa, Kuani anakne siri wano a en=a=yanke yakun, yaykota orun inki utar Ku=ninpa kusu ne na, ari itak.

Korka, tan itak ye katu anakne nekona ray katu ani ekot kusu ne i epeka no a=ye katu ne ruwe ne.

Tanpe kusu, inne utar Sinuma or ta ene ese hi :— Kiristo anakne ramma an kusu ne siri tuytak kata ci nu: awa, nekona Aynu Poho a=yanke kusu ne ap sekor E ye ya? Tan Aynu Poho nen ne ruwe he an?

Tanpe kusu, ne utar or ta Yesu ene itak hi :— Naa irukay peker anakne eci=tum ta an. Sirkunne eci=oskoni somo ki kuni kusu peker eci=kor rapoketa apkas yan; sirkunne ta apkas kur anakne ine un oman siri eranpewtek ruwe ne.

Peker poho eci ne kuni kusu ne peker eci or ta an rapoketa, ne peker eysokor yan. Yesu tap okaype ye okere kor, oman wa ne utar kusu yay-nuyna nisa ruwe ne na.

Korka, okay utar kotcake ta ne pakno siros ki a yakka Sinuma eysokor somo ki nisa ruwe ne:

tanpe anak ueinkar kur ne Isaya ye ene okay itak a=ueomare kuni kusu nep, Utarpa, ci=kor sonko eysokor kur nen ne ruwe? Inan kur or ta Utarpa kor a=munin a=nukare ruwe he an?

Tanpe kusu, ne utar anakne eysokor eaykap ruwe ne, orowa, Isaya suy ene ye ruwe ne kusu ne na,

Sinuma anakne ne utar kor siki sik-nakte, kor sanpe nistere ruwe ne; Ikineypeka, somo siki ani nukar, kewtum ani ramepakari, Orowa, hosipi hine Ne utar Ku=iwankere kuni kusu ne na.

Isaya anakne Sinuma kor a=rakur nukar kusu tan okaype ye nisa ruwe ne: orowa, Sinuma kusu itak ki nisa ruwe ne na.

Yakka, esapane utar tumke ta okay inne utar anak Sinuma eysokor nisa ruwe ne; korka, uekarpa cise oro wano iteki a=emaka kuni ne Parisee un utar okay kusu eyaypusi somo ki ruwe ne;

Kamuy oro wano a=yramye kuni anpe kasuno aynu oro wano a=yramye kuni anpe omap nisa ruwe ne kusu ne na.

Orowa, Yesu hawe aste wa ene itak hi :— En=eysokor kur anakne En=eysokor somo ki, korka, En omantep eysokor ruwe ne.

Sama ta, En=nukar kur anakne En omantep nukar ruwe ne.

En=eysokor kur anakne iteki kunne hi ta osiroma kuni kusu mosir or ta ek peker Ku ne ruwe ne.

Orowa, Ku=ye oruspe nu wa ne anpe sikkasima somo ki kur an ciki, Kuani anak sinuma koypisi somo ki: inanpe kusu ne yakun, mosir koypisi kusu Ku=ek ka somo ne, mosir kasiopiwki kusu Ku=ek ruwe ne.

En=emaka wa Ku=ye oruspe kor somo ki kur kusu anakne sine koypisi ki kur an: Ku=ye okere itak anakne ne anpe okes toho ta sinuma koypisi kusu ne na.

Inanpe kusu ne yakun, Kuani yaykota oro wano Ku=ye somo ki; korka, En=omante Mici anak Ku=ye kuni oruspe, Ku=sanke kuni itak, En=ikaspaotte nisa ruwe ne.

Orowa, Sinuma ki ikaspaotte anakne ramma okere somo ki i=su anpe ne sekor Ku=eraman: tanpe kusu, oruspe Ku=ye hi anak Ku=kor Mici En=nure koraci ne anpe Ku=ye ruwe ne.

Yoannes 13

Ne Kamakus marapto etoko ta mosir hoppa wa Mici orun oman kuni pakihi ek an siri Yesu eraman, ayke, mosir or ta okay yaykota kor pe omap wa okes pakno omap nisa ruwe ne.

Orowa, marapto e rapoketa nitne kamuy anakne Simon poho Kariot kotan un Yowdas kor kewtum ta Sinuma ekosi kuni yaynu hi tane omare okere,

sama ta, kor tekehe or ta Mici anakne nep ne yakka korpare an, orowa, Sinuma Kamuy oro wano ek hine Kamuy oro ta oman sekor eraman wa,

ipe oro wano hopuni hine kor mipihi ante; ayke, tekpiripap kor wa kut kor ruwe ne.

Orowano, tukipaci oro wakka omare wa koykar utar kor cikiri huraye hine ani a=kutkor tekpiripap ani ne cikiri pirpa heasi nisa ruwe ne.

Awa, Simon Petros oro ta ek. Ayke, Sinuma or ta Petros ene itak hi :— Utarpa, ku=kor cikiri E huraye ya?

Oro ta Yesu ese wa ene itak hi :— Ku=iki anpe anakne tane eani eranpewtek; korka, okake ta eraman kusu ne na.

Oro ta Petros ene itak hi :— Aokay anakne oar ku=cikiri huraye somo ki kusu ne, ari itak. Oro ta Yesu ene ese hi :— Kuani e huraye as somo ki yakanak ne En or ta irenka e=kor somo ki ruwe ne, sekor itak.

Oro ta Petros ene itak hi :— Utarpa, owse ku=cikiri patek somo ne, ku=teke hemhem, ku=sapa hemhem.

Oro ta, Yesu ene itak hi :— Sus okere kur anakne owse kor cikiri patek huraye yak pirka, netopake epitta tur-sak ruwe ne kusu ne na, eci utar anakne tur-sak ruwe ne, yakka, opitta tur-sak somo ne ruwe ne, ari itak.

Sinuma ekosi kusu ne kur eraman ruwe ne kusu, tanpe kusu, eci=okay utar opitta tur-sak somo ne ruwe ne, ani Sinuma ye nisa ruwe ne na.

Orowa ne utar kor cikiri Sinuma huraye okere wa kor mipihi uk hine suy a, ayke, ne utar oro ta ene itak hi :— Eci or ta Ku=kar pe eci=eraman ya?

Eci utar anakne Epakasnu kur ari an itak ani hene Utarpa ari an itak ani hene En=ye: néno ye katu anakne pirka p ne; ne anpe Ku ne ruwe ne kusu ne na.

Tanpe kusu, Utarpa Ku ne Epakasnu kur Ku ne wa eci=kor cikiri Ku=huraye okere yakanak ne, eci utar ne yakka utaspa cikiri ue-huraye kusu ne kunip ne ruwe ne.

Inanpe kusu ne yakun, eci utar kusu Ku=kar koraci eci utar ne yakka kar kuni ne epakasi eci=kore as na.

Sonno, sonno, eci or ta Ku=ye, kor nispa kasuno anak ussiw ne kur anakne pase somo ne; sama ta, apostoro anakne sinuma omante kur kasuno pase somo ne ruwe ne.

Tap okay oruspe eci=eraman wa néno ki yakun eci=a=nunuke an ruwe ne.

Opittano okay eci utar epeka no Ku=ye somo ki: Kuani Ku=numke kur Ku=eraman: korka, Kamuy nuye itak a=ueomare kuni kusu, Ku=kor aep ipe kur anakne En=epeka kor kesup puni nisa ruwe ne.

Te wano ne okaype hetuku etoko ta eci=nure as na, ne anpe hetuku ciki Kuani Sinuma ne sekor eci=eysokor kuni kusu ne na.

Sonno, sonno, eci or ta Ku=ye, nen ne yakka Ku=omante kur uk kur anakne En=uk ruwe ne; orowa, En=uk kur anakne En omantep uk ruwe ne.

Yesu anakne ne itak ye okere ciki kewtum ci=wkopoye ruwe ne, awa, ene pawetesu hi :— Sonno, sonno, eci or ta Ku=ye, eci utar sinen anakne En=ekosi kusu ne, ari itak.

Orowa, koykar utar anakne inan kur kusu Sinuma ye siri utumasi wa utaspa orun ue-inkar nisa ruwe ne.

Ayke, Yesu omap siri an kor koykar kur sinen anakne Yesu upsoro ta ekopas wa an.

Tanpe kusu, Simon Petros anakne kur orun nisuk wa; — Inan kur kusu Sinuma itak ya nure wa un kore, oro ta itak.

Hoskino an koraci Yesu kotpar ta ne kur ekopas wa, — Utarpa, inan kur ne ruwe he an? ari itak.

Tanpe kusu, Yesu ene ese hi :— Kusu aep Ku=omare wa or ta Ku=kore kur ne ruwe ne, ari itak. Orowa, Sinuma ne aep oro omare okere ciki Kariot kotan un Simon poho Yowdas or ta korpare nisa ruwe ne.

Ne aep okake ta Satan anakne ne kur or ta ahun. Tanpe kusu, sinuma or ta Yesu ene itak hi :— E ki okaype tunasno kar yan, ari itak.

Turano ipe utar tumke ta nep ikkewehe an kusu Sinuma néno itak ani sinuma or ta ye ya eramuskari ruwe ne.

Korka, Yowdas anakne suop kor wa an kusu, marapto or ta eywanke kuni kusu an okaype hok yan hene, irapokkari kur or ta nep ka kore kuni an itak ani hene Yesu sinuma or ta ye ruwe ne, ari yaynu.

Orowa, ne kur anakne ne aep uk wa nani soyne: awa, ancikar ne ruwe ne na.

Orowa, sinuma soyne wa isam ciki Yesu ene itak hi :— Tane anakne Aynu Poho a=eoripak ruwe ne, orowa, Kamuy anakne Sinuma or ta a=eoripak an na;

sama ta, Kamuy anakne yaykota or ta Sinuma kooripak kusu ne, orowa, nani Sinuma kooripak kusu ne ruwe ne.

Nokan utar! naa ponno utur ta eci turano Ku=an. Eci utar En=hunara kusu ne; orowa, Yudea un utar or ta, — Ku=oman usike un eci=arki eaykap ruwe ne, Ku=ye koraci, tane eci or ta Ku=ye ruwe ne.

Eci utar utaspa uweomap kuni a=siri ikaspaotte eci=kore as na: Kuani eci=omap as koraci, eci utar ne yakka utaspa uweomap kuni kusu ne na.

Eci utar anakne utaspa uweomap siri an yakun, Ku=kor koykar utar eci ne sekor utar opitta eraman ruwe ne kusu ne na.

Oro ta Simon Petros ene itak hi :— Utarpa, ine orun E oman ya? ari itak. Yesu ene ese hi :— Ku=oman usike un tane En=os e ek eaykap ruwe ne; korka, okake ta En=os e ek kusu ne na.

Utarpa, hemanta kusu tane ne yakka E os Ku=ek eaykap ruwe he an? Aokay sirihi ne ku=ray kusu ne, ari itak.

Yesu ene ese hi :— En=sirihi ne e ray ya? sonno, sonno, e or ta Ku=ye, re suyne eani En esikeske pakno niwatori-cikap hawkor somo ki kusu ne na, sekor itak.

Yoannes 14

Iteki eci=sanpe ci=wkopoye yan: Kamuy eysokor, sama ta En=eysokor yan.

Ku Mici cise ta inne osiroma kuni usike okay; somo ne yakun, Kuani eci=nure as na; eci utar okay kuni usike Ku=etokooyki kusu Ku=arpa ruwe ne kusu ne na.

Eci=okay kuni usike Ku=etokooyki kusu Ku=arpa yakanak ne, suy Ku=ek wa, Ku=an uske ta eci utar ne yakka okay kuni kusu Kuani Yaykota En turano eci koante as ruwe ne.

Or ta Ku=oman usike eci=eraman, sama ta, ne ruhu eci=eraman ruwe ne.

Oro ta Tomas ene itak hi :— Utarpa, or ta E oman usike ci eranpewtek; hemanta ani ne ruhu ci eraman ya? ani itak.

Oro ta Yesu ene itak hi :— Kuani anakne ruhu ne, sonep ne, inotu Ku ne ruwe ne; En=kari somo ki no Mici orun ek kur isam ruwe ne.

Eci utar En=e=amkir yakanak ne, Ku Mici ne yakka e=amkir kusu ne ap: te wano eci utar Sinuma e=amkir, orowa, Sinuma nukar nisa ruwe ne na.

Sinuma or ta Piripos ene itak hi :— Utarpa, Un or ta Mici nukare wa un kore, yakun ci ramuasinnere as kusu ne, ani itak.

Oro ta Yesu ene itak hi :— Tap ohonno eci turano Ku=an wa eani En=e=amkir somo ki ya? En=nukar kur anakne Mici nukar nisa ruwe ne; Mici un nukare, sekor hemanta e ye ya?

Kuani anakne Mici oske ta Ku=an, orowa, Mici anakne En=oske ta an sekor somo eysokor ya? Eci or ta Ku=ye itak anakne Kuani yaykota oro wano a ye somo ki ruwe ne: korka, En=oske ta osiroma wa an Mici anak kor iki p ki ruwe ne.

Kuani anakne Mici oske ta an, orowa, Mici anakne En=oske ta an sekor eysokor yan: somo ne yakun, aki iki p kusu eysokor yan.

Sonno, sonno, eci or ta Ku=ye, En=eysokor kur anakne Ku=ki iki p ne kur ne yakka ki kusu ne; orowa, tanpe kasuno poro iki p ki kusu ne; Mici oro ta Ku=arpa ruwe ne kusu ne na.

Orowa, Poho oske ta Mici anakne a=eoripak kuni ne, Ku=rehe an kuskeray nep ne yakka eci koramkorope Ku=kar kusu ne.

Nep ne yakka Ku=rehe an kuskeray eci En=koramkor yakun Ku=kar kusu ne.

Eci utar En=omap yakun, Ku=ki ikaspaotte eci=sikkasima kusu ne.

Orowa, Mici Ku=koramkor wa henpara pakno ne yakka eci turano an kusu Sinuma mosmano an Kotchane ki kunip eci=kore kusu ne, ne anpe anakne Sone an Ramat ne:

mosir anak Sinuma uk eaykap Sinuma nukar somo ki sama ta somo Sinuma e=amkir kusu ruwe ne kusu ne na, eci utar anakne Sinuma e=amkir; eci turano osiroma wa eci or ta an kusu ne kusu ne na.

Esikop sak no Kuani eci=ante as somo ki, eci or ta Ku=ek kusu ne na.

Naa nisako ta mosir anakne En=nukar somo ki kusu ne, korka, eci utar anak En=nukar ruwe ne: Kuani i=su kusu, eci utar ne yakka i=su kusu ne.

Ne toho ta Kuani anakne Ku Mici or ta Ku=an, orowa, eci utar En or ta okay, sama ta, Kuani anak eci or ta Ku=an siri eci=eraman kusu ne na.

Ku=ikaspaotte kor wa ne anpe sikkasima kur anakne En=omap kunne: orowa, En=omap kur anakne Ku Mici oro wano a=omap kusu ne, orowa, Kuani anak sinuma omap wa or ta yaykota Ku yaynukara kusu ne na.

Sinuma or ta Yowdas (Kariot kotan un kur somo ne) ene itak hi :— Utarpa, nep hetuku wa an kusu Aokay anakne mosir or ta somo ne no korka un or ta yaynukara ya? sekor itak.

Oro ta Yesu ese wa ene itak hi :— Aynu En=omap yakun Ku=itak sikkasima kusu ne: orowa, Ku Mici anakne ne kur omap kusu ne, orowa, ne kur or ta ci arki as wa turano osiroma as kusu ne ruwe ne.

En=omap somo ki kur anakne Ku=itak sikkasima somo ki ruwe ne: orowa, eci=nu itak anakne Ku=kor pe somo ne, korka, En=omante Mici kor pe ne ruwe ne.

Eci turano Ku=an rapoketa tap okaype eci or ta Ku=ye nisa ruwe ne.

Korka, Ku=rehe renkap kusu Ku Mici omante Kotchane kuni Askanne Ramat anakne, Sinuma anak opittano okaype eci=epakasnu kusu ne, orowa, eci or ta opittano okay Ku=ye anpe eci esikarunte kusu ne na.

I=tom eci or ta Ku=hoppa: Ku=kor i=tom eci=kore as na: mosir kore néno Kuani eci=kore somo ki ruwe ne. Iteki eci=sanpe yaykowepekerere, iteki sanpe kimatekte yan.

Ku=oman wa suy eci or ta Ku=ek kusu ne ani an itak ani Ku=ye hi eci=nu nisa. Eci utar En=omap yakun, Kuani Mici or ta Ku=arpa kusu eci=yaykopuntek kusu ne: En=kasu no Mici anakne pase ruwe ne kusu ne na.

Orowa, tane ne anpe hetuku etoko ta Kuani eci=nure as nisa, ne anpe hetuku ciki eci utar eysokor kuni kusu ne ruwe ne.

Te wano poronno eci tura Ku=koytak somo ki, inanpe kusu ne yakun, mosir e=sapanep ek: orowa, En or ta sinuma nep ka kor somo ki ruwe ne;

korka, Kuani anakne Mici Ku=omap sekor anpe eraman kuni anpe ne, orowa, Mici En=kaspaotte néno Ku=ki ruwe ne. Hopuni, te wano paye an ro.

Yoannes 15

Kuani anakne sonno hat punkar Ku ne ruwe ne, orowa, Ku Mici anakne toyta kur ne ruwe ne.

En or ta okay ipe o somo ki ni-tek, Sinuma opitta oyake un omante: orowa, opittano okay ipe o ni-tek anakne naa kasuno ipe o kuni kusu, Sinuma turusakte ruwe ne.

Tane eci or ta Ku=ye okere itak kusu eci utar anakne tur-sak wa okay ruwe ne.

En=oske ta eci=okay yan, orowa, eci=oske ta Ku=an kusu ne. Ni-tek anakne punkar or ta somo kotuk ciki yaykota ipe o eaykap koraci, eci utar ne yakka En or ta okay somo ne ciki ipe o eaykap ruwe ne.

Kuani anakne punkar Ku ne, eci utar ne ni-tek ne ruwe ne: En=oske ta an wa, sama ta, oske ta Ku=an kur anakne, ne kur anak poronno ipe o ruwe ne: En=oyak ta an ciki nep ne yakka eci=ki eaykap ruwe ne kusu ne na.

Aynu anakne En=oske ta an somo ne ciki, ni-tek koraci oyak ta a=osura wa sumumke ruwe ne: orowa, utar ne anpe ewmasnu wa ape or ta osura, ayke, awhuyeka ruwe ne.

Eci utar En=oske ta okay, orowa, Ku=itak anak eci=oske ta an ciki, nep ne yakka eci=renkayne koramkor yakka, eci kusu a=kar kusu ne na.

Tanpe or ta Ku Mici anakne a=eoripak an, eci utar poronno ipe o;

Ku=kor koykar utar eci ne ruwe ne kusu ne na. Mici poka En=omap koraci, Kuani ne yakka eci=omap as nisa ruwe ne:

Ku=omap anpe oske ta eci=okay yan. Eci utar Ku=ki ikaspaotte sikkasima ciki, Ku=omap anpe oske ta eci=okay kusu ne; Kuani anak Ku Mici ki ikaspaotte Ku=sikkasima wa Sinuma omap anpe oske ta Ku=an koraci ne ruwe ne.

Ku=ki yaykopuntek hi anakne eci=oske ta an wa eci=ki yaykopuntek hi a=ueomare kuni kusu tap okaype eci=orun Ku=ye nisa ruwe ne.

Kuani eci=omap as koraci eci utar utaspa uweomap kuni anpe anakne, tanpe anak Ku=ki ikaspaotte ne ruwe ne.

Aynu anakne ikatayrotki kur kusu yaykota kor ramat ante anpe kasuno naa poro omap anpe isam.

Eci utar anakne Ku=ki ikaspaotte néno ki yakun, Ku katayrotki utar eci ne ruwe ne.

Te wano ussiw ne utar ani an itak ani eci rékore as somo Ku=ki; ussiw ne kur anakne kor nispa iki anpe eranpewtek ruwe ne kusu ne na: korka, katayrotki utar ani Kuani eci rékore as nisa ruwe ne; inanpe kusu ne yakun, opitta Ku Mici oro wano Ku=nu okaype eci=nure as nisa ruwe ne kusu ne na.

Eci utar anakne En=numke somo ki, korka, eci=paye wa ipe o, sama ta, eci=o ipehe okay kuni kusu Kuani eci=numke wa ante nisa ruwe ne; orowa, nep ne yakka Ku=rehe renkap kusu Mici or ta eci koramkorope anakne a=kore kuni kusu ne ruwe ne.

Eci utar utaspa uweomap kusu, tap okaype eci=kaspaotte as na.

Mosir anakne eci=etunne yakun, eci=etoko ta En=etunne nisa ruwe ne, sekor eraman.

Mosir oro wano an okaype eci ne yakun, mosir anakne yaykota kor pe omap kusu ne: korka, mosir oro wano an okaype somo eci ne wa mosir wano Kuani eci=numke as kusu, tanpe kusu, mosir anakne eci=etunne ruwe ne. Eci or ta Ku=ye itak eskarun yan :—

aussiwne kur anakne kor nispa kasuno somo ne ruwe ne. Utar anakne En epokpa yakanak ne, eci utar ne yakka aepokpa kusu ne na; ne utar anakne Ku=ki itak sikkasima yakanak ne, eci=ki itak ne yakka sikkasima kusu ne na.

Korka, ne utar anakne En omantep e=amkir somo ki kusu Ku=rehe renkap kusu opittano okay tap okaype eci or ta ki kusu ne na.

Kuani anakne ek wa ne utar or ta Ku=ye a somo ki yakun, katpak kor somo ki kusu ne ap; korka, tane anakne katpak kusu yayunaske usike sak ruwe ne.

En=etunne kur anakne Ku Mici ne yakka etunne ruwe ne.

Mosma kur kar somo ki iki p ne utar tumke ta Ku=kar somo ki yakanak ne, katpak ki a somo ki: korka, ne utar tane Kuani hemhem, Ku Mici hemhem un nukar hemhem ki, etunne hemhem ki nisa ruwe ne na.

Korka, ne utar kor tuytak or ta a=nuye wa an ap a=ueomare kuni kusu, — Ikkewe sak no ne utar En=etunne nisa ruwe ne.

Korka, Mici oro wano eci utar or ta Ku=omante kusu ne Kotchane ki kunip, Mici oro wano hetuku Sone an Ramat ek ciki, Sinuma anakne En kusu pawetesu ki kusu ne;

orowa, eci utar ne yakka atpake wano En turano okay nisa ruwe ne kusu, pawetesu eci=ki kusu ne na.

Yoannes 16

Eci utar somo awreepetciwre kuni kusu tap okaype eci or ta Ku=ye nisa.

Utar anakne Uekarpa cise oro wano eci=emaka: ruwe ne wa, nen ne yakka eci=ronnu kur anakne Kamuy or ta yaysieywankere kuni ramu kusu ne pakihi ek ruwe ne.

Ne utar Mici e=amkir somo ki, En=e=amkir ka somo ki kusu tap okaype ki kusu ne.

Korka, tan oruspe eci or ta Ku=ye ikkewehe anakne, ne pakihi hetuku ciki, ne oruspe Kuani eci=nure as a anpe eci=eskarun kuni kusu an ap ne ruwe ne. Orowa, atpake wano tap okay oruspe somo eci=orun Ku=ye, eci turano Ku=an nisa ruwe ne kusu ne na.

Korka, tane anakne En omantep or ta Ku=oman ruwe ne; ayke, Ine un E oman ya? sekor eci utar tumke ta nu kur isam.

Korka, tap okaype eci or ta Ku=ye kusu eci=sanpe anakne ok ani a=esik ruwe ne.

Yakka, sonno anpe eci=nure as na; Kuani Ku=oman hi anakne eci utar kusu pirka p ne: inanpe kusu ne yakun, Ku=oman somo ki ciki ne Kotchane ki kunip eci or ta ek somo ki kusu ne na; korka, Ku=oman yakun eci or ta Sinuma Ku=omante kusu ne na.

Orowa, Sinuma anakne ek ciki, cikokatpakhe kusu hemhem, owpeka anpe kusu hemhem, koypisi anpe kusu hemhem mosir kokatpakte kusu ne:

cikokatpakpe kusu ne ap anak, ne utar En=eysokor somo ki kusu ne; owpeka anpe kusu ne ap anak,

Kuani Mici orun Ku=oman wa naa eci utar En=nukar somo ki kusu ne;

koypisi anpe kusu an ap anak, tan mosir un e=sapanep akoypisi nisa ruwe ne kusu ne kusu ne na.

Eci or ta Ku=ye kuni okaype poronno okay, korka, tane eci=nu eaykap ruwe ne.

Korka, ne Sone an Ramat anakne ek wa an ciki, Sinuma anak opittano okay sonep or ta eci ani wa tura kusu ne: inanpe kusu ne yakun, Sinuma anakne Yaykota oro wano ye somo ki; korka, Sinuma nu kusu ne okaype opitta ye kusu ne kusu ne na: orowa, Sinuma anakne ek kusu ne okaype eci=nure kusu ne ruwe ne.

Sinuma En=ko-oripakte kusu ne: Ku=kor pe Sinuma uyna wa eci=nure kusu ne kusu ne na.

Nep ne yakka opittano Ku Mici kor pe anakne Ku=kor pe ne: tanpe kusu, Sinuma Ku=kor pe uyna wa eci=nukare kusu ne, ani Ku=ye nisa ruwe ne na.

nisako ta naa eci En=nukar somo ki ruwe ne; orowa, suy nisako ta eci En=nukar kusu ne, sekor itak.

Tanpe kusu, kor koykar utar ene utaspa uweytak hi :— Tap nisako ta naa eci En=nukar somo ki ruwe ne; orowa, suy nisako ta eci En=nukar kusu ne: orowa, Mici or ta Ku=oman kusu ne kusu ne na, ani Sinuma ye itak, nekona itak anpe ne ya?

Tanpe kusu, ne utar ene itak hi :— Sinuma ye, Nisako ta, ani itak, nekona anpe ne ya? Sinuma ye itak ci eramuskari.

Orowa, ne utar anakne tan oruspe nu rusuy sekor Yesu eraman wa or ta ene itak hi :— Nisako ta naa eci En=nukar somo ki ruwe ne, orowa, suy nisako ta eci En=nukar kusu ne: ani Ku=ye itak kusu eci utar utaspa uwepekennu ruwe he an?

Sonno, sonno, eci or ta Ku=ye, eci utar anakne cis hemhem ki, esaracis hemhem eci=ki, korka, mosir anak yaykopuntek kusu ne: eci=oknatara kusu ne, korka eci oknatarap anakne yaykopuntekpe ne a=kar kusu ne na.

Po usapte siri an siwentep anakne kor pakihi epa kusu oknatara: korka, po sikore okere yakun, mosir or ta aynu hetuku kusu an yaykopuntek hi kusu ne eramcuptekpe naa eskarun somo ki ruwe ne.

Tanpe kusu, eci utar anakne tane oknatara: korka, suy, Kuani eci=nukar wa eci=yaykopuntek kusu ne, orowa, ne okay eci=kor yaykopuntek hi eci=oro wano uk kur isam.

Ne toho ta nep ne yakka En or ta eci=uwepekennu somo ki. Sonno, sonno, eci or ta Ku=ye :— Nep ka Ku Mici or ta eci=koramkor yakun, Sinuma Ku=rehe renkap kusu eci=kore kusu ne.

Tane pakno Ku=rehe renkap kusu nep ne yakka eci=koramkor somo ki: koramkor yan, orowa, eci=yaykopuntek hi auweoma kuni kusu eci=a=kore kusu ne na.

Itak-mawkuste-itak ani tap okaype eci or ta Ku=ye nisa: itak-mawkuste-itak Ku=eywanke somo ki no, korka, anu no Mici oruspe eci=nure as pakihi ek ruwe ne.

Ne toho ta Ku=rehe renkap kusu eci=koramkor kusu ne; orowa, eci utar kusu Kuani anakne Mici or ta ku=koramkor sekor eci or ta Ku=ye somo ki;

inanpe kusu ne yakun, Mici anakne yaykota eci=omap ruwe ne, eci utar En=omap wa Mici oro wano Ku=ek an sekor eci=eysokor nisa ruwe ne kusu ne na.

Kuani Mici oro wano Ku=ek wa mosir or ta Ku=an siri ne: suy, mosir Ku=hoppa wa Mici oro ta Ku=oman ruwe ne.

Oro ta koykar utar ene itak hi :— Tane anak Aokay anakne itak-mawkuste-itak ani ye somo ki no, anu no E ye ruwe ne.

Tane anakne Aokay opittano an okaype eraman, orowa, inan kur ne yakka Aokay or ta koramkor somo ki yakka pirka siri ci eraman; tanpe kusu, Aokay anakne Kamuy oro wano ek an sekor ci eysokor ruwe ne.

Oro ta Yesu ene ese hi :—

Tane eci=eysokor ya? Inkar=an, eci utar anak pisno yaykota kor pe or ta a=caricari wa mosmano En=ante pakihi ek; ruwe ne wa, tane ne pakihi ek siri an ruwe ne: yakka, Mici anakne En turano an kusu sinen nep Ku=an somo ne ruwe ne na.

Eci utar anakne En=oske ta i=tom irenka eci=kor kuni kusu tap okaype eci or ta Ku=ye nisa ruwe ne. Mosir or ta eci aeramcuptekka kusu ne: korka, ramu-ritetke yan; Kuani anak Mosir annokar nisa ruwe ne na.

Yoannes 17

Yesu tap okaype ye; orowa, kanto orun sikihi hepuni wa ene itak hi :— Mici, pakihi ek an; Poho anakne E ko-oripak kuni ne E=kor Poho ko-oripak wa En=kore:

Aokay anakne Sinuma or ta kore opittano okay kam esapane kuni montum kore koraci, nep ne yakka Sinuma orun Aokay korarape or ta Sinuma ramma okere somo ki inotu kore kuni kusu ne na.

Orowa, ne utar anakne patek sinen ne an sone an Kamuy newa Aokay omante Yesu Kiristo e=amkir hi anak, tanpe anakne ramma okere somo ki inotu ne ruwe ne.

Ku=ki kuni Aokay En=kore iki p Ku=kar okere kusu mosir kata E oripak as nisa ruwe ne.

Orowa, tane, Ku Micihi, mosir naa somo an etoko ta E turano Ku=an wa a En=ko-oripakte hi ani, E yaykota E turano En=ko-oripakte wa En=kore.

Mosir oro wano En or ta Aokay korpare utar or ta E=kor rehe Ku=eramante nisa ruwe ne: ne utar E=kor pe ne, awa, Aokay anakne En=kore nisa ruwe ne: orowa ne utar E=kor itak sikkasima nisa ruwe ne na.

Aokay En=kore nep ne yakka opittano okaype anakne E oro wano ek pe ne, tane ne utar eraman:

inanpe kusu ne yakun, Aokay En=kore itak ne utar or ta Ku=kore nisa ruwe ne; orowa, ne utar ne itak uk, sama ta, sonno newa, Kuani E oro wano ek siri eraman, orowa, Aokay En=omante nisa ruwe ne sekor eysokor nisa ruwe ne na.

Ne utar kusu Ku=koramkor: mosir kusu Ku=koramkor somo ki, korka, Aokay En=kore utar kusu Ku=koramkor na;

ne utar Ku=kor pe ne kusu ne na: orowa, nep ne yakka Ku=kor pe anakne E=kor pe ne, orowa, E=kor pe anak Ku=kor pe ne ruwe ne: orowa, ne anpe or ta Kuani a En=ko-oripak an ruwe ne.

Orowa, naa mosir or ta Ku=an somo ne, tan utar anakne mosir or ta okay, orowa, E or ta Ku=ek. Askanne Mici, Ci utar sinep ne koraci, ne utar sinep ne an kuni kusu En or ta Aokay korpare utar E rehe or ta sikkasima wa En=kore.

Kuani ne utar turano Ku=an rapoketa, Aokay En=kore rehe or ta ne utar Ku=sikkasima nisa ruwe ne: Kuani ne utar Ku=epunkine nisa ruwe ne, orowa, Kamuy nuyere itak a=ueomare kuni kusu a=ysamka kuni poho mosma sinen ka seenne isam ruwe ne.

Korka, tane anakne E orun Ku=ek; ayke, ne utar or ta Ku=yaykopuntek hi a=ueomare kuni kusu tap okaype mosir or ta Ku=ye.

E=kor itak ne utar or ta Ku=korpare; orowa, Kuani anakne mosir oro wano an anpe somo Ku ne koraci, ne utar mosir oro wano an okaype somo ne kusu, mosir anakne ne utar etunne ruwe ne.

Mosir oro wano Aokay anakne ne utar uk kuni Ku=koramkor somo ki, korka, wenpe oro wano ohaytare kuni ne Ku=koramkor na.

Ne utar anakne Kuani mosir oro wano an anpe somo ne koraci mosir oro wano an okaype somo ne ruwe ne.

E=kor sonep or ta ne utar askannere wa En=kore: E=kor itak anakne sonep ne ruwe ne na.

Aokay anakne mosir or ta En=omante koraci, Kuani ne utar ne yakka mosir or ta Ku=payere ruwe ne.

Ne utar kusu Kuani yaykota Ku askannere, ne utar yaykota ne yakka sonep or ta aaskannere kuni kusu ne na.

Tan utar kusu patek Ku=koramkor somo ki ruwe ne, korka, ne utar ki itak kusu En=eysokor utar kusu ne yakka Ku=koramkor;

opittano okay ne utar anakne sinep ne kuni kusu ne; Aokay, Ku Mici En=oske ta an, orowa, Kuani E oske ta an koraci, ne utar ne yakka un oske ta okay kuni kusu ne: Aokay anakne En=omante nisa ruwe ne, sekor mosir eysokor kuni kusu ne na.

Orowa, En or ta E kore a=rakur Kuani ne utar or ta Ku=kore nisa ruwe ne; ci utar sinep ne koraci, ne utar ne yakka sinep ne kuni kusu ne na;

ne utar sinep or ta a=okere kuni kusu, Kuani ne utar oske ta Ku=an, orowa, Aokay En=oske ta E an; sama ta, Aokay anakne En=omante wa En=omap koraci, ne utar ne yakka Aokay omap siri mosir eraman kuni kusu ne na.

Mici, Aokay En=kore utar anakne Ku=an uske ta ne utar ne yakka En turano okay kuni Ku=kor rusuy; ne utar anakne Aokay En=kore a=rakur nukar kuni kusu ne na: Aokay anakne mosir heasi etoko ta En=omap nisa ruwe ne kusu ne na.

Aa owpeka an Micihi! Mosir anakne Aokay e=amkir somo ki, korka, Kuani anakne E e=amkir nisa ruwe ne; orowa, tan okay utar anakne Aokay En=omante sekor anpe eraman nisa ruwe ne:

orowa, ne utar or ta E rehe Ku=eramante, orowa naa eramante kusu ne na, ani Aokay En=omap omap-anpe anakne utar oske ta an, orowa, Kuani ne utar oske ta Ku=an kuni kusu ne na.

Yoannes 18

Yesu tap okay itak ye okere ciki, kor koykar utar turano samake ta toy an Kedron ani a=ye nay kus, awa, Sinuma koykar utar tura ne toy or ta ahun nisa ruwe ne.

Orowa, Yesu ekosi Yowdas ne yakka ne usike eraman: Yesu kanna-kanna kor koykar utar turano ne usike orun arpa nisa ruwe ne kusu ne na.

Awa, Yowdas anakne Kamuy kor kenru esapane utar newa Parisee un utar oro wano tumikor utar sine ikiri hemhem, uytek utar hemhem kor wa, ratcako hene, sune-ni hene, esipopkep hene ani wa ne usike oro ta ek nisa ruwe ne.

Tanpe kusu, Yesu anakne yay or ta hetuku kusu ne opittano okaype eraman hine ne utar or ta oman wa oro ta ene itak hi :— Inan kur eci=hunara ya? ari itak.

Oro ta, Nazaret kotan un Yesu, sekor ne utar ese wa itak. Kuani ne, ani ne utar or ta Yesu ye nisa ruwe ne. Orowa, Sinuma ekosi Yowdas ne yakka ne okay utar turano as wa an ruwe ne.

Tanpe kusu, ne utar or ta, Kuani ne, ani Yesu itak ciki, ne utar korka paye wa siri kata hacir nisa ruwe ne.

Tanpe kusu, suy, ne utar or ta, — Inan kur eci=hunara ya? ari Sinuma nu. Oro ta, Nazaret kotan un Yesu ne, sekor ne utar ye nisa ruwe ne.

Yesu ene ese hi :— Kuani ne, ari eci=nure as: awa, tanpe kusu, eci utar En=hunara yakun, tan okay utar oyak ta payere yan, ari itak:

tanpe anakne, — Aokay En=kore utar tumuke un sinen ka Ku=turaynu somo ki, sekor an itak a=ueomare kuni kusu an ap ne ruwe ne.

Orowa, Simon Petros anakne emus kor wa an kusu etaye wa Kamuy kor kenru esapane kur kor ussiw ne kur tawke wa simon kisaraha mespa nisa ruwe ne na. Ne ussiw ne kur kor rehe anakne Marukos ne ruwe ne.

Tanpe kusu, Petros or ta Yesu ene itak hi :— E=kor emus siri ka oro omare yan: En or ta Ku Mici kore itanki somo Ku=iku kusu ne ya? ari itak.

Orowa, ne tumi-kor utar ikiri hemhem, esapane kur hemhem, awitek utar hemhem anakne Yesu tupetupe wa,

hoskino Annas or ta tura wa paye; Annas anakne ne paha ta Kamuy kor kenru iyotta esapane kur Kayapa kor Mici ne ruwe ne kusu ne na.

Orosama, ne Kayapa anakne utar sirihi ne sine aynu ray kusu ne kunip ne an oruspe ani Yudea un utar or ta esanniyo wa ye a kur ne ruwe ne.

Orowa, Simon Petros newa mosma an sine koykar kur Yesu os paye nisa ruwe ne. Ne koykar kur anakne Kamuy kor kenru iyotta esapane kur or ta aeamkiri wa an, awa, Yesu turano ne Kamuy kor kenru esapane kur kor tumpu or ta ahun:

korka, Petros anakne soy ta apa samake ta as kane an. Tanpe kusu, ne esapane kur or ta aeamkiri wa an mosma an koykar kur anakne soyne wa apa epunkine matkaci or ta ye wa Petros ahunke nisa ruwe ne.

Tanpe kusu, apa epunkine matkaci anakne Petros or ta ene itak hi :— Eani ne yakka tan kur kor koykar kur e ne ruwe ne, ari ye.

Somo, sekor, sinuma itak. Ayke, aussiwnere utar newa uytek utar anakne paspas ani apeare wa ne uske ta roski wa okay nisa ruwe ne; me an ruwe ne kusu apekur kor an ruwe ne: orowa, Petros ne yakka ne utar turano as wa apekur wa an siriki.

Orowa, Kamuy kor kenru iyotta esapane kur anakne Yesu kor koykar utar kusu hemhem, kor epakasi kusu hemhem Sinuma or ta inu nisa ruwe ne.

Oro ta Yesu ene ese hi :— Anu no mosir or ta Ku=ye; or ta opittano okay Yudea un utar uekarpa Uekarpa cise ta hemhem, Kamuy kor kenru ta hemhem Ku=epakasnu nisa ruwe ne: arorkisneno nep ne yakka Ku=ye somo ki ruwe ne na.

Hemanta kusu En or ta E nu ya? Oro ta Ku=ye utar or ta Ku=ye oruspe nu yan; inkar=an, ne utar anakne Ku=ye itak eraman ruwe ne, ari itak.

Orowa, Sinuma tan okaype ye okere ciki; samake ta as wa an sine uytek kur anakne kuwa ani Yesu sirkik hine ene itak hi :— Néno Eani Kamuy kor kenru iyotta esapane kur ko-ese ya?

Oro ta Yesu ene ese hi :— Wenpe Ku=ye a ciki, ne wenpe kusu pawetesu ki wa en=kore yan; korka, pirka p ne yakun, hemanta kusu, eani En=sirkik ya? ari itak.

Tanpe kusu, a=tupetupe wa an wa Annas anakne Kamuy kor kenru iyotta esapane kur Kayapa or ta Sinuma omante nisa ruwe ne na.

Orowa, Simon Petros anakne as wa apekur kor an ruwe ne. Tanpe kusu, — Eani ne yakka Sinuma kor koykar kur somo e ne ruwe he an? or ta utar itak. Sinuma esikaske wa, Kuani anak somo, sekor itak.

Kamuy kor kenru iyotta esapane kur kor ussiw ne kur sinen anakne, kor kisara Petros mespa kur irwak ne wa, — Eani ne toy or ta e an siri ku=nukar somo ki ya? ari itak.

Tanpe kusu, Petros suy esikaske: orowa, nani niwatori cikap hawkor nisa ruwe ne na.

Tanpe kusu, utar anakne Kayapa oro wano Yesu tura wa ipisi tumpu or ta ahunke: awa, a=ro-kunne-wano ne; orowa, ne utar anakne iteki yayturu-uste, korka, Kamakus marapto ipe kuni kusu, yaykota ipisi tumpu or ta ahup somo ki nisa ruwe ne.

Tanpe kusu, Pirato anakne soyne wa ne utar or ta ene itak hi :— Tan kur kusu nekona eiyonnuppa anpe ani eci=ki ya? ari itak.

Ne utar ese wa oro ta ene itak hi :— Tan kur wen-puri kor kur somo ne ciki, e or ta Sinuma ekosi as somo ki kusu ne, sekor itak.

Tanpe kusu, Pirato anakne ne utar or ta ene itak hi :— Eci utar yaykota tan kur uk wa eci=kor tuytak néno koypisi yan, ari itak. Oro ta ne Yudea un utar ene itak hi :— Inan kur ne yakka ci utar rayke as kuni anpe anakne ikaspaotte oterekep ne, ari itak:

tanpe anak, nekona ray anpe ani Sinuma ekot ya sekor Yesu ye wa epeka no an itak a=ueomare kuni kusu an oruspe ne ruwe ne.

Tanpe kusu, Pirato anakne suy ne ipisi tumpu or ta ahun wa Yesu hotuyekar, orowa, or ta ene itak hi :— Eani anakne Yudea un utar sikkasima kur E ne ruwe he an? ari itak.

Yesu ene ese hi :— Eani yaykota tapanpe e ye ya? mosma utar En kusu tanpe e nure ya? sekor itak.

Pirato ene ese hi :— Kuani anakne Yudea un kur Ku ne ya? E=kor heru utar hemhem, Kamuy kor kenru esapane utar hemhem en or ta E ekosi nisa ruwe ne: Nekona anpe E ki ruwe he an? ari itak.

Yesu ene ese hi :— Ku=kor mosir anakne tan mosir un pe somo ne: Ku=kor mosir anakne tan mosir un pe ne yakanak iteki Yudea un utar a en=ekosi kani ne Ku=uytek utar tumi-kor kor an kusu ne na: korka, tane Ku=kor mosir anak te oro wano somo ne ruwe ne, ari itak.

Tanpe kusu, oro ta Pirato ene itak hi :— Yakun, Eani anakne Mosir sikkasima kur E ne ruwe he an? Yesu ene ese hi :— Mosir sikkasima kur Ku ne ani e ye ruwe ne. Tanpe kusu A en=sikore ruwe ne, tanpe kusu mosir or ta Ku=ek ruwe ne, sonep kusu pawetesu Ku=ki kuni kusu ne na. Nen ne yakka sonep oro wano an kur anakne Ku hawe nu ruwe ne, ari itak.

Oro ta, sonep anakne nekona anpe ne ya? ari Pirato ye nisa ruwe ne. Pirato tap okaype ye okere ciki, suy soyne wa Yudea un utar or ta ene itak hi :— Ne kur or ta ci=kokatpak ku=nukar somo ki ruwe ne.

Korka, Kamakus marapto ta eci kusu sine aynu Ku=honnere puri eci or ta an ruwe ne: Yudea un utar Sikkasima kur ku=honnere kuni eci=kor rusuy ya? ari itak.

Tanpe kusu, suy ne utar hawe aste wa ene itak hi :— Tan kur somo, korka Barabbas un kore, ari itak. Barabbas anakne niwen no iki ikka kur ne ruwe ne.

Yoannes 19

Tata or ta, Pirato anakne Yesu uk wa sirkik nisa ruwe ne.

Orowa, tumikor utar anakne ay-us ni ani sapa-un pe kar wa Sinuma sapa ewsi,

sama ta, hure amip ani mire nisa ruwe ne; orowa, oro ta arki wa ene itak hi :— Yudea un utar sikkasima kur, Irankarapte! ari itak; orowa, teke ani Sinuma sirkik nisa ruwe ne na.

Ayne, suy Pirato soyne wa ne utar or ta ene itak hi :— Inkar=an, ne kur or ta katpak ku=nukar somo ki ruwe ne siri eci=eramante kuni ne tura wa Ku=ek na, ani itak.

Tanpe kusu, ne ay-us ni sapa-un pe sapa a=ewsi, orowa, ne hure amip ami wa Yesu soyne nisa ruwe ne. Orowa, ne utar or ta Pirato ene itak hi :— Ne aynu inkar yan, ani itak.

Tanpe kusu, Kamuy kor kenru esapane utar hemhem, uytek utar hemhem Sinuma nukar ciki hawe aste wa ene itak hi :— Utasa cikuni or ta kunki kokikkik; utasa cikuni or ta kunki kokikkik yan, ani itak. Ne utar or ta Pirato ene itak hi :— Eci utar yaykota Sinuma uk wa utasa cikuni or ta kokikkik yan: Kuani anakne Sinuma or ta katpak nukar somo ki ruwe ne kusu ne na, sekor itak.

Oro ta, Yudea un utar ene ese hi :— Ci utar or ta tuytak an, ne tuytak kusu Sinuma ray kusu ne ap, Sinuma anak yaykota ani Kamuy Poho yay-nere nisa ruwe ne kusu ne na, sekor itak.

Tanpe kusu, Pirato anakne tan itak nu ciki naa isitoma:

ayke, suy ne ipisi tumpu or ta ahun wa, — Aokay ne wano an kur E ne ya? ani an itak ani Yesu or ta nu nisa ruwe ne. Korka, Yesu anakne somo ese itak ki nisa ruwe ne.

Tanpe kusu, oro ta Pirato ene itak hi :— En=orun somo E itak ya? Kuani anakne honnere as montum hene ku=kor, utasa cikuni or ta kunki kokikkik as montum hene ku=kor siri E eranpewtek ruwe he an? ani itak.

Or ta Yesu ene ese hi :— Kik oro wano e korpare somo ki yakanak ne En=epeka no montum e=kor somo ki kusu ne ruwe ne: tanpe kusu, e or ta En=ekosi kur anakne naa poro katpak an, sekor itak.

Tata or ta, Pirato anakne Sinuma honnere kuni hunara ruwe ne: korka, Yudea un utar hawe aste wa ene itak hi :— Eani anakne tan kur honnere yakun, Kaysaros turano iki kur somo e ne ruwe ne: nen ne yakka yaykota ani Mosir sikkasima kur yay-nere kur anakne Kaysaros epokpa no ye ruwe ne.

Tanpe kusu, Pirato tan itak nu ciki, Yesu soynere, orowa, Apirasa-suma ani a=ye uske ta (tan usike anak Hebray un itak ani Gabbata ani a=ye p ne) an koypisi set kata a nisa ruwe ne.

Tane Kamakus marapto kusu etokooyki toho ne: iwan pakihi pak ta ne ruwe ne. Orowa, Yudea un utar or ta sinuma ene itak hi :— Eci=kor Mosir sikkasima kur inkar yan! ani itak.

Tanpe kusu, ne utar hawe aste wa ene itak hi :— Oyake un omante, oyake un omante, Utasa cikuni or ta kunki kokikkik yan, sekor itak. Oro ta Pirato ene itak hi :— Eci=kor Mosir sikkasima kur utasa cikuni or ta akokikkikte kusu ne ya? ani itak. Ne Kamuy kor kenru esapane utar ene ese hi :— Kaysaros mosma un or ta Mosir sikkasima kur isam ruwe ne, ani itak.

Tanpe kusu, Sinuma utasa cikuni or ta a=kunki kokikkik kuni ne ne utar or ta ekosi nisa ruwe ne na.

Tanpe kusu, ne utar Yesu tura: ayke, Sinuma yaykota kusu utasa cikuni sey wa Hebray un itak ani Gorogota a=porse, Mecakko un usike oro ta oman nisa ruwe ne;

ne uske ta utar anakne Sinuma utasa cikuni or ta kokikkik, orowa, uren teksama ta sinen ranke mosma okay utar Sinuma turano a=kokikkik, Yesu anakne ne noske ta an nisa ruwe ne na.

Orowa, Pirato anakne a=nuye ikiri ne yakka nuye wa utasa cikuni kata ante nisa ruwe ne. Orowa, ne a=nuye p or ta, — Yudea un utar Sikkasima kur Nazaret kotan un Yesu, sekorope an ruwe ne.

Tanpe kusu, inne Yudea un utar ne a=nuye ikiri oro-o-itak: Yesu utasa cikuni or ta a=kokikkik usike anakne ne maciya ehanke no an i ne ruwe ne kusu ne na; sama ta, ne anpe anakne Hebray un itak ani hemhem, Roma un itak ani hemhem, Herenes un itak ani hemhem a=nuye wa an nisa ruwe ne na.

Tanpe kusu, Yudea un utar kor Kamuy kor kenru esapane utar anakne Pirato or ta ene itak hi :— Yudea un utar Sikkasima kur ani iteki nuye yan; korka, — Kuani anakne Yudea un utar Sikkasima kur Ku ne ani an itak ani Sinuma ye,

sekorope nuye wa un kore, ani itak. Ku=nuye okere p anakne Ku=nuye nisa ruwe ne na, ani Pirato ese nisa ruwe ne.

Tanpe kusu, tumi-kor utar anakne Yesu utasa cikuni or ta kunki kokikkik okere ciki, Sinuma kor amip uk hine inep ne usaraye, okay tumi-kor utar sinen ranke uk kuni usaraye nisa ruwe ne; hopoknasi amip ne yakka néno an ruwe ne: ne hopoknasi amip anakne ukawukaw ikiri sak no an wa kasike wano epitta a=sitayki amip ne ruwe ne.

Tanpe kusu, ne utar utaspa ene itak hi :— Ne amip iteki yaspa, korka, inan kur kor kusu ne ya inkar kusu ukokonci etaye yanro, sekor itak: tanpe anak :— Ne utar anakne utaspa Ku=mipihi uwewsaraye, Ku=mi amip kusu ukokonci etaye nisa ruwe ne na, sekor an Kamuy nuyere itak a=ueomare kuni kusu an ap ne. Tanpe kusu, tumi-kor utar anakne tap okaype ki nisa ruwe ne na.

Korka, Yesu kor utasa cikuni samake ta Sinuma kor hapo hemhem, kor hapo kor tures hemhem, Kuropas kor maci Maria hemhem, Makdarene un Maria hemhem roski wa okay nisa ruwe ne.

Tanpe kusu, samake ta roski wa okay kor hapo hemhem, Sinuma omap kor koykar kur Yesu nukar ciki, kor hapo or ta ene itak hi :—

Siwentep, E=kor poho inkar yan! Orowa, ne koykar kur or ta, — E=kor hapo inkar yan! ani itak. Orowa, ne pakihi wano ne koykar kur anakne yaykota kor uni orun sinuma tura wa ante nisa ruwe ne na.

Tap okake ta, tane nep ne yakka a=okere sekor Yesu eraman wa, Kamuy nuyere itak auweoma kuni kusu, — Ku=iku rusuy, ani an itak ani itak nisa ruwe ne.

Ne uske ta sukkakep ani sikno an sine op anakne a=ante wa an ruwe ne; tanpe kusu, utar sukkakep ani atuy-wata sikte hine hisop kata ewsi wa Sinuma kor paro or ta kotukka nisa ruwe ne na.

Tanpe kusu, Yesu ne sukkakep uk okere ciki, — A=okere na, ani itak; orowa, sapaha hepokiki wa kor ramat arpare nisa ruwe ne.

Tanpe kusu, Etokooyki toho ne kusu, Yudea un utar anakne, ne kaysey Sini toho ta somo utasa cikuni kata an kuni ne (ne Sini toho pase toho ne kusu), ne utar kor cikiri kayere wa a=ewak kuni Pirato or ta koramkor nisa ruwe ne.

Tanpe kusu, ne tumi-kor utar arki wa hoskino an kur hemhem, turano utasa cikuni or ta a=kokikkik tutanu an kur hemhem kor cikiri kaye nisa ruwe ne:

korka, Yesu or ta arki wa Sinuma ray okere siri nukar ciki, kor cikiri kaye somo ki ruwe ne:

yakka ipe op kor sine tumi-kor kur anakne Sinuma kor ut eotke, ayke, nani kem newa wakka anakne oasin nisa ruwe ne.

Orowa, nukar nisa kur anakne pawetesu ki nisa ruwe ne, orowa, ne kur ki pawesu hi anakne sonno anpe ne: sinuma sonno anpe ye hi sinuma eraman, eci utar ne yakka eysokor kuni kusu ne na.

Inanpe kusu ne yakun, — Tap okaype hetuku ikkewehe anakne, — Sinuma kor sine pone ne yakka somo kaye kusu ne, ari an Kamuy nuyere itak auweoma kuni kusu an ap ne.

Orowa, suy Kamuy nuyere mosmano an itak ene ye hi :— Aotke kur orun ne utar inkar kusu ne na.

Tap oruspe okake ta Yudea un utar koysitoma kusu arorkisneno Yesu koykar kur ne Arimatea un Yosep anakne Yesu kor kaysey kor wa oman kuni Pirato e=koramkor nisa ruwe ne: orowa, Pirato ramuosma nisa ruwe ne. Tanpe kusu, sinuma ek wa ne kaysey uk.

Sama ta, hoski ancikar ta Yesu oro ta ek Nikodemos ne yakka motsuyaku newa rokway ukopoyekep ukotamke asikne hotne sine

ikkin kor wa ek nisa ruwe ne. Tanpe kusu, ne utar anakne Yesu kor kaysey uk wa Yudea un utar iwak puri néno pirka hura uspe tura senkaki or ta kokarkari nisa ruwe ne.

Yesu a=kunki kokikkik uske ta toy an ruwe ne; orowa, ne toy or ta naa somo aynu a=ante a=siri tusiri an.

Yudea un utar Etokooyki puri an kusu ne uske ta Yesu ante nisa ruwe ne (ne tusiri ehanke no an ruwe ne kusu ne na).

Yoannes 20

Orowa, Mawari atpake an toho ta, naa sirkunne an hi ta, Makdarene un Maria anakne tusiri or ta ek, awa, ne tusiri wano suma auk wa an siri nukar.

Tanpe kusu, sinuma hoyupu hine Simon Petros newa mosma an Yesu omap koykar kur or ta ek wa oro ta ene itak hi :— Ne utar anakne tusiri oro wano Utarpa uk, awa, ney ta Sinuma ante ya ci eranpewtek ruwe ne, sekor itak.

Tanpe kusu, Petros newa ne mosma an koykar kur soyunpa wa tusiri orun paye.

Ayke, ne tun anakne ukotura hoyuppa nisa ruwe ne; awa, ne mosma an koykar kur anakne Petros kasuno nitan wa hoskino tusiri or ta ek ruwe ne;

orowa, hotku wa tusiri orun inkar wa ne senkaki amip a=ante wa an siri nukar; yakka, ahun somo ki ruwe ne.

Orowa, Simon Petros ne yakka sinuma nospa wa ek hine tusiri oro ta ahun; awa, ne a=ante wa an senkaki amip hemhem nukar,

sama ta, ani Yesu kor sapa a=kokarkari senkaki hemhem, ne senkaki amip tura somo ne, niki a=kar wa mosma an uske ta sinep ne po a=ante wa an siri nukar nisa ruwe ne.

Tata or ta hoskino ek ne mosma an koykar kur ne yakka ahun, ayke, nukar, orowa, eysokor nisa ruwe ne.

Ray oro wano Sinuma hetopo-siknu kusu ne ap siri an Kamuy nuyere kampi naa ne utar eranpewtek ruwe ne kusu ne na.

Tanpe kusu, koykar utar anakne yaykota kor uni orun suy paye nisa ruwe ne.

Korka, Maria anakne cis kor soy ta tusiri samake ta as wa an ruwe ne: awa, cis siri an kor hotku wa tusiri orun inkar nisa ruwe ne;

ayke, retar amip mi wa okay tu Kamuy hawturunpe nukar, Yesu kor netopake a=ante uske ta, sinep ne sapaha an usike sinep ne cikiri an uske ta a wa an ruwe ne.

Ne utar sinuma or ta ene itak hi :— Siwentep, hemanta kusu e cis ruwe he an? Oro ta sinuma ene itak hi :— Nen ka Ku=kor Utarpa kor wa paye wa isam, ney ta Sinuma ante usike Ku=eranpewtek ruwe ne kusu ne na, ari itak.

Sinuma néno ye okere ciki osmake orun hosari hine Yesu as kor an siri nukar, awa, Yesu ne sekor eranpewtek.

Oro ta Yesu ene itak hi :— Siwentep, nep kusu e cis ruwe he an? Inan kur e hunara ruwe? ari itak. Ne kur anakne toy kar kur ne kuni sinuma yaynu kor, oro ta ene itak hi :— Nispa, te wano Aokay anakne Sinuma ani wa oman yakanak ne, ney ta a=ante usike en=nure wa en=kore, orowa Kuani Sinuma ani wa oman kusu ne na, ari itak.

Oro ta, “Maria,” ani Yesu itak. Orowa, ne siwentep yay-hosari wa Hebray un itak ani Rabboni, ari itak; tan itak ikkewehe anakne Epakasnu kur ani an itak ikkewehe ne ruwe ne.

Oro ta Yesu ene itak hi :— Iteki En=tomoosma yan; naa somo Mici or ta Ku=rikin nisa ruwe ne kusu ne na: korka, Ku=irwak or ta arpa wa, oro ta, Kuani anakne Ku=kor Mici newa eci=kor Mici, Ku=kor Kamuy newa eci=kor Kamuy or ta Ku=rikin ruwe ne, ani an itak ani ye yan, ari itak.

Makdarene un Maria ek wa Sinuma kor koykar utar or ta ene itak hi :— Utarpa Ku=nukar nisa, orowa, tap okaype Sinuma oro wano a en=nure an na, ari itak.

Orowa, ne toho ta, Mawari atpake an toho ta anak, siri-onuman an kor, Yudea un utar koysitoma wa okay kusu, koykar utar okay uske ta an apa-us ta asi wa an, awa, ne hi ta Yesu ek hine utar tumke ta as wa, — Eci utar or ta i=tom an ro, ani ye.

Orowa, tap ye okere ciki kor teke hemhem, ut hemhem ne utar or ta nukare nisa ruwe ne na. Awa, koykar utar Utarpa nukar ciki, yaykopuntek nisa ruwe ne.

Orowa, suy ne utar or ta Yesu ene itak hi :— Eci or ta i=tom an ro; Mici anakne En=omante koraci, Kuani eci=payere as ruwe ne, sekor itak.

Tapanpe ye okere ciki ne utar kasike ta hese ki wa oro ta ene itak hi :—

Askanne Ramat eci=uk yan: nen ne yakka kor katpak eci=tusare yakun, atusare ruwe ne, orowa, nen ne yakka kor katpak eci=ante yakun, a=ante ruwe ne kusu ne na, sekor itak.

Korka, ne tun ikasma wa niw tumuke un Didimos ani a=rékore Tomas anakne, Yesu ek hi ta, ne utar turano an somo ki nisa ruwe ne.

Awa, mosma okay koykar utar anakne :— Utarpa ci nukar as nisa, ani an itak ani sinuma or ta ye. Korka, ne utar or ta sinuma ene itak hi :— Sinuma kor teke or ta okay kunki koci ku=nukar, orowa, ne kunki koci or ta ku asikipet ku=omare, sama ta, kor ut or ta ku=teke ku=omare somo ki yakun, ku=eysokor somo ki kusu ne na, ani itak.

Orowa, tupesan rerko okake ta suy koykar utar anakne cise ta okay, awa, Tomas ne utar turano an nisa ruwe ne. Ayke, apa-uste asi wa an, awa, Yesu ek wa utar tumke ta as, ayke, ene itak hi :—

Eci or ta i=tom an ro, ani itak. Orowa, Tomas or ta Sinuma ene itak hi :— Eteun e=kor asikipet turi wa Ku=teke inkar; e=kor teke turi wa Ku=ut or ta omare yan; orowa, iteki eysokor hi sak no an, eysokor yan, ani itak.

Tomas ese wa Sinuma oro ta ene itak hi :—

Ku=kor Utarpa, Ku=kor Kamuy. Oro ta Yesu ene itak hi :— Eani En=nukar nisa ruwe ne kusu eysokor nisa ruwe ne, awa, nukar somo ki no eysokor nisa utar anakne a=nunuke ne ruwe ne, ani itak.

Tanpe kusu, tan kampi-sos kasike ta ciesinnuye somo ki poronno mosma okay siros Yesu anakne koykar utar tek-sama ta kan nisa;

korka, teta a=nuye wa an okaype anakne, Yesu anak Kiristo ne, Kamuy Poho ne, sekor eci utar eysokor kuni kusu ciesinnuye wa an; orowa, eci=eysokor wa Sinuma rehe ani inotu eci=kor kuni kusu ne na.

Yoannes 21

Tap okake ta Yesu anakne Tiberias ani a=ye atuy sam ta suy koykar utar or ta yaynukare nisa ruwe ne; awa, tap koraci yaynukare.

Simon Petros hemhem, Didimos ani a=ye Tomas hemhem, Gariraya mosir ta Kana kotan un Natanaeru hemhem, Zebedee kor poho utar hemhem, naa mosma okay tu koykar utar hemhem sineanta okay nisa ruwe ne.

Ne utar or ta, — Kuani anakne cep koyki kusu Ku=arpa, ari Simon Petros ye ruwe ne. Ci utar ne yakka e turano arki as na, ani sinuma oro ta ne utar ye. Orowa, ne utar paye wa cip orun ahup; awa, ne ancikar ta eomken nisa ruwe ne.

Korka, tane peken-nisat kor, Yesu atuysam kata as ruwe ne: ayke, Yesu ne sekor koykar utar eranpewtek ruwe ne.

Tanpe kusu, ne utar or ta Yesu ene itak hi :— Poho utar, nep ka aep eci=kor ya? Somo, ani an itak ani ne utar ese nisa ruwe ne.

Oro ta Sinuma ene itak hi :— Cip osimon sam ta ya eyapkir yan, yakanak ne cep auk kusu ne, ari itak. Tanpe kusu, ya eyapkir, ayke, tane cep inne ne kusu ya etaye eaykap ruwe ne.

Tanpe kusu, ne Yesu omap koykar kur anakne, — Utarpa ne, ari an itak ani Petros or ta ye. Orowa, Utarpa ne sekor Simon Petros nu ciki kor amip kut kor wa (sinuma atusa ne wa kusu),

atuy or ta yay osura — korka, ne mosma an koykar kur anakne pon cip o hine or ta cep okay ya etaye wa ek (atuy-sam e=hankeko no an somo ki, ko jikken nepkor pakno kattiwma ruwe ne).

Ayne, yap wa ya ta sap ciki paspas ape a=nukar, orowa, ne kaskiketa cep an, sama ta, pantak an ruwe ne.

Ne utar oro ta Yesu ene itak hi :— Tane eci=koyki cep kor wa ek yan, ari itak.

Tanpe kusu, Simon Petros anakne cip ahun wa ya ta ne ya etaye, poro cep ani ya esik ruwe ne; rep pis ikasma wan e tupesan hotnep okay ruwe ne: ne pakno inne cep okay yakka ya perke somo ki nisa ruwe ne na.

Ne utar or ta Yesu ene itak hi :— Eci=arki wa ipe yan, ari itak. Orowa, Sinuma anakne Utarpa ne sekor koykar utar eraman kusu, — Aokay nen ne ruwe he an? ani nu easkay kur isam ruwe ne.

Orowa, Yesu ek wa ne pantak uk hine utar or ta kore, cep ne yakka semkoraci.

Tanpe anakne Yesu ray oro wano hetopo-a-siknure okake re suy ne kor koykar utar or ta ayaynukare usi ne ruwe ne na.

Ne utar ipe okere ciki Petros or ta Yesu ene itak hi :— Yoannes poho Simon tap okaype kasuno aokay En=omap ya? ari itak. Oro ta, Ruwe un, Utarpa, Kuani E omap as siri Aokay eraman, ruwe ne, sekor ye. Oro ta, — Ku=pon hitsuji ipere yan, ari Sinuma itak nisa ruwe ne.

Kanna, tu otutanu suy oro ta, — Yoannes poho Simon, aokay En=omap ya? ari itak. Oro ta sinuma ene itak hi :— Ruwe un, Utarpa, Kuani E omap as siri Aokay eraman ruwe ne, ari itak. Oro ta, — Ku hitsuji respa yan, ari Yesu itak.

Re otutanu suy oro ta, — Yoannes poho Simon, aokay En=omap ya? ari itak. Re suyne aokay En=omap ya? ani an itak ani oro ta ye kusu, Petros anakne oknatara ruwe ne. Awa, oro ta ene itak hi :— Utarpa, Aokay anakne nep ne yakka E eraman; Kuani E omap as siri Aokay eraman ruwe ne, ani itak. Oro ta, Ku hitsuji ipere yan, ani an itak ani Yesu itak.

Sonno, sonno, e or ta Ku=ye :— Aokay upen hi ta anakne yaykutkoro wa e renkayne ney ta ne yakka apkas nisa ruwe ne: korka, e onne kor anak tekehe e turi hine mosma kur e kutkor wa e oman rusuy somo ki usike orun e tura kusu ne na, ari itak.

Sinuma tapanpe ye katu anakne, Petros nekona ray anpe ani Kamuy nupek te kusu ne ya epeka no ye nisa ruwe ne. Orowa, Sinuma tanpe ye okere ciki, oro ta, — En=os ek, ani itak.

Petros hosari wa Yesu omap koykar kur os ek siri nukar; ne kur anakne onuman ipehe ki rapoketa Sinuma kor kotpar ta ekopas wa, — Utarpa, E ekosi kur nen ne ruwe he an, sekor ye kunne.

Tanpe kusu, Petros ne kur nukar, ayke, Yesu or ta ene itak hi :— Utarpa, tan kur kusu nekona anpe ikici ruwe? sekor itak.

Oro ta, Yesu ene itak hi :— Sinuma Ku=ek pakno an sekor Kuani ramuosma yakun, e or ta nep an a? Eani En=os ek yan, sekor itak.

Tanpe kusu, ne koykar kur ray somo ki kusu ne sekor an oruspe utar tumuke orun asip-raspare wa an ruwe ne: korka, sinuma ray somo ki kusu ne, ani an itak ani Yesu ye somo ki nisa ruwe ne; korka, — Sinuma Ku=ek pakno an sekor Kuani ramuosma yakun, e or ta nep an a? ani an itak ani Sinuma ye nisa ruwe ne.

Tan okaype kusu pawetesu hemhem ki, tan okaype nuye hemhem ki kur anakne ne koykar kur ne ruwe ne: orowa, ne kur ki pawetesu hi anakne sonno anpe ne sekor eci=eraman ruwe ne.

Orowa, naa mosma Yesu iki poronno okaype an, ne okaype opitta pisno pisno a=nuye an ciki, mosir yaykota ne yakka ne nuye kampi-sos kor eaykap kuni Ku=ramu ruwe ne.

Apostoro iki p oma kampi 1

teopirus, e=siri Kampi-sos ku heasire, awa, ne kampi kata Yesu anakne kor numke Apostoro utar or ta Askanne Ramat ani e=kaspaotte yara okake ta,

Sinuma a=rikinte toho pakno kar hemhem ki epakasnu hemhem ki heasire opittano okaype kusu ku=nuye nisa ruwe ne:

Sinuma ayayramsitnere okake ta inne no okay siros ani siknu wa an wa ne utar or ta yaynukare ne yakka ki hine tu hotne rerko utur ta ne utar or ta a=nukar wa, Kamuy mosir kusu an oruspe nure nisa ruwe ne:

ayke, ne utar turano uekarpa wa an hi ta Yerusarem kotan oro wano somo paye kuni ne, korka, En=oro wano eci=nu a Micihi kar aeytakamkire anpe ehuy wa okay yan ani ikaspaotte ki nisa ruwe ne:

inanpe kusu ne yakun, Yoannes anakne sonno poka wakka ani paptisma kore; korka, eci utar anakne naa ponno okake an kor Askanne Ramat ani paptisma a=kore na.

Tanpe kusu ne utar uekarpa wa okay hi ta, Sinuma or ta nu wa ene itak hi :— Utarpa, Aokay tane an pakita Israeru un utar or ta mosir hosipire ruwe he an?

Oro ta Sinuma ene itak hi :— Mici anakne yaykota kor montum renkayne esanniyo pakihi hemhem paha hemhem a=eramante kuni hi anakne somo eci=a=kore na.

Korka, Askanne Ramat eci=kasike ta an ciki, kiroro eci=a=kore kusu ne: orowa, eci utar anakne Yerusarem kotan or ta hene, Yudea mosir epitta hene, Samaria mosir or ta hene, mosirpa pakno mosirkes pakno hene, En kusu pawetesu ki utar eci ne kusu ne, sekor itak.

Orowa, ne okaype Sinuma ye okere ciki, utar inkar kor an rapoketa, Sinuma a=rikinte nisa ruwe ne; awa, ne utar siksam wano niskur Sinuma uk nisa ruwe ne.

Orowa, Sinuma rikin utur ta, ne utar kanto orun kasioinkar rapoketa, inkar=an, retar amip ray tu aynu ne samakeketa roski wa okay awa, itak omare ene oka hi :—

Gariraya un eci utar, nep kusu eci=roski kane kanto orun inkar ruwe he an? eci=oro wano kanto or ta auk tan Yesu kanto orun oman anpe eci=nukar okere koraci, néno Sinuma ek kusu ne na, sekor itak.

Orowa ne utar anakne Kanran-us ari a=ye nupuri oro wano Yerusarem kotan orun hekompa nisa ruwe ne; ne nupuri anakne Yerusarem kotan ehanke, Kamuy toho ta paye hi pakno an usike ne ruwe ne.

Orowa ahup an ciki, or ta okay siri rik ta an tumpu orun rikin nisa ruwe ne; ne hi ta Petros hemhem Yoannes hemhem Yakob hemhem Andreas hemhem okay, Piripos newa Tomas, Bartoromayos newa Mattayos, Arupeus kor Yakob, Zerotes ne Simon, orowa, Yakob kor Yowdas okay ruwe ne.

Tan utar opitta sineykinne siwentep utar tura, sama ta, Yesu kor hapo Maria newa Sinuma kor akihi utar tura ramma-kane inonno-itak siriki okay kor an nisa ruwe ne na.

Orowa, ne toho ta Petros anakne irwak utar tumke ta as wa ene itak hi (ne hi ta inne utar uekarpa wa okay, iwan hotne niw pakno ehanke ruwe ne) :—

Irwak utar, Yesu kisma utar or ta ru epakasnu Yowdas kusu etoko ta Askanne Ramat Dabid paroho ani ye Kamuy kampi a=ueomare anpe anakne nekona ka hetuku kunip ne ruwe ne.

Inanpe kusu ne yakun, ne kur anakun tura aepiski wa tan yaysieywankere hi or ta iki kuni iki p a=kore nisa ruwe ne.

(Tan kur anakne wenpe pummaha ani sine toy hok; orowa, e=horka hacir wa onnayke tuye perke, orowa, kor kan kan opitta soyosma nisa ruwe ne.

Orowa, tan oruspe Yerusarem kotan ta osiroma wa okay utar opitta nu; ne utar kor itak ani ne toy Akerudama ari an itak ani a=porse pakno aeramanpe ne: ne itak ipehe anakne “kem-us” toy ari an ipehe ne ruwe ne).

Inanpe kusu ne yakun, Iyohaycis oma kampi kata ene ciesinnuye wa an :— Ne kur kot cise mun konci kore Orowa, ne cise ta nen ne yakka iteki osiroma kuni ne kar yan. Suy, Sinuma kor kuni usike oya kur sikkasmare yan, sekor anpe a=nuye wa an ruwe ne kusu ne na.

Tanpe kusu, Yoannes kore paptisma wano heasi wa Sinuma un oro wano a=rikinte pakno ramma Utarpa ne Yesu un tumke ta soyun siri hemhem ki ahun siri hemhem ki rapoketa un tura

no an teta okay utar or ta sinen anakne Sinuma hetepo-a-siknure anpe kusu un tura pawetesu ki kuni kusu ne na, sekor itak.

Orowa, ne utar tun atte, sinen anakne Yosep ari a=rékore Barsabbas Yustus ne, sinen anak Mattias ne ruwe ne na.

Orowa, ne utar inonno-itak ki wa ene itak hi :— Aokay, Utarpa, opittano okay utar kor kewtum eraman Kamuy E ne ruwe ne; kor usike orun oman kuni ne oro wano ohay ta Yowdas kor nisa tap or ta yaysieywankere kunip newa Apostoro ki kuni anpe ukowina kusu tan tun or ta Aokay numkep inanpe ne ya sekor un eramante wa un kore, ani itak. Orowa, ne kur kusu ukokonci etaye; awa, Mattias epeka nisa ruwe ne: orowa, sinuma anakne ne sinen ikasma wa niw ne Apostoro tura aypiski nisa ruwe ne na.

Apostoro iki p oma kampi 2

Orowa, Pentekoste toho tane a=ueomare siri an hi ta anakne, ne utar opitta sineanta uekarpa wa okay.

Awa, ekuskonna kanto oro wano poro rera pas humi humkosanu hine, or ta ne utar rok wa okay cise upsoro etusnatki nisa ruwe ne.

Ayke, a=wsaraye wa okay ape-o nepkor parunpe ne utar or ta a=nukar, awa, pisno okay ne utar kata rok nisa ruwe ne.

Orowa ne utar Askanne Ramat ani a=esik, ayke, ne Ramat yere koraci, oya mosir un itak ani itak heasire nisa ruwe ne.

Ne hi ta kanto corpoke ta opittano okay mosir uyrup wano arki aynukor Yudea un utar Yerusarem kotan ta osiroma nisa ruwe ne.

Awa, tan humi anu ciki, inne utar uekarpa, orowa, okay utar anakne pisno pisno yaykota kor kotan un itak ani ne utar ye hawe nu kusu, sanpe-a-kokuruse nisa ruwe ne.

Ayke, utar opitta oyamokte wa enuskari hine ene haweoka hi :— Inkar=an, tap ye utar anakne opitta Gariraya un utar somo ne ya?

Yakun, nekona ci utar anak pisno pisno or ta siko mosir un itak anu ya?

partos un utar hene, Medea un utar hene, Eram un utar hene, sama ta, Mesopotamia, Yudea,

kapatokia, Ponto, Asia, Ewrugia, Ramfuria, Ecipt newa Kurene samake ta an Ribua kotan un utar hene, orowa, Roma or ta rewsi utar, Yudea un utar newa Yudea un epakasi koykar kuni a=kar utar hene,

kurete un utar newa Arabia un utar hene, ci=kor kotan un itak ani ne utar anakne Kamuy kiroro ki iki p ye hi ci nu ruwe ne, sekor itak.

Orowa, ne utar opitta oyamokte wa kewtum ciwtumaspare, ayke; — Tap okaype ikkewehe nekona anpe ne ya? ari an itak ani

utaspa ye nisa ruwe ne. Korka, mosma okay utar anakne e=oya-itak wa ene haweoka hi :— Ne utar a=siri tonoto a=esik no okay ruwe ne na, ari itak nisa.

Korka, Petros anakne ne sinen ikasma wa niw turano as wa hawe sanke hine oro ta ene itak hi :— Yudea un nispa utar, suy, Yerusarem kotan ta ne yakka osiroma utar uwesamanpa tanpe uonnere yan, tap ku=ye itak inu wa en=kore yan.

Eci=yaynu hi néno tan utar anakne ihoski utar somo ne ruwe ne; owse tokap re ikinne an pakihi ne ruwe ne kusu ne na;

korka, tanpe anakne ueinkar kur ne Yoeru paroho ci=itakte hawe ne :—

Kamuy ene itak hi :— Okes an toho ta, Kuani anakne opittano okay kam kata Ku Ramat Ku=ohetu kusu ne: Ayke, eci=kor okkay poho newa matnepoho ueinkar ki, Eci=kor okkaypo utar anakne anukarape nukar, Eci=kor ekasi utar wentarap nukar kusu ne:

Ruwe un, ne toho ta, ku=kor ussiw ne okkay ussiw ne matne utar kata Ku Ramat Ku=ohetu kusu ne; ayne, ne utar ueinkar ki kusu ne na.

Orowa, rik ta an kanto ta aeiyokunnure anpe kene, Rata an mosir kata hene siros Ku=nukare kusu ne; Kem newa ape newa supuya pa ne ruwe ne:

Ayke, Utarpa kor toho, Ne poro newa asitoma toho ek etoko ta, Tokap cup anakne kunne ne kuni aytasare, Orowa, kunne cup anakne kem ne kuni aytasare kusu ne:

Orowa, inan kur ne yakka Utarpa rehe konisuk kur anakne kasi-a-opiwki kusu ne na.

Israeru un eci utar tapan itak nu wa ikore yan: Eci utar yaykota eci=eraman koraci, ari Kamuy anakne eci=tumke ta iki ari Kamuy sonnere kiroro an iki p newa iyokunnurep newa sirosi newa kar Nazaret un Yesu anakne;

Sinuma, Kamuy etoko wano an eraman irenka newa a=esanniyo esanniyop an kusu a=ekosi okere ciki, eci utar anakne ikaspaotte oterke utar kor teke ani, utasa cikuni or ta kunki kokikkik

wa raykere nisa ruwe ne: Kamuy anakne ray kusu an nuwappe pita ciki Sinuma hetopo-siknure nisa: inanpe kusu ne yakun, ne anpe ani Sinuma a=sikkasma eaykap pe ne ruwe ne.

Sinuma kusu Dabid ene itak hi :— Ramma ku=sik-sama ta Utarpa ku=nukar nisa; Sinuma ku=simon-teksama ta an kusu somo a en moymoykere kusu ne:

Tanpe kusu ku=sanpe yaynucattek, orowa, ku=parunpe nupetne nisa; Orosama, ku=kam anakne cipacipa wa osiroma kusu ne na.

Inanpe kusu ne yakun, Aokay anakne Hedes oske ta ku=ramat ante somo ki, Suy, e=kor Askanne Kur iteki munin kuni ne e kar kusu ne kusu ne na.

I=su oma ru Aokay en=eramante nisa; Orowa, Aokay an kusu yaynucattek hi ani e en=sikte kusu ne na.

Irwak utar, a=kor kewsut ne Dabid kusu rametokkor no ku=ye yak pirka, sinuma ray wa iyuruy oro ta a=omare nisa, ayke, tanto pakno sinuma kusu an asni an na.

Sinuma anakne ueinkar kur ne wa kusu, orosama, kor araset kata rok kuni kur sinuma etumam noske wa hetuku kusu ne ari an anpe ani Kamuy siyuppa no itak wa uytaknu nisa ruwe ne sekor eraman kusu;

sinuma tap okaype etoko wano eraman wa Kiristo hetopo-siknu hi epeka no ye; Sinuma Hedes oske ta somo a=ante nisa, kor kar somo munin nisa ruwe ne na.

Kamuy anakne tan Yesu hetopo-siknure nisa, ne anpe kusu pawetesu ki utar ci ne ruwe ne.

Sinuma anakne Kamuy simon-teksama ta a=rikta ante wa an kusu, orowa, Mici orowa aeytakamkire okere Askanne Ramat a=kore kusu, tap eci=nukar hemhem ki inu hemhem ki anpe ohetu nisa ruwe ne.

Inanpe kusu ne yakun, Dabid anakne kanto orun rikin somo ki: korka yaykota yayotta ene itak hi :— Utarpa anakne ku=kor Utarpa or ta ene itak hi :— E epokpa utar ani e cikiri antep ne ku=kar pakno,

Ku=simon-teksama ta a yan, ari itak.

Israeru ikiri un utar opitta utura asi somo ki no tanpe uonnere yan, Kamuy anakne, tan eci utar utasa cikuni or ta rayke Yesu ani Utarpa newa Kiristo ne kan nisa ruwe ne na.

Ayke, ne utar anakne tapan itak nu ciki, kor sarape a=otke-otke wa Petros newa mosma okay Apostoro utar or ta, — Irwak utar, nekon

a ci ki yak pirka ya? — ari itak. Oro ta Petros ene itak hi :— Yaykokatpak yan, orowa, kor katpak atusare kusu pisno pisno Yesu Kiristo kor rehe or ta paptisma uyna yan; yakanak ne Askanne Ramat ari an korarape a=kore kusu ne na.

Inanpe kusu ne yakun, ne aeytakamkire anpe anakne eci=kor sanikiri kusu hemhem, or ta konisuk ci=kor Utarpa ne Kamuy kor utar kusu, e=hankeko no an uske ta okay utar kusu hemhem an anpe ne ruwe ne, sekor itak.

Orowa, inne mosma okay itak ani sinuma pawetesu ki wa onisnisi hine ene itak hi :— Tan ohewke aynu ikiri oro wano yaykota yayohaytare yan.

Tata or ta sinuma ye itak uyna utar anakne paptisma a=kore nisa: ayke, ne toho ta sinuma utar or ta san sen nin ne utar turano akopiski nisa ruwe ne.

Awa, ne utar ramma-kane Apostoro epakasi kor hine turano ukopoye, ayne, ne pan mespa hemhem ki ne inonno-itak her hem ki siriki okay nisa ruwe ne na.

Orowa, ne utar pisno pisno isitoma, awa, Apostoro utar ani inne iyokunnurep newa siros aki nisa.

Orowa, opittano okay eysokor utar anakne ukotura no okay wa nep ne yakka utura owse no kor;

ayke, i=kor newa kor pe newa eiyok wa nen ne yakka aeysiramne hi an néno opittano okay utar kusu eymek nisa ruwe ne.

Orowa, to pisno sine ikinne ramma kewtum atte wa Kamuy kor kenru ta okay hene ki, kor uni ta pan mespa hene ki, ayne, ohewke sak no an kewtura kor wa yaynucattek no aep ipe hene ki,

Kamuy ramye hene ki, opittano okay utar kusu irenka kor pene ki wa okay nisa ruwe ne na. Ayke, Utarpa anakne kasiaopiwki siri okay utar kesto ranke ko-are nisa ruwe ne.

Apostoro iki p oma kampi 3

Orowa, inonno-itak ki kuni pakihi ta, ku=ji pakihi ta, Petros newa Yoannes anakne Kamuy kor kenru orun hemespa kor an.

Awa, kor hapo honi wa san oro wano her ruwe ne a an aynu anakne an wa, Kamuy kor kenru ta ahup utar or ta eunkeraytep koramkor kuni ne, ne kenru kor Chitomtep ari an itak ani a=porse apa-us ta samake ta a=hotkere wa an nisa ruwe ne;

ne kur anakne tane Kamuy kor kenru ta ahup kor an siri Petros newa Yoannes nukar ciki, eunkeraytep koramkor ruwe ne.

Ayke, Petros anakne Yoannes tura sinuma orun osit-kurkot wa — Iorun inkar yan, ani itak.

Orowa, sinuma nep ka a=kore kuni a=ramu wa ne utar eun ikokanu nisa ruwe ne.

Korka, Petros ene itak hi :— Sirokani hene konkani hene ku=sak: a korka, kor wa ku=an okaype e kore as na. Nazaret kotan un Yesu Kiristo rehe an kuskeraypo apkas yan, ari itak.

Ayke, sinuma simon-teke kisma wa hopunire: awa, nani kor kema newa tokom-pone atumasnure nisa ruwe ne.

Ayne, ne kur matkosanu wa as, orowa apkas heasi ruwe ne; ayke, sinuma apkas hene ki, horipi hene ki, Kamuy ramye hene ki wa ne utar turano Kamuy kor kenru ta ahun nisa ruwe ne.

Orowa, opittano okay utar sinuma apkas wa Kamuy ramye hi nukar: ayke, sinuma anakne

eunkeraytep a=kore kusu Kamuy kor kenru ta an Citomte apa samake ta a kane an kunne sekor eraman: orowa, sinuma kusu hetuku oruspe kusu ne utar siri oyamokte wa ar enuskari nisa ruwe ne.

Ne kur anakne Petros newa Yoannes kisma kor an rapoketa, opittano okay utar siri iyokunnure hine Soromon kor sem ari a=ye usike un uekarpa nisa ruwe ne.

Ayke, Petros anakne ne anpe nukar ciki, utar or ta ese wa ene itak hi :— Israeru un eci utar, hemanta kusu tapan oruspe kusu eci enuskari ruwe he an? Sama ta suy, nep kusu ci utar yaykota kor kiroro ani hene Kamuy kooripakpe pirka p ani hene tan kur ci apkas te koraci un orun ositkurukote ruwe he an?

Eci utar ekosi wa Pirato anakne Sinuma honnere kusu ne sekor esanniyo hi ta, ne kotcake ta eci esikeske okere, Abraham newa Isaak newa Yakob kor Kamuy, ci=kor ekasi kor Kamuy anakne kor Poho ne Yesu nupekte nisa ruwe ne.

Korka, eci utar anakne ne Askanne Owpeka anpe esikaske, ayke, keuk kur eci=kore kuni koramkor, Inotu e=sapanep eci=rayke;

Kamuy anakne ray oro wano Sinuma hetopo-siknure, ayne, ci utar anakne Sinuma kusu an pawetesu ki utar ci ne ruwe ne.

Orowa, tane eci=nukar wa e=amkir kur anakne, Sinuma rehe eysokor an kuskeraypo atumasnure a an: ruwe un, Sinuma kusu an eysokor hi anakne, opittano okay eci utar kotcake ta tapan ar nisasnu anpe hetukure nisa ruwe ne.

Awa, tane irwak utar, eci=esapane utar poka iki koraci, eci utar ne yakka eramuskare no iki kuni ku=ramu.

Korka, opittano okay ueinkar utar kor paroho ani etoko wano Kamuy ewpaskuma okaype, kor Kiristo ayayramsitnere kuni anpe, tanpe néno a=ueomare nisa ruwe ne.

Tanpe kusu, eci=kor katpak a=uska kuni ne, yaykokatpak wa hosippa yan, tanpe anak Utarpa tek-sam wano sanpe-siturire pakihi an kusu ne kuni anpe ne;

suy, eci utar kusu a=aste Kiristo Sinuma e=tte kuni anpe ne, Sinuma anak Yesu ne ruwe ne:

opittano okaype kanna aatte pakihi pakno kanto anakne Sinuma uk kunip ne; ne anpe kusu mosir heasi wano kor Askanne ueinkar utar paroho ani Kamuy itak nisa ruwe ne. Mose ene itak hi :—

Eci=kor uyriwak utar tumuke wano, en=koraci Utarpa ne Kamuy anakne ueinkar kur hopunire kusu ne; nep nep ne yakka eci or ta Sinuma itak ciki eci=inu kusu ne na.

Orowa, ne ueinkar orun inu somo ki inan kur ne yakka utar tumuke wano ar a=ustekka kusu ne na.

Ruwe newa, opittano okay ueinkar utar, Samueru okake arki opittano okay itak sanke utar, ne utar ne yakka tapan toho kusu ye nisa ruwe ne na.

Eci utar anakne ueinkar utar kor san-ikiri eci ne, suy; — E=kor santek kusu opittano okay mosir uyrup a=nunuke kusu ne — ari an itak ani Abraham or ta ye Kamuy kor aewitaknup oma poho eci ne ruwe ne.

Kamuy anakne kor Poho hetopo-siknure wa eci utar pisno kor wen-puri wano siknure an anpe ani eci=nunuke kuni ne, hoskino eci oro ta Sinuma omante nisa ruwe ne na.

Apostoro iki p oma kampi 4

Orowa, utar or ta itak kor an rapoketa anakne, Kamuy kor kenru esapane utar newa tumikor utar esapane kur newa Saddokay un utar tura ne utar oro ta arki;

Yesu an kuskeraypo ray hi oro wano hetopo-siknu anpe ani ewpaskuma ki wa utar epakasnu kusu sino yayramkoyki nisa ruwe ne kusu ne na.

Ayke, tek-kokisma wa ne simke toho pakno sikkasima nisa ruwe ne: tane onuman ne ruwe ne kusu ne na.

Korka, ne itak nu inne utar eysokor nisa; ne aynu utar piski hi anakne ko sen nin ne aynu ukoraci ne ruwe ne.

Orowa, nisatta an ciki, sapane utar newa ekasi utar newa kampi nuye utar tura Yerusarem kotan ta uekarpa wa okay an;

awa, Kamuy kor kenru esapane iyotta poro kur ne Annas hemhem, Kayapas hemhem, Yoannes hemhem, Areksandros hemhem, suy, Kamuy kor kenru esapane iyotta poro kur kor utaripi hemhem opitta okay nisa ruwe ne.

Orowa, tumke ta ne utar are ciki, nekona montum ani, nep rehe an kuskeray kusu, tap okay oruspe eci=ki ya? ari an anpe ani uwepekennu nisa ruwe ne.

Tata or ta Petros anakne, Askanne Ramat ani a=esik wa ne utar oro ta ene itak hi :—

Utar esapane eci utar newa ekasi utar, tanto sine katcak aynu or ta aki pirka iki p kusu, nekona anpe an kuskeraypo tan kur kasiaopiwki ruwe he an? sekor an oruspe kusu, ci utar akoypisi yakun, opittano okay eci utar ne yakka,

Israeru un opittano okay utar ne yakka tanpe uonnere yan; eci utar utasa cikuni or ta kunki kokikkik ray oro wano Kamuy hetopo-siknure Nazaret kotan un Yesu Kiristo kor rehe an kuskeray, Sinuma kusu iwanke no an wa tan kur teta eci=kotcake ta as kor an ruwe ne na.

Cise kar eci utar oro wano a=emaka suma anakne Sinuma ne ruwe ne, awa, sikkew sapa nep ne a=kar nisa ruwe ne.

Sinuma kusu somo ki yakun kasiopiwki anpe isam ruwe ne: inanpe kusu ne yakun, kanto corpoke ta utar tum ta a=kore ne rehe mosma un kasiopiwki kuni rehe isam ruwe ne kusu ne na.

Orowa ne utar anakne Petros newa Yoannes kor rametok kor pe nukar, sama ta, kampi-eranpewtek wa eramus utar somo ne ari an anpe eraman ciki, enuskari nisa ruwe ne; ayke, ne utar Yesu turano okay utar ne sekor eraman.

Orowa, aywankere aynu ne utar turano as wa an i nukar ciki, ne anpe kusu nep eiyonnuppa itak ye eaykap ruwe ne.

Korka, ne ukoramkor usi wano soyunpa kuni a=kaspaotte ciki, utaspa uwewkoramkoro hine ene itak hi :—

Tan utar eun nekona ciki kusu ne ya? Sino assuru as siros ne utar kusu aki sekor anpe anak, Yerusarem kotan ta osiroma utar opitta eraman, ayne, ci utar esikaske eaykap ruwe ne.

Korka, utar tum ta tap oruspe somo sipirasa kuni kusu, ne utar tewano tan aynu rehe kusu somo itak kuni pakasnu yanro, ari itak.

Orowa, ne utar anakne i=hotuyekar wa Yesu rehe kusu epakasnu hene itak hene ar somo ki kuni ne ikaspaotte nisa ruwe ne na.

Korka, Petros newa Yoannes anakne ne utar orun ese wa ene itak hi :— Kamuy tek-sama ta, Kamuy orun koytaknu hene ki, eci=orun koytaknu hene ki hi anak, inanpe pirka anpe ne ya,

sekor anpe eci=esanniyo yan: inanpe kusu ne yakun, ci utar anakne nukar pe hene inu anpe hene mosma ye eaykap ruwe ne kusu ne na.

Orowa, ne utar anak, naa pakasnu ciki, honnere nisa ruwe ne; utar okay kusu panakte kuni ika pa eaykap ruwe ne kusu ne na; inanpe kusu ne yakun, ne a=kar oruspe kusu opittano okay utar Kamuy ramye wa okay nisa ruwe ne kusu ne na.

Ayke, or ta tapan iwankere siros aki aynu paha anakne tu hotne pa ikasma an pa ne ruwe ne.

Orowa, a=honnere ciki, ne utar anakne kor utari orun paye wa, or ta Kamuy kor kenru iyotta pase esapane utar newa ekasi utar ye oruspe opitta nure nisa ruwe ne.

Awa, ne anpe anu ciki, sine-ikinne Kamuy orun hawe aste wa ene itak hi :— Aa Utarpa, Aokay anakne kanto newa toytoy newa atuy newa, sama ta, oske ta opittano okaype E kan nisa ruwe ne:

Aokay anakne Askanne Ramat ani, E=kor uytek kur ne ci=kor mici Dabid paroho ani, ene itak hi :— Nep kusu Oya uyrup utar sakayo ki? Orowa, nep kusu utar ohap ramepakari ya?

Mosir sikkasima utar yaykota yaiyatte, Utar epunkine utar anakne Utarpa epeka no hemhem, Sinuma kor Kiristo epeka no hemhem uekarpa ruwe ne:

inanpe kusu ne yakun, sonno newa tan maciya or ta Aokay kasi ota E=kor askanne Uytek kur ne Yesu epeka no Herod newa Pontio Pirato anakne

Oya uyrup utar newa Israeru un utar tura, etoko wano E teke newa E ki esanniyop hetukure kusu ne esanniyo okaype opitta ki kuni kusu uekarpa nisa ruwe ne.

Awa, tane, Utarpa, ne utar ki pakasnu itak orun inkar: ayke, E=kor ussiw ne utar rametokkor no.

E=kor itak ye kuni ne kar, rapoketa, iwankere kuni kusu E tekehe turi wa un kore; suy, E=kor askanne Uytek kur ne Yesu kor rehe an kuskeraypo siros newa iyokunnure iki p aki kuni kusu a=koramkor na.

Orowa, inonno-itak a=okere ciki; or ta uekarpa wa okay usike a=suyesuye; ayke, ne utar opitta Askanne Ramat ani a=esikte, orowa rametokkor no Kamuy itak ye nisa ruwe ne na.

Orowa, eysokor wa okay ne inne utar anakne sine sanpe sine kewtum kor; ayke, nen ne yakka kor wa an okaype anakne yaykota kor pe ne ari somo itak ruwe ne, korka nep nep ne yakka utura owse no kor nisa ruwe ne na.

Ayne, poro kiroro ani ne Apostoro utar anakne Utarpa ne Yesu hetopo-siknu anpe kusu kor pawetesu ki nisa ruwe ne: awa, opitta ne okay utar kasi poro irenka an ruwe ne.

Sama ta, ne utar tumke ta nep ne yakka kusu eykohaye kur isam: inanpe kusu ne yakun, inan kur ne yakka toytoy hene cise hene kor yakun, sinuma ne anpe eiyok, ayke, eiyok oro kor wa arki hine Apostoro cikiri sam ta are:

ayne, pisno pisno eysiramne hi a=esanniyo wa a=eymek nisa ruwe ne na.

Orowa, Barnabas ari an rehe ani Apostoro utar oro wano a=rékore Yosep anakne (Barnabas ari an itak ipehe anak kotcane ki poho ne ruwe ne), Rebi ikiri un kur ne,

Kuprios un uyrup or ta an kunne; sinuma toy kor, awa, ne anpe eiyok, ayke, auk icen kor wa ek hine Apostoro kot cikiri sam ta ante nisa ruwe ne.

Apostoro iki p oma kampi 5

Korka, Ananias ari an rehe kor an kur anakne kor maci Sappeyra tura ukosanniyo wa, kor pe eiyok,

ayke, oro emko anire, kor maci ne yakka ne anpe eraman, awa, an emko kor wa ek hine Apostoro kot cikiri sam ta ante nisa ruwe ne.

Korka, Petros ene itak hi :— Ananias, Askanne Ramat or ta kosunke wa ne toy oro emkoho anire kuni ne nep kusu Satan anakne e=kor sanpe siktere nisa ruwe he an? ne anpe an hi ta anakne eani yaykota kor pe somo ne ya?

Sama ta, a=eiyok okake ta e=kor kiroro ta an somo ne ruwe he an? Hemanta kusu tapanpe e=kor kewtura ta e esanniyo ya? Aynu eun somo e sunke korka, Kamuy or ta e ko-sunke nisa ruwe ne.

Orowa, Ananias anakne ne itak nu ciki hacir hine ramat arpare nisa: ayne, opittano okay ne oruspe nu utar siri isitoma nisa ruwe ne.

Orowa, upen utar hopunpa wa sinuma kokarkari hine ani wa iyuruy or ta omare nisa ruwe ne.

Orowa, re ici ji kan paki okake ta, kor maci anakne ne oruspe eranpewtek no ahun nisa ruwe ne.

Awa, oro ta Petros ese wa ene itak hi :— Ne oro kusu ne a toy eci=eiyok nisa ruwe he an? Ruwe un, ne oro kusu eiyok nisa ruwe ne na, ari ne siwentep itak.

Korka, oro ta Petros ene itak hi :— Hemanta kusu eci utar anakne Utarpa Ramat koramnukar kuni utura ukoramkor nisa ruwe he an? Inkar=an, e=kor hoku iyuruy oro ta omare utar kot cikiri anakne apa samake ta okay, ayne, e ani wa soyunpa kusu ne na, ari itak.

Orowa, nani ne siwentep anakne sinuma kot cikiri sam ta hacir wa ramat arpare nisa: ayke, ne upen utar ahup wa sinuma ray siri an sekor nukar ciki, ani wa kor hoku samake ta iyuruy or ta omare nisa ruwe ne.

Orowa, ramne karisia kata ne yakka, tap oruspe nu opittano okay utar kata ne yakka, poro isitoma hi hetuku nisa ruwe ne na.

Orowa, Apostoro kor teke ani inne no okay sirosi newa iyokunnurep anakne utar tumke ta aki nisa ruwe ne; ayke, ne utar opitta sineatki no Soromon kor sem or ta okay nisa ruwe ne.

Korka, mosma okay utar anakne utar turano okay kuni niwkes: yakka,

utar anakne ne utar pasere; orowa, naa naa eysokor ki utar, inne no okay aynu ne yakka siwentep ne yakka Utarpa or ta ako-okayre nisa ruwe ne;

utar anakne maciya ruhu or ta tasum ki utar sey wa sotki kata hene a=tarap kata hene hotkere pakno ne, tanpe anak Petros sirikus ciki kor kuruhi poka ne utar tumuke un utar kaske-kamu kuni ne a=karpe ne ruwe ne.

Sama ta suy, Yerusarem okari an maciya oro wano ne yakka inne utar anakne tasum ki utar newa icakkere ramat asikatkare utar newa sey wa arki: awa, pisno aywankere nisa ruwe ne na.

Korka, Kamuy kor kenru iyotta esapane kur anakne turano okay utar opitta tura hopuni (ne

utar anakne Saddokay un utar ne), awa, ikoytupa a=esik kor, teke ani Apostoro utar kisma hine utar kusu an ipakasnu cise ta ahupte nisa ruwe ne.

Korka, Utarpa uytekpe ancikar ta ipakasnu cise kor apa maka wa ne utar soyunpare hine ene itak hi :—

Eci=paye wa Kamuy kor kenru ta roski hine tan Inotu kusu an opittano okay itak utar or ta ye yan, ari itak.

Orowa, ne utar tapanpe nu ciki, kunne-nisat pakita Kamuy kor kenru ta ahup wa epakasnu nisa ruwe ne. Korka, Kamuy kor kenru iyotta pase esapane kur anakne turano okay utar tura ek, ayke, ukoramkor kuni utar newa Israeru un utar kor tono utar uwekarpare, awa, ne utar a=tak kusu ipakasnu cise ta teskar nisa ruwe ne.

Korka, awitek utar arki ciki, ne utar ipakasnu cise ta isam siri nukar; ayke, hosippa wa oruspe nure hene ene itak hi :—

Sonno newa ne ipakasnu cise a=seske wa an siri ci nukar, sama ta, ne apa sam ta punki utar okay an: korka, apa maka as ciki, nen ne yakka isam ruwe ne na, ari itak.

Kamuy kor kenru epunkine tono newa ne kenru esapane iyotta pase utar tap oruspe nu ciki, hunak wa hetuku an oruspe ne ya? sekor okaype kusu sino utumotne nisa ruwe ne.

Awa, sine aynu ek wa oro ta ene nure hi :— Inkar=an, ipakasnu cise ta eci=ahupte utar anakne Kamuy kor kenru ta roski wa utar epakasnu siri okay ruwe ne, sekor itak.

Tata or ta Kamuy kor kenru epunkine pase nispa anakne tono utar tura arpa wa niwen somo ki no ne utar ani nisa; inanpe kusu ne yakun, ikineypeka utar oro wano suma ari a=piyekar kuni a=ramu wa koysitoma wa okay ruwe ne kusu ne na.

Orowa, a=tura wa okay yakun, ne ukoramkor ki utar kotpokta roskire nisa ruwe ne. Ayke, Kamuy kor kenru esapane iyotta pase kur anakne ne utar or ta uwepekennu wa ene itak hi :—

Tan rehe kusu iteki epakasnu kuni ne yupke no a=kaspaotte as nisa: awa, inkar=an, eci utar eci=kor epakasi ani Yerusarem kotan sikte okere, ayke, tan kur kor kem un kasi-omare kuni eci=esanniyo koran ruwe ne, ari itak.

Korka, Petros newa Apostoro utar ese wa ene itak hi :— Aynu utar orun koytaknu kuni anpe kasuno, Kamuy orun koytaknu kunip ci ne ruwe ne.

Ci=kor ekasi kor Kamuy anakne cikuni or ta eci=eokte wa rayke Yesu hetopo-siknure nisa ruwe ne.

Sinuma anakne Sapanekur newa kasiopiwkip ne kuni ne kor simon teksam un Kamuy riknare nisa; ne anpe anakne Israeru un utar ayaykokatpakte wa kor ci=kokatpak atusare kuni ne aki ruwe ne. Awa, ci

utar anakne tap oruspe kusu pawetesu ki utar ci ne, sama ta, or ta koytaknu utar eun Kamuy korpare Askanne Ramat ne yakka ene ani ne ruwe ne na, ari itak.

Korka, ne utar anakne tanpe nu ciki, sanpe a=otte kusu, ronnu kuni yaynu nisa ruwe ne.

Korka, ne ukoramkor hi ta Gamarieru ari an rehe kor sine Parisee un kur, tuytak epakasnu kur, opittano okay utar oro wano aynukor kur as wa ne utar irukay kusu asoyunpare kuni kaspaotte nisa ruwe ne.

Ayke, or ta ene itak hi :— Israeru un eci utar, ne utar kusu nekona eci=ikici kuni oruspe yaykota yaykota yaytupare yan.

Inanpe kusu ne yakun, tap etoko ta Tewdas hopuni wa yaykota nen ka ne sekor ye; ayke, ine asikne hotne utar sinuma or ta kotuk: awa, ne kur arayke; orowa, sinuma koytaknu utar opitta sitcari wa isam ruwe ne.

Tan kur okake, auwatori an toho ta, Gariraya un Yowdas hopuni wa okay utar siren: sinuma ne yakka a=ysamka; orowa, sinuma koytaknu utar opitta sitcari nisa ruwe ne.

Orowa, tane eci or ta ku=ye, tan okay utar iteki ekottanu yan, mosmano okay yan: inanpe kusu ne yakun, tan esanniyo hene, tan iki iki p hene aynu utar oro wano an anpe ne ciki, a=ysamka kusu ne:

korka, Kamuy oro wano an ap ne yakun, eci utar anakne ne utar isamka eaykap ruwe ne; ikineypeka eci utar Kamuy epeka ukoyki kuni a=nukar kusu ne na, sekor itak.

Orowa, oro ta ne utar ramuosma nisa: ayke, Apostoro utar sihekote hotuyekar ciki, sirkik wa Yesu rehe kusu iteki ye kuni ikaspaotte, ayne, honnere nisa ruwe ne.

Tanpe kusu ne utar anakne ne ukoramkor usi wano paye, ayke, ne Rehe kusu a=koatca kuni a=esanniyo utar ne sekor a=ramepakari kusu yaykopuntek nisa ruwe ne.

Orowano kesto Kamuy kor kenru ta hene kor uni ta hene, yomne somo ki no Yesu anakne Kiristo ne sekor epakasnu hene ki ewpaskuma hene ki nisa ruwe ne na.

Apostoro iki p oma kampi 6

Orowa, tan toho ta, koykar utar piski hi ainnere hi ta, kor siyonpiyar siwentep kesto kusu an eunkeray anpe kama ruwe ne kusu Herenes un utar tum ta Hebray un utar epeka no oromam hopuni nisa ruwe ne.

Tata or ta ne tun ikasma wa niw anakne oro ta ne inne koykar utar sihekote hotuyekar wa ene itak hi :— Ci okay utar anakne Kamuy itak ante wa set kusu yaysieywankere hi anakne pirka p somo ne ruwe ne.

Tanpe kusu, irwak utar, eci=tumke ta okay pirka assuru kor, Ramat newa wayasnu hi ani a=esik a=raw niw numke, ayke, tap okaype esapanere kuni kusu aste as kusu ne.

Korka, ci utar anakne sine-ikinne ramma-kane inonno-itak hemhem ki, itak or ta yaysieywankere hemhem ki kusu ne na, ari itak.

Awa, tan itak anakne opittano okay inne utar nupetnere; ayke, ne utar eysokor hi newa Askanne Ramat ani a=esik Stepanos hemhem numke, suy, Piripos hemhem, Prokoros hemhem, Nikanor hemhem, Timon hemhem, Parmenas hemhem, Antiok kotan wano an koykar kur ne Nikoras hemhem numke nisa:

tan okay utar Apostoro kotcake ta a=roskire: orowa, inonno-itak ki okere ciki, kasike ta kor teke ante nisa ruwe ne.

Orowa, Kamuy itak sipiraspa; suy, koykar utar anakne Yerusarem kotan ta sino ainnere nisa; sama ta, Kamuy kor kenru esapane utar tumuke un siri inne utar ne eysokor hi koytaknu nisa ruwe ne.

Orowa Stepanos anakne irenka newa kiroro ani a=esik no an wa, utar tumke ta poro aeiyokunnure anpe newa siros iki nisa ruwe ne.

Korka, Ribertin ari an anpe ari a=ye uekari un utar hemhem, Kurene un utar hemhem, Areksandria un utar hemhem, Kirikia newa Asia un utar hemhem hopunpa wa Stepanos tura upahunara nisa.

Orowa, ani sinuma itak wayasnu anpe newa Ramat ne utar sisamcasnure eaykap ruwe ne.

Tata or ta ne okay utar anakne mosma utar eiyonnuppare wa ene itakte hi :— Tan kur anakne Mose e=pet ne yakka Kamuy epeka ne yakka koatca itak sanke hi ci nu nisa, ari itakte.

Orowa, ne utar anakne owse utar newa ekasi utar newa kampi-nuye utar oyupupu wa oro ta arki hine sinuma kisma; ayke, ukoramkor utar orun tura, orowa, sunke pawetesu ki utar aste wa ene itakte hi :—

Tan kur okere somo ki no tan askanne usike epeka hemhem, tuytak epeka hemhem, itak sanke ruwe ne: inanpe kusu ne yakun,

Nazaret kotan un Yesu anakne tan usike isamka, orowa Mose un korpare puri itasare kusu ne ari an itak ani sinuma ye anpe ci nu nisa, ari itakte.

Orowa, ne ukoramkor usi rok wa okay utar opitta sinuma orun osikkurkote, ayke, nanuhu nukar ciki Kamuy hawturunpe néno an nanuhu nepkor a=nukar na.

Apostoro iki p oma kampi 7

Orowa, Kamuy kor kenru iyotta pase esapane kur ene itak hi :— Tap okaype tapne ne ruwe he an?

Ayke, oro ta sinuma ene itak hi :— Irwak utar newa ekasi utar inu yan. Haran kotan ta osiroma etoko ta, Mesopotamia mosir ta an hi ta, a=rakur kor Kamuy anakne ci=kor ekasi

Abraham oro ta yaynukare hine, oro ta ene itak hi :— E=kor mosir wano, e=kor utarihi wano oman wa, Kuani e nukare as kotan orun arpa yan, ari itak.

Ne hi ta sinuma Karudea un utar kor mosir wano arpa wa Haran kotan ta osiroma: orowa, kor mici ray wa isam okake, ne kotan wano or ta tane eci=osiroma mosir ta a=tupte nisa ruwe ne:

orowa, tan mosir ta eykeskorope somo a=kore, ruwe un, kasike ta kema ante kuni i pakno somo a=kore nisa ruwe ne: orowa, naa somo sinuma po an etoko ta, sinuma newa kor santek tan mosir aeykeskore kuni sekor eytakamkire nisa ruwe ne.

Orowa, tap koraci itak nisa, kor sanikiri oya mosir ta riya, ayke, ne mosir un utar oro wano aussinnere, orowa, tu sine wan hotne paha utur ta wenno ikici wa a=kore kusu ne, sekor itak.

Orowa, orowano aussiwnere uyrup ku koypisi kusu ne, ari Kamuy itak: orowa, okake ta ne utar arki wa tan uske ta En or ta yaysieywankere kusu ne na.

Orosama, Sinuma anakne ne utar or ta okarituye puri oma aewitaknup kore: tanpe kusu Isaak asankere ciki, tupesan ikinne an toho ta okarituye puri a=kir nisa; orowa Isaak anakne Yakob sankere, orowa, Yakob anakne ne tun ikasma wan mak un ekasi sankere nisa ruwe ne na.

Orowa, ne mak un ekasi anakne eyaytunnap kusu Ecipt mosir oro ta Yosep e=hok:

awa, Kamuy sinuma turano an, ayke, opittano okay aeyayramcuptekpe oro wano ohaytare, orowa, Ecipt mosir esapane Parao kotcake ta irenka kore wa wayasnure nisa; sama ta, Ecipt mosir newa kor cise epunkinere nisa hawe ne na.

Okake an kor Ecipt newa Kanaan mosir epitta kem-us iki wa sino aeyayramcuptekka, ayke, ci=kor ekasi kusu aep isam ruwe ne.

Korka, Ecipt mosir ta aep an sekor Yakob nu ciki, atpake ta ci=kor ekasi utar payere nisa.

Orowa, ne okake ta paye ciki, Yosep anakne kor irwak or ta yayeamkire nisa; ayke, Yosep kor uyrup Parao orun aeamkiri nisa ruwe ne na.

Orowa, Yosep teskar wa kor mici ne Yakob opittano okay utarihi tura tak, ne utar piskihi anakne asikne niw ikasma wa niw e ine hotne niw ne ruwe ne.

Orowa, Yakob anakne Ecipt mosir or ta san; ayne, sinuma ne yakka, ci=kor ekasi utar ne yakka ray nisa; awa, ne utar Sekem kotan oro ta an wa,

sirokani oro kusu Abraham Sekem kotan ta okay Emmor kor poho or ta hok iyuruy oro ta ante nisa ruwe ne.

Korka, Kamuy anakne Abraham kusu koeytakamkire a=rap epa kuni pakihi epa ehanke ciki, utar anak Ecipt mosir ta uare wa ainnere nisa,

Yosep e=amkir somo ki no mosma an ne mosir esapane kur hetuku pakno ne ruwe ne.

Ne esapane kur anakne ci=kor utarihi kusu irara p ki, awa, somo i=su kuni ne kor poho osurpa kuni ci=kor ekasi orun wenno ikici nisa ruwe ne na.

Ne hi ta anakne Mose siko, ayne, Kamuy siretok kor ruwe ne;

awa, kor mici kot cise ta re cup utur ta a=oresu, orowa, a=soynere ciki, Parao kor matnepo sinuma uk hine, yaykota kor poho koraci i=oresu nisa ruwe ne.

Orowa, Mose anakne Ecipt mosir un utar kor wayasnu anpe kusu a=epakasnu; ayke, itak kusu ne yakka ki iki p kusu ne yakka sinuma kiroroasnu nisa.

Korka, sinuma tane tu hotne pa pakno pa poro ehanke ciki, kor irwak ne Israeru un utar hotanukar kusu arpa kuni kewtum atte nisa.

Awa, sinen a=ywente siriki nukar ciki, ne kur kikkar, ayke, aepokpa kur ikemnu wa ne Ecipt mosir un kur sirkik nisa ruwe ne:

orowa, Kamuy anakne sinuma kor teke ani kor irwak utar kasiopiwki kusu ne sekor ne utar eraman kuni sinuma ramu nisa ruwe ne a korka, eranpewtek ruwe ne.

Orowa ne simke toho ta, ne utar ukoyki wa okay hi ta, suy, sinuma irenka ratcire kuni a ramu, ayke ene itak hi :— Nispa utar, uyriwak utar eci ne; nep kusu utaspa iwente ruwe he an?

Korka, ne a un kur wente kur anakne oyak un sinuma oputuye wa ene itak hi :— Hunna eani ani un esapane wa koypisi kur ne kuni kar ya?

Numan ne Ecipt mosir un kur e rayke koraci e en=rayke rusuy ruwe he an?

Orowa, tap itak an kusu Mose kira, ayke, Midian mosir ta riya, awa, ne mosir ta tu okkay poho sankere nisa ruwe ne.

Ayne, tu hotne pa epa ciki, parparse has ape-nuy oske ta ne nup or ta an Sina nupuri ta Kamuy hawturunpe sinuma orun yaynukare nisa.

Orowa, Mose anakne ne anukarape nukar ciki, kusu iyokunnure: awa, inkar kusu karankeno ek ciki,

Utarpa hawehe anu hi :— Kuani anakne e=kor ekasi utar kor Kamuy Ku ne, Abraham kor Kamuy, Isaak newa Yakob kor Kamuy Ku ne ruwe ne, ari hawas.

Orowa, Mose tususke wa inkar kuni isitoma ruwe ne. Awa, oro ta Utarpa ene itak hi :— E kema wano ker pita yan: kata e as usike anakne Askanne toy ne ruwe ne kusu ne na.

Sonno newa Kuani anakne Ecipt mosir ta okay Ku=kor uyrup wenno a=kore anpe nukar hemhem ki, aste oromante hawe nu hemhem Ku=ki, awa, ne utar kasiopiwki kusu Ku=ran ruwe ne: hetak, tane ek, ayke, Ecipt mosir or ta e omante kusu ne, ari itak.

Hunna eani un esapane wa koypisi kur ne kuni kar ya? ari an itak ani ye wa esisi tan Mose anak, has oske ta, oro ta yaynukare hawturunpe kor teke ani esapane kur newa kikirayep ne kuni kusu Kamuy anakne sinuma omante nisa ruwe ne.

Tan kur anakne ne utar tura, Ecipt mosir ta ne yakka Kokai atuy or ta ne yakka, sama ta, tu hotne pa utur ta nup or ta ne yakka iyokunnure iki p newa siros ki nisa ruwe ne.

En=koraci, eci=kor irwak utar tumuke wano eci utar kusu Kamuy anakne ueinkar kur hetukure kusu ne, ari an itak ani Israeru utar or ta ye Mose anakne tan kur ne ruwe ne.

Tan kur anakne Sina nupuri kata or ta ye hawturunpe tura hene, ci=kor ekasi utar tura hene, nup or ta an uekari ta an kunne; un or ta korpare kuni ne sinuma anakne i=su sonko a=kore nisa:

ci=kor ekasi utar anakne sinuma orun koytaknu somo ki, korka, yay oro wano oputuye wa sanpe ani Ecipt mosir orun hosari,

ayke, Aaron or ta ene itak hi :— Un kotcake ta paye kuni Kamuy kar yan: inanpe kusu ne yakun, Ecipt mosir wano un tura tan Mose kusu anakne, nekona aki kor okay ya, ci eranpewtek ruwe ne kusu ne na, ari itak.

Awa, ne toho ta ne utar anakne pon peko kar, ayke, potoki orun yankep yanke wa kor teke kar pe eyaykopuntek nisa ruwe ne na.

Korka, Kamuy anakne hosari, ayke, kanto topa or ta yaysieywankere kuni kusu ne utar yaykorere nisa; ueinkar kampi kata ciesinnuye koraci ne :— Aa Israeru cise un utar, tu hotne pa uturu nup or ta okay rapoketa Eci utar anakne iraye cikoykip newa yanke kunip En=orun yanke nisa ruwe he an?

Orowa, Morok kor kas newa Repan Kamuy kor nociw eci=uk, Onkami kusu ne nokaha eci=kor nisa: Orowa, Babyronia mosir ikuske ta kuani eci=tupte as kusu ne na.

Ci=kor ekasi utar anakne, nup or ta Mose a=kaspaotte koraci, pawetesu kusu an kas kor, a=nukar nokaha an néno a=kar tun ne aki nisa.

Orowa, ci=kor ekasi utar ne yakka, ne okake uyrup kor pe aeykeskore hi ta Yesu tura ne a=rap kor wa ek; Kamuy anakne Dabid toho pakno ci=kor ekasi nan kotcake wa ne uyrup okewpa nisa;

ne Dabid anakne Kamuy tek-sama ta irenka kor, ayne, or ta Yakob kor Kamuy osiroma usi pa kuni kusu koramkor nisa ruwe ne.

Korka, Soromon anakne Sinuma kusu kenru kar.

Yak a yakka, Iyotta Ri Anpe anakne teke ani a=kar uske ta somo osiroma ruwe ne; ueinkar kur ye hi koraci ne,

Kanto anakne Ku=kor amset ne, Toytoy anak kasike ta Ku=kemaha ante kunip ne: En kusu nekona kenru eci=kar kusu ne ya? ari Utarpa itak: Suy, or ta Ku=sini kuni usike nekona anpe ne ya?

Ku=kor teke anakne opitta tap okaype somo kan nisa ruwe he an?

Okkew nitturinne sanpe newa kisaraha somo okarituye puri a=kir utar, ramina Askanne Ramat eci sisire ruwe ne: eci=kor ekasi utar koraci, néno eci=ikici ruwe ne.

Eci=kor ekasi utar somo keske ueinkar utar inanpe ne ruwe? Ne utar anakne etoko wano ek kuski Owpeka Anpe kusu ewpaskuma ki utar ronnu nisa ruwe ne; eci utar tane ne Owpeka Anpe ekosi wa keweuk utar ne okere;

hawturunpe a=aste tuytak eci=uyna nisa, awa, somo ne anpe sikkasima utar eci ne, ari Stepanos itak.

Orowa, utar anakne tap okaype nu ciki, sarape tuytuy wa nimakihi ko-nirewe nisa ruwe ne na.

Korka, Stepanos anakne Askanne Ramat ari a=esik wa kanto orun yaykasioinkara pirka, awa, Kamuy nupeki nukar, sama ta, Kamuy simon tek-sama ta as wa an Yesu nukar nisa ruwe ne;

ayke, ene itak hi :— Inkar=an, kanto makke siri ku=nukar, Orowa, Kamuy simon tek-sama ta, Aynu Poho as siri ku=nukar na, sekor itak.

Korka, ne utar ruy hawe aste wa kor kisaraha ci=seske hine sineykinne sinuma tustek no kopiwki;

orowa, ne maciya oro wano eyomak wa or ta suma ani piyekar; orowa, pawetesu ikici utar anakne Sawros ari a=ye upen kur cikiri sama ta kor mipihi ante nisa ruwe ne.

Stepanos anakne, Utarpa Yesu ku=ramat uk wa en=kore ari an itak ani ye wa hawe aste rapoketa suma ani piyekar nisa ruwe ne.

Awa, sinuma kokkaea hine poro hawe ani hawe aste wa, Utarpa, tan katpak iteki ne utar kasiomare wa en=kore, ani ye. Orowa, tap okaype ye okere ciki sinuma mokor nisa ruwe ne.

Apostoro iki p oma kampi 8

Orowa, Sawros anakne sinuma arayke kuni hi ramuosma wa an ruwe ne. Orowa, ne toho ta Yerusarem kotan ta an karisia epeka yupke epokpa a=rap hopuni; awa, apostoro utar somo ne wa okay utar anak opitta Yudea kotan sikapneka no sitcari nisa ruwe ne.

Ayke, aynukor utar anakne Stepanos iyuruy oro ta omare, orowa, sinuma kusu poronno rayciskar nisa ruwe ne.

Korka, Pawros anakne karisia kowente, ayke, cise pisno orun ahun wa okkay aynu ne yakka matne aynu ne yakka ninpa hine upakasnu cise ta ahunte nisa ruwe ne.

Tanpe kusu, sitcari wa okay utar anakne payekay wa itak ewpaskuma nisa ruwe ne. Orowa,

Piripos anakne Samaria maciya ta san wa oro ta Kiristo ewpaskuma.

Ayke, topaha utar inu wa aki siros nukar ciki, sine ikinne Piripos ye oruspe orun ikokanu nisa ruwe ne.

Inanpe kusu ne yakun, ruy hawe ani hawe as icakkere ramat inne utar oro wano oasi p: orowa, tususke tasum esiyeyepa utar hene, her utar hene, inne no aywankere nisa ruwe ne.

Awa, ne maciya ta poro yaykopuntek hi an ruwe ne na.

Korka, Simon ari an rehe kor sine aynu an, sinuma anakne teeta ne maciya ta pon-itak ki wa Samaria un uyrup eoyamoktere, ayke, yaykota anak nen ka pase kunne sekor ye ruwe ne:

utar opitta pon kur wano poro kur pakno sinuma orun ikokanu wa ene itak hi :— Tan aynu anakne Pase ari a=ye Kamuy kor kirorope ne ruwe ne, ani itak.

Orowa, sinuma ohor no utur ta kor pon-itak ani utar eoyamoktere kusu orun ikokanu nisa ruwe ne.

Korka, ne utar anakne Piripos ewpaskuma Kamuy mosir kusu an pirka sonko her hem, Yesu Kiristo kor rehe hemhem eysokor ciki, aynu ne yakka siwentep ne yakka paptisma a=kore nisa.

Orowa, Simon yaykota ne yakka eysokor: ayke, paptisma a=kore ciki, ramma-kane Piripos turano an; orowa, siros newa poro kirorope akihi nukar hine e=oyamokte nisa ruwe ne na.

Orowa, Yerusarem kotan ta okay Apostoro utar anakne Samaria kotan Kamuy itak a=kore ruwe ne sekor an oruspe nu ciki, oro ta Petros newa Yoannes payere nisa ruwe ne:

awa, sinuma utar sap okere yakun, Askanne Ramat a=korpare kuni kusu inonno-itak ki nisa:

inanpe kusu ne yakun, ne utar kata Askanne Ramat naa somo ran: owse Utarpa ne Yesu rehe or ta paptisma a=kore na.

Orowano, ne utar kata teke ante, ayke, Askanne Ramat a=kore nisa ruwe ne na.

Orowa, Apostoro tekehe a=ante kusu Askanne Ramat a=kore ruwe ne sekor Simon nukar ciki, icen kore kuni ki wa ene itak hi :—

Nen nen ne yakka kata teke ku=ante ciki, Askanne Ramat a=kore kuni ne en=orun ne yakka tapan kiroro en=kore, ari itak.

Korka, sinuma oro ta Petros ene itak hi :— E=kor sirokani eani turano munin na, eani anakne icen ari Kamuy korarape hok easkay ani an a=rap ani e yaynu nisa ruwe ne kusu ne na.

Tan oruspe kusu eani anakne irenka newa moni isam, e=kor sanpe Kamuy tek-sama ta owpeka somo ne ruwe ne kusu ne na.

Tanpe kusu, tane ki wenpuri kusu yaykokatpak yan, orowa, Utarpa orun koramkor, yakanak ne e kewtum ta e esanniyo yaynu hi atusare kusu ne nankor na.

Eani anakne siwnin ninke ta an, wenpe ani a=tupetupe wa an ari an anpe ku=nukar, ari itak.

Orowa, Simon ese wa ene itak hi :— Ika tane ye okaype en kusu ek kuni en kusu Utarpa koramkor wa en=kore, sekor itak.

Tanpe kusu, ne utar anakne pawetesu ki wa Utarpa itak ye okere ciki, Yerusarem or ta hekompa, ayke, Samaria un utar kor inne okay kotan ta pirka sonko ewpaskuma nisa ruwe ne.

Korka, Utarpa kor hawturunpe Piripos or ta itak wa ene haweoka hi :— Hopuni wa to noske ta Yerusarem wano Gaza orun paye an pikata peka orun oman, ne usike anak nup ne.

Orowa, sinuma hopuni wa oman: ayke, inkar=an, Etiopia un utar esapane Kandake ani an rehe kor siwentep pok ta poro montum a=kore Etiopia un sine aynu ne Eunokos an, ne aynu anakne ne siwentep kor i=kor opitta esapane kur ne, awa, sinuma onkami kusu Yerusarem or ta ek nisa ruwe ne;

ayke, ne kur anakne kor nisinta or ta a wa an wa hosipi hi ta, Isaya uweinkarape oroytak kor an nisa ruwe ne.

Orowa, Ramat anakne Piripos or ta-karankeno arpa wa tan nisinta orun yaytura yan — ari itak.

Orowa, Piripos hoyupu hine ne kur Isaya uweinkarape oroytak siri nu, ayke, or ta ene itak hi :— Esinuma ka e oroytak anpe eraman ruwe he an? ari itak.

Oro ta sinuma ene itak hi :— En=epakasnu kur isam ciki, nekona ku=eraman easkay ya? ari itak. Orowa, Piripos ne nisinta o wa turano rok kuni a=koramkor nisa ruwe ne.

Kamuy kampi kata oroytak kor an usike anakne tanpe ne ruwe ne :— Arayke kuni hitsuji koraci Sinuma a=tura nisa; Orowa, pon hitsuji anakne ari a=memke kuni notakop kotcake ta mo no an koraci, Tanpe néno Sinuma ne yakka kor paro somo hasa nisa ruwe ne:

Sinuma aeyayeoripakkare wa an hi ta a=kore kuni a=esanniyo hi auk: Sinuma ikiri hunna ye kusu ne ya? Sinuma kor inotu mosir wano auk ruwe ne kusu ne na.

Orowa, ne Eunokos anakne Piripos or ta ese wa ene itak hi :— Nekona ka, inan kur kusu ueinkar kur anakne tapan itak ye ya? Yaykota kusu ne ya? mosma kur kusu ne ya? ari itak.

Orowa, Piripos anakne paro maka hine tan Kamuy kampi ani heasi wa, oro ta Yesu ewpaskuma nisa ruwe ne.

Payekay, ayke, wakka an usike orun arki; awa, ne Eunokos ene itak hi :— Inkar=an, teta wakka an; somo paptisma a en=kore kuni nep a=hatto an a?

Orowa, ne nisinta mo no as kuni a=kaspaotte, ayke, ne tun wakka oske ta sap, Piripos ne yakka ne Eunokos ne yakka; awa, paptisma a=kore nisa.

Orowa, ne wakka oro wano yap ciki, Utarpa Ramat Piripos uk wa isam; ayke, tewano ne Eunokos anakne somo sinuma nukar, orowa, yaynucattek wa paye nisa ruwe ne na.

Korka, Piripos anakne Azotos kotan ta a=nukar: orowa, ne kotan akus ciki, Kaysaria kotan kosirepa pakno opittano okay maciya or ta pirka sonko ewpaskuma nisa ruwe ne.

Apostoro iki p oma kampi 9

Korka, Sawros anakne Utarpa kor koykar utar kusu sakayo newa iraye hawe aste wa okay rapoketa, Kamuy kor kenru iyotta poro esapane kur or ta oman hine Damaskos kotan ta okay uekarpa cise orun arpa wa,

toata ne Ruhu kor aynu ne yakka siwentep ne yakka a=nukar ciki, tupetupe wa Yerusarem kotan or ta tekepaste kuni kampi koramkor nisa ruwe ne na.

Awa, sinuma payekay rapoketa Damaskos kotan ta karankeno ek: ayke, ekuskonna kanto oro wano peker an we, sinuma okari atte nisa ruwe ne;

orowa, sinuma sirka ta hacir, ayke, oro ta ene ye hawe anu hi :— Sawros, Sawros, nep kusu eani en=keske ruwe he an?

Orowa, Sinuma ene itak hi :— Utarpa, Aokay nen ne ya?

Sinuma ene ese hi :— E keske Yesu Ku ne ruwe: korka, hopuni wa maciya or ta ahun, ayke, nekona e iki kuni okaype a=nure kusu ne na.

Orowa, turano payekay utar anakne nep ye somo ki no roski, awa, ne itak hawe nu, korka, nen ne yakka somo nukar nisa ruwe ne na.

Okake ta, siri wano Sawros anakne hopuni; ayne, kor siki a=mak ciki, nep ne yakka nukar eaykap ruwe ne; awa, utar sinuma kor teke ani hine paye wa Damaskos kotan oro ta tura nisa ruwe ne.

Orowa, sinuma rerko ta ipe somo ki iku somo ki no siknak wa an ruwe ne.

Orowa, Damaskos kotan ta Ananias ani a=rékore sine koykar kur an; awa, sinuma or ta anukarape ani Utarpa ene itak hi :— Ananias; oro ta sinuma ene itak hi :— Utarpa, inkar, kuani ne.

Sinuma oro ta Utarpa ene haweoka hi :— E hopuni wa Kuwanno ari a=ye ru or ta oman wa Yowdas kot cise ta Tarsus un kur Sawros ari a=rékore aynu kusu uwepekennu yan;

inkar, sinuma inonno-itak ki kor an; sama ta, Ananias ani an rehe kor aynu ne cise or ta ahun wa sinuma inkar kuni ne kasike ta tekehe ante hi nukar nisa ruwe ne.

Korka, Ananias ene ese hi :— Utarpa, inne utar oro wano tan kur kusu an oruspe ku=nu, awa, sinuma Yerusarem kotan or ta E=kor askanne utar wenno kar anpe ku=nu okere:

orowa, opittano okay E=kor rehe ko-nisuk utar tupetupe kuni montum Kamuy kor kenru poro esapane utar oro wano a=kore na.

Korka, oro ta Utarpa ene itak hi :— E oman yan, sinuma anakne oya-mosir un utar tek-sama ta hene, mosir sikkasima utar tek-sama ta hene, Israeru un utar tek-sama ta hene, Ku=rehe ani kuni a=numke wa an ap ne ruwe ne kusu ne na:

orowa, Ku=renkap kusu sinuma inan otaype kusu ramuasitnere kusu ne ya ku=nukare kusu ne na.

Orowa, Ananias oman wa ne cise or ta ahun; ayke, sinuma kata teke ante wa ene itak hi :— Ku=irwak ne Sawros, eani ek ru hontom ta e or ta yaynukare Utarpa ne Yesu anakne aokay inkar kuni kusu, sama ta Askanne Ramat ani E a=esikte kuni kusu en=teskar nisa ruwe ne.

Orowa, nani sinuma kor siki wano ramram nepkor okaype rapapse nisa ruwe ne, awa, inkar nisa ruwe ne; orowa, sinuma hopuni wa paptisma a=kore; okake ta aep ipe wa atumasnure nisa ruwe ne na.

Orowa, sinuma Damaskos kotan ta okay koykar utar turano an toho pakno an ruwe ne.

Orowa, nani Uekarpa cise ta, Yesu anakne Kamuy Poho ne ari an anpe ani ewpaskuma nisa ruwe ne.

Awa, opittano okay nu utar anakne oyamokte hine ene itak hi :— Tan kur anakne Yerusarem kotan ta okay tan rehe ko-nisuk utar toyko-wente kur somo ne ruwe he an? Orowa, sinuma teta ek ikkew anakne ne utar tupetupe wa Kamuy kor kenru poro esapane kur or ta rura kuni anpe ne.

Korka, Sawros anakne naa naa atumasnure wa tanpe anakne Kiristo ne sekor anpe sonnere ki wa Damaskos kotan ta okay Yudea un utar sanpekokurusere nisa ruwe ne na.

Orowa, inne toho a=okere ciki Yudea un utar sinuma rayke kuni ukoramkor nisa.

Korka, ne oske a=rap anakne Sawros or ta anu. Orowa, Sinuma rayke kuni ne tokap hene an hene ne utar ahun-apa punkine nisa:

korka, kor koykar utar anakne ancikar ta sinuma uk wa casi tumama kari ranke, totta saranip oske ta ranke nisa ruwe ne.

Orowa sinuma anakne Yerusarem kotan ta ek ciki, koykar utar or ta yaykotukka kuni a=ramu: awa, utar opitta sinuma koysitoma, koykar kur ne kuni eunpipka ruwe ne kusu ne na.

Korka, Barnabas anakne sinuma uk wa Apostoro utar orun tura, ayke, ru hontom ta Utarpa nukar hemhem ki, or ta koytak hemhem ki, sama ta, rametokkor no Damaskos kotan ta Yesu rehe kusu ye anpe hemhem ne utar or ta nure nisa ruwe ne.

Orowa, sinuma anakne Yerusarem kotan ta an wa ne utar tura ahun-siri soyun-siri an wa rametokkor no Utarpa rehe kusu ye siriki:

ayke, sinuma Herenes un utar tura wa upahunara; korka, ne utar anakne sinuma rayke kuni hunara nisa ruwe ne.

Orowa, irwak utar ne anpe nu ciki, Kaysaria kotan ta itura wa Tarsos orun omante nisa ruwe ne.

Orowa, Yudea epitta newa Gariraya newa Samaria un karisia anakne i=tom an, awa, a=aste nisa; ayke, Utarpa koysitoma wa Askanne Ramat ani a=omaoma wa apkas hine ainnere nisa ruwe ne na.

Orowa, Petros anakne opittano okay usike kus wa oman hi ta, Ritta kotan ta osiroma askanne utar oro ta ne yakka san nisa ruwe ne.

Awa, tupesan pa ututta kor sotki kata hotke Ayneas ari an rehe a=rékore an aynu apa nisa ruwe ne; ne kur anak tususke siyeye e=tasum wa an na.

Orowa, sinuma oro ta Petros ene itak hi :— Yesu Kiristo e iwankere na: hopuni wa sotki cupu, ari itak.

Orowa, nani sinuma hopuni nisa ruwe ne. Orowa, Ritta newa Saron kotan ta osiroma utar opitta ne kur nukar, ayke, Utarpa orun hosari nisa ruwe ne.

Orowa, Yoppa kotan ta Tabita ari an rehe kor koykar siwentep an, ne a=rap eepakita yakun, Dorkas ne ruwe ne: ne siwentep anakne pirka iki p poronno ki, orowa, eunkeraytep kore kunne.

Awa, ne hi ta sinuma tursak wa ray; orowa, a=huraye ciki rik ta an tumpu ta a=ante nisa ruwe ne.

Ayne, Ritta kotan anakne Yoppa kotan ehanke wa kusu, koykar utar anakne Petros ne kotan ta an sekor nu ciki, oro ta utar teskar hine, tunasno ek kuni koramkor nisa.

Ayke, Petros hopuni wa turano arpa. Orowa, ek ciki, ne rik ta an tumpu ta tura: awa, opittano okay siyonpiyar siwentep anakne samake ta roski wa cis, orowa, turano an hi ta Dorkas kar aykuste anrip newa ci=mip sinuma nukare.

Korka, Petros anakne opittano okay utar soyunpare ciki, kokkaea hine inonno-itak ki; orowa, ne kaysey orun hosari wa — Tabita, hopuni yan, ari itak.

Orowa, teke kosisimare wa hopunire; ayke, askanne utar newa siyonpiyar siwentep hotuyepakara wa siknu no korpare nisa ruwe ne.

Orowa, tap oruspe anakne Yoppa sikapneka no anu; ayne, inne utar Utarpa eysokor nisa ruwe ne.

Orowa, Petros anakne ohonno Yoppa kotan ta an kepur kar kur ne Simon cise ta an nisa ruwe ne na.

Apostoro iki p oma kampi 10

Kaysaria kotan ta Kornirios ari an rehe kor Itaria ari a=porse ikiri or ta kotuk asikne kotumi-kor kur esapane kur an, Sinuma anakne Kamuy kooripak,

kor uni un utar epitta tura Kamuy koysitoma kur ne, orowa, poronno okay eunkeraytep utar or ta kore, sama ta, ramma Kamuy ko-inonno-itak ki ruwe ne.

Sinuma iramasure no anukarape nukar, awa, tokap to ta sinepesan pakihi pakita, oro ta ahun siri an, — Kornirios — ari an itak ani ye Kamuy hawturunpe an.

Orowa, sinuma orun nukar ciki isitoma wa ene itak hi :— Utarpa, nep ta? Oro ta, — E ki inonno-itak newa eunkeraytep anakne Kamuy eskarun ruwe ne.

Tane, Yoppa kotan ta utar teskar wa Petros ari an rehe kor Simon tak yan:

sinuma anakne kepur kar kur Simon tura rewsi kor an, kot cise anakne atuy-sam ta an ruwe ne, sekor itak.

Orowa, ne oruspe ye hawturunpe arpa wa isam ciki, ne kur anakne kor uytek utar tun newa ramma or ta yaysieywankere Kamuy kooripak tumi-kor kur sinen hotuyekar;

orowa, tap oruspe opitta nure ciki Yoppa kotan oro ta payere nisa ruwe ne.

Ne simke toho ta sinuma utar payekay wa maciya ehanke no arki hi ta, Petros anakne iwan

pakihi ta, inonno-itak kusu cise kitay korikin; ayke, sinuma sarape cinoypa wa ipe-rusuy: a koro ta,

utar aep etokooyki rapoketa, sinuma kurukokonna siknatara; ayke, inkar=an, kanto makke, orowa poro senkake nepkor an ap ine sikkew ani kanto wa a=oranke:

ne senkake upsor ta mosir kata an usa okay cikoykip newa reyep kane rik kus cikap tura okay an.

Awa, oro ta ek hawe ene oka hi :— Hopuni, Petros, rayke wa ipe yan, ari itak.

Korka, Petros ene itak hi :— Somo, Utarpa; kuani anakne tane pakno nep ne yakka use okaype hene tur-uspe hene somo ku=e, ari itak.

Orowa, kanna-suy sinuma oro ta hawe anu hi :— Kamuy tur-saktep iteki use okaype ne sekor esanniyo yan, ari itak.

Orowa, re suyne tap koraci aki: awa, ne ap nani kanto orun auk wa isam.

Orowa, Petros anakne nukar okere nukar pe nekona ikkewe an a kusu yay oske ta siri ci=wkopoye hi ta, inkar=an, Kornirios oro wano a=teskar utar anakne Simon kot cise uwepekennu okere kor okay wa,

ne apa sam ta roski kane, Petros ari a=ye Simon ne cise ta rewsi siri an a nu nisa ruwe ne.

Orowa, Petros anakne ne nukar pe kusu yaykosiramsuypa rapoketa, sinuma oro ta Ramat ene itak hi :— Inkar=an, re aynu e hunara kor an.

Korka, hopuni wa ran hine, utumasi somo ki no, turano arpa yan: Kuani ne utar teskar nisa ruwe ne kusu ne na, an itak.

Orowa, Petros ne utar or ta san wa ene itak hi :— Inkar=an, eci=hunara kur ku ne ruwe ne: nep kusu eci=arki ruwe? ari itak.

Orowa, ne utar ene itak hi :— Owpeka wa Kamuy koysitoma, sama ta, Yudea un uyrup epitta oro wano pirka assuru a=kore asikne hotne tumikor utar esapane Kornirios anakne teskar wa kot cise ta e tak wa e or ta itak nu kuni ne Kamuy askanne hawturunpe ani a=pakasnu nisa ruwe ne,

ari itak. Tanpe kusu sinuma ne utar ahupte wa rewsire nisa ruwe ne na. Orowa, ne simke toho ta sinuma hopuni wa ne utar tura arpa, ayke, Yoppa kotan ta okay irwak utar ne yakka turano paye nisa ruwe ne.

Ayne, ne simke toho ta sinuma Kaysaria kotan ta ahun. Awa, Kornirios anakne kor apaha utar newa i=kat-omare utar uwekarpare wa okay wa sinuma ehuy sirihi an na.

Orowa, Petros anakne ahun ciki, Kornirios sinuma ekanok, ayke, kor cikiri ta sirikoteyke wa ko-onkami nisa ruwe ne.

Korka, Petros anakne sinuma roskire wa ene itak hi :— Hopuni yan; kuani, yaykota ne yakka aynu ku ne ruwe ne.

Orowa, turano itak kor an rapoketa sinuma ahun, ayke, inne utar uekarpa we okay hi nukar ciki, oro ta ene itak hi :—

Yudea un kur anakne mosma okay uyrup orun ahun hene ki, or ta yaykotukka hene ki kuni anpe anakne tuytak oterke anpe ne sekor eci utar yaykota eci=eraman ruwe ne; orowa, inan kur ne yakka usep ne hene tur-uspe ne hene iteki ku=ye kuni Kamuy en=epakasnu nisa ruwe ne:

tanpe kusu, kuani ne yakka a=hotuyekar ciki, tasa itak somo sanke no ek nisa ruwe ne. Tanpe kusu, hemanta kusu eci=en hotuyekar kusu utar teskar nisa ruwe he an? ku=nu rusuy ruwe ne.

Orowa, Kornirios ene itak hi :— Ine toho etoko, tane an pakihi ta pakno, tupesan pakihi ta ku=kot cise ta inonno-itak ku=ki kor an; ayke, inkar=an, nupeki at amip ray sine aynu en=kotcake ta as wa an wa ene itak hi :— E ki inonno-itak anu wa an,

orowa, Kamuy kotcake ta e kore eunkeraytep anakne a=eskarun wa an.

Tanpe kusu, Yoppa kotan ta teskar wa Petros ari an rehe kor Simon hotuyekar yan; sinuma anakne atuy-sam ta an kepur kar Simon kot cise ta rewsi kor an, sekor itak.

Tanpe kusu nani e orun ku=teskar; orowa, en=orun e ek hi anakne pirka ruwe ne. Tanpe kusu, tane ci utar anakne opitta teta Kamuy tek-sama ta okay, ayke, Utarpa orowa e ikaspaotte okaype opitta nu kuni kusu ne na.

Orowa, Petros anakne kor paro maka hine ene itak hi :—

Sonno newa, Kamuy anakne utar e=ankes Kamuy somo ne ari an anpe ku=nukar ruwe ne: korka, inan mosir uyrup or ta Sinuma koysitoma owpekap ki kur an ciki Sinuma enupetnere kunip ne ruwe ne.

Yesu Kiristo kusu i=tom an pirka sonko a=ewpaskuma Israeru un utar or ta omante i=tat (Sinuma anak opittano okaype kor Utarpa ne) —

Yoannes paptisma ewpaskuma ki okake ta, Gariraya mosir or ta heasire wa Yudea mosir sikapneka no assuru a=aste itak eci utar yaykota eraman;

Sinuma anakne Nazaret un Yesu ne, Kamuy anakne kiroro newa Askanne Ramat Sinuma kasike ta ota nisa ruwe ne: orowa, Sinuma pirka p iki wa apkas hine nitne kamuy asikatkare utar iwankere nisa ruwe ne; Kamuy Sinuma turano an ruwe ne kusu ne na.

Orowa, Yudea mosir un utar kor mosir or ta ne yakka, Yerusarem kotan or ta ne yakka opittano Sinuma ki anpe kusu ci utar anakne pawetesu ki utar ci ne ruwe ne: ne utar cikuni or ta Sinuma atte wa rayke nisa ruwe ne.

Orowa, re ikinne an toho ta Kamuy Sinuma hetopo-siknure, awa, opittano okay utar or ta somo ne,

korka, etoko wano Kamuy oro wano a=numke Sinuma ray oro wano hetopo-siknu okake ta turano ipe hemhem ki, iku hemhem ki, pawetesu ki kuni ci utar or ta Sinuma nukare nisa ruwe ne.

Orowa, tan kur anakne raykur hene siknu kur hene koypisi kuni kusu Kamuy oro wano a=esanniyo kur ne sekor pawetesu ci ki hine utar or ta ewpaskuma ki kuni ne un kaspaotte nisa ruwe ne.

Nen ne yakka Sinuma eysokor kur anakne Sinuma kor rehe an kuskeraypo katpak atusare kusu ne sekor Sinuma kusu opittano okay ueinkar utar pawetesu ki ruwe ne na.

Petros anakne tan itak anpe naa ye kor an rapoketaheta, itak nu opittano okay utar kata Askanne Ramat ran nisa ruwe ne.

Orowa, Petros turano arki eysokor wa okay okarituye puri a=kore utar opitta e=oyamokte, inanpe kusu ne yakun, Askanne Ramat ari an aikrap Oya utar or ta ne yakka ecikiki nisa ruwe ne kusu ne na.

Ne utar anakne mosma okay itak ani ye wa Kamuy pasere anpe nu nisa rawe ne kusu ne na.

Kurkasike Petros ene ese hi :— Ci utar koraci Askanne Ramat uyna utar anakne somo paptisma a=kore kuni wakka hattoki easkay kur okay ruwe he an?

Orowa, Sinuma kaspaotte wa Yesu Kiristo kor rehe or ta paptisma korar nisa ruwe ne. Orowano Sinuma toata naa an toho ta rewsi kuni ne ne utar koramkor nisa ruwe ne na.

Apostoro iki p oma kampi 11

Orowa, Yudea kotan ta okay Apostoro utar newa irwak utar anakne, Oya uyrup utar ne yakka Kamuy itak uk okere ari an anpe nu nisa.

Ayke, Petros anakne Yerusarem kotan ta ek ciki; okarituye puri oma utar sinuma kusu utumasire wa ene itak hi :—

Eani anakne okarituye puri somo a=kir utar oro ta ahun wa turano ipe nisa ruwe ne, ari itak.

Orowa, Petros anakne ikiri ikiri an no ne oruspe pita wa ene itak hi :—

Kuani anakne Yoppa maciya ta inonno-itak ki kor an: awa, ku kurukokonna siknatara wa nukar pe ku=nukar, ayke, poro senkake nepkor an ap ine sikkew ani kanto wano a=oranke:

ayne, en or ta poka ek nisa: ne anpe siki ani a=nukar hine ku=ramepakari ciki, mosir kata okay ine cikiri us cikoykip, niwen cikoykip, reye okaype ne yakka rik kus cikap tura ku=nukar.

Sama ta, en=orun ye hawe ku=nu wa ene itak hi :— Hopuni, Petros, rayke wa ipe yan, ari itak.

Korka, kuani ene itak hi :— Somo, Utarpa, tane pakno nep ne yakka use okaype hene tur-uspe hene ku=paro ta somo ahun nisa ruwe ne kusu ne na, ari ku=itak.

Korka, kanna-suy an hawe kanto wano ene ese hi :— Kamuy tur-saktep iteki use okaype ne sekor

esanniyo yan, ari itak. Re suyne tap koraci aki: orowa, opittano okaype suy kanto orun rikna a=etaye nisa ruwe ne na.

Orowa, inkar=an, Kaysaria kotan wano en=orun arki or ta ci okay cise erupsi ta re aynu roski.

Orowa, sinnayno are somo ki no ne utar turano ku=oman kuni ne Ramat anakne en=kaspaotte nisa ruwe ne. Ayke, tan okay iwa niw ne yakka en tura, awa, ne aynu kot cise ta ci ahup as:

ayne, sinuma anakne kot cise ta as wa an hawturunpe ene itak siri nukar, — Yoppa kotan orun utar teskar wa Petros ari an rehe kor Simon tak yan;

ani eani ne yakka kor uni un utar opitta kasiopiwki kuni kusu an itak a=rap e nure kusu ne, ari itak.

Orowa, itak ku heasire, ayne, Askanne Ramat, atpake ta un or ta an koraci, ne utar kata ne yakka an nisa ruwe ne.

Orowa, — Yoannes anakne wakka ani sonno paptisma kore, korka, eci utar anakne Askanne Ramat ani paptisma a=kore kusu ne ari an itak ani Utarpa ye anpe ku=eskarun nisa ruwe ne.

Tanpe kusu, ci utar Utarpa ne Yesu Kiristo eysokor hi ta Kamuy anakne un kore koraci an korarape ne utar or ta ne yakka kore yakun, nekona aynu ku ne wa Kamuy hattoho ki easkay ya?

Tap okay oruspe ne utar nu ciki, mo no okay wa Kamuy iramye hine ene itak hi :— Yakun, oya uyrup or ta ne yakka a=siknure kuni yaykokatpak anpe Kamuy korpare nisa ruwe ne na, ari itak.

Tanpe kusu, Stepanos kusu hopuni aramucuptekpe an kuskeray usa-piskan sitcari utar anakne Poynikea newa Kupros newa Antiok pakno payekay wa owse Yudea un utar or ta patek ne itak ye nisa ruwe ne.

Korka, ne utar tumke ta Kupros newa Kurenai utar okay, ne utar Antiok kotan ta arki ciki, Utarpa ne Yesu ewpaskuma wa Herenes un utar or ta ne yakka itak ki nisa rawe ne.

Orowa, Utarpa tekehe ne utar turano an: awa, siri inne no okay eysokor utar anakne Utarpa orun hosari nisa ruwe ne.

Orowa, ne utar kusu an pahaw anakne Yerusarem kotan ta okay karisia kor kisara or ta anu nisa ruwe ne, awa, ne utar Antiok kotan pakno Barnabas omante:

ayke, sinuma ek wa Kamuy irenka nukar ciki nupetne nisa ruwe ne; orowa, ne utar opitta kewtum yupu hine Utarpa or ta ko-okay kuni ne onisnisi nisa ruwe ne;

sinuma pirka aynu ne, Askanne Ramat newa eysokor hi ani a=esik wa an kunne: orowa, inne utar Utarpa or ta akoante nisa ruwe ne na.

Orowa, sinuma Sawros hunara kusu Tarsos kotan ta arpa:

awa, sinuma a=nukar ciki, Antiok kotan orun tura nisa ruwe ne. Orowa, ne utar ramne sine pa poka ne karisia tura uekarpa wa okay hine inne utar epakasnu nisa ruwe ne; ayke, koykar utar anakne Antiok kotan ta hoskino Kiristian ari an rehe ani a=rékore nisa ruwe ne na.

Orosama, tapan toho pakita Yerusarem kotan wano Antiok kotan or ta sap wa arki ueinkar utar okay.

Awa, ne utar tumuke an Agabos ari an rehe kor sine aynu anakne as wa inkimosir epitta poro kemus iki kusu ne sekor Ramat ani nure nisa ruwe ne: ne keman anakne Kurawdios an hi ta a=ueomare nisa ruwe ne.

Orowa, koykar utar pisno anakne easkay pakno teskar wa Yudea mosir or ta okay irwak utar kusu kasiopas kuni ramu-ositciw,

ayke, néno ki hine Barnabas newa Sawros teke ani ekasi utar or ta ne anpe omante nisa ruwe ne na.

Apostoro iki p oma kampi 12

Orowa, ne pakihiketa mosir sikkasima kur Herod anakne karisia un serke utar orun wenno iki kuni kusu teke turi nisa ruwe ne.

Orowa, sinuma Yoannes kor irwak ne Yakob tam-e=rayke nisa ruwe ne.

Awa, néno iki wa kusu Yudea un utar anupetnere ari an anpe nukar ciki, Petros ne yakka kisma nisa ruwe ne. Ne toho anakne pan-tane-sak-pan marapto toho ne ruwe ne.

Orowa, a=kisma ciki, ipakasnu cise ta ahunte hine, a=epunkinere kuni iwanpe ikasma wan tumikor utar or ta ekosi nisa ruwe ne; awa, Kamakus marapto a=okere ciki utar or ta a=sanke kusu ne kuni esanniyo nisa ruwe ne.

Tanpe kusu, Petros anakne ipakasnu cise ta a=sikkasma wa an ruwe ne na: korka, sinuma kusu karisia anakne siarikiki no Kamuy or ta inonno-itak ki nisa ruwe ne.

Orowa, Herod anakne tane sinuma sanke kuni etoko-oyki hi ta, ne eancikaraketa Petros anakne tumikor utar nosikeketa hotke wa an, awa, tu kani-sinkop ani a=tupetupe wa an nisa ruwe ne; orowa, punki utar anakne ipakasnu cise apa-kikkar wa okay nisa ruwe ne.

Orowa, inkar=an, Utarpa hawturunpe sinuma samake ta as, ayke, ne tumpu upsor ta peker at nisa ruwe ne: awa, sinuma Petros kor ut kasike sirkik wa mososo hine, tunasno hopuni yan, ari an itak ani itak nisa ruwe ne. Orowa, ne kani-sinkop sinuma kor tekehe wano e=pici.

Ayke, kut kor, ker ewsi yan, sekor sinuma or ta ne hawturunpe ye ciki, néno ki nisa ruwe ne na. Orowa, mipihi utomciwre wa en=os ek yan, ari an itak ani sinuma or ta ye.

Orowa sinuma esoyun osiraypa ciki ne osi arpa nisa ruwe ne: awa, ne hawturunpe ki anpe anakne sonno a=rap ne ya a=eramuskare, korka, kewtum anukarape ne ari yaynu nisa ruwe ne na.

Orowa, sine otutanu an tu otutanu an tumpu ikiri kus okere ciki maciya or ta oman kani apa kosirepa; ne apa anak renkayne makke: orowa, ne utar apa kari osiraypa wa sine ikiri an maciya un ru kus ruwe ne; orowa, nani ne hawturunpe Petros kohoppa wa paye nisa ruwe ne.

Orowano, Petros anakne yayeskarun ciki ene itak hi :— Tane Utarpa anakne kor hawturunpe omante wa Herod teke wano hemhem, opittano okay Yudea un utar cipacipa kuni anpe wano hemhem en ohaytare nisa ruwe ne, sekor sonno ka un, ku=eraman ruwe ne, ari itak.

Orowa, ne oruspe eyaykosiramsuypa okere ciki, Markos ari an rehe kor Yoannes kor hapo Maria kot cise ta ek; ne uske ta inne utar uekarpa wa okay wa inonno-itak ki siriki okay.

Ayke, sinuma anakne ahun apa kokik ciki, Roda ari an rehe kor matkaci ahunte kusu ek.

Awa, Petros kor hawe kiri yakun, yaykopuntek kusu apa-us ta sarare somo ki, korka, cise orun awekatta wa Petros anakne apa sam ta as wa an i ye nisa ruwe ne.

Utar anakne — Eani ciitasare wa an na ari matkaci or ta itak. Korka, suy, sonno anpe ne ari sinuma ye. Sinuma kor iturunpe ne sekor ne utar itak.

Korka, Petros anakne ramma apa kokik siri an: ayke, apa sarare ciki, sinuma nukar, ayne, e=oyamokte ruwe ne.

Korka, ne utar mo no okay kuni ne sinuma kotekparparu, ayke, ipakasnu cise wano Utarpa anakne i=soynere oruspe nure nisa. Orowa, tap oruspe Yakob newa irwak utar nure wa en=kore, ari itak. Orowa sinuma arpa wa oya usike un oman wa isam.

Tokap ne ko anakne, Petros hunak ta an a sekor an oruspe kusu tumi-kor utar tum ta sawre somo ne an sakayo hopuni.

Orowa, Herod anakne sinuma hunara wa isam ciki, punki utar koypisi, ayne, a=ronnu kuni ne kaspaotte nisa ruwe ne na. Orowa, sinuma Yudea wano Kaysarea orun san wa riya nisa ruwe ne na.

Orowa, sinuma anakne Turos newa Sidon kotan un uyrup kusu sino iruska: ayke, ne utar sine ikinne sinuma oro ta arki, orowa, Mosir esapane ne kur sotki tumpu epunkine kur ne Brastos ani katayrotke kur ne kar ciki, i=tom irenka koramkor nisa, kor kotan anakne esapane kur kor mosir oro wano orespa wa okay ruwe ne kusu ne na.

Orowa, a=esanniyo an toho ta Herod anakne kor siyuk amip ani yaytomciwre wa koypisi set kata a kane ne utar oro ta itak sanke nisa.

Awa, okay utar anakne ehawkasu wa — Kamuy hawe ne, aynu hawe somo ne — ari itak.

Orowa nani Utarpa hawturunpe sinuma kokik, Kamuy koarakure somo ki nisa ruwe ne kusu ne na: orowa, tonin ani ae wa ramat korpare nisa ruwe ne.

Korka, Kamuy itak anakne sipirasa wa ainnere ruwe ne.

Orowa, Barnabas newa Sawros anakne kusu yaysieywankere kuni a=rap a=okere ciki, Markos ari an rehe kor Yoannes tura wa Yerusarem kotan ta hekompa nisa ruwe ne.

Apostoro iki p oma kampi 13

Orowa, Antiok kotan ta an karisia ta ueinkar utar newa epakasnu utar okay, Barnabas newa Niger ari an anpe ani a=ye Simeon okay, Kurenai un Rowkios newa Tetrakes Herod kor tura iresu akihi newa Sawros okay ruwe ne.

Awa, ne utar Utarpa or ta yaysieywankere wa somo ramnu ki rapoketa, Askanne Ramat ene itak hi :— Kusu Ku=hotuyekar wa tak moni or ta Barnabas newa Sawros sinnayno ante yan, ari itak.

Tata or ta ne utar somo ramnu hene ki, inonno-itak hene ki, kata kor teke ante ki hene okere ciki payere nisa ruwe ne.

Tanpe kusu, ne utar Askanne Ramat ani a=payere okere ciki Serewkeya kotan orun sap; orowa, ne i wano Kupros orun atuytomotuye nisa ruwe ne.

Ayke, Saramis kotan ta okay rapoketa, Yudea un utar kor uekari cise ta Kamuy itak ewpaskuma nisa: awitek kur ne kusu Yoannes ne yakka turano an na.

Orowa, ne repun-mosir epitta akus wa Papos kotan ta sirepa ciki, sine pawetok kor kur, sunke-ueinkar kur, Yudea un kur, Bar-yesu ari an rehe kor kur nukar nisa ruwe ne;

ne kur anakne eramus kur ne Sergios Pawros ari an rehe kor ne mosir epunkine kur turano an ruwe ne. Sinuma Kamuy itak nu tun kusu Barnabas newa Sawros sihekote hotuyekar.

Korka, ne pawetok kor kur ne Erumas anakne (ne kur rehe ikkew anakne ene ani ne) ne utar sisamcasnure hine mosir epunkine kur ne eysokor hi wano ehaytare kuni hunara ruwe ne.

Korka, Pawros ari an rehe ani a=ye Sawros anakne Askanne Ramat ani a=esik wa, sinuma orun sikkurukote wa ene itak hi :—

Opittano okay irara p newa opittano okay wenpe newa ani a=esik, nitne kamuy kor poho, opittano okay owpeka anpe epokpa kur, Utarpa kor owpeka ruhu ohaytare kuni anpe somo e okere kusu ne ya?

Orowa, tane, inkar=an, Utarpa teke e kata an, ayke, e siknak wa pakihi uturu pakno tokap cup somo e nukar kusu ne na, ari itak. Orowa nani sinuma or ta urar nepkor kunne hi an; ayke, nen ka teke ani tura kur hunara kusu apkas nisa ruwe ne.

Tata or ta, ne mosir epunkine kur tap iki iki p nukar ciki, eysokor, Utarpa epakasi kusu iyokunnure siriki an ruwe ne kusu ne na.

Orowa, Pawros anakne turano okay utar tura Papos wano atuytomotuye hine Panpuria mosir ta an Perga kotan ta arki: ayke, Yoannes anakne ne utar wano oman wa Yerusarem kotan ta hosipi.

Korka, ne utar anakne Perga sirikus wa Pisidia mosir ta an Antiok kotan ta arki; awa, sini toho ta uekari cise ta ahup wa rok nisa ruwe ne.

Orowa, tuytak newa uweinkarape oroaoytak okere ciki, uekari cise esapane utar anakne or ta teskar wa ene itak hi :— Irwak utar, utar kusu onisnisi itak an ciki, ye wa ikore yan, ari itak.

Orowa, Pawros as wa kotekparparu wa ene itak hi:— Israeru un utar newa Kamuy kooripak utar nu yan.

Tan Israeru un utar kor Kamuy anakne ci=kor ekasi numke nisa, ayne, Ecipt mosir ta riya rapoketa utar pasere, orowa, ri amunin ani ne mosir wano tura nisa ruwe ne.

Orowa, tu hotne pa utur ta ne nup or ta kosiratki.

Orowa, Kanaan mosir ta arwan uyrup isamka okere ciki, iwan pa ikasma tu hotne pa newa tu sine wan hotne pa utur ta, eykeskorope ne kusu ne mosir korpare nisa ruwe ne:

orowa, tap okaype okake ta ueinkar kur ne Samueru pakno koypisi utar a=kore.

Suy, okake ta, ne utar anakne Mosir Sikkasima kuni kur koramkor: ayke, Kamuy tu hotne pa uturu, Benyamin ikiri ta an kur ne Kis kor poho Sawros korpare nisa.

Orowa, Kamuy sinuma oyak ta ante ciki, ne utar sikkasima kuni ne Dabid hopunire; sinuma kusu Kamuy pawetesu ne yakka ki wa ene itak hi :— opittano okay Ku=irenka ki, Ku=kewtum kopakeat kur ne Yessay kor poho Dabid Ku=pa nisa, ari itak.

Tan kur kor santek or ta aewitaknup an koraci Israeru un utar kusu Kamuy anakne Yesu ari an rehe kor Kashiobiukip sanke nisa;

hoskino Sinuma ek etoko ta Yoannes anakne opittano okay Israeru un utar or ta yaykokatpak kuni paptisma ewpaskuma nisa ruwe ne.

Orowa, Yoannes anak yaykota ki kuni anpe ki rapoketa, ene itak hi :— Hunna ku ne ya ari eci=yaynu ya? Kuani anak Sinuma somo ku ne. Korka, inkar=an, en=os ek kur an, Sinuma kor cikiri eus ker pita kuni katap ku=eoripak an na, ari itak.

Irwak utar, Abraham sanike utar, sama ta, eci=tumke ta Kamuy koysitoma utar, tan kasiopiwki kusu an itak anakne un or ta a=sanke wa an ruwe ne.

Inanpe kusu ne yakun, Yerusarem un utar newa kor sapane utar anakne Sinuma hemhem, Kamuy to kesto ranke a=or-oytak wa an ueinkar utar kor haw hemhem, eranpewtek wa Sinuma koypisi hine katpakte kusu ne anpe ueomare nisa ruwe ne.

Orowa, rayke kuni ikkewehe a=nukar somo ki yakka ne utar anakne Sinuma arayke kuni kusu Pirato or ta koramkor nisa ruwe ne.

Orosama, Sinuma kusu ciesinnuye we an opittano okaype ueomare ciki, ne cikuni oro wano Sinuma ranke hine iyuruy or ta ante nisa ruwe ne.

Korka, Kamuy anakne ray hi oro wano Sinuma hetopo-siknure:

orowa, Gariraya oro wano Yerusarem pakno Sinuma turano arki utar or ta inne topo utur ta a=nukar, tane ne utar anakne Sinuma kusu utar or ta pawetesu ki utar ne ruwe ne.

Orowa, Kamuy anakne Yesu hetopo-siknure kusu ekasi or ta aki eytakamkire anpe ci=kor po utar kusu Sinuma ueomare ruwe ne, sekor an pirka sonko eci=nure as na;

ne anpe anak tu ikinne no an iyohayocis or ta ka ciesinnuye wa an koraci ne :— Aokay anakne Ku Poho E ne ruwe ne, tanto E hetukure as na.

Orowa, tewano poka, suy, muninpe or ta somo hosipi kuni ne, Kamuy ray hi oro wano Sinuma hetopo siknure kusu tap koraci ye :— Kuani anakne Dabid kor Askanne sonno an ap E kore as na, ari itak.

Inanpe kusu ne yakun, mosma an uske ta ka :— E=kor Askannep munin kuni somo E kore kusu ne, ani an itak ani ye ruwe ne kusu ne na.

Dabid anakne Kamuy sanniyo an koraci kor aynu ikiri or ta yaysieywankere okere okake ta, mokonnoye wa kor ekasi tura a=ante, orowa, muninpe nukar nisa ruwe ne:

korka, Kamuy hetopo siknure kur anakne muninpe somo nukar nisa.

Tanpe kusu, irwak utar, tanpe onnere yan, tan kur kusu eci or ta katpak tusare anpe ewpaskuma aki ruwe ne: sama ta,

Mose sanke tuytak ani eci utar a=owpekare eaykap opittano okaype kusu nen ne yakka eysokor ki kur anakne Sinuma ani a=owpekare ruwe ne.

Tanpe kusu, ueinkar oyna kampi kata a=nuye wa an ap ikineypeka eci or ta ika ek kuni ne yaytupare yan :—

Etunne ki utar; inkar hine iyokunnure wa isam yan; Inanpe kusu ne yakun, eci=okay toho ta sine iki p Ku=ki, Ne iki iki p nen ka eci or ta nure yakka, oar eci=eysokor somo ki kusu ne na.

Orowa, ne utar soyunpa ciki, ne okake an sini toho ta ne itak a=ye kuni koramkor nisa.

Ayke, uekarpa utar paye wa isam ciki inne no okay Yudea un utar newa Yudea un utar kor epakasi eysokor Kamuy kooripak utar anakne Pawros newa Barnabas osi arki: awa, ne utar ramma Kamuy irenka ta okay kuni onisnisi wa ye nisa ruwe ne na.

Orowa, ne okake an sine toho ta naanipunko maciya un utar opitta Kamuy itak nu kuni kusu uekarpa nisa.

Korka, Yudea un utar anakne ne poro topaha nukar ciki, ikoytupa a=esik wa Pawros ye oruspe ewtastasa hine koatca nisa ruwe ne.

Orowa, Pawros newa Barnabas anakne rametokkor no ye wa ene itak hi :— Iyotta hoskino Kamuy itak eci=orun a=nure kuni anpe anak aki kunip ne. Ayke, eci utar anakne ne anpe emaka wa otu sasuysir pakno an inotu uk kuni utar somo eci ne sekor esanniyo kusu, inkar=an, Oya uyrup orun ci paye as na.

Inanpe kusu ne yakun, Utarpa un kaspaotte wa ene itak hi :— Oya uyrup pekereka kusu Kuani e aste as, Mosir-kes pakno mosir-pa pakno kasiopiwki anpe e ki kuni kusu ne na, ari itak.

Orowa, Oya uyrup tapanpe inu ciki, yaykopuntek, ayke, Kamuy itak pasere: orowa, otu sasuysir pakno an inotu kusu aatte utar anakne eysokor nisa ruwe ne.

Orowa, Utarpa itak anakne opitta ne kotan sikapneka no sipiraspa nisa ruwe ne.

Korka, Yudea un utar anakne ne maciya ta okay a=oripak an aynukor siwentep utar newa esapane okkay utar onisnisi wa Pawros newa Barnabas ne kotan okewpa kuni epokpare nisa ruwe ne.

Korka, ne utar anakne maciya un utar epeka cikiri us koponci tuytuye wa, Ikoniom kotan ta arki.

Orowa, koykar utar anakne nupetne anpe newa Askanne Ramat ani a=esik nisa ruwe ne na.

Apostoro iki p oma kampi 14

Orowa, Ikoniom kotan ta ne utar anakne utura Yudea un utar kor uekari cise ta ahup, ayke, inne no okay Yudea un utar newa Herenes un utar eysokore pakno itak sanke nisa ruwe ne.

Korka, itakkasi okay Yudea un utar anakne Oya uyrup sarape ci=wkopoye wa ne irwak orun wenno iki re nisa ruwe ne.

Tanpe kusu, ohonno ne kotan ta riya wa rametokkor no Utarpa kusu ye, ayke, Sinuma anakne ne utar kor teke ani siros newa iyokunnure anpe a=kir hine kor irenka kusu an itak kusu pawetesu ki nisa ruwe ne.

Korka, ne maciya un inne utar anakne a=ewkopi an; nimara anakne Yudea un utar turano okay, nimaraha Apostoro utar tura ko-okay ruwe ne.

Orowa, Oya uyrup newa Yudea un utar newa kor esapane utar tura wenno iki wa suma kopiyekar kusu kopiwki kuni anpe an ciki,

ne utar eraman wa Rukaonia, Rustra newa Derbe ari a=ye maciya hemhem, ne okari ta okay kotan ta hemhem kokira:

awa, ne uske ta pirka sonko ewpaskuma nisa ruwe ne.

Orowa, cikiri katcak, kor hapo honi wano her wa ramma somo apkas an kur a kane an.

Ne kur anakne Pawros itak siri an i nu: ayke, sinuma orun Pawros anakne osikkurkote hine kasiaopiwki kuni kusu an eysokor hi kor wa an anpe nukar ciki, ruy hawe ani; — E cikiri kata owpekano as yan, — sekor itak.

Ayne, sinuma matkosanu wa apkas nisa ruwe ne.

Orowa, inne utar anakne Pawros iki anpe nukar ciki, hawe aste wa Rukaonia un itak ani, — Aynu nokaha kor wa Kamuy utar un orun rap wa okay na, — ari itak.

Orowa, Zeus ani Barnabas rékore, ayke, Hermes ani Pawros rékore nisa, sinuma anakne itak sapanekur ne ruwe ne kusu ne na.

Orowa, ne maciya samake ta an Zeus or ta yaysieywankere kur anakne peko newa nonno-muy apa or ta kor wa ek hine inne utar turano yanke kuni a=ramu.

Korka, apostoro utar ne Barnabas newa Pawros anakne ne anpe nu ciki, kor mipi yaspa wa inne utar tum ta ahup hine hawe aste wa ene itak hi :—

Nispa utar, hemanta kusu tapanpe eci=ki ya? Ci utar ne yakka eci utar koraci sinep ne an oype kor utar ci ne, ayne, pirka oruspe eci=nure kuni utar ci ne, eci utar tap okay raka i=sanpe oyak ta ante wa kanto newa toytoy newa atuy newa or ta okaype opitta kar i=su Kamuy orun eci hosarire kuni ki utar ci ne:

Sinuma anakne opittano okay mosir uyrup yaykota renkayne kor ruhu ta apkas kuni mosmano ante nisa ruwe ne.

Yakka, Yaykota kusu pawetesu isam no ki somo ki, inanpe kusu ne yakun, Sinuma pirka p ki wa kanto wano apto kore hene ki nuye an no paha kore hene ki, sama ta, aep ani hene yaykopuntek anpe ani hene eci=kor sanpe sikte nisa ruwe ne, ari itak.

Orowa, tapan itak ani ayne-ayne hokanpa no ne utar ne yankep iteki oro ta yanke kuni iki nisa ruwe ne na.

Korka, Antiok newa Ikoniom kotan wano Yudea un utar ne kotan orun arki: orowa, inne utar onisnisi okere ciki suma ari Pawros kopiyekar, awa, sinuma ray okere ari kuni ramu kusu ne maciya wano ninpa wa paye.

Korka, i okari ta koykar utar roski wa okay rapoketa, sinuma hopuni wa maciya ta ahun: orowa, ne simke toho ta Barnabas tura Derbe kotan ta arpa nisa ruwe ne.

Awa, ne maciya or ta pirka sonko ewpaskuma okere ciki, sama ta, inne koykar utar kar okere ciki, Rustra newa Ikoniom newa Antiok kotan ta hosippa, ayne, koykar utar kor ramat tumasnure hine ne

eysokor hi ta ramma okay kuni onisnisi hemhem ki, sama ta, inne no okay aeramcuptekpe akus wa Kamuy mosir ta ahup kuni etokos ruwe ne ari an anpe nure nisa ruwe ne.

Orowa, opittano okay karisia oske ta ne utar kusu ekasi a=tek-numkere hene ki, somo ramnu ti wa inonno-itak ki okere ciki, kusu eysokor Utarpa orun iko-ante nisa ruwe ne.

Orowa, Pisidia kotan akus wa ne utar Panpuria kotan kosirepa.

Awa, Perga kotan ta itak ye okere ciki, Attaria kotan ta sap;

orowa, a=ueomare okere moni ki kuni kusu Kamuy irenka or ta a=korpare hi ta oro wano hopunpa kotan Antiok kotan orun atuytomotuye nisa ruwe ne.

Ayke, arki wa karisia uwekarpare ciki, turano Kamuy ikici opittano okaype hemhem, Oya uyrup kusu eysokor hi kuni an apa Sinuma maka oruspe hemhem ye wa nure nisa ruwe ne.

Orowa, irukay somo ne no ne utar anakne koykar utar tura riya nisa ruwe ne na.

Apostoro iki p oma kampi 15

Orowa, Yudea mosir wano okay utar anakne sap wa epakasnu hine ene itak hi :— Mose oma puri koraci okarituye puri a=kore somo ki yakanak ne kasiaopiwki eaykap ruwe ne.

Orowa, Pawros newa Barnabas anakne ne utar tura sawre somo ne an upawkoyki anpe newa uwepekennu anpe ki ciki, Pawros newa Barnabas anakne mosma okay utar tura Yerusarem kotan ta hemespa wa tapan upahunara a=rap kusu apostoro utar newa puresputeros utar or ta inu kuni kusu a=esanniyo nisa ruwe ne.

Tanpe kusu, ne utar anakne karisia un utar an kuskeray a=payere kor, Poynekia newa Samaria kotan ta Oya uyrup hosari anpe ye: orowa, opittano okay irwak utar nupetnere nisa ruwe ne na.

Orowa, Yerusarem kotan ta arki ciki, ne karisia newa puresputeros utar newa apostoro utar oro wano auk, ayke, turano Kamuy iki opittano okaype nure nisa ruwe ne na.

Korka, Parisee ikiri un okay eysokor utar anakne hopunpa wa okarituye puri a=kir wa Mose tuytak asikasimare kunip ne, ari itak.

Orowa, apostoro utar newa puresputeros utar anakne tapanpe esanniyo kusu uekarpa.

Ayke, poronno upawkoyki okere ciki, Petros hopuni wa ne utar oro ta ene itak hi :— Irwak utar, etoko ta Kamuy anakne eci=tumuke wano en=numke wa Oya uyrup utar pirka sonko oma itak nu hine eysokor kuni ne ki nisa sekor anpe eci=eraman ruwe ne.

Orowa, kewtum eraman Kamuy anakne ne utar kusu pawetesu ki wa, un orun koraci, ne utar or ta ne yakka Askanne Ramat kore nisa ruwe ne;

ayke, ne utar newa ci utar kusu sinnayno are somo ki no eysokor hi ani kor kewtura askannere.

Tanpe kusu, tane hemanta kusu eci utar anakne ci=kor ekasi ne yakka ci utar ne yakka sey eaykap no an rekuci orunpe koykar utar kor rekuci e=wn wa Kamuy koramnukar ruwe he an?

Korka, ne utar koraci, ci utar ne yakka Utarpa ne Yesu kor irenka an kuskeraypo kasiaopiwki kusu ne na ari ci eysokor ruwe ne, ari itak.

Orowa, ne inne utar anakne mo no okay; ayke, ani Oya uyrup ututta Kamuy kar siros newa iyokunnure iki p ne utar oro ta Barnabas newa Pawros ye anpe inu kor an nisa ruwe ne.

Orowa, ye okere ciki, Yakob ese wa ene itak hi :— Irwak utar en=orun inu wa en=kore yan:

Kamuy anakne hoskino Oya uyrup oro ta ek wa yaykota kor rehe kusu ne utar tumuke wano utar uk kuni oruspe Simeon un nure nisa ruwe ne.

Orowa, uweinkarape oma itak tane kopakeat ruwe ne; ene ciesinnuye wa an :—

Tap okaype an okake ta Ku=hosipi wa Dabid kor horak wa an kas kanna Ku=kar; Ne awente usi kanna Ku=kar, Ayne, ne anpe aste kusu ne na:

Tanpe anakne oyokane wa okay utar, sama ta, Kasi ta Ku=rehe a=ye Oya uyrup utar Utarpa hunara kuni kusu an anpe ne.

Sekor, mosir heasi wano tap okaype eramante Utarpa ye ruwe ne.

Tanpe kusu, Oya uyrup tum ta Kamuy orun hosari utar somo ciwkopoyere yak pirka kuni ku=ramu:

korka, ne utar anakne potoki icakkerep hemhem, hoiyop hemhem, rekuci anunpap hemhem, kem hemhem somo ekottanu kuni ne orun teskar wa ye kuni ku=esanniyo ruwe ne.

Inanpe kusu ne yakun, huskone okay ikiri wano opittano okay maciya upsotta Mose ewpaskuma utar okay, sini toho ranke uekari cise ta a=or-oytak wa an ruwe ne kusu ne na, sekor itak.

Tap oro wano apostoro utar newa puresputeros utar opittano karisia un utar tura, turano ikici utar tumuke wano aynu utar numke wa Pawros newa Barnabas tura Antiok kotan orun payere kuni pirka kunak yaynu, ayke, irwak tum ta okay pase utar ne Barsabas ani a=ye Yudas newa Siras a=numke nisa ruwe ne:

awa, ne utar ani ene ene nuye nisa, — Apostoro utar newa puresputeros utar anakne Antiok newa Suria newa Kirikia kotan ta okay Oya uyrup wano okay irwak utar or ta, rankarap an na:

un oro wano paye an utar anakne itak ani eci ciwkopoyere hine eci=kor ramat utumasire nisa ruwe ne sekor ci nu ruwe ne kusu; ne utar anakne un oro wano somo a=kaspaotte ruwe ne na;

tanpe kusu, ci utar anakne sine kewtum kor wa ukoramkor okere kusu utar numke wa ci=kor omap an Barnabas newa Pawros tura eci=orun omante kuni pirka kunak ci yaynu nisa,

ne utar anakne ci=kor Utarpa ne Yesu Kiristo kor rehe kusu kor inotu eyayotupekare somo ki nisa ruwe ne.

Tanpe kusu, Yowdas newa Siras payere as, ayke, ne utar ne yakka yaykota paro ani tap okay oruspe eci=nure kusu ne na.

Inanpe kusu ne yakun, tap okay an kuni kusu ne anpe mosma an poro asikerep ani somo eci=sikere kuni Askanne Ramat or ta ne yakka, un or ta ne yakka pirka kunak a=ramu;

ne a=rap anak, potoki or ta ayankep hemhem, kem hemhem, rekuci anunpap hemhem, hoiyop hemhem somo ekottanu anpe ne; tap okaype kusu eci=yaykota ekottanu somo ki ciki, eci kusu pirka ruwe ne. Ratcitarano okay yan.

Tanpe kusu, ne utar anakne a=payere okere yakun, Antiok kotan ta sap; ayke, inne utar uwekarpare ciki, ne kampi korpare.

Orowa, ne anpe a=or-oytak ciki, ne omaoma anpe kusu nupetne ruwe ne.

Orowa, Yowdas newa Siras anakne yaykota ueinkar utar newa inne itak ani irwak utar onisnisi hemhem ki tumasnure hemhem ki nisa ruwe ne.

Awa, an pakihi utur ta ne kotan ta okay ciki, orowano a=tes-kar irwak utar orun i=tom an no a=hosippare.

Korka, Pawros newa Barnabas anakne Utarpa itak epakasnu hene ewpaskuma hene ki kusu Antiok kotan ta riya, suy, mosma okay inne utar ne yakka tura ruwe ne.

Orowa, an toho okake an kor, — Or ta Utarpa itak ci ewpaskuma maciya pisno orun paye as hine irwak utar hotanukar wa nekona ikici wa okay ya nukanro, ari Pawros anakne Barnabas or ta ye nisa ruwe ne.

Orowa, Barnabas anakne Markos ari an rehe ani a=rékore Yoannes ne yakka tura kuni ramu.

Korka, Pawros anakne panpuria kotan ta an hi ta ne utar ekohopi wa hosipi hine turano ikici somo ki kur turano arpare anpe pirka somo ne sekor ramu.

Ayne, utaspa siw upaekoyki anpe hopuni, ne utar uwekopi pakno ne ruwe ne, orowa, Barnabas anakne Markos tura wa Kupros orun atuytomotuye wa paye;

korka, Pawros anakne Siras numke, ayke, irwak utar ani Utarpa kor irenka or ta aykoante wa paye nisa ruwe ne.

Orowa, sinuma karisia tumasnure wa Suria newa Kirikia kotan kus nisa ruwe ne na.

Apostoro iki p oma kampi 16

Orowa, sinuma Derbe newa Rustra kotan or ta ne yakka ek nisa: ayke, inkar=an, eysokor siriki an sine Yudea un siwentep kor okkay poho Timoteos ari an rehe kor koykar kur an, koro ta, kor mici anakne Herenes un kur ne ruwe ne na.

Ne kur anakne Rustra newa Ikoniom kotan ta okay irwak utar tum ta pirka assuru a=kore kur ne ruwe ne.

Pawros anakne sinuma itura rusuy: ayke, ne kotan ta okay Yudea un utar kusu sinuma uk wa okarituye puri kire nisa: kor mici anakne Herenes un kur ne sekor opittano okay utar eraman nisa ruwe ne kusu ne na.

Orowa, okay maciya akus wa paye rapoketa, apostoro utar newa Yerusarem kotan ta okay puresputeros utar esanniyo ipawetenke a=sikkasmare kuni ne or ta korpare nisa ruwe ne.

Tanpe kusu, karisia un utar anakne eysokor hi kusu atumasnure, ayke, to pisno awinnere nisa ruwe ne na.

Orowa, ne utar purikia newa Garatia kotan kus, Asia mosir ta itak nure kuni Askanne Ramat oro wano ahattoki nisa ruwe ne kusu ne na;

ayke, Musia kotan ehanke no arki ciki, Bitunia kotan orun paye kuni a=ramu nisa; awa, Yesu kor Ramat ramuosma somo ki nisa ruwe ne;

ayne, Musia akus ciki Troas kotan ta sap.

Orowa, an noske ta Pawros or ta anukarape an; Makedonia mosir un kur sinen as hine orun koramkor siriki an wa un kaopiwki wa un kore, ari an itak ani itak nisa.

Ayke, sinuma tan anukarape nukar ciki, nani ci utar Makedonia mosir ta paye as kuni hunara, ne utar or ta pirka sonko ewpaskuma kuni ne Kamuy un nisuk sekor esanniyo as nisa ruwe ne kusu ne na.

Tanpe kusu, kaya rir wa kuwanno atuy-tomotuye hine Samotrake kotan ta ek, orowa, ne simke topo ta Neaporis kotan ta sirepa; orowa, ne i wano Piripoy kotan ta ek,

ne a=rap anak Makedonia mosir ta an maciya ne, ne kotan un atpake an usi ne, a=tupte utar kor pe ne ruwe ne: ayke, an toho uturu ne maciya ta riya as nisa ruwe ne na.

Orowa, sini topo ta ne maciya apa osoyne as wa inonno-itak kuni kusu an ari a=yaynu pet sam ta an usike orun paye as nisa ruwe ne; ayke, rok as hine uekarpa wa okay siwentep utar or ta itak nisa ruwe ne.

Orowa, murasaki senkaki e=hok Tuateyra mosir ta an maciya un Rudia ari an rehe kor siwentep an, sinuma anakne Kamuy koonkami kur ne, ayne, un orun nu nisa ruwe ne na: ne siwentep Pawros ye itak kusu ikokanu kuni ne Utarpa anakne sanpe maka nisa ruwe ne.

Orowa, sinuma anakne kor cise un utar tura paptisma a=kore okere ciki, un koramkor wa ene itak hi :— Kuani anakne Utarpa kusu ikipniwkes kur ku ne ari eci=esanniyo ciki, ku=kot cise ta ahup hine riya wa en=kore ani itak. Orowa, sinuma siyuppa no néno ki nisa ruwe ne.

Orowa, inonno-itak ki kuni usike orun paye as hi ta anakne, tusu ki wa kusu kor nispa utar poronno e=pirkare pon itak ki ramat sikatkare sine matkaci un etunankar nisa ruwe ne.

Awa, sinuma anakne Pawros newa un osi ek wa hawe aste hine ene itak hi :— Tan utar anakne Iyotta Rikun Kamuy kor ussiw ne utar ne, eci utar kusu kasiciopiwki kuni ruhu assuru aste utar ne ruwe

ne, ari itak. Inne toho utur ta sinuma néno ki nisa ruwe ne. Korka, Pawros anakne sino yayramkoyki wa kusu hosari hine ne ramat or ta ene itak hi :— Yesu Kiristo kor rehe an kuskeray ne kur oro wano oasin kuni e kaspaotte as na, ari itak. Ayke, ne pakihiketa ne anpe oasin nisa ruwe ne.

Orowa, ani aeyayepirikare kunip anakne oasin wa isam ari an anpe ne siwentep kor nispa utar nukar ciki, Pawros newa Siras kisma hine eiyok usike ta okay esapane utar orun ninpa,

ayke, tono utar or ta itura yakne ene itak hi :— Tan utar anakne Yudea un utar ne, awa, sino a=kor maciya ciwkopoyere ruwe ne;

sama ta, Roma un utar ci ne, ayne, uk hene sikkasima hene ki kuni hatto an puri aste ruwe ne, sekor itak.

Orowa, inne utar hopunpa wa ne utar kopiwki: ayke, tono utar i=mipihi a=sospa wa sirkik kuwa ani akokik kuni kaspaotte nisa ruwe ne.

Orowa, poronno akosirikik okere ciki, upakasnu cise ta iyahupte, ayke, ne cise punki anakne irammakaka sikkasima kuni kaspaotte nisa ruwe ne na:

awa, néno a=kaspaotte kusu upakasnu cise onnayke an tumpu ta ahupte hine kor cikiri cikuni or ta irammakaka kote nisa ruwe ne.

Korka, an noske pak ta Pawros newa Siras anakne Kamuy or ta inonno-itak hemhem ki sinotca-ipehe sinotca hemhem ki siriki wa okay an, awa, okay a=pakasnu utar ne anpe inu kor an;

ayke, ekuskonna poro sirsimoye an, ne upakasnu cise asamaha amoymoykere pakno an ruwe ne: orowa, nani apa-us ta opitta makke; sama ta, opittano okay utar kor atupepeok-tep a=pita nisa ruwe ne.

Orowa, upakasnu cise punki anakne a=mososo wa an wa upakasnu cise apausta makke wa an siri nukar ciki, a=pakasnu utar kira wa isam kuni ramu kusu, kor ranke tam etaye hine yayrayke etokooyki ruwe ne.

Korka, Pawros anakne ruy haw ani hawe aste wa ene itak hi :— Iteki yayewente yan: ci utar opitta teta okay ruwe ne kusu ne na, ari itak.

Orowa, sinuma sune a=kor wa ek kuni hawe aste, ayke, a=oterke ahun wa

isitoma kusu kotususatki hine Pawros newa Siras kotpokta sirkamu, orowa, ne utar soyunpare wa ene itak hi :— Nispa utar, kasiaopiwki kuni ne nekona ku=ki yak pirka ya?

Orowa, ne utar ene itak hi :— Utarpa ne Yesu eysokor yan, yakun e kasiciopiwki kusu ne, eani newa e=kor uni un utar tura, ari itak.

Orowa, sinuma newa kor uni ta opittano okay utar orun ne utar anakne Utarpa kusu an itak ye nisa ruwe ne.

Ayke, an noske ne epakihiketa sinuma ne utar uk wa kor sirkik piri huraye; orowa, nani sinuma anakne opittano okay kor utar tura paptisma a=kore.

Sama ta, kor cise orun ne utar tura wa kotpokta aep ante, orowa, Kamuy eysokor kusu, opittano okay tor uni un utar turasi no yaynucattek nisa ruwe ne.

Korka, tokap ne ciki tono utar anakne uytek utar teskar hine ene itakte hi :— Ne utar honnere yan.

Orowa, ne upakasnu cise punki anakne ne itak Pawros nure wa ene itak hi :— Eci utar a=honnere kuni tono utar teskar sonko ek na: tanpe kusu i=tom an no soyunpa wa en=kore, ari itak.

Korka, oro ta Pawros ene itak hi :— Roma kotan un utar ci ne, awa, ne utar anakne un kokatpakte somo ki no a=nukar no un sirkik hemhem ki upakasnu cise ta un ahupte hemhem ki nisa; ayke, tane arorkisneno un soyunpare ruwe he an? si an no somo; korka, ne utar yaykota arki hine un soyunparero, ari itak.

Orowa, awitek utar anakne tono utar orun tap oruspe nure nisa: awa, Roma kotan un utar ne sekor anpe ne utar inu ciki, isitoma ruwe ne;

ayke, arki wa koramkor nisa ruwe ne; orowa, soyunpare ciki ne kotan wano paye kuni onisnisi nisa ruwe ne.

Orowa, upakasnu cise wano soyunpa ciki Rudia uni un ahup: ayke, irwak utar nukar yakun onisnisi wa paye nisa ruwe ne na.

Apostoro iki p oma kampi 17

Orowa, ne utar anakne Anpiporis newa Aporonia kotan akus okere ciki, Tessaronika kotan a=kosirepa; ne kotan ta Yudea un utar kor uekarpa cise an:

orowa, Pawros anakne ramma an puri koraci, ne utar orun ahun, ayke, re sini toho pakno Kamuy kampi-sos kor wa turano ewkoyupetere,

awa, Kiristo anakne ayayramsitnere wa ray i oro wano hetopo-siknu kuni kusu an ap ne ari an a=rap pita wa ye: sama ta, eci=orun ku=ewpaskuma Yesu anakne ne Kiristo ne sekor ye nisa ruwe ne na.

Orowa, okay serke utar a=eysokor wa Pawros newa Siras tura ko-okay; Kamuy ko-oripak Herenes un inne utar newa moyo somo ne okay pase siwentep utar ne yakka ki ruwe ne.

Korka, Yudea un utar anakne eyaytunnap ki wa kusu nupan wenpe ikici utar kor wa topaha utar uwekarpare hine ne maciya ta sakayo hopunire; ayke, Yason kor cise kopiwki wa utar or ta sinuma utar soyunpare kuni hunara ruwe ne.

Orowa, somo a=nukar ciki, maciya esapane utar kotpok orun Yason newa okay irwak utar ninpa wa arki hine ene hawe aste hi :— Mosir uyrup kuttoko nere utar teta ne yakka arki wa okay;

awa, Yason anakne ne utar uyna: ayke, ne utar opitta Kaysaros ipawetenke oterke wa — Mosma an Mosir Esapane kur ne Yesu an — ari itak siriki wa okay ruwe ne, ari itak.

Orowa, topaha utar newa ne maciya esapane utar tap oruspe nu ciki ci=wkopoye ruwe ne.

Orowa, Yason newa mosma okay utar oro wano aekuwakore p auk ciki honnere nisa ruwe ne.

Orowa, nani irwak utar anakne ancikar ta Beroya kotan orun Pawros newa Siras payere; awa, ne kotan a=kosirepa ciki Yudea un utar kor uekarpa cise ta ahup.

Ayke, ne kotan un utar anakne irenka an kewtura sanke wa ne itak uk, ayne, ne oruspe ene ani ne ya inkar kuni ne to pisno Kamuy kampi-sos uwante nisa ruwe ne kusu, Tessaronika un utar kasuno nupur utar ne ruwe ne.

Tanpe kusu ne utar inne no eysokor; suy, aynukor Herenes un siwentep utar ne yakka, moyo somo ne okay okkay utar ne yakka eysokor nisa ruwe ne na.

Korka, Pawros anakne Beroya kotan ta ne yakka Kamuy itak assuru aste wa an siri Tessaronika kotan ta okay Yudea un utar inu ciki, ne kotan ta ne yakka arki wa inne topaha utar ciwkopoyere hine utumasire nisa ruwe ne.

Awa, nani irwak utar anakne atuy-sam pakno orun arpa kuni ne Pawros omante: orowa, Siras newa Timoteos anakne naa ne kotan ta riya.

Korka, Pawros tura utar anakne Atens kotan pakno sinuma tura: ayke, Siras newa Timoteos anakne tunasno sinuma oro ta arki kuni a=kaspaotte an irenka a=kore ciki, ne utar nani paye nisa ruwe ne.

Orowa, Pawros anakne Atens kotan ta ne utar arki kuni ehuy wa an siri rapoketa, ne maciya anak potoki ani a=esik wa an i nukar ciki, oske un kor kewtura aparaparasere.

Awa, sinuma Yudea un utar newa Kamuy ko-oripak utar tura uekarpa cise ta hene, sama ta, or ta arki utar tura e=hok uske ta hene kesto ranke ewkoyupekere nisa ruwe ne.

Orowa, Stoik newa Epikuria un utar kor epakasi kusu eramus an utar anakne sinuma etunankar. Ayke, Tan patacinne kur hemanta itak ani itak sanke kuski ya? ari itak utar okay: suy, sinuma anakne Oya Kamuy assuru aste kur ne kotom an, ari itak utar ka okay: Sinuma anakne Yesu newa hetopo-siknu anpe ewpaskuma ruwe ne kusu ne na.

Orowa, ne utar anakne sinuma kisma wa Areo nupuri ta tura hine ene itak hi :— E ye tan a=siri epakasi nekona anpe ne ya? un nure wa un kore.

Inanpe kusu ne yakun, aokay anakne usa okay oya oruspe assuru aste kor an: tanpe kusu, tap oruspe ikkewehe ci nu rusuy ruwe ne.

(Opittano okay Atens un utar newa ne kotan ta riya utar anakne a=siri oruspe nure hene ki inu hene ki patek ramma kane ikici ruwe ne kusu ne na).

Orowa, Pawros anakne ne Areo nupuri tum ta as wa ene itak hi :— Atens kotan un okkay aynu utar, nep ne yakka kusu eci utar anakne Kamuy ko-oripak kaspa utar eci ne kuni ku=nukar.

Inanpe kusu ne yakun, ku=apkas rapoketa or ta eci=ko-onkami okaype ku=inkar ciki, — Aeramuskari Kamuy kusu—ani an itak ani kasi ta a=nuye wa an Yanke set ku=nukar nisa ruwe ne kusu ne na. Eranpewtek no eci=koonkami anpe kuani eci=nure as na.

Inki-mosir newa or ta okaype opitta kar Kamuy anakne, Sinuma anak, kanto newa mosir newa kor Utarpa ne wa kusu, teke ani a=kar cise ta osiroma somo ki;

suy, Sinuma anakne nep ka eysiramne koraci, aynu teke ani aeyaysieywankere eaykap pe ne ruwe ne; Sinuma yaykota anakne opittano okay utar or ta inotu hemhem, heysepa hemhem, nep ne yakka hemhem korpare ruwe ne kusu ne na; orowa,

mosir epitta ko-osiroma kuni ne sinen oro wano pisno okay mosir uyrup kar, ayke, ne utar okay kuni pakihi hemhem osiroma kuni usike hemhem esanniyo nisa ruwe ne;

Sinuma anakne pisno okay ci utar oro wano e=hankeko no an somo ki a yakka, ne utar Kamuy hunara wa Sinuma kusu sitenpatenpa hine pa kuni anpe ne;

ci utar anakne Sinuma or ta i=su hemhem ki, moymoyke hemhem ki, an katuhu kor hene ki ruwe ne kusu ne na; yaykota eci=kor yukar ki utar ye hi koraci :— Ci utar anakne Sinuma kor santek ci ne ruwe ne na.

Tanpe kusu, Kamuy kor santek utar ci ne ruwe ne kusu, Kamuy anakne aynu ramepakari wa yaynu kusu esinnuye konkani hene, sirokani hene, suma hene ne kuni a=esanniyo kunip somo ne ruwe ne.

Tanpe kusu Kamuy ne eramsak an pakihi emosma no ante nisa; korka, tane anak ney ta okay yakka opittano okay utar yaykokatpak kuni kaspaotte ruwe ne:

Sinuma anak esanniyo okere aynu ani owpekano inki mosir uyrup koypisi kuni toho atte nisa ruwe ne kusu ne na; ayke, Sinuma anakne ne kur ray i oro wano hetopo-siknure hi ani an anpe ani opittano okay utar kusu ne a=rap sonnere nisa ruwe ne na.

Ne utar anakne ray i oro wano hetopo-siknu oruspe nu ciki, e=oya itak utar ka okay; korka, mosma okay utar anakne — Tap oruspe kusu kanna-suye orun ci nu kusu ne na, ari itak.

Tanpe kusu, Pawros anakne ne utar tumuke wa oman.

Korka, an utar anakne sinuma turano ko-okay wa eysokor: ne utar tumke ta Areo nupuri un Dionusios ka an, orowa, Damaris ari an rehe kor sine siwentep an, sama ta, ne utar tura mosma utar okay ruwe ne na.

Apostoro iki p oma kampi 18

Tap oruspe hetuku okake ta sinuma anakne

Atens wano arpa wa Korintos kotan ta ek. Awa, nahun Itaria kotan wano ek Pontikos uyrup un Akura ari an rehe kor Yudea un kur, kor maci Priskira tura nukar nisa ruwe ne; opittano okay Yudea un utar Roma kotan wano paye kuni ne Krawdios kaspaotte nisa ruwe ne kusu ne na: ayke, ne utar or ta sinuma ahun nisa ruwe ne;

orowa, sinuma anakne ukoraci an moni kusu iki kur ne wa kusu, turano rewsi hine iki nisa ruwe ne; iki kuni kusu an moni anakne kas kar pe ne ruwe ne kusu ne na.

Orowa, sinuma sini toho ranke uekarpa cise ta ewkoyupekere wa Yudea un utar ne yakka Herenes un utar ne yakka eysokore kuni ki nisa ruwe ne.

Korka, Siras newa Timoteos anakne Makedonia kotan wano sap ciki itak ani Pawros a=kir wa Yesu anakne Kiristo ne sekor Yudea un utar or ta pawetesu ki.

Orowa, ne utar anakne esisi wa koatca yakun, sinuma kor raypi tuytuye wa ene itak hi :— Eci=kor kem anakne yaykota eci=kor sapa kata an na; Kuani anakne tur-sak pe ne: tewano Oya uyrup orun ku=oman kusu ne na.

Orowa, sinuma oman wa Titos Yustos ari an rehe kor sine aynu kot cise ta ahun, ne kur anak Kamuy ko-onkami kur ne, kot cise anakne ne uekarpa cise samake ta an ruwe ne.

Orowa, ne uekarpa cise esapane kur Krispos anakne kor cise un utar opitta turano Utarpa eysokor nisa ruwe ne; sama ta, Korintos kotan un inne utar nu wa eysokor, ayne, paptisma a=kore nisa ruwe ne.

Orowa, ancikar ta Utarpa anakne anukarape ani Pawros or ta ene itak hi :— Iteki isitoma, korka itak wa iteki mo no an yan:

Kuani anakne e turano an, orowa, e iwente kusu inan kur ne yakka somo e kopiwki kusu ne: tan maciya ta inne utar ku=kor ikiri an ruwe ne kusu ne na, sekor itak.

Orowa, sinuma tu pa e emko ne hi ta riya hine ne utar tum ta Kamuy itak epakasnu nisa ruwe ne na.

Orowa, Gario anakne Akaya kotan epunkine wa an rapoketa, Yudea un utar sine-ikinne Pawros kopiwki kusu hopunpa, ayke, koypisi set kotcake un sinuma tura wa ene itak hi :—

Tan kur anakne tuytak néno an somo ne no Kamuy ko-onkami kuni ne utar onisnisi ruwe ne.

Korka, Pawros tane paro maka kusu ne hi ta, Gario anakne Yudea un utar orun ene itak hi :— Yudea un eci utar, tap oruspe anakne sonno newa ci=kokatpak hene wen hoiyop hene kusu an anpe ne yakanak ne eci=orun ku=inu yak pirka ruwe ne, a korka:

eci=kor itak hene, rehe hene, yaykota kor tuytak hene kusu an upahunara anpe ne yakne, eci utar yaykota ne anpe esanniyo yan; tuan anak néno okay ouspe kusu somo toypisi ki kusu ne kuni ku=ramu.

Orowa, sinuma anakne ne utar koypisi set wano okewpa nisa ruwe ne.

Ayke, ne utar anakne uekarpa cise esapane kur Sostenes kisma kane, koypisi set kotcake ta sirkik nisa ruwe ne. Awa, Gario anakne tap okay oruspe kusu iteki ekottanu nisa ruwe ne.

Orowa, Pawros anakne naa inne toho ta ne kotan ta rewsi ciki, irwak utar kouwetutkopak hine Siria mosir ta oman kuni atuytomotuye nisa, Priskira newa Akura sinuma turano paye nisa ruwe ne; sinuma aewitaknup an kusu Kenkrea kotan ta sapa memke nisa ruwe ne.

Ayke, ne utar Epesos kotan ta kosirepa, awa, ne kotan ta ne utar hoppa: korka, sinuma yaykota ne uekarpa cise ta ahun wa Yudea un utar tura ewkoyupekere nisa ruwe ne.

Orowa, naa ohor no ne kotan ta riya kuni akorarakoro ciki, somo ramuosma;

korka, sinuma uwetutkopak ki, ayne, Kamuy renkayne an ciki suy eci=orun ku=hosipi kusu ne ari itak kor, Epesos kotan wano atuytomotuye wa oman nisa ruwe ne.

Orowa, sinuma Kaysarea kotan ta yan yakun, hemesu wa ne karisia korankarap, orowano, Antiok kotan ta san.

Ayke, ne kotan ta an pakihi uturu rewsi, orowano oman, awa, Garatea newa Purigia mosir ikiri an no akus wa koykar utar tumasnure nisa ruwe ne.

Orowa, Ariksandria un ikiri an eramus kur ne Aporos ari an rehe kor sine Yudea un kur anakne Epesos kotan ta ek; Sinuma anakne Kamuy kampi-sos kusu kiroroasnu kur ne.

Tan kur anakne Utarpa ruhu kusu paro ani a=epakasnu okere ruwe ne; awa, sinuma ramat sesek wa owse Yoannes kore paptisma eraman hine Yesu kusu an oruspe kusu irammakaka ye hemhem ki, epakasnu hemhem ki nisa ruwe ne: sinuma anakne rametokkon.

no ne uekarpa cise ta itak heasire. Korka Priskira newa Akura anakne sinuma nu ciki auk wa naa irammakaka sinuma oro ta Kamuy ruhu pita nisa ruwe ne.

Orowa, sinuma Akaya kotan orun kus wa oman kuni a=ramu ciki, irwak utar anakne sinuma rek, orowa, auk kuni ne koykar utar orun kampi omante nisa ruwe ne: ayke, ek ciki, sinuma anakne Kamuy irenka kusu eysokor utar poronno ikasiw nisa ruwe ne:

inanpe kusu ne yakun, sinuma siarikiki no Yudea un utar tura paekoyki wa annokar, anu no Kamuy kampi-sos ani Yesu anakne Kiristo ne sekor nukare ruwe ne na.

Apostoro iki p oma kampi 19

Orowa, Aporos anakne Korintos kotan ta an rapoketa, Pawros pena un kotan kus wa Epesos kotan ta ek,

ayne, okay koykar utar nukar: orowa, oro ta sinuma ene itak hi :— Eci=eysokor ki hi ta anakne Askanne Ramat a=kore nisa ruwe he an? oro ta ne utar ene itak hi :— Somo, Askanne Ramat an a hi seenne ci nu ap, sekor itak.

Yakun, nep oro ta eci paptisma a=kore an a? Yoannes kore paptisma oro ta a=kore na, ari itak.

Orowa, Pawros ene itak hi :— Yoannes anakne yaykokatpak kusu an paptisma kore, ayke, i osi ek kur ne anpe anak, Yesu ne ruwe ne, eysokor kuni ne utar or ta ye nisa ruwe ne.

Orowa, ne utar anakne tap oruspe nu ciki, Utarpa ne Yesu kor rehe or ta paptisma a=kore nisa ruwe ne.

Awa, ne kata Pawros anakne tekehe ante yakun, Askanne Ramat ne utar kasike ta ek, ayke, usa an itak ani ye hemhem ki, ueinkar hemhem ki nisa ruwe ne.

Ne utar piski hi anakne tun ikasma wa niw ehanke ruwe ne na.

Orowa, sinuma anakne uekarpa cise ta ahun, ayke, re cup utur ta rametokkor no itak ki, awa, paekoyki hine Kamuy mosir kusu an oruspe kusu onisnisi nisa ruwe ne.

Korka, serke an utar anakne kewtum niste wa itakkasi hine topaha kotcake ta ne Ruhu kusu wenno ye kor okay ciki, sinuma ne utar wano oman, ayke, koykar utar sinnayno are, orowa, to pisno Tirannos kor epakasnu usi ta paekoyki nisa ruwe ne na.

Tanpe anakne tu pa utur ta a=kip ne; tanpe kusu, Asia mosir ta osiroma utar opitta Yudea un utar hene, Herenes un utar hene, Utarpa itak nu nisa ruwe ne.

Orowa, Kamuy anakne Pawros teke ani makankane an kiroro an iki p ki nisa:

sinuma oro wano pon senkaki hene, maytari hene, siyeyepa utar oro ta a=omante, yakne, tasum isam hemhem ki, wen ramat oasin hemhem ki pakno ne ruwe ne.

Korka, okay kesirikari wa pon-itak-ki Yudea un utar ne yakka, wen ramat sikatkare utar kasi Utarpa ne Yesu rehe konisuk wa ene itak hi :— Pawros ewpaskuma Yesu ani kuani e ikaspaotte as na, ari itak.

Orowa, Yudea un kur ne Kamuy kor kenru esapane kur Skefa ari a rehe kor an kur kor arwan okkay poho néno ki nisa ruwe ne.

Ayke, wen ramat ese wa oro ta ene itak hi :— Yesu ku=e=amkir, Pawros ku=e=amkir; korka, eci utar inan utar eci ne ya?

Orowa, wen ramat sikatkare aynu anakne ne utar kasike un terke, ayke, ne tun annokar wa aapkan nisa, ayke, atusa hine piriao wa ne cise wano kira nisa ruwe ne.

Orowa, Epesos kotan ta okay Yudea un utar ne yakka Herenes un utar ne yakka tap oruspe nu; ayke, opittano okay utar isitoma, orowa, Utarpa ne Yesu rehe anakne a=pasere nisa ruwe ne.

Eysokor okere utar poronno ne yakka arki, ayke, eyaypusi hine kor iki iki p ye nisa ruwe ne.

Sama ta, pon-itak-ki puri ikici somo moyono okay utar anakne kor kampi-sos uwekarpare wa opittano okay utar kotcake ta uhuyeka nisa ruwe ne: orowa, ne kampi oro esanniyo ciki, ko man sirokani pakno an oro an anpe ne, sekor a=nukar.

Ta pakno kiroro an no Utarpa kor itak poro wa sipiraspa nisa ruwe ne na.

Tap okay oruspe a=okere ciki, Pawros anakne Makedonia newa Akaya kotan ta kus okere yakun, Yerusarem kotan ta oman kuni kewtum ositciw nisa ruwe ne, ayke, ne kotan akus okake ta Roma kotan ne yakka tu nukar kusu ne ap, ari itak.

Orowa, or ta yaysieywankere tu aynu ne Timoteos newa Erastos Makedonia kotan ta payere okere yakun, sinuma yaykota naa Asia mosir ta an nisa ruwe ne.

Tane an pakita ne Ruhu kusu somo sawreno an sakayo hopuni.

Inanpe kusu ne yakun, Artimis kusu sirokani pon cise kar sirokani-kik kur ne Demetrios ari an rehe kor sine aynu anakne,

ponpe somo ne an moni ne iki utar hetukure; sinuma anakne néno an moni kusu monrayke utar uwekarpare wa ene itak hi :— Nispa utar tan moni an kusu ci utar anakne yayoteknure ruwe ne, ari an anpe eci=eraman.

Suy, Epesos kotan ta patek somo ne, korka, yaani Asia mosir epitta tan Pawros anakne — Tekehe ani a=kar okaype Kamuy somo ne ari itak ani ye wa inne utar eysokor hine hosarire ruwe ne ari an anpe eci=nukar wa inu;

orowa, ci=kor moni awente ehanke patek somo ne; korka, Asia newa inki mosir uyrup ko-onkami ne pase matne kamuy Artimis kor kenru ne yakka a=panke, sama ta, sinuma kor a=rakur a=ysamka kuni ayaykikip no an ruwe ne na, sekor itak.

Orowa, ne utar tan itak nu ciki sino iruska wa hawe aste hine ene itak hi :— Epesos un utar kor Artimis anakne pase anpe ne, ari itak.

Awa, ne maciya anakne sakayo a=esik: ayke, ne utar anakne Pawros tura payekay Makedonia kotan un Kayos newa Aristarkos kisma hine sine-ikinne sipay cise orun awekatta.

Orowa, Pawros anakne ne cise ta okay utar orun ahun kuni ramu ciki, koykar utar eham nisa ruwe ne.

Orosama, katayrotke wa okay Asia un esapane tono utar anakne sinuma ne sipay cise orun iteki yayahunte kuni ne teskar nisa ruwe ne.

Tanpe kusu, uekarpa wa okay utar anakne sanpe-koturse wa kusu tapne ye utar ka okay, uwesinnay no ye utar ka okay ruwe ne: orowa, poro serke anakne hemanta kusu uekarpa ika eranpewtek nisa ruwe ne na.

Orowa, Yudea un utar anakne ne inne utar tumuke wano Areksandros turare wa sanke nisa ruwe ne. Awa, Areksandros anakne tek ani nisuk wa utar or ta yaykikkar itak kuni ramu iki.

A korka, sinuma anakne Yudea un kur ne kunak a=nukar yakun, ne utar opitta sine-ikinne sine ici ji kan uturu pakno hawe aste hine, — Epesos un utar kor Artimis anakne pase a=rap ne, ani itak.

Orowa, ne maciya un sokikwan anakne inne utar more okere citi, ene itak hi :— Epesos kotan un eci utar, — Tan Epesos maciya anakne kanto wa ran ne pase Artimis kor kenru sikkasima maciya ne sekor anpe eranpewtek kur inan kur ne ruwe he an?

Tanpe kusu, tap oruspe a=ewtastasa eaykap pe ne wa kusu eci utar anakne nep koetaraka iki somo ki no mo no okay kunip ne.

Inanpe kusu ne yakun, Kamuy kor kenru eikka hene ki somo ki, ci=kor Kamuy koatca hene ki somo ki tan utar eteun eci tura wa arki nisa ruwe ne kusu ne na.

Demetrios newa turano ikici utar anakne nen ka kusu eiyonnuppe kunip an ciki, koypisi kuni cise an, epunkine utar ka okay, tanpe kusu, ue-eiyonnupparero.

Korka, mosma okay oruspe kusu nep ka eci=hunara yakanak ne a=epawetenke an uekari ta a=esanniyo kusu ne na.

Inanpe kusu ne yakun, sonno newa ikkewe sak no an tan an to hetuku upawkoyki anpe ci utar anakne ayaykikip no a=eiyonnuppa anke siriki okay: ayke, tap uekarpa anpe kusu an ika ye eaykap kus tapne siriki. Orowa, sinuma tanpe ye okere ciki ne uekari payere nisa ruwe ne.

Apostoro iki p oma kampi 20

Orowa, ne sakayo cakkosanu yakun, Pawros anakne koykar utar arki kuni teskar wa onisnisi okere ciki, uwetutkopak hine Makedonia mosir ta oman kuni hopuni nisa ruwe ne.

Awa, ne piskanike an kotan akus wa poronno onisnisi okere ciki, Kirisia mosir ta ek.

Orowa, sinuma anakne ne kotan ta re cup riya ciki, sama ta, sinuma epokpa kusu Yudea un utar anakne esanniyo yakun, tane Siria mosir oro peka atuytomotuye ehanke kusu Makedonia akus wa posipi kuni esanniyo nisa ruwe ne.

Ayke, Asia pakno itura utar okay Berea kotan un Pirus poho Sopater an; Tessaronike kotan un Aristarkos newa Sekoundos okay; Derbayos kotan un Gayos an, Timoteos an ruwe ne; sama ta, Asia mosir un utar Tikikos newa Tropimos okay ruwe ne.

Korka, tan utar anakne hoskino paye wa Troas kotan ta untere wa okay siriki.

Orowa, pantane sak pan toho okake an kor ci utar anakne Piripoy kotan wano atuytomotuye wa asikne rerko toho ta Troas kotan ta okay ne utar oro ta a=kosirepa; ayke, ne kotan ta arwan rerko utur ta riya nisa ruwe ne.

Orowa, ne mawari atpake an toho ta pantak mespa kuni ne uekarpa wa okay hi ta, Pawros anakne ne simke toho ta oyake un arpa kuni esanniyo okere kusu, utar tura ewkoyupekere ki kor an, awa, an noske pakno itak ki nisa ruwe ne.

Or ta uekarpa wa okay rik ta an tumpu ta ape o ratcako poronno okay ruwe ne.

Orowa, puyar or ta Ewtikos ari an rehe ani a=rékore sine upen aynu mokon-noye wa a kane an; awa, Pawros naa ohor no ewkoyupekere iki, ayne, ne kur mokon-noye kusu re ikinne an corka wano herasi hacir, ayke, ray an no an nisa.

Orowa, Pawros ran wa ne kurkasi-kamu hine otekomare wa ene itak hi :— Ika sakayo iki; sinuma siknu wa an ruwe ne kusu ne na.

Orowa, sinuma hemesu wa pantak mespa hine ipe, orowa, ohonno no, peken-nisat pakno, itak okere ciki, oman nisa ruwe ne.

Orowa, siknu an no ne hekaci ani hine somo sawreno a=omaoma ruwe ne.

Korka, ci utar anakne hoskino cip or ta paye wa Assos kotan ta arpa kuni ne atuytomotuye, ne kotan ta Pawros ore kuni a=ramu, néno sinuma esanniyo, ayke, sinuma yaykota ya oro peka oman kuni ramu nisa ruwe ne kusu ne na.

Awa, Assos kotan ta sinuma un etunankar ciki, cip a=or wa Mitirene kotan ta arki.

Orowa, ne kotan wano atuytomotuye kor, ne simke toho ta Kios kotan samake un arki; suy, ne simke toho ta Sawros kotan ta arki; orowa, ne simke toho ta Miretos kotan ta kosirepa as nisa ruwe ne na.

Pawros anakne Asia mosir ta rewsi kuni ramu kusu Epesos kotan samake peka atuytomotuye kuni esanniyo nisa ruwe ne; inanpe kusu ne yakun, sinuma easkay ciki, Pentecoste toho ta Yerusarem kotan ta an kuni yaytunaska siriki okay nisa ruwe ne kusu ne na.

Orowa, Miretos oro wano Epesos orun sinuma teskar wa oro ta ne karisia un ekasi utar tak nisa ruwe ne.

Awa, arki ciki, oro ta ene itak hi :— Asia mosir ta ku=ek atpake an toho wano nekona ku=iki wa ramma kane eci turano ku=an hine, siri kewtum yayeoripakka hene ki,

nupe yaykoranke hene ki, Yudea un utar en kusu oske esanniyo an kusu a en=koramnukar anpe hene an wa Utarpa or ta yaykusieywankere a i eci utar yaykota eci=eraman ruwe ne;

nep ne yakka eci=pirkare kuni anpe nure kur somo ku=esisi, anu no eci=epakasnu, cise pisno ta Yudea un utar or ta hene Herenes un utar or ta hene,

Kamuy kusu yaykokatpak, Utarpa ne Yesu Kiristo kusu eysokor hi atte kuni pawetesu ku=ki nisa ruwe ne.

Orowa, tane inkar=an, ramat a=tupetupe wa Yerusarem orun ku=arpa, ayke, ne hi ta nekona oruspe en kusu hetuku kusu ne ya ku=eranpewtek:

owse, pisno an maciya ta Askanne Ramat en kusu pawetesu ki wa atupepeoktep newa aeramcuptekpe en=tere siriki ari itak ruwe ne.

Korka, ku=inotu anakne en kusu aoskorope ne sekor ku=esanniyo somo ki, ayne, ku=iki kuni usike ku okere hemhem ki, Kamuy irenka kusu an pirka sonko epawetesu kuni ari an Utarpa ne Yesu oro wano a en=kore yaysieywankere hi hemhem ku=ki kuni an ap ne ruwe ne.

Orowa, tane inkar=an, tumuke un ku=apkas wa ne mosir ewpaskuma opittano okay eci utar anakne tewano poka ku=nanuhu somo eci=nukar kusu ne sekor ku=eraman.

Tanpe kusu, opittano okay utar kor kem kusu turusakpe ku ne ruwe ne ari an anpe ani eci

kotcake ta tan an to pawetesu ku=ki na. Inanpe kusu ne yakun, Kamuy esanniyop opittano eci=nure

kuni anpe somo ku=esisi nisa ruwe ne. Yaykota kusu hemhem, Askanne Ramat eci=epunkinere topaha epitta kusu hemhem yayramatte okay hine,

Sinuma yaykota kor kemihi ani auk Kamuy karisia respa yan. Ku=oman okake ta niwen horkew eci=tum ta ahup wa topaha mosmano ante somo ki

kusu ne hi ku=eraman; suy, koykar utar tura wa siren kusu ehayta anpe ye utar eci=yaykota tumuke wa hopunpa kusu ne.

Tanpe kusu, siruwe yan, orowa, re pa utur ta kuani nupe poka yaykoranke iki hine kunne-to ta hene tokap-to ta hene yomne somo ki no eci=pisno ku=epakasnu nisa ruwe ne a anpe eskarun yan.

Orowa, tane, Kamuy or ta hene Sinuma kor irenka kusu an itak or ta hene eci=iko-ante as ne, ne a=rap anakne eci=roskire hemhem ki, opittano okay aaskannere utar tumke ta eci eykeskore easkay pe ne ruwe ne.

Inan kur ne yakka kor sirokani hene, konkani hene, ci=mip hene somo ku eyaykosipuynere ruwe ne.

Tan teke anakne kuani yaykota kusu an eysiramne anpe kusu hene en turano okay utar kusu hene iki nisa ruwe ne a anpe eci=yaykota eci=eraman ruwe ne.

Nep ne yakka kusu kuani eci=epakasnu nisa; néno eci=monrayke wa tursak utar kaopiwki kunip eci ne, orowa, Utarpa ne Yesu Sinuma yaykota ye itak ahupkar kasuno kore katu anak naa a=nunuke anpe ne ruwe ne, sekor an anpe eci=eskarun kunip ne ruwe ne.

Orowa, sinuma tapne ye okere ciki, kokkaea hine, opittano okay utar tura inonno-itak ki nisa.

Ayke, utar opitta poronno cis, awa, Pawros kor rekuci kata hacir hine copsekan nisa ruwe ne;

ayke, naa kor nanuhu somo nukar kusu ne ari an itak ani sinuma ye itak kusu iyotta yayramhekonro ruwe ne. Orowa, cip oro pakno ne utar anakne sinuma rura nisa ruwe ne.

Apostoro iki p oma kampi 21

Orowa, ne utar a=kohoppa wa kaya roski okere ciki, kuwanno atuytomotuye wa Kos kotan ta kosirepa as nisa ruwe ne, orowa, ne simke toho ta Rodos kotan ta arki, orowa, ne wano Patara kotan oro ta arki as ruwe ne:

orowa, Poynike mosir oro peka oman kuni cip a=nukar ciki, cip o wa atuytomotuye nisa ruwe ne.

Orowa, Kupros kotan a=nukar pakno ne ciki, ne harkitek sam akus hine Siria kotan ta paye wa Turos kotan ta yan nisa ruwe ne: ne kotan anakne cip oma sikehe i=yapte kuni usi ne ruwe ne kusu ne na.

Orowa, koykar utar a=nukar yakun, arwan toho ta ne kotan ta rewsi as: awa, Askanne Ramat an kuskeray Pawros anakne iteki Yerusarem kotan ta oman kuni ne ne koykar utar itak nisa ruwe ne.

Orowa, ne toho a=ueomare ciki, ci hopunpa as wa payekay nisa; ayke, ne utar opitta, kor maci newa poho utar tura, ne maciya soyunpa wa a=kohoppa pakno un rura: awa, atuy-sam kata kokkaerok hine inonno-itak as,

orowa, utaspa uwetutkopak nisa ruwe ne na; orowa, ci utar anakne cip o, korka, ne utar anak kanna suy kor uni un hosippa nisa ruwe ne.

Orowa, Turos kotan wano atuytomotuye okere ciki Ptoremais kotan kosirepa; awa, irwak utar korankarap yakun, sine to turano rewsi.

Orowa, ne simke toho ta paye as wa Kaysarea kotan ta arki: ayke, ne a=raw niw tumuke un sinen ne pirka sonko ewpaskuma kur Piripos kot cise ta ahup wa turano riya nisa ruwe ne.

Tan kur or ta ueinkar ki hoku sak matnepo inen okay.

Orowa, inne toho uturu ne hi ta riya as wa okay hi ta, Agabos ari an rehe kor sine ueinkar kur Yudea mosir wano san wa ek nisa.

Awa, sinuma un orun ek hine Pawros kor kut uk wa yaykota kor cikiri newa teke kane tupetupe, ayke, ene haweoka hi :— Askanne Ramat ene itak hi :— Yerusarem kotan ta okay Yudea un utar anakne tap koraci tan kut kor kur tupetupe wa Oya utar kor teke or ta ekosi kusu ne na, ari itak.

Orowa, tap oruspe ci nu ciki, ci utar ne yakka ne kotan ta okay utar ne yakka, sinuma iteki Yerusarem kotan ta oman kuni onisnisi nisa ruwe ne.

Tata or ta Pawros ene ese hi :— Hemanta kusu eci=cis wa ku=sanpe iwninkare ya? Kuani anakne owse a=tupetupe kuni patek somo ne, korka, Yerusarem kotan ta Utarpa ne Yesu kor rehe kusu ray kuni yak pirka ruwe ne, ari itak.

Orowa, sinuma somo nu kusu ci utar mo no okay wa :— Utarpa irenka koraci aki na, ari ci ye nisa ruwe ne.

Tap okake ta ci utar anakne kor sike suppakar wa Yerusarem kotan orun hemespa nisa ruwe ne.

Orowa, Kaysarea kotan wano okay koykar utar un turano paye, awa, or ta eci=rewsi as kuni arotunasi wano an koykar kur ne Kuprios kotan un Mnason a=tura nisa ruwe ne na.

Orowa, Yerusarem kotan ta a=kosirepa ciki, irwak utar nupetne no un uk nisa ruwe ne.

Awa, ne simke toho ta Pawros anakne un turano Yakob oro ta arpa, ekasi utar opitta okay wa okay ruwe ne.

Orowa, sinuma koerankarap okere yakun, kor yaysieywankere hi ani Oya utar tum ta Kamuy iki iki p pisno pisno nure nisa ruwe ne.

Ayke ne utar nu ciki Kamuy ramye; ayne, sinuma or ta ene itak hi :— Ayupnispakehe, Yudea un utar tumke ta eysokor okere utar hemanta inne no okay siri e nukar; orosama, ne utar anakne opitta tuytak kusu eyaytunnap ki siri okay:

awa, aokay kusu anakne Oya utar tumke ta opittano okay Yudea un utar kor poho somo okarituye puri a=kir hene ki, kotan puri néno ne yakka somo ki hine Mose emaka kuni ne e epakasnu ruwe ne, sekor ne utar or ta a=ye nisa ruwe ne.

Yakun, nekona anpe ne ya? Aokay ek wa an siri ne utar sonno nu kusu ne.

Tanpe kusu tap e orun ci ye a=rap ki wa un kore yan:

un or ta ewitaknup ki ine aynu okay; ne utar uk wa turano yayturusakte, orowa, kor sapaha a=memke kuni ne; kusu ataye sanke yan: yak anakne aokay kusu a=ye oruspe or ta sonep isam ruwe ne sekor opittano okay utar eraman nankor na; korka, aokay yaykota tuytak sikkasima wa owpekano apkas siri aeraman nankor na.

Korka, eysokor Oya utar kusu ci nuye okere; ne utar anakne potoki or ta ayankep kusu hemhem, kem kusu hemhem, rekuci anunpap kusu hemhem, hoiyop kusu hemhem yaysikkasma kunip ne a=esanniyo ruwe ne, ari itak.

Tata or ta Pawros anakne ne simke toho ta ne utar uk wa turano yayturu-sakte hine Kamuy kor kenru ta ahun, ayke, ne utar pisno kusu a=yanke kunip a=yanke pakno tur-sakte kuni toho ueomare hi aste siriki.

Orowa, ne arwan toho tane a=ueomare anke siriki ciki, Asia wano arki Yudea un utar anakne sinuma Kamuy kor kenru ta an hi nukar kor, inne utar opitta hopunpare wa tek-kokisimare hine ene hawe aste hi :—

Israeru un okkay utar, kaopiwki wa un kore yan: utar kusu hemhem, tuytak kusu hemhem, tan usike kusu hemhem epokpa anpe opittano okay utar epakasnu kur anakne tan aynu ne: sama ta suy, tan kenru or ta Herenes un utar ahunte wa tan askanne usike tur-uste nisa ruwe ne.

Inanpe kusu ne yakun, ne maciya tum ta Epesos kotan un kur ne Tropimos sinuma turano an i a=nukar, awa, Pawros anakne ne kur Kamuy kor kenru ta ahunte kuni a=ramu nisa ruwe ne kusu ne na.

Orowa, ne maciya opitta a=wkopoye, awa, utar hoyuppa uekarpa: ayke, Pawros tek-kokisma hine Kamuy kor kenru oro wano esoyun ninpa: ayne, nani apa a=seske nisa ruwe ne.

Orowa, utar anakne sinuma rayke kuni hunara siriki okay hi ta, Yerusarem kotan epitta ci=wkopoye wa an sekor oruspe tumi-kor utar ikiri esapane kur or ta a=nure nisa ruwe ne.

Ayke, sinuma tumi-kor utar newa asikne tumi-kor utar esapane utar tura wa ne utar orun hoyuppa wa rap: awa, ne utar anakne tumi-kor utar ikiri esapane kur newa tumi-kor utar nukar ciki, Pawros sirkik kuni eyomne nisa ruwe ne.

Tata or ta tumi-kor utar ikiri esapane kur karankeno ek wa sinuma kisma, ayke, tu kani-sinkop ani a=tupetupe kuni ne ikaspaotte nisa ruwe ne; orowa, nekona an aynu ne ya? hemanta iki kur ne ya? uwepekennu nisa ruwe ne.

Awa, inne utar tum ta tapne hawe okay utar ka okay, mosma p ye wa hawe okay utar ka okay: ayke, ne sakayo sonno ikkewe eraman ka eaykap ciki, casi oro ta a=tura kuni ne kaspaotte nisa ruwe ne.

Orowa, sinuma ne suma-nikara kata ek ciki, inne utar niwen wa kusu tumi-kor utar a=eani nisa; inanpe kusu ne yakun,

inne utar kasirari arki hine — Oyake un omante yan, ari hawe okay ruwe ne.

Orowa, Pawros anakne tane ne casi or ta a=ahunte anke ciki, sinuma ne tumi-kor utar ikiri esapane kur or ta ene itak hi :— E or ta ponno ku=ye yak pirka ya? Oro ta sinuma ene itak hi :— Eani Herenes un itak ani itak easkay ya?

Tan toho etoko ta esapane kur e=okpare kuni ne utar ciwkopoyere wa si sen nin ne keweuk utar nup or ta tura wa arpa ne Ecipt mosir un kur somo e ne ruwe he an? ari itak.

Korka, Pawros ene itak hi :— Kuani anakne Kirikia mosir ta sawre maciya somo ne an Tarsus maciya un Yudea un kur ku ne ruwe ne: tan utar orun ku=itak kuni e koramkor as na, ari itak.

Awa, ramuosma yakun, Pawros ne suma-nikara kasi ta as wa utar orun tek-konisuk; orowa, utar siri mo no okay ciki sinuma Hebray un itak ani itak wa ene haweoka hi :—

Apostoro iki p oma kampi 22

Irwak utar newa ekasi utar, tane eci or ta ku=ki yaykikkar itak nu wa en=kore yan.

Orowa, sinuma anakne Hebray un itak ani ye siri utar nu ciki naa mo no okay ruwe ne: awa, sinuma ene hawe ani :—

Kuani anakne Yudea un kur ku ne, Kirikia mosir un Tarsus maciya ta a=sikore, korka, tan kotan ta an Kamarieru cikiri sama ta a en=sukup an, awa, ci=kor ekasi tuytak kusu owpekano a en=epakasnu an, ayke, tanto opittano eci utar

koraci kuani ne yakka Kamuy kusu eyaytunnap ku=ki nisa ruwe ne: ayne, ray pakno tan Ruhu ku epokpa wa okkay aynu ne yakka matne aynu ne yakka tupetupe hine ipakasnu cise ta a=ahupte kuni ne ekosi nisa ruwe ne.

Kamuy kor kenru esapane kur ne yakka opittano okay ekasi ikiri tura en kusunéno pawetesu ki: ne utar oro wano irwak utar orun kampi ku=kor, awa, Damaskos kotan ta okay utar atupetupere wa a=panakte kuni ne Yerusarem kotan ta ku tura kuni ne ne kotan orun ku=payekay siriki okay nisa ruwe ne.

Ayke, payekay siri an wa, to noske pakita, Damaskos kotan ta koehanke no ek ciki, ekuskonna kanto oro wano en=okari ta poro nupeki at nisa ruwe ne.

Orowa, siri kata ku paciri, ayke, en=orun ene itak ki hawe ku=nu :— Sawros, Sawros, hemanta kusu eani anakne en epokpa ruwe he an? ari itak.

Awa, ene ku=ese hi :— Utarpa, Aokay anakne hunna ne ruwe he an? En oro ta Sinuma ene itak hi :— E epokpa Nazaret kotan un Yesu Ku ne ruwe ne, ari itak.

Orowa, en turano okay utar anakne ne nupeki nukar poka ki nisa ruwe ne a korka en=orun ye hawe seenne nu nisa ruwe ne.

Orowa, Utarpa, hemanta ku=ki yak pirka ya, ani ku=itak. Utarpa en=orun ene haweoka hi :— Hopuni wa Damaskos kotan ta oman yan; yakun, nep ne yakka e ki kuni aesanniyop anakne e orun a=nure tusu ne na, ari itak.

Orowa ne nupeki a=rakur kusu inkar eaykap ciki en turano okay utar ku=teke ani hine Damaskos kotan ta ku=ek nisa ruwe ne.

Orowa, ne kotan ta osiroma opittano okay Yudea un utar oro wano akopawetesu ki, tuytak kusu aynukor Ananias ari an rehe ani a=rékore sine aynu anakne en oro ta ek,

ayke, en=samake ta as hine: ku=irwak ne Sawros, inkar kuni montum a=kore na, ari itak. Awa, ne epakihiketa ku=inkar wa sinuma ku=nukar nisa ruwe ne.

Orowa, sinuma ene itak hi :— Ci=kor ekasi kor Kamuy anakne kor irenka e eraman hemhem ki, ne owpeka anpe nukar hemhem ki, kor paro wano itak hawe nu hemhem a ki kuni ne esanniyo nisa ruwe ne.

Sinuma kusu opittano okay utar orun e nukar hemhem ti nu hemhem ki oruspe epawetesu ki kusu ne kusu ne na.

Ayke, tane hemanta e ehuy ya? Hopuni wa paptisma a=kore hine Sinuma rehe konisuk, orowa, ci=kokatpak huraye wa isamka yan, ari itak.

Orowa, kuani Yerusarem kotan ta ku=hosipi wa Kamuy kor kenru ta inonno-itak ku=ki rapoketa ku kurukokonna siknatara, ayke, en=orun Sinuma ene ye hi ku=nukar :—

tunaspino ran wa Yerusarem kotan wano oman yan, inanpe kusu ne yakun, En kusu e ye pawetesu a=rap ne utar somo uk kusu ne ruwe ne kusu ne na.

Orowa, ene ku=itak hi :— Utarpa, opittano okay uekarpa cise ta E koeysokor utar ipakasnu cise ta ku=ahupte hemhem ki sirkik hemhem ki nisa ruwe ne ari an anpe ne utar yaykota eraman:

orowa, Aokay kusu pawetesu ki kur ne Stepanos kor kem a=ecikki hi ta, kuani ne yakka ne samake ta as wa ramuosma, sama ta, sinuma rayke utar kor raypi ku=sikkasima nisa ruwe ne na, sekor ku=itak.

En or ta Sinuma ene itak hi :— E oman: tewano e=hankeko no an Oya utar orun e arpare as kusu ne na.

Tapan itak pakno ne utar ikokanu ruwe ne; orowano hawe aste wa ene itak hi :— Tap okaype iki anpe mosir wano oyak ta omante: ne kur siknu kuni kusu an anpe somo ne ruwe ne kusu ne na.

Orowa, ne utar hawe aste hemhem ki, kor raypi siraraye hemhem ki, koponci herikas-parur hemhem ki kusu,

ne tumi-kor utar ikiri esapane kur anakne sinuma casi or ta ahunte kuni ne kaspaotte nisa ruwe ne; sama ta, hemanta kusu ne utar anakne sinuma orun hawe aste ruwe he an eraman kuni ne, akosirikik wa koypisi kuni ye nisa ruwe ne.

Orowa, ne utar at ani sinuma kote yakun, Pawros anakne ne samake ta as sine asikne hotne tumi-kor utar esapane kur or ta ene itak hi :— Akokatpakte somo ne an Roma un kur sirkik a=rap anakne tuytak néno an anpe ne ruwe he an?

Ne asikne hotne tumi-kor utar esapane kur tap itak nu ciki, sinuma ne tumi-kor utar ikiri esapane kur or ta oman hine nure wa ene itak hi :— Nekona e iki etokus ruwe he an? Tan kur anakne Roma un kur ne ruwe ne kusu ne na.

Orowa, tumi-kor utar ikiri esapane kur ek wa, — Aokay anakne Roma un kur e ne ruwe he an? en=nure wa en=kore yan, ari Pawros or ta itak. Orowa, Ruwe un, ani sinuma ye.

Orowa, ne sapanekur ene itak hi :— poro ataye ku=sanke néno an kuni anpe ku=hok nisa ruwe ne, ari itak. Korka, néno ku=hekatu nisa ruwe ne, ani Pawros ye ruwe ne.

Tata or ta sinuma koypisi kusu ne a utar anakne nani oyak ta paye: orowa, sinuma Roma un kur ne sekor eraman hene ki kusu, sama ta, tupetupe nisa ruwe ne kusu, ne tumi-kor utar ikiri esapane kur anakne isitoma nisa ruwe ne na.

Korka, ne simke topo ta, Yudea un utar oro wano a=eiyonnuppa kuni sonno ikkewehe eraman rusuy kusu, ne sapanekur sinuma pita nisa ruwe ne; orowa, Kamuy kor kenru esapane utar newa opittano okay i=koramkor utar uekarpa kuni ne kaspaotte, ayke, Pawros sanke wa ne utar kotcake ta ante nisa ruwe ne na.

Apostoro iki p oma kampi 23

Orowa, Pawros anakne ne uekari orun osikkurkote wa ene itak hi :— Irwak utar, tanto pakno kuani anakne Kamuy tek-sama ta pirka kewtura kor no an wa an ruwe ne.

Orowa, Kamuy kor kenru iyotta pase esapane kur ne Ananias anakne sinuma kor paro kokik kuni ne samake ta roski utar kaspaotte nisa ruwe ne.

Awa, or ta Pawros ene itak hi :— A=retarka tumama, Kamuy anakne e sirkik kusu ne: tuytak ani en koypisi kusu e a wa, ne tuytak ehayta wa a en=sirkik kuni e ikaspaotte ruwe he an?

Orowa, samake ta roski wa okay utar ene itak hi :— Kamuy kor kenru iyotta pase esapane kur e oytakusi ya?

Pawros ene itak hi :— Irwak utar, sinuma anakne Kamuy kor kenru iyotta pase esapane kur ne sekor ku=eramuskari: awa, e=kor utar esapane kur kusu iteki wenpe ye yan, ari ani itak ciesinnuye wa an ruwe ne kusu ne na, ari itak.

Korka, ne utar tumke ta an serke utar anakne Saddokay un utar ne, orowa, serke utar anakne Parisee un utar ne sekor Pawros eraman ciki, ne uekari tumuke wa hawe aste hine ene itak hi :— Irwak utar, Kuani anakne Parisee un kur ne, Parisee un utar kor santek ku ne: ray hi oro wano hetopo-siknu kuni cipacipa anpe kusu a en koypisi an na, ari itak.

Orowa, néno itak okere ciki, Parisee un utar newa Saddokay un utar tum ta sakayo hopuni: ayke, ne uekari ewkopi an na.

Inanpe kusu ne yakun, hetopo-siknu anpe isam, Kamuy hawturunpe isam, ramat isam, ari Saddokay un utar itak: korka, tap okaype an ruwe ne sekor Parisee un utar ye ruwe ne kusu ne na.

Orowa, poro pasrototke pop un: awa, Kampi-nuye utar newa Parisee un utar an serke roski kane ukoyki wa ene itak hi :— Tan kur kusu wenpe somo ci nukar: korka, ramat hene, Kamuy hawturunpe hene, sinuma or ta itak a ciki nekona anpe ne ya?

Orowa, poro sakayo pop un ciki ne tumi-kor kur ikiri esapane kur anakne ne utar kusu Pawros humihi a=petpa kuni e=ysitoma kusu, tumi-kor utar rap wa ne utar tumuke wano sinuma uk wa casi oro ta ahunte kuni kaspaotte nisa ruwe ne.

Ne e=oya ancikar ta Utarpa anakne sinuma samake ta as kane ene itak hi :— Ramu-ritetke yan: eani anakne Yerusarem kotan ta en kusu pawetesu ki nisa ruwe ne koraci, Roma kotan ta ne yakka pawetesu e ki kusu ne ap ruwe ne na.

Orowa tokap ne ko anakne Yudea un utar uekarpa hine iyoytakus anpe aki koraci ukoramkor wa Pawros rayke pakno ipe hemhem iku hemhem somo ki kusu ne, ari ositciw wa ye nisa ruwe ne.

Awa, tapanpe oske utar anakne tu hotne niw ikasma ne ruwe ne.

Ayke, ne utar anakne Kamuy kor kenru iyotta pase esapane utar newa ekasi utar or ta arki wa ene itak hi :— Ci utar anakne yaykota, kusu poro iyoytakus ki wa Pawros rayke somo ki pakno nep ne yakka somo sapke kuni ositciw okere.

Tanpe kusu, aokay anakne naa tomteno sinuma kusu oruspe esanniyo kuni noyne koraci, ne kur a=ranke kuni ne ukoramkor utar tura ne tumi-kor utar esapane kur or ta kaspaotte wa un kore: ayke, sinuma karankeno ek ciki ci utar anakne rayke kuni e=tere ruwe ne kusu ne na, ari itak.

Korka, Pawros kor saha kor poho anakne ne utar numne an anpe inu ciki sinuma ne casi or ta ahun wa Pawros nure nisa ruwe ne.

Orowa, Pawros anakne Asikne hotne tumi-kor utar esapane kur sinen hotuyekar wa or ta ene itak hi :— Tan upen kur tumi-kor kur ikiri esapane kur or ta tura yan: a=nure kuni oruspe an ruwe ne kusu ne na.

Tanpe kusu sinuma ne kur ani wa tumi-kor kur ikiri esapane kur or ta tura hine ene itak hi :— A=pakasnu wa an Pawros anakne yay oro ta en=hotuyekar wa e orun nep ka ye kuni oruspe kor tan upen kur e or ta ku tura kuni ye nisa ruwe ne,

ari itak, orowa, ne tumi-kor kur ikiri esapane kur anakne ne kur teke ani, ayke, oyak ta tura hine arorkisneno — Nekona en=nure kuni oruspe e=kor ya? ari uwepekennu.

Oro ta sinuma ene itak hi :— Aokay anakne naa tomteno sinuma kusu nu rusuy kuni noyne koraci an wa nisatta Pawros uko-ramkor hi or ta a=tura kusu Yudea un utar e koramkor kuni ukosanniyo okere.

Tanpe kusu, iteki ramu-osma yan: inanpe kusu ne yakun, yaykota kusu poro iyoytakus ki wa sinuma rayke somo ki pakno nep ne yakka somo ipe hemhem ki somo iku hemhem ki kuni ositciw okere tu hotne niw ikasma sinuma kusu numne an utar okay ruwe ne: ayke, tane ne utar anakne e ramuosma kuni anpe ecipacipa hine etokooyki wa okay ruwe ne, ari itak.

Tanpe kusu, tumi-kor kur ikiri esapane kur anakne ne upen kur omante, ayke, tap oruspe e en=eramante anpe iteki nen ka nure yan ari kaspaotte nisa ruwe ne.

Sama ta, asikne hotne tumi-kor utar esapane utar tun hotuyekar wa or ta ene itak hi :— Ancikar re pakihi an hi ta Kaysaria kotan pakno paye kuni sine wan hotne tumi-kor utar, umma o utar re hot ikasma wa niw, ipe-op ani utar sine wan hotne utar etokooyki yan:

orowa, Pawros o kuni cikoykip etokooyki wa sapanekur ne Ferik orun tura kuni ye.

Sama ta, sinuma kampi nuye anpe ene anpe ne :—

Krawdios Rusias iyotta a=eoripak an sapanekur Ferik korankarap an na.

Tan aynu anakne Yudea un utar oro wano a=sikkasma wa arayke anke siriki an wa an, awa, sinuma anak Roma un kur ne ari ku=eraman ciki, tumi-kor utar ku tura wa ne utar orun oman hine sinuma ku=kasiopiwki nisa ruwe ne.

Ayke, nekona ikkewehe an kusu sinuma a=eiyonnuppa anpe ku=eraman rusuy kusu ne utar kor ukoramkor hi or ta ku tura nisa ruwe ne, ayne,

ne utar kor tuytak kusu an upahunara anpe kusu a=eiyonnuppa ruwe ne ari an anpe ku=nukar, korka, arayke kuni kusu an ika kusu pene aetupetupe kuni kusu an ika kusu hene a=eiyonnuppa kunip isam.

Orowa, ne aynu kusu aoskep an sekor anpe a en=nure ciki, nani e orun ku=omante, sama ta, eiyonnuppa utar e orun sinuma kusu an ayeyonnuppap itak kuni ku=ye nisa ruwe ne na.

Tanpe kusu a=kaspaotte koraci ne tumi-kor utar anakne Pawros uk hine ancikar ta Antipatris kotan pakno tura.

Korka, ne simke topo ta, umma o utar turare wa casi or ta hosippa:

ayke, ne utar anak Kaysaria kotan ta kosirepa wa sapanekur or ta ne kampi a=kore yakun, Pawros ne yakka sinuma kotcake ta a=ante nisa ruwe ne.

Orowa, ne anpe oroytak ciki inan mosir wano ek a kur ne ya uwepekennu;

ayke, Kirikia mosir un kur ne sekor eraman yakun, e eiyonnuppa utar arki wa okay ciki aokay kusu an oruspe ku=nu kusu ne na ari itak: orowa, Herod kor praytorion ta a=ahunte kuni kaspaotte nisa ruwe ne na.

Apostoro iki p oma kampi 24

Orowa, asikne to okake ta Kamuy kor kenru iyotta pase esapane kur Ananias anakne okay ekasi utar newa Terturros ari an rehe kor sine pawetok kor kur tura ran; ayke, Pawros kusu esapane kur kotcake ta eiyonnuppa nisa ruweme.

Orowa, sinuma a=tak yakun, Terturros eiyonnuppa itak heasire hine ene itak hi :— Iyotta a=eoripak an Ferik, aokay an kusu ci utar anakne i=tom an no okay, sama ta, e an kuskeraypo tan uyrup aepirikare wa an na, tanpe kusu ney ta

pakno newa ne yakka sino koyayirayke as ruwe ne.

Korka, iteki naa kuani e esinkere as kuni ne, nekona ka un eramuhawkere wa kore hine, ponno ci ye itak kusu nu kuni iyekarakara kusu a=koramkor na.

Inanpe kusu ne yakun, anukar hike tan wen ikiyap anakne inki mosir ta okay Yudea un utar opittano tum ta sakayo hopunire kunne, Nazaret kotan un utar kor epakasi oma utar e=sapanep ne:

sinuma anakne Kamuy kor kenru poka oterke kuni a=ramu: a korka, ci utar sinuma sikkasima nisa ruwe ne:

ayne, aokay yaykota sinuma koypisi yakun, kusu ci eiyonnuppa opittano okay oruspe sinuma paro oro wano eramu easkay kuni a=ramu ruwe ne na, ari itak.

Ne Yudea un utar ne yakka turano eiyonnuppa ki wa, ne oruspe ene ani ne sekor ye nisa ruwe ne.

Orowa, itak kuni ne sinuma oro ta ne esapane kur nisuk yakun, Pawros ene ese hi:— Aokay anakne inne paha utur ta tan mosir uyrup koypisi anpe ku=eraman kusu, yaykopuntek no yaykikkar kuni itak ku=ye ruwe ne:

owse tutko ikasma wan to patek etoko ta kuani inonno-itak ki kusu Yerusarem kotan ta ku=hemesu anpe ku=eramante as na: ayke,

Kamuy kor kenru ta aynu tura ewkoyupekere hemhem ki topaha sakayore hemhem ki, sama ta, uekarpa cise ta hene maciya ututta hene néno ku=ki hi somo a en=nukar na.

Orowa, tane ani a en=eiyonnuppa oruspe ne utar sonnere eaykap ruwe ne.

Korka, tanpe e orun ku eyaypusi as na, tuytak an néno uweinkarape kata ciesinnuye wa an okaype opittano ku=eysokor korka ohoke an anpe ari teta okay utar esanniyo Ruhu koraci kuani ci=kor ekasi kor Kamuy or ta ku yaysieywankere ruwe ne:

ayne, teta okay utar ne yakka yaykota e=tere wa okay owpeka utar ne yakka owpeka-sak utar ne yakka hetopo-a-siknure kuni anpe Kamuy kusu ku=cipacipa as ruwe ne.

Tap okaype kusu poka ramma Kamuy epeka no ne yakka aynu epeka no ne yakka ureepetciw isam no an kewtura ku=kor kuni ne yaykota ku=ikici ruwe ne na.

Awa, an paha okake an kor eunkeraytep newa a=yanke kunip ku=kor uyrup or ta yanke kusu ku=ek nisa ruwe ne: ayke,

tapanpe ku=ki wa Kamuy kor kenru ta yay-turusakte wa an wa tap topaha utar turano somo ne, suy, sakayo ne yakka somo ku=ki no an rapoketa-heta tan utar en=nukar nisa: korka, Asia wa no okay Yudea un utar an, —

Ne utar en kusu eiyonnuppa ika kor yakun tane e kotcake ta okay kuni kusu ne utar ne ruwe ne.

Somo ne yakun, ne ukoramkor hi kotcake ta ku=as rapoketa nep wen-puri ku=ki kuni a=nukar ya teta okay utar a=yere yak pirka na,

isam ne ciki, ne utar tumke ta ku=as rapoketa tan sine hawe ani hawe ku=aste ika kusu ne — Ray hi orowa hetopo-siknu kuni anpe kusu tanto eci=kotcake ta a en koypisi an na, ari itak.

Korka, Ferik anakne naa tomteno ne Ruhu eraman kusu ne utar ante wa ene itak hi — Tumi-kor utar ikiri esapane kur Rusias ran ciki, e=kor oruspe ku=esanniyo kusu ne.

Orowa, sinuma sikkasima wa eramu-hawkere kuni ne, sama ta, kor utar sinuma or ta yaysieywankere kuni somo hattoki kuni ne sinuma epunkine Kenturion kaspaotte nisa ruwe ne na.

Korka, an toho okake an kor, Ferik anakne kor maci ne Yudea un kur Drusirra tura ek hine, Pawros hotuyekar wa Kiristo Yesu kusu an eysokor hi nu nisa ruwe ne.

Orowa, sinuma owpeka anpe kusu hemhem, yaysikkasma anpe kusu hemhem, ek kuski koypisi anpe kusu hemhem ewkoyupekere rapoketa, Ferik kimatek wa ene itak hi :— Tane kusu paye yan; pirka pakihi ku=nukar wa e hotuyekar as kusu ne na, ari itak

Pawros anakne sinuma or ta kani korpare kusu ne kuni poka cipacipa wa an: tanpe kusu, naa kanna-kanna sinuma hotuyekar wa turano ukowepekere nisa ruwe ne.

Korka, tu pa a=ueomare ciki, Ferik sirine Porkios Festos ek wa an: ayke, Yudea un utar kor irenka kor rusuy kusu, Ferik anakne Pawros a=tupetupe an no ante nisa ruwe ne.

Apostoro iki p oma kampi 25

Tanpe kusu, Festos ne kotan ta ek rere-ko okake an kor Kaysaria wano Yerusarem orun hemesu nisa ruwe ne.

Awa, Kamuy kor kenru esapane iyotta pase utar anakne Yudea un pase utar tura sinuma or ta Pawros kusu an oruspe ye nisa ruwe ne:

ayke, sinuma Yerusarem kotan ta a=tak kuni ne irenka koramkor: ne utar sinuma rayke kusu ru or ta numme siriki wa okay ruwe ne.

Korka, Pawros anakne Kaysaria kotan ta a=sikkasma wa an, sama ta, sinuma yaykota naa ponno siri an ko ne kotan ta arpa kusu ne ari an itak ani Festos ese itak ki nisa ruwe ne.

Tanpe kusu, eci=tumke ta okay montum kor utar en turano sap, ayke, sinuma kusu wen-puri an ciki eiyonnuppa yan, ari itak.

Orowa, tupesan to hene wan to hene ikasma somo ne no ne utar tum ta an ciki, sinuma Kaysaria kotan ta san; ayke, ne simke toho ta koypisi set kata a wa Pawros a=tak kuni kaspaotte nisa ruwe ne.

Orowa, sinuma ek ciki Yerusarem wano arki wa okay utar anakne sinuma okari ta roski, ayne, son nere eaykap poronno wen oruspe ani eiyonnuppa nisa ruwe ne:

awa, Pawros sanke yaykikkar itak ene ani, Yudea un utar kor tuytak epeka ne yakka, Kamuy kor kenru epeka ne yakka, Kaysaros epeka ne yakka katpak somo ku=ki nisa ruwe ne.

Korka, Festos anakne Yudea un utar kor irenka kor rusuy kusu Pawros or ta ese wa ene itak hi :— Eani anakne Yerusarem kotan ta arpa wa en=kotcake ta tap okaype kusu akoypisi kusu ne ya?

Korka, Pawros ene itak hi :— A en koypisi kuni kusu an Kaysaros kor koypisi set kotcake ta ku=as ruwe ne: Yudea un utar epeka no nep wen-puri ne yakka somo ku=ki anpe aokay ne yakka pirkano eraman ruwe ne.

Tanpe kusu, wen-puri ikici kur ku ne wa a en=rayke kuni kur an ika nep ka ku=ki a yakun, ray kuni anpe somo ku=yayunaske ruwe ne; korka, ani teta okay utar en=iyonnuppa anpe anak sonep ne yakanak ne ne utar or ta en=ekosi kuni kur isam ruwe ne na.

Kaysaros oro wano a en koypisi kuni ku=koramkor. Tata or ta Festos anakne ne ukoramkor kuni utar tura ukoramkor okere ciki ene ese hi :— Kaysaros oro wano akoypisi kuni e koramkor nisa: Kaysaros or ta e oman kusu ne na.

Orowa, an toho a=okere ciki, Mosir sikkasima kur ne Agrippas newa Bernike anakne Kaysaria kotan kosirepa, awa, Festos korankarap nisa ruwe ne.

Ayke, inne toho uturu ne kotan ta rewsi kusu, Festos anakne ne oruspe Mosir sikkasima kur nure hine ene itak hi :— Ferik hoppa sine pakasnu kuni kur an:

Yerusarem kotan ta tu an rapoketa sinuma kusu an oruspe Yudea un utar kor Kamuy kor kenru esapane iyotta pase utar newa kor ekasi utar en=nure nisa, ayke, a=panakte kuni ne en=koramkor nisa ruwe ne.

Ne utar or ta ene ku=ese hi, eiyonnuppa an kur anakne eiyonnuppa utar konannukara wa, kusu a=eiyonnuppa oruspe kusu yaykikkar kuni pakihi a=kore somo ki yakun inan kur ne yakka somo ekosi puri Roma kotan un utar or ta an na, ari ku=itak.

Tanpe kusu, ne utar teta uekarpa wa okay ciki, ku=tere somo ki, korka, ne simke toho ta koypisi kuni set kata ku=a wa ne kur a=tak kuni ku=kaspaotte nisa ruwe ne:

Sinuma kusu ne eiyonnuppa ki utar roski ciki, ari kuni yaynu wen oruspe kusu eiyonnuppa somo ki,

a korka, yaykota kor epakasi kusu an upahunara a=rap hemhem, siknu wa an ari Pawros ye ray wa isam Yesu kusu an oruspe kusu hemhem epeka nisa ruwe ne.

Orowa, kuani anakne tap okay oruspe ko-uwepekennu anpe kusu kewtum utumasi kusu sinuma Yerusarem kotan ta arpa wa ne kotan ta tap okay oruspe kusu akoypisi yak pirka ya? ari ku=nu nisa ruwe ne.

Korka, Pawros anakne Ahokote Nispaesanniyo hi an pakno a=sikkasma kuni koramkor yakun, Kaysaros orun ku=omante pakno a=sikkasma kuni ku=kaspaotte nisa ruwe ne, ari itak.

Orowa, kuani ne yakka yaykota ne aynu ku=nu rusuy ari Festos or ta Agrippas ye nisa ruwe ne. Yakun, nisatta aokay ne kur nu kusu ne na ari sinuma itak.

Tanpe kusu, ne simke toho ta Agrippas anakne Bernike tura poro a=rakur kor hine ek wa tumi-kor utar pase esapane utar newa maciya un pase utar utura inu kuni tumpu ahup okere ciki, Festos ipawetenke kusu Pawros a=ahunte nisa ruwe ne.

Orowa, Festos ene itak hi :— Mosir sikkasima Agrippas, sama ta, tane un turano okay aynu utar uwesamanpa, Yerusarem kotan ta ne yakka tan kotan ta ne yakka uwatte no an Yudea un utar en or ta eiyonnuppa wa naa siknu kuni an kur somo ne, sekor kusu ari an itak ani ye tan aynu eci=inkar kor an.

Korka, kusu arayke kuni puri somo sinuma iki kuni ku=esanniyo: orowa, sinuma yaykota A=hekote Nispa oro wano akoypisi kuni ne koramkor nisa ruwe ne kusu, or ta ku=omante kuni ku=ositciw nisa ruwe ne.

Awa, sinuma oruspe kusu ku=kor nispa orun nekona sonno an a=eiyonnuppa a=rap an kuni ku=nuye ya ku=eranpewtek. Inanpe kusu, sinuma akoypisi oro wano, kusu nep ka ku=nuye kuni anpe an tun ne, eci utar kotcake un, makankane Mosir sikkasima Agrippas e kotcake ta, ku=sanke nisa ruwe ne. Inanpe kusu ne yakun, ipakasnu kur omante hi ta, kusu eiyonnuppa ikkewehe turano somo arpare hi anakne, ohaytap ne ari ku=yaynu ruwe ne kusu ne na.

Apostoro iki p oma kampi 26

Orowa, Pawros or ta Agrippas :— Eani yaykota kusu itak sanke yak pirka, ani an itak ani: itak nisa ruwe ne. Ayke, Pawros anakne kor teke turi wa yaykikkar itak sanke a=rap ene oka hi :—

Mosir sikkasima Agrippas, kusu Yudea un utar en=eiyonnuppa opittano okay oruspe epeka tanto e kotcake ta ku=yaykikkar kusu ku=yaykopuntek ruwe ne:

makankane aokay anakne Yudea un utar tumke ta opittano okay upahunara anpe newa puri kusu eramus kur e ne ruwe ne kusu ne na: tanpe kusu, aokay yaiyupupu wa en=nu kuni ku=koramkor.

Ponram orowa ku=sukup tuyka anak ku=kor uyrup tumke ta hene Yerusarem kotan ta hene an wa nekona anpe ne ya Yudea un utar opitta eraman ruwe ne;

atpake wano ne utar en=e=amkir, ayke, pawetesu ki kuni a=ramu ciki, ci=kor iyotta owpeka epakasi ta an Parisee un utar sikkasimap koraci ku=kor nisa ruwe ne.

Awa, ci=kor ekasi utar or ta Kamuy eytakamkire kusu an cipacipa anpe kusu a en koypisi kuni ne tane ku=as ruwe ne; ayke, kusu ci=kor tun ikasma wan uyrup anakne kunne ne yakka tokap ne yakka siarikiki no yaysieywankere hine a=kore kuni cipacipa kor an ruwe ne.

Orowa, aa Mosir sikkasima nispa, tap cipacipa anpe kusu Yudea un utar oro wano a en=eiyonnuppa ruwe ne.

Kamuy anakne raykur hetopo-siknure yakun, hemanta kusu Aokay tap oruspe anakne eunpipka kunip ne ari e esanniyo ya?

Sonno poka kuani yaykota ne yakka Nazaret kotan un Yesu sekor an rehe epeka inne keskep ikici anpe ku=ki kunip ne sekor ku=yaynu nisa.

Awa, Yerusarem kotan ta néno ku=ki nisa ruwe ne: ayne, Kamuy kor kenru iyotta esapane utar oro wano montum a en=kore ciki, inne no okay askanne utar ipakasnu cise ta ku=ahupte hemhem ki, sama ta, ne utar a=ronnu ciki kuani ne yakka ramuosma siros sanke hemhem ku=ki nisa ruwe ne.

Orowa, kanna-kanna opittano okay uekarpa cise ta ne utar ku=panakte wa koatca kuni ne ku=ki nisa ruwe ne; orowa, ne utar kusu sino ku=koyruska kusu, oya kotan un maciya oro pakno poka ku=keske nisa ruwe ne na.

Ayke, Kamuy kor kenru iyotta esapane utar sanke montum a=kore kunip ku=kor wa Damaskos maciya orun ku=payekay kor an rapoketa,

an Mosir sikkasima Nispa ru akus siriki hi ta kanto wano kotom tokap cup kasuno nupeki an peker en=okari newa en turano payekay utar okari newa at siri ku=nukar nisa ruwe ne.

Awa, ci utar opitta siri kata haciripa ciki, Hebray un utar itak ari en or ta ye haw ku=nu hi: ene haweoka hi :— Sawros, Sawros, nep kusu eani en=keske ruwe he an? Ne ay-o-kuwa e=nitomosma anpe anak eani kusu hokanpap ne, ari itak.

Orowa, kuani ene itak hi :— Aokay nen ne ya, Utarpa? Orowa, Utarpa ene itak hi :— E keske Yesu Ku ne ruwe ne.

Korka, e hopuni wa cikiri kata as yan: inanpe kusu ne yakun, tapan ikkew kusu e orun Ku yaynukare nisa, or ta eani en=nukar okere okaype kusu hemhem eani or ta Ku yaynukare kusu ne okaype kusu hemhem pawetesu hene ki or ta eani aeyaysieywankerere as hene ki kusu kuni kusu ne na;

sama ta, or ta e omante as uyrup newa Oya utar wano Kuani e ohaytare as,

ayke, ne utar kunne hi wano peker or ta hene, Satan kor kiroro wano Kamuy or ta hene ahosarire, ayne, kor ci=kokatpak atusare hine En=eysokor an kuskeray kusu aaskannere utar tum ta eykeskorope a=kore kuni ne ruwe ne kusu ne na, ari itak.

Tanpe kusu Mosir sikkasima kur Agrippas, ne kanto oro wano an anukarape kusu seenne somo koytaknu ku=ki ruwe ne:

korka, hoskino Damaskos kotan un utar, orowa Yerusarem kotan newa Yudea mosir sikapnekano okay utar, sama ta Oya un utar ne yakka yaykokatpak wa Kamuy or ta hosari hemhem ki, yaykokatpak kuni owpak puri hemhem ki kuni ne, or ta ku=ye nisa ruwe ne.

Tap ikkewe an kusu Yudea un utar anakne Kamuy kor kenru ta en=kisma, awa, en=rayke kusu iki nisa ruwe ne.

Tanpe kusu, Kamuy oro wano an kaopiwki an kuskeray tanto pakno ku=an wa pon utar or ta ne yakka rupne utar or ta ne yakka pawetesu ku=ki ruwe ne, korka, ueinkar utar newa Mose ye ek kusu ne okaype mosma somo ku=itak ruwe ne na;

ne anpe anakne Kiristo ayayramsitnere, ayke, Sinuma hoskino ray oro wano hetopo-siknu anpe kusu utar or ta ne yakka Oya un utar or ta ne yakka peker ewpaskuma ki kusu, ne anpe ne ruwe ne na.

Orowa, tap koraci sinuma yaykikkar itak sanke rapoketa, Festos anakne ruy hawe ani ene itak hi :— Pawros, eani anakne ciitasare wa an na; poronno eramus kusu aciitasarere ruwe ne.

Korka, Pawros ene itak hi :— A=eoripak an Festos, kuani anakne somo ciitasare kunne; korka, so ne an itak, kewtum yayeasirkar kusu an itak ani ku=ye ruwe ne.

Ayke, or ta rametok-kor no ku=ye Mosir sikkasima kur tap okaype eraman ruwe ne: sinuma kusu tap okaype sinep ka a=nuyna somo ki kunak ku=eysokor: inanpe kusu ne yakun, tanpe anak sikkiw or ta aki iki p somo ne ruwe ne kusu ne na.

Mosir sikkasima kur Agrippas, aokay anakne uweinkarape eysokor ruwe he an? Aokay eysokor ruwe ne sekor ku=eraman.

Pawros or ta Agrippas ene itak hi :— Ponno ka en onisnisi wa Kiristian ani en=kar kuni e ramu rusuy ruwe ne.

Pawros ene itak hi :— Poronno ani ne yakka ponno ani ne yakka, aokay patek somo ne, korka, tanto en=nu siriki opittano okay utar ne yakka, tap atupepeoktep mosma, en=koraci ne a=kar kuni Kamuy ku=koramkor na, ari itak.

Orowa, Mosir sikkasima kur newa esapane kur newa Bernike anakne turano rok utar tura hopunpa:

ayke, ekohopi wa paye hine ukoye wa ene itak hi :— Tan kur anakne arayke kusu hene a=tupetupe kusu hene nep ne yakka ki a somo ki nisa ruwe ne.

Orowa, Festos or ta Agrippas ene itak hi :— Tan kur anakne Kaysaros oro wano akoypisi kuni koramkor somo ki a yakun, a=honnere yak pirka ruwe ne.

Apostoro iki p oma kampi 27

Orowa, ne utar Itaria mosir orun atuytomotuye kuni a=esanniyo okere ciki, Yurios ari an rehe kor Awgusta ikiri un sine kenturion or ta Pawros newa mosma okay epakasnu utar ekosi nisa ruwe ne.

Orowa, Asia atuy-sam un kotan epeka kusu tane atuytomotuye kuski Adramittinom kotan un cip orun ahup ciki hopunpa nisa ruwe ne, Tessaronike mosir ta an Makedonia kotan un kur ne Aristarkos un turano an ruwe ne.

Ne simke toho ta Sidon kotan ta a=kosirepa as: Yurios anakne Pawros eramuhawke wa kor hine kor katayrotke utar hotanukar wa yayeasirkar kuni ramuosma nisa ruwe ne.

Orowa, ne kotan wano hopunpa as wa atuytomotuye, ayke, rera wen wa kusu Kupros kotan senpirike akus.

Orowa, Kirikia newa Panpuria un atuy akus ciki Rikia mosir un Mira kotan ta kosirepa as.

Awa, ne hi ta kenturion anakne Itaria orun paye kuski Ariksandria mosir un cip nukar ciki, or ta un ore nisa ruwe ne.

Orowa, inne toho uturu rera wen wa kusu noratcitara atuytomotuye wa an ayne Knidos kotan samake arki as ciki, Sarmone mosir sam ta an Kuretos kotan senpirike akus;

orowa hokanpa no ne atuy-sam tomotuye wa Pirka Tomari ari a=ye usike a=kosirepa as; Rasaya ari a=ye maciya ne usike ehanke ruwe ne na.

Orowa, ohor no utur ta iki, ayne, somo ramnu ki a=rap a=okere wa tane paye anpe yaykipte ruwe ne kusu, Pawros ne utar onisnisi wa ene itak hi :—

Nispa utar, tan atuytomotuye anpe kusu ayuninka newa poronno akoysamka anpe iki kusu ne na, cip sike kusu patek somo ne, korka, ci kor inotu kusu poka ne na, ari itak.

Korka, ne kenturion anakne Pawros ye itak kasuno cip esapane kur newa cip kor kur or ta ikokanu wa nu nisa ruwe ne.

Orowa, mata utur ta riya kuni ne tomari pirka somo ne wa kusu, ne usike wano atuytomotuye hine neum poka ayne Poyneka kotan kosirepa wa mata riya kuni ne utar poro serke onisnisi nisa ruwe ne; ne kotan anakne Kuretos mosir ta an matnaw newa okoypok un rera oro epeka hosari wa an tomari ne ruwe ne.

Orowa, okoypok un rera hawke no as ciki, aositciw a=rap tane an ari yaynu kusu, kayte yanke wa Kuretos mosir atuy sam ehanke no atuytomotuye nisa ruwe ne.

Korka, irukay tomta payekay kor, Ewrakuron ari a=ye yupke rera ne i wano soyosma:

ayke, cip aep ka kusu ne rera eun hosari eaykap ciki, rera e=hos wa paye as nisa ruwe ne na.

Orowa, Kanda ari a=ye pon rup un siri senpirike pas kor, an ayne hokanpa no pon cip uk easkay:

awa, ne anpe yanke ciki, cip ikasiw kusu corpok un tus a=kuste wa ani aeatyupu; orowa, Surtis kata a=yanke kuni isitoma kusu kaya-ni omap rapte, ayke, néno rera e=hos nisa ruwe ne.

Orowa, siariki no ne rerasiw kusu monrayke as, awa, ne simke toho ta utar anakne cip oro wano sikehe osurpa heasi:

ayke, rerko ikinne an toho ta yaykota kor tekehe ani cip or ta aeyayramokotep osurpa nisa ruwe ne.

Orowa, inne toho uturu tokap cup ne yakka nociw ne yakka un kasi kotom somo ki kusu, sama ta, un or ta sawre somo ne an rerasiw an kusu, tane kasiciopiwki kuni kusu an cipacipa ika a=etaye nisa ruwe ne na.

Orowa, ohonno utur ta somo ramnu ki ciki, Pawros ne utar tumke ta as wa ene itak hi :— Nispa utar, eci utar anakne en=orun ikokanu wa Kuretos wano somo hopunpa yak pirka na; yakanak ne tapan iwninpe newa akoysamka anpe isam nankor na.

Tane eci=ramu-ritetke kuni eci onisnisi as: inanpe kusu ne yakun, cip patek a=ysamka kusu ne, aynu ray somo ki kusu ne kusu ne na.

Tan ukuran or ta ku yaysieywankere poka en=kor Kamuy kor hawturunpe anakne en=samake ta as wa ene itak hi :—

Pawros, iteki isitoma yan; eani anakne Kaysaros kotcake ta as kunip ne: orowa, inkar=an, Kamuy anakne e turano cip o utar opitta e kore nisa ruwe ne, ari itak.

Tanpe kusu, Nispa utar, ramuritetke yan: en or ta a=ye koraci hetuku kusu ne kuni anpe kusu kuani anakne Kamuy eysokor ruwe ne.

Yakka, an repun-siri a un a=yanke kunip ne ruwe ne na.

Orowa, inep ikasma wan ancikar ek an ciki, Adria atuy kata ekesne-ekesne aehose rapoketa, an noske pakita cip o utar anakne nep mosir koehanke ruwe ne kunak yaynu;

awa, atuy pakari ciki hotne hiro ne: orowa, naa ponno siran ko suy pakari,

ayke, asikne ikasma wan hiro ne ruwe ne. Orowa, ikineypeka watara us atuy sam kata a=yanke kuni koysitoma kusu cip osoro wa ine kayte ranke, orowa, nisat ecipacipa nisa ruwe ne.

Orowa, cip o utar anakne cip sapa wa kayte ranke kuni sinere, korka, pon cip ranke wa ecaot kuni hunara ciki.

Pawros ne kenturion newa tumi-kor utar or ta ene itak hi :— Cip oske ta okay somo ki yakun eci kasiciopiwki eaykap ruwe ne.

Orowano, tumi-kor utar anakne cip tus otuye wa cip hacire nisa ruwe ne.

Orowa, tokap ek kor an hi ta anakne opittano okay utar aep ipe kuni ne Pawros onisnisi wa ene itak hi :— Nep ne yakka somo eci=ipe wa somo ramnu ki wano ine ikinne ikasma wan ikinne an toho ne ruwe ne.

Tanpe kusu aep ipe kuni eci onisnisi as ruwe ne tanpe anat ne irammakaka eci=okay kuni nep: eci=sapa un otop-tu sinep poka a=ysamka somo ki kusu ne kusu ne na.

Orowa, sinuma tanpe ye okere ciki aep uyna, orowa, opittano okay utar kotcake ta Kamuy koyayirayke: ayke, ne anpe mespa wa ipe heasi nisa ruwe ne.

Tata or ta opittano okay utar anakne ramuritetke, orowa, yaykota aep ipe nisa ruwe ne na.

Ne cip oske ta okay utar piski hi anakne tu ik newa iwan ikasma wan e ine hotne niw ne ruwe ne.

Orowa, pakno ipe okere ciki atuy orun oske ta an munki osurpa wa cip kosnere nisa ruwe ne.

Awa, tokap ne ciki ne mosir eramuskari: korka, otamoy an us nukar wa ne kasike ta cip aehose easkay ya ukoramkor nisa ruwe ne.

Orowa, kayte a=pita wa atuy oske ta ante, suy, ne rapoketa kanci tus ne yakka pita; orosama, cip sapa ta an kaya aste wa atuy sam oropeka paye.

Korka, tu atuy uwetasa ciw an usi ta paye ciki, cip otoytomeus; ayke, cip sapa raoymoyke eaykap pakno otoyeus, awa, cip nan ta rir yupke p e=perke nisa ruwe ne.

Orowa, ikineypeka ika ipakasnu utura tumuke un utar ma wa paye hine kira kusu, tumi-kor utar ronnu kuni e=wkoramkor nisa ruwe ne.

Korka, kenturion anakne Pawros kaopiwki rusuy kusunéno ki kuni anpe eham; ayke, ma easkay utar atuy un yayeyapkir wa hoskino ya ta paye kuni kaspaotte nisa ruwe ne:

orowa, mosma okay utar serke ni kata hene serke cip oro wano an okaype kata hene paye ruwe ne. Ayne, opittano okay utar anakne siknu no ya ta kosirepa nisa ruwe ne na.

Apostoro iki p oma kampi 28

Orowa, ci utar aeyaykaopiwki ciki, ne repun siri anakne Merite ari a=ye p ne sekor ci eraman.

Awa, ne mosir uyrup anakne ponno patek somo ne an no un eramuhawke wa kore: ayke, tane apto as kusu hemhem me an kusu hemhem, apeare wa un opitta sopki nisa ruwe ne.

Orowa, Pawros anakne cikuni muye ewmasnu wa ape kata are ciki, ne sesek maw wano sine paskur okokko oasin wa sinuma kor teke yaykotukka nisa ruwe ne.

Ayke, ne kotan un uyrup anakne ne cikoykip sinuma kor teke wano ratki wa an anpe nukar ciki utaspa ene itak hi :— Tan kur anakne sonno keweuk kur nankor, atuy oro wano aeyayohaytare yakka, Owpeka nep anakne sinuma siknure somo ki ruwe ne, ari itak.

Yakka, sinuma tek-taritari wa ne cikoykip ape oske ta osura, ayke, iwninka somo ki nisa ruwe ne.

Korka, sinuma hup kuni hene, ekuskonna ray wa hacir kuni hene ne utar yaynu nisa: korka, ohor no utur ta néno a=ramu yakka nep ka iwninka somo ki sekor nukar ciki, yaynu itasare wa, ne kur anak kamuy ne ari itak nisa ruwe ne.

Ne usike samake ta Poprios ari an rehe kor ne rep-un-siri un sine pase kur kot toy an ruwe ne; awa, ne kur anakne un uk wa rerko utur ta un sopki nisa ruwe ne.

Ayke, Poprios kor mici anakne sesek maw tasum newa oske arka tasum ki wa hotke wa an ruwe ne: awa, or ta Pawros ahun wa inonno-itak ki, orowa, kasi ta kor teke ante hine iwankere nisa ruwe ne.

Orowa, tanpe aki okere ciki ne repun siri ta mosma okay tasum ki utar ne yakka arki wa aywankere nisa:

ayke, ne utar poronno aeoripakpe ani un aynukor; orowa, hopunpa wa atuytomotuye ciki nep ci eysiramne okaype cip or ta omare nisa ruwe ne na.

Orowa, re cup okere ciki ne repun siri mata riya Dioskowros ari an rehe ari a=rékore Arikasandria un cip o wa atuytomotuye as nisa ruwe ne.

Awa, Surakowsa kotan ta arki ciki ne hi ta rerko utur ta okay ruwe ne.

Orowa, ne wano hopunpa yakun Regios kotan ta a=kosirepa: ayke, sine to an ciki pikata rera hetuku, ayne, tu ikinne an toho ta Potioros kotan ta arki as:

ne kotan ta irwak utar a=nukar, awa, arwan rerko utur ta turano rewsi kuni a=koramkor nisa: ayke, néno Roma kotan ta a=kosirepa as nisa ruwe ne.

Awa, ne kotan ta okay irwak utar anakne un kusu an oruspe nu ciki, Appios Poros newa Trion Tabernon pakno un ekanok kusu arki nisa ruwe ne: ayke, Pawros anakne ne utar nukar yakun Kamuy koyayirayke wa yayrametokte nisa ruwe ne.

Orowa, Roma kotan ta ahup as yakun, Pawros anakne i punki tumi-kor kur samake an wa yaytura osiromare nisa ruwe ne.

Rerko okake an kor sinuma anakne Yudea un utar kor pase utar uwekarpare nisa ruwe ne: awa, uekarpa wa okay ciki or ta sinuma ene itak hi :— Kuani, ku=irwak utar, nep ka ani utar epeka wenno iki somo ki, sama ta, ci=kor kotan puri wenno epeka somo ki, yakka, Yerusarem kotan wano Roma un utar teke or ta a en=ekosi an na: ne utar en koypisi okere yakun en=honnere rusuy,

a en=rayke kuni ika en or ta isam nisa ruwe ne kusu ne na.

Korka, Yudea un utar néno an anpe kopan ari ye ciki, Kaysaros or ta ku=oman kuni ku=koramkor anpe mosma ene akari ka kam ruwe ne; orowa suy, ku=kor uyrup eiyonnuppa kuni a=rap isam ruwe ne.

Tanpe kusu tan ikkewehe an kusu kuani eci=nukar wa turano ukoytak kuni ku=koramkor nisa ruwe ne: inanpe kusu ne yakun, Israeru un utar ki cipacipa a=rap kusu tan sinkop ani a en=tupetupe an ruwe ne kusu ne na.

Oro ta ne utar ene itak hi :— Aokay oruspe kusu Yudea mosir wano kampi ci uyna somo ki, sama ta, irwak utar anakne teta ek wa aokay kusu wenno anpe ye pene ki assuru aste hene ki ta somo ki nisa ruwe ne.

Korka, aokay anakne nekona e yaynu ya ci nu rusuy; inanpe kusu ne yakun, tan epakasi oma utar kusu anakne ne hi ta ne yakka wenno a=ye anpe ne ruwe ne kusu ne na, ari itak.

Orowa, ne utar anakne toho esanniyo ciki, inne no sinuma rewsi cise ta arki nisa ruwe ne: awa, or ta sinuma ne oruspe pita, ayke, Kamuy mosir kusu pawetesu hemhem ki, kunneywano oro wano onuman pakno Mose tuytak newa uweinkarape wano Yesu kor oruspe kusu onisnisi hemhem ki nisa ruwe ne.

Orowa, utar serke anakne a=ye oruspe eysokor, serke anak eunpipka nisa ruwe ne.

Orowa, ne utar anakne ue-sine kewtum kor eaykap ciki, Pawros sine itak ye okake ta paye nisa ruwe ne; ene sinuma itak hi :— Askanne Ramat anakne Isaya ani eci=kor ekasi or ta ene itak hi :—

Tan uyrup or ta e arpa wa ene itak yan, Inu wa eci=nu korka oar eci=eraman somo ki kusu ne: Inkar wa eci=nukar korka oar eci=onnere somo ki kusu ne:

Tan uyrup kor sanpe mimi-us okere, Kor kisara nu e wen, Sama ta, ikineypeka ika kor siki ani nukar; kor kisara ani nu. Kor sanpe ani eraman hine Kanna hosari wa Ku=iwankere kuni ne Kor siki ukotukka nisa ruwe ne na.

Tanpe kusu tanpe eci=onnere yan, tan Kamuy iki kasiopiwki anpe anakne Oya utar or ta a=omante ruwe ne: ne utar anakne nu poka ki kusu ne na.

Orowa, sinuma ramme tu pa utur ta yaykota kor etun cise ta osiroma wa or ta ahup opittano okay utar sopki hine Kamuy mosir ewpaskuma hemhem ki,

poro rametok kor wa Utarpa ne Yesu Kiristo kusu an oruspe epakasnu hemhem ki, ayke, nen ka hattoho ki kur isam ruwe ne na.

Roma 1

Apostoro ne kuni kusu a=nisuk, Kamuy pirka sonko kusu sinnayno a=ante, Yesu Kiristo kor ussuyne kur ne Pawros:

Etoko wano kor ueinkar utar ani askanne kampi kata ne pirka sonko an wa kor Poho kusu Sinuma eytakamkire nisa:

ne Poho kam kusu Dabid sanikire ne a=kar, ray hi oro wano hetopo-a-siknure hi kusu,

montum kor Kamuy Poho ne ani a=esanniyo;

Ci=kor Utarpa ne Yesu Kiristo ne; Sinuma ani irenka newa Apostoro ne kuni montum a un korpare nisa, tanpe anak sinuma kor rehe renkap kusu opittano okay mosir uyrup tumke ta eysokor hi oma itak nu anpe a=kir kuni anpe ne:

eci utar ne yakka ne utar tumke ta okay hine Yesu Kiristo kor ahotuyepakara utar eci ne:

Roma kotan ta opittano okay Kamuy oro wano a=omap an utar, askanne utar ne kuni kusu akonisuk utar or ta: eci utar or ta ci=kor Mici ne Kamuy newa Utarpa ne Yesu Kiristo oro wano irenka newa i=tom an na.

Hoskino anak opittano okay eci utar kusu Yesu Kiristo ani ku=kor Kamuy orun ku=koyayirayke na; eci=kor eysokor hi mosir epitta assuru-a-aste wa an ruwe ne kusu ne na.

Ayke, kor Poho kusu an pirka sonko oske ta, kewtum ani or ta ku yaysieywankere Kamuy anakne, siokere somo ki no eci=eskarun ruwe ne sekor en kusu ikokanu wa an ruwe ne; henpara ne yakka inonno-itak ku=ki wa,

nekona ka, tane an ayne, Kamuy renkayne eci=orun a en=arpare kuni kusu ku=koramkor.

Inanpe kusu ne yakun, eci utar aastere kusu, nep ka ramat oma eikrap eci=kore as kuni ne, kuani eci=nukar kuni ku=eyaykatekar ruwe ne;

ne anpe anakne eci turano ku=an wa eci=kor pe ne yakka ku=kor pe ne yakka uko-iki eysokor hi ani turano a=omaoma kuni kusu an ap ne ruwe ne.

Orowa, irwak utar, mosma okay oya uyrup utar tumke ta an néno eci=tumke ta ne yakka ipehe ku=kor kuni ne, kanna-kanna eci=orun ku=arpa kuni ku=esanniyo a hi eci=onnere somo ki anpe ku=kopan (korka tane pakno sinnetus nisa ruwe ne na).

Kuani Herenes un utar kusu ne yakka, Oya un utar kusu ne yakka, wayasnu utar kusu ne yakka, wayasap utar kusu ne yakka,

sos kor kusu ku ne ruwe ne. Tanpe kusu, siarikiki no eci utar or ta, Roma kotan ta okay utar or ta poka pirka sonko ewpaskuma ki kuni ku=sipini wa an ruwe ne na.

Kuani anakne pirka sonko kusu somo yaynikorosma ruwe ne: inanpe kusu ne yakun, ne anpe anakne hoskino Yudea un kur kusu ne yakka, Herenes un kur kusu ne yakka, orowa, pisno pisno okay eysokor kur kusu ne yakka kasiopiwki kuni kusu an Kamuy kiroro ne ruwe ne kusu ne na.

Ne oske ta eysokor hi wano eysokor hi pakno Kamuy owpeka hi aekanpakte wa an ruwe ne: ene ciesinnuye wa an koraci ne :— Korka, owpeka utar anakne eysokor hi atte kusu i=su kusu ne kusu ne na.

Owpeka sak wa sonep sirikonunpa wa okay utar kor opittano okay Kamuy koatca anpe newa owpeka sak hi kusu, Kamuy iruska hi kanto oro wano aekanpak wa an;

inanpe kusu ne yakun, Kamuy kusu a=onnere kuni easkay pe anakne ne utar oske ta a=nukar wa an; Kamuy anakne utar or ta nukare nisa ruwe ne kusu ne na.

Inanpe kusu ne yakun, mosir a=kar oro wano an Sinuma kor a=nukar eaykap pe anakne irammakaka a=nukar wa okay, a=kar wa an okaype kusu a=ermu anpe ne ruwe ne kusu ne na; Sinuma kor otu sasuysir pakno an kiroro newa Kamuy-oype ne; tanpe kusu, ne i utar kusu yayapapu ki easkay kusu an usike ka isam ruwe ne:

ne utar anakne Kamuy eraman hine Kamuy or ta aki kuni koraci somo kooripak, somo koyayirayke nisa; korka, raka sak no an ramepakari ki, ayke, kor ramu-isam sanpe a=kunnere nisa ruwe ne.

Wayasnu utar ne sekor yaykota kusu ye wa, oype-sak pe ne, ayke, munin eaykap Kamuy kor nupeki itasare wa munin kuni aynu hene,

cikap hene, ine cikiri kor cikoykip hene, honoyanoya wa paye p hene kor nokaha un katuhu ne kan nisa ruwe ne na.

Tanpe kusu, Kamuy anakne ne utar kor kewtum ta okay kor rusuy pe kusu icakkere anpe or ta ekosi nisa, kor netopake uwetaspa a=koatca kuni kusu ne na:

ne utar anakne kor sunke ani Kamuy sonep itasare hene, okaype kar Kamuy sirine a=karpe koonkami hene ki, or ta yaysieywankere hene ki nisa ruwe ne kusu ne na; Sinuma anakne otu sasuysir pakno anunukep ne ruwe ne. Amen.

Tapan ikkewehe an kusu Kamuy anakne a=koatca anpe ki rusuy kewtum or ta ne utar ekosi nisa: inanpe kusu ne yakun, kor matne utar anakne kusu aki kuni an puri itasare hine aki kuni somo ne an puri kor:

orowa suy, okkay utar ne yakka, matnep kusu ki kuni puri ante wa uorun wen-puri ki rusuy sanpe paraparasere nisa, okkay anak okkay orun somo yaykatanu anpe kar, ayke, yaykota oske ta kor ohay ta puri kusu an pummaha uyna nisa ruwe ne na.

Orowa, ne utar anakne kor kewtum ta Kamuy ramepakari poka kopan nisa ruwe ne kusu, aki kuni

somo ne anpe ne utar iki kuni ne a=emaka kuni kewtum or ta Kamuy ekosi nisa: opittano okay owpeka sak hi, wen-puri, yaykosipuynere anpe newa wenpe ani a=esikte wa okay; eyaytunnap, keuk, upaore,

kokantama newa wen-katcam ani sikno wa okay;

pinuno itak utar, ohaykekar utar, Kamuy etunne, somo yaykatanu, pakesara, yaiyomonnure, wenpe oskep, esikop itakkasi, ramu-sak pe, ukoramkorope oterke, omap ki kewtum sak, ramu-niste utar ne ruwe ne:

ne utar anakne néno okaype ikici utar arayke kuni kusu an utar ne sekor an Kamuy esanniyop eraman, ayke, ne anpe ki patek somo ne, korka, mosma okay ikici utar or ta ramuosma ruwe ne na.

Roma 2

Tanpe kusu, Aynu, Aokay kusu ne yakka inan koypisi ki kur kusu ne yakka opitta yayapapu ki easkay usike ka isam: inanpe kusu ne yakun, aokay anakne mosma kur koypisi ciki, yaykota katpak an sekor yayesanniyo ruwe ne; koypisi ki aokay anakne ne okaype ki ruwe ne kusu ne na.

Inanpe kusu ne yakun, ne okaype ki utar kusu Kamuy koypisi hi anakne sonep ne anpe ne sekor ci eraman.

Suy, tap okaype ki utar koypisi, ayne, yaykota ne anpe ki aynu aokay anakne Kamuy koypisi hi eyaysisire kusu ne sekor e esanniyo ya?

Suy, Kamuy kor pirka irenka e yaykokatpakte kunip ne sekor e eranpewtek wa, Sinuma kor pirka irenka oma aeoteknu anpe newa yaysikkasma anpe newa ramusiporore anpe newa e etunne ruwe he an?

Korka, e=kor niste newa somo yaykokatpak sanpe kusu, eani anakne iruska toho newa a=nukare kuni Kamuy owpeka koypisi toho kusu iruska hi ewmasnu koran ruwe ne;

Sinuma anakne opittano okay utar iki iki p an koraci pisno pisno korpare kusu ne;

pirka iki p kar kuni yaiyupupu hine nupeki newa aeoripakpe newa somo muninpe hunara utar or ta otu sasuysir pakno no an inotu:

korka, sakayo ki wa sonep itakkasi, ayke, owpeka sak pe koytaknu utar or ta,

iruska hi newa kinrakarape, eramcuptekpe newa yayramkoyki anpe, pisno pisno wenpe iki aynu ramat kata an, hoskino Yudea un kur or ta, orowa,

Herenes un utar or ta an na: korka, pisno pisno pirka p iki kur or ta nupeki newa aeoripakpe newa i=tom an, hoskino Yudea un kur or ta,

orowa, Herenes un kur or ta an na: inanpe kusu ne yakun, Kamuy or ta utar eankespe isam ruwe ne kusu ne na.

Tuytak sak no katpak ki opittano okay utar anakne, tuytak sak no a=ysamka kusu ne: orowa, tuytak a=kore wa katpak ki opittano okay utar anakne, tuytak ani akoypisi kusu ne kusu ne na;

tuytak nu utar anakne Kamuy tek-sama ta owpeka ne anpe somo ne, korka, tuytak sikkasima utar a=owpekare kusu ne kusu ne na:

tuytak a=kore somo ki Oya uyrup anakne kor kewtum puri an kusu ne tuytak ta an okaype sikkasima yakne, tan utar tuytak sak no okay yakka, yaykota kusu tuytak ne ruwe ne;

ne utar kor sanpe kata tuytak iki p a=nuye wa an hi nukare, kor kewtum ne anpe tura pawetesu ki, orowa, kor esanniyo hi anakne utaspa eiyonnuppa hene ki,

tusare hene ki ruwe ne; ne anpe Yesu Kiristo ani, ku=kor pirka sonko an koraci, Kamuy anak utar aenuynap koypisi toho ta an na.

Korka, aokay anakne Yudea un kur an rehe ani a=rékore hene aki hine tuytak or ta e=yaykopaste hene ki, Kamuy kusu yaiyomonnure hene ki, Sinuma kor irenka eraman hene ki,

orowa, tuytak kusu a=eyaypakasnu wa uwesinnay no an okaype uwante hene ki,

sama ta, aokay yaykota siknak utar ru epakasnu kur ne, kunne hi ta okay utar kusu peker ne,

ramu-i=sanpe pakasnup ne, ayay epakasnup ne, tuytak oske ta eramuspe newa sonep katuhu kor;

tanpe kusu mosma an kur epakasnu kur, aokay yaykota yayepakasnu somo ki ruwe he an? Iteki ikka yan ari an itak ani upaskuma ki kur,

eani ikka ya? Iteki omoynu kor yan ari an itak ani ye kur, aokay anakne omoynu kor ya? Potoki etunne kur, aokay anakne Kamuy cise un pe e ikka ya?

Tuytak kusu yaiyomonnure kur, aokay anakne tuytak oterke wa Kamuy somo koyaykatanu ki ya?

Inanpe kusu ne yakun, a=nuye wa an koraci poka, eci=renkap kusu Oya uyrup tum ta Kamuy rehe a=koatca an.

Aokay anakne tuytak iki ciki okarituye puri anak e=pirkare ruwe ne: korka, tuytak e oterke yakun, e ki okarituye puri anakne somo okarituye puri anere ruwe ne.

Tanpe kusu, okarituye puri somo iki utar anakne tuytak oma ipawetenke sikkasima yakun, ne somo okarituye puri iki anpe anakne okarituye puri ne sekor a=esanniyo somo ki ruwe he an?

Orowa, renkayne an somo okarituye puri iki anpe anakne tuytak ueomare yakun, ikiri newa okarituye puri kor wa tuytak oterke kur ne eani koypisi somo ki kusu ne ruwe he an?

Inanpe kusu ne yakun, a=nukar no an no an kur anakne Yudea un kur somo ne, suy, a=nukar no an wa kam or ta an anpe anakne okarituye puri somo ne: korka, onnayke ta an no an kur anak Yudea un kunne; orowa, okarituye puri anakne kewtum an anpe ne, ikiri or ta an anpe somo ne, ramat un pe ne ruwe ne; ne okaype ramuayore hi anakne utar oro wano an anpe somo ne, korka, Kamuy oro wano an ap ne ruwe ne na.

Roma 3

Yakun, Yudea un kur kusu nep kasuno an irenka an a? Suy, okarituye-puri kusu nep yayepirikare anpe an a?

Nekona ka poro p ne: hoskino ne utar Kamuy sonko a=sikkasmare nisa ruwe ne.

Ne utar tumke ta eysokor somo ki utar okay a yakka nekona? Ne eysokor hi sak pe anakne Kamuy eysokor hi raka-sakte kusu ne ya?

Ar somo: ruwe un, Kamuy anakne sonep ne a korka, opittano okay aynu pisno sunkep ne sekor aesanniyore yan; ene ciesinnuye wa an koraci ne :— Aokay anakne kor itak kusu owpekap ne a=esanniyo, Orowa, akoypisi hi ta Aokay annokar ki kuni kusu ne na.

Korka, ci=kor owpeka-sak pe anakne Kamuy owpeka anpe aste yakun, nekon ci ye kusu ne ya? Iruska irenka sanke Kamuy owpeka-sak pe ne ruwe he an? (aynu itak koraci ku=itak ruwe ne).

Ar somo: néno ne yakanak ne hemanta Kamuy anak mosir koypisi kusu ne ya?

Korka, ku=ki sunkep anakne Kamuy kor nupeki kusu Sinuma sonep aste yakun, hemanta kusu kuani ne yakka katpak ki kur ku ne sekor a en=esanniyo ruwe he an?

Orowa, suy, (un ohaykekar wa) — Pirka p ahetukure kusu, wenpe ki yanro — (sekor an itak ani ci ye ruwe ne sekor ye utar itak koraci) — nep kusu somo ci ki ya? Ne utar kusu an a=esanniyo hi anakne owpekap ne ruwe ne na.

Yakun, nekona? Ne utar kasuno ci utar anakne pirka irenka kor ruwe he an? Somo, sonno somo: inanpe kusu ne yakun, Yudea un utar ne yakka, Herenes un utar ne yakka, opitta akokatpakpe ne sekor teeta ci esanniyo wa ye nisa ruwe ne kusu ne na;

ene ciesinnuye wa an koraci ne :— Owpeka kur isam, ruwe un, sinen ka isam ruwe ne;

Eraman kur isam, Kamuy hunara kur isam,

Ne utar opitta ru esisi wa sine-ikinne raka-i=sanpe ne; Pirka p ki kur isam, ruwe un, sinen pakno poka isam ruwe ne:

Kor rekuci anakne a=mak wa an tusiri ne; Kor parunpe ani kokantama ki: Kor papus corpoke ta kinasutunpe surku an:

Kor paroho anakne iyoytakus newa siwnin pe ani a=esik:

Kemnure kusu kor cikiri pikan;

Isamka anpe newa yayramkoyki anpe anakne ne utar kor ru or ta okay;

Orowa, i=tom irenka an ruhu ne utar eranpewtek nisa ruwe ne:

Kor sik-sama ta Kamuy koysitoma anpe isam ruwe ne na.

Nep ne yakka tuytak ye okaype anakne ne tuytak corpoke ta okay utar or ta ye ruwe ne sekor ci eraman; tanpe anakne opittano okay utar kor paroho a=seske hine mosir epitta Kamuy oro wano akoypisi kusu ne a anpe ne:

inanpe kusu ne yakun, tuytak iki wa kusu nep kam ne yakka Sinuma tek-sama ta owpeka ne sekor somo a=esanniyo kusu ne: tuytak an kuskeray katpak aeraman ruwe ne kusu ne na.

Korka, tane tuytak oyap Kamuy oro wano an owpeka anpe a=nukare okere, tuytak newa uweinkarape ne anpe kusu pawetesu ki ruwe ne;

ne anpe anak Yesu Kiristo eysokor hi ani opittano okay eysokor hi atte utar kusu an Kamuy owpeka anpe ne; uwesinnay no an anpe isam ruwe ne kusu ne na;

orowa, opittano okay utar anakne katpak ki okere hine Kamuy nupeki ehayta ruwe ne kusu ne na;

ayke, oro-isam no Kiristo Yesu kusu an kikiraye anpe ani Sinuma kor irenka an kuskeray a=owpekare siri an:

Sinuma kor kemihi kusu, eysokor hi ani, imommuye ne a=kar kuni ne Kamuy sinuma kusu esanniyo; ne anpe anakne Kamuy yaysikkasma hine etoko wano aki katpak mosmano ante wa kor owpeka anpe eramante kuni ne;

tane an pakihi ta Sinuma kor owpeka anpe eramante kunip ne: Sinuma yaykota owpeka wa Yesu eysokor kur owpekare kuni kusu an anpe ne ruwe ne na.

Yakun, yaiyomonnure kuni usike ney ta an a? Asoyekatta. Nekona tuytak ani, Iki iki p ani ruwe? Somo: korka, eysokor hi sekor an tuytak ani ne ruwe ne.

Tuytak iki p oyap an wa aynu anakne eysokor hi ani a=owpekare ruwe ne sekor ci esanniyo ruwe ne kusu ne na.

Kamuy anakne Yudea un utar kor Kamuy patek ne ruwe he an? Suy, Oya uyrup kor Kamuy somo ne ruwe he an? Ruwe un, Oya utar kor Kamuy ne yakka ne ruwe ne:

Kamuy anakne Sinep ne wa eysokor hi kusu okarituye-puri a=kir utar owpekare, orowa, eysokor hi ani okarituye-puri somo a=kir utar owpekare yakanak ne ene ne ruwe ne.

Tanpe kusu, ci utar anakne eysokor hi ani tuytak raka-sakte ruwe he an? Ar somo: korka, tuytak aste ruwe ne.

Roma 4

Yakun, kam kusu ci=kor ekasi Abraham anakne nekona anpe pa nisa ruwe ne sekor ci ye ya?

Inanpe kusu ne yakun, Abraham anakne ki iki p kusu a=owpekare yakanak ne yaiyomonnure kuni usike an; a yakka, Kamuy tek-sama ta isam ruwe ne.

Ne Kamuy kampi hemanta ye ya? Orowa Abraham anakne Kamuy eysokor, ayke, tanpe anak sinuma kusu owpeka anpe ne sekor a=esanniyo nisa ruwe ne.

Monrayke ki kur kusu an iwayehe anakne irenka néno an anpe ne sekor somo a=esanniyo ruwe ne, korka asoserep koraci aesanniyop ne.

Korka, somo iki p ki korka, Kamuy kooripak somo ki utar owpekare Kamuy eysokor kur kusu, sinuma kor eysokor hi anak owpeka anpe ne sekor a=esanniyo ruwe ne.

Aki iki p oyap an wa owpeka ne sekor Kamuy oro wano a=esanniyo aynu kusu Dabid poka nunuke anpe ye koraci ne; ene ani ne :—

Ikaspaotte oterke anpe atusare, Kor katpak a=kamure wa an kur anakne a=nunuke ne ruwe ne.

Or ta Utarpa katpak somo kasiomare kur anakne a=nunuke ne.

Tan nunuke anpe anakne okarituye-puri a=kir kur or ta patek san ruwe? suy, okarituye-puri somo a=kir kur or ta ne yakka san ruwe he an? Inanpe kusu ne yakun, ene ci ye hi :— Abraham kor eysokor hi anakne sinuma kusu owpeka anpe kuni a=esanniyo sekor ci ye.

Yakun, hemanta néno a=esanniyo ya? Okarituye-puri a=kir etoko ta hene ne ya? a=kir okake ta hene ne ya? Okarituye-puri a=kir okake ta somo ne, a=kir etoko ta néno a=esanniyo ruwe ne;

orowa, sinuma anakne okarituye-puri an siros kor, ne anpe anakne sinuma naa somo okarituye-puri a=kir etoko ta okay kor eysokor hi kusu an owpeka ne kuni han aomarep ne ruwe ne: tanpe anak sinuma opittano okay eysokor utar kor mici ne kuni kusu an anpe ne; suy, ne utar okarituye-puri a=kir somo ki yakka, or ta owpeka anpe a=esanniyo kuni kusu an anpe ne ruwe ne;

orowa suy, owse okarituye-puri a=kir utar kor mici ne kuni kusu somo ne, korka, a=kor mici Abraham naa somo okarituye-puri a=kir etoko ta eysokor ki koraci, opittano okay eysokor ki utar kor mici ne kuni kusu an anpe ne ruwe ne na.

Inanpe kusu ne yakun, Abraham mosir eykeskoro kuni ari an eytakamkire anpe anak, Abraham or ta hene, kor sanikehe or ta hene tuytak an kusu aki somo ne, korka, eysokor hi kusu an owpeka anpe an kusu aki ruwe ne na.

Inanpe kusu ne yakun, tuytak corpoke ta okay utar anakne eykeskoro utar ne ciki, eysokor hi anak ohap ne a=kar, sama ta, eytakamkire anpe raka asakte ruwe ne na.

Inanpe kusu ne yakun, tuytak anakne iruska anpe iki; korka, tuytak isam uske ta ohay ta

puri ne yakka isam ruwe ne. Tanpe kusu irenka néno an wa eysokor hi kusu an anpe ne; ne anpe anakne eytakamkirep opittano okay santek or ta an kuni kusu an anpe ne; owse ne tuytak or ta kotuk santek kusu patek ne anpe somo ne, korka, Abraham kor eysokor hi or ta kotuk santek kusu ne yakka an anpe ne ruwe ne: Sinuma anakne or ta ko-eysokor kur kotcake ta,

Kamuy samake ta opittano okay ci utar kor mici ne ruwe ne (ene ciesinnuye wa an koraci ne :— Inne mosir uyrup kor mici e ne kuni Kuani e kar as nisa ruwe ne na); ne Kamuy anakne raykur siknure, orowa okay koraci i=sanpe hotuyekar ruwe ne.

E=kor santek ene ani ne kusu ne na — sekor an a=ye hi koraci, inne mosir uyrup kor mici ne a=kar kuni ne, cipacipa kusu cipacipa ki nisa ruwe ne.

Orowa, eysokor hi somo atumsakte wa tane ray koraci an kor netopake (sinuma tane ine hotne pa pakno pa poro ehanke ruwe ne) sama ta, Sara kor ray okere honihi esanniyo nisa:

ruwe newa, Kamuy eytakamkirep orun inkar wa eysokor hi sak no an wa utumasire somo ki no an nisa ruwe ne, korka eysokor hi ani yaytumasnure nisa ruwe ne;

ayke, Kamuy anakne ki eytakamkire anpe néno kar easkay kuni a=eramusinne no ositciw wa eysokor hine Sinuma pasere nisa ruwe ne.

Tanpe kusu ne anpe anakne Sinuma kusu owpeka anpe ne sekor a=esanniyo nisa ruwe ne na.

Ne anpe anakne Sinuma kusu owpeka anpe ne sekor a=esanniyo nisa ruwe ne — ari an itak anakne sinuma kusu patek somo ciesinnuye ruwe ne,

korka, kusu a=esanniyo kusu ne ci utar ci=kor Utarpa ne Yesu ray oro wano hetopo-siknure Kamuy eysokor wa okay ci utar kusu ne yakka ne anpe ciesinnuye wa an na;

Sinuma anakne ci=kor katpak kusu a=ekosi, orowa, a un owpekare kusu hetopo-a=siknure nisa ruwe ne na.

Roma 5

Tanpe kusu, eysokor hi an kuskeray a=owpekare wa okay kusu,

Kamuy epeka no Yesu Kiristo kor irenka kusu i=tom ci kor siriki; Sinuma, kusu, eysokor hi an kuskeray, or ta roski wa okay irenka orun karankeno arkire kuni anpe a un korpare nisa; orowa, Kamuy nupeki kusu cipacipa ki wa yaiyomonnure ci ki ruwe ne.

Ne anpe kusu patek somo ne, korka, ci ki eramcuptekpe kusu ne yakka yaiyomonnure as ruwe ne: inanpe kusu ne yakun, aeramcuptekpe anakne yaiyupupu anpe monraykere;

orowa, yaiyupupu anpe anakne a=uwante hi hetukure; a=uwante anpe anakne cipacipa kuni anpe atte ruwe ne sekor ci eraman: orowa, cipacipa anpe anakne yaynikorosmare somo ki ruwe ne;

inanpe kusu ne yakun, Kamuy omap hi anakne ci=kor kewtum ta a un korpare Askanne Ramat ani a=ohetu nisa ruwe ne.

Ci utar katcak wa okay rapoketa, pakihi epa ciki, Kiristo anakne Kamuy kooripak somo ki utar kusu ray nisa ruwe ne kusu ne na.

Ayne-ayne hokanpa no owpeka kur sirine nen ka raykur an nankor, yakne, pirka p kusu nen ka rametok kor wa raykur an na.

Korka, ci utar anakne katpak kor utar ne wa okay rapoketa Kiristo un kusu ray nisa ruwe ne a anpe ani Kamuy un epeka no sanke omap anpe aste nisa ruwe ne.

Tanpe kusu, naa e=tasa no, Sinuma kor kem or ta a=owpekare wa okay kusu, Sinuma an kuskeraypo iruska hi oro wano aohaytare as kusu ne na.

Inanpe kusu ne yakun, epokpa utar ci ne a rapoketa, kor Poho ray anpe an kuskeray Kamuy eramuriten yakanak ne, tane maskin, a=eramuriten wa okay kusu Sinuma kor inotu or ta kasiopiwki kusu ne na;

ne anpe patek somo ne, korka, kusu ci utar aeramuritenka ci=kor Utarpa ne Yesu Kiristo an kuskeray Kamuy orun ci yaiyomonnure as ruwe ne.

Tanpe kusu, sine aynu an kuskeray katpak anakne mosir or ta ahun, orowa, katpak an kuskeray ray anpe ahun koraci; ray anpe anakne opittano okay utar koturse, utar opitta katpak kor ruwe ne kusu ne na :—

Tuytak pakno katpak mosir ta an: korka, tuytak isam hi ta anakne katpak somo kasiaomare ruwe ne.

Yakka, Adam wano Mose pakno ray anpe anakne esapane ki nisa ruwe ne, ek kusu ne kur kor nokaha ne Adam ki ohaytap néno katpak somo ki utar ne yakka esapane ruwe ne. Korka, ne ohay ta anpe koraci eikrap ne yakka an somo ne.

Inanpe kusu ne yakun, sinen ki ohay ta anpe an kuskeray inne utar ray nisa ruwe ne a ciki, naa naa Kamuy irenka newa ne korarape sine aynu ne Yesu Kiristo an kuskeray inne utar kusu nuye an no an na.

Orowa, sinen katpak ki kusu ne korarape an somo ne. Inanpe kusu ne yakun, akoypisi wa akokatpakte kuni a=esanniyo anpe anakne sinen oro wano an, korka, ne eikrap anakne a=esanniyo kusu inne ohaytap oro wano an ruwe ne.

Ne sinen ki ohaytap renkap kusu ray-anpe anakne sinen an kuskeray esapane ciki naa naa nuye an no ne irenka newa a=owpekare oma korarape a=kore utar anakne ne sinen kusu, Yesu Kiristo kusu, siknu wa esapane ruwe ne na.

Tanpe kusu, sine ohaytap an kuskeray opittano okay utar akokatpakte koraci, tanpe néno sine aowpekarep an kuskeray opittano okay utar a=siknure kusu a=owpekare ruwe ne.

Inanpe kusu ne yakun, sine aynu itakkasi anpe kusu inne utar akokatpakte néno, tap koraci Sinen itak nu anpe kusu ne inne utar a=owpekare kusu ne na.

Orowa, ohaytap sipiraspa kusu tuytak anakne ahun nisa ruwe ne; korka, katpak sipiraspa uske ta, irenka anakne naa nuye an no sipiraspa nisa ruwe ne:

ne anpe anak, ray or ta katpak anakne esapane ki nisa ruwe ne a koraci, tanpe néno ci=kor Utarpa ne Yesu Kiristo renkap kusu irenka anakne aowpekarep an kuskeray otu sasuysir pakno an inotu or ta esapane kuni kusu an na.

Roma 6

Yakun, hemanta ci ye kusu ne ya? Irenka a=porore kuni kusu, ramma kane katpak ci ki kusu ne ya?

Ar somo. Katpak or ta ray okere ci utar anakne hemanta tewano ne anpe or ta siknu kusu ne ya?

Kiristo Yesu or ta Baptisma a=kore ci utar anakne opitta Sinuma ray hi or ta paptisma a=kore na sekor anpe eci=eranpewtek ruwe he an?

Tanpe kusu, ci utar anakne paptisma kusu ray hi or ta Sinuma turano a=omare; Kiristo anakne Mici nupeki kusu ray oro wano hotopo-a-siknure koraci, ci utar ne yakka a=siri inotu oma wa apkas kuni kusu ne na.

Inanpe kusu ne yakun, ci utar anakne Sinuma ray hi or ta turano an ciki, Sinuma hotopo-siknu hi or ta ne yakka unepkoro ne ruwe ne;

ci=kor onne aynu Sinuma turano utasa cikuni or ta a=kotukka, ci=kokatpak an netopake a=ysamka wa tewano ci=kokatpak orun aussiwnere somo ki kuni kusu ci eraman wa an ruwe ne kusu ne na;

inanpe kusu ne yakun ray okere kur anakne katpak atusare ruwe ne kusu ne na.

Korka, ci utar anakne Kiristo turano ray a ciki, Sinuma turano siknu kusu ne sekor ci eysokor ruwe ne.

Kiristo anakne ray hi oro wano hotopo-a-siknure wa kanna ray somo ki kusu ne; ray hi anak tewano sinuma esapane somo ki ruwe ne, sekor ci eraman.

Inanpe kusu ne yakun, Sinuma ekot ray-anpe anak arsuy ne katpak or ta ray okere nisa ruwe ne: korka, Sinuma

i=su inotu anak Kamuy or ta siknu ruwe ne na. Néno koraci eci utar ne yakka yaykota anak katpak or ta sonno eci=ray nisa ruwe ne sekor esanniyo yan, korka, Kiristo Yesu kusu Kamuy or ta i=su ruwe ne ani sanniyo yan.

Tanpe kusu, ne anpe kor rusuy pe somo eci=ki kuni ne, kor ray kuni netopake ta iteki katpak esapanere yan;

suy, owpeka-sak pe ki kuni kusu an esipopkep néno iteki eci=kor awehe katpak or ta korpare yan; korka, ray hi oro wano siknu koraci Kamuy or ta yaykota yaiyanke, orowa, owpekap ki kuni kusu an esipopkep néno eci=kor awehe Kamuy or ta yanke yan.

katpak anakne somo eci=esapane kusu ne; tuytak corpoke ta okay utar somo eci ne, korka, irenka corpoke ta eci=okay ruwe ne kusu ne na.

Yakun, nekona? Tuytak corpoke ta somo ci okay wa irenka corpoke ta okay kusu, tanpe kusu katpak ci ki kusu ne ya?

Ar somo. Itak nu ki kuni or ta yaykota eci=yaykorpare wa yayussiwnere kur kusu, katpak kusu an ray-anpe or ta hene, owpekap kusu an uytaknu anpe or ta hene, kor itak nu wa ki ciki, ne kur kor ussiw ne utar eci ne sekor somo eci=eraman ruwe he an?

Korka, Kamuy koyayirayke na; eci utar anakne etoko wa katpak kor ussiw ne utar eci ne, awa, or ta eci=a=kore epakasi aykoykarape ramu-ossi wano itak nu ki utar eci ne nisa ruwe ne;

ayke, katpak oro wano a=honnere wa owpekap or ta aussiwne utar eci ne nisa ruwe ne.

Eci=kor kam anakne katcakpe ne ruwe ne kusu, kuani aynu ye koraci ku=ye ruwe ne: inanpe kusu ne yakun, eci utar anakne icakkere anpe kusu katpak wano katpak or ta kor awehe eci ussiwnere koraci, tewano awehe aaskannere kusu owpeka hi or ta ussiwnere yan.

katpak kor aussiwne utar eci ne rapoketa, owpekap kusu owpeka sak pe eci ne nisa ruwe ne na.

Tane eci=e=yaynikorosma anpe kusu, ne rapoketa nekona ipehe eci=kor nisa ruwe he an? Ne okaype kusu hetuku p anakne ray-anpe ne ruwe ne kusu ne na.

Korka, tane katpak kusu a=honnere utar ci ne wa Kamuy uytek utar eci ne kusu, askannere hi kusu an ipehe eci=kor, ne oro hetuku p anakne siokere somo ki inotu ne ruwe ne.

Inanpe kusu ne yakun, katpak kusu an pummaha anakne ray anpe ne ruwe ne; korka, Kamuy sanke eikrap anakne ci=kor Utarpa ne Yesu Kiristo or ta ramma pakno siokere somo ki inotu ne ruwe ne kusu ne na.

Roma 7

Irwak utar (tuytak eraman utar or ta ku=ye), aynu anakne mosir kohoppa pakno tuytak ani a=enispane wa an sekor eci=eranpewtek ya?

Hoku kor siwentep anakne kor hoku siknu wa an rapoketa sinuma tuytak ani a=tupe wa an; korka, ne hoku ray ciki, kor hoku tuytak oro wano a=honnere ruwe ne.

Tanpe kusu, kor hoku siknu wa an rapoketa ne siwentep anakne mosma aynu or ta a=kore ciki, omoynu kor siwentep ani a=ye kusu ne; korka, kor hoku ray wa isam okake ta, mosma aynu or ta a=kore yakka, omoynu kor kur somo ne, ne tuytak or ta a=honnere ruwe ne kusu ne na.

Tanpe kusu, ku=irwak utar, Kiristo kor netopake an kuskeray eci utar ne yakka tuytak epeka no ray utar ne a=kar; ne anpe anakne mosma p or ta ray oro wano hetopo-a-siknure kur or ta a=kore wa Kamuy kusu ipehe hetukure kuni kusu an ap ne.

Inanpe kusu ne yakun, kam or ta eci=okay rapoketa, tuytak an kuskeraypo ci=kor katpak oma ayayramsitnere anpe anakne ci=kor awehe tum ta monrayke wa ray kusu an ipehe hetukure kuni iki nisa ruwe ne.

Korka, tane anakne tuytak oro wano ci utar a=honnere wa okay, teeta ani a=tupe anpe orun ray nisa ruwe ne kusu ne na; tanpe kusu, ci utar anakne aussiwne wa asinno ramat or ta iki, ne husko ikiri or ta somo iki ruwe ne na.

Yakun, hemanta ci ye kusu ne ya? Tuytak anakne katpak ne ruwe he an? Ar somo. Yakka, tuytak an kuskeray somo ne yakun, katpak ku=eranpewtek ruwe ne: Iteki yaykosipuynere yan, ari an itak ani ne tuytak ye a somo ki yakanak ne ipeporore anpe ku=eranpewtek:

korka, katpak anakne nep ika an kusu, ikaspaotte an kuskeray en=onnayke ta usa okay yaykosipuynere anpe kire nisa ruwe ne; inanpe kusu ne yakun, tuytak oyap ne ciki, katpak ray ruwe ne.

Orowa, teeta tuytak oyap ku=siknu nisa: korka, ikaspaotte ek ciki katpak suy siknu wa kuani ray nisa;

orowa, siknure kuni ikaspaotte anakne, tanpe anak rayke kuni anpe ne sekor ku=nukar nisa ruwe ne:

inanpe kusu ne yakun, katpak anakne, nep ika an kusu, ne ikaspaotte an kuskeray en=kokantama,

orowa, ani en=rayke nisa ruwe ne kusu ne na. Tanpe kusu, ne tuytak anakne askannep ne, orowa, ne ikaspaotte anakne askannep, owpekap, pirka p ne ruwe ne.

Yakun, pirka p anak en kusu ray anpe ne nisa ruwe he an? Ar somo. Korka, katpak anakne katpak ne a=esanniyo kuni kusu, ne pirka p an kuskeray ray anpe iki ruwe ne — ne anpe anak ikaspaotte an kuskeray katpak naa kasuno akokatpakpe ne a=kar kuni kusu ne na.

Inanpe kusu ne yakun, ne tuytak anakne ramat un pe ne sekor ci eraman; korka, kuani anakne kam un pe ne,

katpak ckoropoketa aehokpe ku ne ruwe ne. Ku=iki anpe ku=eranpewtek: somo ku=ki rusuy pe, ne anpe ku=kar; korka, ku=etunne anpe, ne anpe ku=ki ruwe ne kusu ne na.

Korka, somo ku=ki rusuy pe, ne anpe ku=ki yakne, tuytak pirka p ne sekor ku=ramuosma ruwe ne.

Tanpe kusu ne anpe kar kur anakne kuani somo ne, korka, en=onnayke ta osiroma katpak iki anpe ne ruwe ne.

Inanpe kusu ne yakun, en=onnayke ta, ku=kam onnayke ta, sine pirka p poka somo osiroma ruwe ne sekor ku=eraman: ki rusuy kewtum ku=kor, korka, pirka p ki kuni anpe anak isam ruwe ne kusu ne na.

Inanpe kusu ne yakun, ku=ki rusuy pirka p somo ku=kar; korka, ku=ki kopan wenpe, ne anpe ku=kan ruwe ne kusu ne na.

Korka, somo ku=ki rusuy pe, ne anpe ku=ki yakne, ne anpe ki kur anakne kuani somo ne, korka en=onnayke ta osiroma katpak iki anpe ne ruwe ne.

Tanpe kusu, pirka p ki rusuy kur ku ne en or ta wenpe an ruwe ne sekor an tuytak ku=nukar.

Onnayke un aynu esanniyo ciki, Kamuy tuytak ku=enupetne ruwe ne:

korka, ku=kor awehe onnayke ta mosma an tuytak ku=nukar, ne tuytak anakne ku=kewtum ta kotumi kor wa ku=kor awehe ta okay katpak tuytak or ta en tekepaste kor an ruwe ne.

Aa, eyaysanpepokas kur ku ne humi! tan ray kuni netopake oro wano en ohaytare kur nen ne ruwe he an?

Ci=kor Utarpa ne Yesu Kiristo an kuskeray kusu, Kamuy koyayirayke na. Tanpe kusu, kuani yaykota kor kewtum ani Kamuy tuytak or ta yayussiwnere ruwe ne; korka, kam ani katpak tuytak or ta ne ruwe ne.

Roma 8

Tanpe kusu, Kiristo Yesu oske ta okay utar kusu tane katpak a=kore hi isam ruwe ne.

Inanpe kusu ne yakun, Kiristo Yesu oske ta inotu oma Ramat un tuytak anakne, katpak newa ray anpe un tuytak oro wano en=honnere nisa ruwe ne.

Ne tuytak kam an kuskeray kusu katcak wa ki eaykap pe anakne, Kamuy, katpak renkap kusu katpak oma kam nokaha nepkor yaykota kor Poho omante wa kam oske ta katpak kokatpakte nisa ruwe ne:

ne anpe anakne, kam néno apkas somo ki, korka, ramat néno apkas kor an un oske ta ne tuytak aesanniyop a=ueomare kuni kusu an anpe ne.

Kam néno okay utar anakne kam kusu an okaype esanniyo; korka, ramat néno okay utar anakne ramat kusu an okaype esanniyo ruwe ne.

Inanpe kusu ne yakun, kam néno an kewtum anakne ray anpe ne; ramat néno an kewtum anakne inotu ne, i=tom ne ruwe ne kusu ne na:

ayke, kam néno an kewtum anakne Kamuy epokpa ruwe ne, Kamuy tuytak koytaknu somo ki ruwe ne kusu ne na, suy,

or ta koytaknu eaykap ruwe ne: orowa, kam or ta okay utar anakne Kamuy nupetnere eaykap.

Eci=onnayke ta Kamuy Ramat anak uni ne kor yakanak ne kam onnayke ta somo eci=okay, korka, ramat onnayke ta eci=okay ruwe ne. Korka, nen ne yakka Kiristo kor Ramat somo kor kur an ciki; ne kur anak Sinuma or ta ko-an kur somo ne ruwe ne.

Orowa, Kiristo anakne eci=onnayke ta an ciki, katpak kusu netopake anak ray wa, okere; korka, owpekap kusu ramat i=su ruwe ne.

Korka, ray hi oro wano Yesu hetopo-siknurep kor Ramat eci=onnayke ta uni kor yakun, ray hi oro wano Kiristo Yesu hetopo-siknurep anakne eci=onnayke ta uni kor Sinuma kor Ramat an kuskeray kusu eci=kor ray kuni netopake siknure kusu ne na.

Tanpe kusu, irwak utar, ci utar anakne kam kusu siknu wa, kam or ta i=su kuni anpe somo ci ne ruwe ne:

inanpe kusu ne yakun, kam kusu eci=siknu ciki, eci=ray kusu ne ap; korka, netopake iki iki p ramat ani eci=rayke yakne eci=siknu kusu ne.

Inanpe kusu ne yakun, Kamuy Ramat ani a=tura utar, opitta ne utar anak Kamuy poho utar ne ruwe ne kusu ne na.

Eci utar isitoma kusu kanna-suy aussiwne utar ne kuni kusu ramat a=kore somo ki, korka, ne anpe ani Appa, Micihi, ari an itak ani ye kuni poho ne a=kar kuni kusu an ramat eci=kore nisa ruwe ne na.

Ramat yaykota ci=kor ramat tura ci utar anakne Kamuy poho ne sekor an pawetesu anpe ki ruwe ne: orowa, poho ne ciki,

eykeskoro kuni utar ne; Kamuy eykeskoro utar ne, Kiristo tura eykeskoro kuni utar ne ruwe ne; ci utar Sinuma tura yayramsitnere yakne Sinuma tura anupekte kusu ne ruwe ne.

Tane okay ayayramsitnere anpe anakne un or ta a=nukare kusu ne a a=rakur or ta awkopa kusu uweepeka somo ne kuni ku=esanniyo.

A=kar okaype earikinne ecipacipap anakne Kamuy poho utar a=nukar hi e=tere ruwe ne.

A=karpe anakne rakaysanpe or ta itaknure wa okay, yaykota renkayne somo ne, korka, ne okaype itaknure kur kusu ne ruwe ne;

tanpe anakne a=kar okaype yaykota ne yakka munin kuni aussiwne anpe oro wano a=honnere wa Kamuy poho utar montum kor nupeki a=kore kuni cipacipa ruwe ne.

Opittano okay a=karpe anakne tane pakno utura nuwap hemhem ki, yayekimatek hemhem ki sekor ci eraman ruwe ne kusu ne na.

Tanpe patek somo ne, korka, ci utar ne yakka. Ramat hetukure a=ro-ipehe kor ci utar ne yakka, yayosiketa nuwap wa poho ne a=kar hi ci tere: netopake kikiaraye kuni hi ci tere kor okay ruwe ne.

Inanpe kusu ne yakun, cipacipa as kusu ci utar kasiopiwki nisa; korka, a=nukar wa a=ecipacipa anpe anakne cipacipa anpe somo ne: inanpe kusu ne yakun, nukar okaype kusu cipacipa kur anakne inan kur ne ruwe?

Korka, somo nukar pe kusu ci utar cipacipa as yakun yaiyupupu wa ne anpe kor kuni e=tere ruwe ne.

Orowa, néno koraci Ramat anakne ci=kor katcakpe ikasiw ruwe ne: inanpe kusu ne yakun, nekona inonno-itak ki kuni kusu ne a hi ci eranpewtek; korka, ne Ramat yaykota a=ye eaykap pakno an oromante wa un kusu yaykurkata koramkor ruwe ne;

orowa, sanpe cimcimi kur anakne Ramat kor kewtum eraman, Kamuy irenka néno askanne utar kusu yaykurkata koramkor ruwe ne kusu ne na.

Orowa, Kamuy ko-omap utar kusu opittano okaype anakne uturano iki wa pirka p ne ruwe ne sekor ci eraman; a=esanniyo néno a=nisuk utar kusu poka ene ani ne ruwe ne.

Inanpe kusu ne yakun, Kamuy anakne etoko wano eraman utar, inne no okay uyriwak tumke ta iyotta kiyanne kur ne kuni kusu, kor Poho nokaha néno a=katkor kuni etoko wano esanniyo poka ki nisa ruwe ne:

orowa, Sinuma etoko wano esanniyo utar, suy, Sinuma ne utar nisuk: orowa, Sinuma nisuk utar, suy, Sinuma owpekare: orowa, Sinuma owpekare utar, suy, Sinuma nupeki kore nisa ruwe ne.

Yakun, tap okaype kusu hemanta ci ye kusu ne ya? Kamuy un kusu an yakun, un epokpa kur inan kur ne ya?

Yaykota kor Poho sihopinupka somo ki, korka, un kusu Sinuma ekosi kur anakne, nekona iki wa Sinuma tura oro-isam no opittano okaype un korpare ne yakka somo ki ruwe he an?

Kamuy a=numke utar eiyonnuppa kur inan kur ne ya?

Ne utar owpekare Kamuy ne ruwe he an? Katpak kore kur nen ne ruwe? Ray, suy, makankane hetopo-siknu wa Kamuy simon-teksama ta an hine un eykotcanne ne yakka ki Kiristo ne ruwe he an?

Kiristo kor omap hi wano un oyak ta ante kur inan kur ne ya? Aeramchuptekbe hene ya? Yairamkoiki anpe hene ya? Aepokbap hene ya? Kem-an hene ya? Atusa anpe hene ya?

ayaykikippe hene ya? Ranke tam hene ya? Chieshinnuye wa an koraci poka ne :— Aokay renkap kusu to epitta a u ronnu wa okay, Arayke kuni kusu an hitsuji cikoykip nepkor a esanniyo an ruwe ne.

Sonno un, opitta tap okaype kusu un omap kur an kuskeraypo annokar kaspa ki utar ci ne ruwe ne.

Inanpe kusu ne yakun, ray anpe hene, inotu hene, hawturunpe hene, e=sapanep hene, tane an okaype hene,

ek kusu ne anpe hene, kiroro un pe hene, ri-anpe hene, ooho hi hene, nep ne yakka mosma an okaype hene, ci=kor Utarpa ne Kiristo Yesu oske ta an Kamuy omap hi wano un oyak ta ante eaykap ruwe ne, sekor ku=esanniyo kor an ruwe ne na.

Roma 9

Ku=sanpe ta ramma somo okere tun un wa

poronno oknatara ruwe ne sekor Kiristo oske ta sonep ku=ye wa somo ku=sunke ruwe ne, ku=kewtum ne yakka Askanne Ramat kusu en tura pawetesu ki ruwe ne na.

Inanpe kusu ne yakun, kam kusu ku=apaha utar ne ku=irwak utar sirine kuani yaykota Kiristo oro wano a=iyoytakus kuni ku=koramkor easkay siriki:

ne utar anakne Israeru un utar ne ahupkar kuni poho utar ne, ne nupeki hemhem, aewitaknup hemhem kor, or ta tuytak ne yakka, yaysieywanke anpe ne yakka, aeytakamkirep ne yakka a=korpare ruwe ne; ekasi kor utar ne,

kam kusu Kiristo anakne ne utar oro wano an, Sinuma anak opittano okaype kasi ta otu sasuysir pakno an sinnunuke Kamuy ne ruwe ne. Amen.

Korka, Kamuy itak a=ysamka okere noyne an anpe somo ne. Inanpe kusu ne yakun, Israeru

orowano san utar anakne opitta Israeru un utar somo ne: suy, Abraham kor santek ne kusu, opitta poho somo ne: korka, Isaak kusu e santek a=rékore kusu ne na.

Tan ikkew anak ene ani ne :— Kam kusu an utar anakne Kamuy poho somo ne; korka, eytakamkire kusu an poho utar anakne santek ne a=esanniyo ruwe ne.

Inanpe kusu ne yakun, tanpe anak eytakamkire itak ne, — Tane an pakihi a=esanniyo wa Ku=ek, orowano Sarah anakne okkay poho kor kusu ne.

Tanpe patek somo ne; korka, Kebekka ne yakka sinen kusu, ci=kor mici Isaak kusu konkoro-ayke,

ne okaype naa somo siko, suy, naa somo pirka p hene wenpe hene ki etoko ta, a=numke an hi koraci

Kamuy esanniyop as kuni ne, iki iki p kusu somo ne, korka, nisuk kur kusu ne ruwe ne, — ne siwentep or ta ene a=ye nisa, Kiyanne kur anakne poniwne kur or ta yaysieywankere kusu ne na, ari itak.

Suy, ciesinnuye wa an koraci ne, Yakob ku=omap, korka, Esaw ku=etunne nisa ruwe ne.

Yakun, nekona ci ye kusu ne ya? Kamuy tura owpeka-sak hi an a?

Ar somo. Inanpe kusu ne yakun, Sinuma Mose or ta ene itak hi :— Ku=eranpokiwen wa kore rusuy kur kusu Ku=eranpokiwen wa kore kusu ne, orowa, cisikirayne wa kore rusuy kur kusu, Ku cisiltrayne wa kore kusu ne na.

Tanpe kusu, esanniyo kuni yaynu kur kusu an anpe somo ne, hoyupu kur kusu somo ne, korka, eranpokiwen wa kore Kamuy kusu an ap ne ruwe ne.

Inanpe kusu ne yakun, Parao or ta Kamuy Kampi ene itak hi :— Ku=kor kiroro e nukare as hemhem ki, mosir kata Ku=rehe assuru a=aste kuni kusu hemhem aki kuni ne tapanpe kusu Kuani e hopunire as nisa ruwe ne.

Tanpe kusu Sinuma eranpokiwen wa sanke rusuy utar kusu eranpokiwen wa kore, orowa, nistere rusuy kur nistere ruwe ne na.

Yakun, hemanta kusu Sinuma oromam ya? Sinuma kor ukoramkor hi, sisamcasnure kur inan kur ne ya? ani an itak ani aoka en or ta ye kusu ne.

Iteki, korka, Kamuy orun tasa itak ye aokay anakne nen ne ruwe? Katu a=kore p anakne ne katuhu kore kur or ta — Hemanta kusu tap néno en=kar ya,

ari an itak ani ye kusu ne ya? Suy, sey-sintoko kar kur anakne renkayne ne toy kusu, ne sinep ne an epunipuspe ani aaynukorope ne kar

hene ki akoatcap ne kar hene ki kuni kiroro somo kor ruwe he an? Yakun, Kamuy anakne kor kinrakarape nukare hemhem ki, kor kiroro aste hemhem ki kuni irenka kor wa a=ysamka kuni kusu an aekinrakarape poronno eramusiporore yak hemanta ruwe?

Suy, etoko wano nupeki kusu etokooyki eranpokiwen wa a=kore utar kata, —

Owse Yudea an utar wano patek somo ne, korka, Oya un utar wano ne yakka Sinuma nisuk utar, ci utar kata yakka kor nupeki oma oteknu anpe eramante kuni kusu ne ciki, nekona?

hosea kata ene ye hi koraci :— Etoko ta Ku=uyrup somo ne utar ani Ku=uyrup ne kuni Ku=ye kusu ne; Orowa, somo a=omap an kur ani aomappe ne kuni Ku=ye kusu ne na.

Orowa, or ta Eci utar anakne ku=kor uyrup somo ne ari an itak ani a=ye uske ta okay utar anakne, Ne uske ta okay utar anak i=su Kamuy kor poho utar ani a=rékore kusu ne na.

Orowa, Israeru un utar kusu Isaya ene hawe a=siri :— Israeru poho utar piski hi anakne atuy ota koraci ne a yakka kasiaopiwki kuni utar ne pon serke ne ruwe ne kusu ne na:

inanpe kusu ne yakun, Utarpa anakne mosir kata kor itak néno ki hine, ne i taknere wa okere kusu ne na.

Suy, etoko ta Isaya ye koraci ne :— Sabaot kor Utarpa anakne un kusu santek ante somo ki ciki, Sodom kotan koraci ne, orowa, Gomorra kotan néno a=kar na.

Yakun, hemanta ci ye kusu ne ya? Oupekap somo keseanpa Oya un utar anakne, owpeka anpe, eysokor hi kusu an ne owpeka anpe, kor nisa ruwe ne sekor ci ye kusu ne ya?

Korka, Israeru anakne owpekap kusu an tuytak keseanpa hine ne tuytak somo kosiripa nisa ruwe ne.

Hemanta kusu? eysokor hi ani somo ne wa, iki iki p néno an wa ani okay nisa ruwe ne kusu ne na. Ne utar anakne ne ureepetciwre kuni suma or ta epetciw nisa ruwe ne; ene ciesinnuye wa an koraci ne, Inkar=an, Zion or ta ureepetciwre kuni suma, epetciwre kuni watara Ku=ante kusu ne: Orowa, ne anpe eysokor kur anak ue somo ayaynikorosmare kusu ue ua.

Roma 10

Irwak utar, ne utar kusu kewtum ta ku=kor rusuy pe newa Kamuy orun eykoramkorope anak, ne utar kasiaopiwki kuni kusu an anpe ne ruwe ne.

Inanpe kusu ne yakun, ne utar Kamuy kusu kewtum opopmaw kar siriki ruwe ne sekor pawetesu ku=ki,

korka, eramus koraci an ap somo ne. Kamuy owpeka anpe eramuskare wa yaykota kor pe aste kuni hunara hine Kamuy owpeka hi kusu yaykota yayitaknure somo ki nisa ruwe ne kusu ne na.

Inanpe kusu ne yakun, opittano okay eysokor utar a=owpekare kuni kusu Kiristo anakne tuytak aeramusinnep ne ruwe ne na.

Inanpe kusu ne yakun, Mose ene nuye ruwe ne :— Tuytak kusu an owpeka hi iki kur anakne ne anpe ani siknu kusu ne.

Korka, eysokor hi kusu an owpeka hi anakne ene itak hi :— Kanto orun rikin kusu ne kur hunna ruwe he an? (ne anpe anakne Kiristo ranke kuni kusu ne) ari an itak ani iteki kewtum ta ye yan:

suy, asam-sak ran kusu ne kur hunna ruwe he an? (ne anpe anak ray hi oro wano Kiristo yanke kuni kusu nep) iteki ye yan.

Korka, hemanta a=ye ya? Ne itak anakne e samake ta an, e=kor paroho ta an, e=kor kewtum ta an: ne anpe anak ci utar ewpaskuma eysokor hi an itak ne ruwe ne na:

Yesu anakne Utarpa ne sekor paroho ani e puspusu ciki, sama ta, Kamuy anakne Sinuma ray hi oro wano hetopo-siknure sekor kewtum ta eysokor yakne,

eani kasi-a-opiwki kusu ne; inanpe kusu ne yakun, a=owpekare anpe kusu aynu anakne kewtum ani eysokor; orowa, kasi-a-opiwki kusu paroho ani puspusu wa ye ruwe ne kusu ne na.

Nen ne yakka Sinuma eysokor kur anakne somo ayaynikorosmare kusu ne ari an itak ani Kamuy Kampi ye ruwe ne kusu ne na.

Yudea un kur newa Herenes un kur kusu uwecutko no an anpe isam: inanpe kusu ne yakun, ne ukoraci an anpe anakne opittano okay utar kusu sine Utarpa ne, ayke, or ta ko-nisuk kur kusu oteknu ruwe ne kusu ne na:

orowa, inan kur ne yakka Utarpa rehe ko-nisuk ciki kasi-a-opiwki kusu ne.

Yakun, nekona iki wa somo eysokorope or ta ne utar ko-nisuk kusu ne ya? Sama ta, nekona iki wa kusu somo anu anpe eysokor kusu ne ya? Suy, ewpaskuma ki kur isam ciki nekona iki wa nu easkay ya?

Orowa, somo a=eteskar ciki, nekona iki wa ewpaskuma ki kusu ne ya? A=nuye wa an anpe koraci poka ne :— Pirka okaype kusu an pirka sonko kor wa arki utar kor cikiri nep iramasure humi!

Korka, ne utar opitta anakne pirka sonko or ta somo inu. Awa, Isaya ene itak hi :— Utarpa, ci=kor sonko eysokor kur nen ne ruwe he an? sekor itak.

Tanpe kusu, eysokor hi anakne nu kusu an anpe ne, nu anpe anak Kiristo kor itak kusu an anpe ne ruwe ne.

Korka, ku=ye; ne utar somo nu nisa ruwe he an? Ruwe un, sonno poka, Ne utar ki hawe mosir epitta oro ta aun, Kor itak mosirpa pakno mosirkes pakno oman nisa ruwe ne na.

Korka, ku=ye, Israeru un utar anakne somo eraman nisa ruwe he an? Hoskino Mose ene itak hi :— Kuani, mosir uyrup somo ne a anpe ani eci eyaytunnapte as kusu ne, Ramu-sak mosir uyrup ani Kuani eci=iruskare as kusu ne na, sekor itak.

Orowa, Isaya sino rametok kor wa ene itak hi :— Somo En=hunara utar oro wano a en=pa nisa ruwe ne; En kusu uwepekennu somo ki utar or ta a en=nukar nisa ruwe ne na, sekor itak.

Korka, Israeru un utar or ta ene itak hi :— Ramne to ta eunpipka newa ewtastasa utar or ta teke ku=tenpirasasa nisa ruwe ne, sekor itak.

Roma 11

Yakun, tanpe ku=ye :— Kamuy anakne kor utar osurpa nisa ruwe he an? Ar somo. Kuani ne yakka Israeru un kur ku ne, Abraham sanikiri ne, Benyamin iri un kur ku ne ruwe ne kusu ne na.

Kamuy anakne etoko wano eraman kor utar somo osurpa nisa ruwe ne na. Suy, Erica kampi kata a=ye itak eci=eranpewtek ruwe he an? Sinuma Kamuy or ta Israeru utar eiyonnuppa ki :—

Utarpa, ne utar anakne E=kor ueinkar utar ronnu hemhem ki, E=kor yanke set owri-hokuste hemhem ki nisa: orowa, kuani sinen ne po an, ayke, ku=ramat uk kuni hunara siriki.

Korka, sinuma orun Kamuy ese-itak nekona? Baaru orun kokka-komo somo ki utar arwan sen nin ne aynu Kuani yaykota kusu ku=are nisa ruwe ne.

Tanpe kusu, tane ne yakka, irenka kusu an a=numke hi néno, serke an ruwe ne na.

Orowa, irenka kusu ne ciki tane Iri iki p an kuskeraypo somo ne: somo ne yakun, irenka anakne tane irenka somo ne na.

Yakun, nekona? Israeru hunarape somo sinuma kor: korka, anumkep ne anpe kor nisa ruwe ne, ayke, mosma okay utar anakne a=nistere nisa ruwe ne na:

ciesinnuye wa an koraci ne :— Kamuy anakne ne utar or ta ren ramat hene, somo nukar kuni sikihi hene, somo nu kuni kisara hene tane an toho pakno korpare nisa ruwe ne.

Orowa, Dabid ene itak hi :— Ne utar kor set kutek newa akpe newa

ureepetciwre kunip ne a=kar, orowa, kusu iwayehe ne a=kar; Iteki nukar kuni ne kor sikihi kunnere, Orowa, ramma kor seturu hotkure wa en=kore.

Tanpe kusu ku=ye hi :— Ne utar anakne haciripa kuni ne epetciw nisa ruwe he an? Ar somo: korka, aeyaytunnapte kuni kusu, ne utar haciripa anpe an kuskeray Oya un utar orun kasiopiwki hi an ruwe ne.

Ayke, ne utar eykohaye anpe anakne mosir oteknure anpe ne ciki, orowa, ne utar so no ki hi anak Oya un utar oteknure anpe ne a ciki; naa kasuno henpak pakno ne utar aewpakte hi?

Korka, Oya un eci utar or ta ku=itak. Kuani anakne Oya un utar kusu an Apostoro ku ne a kusu, or ta aeyaysieywankere hi ku=pasere ruwe ne:

ne uni poka, nekona ka kam kusu ku=iri utar aeyaytunnapte hine serke utar kasiopiwki kuni kusu ne na.

Inanpe kusu ne yakun, ne utar a=osurpa anpe anakne mosir aeramuritenka nep ne ciki, ne utar ahupkar anpe anak, ray oro wano an inotu mosma, nekona anpe ne ya?

Orowa, ne a=ro-ipehe askanne ciki, epunipuspe ne yakka askanne ruwe ne: orowa, sinrit askanne ne ciki,

awehe ne yakka ne ruwe ne na. Korka, okay serke awehe okayepa hine, ayke, nupuri ta an kan ran cikuni ne aokay anakne ne utur ta awkonisiskere wa turano ne kan ran kusu an sinrit oma mimi eci=kor yakun;

ne awehe kusu iteki yayomonnure yan: korka, e yayomonnure ciki, aokay anakne sinrit sey somo ki, korka, sinrit anakne e sey ruwe ne.

Kuani awkonisiskere kuni kusu, ne awehe okayepa nisa ruwe ne, ani e ye kusu ne ya?

Pirka, ne utar eunpipka kusu okayepa nisa ruwe ne, orowa, aokay anakne eysokor hi kusu as siriki ruwe ne.

Iteki yayesanniyorire, korka, isitoma yan: inanpe kusu ne yakun, Kamuy anakne ne renkayne kusu hetuku kuni awehe sihopinupka somo ki ciki, suy, aokay ne yakka aesihopinupka somo ki kusu ne na.

Tanpe kusu, Kamuy pirka irenka newa yupke irenka inkar: haciripa utar epeka, yupke irenka; korka, aokay epeka, Sinuma sanke pirka p or ta e an ciki, Kamuy pirka irenka an na: somo ne ciki aokay a=otuye kusu ne na.

Orowa, ne utar ne yakka, naa somo eunpipka sik siriki ciki, awkonisiskere kusu ne: Kamuy anakne suy ne utar ukonisiske easkay ruwe ne kusu ne na.

Inanpe kusu ne yakun, renkayne an puri kusu nupuri un kan ran cikuni oro wano a=otuye, ayke, kusu somo renkayne an kunip an no pirka kan ran cikuni or ta e awkonisiskere ciki: hemanta naa kasuno tan renkayne kusu an ap yaykota kor kan ran cikuni or ta awkonisiskere somo ki ya?

Irwak utar, ika yaykota kusu eci yaykowayasnure kuni kusu tan anuynap a=eranpewtek kuni ku=kopan, Oya un a=ahupte utar aeramusinnere pakno Israeru un serke utar an kne aenistere ruwe ne;

orowa, Israeru un utar opitta kasiaopiwki kusu ne: ene ciesinnuye wa an koraci ne :— Zion oro wano Kashiobiukip ek kusu ne; Sinuma anakne Yakob oro wano somo Kamuy kooripak anpe sisire kusu ne

Orowa, ne utar kor katpak ku=isamka hi ta, Tanpe anak ku=ki aewitaknup ne ruwe ne na,

Pirka Sonko kusu, ne utar anakne eci utar kusu epokpa utar ne: korka, a=numke hi kusu, ekasi utar an kuskeray a=omap wa okay ruwe ne.

Kamuy eikrap newa konisuk anpe anakne aeyaykokatpakpe somo ne ruwe ne kusu ne na.

Inanpe kusu ne yakun, teeta eci utar anakne Kamuy koytakkasi koraci, korka, tane ne utar itakkasi anpe kusu eranpokiwen wa a=kore néno,

tanpe néno eci=a=eranpokiwen wa a=kore an kuskeray kusu ne utar ne yakka a=eranpokiwen wa a=kore kusu, tane itakkasi ne yakka ki nisa ruwe ne.

Kamuy anakne opittano okay utar itakkasi utar ne sekor esanniyo nisa, tanpe anak opittano okay utar koranpokiwen wa kore kuni kusu an anpe ne ruwe ne na.

Aa Kamuy aeoteknu an wayasnu anpe newa eramuspe ooho anpe! Sinuma esanniyop hemanta a=ehunara eaykap pe, Sinuma ruhu nep cimicimi

eramu eaykap kaspa p humi! Utarpa kewtum eramuan kur nen ne ruwe?

Sinuma tura e=wkoramkor kur hunna ruwe he an? Suy, hunna hoskino Sinuma orun kore, ayne, or ta aeyaiyattasa kur nen ne ruwe?

Inanpe kusu ne yakun, Sinuma orowa, Sinuma kusu, Sinuma or ta opittano okaype okay ruwe ne na. Otu sasuysir pakno ne yakka Sinuma or ta a=rakur an na. Amen.

Roma 12

Tanpe kusu, irwak utar, eci=kor netopake i=su, askanne, Kamuy nupetnere a=yanke kunip eci=yanke kuni ne, Kamuy ranpoken an kuskeray eci onisnisi as ruwe ne, tanpe anakne eci=ki kuni kusu an onkami kunip ne ruwe ne kusu ne na.

Orowa, tane okay pakihi néno iteki eci=yaykar yan, korka, ne pirka, a=enupetne an, a=eramusinne an Kamuy kewtum uwante wa eraman kuni ne, eci=kor kewtum asinno akar hi ani oya kat ne yay a=kar wa okay yan.

Inanpe kusu ne yakun, a en=korpare irenka an kusu, eci=tumke ta okay pisno an aynu or ta ku=ye hi, yay-esanniyo kuni kunip kasuno iteki e=kawnu no yay-esanniyo yan, Kamuy anakne pisno an aynu or ta eysokor hi eymek wa kore néno yayramatte wa esanniyo yan.

Inanpe kusu ne yakun, ci=kor netopake or ta inne no okay awehe an a yakka ne awehe opitta ki kuni iki p anak somo ukoraci an anpe néno,

ci utar ne yakka inne utar ne, korka, Kiristo or ta sine netopake ci ne, orowa, pisno pisno uwewtaspa an awehe ci ne ruwe ne na.

Orowa, a un korpare irenka néno utaspa uwesinnay no an eikrap ci kor wa okay kusu, ueinkar ciki, kor eysokor hi an a hi néno aki yanro;

yaysieywankere kuni anpe ne ciki, yaysieywankere yanro; epakasnu kuni anpe ne ciki,

epakasnu yan; onisnisi kuni anpe ne ciki, onisnisi yan; eunkeraytep kore kuni anpe ne ciki, eykaunno korpare yan; epunkine kuni anpe ne ciki, yuptek no epunkine yan; ranpoken sanke kuni anpe ne ciki, yaykopuntek no ki yan.

kankapkapeka somo ki no omap yan.

Wenpe etunne wa pirka p or ta ko-an. Irwak utar ko-omap wa ue-eramuhawkere yan; aynukor wa ue-eoripak yan;

monrayke or ta iteki etoranne yan; kewtum nuwasnu wa Utarpa or ta yaysieywankere yan;

cipacipa wa nupetne; aeramcuptek hi ta yaiyupupu;

ramma ramuossi pakno inonno-itak; askanne utar eysiramne hi kusu korpare; i=kateomare anpe ki yan.

Eci epokpa utar nunuke yan; nunuke wa iteki iyoytakus yan.

Nupetne okay utar turano nupetne yan; cis wa okay utar turano cis yan.

uwewtaspa cisineramkore yan. Iteki ri okaype yaynu yan, korka, ra un okaype ani yayaturare yan.

Yaykota kusu iteki yayko-wayasnu ne. Wenpe kusu inan kur or ta ne yakka iteki wenpe ewmomtasa yan. Opittano okay utar tek-sama ta aeoripakpe kunip esanniyo yan.

A=easkay ciki, ramuossi pakno, opittano okay utar kusu i=tom irenka kor yan.

Omap an utar, yaykota kusu iteki ikemnu yan, korka, iruska kuni an usike kar yan; inanpe kusu ne yakun, — Ikemnu ki kuni anpe anakne en or ta an ruwe ne, Kuani yayattasa Ku=ki kusu ne na, ari an itak ani Utarpa ye, sekor anpe ciesinnuye wa an ruwe ne kusu ne na.

Korka, e epokpa kur ipe rusuy ciki, ipere yan: iku rusuy ciki, ikure yan: inanpe kusu ne yakun, néno e ki ciki ne kur kor sapaha kasike ta ape o usat aeykiri-kar kusu ne kusu ne na.

Wenpe ani iteki a=annokar, korka, pirka p ani wenpe annokar yan.

Roma 13

Opittano okay utar pase montum kor kur koytaknu yanro: Kamuy oro wano an montum mosma montum isam ruwe ne kusu ne na; orowa, okaype anakne Kamuy attep ne ruwe ne kusu ne na.

Tanpe kusu, montum kor kur koytakkasi kur anakne Kamuy attep esisi ruwe ne: ne anpe sisamcasnure utar anakne yaykota kusu akoypisi kusu ne.

Esapane utar anakne pirka p isitomarep somo ne, korka, wenpe isitomarep ne ruwe ne. Orowa, aokay anakne somo montum kor kur koysitoma kuni kor rusuy ya? yakanak ne, pirka p kar yan, yakun ne anpe kusu eci ramuaye kusu ne:

ne anpe anakne eani pirkare kusu an Kamuy uytek kur ne ruwe ne kusu ne na. Korka, wenpe e ki yakanak ne, isitoma yan, sinuma raka isam no ranke tam kor somo ki: Kamuy uytekpe ne, wenpe ki kusu hetuku iruska hi sanke wa panakte ki kur ne ruwe ne kusu ne na.

Tanpe kusu, eci utar anakne koytaknu ki kusu ne ap ne, owse iruska hi an kusu somo ne, korka, kor

kewtum kusu ne yakka itak nu kusu ne ap Tanpe kusu eci utar yaku ne yakka sanke ruwe ne; ne utar anakne tapanpe kusu ramma Kamuy monko ki uytek utar ne ruwe ne kusu ne na.

Nen ne yakka a=kore kunip sanke yan: yaku a=kore kuni utar or ta yaku korpare; ce a=kore kuni utar or ta ce sanke: koysitoma kuni utar ko-isitoyna; ko-oripak kuni utar ko-oripak yan.

Utaspa uweomap mosma nen ne yakka kusu iteki sos kor yan; mosma kur omap aynu anakne tuytak ueomare nisa ruwe ne kusu ne na.

Inanpe kusu ne yakun, Iteki omoynu, Iteki keuk, Iteki ikka, Iteki yaykosipuynere, orowa, ne mosma ikaspaotte an yakun, Yayomap koraci a=o ta un kur omap yan, sekor an tan itak oske ta oma ruwe ne.

Omap-anpe anakne a=o ta un kur or ta somo wenpe ki: tanpe kusu, omap-anpe anak tuytak ueomare anpe ne ruwe ne na.

Orowa, tanpe suy, paha onnere yan, tane anak mokor oro wano sino mos kusu an pakihi ne ruwe ne; ci utar anakne eysokor e=atpake kasuno tane anakun kasiopiwki hi ehanke no an ruwe ne kusu ne na.

Kunne-to naanihunko a=okere, tokap-to tane an kuski: tanpe kusu, kurokok puri sirayraye wa peker hayokpe yaymire an ro.

Tokap an to koraci owpekano apkas an ro; iku-sakayo newa ihoski anpe or ta hene, omoynu newa ramupekere or ta hene, upaore newa eyaytunnap or ta hene iteki apkas an ro.

Korka, Utarpa ne Yesu Kiristo yaymire wa kam kusu an kor rusuy pe kusu iteki etokooyki yan.

Roma 14

Eysokor hi tum-sak kur uk yan, korka, utumasire kuni upaore kusu somo ne.

Sinen anakne eysokor hi atte kusu nep ne yakka ipe: korka, tum-sak kur anakne kina-ratastep ipe ruwe ne.

Ipe kur anakne iteki somo ipe kur panke yan; orowa, somo ipe kur anakne iteki ipe kur koypisi yan: Kamuy anakne sinuma uk nisa ruwe ne kusu ne na.

Mosma kur kor uytekpe koypisi aokay anakne hunna? Ne kur anakne yaykota kor nispa kusu as hene ki hacir hene ki ruwe ne. Ruwe un, sinuma anakne a=aste kusu ne; Utarpa anakne sinuma aste kuni easkay ruwe ne kusu ne na.

Sinen anakne sine to kasuno mosma toho aynukor kunip ne sekor esanniyo: korka, mosma kur anakne opittano okay toho ukoraci nep kuni esanniyo ruwe ne. Aynu pisno yaykota kor kewtum ta a=eramusinne no ositciw yan.

Ne toho esanniyo kur anakne Utarpa kusu esanniyo ruwe ne: orowa, ipe kur anakne Utarpa kusu ipe, Kamuy koyayirayke ruwe ne kusu ne na: suy, somo ipe kur anakne Utarpa kusu somo ipe, ayke, Kamuy koyayirayke ruwe ne na.

Yaykota kusu siknu kur isam, orowa, yaykota kusu raykur isam.

Inanpe kusu ne yakun, siknu as yakka, Utarpa kusu siknu; ray yakka, Utarpa kusu ray ruwe ne: tanpe kusu siknu yakka, ray yakka, Utarpa kor pe ci ne ruwe ne.

Tapan ikkewehe kusu Kiristo ray wa siknu ruwe ne, raykur hene siknu kur hene enispane kuni kusu ne na.

Korka, aokay kusu, hemanta kusu eani e=kor irwak koypisi ruwe he an? Suy, aokay kusu, hemanta kusu eani e=kor irwak panke ruwe he an? Ci utar opitta Kamuy kor koypisi kuni amset kotcake ta roski kusu ne na.

Inanpe kusu ne yakun, ene ciesinnuye wa an na :— Utarpa ene itak hi :— Ku=i=su kusu Ew orun opittano okay kokkasap anakne komo kusu ne, Orowa, opittano okay parunpe anak Kamuy orun eyaypusi kusu ne.

Tanpe kusu ci utar pisno yaykota kusu an oruspe Kamuy orun ye kusu ne na.

Tanpe kusu, tewano poka, iteki utaspa ukokoypisi yanro: korka, kor irwak kotcaot iteki ureepetciwre kunip iteki hacire kuni ika a=ante kuni ne makankane esanniyo yan.

Yaykota kusu nep ne yakka tur-us somo ne sekor Utarpa ne Yesu an kuskeray ku=eraman wa ku=esanniyo ruwe ne: owse nep ka tur-uspe ne sekor nen ka esanniyo ciki, sinuma kusu tur-uspe ne ruwe ne.

Inanpe kusu ne yakun, aep kusu e=kor irwak aoknatare ciki, tane omap ki no somo e apkas ruwe ne. E=kor aep ani,

kusu Kiristo raykur iteki isamka yan. E=kor pirka p iteki wenno a=yere yan:

Kamuy mosir anakne ipe hene ki iku hene ki anpe somo ne, korka, owpekap newa i=tom irenka newa Askanne Ramat kusu akopuntekpe ne ruwe ne kusu ne na.

Ayne, tap okaype ani Kiristo or ta yaysieywankere kur anakne Kamuy nupetnerep ne, orowa, utar oro wano aeramuosmap ne ruwe ne.

Yakun, i=tom irenka epeka kuni anpe hemhem, utaspa uaste kuni anpe hemhem keseanpa yanro.

Aep kusu iteki Kamuy kar pe isamka yan. Nep okaype ne yakka sone tur-sak pe ne; yakka, epetciwre no ipe kur kusu wen ruwe ne na.

Kam somo ipe hemhem ki, tonoto somo iku hemhem ki, sama ta, kusu nep ne yakka e irwak aepetciwre hemhem somo ki anpe anakne pirka p ne ruwe ne.

E atte eysokor hi kusu anak Kamuy tek-sama ta yaykota kusu kor yan. Aeuwandep kusu yaykota akoypisi kunip somo a=nukar kur anakne a=nunuke ne.

Korka, utumasi siriki no an wa ipe kur anakne katpak an sekor a=esanniyo ruwe ne, eysokor no ipe somo ki ruwe ne kusu ne na; orowa, nep ne yakka eysokor hi kusu somo ne anpe anak katpak ne ruwe ne.

Roma 15

Tumasnu wa okay utar anakne yaykota yaynupetnere somo ki no, tur-sak pe kor katcakpe sey kunip ne.

A=aste kusu, pirka p or ta pisno a=o ta an kur nupetnere yanro.

Inanpe kusu ne yakun, Kiristo ne yakka yaykota yaynupetnere somo ki nisa; korka, a=nuye wa an koraci :— E kosakayokar utar ki sakayo en=kasi ta a=re nisa ruwe ne.

Nep ne yakka etoko wano a=nuye okaype anakne opitta un epakasnu kusu ciesinnuye nisa ruwe ne; ci utar anakne yaiyupupu anpe kusu hemhem, Kamuy nuyere itak kusu hetuku omaoma anpe kusu hemhem cipacipa kuni kusu ne na.

Eci utar anakne sine ikinne sine paroho ani ci=kor Utarpa ne Yesu Kiristo kor Mici ne Kamuy koyramye kuni ne, yaiyupupu anpe newa omaoma anpe kor Kamuy anak,

Kiristo Yesu néno eci utar sine kewtum ani utaspa uorun yaykosiramsuypa kuni kusu a=koramkor na.

Tanpe kusu, Kamuy ramuayere kuni kusu Kiristo ne yakka eci sopki koraci, eci utar ne yakka utaspa uesopki yan.

Inanpe kusu ne yakun, ene ku=ye hi :— Kamuy son hi kusu Kiristo anakne Okarituye-puri kusu aeyaispieywankerep ne a=kar,

ekasi or ta a=ye eytakamkire anpe astere hemhem ki, sama ta, Oya un utar anakne Kamuy ranpoken kusu Sinuma koyramye hemhem ki kuni kusu ne na; tanpe anakne ene ene koraci a=nuye wa an na, Tanpe kusu, Oya un utar tumke ta kuani e koyayirayke as na, E rehe or ta sinotca ku=ki kusu ne.

Orowa, suy Sinuma ene itak hi :— Oya un eci utar, Sinuma kor utar turano nupetne yan.

Orowa, suy :— Opittano okay Oya un eci utar, Utarpa koyramye yan; Opittano okay mosir uyrup Sinuma koyramye yanro.

Orowa, suy, Isaya ene itak hi :— Yessay oro wano sinrit an, Oya un utar epunkine kuni kur hetuku kusu ne; Oya un utar Sinuma kusu cipacipa ki kusu ne na, sekor itak.

Eci utar Askanne Ramat kiroro ani poronno eci=cipacipa kuni ne eci=eysokor wa cipacipa anpe sanke Kamuy anakne i=tom irenka newa nupetne irenka ani eci siktere kuni a=koramkor na.

Orowa, ku=irwak utar, eci utar yaykota pirka p ani a=esik, opittano okay eramuspe ani a=esik, ayne, utaspa uepakasnu easkay kuni ku=eysokor ruwe ne na.

Korka, ponno ka naa rametok kor no eci utar kusu ku=nuye, ayke, suy eci eskarunte ruwe ne,

Kamuy oro wano a en=kore irenka kusu, kuani Oya un utar kusu an Kiristo Yesu kor yaysieywankere kur ku ne; ne anpe anakne Oya un utar a=yanke hi Askanne Ramat ani Aashkannere wa Kamuy nupetnerep ne kuni ne Kamuy pirka sonko kusu ku yaysieywankere ruwe ne na.

Tanpe kusu, Kamuy kusu an okaype an kuskeray Yesu Kiristo kusu ku=yayomonnure ruwe ne.

Kuani anakne, itak or ta, iki p or ta, siros newa iyokunnurep kiroro ani,

Askanne Ramat kiroro ani, Oya un utar aytaknure kuni kusu Kiristo en=kari ikici anpe mosma ku=ye niwkes ruwe ne; Yerusarem wano sikapneka no Iririkom orun pakno poka, uweomanno Kiristo kor pirka oruspe ewpaskuma ku=ki nisa ruwe ne;

ruwe un, mosma kur a=ante asamaha kata somo ku=iki kuni ne, or ta Kiristo oruspe naa somo a=nure uske ta, ne pirka sonko ewpaskuma kuni otupekari ku=ki nisa ruwe ne;

korka, ene ciesinnuye wa an koraci ne :— En kusu an oruspe somo a=nure utar anakne en=nukar kusu ne, Orowa, somo nu utar anakne eraman kusu ne na.

Tanpe kusu ka kuani eci=orun arpa kuni kanna-kanna sinnaatus nisa ruwe ne:

korka tane, tan mosir ta okay kuni usi isam kusu, sama ta, tap inne paha utur ta eci=orun arpa kuni ku=eyaykatekar kusu,

henpara ne yakka Spania orun ku=oman ciki (inanpe kusu ne yakun, payekay hi ta eci=nukar kuni ku=cipacipa as, sama ta, hoskino eci turano an wa ponno ka eci kusu ku=eramusinne ciki, eci=oro wano a en payekayre kuni ku=cipacipa ruwe ne),

— korka tane, Askanne utar kusu yaysieywankere kuni ne Yerusarem orun ku=arpa ruwe ne.

Inanpe kusu ne yakun, Makedonia newa Akaya un utar anakne pirka irenka sanke wa, Yerusarem kotan ta an askanne utar tum ta okay otek-sak utar kusu ewrep korpare kuni kan nisa,

ruwe un, tanpe anakne utar pirka irenka ne; ayke, ne utar asosere utar ne ruwe ne. Inanpe kusu ne yakun, Oya un utar anakne turano ne utar kor kuni ramat kusu an okaype a=kore utar ne a=kar nisa yakun, itasa netopake kusu an okaype sinuma utar kusu ka eywankere kuni utar ne ruwe ne na.

Tanpe kusu, ne okaype ku=ki okere hine tapan ipehe ne utar orun han a=omare kuni a=eramusinne ciki, eci utar kor kotan akus wa Spania orun ku=arpa kusu ne.

Orowa, eci=orun ku=ek ciki, Kiristo sinnunuke anpe ani a=esik wa ek kusu ne sekor ku=eraman.

Orowa, irwak utar, kuani Yudea kotan ta okay itakkasi utar oro wano aohaytare kuni hene, kusu Yerusarem or ta a en eywankerep anakne askanne utar nupetnere kuni hene,

Kamuy irenka an kuskeraypo nupetne no eci or ta ku=ek wa eci turano sini kuni hene kusu,

ci=kor Utarpa ne Yesu Kiristo kusu hemhem, Ramat omap anpe kusu hemhem, eci utar inonno-itak ki wa en kusu Kamuy or ta en tura kiroro yupu wa ki kuni eci onisnisi as na.

Orowa, i=tom irenka kor Kamuy opittano okay eci utar turano an kuni a=koramkor na. Amen.

Roma 16

Kenkrea kotan ta an Karisia or ta yaysieywankere a=kor saha Poybes eci siamkirere as na:

askanne utar upakno an puri kor néno, Utarpa kusu sinuma uk, orowa, renkayne sinuma nep-nep kor rusuy pe an ciki ikasiw yan: ne siwentep yaykota ne yakka inne utar kasiopiwki nisa; suy, en=kasiopiwki nisa ruwe ne kusu ne na.

Kiristo or ta en turano iki Priska newa Akira uekap an,

ne utar ku=inotu kusu yaykota kor okkew ante nisa ruwe ne; sinuma utar or ta kuani patek somo ne, korka, Oya un utar tum ta opittano okay karisia ne yakka koyayirayke na:

orowa, ne utar kot cise ta an karisia uekap an. Asia ta an Kiristo kusu a=ro-ipe ne ku=omap Epaynetos uekap an.

Eci utar kusu poronno iki Maria uekap an.

Ku=apaha utar, en tura ipakasnu cise ta okay Apostoro tum ta assuru an, en=hoski no Kiristo or ta okay Andronikos newa Ionnias uekap an.

Utarpa or ta aeomap an Anpriatos uekap an.

Kiristo or ta un turano iki Ourbanos newa ku=omap Stakus uekap an.

Kiristo or ta a=uwante an Aperes uekap an. Aristobowros kot cise ta okay utar uekap an.

Ku=apaha Herodion uekap an. Utarpa or ta okay Narkisos cise un utar uekap an.

Utarpa or ta iki Tripaynas newa Triposas uekap an.

Utarpa or ta poronno iki aeomap Persis uekap an. Utarpa or ta a=numke Rowpos sinuma newa ku=kor hapo tura uekap an.

asinkritos newa Pregon newa Hermes newa Patrobas newa Hermas newa turano okay utar uekap an.

pirorokos newa Yuda newa Nereas kor saha tura, sama ta, Orinipas newa ne utar turano an opittano okay askanne utar uekap an.

copcopse kar wa utaspa uekap an. Kiristo or ta an opittano okay karisia eci=uekap ruwe ne na.

Irwak utar, eci=a=epakasnu epakasi ecutko no, uwekoppa newa aepetciwre kunip hetukure utar esisi kuni eci onisnisi as na.

Inanpe kusu ne yakun, ne utar anakne Utarpa ne Kiristo or ta yaysieywankere somo ki no kor honihi eyaysieywankere utar ne; orowa kor hawke-itak kor pirka-itak ani wen-puri sak utar kor sanpe kokantama ruwe ne.

Eci=iki itak nu anpe anakne opittano okay utar or ta anu. Tanpe kusu kuani eci=enupetne as na: korka eci utar pirka p kusu wayasnu orowa wenpe kusu rotca kuni ku=kor rusuy.

Orowa i=tom irenka kor Kamuy anakne naa ponno siran ko eci=kor cikiri pok ta Satan piriore kusu ne na, Ci=kor Utarpa ne Yesu Kiristo kor irenka eci turano an kuni a=koramkor na.

En turano iki Timoteos anakne eci=uekap ruwe ne; suy, Rowkos newa Yason newa Sosipatros ne yakka.

Tan kampi nuye Tertios kuani anakne, Utarpa or ta eci=uekap na.

Or ta ku=rewsi cise kor kur ne Kayos newa karisia epitta eci=uekap ruwe ne.

Tan maciya a=sikkasmare Erastos newa kor irwak Konartos eci=uekap na.

Orosama, ku=sanke sonko newa Yesu Kiristo a=ewpaskuma anpe an néno, otu sasuysir wano an pakihi pakno anu somo ki no a=sikkasma, korka,

tane ueinkar utar nuye kampi ani nukare anuynap aekanpakte hi néno, otu sasuysir wano otu sasuysir pakno an Kamuy ikaspaotte kusu mosir uyrup eysokor hi atte wa aytaknure kuni kusu an anpe néno eci=aste easkay pe or ta;

Yesu Kiristo kusu patek wayasnu Kamuy or ta, Sinuma or ta otu sasuysir pakno nupeki an na. Amen.

I Korintos 1

Kamuy irenka an kuskeray Yesu Kiristo kor Apostoro ne kuni kusu a=nisuk Pawros newa a=kor irwak ne Sostenes anakne Korintos maciya ta an Kamuy karisia orun,

Kiristo Yesu or ta aaskannere, askanne utar ne kuni kusu a=nisuk, inan hi ta ne yakka ne utar newa ci=kor Utarpa ne Yesu Kiristo konisuk utar orun:

eci utar orun ci=kor Mici ne Kamuy newa Utarpa ne Yesu Kiristo oro wano irenka newa i=tom an na.

Ramma kane eci utar kusu, Kiristo Yesu oske ta eci or ta a=korpare Kamuy irenka kusu, ku=kor Kamuy or ta koyayirayke as na;

tanpe nep ne yakka or ta Sinuma kusu eci aoteknure; nep itak or ta ne yakka, nep eraman hi or ta ne yakka ne:

eci utar oske ta Kiristo kusu an pawetesu anpe anakne atumasnure wa an koraci ne:

tanpe kusu, nep eikrap kusu ne yakka somo eci=ehayta ruwe ne; ci=kor Utarpa ne Yesu Kiristo a=nukar kuni anpe eci=untere wa okay ruwe ne;

eci utar anakne ci=kor Utarpa ne Yesu Kiristo toho ta wen-puri sak no ka okay kuni ne Sinuma anak okes pakno eci tumasnure kusu ne na.

Kamuy anakne ikipniwkespe ne, Sinuma an kuskeray kor Poho ci=kor Utarpa ne Yesu Kiristo turano iki kuni a un hotuyekar an na.

Irwak utar, eci utar opitta sine itak sanke, ayke, eci=tumke ta utumkus kewtum isam kuni ne, ci=kor Utarpa ne Yesu Kiristo kor rehe an kuskeraypo eci onisnisi as ruwe ne; korka, eci utar sine kewtum kor, ayke, sine esanniyop ki hine ukoyram no aeramusinnere kusu aki na.

Inanpe kusu ne yakun, ku=irwak utar, eci=tumke ta upaore an sekor Kroe cise un utar oro wano eci utar kusu a en=eramante an na.

Tan ikkewehe an na, pisno pisno eci=ye hawe ene ani :— Kuani anakne Pawros or ta an; kuani anak Aporros or ta an; Kuani anakne Kepas or ta an; kuani anakne Kiristo or ta an, ari an itak ani eci=ye ruwe ne.

Kiristo anakne auwekopire an ruwe he an? Eci utar kusu Pawros anakne utasa cikuni or ta a=kunki kokikkik nisa ruwe he an? Suy, Pawros kor rehe or ta paptisma eci=kore an a?

Krispos newa Gayos mosma eci=tumuke ta okay utar paptisma eci=kore as somo ki kusu Kamuy ku=koyayirayke ruwe ne;

ikineypeka ku=kor rehe or ta paptisma a en=kore na sekor ika eci=ye kuni kusu ne na.

Suy, Stepanos uni un utar or ta paptisma ku=kore nisa: ne utar mosma or ta paptisma ku=kore kur an ya ku=eramuskare.

Inanpe kusu ne yakun, paptisma kore kuni ne Kiristo anakne en=omante somo ki; korka, Pirka sonko ewpaskuma kuni kusu en=omante nisa ruwe ne: itak wayasnu anpe ani somo ne, ikineypeka Kiristo kor utasa p ika arakasakte kuni kusu ne na.

Inanpe kusu ne yakun, utasa p kusu an itak anakne a=ysamka kor an utar kusu hayta anpe ne; korka, kasiaopiwki kor an ci utar kusu anak Kamuy kor kiroro ne ruwe ne.

Inanpe kusu ne yakun, ene ciesinnuye wa an na. Kuani anakne wayasnu utar kor wayasnu anpe ku=isamka kusu ne, Orowa, eramus utar kor eramuspe ku=emaka kusu ne na.

Wayasnu kur ney ta an a? kampi-nuye kur ney ta an a? Tan aynu ikiri ta upahunara kur ney ta an a? Kamuy anakne mosir kusu an wayasnu anpe ani a=ermu-i=sanpe ne kar somo ki nisa ruwe he an?

Inanpe kusu ne yakun, Kamuy kor wayasnu hi ankustapne mosir anakne yaykota kor wayasnu anpe ani Kamuy e=amkir somo ki nisa ruwe ne kusu, Kamuy anakne upaskuma aeramusakpe ani eysokor utar kasiopiwki kuni pirka irenka sanke nisa ruwe ne.

Inanpe kusu ne yakun, Yudea un utar anakne siros hunara, orowa, Herenes un utar wayasnu anpe hunara ruwe ne kusu ne na:

korka, ci utar anakne utasa cikuni or ta a=kunki-kokikkik Kiristo ewpaskuma as, tanpe anak Yudea un utar kusu awreepetciwrep ne, orowa, Oya utar kusu aeramusanpe ne ruwe ne;

korka, a=nisuk wa okay utar kusu, Yudea un utar ne yakka Herenes un utar ne yakka, Kiristo anakne Kamuy kor kiroro ne, Kamuy wayasnu anpe ne ruwe ne.

Inanpe kusu ne yakun, Kamuy kor ramusakpe anakne utar kasuno wayasnu anpe ne; orowa, Kamuy okirasappe anakne utar kasuno okirasnu anpe ne ruwe ne kusu ne na.

Inanpe kusu ne yakun, irwak utar, or ta eci aenisuk anpe inkar=an, kam kusu wayasnu utar inne no somo ne, inne no okay montum kor utar somo ne,

inne no okay nupur utar somo ne ruwe ne: korka, wayasnu utar yaynikorosmare kuni kusu Kamuy anakne mosir ta okay ramuysanpe numke nisa; orowa, kiroroasnu okaype yaynikorosmare kuni ne Kamuy anakne kirorosakpe numke nisa ruwe ne na;

orowa, an okaype isamka kuni ne Kamuy, tan mosir un nupanpe newa aepanke okaype, — ne isam okaype numke nisa ruwe ne:

tanpe anak nep kam ne yakka iteki Kamuy tek-sama ta yayomonnure kuni kusu an ap ne ruwe ne.

Korka, Sinuma ankustapne eci utar anakne Yesu Kiristo oske ta okay hine un kusu Kamuy oro wano wayasnu anpe, owpeka anpe,

askanne anpe, kikiaraye anpe ne a=kar, ciesinnuye wa an koraci an anpe nep :— Yayomonnure kur Utarpa or ta yayomonnurere yan.

I Korintos 2

Orowa, irwak utar, eci or ta ku=ek hi ta anakne pawetokkor itak ani hene wayasnu itak ani hene Kamuy nuynap eci=orun ewpaskuma somo ki nisa ruwe ne.

Inanpe kusu ne yakun, Yesu Kiristo newa utasa cikuni or ta a=kunki kokikkikpe mosma, eci=tumke ta nep ne yakka ku=eranpewtek kuni ku ramuositciw nisa ruwe ne.

Orowa, eci turano ku=an hi ta, katcak no, isitomo wa siri tususke wa an ruwe ne.

Ayke, eci=kor eysokor hi anakne utar kor wayasnu anpe ta an somo ki, korka, Kamuy kiroro ta an kuni ne,

ku=ye itak newa upaskuma anak wayasnu an onisnisi itak kusu an anpe ani somo ne, korka, Ramat newa kiroro kusu aste kuni an itak ani ne ruwe ne.

Yakka a=eramusinne okere utar tumke ta wayasnu anpe ci ye, ayne, ne wayasnu hi anakne tan mosir un wayasnu anpe somo ne, suy, isam kuski tan mosir un epunkine utar kor pe somo ne ruwe ne:

korka, a=nuyna no an anpe ani Kamuy wayasnu anpe ci ye, ne anpe anakne a=nuyna wa an, awa, ci=kor nupeki kusu mosir etoko wano a=esanniyo okere p ne:

tan mosir epunkine utar opitta eranpewtek ruwe ne: inanpe kusu ne yakun, ne utar eraman ciki, nupeki kor Utarpa utasa cikuni or ta kunki kokikkik somo ki a nankor na:

korka, ciesinnuye wa an koraci, Sikihi somo nukar, kisaraha somo nu, Aynu kewtum ta somo a=hunpe anak, I-omap utar kusu nep ne yakka Kamuy etokooyki okaype ne.

Korka, Kamuy anakne Ramat an kuskeraypo ne okaype un eramante nisa: inanpe kusu ne yakun, Ramat anakne opittano okaype cimicimi, ruwe un,

Kamuy ooho hi cimicimi ruwe ne kusu ne na. Inanpe kusu ne yakun, utar tumke ta, aynu oske ta an aynu ramat mosma, aynu kusu an oruspe eraman kur inanpe ne ruwe he an? Tap koraci Kamuy Ramat mosma Kamuy kusu an oruspe eraman kur oar isam ruwe ne.

Korka, ci utar anakne mosir kor ramat somo uyna, korka, Kamuy oro wano an ramat a un kore an; ne anpe anak Kamuy oro wano a un eunkerayte anpe ci eraman kuni kusu ne na.

Ne okaype ka ci ye, aynu wayasnu anpe epakasnu itak ani somo ne, korka, Ramat epakasnup ani ye ruwe ne; ramat oma okaype ani ramat oma okaype ukonukara wa iki ruwe ne na.

Renkayne an aynu anakne Kamuy Ramat kusu an okaype somo uk ruwe ne: sinuma kusu ne okaype ramusakpe ne ruwe ne kusu ne na; suy, sinuma ne anpe eraman eaykap, ramat ani koypisi kuni kusu an okaype ne ruwe ne kusu ne na.

Korka, ramat, oma kur anakne opittano okaype koypisi; ayke, sinuma yaykota inan kur oro wano ne yakka akoypisi somo ki ruwe ne.

Inanpe kusu ne yakun, Utarpa epakasnu kuni kusu Sinuma kor kewtum eraman kur nen ne ruwe? Korka, ci utar anakne Kiristo kor kewtum kor ruwe ne.

I Korintos 3

Orowa, irwak utar, kuani anakne ramat oma utar or ta koraci eci or ta ku=ye eaykap, korka, kam oma utar or ta koraci Kiristo kusu ayay utar or ta koraci ku=ye nisa.

Kam ani somo ne, korka, tope ani kuani eci=ere as nisa; naa eci utar ne kam uk eaykap ruwe ne kusu ne na: ruwe un,

tane poka ne yakka eci=uk eaykap ruwe ne; inanpe kusu ne yakun, eci utar tane ne yakka kam oma utar eci ne: eci=tumke ta eyaytunnap newa upaore anpe an ciki, kam eci=oma wa aynu utar koraci somo eci=apkas ruwe he an?

Kuani anakne Pawros or ta an sinen ye; mosma an kur anak kuani Aporros or ta an sekor eci=ye ciki, aynu utar somo eci ne ruwe he an?

Yakun, Aporros anakne nep ta? Pawros nep ta ruwe he an? An kuskeray eci=eysokor yaysieywankere utar ne ruwe ne; pisno pisno Utarpa sinuma kore koraci ne ruwe ne na.

Kuani anakne etoyta, Aporros wakka cari; korka, Kamuy anakne sipiraspare nisa ruwe ne.

Tanpe kusu, etoyta kur ne yakka wakka cari kur ne yakka nep ne ka a=ramu kunip somo ne, korka, sipiraspare Kamuy anak a=ramu kunip ne ruwe ne.

Etoyta kur newa wakka cari kur anakne sinep ne: korka, pisno pisno yaykota iki iki p an néno yaykota kor pummaha a=kore kusu ne.

Inanpe kusu ne yakun, ci utar anakne Kamuy turano iki p iki utar ci ne: eci utar anak Kamuy kar kot toy ne, Kamuy aastep ne ruwe ne.

En=korpare an Kamuy irenka néno kuani anakne wayasnu cise kar esapane kur koraci asamaha ku=ante nisa, ayke, ne kasike ta mosma kur iki wa kan ruwe ne. Korka, utar pisno hemanta ne kasike ta iki wa kar ya yayramatte yan.

Inanpe kusu ne yakun, a=ante okere asamaha mosma inan kur ne yakka asamaha ante eaykap ruwe ne kusu ne na; ne asamaha anak Yesu Kiristo ue ruwe ne.

Korka, ne asamaha kata iki wa konkani hene, sirokani hene, oro an no suma hene, cikuni hene, mun hene, kina hene aste kur an ciki; pisno an kur iki iki p a=nukare kusu ne:

inanpe kusu ne yakun, ne toho anakne anpe sarare, ape ani a=nukare kusu ne kusu ne na; orowa, ape yaykota anakne pisno an kur iki iki p nekona anpe ne ya a=nukar kusu uwante kusu ne na.

Kasike ta a=kar inan aynu iki iki p ne yakka siroma yakun, pummaha a=kore kusu ne.

Aynu iki iki p inan kor pe ne yakka uhuy wa isam yakun, ne kur akoysamka kusu ne, a korka, sinuma yaykota anak kasiciopiwki, yakka, ape oro wano an koraci nep.

Eci utar anakne Kamuy kor kenru eci ne wa Kamuy Ramat eci=oske ta osiroma anpe eci=eranpewtek ruwe he an?

Kamuy kor kenru isamka inan kur ne yakka an ciki, Kamuy anak sinuma isamka kusu ne; inanpe kusu ne yakun, Kamuy kor kenru anakne askannep ne, ne anpe eci ne ruwe ne.

Inan kur ne yakka, iteki yaykota yaykokantama yan. Tan mosir or ta eci=tumke ta nen ka wayasnu ne sekor yaykota kusu yay-yaynu kur an ciki, wayasnu kur ne kuni ne, ramu-i=sanpe ne kuni kusu yay-kar yan.

Inanpe kusu ne yakun, tan mosir un wayasnu anpe anakne Kamuy kotcake ta ramu-i=sanpe ne ruwe ne kusu ne na. Ene ciesinnuye wa an na :— Kor irara p kusu Sinuma anakne wayasnu utar kisma ruwe ne: orowa suy, —

Wayasnu utar upawre anpe anakne raka i=sanpe ne sekor Utarpa eraman ruwe ne.

Tanpe kusu inan kur ne yakka iteki aynu utar kusu yayomonnure yan. Inanpe kusu ne yakun, opittano okaype eci=kor pe ne;

Pawros hene, Aporros hene, Kepas hene, mosir hene, inotu hene, ray anpe hene, tane an okaype hene, ek kuski okaype hene, opittano okaype eci=kor pe ne;

eci utar anakne Kiristo kor pe ne; Kiristo anakne Kamuy kor pe ne ruwe ne na.

I Korintos 4

Ci utar anakne Kiristo kor yaysieywankere utar, Kamuy anuynap a=sikkasmare utar ci ne kunak aynu un esanniyo yan.

Teta anak okaype a=sikkasmare kur anakne ikipniwkespe ne sekor a=nukar kunip ne ruwe ne na.

Korka, eci utar oro wano hene, aynu oro wano hene a en koypisi hi anakne sino kosne anpe ne kuni ku=ramu: ruwe un, kuani anakne yaykota yaykoypisi somo ku=ki na.

Inanpe kusu ne yakun, ani yaykota yayeiyonnuppap ku=nukar somo ki ruwe ne; yakka, tanpe kusu kuani a=owpekare somo ne ruwe ne: korka, en koypisi kur anakne Utarpa ne ruwe ne.

Tanpe kusu, ipisi ki kuni pakihi etoko ta, Utarpa ek pakno, iteki koypisi yan, Sinuma ka kunne hi ta a=nuyna wa an okaype sarare ka ki, sama ta, kewtum oske ta an yaynu hi a=nukare kusu ne; ne hi ta anakne aynu pisno Kamuy oro wano ramuaye kusu ne na.

Orowa, ku=irwak utar ne eci utar kusu itakmawkuste an siros ani tap okaype kuani yayotta newa Aporros or ta ne yakka ku=kotukka nisa ruwe ne; ci utar kusu iteki ciesinnuye wa an okaype kama kuni ne eci eyayhannokkara; sama ta, nen ne yakka ue-epeka eci=tumke ta iteki an kur kusu pittarane kuni kusu ne na.

Hunna eci=ue-ecutkore ruwe he an? Sama ta, somo a=kore anpe hemanta eci=kor ruwe he an? Korka, a=kore p ne ciki, hemanta kusu somo ne anpe ikore an néno eci=yayomonnure ruwe he an?

Tane eci=a=esik okere, eci=oteknu okere, ci utar isam no eci=epunkine okere ruwe ne: ruwe un, eci turano ci utar ne yakka epunkine kusu eci utar epunkine kuni ku=kor rusuy.

Inanpe kusu ne yakun, arayke kuni a=esanniyo utar néno, Kamuy anakne iyotta okes ta Apostoro ne ci utar un are nisa ruwe ne sekor ku=yaynu ruwe ne: mosir kusu ne yakka, hawturunpe kusu ne yakka, utar kusu ne yakka, ci utar anakne sipay un utar nepkor ne a=kar na.

Kiristo renkap kusu ci utar anakne ramu-i=sanpe ci ne, korka, eci utar anakne Kiristo or ta wayasnu utar eci ne; ci utar anakne katcakpe ne korka, eci utar anakne okirasnup ne; eci utar aeoripakpe ne, ci utar anakne a somo eyaykatunup ci ne ruwe ne.

Tane an pakihi pakno poka ci utar ipe-rusuy hemhem ki, iku-rusuy hemhem ki, atusa hemhem okay, akosirikik wa okay,

sama ta, uni sak no okay ruwe ne; monrayke wa yaykota kor teke ani ikici; a=iyoytakus ciki, nunuke as, aepokpa ciki, eyaysiporore as; iyohaykekara ciki,

koramkor as; tane pakno poka mosir temmon koraci, opittano okaype kusu an tur koraci, a un kar wa an na.

Eci yaynikorosmare kuni kusu tap okaype somo ku=nuye, korka, ku=kor omap an poho utar pakasnu kusu ne na.

Inanpe kusu ne yakun, Kiristo oske ta ici man nin ue epakasnu utar eci=kor yakka, inne no okay micihi somo eci=kor ruwe ne: Kiristo Yesu oske ta pirka sonko ani kuani eci=sikore nisa ruwe ne kusu ne na.

Tanpe kusu, eci=en ikoysanpa kuni kusu kuani eci onisnisi as ruwe ne.

Tapan ikkewehe kusu. Utarpa oske ta an ku=omap ikipniwkes poho Timoteos eci=orun ku=omante nisa ruwe ne; ney ta ne yakka okay pisno an karisia or ta ku=epakasnu koraci poka, sinuma anakne Kiristo oske ta ku=an wa iki puri eci eskarunte kusu ne.

Eci=orun somo ku=ek kusu ne koraci serke utar pittarane okay ruwe ne kusu ne na.

Korka, Utarpa ramuosma ciki, naa ponno siran ko kuani eci oro ta ek kuski; ayke, ne pittarane utar kor itak somo ne, korka, ne kiroro ku=eraman kuski na.

Inanpe kusu ne yakun, Kamuy mosir anakne itak kusu an anpe somo ne,

korka, kiroro kusu an anpe ne ruwe ne. Nep eci=kor rusuy ya? Kuwa ku=kor wa eci=orun ku=ek anpe eci=kor rusuy hene ya? Ramu-siroma kewtum kor hine omap ki wa ku=ek anpe eci=kor rusuy ruwe he an?

I Korintos 5

Eci=tumke ta hoiyo an sekor anpe anu no assuru a=aste wa an na; Oya uyrup tum ta somo a=ye pakno an hoiyop ne, eci siwew anak ue kor mici kor maci kor anpe ne ruwe ne.

Orowa, tan okaype iki kur anakne eci=tumuke wano auk kuni ne somo eci yaytuwaskarap a korka, eci pittarane hine okay.

Sonno newa, kuani anakne netopake kusu isam a korka, ramat kusu an wa, eci turano okay koraci, tap okaype ikici kur koypisi okere ruwe ne;

ci=kor Utarpa ne Yesu kor rehe an kuskeraypo eci utar newa ku=kor ramat anakne ci=kor Utarpa ne Yesu kor kiroro tura

uekarpa wa Utarpa ne Yesu kor toho ta ne kur kor ramat kasiciopiwki kuni ne kor kam a=ysamka kusunéno an kur Satan or ta ekosi yan.

Eci=yayomonnure anpe anakne pirka p somo ne. Ponno an pantane anakne ne ramne tak sipuskere anpe somo eci=eraman ya?

pantane sak no poka eci=okay koraci, a=siri takuhu eci=a=kar kuni kusu, ne husko pantane oasinke yan. Inanpe kusu ne yakun, ci=kor kamakuspe ne Kiristo ne yakka a=yanke nisa ruwe ne:

tanpe kusu, ne marapto kiro, husko pantane kor somo ki, sama ta, wenpe newa wen-katcam oma pantane ka kor somo ki, korka, tur-sak an sonep ne pantane sak pan kor hine kiro.

Iteki hoiyo utar turano eci=ko-okay kuni ne kampi kata ku=nuye nisa;

oar tan mosir un hoiyo utar tura hene yaykosipuynere newa niwen no ikici utar tura hene, potoki ko-onkami utar tura hene iteki ko-okay yan; yakun, mosir wano eci=paye kunip ne ruwe ne na: korka, tane, irwak ari a=porse kur anakne hoiyo hene ki,

yaykosipuynere hene ki, potoki ko-onkami hene ki, kosakayokar hene ki, ihoski hene ki, niwen no ikici hene ki yakun, iteki sinuma turano ko-okay kuni ku=nuye; ipe kusu poka iteki néno an kur turano okay yan.

Soy ta okay utar koypisi kusu nep irenka ku=kor ya? Eci utar anakne onnayke ta okay utar somo koypisi ruwe he an?

Ayke, Kamuy anakne soy ta okay utar koypisi ruwe ne. Eci=tumuke wano ne wenkur emaka wa en=kore yan.

I Korintos 6

Eci=tumke ta aun kur epeka no aeiyonnuppap an ciki, askanne utar somo ne no okay owpekasak utar kotcake un tak wa koypisi pakno an wenrametokpe kor kur an a?

Sama ta, askanne utar anakne mosir koypisi kusu ne anpe somo eci=eraman ya? Orowa, mosir anakne eci=oro wano akoypisi ciki, iyotta sawre anpe kusu koypisi kuni eci owpak somo ki ruwe he an?

Ci utar anakne Kamuy hawturunpe koypisi kusu ne anpe eci=eranpewtek ruwe he an? Yakun, naa hemanta pakno tane an i=su hi kusu an anpe kusu somo ki ya?

Tanpe kusu, tane an i=su anpe kusu an oruspe eci koypisi kunip ne a yakun, karisia oro wano nep ka a=ramu somo ne okay utar koypisi kuni ne eci=aste ruwe he an?

Eci yaynikorosmare kusu tanpe ku=ye ruwe ne.

Kor irwak uturu esanniyo easkay sine wayasnu kur a=nukar eaykap kusu eysokor somo ki utar kotcake un eci=paye wa koypisire poka pakno eci=ki ya?

Ruwe un, utaspa a=tak wa ukoypisire anpe anakne tane ne yakka eci utar kusu ar eykohaye anpe ne ruwe ne. Hemanta kusu ne iki anpe sirihi ne aeyaywentere somo ki ya? Hemanta kusu ne anpe sirihi ne kor pe akoukte somo ki ruwe he an?

Ruwe un, korka, eci utar yaykota wenno iki wa kor irwak utar kor pe kouk ruwe ne.

Sama ta, owpeka sak utar Kamuy mosir somo eykeskoro kusu ne anpe eci=eranpewtek ruwe he an? Iteki yaykokantama yan: hoiyo utar hene, potoki ko-onkami utar hene, omoynu ikici utar hene, ku=roma puri ki utar hene, okkay tur wen-puri iki utar hene,

ikka utar hene, yaykosipuynere utar hene, ihoski utar hene, kosakayokar utar hene, ehekem utar hene, Kamuy mosir eykeskoro somo ki kusu ne na.

Eci=serke utar anakne teeta néno okay utar eci ne a korka, tane eci=a=yaske okere, korka, eci aaskannere an na, korka, ci=kor Kamuy kor Ramat newa Utarpa ne Yesu Kiristo kor rehe or ta eci utar a=owpekare nisa ruwe ne na.

Nep okaype ne yakka en kusu ikaspaotte kopakeat ruwe ne, korka, opittano okaype en kusu pirka kunip somo ne. Nep okaype ne yakka en kusu ikaspaotte kopakeat; korka, nep okaype kor montum ne yakka kuani en esapanere as somo ki kusu ne na.

Honihi kusu aep, aep kusu honihi; korka, Kamuy anakne netopake ne yakka ne okaype ne yakka isamka kusu ne. Korka, netopake anakne hoiyo kusu an anpe somo ne, korka, Utarpa kusu an anpe ne; orowa, Utarpa ne yakka netopake kusu an anpe ne ruwe ne:

awa, Kamuy anakne Utarpa hetopo-siknure nisa ruwe ne, sama ta, Sinuma kor kiroro ani un hetopo-siknure kusu ne na.

Eci=kor netopake anakne Kiristo kor awehe ne sekor anpe eci=eranpewtek ruwe he an? yakun, kuani anakne Kiristo kor awehe ku=uk wa hoiyo ki siwentep kor awehe ne kar kusu ne ya? Oar somo ruwe ne.

Sama ta, hoiyo ki siwentep or ta koan kur anakne sine netopake ne sekor anpe eci=eranpewtek ruwe he an? Inanpe kusu ne yakun, — Ne tun anakne sine kam ne, ari Sinuma itak nisa ruwe ne na.

Korka, Utarpa or ta koan kur anakne sine ramat ne ruwe ne.

Hoiyo wano saot yan. Aynu iki opittano okay ci=kokatpak anakne netopake soyke an; korka, hoiyo ki kur anakne yaykota kor netopake epeka ci=kokatpak ki ruwe ne.

Orosama, eci=kor netopake anakne Kamuy oro wano a=kore eci=onnayke ta an Askanne Ramat kor kenru ne ari an anpe eci=eranpewtek ruwe he an? Ayke, eci utar anakne yaykota yaykorope somo ne;

oro ani eci=ahok okere ruwe ne kusu ne na: tanpe kusu eci=kor netopake or ta an Kamuy ko-oripak yan.

I Korintos 7

Tane, kusu eci=nuye okere oruspe: Okkay-aynu anakne mat-aynu somo tomoosma anpe anak pirka ruwe ne:

korka, hoiyop an kusu aynu pisno kor maci yaykota kor yan, suy, siwentep pisno kor hoku yaykota kor yan.

A=kore kuni anpe hoku anakne kor maci or ta kore yan: suy, maci ne yakka kor hoku or ta semkoraci ki yan.

Maci anakne yaykota kor netopake kusu montum somo kor, korka, kor hoku kor ruwe ne: suy, hoku anak semkoraci yaykota kor netopake kusu montum somo kor, korka, kor maci kor ruwe ne.

Owse iruka an pakihi kusu inonno-itak kusu mosma iteki utaspa ue ehunara yan, orowa, eci=yay-yaysik-kasma eaykap pe kusu Satan anakne iteki eci=koramnukar kusu kanna-suy ukotura koan yan.

Korka, tanpe anak ku=ikaspaotte wa a=ye hi somo ne, korka, a=koramuosma kusu ku=ye ruwe ne.

Inanpe kusu ne yakun, opittano okay aynu utar en=koraci poka an kuni ku=kor rusuy. Yakka, aynu pisno Kamuy oro wano an aikrap kor, sinen néno an anpe kor Sinen tapne an a=mire kor ruwe ne.

Korka, umurek kur ne a somo ne utar newa siyonpiyar siwentep or ta tap ku=ye, ne utar en=koraci okay anpe anakne ne utar kusu pirka ruwe ne.

Korka, yaysikkasma eaykap ciki, umurek ne a=kar yan: inanpe kusu ne yakun, parparse kasuno an anpe anakne uahupkara ciki pirka ruwe ne.

Korka, uahupkara an utar or ta ikaspaotte ku=ki, ku=iki p somo ne, korka, Utarpa iki p ne.

Maci anakne iteki kor hoku osurpa yan, (korka, osurpa ciki, iteki kanna-suy hoku ahupkar, somo ne yakun, kor hoku tura irenka usaraye wa okay yan), suy, hoku anakne iteki kor maci osurpa yan.

Korka, mosma p kusu kuani yaykota ku=ye, Utarpa somo: Nep irwak ne yakka somo eysokor maci kor ciki, ayke, ne siwentep

sinuma turano osiroma kuni anpe konopuru yakun, ne aynu iteki sinuma osurpa yan. Suy, siwentep anakne somo eysokor hoku kor ciki, ayke, ne aynu sinuma turano osiroma kuni anpe konopuru yakun, ne siwentep iteki sinuma osurpa yan.

Inanpe kusu ne yakun, somo eysokor hoku anakne kor maci kusu aaskannere, orowa, somo eysokor maci anakne ne irwak kusu aaskannere ruwe ne: somo ne ciki eci=kor poho utar tur-uspe ne, korka, tane askanne utar ne ruwe ne.

Yakka, somo eysokor kur paye ciki, paye yak pirka: ne aynu-irwak ne yakka mat-irwak ne yakka néno okaype kusu aussiwnere anpe somo ne: korka, Kamuy anakne i=tom an kusu un hotuyekar nisa ruwe ne na.

Macihi, eani anakne e=kor hoku kasiopiwki kusu ne ya nekona e eraman ya? Suy, hokuhu, eani anakne e=kor maci kasiopiwki kusu ne ya nekona e eraman ruwe he an?

Owse, Utarpa anakne pisno an aynu or ta eymek néno, Kamuy anakne pisno an kur hotuyekar néno, ene koraci apkas yan. Opittano okay karisia kusunéno ku=ipawetenke ruwe ne.

okarituye-puri akpe an no nen ka a=hotuyekar nisa ruwe he an? Yakun, iteki ne okarituye-puri ani somo okarituye-puri ne kar yan. Okarituye-puri a=kir somo ne an no nen ka a=hotuyekar ya? Yakun, iteki okarituye-puri a=kir yan.

okarituye-puri anakne nep ka somo ne, suy, somo okarituye-puri a=kir hi ne yakka nep ka somo ne; korka, Kamuy ikaspaotte sikkasima anpe anakne nep ka ne ruwe ne.

Ani a=hotuyekar an ap or ta aynu pisno an yan.

aussiwne an kur an rapoketa e a=hotuyekar an ruwe he an? Yakun, ne anpe nep ne ka somo a=ramu yan: korka, aehonnere easkay ciki,

ne anpe eywanke yan. Inanpe kusu ne yakun, aussiwnere wa an, ayne, Utarpa kusu a=hotuyekar kur anakne, Utarpa kor a=honnere wa an kunne: néno koraci, a=honnere wa an, ayne, a=hotuyekar kur anakne Kiristo kor ussiw ne kur ne ruwe ne.

Oro an no eci utar ahok nisa; iteki mosma an kur kusu aeyaussiwnere néno a=kar yan.

Irwak utar, or ta aehotuyekara pisno an kur anakne ne anpe or ta osiroma yan.

Tane, umurek kur somo ne utar kusu Utarpa oro wano an ikaspaotte somo ku=kor ruwe ne: korka, ikipniwkespe ne kuni kusu Utarpa oro wano a=kore ranpoken kor kur koraci aesanniyop ku=sanke na.

Tane an sirkirap kusu aynu anakne tane an koraci an kuni anpe sinuma kusu pirka ruwe ne sekor ku=yaynu ruwe ne.

Maci kusu eani a=hekote ya? Yakun, iteki a=honnere kuni hunara. Maci kusu e a=honnere an a? Yakun, iteki maci hunara yan.

Korka, mat e ahupkar yakka ci=kokatpak isam; suy, siwentep hoku ahupkar yakka ci=kokatpak isam ruwe ne na Yakka, néno okay utar anakne kam kusu aeramcuptekka kusu ne; orowa, kuani eci=sihopinupka as ruwe ne.

Korka, tanpe ku=ye, irwak utar, pakihi anakne a=taknere wa an, tanpe kusu, tewano maci kor utar anakne mat sak koraci ne;

orowa, cis utar anakne somo cis koraci ne; nupetne utar anak somo nupetne koraci ne;

hok utar somo kor koraci ne; orowa, mosir eywanke maskin koraci ne kuni kusu an ap ne: inanpe kusu ne yakun, tan mosir katuhu anakne isam kusu ne kusu ne na.

Korka, eci utar kusu a=enisomap anpe isam kuni ku=kor rusuy. Mat sak kur anak

ne Utarpa nupetnere kuni ne Utarpa kor pe kusu nisomap ruwe ne, mat kor kur anakne kon maci nupetnere kuni ne tan mosir un pe kusu nisomap ruwe ne.

Suy, hoku kor siwentep newa hoku sak siwentep uturu uwecutko no an usike an. Hoku sak siwentep anakne netopake kusu ne yakka ramat kusu ne yakka askanne kuni ne Utarpa kor pe kusu nisomap ruwe ne: korka, hoku kor kur anakne kor hoku nupetnere kuni ne tan mosir un pe kusu nisomap ruwe ne.

Orowa, eci aeyayepirikare kuni ne tanpe ku=ye; eci utar kata tupep ku=omare kusu somo ne, korka, eci=a=eoripak kuni, eci akokurusere kewtum isam no Utarpa or ta pirkano yaysieywankere kuni kusu, ku=iki ruwe ne na.

Korka, aynu anakne kor matnep epeka owpeka anpe somo ki kor an ari yaynu ciki, ayke, ne matnep paha epa okere yakun, sama ta, kor somo ki ciki wen yakun, sinuma kewtum renkayne ki yak pirka; ci=kokatpak isam; ahupkar yak pirka ruwe ne.

Korka, kor kuni ika isam wa kusu kor kewtum atte hine, yaykota kor renkayne an montum kusu kiroro kor wa kor matnep sikkasima kusu ne ari an anpe kor sanpe ta ositciw yakun, pirka ruwe ne.

Tanpe kusu, ahupkar kuni kusu kor matnep kore kur anakne pirka p ki; orowa, ahupkar kuni ne somo kore kur anakne naa kasuno pirka p ki ruwe ne na.

Kor hoku siknu wa an pakno macihi anakne a=hekote an na; korka, kor hoku ray ciki, renkayne suy hoku ahupkar yak pirka; owse Utarpa oske ta koraci ruwe ne.

Korka, an koraci an yakun naa irammakaka an kusu ne ari ku=esanniyo; ayne, kuani ne yakka Kamuy Ramat kor ruwe ne ari ku=yaynu.

I Korintos 8

Tane potoki or ta ayankep kusu, ci utar opitta eramus ruwe ne ari ci eraman.

eramuspe anakne pittarannere, korka, omap anpe anakne aste ruwe ne. Nen ka nep ka eraman ari yaynu kur an ciki sinuma anakne eraman kuni kusu ne ap koraci naa eranpewtek ruwe ne;

korka nen ka Kamuy ko-omap ciki, Sinuma oro wano aeamkire ruwe ne.

Tanpe kusu, potoki or ta ayankep ipe anpe kusu, potoki anakne mosir or ta nep ne ka a=ramu somo ki kuni anpe ne, orowa, Sine Kamuy mosma Kamuy isam ari ci eraman ruwe ne.

Orowa, kanto or ta ne yakka mosir or ta ne yakka Kamuy ari an rehe ani a=rékore p inne ne a yakka,

Kamuy inne Utarpa inne ne koraci; yakka, ci utar kusu anak, Sine Kamuy an, Sinuma Mici ne, Sinuma kusu opittano okaype okay, orowa ci utar anakne Sinuma oske ta okay ruwe ne; sama ta, Sine Utarpa an, Yesu Kiristo ne ruwe ne, Sinuma an kuskeray nep ne yakka okay, orowa ci utar anakne Sinuma an kuskeray okay ruwe ne.

Yakka opittano okay utar or ta néno an eramus hi isam: korka, arke okay utar anakne tane pakno potoki kor kusu, potoki or ta a=yanke anpe néno ipe; ayke, kor kewtum katcakpe ne kusu tur-a=uste ruwe ne.

Korka, kam kusu ci utar anakne Kamuy tek-sama ta somo roski as: suy, somo ipe yakka aewente somo ki: suy, ipe yakka aepirikare somo ki ruwe ne na.

Korka, tapan eci=kor renkayne an montum anakne iteki katcak wa okay utar kusu ae ureepetciwrep ne a=kar kuni ne yaytupare yan.

Inanpe kusu ne yakun, eramuspe e=kor wa potoki cise ta a hine ipe kor an anpe nen ka nukar kur an ciki, sinuma katcakpe ne yakun, kor kewtum arametokte wa potoki or ta a=yanke anpe ipe somo ki kusu ne ruwe he an?

E ki eramuspe kusu ne a katcak kur, kusu Kiristo ray a=kor irwak ne kur, a=ysamka ruwe ne.

Orowa, tanpe néno irwak ne utar epeka katpak eci=ki wa katcak wa an rapoketa ne utar kor kewtum eci piriore kusu Kiristo epeka katpak eci=ki ruwe ne.

Tanpe kusu, aep anakne ku=irwak ureepetciwre yakun, iteki ku=irwak ku epetciwre kuni ne, ramma pakno kam somo ku=ipe kusu ne na.

I Korintos 9

Renkayne an anpe somo ku ne ruwe he an? Apostoro somo ku ne ya? Ci=kor Utarpa ne Yesu somo ku=nukar nisa ruwe he an? Utarpa oske ta ku=ki iki p somo eci ne ruwe he an?

Mosma okay utar epeka apostoro somo ku ne a yakka, eci utar kusu poka néno ku=an ruwe ne: sama ta, Utarpa oske ta ku=ki Apostoro kunip kusu an han eci ne ruwe ne.

En koypisi utar or ta ku=ki yaykikkar itak tanpe ne ruwe ne.

Ipe hene ki iku hene ki kuni renkayne an montum somo ci=kor ruwe he an?

Sama ta, mosma okay apostoro utar iki koraci, Utarpa kor irwak utar iki koraci, suy Kepas iki koraci eysokor wa okay macihi ekesne ani wa apkas kuni renkayne an montum somo ci=kor ruwe he an?

Suy, owse kuani newa Barnabas patek somo monrayke kuni renkayne an montum somo kor ruwe he an?

pumma uk somo ki tumi-kor kur inan kur ne ruwe? Hat-toy etoyta wa orowa hetuku ipehe somo e kur inan kur ne ruwe? Sama ta, cikoykip respa wa ne tope somo ipe kur inan kur ne ruwe he an?

Aynu ye hi koraci tapan okaype ku=ye ya?

Tuytak ne yakka ukoraci somo itak ruwe he an? Inanpe kusu ne yakun, Mose sanke tuytak kata ene ciesinnuye wa an, — Munki ipehe aosinke peko or ta iteki para-saranip unu yan. Ne peko esanniyo kusu Kamuy anakne ene ye ya?

Ci utar kusu ene a=ye ya? Buwe un, ci utar kusu ciesinnuye wa an na: inanpe kusu ne yakun, toy-pusu kur anakne cipacipa wa pusu kunip ne, sama ta, ipehe aosinke kur anakne kor kuni cipacipa wa iki kunip ne ruwe ne.

Eci utar kusu ramat un pe ci etoyta ciki anakne eci=kor kam un pe ci nanke yak poro p ne ruwe he an?

Mosma okay utar anakne auk kunip ne okaype an kusu eci=kor pe uyna ciki, ci utar naa kasuno ruwe ne. Yakka ne iki kunip ne a an montum eywanke as somo ki nisa ruwe ne; korka, Kiristo kor pirka sonko iteki sinneatus kuni ne nep ne yakka ci utar yaysiporore ruwe ne.

Askannep or ta yaysieywankere utar anakne Kamuy kor kenru ta okaype ipe ruwe ne, orowa, yanke set or ta yaysieywankere utar anak yanke set ta okay aeymekpe uyna ruwe ne sekor anpe somo eci=eraman ya?

Tap koraci pirka sonko ewpaskuma ki utar ne yakka pirka sonko kusu an okaype kusu siknu kusu ne hi Utarpa esanniyo nisa ruwe ne na Korka,

tap okaype ponno ka ku=eywanke somo ki nisa ruwe ne: orowa, en kusunéno aki kuni ne tap okaype somo ku=nuye ruwe ne: inanpe kusu ne yakun, nen ka ku=ki yayomonnure anpe raka-sakte kasuno ku=ray yakne pirka ruwe ne.

Pirka sonko ku=ewpaskuma ciki, yayomonnure usike isam; ene akari ka isam no an wa a en=kire an ruwe ne kusu ne na; ayke, pirka sonko ku=ewpaskuma somo ki yakun, ku yaysanpepokas humi?

Inanpe kusu ne yakun, kuani ku=renkayne tanpe iki yakun, iwayehe ku=kor: korka, ku=renkayne somo ne no ku=ki yakun, or ta aeyaysieywankere kunip a en=sikkasmare an na.

Yakun, ku=uk iwayehe nep ta? Pirka sonko ku=ewpaskuma hi ta oro isam no ne pirka sonko ku=ki kuni anpe ne, okes pakno pirka sonko kusu an ku=atarimaye somo ku=eywanke kuni kusu ne ruwe ne na.

Opittano okay utar kusu kuani a=honnere wa an a yakka, naa ku eyayepirikare kuni kusu, opittano okay utar kusu ku yayussiwnere nisa ruwe ne.

Yudea un utar ku=e=pirka kusu, Yudea un kur ne kuni ku=yaykar nisa; orowa, tuytak corpoke ta okay utar kusu, yaykota tuytak corpoke ta somo ku=an a yakka, tuytak corpoke ta nepkor ne, ne tuytak corpoke ta okay utar ku=e=pirka kuni nep ne ruwe ne;

tuytak sak utar kusu, Kamuy epeka tuytak sak no somo ku=an a korka, Kiristo kusu tuytak an, yakka, tuytak sakno okay utar ku=e=pirka kuni kusu, tuytak sakno koraci nep.

Katcak utar ku=e=pirka kusu katcakpe nepkor ku ne: nekona ka arke an utar ku kaopiwkire kuni kusu, inan kur kusu ne yakka nep ne yakka koraci ku=yaykar nisa.

Orowa, pirka sonko kusu nep ne yakka ku=ki, ne anpe uwewkouk kuni kusu ne na.

Hoyuppa uwetusmak uske ta hoyuppa utar anakne opitta hoyuppa, korka, owse sinen aunkeraytere ari an anpe somo eci=eraman ya? Eci utar eunkeraytep a=ukte kuni ne hoyuppa yan.

Uwetusmak wa iki kur anakne nep nep ne yakka kusu yaysikasima ruwe ne. Onnere yan, ne utar anakne munin kuni sapa-un pe eunkeray kusu ki ruwe ne, ci utar anak somo muninpe eunkeray kusu ki ruwe ne na.

Tanpe kusu, kuani anakne noratcitara koraci, somo ku=hoyupu; rera sirkik koraci somo ku=koyki: korka, ku=netopake ku=sirkik wa ne anpe ussiwnere:

ikineypeka mosma utar or ta ewpaskuma ku=ki oro wano somo kuani yaykota a=emakap ne kuni kusu ne na.

I Korintos 10

Irwak utar, ci=kor sinrit utar anakne opitta niskur corpoke ta okay, opitta atuy tumu kus wa paye; atuy or ta ne yakka niskur or ta ne yakka opitta Mose orun paptisma a=kore;

opitta un no an ramat oma aep ipe;

opitta un no an ramat oma iku anpe iku sekor anpe eci=eranpewtek kuni ku=kopan:

ne utar anak kor osi paye ramat oma Watara or ta iku nisa ruwe ne kusu ne na, ne Watara anak Kiristo ne ruwe ne.

Yakka, ne utar poro serke Kamuy a=enupetne somo ki; awa, nup or ta a=ysamka nisa ruwe ne.

Tap okaype anakne ne utar iki néno ci utar iteki wenpe iki rusuy kuni ne un kusu hetuku kocihi ne ruwe ne.

Utar anakne ipe kusu hene iku kusu hene rok, orowa sinot kusu hopunpa nisa ruwe ne, sekor ciesinnuye wa an koraci, iteki potoki kor no okay yan.

Suy, ne utar tumke ta okay utar hoiyo iki wa sine to ta ni man nin ne utar ikasma san sen nin ne utar ekot: ne utar iki koraci iteki hoiyo ki yanro.

Suy, Utarpa koramnukar wa kusu okokko ani a=ronnu utar néno, iteki Utarpa koramnukar yanro.

Orowa suy, oromam wa isamka kunip ani a=ysamka utar néno iteki eci oromam yan.

Tap okaype ne utar or ta hetuku p anakne kocihi néno an anpe ne: orowa, or ta mosir okes hi an ci utar kusu, un epakasnu kuni kusu ciesinnuye wa okay ruwe ne.

Tanpe kusu, as kor an sekor yaynu kur, iteki hacir kuni ne yaytupare yan.

Aynu sey eaykap i=koramnukar hi eci utar kusu isam; korka, Kamuy anakne sonep ne, eci=yaysiporore easkay kasuno eci utar a=koramnukar kuni ramuosma somo ki kusu ne: korka, eci=yaysiporore easkay kuni ne ne koramnukar hi tura ohaytare kuni usi kan ruwe ne kusu ne na.

Tanpe kusu, ku=omap utar potoki emaka yan.

Wayasnu utar or ta koraci ku=ye ruwe ne; ku=ye itak esanniyo yan.

Ci nunuke as sinnunuke an itanki anakne Kiristo kor kemihi kusu an ukotura ikici anpe somo ne ruwe he an? Ci mespa as pantak anakne Kiristo kor netopake kusu an ukotura ikici anpe somo ne ruwe he an?

Ci utar inne a yakka, sine pantak ne, sine netopake ne ruwe ne: inanpe kusu ne yakun, ci utar opitta sine pantak eymek wa ipe ruwe ne kusu ne na.

Kam kusu an Israeru un utar inkar=an: ayankep ipe utar anakne yanke-set tura ikici utar somo ne ruwe he an?

Yakun, nekona ku=ye ya? Potoki or ta ayankep anakne nep ka ne a=ramu? Sama ta, potoki anakne nep ka ne a=ramu ya?

Korka, Oya uyrup yanke yankep kusu ne ciki, Kamuy or ta a=yanke anpe somo ne, nitne kamuy or ta ayankep ne: ayke, eci utar anakne nitne kamuy tura ukokici anpe ku=kopan ruwe ne.

Utarpa kor itanki newa nitnep kor itanki tup ne kane eci=iku eaykap: Utarpa kor set un pe newa nitnep kor set un pe tup ne kane eci=ipe eaykap ruwe ne.

Suy, Utarpa eyaytunnapte ci ki ruwe he an? Sinuma kasuno ci utar anakne okirasnu ruwe he an?

Nep ne yakka an okaype ikaspaotte kopakeat a yakka, opittano okaype awina kusu pirka somo ne. Nep ne yakka an okaype ikaspaotte kopakeat a korka, opitta utar roskire somo ki ruwe ne.

Inan kur ne yakka yayepirikare kusu iteki esanniyo yan,

korka, a=o ta an kur esanniyo yan. Nep ne yakka kam eiyok usi ta eiyokpe ipe yan, ayne, kor kewtum kusu iteki ne anpe kusu uwepekennu;

inanpe kusu ne yakun, toytoy newa or ta okay aesikpe opitta Utarpa kor pe ne.

Eysokor somo ki no an kur anakne ipe kusu eci=e=ahunke, ayke, eci=oman ciki, nep ne yakka eci=kotcake ta aantep ipe yan,

orowa, kewtum kusu iteki uwepekennu yan. Korka, tanpe anakne a=yanke okere p ne, ari nen ka e or ta ye ciki, ne anpe e nure kur kusu hemhem, kewtum kusu hemhem iteki ne anpe ipe yan:

kewtura kusu ku=ye, awa, e=kor pe kusu somo ne, korka, ne kur kusu ne; inanpe kusu ne yakun, Hemanta kusu mosma kur kor kewtum ani ku=a=honnere an anpe akoypisi ruwe he an?

Kuani anakne irenka ku=kor kusu ipe ciki, kusu ku=yayirayke ki anpe ankustapne hemanta kusu a en=ohaykekar an ruwe he an?

Tanpe kusu eci=ipe hene ki iku hene ki nep ne yakka eci=ki a yakka, opittano Kamuy

nupeki kusu ikici yan. Yudea un utar kusu ne yakka Herenes un utar kusu ne yakka Kamuy kor karisia kusu ne yakka iteki ureepetciwre anpe ante yan:

Kuani anakne nep ne yakka kusu opittano okay utar nupetnere koraci nep, ayne, utar kasiaopiwki kusu inne no okay utar e=pirkare kuni esanniyo wa yaykota eyayepirikare anpe somo yaynu koraci ne ruwe ne na.

I Korintos 11

Kuani anakne Kiristo ikoysanpa koraci eci utar ne yakka en=ikoysanpa yan.

Eci utar anakne nep ne yakka an a yakka en=eskarun kusu, sama ta, or ta eci=kore as néno ne oyna eci=sikkasima kusu ku=iramye as na.

Korka, pisno an kur kor e=sapanep anakne Kiristo ne sekor eci=eraman kuni ku=kor rusuy; mat-aynu e=sapanep anakne okkay aynu ne; Kiristo e=sapanep anakne Kamuy ne ruwe ne.

Inan kur ne yakka inonno-itak hene ki ueinkar hene ki hi ta sapa a=kamure ciki, kor sapa or ta somo yaykatanu ki ruwe ne.

Korka, inan mat-aynu ne yakka sapa a=kamure somo ki no inonno-itak hene ki ueinkar hene ki ciki kor sapa or ta somo yaykatanu ki: inanpe kusu ne yakun, néno an wa iki ciki, otop a=memke ukoraci ne ruwe ue na.

Mat-aynu anakne sapa kamure somo ki yakun, otop aoca yak pirka: korka, mat-aynu otop aoca hene a=memke hene aeyaynikorosma anpe ne ciki, sapa kamure yak pirka ruwe ne.

Aynu anakne Kamuy noka newa a=rakur ne ruwe ne kusu, kor sapa a=kamure kunip somo ne ruwe ne: korka, mat-aynu anak okkay-aynu kor a=rakur ne ruwe ne kusu ne na.

Okkay aynu anakne mat-aynu oro wano an ap somo ne;

korka, mat-aynu anakne okkay-aynu oro wano an ap ne: suy, okkay-aynu anakne mat-aynu kusu a=karpe somo ne; korka, mataynu anakne okkay-aynu kusu a=kar nisa ruwe ne:

tanpe kusu, Kamuy hawturunpe an kusu, mat-aynu anakne sapa kasike

montum a=kore kunip ne ruwe ne. Yakka, Utarpa oske ta mat-aynu anakne okkay-aynu sak no an anpe somo ne, suy, okkay-aynu anakne mat-aynu sak no an anpe somo ne ruwe ne.

Inanpe kusu ne yakun, mat-aynu anakne okkay-aynu oro wano an anpe ne koraci, okkay-aynu anakne mat-aynu an kuskeray an anpe ne; korka, opittano okaype Kamuy oro wano an ap ne ruwe ne.

Eci utar yaytumta esanniyo yan: mat-aynu anakne sapa a=kamure somo ki no Kamuy or ta inonno-itak ki anpe anak pirka ruwe he an?

Okkay-aynu anakne tanne otop kor yakun, kusu ayaynikosma hi renkayne eci=a=eramante somo ki ruwe he an?

Korka, mat-aynu anakne tanne otop kor yakun, kusu a=rakur ne ruwe ne: inanpe kusu ne yakun, sinuma a=kamure kusu or ta a=kore p ne ruwe ne na.

Korka, nen ka upawkoyki konopuru kuni a=nukar ciki, ci utar hene Kamuy karisia hene néno an puri somo kor ruwe ne.

Korka, tapanpe ani ikaspaotte ku=ki wa eci=ramye as somo ki ruwe ne, pirka p kusu somo ne no wenpe kusu eci=uekarpa ruwe ne kusu ne na.

Hoskino, karisia or ta eci=uekarpa hi ta, eci=tumke ta ewkopi an sekor ku=nu: orowa, kuani ponno ne anpe ku=eysokor ruwe ne.

Inanpe kusu ne yakun, eci=tumke ta a=uwante wa okay utar a=nukar kuni ne eci=tumke ta Kamuy oruspe ohoke yaynu anpe ne yakka an a anpe ne ruwe ne kusu ne na.

Tanpe kusu, eci=uekarpa hi ta, Utarpa onumanipehe aki eaykap pe ne:

inanpe kusu ne yakun, eci=ipe kusu yaykota kor kunne-ipe pisno eci=e; orowa, sinen anakne sanpe-cinoypa, mosma kur anak ihoski ruwe ne kusu ne na.

Hemanta? or ta eci=ipe kuni eci=iku kuni cise eci=sak ruwe he an? Sama ta, Kamuy karisia etunne wa nep ka sak utar yaynikorosmare ruwe he an? Eci or ta hemanta ku=ye kusu ne ya? Tap okaype kusu eci=ramye as kusu ne ya?

Somo eci=ramye as na. Inanpe kusu ne yakun, eci=nure as okaype ka Utarpa oro wa a en=kore p ne, — Utarpa ne Yesu anakne a=ekosi ancikar ta pan uk;

orowa, yayirayke ki okere ciki, mespa, ayke, ene itak hi :— Tanpe anak eci utar kusu an ku=netopake ne, En=eskarun kusu tap koraci eci=ki yan, ani itak.

Néno koraci ipe okere ciki tuki ne yakka kor wa ene itak hi :— Tan tuki anakne a=siri aewitaknup kusu an ku=kem ne: henpara ne yakka eci=ku hi ta En=eskarun kusu tanpe ki yan, ani itak.

Inanpe kusu ne yakun, henpara ne yakka tan pan eci=ipe henhem ki, tuki eci=iku hemhem ki ciki, Utarpa ek pakno Sinuma ray anpe eci assuru aste ruwe ne kusu ne na.

Tanpe kusu, nen ne yakka oripak somo ki no ne pan ipe hene ki, Utarpa kor tuki iku hene ki kur anakne, Utarpa kor netopake newa kor kem kusu katpak ki ruwe ne.

Korka, aynu anakne yaykota eyayuwante, orowano ne pan ipe hemhem ki, ne tuki iku hemhem ki yan.

Inanpe kusu ne yakun, ipe hemhem ki, iku hemhem ki kur anakne ne netopake esanniyo somo ki ciki, yaykota kusu akokatpakte an anpe ipe hene ki, iku hene ki ruwe ne kusu ne na.

Tapanpe kusu, eci=tumke ta okay inne utar tursak wa tasum ki, orowa, mokor utar somo moyo ruwe ne.

Korka, ci utar anakne yaykota yayesanniyo ciki somo akoypisi ruwe ne.

Korka, akoypisi hi ta mosir turano iteki akokatpakte kuni ne Utarpa oro wano a=pakasnu ruwe ne.

Tanpe kusu, ku=irwak utar, ipe kusu eci=uekarpa hi ta, uweuntere yan. Eci=uekarpa anpe anakne iteki akokatpakte an kuni ne sanpe-cinoypa kur an ciki kor cise taype yan. Suy, mosma p anakne ku=ek hi ta ku=owpekare kusu ne na.

I Korintos 12

Irwak utar, ramat un pe kusu, eci utar eramuskare hi ku=kopan.

Eci utar Oya utar eci ne a rapoketa, eci=renkayne a=tura koraci, somo itak potoki or ta eci=a=tura nisa ruwe ne sekor eci=eraman.

Tanpe kusu, nen ne yakka Ramat ci=itakte kusu Yesu ANATEMA ne sekor ye kur isam ari an anpe eci=nure as ruwe ne; suy, Askanne ramat ci=itakte kusu somo ki yakne, — Yesu Utarpa ne sekor nen ne yakka ye eaykap ruwe ne na.

aeikrap anakne usayne okay korka, un no an Ramat ne.

yaysieywankere anpe anakne usayne okay, korka, un no an Utarpa ne.

Iki iki p ki kuni hi anakne usayne okay, korka, opittano okaype oske ta nep ne yakka iki Kamuy anak, un no an Kamuy ne ruwe ne.

Korka, utar pisno or ta ani aeyayepirikare kuni kusu Ramat a=sanke wa a=korpare nisa ruwe ne.

Inanpe kusu ne yakun, Sinen or ta wayasnu itak Ramat ani a=kore; mosma kur or ta un no an Ramat orowa eramus itak a=korpare:

sinen or ta un no an Ramat kusu eysokor kuni anpe an; mosma kur or ta ne sine Ramat iwankere kuni an aeikrap a=korpare; sinen anakne kiroro un iki p a=kir;

mosma kur a=ueinkar; orowa sinen anakne ramat uwantere: mosma kur anak oya mosir un itak ani a=yere; suy, mosma kur anakne oya mosir un itak itasare;

korka, sine Ramat, un no an ramat renkayne utar or ta pisno sinep ranke opitta tap okaype eymek ruwe ne na.

Netopake anakne sinep ne wa inne awehe kor, orowa, netopake kor opittano okay awehe inne p ne wa sine netopake ne koraci; tapne néno Kiristo ne yakka an ruwe ne.

Inanpe kusu ne yakun, Yudea un kur ne yakka Herenes un kur ne yakka, aussiwnere kur ne yakka, renkayne an kur ne yakka sine Ramat ani ci utar opitta sine netopake or ta paptisma a=kore nisa ruwe ne; ayne, sine Ramat a=ykure nisa ruwe ne.

Inanpe kusu ne yakun, netopake anakne sine awehe patek somo ne,

korka inne p ne ruwe ne. Cikiri anakne, Kuani anak teke somo ku ne kusu netopake un pe somo ku ne ruwe ne ari itak ciki, tanpe kusu, netopake un pe somo ne ruwe he an?

Suy, kisaraha anakne, Kuani anak sikihi somo ku ne kusu netopake un pe somo ku ne ruwe ne ari itak ciki, tanpe kusu, netopake un pe somo ne ruwe he an?

E=kor ramne netopake anakne siki patek ne ciki, inu montum ney ta an ruwe he an? E=kor ramne netopake anakne inu montum patek ne ciki hura-nu montum ney ta an ruwe he an?

Korka, Kamuy anakne tane renkayne pisno an awehe ne netopake or ta ante nisa ruwe ne.

Ayke, ne anpe anakne owse sine awehe ne ciki, ne netopa ney ta an ruwe he an?

Korka, tane ci utar anakne inne awehe ne a korka, sine netopake ci ne ruwe ne.

Orowa, sikihi anakne teke or ta, kuani e erannak ruwe ne ari itak eaykap: suy, sapa anakne teke or ta, kuani e erannak na ari ye eaykap ruwe ne.

Ar somo, korka, netopake ta okay iyotta kiroro sak awehe anak kasuno okay kunip ne ruwe ne:

orowa, pokasnu a=eoripak kuni ari a=yaynu awehe kusu, ne okaype kasuno eoripak ruwe ne; ayke, a=nukar kuni ipokas pe citomtere ruwe ne; korka, siretokpe anak citomtere kunip somo ne na:

Kamuy anakne ne netopake uwewnu nisa, ayne, eykohayep or ta kasuno eoripakte nisa ruwe ne;

tanpe anakne netopake or ta utumkuspe isam ruwe ne kusu ne na; sama ta, ne awehe anakne utaspa ue-eyam kuni kusu ne ruwe ne.

Suy, sine awehe ramusitne yakun, opittano okay awehe turano ramusitne ruwe ne; orowa, sine awehe a=yramye yakun, opittano okay awehe turano nupetne ruwe ne.

Eci utar anakne Kiristo kor netopake ne, orowa, okay kuni kusu an usike kotuk awehe eci ne ruwe ne.

Orowa, Kamuy anakne kor karisia oske ta utar are okere, hoskino anakne Apostoro utar ne, tu-otutanup anakne ueinkar utar ne, re ikinne an ap anakne epakasnu utar ne, orowa, kiroro un pe okay, orowa, utar iwankere kusu an irenka okay, ikasiwpe okay, esapane utar okay, usa okay itak kutcama eraman utar okay ruwe ne.

Opittano okay utar anakne Apostoro utar ne ruwe? Opittano okay utar anak epakasnu utar ne ruwe?

Opittano okay utar kiroro un pe iki ya? Opittano okay utar anakne iwankere kuni irenka kor ya? Opittano okay utar anak oya mosir un itak ani itak ya?

Opittano okay utar itak itasare ya? Korka, siarikiki no iyotta pase eikra-irenka oskoro yan. Suy, naa pirka ruhu kuani eci=nukare as na.

I Korintos 13

Usa okay aynu itak ani hene Kamuy hawturunpe itak ani hene ku=itak yakka, omap anpe ku=sak ciki, humi as siwnin kani hene, iyenenunpa nyohaci hene koraci ku ne ruwe ne.

Orowa, ueinkar ku=ki, nep ne yakka okay mukkep newa a=ermu kuni anpe ku=eraman yakka; suy, nupuri moymoyekere pakno an opittano okay eysokor hi ku=kor yakka, omap anpe ku=sak ciki, raka i=sanpe ku ne ruwe ne.

Orowa, utar ipere kusu opittano okay ku=kor pe ku=sanke hene ki, awhuyeka kusu ku=netopake kore hene ki yakka, omap anpe ku=sak ciki, en=e=pirkare somo ki ruwe ne.

Omap anpe anakne ramusiporore wa ramuhawkep ne; omap anpe anakne somo eyaytunnap ki; omap anpe anakne somo siokunnere,

somo pittarane, somo-yaykatanu anpe somo ki,

yaykota kor pe somo hunara, somo iruska, wenpe somo esanniyo, owpeka-sak pe kusu somo nupetne,

korka, sonno anpe tura enupetne ruwe ne; nep ne yakka kamure, nep ne yakka eysokor, nep ne yakka ecipacipa, nep ne yakka yaysiporore ruwe ne.

Omap anpe anakne ramma pakno somo a=okere: korka, ueinkar ki anpe an ciki a=ysamka kusu ne; usa itak ani ye anpe an ciki a=okere; aeramuspe an ciki a=ysamka kusu ne.

Inanpe kusu ne yakun, nimara ani ci eraman, nimara ani ueinkar ci ki,

korka, a=eramusinne okaype ek ciki, ne nimara ani an okaype anakne a=ysamka kusu ne.

Kuani anakne pon kur ku=an hi ta, pon kur koraci ku=ye, pon kur koraci yaynu, pon kur koraci ku=esanniyo nisa ruwe ne: rupne kur pakno ku=sukup an hi ta, pon kur okaype oyak ta ku=ante nisa ruwe ne.

Inanpe kusu ne yakun, tane anakne homanno yaykunnukarape ani ci nukar; korka, ne hi ta anakne uwenitomom no nukan kusu ne ruwe ne: tane anakne nimara ani ku=eraman; korka, ne ta anak kuani ka ar a en=aeraman koraci, ar ku=eraman kusu ne.

Orowa, tane anak eysokor hi hemhem, cipacipa-anpe hemhem, omap-anpe hemhem an, tan re okaype an; korka, tap or ta iyotta pase p anakne omap anpe ne ruwe ne na.

I Korintos 14

Omap anpe keseanpa yan; yakka, makankane ueinkar ki easkay kuni ne ramuossi wano ramat un pe kor rusuy no okay yan.

Inanpe kusu ne yakun, oya un itak ani ye kur anakne aynu utar or ta itak somo ki, korka, Kamuy or ta itak ruwe ne, aynu anakne itak inu somo ki ruwe ne, korka, ramat ani mukkep ye ruwe ne.

Ueinkar ki kur anakne a=roskire kusu hemhem, a=omaoma kusu hemhem, onisnisi kusu hemhem ki ruwe ne.

Oya un itak ani ye kur anakne yayroskire ruwe ne, korka, ueinkar ki kur anakne karisia roskire ruwe ne.

Eci utar opitta oya un itak ani ye yak pirka, korka, makankane eci=ueinkar kuni ku=kor rusuy ruwe ne: ayne, karisia a=roskire kuni ne itak itasare somo ki yakun ueinkar ki kur anakne oya un itak ani ye kur kasuno pirka ruwe ne.

Korka, tane irwak utar, ku=ek hi ta oya un itak ani ye, ayke, anukarape kusu hene, eramuspe kusu hene, uweinkarape kusu hene, epakasnu anpe kusu hene ku=iki somo ki yakun hemanta eci=e=pirkare as kusu ne ya?

Inotu sak no an okaype poka, huyetop yakka, koto yakka, humi a=aste hi ta, uwesinnay no rek somo ki ciki, hemanta ani a=aste hawe a=rekte hawe a=raman an a?

Inanpe kusu ne yakun, ne rappa anakne utomutne hawe a=sanke yakun, tumi kusu yaysipini kur nen ne ruwe he an?

Tanpe néno eci utar poka, a=ermu kuni isayka an itak ani itak ye somo ki ciki, a=ye oruspe hunna eraman kusu ne ya? kiyannakun, rera or ta a=ye hi nep kor an na.

Mosir or ta inne no okay uwesinnay no an hawean, ayke, ikkewe sak no an hawe isam nankor.

Tanpe kusu itak hawe ikkew ku=eranpewtek ciki; itak sanke kur kusu oya kotan un kur koraci ku=nu, orowa, itak sanke kur ne yakka en kusu oya kotan un kur koraci ne nankor.

Tanpe néno eci utar ne yakka ramat un pe kusu sesek kewtum kor wa kusu, eci=iki hine karisia aste kuni ne hunara yan.

Tanpe kusu, oya un itak ani ye kur anakne ne itak itasare kuni ne inonno itak akirero.

Inanpe kusu ne yakun, oya un itak ani ku=inonno itak ciki, ku=ramat inonno-itak ruwe ne, a korka, ku=eraman montum anak ipehe sak ruwe ne na.

Yakun, nekon ne ya? Kuani anakne ramat ani ne yakka, eraman montum ne yakka, inonno-itak ku=ki kusu ne; ramat ani ne yakka, eraman montum ani ne yakka, sinotca ku=ki kusu ne na.

Ramat ani e nunuke ciki, eram-sak nepkor an kur e ye itak ikkew eranpewtek kusu, nekona iki wa e koyayirayke hi ta sinuma anakne Amen ari itak ya?

Eani anakne pirkano yayirayke ki a korka, mosma an kur anakne a=aste somo ki ruwe ne.

Eci utar opitta kasuno inne no okay oya un itak ani ku=itak kusu Kamuy ku=koyayirayke as na:

yakka, karisia tum ta ne ciki Oya un itak ani sine ici man itak ani a=ye hi kasuno, ani mosma utar epakasnu kusu asikne aeraman no an itak ani ku=ye kuni ku konopuru ruwe ne.

Irwak utar, kewtum kusu iteki pon utar ramkor yan: yakka wenpe kusu ayay koraci okay, korka,

kewtum kusu rupne utar néno okay yan. Tuytak kata ene ciesinnuye wa an na :— Oya un itak kor utar ani, Oya un utar kor papus ani, kuani tan uyrup or ta ku=itak kusu ne; ayke, néno iki yakka i en=nu somo ki kusu ne, sekor Utarpa ye ruwe ne.

Tanpe kusu, Oya un itak ani a=ye hi anakne siros hi ne ruwe ne, eysokor okere utar kusu somo ne, korka, eysokor somo ki utar kusu an ap ne.

Tanpe kusu karisia un utar opitta uekarpa wa okay hi ta, ayke, opitta oya un itak ani ye yakun, ayne, eram-sak kur hene eysokor somo ki kur hene ahup ciki, eci utar ciitasare ruwe ne, ari ne utar ye somo ki ruwe he an?

Korka, utar opitta ueinkar ciki, ayne, eysokor somo ki kur hene, eram-sak kur hene, ahun yakun, sinuma opittano okay utar kusu akokatpakte, opittano okay utar kusu akoypisi ruwe ne;

kewtum ta aesinap anakne a=sarare an; ayke, ne kur nanu sirkamu wa Kamuy koonkami hine ne Kamuy eci=tumke ta an kunak ye kusu ne na.

Yakun, nekona irwak utar? Eci utar uekarpa hi ta pisno pisno iyohayocis an, epakasi an, aeramantep an, oya itak an, itak itasare anpe an. Nep ne yakka utar aste kusu aki kuni kar yan.

Nen ka oya itak ani ye kur an ciki, tun hene, iyotta inne ne yakun, ren hene uwokari no kire yan:

sama ta, sinen itak itasarare yan: korka, itak itasare kur isam ciki, ne karisia tum ta sinuma mo no an kuni ki yan; sama ta, yayotta hene Kamuy or ta hene itakte yan.

Orowa, ueinkar utar tun ren ranke itakte, ayke, mosma okay utar ne itak uwantere yan.

Korka ne samake ta a kur or ta aeramantep an ciki, hoskino an kur mo no an yak pirka.

Inanpe kusu ne yakun, eci utar opitta sinen sinen ne ueinkar ki easkay, ayke, opittano okay utar aepasnu wa aonisnisi kuni kusu ne na,

orowa, ueinkar kuni kusu an ramat anakne ueinkar utar aytaknure ruwe ne;

inanpe kusu ne yakun, Kamuy anakne a=catcari anpe kor Kamuy somo ne, i=tom kor Kamuy ne, askanne utar ne opittano okay karisia or ta an koraci nep ne ruwe ne.

karisia onnayke ta siwentep anakne mo no an yak pirka: ne utar ye kuni somo aeramuosma, korka, tuytak ta a=ye hi koraci, ne utar aytaknurere yan ari an anpe an ruwe ne kusu ne na.

Orowa, ne utar nep ka nu rusuy ciki, kor uni ta kor hoku or ta uwepekennu yak pirka: inanpe kusu ne yakun, karisia oske ta siwentep ye hi anakne yaynikorosma anpe ne ruwe ne kusu ne na.

Hemanta? Kamuy itak anakne eci utar oro wano san anpe ne ruwe he an? Suy, eci utar orun patek ne anpe ek nisa ruwe he an?

Korka, nen ka ueinkar kur hene ne, ramat un kur hene ne kuni yaiyaynu kur an ciki, eci=orun ku=nuye okaype anak Utarpa ikaspaotte ne sekor eraman no an yak pirka.

Korka, nen ka eranpewtek kur an ciki eranpewtek no an yan.

Tanpe kusu, ku=irwak utar, ueinkar kuni anpe siarikiki no hunara yan, ayke, oya un itak ani ye anpe iteki hattoki.

Korka, nep ne yakka irammakaka ikiri an no aki kuni iki yan.

I Korintos 15

Orowa, irwak utar, eci or ta ewpaskuma ki a pirka sonko eci=eramante as na, ne anpe eci=kor;

or ta eci=roski, kusu ka eci kasiaopiwki ruwe ne, nekona itak ani eci or ta ne anpe ewpaskuma ku=ki hi ani, raka isam no eci=eysokor somo ki no ne ap eci=sikkasima ciki eci=nure as na.

Eci utar or ta iyotta hoskino ku sankep anak, Kamuy kampi-sos kata ciesinnuye wa an koraci, Kiristo anakne ci=kor katpak kusu ray wa iyuruy oro ta a=omare;

orowa suy, Kamuy kampi-sos kata a=nuye wa an koraci rerko an hi ta hetopo-a-siknure;

awa, Kepas or ta yaynukara; okake ta, ne tu niw ikasma wa niw or ta hemhem;

orowa, asikne ik ikasma an irwak utar arasuyanta yaynukara, ne utar poro serke tane pakno okay, korka, ne utar tumke ta okay serke mokonnoye ruwe ne;

ne okake ta Yakob or ta yaynukara; okake ta, opittano okay Apostoro or ta yaynukara;

orowa, iyotta okake ta, epa kuni an hi ta hetuku an koraci en or ta ne yakka yaynukara nisa ruwe ne.

Inanpe kusu ne yakun, kuani anakne Apostoro un utar iyotta ponpe ne. Apostoro ani a en=ye kuni ka eykohaye kur ku ne ruwe ne, Kamuy kor karisia epokpa nisa ruwe ne kusu ne na.

Korka, Kamuy irenka kusu kuani ku=an koraci okaype ku ne ruwe ne; orowa, a en=korpare Sinuma kor irenka anakne seenne raka isam no a en=korpare ruwe ne sekor a=nukar; korka, opittano okay ne utar kasuno kuani naa poronno ku=monrayke nisa ruwe ne na: yakka, kuani somo ne, korka, a en=korpare Kamuy irenka iki ruwe ne.

Tanpe kusu, ne anpe kuani ne a yakka, ne utar ne a yakka, néno upaskuma ciki, orowa, néno eci=eysokor nisa ruwe ne na.

Ayke, Kiristo anakne ray oro wano hetopo-a=siknure okere ari an anpe a=ewpaskuma ciki, nekona eci=tumke ta an serke utar anakne ray oro wano hetopo-siknu anpe isam ari itak ya?

Korka, ray oro wano hetopo-siknu anpe isam ciki Kiristo anakne somo hetopo-a-siknure na:

orowa, Kiristo somo hetopo-a-siknure ciki, ci ewpaskuma anpe anakne raka isam, sama ta, a=eysokor hi ne yakka raka isam ruwe ne.

Ruwe un, ci utar anakne Kamuy kusu sunke pawetesu utar ne kuni a=nukar ruwe ne; inanpe kusu ne yakun, Kamuy anakne Kiristo hetopo-siknure nisa ruwe ne sekor oruspe kusu Kamuy kor pawetesu utar ci ne: ayke, ray utar hetopo-a-siknure somo ki ciki, Sinuma anak somo Kiristo hetopo-siknure nisa ruwe ne kusu ne na.

Inanpe kusu ne yakun, ray utar somo hetopo-a-siknure ciki, Kiristo ne yakka somo hetopo-a-siknure ruwe ne:

orowa, Kiristo anak no somo hetopo-a-siknure yakun eci=kor eysokor hi anak raka-sak pe ne; eci=ci=kokatpak oske ta tane poka eci=okay ruwe ne na.

Orosama, Kiristo oske ta mokor utar a=ysamka okere ruwe ne.

Ayke, tane an i=su hi rapok patek Kiristo kusu cipacipa ciki, opittano okay mosma utar kasuno sino eyaysanpepokas utar ci ne ruwe ne na.

Korka, tane Kiristo anakne ray oro wano hetopo-a-siknure, mokor wa okay utar kor atpake an a=ro-ipehe ne ruwe ne.

Aynu kusu ray anpe an koraci, aynu kusu raykur hetopo-a-siknure anpe ne yakka an ruwe ne.

Adam kusu utar opitta ray koraci, Kiristo kusu utar opitta a=siknure kusu ne kusu ne na.

Korka, utar epitta ne ikiri an koraci ne: hoskino Kiristo; orowano, Sinuma ek hi ta,

Kiristo kor utar ne ruwe ne. Orowano siokere hi an, ne hi ta Sinuma Mici ne Kamuy or ta mosir korpare kusu ne, ne hi ta Sinuma opittano okay esapane hi hene opittano okay montum hene kiroro hene isamka kusu ne a an na.

Orowa, Sinuma epokpa opittano okay utar ani kor cikiri corpoke ta a=ante pakno esapane kusu ne kusu ne na.

Iyotta okake ta a=ysamka kuni epokpap anakne ray-anpe ne ruwe ne.

Inanpe kusu ne yakun, opittano okaype itaknure wa kor cikiri corpoke ta ante kusu ne kusu ne na. Korka, opittano okaype itaknure ari an itak ani ye ciki, Sinuma oro wano opittano okaype itaknurere kur anakne umosmano a an ruwe ne sekor anpe a=ermu anpe ne ruwe tapan na.

Orowa, opittano okaype Sinuma oro wano aytaknure ciki, ne hi ta Poho anak opittano okaype itaknurere kur or ta yaykota yay-itakanure kusu ne, Kamuy anakne opittano okaype or ta e=sapanep ne kuni kusu ne na.

Somo ne ciki, raykur kusu paptisma a=kore utar anakne nekona ki kusu ne ya? Raykur hetopo-a-siknure somo ki yakun, hemanta ne utar kusu paptisma a=kore ruwe he an?

Nep kusu ramma ayaykikipi or ta ci utar ne yakka okay ya?

Irwak utar, Ci=kor Utarpa ne Yesu Kiristo or ta eci utar renkap ani ku=yaykopuntek kusu, kesto ku=ray ruwe ne,

ani an anpe ani ku=ye ruwe ne. Aynu koraci Epesos kotan ta cikoykip tura ku=koyki yakka, nep a en epirikarep an a? Raykur hetopo-a=siknure somo ki ciki, hetak, nisatta ray as kusu ne kusu ipe hemhem ki iku hemhem ki yanro.

Iteki aeyaykokantama yan; wen utar tura ukookay anpe anakne pirka puri wente p ne ruwe ne.

Owpeka an no mos wa iteki katpak ki: an utar anakne Kamuy eramuskare ruwe ne kusu ne na: eci utar ayaynikorosmare kuni kusu tanpe ku=ye ruwe ne.

Korka, raykur henpara hetopo-a-siknure ya? Orowa, nekona netopake kor wa arki ya? ani ye kur an nankor.

ramusak kur, aokay yaykota e etoytap anakne ray somo ki ciki a=siknure somo ki ruwe ne.

Orowa, e etoytap anakne okake ta an kusu ne a netopake somo ne, owse atusa piyehe num ne, munki hene mosma okaype hene ne ruwe ne; korka,

Kamuy renkayne ne anpe or ta netopake kore, pisno an piye num or ta kor netopake korpare ruwe tapan na.

Opitta ne okay kam anakne ukoraci an kam somo ne; korka, aynu kam an, mosma cikoykip kam ka an, ciri kam ka an, cep kor pe ne yakka an ruwe ne.

Kanto un netopake ka okay, toy kata an netopake okay; korka, kanto un pe kor nupeki anakne sinep ne, toy kata an okaype kor nupeki mosma p ne ruwe ne.

Tokap cup nupeki an, mosma okay kunne cup nupeki an, suy, nociw nupeki an ruwe ne; nupeki kusu nociw anakne uwesinnay ruwe ne.

Raykur hetopo-a-siknure hi ne yakka néno an ruwe ne.

Munin kunip ne wa aetoyta; somo munin kunip hetopo-a-siknure: a=koatca an no aetoyta; nupeki an no hetopo-a-siknure:

katcak an no aetoyta; kiroro an no hetopo-a-siknure: renkayne an nepkor netopake ne aetoyta; ramat un pe ne hetopo-a=siknure. Renkayne an nepkor netopake an ciki, ramat un netopake ne yakka an ruwe ne.

Ene a=nuye wa an koraci :— Hoshike no an Aynu ne Adam anakne siknu ramat ne. I=yos no an Adam anak siknure ramat ne ruwe ne.

Korka, Ramat un pe anakne hoskino an ap somo ne; ne renkayne an nepkor an ap hoskino an anpe ne ruwe ne; orowano,

Ramat un pe an ruwe ne. Hoskino an aynu anakne toy oro wano an wa toy-uspe ne; tutanu an aynu kanto oro wano an anpe ne.

Toy-uspe an koraci, mosma okay toy-uspe ne yakka ene ani ne; orowa, ne kanto un pe an koraci, mosma okay kanto un pe semkoraci ne.

Orowa, toy-us kur kor nokaha ci kor wa sey koraci, kanto un kur kor nokaha ne yakka a sey kusu ne na.

Irwak utar, tanpe ku=ye :— Kam newa kem anakne Kamuy mosir eykeskoro eaykap ruwe ne; sama ta, munin kunip anakne somo muninpe eykeskoro somo ki ruwe ne.

Inkar yan, mukke an ap eci=nure as na :— Opittano okay ci utar anakne mokor somo ki kusu ne, korka, ekuskonna, sine sik inraprapu or ta, okake ta rappa haw a=aste hi ta anakne, ci utar aytasare no a=kar kusu ne;

inanpe kusu ne yakun, ne rappa humi a=aste wa ray utar anak iteki munin kuni hi or ta hetopo-a-siknure,

orowa, ci utar aytasare kusu ne kusu ne na. Tan munin kuni an anpe anakne somo munin kunip utomciwre, tan ray kuni anpe anak somo ray-anpe kunip utomciwre etokus ruwe ne kusu ne na.

Korka, tan munin kuni okaype anakne somo muninpe ani mire, orowa tan ray kuni anpe somo ray-anpe utomciwre ciki, ne hi ta :— Ray hi a=annokar wa a=ysamka sekor an itak a=ueomare kusu ne kusu ne a anpe ne ruwe ne.

Aa ray-anpe, E=kor annokar kuni montum ney ta an ruwe?

Aa ray-anpe, e=kor ay ne hi ta an ruwe he an? Ray-anpe kor ay anakne katpak ne;

katpak kor kiroro anak tuytak ne: korka, ci=kor Utarpa ne Yesu Kiristo kusu un annokar Kamuy or ta koyayirayke na.

Tanpe kusu, ku=omap an irwak ne utar, kiroro atte wa moymoyeke somo ki no okay yan, ramma Utarpa kusu ki kuni iki p kar yan; Utarpa kusu ki kuni iki p somo raka-sak pe ne sekor ku=eraman ruwe ne kusu ne na.

I Korintos 16

Tane, askanne utar kusu eunkeraytep umomare anpe kusu, Garatea un karisia utar or ta ku=ikaspaotte koraci,

néno eci=iki yan. Kuani ku=ek hi ta eunkeraytep iteki umomare kuni ne, eci utar pisno aeyayepirikare an néno mawari atpake an toho ta ewmasnu yan.

Orowa, ku=ek hi ta, kampi ani eci=numke utar, ne utar Yerusarem kotan orun eci=sanke eunkeraytep kor wa paye kuni ku=payere kusu ne:

orowa, kuani ne yakka oman kuni owpak ne ciki, en turano paye kusu ne na.

Korka, Makedonia mosir akus okere ciki eci oro ta ku=ek kuski;

Makedonia mosir ku=kus kusu ne kusu ne na: korka, eci turano ku=rewsi hene, mata riya hene poka ku=ki ya a=eranpewtek a yakka ku=oman usike eci=en omante kuni kusu nep ruwe ne.

Inanpe kusu ne yakun, owse payekay rapok patek eci=nukar as rusuy somo ki, korka, Utarpa ramuosma ciki, irukay eci turano an kuni ku=cipacipa ruwe ne.

Korka, Pentekoste pakno Epesos kotan ta ku=riya kusu ne;

inanpe kusu ne yakun, en kusu poro newa iki kuni easkay apa a=sarare wa an, sama ta, epokpa utar inne ruwe ne kusu ne na.

temoteos ek ciki, sinuma isitoma somo ki no an kuni kar yan; inanpe kusu ne yakun, kuani poka iki koraci, sinuma ne yakka Utarpa moni iki ruwe ne:

tanpe kusu inan kur ne yakka somo sinuma e=panke yak pirka. Korka, sinuma en=orun ek easkay kuni ne, i=tom an no payekayre wa en=kore yan: irwak utar tura sinuma an kuni ku=cipacipa ruwe ne kusu ne na.

Korka, irwak ne Aporros kusu anak, utar turano eci=orun sinuma ek kuni siarikiki no ku onisnisi nisa ruwe ne: a korka, tane ek kuni anpe anakne aeaykappe ne; yakka, easkay hi ta ek kusu ne na.

Siruwante yan, eysokor hi atte wa nisuwamne no roski yan, okkaiyo ramkor yan, yaytumasnure yan.

Nep ne yakka eci=ikici anpe anakne omap ki kusu ikici yan.

Irwak utar, (Stepanas cise un utar anakne Akaya mosir un a=ro-ipehe ne, orosama, ne utar anakne askanne utar kusu yaysieywankere kuni kusu yayatte nisa ruwe ne sekor anpe eci=eraman,)

néno okay utar or ta hene, tap iki p kusu iki wa monrayke pisno an kur or ta hene eci=itak nu kuni kuani eci onisnisi as ruwe ne.

Orowa, Stepanas newa Portunatos newa Akaykos hene arki an kusu ku=yaykopuntek ruwe ne: inanpe kusu eci utar kusu an eykohayep anakne ne utar sanke nisa ruwe ne na.

Inanpe kusu ne yakun, ne utar anakne ku=ramat ne yakka eci=kor ramat ne yakka sanpe siturire nisa: tanpe kusunéno okay utar orun ramuosma yan.

Asia un karisia utar eci=ekap na. Akiras newa Priska anakne kor cise ta an karisia tura poronno eci=ekap na.

Opittano okay irwak utar eci=ekap. Askanne copsekara anpe ani utaspa uekap yan.

Kuani ne Pawros anakne yaykota kor teke ani eci=ekap na.

Utarpa somo ko-omap kur an ciki, a=iyoytakus an na.

Utarpa ek. Utarpa ne Yesu Kiristo kor irenka eci turano an kuni ku=koramkor.

Kiristo Yesu oske ta eci utar opitta orun ku=omap hi an na. Amen.

Ii Korintos 1

Kamuy irenka an kuskeray Kiristo Yesu kor Apostoro ne Pawros, a=kor irwak ne kur Timoteos tura Korintos kotan ta an Kamuy karisia or ta hene Akaya mosir epitta ta okay askanne utar or ta hene kampi omante na:

ci=kor Mici ne Kamuy newa Utarpa ne Yesu Kiristo oro wano irenka newa i=tom eci kusu an na.

Ci=kor Utarpa ne Yesu Kiristo kor Kamuy newa Mici, ranpoken newa opittano okay omaoma anpe kor Micihi a=yramye an na;

ani ci utar Kamuy oro wano a=omaoma an nunuke anpe ari, nep aeramcuptek utar ci omaoma easkay kuni ne, nep aeramcuptekpe ci ki a yakka Sinuma un omaoma ruwe ne.

Inanpe kusu ne yakun, Kiristo ki aeyayramsitnere anpe un kusu nuye an no an koraci, tanpe néno ci ki omaoma anpe poka Kiristo kusu nuye an no an ruwe ne kusu na.

Korka, ci utar anakne aeramcuptekka ciki eci=a=omaoma kuni kusu hene eci kasiaopiwki kuni kusu hene an anpe ne; suy, ci utar a=omaoma an ciki, ne anpe anak ci utar poka iki ukoraci an aeramcuptekpe eci=ramu-siroma no eyaysipororere kuni kusu an omaoma anpe ne ruwe ne kusu ne na:

eci utar kusu ci iki cipacipa anpe anakne tumasnu ne; eci utar utura aeyayramcuptekka an koraci a=omaoma kusu ne sekor anpe eraman ruwe ne kusu ne na.

Inanpe kusu ne yakun, irwak utar, Asia mosir ta iki aeramcuptekpe kusu an oruspe eci=eranpewtek hi ci utar kopan ruwe ne; esiporore kiroro isam pakno yupke no a un sirkirapte an, tane ray kuski sekor yaynu pakno an anpe ne:

ruwe un, ci utar yaykota yay-oske ta ray kuni a=esanniyo hi an a an, tanpe anak ci utar yayotta yayekopaste somo ki no, raykur hetopo-siknure Kamuy e=yaykopaste as kuni kusu ne anpe ne:

Sinuma anakne ene poro ray anpe oro wano un ohaytare nisa, suy ohaytare kusu ne na: Sinuma naa un kaopiwki kuni ne, kusu ci utar ecipacipa siriki okay as;

eci utar ne yakka, koramkor ki hine utura ikasiw ruwe ne; tanpe anak, inne utar an kuskeray aikrap a un korpare an kusu, ci utar kusu inne utar yayirayke ki kuni kusu an anpe ne ruwe ne na.

Ci ki yayomonnure ika anakne ci=kor kewtum iki pawetesu anpe ne, Kamuy oro wano an askanne anpe newa sonep kusu, kam oma wayasnu hi ani somo ne, korka, Kamuy irenka ani mosir or ta iki p iki, makankane eci utar or ta ikici nisa ruwe ne kusu ne na.

Awa, eci utar oroytak hemhem eraman hemhem mosma nep ne yakka eci kusu somo ci nuye ruwe ne; ayke, okes pakno eci utar ne anpe eraman kuni ku=cipacipa ruwe ne:

ayne, Utarpa ne Yesu toho ta eci utar kusu ci utar yayomonnure koraci ci utar ne yakka eci utar kusu yayomonnure kuni ne, eci utar poka serke kusu en=eraman ruwe ne kusu ne na.

Orowa, tap ku=eysokor wa eci utar naa sine irenka a=kore kuni ne ne etoko ta eci=orun ku=oman kuni ku=ramu nisa:

ayke, eci=kor kotan akus ciki Makedonia mosir ta arpa, orowa suy, Makedonia wano arpa yakun eci=orun ek hine Yudea mosir orun oman kusu a en payekayre kuni kusu ne na.

Tanpe kusu, néno ku=ramu hi ta anakne kosne kewtum ku=sanke nisa ruwe he an? Ku ramuositciw ciki, en or ta “ruwe un,” “ruwe un,” “somo,” “somo,” ani an anpe an kusu kam esanniyo wa ku ramuositciw ruwe he an?

Korka, Kamuy anakne sonep ne kusu eci=orun ci ye itak anakne, “ruwe un,” newa “somo,” ari an itak anpe somo ne ruwe ne.

Inanpe kusu ne yakun, eci utar tumke ta kuani newa Siruanos newa Timoteos ne ci utar oro wano a=ewpaskuma Kamuy kor Poho Yesu Kiristo anakne, “ruwe un” newa “somo” ari an itak ani an anpe somo ne, korka, Sinuma kusu “ruwe un” ari an anpe ani ne ruwe ne kusu ne na.

Inanpe kusu ne yakun, Kamuy eytakamkire anpe anakne ne oro pakno inne ne a yakka, Sinuma oske ta ne anpe anak “ruwe un” ne ruwe ne kusu ne na: tanpe kusu ci utar kusu Kamuy a=rakur an kuskeray, Sinuma kusu ne yakka “Amen” ari an anpe an ruwe ne na.

Orosama, eci utar turano Kiristo kusu un roskire hemhem ki, un kasi ota hemhem ki kur anakne Kamuy ne ruwe ne;

Sinuma anakne un or ta han omare, ayne, ci=kor sanpe oske ta Ramat emkoso kore nisa ruwe ne.

Korka, kuani anakne Korintos orun somo ek anpe anakne eci=eramu-hawke as kusu an anpe ne sekor ku=kewtum kata Kamuy ku konisuk wa ipawetesure ruwe ne. Ci utar anakne eci=eysokor amte enispane somo ki, korka, eci=nupetne kuni ikasuy utar ci ne: eysokor hi an kusu eci=roski ruwe ne kusu ne na.

Ii Korintos 2

Korka, suy kuani oknatara wa eci or ta somo ek kuni anpe yayosiketa ku=esanniyo okere.

Inanpe kusu ne yakun, kuani eci ramusarakka as ciki, ku ramusarakka as utar mosma, en nupetnere kur inan kur ne ruwe he an?

Ayke, tapan anpe ku=nuye nisa, ikineypeka ku=ek hi ta, kusu ku=enupetne kuni utar an kuskeray a en oknatarare ruwe ne kusu ne na; ayne, eci utar opitta kusu ku=nupetne kusu ne sekor ku=eysokor ruwe ne.

Inanpe kusu ne yakun, poronno ku=sirkirap hine sanpe-ikoni an kusu poronno an nupe tura ku=nuye nisa; tanpe anak eci ramusarakka kusu somo ne, korka, eci kusu ku=ki nuye an no an omap anpe eci=eraman kuni kusu ne na.

Korka, ramusarakka kur an ciki, sinuma en ramusarakka somo ki, korka, (yupke kaspa somo ku=ki kusu) serke ne yakun, opittano okay eci utar ramusarakka nisa ruwe ne na.

Néno an kur anakne inne utar an kuskeray a=panakte ruwe ne kusu, pakno ne ruwe ne;

tanpe kusu, eci utar anakne sinnay-kane ne kur tusare wa omaoma yak pirka, ikineypeka ikanéno an kur ramusarak kaspa wa okere na.

Tapne ne wa kusu, kuani anakne eci utar ne kur epeka no an omap anpe tumasnure as

ruwe ne. Tan ikkew an kusu poka kampi ku=nuye nisa, ne anpe anak eci utar opittano okaype kusu itak nu ruwe he an ari an anpe siros ku=eraman kuni kusu ne na.

Korka, kusu eci utar anakne okaype tusare kur, kuani ne yakka tusare ruwe ne: inanpe kusu ne yakun, ku=tusare okere okaype anak, atusare anpe an yakun, Kiristo an kuskeray eci=renkap kusu ku=tusare nisa ruwe ne; tanpe anakne Satan iteki un annokar kuni kusu nep ne:

inanpe kusu ne yakun, ci utar anakne sinuma oskep kusu eranpewtekpe somo ci ne ruwe ne kusu ne na.

Kiristo pirka sonko kusu Troas or ta ku=ek hi ta, suy, Utarpa oske ta en kusu apa a=sarare wa an hi ta anakne,

ku=irwak ne Titus somo a=nukar kusu ku=ramat siturire eaykap nisa ruwe ne: ayke, uwetutkopak wa Makedonia mosir orun ku=oman nisa ruwe ne.

Korka, ramma Kiristo oske ta un ani wa un annokar hemhem ki, opittano okay uske ta ci utar an kuskeray kor eramuspe hura assuru aste hemhem ki Kamuy or ta koyayirayke an na.

Inanpe kusu ne yakun, kasiciopiwki siri an utar or ta ne yakka, a=ysamka siri an utar or ta ne yakka ci utar anakne Kamuy oro ta Kiristo kor pirka hura uspe ci ne ruwe ne;

oattek an utar kusu ray wano ray or ta an hura ne; oattek an utar or ta inotu wano inotu or ta an hura ne ruwe ne kusu ne na. Ayke, tapan okaype kusu upakno an kur inan kur ne ruwe he an?

Ci utar anakne Kamuy itak e=oyap kopoye siriki inne utar nepkor somo ci ne: korka, an koraci nepkor ki utar, Kamuy oro wano an koraci; Kamuy tek-sama ta an koraci, Kiristo oske ta ci ye ruwe ne kusu ne na.

Ii Korintos 3

Ci utar anakne kanna-suy yayeamkirire heasi ya? Suy, an utar koraci, eci or ta hene eci=oro wano hene a un eamkirire kampi un kusu an kuni anpe ne ruwe he an?

Eci utar, anakne ci=kor kewtum ta a=nuye wa an, opittano okay utar oro wano aorooytak an,

ci=kor kampi eci ne ruwe ne; eci utar anakne Kiristo kor kampi ne sekor anukarape ne, un oro wano aeiyaysieywankere utar eci ne, sumi ani a=nuye anpe somo ne, korka, i=su Kamuy kor ramat ani a=nuye utar eci ne; suma hi ta kata somo ne, korka, kam oma hi ta kata ciesinnuyep ne ruwe ne.

Orowa, Kiristo kusu Kamuy orun néno an

eysokor hi atte kewtum ci=kor ruwe ne: ci utar oro wano nep ka an sekor aeyayesanniyo upakpe somo ci ne, korka, ci=kor upakno an anpe anakne Kamuy oro wano an ap ne:

Sinuma ka ne a=siri uytaknup kusu upakno an yaysieywankere utar ne kuni un kar nisa ruwe ne; a=nuye ikiri kusu somo ne, korka, ne ramat kusu ne ruwe ne; inanpe kusu ne yakun, a=nuye ikiri anakne rayke ruwe ne, korka, ramat anakne siknure ruwe ne kusu ne na.

Korka, a=nuye wa an, suma kata sinnuye wa an ray hi kusu aeywankere anpe anakne, kor nanuhu nupeki an kusu Israeru un utar anak Mose kor sanca orun inkar eaykap pakno, a=ysamka kusu an nupeki ek yakun,

nekona ramat kusu aeywankere anpe naa kasuno nupeki-uspe somo ne ruwe he an?

Inanpe kusu ne yakun, katpak kore kusu an aeywankere anpe anakne nupeki ne ciki, owpekare kusu an aeywankere anpe anak nupeki kusu kasuno nuye an no nupeki-uspe ne ruwe ne.

Inanpe kusu ne yakun, sonno newa, e=kawnu an no an nupeki an kusu, anupekte an anpe anakne ene néno somo anupekte nisa ruwe ne.

Okere wa i=sanpe anakne nupeki-uspe ne ciki, kasuno isam somo ki anpe anak nupek or ta an anpe ne ruwe ne kusu ne na.

Tap koraci an cipacipa anpe ci kor kusu, siri rametok kor itak ci eywanke ruwe ne;

ayke, okere kusu ne siri an okaype okes Israeru un utar kasioinkar somo ki kuni ne nankamup ani kor nanu seske Mose ukoraci somo ci ne ruwe ne.

Korka, ne utar kor kewtum a=nistere an: inanpe kusu ne yakun, tane an etohoketa pakno husko aewitaknu kampi oroaoytak hi ta, ne nankamup auk somo ki no an ruwe ne; awa, Kiristo oske ta ne anpe a=ysamka nisa ruwe ne na.

Korka, tanto pakno, henpara ne yakka Mose oroaoytak an hi ta anakne ne utar kor kewtum kata nankamup an wa an ruwe ne.

Korka, henpara ne yakka sinuma anak Utarpa orun hosari yakun, ne nankamup auk ruwe ne.

Utarpa anakne ne Ramat ne ruwe ne: ayke, Utarpa kor Ramat an uske ta renkayne an anpe an ruwe ne.

Korka, opittano okay ci utar anakne nankamup isam no yaykunnukarape or ta an néno Utarpa kor nupeki nukar hine Ramat ne Utarpa oro wano an koraci poka nupeki wano nupeki or ta ne sinep ne an noka nepkor a un e=karkar an ruwe ne na.

Ii Korintos 4

Tanpe kusu, ci utar anakne tan yaysieywankere kusu an kunip kor wa okay kusu, a=eranpokiwen wa a=kore koraci somo ramuray ruwe ne:

korka, a=nuyna wa okay kusu yaynikorosma kuni anpe ci emaka wa, irara p kusu apkas somo ki, sama ta, Kamuy itak sunke no eywanke somo ki ruwe ne; korka, sonep nukare kusu Kamuy tek-sama ta opittano okay utar kor kewtum or ta yaykota yayaste ruwe ne.

Korka, ci ye pirka sonko a=kamure ciki, a=ysamka kor an utar kusu a=kamure ruwe ne:

tan mosir kusu an Kamuy anakne eunpipka utar kor kewtum siknakte nisa ruwe ne; Kamuy nokaha ne Kiristo kor nupeki or ta an pirka sonko oma peker anak naa somo ne utar orun hetuku kuni kusu ne na.

Inanpe kusu ne yakun, ci utar anakne yayewpaskuma somo ki, korka, Kiristo Yesu anak Utarpa ne koraci an oruspe ewpaskuma ki, sama ta, Yesu kor irenka kusu ci utar anak eci=kor uytek utar ci ne sekor anpe ewpaskuma ruwe ne kusu ne na.

Yesu Kiristo kor nanuhu or ta Kamuy nupeki kusu an eraman pe oma peker korpare kuni kusu ci=kor kewtum ta peker kotomka Kamuy anakne kunne hi wano peker at kusu ne, ari an itak ani ye Kamuy ne ruwe ne kusu ne na.

Korka, ne siri poro kiroro anakne un oro wano somo ne, Kamuy oro wano an kuni kusu, toytoy op oske ta ci utar tan i=kor kor ruwe ne;

hunak peka wano ne yakka aewrarapa an a yakka, somo yayramkoyki ruwe ne; kewtum ciwtumaspare an a yakka, somo ramu-nin; aekeseanpa an a yakka, somo a=kohoppa an;

a=hacir an a yakka, somo a=ysamka an na;

Yesu kor inotu poka ci=kor netopake oske ta a=nukar kuni ne, ramma kane a=kor netopake or ta Yesu arayke anpe sey siri an ruwe ne.

Yesu kor inotu poka ci=kor ray kuni kam oske ta a=nukar kuni ne, i=su wa okay ci utar anakne ramma kane Yesu renkap kusu ray hi oro ta a=ekosi siriki an ruwe ne.

Tanpe kusu ray anpe anakne un onnayke ta iki ruwe ne, korka, inotu anakne eci=onnayke ta iki siriki.

Korka, ukoraci an eysokor hi oma ramat ci=kor hine ene ene ciesinnuye wa an koraci, — Ku=eysokor nisa, tanpe kusu ku=ye ruwe ne; ci utar ne yakka eysokor, tanpe kusu itak ne yakka ki ruwe ne;

Utarpa ne Yesu hetopo-siknurep anakne Yesu tura un hetopo-siknure poka ki hine eci turano un yanke kuski anpe ci eraman siriki okay ruwe ne.

Inanpe kusu ne yakun, opittano okaype anakne eci=renkap kusu an anpe ne, tanpe anakne irenka inne utar kusu naa nuye an no a=kar wa Kamuy a=rakur an kuskeray koyayirayke anpe a=porore kuni kusu an anpe ne ruwe ne.

Tanpe kusu ci utar somo ramu-ray; korka, ci=kor soyke an aynu anakne munin koran a yakka, onnayke ta an aynu anakne to pisno asirikara an ruwe ne.

Inanpe kusu ne yakun, irukay patek an kuski ci=kor kosne aeramcuptekpe anakne ci utar kusu naa kasuno kasuno an a=okere somo ki pase a=rakur kan ruwe ne;

ayne, ci utar anakne a=nukar okaype orun inkar somo ki, korka, somo a=nukar okaype orun inkar ruwe ne: inanpe kusu ne yakun, a=nukar okaype anakne a=okere kunip ne; korka, a=nukar somo ki okaype anak a=okere somo ki kusu ne na.

Ii Korintos 5

Ci=kor kas ne toytoy oma cise isam yakun, isam somo ki kanto oske ta Kamuy oro wano a=karpe an, teke ani somo a=karpe cise an ari an anpe ci eraman ruwe ne kusu ne na.

Inanpe kusu ne yakun, sonno newa ci utar oromante hine kanto oro wano an cise ani aeyaytomciwre kuni eyaykatekar ruwe ne:

ayne, aeyaytomciwre ciki atusa koraci somo a=nukar na.

Sonno poka tan kas oske ta okay ci utar anakne pase no a=sikere wa oromante; tanpe anak asirarayere rusuy pe kusu somo ne, korka, kasi ci=wtomciwre rusuy pe kusu ne, ayke, ray kuni anpe anakne inotu ani arki kuni kusu ne na.

Tapan anpe kusu un kar kur anakne Kamuy ne ruwe ne, ayke, Sinuma anak Ramat emkoso un kore nisa ruwe ne na.

Tanpe kusu ramma rametok kor, ayke, kor uni ne netopake ta okay rapoketa, Utarpa wa e=oyak an ari an anpe ci eraman (inanpe kusu ne yakun,

ci utar anakne nukar pe kusu somo ne korka eysokor hi kusu apkas as ruwe ne); ci utar rametok kor ari ku=ye,

ayke, netopake ante wa Utarpa tura uni ta an rusuy ruwe ne.

Tanpe kusu, uni ta ne yakka, oyak ta an yakka Sinuma nupetnere kuni ne iki rusuy ruwe ne.

Inanpe kusu ne yakun, ci utar anakne netopake ani ci kici okaype kusu, pirka p hene wenpe hene, ne okaype kusu a un korpare kunip uyna kuni ne, pisno pisno Kiristo kor koypisi kusu an amset kotcake ta a=nukar kusu ne kusu ne na.

Tanpe kusu, Utarpa asitoma anpe eraman kusu, ci utar anakne aynu utar onisnisi ruwe ne a korka, Kamuy or ta aeyaynukare an na; ayne, eci=kor kewtum ta ne yakka a un aeyaynukare kuni anpe ku=cipacipa ruwe ne.

Ci utar anakne kanna-suy eci or ta yayeamkire siri somo ki, korka, soyke wa yayomonnure wa kewtum ta iki somo ki utar orun ese itak eci=ki easkay kuni ne,

eci utar yayomonnure ika a=kore ruwe ne. Ci utar ciitasare yakun, ne anpe anak Kamuy kusu an anpe ne; suy, yayeasirkar yakun, eci utar kusu ne ruwe ne.

Inanpe kusu ne yakun, Kiristo kor omap anpe anakne un e=karire ruwe ne; sinen anakne opittano okay utar kusu ray nisa, tanpe kusu opittano okay utar ray okere ruwe ne ari ci esanniyo as ruwe ne;

awa, siknu wa okay utar anakne tewano yaykota kusu i=su somo ki, korka, ne utar kotcane ray wa hetopo-siknu kur kusu i=su kuni ne Sinuma anak opittano okay utar kotcane ray nisa ruwe ne.

Tanpe kusu, tewano poka, ci utar anakne kam kusu an aynu e=amkir somo ki: ayke, kam kusu an Kiristo ci e=amkir nisa a yakka, tane anakne néno ci e=amkir somo ki ruwe ne kusu ne na.

Tanpe kusu, inan ne yakka Kiristo oske ta an ciki, sinuma anak a=siripe ne: husko okaype paye wa isam; inkar=an, a=siripe ne a=kar nisa ruwe ne.

Korka, opittano okaype Kamuy oro wano an anpe ne, awa, Sinuma anakne Kiristo kusu yaykota epeka un e=ramuritenka, ayke, ne aeramuritenka koeyaysi-eywankere hi un kore nisa ruwe ne na;

ne anpe anak ene an anpe ne, — Kamuy anak Kiristo oske ta an wa yay or ta mosir e=ramuritenka siriki an, awa, mosir kor ohay ta puri somo esanniyo; ayke, ramuritenka kusu an itak un sikkasmare nisa ruwe ne.

Tanpe kusu, ci utar anakne Kiristo kusu a=teskar utar ci ne, Kamuy ci utar ani onisnisi siriki koraci nep.

Ci=kokatpak eramuskare kur anakne ci utar kusu akokatpakpe ne a=kar; tanpe anakne ci utar sinuma oske ta Kamuy owpeka anpe ne a=kar kuni kusu ne na.

Ii Korintos 6

Orowa, ukomonrayke wa iteki raka isam no Kamuy irenka eci=a=kore kuni ne ne yakka koramkor as ruwe ne.

(Anu kuni pirka hi ta eci or ta ku=inu nisa,) Orowa, kasiopiwki kuni toho ta kuani eci=ikasuy nisa ruwe ne, ani an itak ani Sinuma ye nisa ruwe ne kusu ne na; (inkar=an, tane anak auk kuni pakihi ne; inkar=an,

tane anakne kasiopiwki kuni toho ne ruwe ne): or ta ci utar yaysieywankere anpe anakne iteki acipayere kuni kusu, nep ne yakka kusu ureeciwre kuni ika iteki korpare na;

korka, nep ne yakka or ta Kamuy kusu yaysieywankere utar ci ne koraci yaykota yayramatte no okay an ro; poronno an yaiyupupu anpe or ta hene, aeramcuptekpe or ta hene,

aeysiramne hi or ta hene, yayramkoyki anpe or ta hene, sirkik anpe or ta hene, ipakasnu cise or ta a=omare anpe or ta hene, sakayo or ta hene, moni or ta hene, siwre anpe or ta hene, somo ramnu ki anpe or ta hene; tur-sak pe or ta hene,

e=ramat anpe or ta hene, ramusiporore or ta hene, ramuhawke hi or ta hene, Askanne Ramat or ta hene,

sunke sak no an omap anpe or ta hene, sonno an itak or ta hene, Kamuy kiroro or ta hene; simontek sama ta ne yakka harki-teksama ta ne yakka owpeka ne hayokpe ani,

aeoripakpe ani ne yakka ayaynikorosmarep ani ne yakka, arka assuru ani ne yakka, wen assuru ani ne yakka; kokantama ki utar koraci ne a yakka,

sonno anpe ne; somo aeamkiri utar koraci ne a yakka, pirkano aeamkiri; ray utar koraci ne a yakka, inkar=an, siknu as ruwe ne;

a=pakasnu yakka, somo a=ronnu; oknatara koraci ne a yakka, ramma nupetne, oteksak koraci ne a yakka, inne utar oteknure; nep ne yakka sak no an koraci ne a yakka, opittano okaype kor ruwe ne na.

Korintos un utar eci utar kusu ci=kor paroho maka wa an,

ci=kor sanpe a=porore wa an na. Eci utar anakne ci utar kusu yayramkoyki somo ki, korka, yaykota eci=kor kewtum kusu yayramkoyki ruwe ne.

Ayke, kusu ukoraci an iwayehe epeka (nokan utar or ta a=ye hi koraci nep) eci utar ne yakka a=porore wa an yan.

Somo eysokor utar tura iteki aowhayta no userekotukka yan; ikaspaotte oterke anpe anak owpeka anpe kusu nep turano ikici kuni anpe an a? Orowa, nekona peker anakne kunne hi tura i=koan ruwe he an?

Suy, Kiristo anakne Beriaru kusu nep irenka an a? Sama ta, eysokor kur anakne somo eysokor kur tura nep usike kor ruwe he an?

Orowa, Kamuy kor kenru anakne potoki-noka tura nep uweramuosmap an a? Inanpe kusu ne yakun, ci utar anakne i=su Kamuy kor kenru ci ne; Kamuy ene ye hi poka koraci ne, — Kuani anakne ne utar oske ta Ku=osiroma, oske ta Ku=apkas kusu ne; ayke, kuani ne utar kor Kamuy ku ne kusu ne, orowa,

ne utar ku=kor uyrup ne kusu ne. Tanpe kusu, Ne utar tumuke wano arki wa ne oyake okay yan, ari Utarpa itak, Sama ta tur-uspe iteki tomoosma yan; Yakun, Kuani eci=uyna kusu ne,

Ayne, eci utar kusu Micihi Ku ne kusu ne, Eci utar anakne Ku=okkay poho Ku=matne poho eci ne kusu ne na, ari nep ne yakka ki easkay Utarpa ye nisa ruwe ne.

Ii Korintos 7

Tanpe kusu, irwak utar, tan eytakamkire anpe ci=kor wa okay kusu, kam newa ramat or ta an opittano okay tur kusu yayturu-sakte yanro, ayne, Kamuy koysitoma wa askanne anpe eramusinnere ki.

Un kusu eci=kor sanpe sarare yan; ci utar anakne inan kur ne yakka somo wente, inan kur ne yakka somo koysamka, inan kur ne yakka kokantama kusu yayepirikare anpe somo ci ki ruwe ne.

Tapanpe ku=ye hi anakne eci akokatpakte kusu somo ne: inanpe kusu ne yakun, teeta ku=ye hi koraci, utura ray utura siknu kuni kusu, eci utar anakne ci=kor kewtum ta okay ruwe ne kusu ne na.

Eci=epeka ku=ye itak anakne siri rametokkor pe ne, eci=an kuskeray ku=yayomonnure anpe anakne poro ruwe ne: a=omaoma anpe ani kuani a=esikte wa an, opittano okay ci ikici eramcuptekpe tum ta nupetnep ek ruwe ne na.

Inanpe kusu ne yakun, ci utar anakne Makedonia oro ta arki wa okay yakka ci=kor kam kusu sini usike isam a korka ne i wa ne yakka eramcuptekka anpe an; soyke ta ukoyki an, onnayke ta isitoma p an ruwe ne kusu ne na.

Yakka, yayeoripakka utar omaoma Kamuy anakne, Titus ek hi ani un omaoma ruwe ne;

owse sinuma ek anpe ani patek somo ne, korka, ari sinuma eci=an kuskeray a=omaoma anpe, eci=ki eyaykatekar anpe, eci yaytuwaskarap anpe, en kusu eci=sesek maw kewtum kor anpe un nure siriki anpe kusu ne yakka ne; ne anpe kusu naa maskin ku=nupetne ruwe ne.

Ku=omante kampi kusu kuani eci oknatare as, awa, teeta ku eyaykopas a yakka tane somo ruwe ne; ne kampi anak eci oknatare nisa sekor anpe ku=nukar, korka, owse an pakihi uturu patek ne ruwe ne na.

Eci utar anakne aoknatare kusu ku=nupetne somo ki korka eci ayaykokatpakte pakno eci aoknatare anpe ku=enupetne ruwe ne: inanpe kusu ne yakun, un kusu nep ne yakka somo eci akoysamka kuni ne, Kamuy kooripak koraci eci aoknatare an.

Kamuy kooripak an oknatara anpe anakne kasiaopiwki kuni kusu an yaykokatpakpe hetukure, ayke, ne anpe kusu yaykopas usike isam ruwe ne: korka, mosir kusu an oknatara anpe anakne ray anpe hetukure ruwe ne.

Inanpe kusu ne yakun, tapne an anpe inkar=an, Kamuy kooripak néno eci aoknatare kusu anakne, eci=tumke ta nep yuptek no eci=iki humi! ruwe un, nep kikkar anpe! ruwe un, nep kinrakar anpe! ruwe un, nep isitoma anpe! ruwe un, nep eyaykatekar anpe! ruwe un, nep sesek maw kewtum! ruwe un, nep ikemnu anpe humi! nep ne yakka ne oruspe kusu eci utar anakne tur-sak pe ne sekor eci yayaste nisa ruwe ne.

Tanpe kusu kuani anakne eci=orun kampi ku=omante nisa a yakka, wenpe iki kur kusu hene, akoywente kur kusu hene somo ku=nuye, korka, un kusu yuptek no eci=ikici anpe anakne Kamuy sik-sama ta eci=orun a=nukar kuni kusu nep ne.

Tanpe kusu, ci utar anakne a=omaoma okere: ayke, a=omaoma siriki rapoketa Titus iki nupetne anpe kusu, ci utar naa siri nupetne as nisa ruwe ne, opittano okay eci utar kusu Sinuma kor ramat siturire nisa ruwe ne kusu ne na.

Nep ne yakka epeka eci utar kusu sinuma an kuskeray ku=yayomonnure yakun somo a en yaynikorosmare nisa ruwe ne; korka, sonep ani opittano okaype eci or ta ci ye koraci, Titus kotcake ta ku=ki yayomonnure anpe ne yakka sonep ne a=nukar nisa ruwe ne.

Orowa sinuma onnayke ta an omap anpe anakne eci utar kusu naa nuye an no an; ayke, eci utar anakne hemanta isitoma wa tususke hine sinuma uk, ayne, eci=opitta no iki koytaknu anpe eskarun ruwe ne kusu ne na.

Nep ne yakka kusu eci ankustapne ku ramuritetke kusu ku=nupetne ruwe ne na.

Ii Korintos 8

Ne samake ta, irwak utar, Makedonia mosir ta okay karisia utar or ta a=kore okere Kamuy irenka eci=nure as nisa;

awa, ne utar poronno aeramcuptekka kusu a=uwante rapoketa sino nupetne, ayke, ne utar sonno irapokkari ne a yakka nuye an no aeoteknup kusu ne a an na.

Inanpe kusu ne yakun, tanpe epawetesu ku=ki hi; — Ne utar kiroro an pakno, ruwe un, kiroro eykaun pakno renkayne iki nisa,

kurkasike tap irenka kusu hemhem, utura askanne utar or ta yaysieywankere kuni kusu hemhem poronno un koramkor nisa ruwe ne:

ayne, néno iki wa ci utar cipacipa as koraci somo ne, korka, hosike no yaykota Utarpa or ta yaykorpare, orowano Kamuy irenka kusu un or ta yaykorpare nisa ruwe ne na.

Etoko wano Titus anakne e=atpake ki koraci sinuma eci=oske ta tan irenka ne yakka eramusinnere kuni ne ci utar sinuma onisnisi pakno ne ruwe ne.

Korka, eysokor hi kusu hemhem, itak kusu hemhem, eramuspe kusu hemhem, yuptek no iki anpe kusu hemhem, un omap kuni anpe kusu hemhem, orowa nep ne yakka kusu hemhem eci=nuye an no okay ruwe ne koraci, tanpe néno tan irenka kusu ne yakka nuye an no okay kuni ki wa en=kore.

Ipawetenke nepkor an no somo ku=itak, korka, mosma okay utar yuptek no iki anpe an kuskeray eci=kor omap hi sonep ne yakka ku sonnere ruwe ne.

Ci=kor Utarpa ne Yesu Kiristo kor irenka eci=eraman ruwe ne kusu ne na; Sinuma anakne oteknu ruwe ne a yakka, eci utar kusu oteksakpe ne a=kar, tanpe anakne Sinuma ki oteksak hi an kuskeraypo eci utar aeoteknure kuni kusu ne na.

Tata or ta esanniyop ku=sanke na: sine pa etoko ta hoskino heasire eci utar anakne owse iki anpe kusu patek somo ne, korka, kewtum atte anpe kusu ne yakka, eci=ki kunip ne ruwe ne.

Korka, tane ne iki kuni anpe eramusinnere yan; kewtum atte wa iki rusuy sanpe an néno, eci=ki kat an koraci, néno eramusinnere kuni kusu ne na.

Inanpe kusu ne yakun iki rusuy sanpe an yakun, aynu kor koraci a=esanniyo ruwe ne, somo kor néno a=esanniyo somo ki ruwe ne.

Korka, mosma okay utar aspinire wa eci eyayramcuptekka kusu nep somo ne: korka, uwreerepak no an anpe ne kusu an ap ne ruwe ne;

tane an eci=kor nuye an no an anpe anakne ne utar eykohayep upakte ruwe ne, ne utar kor nuye an no an anpe ne yakka eci eykohayep upakte ruwe ne; uweerepak no an anpe an kuni kusu ne ruwe ne na:

ene ciesinnuye wa an koraci an na :— Poronno ewmasnu kur anak ekasimap ponno ka somo kor, orowa, ponno ewmasnu kur kusu eykohayep isam ruwe ne.

Korka, ne ukoraci an eci utar kusu sesek no iki rusuy kewtum Titus kor sanpe ta omare Kamuy or ta koyayirayke an na.

Sinuma sonno poka ci ki onisnisi hi inu, korka, sino sesek kewtum kor wa an kusu, yaykota renkayne eci=orun oman nisa ruwe ne.

Orowa, opittano okay karisia tum ta pirka sonko kusu iramye assuru-hu kor irwak sinuma tura omante as okere ruwe ne;

ne anpe patek somo ne, korka, Utarpa kor a=rakur kusu or ta ci utar yaysieywankere as tan irenka ankustapne un turano payekay wa ci ki rusuy pe eci=nure kuni ne karisia utar oro wano ne yakka a=nuye nisa ruwe ne:

sama ta, inan kur ne yakka or ta ci yaysieywankere as nuye an no anpe kusu iteki un kokatpakte kuni iki kor an:

inanpe kusu ne yakun, Kamuy sik-sam patek somo ne, korka, utar sik-sam ta ne yakka pirka okaype eyaykosiramsuypa as ruwe ne kusu ne na.

Suy, inne okaype kusu kanna-kanna sesek kewtum kor kunak eci=uwante ci=kor irwak ne utar turano payere as ruwe ne, ayke, tane sinuma anakne naa sino sesek kewtum kor, eci utar kusu siri poronno eysokor hi atte wa an ruwe ne kusu ne na.

Titus kusu uwepekennu kur an ciki, sinuma anak eci utar kusu en turano iki wa monrayke kor an ruwe ne; ci=kor irwak utar kusu eci=uwepekennu ciki, ne utar anak karisia utar kor apostoro utar ne, Kiristo kor a=rakur ne ruwe ne.

Tanpe kusu, karisia utar kotcake ta ne utar or ta eci=ikici omap anpe hemhem, eci utar kusu ci ki yayomonnure anpe ika hemhem nukare wa en=kore yan.

Ii Korintos 9

Askanne utar or ta yaysieywankere anpe kusu ku=nuye katu anakne eci utar kusu ikasma an anpe ne ruwe ne:

inanpe kusu ne yakun, eci=ki rusuy kat ku=eraman, ayke, eci utar kusu Makedonia kotan un utar or ta ku=yayomonnure ki, awa, Akaya kotan anak sine pa etoko wano etokooyki pakno ne; sama ta, eci=kor sesek no iki kewtum anakne ne utar tum ta okay inne utar paraparasere nisa ruwe ne kusu ne na.

Korka, tapne anpe kusu ec utar ankustapne an ci ki yayomonnure anpe anakne ika raka asakte kuni ne eci=orun irwak utar ku=arpare nisa ruwe ne; tanpe anak, ku=ye hi koraci, eci utar etokooyki an okere kuni kusu an anpe ne:

ikineypeka nekona, Makedonia mosir wano en turano arki utar oka wa, somo eci=etokooyki an anpe a=nukar ciki, ci utar anakne (eci utar, somo ci ye na) tapan ikkewe kusu somo aeyaynikorosmare kuni ruwe ne.

Tanpe kusu, onisnisi ku=ki wa, irwak utar anakne etoko ta eci=orun paye hine etoko wano eci eytakamkire eikrap hoskino a=kar kuni anpe anak ku=ki kunip ne sekor ku=esanniyo nisa; ne anpe anakne a=etokoyki wa an korarape ne hi aeyaykosipuynere an anpe néno an anpe somo nep kuni kusu ne na.

Korka, tanpe ku=ye hi :— Sihopinupka wa etoyta kur anakne sihopinupka no nanke kusu ne, eykanno etoyta kur anakne eykanno nanke kusu ne na.

Eci utar yaykota yaykota kor kewtum ta esanniyo koraci ki yan; sanpe oknatara somo ne no, asankere kusu somo ne no ki yan, Kamuy anakne nupetne no korpare kur omap ruwe ne kusu ne na.

Orowa, Kamuy anakne opittano okay irenka eci utar kusu nuye an no kar easkay; tanpe anak, nep ne yakka kusu ramma-kane eci=ar yaiyaynuwere hine opittano okay pirka iki p or ta nuye an no iki kuni kusu ne ruwe ne:

Ene ciesinnuye wa an koraci ne :— Sinuma anakne ci=esitcari, otek-sak kur oro ta korpare nisa ruwe ne; Sinuma kor owpeka anpe anak ramma pakno an kusu ne na.

Orowa, etoyta kur or ta piyehe sanke, ipe kuni kusu aep sanke kur anakne aetoyta kusu eci=kor piyehe porore wa kore hemhem ki, eci=ki owpeka an ipehe innere hemhem ki kusu ne na:

eci utar nep ne yakka kusu ar eykaunno aepirikare an na, tanpe anakun kusu Kamuy koyayiraykere iki p ne ruwe ne.

Inanpe kusu ne yakun, tapan moni kusu yaysieywankere anpe anakne askanne utar eysiramne hi umomare patek somo ne, korka, Kamuy or ta inne no okay koyayirayke anpe hetukure poka ki ruwe ne:

ne utar anakne tapan aeyaysieywankere hi uwante an kuskeray, Kiristo kor Pirka sonko kusu an eyaypusi hi ekoytaknu anpe kusu hemhem, ne utar or ta ne yakka opittano okay utar or ta ne yakka nuye an no turano eci=ikici kusu hemhem Kamuy koyramye siriki okay an ruwe ne;

ayke, ne utar yaykota ne yakka, eci utar kusu inonno-itak ki hine, eci=onnayke ta an Kamuy poro irenka kusu eci=eyaykatekar siri okay ruwe ne na.

Kor ye eaykap pakno an eikrap kusu Kamuy koyayirayke an na.

Ii Korintos 10

Eci=tumke ta an hi ta yayeoripakka, korka, tane oyak ta an wa eci=epeka rametokkor Pawros ne kuani anakne, Kiristo kusu an ramusiroma anpe newa rotca anpe kusu eci onisnisi as na:

ruwe un, kar néno apkas koraci utar ci ne sekor esanniyo an utar epeka eci turano ku=an hi ta rametokkor pe ku epukitara kuni ku=esanniyo, atte kewtum kusu an rametokkor pe somo ku=sanke kuni ne ku=koramkor na.

Inanpe kusu ne yakun, ci utar anakne kam oske ta an wa apkas yakka,

kam iki néno somo tumicikon ruwe ne (tumi kusu an ci kor esipopkep anakne kam oro wano an anpe somo ne, korka, kiroroasnu anpe hokuste kusu Kamuy tek-sama ta okirasnup ne ruwe ne);

a=esanniyo anpe newa nep ne yakka Kamuy eramuspe epokpa ariknare an ri anpe opitta hokuste, sama ta, opittano okay yaynu hi Kiristo or ta koytaknure kuni ne ussiwnere ruwe ne;

orowa, eci=ikici itak nu anpe a=ueomare ciki, opittano okay itakkasi anpe koykemnu kusu etokooyki an anpe ne ruwe ne na.

Eci utar anakne eci=nan kotpokta orun inkar siriki. Kiristo kor pe ne sekor yayosiketa eysokor inan kur ne yakka an ciki, yay-tura kanna-suy tanpe yaykosiramsuyparero; sinuma anakne Kiristo kor pe ne hi koraci, ci utar ne yakka ene ani ne ruwe ne.

(Eci=hokuste kusu somo ne a korka eci=roskire as kuni kusu Utarpa korpare) ci kor montum kusu nekona ponno poro no ku=yayomonnure yakka somo kuani eci yaynikorosmare as kusu ne:

tanpe anak ku=omante kampi ani eci=isitomare noyne an anpe somo a en=esanniyo kuni kusu nep ne ruwe ne.

Inanpe kusu ne yakun, sinuma e=tte kampi anakne pase newa yupke p ne: korka, kor tumama kat anak katcakpe ne, kor itak nep ne a=ramu kunip somo ne ruwe ne, ani ne utar ye ruwe ne kusu ne na.

Néno siriki an kur anakne, ci utar oyak ta an wa kampi kata a=nuye wa an itak an néno, eci tura okay hi ta ne yakka néno ikici utar ci ne ruwe ne sekor esanniyorero.

Inanpe kusu ne yakun, ci utar anakne yaykota yayaste serke an utar tura ukonukara hene turano okay wa a=esanniyo kuni hene ki rusuy kaspa utar somo ci ne: korka, ne utar yayhekota anakne utaspa yaykota yayuwepakari hemhem ki, yay tura yayuwewkonukara hemhem ki hine eramsakpe ne ruwe ne.

Ci utar anakne yayomonnure kaspa somo ci ki kusu ne, korka, eci=orun poka epa kuni pakno Kamuy un kusu koymek wa kore a=epakari néno an ikiri koraci ki kusu ne kusu ne na.

Inanpe kusu ne yakun, ci utar anakne eci oro pakno somo epa néno, maskinno yayturiri kaspa koraci somo ne ruwe ne: eci oro pakno poka Kiristo kor pirka sonko oske ta hoski arki as nisa ruwe ne kusu ne na:

mosma utar iki iki p kusu e=tasa poronno yayomonnure somo ki; korka, eci=eysokor hi attep sukup koraci, ci utar ikici ikiri néno naa nuye an no an anpe hetukure, kusu eci=tum ta a un porore kuni cipacipa as ruwe ne;

tanpe anakne eci eykusketa okay usike ta pirka sonko ewpaskuma as hine mosma utar iki ikiri ci teksam ta etokooyki anpe kusu somo yayomonnure kuni kusu an anpe ne ruwe ne. Korka, yayomonnure kur an ciki,

Utarpa kusu yayomonnurero.

Inanpe kusu ne yakun, yayhekota yayaste kur anakne a=uwante wa iramye kunip somo ne, korka, Utarpa astep anakne a=yramye an ua.

Ii Korintos 11

Ku=ramat-sak pe kusu ponno eci=eyaysiporore kuni ku=kor rusuy: sonno poka en=eyaysiporore eci=ki nisa ruwe ne.

Kamuy san ikoytupa anpe ani eci utar kusu ku=ikoytupa ruwe ne: inanpe kusu ne yakun, sine hoku ne kur or ta kuani eci=kore okere, tur-sak-mat néno Kiristo or ta kuani eci=yanke as kuni kusu ne na.

Korka, ikineypeka nekona ka, okokko irara wa Hefa kokantama koraci, eci=kor kewtum anak Kiristo epeka kuni kusu an sonep newa tur-sak pe kusu awente kuni ku=isitoma ruwe ne.

Hemanta kusu ne yakun, ek kuski kur anakne somo ci utar ewpaskuma as mosma an Yesu ewpaskuma hene ki yakun, suy, teeta eci=a=kore ramat mosma an ramat eci=uk hene ki yakun, sama ta, somo eci=uk okere mosma an pirka sonko eci=uyna hene eci=ki yakun,

eyaysiporore yak pirka Kuani anakne ne iyotta pase Apostoro utar kusu ponno ka pokasnu kur somo ku ne ruwe ne ari ku=yaynu ruwe ne kusu ne na.

Korka, itak kusu ramat-sak pe ku ne a yakka, eramuspe kusu ramat-sak pe somo ku ne; sonno newa, eci utar kusu opittano okay utar tumke ta nep ne yakka sarare as nisa ruwe ne.

Sama ta, eci utar ariknare kuni ne kuani yayeoripakka hine oro sak no Kamuy pirka sonko ku=ewpaskuma kusu katpak ku=ki nisa ruwe he an?

Kuani anakne eci utar kusu yaysieywankere kuni ne, mosma okay karisia oro wano pummaha ko-uk hine ko-ikka nisa ruwe ne;

orowa, eci turano ku=an wa eysiramnep an hi ta anakne, inan kur ne yakka somo ku=iramu-ikurukurure nisa; irwak utar Makedonia kotan oro wano arki hi ta ku eysiramnep eramusinnere nisa ruwe ne kusu ne na; orowa, nep ne yakka kusu iteki eci=iramu-ikurkuru kuni ne ku=yaysikkasma nisa ruwe ne; suy néno ku=an kuni ku=yaysikkasma kusu ne na.

Kiristo kor sonep anakne en=onnayke ta an ne hi koraci, Akaya mosir ta tapan yayomonnure anpe kusu inan kur ne yakka en=onnere somo ki nankor na.

Hemanta kusu? Kuani somo eci=omap as ruwe ne kusu ne ya?

Kamuy eraman. Korka, iki ika kor rusuy utar kusu an ikkew ku=isamka kuni ne ku=ki kor an okaype ikici kuski na, or ta ne utar yayomonnure kusu, ci utar koraci ne utar a=nukar kuni kusu ne na.

Inanpe kusu ne yakun, néno okay utar anakne cinore apostoro ne, kokantama ikici utar ne, Kiristo kor Apostoro nep kuni ne yaykota yaynere utar ne ruwe ne kusu ne na.

Tanpe anak iyokunnure kuni anpe somo ne; inanpe kusu ne yakun, Satan poka yak ta Kamuy kor nupeki an hawturunpe nep kuni ne yaynere ruwe ne.

Tanpe kusu, sinuma or ta yaysieywankere utar ne yakka owpeka anpe or ta yaysieywankere kuni nep yaynere ciki poro anpe somo ne; ne utar kusu an okake an anpe anakne kor ikici iki p néno an anpe ne ruwe ne.

Suy ku=ye, inan kur ne yakka kuani anak ramat-sak pe ne sekor iteki yaynu yan; korka, néno aeyaynu yakun, ponno ka ku=yayomonnure kuni ne, ramat-sak pe néno en=uk wa en=kore.

Ku=ye itak anakne Utarpa oro wano an anpe néno somo ku=ye, korka, ramat-sak pe koraci nep, tapan yayomonnure an asamaha an no iki ruwe ne.

Inne utar kam kusu yayomonnure kusu, kuani ne yakka yayomonnure ruwe ne.

Eci utar wayasnu kusu yaykopuntek no wayasap utar eyaysiporore ruwe ne.

Inanpe kusu ne yakun, nen ka eci=ussiw ne kar, eci=ruki, eci tekepaste, yaykota yayriknare, eci=kor nanuhu kokik ciki, eci utar ne kur eyaysiporore ruwe ne.

Ci utar anakne katcakpe ne koraci yaynikorosmarep ku=ye na. Yakka, nen ne yakka nep or ta ka rametokkor ciki (wayasap no ku=ye), kuani ne yakka rametok kor ruwe ne.

Ne utar anakne Hebray un utar ne ruwe? Kuani ne yakka ene ani ne. Israeru un utar ne ya? Kuani ne yakka ene ani ne.

Abraham sanikiri ne ya? Kuani ne yakka ene ani ne. Kiristo or ta yaysieywankere utar ne ya? (ramu-isam kur koraci ku=ye) Kuani naa kasuno ne ruwe ne: ne utar kasuno poronno ku=iki; ne utar kasuno poronno upakasnu cise ta ku=an; poronno a en=sirkik maskin, kanna-kanna ray or ta ku=an ruwe ne na.

Asikne suyne Yudea un utar oro wano tu hotne sirkik or ta sinep ehayta no a en=kik an.

Re suyne kuwa ani a en=kik an, arsuy ne suma ari a en=piyekar an, re suyne ku mimam-awente ruwe ne, sine kunne-to sine tokap-to ututta oohoy or ta ku=an;

kanna-kanna payekay an, pet kusu ayaykikipi an, ikka utar kusu ayaykikipi an, ku=kor mosir un ukoraci an aynu kusu ayaykikipi an, oya mosir un utar kusu ayaykikipi an, maciya or ta ayaykikipi an, nup or ta ayaykikipi an, atuy or ta ayaykikipi an,

sunke irwak utar tumke ta ayaykikipi an, imontapire wa nuwap; kanna-kanna siruwante ki, ipe rusuy iku rusuy, kanna-kanna somo-ramnu ki, merayke newa atusa ruwe ne.

Tap ku=ye mosma kesto-kesto a en=sere opittano okay karisia kusu nisomap anpe an ruwe ne.

Nen ka katcak wa kuani ne yakka somo katcak ne ya?

Nen ka awreciwre wa ku=kewtum somo sesek ruwe he an? Kuani yayomonnure ki kusu ne ap ciki, ku katcakpe kusu ku=yayomonnure kusu ne na.

Utarpa ne Yesu Kiristo kor otu sasuysir pakno a=nunuke an Mici ne Kamuy anakne, somo sunke ku=ki na sekor anpe eraman.

Damaskos kotan ta Mosir sikkasima kur ne Aretas pok ta an sapanekur anakne en=kisma kuni ne Damaskos un utar kor maciya siruwante nisa ruwe ne:

awa, puyar kari tumama sam ta saranip osike un a en=oranke wa sinuma kor teke ku ohaytare nisa ruwe ne na.

Ii Korintos 12

aepirikare kunip somo ne a yakka, nekona ka ku=yayomonnure ruwe ne; korka, Utarpa oro wano an anukarape tane ku=ye.

Kiristo oske ta sine aynu ku=e=amkir, ine pa ikasma wan pa etoko (netopake oske ta an hene ne ya ku=eramuskare; netopake soyke ta an hene ne ya ku=eramuskare; Kamuy eraman), ne a an kur anakne re ikinne an kanto orun auk nisa ruwe ne.

Awa, néno an aynu ku=e=amkir (netopake oske ta an hene ne ya, netopake sak no an hene ne ya ku=eramuskare; Kamuy eraman),

ne kur anakne Paradaysos orun auk wa aynu ye kor ikaspaotte oterekep ne ari an ye eaykap an itak nu nisa ruwe ne.

Ne a an kur an kuskeray ku=yayomonnure kusu ne: korka, ku katcakpe kusu mosma yaykota kusu somo ku=yayomonnure kusu ne na.

Inanpe kusu ne yakun, ku=yayomonnure rusuy yakka, hayta kur somo ku ne; sonno anpe ku=ye kusu ne kusu ne na: korka, néno somo ku=ki ruwe ne, a en=nukar wa an anpe hene en=oro wano nu anpe kasuno hene, ikineypeka ika nen ka en=esanniyo kuni kusu ne na.

Orowa, ne anukarape siri poro p an ikkew ne kusu-tanpe kusu, iteki maskinno a en aeyayriknare kuni ne, en=sirkik kusu kam oske ta nitay, Satan kor awitekpe, a en=kore nisa, tanpe anak iteki maskinno ku yayriknare kuni kusu an anpe ne ruwe ne.

Tapanpe anak en=oro wano oyak ta a=omante kuni ue re suyne Utarpa ku=koramkor nisa.

Ayke; — Ku=sanke irenka aokay kusu upakno an anpe ne: Ku=kiroro anakne katcakpe oske ta aeramusinnere ruwe ne kusu ne na, ari an itak ani Sinuma en=orun ye nisa ruwe ne. Tanpe kusu, Kiristo kor kiroro en=kasike apiraspare kuni ne, sino yaykopuntek no ku katcakpe kusu ku=yayomonnure kuski na.

Tanpe kusu, Kiristo kor irenka ankustapne kuani katcakpe kusu, aeywentep kusu, aeysiramnep kusu, aepokpap kusu, yayramkoyki anpe kusu ku=enupetne ruwe ne: inanpe kusu ne yakun, katcak no ku=an hi ta, ne hi ta anak ku kiroroasnu ruwe ne kusu ne na.

Ramat-sak pe ku ne okere: néno ku=an kuni ne eci=ikici okay; eci utar oro wano a en=a=aste kunip ku ne: inanpe kusu ne yakun, kuani nep ka a=ermu kunip somo ku ne a yakka, iyotta pase apostoro utar pokasnu an anpe somo ku ne ruwe ne kusu ne na.

Sonno newa siros ani hemhem, iyokunnurep ani hemhem, kiroro ani hemhem, Apostoro kusu an siros anakne opittano an yaiyupupu aoma wa eci=tumke ta aki nisa ruwe ne.

Kuani yaykota eci=tumke ta an wa somo eci=iramu-ikurukurure mosma an ika kusu, nep ika an kusu mosma okay karisia pok ta eci pokasnu ruwe he an? Tapan wenpe kusu ramuhawke no irenka usaraye wa en=kore yan.

Inkar=an, tanpe anakne kuani eci=orun ku=ek kuni re ikinne an etokooyki okere an anpe ne ruwe ne; awa, somo eci=iramu-ikurukurure as kusu ne: inanpe kusu ne yakun, eci=kor pe somo ku=ehunara, korka, eci=ku ehunara siriki ruwe ne: poho utar anakne esikop utar kusu okaype ewmasnu kuni anpe somo ne, korka, esikop anak poho utar kusu ewmasnu kunip ne ruwe ne kusu ne na.

Orowa, eci=kor kewtum kusu kuani ar yaykopuntek no ku=eywanke hemhem ki, a en eywankere kuni hemhem ku=ki kusu ne. Naa eykaunno kuani eci=omap as yakun, naa pokasnu no a en=omap an ruwe he an?

Korka, néno an yan, kuani yaykota ani eci=sike pasere somo ki nisa; korka, ki-kat-kor pe ku ne ruwe ne kusu, imokpe ani eci=uyna as nisa ruwe ne na.

Eci=orun ku=payere utar tumuke un nen ka an kur ankustapne kuani eci=kokantama wa yayepirikare nisa ruwe he an?

Titus ku onisnisi nisa, orowa, sinuma tura ne irwak ne kur ku=omante Titus anakne eci=kokantama wa eyayepirikare nisa ruwe he an? Ukoraci an Ramat or ta somo ci apkas as ya? Ukoraci an kocihi or ta somo apkas as ruwe he an?

Ci utar tap ramma-kane eci utar kusu yaiyapapu as ruwe ne ari eci=ramu. Kamuy teksam ta okay wa Kiristo oske ta ci ye ruwe ne. Korka, aeomap utar, opittano okaype anak eci=a=roskire as kusu nep ruwe ne.

Ikineypeka ku=ek hi ta anakne nekona ka somo ku=kor rusuy néno eci=a=nukar, sama ta, somo eci=kor rusuy néno a en=nukar kuni anpe ku=isitoma ruwe ne; ikineypeka nekona ka ika upaore anpe hene, eyaytunnap hene, kinrakarape hene, sakayo hene, ohaykekar anpe hene, pinuno itak pe hene, pittarane anpe hene, a=catcari anpe hene an na;

ikineypeka ika kanna eci or ta ku=ek hi ta, ku=kor Kamuy anakne eci=sik-sama ta en yaynikorosmare hine, tap etoko ta katpak ki wa ikici tur uspe newa hoiyop newa ramupekere anpe newa e=yaykokatpak somo ki ne utar tumuke un inne no okay utar kusu ku yaytuwaskarap kusu ne na.

Ii Korintos 13

Tanpe anak eci oro ta ku=ek kuni re ikinne an anpe ne ruwe ne. Opittano okay itak anakne pisno tu pawetesu utar kusu hene re pawetesu utar kusu hene asonnere kusu ne.

Teeta ku=ye okere, suy hoskino ku=ye, tu ikinne an hi ta koraci, tane poka isam yakka, tap etoko ta katpak ki utar newa opittano okay mosma utar or ta ne yakka ku=ye, kanna-suy ku=ek ciki eci=mosma no ku=an somo ki kusu ne; en=oske ta itak sanke Kiristo kor siros eci=hunara;

Sinuma anakne eci=epeka no katcakpe somo ne, korka, eci=onnayke ta kiroroasnup ne ruwe ne: inanpe kusu ne yakun,

Sinuma katcakpe ankustapne utasa-cikuni or ta a=kunki-kokikkik yakka Kamuy kiroro ankustapne Sinuma i=su ruwe ne. Ci utar ne yakka Sinuma tura katcakpe ne, korka, eci=epeka no an Kamuy kiroro an kuskeraypo Sinuma turano i=su kusu ne kusu ne na.

Eci utar eysokor hi ta okay ruwe he an, somo ruwe he an, yaykota yaykoramnukara yan, yaykota yay-uwante yan. Yesu Kiristo anakne eci=onnayke ta an sekor yaykota kusu eci=eranpewtek ruwe he an? Somo ne ciki eci utar aemakpap ne nankora.

Korka, aemakpap somo ci ne sekor eci=eraman kuni ku=cipacipa ruwe ne.

Nep wen-puri ne yakka somo eci=iki kuni Kamuy or ta tane ci inonno-itak as; ci utar anakne a=uwante okere kunak a=nukar kuni kusu somo ne, korka, aemakpap koraci ci ne a yakka, eci utar anak pirka p iki kuni kusu an anpe ne.

Inanpe kusu ne yakun, ci utar anakne ne sonep epokpa eaykap, korka, ne anpe kusu iki easkay pe ne ruwe ne kusu ne na.

Eci utar anakne tumasnu wa ci utar katcakpe ne hi ta, nupetne as ruwe ne: ayke, eci utar aeramusinnere kuni anpe, tapanpe kusu poka inonno-itak as na.

Tanpe kusu ku=isam rapoketa tapan okaype ku=nuye, eci turano an hi ta, hacirepa kusu somo ne, korka, roskire kusu Utarpa en=kore montum ani an koraci, somo niwen no ku=iki kuni kusu ne na.

Orowa, ku=irwak utar, saranpa. A=eramusinne no okay yan, a=omaoma no okay yan; sine kewtum kor yan; i=tom an no okay yan; ayne, omap anpe newa i=tom kor Kamuy eci turano an kusu ne.

Tur-sak no an copsekara anpe ani ukouwekap yan.

Opittano okay askanne utar anakne eci=uekap an na. Utarpa ne Yesu Kiristo kor irenka hemhem Kamuy omap hi hemhem, Askanne Ramat ukopoyeke hi hemhem opittano okay eci utar turano an kuni a=koramkor na.

Garatea 1

(Utar oro wano somo ne, aynu ani somo ne, korka, Yesu Kiristo newa Sinuma ray hi orowa

no hetopo-siknure Mici ne Kamuy ani) Apostoro ne a=kar Pawros newa en turano an opittano okay irwak utar Garatea un karisia utar or ta kampi omante na:

Ci=kor Mici ne Kamuy kor irenka néno tane okay wen ikiri oro wano un ohaytare kuni ne,

ci=kor katpak kusu yaykota yaiyanke ci=kor Utarpa ne Yesu Kiristo newa Mici ne Kamuy oro wano irenka newa i=tom eci utar kusu an ro:

Sinuma or ta sasuysir wano sasuysir pakno a=rakur an a an. Amen.

Kiristo kor irenka or ta eci=hotuyekar Kamuy oro wano tap koraci casnu no eci utar sinnayno an pirka sonko kusu eci yayatupte hi ku enuskari ruwe ne;

ne anpe anakne mosma an ap somo ne; korka, eci=kewtum ciwkopoyere wa Kiristo kor sonko itasare utar okay ruwe ne.

Korka, ci utar ne yakka, kanto oro wano an hawturunpe ne yakka, eci=orun ci ewpaskuma okere pirka sonko mosma, ne mosma an pirka sonko ewpaskuma ciki, ne kur a=iyoytakus an na.

Teeta ci ye koraci, tane suy ku=ye, eci=uk okere mosma an pirka sonko eci=orun ewpaskuma ki kur an ciki, sinuma anak a=iyoytakus an na.

Tane kuani anakne utar onisnisi ruwe he an? Kamuy onisnisi ruwe he an? Suy, utar nupetnere kuni anpe ku=hunara ya? Tane poka utar nupetnere ku=ki ciki, Kamuy ussiw ne kur somo ku ne ruwe ne na.

Inanpe kusu ne yakun, ku=irwak utar, en=oro wano a=ewpaskuma pirka sonko kusu eci=nure as na, ne anpe anak aynu oro wano hetuku p somo ne ruwe ne.

Aynu oro wano somo ne anpe ku=uk, suy, somo ne anpe ani a en=epakasnu, korka, Yesu Kiristo en=eramante kusu an anpe ne ruwe ne.

Teeta Yudea un epakasi kusu ku=ki puri eci=nu nisa, kuani Kamuy karisia epokpa maskin wa wente ruwe ne; orowa,

ekasi kor oyna kusu ku kewtura sino sesek wa kusu, ne rapok ku=kor kotan un utar kasuno naa Yudea un epakasi or ta ku aeyayramusinnere nisa ruwe ne.

Korka, Kamuy renkayne ku=kor hapo honihi wano en=usa ante wa, oya utar tumke ta ewpaskuma kuni ne en=oske ta kor Poho nukare hine kor irenka ani en=tak hi ta anakne,

nani kuani kam newa kem tura ukoramkor somo ki;

suy, Yerusarem kotan ta okay en=etoko ta Apostoro ne utar or ta somo ku=hemesu ruwe ne; korka, Arabia mosir oro ta ku=arpa; orowa suy, Damaskos kotan ta ku=hosipi nisa ruwe ne na.

Orowa, re pa okake ta Kepas hotanukar kusu Yerusarem kotan ta ku=hemesu wa asikne to ikasma wan to uturu sinuma tura ku=riya nisa ruwe ne.

Korka, Utarpa kor irwak ne Yakob mosma ne ciki, mosma okay Apostoro somo ku=nukar nisa ruwe tapan na.

Tane ku=nuye wa eci or ta omante oruspe kusu, inkar=an, Kamuy teksam ta, somo sunke ku=ki na.

Ne okake ta Suria newa Kirikia kotan ta ku=ek.

Awa, Kiristo or ta an Yudea mosir un karisia utar oro wano ne rapoketa somo ku=nanuhu aeamkiri an na:

korka, teeta un epokpa kur anakne etoko ta wente a=eysokor oruspe tane ewpaskuma kor an,

sekor an assuru nu nisa ruwe ne; ayke, en kusu ne utar Kamuy ramye nisa ruwe tapan na.

Garatea 2

Orowa, ine pa ikasma wan pa okake ta kuani Titus ne yakka ani wa Barnabas tura suy Yerusarem kotan orun ku=hemesu nisa ruwe ne.

Awa, ku=oran hi anakne a en=nukare kusu ku=oman nisa ruwe ne; ayke, Oya utar tumke ta ku=ewpaskuma pirka sonko ne utar or ta ku=nure, korka, pase ne a=esanniyo utar or ta arorkisneno ku=nure, ikineypeka tanpe anak kuani raka sak no somo hoyupu kor an hene ki, raka sak no somo hoyupu okere hene ki kusu ne na.

Korka, en turano an Titus anak Herenes un kur ne a yakka okarituye puri a=kir kuni somo aki ruwe ne:

ne anpe anak nuyna no a=ahupte sunke irwak utar kusu an anpe ne; ne utar un ussiw ne utar ne a=kar kuni ne, Kiristo Yesu or ta ci=kor renkayne an montum nukar kuni kusu arorkisneno ahup nisa ruwe ne:

Pirka sonko oma sonep eci or ta an kuni ne, ne utar or ta sine pakihi pakno ka somo ci utar koytaknu nisa ruwe ne.

Korka, pase ne a=esanniyo utar orowa (ne utar anak nekona anpe ne a yakka, en kusu isam koraci ne: Kamuy anak aynu ne nep kor somo uk ruwe ne); ne pase ne a=esanniyo utar anak nep ne yakka en=kore somo ki ruwe ne,

sekor, ku=ye: korka, sinnay kane, Petros or ta okarituye puri a=kir utar kusu pirka sonko a=sikkasmare koraci, somo okarituye puri a=kir utar kusu ne pirka sonko a en=sikkasmare ne sekor ne utar nukar ciki (inanpe kusu ne yakun,

okarituye puri a=kir utar kusu Petros or ta iki Apostoro ne kar Kamuy anakne, Oya utar kusu en or ta iki wa en=kar nisa ruwe ne na);

orowa, en=orun korpare an irenka ne utar nukar ciki, ikuspe ne a=esanniyo wa an Yakob newa Kepas newa Yoannes anakne irwak ne kuni simon tekehe en or ta newa Barnabas or ta korpare nisa ruwe ne, tanpe anakne utar okarituye puri a=kir utar or ta paye, orowa, ci utar anakne Oya utar or ta paye as kuni kusu an anpe ne:

owse ci utar otek-sak utar eskarun kuni ne ne utar kor rusuy ruwe ne; néno ku=ki hi anak kuani sonno yuptek no ku=iki anpe ne ruwe tapan na.

Korka, Kepas anakne Antiok kotan ta ek hi ta, sinuma akokatpakte kuni kur ne wa kusu kuani sinuma kopao nisa ruwe ne.

Inanpe kusu ne yakun, Yakob oro wano utar arki etoko ta, sinuma anakne Oya utar turano ipe nisa ruwe ne: korka, ne utar arki wa okay ciki sinuma okarituye puri a=kir utar isitoma kusu, yaysietaye wa yaysinnayre nisa ruwe ne.

Suy mosma okay Yudea un utar ne yakka sinuma tura kankapkapeka anpe iki nisa ruwe ne; Barnabas kankapkapeka a=kir pakno ne utar iki nisa ruwe ne na.

Korka, ne utar anak pirka sonko oma sonep néno owpekano somo apkas anpe ku=nukar ciki, opittano okay ne utar kotcake ta Kepas or ta ene ku=itak hi:— Aokay anakne Yudea un kur a ne wa, Yudea un utar somo ne no Oya utar koraci e an ciki, hemanta kusu, Oya utar anak Yudea un utar koraci okay kuni ne e ki ya?

Ci utar anakne katpak kor Oya utar somo ci ne wa,

a=sikore wano Yudea un utar ci ne ruwe ne, yakka, aynu anak tuytak iki p kusu a=owpekare somo ki no owse Yesu Kiristo eysokor ari an anpe ani a=owpekare ne sekor ci eraman kusu, ci utar ne yakka tuytak iki p kusu somo ne wa Kiristo eysokor ari an anpe ani a un owpekare kuni ne Kiristo Yesu eysokor nisa ruwe ne na. Inanpe kusu ne yakun, inan kar a=ye yakka tuytak iki p kusu somo a=owpekare kusu ne kusu ne na.

Korka, ci utar Kiristo or ta a=owpekare kuni ci hunara rapoketa, ci utar yaykota katpak kor utar ne a=nukar ciki, Kiristo anakne katpak hetukure kusu yaysieywankere kur ne ruwe he an?

Oar somo ki ruwe ne. Kuani teeta ku=isamka okaype suy ku=kar ciki, kuani ohay ta kur ne sekor a en=yayesanniyo ruwe ne.

Inanpe kusu ne yakun, Kamuy kusu ku=i=su kuni ne, tuytak an kuskeray kusu tuytak epeka ku=ray nisa ruwe ne.

Kuani Kiristo turano utasa cikuni or ta a=kotukka okere; yakka, ku=i=su wa an; kuani somo ne, korka, en=oske ta Kiristo i=su ruwe ne: orowa, tane kam or ta ku=i=su inotu anak eysokor anpe an kusu an anpe ne ruwe ne, ne anpe anak en=omap wa en kusu yaiyanke Kamuy Poho kusu an anpe ne ruwe tapan na.

Kamuy irenka somo ku=isamka; inanpe kusu ne yakun, a=owpekare anpe anakne tuytak kusu an anpe ne ciki, Yesu raka-isam no ray nisa ruwe ne kusu ne na.

Garatea 3

Ramu-i=sanpe Garatea un utar, eci=kor sik sama ta Yesu Kiristo a=ante wa a=nukar no utasa cikuni or ta arayke, awa, eci=siren kur nen ne ruwe he an?

Tanpe patek eci or ta ku=nu rusuy, tuytak iki p kusu ne Ramat eci=a=kore ruwe he an? Eysokor

an sonko kusu a=kore ruwe he an? Ne oro pakno eci ramusakpe ne ruwe? Ramat kusu eci=heasi wa tane kam kusu eci aeramusinnere ya?

Raka-isam no tap koraci poronno okaype eci=a=ramusitne ruwe he an? ne anpe sonno raka-sak pe ne ciki.

Tanpe kusu, eci=orun Ramat kore, sama ta, eci=tum ta kiroro iki p iki Kamuy anakne tuytak iki p kusu ne anpe ki ya? eysokor an sonko kusu Sinuma ne anpe ki ruwe he an?

Abraham anakne Kamuy eysokor, ayke, tanpe anak sinuma kusu owpeka anpe ne sekor a=esanniyo koraci poka ne ruwe ne.

Tanpe kusu, tanpe uonnere yan, eysokor ki utar anakne, ne utar anak Abraham poho utar ne ruwe ne.

Orowa, Kamuy anakne eysokor hi an anpe ani Oya utar owpekare kusu ne sekor Kamuy kampi-sos teeta wano nukar kusu, — Aokay kusu opittano okay mosir uyrup ikiri anakne a=nukannukar kusu ne, — sekor an pirka sonko ani etoko wano Abraham or ta ewpaskuni a ki nisa ruwe ne.

Tanpe kusu, eysokor hi atte utar anakne ne eysokor ki Abraham tura a=nukannukar ruwe ne Inanpe kusu ne yakun,

tuytak iki p kusu iki utar anakne opitta a=iyoytakus anpe corpoke ta okay: tuytak kasike ta ciesinnuye wa an opittano okaype ki kuni ne, somo ne okaype or ta opittano okay utar anak pisno pisno a=iyoytakus an — sekor a=nuye wa an ruwe ne kusu ne na.

Kamuy teksam ta tuytak kusu nen ne yakka somo a=owpekare ari an anpe anakne anukarape ne: inanpe kusu ne yakun, a=owpekare utar anakne eysokor hi kusu i=su kusu ne;

orowa, tuytak anakne eysokor hi kusu an anpe somo ne; korka, ne okaype iki kur anakne

ne anpe or ta i=su kusu ne. Kiristo anakne un kusu a=iyoytakus anpe ne a=kar kusu, tuytak kusu an iyoytakus anpe oro wano un kikiraye nisa ruwe ne: inanpe kusu ne yakun, ene ciesinnuye wa an :— Cikuni kata aeokte opittano okay utar pisno a=iyoytakus an na — sekor an itak a=nuye wa an ruwe

ne kusu ne na: tanpe anakne Kiristo Yesu oske ta Abraham kusu an nukannukarape Oya utar kata okay kuni kusu an anpe ne; tanpe anak eysokor hi an kusu aeytakamkire an Ramat a un kore kuni kusu an anpe ne ruwe tapan na.

Irwak utar, aynu ye hi koraci ku=itak ruwe ne: ne anpe anakne owse aynu ki uytaknup ne a yakka, iki a=eramusinne ciki, ne anpe isamka hene ki, or ta mosma okaype kasioraare hene ki kur isam ruwe ne.

eytakarakirep anakne Abraham newa Abraham kor sanike or ta a=ye nisa ruwe ne. Inne p kusu a=ye koraci, kor sanike utar, ari an itak ani seenne ye, korka, sinep kusu ye néno, E=kor sanike, ari an itak ani ye

ruwe ne, ne anpe anakne Kiristo ne ruwe ne. Orowa, tanpe ku=ye; — Tu sine wan hotne pa ikasma wan e tu hotne paha okake ta ek tuytak anakne aeykanrpak-tep raka sakte kuni hoskino Kamuy oro wano a=aste

eytakarakirep isamka somo ki ruwe ne. Inanpe kusu ne yakun, ruokake anpe anakne tuytak an kusu ne okaype ne ciki, eytakamkire an kusu somo ne; korka, Kamuy anakne eytakamkire anpe ani Abraham or ta ne anpe korpare nisa ruwe ne na.

Yakun, tuytak anakne nekona anpe ne ya? Kusu ne eytakamkire aki sanike ek pakno, owhayta anpe an kusu kasiiyop ne ruwe ne; iyuturu oma kur ani Kamuy hawturun kur oro wano a=ante nisa ruwe ne na.

iyuturu oma kur anakne sinep kusu an anpe somo ne; korka, Kamuy anak sine Kamuy ne ruwe ne.

Yakun, tuytak anakne Kamuy ki eytakamkirep epokpa ruwe he an? oar somo: inanpe kusu ne yakun, siknure easkay tuytak a=korpare wa okay ciki, sonno ka un, owpeka anpe anakne tuytak an kusu an ap ne.

Korka, Yesu Kiristo eysokor kusu an eytakamkirep anakne eysokor ki utar or ta a=korpare kuni ne, Kamuy kampi-sos anak opittano okaype or ta ci=kokatpak kasiomare nisa ruwe ne na.

Korka, eysokor hi ek isam etoko ta, ci utar anakne tuytak kusu a un sikkasima nisa, okake a=nukare kusu ne a=eysokor hi or ta a un koapa si nisa ruwe ne.

Tanpe kusu, tuytak anakne eysokor hi ani a un owpekare kuni ne Kiristo or ta un tura kusu an un epakasnup ne ruwe ne.

Korka, tane anakne eysokor hi ek wa an kusu, ci utar somo un epakasnu kur or ta ko-okay.

Inanpe kusu ne yakun, opittano okay eci utar anakne Kiristo Yesu or ta eysokor hi an kusu Kamuy poho eci ne.

Eci utar tumke ta Kiristo or ta Baptisma a=kore opittano okay utar anakne Kiristo yaytomciwre nisa ruwe ne kusu ne na.

Yudea un kur hene, Herenes un kur hene okay eaykap, aussiwne kur hene, renkayne an kur hene okay eaykap, okkay hene matnep hene okay eaykap ruwe ne: inanpe kusu ne yakun, Kiristo Yesu or ta opittano okay eci utar anakne sinep ne ruwe ne kusu ne na.

Orowa, Kiristo kor pe eci ne yakun, Abraham kor sanike eci ne, ayke, eytakamkirep an koraci eykeskoro utar eci ne ruwe tapan na.

Garatea 4

Korka, tanpe ku=ye, eykeskore kuni kur anakne nokan rapoketa, nep ne yakka kor Nispa ne a yakka ussiw ne kur ecutko no an somo ne:

korka, kor mici esanniyo paha epa pakno kor pe sikkasmare kur newa epunkinere kur oro wano aesapanere wa an ruwe ne.

Ci utar ne yakka pon rapoketa mosir kusu an isayka epakasi or ta akoussiwne wa okay nisa ruwe ne: korka, epa kuni paha epa ciki,

Kamuy anakne kor Poho sanke; Sinuma siwentep oro wano hekatu, tuytak or ta hekatu;

tanpe anakne tuytak or ta okay utar kikiraye kuni kusu an anpe ne, ci utar anak poho ne a=kar kuni kusu an anpe ne ruwe ne.

Orowa, eci utar poho eci ne wa kusu, Kamuy anakne kor Poho kor Ramat ci=kor kewtura ta ahunke wa, Appa, Micihi, yere nisa ruwe ne.

Tanpe kusu, eani anakne naa tane ussiw ne kur somo ne, poho e ne ruwe ne: orowa, poho e ne ciki, Kamuy kusu eykeskore kur e ne ruwe ne.

Korka, ne hi ta anakne eci utar Kamuy e=amkir somo ki wa, somo Kamuy ne okaype or ta aussiwnere nisa ruwe ne:

korka, tane Kamuy eci=e=amkir, tane Kamuy oro wano eci aeamkiri an hine, hemanta kusu, or ta kanna-suy aussiwnere rusuy katcak aepanke an isayka anpe or ta kosikiru ya?

Eci utar anakne toho enomi, cup enomi, un pa enomi, paha enomi ruwe ne.

Ikineypeka kuani raka-sak no eci utar kusu ku=iki sekor anpe ku=sitoma ruwe ne.

Irwak utar, eci utar en=koraci okay kuni eci onisnisi as, inanpe kusu ne yakun, kuani anakne eci utar koraci ku=an ruwe ne:

korka, ku=kar or ta katcak usike an kusu, atpake ta eci or ta pirka sonko ku=ewpaskuma nisa ruwe ne sekor eci=eraman:

orowa, ku=kam kusu eci=koramnukar anpe anak somo eci=etunne, somo eci=emaka nisa ruwe ne; korka, Kamuy hawturunpe koraci, Kiristo Yesu koraci eci utar en=uk nisa ruwe ne.

Yakun, eci kusu an sinnunuke anpe ney ta an ruwe he an? Inanpe kusu ne yakun, tap ku pawetesu ku=ki hi, eci=easkay ciki, eci utar anakne yaykota kor sikihi oasinke wa en=kore kusu ne na.

Sonno anpe kuani eci=nure as kusu, eci epokpa kur ku ne ruwe he an?

Ne utar anakne siarikiki no eci=hunara ruwe ne korka pirka p kusu somo ki; eci utar ne kur hunara kuni kusu, ne utar anakne eci=soy ta koapa si rusuy ruwe ne na.

Owse eci tura ku=an hi ta patek somo ne, korka, ramma-kane pirka p kusu siarikiki no hunara anpe anakne pirka ruwe ne.

Ku=kor nokan utar, Kiristo anakne eci=oske ta a=kar pakno, suy, eci utar kusu unuwap ku=ki;

ruwe un, tane eci turano ku=an wa ku hawe itasare rusuy; eci utar kusu ku=kewtum utumasire ruwe ne kusu ne na.

Tuytak corpoke ta okay rusuy utar tanpe en=nure

yan, ne tuytak eci=nu somo ki ruwe he an? Inanpe kusu ne yakun, Abraham anakne tu po kor, sinen anak awitek-mat oro wano a=sikore, sinen awitek somo ne an mat oro wano a=sikore nisa ruwe ne, sekor anpe ciesinnuye wa an ruwe ne kusu ne na.

Korka, awitek-mat oro wano a=sikore p anakne kam irenka kusu an anpe ne; ne somo awitek an mat oro wano a=sikore p anak eytakamkire an irenka kusu an ap ne ruwe ne.

Tapan okaype or ta aki mawkuste iki p an: inanpe kusu ne yakun, ne siwentep anakne tu aewitaknup ne; sinen anakne Sinay nupuri wano an wa aussiwne kuni poho hekatu, ne anpe anakne Hagar ne ruwe ne.

Orowa, tan Hagar anakne Arabia mosir ta an Sinay nupuri ne wa tane an Yerusarem epeka ruwe ne; sinuma anakne poho tura aussiwne an ruwe ne kusu ne na.

Korka, rik ta an Yerusarem anakne aussiwne anpe somo ne, sinuma anak ci=kor unu ne ruwe ne.

Ene ciesinnuye wa an ruwe ne kusu ne na:— Po sikore somo ki po-sak kur nupetne yan; Nuwap somo ki kur hawe aste yan; Inanpe kusu ne yakun, yaykoan kur kor poho anakne hoku kor kur kor poho kasuno naa inne ruwe ne kusu ne na.

Hetak, irwak utar, Isaak koraci ci utar ne yakka eytakamkire an irenka kusu an poho ci ne ruwe ne.

Korka, ne hi ta kam irenka kusu hetuku poho anakne Ramat irenka kusu petukup keske koraci, tane ne yakka ene ani ne ruwe ne.

Yakka, Kamuy kampi-sos hemanta ye ya? Ne uytek-mat poho tura emaka yan: inanpe kusu ne yakun, uytek-mat kor poho anakne somo awitek an mat kor poho tura okaype eykeskore somo ki kusu ne na.

Tanpe kusu, irwak utar, ci utar anakne ne uytek-mat kor poho somo ci ne, korka ne somo awitek an mat kor poho ci ne ruwe ne na.

Garatea 5

Sonno renkayne an montum ari an an anpe ani Kiristo anakne un honnere nisa ruwe ne: tanpe kusu, roski wa iteki aussiwne an rekuci orunpe kusu aeyaussiwnere yan.

Inkar yan, kuani, Pawros anakne eci or ta ku=ye, eci utar okarituye puri a=kir ciki, Kiristo anakne somo eci=pirkare kusu ne.

Ruwe ne wa, nen ne yakka okarituye puri a=kir pisno pisno an kur anakne opittano okay tuytak ki kunip ne sekor ku=ye ruwe ne.

Tuytak kusu a=owpekare kuni esanniyo eci utar anakne Kiristo oro wano a=emakap ne, Kamuy irenka e=haytap ne ruwe ne na Inanpe kusu ne yakun,

ci utar anakne cipacipa ki hine eysokor hi ani Ramat kusu owpeka anpe untere ruwe ne kusu ne na.

Kiristo Yesu oske ta okarituye puri a=kir hi hene, somo okarituye puri a=kir hi hene, e=pirkare somo ki: korka, omap iki wa eysokor hi patek e=pirkare ruwe ne.

Eci utar anakne pirkano hoyuppa nisa, awa, sonno anpe somo eci=ki kuni sinnetus kur nen ne ruwe?

Tan onisnisi anpe anakne eci=hotuyekar anpe oro wano an anpe somo ne.

Ponno pantane anakne ne epunepuspe opitta sipuskere ruwe ne.

Eci utar anakne sinnayno esanniyo somo ki kusu ne sekor Utarpa kusu ku=yaynu ruwe ne; korka, nen ne yakka eci ciwkopoyere kur anakne ne akoypisi anpe sey kusu ne na.

Korka, irwak utar, kuani anakne okarituye oruspe ewpaskuma yakun, nep kusu tane ne yakka, a en=keske wa an a? Yakanak ne utasa cikuni kusu an ureepetciwrep anak a=ysamka nisa ruwe ne na.

Eci ciwkopoyere utar anakne eci=oro wano paye kuni ku=kor rusuy ruwe ne.

Irwak utar, eci utar anakne renkayne an montum a=kore kuni ne a=hotuyekar nisa ruwe ne; awa, kam irenka kusu iteki ne a eci=a=kore renkayne an montum eywanke yan, korka, omap ki wa kusu uwewtaspa uweyayussiwnere yan.

Inanpe kusu ne yakun, tuytak epitta, sine itak ani a=ueomare ruwe ne, ne anpe anak ene ani ne; Eani yaykota yayomap koraci a=o ta un kur omap yan, sekorope ne.

Korka, eci utar anakne, uwewtaspa uwekupa hemhem ki, uweype hemhem ki ciki, ikineypeka, eci utar somo utaspa uweaysamka kuni ne yaytupare yan.

Korka, ene ku=ye hi:— Ramat or ta apkas yan; yakun, kam kusu ipeporore anpe somo eci=ueomare kusu ne.

Inanpe kusu ne yakun, kam anakne ramat kusu ipeporore ki, orowa, ramat anakne kam kusu ki ruwe ne kusu ne na; ne okaype utaspa uwepokpa ruwe ne kusu, eci=ki rusuy pe eci=kar eaykap ruwe ne.

Korka, eci utar anakne Ramat ari an yakun, tuytak corpoke ta eci=okay somo ki ruwe ne.

Kam kusu iki iki p anakne a=nukar wa an ruwe ne; ayke, tapne an ruwe ne:— Hoiyop hene, icakkere anpe hene, ramupekerep hene, potoki ko onkami anpe hene,

a=esaman anpe hene, epokpap hene, upaore hene, ikoytupa p hene, kinrakarape hene, sakayo kar pe hene, uwekoppa an anpe hene, Kamuy oruspe ohoke yaynu anpe hene, eyaytunnap ki anpe hene, ihoski anpe hene,

iku-sakayo hene, néno okaype anak kam kusu iki iki p ne ruwe ne: tap okaype kusu etoko ta eci=nure as koraci, irammakaka eci=nure na, ne okaype iki utar anakne Kamuy mosir eykeskore somo ki kusu ne na.

Korka, Ramat hetukure ipehe anakne tanpe ne ruwe ne; — Onrap hi hene, a=kopuntek anpe hene, i=tom hene, ramusiporore anpe hene, ramuhawke hi hene, pirka hi hene, eysokor hi atte anpe hene,

ramusiroma anpe hene, yaysikkasma anpe hene ne ruwe ne: ne okaype epokpa tuytak isam ruwe ne.

Orowa, Kiristo Yesu kore utar anakne kam hene, kar kusu an ayayramsitnere anpe newa ipeporore anpe tura utasa cikuni or ta kotukka nisa ruwe ne na.

Ci utar Ramat kusu i=su ciki, Ramat kusu apkas ne yakka ki yanro.

Ci utar iteki yayomonnure ki wa utaspa uweyruskare uweeyayramikasure ki yanro.

Garatea 6

Irwak utar, nen ka katpak ani a=oskoni kur an ciki, eci=tumke ta an Ramat oma kur ramusiroma hine sinuma owpekare yan; yaykota iteki a=koramnukar kuni ne yay yaytupare no ki yan.

uwewtaspa kor asikerep uweseyre hine, Kiristo kore tuytak ueomare yan.

Orowa, nen ne yakka nep a=ramu ka somo ki hi ta yaykota yayokkaynere kur an ciki, sinunra anakne yaykokantama ruwe ne.

Korka, aynu pisno yaykota ki iki p uwantere yan, yakun, sinuma owse yaykota kusu yayomonnure ki, mosma kur kusu somo omonnure ki kusu ne na.

Inanpe kusu ne yakun, aynu pisno yaykota sey kuni aseyrep sey kusu ne kusu ne na.

Itak kusu a=epakasnu kur anakne, epakasnu ki

kur or ta nep ne yakka pirka okaype iki yan. Iteki yaykosunke yan; Kamuy a=kokantama a=eaykap: aynu anakne nep ne yakka etoyta koraci ne anpe ka nanke kusu ne kusu ne na.

Yaykota kor kam kusu etoyta kur anakne kar kusu muninpe nanke kusu ne; korka, Ramat kusu etoyta kur anak, Ramat kusu otu sasuysir pakno an inotu nanke kusu ne na.

Orowa, pirka p iki kusu iteki yaysinkere; inanpe kusu ne yakun, ramuray somo ki ciki, paha epa hi ta nanke kusu ne kusu ne na.

Tanpe kusu, ki kuni kusu an i an rapoketa opittano okay utar kusu pirka p ki yanro; eysokor hi atte iri utar kusu makankane néno ki yanro.

Nekona poro ikiri ani yaykota ku=tekehe ani eci utar kusu ku=nuye anpe inkar yan.

Kam kusu iramasure anpe nukare kuni kor rusuy opittano okay utar anakne okarituye puri eci=kire ruwe ne; owse ne utar Kiristo utasa cikuni kusu iteki a=ekeske kuni kusunéno ki ruwe ne na.

okarituye puri a=kir utar poka yaykota tuytak sikkasima somo ki ruwe ne; korka, eci or ta kor kam kusu yayomonnure kuni ne eci or ta okarituye puri kire rusuy ruwe ne.

Korka, ci=kor Utarpa ne Yesu Kiristo kor utasa cikuni kusu mosma oar somo ku=yayomonnure ku=ki na; ne anpe ani en kusu mosir utasa cikuni or ta a=kotukka, sama ta, mosir kusu kuani utasa cikuni or ta a=kotukka nisa ruwe ne.

Inanpe kusu ne yakun, okarituye puri a=kir yakka kusu aepirikarep isam, somo a=kir yakka aepirikare somo ki ruwe ne, korka, a=siripe ne a=kar anpe anak e=pirkare anpe ne.

Tapan ikiri kari wa ikiri an no apkas opittano okay utar kata ne yakka, Kamuy kor Israeru kata ne yakka, i=tom newa ranpoken an kuni ku=koramkor.

Tewano poka, nen ne yakka iteki en ramusarakka yan, inanpe kusu ne yakun, Yesu kor kocihi ku=netopake or ta ku=sey ruwe ne kusu ne na.

Irwak utar, ci=kor Utarpa ne Yesu Kiristo kor irenka eci=kor ramat turano an kuni ku=koramkor na. Amen.

Epesos 1

Kamuy renkayne an kusu Kiristo Yesu kor Apostoro ne Pawros anakne Epesos kotan ta okay aaskannere utar newa Kiristo Yesu kusu ikipniwkes utar or ta kampi omante:

Ci=kor Mici ne Kamuy newa Utarpa ne Yesu Kiristo oro wano irenka newa i=tom eci kusu an an.

Kiristo oma kanto oske ta opittano okay ramat kusu an kasnukarape ani un nunuke ci=kor Utarpa ne Yesu Kiristo kor Mici ne Kamuy sinnunuke ne:

ci utar anakne Sinunra teksam ta omap ki hine, askanne newa pirisak no okay kuni ne, mosir naa somo a=kar etoko wano Kiristo kusu ne Kamuy anakne un numke nisa ruwe ne:

Sinunra etoko wano Yesu Kiristo an kuskeray kusu Kamuy yaykota kor poho ne kuni uir kar kusu an anpe esanniyo,

awa, Sinunra kor Omap an kur kusu un or ta nuye an no korpare a=rakur newa irenka kusu ramuaye kuni ne kor kewtum pirka p renkayne anpe an koraci néno ki nisa ruwe ne na:

Sinunra kor kemihi kusu ci utar anakne kikiaraye wa katpak

tusare anpe kor, tanpe anakne Kamuy kor irenka oteknu anpe an koraci opittano okay wayasnu anpe newa eramu anpe kusu un korpare nisa ruwe ne;

Sinunra kor kewtum ta an anuynap renkayne a un eramante;

tapanpe anakne epa kuni paha epa hi ta Sinuma kusu a=esanniyo kanto or ta an okaype ne yakka, toy kata an okaype ne yakka, opittano an okaype Kiristo or ta awkotamkere kuni kusu an anpe ne;

nep ne yakka yaykota renkayne ukoramkor wa iki, ayke, kewtum an koraci etoko wano un esanniyo wa kor eykeskorope ne kuni un kar nisa ruwe ne;

tanpe anak etoko wa Kiristo kusu cipacipa ki ci utar anakne, Sinuma kor a=rakur kusu a=yramye anpe ne kuni ne aki na;

eci utar ne yakka sonno an itak, eci=kasiopiwki kusu an pirka sonko eci=nu okake ta, orowa, Sinuma kusu eysokor ki okere ciki, Askanne Ramat kusu an eytakamkirep ani eci=haw a=omare ruwe ne;

tanpe anakne Kamuy nupeki ramuayere kuni kusu an Kamuy yaykota iki kikiraye anpe epeka Kamuy eykeskorope emkoso asankep ne ruwe tapan na.

Tanpe kusu, kuani ne yakka, eci utar Utarpa ne Yesu or ta eysokor ki anpe hene, opittano okay Askanne utar kusu eci=ki iki p ku=nu kusu,

inonno-itak ku=ki hi ta eci=eskarun wa ramma eci utar kusu yayirayke ku=ki ruwe ne;

ayke, ci=kor Utarpa ne Yesu Kiristo kor Kamuy, nupeki kor Mici, eci utar Sinuma eramante kuni ne eci wayasnure newa eramante kusu an ramat eci=korpare;

suy, eci kewtura ta okay sikihi makke hine, kusu eci utar a=hotuyekar an cipacipa anpe hemhem, Askanne utar eykeskoro kusu ne nupeki kusu an oteknu anpe hemhem,

orowa, eysokor wa okay ci utar kusu Sinuma Kiristo or ta okirasnu an kiroro yupu wa iki Sinuma sino poro kiroro eci=eramante

kuni kusu an anpe ne, Sinunra Kiristo ray oro wano hetopo-siknure wa opittano okay esapane anpe hene,

montum kor pe hene, kiroro hene, enispare anpe hene, sama ta, tan mosir or ta okay patek somo ne, korka, i=yos no ek mosir ta ne yakka opittano okay a=porse rehe kasuno pasere kuni kusu, kanto oske ta simontek sama ta Sinunra roktere nisa ruwe ne:

orowa suy, Sinuma opittano okaype Kiristo kor

cikiri corpoke ta ante wa itaknure, sama ta, kor netopake ne, ani nep ne yakka sikte Kamuy kor sikte hi ne, karisia kusu opittano okaype esapanere nisa ruwe ne na.

Epesos 2

Kamuy anakne kor owhaytap newa ci=kokatpak kusu ray okere eci utar kanna siknure nisa ruwe ne;

teeta eci utar tane an aynu ikiri kar koraci ne owhaytap newa ci=kokatpak kari apkas; suy, tane okay itakkasi ki poho oske ta iki ramat ne taskor-maw un kiroro e=sapanep néno teeta eci=apkas nisa;

etoko ta eci utar ne yakka ne utar tumke ta okay wa kar kusu an ipeporore anpe kor, kar newa yaynu hi kusu an okaype ki rusuy wa mosma okay utar koraci siko oro wano iruska kusu an poho eci ne nisa ruwe ne:— korka,

Kamuy anakne nuye an no ranpoken kor wa, ci utar kor katpak kusu ray okere yakka,

poro omap hi ani un omap poka hi hine, Kiristo tura un siknure nisa ruwe ne (irenka an kuskeray kusu eci utar kasiaopiwki nisa ruwe ne),

orowa, Sinunra tura un hetoposiknure wa, Kiristo Yesu kusu Sinunra turano kanto un uske ta un rokte nisa ruwe ne na:

tanpe anak i=yos no ek paha ikiri ta Kiristo Yesu oske ta okay un epeka no an irenka newa iyeramuhawke anpe sino nuye an no an anpe un nukare kusu ne okaype ne:

inanpe kusu ne yakun, irenka ani eysokor hi an kuskeray eci kasiaopiwki nisa ruwe ne; eci utar yaykota kusu an anpe somo ne: korka,

Kamuy kore anpe ne ruwe ne: inan kur ne yakka somo yayomonnure ki kuni ne, ki iki p kusu eci

kasiaopiwki somo ki ruwe ne. Ci utar anakne Sinunra kar pe ne, pirka p iki kusu Kiristo Yesu or ta a=kar nisa ruwe ne; ne pirka iki p or ta apkas kuni anpe Kamuy anakne teeta etoko-oyki nisa ruwe ne na.

Tanpe kusu, tanpe uonnere yan, etoko ta kam kusu Oya utar eci ne wa, teke ani kam or ta a=kar Okarituye puri a=kir utar oro wano, Somo-okarituye puri a=kir utar ani eci=a=porse nisa ruwe ne;

awa, ne rapoketa, eci utar Kiristo sak no okay, Israeru un utar kor ikiri kusu uwoyakta a=ante wa okay, eytakamkire kusu an uytaknup somo kor, cipacipa kunip isam no Kamuy sak no mosir kata okay utar eci ne nisa ruwe ne.

Korka, tane poka teeta ukattuymano okay eci utar anakne Kiristo Yesu oske ta, Kiristo kor kem kusu, ehanke no arkire an ruwe ne.

Sinuma anakne ci=kor i=tom ne wa kusu, ne tup ani sinep ne kar,

Sinuma ne tumke ta as wa usaraye kusu an tumama hokuste wa ikaspaotte oske ta okay ipawetenke kusu an tuytak, kor kam ani ne ue-epokpa anpe isamka ruwe ne; tanpe anakne Sinuma ne tup ani yaykota yayosiketa sine a=siri aynu kar wa i=tom hetukure kuni kusu an anpe ne;

orowa suy, ne anpe ani ne ue-epokpa anpe arayke wa, utasa cikuni kusu, ne tup sine netopake kor hine Kamuy tura irenka a=ratcire kuni kusu an anpe ne ruwe ne;

orowa, Sinuma ek wa ukattuymano okay eci utar or ta i=tom kusu an pirka sonko ewpaskuma ki, suy, ehanke no okay utar or ta ne yakka i=tom irenka ewpaskuma ki nisa ruwe ne na:

inanpe kusu ne yakun, Sinuma kusu tup ne okay ci utar anakne sine Ramat or ta Mici orun ehanke no arkire nisa ruwe ne kusu ne na.

Tanpe kusu, eci utar anakne tane Oya utar hene, payekay utar hene somo eci ne, korka, Askanne utar tura, Kamuy uni un utar tura sine mosir uyrup utar eci ne ruwe ne;

Apostoro newa ueinkar utar kasike ta asama a=ante wa a=karpe an utar eci ne, Kiristo Yesu yaykota ne sapane sikkew nep ne ruwe ne;

Sinuma or ta pisno okay a=aste kunip anakne auwewnu wa Utarpa kusu Askanne kenru ne

sukup ruwe ne; Sinuma or ta eci utar ne yakka Ramat ani Kamuy kusu an osiroma hi eci=kar an na.

Epesos 3

Tanpe kusu, Oya utar eci utar renkap kusu Kiristo Yesu kor a=pakasnu kur Pawros ku ne anak,

eci utar kusu Kamuy en=sikkasmare kuni en=korpare irenka eci=nu nankora;

e=siri moyo an itak ani ku=nuye koraci, ekanpakpe ani mukke wa an okaype a

en=eramante ruwe ne; ne anpe eci oro-oytak ciki, kuani Kiristo kor mukkep ku=eraman anpe eci=onnere kusu ne na;

tane Ramat ani kor Apostoro utar newa ueinkar utar or ta aekanpakte néno, ne anpe anak mosma okay ikiri ta aynu poho utar or ta somo a=eramante nisa ruwe ne;

Oya utar anakne pirka sonko kusu uko eykeskoro utar ne, ukotura sine netopake un awehe ne, Kiristo Yesu kor eytakamkire anpe uko-uyna utar ne ruwe ne;

kor kiroro iki p an kusu a en=korpare Kamuy irenka ne korarape an koraci, kuani anakne ne Pirka sonko or ta yaysieywankerere kur ku ne ruwe ne na.

Opittano okay Askanne utar tumke ta an iyotta ponpe kasuno pokasnu kur ne en or ta hunara eaykap pakno an Kiristo kor aeoteknup oya utar or ta ewpaskuma ki kuni irenka a en=kore;

sama ta, opittano okay ikiri wano nep ne yakka kar Kamuy oske ta mukke wa an aspikkasimarep opittano okay utar or ta nure kuni irenka a en=korpare nisa ruwe ne;

tanpe anakne Kamuy ci=kor Utarpa ne Kiristo Yesu kusu sasuysir wano an kewtum an koraci,

tane kanto un kiroro newa montum kor utar or ta karisia ani Kamuy inne no okay wayasnu anpe a=nure kuni kusu ne na;

ci utar anakne Sinuma eysokor kusu rametok kor wa ehonnay somo ki no Kamuy or ta karankeno arki ruwe ne na.

Tanpe kusu, eci utar kusu ku=ki aeramcuptekpe kusu iteki eci ramuray kuni ku=koramkor; ne anpe anakne eci kusu an nupeki ne ruwe ne kusu ne na.

Tanpe kusu, orowano kanto or ta ne yakka

mosir kata ne yakka pisno pisno okay uyrup a=rékore Mici or ta ku=kokkaea ruwe ne;

Sinuma anakne kor nupeki an i=kor esanniyo wa eci=onnayke ta an aynu Sinuma kor ramat kusu kiroro

ani atumasnure hemhem ki, orowa, eysokor hi an kusu Kiristo anakne eci=kor kewtum ta okay, sama ta, eci utar anakne omap anpe orun sinrit oma hine

asama a=ante wa, opittano okay Askanne utar tura a=esanniyo eaykap an Kiristo kor omap hi eraman hine,

ne tomotuye anpe hene, epes anpe hene, ri hi hene, ooho hi hene, eci atumasnure wa onnere ki, orowa, Kamuy kor aesikpe ani eci aesiktere kuni ne ku=koramkor na.

Un oske ta iki kiroro an koraci, ci utar koramkor hene ki, esanniyo hene ki kasuno naa nuye an no kar easkay pe or ta,

Sinuma or ta sasuysir pakno karisia oske ta hene, Kiristo Yesu oske ta hene nupeki an ro. Amen.

Epesos 4

Tanpe kusu, Utarpa kusu a=pakasnu kur kuani anakne, eci=okay utar yayeoripakka hene ki, ramusiroma hene ki, ramusiporore hene ki, ue-utaspa omap hene ki hine ue-eyay-siporore hene ki,

orowa, kusu eci=a=tak wa okay a=tak anpe kopakeot no apkas hene ki,

sama ta, i=tom ari an kut ani a=kutkor hine, siarikiki no Ramat kusu an sinep ne anpe sikkasima hene eci=ki kuni eci onisnisi as na.

Eci utar poka a=tak wa okay wa ne a=tak anpe kusu sine cipacipap an koraci, sine netopake, sine Ramat an;

Sine Utarpa, sine eysokor hi, sine paptisma, utar opitta enispare kusu sine Mici ne Kamuy an,

Sinuma anakne opittano okay utar kasike ta an, opittano okay utar kusu an, opittano okay utar or ta an ruwe ne.

Korka, Kiristo sanke aikrap apa kari wa an wa, pisno pisno okay un or ta irenka a un kore nisa.

Tanpe kusu, sinunra ene itak hi; — Sinuma ri usike orun rikiw hi ta, teke-a=paste anpe teke-paste nisa ruwe ne. Orowa, utar or ta aikrap korpare nisa ruwe ne na.

(Tapan Sinunra rikin, sekor an itak — Sinuma mosir pokna an hi or ta ne yakka ran mosma hemanta ne ya?

Ran kur anakne nep ne yakka sikte kuni kusu, opittano okay kanto ar kasike orun ne yakka rikin kur uoyap somo ne ruwe ne).

Orowa, Sinunra korpare aikrap anakne Apostoro ne kuni serke an; ueinkar kur ne kuni serke an; pirka sonko a=kore kur ne kuni serke an; epunkine kur newa epakasnu kur ne kuni serke an ruwe ne;

tanpe an ci utar opitta sinep ne an eysokor hi ki hine Kamuy Poho eraman wa rupne kur ne, Kiristo kusu an a=esikte anpe upak an keweri pakno sukup as kuni ne,

sieywankere hi kusu Kiristo kor netopake a=aste kusu, Askanne utar eramusinnere kuni kusu an anpe ne;

tewano ci utar anakne nokan utar somo ci ne wa, irara wa utar cinorep kusu somo a=siren wa opittano okay epakasi kusu kosunke an kokantama anpe ari a=ye rera ani iteki ekesne-ekesne a=sisuye kuni kusu an anpe ne;

korka, omap wa sonep ki hine nep ne yakka kusu sapaha ne Kiristo or ta sukup kuni kusu an anpe ne ruwe ne na;

Sinuma kusu pisno okay ikra korpare anpe an kusu, netopake epitta irammakaka awrukire wa uweyupu hine pisno an awehe ki iki p an koraci, omap ki wa netopake sukupte wa yayaste ruwe ne.

Tanpe kusu, tapne ku=ye wa Utarpa kusu pawetesu ku=ki:— Oya utar ka kewtum raka-sak pe or ta, kor osike un ramusakpe kusu, kor sarape niste wa kusu,

Kamuy inotu oro wano uwoyakta an wa eraman kuni montum a=kunnere wa an kusu apkas koraci, iteki néno eci=apkas yan;

ne utar yaynikorosmap eranpewtek wa yaykosipuynere hine opittano okay icakkere anpe irawketupa kuni ne ramupekere or ta yaykorpare nisa ruwe ne.

Korka, eci utar anakne néno koraci somo Kiristo eyayhannokkara ruwe ne;

eci utar Yesu osike un sonno anpe an koraci Sinuma or ta ko-nu wa Sinuma or ta aepakasnure an nisa ruwe ne:

ne anpe tapne ne, kokantama oyna iki rusuy pe kusu awente wa an husko aynu etoko an puri tura oyak ta ante hine,

eci=kewtum oma ramat asinno a=kar wa Kamuy kusu,

owpekap kusu hemhem, sonno un pe newa tur-sak pe or ta hemhem a=kar a=siri aynu yaymire kuni anpe ne ruwe ne na.

Tanpe kusu, eci utar anakne sunkep ante wa pisno pisno aun kur or ta sonno anpe ye yan: ci utar anakne ue-utaspa an awehe ne ruwe ne kusu ne na Iruska wa iteki katpak ki:

cup ahun pakno iteki iruska yan:

sama ta, nitne Kamuy kusu usike iteki kar yan.

Ikka nisa kur anakne tewano iteki ikka yanro: korka, eysiramne kur or ta korpare kuni okaype an kuni ne, monrayke wa kor teke ani pirka p ki yan.

Eci=paro wano iteki wen itak sanke yan, korka, nu utar or ta irenka an kuni kusu easkay pakno wayasnure pirka p sanke yan.

kikiraye kuni toho pakno ani eci utar han a=omare Kamuy kor Askanne Ramat iteki oknatara yan.

Opittano okay iporo-siw pe hene, kinrakarape hene, iruska anpe hene, iranpotarare anpe hene, koatca anpe hene, opittano okay wenpe tura oyak ta ante yan:

orowa, utaspa uweramuhawke ki hine uweramuhapuru yan, Kamuy anakne Kiristo kusu ka eci=kor ci=kokatpak tusare koraci, eci utar ne yakka uwewtaspa tusare yan.

Epesos 5

Tanpe kusu, a=omap an poho utar néno Kamuy eykosanpa utar ne yan; orowa, omap ki wa apkas,

Kiristo ne yakka eci=omap wa un renkap kusu niwa hura an aikrap newa a=yanke kunip kusu Kamuy or ta yaykota yaiyanke koraci ki yan.

Korka, hoiyo newa opittano okay icakkere anpe hene, yaykosipuynere anpe ne yakka, askanne kuni utar an koraci, eci=tumke ta porse poka iteki ki yan;

sama ta, tur-uspe hene, katcak itak hene, e=oya-itak anpe hene, iteki porse yan, tap okaype owpak no an anpe somo ne ruwe ne: korka, makankane ko-yayirayke ki yan.

Eci utar pirkano tanpe uonnere na, hoiyo ki kur hene, icakkere kur hene, yaykosipuynere ki kur hene, potoki ko-onkami kur hene, Kiristo newa Kamuy mosir oar eykeskoro somo ki ruwe ne kusu ne na.

Oha itak ani nen ka oro wano iteki aeyaykokantama kuni okay yan: inanpe kusu ne yakun, tap okaype an kusu itakkasi utar kasike ta Kamuy iruska hi kasiaomare ruwe ne kusu ne na.

Tanpe kusu, iteki ne utar tura ukowina yan;

inanpe kusu ne yakun, teeta eci utar kurokokpe eci ne a korka, tane anak Utarpa or ta pekerepe eci ne ruwe ne kusu ne na:

peker poho koraci apkas yan (peker hetuku p anakne pirka p or ta hene, owpekap or ta hene, sonep or ta hene an anpe ne ruwe ne kusu ne),

Utarpa nupetnere anpe uwante wa okay yan:

suy, ipe-sak no an kurokok puri somo ukokor wa ne anpe koypisi wa esanniyo yan,

inanpe kusu ne yakun, nuyna no ne utar ki iki p a=porse yakka yaynikorosmarep ne ruwe ne kusu ne na Korka,

opittano okaype akoypisi wa a=esanniyo ciki peker kusu a=nukare anpe ne: inanpe kusu ne yakun, nep ne yakka pekereka anpe

anakne peker ne ruwe ne kusu ne na. Tanpe kusu, Sinuma ene itak hi — Mokor wa an kur mos wa ray hi oro wano hetopo-siknu yan, orowa, Kiristo anakne e orun peker atte kusu ne na.

Tanpe kusu, nekona eci=apkas ya yaytupare yan; wayasap kur koraci somo ne no wayasnu kur néno ki yan;

toho wen wa kusu pakihi kikiraye yan.

Tanpe kusu iteki ramu-sak no okay yan, korka, Utarpa irenka nekona anpe ne ya esanniyo yan.

Sama ta, or ta esanasapte an tonoto kusu iteki ihoski yan, korka, Ramat ani a=esik no okay yan; orowa,

iyohayocis ani hene, sinotca ani hene, ramat oma yayrap ani hene, uwewtaspa itak, orowa, kor kewtum ta Utarpa kusu sinotcaki wa haw aste yan;

ramma nep ne yakka kusu ci=kor Utarpa ne Yesu Kiristo kor rehe an kuskeray a=kor Mici ne Kamuy or ta koyayirayke ki;

sama ta, Kiristo kusu an isitoma hi kor wa uwewtaspa yay-uytaknure yan.

Maci ne utar, Utarpa or ta itak nu koraci, eci=kor hoku or ta ne yakka ki yan.

Inanpe kusu ne yakun, hoku ne kur anakne kor maci sap pa ne, Kiristo poka karisia kor sap pa ne wa, yaykota ne netopake kasiopiwki anpe koraci ne na.

Korka, karisia anakne Kiristo or ta koytaknu koraci, tanpe néno maci ne utar ne yakka nep ne yakka kusu

kor hoku or ta koytaknu yan. Hoku ne utar, Kiristo anakne karisia omap wa ne anpe kusu yaiyanke néno, eci utar poka semkoraci kor maci omap yan;

Sinuma néno ki anpe anakne, itak ani wakka or ta huraye wa ne karisia tur-sakte, ayke, askannere hene ki wa,

eci ne wa ukokomonse néno an okaype sak no, korka, askanne, tur-sak no Sinuma ne karisia ani nupeki an karisia yaykota or ta kore kuni kan nisa ruwe ne.

Tap koraci poka hoku ne utar anakne yaykota kor netopake omap koraci kor maci ne yakka omap kuni kusu ne a anpe ne. Yaykota kor maci omap kur anakne yaykota yayomap ruwe ne:

yaykota kor kam etunne kur sinen ka isam; korka, Kiristo anakne kor karisia poka omap koraci, utar anakne kor kar ne yakka respa wa nitata ruwe ne;

ci utar Sinuma kor netopake oma awehe ci ne ruwe ne kusu ne na.

Tanpe kusu, aynu anakne kor ona kor unu ante wa kor maci tura ko-an, orowa, ne tun anakne sine kar ne kusu ne.

Tan mukkep anakne poro: korka, Kiristo newa karisia epeka no ku=ye na.

Yakka, eci utar pisno yaykota yayomap koraci yaykota kor maci omap yan; orowa, maci ne kur anakne kor hoku ko-oripak yan.

Epesos 6

Nokan utar, Utarpa kusu eci=kor esikop or ta koytaknu yan:

tanpe eci=ki kunip ne ruwe ne kusu ne na.

Aokay irammakaka ohonno mosir koysu kuni ne e=kor ona e=kor unu ko-oripak yan (tanpe anak uytaknu kor atpake an ikaspaotte ne ruwe ne na).

Orowa, Mici ne eci utar, iteki eci=kor poho iruskare yan: korka, Utarpa kusu an pakasnu anpe hene, onisinisi anpe hene ani respa yan.

aussiwne an eci utar, Kiristo or ta koraci, sine kewtura kor wa tususke newa isitoma kane ki hine kar kusu an eci=kor nispa kusu koytaknu yan;

utar nupetnere a=nukar kuni kusu somo ne no, korka, sarape ossi wano Kamuy irenka ki hine Kiristo kor ussiw ne utar koraci ki yan;

irenka kewtum kor wa utar or ta koraci somo ne no,

Utarpa or ta iki koraci yaysieywankere yan: ayke, nep ne yakka pisno okay eci utar ki pirka p kusu, ussiw ne kur ne a yakka, renkayne an montum kor kur ne a yakka suy ne anpe Utarpa oro wano

a=kore kusu ne na, sekor uonnere yan. Orowa, nispa ne eci utar, sinuma utar kusunéno ki wa, iteki kosakayokar yan; ayke, ne utar kor nispa ne yakka eci=kor nispa ne yakka kanto oske ta an sekor esanniyo yan, orowa, Sinuma anakne aynu cari aynu kowen kewtura somo kor ruwe ne na.

Tewano, Utarpa newa Sinuma kor kiroro oyna tumasnu anpe kusu aeyaytumasnure no okay yan.

Eci utar nitne kamuy kokantama anpe espisi easkay kuni ne, Kamuy hayokpe utomciwre yan.

Inanpe kusu ne yakun, ci ki ukoterke anpe anakne kem newa kar tura iki p somo ne, korka, e=sapanep tura hene, montum kor pe tura hene, tapan kunne hi mosir e=sapanep tura hene, kanto un uske ta okay wen ramat tura hene ukoterke anpe ne ruwe ne.

Tanpe kusu, wen toho ta eci=esisi hemhem ki, orowa, opittano okaype kar wa eci=roski hemhem ki easkay kuni ne, Kamuy kor opittano okay hayokpe kor yan.

Tanpe kusu, eci=roski kane sonep ani kutkor,

owpeka anpe ani rerar-kotukpe kor, i=tom an pirka sonko etokooyki hi ani cikiri or ta ewsi;

sama ta, ani nitnep kor opittano okay ape-o ay uska easkay kusu an eysokor hi ari an kikhunpe kor yan.

Orowa, kasiopiwki hi ani kane pon kasa ne kor, sama ta, Kamuy itak ari an Ramat un ranke tam ne kor yan;

suy, ramma-kane Ramat or ta opittano okay inonno newa koramkorope ani inonno-itak ki, orowa, ne okaype kusu siwre wa opittano okay askanne utar kusu yaysiporore hine koramkor,

sama ta, ku=paroho ku=maka wa pirka sonko kusu an a=nuyna anpe ku=ewpaskuma ehonnay somo ki no a en=itakte kuni ne,

ne anpe kusu somo ehonnay no ku=ki wa ku=ye kusu ne ap koraci ku=ye kuni ne, en kusu koramkor yan; ne anpe kusu kani sinkop eok a=teskar kur ku ne ruwe ne na.

Korka, eci utar anakne kuani nekona iki ya, en kusu an oruspe ne yakka eci=nu kuni kusu, a=omap an irwak ne Utarpa or ta ikipniwkes wa yaysieywankere Tikikus anak opittano okaype eci=nure kusu ne na:

tanpe kusu, eci=orun sinuma ku=arpare ruwe ne, eci utar un kusu an oruspe a=eramante wa eci=kewtum a=omaoma kuni ne ruwe tapan na.

Mici ne Kamuy newa Utarpa ne Yesu Kiristo oro wano irwak ne utar or ta i=tom newa eysokor hi tura omap anpe an kuni ku=koramkor.

Tur-sak no ci=kor Utarpa ne Yesu Kiristo omap opittano okay utar or ta irenka an na.

Piripoy 1

Kiristo Yesu kor ussiw ne utar ne Pawros newa Timoteos anakne Piripoy kotan ta okay askanne utar episkopos newa teakonos tura oro ta kampi omante na:

ci=kor Mici ne Kamuy newa Utarpa ne Yesu Kiristo oro wano irenka newa i=tom eci kusu an an na.

Atpake an toho wano tane pakno pirka sonko or ta eci utar en turano ko-okay kusu,

ramma eci=eskarun wa ku=kor Kamuy or ta yayirayke ku=ki;

orowa, ramma opittano okay eci utar kusu pisno pisno an ku=ki inonno-itak yaykopuntek wa ku=ki na;

eci=oske ta pirka iki p heasire Kamuy anakne Yesu-Kiristo kor toho pakno ne anpe eramusinnere kusu ne a anpe,

tanpe kusu, ku=eysokor ruwe ne: opitta eci utar kusu tap koraci poka ku=esanniyo anpe anakne pirka p ne, inanpe kusu ne yakun, ku=kor tupep or ta hene, pirka sonko kusu kikkar wa aste anpe or ta hene, eci utar opitta en tura irenka kor utar eci ne pakno, eci=kor kewtura ta en=eskarun ruwe ne kusu ne na.

Yesu Kiristo kor kewtura ta opittano okay eci utar kusu ku=yaykatekar anpe Kamuy pawetesu ruwe ne.

Orowa, tanpe kusu inonno-itak ku=ki: eci=ki omap anpe anakne naa naa eramu anpe or ta hene,

opittano okay ramepakari or ta hene a=porore wa iyotta pirka okaype eci=esanniyo kuni ne ruwe ne;

sama ta, Kamuy a=ramye kuni an, or ta nupeki atte kuni an Yesu Kiristo kusu hetuku owpeka oma ipehe ani a=esik wa Kiristo kor toho pakno eci=tur-sak wa somo ureepetciwre kuni an anpe ne ruwe ne.

Tanpe, irwak utar, eci=onnere kuni ku=kor rusuy, en kusu hetuku oruspe anakne makankane pirka sonko assuru aste kusu an ap ne;

Kiristo kusu ku=tupep anakne esapane kur epunkine opittano okay tumikor utar or ta hemhem, opittano okay mosma utar or ta hemhem anukarape pakno an ap ne; orowa,

suy, Utarpa kusu an irwak utar poro serke anakne ku=kor tupep kusu rametokkor wa naa kiroro yupu hine isitoma somo ki no Kamuy itak ye ruwe ne.

eyayramikasure newa upaore kusu poka Kiristo ewpaskuma ki utar okay: suy, pirka irenka an kusu ki utar ka okay:

eatteketa okay utar anakne kuani pirka sonko kikkar kusu a=aste kur ne sekor eraman kusu,

omap ki wa upaskuma ki ruwe ne: suy, eatteketa okay utar anakne kuani a=tupetupe an hi kasi ta en eramucuptekka rusuy kusu, sonno kewtum kor somo ki no sakayo an kusu Kiristo oruspe assuru aste ruwe ne na.

Yakun, nekona an he ne ya? owse nekona ka, sunke ani hene ya, sonno anpe ani hene ya, Kiristo anakne assuru a=aste ruwe ne; tanpe kusu, ku=nupetne ruwe ne, ruwe un, tanpe kusu ku=nupetne kusu ne.

Inanpe kusu ne yakun, tap okaype anakne eci=kor ki koramkorope newa Yesu Kiristo kor Ramat ikasuy anpe an kusu en=kasiopiwki kusu ne na,

sekor ku=eraman; kuani ar kor rusuy wa cipacipa anpe anakne ene ani ne, nep ne yakka kusu somo a en yaynikorosmare korka, ramma koraci tane poka, ku=siknu yakka, ku=ray yakka, Kiristo anakne ku=netopake or ta pasere kuni anpe ne ruwe tapan na.

Kuani kusu siknu anpe anakne Kiristo ne, ray anpe anakne yayepirikare anpe ne ruwe ne kusu ne na.

Korka, kam or ta siknu anpe anakne, — tanpe anak ku=monrayke kusu an hetuku ipehe ne ciki, yakun, hemanta ku=numke kusu ne ya, sekor ku=eranpewtek ruwe ne.

Korka, tan tup kusu ku utumasire ruwe ne, ku=oman wa Kiristo turano ku=an rusuy; tanpe anak kasuno pirka ruwe ne:

yakka, kam or ta ku=an hi anakne eci utar kusu naa an kunip ne ruwe tapan na.

Orowa, tap koraci ku=eysokor kusu, ku=an wa riya sekor ku=eraman, ruwe ne wa eci utar eysokor ki wa naa nupetne no okay kuni ne opittano okay eci turano ku=an wa ku=riya kusu ne;

tanpe anakne suy kuani eci turano ku=an hine ku=renkap kusu Kiristo Yesu oske ta naa kasuno eci ramuritetke wa okay kuni kusu ne na.

Korka, eci=ki puri anakne Kiristo kor pirka sonko kopakeat kuni ne ki yan: tanpe anak, kuani ku=ek wa eci=nukar hene ki, somo ku=ek no eci=kor oruspe ku=nu hene ku=ki ciki eci utar sine kewtum kor wa uwetusmak no pirka sonko kusu sikkasima hine sine ramat or ta tumasnu no eci=roski kuni ne kar yan;

orowa, eci ipokpa utar kusu okay nep oruspe an yakka iteki isitoma no okay yan: ne anpe anakne, ne utar kusu an a=ysamka kuni a=nukar sirosi ne, korka, eci utar kusu Kamuy oro wano an kasiopiwki hi kusu an ap ne ruwe tapan na;

inanpe kusu ne yakun, Kiristo an kuskeray eci utar anakne owse Sinuma eysokor patek somo ne, korka, Sinuma renkap kusu ayayramsitnere kuni hi ne yakka eci or ta a=kore ruwe ne:

suy, teeta en=oske ta eci=nukar, orowa suy, tane an en or ta an sekor anu yayramkoyki anpe eci utar kor ruwe ne na.

Piripoy 2

Tanpe kusu, Kiristo or ta a=omaoma anpe an, omap hi kusu kewtura ratcire anpe an, Ramat kusu ukopoyeke anpe an, ku=roma newa ranpokiwen wa a=kore anpe an ciki, eci utar sine yaynu hi ki,

sine omap anpe kisma, Sine kewtum kor, sineatki no ramuosma wa en nupetnere wa en eramusinnere yan;

nep ne yakka eci=ki hi ta anakne sakayo newa yayomonnure kusu iteki ki yan, korka, kewtum yayeoripakka wa mosma okay utar anakne yaykota kasuno pirka p ne sekor pisno pisno esanniyo yan;

pisno eci utar anakne iteki yaykota kor pe or ta inkar yan, korka, eci=pisno mosma an kur kor pe ne yakka nukar yan.

Kiristo Yesu kor kewtum ta tap esanniyo koraci eci utar ne yakka esanniyo yan;

Sinuma anakne Kamuy kat nep kor an, awa, Kamuy tura uerpak an anpe anak aoskoro kaspa kunip ne sekor esanniyo somo ki nisa ruwe ne,

korka, Sinuma anakne yaykota yayohare hine aussiwne kur kat nep kor uk, awa, aynu nokaha koraci ne nisa ruwe ne;

orowa, kor katuhu anakne aynu néno an ap anukarape ne kusu, Sinuma yayeoripakka wa ray pakno itak nu ki, ruwe un, utasa cikuni or ta arayke pakno itak nu ki nisa ruwe ne na.

Tanpe kusu ka Kamuy anakne sino Sinuma pasere wa kanto or ta hene, mosir kata hene, mosir corpoke ta hene opittano okay rehe kasuno assuru an rehe korpare nisa ruwe ne;

Yesu ari an rehe or ta opittano okay kokkasap anakne komo hemhem ki,

sama ta, opittano okay parunpe anakne Mici ne Kamuy nupeki kusu Yesu Kiristo anak Utarpa ne sekor eyaypusi kuni hemhem ki ruwe ne kusu ne na.

Tanpe kusu, ku=omap an utar, eci utar anakne ramma kane itak nu ki wa owse ku=an rapoketa koraci somo ne no, korka, naa kasuno ku=isam hi ta ne yakka isitoma wa tususke hine kasiaopiwki kuni kusu ki yan;

inanpe kusu ne yakun, Kamuy anakne kor pirka irenka renkayne kusu eci=onnayke ta iki wa eci=kewtum attere hemhem ki, eci monraykere hemhem ki ruwe ne kusu ne na.

Eci utar ci=kokatpak sak newa pekasnu hine wen wa ohewke aynu ikiri tum ta tursak no an Kamuy poho utar eci ne, ayke, ne utar tumuke un mosir or ta eci=okay wa inotu oma itak ewkoturire tonpe koraci a=nukar kuni ne,

oromam newa upaore somo ki no nep ne yakka kar yan:

kuani raka sak no somo ku=hoyupu, raka sak no somo ku=monrayke wa, Kiristo kor toho ta kuani yayomonnure usike an kuni ne néno ki yan.

Ruwe un, eci=kor eysokor hi kusu an ayankep newa yaysieywankere anpe kusu a en=enomi ciki, ku=nupetne, opittano okay eci utar tura ramu-ritetke ruwe ne:

néno koraci eci utar ne yakka nupetne hine en turano ramu-ritetke yan.

Korka kuani eci=oruspe ku=nu wa a=omaoma kuni kusu, nahun Utarpa ne Yesu irenka kusu eci oro ta Timoteos ku=omante kuni p kor yaynu ruwe ne na.

Inanpe kusu ne yakun, sonno newa sinuma koraci eci kusu an oruspe kasiramu kusu ne a kur isam ruwe ne.

Opittano okay utar anak yaykota kor pe hunara, Yesu Kiristo kor pe somo hunara ruwe ne kusu ne na.

Korka, Sinuma anakne nekona a=uwante hi an a aynu ne ya sekor eci=eraman, poho kor mici ikasuy koraci, sinuma pirka sonko assuru aste hi kusu en=ikasuy nisa ruwe ne na.

Tanpe kusu, en kusu nekona a=kar ya ku=eraman ciki, nani eci or ta sinuma ku=omante kuni p kor yaynu ruwe ne:

korka, kuani yaykota tewano tunasno eci=orun ku=oman kuni Utarpa kusu ku=cipacipa ruwe ne.

Korka, ku=irwak ne kur, turano monrayke, turano tumikor kur ne, eci=oro wano aette wa ku eysiramnep kusu yaysieywankere an Epaproditus eci oro ta nekona ka a=omante kunip ne sekor ku=esanniyo nisa ruwe ne;

inanpe kusu ne yakun, sinuma anakne tasum ki ruwe ne sekor eci=nu a kusu, ne kur sino yayramkoyki wa eci=enisomap nisa ruwe ne kusu ne na;

sonno poka sinuma ray ehanke pakno tasum ki: korka, Kamuy anakne sinuma ko-eranpokiwen wa kore nisa ruwe ne; orowa, suy, Sinuma patek somo ne, korka, kuani anak yayramkoyki wa naa yayramkoyki kaspa somo ku=ki kuni ne, en poka ko-eranpokiwen wa kore nisa ruwe ne na.

Tanpe kusu eci utar kanna-suy sinuma nukar ciki, yaykopuntek, sama ta, kuani ne yakka naa isayka no yayramkoyki kuni ne yaykikip no eci=orun ku=omante nisa ruwe ne na.

Tanpe kusu, Utarpa oske ta sinuma uk wa nupetne yan; sama ta, néno okay aynu ko-oripak yan:

inanpe kusu ne yakun, sinuma anak Kiristo kor moni kusu ray ehanke nisa ruwe ne, eci utar en kusu yaysieywankere kunip aeykohayep e=pakte kusu kor inotu aeyaykikip no a=ysamka anke siri iki nisa ruwe ne kusu ne na.

Piripoy 3

Orokeseta, ku=irwak utar, Utarpa oske ta enupetne yan. Ukoraci an ap eci utar kusu ku=nuye anpe anakne ku=erannak poka somo ku=ki ruwe ne,

korka, eci utar kusu pirikarep ne. Ne seta yaytupare, wenpe ki utar yaytupare, tuye ki utar yaytupare yan:

inanpe kusu ne yakun, Kamuy Ramat ani onkami hene ki, Kiristo Yesu or ta yayomonnure hene ki, sama ta, kar kusu somo e=yaykopaste hi hene ki ci utar anakne sonno okarituye puri a=kir utar ci ne ruwe ne:

korka, kuani yaykota anakne kar kusu poka e=yaykopaste usike an na: nen ka mosma kur anakne kam kusu e=yaykopaste hi an sekor yaynu ciki, kuani anakne naa kasuno an:

tupesan ikinne an toho ta okarituye puri a=kir, Israeru sanikiri ne, Benyamin kor ikiri un kur ne, Hebray un utar un Hebray un kur ku ne ruwe ne; tuytak kusu Parisee un kur ne,

kewtum opopmaw kar kusu karisia keske; tuytak kusu an owpeka anpe kusu ohewke sak no a=nukar nisa ruwe ne.

Yakka, en=e=pirkare anpe anakne Kiristo kusu so-no-ki anpe ne sekor ku=esanniyo nisa ruwe ne na.

Ruwe ne wa, sonno un, ku=kor Utarpa ne Kiristo Yesu eraman pe pirka p kusu kuani opittano okaype so-no-ki anpe ari ku=esanniyo nisa; Sinuma kusu opittano okaype kuani so-no-ki wa aemakpap ne sekor ku=esanniyo;

tanpe anakne Kiristo ku=e=pirkare wa Sinuma oske ta a en=nukar, sama ta, tuytak kusu hetuku yaykota kor owpeka anpe kor somo ki, korka, Kiristo or ta an eysokor hi kusu hetuku owpeka anpe, — eysokor hi kusu Kamuy oro wano hetuku owpeka

anpe ku=kor kuni kusu an anpe ne: orowa, kuani anakne Sinuma newa Sinuma hetopo-siknu anpe kusu an kiroro newa Sinuma tura ayayramsitnere anpe ki hine ku=eraman wa Sinuma ki ray anpe nep kor koraci a en=kar;

ayke, nekona ka kuani ray hi oro wano hetopo ku=siknu kuni kusu aki na.

Kuani kor okere néno somo ne, sama ta, kuani aeramusinnere okere néno somo ne: korka, nekona ka, kusu Kiristo Yesu ani a en=sikkasima okaype, kuani ne yakka sikkasima kuni kusu ku=keske na.

Irwak utar, kuani sikkasima okere sekor yaykota somo ku=esanniyo: korka, tan sinep an, osmake un okaype ku=oyra hine kotcake un okaype orun ku=turi,

ayke, Kiristo Yesu oske ta Kamuy rik oro a=tak kuni aoskorope ari an osikpekarep orun ku=keske ruwe ne.

Tanpe kusu, a=eramusinne okere opittano okay ci utar anakne néno esanniyo asro; orowa, nep okaype kusu sinnayno eci=sanniyo ciki tanpe poka Kamuy anakne eci=eramante kusu ne:

owse pakno sirepa as okere hi kusunéno koraci apkas asro.

Irwak utar, en tura eykoysanpa utar ne wa, ci utar ani aykoykarape ne kar hine apkas utar esanniyo yan.

Inanpe kusu ne yakun, kusu kanna-kanna eci=nure as utar, sama ta, tane ku=cis poka eci=nure as inne utar apkas, ayke, Kiristo kor utasa p kusu keske utar ne ruwe ne;

ne utar okere hi anakne a=ysamka anpe ne, kor Kamuy anak kor honihi ne, aeyaynikorosma kuni anpe iramye, niosir or ta okaype esanniyo ruwe ne.

Ci=kor mosir anakne kanto or ta an; ne i wano Utarpa ne Yesu Kiristo ari a=ye kasiopiwkip ek kuni poka ci ehuy wa okay ruwe ne:

Sinuma anakne ani opittano okaype yaykota or ta itaknure easkay iki hi néno an no ci=kor aeoripakka an netopake asinno kar hine kor nupeki an netopake koraci kar kusu ne na.

Piripoy 4

Tanpe kusu, a=omap an, a=eyaykatekar an, ku=nupetne a=rap, ku=sapa-un pe ne irwak utar, tap koraci a=kor omap an utar Utarpa or ta roski yan.

Utarpa or ta sine kewtum kor kuni ne Ewodia ku onisnisi, Sintike ne yakka ku onisnisi ruwe ne.

Ruwe ne wa, en tura sonno monrayke ki kur aokay ne yakka ku onisnisi ruwe ne, tan siwentep utar ikasiw yan, inanpe kusu ne yakun, ne utar anakne Kurementos ne yakka, orowa mosma okay kor rehe inotu un kampi-sos kata a=nuye wa an en tura monrayke utar poka pirka sonko or ta monrayke nisa ruwe ne kusu ne na.

Ramma Utarpa enupetne yan: suy, nupetne yan, ani ku=ye.

Eci=kor rotca kewtum opittano okay utar or ta nukare yan.

Utarpa ehanke no an. Nep ne yakka kusu iteki nisomap yan; korka, nep ne yakka kusu i=yayirayke wa inonno-itak ani, koramkor hi ani eci eysiramnep Kamuy nure yan.

Orowa, opittano okay eraman kuni montum akkari kar Kamuy i=tom irenka, Kiristo Yesu kusu eci=yaynu hi hemhem eci kewtura hemhem epunkine kusu ne na.

Orokeseta, irwak utar, nep ne yakka sonno a=rap, nep ne yakka a=eoripak kuni a=rap, nep ne yakka owpeka a=rap, nep ne yakka tur-sak anpe, nep ne yakka a=omap kuni anpe, nep ne yakka pirka assuru kor anpe; nep ka puri pirka usike an ciki, nep ka ramye kuni usike an ciki, tap okaype esanniyo yan.

Eci utar anakne eyayhannokkara hene ki, a=kore hene ki, nu hene ki, en or ta nukar hene ki okaype, tap okaype kar yan; orowa, i=tom kor Kamuy eci tura an kusu ne na.

Korka, tane an ayne eci utar anakne suy en=eskarun kusu, Utarpa or ta sino ku=nupetne ruwe ne; ne anpe kusu eci utar anakne eskarun poka eci=ki nisa, korka, kar kusu ne i isam ruwe ne na.

Kuani nep ka eykohaye kusu ku=ye somo ki; inanpe kusu ne yakun, nekona i an a yakka ne anpe kusu a=eramusinne kuni ku eyayhannokkara okere.

yaysiwennere anpe hene, nuye an no kor anpe hene, ku=eraman: nep ne yakka kusu, opittano okaype kusu, a=kironnu anpe hene sanpe-cinoypa anpe hene, nuye an no kor anpe hene, eykohaye anpe hene,

ku eyayhannokkara nisa ruwe ne. En tumasnure Kamuy oske ta kuani nep ne yakka ki easkay ruwe ne.

Yakka eci utar anakne ku=ki aeramucuptekpe kusu en turano eci=ki hi anak pirka ruwe ne.

Orowa, Piripoy un eci utar, pirka sonko eatpakeheta, kuani Makedonia kotan oro wano ku=hopunpa hi ta anakne, eci utar mosma, kore hene ki a=kore hene ki oruspe kusu, en turano ki karisia isam, sekor, eci utar yaykota eci=eraman;

Tessaronike or ta poka kuani aeysiramnep an kusu kanna-kanna en or ta eci=teskar nisa ruwe ne kusu ne na.

aikrap ku=hunara kusu somo ne; korka, eci utar kusu nuye an no hetuku ipehe ku=hunara kusu ne ruwe tapan na.

Korka, nep ne yakka ku=kor wa nuye an no ku=an; Epaproditos kor wa ek eci=oro wano okay sisak hura pirka p, uk kuni ayankep, Kamuy nupetnere okaype, ku=uk okere kusu kuani kironnu wa an ruwe ne.

Orowa, ku=kor Kamuy anakne Kiristo Yesu oske ta nupeki or ta okay kor oteknu anpe an a hi koraci opittano an eci eysiramne anpe ueomare kusu ne na.

Tane sasuysir wano sasuysir pakno ci=kor Kamuy ne Mici oro ta a=rakur an na. Amen.

Kiristo Yesu or ta askanne kur pisno rankarap yan. En turano okay irwak utar anakne eci or ta rankarap ki.

Opittano okay Askanne utar eci or ta rankarap an, Kaysaros cise un utar anakne makankane néno ki na.

Utarpa ne Yesu Kiristo kor irenka eci=kor ramat tura an kuni a=koramkor na.

Korosay 1

Kamuy renkayne an kusu Kiristo Yesu kor Apostoro ne Pawros newa a=kor irwak ne Timoteos anakne,

Korosay kotan ta osiroma Kiristo oske ta okay askanne utar newa ikipniwkes uyriwak utar orun kampi omante na: ci=kor Mici ne Kamuy oro wano irenka newa i=tom eci kusu an ro.

Ci utar anakne ci=kor Utarpa ne Yesu Kiristo kor Mici ne Kamuy or ta koyayirayke ki hine ramma eci utar kusu inonno-itak ki na:

e=siri eci or ta ek pirka sonko oma sonno a=rap an itak ani eci=nu kanto or ta eci utar kusu ewmasnu wa an a=ecipacipa anpe kusu,

Kiristo Yesu or ta eci=ki eysokor hi hene, opittano okay askanne utar kusu eci=ki omap anpe hene ci nu nisa ruwe ne kusu ne na:

ne anpe poka mosir epitta ta okay wa ipehe hetukure hine sipiraspa, ayke, ne a=rap eci=nu wa sonno ka un Kamuy irenka eci=eraman toho wano eci or ta ne yakka koraci ne;

eci utar kusu Kiristo kor ikipniwkes aeyaysieywankere kur ne ci=kor omap an tura iki ussiw ne Epapras oro wano ka eci yayhannokkara koraci ne;

sinuma anak, suy, Ramat or ta an eci=omap a=rap un nure nisa ruwe ne.

Tanpe kusu, ci utar ne yakka, ne oruspe nu toho oro wano eci utar anakne opittano okay ramat oma wayasnu anpe newa eraman hi or ta Sinuma kor irenka eraman pe ani eci aesikno an kuni hene,

sama ta, Utarpa nupetnere kuni kopakeatpe or ta eci=apkas hine opittano okay pirka iki p or ta ipehe hetukure wa Kamuy oma eraman pe or ta naa sukup kuni ne okere somo ki no inonno-itak ci ki wa koramkor siriki okay;

Sinuma kor nupeki ani kiroro an koraci, nupetne hine opittano okay yaiyupupu a=rap newa ramusiporore anpe kusu, opittano okay kiroro ani atumasnure:

orowa, peker or ta okay askanne utar tura aeykeskoro kuni an anpe ci uyna kuni ne un kopakeatte Mici or ta koyayirayke ki;

Sinuma anakne kunne kiroro oro wano un ohaytare wa, kor omap an Toho kor mosir orun un ahupte nisa ruwe ne;

sama ta, Sinuma an kuskeray kikiaraye a=rap ci kor, ayke, ci=kor katpak atusare an na:

Sinuma anakne a=nukar eaykap Kamuy kor nokaha ne, opittano okay a=karpe etoko hetuku p ne; inanpe kusu ne yakun, kanto oske ta okay yakka,

mosir kata okay yakka, anukarape ne a yakka, a=nukar eaykap pe ne a yakka, araset hene, enispane a=rap hene, esapane a=rap hene, montum kor pe hene ne yakka opitta Sinuma or ta a=kar nisa ruwe ne;

opittano okaype Sinuma an kuskeray a=kar, Sinuma or ta a=kar na; ayke, Sinuma anakne opittano okaype etoko ta an, sama ta, Sinuma kusu opittano okaype roski ruwe ne.

Orowa, Sinuma anakne ne netopake ne karisia kor sapaha ne: atpake an ap ne, ray hi oro wano hosike hetuku p ne ruwe ne; Sinuma opittano okaype kusu e=sapanep ne kuni kusu ne na.

Inanpe kusu ne yakun, opittano okay e=wpakte hi Sinuma oske ta osiroma kuni anpe anak Sinuma irenka ne ruwe ne kusu ne na;

sama ta, kor utasa p kemihi ani i=tom aste hine, Sinuma an kuskeray kusu yay or ta opittano okaype irenka usaraye kuni kusu ne na; mosir kata okaype ne a yakka, kanto oske ta okaype ne a yakka, Sinuma an kuskeraypo a=ratcire kuni kusu nep.

Orowa, eci utar anakne etoko wa eci=wen ikici anpe kusu eci=kor kewtum oske uwoyak an hine epokpa utar eci ne a yakka,

Sinuma kotcake ta askanne newa tur-sak newa wen-puri sak no eci=roskire kuni ne, tane, Sinuma ray a=rap kor kar netopake oske ta irenka usaraye nisa ruwe ne:

eci utar anakne ne eispokor hi ta asamaha ante hine yayatte wa kanto corpoke ta an opittano okaype or ta eci=nu okere a=ewpaskuma pirka sonko kusu an cipacipa a=rap oro wano somo oyak ta okay wa eci=okay yakun, néno an ruwe ne; Pawros ne kuani anakne kusu yaysieywankere kur ku ne ruwe ne na.

Tane anakne eci utar kusu ku=iki yay ramsitnere a=rap ku=enupetne ruwe ne, ayke, kuani anak Kiristo iki aeramcuptekpe eykohaye anpe karisia ne Sinuma kor netopake kusu ku=kar or ta kasi iyo wa upakte ruwe ne;

otusasiri wano okay uyrup ikiri or ta esina wa an mukkep ne Kamuy itak ueomare kuni kusu, eci utar epeka a en=kore Kamuy en=kar anpe néno koraci,

ne karisia or ta aeyaysieywankerere kur ku ne ruwe ne: korka, tane anakne ne a=rap Sinuma kor askanne utar or ta a=eramante, awa,

Oya utar tumke ta tapan mukkep kusu an a=rakur kor oteknu hi eramante kuni ap Kamuy kewtum ne, ne anpe anak a=rakur ecipacipare anpe ne, eci=oske ta an Kiristo ne ruwe ne na:

ci utar anakne pisno an aynu Kiristo oske ta a=eramusinne wa atte kuni ne, wayasnu no pisno an aynu onisnisi hene ki, pisno an aynu epakasnu hene ki hine, Kiristo ewpaskuma as ruwe ne;

ne a=rap kusu poka kuani anak, en=onnayke ta kiroroasnu no iki, Sinuma kar a=rap néno kiroro yupu hine ku=monrayke ruwe ne.

Korosay 2

Inanpe kusu ne yakun, eci utar kusu hemhem, Raodikia un utar kusu hemhem, kar oma ku=nanuhu somo nukar opittano okay utar kusu hemhem, hemanta yupke no kiroro atte hine ku=iki a=rap eci=eraman kuni ku=kor rusuy ruwe ne;

tanpe anakne utar kor sarape a=omaoma kuni kusu an ap ne, ayke, sinuma utar omap anpe ani awrukire hine eraman no an somo utumasire an a=rap kusu hetuku aeoteknup or ta an kuni kusu ne; tanpe anakne utar.

Kamuy mukkep eraman kuni kusu nep; ne mukkep anakne Kiristo ne, ayke, Sinuma oske ta wayasnu anpe newa eramuspe oma aeoteknup a=nuyna wa an na.

Inan kur ne yakka iteki sisak itak ani eci=kokantama kuni ne, tanpe ku=ye ruwe ne.

Inanpe kusu ne yakun, kar kusu eci turano ku=an somo ki yakka, ramat kusu eci turano ku=an, ayke, eci=ikiri an no an a=rap hemhem, Kiristo kusu eci=atte eysokor hi yupke p hemhem ku=nukar wa ku=nupetne ruwe ne na.

Tanpe kusu, eci utar Utarpa ne Kiristo Yesu a=kore koraci, Sinuma oske ta apkas yan; Sinuma oske ta sinrici kor hine aeyayroskire, ayke,

a=epakasnu an koraci poka, i=yayirayke an kewtura kor wa eci=ki eysokor hi atte yan.

Kiristo kusu somo ne, korka, utar kor oyna kusu hene, mosir kusu an isayka epakasi kusu hene, kor aeramasure eramuspe newa oyra kokantama itak ani iteki eci=siren kur an kuni yaytupare yan:

inanpe kusu ne yakun, a=eramusinne an kamuy-oype anak netopake an néno Kiristo oske ta osiroma ruwe ne,

ayke, Sinuma oske ta eci utar aeramusinnere an na, ayne, Sinuma anakne opittano okay e=sapanep newa montum kor pe kor sapaha ne ruwe ne:

Sinuma oske ta teke ani somo a=kore okarituye puri ani eci utar anakne okarituye puri ani a=kore poka ki nisa ruwe ne, tanpe anak Kiristo kor okarituye puri ne, kam netopake siraraye a=rap ne ruwe ne;

ayke, Sinuma tura paptisma eun a=omare hine ray hi oro wano Sinuma hetopo-siknure Kamuy iki iki p ani eysokor hi an kuskeray Sinuma tura eci utar ne yakka hetopo-a=siknure nisa ruwe ne.

Orowa, eci utar anakne, kor ci=kokatpak newa kam oma okarituye puri an kuskeray kusu ray okere eci utar anakne, opittano okay ci=kor ci=kokatpak Sinuma tusare hine Sinuma oro wano Sinuma tura a=siknure nisa ruwe ne;

ayke, un epeka wa un epokpa ipawetenke néno ikiri kor teke ani a=nuye kampi isamka: ayne, ne anpe oyak ta kor wa utasa cikuni or ta kunki kokikkik nisa ruwe ne;

sama ta, yaykota yay oro wano esapane anpe newa montum kor pe sospa okere ciki, a=nukar no ne anpe nukare hine, kusu ne anpe epeka yayokkaynere nisa ruwe ne na.

Tanpe kusu, ipe a=rap kusu hene, iku anpe kusu hene, iway an toho kusu hene, a=siri kunne-cup kusu hene, sini toho kusu hene, iteki nen ka eci koypisi kuni ne ki yan:

tap a=rap anakne ek kuski okaype kusu an kurihi ne; korka netopake anakne Kiristo kor pe ne ruwe ne.

Iteki nen ka iki renkayne an yayeoripakka anpe newa Kamuy hawturunpe koonkamire anpe ani eci=kor iwayehe eikkare yan; néno ikici kur anakne anukarape an a=rap kata roski,

raka-sak no kor kam-us kewtura kusu pittarane, ayke, ari netopake epitta ikra newa kut-rit an kuskeray kusu a=respa hine Kamuy oro wano asukupte wa sukup ne sapaha yupke no somo sikkasima ruwe ne na.

Tam mosir kusu an isayka anpe epeka Kiristo tura eci=ray nisa ruwe ne a yakun,

hemanta kusu, mosir kusu koysu koraci, utar epakasi néno utar ikaspaotte néno ipawetenke nep koran esanniyop koytaknu ya?

(ne a=rap anak, iteki teke ani kisma, iteki sapke, iteki tomoosma ari an ap ne).

Tapan okaype anakne renkayne an kewtura ani Kamuy koonkami anpe kusu hemhem, yayeoripakka anpe kusu hemhem, netopake epeka eramu-yupke kore anpe kusu hemhem wayasnu kotom a=rap ne sekor a=nukar; korka, kam iki rusuy pe epeka raka-sak no an anpe ne ruwe ne.

Korosay 3

Tanpe kusu eci utar anakne Kiristo tura hetopo-a=siknure ciki, Kamuy simon tek-sama ta a koran Kiristo osiroma uske ta an okaype hunara yan.

Rik ta an okaype esanniyo wa iteki mosir kata an okaype esanniyo yan.

Inanpe kusu ne yakun, eci utar anakne ray nisa ruwe ne, eci=kor inotu Kiristo tura

Kamuy or ta a=nuyna wa an ruwe ne. Ci=kor inotu ne Kiristo anakne a=nukar kusu ne hi ta, ne hi ta anak eci utar ne yakka Sinuma turano nupeki or ta a=nukar kusu ne na.

Tanpe kusu, mosir kata okay eci=kor awehe rayke yan; hoiyo hene, icakkere a=rap hene, wen katcam hene, wenpe ki rusuy kewtura hene, potoki koonkami ari an yaykosipuynere a=rap hene rayke yan;

tap okaype renkap kusu itakkasi poho utar or ta Kamuy iruska anpe ek ruwe ne;

orowa, tap okaype or ta eci=siknu wa an rapoketa, or ta e=siri eci utar ne yakka apkas nisa ruwe ne na.

Korka, iruska a=rap hemhem, kinrakarape hemhem, wenpe hemhem, koatca a=rap hemhem, paro wano san yaynikorosma itak anpe hemhem, tane tap okaype opitta oyak ta are yan:

iteki utaspa sunke yan: husko aynu kor iki iki p tura eci sioraye hine a=siri aynu eci=utomciwre okere ruwe ne kusu ne na;

ne a=rap anakne oro wano a=kar Kamuy kor katuhu néno eramanuspe kusu asinno a=kar kor an ruwe ne:

ne uske ta Herenes hene Yudea un pe hene, okarituye puri a=kore a=rap hene okarituye puri somo a=kore anpe hene, oya kotan un kur hene, Skitia un kur hene, aussiwne an kur hene, renkayne an kur hene isam: korka, Kiristo anakne opittano okaype okkasi an, opittano okaype onnayke ta an ruwe ne na.

Tanpe kusu, Kamuy kor a=numke askanne newa a=omap an utar koraci, ranpokiwen an kewtura hemhem, pirka irenka hemhem, yayeoripakka a=rap hemhem, ramu-rotca a=rap hemhem, ramu-siporore anpe hemhem,

utomciwre yan; utaspa ue-siyupupu; nep ne yakka eiyonnuppa kuni usike an ciki uwewsaraye yan; Utarpa eci=tusare koraci eci utar ne yakka néno ki yan;

orowa, tap okaype kasuno pasere wa omap a=rap utomciwre yan; tanpe anakne a=eramusinne kusu an kut ne ruwe ne na.

Suy, Kiristo kor i=tom eci=kewtum ta esapanere yan, tanpe kusu ka sine netopake or ta eci=a=hotuyekar wa okay ruwe ne na;

orowa, yayirayke an no okay yan. Sino wayasnu no nuye an no Kiristo kor itak eci=oske ta osiromare yan; iyohaycis ani hene, sinotca ani hene, ramat oma yayrap ani hene eci=kor kewtura ta irenka kor wa Kamuy or ta sinotcaki wa utaspa ue-epakasnu hemhem ki, ue-onisnisi hemhem ki yan.

Orowa, itak or ta hene iki p or ta hene nep ne yakka eci=ki ciki Utarpa ne Yesu Kiristo rehe an kuskeraypo ki, ayne, Sinuma kor irenka kusu Mici ne Kamuy or ta ko-yayirayke yan.

Maci ne utar, Utarpa kusu kopakeat kuni ne eci=kor hoku or ta koytaknu yan.

Hoku ne utar, eci=kor maci omap wa or ta iteki iporo-slriwka yan.

Poho utar, nep ne yakka kusu eci=kor esikop koytaknu yan, tanpe anakne Utar nupetnere anpe ne ruwe ne kusu ne na.

Micihi utar, eci=kor poho utar iteki ramu-ray kuni ne iteki iruskare yan.

aussiwne okay utar, nep ne yakka kusu kar epeka an eci=esapane utar koytaknu yan; aynu nupetnere kusu aesikkoinkara kuni koraci somo ne, korka, Utarpa kusu iki néno ohewke sak sarape kor yan: nep ne yakka eci=ki ciki,

ramu-ossi wa ki yan, utar kusu somo iki no Utarpa kusu iki koraci ki yan;

Utarpa orowa aeykeskorope kusu an iwayehe a=kore kusu ne anpe eraman; ayke, Utarpa ne Kiristo kusu eci yaysieywankere na.

Inanpe kusu ne yakun, wenpe ikici kur anakne aki okere wenpe kusu tasa a=kore kusu ne: ayne, utar kowen utar ko pirka kewtum isam ruwe ne kusu ne na.

Korosay 4

Nispa ne utar, eci=kor ussiw ne utar or ta owpeka newa owpak an anpe kore yan; ayke, eci utar ne yakka kanto oske ta Nispa kor ruwe ne kunak eramu yan.

Siyuppa no inonno-itak ki, i=yayirayke kor wa iki hine siruwante yan;

samake ta, un kusu ne yakka iki, Kiristo kusu an a=nuyna anpe a=ye hine itak a=rap ahun kusu, un orun Kamuy apa maka kuni ne ki yan,

ne okaype kusu ku=a=tupetupe an na; sama ta, nekona katu ani ku=ye kunip ne ya a=eramante kuni kusu ki yan.

Soy ta okay utar epeka pakihi kikiraye koraci wayasnu no apkas yan.

Nekona katu ani pisno an kur orun koese kunip ne ya sekor eci=eraman kuni ne, ramma kane eci=ye itak irenka tura a=sanke wa sippo eomare yan.

Opittano okay ku=kor oruspe kusu anak Tikikos eci=nure kuski, ne kur anakne Utarpa oske ta a=omap an irwak ne, ikipniwkes yaysieywankere kur ne, turano iki aussiwnere an kunne ruwe ne: eci utar un kusu an oruspe eraman,

orowa, sinuma eci=sanpe omaoma kuni kusu an, tapan sonno ikkewehe an kusu eci=orun kuani sinuma omante nisa ruwe ne;

eci=tumuke wano an ne ikipniwkes newa a=omap an irwak kur ne Onesimos tura ku=omante ruwe ne na. Ne utar anakne teta an oruspe opitta eci=nure kuski na.

En turano ipakasnu cise ta an Aristarkos eci=ekap an na, Barnabas kor karku Markos ne yakka eci=ekap na (sinuma kusu eci=kaspaotte as okere; ayke, sinuma eci=orun ek ciki uk wa en=kore yan),

sama ta, okarituye-puri oma Youstos ari a=porse Yesu ne yakka eci=ekap na: tan utar patek Kamuy mosir kusu turano ikici utar ne, kusu a en=omaoma utar ne ruwe ne.

Eci=tumuke wano an Kiristo Yesu kor ussiw ne kur ne Epapras anakne eci=ekap na, eci utar a=eramusinne no roski hine Kamuy kor oma-irenka utumasi somo ki no eraman kuni ne, ramma kane sinuma siyuppa no inonno-itak ruwe ne.

Eci utar kusu ne yakka, Raodikia un utar kusu ne yakka, Hieraporis un utar kusu ne yakka poro sinuma iki anpe epeka sinuma kusu pawetesu ku=ki ruwe ne.

A=omap an potara kur ne Rowkos newa Demas eci=ekap na.

Raodikia un irwak utar hemhem, Nunpas hemhem, Nunpas kot cise ta an karisia hemhem rankarap yan.

Orowa, tan kampi eci=tumke ta oro-a-oytak okere ciki, Raodikia un utar ne karisia or ta ne yakka orooytakte wa en=kore; sama ta, Raodikia oro wano an kampi ka eci utar ne yakka oroytak yan.

Orowa, Arkippos orun ene itak yan:— Utarpa oro wano a=kore an or ta e iki kuni yaysieywankere anpe a=omare kuni ne yaytupare yan.

Pawros ne kuani anakne yaykota kor teke ani rankarap ikiri ku=nuye na. Ku=kor tupep eskarun wa en=kore yan. Irenka eci tura an na.

I Tessaronike 1

Pawros newa Sirownos newa Timoteos anakne Mici ne Kamuy oske ta an Tessaronike un karisia or ta kampi omante na: irenka newa i=tom eci utar kusu an ro.

Ci utar anakne inonno-itak ki hi ta eci=kor oruspe ye hine ramma-kane opittano okay eci utar kusu Kamuy koyayirayke na;

ayke, Mici ne ci=kor Kamuy kotcake ta an eysokor hi oma iki p newa omap oma monrayke anpe newa ci=kor Utarpa ne Yesu Kiristo oske ta cipacipa oma yaiyupupu anpe newa ci eskarun wa iki na;

ayne, Kamuy oro wano a=omap an irwak utar, eci=a=numke an anpe eraman siriki,

inanpe kusu ne yakun, ci=kor pirka sonko anakne owse itak ani patek eci or ta ek ka somo ki, korka, kiroro ani ne yakka, Askanne Ramat ani ne yakka, sino aesikno an anpe ani ne yakka ek nisa ruwe ne; eci=tumke ta ci okay rapoketa eci=renkap kusu eci=epeka no nekona aynu ci ne ya eci=eraman poka koraci ne ruwe ne na.

Orowa, eci utar anakne poronno aeramcuptek anpe newa Askanne Ramat oma yaykopuntek hi tura itak uk hine ci utar newa Utarpa a un eykoysanpa utar ne a=kar ruwe ne;

Makedonia newa Akaya kotan ta opittano okay eysokor utar kusu aykoykarape eci ne pakno ne ruwe ne.

Inanpe kusu ne yakun, Utarpa kor itak eci=oro wano assuru-a=aste okere, owse Makedonia newa Akaya or ta patek somo ne, korka, inan uske ta ne yakka Kamuy epeka no an eci=kor eysokor hi anakne assuru an na; tanpe kusu nep ka ci ye somo ki yakka aeraman ruwe ne.

Inanpe kusu ne yakun, ne utar yaykota ye wa nekona ci ki hine eci=tumke ta ahup as ya un kusu assuru aste ruwe ne: sama ta, i=su newa sonno an Kamuy kusu yaysieywankere hemhem ki, kanto oro wano ek Sinuma kor Poho untere hemhem ki kuni ne potoki eci=emakpa wa Kamuy orun hosari an anpe ye nisa ruwe ne;

Kamuy anakne ray i oro wano Sinuma hetopo-siknure nisa ruwe ne, tanpe anak, ek kusu ne iruska hi oro wano un ohaytare Yesu ne ruwe ne na.

I Tessaronike 2

Inanpe kusu ne yakun, irwak utar, ci utar anakne eci=tumuke un ahup as katu anak raka isam no an anpe somo ne sekor eci=eraman: korka,

eci=onnere koraci, etoko ta Piripoy kotan ta aeramusitnere wa a un ko somo yaykatanu okere ciki, ci utar anakne Kamuy kusu yay-rametok kor hine sino yayramkoyki wa Kamuy pirka Sonko eci=orun ye nisa ruwe ne.

Inanpe kusu ne yakun, ci ki onisnisi a=rap anakne owhayta anpe oro wano hene, icakkere anpe oro wano hene irara p kusu an anpe hene somo ne ruwe ne;

korka, pirka sonko a un sikkasmare kuni pakno an utar ci ne kunak Kamuy anak esanniyo koraci; tanpe néno ci ye ruwe ne; utar nupetnere kuni koraci somo ne, korka ci=kor sanpe uwante wa inkar Kamuy nupetnere kuni kusu itak ruwe ne.

Inanpe kusu ne yakun, eci=eraman koraci, henpara ne yakka panore itak eywanke hene ki, yaykosipuynere a=rap kamure kusu hene iki hi sekor somo a un nukar ruwe ne ari an anpe kusu Kamuy pawetesu ruwe ne;

sama ta, Kiristo kor Apostoro utar ne hi koraci an wa eci=oro wano a un eoripakte kuni ne ki easkay hi ta anak, eci=oro wano ne yakka, mosma utar oro wano ne yakka, aynu utar oro wano ne yakka a=yramye kuni anpe somo ci hunarpa ruwe ne na.

Korka, iyopakkay-usi kur yaykota kor poho utar respa koraci, ci utar anakne eci=tumke ta ratcitarano okay as nisa:

tanpe néno ci utar anakne sino eci=kor rusuy kusu, Kamuy kor pirka sonko eci=kore patek somo ne, korka, yaykota kor sanpe ne yakka yaynucattek no eci=kore kuni a=ramu, eci utar sino un kusu aoskorope ne nisa ruwe ne kusu ne na.

Inanpe kusu ne yakun, irwak utar, ci ki monrayke anpe newa nuwap anpe eci=eskarun: inan kur ne yakka somo iramukurukuru kuni ne, tokap to ta hene kunne to ta hene monrayke ki, ayne, Kamuy pirka sonko

eci or ta ewpaskuma as nisa ruwe ne. Hemanta Kamuy ko-oripak an no, owpeka an no, ohewke sak no eysokor wa okay eci utar epeka yaykota ci iki ya eci=nukar ruwe ne: mici anakne yaykota kor

poho utar or ta iki néno ci utar ne yakka pisno no an eci utar onisnisi as hemhem ki, rametokte as hemhem ki,

yaykota kor mosir newa a=rakur orun eci=nisuk Kamuy kopakeot no eci=apkas kuni ne hemhem ki wa pawetesu ci kor nisa sekor anpe eci=eraman koraci ne ruwe ne na.

Orowa, eci utar anakne ne a ci ye itak anpe, ne a Kamuy kor pe eci=a=kore hi ta, aynu itak anpe néno somo auk, korka, sonno an a=rap néno, eysokor siri eci utar onnayke ta iki poka ki Kamuy itak néno eci=uk nisa ruwe ne, tan ikkewehe an kusu ne yakka okere somo ki no Kamuy koyayirayke as ruwe ne.

Inanpe kusu ne yakun, irwak utar, eci utar anakne Yesu Kiristo oske ta Yudea kotan ta okay Kamuy karisia ikoysanpa utar eci ne nisa: eci utar ne yakka yaykota kor mosir ta okay hine, ne utar anakne Yudea un utar oro wano aeramusitnere koraci néno an anpe kusu eci=eramusitne ruwe ne kusu ne na:

ne utar anakne Utarpa ne Yesu newa ueinkar utar ronnu, orowa, un okewpa hemhem ki, somo Kamuy nupetnere hemhem ki, opittano okay utar epokpa hemhem ki;

ayke, Oya un utar kasiciopiwki kuni ne ci itak katu hattoki ruwe ne; ayne, ramma-kane kor ci=kokatpak epa siriki; korka, okes pakno ne utar kasi ta iruska a=rap ek an ruwe ne na.

Irwak utar, kewtura kusu somo ne a korka tumama kusu anak irukay tomta eci=isam kusu, ci utar sonno siariki no eci=nanuhu nukar kuni ne iki nisa:

inanpe kusu ne yakun, kanna kanna Pawros ne kuani anak, — eci=orun arki as rusuy; ayke, Satan un sinnatus nisa ruwe ne na.

Kusu a=ecipacipa a=rap hene, aenupetnep ne hene, a=eyayomonnure sapaunpe hene nekona a=rap ne ruwe he an? Ek kuski ci=kor Utarpa ne Yesu kotcake ta eci utar somo ne a=rap ne ruwe he an?

Eci utar anakne ci=kor a=eyayomonnure a=rap ne, aenupetnep ne ruwe ne kusu ne na.

I Tessaronike 3

Tanpe kusu naa yaysiporore eaykap ciki ci utar puyneno Atens kotan ta a=hoppa yak pirka sekor yaynu;

ayke, eci=roskire hemhem ki, eci=iki eysokor hi kusu a=omaoma hemhem ki kusu, Kiristo kor pirka sonko kusu Kamuy or ta yaysieywankere kur ci=kor irwak ne Timoteos eci=orun arpare nisa ruwe ne;

tanpe anak, inan kur ne yakka tapan aeramcuptekpe kusu somo amoymoykere kuni kusu an ap ne; inanpe kusu ne yakun, ci utar anakne tanpe kusu aatte utar ci ne sekor eci=yaykota eraman ruwe ne kusu ne na.

Sonno newa, eci turano okay as hi ta anakne eci utar aeramcutekte kusu ne a a=rap irammakaka eci=nure as nisa; iki koraci nep, eci=eraman koraci ne ruwe ne kusu ne na.

Tan ikkewehe an kusu kuani poka, naa yaysiporore eaykap ciki, eci=iki eysokor hi eraman kuni ne ku=teskar nisa ruwe ne, nekona poka ika ne a ikoranmukarape eci=koramnukar, ayke, ci utar iki monrayke iteki raka-sak kuni kusu ne na.

Korka, Timoteos anakne tane eci=oro wano un orun ek hi ta eci=iki eysokor hi newa omap anpe kusu an pirka sonko hemhem ci utar eci=nukar rusuy koraci eci un nukar rusuy wa ramma-kane pirkano un eskarun a=rap hemhem un nure nisa ruwe ne;

tapan ikkewehe an kusu, irwak utar, opittano okay ci iki kunip newa eramcuptekpe an hi ta eci=iki eysokor hi an kuskeraypo a=omaoma nisa ruwe ne;

inanpe kusu ne yakun, Utarpa oske ta pirkano eci=roski ciki,

ci utar i=su ruwe ne kusu ne na. Kamuy tek-sama ta eci=an kuskeray, ani ci eyaykopuntek nupetne anpe kusu, suy Kamuy or ta eci utar kusu nekona yayirayke an a=rap ci yanke easkay ruwe he an?

eci=kor nanuhu ci nukar hine eci=eysokor hi ta eykohaye anpe eramusinnere kuni ne kunne to ta ne yakka tokap to ta ne yakka siarikiki no inonno-itak ruwe ne na.

Tane, ci=kor Kamuy newa Micihi yaykota, orowa, ci=kor Utarpa ne Yesu anakne eci=orun arki as kusu un epakasnu kuni ne a=koramkor, ayke, eci

epeka ci utar ne yakka iki néno Utarpa anakne uwewtaspa eci=omap wa nuye an no eci=kire kuni a=koramkor na;

tanpe anakne ci=kor Utarpa ne Yesu opittano okay kor askanne utar turano ek hi ta, Sinuma anak ci=kor Kamuy newa Micihi kotcake ta askanne a=rap kusu ohewke-sak no eci=kor sanpe aste kuni kusu an a=rap ne.

I Tessaronike 4

Orosama irwak utar eci utar, nekona a=rap ani apkas wa Kamuy nupetnere kusu ne a anpe ne ya, un or ta eci=nu a kusu, néno koraci eci=apkas kuni ne — naa naa eci=nuye an no okay kuni kusu — Utarpa ne Yesu Kiristo kusu koramkor wa eci onisnisi as ruwe ne.

Eci utar anakne nekona ikaspaotte ani Utarpa ne Yesu kusu ci utar eci=kaspaotte nisa ruwe ne ya, eci=eraman ruwe ne kusu ne na.

Kamuy kewtura anakne ene ani ne, eci=tur-sak wa somo hoiyo ki;

pisno pisno eci utar anak kor aeramhekotep tur-sak no a=eoripak an no sikkasima a=rap eci=eraman wa,

somo Kamuy e=amkir oya utar néno wenpe ki rusuy yaynu hi kor somo ki no okay:

inan kur ne yakka tapanpe or ta iteki e=kawnu ki hine kor irwak ika kokantama na: inanpe kusu ne yakun, ci utar teeta anu no ci ye wa nure as koraci, tap okaype kusu Utarpa anak ikemnu ki anpe ne ruwe ne kusu ne na.

Kamuy anakne icakkere anpe un kire kusu un nisuk somo ki, un tur-sakte kusu un nisuk nisa ruwe ne.

Tanpe kusu, emaka kur anakne aynu emaka somo ki, korka, eci or ta Askanne Ramat korpare Kamuy emaka ruwe ne na.

Korka, irwak utar or ta omap ki anpe kusu anak, somo eci=orun kampi ku=omante yak pirka ruwe ne: inanpe kusu ne yakun, eci=yaykota anak ue-utaspa ue-omap kuni ne Kamuy oro wano a=epakasnu wa an ruwe ne kusu ne na;

sonno poka Makedonia mosir ta opittano okay irwak epeka eci=iki siriki okay ruwe ne na. Korka, irwak utar, naa naa eci=nuye an no okay kuni ne eci onisinisi as;

sama ta, eci=kaspaotte koraci kor teke ani monrayke hine yaykota kor moni esanniyo wa mo no okay kuni ne ramepakari;

sama ta suy, nep ne yakka eci eysiramne usike isam wa soy ta okay utar epeka owpeka kewtum kor no apkas kuni ne eci onisnisi as na.

Korka, irwak utar, mokonnoye utar kusu eci=eranpewtek hi ci kopan; a=ecipacipa kuni usike sak no mosmano okay utar koraci iteki eci=ok kewtum kor kuni kusu ne na.

Inanpe kusu ne yakun, Yesu ray wa hetopo-siknu sekor anpe ci eysokor yakun, néno koraci Yesu an kuskeray mokonnoye utar anak Sinuma tura Kamuy ani wa ek kusu ne.

Utarpa itak ani tanpe eci=orun ci ye, siknu wa okay ci utar, Utarpa ek hi pakno okay utar anak, sonno poka mokonnoye utar etoko ta paye somo ki kusu ne.

Inanpe kusu ne yakun, Utarpa yaykota anakne hawe aste, sapane an hawturunpe kor hawe ani, Kamuy rappa kor wa kanto oro wano ran kusu ne: ayke, Kiristo oske ta ray utar hoskino hetopo-siknu:

orowano, siknu wa okay utar, a=hoppa wa okay utar anak, rik-maw tum ta Utarpa uwetunankar kuni ne ne utar turano niskur orun auk kusu ne: ayne, ramma pakno Utarpa turano okay kusu ne na.

Tanpe kusu, tap okay itak ani ue-utaspa onisnisi yan.

I Tessaronike 5

Korka, pakihi newa paha epeka anak, irwak utar, eci kusu ku=nuye ika isam ruwe ne.

Inanpe kusu ne yakun, Utarpa toho anakne an noske ta ek ikka kur koraci ek kusu ne hi sekor irammakaka eci=yaykota eraman ruwe ne kusu ne na.

I=tom an, aeyaykikippe isam, sekor ne utar ye hi ta anak, ne hi ta po sikore siwentep kusu ikoni an koraci, ekuskonna ne utar epeka isamka anpe hetuku kusu ne, ayke, oar ne utar yayohaytare somo ki kusu ne na.

Korka, eci utar anakne, irwak utar, ikka utar, iki koraci ne toho eci=oskoni kuni ne kunne hi oske ta okay utar somo eci ne ruwe ne:

inanpe kusu ne yakun, eci utar opitta peker un poho eci ne, tokap to un poho eci ne ruwe ne kusu ne na: ancikar un pe somo ci ne, kunne hi un pe somo ci ne ruwe ne;

tanpe kusu, mosma utar iki koraci iteki mokor asro, korka, siruwante hene ki yayramatte hene ki yanro.

Mokor utar anakne ancikar ta mokor ruwe ne; ihoski utar anakne ancikar ta ihoski ruwe ne kusu ne na.

Korka, ci utar anakne tokap to un utar ci ne ruwe ne kusu, eysokor hi newa omap an rerar-kotukpe unu hine yayramatte wa okay an ro; sama ta, kane-pon-kasa kusu kasiciopiwki ne cip-cip a=rap kor an ro.

Inanpe kusu ne yakun, iruska anpe kusu somo ne, korka, un kusu ray ci=kor Utarpa ne Yesu Kiristo an kuskeray kasiciopiwki a=rap a un kore kuni ne, Kamuy anakne un atte nisa ruwe ne;

tanpe anak, siruwante as yakka, mokor as yakka, Sinuma turano i=su as kuni kusu ne na.

Tanpe kusu, eci=iki siri poka koraci utaspa uweomaoma hemhem ki utaspa uweaste hemhem ki yan.

Korka, irwak utar, eci=tumke ta monrayke hemhem ki, Utarpa oske ta eci=epunkine hemhem ki, eci=epakasnu hemhem ki utar onnere kuni eci onisnisi as ruwe ne;

sama ta, kor iki iki p kusu omap wa kooripak an no esanniyo yan. Yay uturu ta i=tom irenka sanke yan.

Orowa, irwak utar, uottumasi utar pakasnu, kewtum katcak utar omaoma, tursak utar nitata orowa opittano okay utar epeka ramu-siporore kuni eci onisnisi as ruwe ne.

Wenpe kusu iteki nen ne yakka wenpe ewmontasa kuni inkar yan; korka, ue-utaspa hemhem, opittano okay utar epeka hemhem, ramma pirka p iki yan.

Ramma nupetne yan; okere somo ki no inonno-itak ki yan;

nep ne yakka kusu yayirayke ki yan;

inanpe kusu ne yakun, eci=epeka no tanpe anak Kiristo oske ta Kamuy kor irenka ne ruwe ne kusu ne na.

Iteki Ramat uska yan; uweinkarape iteki panke yan;

nep ne yakka uwante yan; pirka okaype sikkasima yan;

nep wen noyne an ap a yakka esisi yan.

Orowa, i=tom irenka kor Kamuy yaykota anak eci=epitta askannere kusu ne; sama ta, (ci=kor Utarpa ne Yesu Kiristo ek pakno) eci=kor ramat newa kewtum newa netopake anakne tur-sak no ramne no a=kosiratki kuni a=koramkor.

Eci nisukpe anakne ikipniwkespe ne, ayke, néno kar poka iki kusu ne na.

Irwak utar, un kusu inonno-itak ki wa un kore yan.

Askanne copsekara a=rap ani opittano okay irwak utar ekap yan. Tan kampi anakne opittano okay irwak utar or ta aorooytak kuni Utarpa ani eci=kaspaotte as ruwe ne.

Ci=kor Utarpa ne Yesu Kiristo kor irenka eci turano an kuni a=koramkor na.

Ii Tessaronike 1

Pawros newa Sirownos newa Timoteos anakne ci=kor Mici ne Kamuy newa Utarpa ne Yesu Kiristo oske ta an Tessaronike kotan un karisia or ta kampi omante na;

Mici ne Kamuy newa Utarpa ne Yesu Kiristo oro wano irenka newa i=tom eci kusu an na.

Irwak utar, owpak an no koraci ramma-kane eci utar kusu Kamuy koyayirayke as kunip ne, eci=iki eysokor hi nuye an no sukup, sama ta, ue-utaspa pisno eci=iki omap a=rap eci=opitta kusu a=porore wa an ruwe ne kusu ne na;

opittano okay eci=eyaysiporore a=ekeske a=rap newa aeraracuptekpe uturu eci=ki yaiyupupu a=rap newa eysokor hi kusu Kamuy karisia tum ta eci utar kusu ci utar yayomonnure as pakno ne ruwe ne;

tanpe anakne Kamuy owpeka an koypisi kusu an a=nukar siros ne; kusu ka eci=ramusitne hine Kamuy mosir uyna kuni owpak no okay utar eci ne sekor eci=esanniyo an kuni kusu ne na:

Kamuy eranpewtek utar newa ci=kor Utarpa ne Yesu Kiristo kor pirka sonko

koytaknu somo ki utar koykemnu hine parparse ape oma kor kiroro un hawturunpe utar tura kanto wano ek Utarpa ne Yesu a=nukar hi ta eci ramucuptekka

utar epeka tasa iramucuptekka wa kore anpe hemhem, aeramcuptekka wa okay eci utar un turano aspinire a=rap hemhem anakne Kamuy tek-sama ta owpeka anpe ne nankor na:

Sinuma anak kor askanne utar onnayke ta anupekte hemhem ki, orowa, ne toho ta (eci=nure as pawetesu anpe a=eysokor okere kusu) opittano okay eysokor okere utar oro wano aenuskari kuni kusu ek hemhem ki hi ta, ne utar anakne apacikoatte kusu ne,

Utarpa kor nanuhu newa Sinuma kor kiroro oma nupeki oro wano otu sasuysir pakno akoysamka kusu ne na.

Ci=kor Kamuy anakne kusu eci=a=nisuk anpe epeka owpak no an utar eci ne hunak sanniyo hine kiroro ani opittano okay pirka p kon-rusuy pe newa eysokor hi iki iki p ueomare kuni ne, ramma-kane eci utar kusu ci utar ne yakka inonno-itak as ruwe ne;

tanpe anak ci=kor Kamuy irenka newa Utarpa ne Yesu Kiristo an néno, Ci=kor Utarpa ne Yesu Kiristo kor rehe eci=oske ta, sama ta, eci utar Sinumaosiketa anupekte kuni kusu an anpe ne ruwe ne na.

Ii Tessaronike 2

Irwak utar, ci=kor Utarpa ne Yesu Kiristo ek kusu ne a a=rap newa Sinuma orun ci utar uekarpa as anpe newa kusu eci=koramkor as ruwe ne;

tanpe anak Utarpa toho tane an sekorope kusu iteki eci kewtura awtumasire tunas, ramat ani ne yakka, itak ani ne yakka, un oro wano aette kampi ani ne yakka, iteki kewtum ciwkopoyere kuni

an a=rap ne; nep ne yakka kusu iteki inan kur ne yakka eci kokantamare yan: inanpe kusu ne yakun, hoskino eyaykoemaka a=rap an, sama ta, ne a ci=kokatpak aynu, ne a a=ysamka anpe poho a=nukar somo ki ciki,

ne toho somo an ruwe ne; ne kur anakne opittano okay Kamuy aporosep okkew kasi hene onkami kunip okkew kasi hene yayriknare epokpap ne; Kamuy kor kenru ta a kane yaykota Kamuy ne kar pakno poka iki kur ne ruwe ne.

Kuani naa eci turano ku=an rapoketa tap okaype kusu eci=nure as nisa sekor anpe eci=eskarun somo ki ruwe he an?

Ne kur yaykota kor pakihi ta a=nukare kuni ne tane sinuma sinnatus anpe eci=eraman ruwe ne.

Inanpe kusu ne yakun, ikaspaotte oterke mukkep anakne tane monrayke siri-ki: owse ne kur oyake un auk pakno sinnatuspe an ruwe ne.

Orowa, okake an kor, Utarpa ne Yesu anak kor paro oma heysepa ani rayke wa iki kor ek wa an a=rap ani isamka ne ikaspaotte oterke kur a=nukare kusu ne na;

ayke, ne utar anakne kasiaopiwki kuni ne sonep omap anpe somo uyna nisa ruwe ne kusu,

ne kur anakne Satan iki hi koraci, usa okay kiroro newa sirosi newa sunke iyokonnurep, sama ta, a=ysamka kuni kusu an utar kusu usa okay kokantama a=rap newa owpeka-sak pe kor wa ek ruwe ne.

Ne utar anakne sunkep eysokor kuni ne, tanpe kusu Kamuy ne utar orun owhaytap ikici kuni a=rap omante ruwe ne:

tanpe anakne sonep eysokor somo ki wa owpeka-sak pe enupetne opittano okay utar akoypisi kuni kusu an ap ne ruwe ne.

Korka, Utarpa oro wano a=omap an irwak utar, atpake wano Kamuy anakne Ramat askannere anpe newa sonep eysokor anpe or ta eci=numke wa kasiopiwki kusu, ramma-kane eci utar kusu Kamuy koyayirayke kunip ci ne ruwe ne;

ci=kor Utarpa ne Yesu Kiristo kor nupeki a=kore kuni ne, Sinuma anakne ci=kor pirka sonko an kuskeray tata or ta eci=nisuk nisa ruwe ne.

Tanpe kusu irwak utar, tumasnu no roski, orowa, itak ani hene ne ya ci nuye kampi ani hene ne ya a=epakasnu oyna sikkasima yan.

Tane ci=kor Utarpa ne Yesu Kiristo yaykota hemhem un omap wa irenka an kuskeray otusasiri pakno an omaoma anpe newa pirka cipacipa anpe un korpare ci=kor Mici ne Kamuy hemhem anakne,

eci=kor sanpe omaoma hine opittano okay pirka iki p newa itak or ta roskire kuni a=koramkor na.

Ii Tessaronike 3

Orokeseta, irwak utar, eci=tum ta koraci poka, Utarpa kor itak sipiraspa wa anupekte kuni ne,

un kusu inonno-itak ki wa un kore; sama ta, sanpe ohewke newa wen utar oro wano ci utar aowhaytare kuni ne inonno-itak yan; opittano okay utar anak eispokor hi atte somo ki ruwe ne kusu ne na.

Korka, Utarpa anakne ikipniwkespe ne hine eci=roskire hemhem ki, wenpe kusu eci=kosiratki hemhem ki kusu ne na.

Orowa, eci=kaspaotte as okaype eci=iki siri okay sekorope hemhem, eci=iki kusu ne sekorope ka hemhem, eci utar kusu Utarpa oske ta eysokor as ruwe ne.

Utarpa anakne Kamuy omap hi or ta hemhem, Kiristo kusu an yaiyupupu anpe or ta hemhem eci=kor sanpe tura kuni a=koramkor na.

Orowa, irwak utar, un oro wano a=korpare oyna koraci somo ki wa uottumasi apkas pisno okay irwak wano yay-sisire kuni, ci=kor Utarpa ne Yesu Kiristo kor rehe an kuskeray eci=kaspaotte as na.

Inanpe kusu ne yakun, eci utar anakne un eykoysanpa kunip ne sekor eci=yaykota eraman ruwe ne: ci utar yaykota anakne eci=tumke ta okay rapoketa uottumasi ki ka somo ki nisa ruwe ne kusu ne na:

sama ta, oro sanke somo ki no inan kur kor aep somo ci e, korka, eci=tumuke un inan kur ne yakka iteki ayramukurukuru kuni ne tokap ne yakka ancikar ne yakka monrayke wa nuwap nisa ruwe ne:

somo uk kuni utar ci ne wa kusu an anpe somo ne, korka, eci utar anakun eykoysanpa kuni ne, eci kusu aykoykarape ne yaykar nisa ne ruwe ne a anpe ne na.

Inanpe kusu ne yakun, eci=tumke ta okay as rapoketa, tanpe ikaspaotte as nisa ruwe ne; — Inan kur ne yakka somo monrayke yakun, sinuma iteki ipe yak pirka.

Inanpe kusu ne yakun, eci=tumke ta uottumasi iki hine ponno ka somo monrayke, korka, katukar utar okay sekor ci nu ruwe ne kusu ne na.

Tane néno okay utar mo no monrayke wa yaykota kor aep ipe kuni ne Utarpa ne Yesu Kiristo oske ta onisnisi wa kaspaotte as ruwe ne.

Korka, eci utar kusu anak, irwak utar, pirka p iki kusu iteki sinki yan.

Nen ka tan kampi kata a=nuye wa an ci ki itak koytaknu somo ki kur an ciki, ne kur siros omare yan, ayke, iteki eci aeyaynikorosmare kuni ne somo sinuma tura yan.

Yakka aepokpa kuni kur ne sekor iteki esanniyo, korka, irwak ne kur néno epakasnu yan.

Ne ta pakno ne wa ne yakka i=tom kor Utarpa yaykota eci=orun i=tom irenka sanke kuni a=koramkor. Utarpa opittano okay eci utar turano an kuni a=koramkor na.

Pawros ne kuani anakne yaykota kor teke ani ekap an itak nuye na, ne anpe anak pisno ku=sanke kampi kata ku=kor siros ne: néno ku=nuye ruwe ne.

Ci=kor Utarpa ne Yesu Kiristo kor irenka opittano okay eci utar turano an kuni a=koramkor na.

I Timoteos 1

Ci=kor un kasiopiwkip ne Kamuy ikaspaotte newa, kusu ecipacipa as Kiristo Yesu an kuskeray Kiristo Yesu kor Apostoro ne a=kar Pawros ku ne anakne,

eysokor hi kusu sonno an ku=poho ne Timoteos or ta kampi ku=omante na: Mici ne Kamuy newa ci=kor Utarpa ne Kiristo Yesu oro wano irenka hemhem, ranpoken hemhem, i=tom hemhem eci=kore an kuni a=koramkor na.

Etoko ta Makedonia mosir or ta ku=arpa hi ta eani anakne Epesos kotan ta riya hine, okay an utar anakne mosma an epakasi iteki epakasnu, sama ta, eysokor hi oma Kamuy oro wano a=sikkasmare anpe somo ne no an,

korka, makankane upahunara anpe hetukure uwepeker newa aynu ikiri rehe kusu an oruspe iteki e=kotan wa esanniyo kuni ne ku=ikaspaotte as koraci, tane ne yakka ku=iki na.

Korka, ne ikaspaotte eramusinnere anpe anak tur-sak sanpe wano omap hi oasinke anpe hemhem, a=otkeotke somo ne an kewtum kor pe hemhem, kankapkapeka sak no an eysokor hi atte anpe hemhem ne ruwe ne:

tapan okaype kusu serke okay utar ihayta wa oha-itak eun esirihosi henoye nisa ruwe ne;

ne utar anakne yaykota sanke itak hene siyuppa no ye oruspe ikkew hene eranpewtek a yakka, tuytak epakasnu utar ne rusuy ruwe ne.

Korka, aynu anakne ohewke sak no ne tuytak eywanke yakun, tuytak anak pirka p ne sekor ci eraman;

tanpe ka ci eraman, tuytak anakne owpeka utar kusu a=karpe somo ne, korka, ihayta kewtura kor utar newa itakkasi utar kusu Kamuy kooripak somo ki utar newa ci=kokatpak utar kusu, tur-us utar newa momok utar kusu, micihi rayke utar newa unuhu rayke utar kusu, keweuk utar kusu,

hoiyo utar kusu, ukokateaykap utar kusu, aynu eikka utar kusu, sunke utar kusu, ikosunke utar kusu, sama ta, nep ne yakka nisasnu epakasi kopakeat somo ne anpe an ciki, ne anpe kusu tuytak a=kar na;

tanpe anak en=sikkasmare sinnunuke an Kamuy a=rakur kusu an pirka sonko néno an ap ne ruwe ne na.

En easkayre ci=kor Utarpa ne Kiristo Yesu ku=koyayirayke na, Sinuma anakne ikipniwkes kur ku ne sekor esanniyo hine or ta ku yaysieywankere kuni ne en=atte nisa ruwe ne kusu ne na;

etoko ta Kamuy koatcap ku ne, keske kur ku ne, somo yaykatanu ki kur ku ne a yakka: ayke, ku=eunpipka wa eranpewtek no néno ku=iki nisa ruwe ne kusu a=eranpokiwen wa a en=kore an na;

orowa, ci=kor Utarpa kor irenka anak Kiristo Yesu oske ta an eysokor hi newa omap anpe turasi no nuye an no an nisa ruwe ne na.

Kiristo Yesu anakne katpak kor utar kasiopiwki kusu mosir or ta ek nisa ruwe ne ari an itak anakne sonno anpe ne, utar sikkasima kuni an itak ne ruwe ne na; ne utar tumuke ta iyotta wenpe ku ne ruwe ne!

Yakka, tapan ikkewehe an kusu a en=eranpokiwen wa a=kore ruwe ne, tewano siokere somo ki inotu aoma kuni ne Sinuma eysokor utar epeka sirosi ne kusu iyotta wenpe ne en or ta Yesu Kiristo anakne opittano okay kor ramusiporore anpe nukare kuni kusu ne na.

Tane, otu sasuysir pakno an, munin somo ki, a=nukar eaykap, patek Kamuy ne, Mosir sikkasimap or ta aeoripakpe newa a=rakur newa ramma-ramma an na. Amen.

Ku=poho ne Timoteos, ani pirka tumi e kotumikor iki kuni ne, teeta e kasi ta etoko arpa uweinkarape an koraci,

ku=e ikaspaotte as na; a=otke-otke somo ne an kewtura ani koraci eysokor hi atte yan; serke okay utar anakne ne anpe epeka eyaykoemaka hine eysokor hi kusu mimam-awente okere ruwe ne:

ne utar tumke ta Humenayos newa Areksandros okay; ayke, ne utar iteki Kamuy koatca kuni ne a=epakasnu kusu, Satan or ta ku=arpare nisa ruwe ne na.

I Timoteos 2

Opittano okay utar kusu koramkor itak hemhem, inonno-itak hemhem, Kamuy a=nisuk itak hemhem, yayirayke an anpe hemhem, hoskino a=ye kuni kuani e onisnisi as na;

Mosir sikkasima utar newa pase montum kor utar kusu ne yakka; tanpe anak nekona ka Kamuy kooripak an no yaykatanu hine ratcitara wa i=tom kor no osiroma kuni kusu ne na.

Néno ikici anpe anakne un kasiopiwkip ne Kamuy tek-sama ta pirka newa nupetnere anpe ne;

opittano okay utar kasiaopiwki wa sonep eraman kuni anpe anakne Sinuma kor kewtum ne ruwe ne.

Inanpe kusu ne yakun, sine Kamuy an, Kamuy newa aynu uturu sine iyuturuoma kur an, aynu ne,

Kiristo Yesu ne, Sinuma anakne opittano okay utar kikiraye kusu yaykota yaiyanke nisa ruwe ne; ayke, yaykota kor pakihi ta aepawetesu an anpe ne na;

ne anpe assuru aste kur newa Apostoro ne kuni kusu a en=atte okere (sonep ku=ye, ku=sunke somo ki,) eysokor hi newa sonep Oya un utar epakasnu kusu a en=atte an na.

Tanpe kusu ne hi ta ne yakka okay utar anakne kimakara newa utumasi kewtum isam no tur-sak tekehe puni hine inonno-itak ki kuni ku=kor rusuy ruwe ne.

Tanpe néno siwente utar oripak an hine yaykatanu wa pirka p kopakeat amip ani yaymire; otop oske anpe ani hene konkani ani hene i=kani ani hene ataye yupke amip ani hene iteki ki yak pirka; korka,

(Kamuy kooripak sekor ye siwente utar kopakeat koraci) pirka iki p ani ki yan.

Siwente kur anakne itak nu wa eyayhannokkara yak pirka.

Korka, siwentep anakne epakasnu wa okkay esapane anpe ku=ramuosma somo ki, korka, mo no an yak pirka Inanpe kusu ne yakun,

Adam anakne hoskino a=kar, okake ta Hefa; suy, Adam a=kokantama somo ki,

korka, ne siwentep a=kokantama wa ci=kokatpak ki okere ruwe ne:

korka, ne utar yaykatanu anpe tura eysokor hi atte hemhem ki, omap anpe hemhem ki, a=tur-saktep or ta an hemhem iki yakun, poho sikore hi ta akaopiwki kusu ne na.

I Timoteos 3

Ne itak anpe sonep ne. Nen ka episkopos moni kusu yaysieywankere hi hunara kur an ciki, sinuma pirka anpe kor rusuy ruwe ne.

Tanpe kusu episkopos anakne a=ekot kuni usike sak, owse sine mat kor, yayramatte wayasnu kewtum kor, irammakaka an, i=kateomare ki, epakasnu easkay, somo iku-sakayo ki,

aynu kokik somo ki kur ne kunip ne; korka, yaykatanu kewtura kor, koyki kopan, a=etunne kuni ani eyayepirikare anpe somo ko-omap kur ne kunip ne:

pirkano yaykota kot cise epunkine hine nep yaykatanu anpe tura kor poho itaknure;

(korka, aynu anakne nekona yaykota kor uni epunkine anpe eranpewtek ciki, hemanta iki wa Kamuy karisia sikkasima easkay ruwe he an? tanepo paptisma a=kore kur somo ne,)

ikineypeka sinuma pakesara wa nitne kamuy néno a=esanniyo koraci a=esanniyo kusu ne na.

Naa mosma, soy ta okay utar anak sinuma kusu pirka pawetesu anpe kor kunip ne; ikineypeka sinuma a=esapse wa nitne kamuy kor akpe oro-osma kusu ne na.

tiakonos utar ne yakka yaykatanu kunip ne, iteki tu parunpe kor, iku ruy somo ki, a=etunne kuni ani yayepirikare anpe kor rusuy somo ki;

tur-sak kewtum ani eysokor hi kusu an mukke anpe sikkasima.

Tan utar hoskino aesiruwante yara; orowa, wen-puri sak yakun, tiakonos koraci yaysieywankerere yan.

Siwente utar ne yakka yaykatanu kunip ne, somo ohaykekar, yayramatte, nep ne yakka kusu sonno anpe ki kunip ne ruwe ne.

tiakonos utar anakne owse sine mat kor wa irammakaka yaykota kor uni newa poho utar epunkine.

Inanpe kusu ne yakun, tiakonos ki kuni moni epeka pirkano yasieywankere okere utar anakne yaykota kusu pirka assuru kor, sama ta, Kiristo Yesu or ta an eysokor hi kusu sino rametok kor no an kusu ne ruwe ne kusu ne na.

Naa ponno okake ta e orun ku=oman kuni ku=cipacipa wa tapan okaype ku=nuye ruwe ne;

korka, ohor no utur ta somo ku=ek yakun, Kamuy kor kenru ta aynu utar anakne nekona iki yak pirka ya e eraman kuni kusu ne na, ne anpe anakne i=su Kamuy kor karisia ne, sonep kusu an ikuspe newa asamaha ne ruwe ne.

Orowa, somo a=ye a yakka, Kamuy kooripak kusu an mukke anpe anakne poro ruwe ne; Sinuma anakne kam oske ta a=nukar, ramat oske ta owpekap ne a=esanniyo, Kamuy hawturunpe oro wano a=nukar, mosir uyrup tumuke ta a=ewpaskuma, mosir kata a=eysokor an, a=rakur orun auk okere na.

I Timoteos 4

Korka, okake an pakihi ta serke okay utar anakne kokantama ramat newa nitne kamuy utar kor epakasi inu hine sunke itak ki utar kankapkapeka

anpe an kuskeray sesek kani ani koraci kor kewtura awhuyeka wa eysokor hi kusu eyaykoemaka kusu ne ari Ramat anak irammataka ye ruwe ne;

ne utar matkore anpe hattoki hemhem ki, sonep eysokor wa eraman utar i=yayirayke kor awina kuni Kamuy kar aep kusu somo ramnu ki anpe kaspaotte hemhem ki ruwe ne.

Kamuy kar pe opitta pirka ruwe ne, ayke, i=yayirayke an kewtura ani awina yakun,

a=emaka kuni anpe isam ruwe ne.

Eani anakne tapan okaype irwak utar eskarunte ciki, Kiristo Yesu kor pirka tiakonos e ne wa, eysokor hi kusu an itak or ta hemhem, e iki pirka epakasi or ta hemhem a=respa kur e ne kusu ne na:

korka, momok uwepeker newa pakko ramkor an uwepeker esisi yan.

Orowa, Kamuy kooripakpe ani yaykota yayriterite yan: inanpe kusu ne yakun, netopake kusu an yayriterite anpe anakne ponno ka e=pirkare kunip ne, korka, Kamuy kooripak anpe anakne nep ne yakka kusu e=pirkare kunip ne, ayke, tane an inotu kusu ne yakka, okake ta an inotu kusu ne yakka eytakamkire a=eoma an anpe ne ruwe ne kusu ne na.

Ne itak anpe anakne sonep ne, auk kuni owpak an anpe ne na.

Tan ikkewehe an kusu ci utar anakne monrayke wa siyuppa no iki, inanpe kusu ne yakun, ci utar anakne opittano okay utar, makankane eysokor hi atte utar, kor kasiopiwkip ne i=su Kamuy kusu cipacipa ruwe ne na.

Tap okaype kaspaotte hemhem ki, epakasnu hemhem ki yan.

Inan kur ne yakka iteki e paha ponpe esapse kuni ne ki yan; korka, itak or ta ne yakka, iki puri or ta ne yakka, omap anpe or ta ne yakka, eysokor hi or ta ne yakka, tur-sak pe or ta ne yakka, eysokor wa okay utar kusu aekoykarape ne yaykar yan.

Ku=ek pakno, karap-oroytak anpe, onisnisi anpe epakasnu anpe ki yan.

puresputeros utar kor teke e kasike ta a=ante hi tura ueinkar anpe ani a=kore an eikrap iteki isayka no kor yan.

Tapan okaype kusu mucinasnu no iki yan; ne anpe orun ramne no yaykorpare yan; e ki iki p opittano okay utar or ta a=nukar kuni kusu ne na.

Yaykota kusu ne yakka e iki epakasnu anpe kusu ne yakka yaytupare yan. Tap okaype oske ta riya yan; inanpe kusu ne yakun, tapanpe e ki ciki, eani anakne yaykota ne yakka e nu utar ne yakka e kasiopiwki kusu ne na.

I Timoteos 5

Ekasi ne ciki iteki kopasirota, korka, mici koraci onisnisi yan;

upen utar ne yakun; uyriwak utar koraci; rupne siwentep utar ne yakun, hapo koraci, upen mat ne yakun, nep tur-uspe sak no, tures koraci iki yan.

Sonno okay siyonpiyar siwentep kooripak yan.

Korka, ne siyonpiyar siwentep anak poho hene mitpo hene kor yakun, ne utar anakne yaykota kor uni un utar epeka hoskino kooripak ki hene kor esikop utar tasa kore kuni iki yak pirka; tanpe anakne Kamuy nupetnerep ne ruwe ne kusu ne na.

Korka, sonno newa siyonpiyar ne hine sinen ne po an siwentep anakne Kamuy ecipacipa, ayke, kunne to ta ne yakka tokap to ta ne yakka ramma-kane Kamuy koramkor hemhem ki inonno-itak hemhem ki ruwe ne.

Korka, siniwe patek kusu iki siyonpiyar siwentep anakne siknu rapoketa ray wa an ruwe ne.

Ne utar anakne a=ekot kuni usike isam kuni ne tap okaype ne yakka kaspaotte yan.

Korka, inan aynu ne yakka yaykota kor pe kusu, makankane yaykota kor uni un utar kusu, etoko-oyki somo ki yakun, sinuma anak a=eysokor hi esikaske ruwe ne, ayke, eysokor somo ki kur kasuno wenkur ne ruwe ne na.

Owse sine aynu kon maci ne, sama ta, pirka puri kusu pirka assuru kor hine hotne pa pokasnu pa an yakun, iteki siyonpiyar oma kampi kata sapa nuye yan,

ne kur anakne poho utar respa yakun, atci un utar a=yanto kore yakun, askanne utar cikiri uraye yakun, yayramhekonro utar kaopiwki yakun, siarikiki no opittano okay pirka iki p néno iki yakun, sapaha nuye yan.

Korka, upen siyonpiyar siwentep kusu iteki sapaha nuye yan: inanpe kusu ne yakun, ne utar Kiristo kusu kewtum ehayta ciki,

suy sosipi rusuy; ayke, ne utar anakne atpakta kor eysokor hi atte kewtum eyaykoemaka kusu ekokatpakte ruwe ne na.

Sama ta, néno okay utar anakne toranne iki wa cise pisno sioyapkire apkas; toranne patek somo ne korka paro-ruy ne yakka ki, mosma kur oruspe orun isaykako, ayke, somo a=ye kuni itak ye ruwe ne.

Tanpe kusu, upen siwentep utar anakne hoku kor wa poho sikore, orowa, epokpa kur oytakusi kusu an ika somo kore hine kor uni sikkasima kuni ku=kor rusuy ruwe ne;

inanpe kusu ne yakun, serke an utar anakne tane ne yakka Satan orun henoye okere ruwe ne.

Eysokor iki siyonpiyar siwentep kor siwentep an ciki, sinuma ne utar kaopiwki yak pirka, ayke, sonno an siyonpiyar kaopiwki easkay kuni ne iteki karisia sere yan.

Pirkano epunkine puresputeros utar ewsamanu aynukor kunip ne sekor esanniyo yan, makankane ne itak kusu ne yakka epakasnu anpe kusu ne yakka monrayke utar epeka néno iki yan.

Inanpe kusu ne yakun, amam ipehe oasinke peko or ta iteki etukarip e=wn yan, sekor anpe Kamuy kampi kata a=nuye wa an ruwe ne kusu ne na. Sama ta, monrayke kur anakne kor pummaha a=kore kunip ne ruwe ne na.

Tun ren pawetesu kur iki anpe somo ne yakun, puresputeros epeka eiyonnuppa anpe iteki uk yan.

Ci=kokatpak utar okay ciki, mosma okay utar isitoma kuni ne opittano okay utar sik-sama ta pakasnu yan.

Ohewke sak no tap okaype e iki, aynu kasiramu kusu somo ki no nep ne yakka ki kuni ne Kamuy tek-sama ta newa Kiristo Yesu teksam ta newa a=numke wa okay Kamuy hawturunpe tek-sama ta newa e ikaspaotte as na.

Yaytunaska wa aynu kata iteki teke ante, suy, mosma kur tura iteki ci=kokatpak kor: yayturu-sak no e an kuni ki yan.

Tewano owse wakka patek somo iku, korka, e honihi kusu hemhem kanna-kanna e etasumka anpe kusu tonoto ponno ka eywanke yan.

Serke okay utar kor ci=kokatpak anakne etoko wano aeramanpe ne, ayke, a=esanniyo kuni ne hoskino arpa; orowa, serke okay utar kor pe kusu anak, ne anpe i=yos no arpa ruwe ne.

Tanpe néno ne yakka anukarape ne pirka iki p okay; orowa, pirka somo ne anpe anak a=nuyna eaykap ruwe ne.

I Timoteos 6

Rekut un pe pok ta aussiwne wa okay utar yaykota kor nispa aynukor kunip ne sekor esanniyo yak pirka, tanpe anakne Kamuy rehe newa ne epakasi somo a=koatca kuni kusu ne na.

Orowa, eysokor hi atte nispa utar kor utar anakne, iteki ne utar panke yak pirka, irwak utar ne ruwe ne kusu ne na; tor ta, makankane or ta yaysieywankere yak pirka, inanpe kusu ne yakun, ne pirka iki p kor utar anakne eysokor utar ne, omap ki utar ne ruwe ne. Tap okaype epakasnu wa onisnisi yan.

Mosma okay epakasi epakasnu hine, nisasnu itak, ci=kor Utarpa ne Yesu Kiristo kor itak or ta hemhem Kamuy kooripak koraci an epakasi or ta hemhem ramuosma somo ki kur an ciki:

ne kur anak nep ne yakka eranpewtek wa pittaranne, korka, Kamuy kooripak anpe anak ani eyayepirikare kunip ne sekor yaynu wa eyaytunnap kewtum hemhem, upaore anpe hemhem, Kamuy koatca anpe hemhem, wenpe eyaynu anpe hemhem, kewtura munin wa

sonep sak wa ohewke upahunara hemhem patek iki kur ne ruwe ne.

Korka, Kamuy kooripak wa yaiyaynuwere anpe anakne poro aepirikarep ne:

nep ne yakka kor wa mosir or ta arki as somo ki, sama ta nep ne yakka kor wa mosir kohoppa eaykap pe ne ruwe ne kusu ne na:

korka, aep newa amip ci kor hine yaiyaynuwere ki kusu ne na.

Korka, yayeoteknure rusuy utar anakne, isamka anpe newa wen usike ta utar e=sunpa wa a=ronnu koraci an a=koramnukar anpe newa akpe newa inne no okay ohay ta iwente ipeporore anpe oro-osma ruwe ne.

Inanpe kusu ne yatun, icen omap anpe anakne usa okay wenpe kor sinrit ne ruwe ne: serke okay utar anakne ne anpe epa kuni iki hine eysokor hi wano a=siren, ayke, inne no okay sirkirap ani yayotke kusna nisa ruwe ne na.

Korka, Kamuy kor aynu e ne kusu, tap okaype esaot yan; ayke, owpeka anpe, Kamuy kooripak anpe, eysokor hi atte anpe, omap anpe, yaiyupupu anpe,

ramusiroma anpe keseanpa yan. Eysokor hi kusu an pirka tumi iki yan, otu sasuysir pakno an inotu sikkasima yan, ne anpe kusu e nisuk an okere, sama ta, inne utar sik-sama ta pirka pawetesu anpe e ki nisa ruwe ne.

Opittano okaype siknu kuni ne kosiratki Kamuy tek-sama ta ne yakka, Pontio Pirato kotcake ta pirka pawetesu anpe iki Kiristo Yesu sik-sama ta ne yakka e kaspaotte as na;

ci=kor Utarpa ne Yesu Kiristo a=nukar pakno, eci=sak no, a=ekot kuni usike isam no,

ne ikaspaotte sikkasima yan: yaykota kor pakihi ta Sinuma ne anpe nukare kusu ne, Sinuma anakne sinnunuke an patek Sapanep ne A=hekote nispa utar ok kasi an A=hekote Kamuy ne, utarpa utar ok kasi an Utarpa ne ruwe ne;

Sinuma patek somo ray-anpe kor hine or ta karankeno arpa eaykap sirpeker ta osiroma ruwe ne; inan kur ne yakka naa somo Sinuma nukar, sama ta, Sinuma nukar eaykap ruwe ne; Sinuma orun otu sasuysir wano otu sasuysir pakno an aaynukorope newa kiroro an na. Amen.

Tan mosir ta okay wa oteknu utar anakne iteki yayesanniyorire hene ki, iteki awtumotne an i=kor e=yaykopaste hene ki, korka, ani eyaynupetnere kuni kusu nuye an no opittano okaype un kore Kamuy e=yaykopaste kuni ikaspaotte yan;

ne utar pirka p iki,

pirka iki anpe kusu nuye an no iki, eymek wa utar turano kor hine i=yos no ek kusu ne pakihi kusu, yaykota kusu pirka asamaha ante wa ne inotu, sonno inotu, aewmasnure kuni ne kaspaotte yan.

Aa Timoteos, e sikkasmare an okaype epunkine hine momok an oha-hawe oro wano hene sunke no a=ye eramuspe epokpap oro wano hene yayohaytare yan;

serke okay utar anakne ne okaype eysokor kunak ye wa eysokor hi ohay ta nisa ruwe ne na. Irenka e or ta an kuni a=koramkor na.

Ii Timoteos 1

Kiristo Yesu oske ta an inotu a=kore kuni eytakamkire an koraci Kamuy irenka an kuskeray Kiristo Yesu kor Apostoro ne Pawros ku ne anakne, ku=omap an poho Timoteos or ta kampi omante na:

irenka hemhem ranpoken hemhem i=tom hemhem Mici ne Kamuy newa ci=kor Utarpa ne Kiristo Yesu oro wano an kuni a=koramkor na.

Tokap ne yakka kunne ne yakka eci=nukar rusuy hine okere somo ki no ramma eci=eskarun wa ku=inonno-itak, ayke, ku=kor ekasi utar wano a=otke-otke somo ne an kewtum ani or ta ku yaysieywankere Kamuy ku=yayirayke na,

eci=nupe ku=eskarun wa siri ku=nupetne kuni ne néno ku=ki na;

orowa, e onnayke ta an kankapkapeka sak eysokor hi a en eskarunte an; hoskino ne anpe anakne e=kor huci Rois newa e=kor hapo Ewneyke oske ta an; orowa, e onnayke ta ne yakka an sekor ku=eysokor ruwe ne.

Tapan ikkewehe an kusu, ku=teke e kasi ta ku=ante an kuskeray Kamuy orowa a=kore anpe e paraparasere kuni ne e eskarunte as ruwe ne.

Inanpe kusu ne yakun, Kamuy anakne isitoma kuni kusu an ramat un kore somo ki, korka, kiroro newa omap anpe newa kewtum yayeasirkar kuni ramat un kore nisa ruwe ne.

Tanpe kusu ci=kor Utarpa kusu an pawetesu anpe hene, Sinuma kusu upakasnu cise ta an kur ne kuani kusu hene iteki yaynikorosma yan: korka, Kamuy kiroro néno an pirka sonko tura wenpe kusu eyayramkoyki yan;

Sinuma anakne un kasiopiwki nisa, askanne nusuk anpe ani un tak, iki iki p néno an koraci somo ne, korka, otu sasuysir an pakihi etoko ta Kiristo Yesu oske ta okay wa un kore Sinuma yaykota kor kewtura newa irenka an koraci nep;

ayke, ne anpe anakne ci=kor un Kashiobiukip ne Kiristo Yesu ek hi ani a=nukare nisa ruwe ne; Sinuma anakne ray anpe isamka wa pirka sonko an kuskeray inotu newa somo muninpe sarare nisa ruwe ne;

ne anpe kusu ewpaskuma ki kur, Apostoro ne kur, epakasnu kur ne kuni a=kar aynu ku ne ruwe ne.

Tapanpe kusu opittano tan okaype ku=eramusitne wa an: yakka ku=yaynikorosma somo ki ruwe ne; inanpe kusu ne yakun, ku=eysokor okere kur ku=e=amkir, orowa, ku=sikkasima re okaype Sinuma ne toho kusu epunkine easkay pe ne sekor ku=eysokor ruwe ne kusu ne na.

En=oro wano e nu okere nisasnu an itak katuhu kusu anak, Kiristo Yesu oske ta an eysokor hi atte anpe newa omap anpe ani sikkasima yan.

Aokay a=sikkasmare okere pirka anpe kusu anak, e onnayke ta osiroma wa an Askanne Ramat an kuskeray epunkine yan.

Tanpe e eraman, Asia mosir ta okay utar opitta en=oro wano hosari okere; ne utar tumke ta Pugeros newa Herraogones okay ruwe ne.

Onesiporos kor uni un utar Utarpa eranpokiwen wa kore kuni ku=koramkor; inanpe kusu ne yakun, sinuma anakne kanna-kanna en=sanpe siturire nisa, orowa,

ku=sinkop kusu somo yaynikorosma ki; korka, Roma kotan ta an hi ta irammakaka en=hunara hine

en=pa nisa ruwe ne (Utarpa toho ta Utarpa anakne sinuma eranpokiwen wa kore kuni ku=koramkor); sama ta, Epesos kotan ta henpak inne okaype ani sinuma en kusu yaysieywankere anpe aokay pirkano eraman ruwe ne na.

Ii Timoteos 2

Tanpe kusu ku=poho ne aokay, Kiristo Yesu oske ta an irenka or ta yaytumasnure yan.

Orowa, inne pawetesu utar tumke ta en or ta e nu okere okaype, epakasnu easkay sone an mosma utar or ta ne yakka sikasimare yan.

Kiristo Yesu kor pirka tumikor kur koraci uturu wenpe eyayramsitne yan.

Nep tumi-kor kusu iki kur ne yakka tan mosir ta i=su kuni kusu an okaype kusu somo yaynisomapte ruwe ne; tanpe anakne tumi-kor kur kusu sinuma sapaha nuye kur nupetnere kuni kusu ne na.

Sama ta, ne sinot kusu ukirorowante kur an ciki, ikaspaotte néno iki somo ki yakun,

sapa-un pe somo a=wn ruwe ne Monrayke wa etoyta kur anakne hoskino ne hetuku ipehe ipe kunip ne.

Ku=ye itak esanniyo yan; nep ne yakka kusu Utarpa anakne e eramante kusu ne kusu ne na.

Ku=iki sonko néno an, Dabid sanikiri ne, ray hi oro wano hetopo-siknu Yesu Kiristo eskarun yan:

ne sonko kusu wen-puri ki kur koraci a en=tupetupe wenpe eyayramsitne wa an na; korka, Kamuy itak anakne a=tupetupe somo ki ruwe ne.

Tanpe kusu, a=numke wa okay utar kusu opittano okaype ku=eyaysiporore ruwe ne, ne utar ne yakka Kiristo Yesu tura otu sasuysir pakno an a=rakur ne kasiopiwki anpe a=kore kuni kusu ne na.

Ne a=ye itak anpe sonep ne: inanpe kusu ne yakun, Sinuma turano ci ray yakun, Sinuma turano siknu as ne yakka ki kusu ne;

yaysiporore yakun, Sinuma turano epunkine kusu ne; Sinuma esikaske as yakun, Sinuma un esikaske ne yakka ki kusu ne:

ci utar anakne sone anpe somo ne a yakka, Sinuma ramma sonep ne; Sinuma yay-esikaske eaykap ruwe ne kusu ne na.

Tapan okaype kusu ne utar eskarunte yan, ayke, ani eyayepirikare eaykap pe, nu utar ohewkere kuni itak kusu upahunara anpe ne utar i=tek iki kuni ne Utarpa kotcake ta kaspaotte yan.

Owpekano sone an itak kor, yaynikorosma kuni ika sak no an monrayke kur nepkor, Kamuy iramye néno an kur koraci yaykorpare kuni ne siarikiki no iki yan.

Korka, momok an oha-hawe esisi yan: inanpe kusu ne yakun, ne okaype anakne somo Kamuy kooripakpe kusu naa iki kuni okaype ne,

orowa, kor itak anakne nini sipirasa koraci sipiraspa ruwe ne:

ne utar tumke ta Humenayos newa Piritos okay ruwe ne; ne utar anakne sonep kusu ohay ta, ayke, hetopo-a-siknure anpe anakne a=okere ruwe ne sekor ye hine serke okay utar eysokor hi hokuste ruwe ne.

Yakka. Kamuy kor nisuwamne asamaha aatte wa an, ayke, tan han a=omare an na; — Utarpa anakne yaykota kor utar eraman; orowa, Utarpa rehe ye opittano okay utar owpeka-sak pe oro wano sikiru yan.

Poro cise onnayke ta owse konkani op newa sirokani op patek okay somo ne, korka, cikuni op newa toytoy op ne yakka okay; sama ta, momokpe kusu aeywanke kunip okay, aeoripakpe kusu aeywanke kuni anpe okay ruwe ne.

Tanpe kusu, aynu anakne ne okaype kusu yayturu-sakte ciki, sinuma anak aeoripakpe kuni kusu an op ne, askannep ne, kor Nispa oro wano aeywanke kuni owpakpe ne, nep pirka iki p kusu a=etokoyki kunip ne a=kar kusu ne na.

Korka, upen kur iki rusuy wen-puri esisi hine tur-sak sanpe wano Utarpa konisuk utar tura, owpeka anpe hemhem, eysokor hi hemhem, omap anpe hemhem, i=tom irenka hemhem keseanpa yan.

Korka, ramu-sak, aeranpewtekpe an upahunara anpe esisi yan, e eraman koraci, ne okaype anakne ukoyki anpe hopunire ruwe ne na.

Orowa, Utarpa kor ussiw ne kur anakne ukoyki kunip somo ne, korka, opittano okay utar epeka rotca wa an, epakasnu easkay no an, wenpe kusu eyaysiporore wa an,

ramu-siroma no yayatte wa epokpa utar pakasnu kuni an kur ne kunip ne ruwe ne; Kamuy anakne ne utar yaykokatpakte wa sonep eramante, orowa,

ne utar yayeasirkar hine nitne Kamuy atte akpe aohaytare, ayne, Kamuy irenka an kuskeray sinuma ani auk kuni kusu ne na.

Ii Timoteos 3

Korka, tanpe onnere yan, okes an toho ta hokanpa pakihi ek kusu ne.

Inanpe kusu ne yakun, utar anakne yay-omap utar ne kusu ne, icen omap utar ne kusu ne, yayomonnure ki, situmkanere, Kamuy koatca hemhem ki, esikop epeka itakkasi,

somo yayirayke an no okay, tur-uspe,

omap ki kewtum sak, utar epokpa, yaysikkasma eaykap, niwen, pirka p somo koomap, aynu ekosi,

koetaraka iki, pakesara, Kamuy koomap kasuno yaynupetnere anpe koomap utar ne; Kamuy kooripak noyne an katuhu kor, korka, ne kiroro esikaske:

tap okay utar wano eyaysisire yan. Tap okay utar wano usa cise orun reyep ahup hine ci=kokatpak sey ehayta siwentep tek-paste, usa okay wenpe ki rusuy kewtura an kusu an,

ramma eyayhannokkara, korka, ramma sonep eraman kuni pakno epa eaykap utar ne ruwe ne Orowa,

yannes newa Yambres anakne Mose sisamcasnure koraci, tan utar ne yakka sonep sisamcasnure ruwe ne; kewtum munin utar ne wa eysokor hi kusu yaykoemakpap ne ruwe ne.

Korka, ne utar anakne tewano naa iki somo ki kusu ne: inanpe kusu ne yakun, ne tun iki ohay ta anpe anakne opittano okay utar sik-sama ta a=nukar wa an koraci, ne utar kusu an oruspe ne yakka a=nukar kusu ne kusu ne na.

Korka, aokay anakne ku=epakasnu anpe, ku=iki puri, ku=kewtum, ku=eysokor hi, ku=ramu-siporore anpe,

ku=omap anpe, ku yaiyupupu anpe, a en epokpa anpe, aeyayramsitnere anpe e ikoysanpa nisa ruwe ne; Antiok kotan ta, Ikoniom kotan ta, Rustra kotan ta en kusu nep okaype hetuku ya; nep aepokpa anpe ku=eyaysiporore ya: ayke, opitta ne okaype oro wano Utarpa en ohaytare nisa ruwe ne.

Ruwe un, inan kur ne yakka Kiristo Yesu oske ta Kamuy kooripak an no i=su kusu ne sekor ramuositciw kur anakne aepokpa kusu ne.

Korka, wen utar newa tusu ikici utar uwepakta wen ne kusu ne, ayne, mosma kur kokantama hemhem ki,

yaykota a=kokantama a=yki kusu ne na. Korka, eani anak eyayhannokkara okere okaype, sonep ne sekor e eraman okaype sikkasima yan, ayke, inan kur or ta eani ne okaype eyayhannokkara ya eraman no okay yan;

orowa, Kiristo Yesu oske ta an eysokor hi an kuskeray kasiciopiwki kusu e wayasnure easkay Askanne kampi ponram oro wano e eraman ruwe ne na.

Nep Askanne kampi ne yakka opitta Kamuy pariri, ayke, epakasnu kusu hemhem, siros ne kusu hemhem, owpekare kusu hemhem, owpeka an anpe epeka pakasnu kusu hemhem e=pirkare anpe ne:

Kamuy kor aynu anakne a=eramusinne no an wa nep pirka iki p kusu irammakaka etokooyki an kuni kusu ne na.

Ii Timoteos 4

Kamuy sik-sama ta hemhem, siknu kur ne yakka raykur ne yakka koypisi Kiristo Yesu sik-sama ta hemhem, sama ta, Sinuma ek kusu ne a anpe newa kor mosir ankustapne e onisnisi as na;

ne itak ewpaskuma yan; pakihi pirka hi ta ne yakka, pirka pakihi isam hi ta ne yakka ramma-kane iki yan; sino ramu-siporore wa epakasnu tura koypisi wa esanniyo,

pakasnu, onisnisi yan. Inanpe kusu ne yakun, ne utar anakne nisasnu an epakasi kopanke pakihi ek kusu ne; korka, mayayke kisara kor hine yaykota kor iki rusuy kewtura kopakeat epakasnu utar yaykota kusu roski kusu ne;

orowa, sonep oro wano kor kisara hosari hine uwepeker orun atte kusu ne.

Korka, nep ne yakka kusu yayramatte yan, eniste yan, pirka sonko ewpaskuma kur ki kuni iki p ki yan, or ta yaysieywankere anpe ueomare yan.

Inanpe kusu ne yakun, tane kuani a en=a=yanke okere, ku=oman kuni a hi epa nisa ruwe ne.

Pirka ukoyki anpe ku=ki okere, pakno ku=hoyupu kuni hi ku=oman okere a=eysokor hi ku=sikkasima nisa ruwe ne; tewano en kusu owpeka sapa-un pe ewmasnu wa an;

owpekano koypisi ki Utarpa ne toho ta ne anpe en=kore kusu ne: orowa, en or ta patek somo ne, korka, Sinuma ek kuni anpe omap opittano okay utar, or ta ne yakka a=kore kusu ne ruwe ne.

Tunasno en=orun ek kuni iki yan: inanpe kusu ne yakun, Demas anakne tane okay mosir omap kusu en=emaka wa Tessaroniki orun oman wa isam ruwe ne kusu ne na; orowa, Kureskens anak Garatea or ta arpa, Titus anakne Darmatea or ta oman nisa ruwe ne. Rowkos patek en turano an ruwe ne.

Markos tura wa ek yan: ne kur anak yaysieywankere or ta en kusu raka an kur ne ruwe ne kusu ne na.

Korka, Epesos or ta Tikikos ku=omante nisa.

Troas kotan ta an Karpos or ta ku=hoppa mipihi; sama ta, kampi-sos, orowa makankane a=nuye kampi,

e ek ciki kor wa en=kore yan. Fure-kani kik kur ne Areksandros anakne sino en=wente nisa ruwe ne: Utarpa anakne sinuma ki iki p esanniyo wa korpare kusu ne:

aokay ne yakka ne kur kusu yaytupare yan: inanpe kusu ne yakun, sinuma earikinne ci ki itak sisamcasnure nisa ruwe ne na.

Atpake an ku=iki kikkar itak ku=sanke hi ta anakne en tura sinen poka somo iki, korka, opitta en=emaka nisa ruwe ne: tapanpe ika ne utar epeka wa a=esanniyo kuni ku=koramkor.

Korka, Utarpa anakne en=samake ta an, awa, en tumasnure nisa ruwe ne; tanpe anak ku=an kuskeray ne oruspe naa irammakaka a=aste kuni, sama ta, opittano okay Oya un utar inu kuni ne aki na: orowa ne sisi paro wa a en ohaytare nisa ruwe ne na.

Utarpa anakne pisno no an wen iki p oro wano en ohaytare kusu ne, orowa, kanto un mosir kusu en=kasiopiwki kusu ne: otu sasuysir wano otu sasuysir pakno Sinuma orun a=rakur an na. Amen.

priskas newa Akiras newa Onesiporos kor uni un utar tura ekap yan.

Erastos anakne Korintos kotan ta riya nisa: korka, Tropimos tasum wa kusu Miretos kotan ta ku=hoppa nisa ruwe ne.

Mata etoko ta ek kuni ne siarikiki no iki yan. Ewbowros e ekap na; Pondes ka, Rinos ka, Krawdia ne yakka opittano okay irwak utar tura e ekap ruwe ne.

Utarpa e=kor ramat turano an kuni a=koramkor. Irenka e turano an kuni ku=koramkor na.

Titus 1

Kamuy kor ussiw ne kur ne, sama ta, Kamuy kor a=numke wa okay utar atte eysokor hi newa Kamuy kooripak anpe nepkor an sonep eramu anpe néno an wa Yesu Kiristo kor Apostoro ne Pawros

ku ne anakne sunke eaykap Kamuy otu sasuysir wano an pakihi etoko ta eytakamkire otu sasuysir pakno an inotu ecipacipa hine opittano okay utar kor eysokor hi kusu ku=poho ne Titus eun kampi ku=omante na:

korka, Sinuma anakne kor pakihi ta ne sonko ani kor itak sarare, ayke, ci=kor un kasiopiwkip ne Kamuy kaspaotte néno ne anpe a en=sikkasmare nisa ruwe ne;

Mici ne Kamuy newa ci=kor Utarpa ne Kiristo Yesu oro wano irenka newa i=tom an kuni a=koramkor na.

Tanpe kusu, Krete kotan ta e ante as nisa ruwe ne, eykohaye okaype e sitcasnure hene ki, ku=e kaspaotte as koraci, pisno an maciya oske ta ekasi atte hene e ki kuni ne e ante nisa;

nen ka wen-puri sak, sine mat kor, rurisama eyanasappe somo ne, itakkasi somo ne okay eysokor hi atte poho kor yakun.

Inanpe kusu ne yakun, episkopos anakne Kamuy kor pe a=sikkasmare kur koraci wen-puri sak no okay kunip ne; yaykota kor kewtum e=kawnu somo ki, somo nukosne, somo iku sakayo ki, aynu koyki somo ki, a=etunne kuni ani eyayepirikare anpe kor rusuy somo ki;

korka, i=kateomare ki, pirka p koomap, yaykatanu wa an, owpeka, askanne kewtum kor, yaysikkasma kunip ne; orowa, sinuma

anakne ne nisasnu an epakasi kusu onisnisi easkay hemhem ki, ewtastasa utar oytaksakka easkay hemhem ki kuni ne, ne epakasi kopakeat no an sone an itak sikkasima kuni kur ne ruwe ne na.

Inanpe kusu ne yakun, inne no okay itakkasi utar, raka-sak itak sanke wa kokantama ki utar okay, makankane okarituye-puri oma utar néno okay,

ayke, ne utar kor paro a=seske kunip ne; ne utar anakne ramne an cise hokuste utar ne wa a=etunne kuni ani eyayepirikare anpe kusu somo epakasnu kunip epakasnu ruwe ne.

Ne utar tumuke un sinen, ne utar yaykota kor sine ueinkar kur ene itak hi :— Krete kotan un utar anakne ramma sunke utar ne, wen cikoykip, toranne ipekaspa utar ne ruwe ne, ari itak.

Tan pawetesu anpe anakne sonno anpe ne. Tanpe kusu siyuppa no ne utar pakasnu yan; ayke, ne utar eysokor hi kusu nisasnu no okay wa Yudea un utar kor

uwepeker newa sonep wano ohaytare kuni aynu ki ikaspaotte newa iteki ekottanu yan.

Tur-sak kur or ta opittano okaype anak tur-sak ruwe ne: korka, tur-us wa eunpipka utar or ta nep ne yakka somo tur-sak ruwe ne; ayke, kor sanpe ne yakka kewtum ne yakka tur-uspe ne ruwe ne na.

Ne utar anakne Kamuy e=amkir ari itak; korka, aetunnep ne, itakkasi utar ne, nep pirka iki p kusu ne yakka aemakpap ne wa kusu kor iki iki p ani Sinuma esikeske utar ne ruwe ne.

Titus 2

Korka, eani anakne ne nisasnu an epakasi kopakeatpe ye yan:

onne utar yayramatte, yaykatanu kewtum yayeasirkar, eysokor hi kusu nisasnu, omap ki,

yaiyupupu no okay kuni kar yan: orowa, huci utar ne yakka oripak an katu kor, ohaykekar somo ki, tonoto kusu yayussiwnere somo ki, pirka oruspe epakasnu kuni kar yan;

upen siwentep anakne aeyayeasirikara hine kor hoku koomap,

kor poho utar koomap kuni ne kar yan, suy, kewtum yayeasirkar, tur-sak, kor uni ta monrayke, ramu-hawke, Kamuy itak iteki a=koatca kuni ne yaykota kor hoku koytaknu kuni kar yan:

upen aynu ne yakka kewtum yayeasirkar kuni kar yan:

nep ne yakka kusu eani anakne pirka iki p epeka yaykota y aekoykarape ne yaykar yan; epakasi kusu ohewke sak,

yaykatanu, pakekosne eaykap nisasnu itak sanke yan; tanpe anakun epeka somo ki utar, un kusu sanke wen itak isam no, yaynikorosma kuni kusu nep ne na.

aussiwne okay utar anakne yaykota kor nispa koytaknu hine nep ne yakka kusu nupetnere kuni ne kar yan; iteki tasa itak ki; iteki eameokte,

korka, ikipniwkes no okay; tanpe anakne ne utar nep ne yakka kusu ci=kor un kasiopiwki Kamuy kor epakasi tomtere kuni ne iki anpe ne ruwe ne.

Inanpe kusu ne yakun, Kamuy irenka hetuku an wa opittano okay utar eun kasiciopiwki anpe kore ruwe ne,

ayke, somo Kamuy kooripakpe newa kanna mosir kusu an wenpe kor rusuy kewtum newa emaka wa kewtum yayeasirkar hine, owpekano, Kamuy kooripak an no tam mosir koapkas kuni kusu un epakasnu ruwe ne;

orowa, ne a sinnunuke an a=ecipacipa anpe newa ci=kor pase Kamuy newa un kasiopiwkip ne Yesu Kiristo kor a=rakur hetuku anpe ehuy as ruwe ne;

Sinuma anakne opittano okay ikaspaotte oterke anpe oro wano un kikiraye hemhem ki, pirka iki p siarikiki no iki yaykota kor pe ne kusu utar tur-sakte hemhem ki kuni ne yaiyanke nisa ruwe ne na. Ikaspaotte an koraci tap okaype ye hemhem ki, onisnisi hemhem ki, pakasnu hemhem ki yan. Inan kur ne yakka iteki e panke kuni ne ki yan.

Titus 3

Ne utar anakne esapane utar newa montum kor utar kotpokta yayrapokekara wa koytaknu kuni ye yan, sama ta, nep pirka iki p kusu ne yakka yayetokooykire,

iteki nen ne yakka ohaykekar, iteki ukoyki, rotca kewtum kor, opittano okay utar epeka ramu-hawke no okay kuni ye yan.

Inanpe kusu ne yakun, ci utar ne yakka, etokoko wano ramu-sak utar ci ne, itakkasi, a=kokantama an, usa okay wenpe kor rusuy kewtum kor wa yaysiniwpare, wenpe newa eyaytunnap ikici, a=etunne, ue-enupitara ci ne nisa.

Korka, un kasiopiwkip ne Kamuy ramu-hawke anpe newa aynu epeka no an omap anpe hetuku an ciki,

yaykota ci iki owpeka an iki p an kuskeray somo ne, korka, kanna-sikore huraye anpe newa Askanne Ramat asinno kar anpe an kuskeray hetuku p ne,

Sinuma anakne ci=kor un kasiopiwkip ne Yesu Kiristo an kuskeray nuye an no ne anpe un kasi ta ecikiki nisa ruwe ne;

tanpe anakne ci utar Sinuma kor irenka kusu a=owpekare wa otu sasuysir pakno an inotu ecipacipa anpe an koraci eykeskoro utar ne a=kar kuni kusu an anpe ne ruwe ne.

Ne itak anpe sonep ne, orowa, tap okaype kusu anak, Kamuy eysokor okere utar anakne esanniyo hine pirka moni iki kuni ne, yupke no e ye kuni ku=kor rusuy ruwe ne. Tapan okaype anakne aynu utar kusu pirka newa pirkare anpe ne: korka,

ramu-isam upa-hunara anpe hene, aynu ekasi ikiri hene, upaore anpe hene, ukoyki anpe hene, tuytak kusu upawkoyki anpe hene esisi yan; ne okaype anakne pirkare anpe somo ne wa raka-sak pe ne ruwe ne kusu ne na.

Kamuy oruspe ohoke yaynu kur anakne ar-suy tu-suy epakasnu okake esisi yan;

néno an kur ohewke wa ci=kokatpak an hine aeyayesanniyo okere ruwe ne ari eraman yan.

artemas hene Tikikos hene e orun ku=arpare ciki, Nikaporis kotan ta en or ta e ek kuni irammakaka iki yan: ne kotan ta ku=mata-riya kuni ku=esanniyo okere ruwe ne kusu ne na.

Nep eykohayep isam kuni ne ipawetenke pita kur ne Zenas newa Aporros irammakaka e=tte yan.

Kor kuni eysiramne anpe ci=kor utar ne yakka uyna kuni ne pirka moni iki anpe eyayhannokara kar yak pirka, iteki ipehe sak kuni kusu ne na.

En turano opittano okay utar anakne e orun ekap na. Eysokor hi oske ta un omap utar ekap wa en=kore. Irenka opittano okay eci utar turano an kuni ku=koramkor na.

Pirimon 1

Kiristo Yesu kor a=pakasnu kur Pawros newa a=kor irwak ne Timoteos anakne, un turano iki a=omap an a=kor Pirimon or ta hemhem, a=kor matiriwak ne Appia or ta hemhem,

a=kor turano iki tum-kor kur ne Arkippos or ta hemhem, orowa, e kot cise ta an karisia or ta hemhem kampi omante na:

ci=kor Mici ne Kamuy newa Utarpa ne Yesu Kiristo oro wano irenka newa i=tom eci or ta an kuni a=koramkor na.

Ramma-kane ku=kor Kamuy ku=koyayirayke wa ku=ki inonno-itak or ta e rehe ku=ye ruwe ne; e ki omap anpe kusu ne yakka,

Utarpa ne Yesu epeka e atte eysokor hi kusu ne yakka, orowa, askanne utar epeka e iki anpe kusu ne yakka ku=nu ruwe ne;

ayke, eci=onnayke ta an pisno okay pirka p eramuan anpe Kiristo orun turano e atte eysokor hi anakne iki kuni kiroroasnup ne kuni kusu ne na.

Inanpe kusu ne yakun, e=kor omap anpe kusu poronno ku=nupetne wa a=omaoma an, ku=irwak ne kur, e an kuskeray askanne utar kor kewtum sanpe-siturire nisa ruwe ne kusu ne na.

Tanpe kusu, owpak no an anpe e ikaspaotte as kuni,

Kiristo oske ta, nep rametokkor pe ka ku=kor yakka, omap anpe an kuskeray ku onisnisi as ruwe ne, onne Pawros ku ne kusu, sama ta, tane Kiristo Yesu kor epaskanu kur ku ne wa kusu ne na:

a=tupetupe wa an rapoketa ku=sikore ku=poho ne Onesimos kusu e orun ku=koramkor ruwe ne, sinuma anakne etoko wa en kusu raka-sak kur ne,

korka, tane anakne en kusu ne yakka aokay kusu ne yakka rak an kunne ruwe ne: ne kur yaykota,

ku=kewtum tura, e orun ku=hosipire na: kuani anakne pirka sonko kusu an tupep a en=eokte wa an rapoketa e sirihi ne Sinuma en or ta yaysieywankere kuni ku=rewsire rusuy, a korka, e kewtum somo ku=nu ciki nep ne yakka somo ku=iki;

e=kor pirka kewtum anak asankere kusu an anpe somo ne wa renkayne hetuku anpe ne kuni kusu ne na.

Ramma pakno aokay anakne sinuma kor kuni kusu, an pakihi uturu sinuma oyak ta an nankora;

tewano aussiwnere wa an kur koraci somo ne, korka, aussiwnere wa an kur kasuno pase p koraci ne, a=omap an irwak ne kur koraci, makankane en kusu, korka, kar or ta ne yakka Utarpa or ta ne yakka naa kasuno aokay kusu ne na.

Kuani anakne e turano iki kur ku ne kunak e esanniyo ciki,

en=koraci sinuma uk wa en=kore. Korka, sinuma e kowente hene ki ciki, e orun sohose hene an ciki, ku=kor sanniyo kampi kata nuye wa

en=kore yan; Pawros ku ne anakne yaykota ku=kor teke ani ku=nuye ruwe ne, ne anpe ku=sanke kusu ne na: ayke, aokay yaykota anakne ne a mosma yaykota en=orun sanke kunip ne sekor somo ku=ye kuni kusu ne na.

Ruwe un, irwak ne kur, aokay kusu Utarpa oske ta a en kaopiwki kuni ne ki yan: Kiristo oske ta ku sarape siturire wa en=kore yan.

Aokay anakne itak nu ki kuni ku=eysokor kusu e orun kampi ku=nuye ruwe ne, ku=ye hi kasuno poka e ki kusu ne sekor ku=eraman ruwe ne na.

Korka, mosma suy, rewsi kuni usike ne yakka en kusu etokooyki wa en=kore: inanpe kusu ne yakun, e ki inonno-itak an kuskeray e orun a en=omante kusu ne sekor ku=cipacipa ruwe ne kusu ne na.

Kiristo Yesu oske ta en tura a=pakasnu wa an Epapras e ekap na;

sama ta, en turano iki Markos hemhem, Aristarkos hemhem, Demas hemhem, Rowkos hemhem ne yakka.

Ci=kor Utarpa ne Yesu Kiristo e=kor ramat turano an kuni a=koramkor na. Amen.

Hebrayos 1

Huskotoyta poronno awsarayep newa usa okay katuhu ari, uweinkarape ani ekasi or ta itak ye Kamuy anakne,

tan okes an toho ta opittano okaype eykeskore kuni kusu atte, ani mosir epitta ne yakka kar Poho teskar wa un oro ta itak sanke nisa ruwe ne;

Sinuma anakne Kamuy nupeki oma tomtep ne, Kamuy katuhu oma sonno nokaha ne, kor kiroro an itak ani opittano okaype nitatpa ruwe ne; Sinuma anakne ci=kor katpak kusu huraye anpe ki okere ciki, rikun Pase p simon sama ta a nisa ruwe ne;

Sinuma anakne Kamuy uytekpe kor rehe kasuno eytasa pirka rehe ani a=rékore pakno, ne Kamuy uytekpe ka kasuno pirka ne ruwe ne na.

Inanpe kusu ne yakun, Kamuy uytekpe utar tumke ta okay inanpe or ta henpara ta ene ene ye ya? Aokay anakne Ku Poho ne, Tanto Kuani e hekature as na. Orowa suy, Sinuma kusu Kuani Mici ku ne kusu ne, En kusu anak Sinuma Poho ne kusu ne na.

Orowa suy, mosir or ta kiyannepo ahunke ciki, ene itak hi :— Opittano okay Kamuy uytekpe Sinuma koonkamirero.

Orowa Kamuy uytekpe kusu ene itak hi :— Sinuma anak kor uytekpe ani rera ne kar, Kor yaysieywankere utar ani ape-nuy ne kar;

Korka Poho kusu :— Aa Kamuy, E=kor amset anakne otu sasuysir wano otu sasuysir pakno an anpe ne; Aokay esapane kuni montum anakne owpeka montum ne ruwe ne. Aokay anakne owpekap omap wa wenpe etunne nisa ruwe ne;

Tanpe kusu, Kamuy anakne, E=kor Kamuy anak e=kor utar akkari wa Yaykopuntek oma sum ani E kasi ota nisa ruwe ne na.

Orowa, Utarpa, Aokay anakne atpake ta toytoy asama E ante nisa ruwe ne, Kanto ne yakka E tekehe kar pe ne ruwe ne:

Ne okaype anak a=ysam kusu ne; korka Aokay ramma pakno an siriki; Amip koraci ne anpe husko ne kusu ne;

Amip awkoniko koraci Aokay anakne ne anpe ukoniko kusu ne, Amip koraci, orowa, ne anpe ciitasare kusu ne: Korka, Aokay anakne an a hi koraci an, E paha anak a=okere somo ki kusu ne na.

Korka, kor hawturunpe utar tumke ta okay inanpe orun henpara ta ene ene ye ya? E epokpa utar ani e cikiri antep ne ku=kar pakno, Ku=simon tek-sama ta a yan.

Ne okaype anakne kasiciopiwki anpe eykeskoro kuski utar renkap kusu awitek kuni ne a=omante yaysieywankere ramat somo ne ruwe he an?

Hebrayos 2

Tanpe kusu ci utar anakne anu okere oruspe kusu naa irammakaka ikokanu kunip ne, ikineypeka ci mom wa ehayta ruwe ne kusu ne na.

Inanpe kusu ne yakun, Kamuy hawturunpe ani a=sanke wa an itak aastere wa an yakanak ne, ayke, pisno an e=haytap newa somo-itak nu anpe owpeka an no an pummaha a=kore yakun;

ene poro kasiopiwki hi ikoranpoktuye ciki, nekona a=honnere as kusu ne ya? Ne anpe anakne atpake ta Utarpa oro wano a=ye, awa, ne anpe nu utar ani un orun sonnere nisa ruwe ne;

Kamuy ne yakka siros newa iyokunnurep newa inne no okay kirorope newa yaykota renkayne an montum an néno Askanne Ramat eymekpe newa ani ne utar turano pawetesu ki nisa ruwe ne na.

Inanpe kusu ne yakun, kusu a=ye ek kuski mosir Sinuma anakne hawturunpe or ta itaknure somo ki nisa ruwe ne. Korka,

ne hi ta an nep uske ta pawetesu ki wa ene itak hi :— Aokay oro wano a=eskarun kani kusu aynu anakne nekona anpe ne ya? Or ta Aokay arpa kuni kusu aynu poho nekona anpe ne ruwe he an?

Aokay owse ponno patek hawturunpe kasuno sinuma pokasnure, Ayke, a=rakur newa nupeki ani sapa unure ruwe ne, Orowa E teke ani a=karpe ne kur esapanere:

Nep ne yakka sinuma kema pok ta E are nisa ruwe ne. Inanpe kusu ne yakun, Sinuma anakne opittano okaype ne kur or ta itaknure nisa ruwe ne kusu, or ta aytaknure somo ki anpe nep ne yakka isam ruwe ne na. Korka, tane a=nukar ciki opittano okaype naa somo Sinuma ko-itak nu.

Korka, Kamuy irenka an kuskeraypo pisno pisno okay aynu sirihi ne hawturunpe kasuno ponno pokasnu no a=kar hine ray anpe sapke wa, ray hi oma aeyayramsitnere anpe kusu a=rakur newa aeoripakpe ani sapa awnure Yesu ci nukar as ruwe ne.

Inanpe kusu ne yakun, kusu opittano okaype an, an kuskeraypo opittano okaype hetuku anpe anakne inne no okay poho utar a=rakur or ta tura siriki hi ta ayayramsitnere ki wa kusu ne utar kor kasiopiwki hi hetukurep eramusinnere kuni owpak ruwe ne.

Inanpe kusu ne yakun, a=tur-sakte siriki utar newa tur-saktep anakne opitta sinep oro wano an anpe ne: tanpe kusu. Sinuma anakne ne utar irwak

ani porse kuni yaynikorosma somo ki; ene itak hi :— Ku=irwak utar or ta E rehe ku=nure kusu ne; Karisia tumke ta E orun ramye sinotca ku=ki kusu ne na.

Orowa suy, kuani sinuma kusu e=yaykopaste as kusu ne. Orowa, suy, inkar=an, kuani newa Kamuy en=kore poho utar ne.

Poho utar anakne kem newa kam utura kor ruwe ne kusu, Sinuma yaykota ne yakka semkoraci ne anpe kor ruwe ne; tanpe anak Sinuma ray anpe ani nitne kamuy ari a=ye ray hi kiroro kor pe isamka kuni kusu ne na;

sama ta, ray anpe koysitoma kusu mosir koapkas rapoketa aussiwnere wa okay utar honnere kuni kusu ne na.

Inanpe kusu ne yakun, Sinuma anakne Kamuy hawturunpe kor sanike kisma somo ki, korka, Abraham kor sanike nep kisma nisa ruwe ne.

Tanpe kusu, Sinuma anakne nep ne yakka kusu kor irwak utar néno a=kar kuni owpakpe ne; tanpe anak Sinuma utar kor katpak kusu imommuye kar kuni ne eranpokiwen wa kore ikipniwkes Kamuy kor pe kusu yaysieywankere esapane kur ne kuni kusu an anpe ne ruwe ne.

Inanpe kusu ne yakun, Sinuma yaykota a=koramnukar wa ayayramsitnere kusu, a=koramnukar wa okay utar kaopiwki easkay ruwe ne na.

Hebrayos 3

Tata or ta askanne irwak utar, kanto oro wano ahotuyepakara utar, ci eysokor as okaype ne

apostoro newa Kamuy kor pe kusu yaysieywankere esapane kur Yesu esanniyo yan; Mose anakne opittano Sinuma kor kenru kusu ikipniwkes koraci, Sinuma ne yakka i astep kusu ikipniwkes ruwe ne.

Inanpe kusu ne yakun, cise kasuno ne cise kar kur anakne aeoripakpe ne hi pakno, Sinuma ne yakka Mose kasuno aeoripakpe kunip ne a=esanniyo nisa ruwe ne. Inanpe kusu ne yakun,

nep cise ne yakka nen ka oro wano a=etokoyki ruwe ne; korka, opittano okaype etokooykip anakne

Kamuy ne ruwe ne. Orowa, Mose anakne awitek kur koraci Sinuma kot cise onnayke ta ikipniwkes ruwe ne, tanpe anak okake ta a=ye kusu ne okaype kusu pawetesu anpe ne kuni kusu ne na;

korka, Kiristo anakne poho koraci Sinuma kor kenru e=sapanep ne; ayke, ci utar anakne okes pakno tumasnu no rametok kor wa cipacipa kusu an yaiyomonnure hi sikkasima yakun, Sinuma kor kenru ci ne na.

Tanpe kusu, Askanne Ramat ye hi koraci poka :— Tanto Sinuma kor haw eci=nu kusu ne yakne, Ne nup ta koramnukar an toho néno,

Kor kinrakar sanpe asankere i néno, iteki eci=kewtum nistere yan,

Ne anpe ani eci=sinrit utar en=uwante wa en=koramnukar, Ayne, tu hotne pa uturu Ku=ki iki p nukar nisa ruwe ne.

Tanpe kusu, tan aynu ikiri kusu Ku=iruska hine ene itak hi :— Ne utar anakne ramma-kane kor kewtum ta ohay ta: Korka, Ku=ruhu ne utar eranpewtek;

Ayke, ne utar Ku=sini hi or ta ahup somo ki kusu ne, Sekor, Ku=iruska wa siyuppa no ku=ye nisa ruwe ne.

Irwak utar, ikineypeka nen ka eci=tumke ta an kur anak eysokor hi sak wen kewtum kor pine ika i=su Kamuy wano eyaysisire kuni ne yaytupare yan: korka,

tanto ari aporosep an rapok pakno, kesto utaspa ue-onisnisi yan; ikineypeka nen ka eci=tumke ta an kur anakne ci=kokatpak kokantama anpe kusu a=nistere kuski na:

inanpe kusu ne yakun, okes pakno ci utar anakne siyuppa no a=kor aatte oype sikkasima yakun, Kiristo turano ukowina utar no a=kar ruwe ne na:

ene itak hi, Tanto sinuma kor haw eci=nu kusu ne yakne, Kor kinrakar sanpe asankere i néno, iteki eci=kewtum nistere yan.

Nu okere oro wano iruskare kur nen ne ruwe he an? Mose oro wano a=tura wa Ecipt Mosir wano arki somo ne ruwe?

Sama ta, tu hotne pa uturu pakno hunna epeka Sinuma koyruska ruwe he an? kor tumama-awehe nup or ta haciripa ci=kokatpak ki utar somo ne ruwe?

Orowa, hunna epeka no kor sini hi or ta ahup somo ki kusu ne sekor sinuma siyuppa no ye ya? Itakkasi utar epeka kusu somo ne ruwe he an? Ne utar anakne eysokor hi sak pe ne wa kusu or ta ahup eaykap ne sekor ci nukar as ruwe ne na.

Hebrayos 4

Tanpe kusu, ikineypeka Sinuma kor sini hi or ta ci ahup as kuni kusu an aeytakamkirep a=hoppa wa, ne anpe epa kuni somo nep ne eci=a=nukar an sekorope isitoma an ro.

Inanpe kusu ne yakun, sonno poka ne utar or ta koraci un or ta ne yakka pirka oruspe a=ewpaskuma an na: korka, anu itak anakne ne utar pirkare somo ki, eysokor hi ani ne utar anakne a=nure utar tura somo ukopoye nisa ruwe ne kusu ne na.

Eysokor okere utar anakne ne sini hi or ta ahup ruwe ne; sinuma ye koraci poka ne, Ne utar ku=sini hi or ta ahup somo ki kusu ne, Sekor, Ku=iruska wa siyuppa no Ku=ye nisa ruwe ne: mosir asamaha a=ante paki wano ne iki iki p a=okerpa yakka ne.

Suy Sinuma anakne an uske ta ne arwan ikinne an ap kusu ene itak hi. Orowa, Kamuy anakne opittano okay kar iki p or ta ne arwan ikinne an toho ta sini nisa ruwe ne;

orowa, suy tan uske ta ne yakka, Ne utar Ku=sini hi or ta ahup somo ki kusu ne.

Tanpe kusu, ne anpe or ta ahup kuni anpe an kusu, sama ta, etoko wa or ta pirka sonko a=ewpaskuma utar itakkasi kusu ahup somo ki sekor anpe a=nukar kusu,

Sinuma suy sine an toho epeka wa Dabid or ta, an pakihi a=okere orowa, Tanto, ari itak, etoko wa a=ye hi koraci nep, Tanto Sinuma kor haw eci=nu kusu ne yakne, Iteki eci=kewtum nistere yan, ani itak.

Inanpe kusu ne yakun, Yosua anakne ne utar sinire okere ciki, okake ta mosma an toho kusu somo sinuma ye nankor na.

Tanpe kusu, Kamuy kor utar kusu sini hi an na.

Inanpe kusu ne yakun, Sinuma kor sini hi or ta ahun kur anakne, Kamuy ikici koraci, yaykota kor iki iki p or ta esini okere ruwe ne.

Tanpe kusu, inan kur ne yakka iteki néno an itakkasi anpe koykar wa hacir kuni kusu, ne a sini hi or ta ahup as kuni ne siarikiki no iki an ro.

Inanpe kusu ne yakun, Kamuy itak anakne i=su wa iki kuni kiroroasnu, tu ipe oma ranke tam kasuno eenpe ne, kewtum newa ramat, ikra newa kirpu usaraye pakno kusna-otke, sama ta, sanpe yaynu newa ramepakari anpe esanniyo tunas pe ne ruwe ne.

Orowa, Sinuma sik-sama ta somo a=nukar okaype ar isam ruwe ne: korka, kusu ci iki anpe kor siki kotcake ta nep okaype ne yakka opitta atusa hine a=sarare wa an na.

Tanpe kusu, kanto oposo wa ahun Kamuy or ta yaysieywankere iyotta pase kur ne Kamuy kor Poho Yesu an kusu, ci=kor eysokor anpe siyuppa no sikkasima an ro.

Inanpe kusu ne yakun, ci=kor katcakpe nu wa eramu eaykap Kamuy or ta yaysieywankere kur un or ta isam; korka, nep ne yakka ci utar koraci a=koramnukar nep a yakka ci=kokatpak isam ruwe ne.

Tanpe kusu, a un eranpokiwen wa a=kore kuni ne, sama ta, aeysiramne an hi ta cikaopiwki kusu an irenka a un kore kuni ne, rametokkor no irenka kor araset or ta karankeno arki an ro.

Hebrayos 5

Inanpe kusu ne yakun, pisno okay Kamuy or ta yaysieywankere iyotta pase kur anakne, aynu utar tumuke wa auk hine Kamuy kusu an okaype kusu aynu utar an kuskeray aatte ruwe ne, ne anpe anak ci=kokatpak kusu a=kore p newa ayankep yanke kuni kusu ne na:

ne kur yaykota ne yak ta katcakpe ani aokarire wa an kusu, eramsatpe newa ohay ta utar eramu-hawkere easkay pe ne;

ayke, ne ikkewehe an kusu mosma okay utar kusunéno, yaykota kusu ne yakka, ci=kokatpak kusu an ayankep yanke kunip ne ruwe ne.

Ayne, inan kur ne yakka yaykota kusu renkayne tapan aaynukorope kor somo ki, Aaron koraci, Kamuy oro wano a=nisuk ciki kor ruwe ne.

Tanpe néno Kiristo ne yakka Kamuy or ta yaysieywankere iyotta pase kur ne kuni yayatte somo ki, korka, Sinuma or ta a=ye hi koraci ne :— Aokay anakne Ku=poho e ne ruwe ne, Tanto e hetukure as na:

Suy, mosma an uske ta ne yakka ye :— Aokay anakne Merukisedek koraci Otu sasuysir pakno Kamuy or ta yaysieywankere kur ne.

Sinuma anakne kam netopake kor hi ta, ray hi orowa ohaytare easkay pe or ta, ruy-cis newa nupe tura, inonno-itak newa koramkorope yanke okere ciki, orowa, oripak an no isitoma kusu anu okere ciki,

Sinuma poho ne a yakka aeyayramsitnere an okaype kusu itak nu anpe eyayhannokkan nisa;

sama ta, Sinuma aeramusinnere okere ciki, or ta koytaknu opittano okay utar kusu otu sasuysir pakno an kasiciopiwki anpe kor ikkewe ne a=kar na;

ayke, Merukisedek ikiri koraci Kamuy or ta yaysieywankere kur ne ari Kamuy oro wano a=rékore nisa ruwe ne.

Ne anpe kusu a=ye kuni anpe poronno okay, awa, eci utar nu e wen utar ne ruwe ne kusu, a=pita kuni hokanpa ruwe ne.

Inanpe kusu ne yakun, pakihi kusu eci utar anakne mosma utar epakasnu kuni kusu an utar eci ne kunip ne, awa, Kamuy oruspe kusu an iyotta atpake an ap kor isayka anpe a=epakasnu wa eyayhannokkara kuni utar eci ne; ayke, niste aep somo ne no an tope eysiramne utar eci ne okere ruwe ne.

Inanpe kusu ne yakun, tope ipe inan kur ne yakka owpeka an itak kusu eram-sak pe ne; sinuma teynep ne ruwe ne kusu ne na.

Korka, niste aep anakne sukup okere utar kusu an anpe ne, eywanke kusu kor montum-kat anakne pirka p newa wenpe sinnay-are utar kusu nep ne ruwe ne.

Hebrayos 6

Tanpe kusu, Kiristo atpake an itak mosmano an wa a=eramusinne an ap sikkasima an ro; ray an iki p kusu suy yaykokatpak asamaha hemhem,

Kamuy kusu eysokor hi atte hi hemhem, paptisma kusu an epakasi hemhem, tekehe ante hi hemhem, ray hi oro wano hetopo-siknu anpe hemhem, orowa, otu sasuysir pakno kusu an koypisi anpe kusu hemhem an asamaha kanna-suy somo ante no okay an ro.

Ayke, Kamuy ramuosma yakun, néno ci ki kusu ne na.

Inanpe kusu ne yakun, arsuy ne apekereka wa kanto oro wano an eikrap sapke hemhem ki,

Askanne Ramat a=kore hemhem ki, Kamuy pirka

itak newa ek kuski pakihi kusu an kiroro newa sapke hemhem ki hine orowa suy eyaykoemaka utar kusu anak, ne utar anakne ayaykokatpakte wa asirikinne e=asinno a=kar eaykap pe ne ruwe ne; ne utar yaykota kusu Kamuy Poho kanna-suy utasa cikuni or ta kokikkik wa a=nukar no Sinuma yaynikorosmare ki ruwe ne kusu ne na.

Inanpe kusu ne yakun, kanna-kanna kasike ta ek apto iku wa, kor toy-kar utar kusu haru hetukure toytoy anakne,

Kamuy oro wano pirka irenka kor: korka, ay-us-ni newa ancami hetukure ciki a=emaka wa aeyoytakusi kunip ehanke ruwe ne; ayke, okake an kor awhuyeka ruwe ne na.

Korka, aeomap utar, tanpe néno ci itak a yakka, eci utar kusu an okaype newa kasiciopiwki hi kopak ta an okaype kusu naa pirka ci esanniyo as ruwe ne:

Kamuy anakne eci utar teeta ne yakka tane ne yakka askanne utar or ta yaysieywankere ani an anpe ani Sinuma kor rehe kusu eci=iki anpe hene omap anpe hene oyra kuni owpekasak Kamuy somo ne ruwe ne.

Orowa, okes pakno eci utar pisno pisno ukoraci an yuptek no a=esik no an cipacipa anpe ki kuni ci kor rusuy ruwe ne:

toranne utar somo ne, korka, eysokor hi newa yaiyupupu anpe an kuskeray eytakamkirep eykeskoro utar eci=ikoysanpa kuni a=kor rusuy ruwe ne.

Inanpe kusu ne yakun, Kamuy anakne Abraham or ta eytakamkire hi ta, naa kasuno pase p epeka siyuppa no ye eaykap kusu,

Sinuma yayepeta wa siyuppa no ye pine ene itak hi :— Sonno newa, nunuke ku=ki wa e nunuke as kuski, innere Ku=ki wa e innere as kusu ne, ari itak.

Ayke, tap koraci yaiyupupu wa yaysiporore kusu, sinuma ne aeytakamkirep a=kore nisa ruwe ne.

Inanpe kusu ne yakun, aynu utar anakne iyotta pase anpe epeka wa siyuppa no ye; orowa, nep upawre anpe an a yakka ne utar ki siyuppa itak anakne okaype sonnere kuni anpe ne a=esanniyo kusu auk ruwe ne.

Tanpe or ta, Kamuy anakne aeytakamkirep eykeskoro utar oro ta kor esanniyop somo aytasare anpe naa eytasa no nukare kuni ne, siyuppa no an itak ani iyuturu omare nisa ruwe ne:

tanpe anak, kusu Kamuy sunke eaykap tu itasare somo ki anpe ani, un kotcake ta a=ante wa an cipacipa anpe a=sikkasmare kusu numne kuni usike orun kokira ci utar anakne siyuppa no aonisnisi kuni kusu an anpe ne ruwe ne;

ne anpe anakne ci=kor ramat kusu an cip kayte nepkor an anpe ne, nisuwamne newa osinnu hine ne otpe osmake un ahun; Yesu anakne Merukizedek ikiri néno an koraci otu sasuysir pakno an Kamuy or ta yaysieywankere iyotta pase kur ne a=kar wa ci utar kusu ne osike un ahun nisa ruwe ne na.

Hebrayos 7

Tan Merukizedek anakne Sarem esapane kur ne, Iyotta Rikun Kamuy or ta yaysieywankere kur ne, awa, sinuma anakne ne mosir sikkasima utar ronnu hi oro wano hosipi kor an Abraham etunankar wa sinnunuke nisa,

orowa, Abraham anakne opittano okaype kusu wanpe un sinep Sinuma oro ta kore nisa ruwe ne, ayke sinuma ramma-kane Kamuy or ta yaysieywankere kur ne ruwe ne na (ne rehe a=pita yakun, hosike no Oupekap esapane kur ari an ikkew ne, orowano,

I=tom esapane kur ari an anpe ne; ona sak, unu sak, ikiri sak, toho kusu atpake isam, i=su anpe kusu siokere somo ki, korka, Kamuy Roho néno a=kar an na).

Tane, or ta ne ekasi mak un ekasi ne Abraham anakne iyotta pirka awina okaype kusu wanpe un sinep korpare tan an kur nep pase anpe ne sekor esanniyo yan.

Orowa, Kamuy or ta aeyaysieywankere kuni ne a=numke okay Rebi poho utar anakne sonno newa tuytak néno utar oro wano wanpe un sinep uyna kuni a=kaspaotte ruwe ne, awa, ne utar Abraham tumam-noske san wa kor irwak ne a yakka siriki an na:

korka, ne utar oro wano san ikiri somo ne an kur anakne Abraham oro wano wanpe un sinep uyna, ayke, eytakamkirep a=kore kur sinnunuke nisa ruwe ne.

Korka, pase kur oro wano pokasnu an kur a=nunuke an ruwe ne sekor anpe kusu anak upawre anpe isam.

Orowa, teta anakne ray kuni utar wanpe un sinep uyna; korka, toata anakne sinen uyna ruwe ne, ayke, sinuma i=su ruwe ne sekor aepawetesu an na.

Orowa, wanpe un sinep a=kore Rebi ne yakka Abraham kari wanpe un

sinep sanke okere koraci nep; inanpe kusu ne yakun, Merukizedek etunankar hi ta sinuma anakne kor mici kor tuman-noske ta an ruwe ne kusu ne na.

Ne Rebi kusu an Kamuy or ta yaysieywankere anpe kusu a=eramusinne hi an ciki (inanpe kusu ne yakun, ne anpe pok ta utar okay hine tuytak a=kore nisa), Aaron ikiri néno a=esanniyo somo ne no Merukizedek ikiri ne no a=esanniyo Kamuy or ta yaysieywankere kur hopuni kuni naa okay aesiramne usike nep an a?

Inanpe kusu ne yakun, ne Kamuy or ta yaysieywankere moni anakne aytasare an kusu, nekona ka tuytak ne yakka aytasare kunip ne.

Ayke, kusu tapan okaype a=ye kur anakne oya aynu ikiri un kunne, awa, ne ikiri oro wano an wa ne yanke-set or ta yaysieywankere kur isam ruwe ne kusu ne na.

Inanpe kusu ne yatun, ci=kor Utarpa anakne Yowda oro wano hetuku p ne, ayne, tan ikiri wano okay Kamuy or ta yaysieywankere utar kusu Mose anakne nep ka somo ye nisa ruwe ne.

Orowa, Merukizedek nepkor an, kam kusu a=ekaspaotte tuytak néno somo ne, korka, ramma okere somo ki inotu kiroro néno an,

Kamuy or ta yaysieywankere kur hetuku yakun, tap okaype naa a=ermu-isaykap ne.

Inanpe kusu ne yakun, pawetesu anpe anak ene ani ne, Aokay anakne Merukizedek koraci Otu sasuysir pakno Kamuy or ta yaysieywankere kur ne,

kiroro-sak wa pirkare eaykap kusu hosike no an

ikaspaotte anakne a=ysamka an na (inanpe kusu ne yakun, tuytak anakne nep ne yakka eramusinnere eaykap), suy, kusu ci utar anakne Kamuy koehanke hine ne kasi ta naa pirkano an cipacipa kunip a=ahunke ruwe ne.

Orosama, siyuppa no ye somo ki no ne anpe somo iki kusu inanpe kusu ne yakun,

(ne utar anakne somo siyuppa no ye wa Kamuy or ta yaysieywankere utar ne a=kar; korka, ne kur anakne Sinuma kusu itak wa siyuppa no ye kur ani iki, ene hawe okay hi :— Utarpa siyuppa ekanpakte wa e=yaykokatpak somo ki, Aokay anakne otu sasuysir pakno Kamuy or ta yaysieywankere kur ne);

ne oro pakno ka Yesu anakne naa pirka aewitaknup kusu an eykotcanep ne ruwe ne.

Orowa, ne utar anakne sonno poka ray hine okay eaykap kusu, Kamuy or ta yaysieywankere inne utar ne a=kar;

korka, Sinuma anak ramma pakno an kusu, ciitasare somo ne an Kamuy or ta yaysieywankere moni kor ruwe ne.

Tanpe kusu, Sinuma anakne utar kusu koramkor kuni ne ramma i=su siriki, ayne, Sinuma kari Kamuy koehanke no arki utar earikinne kaopiwki easkay ruwe ne na.

Inanpe kusu ne yakun, néno an, askanne, wen-puri isam, tur-sak, ci=kokatpak utar wano sinnayno a=ante wa kanto kasuno e=tasa ri no a=kar Kamuy or ta yaysieywankere iyotta pase kur un kusu aatte ruwe ne;

Sinuma anakne hosike no yaytota kor ci=kokatpak kusu, orowano ne okake ta utar kor pe kusu, ne Kamuy or ta yaysieywankere iyotta pase utar koraci kesto ranke a=yanke kunip yanke tun kur somo ne; inanpe kusu ne yakun, Sinuma yaykota yaiyanke hi ta arsuy patek iki nisa ruwe ne kusu ne na.

Tuytak anakne katcak wa okay utar ani Kamuy or ta yaysieywankere iyotta pase utar ne atte; korka, tuytak okake an siyuppa no ye itak anakne ramma pakno a=eramusinne an Poho atte ruwe ne.

Hebrayos 8

Tane a=ye an oruspe ikkew anakne ene ani ne: Néno an Kamuy or ta yaysieywankere iyotta pase esapane kur un kusu an, ayke, Sinuma anak kanto oske ta pase p kor am-set kata a,

orosama, Sinuma askanne okaype kusu aynu aste somo ne, Kamuy aste sonno an kas kusu yaysieywankere ruwe ne.

Inanpe kusu ne yatun, Kamuy or ta yaysieywankere opittano okay iyotta pase kur anakne a=kore p newa ayankep yanke kuni aatte ruwe ne; tanpe kusu, Kamuy or ta yaysieywankere tan kur ne yakka nep ka yanke kunip kor kuni anpe ne.

Ayne, Sinuma anakne kanna mosir ta an yakun,. Kamuy or ta yaysieywankere kur somo ne, inanpe kusu ne yakun, tuytak néno a=kore p yanke kuni utar okay;

ne utar anakne kanto oske ta an okaype kor kocihi newa kurihi kusu yaysieywankere, Mose anak tane ne kas kar kuski hi ta Kamuy oro wano a=epakasnu poka koraci nep: inanpe kusu ne yakun, ene Sinuma itak hi :— Inkar=an, ne nupuri kata e nukare an okaype katuhu néno kar yan, ani itak.

Korka, tane Sinuma anakne kusu naa eytasa pirka yaysieywankere kuni anpe a=kore Sinuma naa pirka aeytakamkire anpe kusu aki eytasa pirka ewitaknup kusu an iyuturu oma kur poka pakno ne ruwe ne na.

Inanpe kusu ne yakun, ne hoski an ap piri-sak yakun, tutanu an ap kusu

an usike somo a=nukar na. Ayne, ne okaype or ta piri nukar wa ene itak hi :— Utarpa ene itak hi :— Inkar=an, toho ek, Ne hi ta Kuani Israeru cise tura hemhem, Yowda cise tura hemhem, a=siri aewitaknup ku=kar kusu ne;

Kuani ne utar Ecipt mosir orowa tura kusu kor teke Ku ani toho ta Kor ekasi utar tura iki aewitaknup koraci somo ne; Inanpe kusu ne yakun, ne utar anakne Ku=iki ewitaknu anpe or ta somo riya, Ayke, Kuani somo ne utar ekottanu nisa ruwe ne, ani Utarpa itak.

Utarpa ene itak hi :— Ne toho okake ta Israeru cise tura ku=iki kuski ewitaknup anakne tanpe ne ruwe ne; Kor kewtum ta Ku=kor tuytak Ku=omare kusu ne, Orowa, kor sanpe kata ne anpe Ku=nuye kusu ne: Suy, ne utar kusu Kamuy Ku ne kusu ne, Ayke, En kusu ne utar uyrup ne kusu ne na:

Orowa, ne utar pisno anakne heru maciya un kur hene, Utar pisno kor irwak or ta hene :— Utarpa e=amkir yan, ari an anpe ani somo epakasnu kusu ne: Inanpe kusu ne yakun, ne utar iyotta ponpe oro wano iyotta poro p pakno, Opitta En=e=amkir kusu ne kusu ne na.

Ayke, ne utar kor wen-puri kusu eranpokiwen wa Ku=kore, Orowa, kor ci=kokatpak tewano somo Ku=eskarun kusu ne na.

A=siripe ari an itak ani Sinuma ye kusu, atpake an ap husko ne a=kar an. Korka husko ne a=kar wa uwepakta onne anpe anakne isam kuni ehanke ruwe ne.

Hebrayos 9

Ne atpake an ap or ta poka Kamuy or ta aeyaysieywankere kusu aesanniyop hemhem an, tan mosir ta askanne usike hemhem an.

Inanpe kusu ne yakun, hoskino, oske ta ne ratcako hemhem, set hemhem, awtomoraye pantak hemhem, etokoaoyki kas an ruwe ne; ne usike anakne Askanne usike ari a=porse ruwe ne na.

Orowa, ne tutanu an otpe osmake ta Askanne kusu Askannep ari a=porse kas an ruwe ne;

ne oske ta anakne Senko uhuyka kuni kusu konkani yanke set hemhem, suy, onnayke ta okay manna o tonkani itanki newa niye hetuku Aaron kor kanni newa aewitaknup oma suma-hi ta newa okay upiskan utorosamaha konkani akokapa suop an;

orowa, ne kasike ta imommuye kuni set e=kamu a=rakur kor Kerubim okay ruwe ne; tap okaype pisno kusu tane ci itak eaykap ruwe ne.

Ayne, tap okaype anakne tanpe néno etotoaoyki wa an wa, or ta aeyaysieywankere kuni anpe iki kusu ramma-kane Kamuy or ta yaysieywankere utar anakne ne hoski an kas orun ahup,

korka, sine pa ta arsuy ranke, kem sak somo ki no, ne Kamuy or ta yaysieywankere iyotta pase kur anak sinen ne ne tutanup orun ahun ruwe ne, ayke, yaykota kusu hemhem uyrup kor, owhaytap kusu hemhem ne anpe yanke ruwe ne:

ne hoskino an kas as wa an rapoketa Askanne usike orun paye kuni ruhu naa somo a=sarare an sekorope Askanne Ramat ne anpe ani epakasnu ruwe ne;

tane an pakihi ta anak tap okaype itak-mawkustep ne; ne anpe an koraci kewtum kusu Kamuy koonkami anpe eramusinnere eaykap no an a=kore p ne yakka yanke kunip ne yakka e=yanke ruwe ne,

ne anpe anak asinno aeasirikara kuni kusu an pakihi pakno a=aste kam oma aesanniyop ne (aep hemhem, iku anpe hemhem, usa yaske anpe hemhem tura iki p ne ruwe ne).

Korka, Kiristo anakne hetuku kusu ne pirka p kusu Kamuy or ta yaysieywankere utar E=sapanep ne hine, kasuno poro naa a=eramusinne an kas ani, teke ani somo a=kar, somo tan mosit ta a=kar kas,

sama ta, somo yanki newa pon peko kor kem kusu, korka, yaykota kor kem ani sasuysir pakno an kikiarayep kar wa arsuy no ne askanne usike or ta ahun nisa ruwe ne na.

Inanpe kusu ne yakun, yanki newa pinne peko kor kem, sama ta, upen matne peko kor uyna ani kasiacari anpe tur-us utar kor kam tur-sakte wa askannere ciki;

sasuysir pakno an Ramat kusu opiri sak no Kamuy or ta yaykota yaiyanke Kiristo kor kem anakne eci utar i=su Kamuy or ta yaysieywankere kusu eci=kor kewtura ta okay ray an iki p askannere kuni naa kasuno somo ki ruwe he an?

Orowa, tanpe kusu, Sinuma anakne a=siri aewitaknup kusu an eykotcane kur ne ruwe ne; atpake an aewitaknup an hi ta hetuku katpak kikiraye kuni ray anpe an kusu, a=nisuk wa okay utar sasuysir pakno an eytakamkirep eykeskore kuni kusu ne na.

aewitaknup an ciki, oar ne anpe ki kur ray somo ki ko aeaykappe ne.

Inanpe kusu ne yakun, ray anpe an ciki ne aewitaknup aki kunip ne ruwe ne: korka, ne anpe ki kur siknu wa an rapoketa aki kunip ne ruwe he an?

Tanpe kusu, atpake an ap poka kem isam no aastep somo ne ruwe ne.

Inanpe kusu ne yakun, tuytak an koraci opittano okay utar or ta pisno an ikaspaotte Mose oro wano a=nure okere ciki, sinuma anakne pon peko newa yanki kem, wakka hemhem hure wata hemhem hissop hemhem kor hine, ne kampi-sos yaykota hene opittano okay utar hene kocari wa ene itak hi :—

Tanpe anakne eci utar kusu Kamuy kaspaotte an aewitaknup oma kem ne ruwe ne.

Sama ta, Sinuma anakne néno koraci kem ani ne kas hene Kamuy kusu eywanke kusu an aeramhekotep hene ne yakka kocari nisa ruwe ne.

Suy, tuytak kusu a=ye ciki, opittano okaype kem ani aaskannere ruwe ne, ari ku=ye yak pirka; orowa, kem a=ohetu anpe isam ciki tusare anpe isam ruwe ne.

Tanpe kusu, kanto or ta an okaype kor nokaha tapanpe ani aaskannere hi anak aki kunip ne ruwe ne; korka, kanto or ta an okaype yaykota tap okay ayankep kasuno naa pirka p ani a=kar kuni an anpe ne.

Inanpe kusu ne yakun, Kiristo anakne sonno an anpe kor nokaha néno, teke ani a=kar askanne usike or ta somo ahun; korka, Sinuma anakne tane ci utar kusu Kamuy tek-sama ta an kuni ne kanto or ta ahun nisa ruwe ne:

sama ta, Kamuy kor kenru poro esapane kur anakne yaykota kor pe somo ne an kem ani wa kespa ranke askanne usike or ta ahun koraci,

Sinuma kanna-kanna yaiyanke somo ki ruwe ne; somo ne yakun, mosir a=kar wano tane pakno Sinuma kanna-kanna ayayramsitnere nankor: korka, tane mosir paha okes an paha ta Sinuma yaykota yaiyanke wa katpak isamka kuni ne arsuy no a=nukar nisa ruwe ne na.

Orowa suy, aynu utar arsuy no ray hine ne okake ta akoypisi kusu ne a anpe a=esanniyo wa an koraci,

tap koraci Kiristo ne yakka inne utar kor katpak sey kusu arsuy no a=yanke, awa, Sinuma katpak sey somo ki no ecipacipa wa okay utar or ta kanna-suy a=nukare hine kasiopiwki kusu ne na.

Hebrayos 10

Inanpe kusu ne yakun, tuytak anakne okake ta ek kuski pirka p kor kurihi ne wa, ne okaype sonno nokaha somo ne kusu, ne utar anakne kespa ranke ramma ukoraci an ayankep ani karankeno arki utar oar eramusinnere eaykap ruwe ne kusu ne na.

Somo ne ciki, ne anpe a=yanke kuni hi a=okere somo ki kusu ne a anpe ne, inanpe kusu ne yakun, ne Kamuy ko-onkami ki utar anakne arsuy no aaskannere wa naa katpak kusu an yaykowepekere kewtum sak ruwe ne kusu ne na.

Korka, ne a ayankep kusu kespa ranke katpak aeskarunpe an ruwe ne.

Inanpe kusu ne yakun, pinne peko new yanki kor kem anakne oar katpak isamka eaykap ruwe ne kusu ne na.

Tanpe kusu, Sinuma mosir or ta ahun hi ta, ene itak hi: — A=yanke kunip newa aikrap somo e=kor rusuy, Korka, en kusu netopake E etoko-oyki nisa ruwe ne;

katpak kusu an ramne uhuyeka ayankep newa aikrap or ta Aokay somo enupetne ruwe ne;

Ne hi ta ene ku=itak hi :— Aa Kamuy, inkar=an, (En kusu ne Kampi-sos kata a=nuye wa an) E=kor irenka ki kuni kusu ku=ek ruwe ne, ari ku=itak.

Tap kasike ta ene ye hi :— A=yanke kunip newa aikrap newa ramne uhuyeka ayankep newa katpak kusu an a=yanke kunip newa somo E=kor rusuy, somo ne okaype or ta Aokay enupetne (tap okaype tuytak an kusu a=yanke nisa ruwe ne),

sekor itak; orowa tanpe a=ye na :— Inkar=an, E=kor irenka ki kuni kusu ku=ek ruwe ne, sekorope a=ye an nisa. Tutanu an okaype aste kuni kusu ne atpake an ap sinuma uk ruwe ne.

Tapanpe ani Yesu Kiristo kor netopake arsuy no a=yanke okere kusu, ci utar anakne aaskannere nisa ruwe ne na.

Orowa, Kamuy or ta yaysieywankere pisno okay uytek kur anakne sonno kesto as wa iki hine kannakanna ukoraci an a=yanke kunip yanke ruwe ne; ne anpe oar katpak isamka eaykap pe ne ruwe tapan na:

korka, Sinuma anakne arsuy no katpak kusu sine a=yanke kunip yanke okere ciki, Kamuy simon-teksama ta ramma kusu a nisa ruwe ne na;

awa, tewano ikeske utar Sinuma cikiri kusu an aantep ne a=kar kuni pakno cipacipa koran ruwe ne.

Inanpe kusu ne yakun, Sinuma anakne sine a=yanke kunip ani aaskannere utar ramma pakno eramusinnere nisa ruwe ne na Orowa,

Askanne Ramat ne yakka un or ta pawetesu ki wa :—

Utarpa ene itak hi :— Ne toho okake ta ne utar turano Ku=ki kusu ne aewitaknup anakne ene ani ne; Ne utar kor sanpe ta Ku=tuytak Ku=omare, Kor kewtum kata ne yakka ne okaype Ku=nuye kusu ne, ani itak,

Néno ye okere ciki ene itak hi :— Orowa ne utar kor katpak hene, kor wen-puri hene naa Ku=eskarun somo ki kusu ne, ari an itak ani itak.

Orowa, tap okaype atusare anpe an yakun, katpak kusu a=yanke kuni anpe isam ruwe ne.

Tanpe kusu, irwak utar, Yesu kor kem ani, ci utar kusu a=kar a=siri siknu an ru kari,

otpe ne Sinuma kor netopake kari, rametokkor no ne askanne usike or ta ahup as easkay kusu;

sama ta, Kamuy kor kenru esapane pase Kamuy or ta yaysieywankere kur an kusu,

ci utar anakne eysokor hi esik wa sonno kewtum ani, kewtum oma wen yaynu hi kusu a=kocari wa askanne wakka ani ci=kor netopake a=yaske hine karankeno arki yanro:

ci utar utumasi somo ki kuni ne aeyaypusi an cipacipa anpe yupke no sikkasima yanro; inanpe kusu ne yakun, eytakamkire Kamuy anakne ikipniwkespe ne ruwe ne kusu ne ruwe ne na:

orowa utaspa pirka iki p kire hemhem ki, omap hemhem kire kuni kusu ue-esanniyo yanro;

mosma okay utar ki puri koraci iteki uekarpa kuni anpe oyra, korka, ue-onisnisi yanro; suy, ne toho karankeno ek an hi eci=nukar wa naa néno ki yanro.

Inanpe kusu ne yakun, sonep eraman kuni montum a=kore oro wano renkayne ci=kokatpak ci ki yakanak ne, ne ci=kokatpak kusu an a=yanke kunip isam ruwe ne,

korka, akoypisi kuni anpe newa pokpa utar isamka kusu ne a opopmaw an ape a=ramu hi koysitoma anpe newa an ruwe ne.

Mose tuytak oterke aynu anakne somo a=eranpokiwen wa a=kore no tun ren pawetesu utar kusu ray ruwe ne:

awa, Kamuy Poho e=kem-pok-oterke hemhem ki, orowa, ani aaskannere aewitaknu kemihi use anpe ne ari yaynu hemhem ki, orowa, irenka an Ramat kusu somo eyaykatanu hemhem ki utar anakne, hemanta naa yupke no a=panakte kunip ne sekor eci=ramu ya?

Inanpe kusu ne yakun, panakte kuni anpe anakne Ku=ki kunip ne, Kuani itasa iki kusu ne ari an itak ani ye kur ci eraman. Suy an, Utarpa anakne kor utar koypisi kusu ne.

I=su Kamuy kor teke or ta hacir anpe anakne asitomap ne ruwe ne na.

Korka, eci utar apekereka okake ta aeyayramsitnere kusu an poro ukoyki anpe eyaysiporore teeta an toho eskarun yan;

oattekeheta, aesapsep kusu ne yakka aeramcuptekpe kusu ne yakka aeiyoroinkara utar ne a=kar; suy oattekeheta, néno a=kar utar ukotura utar eci ne ruwe ne kusu ne na.

Inanpe kusu ne yakun, eci utar anakne a=tupetupe an utar eranpokiwen wa kore hemhem ki yaykopuntek no yaykota kor pe akoysamka anpe esiporore hemhem ki nisa, eci utar yaykota naa pirka newa riya an okaype eci=kor anpe eci=eraman ruwe ne kusu ne na.

Tanpe kusu, sino oro an no an pummaha kor eci=kor rametokkor pe iteki osura yan.

Inanpe kusu ne yakun, yaiyupupu anpe anak eci=kor kunip ne, Kamuy irenka eci=ki okere ciki, ne eytakamkirep kor kuni kusu ne na.

Naa sino irukay okake ta, Ek kuni kur, tere somo ki no, ek kusu ne,

Korka, ku=kor owpeka kur eysokor hi kusu siknu kusu ne: Ayke, Sinuma yaysietaye yakun, Sinuma kusu somo ku=kewtum enupetne ruwe ne.

Korka, ci utar anakne a=ysamka kuni hi pakno yaysietaye utar somo ci ne; ayne, ramat e=pirkare kusu eysokor hi atte utar tura ikici utar ci ne ruwe ne.

Hebrayos 11

Eysokor hi anakne cipacipa kuni anpe ikkew ne,

somo anukarape uwantep ne ruwe ne. Inanpe kusu ne yakun, ne anpe an kuskeray ekasi utar

or ta pawetesu anpe aki nisa ruwe ne. Mosir anakne Kamuy itak ani a=kar an sekor eysokor hi kusu ci eraman, tanpe kusu anukarape anakne hetuku an okaype oro wano somo a=kar na.

Eysokor hi an kusu Aberu anakne Kain kasuno e=tasa pirka yanke kunip Kamuy or ta yanke nisa, ne anpe an kuskeray Sinuma anak owpeka kur ne sekor or ta pawetesu an, ayke, sinuma ayankep epeka Kamuy pawetesu ki, ayne, ne kur ray okere yakka ne anpe kusu itak sanke ruwe ne.

Eysokor hi an kusu Enok anakne ray anpe somo nukar kuni ne eysokor hi kusu auk nisa; awa, sinuma somo a=nukar, Kamuy sinuma uk nisa ruwe ne kusu ne na: inanpe kusu ne yakun, sinuma auk etoko ta, Kamuy a=enupetne ruwe ne sekor an pawetesu anpe an ruwe ne kusu ne na:

orowa, eysokor hi sak ciki Kamuy nupetnere eaykap ruwe ne: inanpe kusu ne yakun, Kamuy or ta ek kur anakne Kamuy an sekor eysokor, sama ta, Sinuma ihunara utar e=pirkare Kamuy ne sekor eysokor kunip ne ruwe ne.

Eysokor hi an kusu Noa anakne naa somo anukarape epeka Kamuy oro wano a=nure kusu Kamuy kooripak an isitoma kewtum atte kusu, kor uni un utar siknure kuni ne cip kan nisa ruwe ne; ne anpe ankustapne sinuma mosir kokatpakte, ayke, eysokor hi kari an owpekap aeykeskore kur ne a=kar.

Eysokor hi an kusu Abraham anakne a=nisuk hi ta, aeykeskoro kuni usike orun arpa kuni koytaknu nisa; awa, ne oro arpa ya eramuskare no sinuma oman nisa ruwe ne.

Eysokor hi an kusu sinuma anakne, yaykota kor pe somo ne an koraci ne aeytakamkire mosir ta, payekay kur ne, ayke, turano ne heru aeytakamkirep uyna Isaak newa Yakob koraci kas or ta osiroma;

inanpe kusu ne yakun, sinuma anakne asamaha an maciya hunara nisa, ne anpe esanniyo wa kar kur anak Kamuy ne ruwe ne kusu ne na.

Eysokor hi an kusu Sara poka yaykota poro sukup hi ta sinnaykat iyewnu kuni kiroro a=kore, eytakamkire kur sonep ne sekor esanniyo nisa ruwe ne kusu ne na:

tanpe kusu poka ray okere kur koraci an sine aynu oro wano kanto un nociw néno inne, atuysam ota koraci siri poronno hetuku nisa ruwe ne.

Tapan opittano okay utar anakne aeytakamkire anpe somo uyna no eysokor hi atte wa raypa nisa, korka e=hankeko no ne anpe inkar wa ekap, ayne, ne utar mosir koapkas wa oya utar ne payekay utar ne kunak ye nisa ruwe ne.

Inanpe kusu ne yakun, néno okaype ye utar anakne yaykota kor kuni mosir hunara siriki okay sekor irammakaka epakasnu ruwe ne.

Orowa suy, orowano oasi p mosir ne utar ramepakari poka ikia ciki, hosippa kuni ika an nankor na.

Korka, tane ne utar anakne naa pirka p, kanto ne an ap kor rusuy: tanpe kusu, kor Kamuy ne a=porse kuni anpe, Kamuy ne utar kusu somo e=yaynikorosma siriki: ne utar kusu Sinuma anakne sine maciya kan nisa ruwe ne kusu ne na.

Eysokor hi an kusu Abraham anakne a=uwante hi ta Isaak yanke nisa: ruwe un, yaykopuntek no ne aeytakamkirep a=kore kur anakne yaykota kor sinen ne poho yanke siriki an nisa;

sinuma or ta — Isaak kusu e sanike anakne a=porse kusu ne — ari itak:

Kamuy anakne ray hi oro wano poka hetopo-siknure easkay kunak esanniyo nisa ruwe ne; awa, ikimawkuste iki p kusu ka ray hi wano sinuma hetopuyna nisa ruwe ne na.

Eysokor hi an kusu Isaak anakne, ek kuski okaype kusu ne yakka, Yakob newa Esaw sinnunuke nisa.

Eysokor hi an kusu Yakob anakne, ray siri an rapoketa, Yosep kor poho utar pisno sinnunuke nisa; ayke, kor kanni sapa e=yaykopaste hine onkami nisa ruwe ne.

Eysokor hi an kusu Yosep anakne, tane onne ehanke hi ta, Israeru un utar payekay kuni anpe ye nisa; ayke, yaykota kor pone kusu kaspaotte nisa ruwe ne.

Eysokor hi an kusu Mose anakne siko yakun, kor esikop utar oro wano re cup uturu a=nuyna, pirka ayay ne sekor nukar nisa ruwe ne kusu ne na: sama ta, ne utar anakne mosir sikkasima kur sanke

oma-irenka somo koysitoma an na. Eysokor hi an kusu Mose anakne sukup okere yakun, Parao matnepo kor poho a=porse katu ekatupase;

an pakihi uturu ci=kokatpak an anpe ani yaynupetnere kasuno, Kamuy kor utar tura a=ermu niste wa a=kore katu pirka p ne sekor yaynu ruwe ne;

sama ta, Kiristo kusu wenno a=ye hi anakne Ecipt mosir ta okay i=kor kasuno oteknu anpe ne sekor esanniyo nisa ruwe ne: inanpe kusu ne yakun, sinuma anakne pummaha kusu an iwayehe ecipacipa nisa ruwe ne kusu ne na.

Eysokor hi an kusu sinuma anakne, mosir sikkasima kur iruska anpe koysitoma somo ki no Ecipt mosir emaka nisa ruwe ne: inanpe kusu ne yakun, a=nukar eaykap pe orun nukar koraci yaysiporore nisa ruwe ne.

Eysokor hi an kusu sinuma anakne, ne kiyanne utar isamka anpe sinuma utar iteki orooyki kuni ne, Kamakus marapto newa kem cari anpe atte nisa ruwe ne.

Eysokor hi an kusu sat toy akus koraci ne utar anakne Kokai atuy kus nisa ruwe ne: ayke, Ecipt mosir un utar néno iki kuni heasire, awa, a=kamure nisa ruwe ne.

Eysokor hi an kusu Yeriko kor casi tumama anakne, arwan toho uturu anikkotama okere ciki, hacir nisa ruwe ne.

Eysokor hi an kusu hoiyo-puri kor Rahab anakne, i=tom irenka sanke wa ne i=nukar utar uk, ayne, itakkasi utar tura somo a=ysamka nisa ruwe ne.

Orowa suy, tanpe mosma hemanta ku=ye kusu ne ya? Inanpe kusu ne yakun, Gedeon hene, Parak hene, Samson hene, Yeppata hene; orowa mosma suy, Dabid newa Samoweru newa ueinkar utar kusu ye pakihi isam ruwe ne kusu ne na:

ne utar anakne eysokor hi an kuskeray mosir annokar, owpekap iki, eytakamkirep a=kore,

sisi cikoykip kor paro seske, ape kiroro uska, ranke tam-ipe eyayohaytare, katcakpe ne a yakka atumasnure, tumi kusu tumasnu, oya un utar kor tumi-kor topaha okewpa nisa ruwe ne.

Hetopo-a=siknure kusu siwentep utar anakne kor ray utar uyna: mosma okay utar anakne aeramusitnere, ayke, kikiraye kuni anpe ekatupase; tanpe anak naa pirka hetopo-siknu hi a=kore kuni kusu an anpe ne:

orowa, mosma okay utar anakne a=uwante wa a=eoyaytak hine akosirikik an, ruwe ne wa, ne a mosma, a=tupetupe hemhem aki, ipakasnu cise ta ahupte hemhem aki ruwe ne:

suma ani a=piyekar hene aki, ekusna aca hene aki, a=koramnukar hene aki, atamerayke hene aki: hitsuji cikoykip rus hene yanki cikoykip rus hene ray wa apkas;

otek-sak wa eyayramsitnere, or ta wenno iki an (mosir anakne ne utar kusu upak somo ki), nup or ta hene, iwero or ta hene, poru or ta hene, toy un suy or ta hene ekesinne yaymunkopoypa ruwe ne.

Tap okay utar anakne opitta yaykota kor eysokor hi an kuskeray pawetesu anpe a=kore,

awa, aeytakamkirep somo a=kore, tanpe anakne ci utar wano oyak ta okay hine ne utar somo aeramusinnere kuni kusu an ap ne, Kamuy anakne un kusu naa pirka an okaype ramepakari nisa ruwe ne kusu ne na.

Hebrayos 12

Tanpe kusu, ci utar ne yakka, tap koraci an niskur nepkor inne pawetesu ki utar kor wa okay kusu, ene irammakaka un nikkotama opittano okay aeosirokokpap newa ci=kokatpak oyak ta ante hine, yaysiporore wa un kotcake ta aatte wa an uwetusmak kuni anpe or ta hoyuppa an ro,

ayke, ci=kor eysokor hi esapane hemhem ki, eramusinnere hemhem ki Yesu orun inkar an ro, Sinuma anakne yaykotcaketa aatte wa an enupetne kunip kusu, aeyaynikorosmarep panke hine, utasa cikuni eyaysiporore nisa, orowa, Kamuy araset osimon sam ta a siriki an.

Eci utar anakne iteki eci=kewtum ta ramu-ray hine eci=sinki kuni ne, yaykota kusu ci=kokatpak utar iki ene upawre anpe eyaysiporore kur esanniyo yan.

Eci utar anakne ci=kokatpak epeka yupki no iki wa kem oro pakno naa somo esisi ruwe ne:

sama ta, poho utar tura ewkoyupekere koraci eci tura iki onisnisi anpe eci=oyra okere :— Ku=poho, Utarpa sanke sirkik anpe iteki isayka no esanniyo yan, Suy, Sinuma oro wano a=pakasnu ciki iteki ramuray yan;

Inanpe kusu ne yakun, Utarpa anakne omap kur pakasnu, Orowa, Sinuma uk opittano okay poho sirkik ruwe ne kusu ne na.

Eci utar anakne a=pakasnu kusu yaiyupupu; poho koraci Kamuy eci kusu iki na; kor Mici oro wano somo a=pakasnu poho inan kur ne ya?

Korka, ani opittano okay utar a=pakasnu ari an anpe ani eci utar somo a=pakasnu ciki, cieappise eci ne wa poho somo ne ruwe ne;

Suy, ci=kor kar kusu an mici anakne un pakasnu, ayke, ci utar sinuma ko-oripak; yakun, naa kasuno un siknure kuni ne ramat kor Mici or ta ko-itak nu somo ki kusu ne ya?

Sonno newa, ne utar kata renkayne irukay un pakasnu, korka, Sinuma anakun pirkare kusu, Sinuma kor owpeka anpe a un korpare kuni kusu un orun iki nisa ruwe ne na.

Nep sirkik anpe an yakka iki an rapoketa eyaykopuntek kuni kusu an anpe somo ne wa e=oknatara kuni kusu an anpe ne sekor a=nukar; yakka, okake an kor ne anpe kusu a=pakasnu utar or ta i=tom an ipehe, owpeka an anpe, hetukure ruwe ne.

Tanpe kusu, racici teke sipeste yan,

tususke kokkasap ne yakka; orowa, her anpe anakne ru ohay ta somo ki no aywankere an kuni kusu, eci=kemaha kusu kuwanno no an ruhu kar yan.

Opittano okay utar epeka i=tom nospa yan, sama ta, sak no ne yakun nen ne yakka Utarpa somo nukar aeaskamrere anpe nospa yan:

nen ka Kamuy irenka kusu eyaykoemaka kur an ya somo ya irammakaka inkar yan; ikineypeka siw sinrit ika hetuku wa eci=kewtum-ciwkopoyere hene ki, ani inne utar tur-uste hene ki na;

orowa, hoiyo ki kur hene, yaykota kor kuni eykeskorope sine ray no an aep oro kusu e=hok Esaw néno an somo oripak an kur hene an ya isam ya inkar yan.

Inanpe kusu ne yakun, sinuma ne okake ta sinnunuke an anpe aeykeskore rusuy poka ki hi ta, nupe yaykoranke tura ne anpe siarikiki no hunara yakka (yaykokatpak kuni usike somo sinuma nukar kusu), a=emaka nisa sekoranpe eci=eraman ruwe ne kusu ne na.

Inanpe kusu ne yakun, eci utar anakne a=tomoosma kuni usike or ta hene, ape ari uhuy usike or ta,

hene, ekureok an usike or ta hene, kunne hi or ta hene, rera-maw-siwyupu hi or ta hene, rappa humi or ta hene, orowa, itak hawean anpe or ta hene somo eci=koehanke ruwe ne; ne hawe inu utar anakne koramkor wa or ta kanna iteki itak an kuni kusu iki nisa ruwe ne:

inanpe kusu ne yakun, ne utar anakne ene aekaspaottep sey eaykap: — Cikoykip poka ne nupuri tomoosma yakun a=kopiyekar kusu ne ari an anpe ne ruwe ne kusu ne na:

orowa, kuani sino isitoma wa tususke siriki ari an itak ani Mose ye pakno,

ne anukarape asitoma ruwe ne: korka, eci utar anakne Sion nupuri or ta, i=su Kamuy kor maciya or ta, kanto un Yerusarem or ta arki wa okay, orowa, inne topaha or ta, Kamuy hawturunpe uekari or ta,

kanto oske ta a=uwatore an hoskino hetuku karisia or ta, opittano okay utar koypisi Kamuy or ta, aeramusinnere okere owpeka utar kor ramat or ta eci=arki wa okay,

suy, a=siri aewitaknup kusu an iyuturu oma Yesu or ta, kusu Aberu kor pe kasuno pirka okaype ye a=cari kem or ta eci=arki wa okay ruwe ne.

Itak sanke siriki an kur iteki ekatupase kuni ne yaytupare yan. Inanpe kusu ne yakun, mosir kata an wa ne utar anakne epakasnu kur ekatupase ciki somo aohaytare yakun, naa eytasa no ci utar anak kanto wano un epakasnu kur eyaysisire ciki somo yayohaytare ruwe ne:

Sinuma kor hawe anakne mosir simoyere nisa: korka, tane anak Sinuma eytakamkire wa ene itak hi:— Kanna arsuy ne Kuani anakne mosir patek somo ne, korka, kanto ne yakka ku tususkere kusu ne na.

Orowa, tan :— Kanna arsuy ne — sekor anpe anakne, a=kar okaype néno koraci an wa asimoyere anpe anak oyak ta a=omante kunip ne sekor an ikkewe an itak ne, ayke, somo simoyepa okaype anak an kusu ne kusu ne na.

Tanpe kusu, asimoyere eaykap mosir a un kore kusu, kooripak anpe newa isitoma anpe tura, ani Kamuy nupetnere yaysieywankere i=yayirayke an kewtum kor an ro: inanpe kusu ne yakun, ci=kor Kamuy anakne okaype isamka ape ne ruwe ne kusu ne na.

Hebrayos 13

Irwak utar koomap anpe ramma-kane an kuni ki yan.

Oya utar koomap kuni anpe iteki oyra yan: inanpe kusu ne yakun, an utar anakne eramuskare no Kamuy hawturunpe rewsire nisa ruwe ne.

Turano a=tupetupe koraci a=tupetupe wa okay utar eskarun yan; eci utar ne yakka netopake ta okay wa okay kusu or ta wenno iki an utar eskarun yan.

Opittano okay utar tum ta umurek kur ne hi hemhem, a=koatca somo ki sotki hemhem kooripak yan: inanpe kusu ne yakun, Kamuy anakne hoiyo utar newa omoynu kor utar koypisi kusu ne kusu ne na.

Icen somo koomap no okay; yaykorope kusu yaiyaynuwere yan: inanpe kusu ne yakun, Sinuma yaykota ene itak hi :— Kuani anakne sonno mosmano e ante somo ki, e emaka somo ki kusu ne. Tarahe kusu,

rametokkor no ene itak hi: — Utarpa anakne en ikasiwpe ne; somo ku=isitoma kusu ne: Aynu anakne en=epeka hemanta iki kusu ne ya?

Eci=epunkine utar, Kamuy itak eci=orun ye utar eskarun yan; orowa, ne utar ene mosir koapkas wa ikici anpe esanniyo hine, kor eysokor hi koykar yan.

Yesu Kiristo anakne numan ne yakka tanto ne yakka otu sasuysir pakno ne yakka upakitara an na.

Usa okay newa oya an epakasi kusu iteki aeyayutumasire yan: inanpe kusu ne yakun, irenka kusu kewtum aewmasnure anpe pirka ruwe ne; or ta apkas utar anakne somo eyayepirikare aep kusu somo ne na.

Ci utar kusu sine yanke-set an, ayke, ne kas or ta eyaysieywankere utar anakne anpe kusu ipe kunip somo ne ruwe ne.

Inanpe kusu ne yakun, katpak an kuskeray Kamuy or ta yaysieywankere utar esapane kur askanne usike orun ani wa ek kemihi kusu an cikoykip kor netopake anakne,

kas-tay soy ta uhuyeka ruwe ne. Tanpe kusu, Yesu ne yakka, yaykota kor kemihi ani utar askannere kuni ne, apa soyke ta aeyayramsitnere nisa ruwe ne.

Tanpe kusu ci utar ne yakka Sinuma kusu an a=esapse anpe sey wa kas-tay soyke ta an Sinuma orun paye an ro.

Inanpe kusu ne yakun, teta anak ramma an kuni maciya somo ci kor, korka, ek kusu ne anpe ci hunara as siriki okay ruwe ne.

Yakun, Sinuma an kuskeray ramma-kane ci utar Kamuy orun iramye an a=yanke kunip yanke an ro, tanpe anak, Sinuma kor rehe orun eyaypusi papus wano hetuku anpe ne ruwe ne.

Pirka p hene ki, tura hene iki anpe iteki oyra yan: néno okay a=yanke kunip Kamuy siri enupetne ruwe ne kusu ne na.

Eci=epunkine utar koytaknu wa or ta yayrapokikara yan: ne utar anakne eci=kor ramat kusu siruwante wa okay, kusu a=esanniyo kusu ne utar koraci nep; ne utar nuwap somo ki no, nupetne no iki kuni ne kar yan: somo ne yakun, tanpe eci kusu raka-i=sanpe ne ruwe ne kusu ne na.

Un kusu inonno-itak ki wa un kore: ci utar anakne ohewke kewtum sak wa nep ne yakka kusu owpekano mosir koapkas rusuy ruwe ne sekor ci ramu as ruwe ne kusu ne na.

Orowa, naa tunasno eci oro ta a en=omante kuni ne, tap koraci eci=ki kuni naa kasuno eci onisnisi as ruwe ne.

Orosama, ne hitsuji cikoykip kor pase epunkine kur ne Yesu Kiristo, otu sasuysir pakno an aewitaknup kusu an kemihi an kuskeray, ray hi oro wano hetopo-siknure irenka kor Kamuy anakne,

pisno an pirka iki p ani Sinuma irenka eci=kar kuni ne eci eramusinnere, ayke, Yesu Kiristo kusu sinuma nupetnere kunip un onnayke ta ikici kuni ne ku=koramkor na; otu sasuysir wano otu sasuysir pakno Sinuma orun a=rakur an na. Amen.

Korka, irwak utar, onisnisi an itak eci=inu kuni eci onisnisi as na: moyono an itak ani eci=orun ku=nuye nisa ruwe ne kusu ne na.

Ci=kor irwak ne Timoteos anakne a=honnere okere sekor eramu yan; sinuma naa ponno okake ta ek yakun, turano eci=nukar as kusu ne.

Opittano okay eci=epunkine utar, opittano okay askanne utar tura, ekap yan. Itaria un utar eci=ekap an na.

Irenka anakne opittano okay eci utar tura an kuni atoramkon na. Amen.

Yakob 1

Kamuy newa Utarpa ne Yesu Kiristo kor ussiw ne kur Yakob ku ne anakne ciwsacari wa okay tu ikasma wan aynu sanikiri un uyrup or ta i=rankarap ku=ki na.

Ku=irwak utar, eci=kor eysokor hi a=uwante anpe anak yaiyupupu anpe hetukure ruwe ne sekor eraman wa,

ci utar usa okay a=koramnukar hi koekari ciki a=enupetne kusu an anpe ne sekor esanniyo yan.

Orowa, eci utar a=eramusinne newa ranme no okay wa nep ne yakka or ta somo eykohaye kuni kusu yaiyupupu anpe ar monraykere yan.

Korka, eci utar tumke ta wayasnu hi kusu eykohaye kur an ciki, nuye an no opittano okay utar or ta korpare hine kosakayokar somo ki Kamuy or ta koramkor yan; yakun a=korpare kusu ne na.

Korka, eysokor hi wa utumasi somo ki no koramkor yan; inanpe kusu ne yakun, yayutumasire kur anakne rera ani a=pa ta wa akaykayre an atuy rir koraci ne ruwe ne.

Néno an kur anakne Utarpa oro wano nep ka a=kore kusu ne na sekor iteki yaynu yan;

tu kewtum o kur ne, nep ne yakka kusu maunmaun ruwe ne kusu ne na.

Korka, eraratki an irwak anakne arikante kusu nupetne yan;

orowano, oteknu kur aeraratki kusu nupetne yan; mun epuyke koraci isam kusu ne kusu ne na.

sirisunpa rera utura cup hetuku ciki, ne mun sumumkere ruwe ne; orowa, epuyke rapapse hine ne hetuku aekiroro an hi a=ysamka ruwe ne: tap koraci ka i=kor kor kur anakne kor apkas ru or ta isam kusu ne na.

Koramnukar wa yaysiporore kur anakne a=nunuke ne: sinuma a=uwante a=okere ciki, Utarpa omap utar or ta a=korpare kuni aytakamkire wa an inotu oma sapaunpe a=kore kusu ne kusu ne na.

Nen ne yakka a=koramnukar hi ta, kuani anak Kamuy oro wano a en=koramnukar an iteki ye yan: inanpe kusu ne yakun, Kamuy anakne wenpe kusu a=koramnukar eaykap pe ne, suy, Sinuma yaykota somo aynu koramnukar ruwe ne:

korka, aynu pisno yaykota kor iki rusuy kewtum kusu a=paste wa siren ciki a=koramnukar ruwe ne.

Orowa, yay-kewtum iki rusuy pe yayrat ciki, katpak o: orowa, katpak anak sukup ciki; ray-a=rap hetukure ruwe ne.

A=omap an ku=irwak utar iteki a=kokantama wa okay yan.

Opittano okay pirka aikrap, opittano okay a=eramusinne an aykore p anakne, rik oro wano an ap ne, yayutasare somo ki, hosari kusu kurihi kar somo ki peker kor Mici oro wano sap ruwe ne.

Sinuma yaykota irenka kusu ci utar anakne Sinuma kar okaype or ta a=ro-ipehe ne kuni ne, sonno an itak ani un hetukure nisa ruwe ne na.

Ku=omap an irwak utar, onnere yan. Korka, pisno an kur anakne nu kusu casnu, itak kusu moyre,

iruska kusu moyre yanro; inanpe kusu ne yakun, aynu ki iruska anpe anakne Kamuy owpekap somo kan ruwe ne.

Tanpe kusu, opittano okay tur-uspe newa wenpe e=kawnu kaspa p ante wa eci=kor ramat kasiciopiwki easkay onnayke un hekatu wa an itak ramu-rotca wa uyna yan.

Korka, eci utar anakne ne itak ki, iteki owse ne anpe nu wa eci=yaykota yaykokantama yan.

Inanpe kusu ne yakun, inan kur ne yakka ne itak nu wa somo ne anpe ki ciki, yaykunnukarape or ta a=hetuku an kor nanuhu esanniyo kur koheraye ruwe ne:

sinuma yaynukara orowa oman wa nekona anukarape aynu ne ya ari an anpe oyra ruwe ne kusu ne na.

Korka, a=eramusinne an, renkayne an montum oma tuytak or ta hotku wa inkar wa okay kur anakne, sinuma oyra no an nu kur somo ne, korka, iki p ki kur ne wa kusu, tan kur anakne iki wa a=koinkar kusu ne na.

Inan kur ne yakka, Kamuy or ta yaysieywankere kur ne sekor yaiyaynu wa, kor parunpe sikkasima somo ki no, kor ramat kokantama ciki, ne kur ki yaysieywankere anpe anakne raka i=sanpe ne ruwe ne.

Ci=kor Kamuy newa Micihi tek-sama ta an tur-sak newa somo eci yaysieywankere hi anakne, tanpe ne ruwe ne, — Aeramchuptek wa okay esikop sak utar newa siyonpiyar siwentep utar hotanukar, sama ta, iteki mosir ani yayturukotaci kuni ne yaysikkasma anpe ne ruwe ne.

Yakob 2

Ku=irwak utar, aynu yaykoramu ki wa kusu iteki ci=kor Utarpa ne nupeki kor Yesu Kiristo kusu an eysokor hi sikkasima yan.

Inanpe kusu ne yakun, konkani tek-orunpe a=wn, saranpe anrip yaymire kur eci=kor uekari ta ahun ciki, sama ta, suy, wen

amip ami otek-sak kur ne yakka ahun yakun, ayke, ne saranpe amip yaytomciwre kur orun nukar wa hetak tan pirka usike ta a wa en=kore ani ye, ayne, toata as hene, teta an ku=kor cikiri set sam ta a hene otek-sak kur or ta e ye ciki;

kewtum ta utar usinnay are wa wen yaynu-lri kusu koypisi ki utar somo eci ne ruwe he an?

Ku=omap an irwak utar nu yan; Sinuma omap utar or ta aeytakamkire wa an mosir eykeskore kusu Kamuy anak tara mosir kusu irapokkari wa eysokor hi kusu oteknu utar numke somo ki ruwe he an?

Korka, eci utar anakne ne irapokkari kur epeka somo yaykatanu ki nisa ruwe ne na. Oteknu utar anakne eci=ramuniste wa kore hine akoypisi set or ta eci=ninpa somo ki ruwe he an?

Ari eci rékore an a=eoripak an rehe ne utar koatca somo ki ruwe he an?

Yakka, eci utar anakne Kamuy kampi kata ciesinnuye wa an — Eani yaykota yay-omap koraci a=o ta un kur omap yan, — ari an sapane an tuytak ueomare ciki, pirka p eci=iki na:

korka, eci utar aynu yaykoramu iki yakun, katpak eci=ki na, ayke, akatpakte an utar koraci tuytak kusu katpak an sekor a=esanniyo ruwe ne na.

Inanpe kusu ne yakun, nen ne yakka tuytak epitta ki wa sinep kusu ureepetciw ciki, ne kur anak opitta ehayta ruwe ne.

Iteki omoynu kor yan, sekor ye Kamuy anakne, suy, iteki keuk yan ne yakka ye nisa ruwe ne kusu ne na. Orowa, eani anakne omoynu somo ki yakka, korka, keuk ciki, tuytak ehayta kur e ne ruwe ne.

Renkayne montum an tuytak ani akoypisi kusu ne utar néno koraci ye yan, iki yan.

Inanpe kusu ne yakun, eranpokiwen wa kore somo ki kur anakne somo a=eranpokiwen wa akoypisi kusu ne na: koypisi anpe anakne ranpoken kusu an rapok akari kusu ne ruwe tapan na.

Ku=irwak utar, aynu anakne eysokor hi an sekor ye wa ki iki p isam ciki nep yayepirikarep an a? Ne eysokor hi anakne ne kur kasiopiwki easkay ruwe he an?

Okkay aynu irwak hene mataynu irwak hene atusa hene ki, kesto e kuni aep sak hene ki,

ayke, oro ta mo an no paye wa yaypopkere hene ki, ipe yayeramusinnere hene ki yan, sekor eci=tumke ta nen ka ye ciki; yakka, netopake kusu ne aeysiramnep korpare somo ki yakun, nep epirikarep an ya?

Tap koraci eysokor hi anakne ki iki p sak no an ciki, yaykota kusu ray wa an ruwe ne.

Ruwe un, Eani anakne eysokor hi kor, orowa, kuani anak ki iki p an, sekor ye kusu ne kur an: ki iki p sak no an e=kor eysokor hi en=nukare yan, yakun, kuani anak ku=ki iki p ani ku=kor eysokor hi e nukare as na.

Kamuy sinep ne sekor eani eysokor ki; ne anpe pirka ne: nitnep ne yakka eysokor wa tususke ruwe ne.

Aa hayta kur, ki iki p sak no an eysokor hi anakne toyrenpe ne sekor onnere somo ki ya?

Yanke set kasike ta kor poho Isaak yanke kusu, ci=kor mici ne Abraham anakne ne ki iki p kusu a=owpekare somo ki nisa ruwe he an?

Sinuma kor ki iki p tura eysokor hi ki, sama ta, ki iki p kusu eysokor hi anak aeramusinnere nisa ruwe ne sekor eani nukar; awa,

Abraham anakne Kamuy eysokor, ayke, tanpe anak sinuma kusu owpeka anpe ne sekor a=esanniyo nisa ruwe ne sekorope ye Kamuy kampi a=ueomare nisa ruwe ne; orowa, sinuma anakne Kamuy kor ikatayrotke kur ne ani a=ye nisa ruwe ne na.

Aynu anakne ki iki p kusu a=owpekare wa owse eysokor hi kusu somo ne ruwe ne sekor eci=nukar ruwe ne.

Tanpe néno yayupsoro cari kunne Rahab ne yakka ne a=teskar utar ahupte, orowa, oya ru kari payere hi kusu seenne a=owpekare somo ki ruwe he an?

Inanpe kusu ne yakun, ramat sak no an netopake anakne ray koraci, tanpe néno ki iki p sak no an eysokor hi anakne ray wa an ap ne ruwe ne na.

Yakob 3

Ku=irwak utar, ci utar anakne naa yupke no a=esanniyo wa akoypisi kusu ne sekor anpe eraman wa inne no eci utar anakne iteki epakasnu utar ne yan.

Inanpe kusu ne yakun, inne no okaype kusu ci utar opitta ureepetciw ruwe ne kusu ne na. Itak kusu ureepetciw somo ki kur an ciki, sinuma anak a=eramusinne aynu ne, kor netopake ne yakka epitta sikkasima easkay pe ne.

Suy, ci=kor rusuy pe a=kir kuni ne, umma paroho or ta kuciwa omare yakun, kor tumama ne yakka epitta henoyere ruwe ne.

Cip ne yakka inkar yan, ne anpe anakne ene poro siriki, ayne, yupke rera ani a=paste yakka, kanci kor kur renkayne ne siri pon kanci kusu henoyere easkay ruwe ne.

Tap koraci parunpe anakne ponpe ne a korka poro p kusu yayomonnure siriki. Inkar kusu, nep poro nitay pon ape anak uhuy ruwe!

Orowa, parunpe anakne ape ne: netopake epitta turusakte ci=kor tumam awehe tum ta an owpeka sak mosir ne, Gehenna kusu a=re wa mosir epitta uhuyeka ruwe ne.

Inanpe kusu ne yakun, nep cikoykip hene, cikap hene, reye anpe hene, repun okaype hene, a=ratcitara siomaparare an, Aynu oro wano a=ratcitara siomaparare nisa ruwe ne:

korka, parunpe ratcitara siomaparare kur isam; ne anpe anakne sinire hokanpa wenpe ne, ray oma surku ne ruwe ne na.

Ne anpe ani ci utar anakne Utarpa newa Mici ne Kamuy ramye ruwe ne; suy, ne anpe ani Kamuy katuhu nepkor koraci a=kar aynu iyoytakus ki ruwe ne:

sine paro wano ramye anpe newa iyoytakus anpe san ruwe ne. Ku=irwak utar tapanpe anak ene okaype an kunip somo ne ruwe tapan na.

Sine puy oro wano pituru wakka newa siwnin wakka tup ne kane asankere easkay pe ne ruwe he an?

Ku=irwak utar, icijiku cikuni anakne kan ran nikaop hetukure easkay ya? Suy, hat punkar anakne icijiku nikaop hetukure easkay ya? tap koraci, runnu wakka anakne pituru wakka sankere eaykap ruwe ne na.

Eci=tum ta wayasnu wa eramus kur nen ne ruwe? Ne kur i=su wa pirka puri kor hine ramurotca an wayasnu iki p nukare yan.

Korka, kewtum ta ikoytupa siwnin pe newa sakayo kane eci=kor ciki, iteki yayomonnure, iteki sonep kusu sunke ki yan.

Tapne an wayasnu hi anakne rik oro wano ran ap somo ne, korka, mosir un pe ne, renkayne an kewtum un pe ne, nitne kamuy un pe ne ruwe ne.

Inanpe kusu ne yakun, ikoytupa anpe newa sakayo an hi ta anakne, ne uske ta eramu-hokasusu anpe

newa opittano okay wen-puri an kusu ne na. Korka, rik oro wano an wayasnu hi anakne hoskino turusakpe ne, orowa, i=tom irenka kor pe ne, rotca ne, yayrotcare kasus ne anpe ne, ranpoken newa pirka iki p ani a=esik, utomotne somo ki, kankapkapeka somo ki ruwe ne.

Orowa, owpeka kusu an ipehe anakne i=tom an no i=tom irenka sanke utar ani aetoyta ruwe ne na.

Yakob 4

Eci=tumke ta okay iki tumi newa ukoyki anpe anakne hunak wa hetuku ya? Eci=kor awehe ta iki e=kawnu an kewtum kusu somo hetuku ya?

Eci utar ipeporore ki, korka, somo kor: eci keuk hemhem ki, ikoytupa hemhem ki, korka, uyna eaykap ruwe ne: ukoyki eci=ki, tumi eci=kor; somo eci=koramkor kusu somo eci=kor ruwe ne.

Eci=koramkor, ayke, somo a=kore na, e=kawnu an no yaykota kusu ne anpe eywanke kuni ne wenno eci=koramkor ruwe ne kusu ne na.

omoynu kor utar, mosir kateomare anpe anakne Kamuy epokpap ne sekor somo eci=eraman ya? Tanpe kusu, nen ne yakka mosir kateomare kuni ramu kur anakne, Kamuy epokpa kur ne yaykar ruwe ne.

Sama ta, ikkewe isam no Kamuy kampi ye ruwe ne sekor eci=yaynu ya? Un onnayke ta Sinuma siromare ramat anakne eyaytunnap iki ruwe he an?

Korka, Sinuma anakne irenka naa an no un korpare. Tanpe kusu, Kamuy anakne pakesara utar esisi, korka, yayeoripakka utar or ta irenka korpare ruwe ne, ari itak.

Tanpe kusu, Kamuy koytaknu yan; korka, nitne kamuy espisi yan, yakun sinuma eci=oro wano saot kusu ne na.

Kamuy orun karankeno arki yan, yakun, Sinuma eci=orun karankeno ek kusu ne. Katpak kor utar, eci=kor teke askannere yan; tu kewtum kor utar, eci=kor sarape turusakte yan.

yayramkoyki hene ki, yaytuwaskarap hene ki, cis hene ki yan; eci=mina anpe itasare wa yaytuwaskarap ne kar, eci=nupetne hi itasare wa oknatara anpe ne kar yan.

Utarpa tek-sama ta yayeoripakka yan, yakun Sinuma eci riknare kusu ne na.

Irwak utar, utaspa iteki ohaykekar yan. Kor irwak kusu ohaykekar hene ki, irwak koypisi hene ki kur anakne tuytak ohaykekar, tuytak koypisi ruwe ne: korka, eani anakne tuytak koypisi ciki, tuytak ki kur somo e ne, koypisi ki kur e ne ruwe ne.

Tuytak sanke wa koypisip sinep an, ne anpe anakne kasiopiwki hene ki isamka hene ki easkay pe ne: korka, a=o ta un kur koypisi eani anakne nen ne ruwe?

Tanto hene nisatta hene ne kotan paye as hine sine pa rewsi, orowa, irawketupa wa yayepirikare kusu ne, ari an itak ani ye utar hetak tane esanniyo yan:

nisatta hetuku kusu ne okaype nekona anpe ne ya sekor eci=eranpewtek ruwe ne kusu ne na. Eci=kor inotu nekona anpe ne ya? Eci utar anakne irukay an, ayke, us wa isam paha eci ne ruwe ne kusu ne na.

Utarpa ramuosma yakun ci utar siknu wa tanpe hene ki ne anpe hene ki kusu ne na ari an itak ani eci=ye kuni an anpe ne.

Korka, pakesara wa tane eci=yayomonnure ruwe ne: tap koraci yayomonnure anpe anakne wenpe ne ruwe ne na.

Tanpe kusu, pirka p ki katu eraman wa ne anpe somo iki kur an ciki, sinuma kusu katpak ne ruwe ne na.

Yakob 5

Oteknu an eci utar, tane paye wa eci or ta ek kuski yayramkoyki anpe kusu cis yan, hawe aste yan.

Eci=kor i=kor munin, eci=kor amip sis ae ruwe ne.

Eci=kor konkani, eci=kor sirokani sikopop; ne sikopoppe anakne eci kusu pawetesu ki, ape koraci eci=kor kam ipe kusu ne na. Okes an toho ta i=kor eci ewmasnu nisa ruwe ne.

Inkar=an, eci utar iramisamka ki wa eci=kot toy mose-kar kusu awitek utar kor pummaha hawe aste ruwe ne: mose-kar ki utar kor hawehe anakne Sabaot kor Utarpa kisaraha orun ahun nisa ruwe ne na.

Mosir kata aep osiroma no eci=i=su wa yay yaynucattekte nisa, rayke kuni toho ta kewtum eci ritetkere nisa ruwe ne.

katpak kore wa owpeka kur eci=rayke; sinuma esisire somo ki ruwe ne na.

Tanpe kusu, ku=irwak utar, Utarpa an pakno ramusiporore yan. Inkar=an, toyta kur anakne a=ro-apto okake apto ek pakno ramusiporore wa toy wano an nupur ipehe untere ruwe ne.

Eci utar poka ramusiporore yan; kor kewtum atte yan:

Utarpa ehanke no an ruwe ne kusu ne na. Ku=irwak utar, somo eci akoypisi an kuni ne, iteki utaspa oromam ki yan; inkar=an, koypisi ki Kamuy anakne apa samake ta an ruwe ne.

Ku=irwak utar. Utarpa rehe kusu ye ueinkar utar koykar hine yayramkoyki wa ramusiporore yan.

Inkar=an, yaysiporore ki a utar a=nunuke ne sekor ci ye: Yop ki yaysiporore anpe eci=nu nisa, orowa, Utarpa anakne cisikirayne ani a=esik wa ranpoken kore Utarpa ne sekor eci=nukar nisa ruwe ne na.

Korka, ku=irwak utar, tanpe makankane yaytupare yan, kanto epeka no hemhem, toytoy epeka no hemhem, mosma okaype epeka no hemhem iteki siyuppa no ekanpakpe ki yan: korka somo eci akoypisi an kuni ne, ruwe un anakne ruwe un ani ye, somo anakne somo ani ye yan.

Eci=tumke ta wenpe kusu yayramkoyki kur an ya? yakun, inonno-itak ki yan. Yainuchattek kur an ya? yakun, iramye sinotcaki yan.

Eci=tumke ta tasum ki kur an ya? yakun, Karisia un ekasi utar hotuyekar wa sinuma kusu inonno-itak ki, ayke, Utarpa rehe an kuskeray kasike ta sum ota yan: orowa,

eysokor an inonno-itak anakne tasum kur siknure, Utarpa anakne Sinuma iwankere kusu ne na: sama ta, sinuma katpak ki a ciki atusare kusu ne na.

Tanpe kusu, eci=ki katpak utaspa ue-eyaypusi yan, eci utar aywankere kuni ne uwewtaspa kusu inonno-itak ki yan. Owpeka kur ki inonno-itak anakne poro p iki ruwe ne na.

Erica anakne ci utar koraci aynu puri kor, ayke, apto somo as kuni ne sinuma inonno-itak ki nisa ruwe ne, ayne, re pa re cup utur ta mosir kata apto isam nisa ruwe ne na.

Orowa, suy sinuma inonno-itak ki; awa, kanto anakne apto korpare, ayke, toytoy ipehe hetukure nisa ruwe ne.

Ku=irwak utar, eci=tumke ta nen ka sonep ehayta, ayke, mosma kur sinuma yaykokatpakte ciki; tanpe onnere yan,

kor ohay ta katpak eyaykokatpakte kur anakne ray hi oro wano ramat ohay ta re kusu ne, sama ta, inne no okay katpak kamure kusu ne na.

I Petros 1

Yesu Kiristo kor apostoro ne Petros anakne, Mici ne Kamuy etoko wano eraman koraci, Yesu Kiristo kor kem a=o ta anpe newa itak nu anpe kusu Ramat ani aaskannere wa,

Pontus, Garatia, Kappadokia, Asia newa Bitunia ta cicari hine riya wa okay a=numke utar or ta kampi omante: irenka newa i=tom eci kusu a=porore an na.

Okes an hi ta eysokor hi ani kasiaopiwki wa okay kunak a=nukar kuni ne a=etoko-oyki wa okay Kamuy kiroro ani a=epunkine eci utar,

kanto oske ta ewmasnu wa an munin somo ki, tur-sak wa, somo sumumke eykeskorope sikkasmare kuni ne, ray oro wano Yesu Kiristo hetopo-siknure anpe ani kor poro ranpoken kusu i=su cipacipa kuni anpe or ta hetopo un sikore,

ci=kor Utarpa ne Yesu Kiristo kor Mici newa Kamuy anakne a=yramye an na.

Tanpe or ta, eci=kor eysokor hi a=koramnukar anpe anakne, ape ani tur-sakte yakka munin konkani kasuno nupur wa, Yesu Kiristo a=nukar hi ta a=yramye, anupekte, aeoripakka an kuni ne, tane irukay aki etokos yakun,

inne no okay a=uwante anpe an kusu eci=oknatara yakka, poronno ci utar nupetne ruwe ne.

Somo Sinuma eci=nukar yakka ko-omap ruwe ne; tane somo eci=nukar yakka, Sinuma eysokor wa nupeki ani a=esik a=ye eaykap pakno an nupetne anpe ani eci poronno enupetne ruwe ne: ayke,

kusu eci=eysokor ki anpe, eci=kor ramat kasiaopiwki anpe eci=kor ruwe ne na.

Ne kasiopiwki hi kusu, eci utar kusu an irenka kusu ueinkar ki ueinkar utar anakne siarikiki no hunara wa uwepekennu nisa ruwe ne; ne utar onnayke ta an Kiristo kor Ramat anakne,

etoko wano Kiristo ayayramsitnere anpe hene, okake ta an kusu ne nupeki anpe pawetesu ki hi ta nekona paha epeka ruwe he an? ne utar cimcimi nisa ruwe ne.

Kanto oro wano aette Askanne Ramat ani eci oro ta pirka sonko ewpaskuma ki utar an kuskeray eci=a=nure tan okaype yaykota kusu ki somo ki no, eci utar kusu ki ruwe ne anpe ne utar a=eramante nisa ruwe ne na; Kamuy hawturunpe ne okaype esanniyo rusuy nisa ruwe ne na.

Tanpe kusu, eci=kor kewtum ta kut kor wa yayramatte yan, orowa, Yesu Kiristo a=nukar hi ta eci utar kusu hetuku irenka utumasi somo ki no ecipacipa yan;

itak nu poho utar koraci ki wa eramuskare hi ta ki koraci iteki ipeporore anpe or ta yaykorpare yan:

korka, eci=tak Kamuy anakne tur-sak koraci, nep ne yakka kusu eci utar ne yakka tur-sak no okay yan;

kuani anakne askanne ruwe ne kusu, eci utar ne yakka askanne ne kusu ne, sekor ciesinnuye wa an ruwe ne kusu ne na.

Orowa, aynu kasiramu somo ki no pisno pisno an kur kor iki p an koraci koypisi Kamuy, Mici nep kor koraci eci konisuk yakanak ne

isitoma an on teta osiroma yan: ayke, tanpe onnere yan, eci utar anakne eci=kor ekasi epakasnu raka isam no an ki puri oro wano, munin kuni sirokani ani hene konkani ani hene eci kikiaraye somo ne,

korka, tur-sak no eci-sak no an pon hitsuji koraci an Kiristo kor nupur kem ani poka eci kikiaraye an na:

Sinuma anakne mosir asama a=ante etoko wano a=ermu anpe ne, korka, eci utar kusu pakihi okeseketa a=nukare nisa ruwe ne;

eci utar anakne Kamuy or ta eysokor hene ki cipacipa hene ki kuni ne, Sinuma ray hi oro wano hetopo-siknure wa or ta nupeki korpare Kamuy or ta, Sinuma kusu eysokor hi ki utar eci ne ruwe ne.

Eci utar anakne ohewke sak no irwak utar omap hemhem ki, sonep or ta itak nu hemhem eci=ki hi ani kor ramat eci=tur-sakte okere kusu, orowa,

munin kuni piyehe ani somo ne, korka, siknu wa okay Kamuy itak ani munin somo ki piyehe ani eci=hekatu wa an kusu, siarikiki no ramuossi wano utaspa uweomap yan.

Inanpe kusu ne yakun, Opittano okay kam anakne mun koraci ne. Ne tonpe hi anakne mun ponno ukoraci ne ruwe ne. Mun anakne sumumke, ne nonno rapapse:

Korka, Utarpa itak anakne otu sasuysir pakno an ruwe tapan na. Orowa tan itak anakne eci utar or ta ewpaskuma an pirka sonko ne ruwe ne na.

I Petros 2

Tanpe kusu opittano okay wenpe hene, opittano okay kokantama anpe hene, kankapkapeka anpe hene, eyaytunnap ki anpe hene, opittano okay wen itak sanke anpe hene oyak ta ante yan;

kasiaopiwki kusu eci=sukup kuni ne, tane siko ayay koraci,

Utarpa anakne irenka an anpe ne sekor eci=sapke wa nu okere ciki, wenpe sak no an ramu oma tope ekatnu yan:

utar oro wano a=emaka yakka, Kamuy numke siknu wa an a=eoripak an suma ne Sinuma oro ta arki yan;

eci utar ne yakka siknu suma ne koraci, Yesu Kiristo ani Kamuy nupetnere ramat oma yankep yanke kuni ne, Kamuy or ta yaysieywankere askanne utar eci ne kuni kusu, ramat oma cise ne eci=kar an na.

Inanpe kusu ne yakun, Kamuy kampi kata ene an na; — Inkar=an, Zion or ta a=numke, a=eoripak an sapane sikkiw nep Ku=ante ruwe ne: Ne anpe eysokor kur anakne somo ayaynikorosmare kusu ne na.

Tanpe kusu, eysokor ki eci utar kusu tan a=eoripak anpe an: korka, somo eysokor ki utar kusu, Cise kar utar emaka suma anakne, Ne suma anak sikkiw sapane suma ne a=kar nisa ruwe ne;

Orowa, Esitciwre kuni suma, epetciwre kuni watara ne a=kar nisa ruwe ne: inanpe kusu ne yakun, ne utar itakkasi wa esitciw ruwe ne; ne anpe kusu poka ne utar anakne a=aste nisa ruwe ne.

Korka, kunne hi wano kor iyokunnure an peker or ta eci=tak Kamuy kor pirka anpe assuru aste kuni ne eci utar anakne a=numke an utar eci ne, esapane kur kor Kamuy or ta yaysieywankere utar eci ne, askanne uyrup eci ne, Kamuy yaykota sikkasima kuni utar eci ne ruwe ne:

etoko ta anakne uyrup utar somo eci ne, korka, tane anak Kamuy utar eci ne ruwe ne: etoko ta anak eranpokiwen wa a=kore somo ki, korka, tane a=eranpokiwen wa okay na.

A=omap an utar, eci utar anakne payekay utar ne, irukay rewsi utar koraci eci ne wa kusu, ramat kotumikor wa okay kam oma ipeporore anpe somo eci=ki kuni eci onisnisi as na;

Oya utar tumke ta okay rapoketa yayramatte wa okay yan: ne utar eci iyohaykekara wa wenpe ki kur eci ne sekor ye ciki, eci=ki pirka iki p nukar hine a=esanniyo toho ta ne utar Kamuy ramye kuni ne néno kar yan.

Utarpa kusu utar aastep or ta koytaknu yan;

iyotta pase A=hekote nispa or ta hene, wen-puri ki utar panakte hemhem ki, pirka p ki utar ramye hemhem ki kuni Sinuma oro wano aette epunkine utar or ta hene ne yakka ki yan.

Inanpe kusu ne yakun, eci utar anakne pirka p ki hi ani ramu-sak utar eranpewtekpe raore kuni anpe anakne, Kamuy irenka ne ruwe ne:

renkayne an montum kor yakka wenpe akamurep ne kusu iteki ne a eci=kor renkayne an montum kor yan; korka, Kamuy ussiw ne utar koraci eci=okay yan.

Opittano okay utar ko-oripak yan. Irwak ne utar omap yan. Kamuy koysitoma yan. A=hekote nispa ko-oripak yan.

awitek utar, isitoma ki wa kor nispane utar or ta koytaknu yan; owse pirka p newa rotca kur or ta patek somo ne, korka, niwen kur or ta ne yakka ki yan.

Nen ka Kamuy ko-oripak an kusu ikkewe sak no ayayramsitnere, ayke, ne sarape oknatara anpe eyaysiporore yakun, tanpe anakne irenka ne ruwe ne.

katpak eci=ki kusu sirkik an wa eci=yaysiporore yakka, nekona a=yramye kuni anpe an a? Korka, pirka p eci=iki wa kusu eci ayayramsitnere hine eyaysiporore ciki, tanpe anak Kamuy kusu an irenka ne ruwe ne.

Tanpe kusu, eci=a=nisuk nisa ruwe ne: inanpe kusu ne yakun, Kiristo ne yakka eci utar kusu ayayramsitnere, awa, ne koci or ta eci=kari kuni ne, eci utar kusu aykoykarape ante nisa ruwe ne:

Sinuma anakne katpak seenne ki, kor paro or ta kokantama anpe ne yakka a=nukar somo ki nisa ruwe ne:

Sinuma, a=iyoytakus hi ta, somo tasa oytakusi ki; ayayramsitnere hi ta kosakayokar somo ki; korka, owpekano koypisi kur or ta yaykorpare nisa ruwe ne:

Sinuma yaykota kor netopake oske ta ci=kor ci=kokatpak kor hine cikuni or ta sey wa arpa, ne anpe anakne ci utar katpak or ta ray wa owpekap or ta siknu kusu ne a anpe ne; Sinuma a=kore sirkik hi kusu eci utar aywankere nisa ruwe ne.

hitsuji cikoykip koraci eci=ru turaynu siriki wa okay, awa, tane eci=kor ramat anakne kor siwre kur ne eci=epunkine kur or ta hosipi wa an ruwe ne na.

I Petros 3

Tap koraci, maci ne eci utar, yaykota kor hoku or ta itak nu yan: ne utar poka itak or ta ko-nu somo ki no,

ne itak sak no an a yakka, eci=puri pirka p ne oripak anpe nukar hine, kor maci ki puri ani aytaknure kuni kusu ne na.

yaytomte kar ciki, somo a=nukar kuni sapa sioca hene ki, somo konkani an tonpe unu hene ki, mipihi utomciwre hene somo ki, korka,

Kamuy tek-sama ta sino ataye nupur, kewtum oske ta a=nuyna wa an kur, munin somo ki ramu-siroma newa rotca kewtum ani yaytomte kar yan.

Inanpe kusu ne yakun, tap koraci huskotoy ta okay Kamuy kusu cipacipa askanne siwentep utar anakne yaykota kor hoku or ta ko-itak nu wa yaytomte kan nisa ruwe ne:

Sara anak Abraham or ta itak nu wa nispa ari an itak ani porse ruwe ne: eci utar anakne pirka p eci=ki wa, nep a=sitomare anpe kusu somo isitoma ciki, tane sinuma kor poho eci ne ruwe ne.

Tap koraci hoku ne eci utar, eci=kor inonno-itak somo aerannakpe ne kuni kusu, eraman no kor maci tura osiroma, ayke, eci utar ukotura siknu irenka kor wa okay kusu, sinuma tursak awehe ne a=esanniyo wa ko-oripak yan.

Orosama okeseketa, eci utar opitta kewtum sineatkire, utaspa uweranpokiwen wa kore, uyriwak koraci omap ki, uweiyeramuhawke an kewtum kor,

yayeoripakka wa okay yan: wenpe kusu iteki wenpe hekiru, akowenpasuypa kusu iteki kowenpasuypa anpe hekiru, korka, makankane nunuke yan; inanpe kusu ne yakun, nunuke anpe eci eykeskore kuni kusu eci=a=nisuk nisa ruwe ne kusu ne na.

Inotu omap wa, Pirka toho nukar rusuy kur anakne, Wenpe wano kor parunpe esisire, Kor patoy iteki irara p ye kuni kar yan:

Ne kur wenpe esisi wa pirka p ki; I=tom hunara wa ne anpe nospa kuni ki yan.

Inanpe kusu ne yakun, Utarpa sikiki anakne owpeka utar kasike ta an, Ne utar kor inonno-itak or ta kor kisara ikokanu wa okay: Korka, wenpe ikici kurkasike ta Kamuy nanuhu an ruwe ne kusu ne na.

Orowa, eci utar pirka p ki kuni eci=kiroro yupu ciki,

eci=wente kur nen ne ruwe he an? Korka, owpekap kusu eci ayayramsitnere an yakun, eci=a=nunuke ne: iteki ne utar asitoma anpe kusu isitoma yan, iteki yaykota eyayramusarakka yan; korka,

Kiristo anakne Utarpa ne sekor eci kewtura ta esanniyo yan: eci=oske ta okay cipacipa anpe ikkewehe ramu-rotca wa isitoma an no nen ne yakka or ta ese-itak sanke kuni ne ramma-kane etokooyki wa okay yan:

eci=ohaykekar an wa, Kiristo or ta eci=iki pirka p wenno ye utar anakne ayaynikorosmare kuni kusu, katpak isam no an kewtum kor yan.

Kamuy renkayne néno esanniyo ciki, eci utar wenpe eci=ki kusu aeramsitnere kasuno, pirka p eci=ki wa kusu aeramsitnere hi anakne naa pirka ruwe ne.

Inanpe kusu ne yakun, Kiristo anakne Kamuy or ta un tura kuni ne arsuy no katpak kusu ramsitnere nisa ruwe ne, tanpe anak owpeka sak utar sirine owpeka an kur aeyayramsitnere anpe ne; Sinuma anakne kar kusu arayke, korka,

ramat kusu a=siknure; ne anpe ani Sinuma upakasnu usike ta okay ramat or ta oman wa upaskuma ki,

ne ramat anakne huskotoyta, Noa okay wa sinuma kar cip a=etokoyki wa an Kamuy ramusiporore ki wa untere rapoketa itakkasi utar ne; ne cip or ta moyo utar, tupesan niw ne utar wakka kusu kasiaopiwki nisa ruwe ne na;

ne wakka anakne tane un kasiopiwki paptisma kor sonno nokaha ne ruwe ne, tanpe anakne kar oma icakkerep isamka kusu somo ne, korka, Yesu Kiristo hetoposiknu hi an kusu Kamuy epeka no kewtum yaykowepekere somo ki hi kusu an anpe ne ruwe ne;

Sinuma anakne kanto or ta ahun wa Kamuy simon tek-sama ta an ruwe ne; orowa, Kamuy hawturunpe hene, raontum kor pe hene, kiroro un pe hene, Sinuma kusu akoytaknure an ruwe ne na.

I Petros 4

Tanpe Kiristo anakne kam or ta ayayramsitnere kusu, tanpe kusu, eci utar ne yakka néno an yaynu hi ani yaykota eci yaymutkare yan; inanpe kusu ne yakun, kar or ta ayayramsitnere kur anakne katpak siokere nisa ruwe ne na;

tanpe anakne eci utar tewano poka utar kor e=kawnu anpe kusu kar or ta somo eci utar i=su, korka, Kamuy irenka néno ki wa mosir eci=ko-i=su kuni kusu ne na.

Inanpe kusu ne yakun, oya mosir un utar ki rusuy pe kusu siokere pakihi anakne pakno ne nankor, sama ta, ramupekere anpe or ta hene, ipeporore anpe or ta hene, iku-ruyanpe or ta hene, iku-sakayo or ta hene, iku anpe hene, katpak an potoki ko-onkami anpe or ta hene, apkas kusu siokere pakihi anakne pakno ne nankor:

eci utar tap koraci ki wa ne utar turano wen-sakayo hopunire somo ki kusu aeoyamokte wa aokaykekar an na:

ne utar anakne siknu kur kene raykur kene koypiski kusu sipini wa an Kamuy or ta yayeoruspe nu yara kusu ne na.

Inanpe kusu ne yakun, raykur anakne siknu kur nep kor akoypisi, korka, ramat or ta Kamuy koraci siknu kuni kusu, oro ta pirka sonko a=nure nisa ruwe ne.

Korka, opittano okaype a=okere hi anakne ehanke ruwe ne; tanpe kusu, kewtum yayeasirkar hine yayramatte wa inonno-itak ki yan: orowa, utaspa

makankane ar uweomap ki yan; inanpe kusu ne yakun, onrap anpe anakne uwatte no okay katpak

kamure ruwe ne kusu ne na: oromam somo ki no

uwewtaspa ikateonrare yan: eci utar pisno pisno aikrap a=kore an néno, Kamuy inne no okay irenka kusu pirkano okay a=sikkasmare utar koraci,

uwewtaspa ne anpe kusu yaysieywankere yan: itak ye kur an ciki, Kamuy sonko an koraci yero; yaysieywankere kur an ciki, Kamuy oro wano a=korpare kiroro an koraci kiro; tanpe anak Yesu Kiristo renkap kusu nep ne yakka or ta Kamuy ako-oripak kuni kusu ne na; nupeki newa kiroro kane sasuysir wano sasuysir pakno Sinuma kor pe ne. Amen.

A=omap an utar, eci utar tumke ta an ape o koramnukarape kusu aoyaraoktep eci kusu hetuku an sekor iteki yaynu yan:

korka, Kiristo iki ayayramsitnere anpe turano iki utar eci ne ruwe ne kusu nupetne yan; tanpe anak Sinuma kor nupekihi a=nukar hi ta ne yakka, poronno ramuritetke wa, eci=nupetne kusu ne na.

Eci utar anakne Kiristo rehe kusu a=kosakayokar an ciki, eci=a=nunuke ne; inanpe kusu ne yakun, nupeki Ramat newa Kamuy Ramat anakne eci=kasike ta okay siri ne kusu ne na.

Korka, keweuk kur koraci hene, ikka kur koraci hene, wen-puri iki kur koraci hene, mosma kur kor pe ekottanu kur koraci hene kusu iteki ayayramsitnere kuni ki yan:

korka, Kiristian kusu nen ka ayayramsitnere ciki, iteki yaynikorosma yan; korka tan rehe an kusu Kamuy ramye yan.

Inanpe kusu ne yakun, Kamuy kor kenru ta akoypisi heasi kuni pakihi anakne an; ayke, hoskino un kusu aheasire ciki, Kamuy pirka sonko koytaknu somo ki utar okesehe anakne nekona anpe ne kusu ne ya?

Orowa, owpeka kur anakne hokanpa no kasiaopiwki ciki, Kamuy somo kooripak utar newa katpak ki utar ne hi ta anukarape ne ruwe he

an? Tanpe kusu, Kamuy irenka kusu ayayramsitnere utar poka pirka p iki wa ikipniwkes mosir kar Kamuy or ta korpare yan.

I Petros 5

Turano iki ekasi, sama ta, Kiristo iki yayramsitnere hi kusu pawetesu ki, sama ta a=nukar kusu ne nupeki ne yakka turano kor kur ku ne anakne, tanpe kusu,

eci=tumke ta okay ekasi utar onisnisi as na: Eci=tumke ta okay Kamuy kor topaha respa yan, nekona ka a=kir wa an kusu somo ne wa, korka, Kamuy an kusu eyaytupa kewtum kor wa esapane yan; sama ta, a=etunne kuni yayepirikare anpe kusu somo ne no, etoko-oyki wa an kewtum kor wa ki yan;

suy, eci=epunkine kuni kusu a=kore p enispane somo ne, korka, ne topaha kusu aekoykarape kusu yaykar yan.

Orowa, ne esapane respa kur a=nukar hi ta eci utar anakne nin somo ki nupeki oma sapa-un pe eci=a=kore an kusu ne na.

Sama ta, eci=okay upewre utar, ekasi or ta koytaknu yan. Ruwe un, eci utar opitta uwewtaspa ukoyaysieywankere kusu oripak anpe ani yay kosaye wa okay yan: inanpe kusu ne yakun, Kamuy anakne siokunnure utar esisi, korka, oripak an utar or ta irenka sanke wa korpare ruwe ne kusu ne na.

Tanpe kusu pakihi epa kuni hi ta eci=rik ta a=ante kuni kusu, Kamuy kiroro un teke corpoke ta eci=okay wa yayoripakka yan;

eci=ki nisomap anpe opitta Sinuma or ta sere, Sinuma eci=esanniyo ruwe ne kusu ne na.

Yaysikkasma wa yayramatte yan; eci epokpa nitnep anakne hawe aste sisi koraci e kuni kur hunara kusu apkas kor an ruwe ne:

ukoraci an aeramsitnere anpe anakne mosir or ta okay eci=irwak utar or ta ne yakka an sekor eci=eraman wa, utumasi somo ki no eysokor wa ne ipokpap sisamcasnure yan.

Orowa, Kiristo oske ta kor a=okere somo ki nupeki or ta eci=tak opittano okay irenka kor Kamuy anakne, ponno utur ta eci=eramusarak okake ta, Sinuma yaykota eci ramusinnere, eci=roskire, eci tumasnure kusu ne.

Sasuysir wano sasuysir pakno Sinuma or ta kiroro an na. Amen.

Ci=kor ikipniwkes irwak ne sekor ku=esanniyo Sirowanos ani takne no eci kusu kampi ku nuyere yara, ayne, onisnisi ku=ki, sama ta, tanpe anakne Kamuy sonno irenka ne sekor, pawetesu ku=ki ruwe ne; ne anpe or ta utumasi somo ki no roski yan.

Eci turano a=numke Babironia kotan ta okaype eci=ekap ruwe ne; suy, ku=poho ne Markos ne yakka néno ki na.

onrap an copcopse anpe ani uwewtaspa uekap yan. Kiristo oske ta opittano okay eci utar kusu i=tom an a an na.

Ii Petros 1

Yesu Kiristo kor ussiw ne kur newa Apostoro ne Simon Petros anakne, ci=kor Kamuy newa un Kashiobiukip ne Yesu Kiristo kor owpeka hi or ta un turano ukoraci an aoskoro eysokor hi a=kore utar or ta,

kampi omante na: Kamuy newa ci=kor Utarpa ne Yesu eraman hi or ta irenka newa i=tom eci kusu a=porore na;

yaykota kor nupeki newa pirka anpe ani un takpe eraman hi kusu, kor Kamuy oma kiroro anakne inotu newa Kamuy ko oripak hi or ta an opittano okaype un korpare nisa;

tanpe kusu, Sinuma anakne kor aoskoro newa sino poro uytaknup un korpare nisa; tap okaype ani, eci utar anakne ipeporore anpe kusu mosir or ta okay muninpe oro wano ohay ta okere wa, Kamuy oma oype eci oro ta a=korpare kuni kusu an anpe ne ruwe ne.

Ruwe newa, tapan ikkewehe an kusu opittano okay yuptek hi eci kasiomare yan, eci=ki eysokor hi or ta pirka anpe iyo; orowa, pirka anpe or ta eraman hi iyo;

orowa, eraman hi or ta yaysikkasma anpe iyo; orowa, yaysikkasma anpe or ta yaysiporore anpe iyo; orowa, yaysiporore anpe or ta Kamuy ko-oripak anpe iyo;

orowa, Kamuy ko-oripak anpe or ta irwak utar kokatayrotke anpe iyo; orowa irwak utar katayrotke anpe or ta omap anpe iyo yan.

Inanpe kusu ne yakun, tap okaype eci=kor pe ne wa nuye an ciki, ci=kor Utarpa ne Yesu Kiristo eraman hi or ta somo toranne,

somo ipehe sak no eci=kar an na Inanpe kusu ne yakun, tap okaype sak kur anakne siknakpe ne, kor husko katpak aaskannere hi oyra wa owse ehanke no an anpe nukar ruwe ne kusu ne na.

Tanpe kusu, irwak utar, eci=a=tak an anpe newa a=numke an anpe anakne atumasnure kuni ne naa siarikiki no kar yan: inanpe kusu ne yakun, tap okaype eci=kar ciki, ramma pakno somo eci ureepetciw kusu ne na:

orowa, tapne kane ci=kor Utarpa newa Kashiobiukip ne Yesu Kiristo kor sasuysir pakno an mosir orun ahup hi anakne nuye an no eci=kore an ruwe ne kusu ne na.

Tanpe kusu, tap okaype eci=eraman, sama ta, eci tura an sonep oro ta eci=roski wa okay yakka, tap okaype eci eskarunte kuni ne ramma-kane ku=etoko-oyki wa an ruwe ne kusu ne na.

Orowa, ci=kor Utarpa ne Yesu Kiristo en=epakasnu koraci, ku=kor kas oyak ta ante hi tunasno ek na, sekor,

ku=eraman hine kuani anakne tan kas oro ta an wa, an pakno eci eskarunte wa eci=kewtum paraparasere kuni hi pirka ruwe ne sekor ku=esanniyo ruwe ne na.

Ruwe ne wa, ku=isam okake ta ramma-kane tap okaype eci=eskarun easkay kuni ne siarikiki no ku=ki kusu ne na.

Inanpe kusu ne yakun, eci utar anakne ci=kor Utarpa ne Yesu Kiristo kor kiroro newa ek an hi eci=nure as hi ta, askay no a=oske uwepeker kor wa ki somo ki, korka, ci utar anakne Sinuma kor poro pase anpe siki ari nukar utar ci ne ruwe ne kusu ne na.

Inanpe kusu ne yakun, Sinuma oro ta, — Tanpe anak ku=omap, sino ku=enupetne Poho ne ruwe ne, sekor an nepkor hawehe sonno tomteno an nupeki wano ek hi ta, Sinuma anakne Mici ne Kamuy oro wano a=eoripak hi newa nupeki a=kore nisa ruwe ne kusu ne na:

orowa, ci utar anakne Sinuma tura ne askanne nupuri ta okay hi ta, tan hawehe kanto wano a=sanke hi ci nu nisa ruwe ne.

Orosama, naa atumasnure wa an ueinkar itak ci kor; orowa, kunne-nisat hetuku pakno, eci=kor kewtum ta tokap-nociw hetuku pakno, kunne uske ta nupeki atte ratcako ne hi koraci, ne anpe kusu eci=yaytupare ciki pirka na:

hosike no tanpe onnere yan, Kamuy Kampi kata opittano okay uweinkarape anakne renkayne kusu a=pita kuni anpe somo ne ruwe ne.

Inanpe kusu ne yakun, nep uweinkarape ne yakka aynu renkayne kusu asankep somo ne: korka, utar anakne Askanne Ramat ani apariri wa Kamuy oro wano ci=itakte nisa ruwe ne kusu ne na.

Ii Petros 2

Korka, ne utar tumke ta sunke ueinkar utar ka hopunpa nisa ruwe ne; tanpe néno, casnu no an a=ysamka hi yaykorpare, orowano ne utar hok Nispa poka esikaske, Kamuy oruspe ohoke yaynu anpe nuyna no ahupte sunke epakasnu utar eci=tumke ta ne yakka hopunpa kusu ne na.

Orowa, inne utar anakne ne utar kor ramupekere iki puri kar kusu ne; tanpe kusu, ne utar okay kusu sonno an ruhu anakne a=koatca kusu ne na.

Orowa, yaykosipuynere ki wa siwayasnure itak ani eci=irawketupa kusu ne: ne utar kusu an aesanniyop anakne husko wano tane poka tere somo ki, kor a=ysamka hi mokor somo ki ruwe ne.

Inanpe kusu ne yakun, Kamuy anakne katpak ki hawturunpe honnere somo ki korka, akoypisi kuni kusu asikkasmimare wa Tartaros or ta an kunne suy orun okewpa ciki,

orowa, husko mosir honnere somo ki korka, somo Kamuy ko-oripak raosiri uyrup kusu pesanpe hetukure hi ta, owpekap ewpaskuma Noa newa turano okay ar wa niw ne utar siknure ciki; sama ta,

somo Kamuy ko-oripak no mosir koysu utar pakasnu kusu Sodom newa Gomorra kotan uyna ne kar hine wentoykantoy a=kokiru wa panakte; ayke,

ohay ta utar kor ramupekere iki puri kusu si

no yayoknatara wa an owpeka Rot kasiopiwki (inanpe kusu ne yakun, ne owpeka kur anakne ne utar tumke ta osiroma hine, nukar hene ki inu hene ki wa, kesto-kesto ne utar ohay ta iki p kusu, kor ramat iwninkare nisa ruwe ne na):

Utarpa anakne Kamuy ko-oripak utar a=koramnukar hi ohaytare katu eraman, sama ta, koypisi toho pakno a=panakte kuni kusu owpeka sak utar sikkasima katu eraman;

makankane tur-uspe kam e=kawnu no apkas hene ki, enispane anpe etunne hene ki utar or ta kar katu Utarpa eraman ruwe ne. Wen rametok kor, kewtum e=kawnu no ki wa nupeki anpe koatca wa somo tususke ruwe ne;

korka, Kamuy hawturunpe anakne, ne utar kasuno naa tumasnu wa kiroro kor yakka, ne utar kusu Utarpa kotcake ta koatca akoypisi itak sanke somo ki ruwe ne.

Korka, tan utar anak ramu-sak pe, cikoykip nepkor kusu aki kuni an puri kor wa a=koyki hene ki a wente hene ki kuni ne hekatu eranpewtekpe koatca, tan utar anakne, kor ki owpeka sak pummaha kusu aewente,

iwente ki wa sonno poka awente kusu ne na; tokap to ta ko ipesam kuni anpe aenupetnerep ne sekor yaynu, eci=newa piri-uspe, eci turano marapto ki hi ta eci=kor omap kusu an marapto ko ipesam ruwe ne;

kor sikihi anakne omoynu ani a=esik; katpak okakeanka eaykap; utumasi kewtum siren; kor sarape yaykosipuynere siriki; a=iyoytakus poho; owpeka ruhu emaka,

ayke, owpeka sak pe iki kusu an pummaha konopuru Beor poho Beraam kor ru or ta apkas wa,

ru turaynu nisa ruwe ne; korka, Sinuma anakne yaykota ki ohay ta puri kusu a=pakasnu nisa ruwe ne: somo-itak ropa anakne, aynu haw sanke hine ne ueinkar kur kor ramusakpe hattoki nisa ruwe ne na.

Tan utar anakne wakka sak sinpuy ne, rerasuy paste rakur ne; ne utar kusu kurokok kunnep aewmasnu wa an na.

Inanpe kusu ne yakun, raka-sak asipuskere wa an anpe sanke hine, wenpe ki wa i=su utar oro wano ohaytare siri okay utar, ramupekere anpe ani, kar oma ipeporore or ta siren ruwe ne kusu ne na;

yaykota a=ysamka kusu an anpe or ta yayussiwnere wa okay rapoketa, renkayne an raontum korpare kuni eytakamkire ruwe ne; inanpe kusu ne yakun, orowano a=annokar kusu anakne,

ne anpe or ta aussiwnere wa an na. Ne utar anakne Utarpa newa Kashiobiukip ne Yesu Kiristo eramu-an hi kusu mosir tur-uspe aohaytare okake ta, suy ne anpe kusu a=kisma wa a=annokar ciki, atpake an katuhu kasuno i=yos no an katuhu anakne utar kusu naa wenpe ne ruwe ne kusu ne na.

Inanpe kusu ne yakun, owpeka an ruhu eraman oro wano, oro ta a=korpare askanne ikaspaotte emaka anpe kasuno, ne anpe atpake ta somo eraman kuni i anak naa pirka ruwe ne na.

Ne utar kusu ne sonno an itak-mawkustep koraci an na:— Seta anakne yaykota sanke eatup orun hosari, a=huraye okere matne puta anak yaci oske ta yaykirukiru kusu hosari ruwe tapan na.

Ii Petros 3

A=omap an utar, tanpe anakne eci utar kusu tu ikinne an ku=nuye kampi ne ruwe ne; orowa, ne tup or ta eci eskarunte wa eci=kor so ne an kewtum ku ciwkopoyere na;

askanne ueinkar utar etoko ta ye itak hene eci=eskarun, sama ta, eci=kor Apostoro utar kusu an Utarpa newa Kashiobiukip sanke ikaspaotte hene eci=eskarun kuni anpe ne:

tanpe hoskino uonnere yan, okes an toho ta e=oya-itak ki utar arki, orowa, yaykota kor ipeporore an kewtum néno kar wa e=oya-itak ki,

ayke, ene itak kusu ne hi; — Sinuma ek kuni eytakamkire anpe hunak ta an a? inanpe kusu ne yakun, ekasi utar mokonnoye oro wano, mosir a=kar heasi wano, nep ne yakka ramma-ramma an na,

ari an itak ani itak kusu ne. Ne utar anakne hokamkin no tanpe oyra, Kamuy itak an kusu, husko wano kanto an, orowa, wakka oro wano etuk, wakka oske ta roski toytoy ka an na;

ne okaype ari ne rapoketa an raosiri anakne wakka ani a=kamure wa a=ysamka:

korka, tane okay kanto, toytoy tura kane, ne sinep ne an itak ari, akoypisi kuni toho, Kamuy koatca utar a=ysamka kuni toho pakno a=sikkasma wa ape kusu a=ante wa an na

Korka, a=omap an utar, tan sine anpe iteki oyra yan; Utarpa or ta sine to anakne asikne sine wan hotne pa ukoraci ne, orowa, asikne sine wan hotne pa anak sine to koraci ne ruwe ne.

Okay utar esanniyo koraci Utarpa anakne kor eytakamkire kusu moyre somo ne; korka, nen ne yakka a=ysamka kuni anpe Sinuma konopuru somo ki no, utar opitta yaykokatpak kuni anpe konopuru wa, eci utar kusu ramusiporore ruwe ne na.

Korka, Utarpa topo anakne ikka kur koraci ek kusu ne; ne hi ta kanto anakne poro humi aste wa isam, orowa, kanto orunpe siri sesek wa nin, orowa, toytoy hene or ta okay iki p hene awhuyeka wa a=ysamka kusu ne na.

Tap koraci tap okaype nin wa a=ysamka kuni anpe ne sekor ci eraman kusu, tur-sak no mosir koysu hene ki,

Kamuy ko-oripak hene ki, kusu kanto uhuy wa nin, kanto orunpe siri sesek wa ru Kamuy toho ek kuni anpe sino cipacipa hine ehuy hene ki wa, nekona okay utar ci ne kunip etokos ruwe he an?

Korka, Sinuma ki eytakamkire anpe néno, or ta owpeka anpe osiroma a=siri kanto a=siri toytoy ci ehuy kor an ruwe ne.

Tanpe kusu, a=omap an utar, tap okaype eci=ehuy wa okay kusu, eci utar anakne Sinuma tek-sama ta eci=sak no, piri isam no, i=tom an no a=nukar kuni ne siarikiki no kar yan.

Orowa, ci=kor Utarpa ramu-siporore hi anakne kasiopiwki anpe ne sekor esanniyo yan; ci=kor omap an irwak ne Pawros ne yakka oro ta a=kore wayasnu hi koraci eci kusu nuye néno ki yan; Sinuma anakne opitta nuye kampi kata poka tap okaype kusu ye na;

ne oske ta eramuhokanpa oruspe okay, ayne, eranpewtek wa utumasire utar anakne yaykota isamka kusu mosma okay Kamuy kampi poka ohewkere koraci, ne anpe ne yakka ohewkere ruwe ne.

Tanpe kusu, a=omap an utar, eci utar anakne etoko wano eraman kusu, ikineypeka, katpak kor utar kor ohaytap ani a=ekira wa, yaykota kor utumasi somo ki anpe iteki awtumasire kuni ne yaytupare yan.

Korka, ci=kor Utarpa newa un Kashiobiukip ne Yesu Kiristo kusu an irenka newa eramuspe oske ta sukup yan. Sinuma oro ta tane ne yakka otu sasuysir pakno ne yakka nupeki an na. Amen.

I Yoannes 1

Atpake wano an, ci utar nu, sikihi ani ci nukar, inkar wa kor teke ani ci tomoosma inotu an Itak kusu an ap;

(orowa, ne inotu anakne a=nukar wa ci nukar nisa, kusu pawetesu ci ki, Mici turano an, awa, un or ta a=nukar, ne inotu, ne ramma pakno siknu an inotu oruspe kusu eci=nure as na);

ci nukar pe hemhem, ci nup hemhem eci or ta ne yakka nure as; eci utar ne yakka un turano sine-ikinne okay kuni kusu ne na: ruwe newa, ci utar anakne Mici tura hemhem, Mici kor poho Yesu Kiristo tura hemhem sine-ikinne okay ruwe ne:

orowa, tap okaype ci nuye ikkewehe anakne eci utar anupetnere anpe a=esik kuni kusu ne ruwe ne na.

Sama ta, Sinuma oro wano ci nu wa eci=nure as sonko anak ene ani ne, — Kamuy anakne peker ne, Sinuma or ta ponno kunne hi ka isam ruwe ne.

Sinuma tura ci utar kookay ruwe ne sekor ci itak wa, kunne hi or ta apkas ciki, sunke ci ye, sonno anpe somo ci ki ruwe ne:

korka, Sinuma anakne peker or ta an koraci ci utar ne yakka peker or ta apkas yakun ue-utaspa uwekookay ruwe ne, orowa Sinuma kor Poho Yesu kor kem anakne opittano okay ci=kor katpak isamka wa un askannere ruwe ne.

katpak ci sak sekor ci itak ciki, yaykokantama ruwe ne, orowa, son hi anakne un oske ta isam ruwe ne na.

Kor katpak ci eyaypusi as ciki, Sinuma anak ikipniwkes owpekap ne kusu ci=kor katpak tusare hemhem ki, opittano okay owpeka sak hi askannere hemhem ki ruwe ne.

Somo katpak ci ki na sekor ci ye ciki, Sinuma sunkere ruwe ne, orowa, Sinuma kor itak un oske ta isam ruwe tapan na.

I Yoannes 2

Ku=kor nokair utar, eci utar anakne iteki katpak ki kuni ne tap okaype eci kusu ku=nuye ruwe ne. Orowa, nen ne yakka katpak ki kur an ciki, Mici or ta ci utar kusu eykotcanep an, owpeka Yesu Kiristo ne;

Sinuma anakne ci=kor katpak kusu an imommuyep ne ruwe ne; owse ci=kor katpak kusu patek somo ne, korka, inki-nrosiri kusu an ap kusu ne yakka ne ruwe ne na.

Sinuma ki ikaspaotte sikkasima as yakun, tata ani ci utar Sinuma e=amkir ruwe ne sekor ci eraman.

Sinuma ku=e=amkir ari ye wa kor ikaspaotte somo sikkasima kur anakne, sunke itak ki kunne, ayke,

sonno anpe ne kur onnayke ta isam ruwe ne: korka, Sinuma ye itak sikkasima kur anak, sonno poka, Sinuma onnayke ta Kamuy omap hi a=eramusinne nisa ruwe ne na. Sinuma onnayke ta ci okay ruwe ne sekor tanpe ani ci eraman:

Sinuma onnayke ta ku=riya sekor ye kur anakne, Sinuma apkas nisa koraci ne kur poka yaykota apkas kunip ne ruwe tapan na.

A=omap an utar, eci utar kusu a=siri ikaspaotte somo ku=nuye, korka, atpake wano eci=kor husko ikaspaotte ku=nuye na: ne husko ikaspaotte anakne eci=nu okere itak ne ruwe ne.

Suy, a=siri ikaspaotte eci kusu ku=nuye na, ne anpe anakne Sinuma oske ta ne yakka eci=oske ta ne yakka sonno anpe ne; inanpe kusu ne yakun, kunne hi okere koran, orowa, sonno peker nupeki atte wa an ruwe ne kusu ne na.

Peker or ta an ani ye wa kor irwak etunne kur anakne tane pakno poka kunne hi or ta an ruwe ne.

Kor irwak omap kur anakne peker or ta osiroma, ayke, Sinuma oske ta ureepetciwre ika isam ruwe ne.

Korka, kor irwak etunne kur anakne kunne hi oske ta an wa kunne hi or ta apkas, orowa, ine un oman a sinuma eranpewtek, kunne hi anakne sinuma kor sikihi siknakte nisa ruwe ne kusu ne na.

Nokan utar, Sinuma kor rehe renkap kusu eci=kor katpak atusare wa an, tanpe kusu eci kusu

kampi ku=nuye na. Mici utar, atpake wano an kur eci=e=amkir kusu, tanpe kusu eci or ta kampi ku=nuye. Upen utar, wenpe eci=annokar okere kusu, tanpe kusu, eci or ta kampi ku=nuye. Nokan utar, Mici eci=e=amkir kusu, tanpe kusu,

eci or ta kampi ku=nuye. Mici utar, tanpe kusu, atpake wano an kur eci=e=amkir kusu, eci or ta kampi ku=nuye. Upen utar, eci utar okirasnu wa an, Kamuy itak eci=onnayke ta an, sama ta, eci utar anakne wenpe annokar okere kusu, tanpe kusu eci utar or ta kampi ku=nuye na.

Mosir hene mosir or ta okaype hene iteki omap yan, mosir ko-omap kur an ciki Mici kor omap anpe anakne sinuma oske ta isam ruwe ne.

Inanpe kusu ne yakun, mosir or ta an opittano okaype, kam e=kawnu anpe hene, siki e=kawnu anpe hene, i=su kusu pakesara anpe hene, Mici oro wano hetuku p somo ne, korka, raosiri oro wano an anpe ne ruwe ne kusu ne na.

Orowa, raosiri hene, mosir kusu e=kawnu anpe hene a=okere kusu ne; korka, Kamuy irenka ki kur anakne ramma pakno okay kusu ne na.

nokair utar, tane anak keseke an pakihi ne: orowa, anti-kiristo ek kusu ne sekor eci=nu nisa, tane poka inne no okay anti-kiristo hetukpa wa okay; tanpe kusu, tane anak keseke an pakihi ne ari an anpe ci eraman ruwe ne.

Ne utar anakne un oro wano soyunpa, korka un turano okay utar somo ne; inanpe kusu ne yakun, ne utar anakne un turano okay utar ne ruwe ne a ciki, un turano ramma okay kusu ne kusu ne na: korka, ne utar un turano okay utar somo ne sekor aeraman kuni kusu an okaype ne ruwe ne na.

Eci utar anakne Askannep oro wano kasike ta a=o ta utar eci ne wa opittano okay eci utar anakne nep ne yakka eraman ruwe ne na.

Eci utar sonno anpe somo eraman kusu ku=nuye somo ki,, korka, sonno anpe eci=eraman, sama ta, sonno anpe oro wano hetuku sunkep isam ruwe ne kusu ku=nuye na.

Sunke kur nen ne ruwe? Yesu anakne Kiristo ne sekor anpe esikaske kur somo ne ya? Mici newa Poho kane esikaske kur anakne, sinuma anak anti-Kiristo ne ruwe ne.

Nen ne yakka Poho esikaske kur anakne ne kur anak Mici somo kor: Poho puspusu kur anakne Mici ne yakka kor ruwe ne.

Eci utar kusu atpake wano eci=nu oruspe eci=oske ta osiromare yan. Atpake wano eci=nu oruspe eci=oske ta osiroma ciki, eci utar poka Poho oske ta hemhem, Mici oske ta hemhem osiroma kusu ne.

Un kusu Sinuma eytakamkire uytaknup anakne siokere somo ki inotu ne ruwe ne.

Eci=siren wa turaynure utar kusu tap okaype ku=nuye nisa.

Eci utar kusu Sinuma oro wano eci=kore an kasiaota anpe anakne eci=oske ta osiroma ciki eci epakasnup isam yak pirka na; korka, nep ne yakka Sinuma ki kasi ota anpe eci=epakasnu, ayke, ne anpe sonno anpe ne wa sunke somo ne kusu, eci=a=epakasnu wa an koraci, Sinuma oske ta eci=osiroma ruwe ne.

Orowa, tane nokan utar, Sinuma oske ta osiroma yan; Sinuma a=nukar ciki, ci utar rametok-kor, orowa, Sinuma ek hi ta ci utar somo yaynikorosma kusu ne kusu okay yan.

Orowa, Sinuma owpeka anpe ne sekor eci=eraman ciki, nen ne yakka owpekap ki kur anakne Sinuma oro wano hetukurep poka onnere yan.

I Yoannes 3

Ci utar anakne Kamuy Poho ne a=porse kuni ne Mici un korpare omap anpe nekona okaype ne ya sekor inkar yan: ene ani ka ci ne ruwe ne. Tanpe kusu, mosir anakne un e=amkir somo ki, somo Sinuma e=amkir nisa ruwe ne kusu ne na.

A=omap an utar, tane anakne ci utar Kamuy poho ci ne ruwe ne, korka, nekona okaype ci ne kusu ne ya sekor anpe naa somo a=nukare ruwe ne. Sinuma anakne a=nukar ciki, ci utar Sinuma koheraye kusu ne sekor anpe ci eraman; Sinuma an koraci ci nukar as kusu ne kusu ne na.

Orowa, Sinuma kusu tapne no cipacipa kur anakne, Sinuma ka tursak koraci yaykota yayturusakte ruwe ne.

Nen ne yakka katpak ki kur anakne ikaspaotte oterekep ne yakka ki ruwe ne: katpak anak ikaspaotte oterekep ne ruwe ne.

Orowa, Sinuma anakne katpak sey kuni kusu a=nukar nisa ruwe ne sekor eci=eraman; orowa, Sinuma oske ta katpak isam ruwe ne.

Sinuma oske ta osiroma kur anakne somo katpak ki ruwe ne; nen ne yakka katpak ki kur anakne somo Sinuma nukar, somo Sinuma e=amkir nisa ruwe ne na.

Nokan utar, iteki mosma kur oro wano ayaysirente: owpekap ki kur anakne, Sinuma owpeka koraci,

owpekap ne ruwe ne; katpak ki kur anakne nitnep oro wano an anpe ne; atpake wano nitnep anak katpak ki ruwe ne kusu ne na. Tanpe kusu, Kamuy poho a=nukar ruwe ne, nitnep ki iki p isamka kuni kusu ne na.

Nen ne yakka Kamuy oro wano hekatu kur anakne katpak somo ki ruwe ne. Sinuma kor piyehe ne kur onnayke ta osiroma ruwe ne kusu ne na: ne kur anakne katpak ki eaykap, Kamuy oro wano hekatu nisa ruwe ne kusu ne na.

Tata or ta Kamuy poho utar hemhem nitnep kor poho utar hemhem a=nukar ruwe ne: nen ne yakka owpekap somo ki kur hene, kor irwak somo omap kur hene, Kamuy oro wano an ap somo ne.

Atpake wano eci=nu okere sonko anakne ene ani ne, ci utar utaspa uweomap ki kuni an anpe ne:

nitnep oro wano an wa kor akihi kewe-uk Kain koraci somo ne ruwe ne Orowa, nep kusu sinuma kewe-uk a? kor ki iki p wen wa, akihi ki iki p owpekap ne ruwe ne kusu ne ruwe tapan na.

Irwak utar, mosir anakne eci=etunne ciki, iteki enuskari yan.

Ci utar anakne irwak utar omap kusu ray hi oro wano paye wa i=su hi or ta ahup as nisa ari an anpe ci eraman ruwe ne. Somo omap ki kur anakne ray hi or ta riya ruwe ne.

Nen ne yakka kor irwak etunne kur anakne keweuk kunne: orowa, nen ne yakka kewe-uk kur anakne, ne oske ta ramma okere somo ki inotu kor somo ki ruwe ne ari an anpe eci=eraman.

Sinuma anakne un kusu kor inotu ante hi kusu, tanpe kusu omap anpe ci eraman; ci utar ne yakka irwak utar kusu kor inotu ante kusu ne ap ruwe ne.

Korka, nen ne yakka tam mosir un okaype kor, ayke, kor irwak aeysiramne i nukar wa ranpoken kewtura seske kur an yakun, nekona Kamuy omap hi ne kur oske ta okay ya?

Nokan utar, iteki itak ani, parunpe ani, omap ki, korka, iki-puri newa sonep ani omap yan.

Tata or ta ci utar anakne son hi oro wano oka hi ci eraman, orowa, nep kusu ne yakka ci=kor kewtura anakun katpakte yakka,

Sinuma tek-sama ta ci=kor kewtura ratci wa okay ruwe ne; Kamuy anakne ci=kor kewtura kasuno pase wa nep ne yakka eraman ruwe ne kusu ne na.

A=omap an utar, ci=kor kewtura anakne un katpakte somo ki ciki Kamuy kusu ci rametokkor ruwe ne;

orowa, Sinuma sanke ikaspaotte ci sikkasima wa Sinuma nupetnere kuni puri ci ki ruwe ne kusu, tanpe kusu, nep ne yakka koramkor yakka Sinuma un korpare ruwe ne.

Orowa, ci utar anakne Sinuma kor Poho Yesu Kiristo kor rehe eysokor, sama ta, un kaspaotte koraci utaspa ue-omap kuni an anpe anakne, tanpe anak Sinuma sanke ikaspaotte ne ruwe ne.

Orowa, sinuma sanke ikaspaotte sikkasima kur anakne Sinuma or ta riya, orowa, Sinuma anakne ne kur or ta riya ruwe ne. Orowa, a un korpare Ramat ani kusu, ci utar anakne sinuma un or ta riya ruwe ne sekor ci eraman.

I Yoannes 4

A=omap an utar, opittano okay ramat pisno iteki eysokor yan, korka, Kamuy oro wano okaype ne ya somo ne ya inkar kuni ne, ne ramat uwante yan: inanpe kusu ne yakun, inne no okay sunke ueinkar utar mosir oro ta paye nisa ruwe ne kusu ne na.

Tanpe ani Kamuy Ramat eci=eraman: Yesu Kiristo anakne kam or ta ek na sekor puspusu nep ramat ne yakka Kamuy oro wano an anpe ne:

orowa, Yesu puspusu somo ki nep ramat ne yakka Kamuy oro wano an anpe somo ne ruwe ne: orowa, ek kusu ne sekor eci=nu anti-kiristo kor pe anak tanpe ne ruwe ne; tane ne yakka ne anpe mospir or ta an ruwe ne.

Nokan utar, eci utar anakne Kamuy oro wano an okaype eci ne, ne utar annokar okere eci=ki nisa ruwe ne: eci=oske ta okaype anakne mosir oske ta okaype kasuno naa poro p ne ruwe ne kusu ne na.

Ne utar anakne mosir oro wano an anpe ne: tanpe kusu mosir kusu ye, orowa, mosir anakne utar nu ruwe ne kusu ne na.

Ci utar anakne Kamuy oro wano an anpe ci ne: Kamuy e=amkir kur un nu ruwe ne: Kamuy oro wano somo ne an kur anakne un nu somo ki ruwe ne. Tanpe ani sonno an ramat newa ohay ta wa an ramat ci eraman ruwe ne na.

A=omap an utar, ci utar, anakne utaspa uweomap an ro: omap hi anakne Kamuy oro wano an anpe ne ruwe ne kusu ne na; orowa, opittano okay omap ki kur anakne pisno Kamuy oro wano hekature kunne,

orowa, Kamuy e=amkir ruwe ne. Somo omap ki kur anakne Kamuy e=amkir somo ki ruwe ne; Kamuy anakne omap anpe ne ruwe ne kusu ne na.

Sinuma renkap kusu ci utar i=su kuni ne Kamuy anakne yaykota kor Sinen ne Poho mosir or ta sanke nisa ruwe ne kusu, tanpe ani ci utar kusu Kamuy omap anpe a=nukare nisa ruwe ne na.

Ci utar anakne Kamuy omap nisa ruwe ne a kusu somo ne, korka, Sinuma un omap wa ci=kor ci=kokatpak imommuye kuni kusu kor Poho e=tte ari an anpe or ta, tata or ta omap hi an.

A=omap an utar, ne i oro pakno Kamuy un omap yakun, ci utar ne yakka utaspa uweomap ki kuni utar ci ne ruwe ne.

Henpara ta ne yakka Kamuy nukar aynu isam: ci utar utaspa uweomap ki ciki, Kamuy un oske ta riya ruwe ne, orowa, un oske ta Sinuma omap hi a=eramusinne an ruwe ne;

Sinuma anakne kor Ramat un korpare kusu ci utar Sinuma oske ta riya, Sinuma ka un oske ta riya ari an anpe ci eraman ruwe ne.

Orowa ci nukar, awa, Mici anakne mosir kasiopiwkip ne kuni kusu ne Poho e=tte nisa ruwe ne ari an anpe pawetesu ci ki ruwe ne.

Nen ne yakka Yesu anakne Kamuy Poho ne sekor puspusu wa ye kur anak, ne kur oske ta Kamuy riya, orowa, Kamuy oske ta ne kur riya ruwe ne.

Orowa, un kusu Kamuy sanke omap hi ari an anpe ci eysokor wa ci eraman ruwe ne. Kamuy anakne omap anpe ne; orowa, omap hi or ta riya kur anakne Kamuy or ta riya, orowa, Kamuy anak sinuma or ta riya ruwe ne.

Ci utar anakne akoypisi toho ta rametok kor wa okay kuni kusu, tanpe or ta un tura omap anpe eramuasinnere an ruwe ne; inanpe kusu ne yakun, Sinuma an koraci, ci utar ne yakka tam-mosir or ta

okay ruwe ne kusu ne na. Omap hi or ta isitoma p isam; korka, a=eramusinne an omap anpe anakne isitoma anpe soyunpare ruwe ne; isitoma anpe or ta panakte hi okay ruwe ne kusu ne na; orowa, isitoma ki kur anakne omap hi or ta seenne aeramusinnere ruwe ne.

Sinuma hoskino un omap nisa ruwe ne kusu, ci utar omap ki ruwe ne.

Kor irwak etunne wa Kamuy ku=omap ari ye kur an ciki anakne, sunke itak ki kunne: inanpe kusu ne yakun, nukar a hi irwak somo ko-omap ciki, somo nukar Kamuy omap eaykap ruwe ne kusu ne na.

Kamuy omap kur anakne kor irwak ne yakka omap kuni sekor an ipawetenke Sinuma oro wano a un kore nisa ruwe ne na.

I Yoannes 5

Nen ne yakka Yesu anakne Kiristo ne ari an anpe eysokor kur anakne Kamuy oro wano hekatu ruwe ne: suy, hekaturep omap kur anakne Sinuma kusu hekatup ne yakka omap ruwe ne.

Kamuy omap wa sinuma kor ikaspaotte ci ki ciki, tanpe kusu ci utar anakne Kamuy poho utar omap as sekor ci eraman ruwe ne.

Kor ikaspaotte sikkasima anpe anakne, tanpe anak Kamuy omap anpe ne ruwe ne kusu ne na; orowa Sinuma kor ikaspaotte anakne sey hokanpap somo ne ruwe ne.

Inanpe kusu ne yakun, nep ne yakka Kamuy oro wano ahekature anpe anakne mosir annokar ruwe ne: orowa, mosir annokar nisa kiroro anakne,

tanpe anak ci=kor eysokor hi ne ruwe ne. Yesu anakne Kamuy Poho ne sekor anpe eysokor kur mosma mosir annokar kur anak nen ne ruwe he an?

Wakka newa kem kusu ek kur anak, tanpe anakne Yesu Kiristo ne ruwe ne; owse wakka kusu patek somo ne, korka, wakka kusu ne yakka kem kusu ne yakka an ap ne.

Orowa, pawetesu ki anpe anakne Ramat ne, Ramat anakne sonno anpe ne ruwe ne kusu ne na.

pawetesu ki anpe anakne rep ne, Ramat hene an, wakka hene an; kem hene an, orowa, tan reppis anakne sinep or ta uwepak ruwe ne.

Aynu ki pawetesu hi ci uyna yakun, Kamuy ki pawetesu anpe anak naa pase ruwe ne. Kamuy ki pawetesu hi anakne tapne ne: kor Poho kusu Sinuma pawetesu ki nisa ruwe ne a anpe ne.

Kamuy Poho eysokor kur anakne, kor oske ta ne pawetesu hi kor: somo Kamuy eysokor kur anakne Sinuma sunkere nisa ruwe ne; inanpe kusu ne yakun, kor Poho kusu Kamuy ki pawetesu hi eysokor somo ki nisa ruwe ne kusu ne na.

Orowa, ne aki pawetesu anpe anakne tanpe ne, Kamuy un or ta siokere somo ki inotu un korpare, orowa, tan inotu anakne Sinuma kor Poho or ta an ruwe ne Ne Poho kor kur anakne ne inotu kor;

Kamuy Poho kor somo ki kur anak, ne inotu somo kor ruwe ne.

Siokere somo ki inotu eci=kor koran ruwe ne a anpe eci=eramante kuni ne Kamuy Poho kor rehe eysokor utar kusu eci or ta tap okaype ku=nuye nisa ruwe ne na.

Orowa, Sinuma kusu ci utar rametok kor ki a anpe anakne tapne ne: Sinuma kor irenka an koraci nep ne yakka ci koramkor yakka,

Sinuma un nu ruwe ne; orowa, nep ne yakka ci koramkorope Sinuma nu sekor ci eraman ciki, or ta ci koramkorope anak a un kore ari an anpe ci eraman ruwe ne.

Nen ne yakka somo kusu ray kuni katpak kor irwak ki hi nukar, orowa, koramkor yakun, ne somo kusu ray kuni katpak ki utar a=kore kuni ne Sinuma ne utar or ta inotu korpare kusu ne na Kusu ray kuni katpak an: ne anpe kusu sinuma koramkor kuni somo ku=ye ruwe ne.

Nep owpeka-sak pe ne yakka opitta katpak ne: suy, somo kusu ray kuni katpak an ruwe ne.

Nen ne yakka Kamuy oro wano hekatu kur anakne katpak somo ki ruwe ne sekor ci eraman; korka, Kamuy oro wano hekaturep anakne Sinuma sikkasima, orowa, wenpe anakne somo sinuma tomoosma ruwe ne.

Ci utar anakne Kamuy oro wano okay utar ci ne sekor ci eraman, orowa,

inki-mosir anakne wenpe or ta okay ruwe ne. Orowa, sone an kur ci e=amkir kuni ne Kamuy Poho ek wa un or ta eraman montum korpare nisa ruwe ne sekor anpe ci eraman, orowa, sone an kur or ta, Sinuma kor Poho Yesu Kiristo or ta, ci okay ruwe ne. Tanpe anak sonno Kamuy ne, siokere somo ki inotu ne ruwe ne.

Nokan utar, potoki kusu yayramatte yan.

Ii Yoannes 1

Ekasi anakne sonno ku=omap a=nunke wa an siwentep kor poho utar tura kane oro ta kampi omante na; owse kuani patek somo ne, korka, sonno anpe eraman opittano okay utar ka e omap ruwe ne;

tanpe anakne un oske ta osiroma wa ramma pakno un turano okay sonep renkap kusu an anpe ne ruwe ne:

irenka hemhem, aeranpokiwenpe hemhem, i=tom hemhem, sonno, omap an no, Mici ne Kamuy newa Mici kor Poho Yesu Kiristo oro wano an wa un turano okay kusu ne na.

Mici oro wano a=kore ikaspaotte néno e=kor poho tum ta okay utar anakne sonno apkas wa oka hi ani an anpe ku=nukar nisa ruwe ne kusu, sino ku=nupetne ruwe ne.

Orowa, tane a=kor siwentep, onisnisi ku=ki hi; a=siri ikaspaotte aokay kusu ku=nuye koraci somo ne, korka, atpake wano ci=korpe ne, ne anpe anakne, uwewtaspa uweomap as anpe ne ruwe ne.

Sinuma ki ikaspaotte néno apkas anpe anakne, tanpe anak omap anpe ne. Or ta apkas kuni kusu an atpake wano eci=nu ikaspaotte tanpe ne ruwe ne na.

Inne no okay kokantama ki utar anakne mosir oro ta arki wa okay, Yesu Kiristo aynu netopa kor wa ek sekor anpe somo puspusu utar tanpe ne ruwe ne. Tanpe anak kokantama ki kur ne, ne a anti-kiristo ne ruwe tapan na.

Aki okere okaype somo a=turaynu, korka, pummaha opitta eci=kor kuni ne yaykota yaytupare yan.

Nen ne yakka iki wa Kiristo kor epakasi or ta osiroma somo ki kur anakne, Kamuy kor somo ki ruwe ne: Sinuma kor epakasi or ta osiroma kur anakne, Sinuma anak Mici hemhem Poho hemhem kor ruwe ne na.

Nen ka e orun arki wa tap epakasnu anpe kor somo ki ciki, iteki e kot cise ta ahunke, iteki sinuma rankarap yan:

inanpe kusu ne yakun ne kur korankarap ki kur anakne sinuma kor wen iki p tura ki ruwe ne kusu ne na.

Aokay kusu ku=nuye kuni inne okaype an korka, kampi newa sumi ani somo ku=ki na: suy, poronno eani nupetne kuni kusu e orun ku=arpa wa uwenitomom no ku=ye kuni ku=cipacipa ruwe ne.

E=kor a=numke an tures kor poho anakne e korankarap ki na.

I=i Yoannes 1

Ekasi anakne, sonno anpe kusu ku=omap, omap an Gayos oro ta kampi omante na.

A=omap an kur, e=kor ramat aepirikare an koraci, nep ne yakka kusu aokay yayepirikare wa nisasnu an kuni ne inonno-itak ku=ki na.

Irwak utar arki wa pawetesu ki koraci aokay anakne sonep or ta apkas koran sekor en=nure hi ta, poronno ku=nupetne

nisa ruwe ne kusu ne na. Ku=kor poho utar sonep or ta apkas koran ruwe ne ari an anpe nu kasuno en nupetnerep isam ruwe ne na.

A=omap an kur, nep ne yakka irwak utar newa oya un utar poka kusu e iki ciki ikipniwkes no e ki ruwe ne;

ne utar anakne karisia kotcake ta e=kor omap anpe kusu pawetesu ki: Kamuy kopakeot puri an no ne utar payekay kuni a=rura yan:

inanpe kusu ne yakun ne Rehe irenka kusu ne utar oya kotan un utar oro wano nep ne yakka uk somo ki no paye nisa ruwe ne kusu ne na.

Tanpe kusu, ci utar sonep kusu turano iki utar ci ne kuni ne, néno okay utar uk kunip ne ruwe ne.

karisia kusu nep ka ku=nuye nisa: korka, ne utar tumke ta esapane rusuy Diotrepes anakne somo un uk ruwe ne.

Tanpe kusu, ku=ek ciki wen itak ani un ohaykekar iki iki p ku eskarunte kusu ne: tanpe anak pakno ne sekor ne kur esanniyo somo ki hine sinuma yaykota irwak utar uk somo ki, orowa, uk rusuy utar ne yakka hattoki wa karisia oro wano emaka ruwe ne.

A=omap an utar, wenpe iteki koykar, korka, pirka p koykar yan. Pirka p iki kur anakne Kamuy oro wano an kunne: wenpe iki kur anakne somo Kamuy nukar ruwe ne.

temetrius anakne opittano okay utar ki pawetesu anpe kor, sama ta, sonep yaykota kusu an pawetesu hi kor ruwe ne: ruwe ne wa, ci utar ne yakka pawetesu ki; ayke, ci ki pawetesu anpe anakne sonep ne sekor aokay eraman ruwe ne na.

Aokay kusu ku=nuye kunip inne ne, korka, sumi newa nuyep ani ku=nuye anpe ku=kopan:

naa nisako ne ciki e nukar kuni ku=cipacipa, yakun, uwenitomom wa utaspa ye kusu ne. I=tom irenka e or ta an na. Utar anakne e korankarap na. Utar rehe pisnopisno ye wa uekap an na.

Yowdas 1

Yesu Kiristo kor ussiw ne kur ne Yakob kor irwak Yowdas anakne, a=hotuyekar wa okay, Mici ne Kamuy or ta a=omap, Yesu Kiristo kusu a=sikkasma wa okay utar or ta kampi omante na:

eci utar kusu ranpoken newa i=tom newa omap anpe newa ainnere an na.

A=omap an utar, ci utar kusu an kasiopiwki anpe kusu eci or ta ku=nuye kuni irammakaka ku=esanniyo hi ta, eci utar anakne ne arsuy no askanne utar or ta a=kore a=eysokor hi kusu siarikiki no uwetusmak ki kuni nekona ka eci onisnisi as kusu ne sekor ku=yaynu wa ku=nuye nisa ruwe ne.

Inanpe kusu ne yakun, nuyna no ahup utar okay; ne utar anakne tap a=esanniyo anpe kusu huskotoy wano a=aste utar ne, somo Kamuy ko-oripak, ci=kor Kamuy sanke irenka ani ramupekere ne kar, patek ci=kor Nispa newa Utarpa ne Yesu Kiristo sikaske utar ne ruwe ne kusu ne na.

Orowa, arsuy no opittano okaype eci=eraman a yakka, kuani eci eskarunte as rusuy na; Utarpa anakne Ecipt mosir wano utar kasiopas, awa, okake ta, eysokor somo ki utar isamka nisa ruwe ne.

Sama ta, yaykota kor esapane kuni usike somo sikkasima, korka, okay kuni osiroma hi ante uytek utar, Sinuma ne poro toho koypisi an hi pakno kunne hi or ta ramma pakno an tupep ani

sikkasima nisa ruwe ne. Orowa, Sodom newa Gomorra, sama ta ne okari an maciya poka, ne usike koraci yaykota hoiyo ki wa oya kam or ta paye kusu, ramma okere somo ki ape ani a=panakte wa okay wa epakasnup kusu a=aste ne ruwe ne.

Yakka, tan utar ne yakka néno koraci wentarap ki wa kam tur-uste, orowa, esapane anpe esapse hene ki, nupeki anpe koatca hene ki ruwe ne.

Korka, sapane uytekpe ne Mikaeru anakne nitne kamuy tura upahunara iki hi ta koatca koypisi itak sanke somo ki no, Utarpa e kopao kusu ne ari an itak ani ye nisa ruwe ne.

Korka, tan utar anakne yaykota eramuskare anpe kusu koatca ki: orowa, ramu-sak no an okaype renkayne eraman pe koraci, ne utar ne anpe eraman, tap okaype kusu a=ysamka ruwe ne na.

Ne utar yaysanpepokas humi! Kain kor mici kari apkas, pummaha kusu Baraam kor ohaytap kusu vayemaka, Kor Aynu ki tasa itak kusu a=ysamka nisa ruwe ne.

Tan utar anakne eci turano marapto ki hi ta eci=kor omap kusu an marapto oske ta okay nuyna no an watara ne, isitoma somo ki yayipere respa utar ne, rera paste wakka sak niskur ne, ipe sak cukpa un cikuni, tu suy sumumke,

sinrit komesup ne ruwe ne: yaykota kor yaynikorosma kuni koysum sanke atuy un yupke rir ne, kusu sasuysir wano kunne kurokokpe ewmasnu wa okay ekesne paye nociw ne ruwe ne na.

Tan utar kusu, Adam oro wano arwan ikinne an aynu ne Enok anakne ueinkar ki wa ene itak hi:— Inkar yan, Utarpa anakne kor tur-sak inne topaha tura wa ek hine,

opittano okay utar koypisi, Kamuy koatca opittano okay utar koatca an wa opittano okay koatca ki iki p kusu hemhem, Sinuma ohaykekar wa koatca wen-puri kor utar ye hokanpa itak kusu hemhem ki kusu ne na.

Tan utar anakne oromam ki utar ne, iyaysirikara utar ne, kor hoiyo kewtum néno esipa ki (paroho an poro yayomonnure itak ye) ani yayepirikare kusu an utar panore ruwe ne.

Korka, a=omap an eci utar, ci=kor Utarpa ne Yesu Kiristo kor Apostoro utar ye okere itak eskarun yan;

okes an paki hi ta yaykota kor Kamuy koatca an hoiyo kewtum néno apkas wa eoyaytak ki utar arki kusu ne, ari an itak ani eci=epakasnu

kusu ye nisa ruwe ne. Ne utar anakne uwekopi ki utar ne, Ramat kor somo ki no renkayne an kewtum kor utar ne ruwe ne.

Korka, a=omap an utar eci utar anakne Askanne Ramat oske ta inonno-itak ki,

Kamuy omap hi or ta yaysikkasma, siokere somo ki inotu kusu an ci=kor Utarpa ne Yesu Kiristo kor ranpoken e=tere hine, eci=kor iyotta tur-sak an eiskokorope kata yayastere yan.

Orowa, eci=epeka upahunara utar eranpokiwen wa kore; an utar ape oro wano yanke wa kasiopas;

isitoma ki wa an utar eranpokiwen wa kore: sama ta, kam kusu cikosamtek anrip poka etunne yan.

Orowa suy, iteki eci ureepetciw kuni ne eci=sikkasima, orowa, tur-sak no sino nupetne no kor kotcake ta eci=aste easkay pe oro ta,

ci=kor Utarpa ne Yesu Kiristo kusu patek ci=kor un kasiopiwki Kamuy oro ta nupeki newa, pase anpe newa, kiroro newa, montum kane, paki hi etoko ne yakka, tane ne yakka, sasuysir pakno ne yakka an kuni a=koramkor na. Amen.

ekanpakpe 1

Naa iruka ne kor hetuku kusu ne, kor ussiw ne utar orun nukare kuni kusu, Sinuma oro ta Kamuy korpare Yesu Kiristo kor ekanpakpe: orowa, sinuma anakne kor hawturunpe teskar hine kor ussiw ne kur Yoannes eramante;

ne kur anakne Kamuy itak kusu hemhem, Yesu Kiristo kor pawetesu anpe kusu hemhem, nep ne yakka sinuma nukar pe kusu hemhem pawetesu ki nisa ruwe ne.

Tan uweinkarape oro-oytak hene ki, nu hene ki, orowa, ne kasike ta ciesinnuye wa an okaype sikkasima kur anakne a=nunuke ne: pakihi ehanke no an ruwe ne kusu ne na.

Yoannes anak Asia ta okay arwan karisia utar oro ta kampi omante na: an wa an, an nisa, orowa, ek kusu ne Kamuy oro wano hemhem; suy, Sinuma kor amset kotcake ta okay arwan Ramat oro wano hemhem;

orosama, ikipniwkes pawetesu ki, raykur oro wano hoskino ahetukure, mosir sikkasima utar epunkine Yesu Kiristo oro wano hemhem, eci utar kusu irenka newa i=tom an na. Un omap hemhem ki, kor kem ani ci=kor katpak kusu un hurayepa hemhem ki:

orowa, ne mosir un utar ne kuni un kar, kor Mici newa Kamuy or ta un yaysieywankererep or ta anak; Sinuma or ta sasuysir wano sasuysir pakno a=rakur newa montum an na. Amen.

Inkar=an, Sinuma niskur ani ek siriki opittano okay sikihi pisno Sinuma nukar, Sinuma otke utar Sinuma nukar kusu ne; orowa, opittano okay mosir uyrup Sinuma kusu rayayse kusu ne na. Ruwe un, Amen.

Kuani anakne, An wa an, an nisa, ek kusu ne, nep ne yakka ki easkay, Arpa newa Omega Ku ne ruwe ne, sekor, Utarpa ne Kamuy ye ruwe ne.

Yesu oske ta an aeramcuptekpe hemhem mosir hemhem yaiyupupu anpe hemhem e turano iki e=kor irwak ne Yoannes kuani anakne, Kamuy itak newa Yesu kusu an pawetesu anpe newa kusu Patmos ari a=porse repun siri ku=an nisa ruwe ne.

Utarpa toho ta kuani anakne Ramat oske ta an, awa, en=osmake ta rappa humi koraci poro hawe ku=nu,

ayke, ene itak hi :— E nukar pe kampi-sos kata nuye hine ne arwan karisia orun omante yan; Epesos or ta, Sumurna or ta, Pergamos or ta, Tuateyra or ta, Sardeis or ta, Piradarpeya or ta, Raodikeya or ta omante yan.

Orowa, en=orun itak hawe ku=nukar kusu ku=hosari nisa ruwe ne. Ayke, hosari an ciki arwan konkani ratcako ku=nukar;

orowa, ne ratcako tumke ta aynu poho nepkor an kur ku=nukar, Sinuma amip iyo kesupkacuyre an, orowa, konkani kut ani yarupokkepeka e=kutkor ruwe ne.

Orowa, Sinuma kor sapa newa otop retarpe anakne retar wata koraci, upas koraci ne; kor sikihi anak ape nuy nepkor ne;

kemaha anakne ape-sokot oske ta a=tur-sakte néno an hereatte siwnin kani koraci nep, orowa, kor hawe anak inne wakka koraci an hawe ne ruwe ne.

Kor simon tek oske ta arwan nociw a=kor: kor paro wano een uren no notak ipetam hetuku ruwe ne: kor nan-katu anakne kiroroasnu no hereat tokap cup koraci ne ruwe ne na.

Awa, Sinuma ku=nukar ciki raykur nepkor an no kor cikiri sam ta ku=hacir nisa ruwe ne. Ayke, Sinuma anakne en=kasike ta kor teke ante wa ene itak hi :— Iteki isitoma yan; Kuani anakne atpake an ap ne, i=yos no an ap ne,

I=su anpe Ku ne ruwe ne; Ku=ray nisa, awa, inkar=an, ramma otu sasuysir pakno Ku=i=su ruwe ne, orowa, ray anpe newa Hedes kusu an kank Ku=kor ruwe ne.

Tanpe kusu, e nukar okere okaype hemhem, an okaype hemhem, okake ta hetuku kusu ne okaype hemhem nuye yan; Ku=simon-tekehe kata e nukar arwan nociw newa ne arwan konkani ratcako newa kusu an mukke anpe tapne ne. Ne arwan nociw anakne ne arwan karisia kor hawturunpe ne: ne arwan ratcako anakne arwan karisia ne ruwe ne na.

ekanpakpe 2

Epesos kotan ta an karisia kor hawturunpe kusu ene nuye yan; Kor simon teke oske ta ne arwan nociw kor kur, ne arwan konkani ratcako tumke ta apkas siri an kur ene itak hi :—

E iki anpe hemhem, e tumutuy anpe hemhem, e yaiyupupu anpe hemhem, sama ta, wen utar tura e an eaykap pe, orowa, Apostoro somo ne okay hine apostoro ari an rehe ani yayporose utar uwante wa sunke utar ne sekor e nukar anpe Ku=eraman;

ayke, eani yaiyupupu an wa Ku=rehe kusu yaysiporore hine somo tumutuy ruwe ne.

Korka, aokay anakne atpake ta e iki omap anpe eyaykoemaka kusu, e eiyonnuppa kunip an ruwe ne na.

Tanpe kusu, hunak oro e hacir an anpe eskarun yan, orowa, yaykokatpak wa atpake an iki p iki yan; somo ne ciki, e yaykokatpak somo ki ciki, e orun Ku=ek hine kor usike wano e=kor ratcako Ku=uk kusu ne.

Korka, tanpe, e or ta an ruwe ne, Nikoraytan un utar iki iki p e etunne, Kuani ne yakka ne okaype Ku=etunne ruwe ne na.

Kisara kor kur anakne karisia utar orun Ramat ye itak anpe nu yan. Annokar kur or ta Kamuy Paradeysos ta an inotu oma cikuni nikaop sinuma Ku=ipere kusu ne na.

Orowa, Sumurna kotan ta an Karisia kor hawturunpe kusu ene nuye yan;

Atpake an, i=yos no an, ray okere wa i=su anpe ene itak hi: E ki eramcuptekpe newa e irapokkari an anpe Ku=eraman (korka oteknu anpe e ne), sama ta, Yudea un utar ne ari yaykota ye a korka Yudea un utar somo ne Satan uekari un utar ne sekor an utar iki koatca anpe Ku=eraman.

Tane e iki kusu ne a ramusitnere okaype kusu iteki isitoma yan: inkar=an, eci utar a=uwante kuni ne nitnep anakne eci=serke okay utar ipakasnu cise ta omare kuni etokooyki kor an ruwe ne; ayke, wan to utur ta eci eramcuptek kusu ne na. Ray pakno ikipniwkes no okay yan, yakun, Kuani inotu oma sapa-un pe e kore as kusu ne na.

Kisara kor kur anakne karisia utar orun Ramat ye itak anpe nu yan. Annokar ki kur anakne tu ikinne an ray anpe kusu awente somo ki kusu ne na.

Orowa, Pergamos kotan ta an karisia kor hawturunpe kusu ene nuye yan;

Ne uren notak ipetam kor kur ene itak hi: Or ta e osiroma usike, Satan kor amset an usike Ku=eraman: orowa, eani anakne Ku=rehe siyuppa no sikkasima, ayke, Satan osiroma uske ta, eci=tumke ta arayke Ku=kor ikipniwkes kur, en kusu an pawetesu ki Antipas toho ta poka en kusu an eysokor hi somo e esikaske anpe Ku=eraman.

Korka, e epeka ponno okaype an, Israeru un utar anakne potoki or ta a=yanke anpe ipe hemhem ki, hoiyo hemhem iki kuni ne ne kotcake ta ureepetciwre kuni nep Parak ante kusu epakasnu Baraam iki epakasi kor utar e turano an ruwe ne kusu ne na.

Suy, néno koraci, Nikoraytan iki epakasi kor serke an utar e turano an ruwe ne.

Tanpe kusu, yaykokatpak yan; somo ne ciki tunasno e orun Ku=ek wa Ku=paro un ranke tam ani ne utar epeka tumi-kor kusu ne na.

Kisara kor kur anakne karisia utar orun Ramat ye itak anpe nu yan. Annokar iki kur or ta, Sinuma or ta a=nuyna wa an manna Ku=ipere kusu ne, orowa, retar suma Ku=kore, ne suma kata a=kore kur mosma eraman kur isam no an a=siri rehe ciesinnuye wa an na.

Orowa, Tuateyra kotan ta an karisia kor hawturunpe kusu ene nuye yan; Ape nuy nepkor an siki kor, a=tur-sakte siwninkani néno an kemaha kor Kamuy Poho ene itak hi:—

E iki iki p hemhem, omap anpe hemhem, eysokor hi hemhem, yaysieywankere anpe hemhem, yaiyupupu anpe hemhem Ku=eraman, orowa, i=yos e iki iki p anakne hoskino an anpe kasuno inne sekor anpe Ku=eraman.

Korka, e epeka kusu an anpe an, yaykota ueinkar kur ne ari itak ne a siwentep anakne Yesaberu e ante ruwe ne kusu ne na; ne siwentep anakne Ku=kor ussiw ne utar hoiyo hemhem ki, potoki or ta a=yanke okaype ipe hemhem ki kuni epakasnu wa kokantama ruwe ne.

Ne siwentep yaykokatpak kuni kusu an pakihi Ku=kore nisa; awa, kor hoiyo anpe kusu sinuma yaykokatpak ki kuni hi kopan nisa ruwe ne.

Inkar=an, Kuani ne siwentep sotki kata Ku=osura kusu ne, orowa, kor iki iki p kusu yaykotkapak somo ki yakun, ne kur tura omoynu kor utar utura poro aeramcuptek an usike un Ku=osurpa kusu ne na.

Orowa, ray anpe ani ne siwentep kor poho utar Ku=ronnu kusu ne; ayke, Kuani anakne kinop newa sanpe cimicimi kur Ku ne ruwe ne ari an anpe opittano okay karisia utar eraman kusu ne: sama ta, eci=iki p an néno pisno okay eci utar oro ta Ku=kore kusu ne na.

Korka, eci utar or ta, Tuateyra kotan ta mosma okay utar or ta, tap epakasi somo kor opittano okay utar, utar ene ene itak hi koraci an Satan ooho anpe eranpewtek utar or ta, ene Ku=ye hi :— Nep mosma an pase anpe eci=kasi ta somo Ku=sere kusu ne.

Yakka, eci=kor wa an anpe Ku=ek pakno siyuppa no sikkasima yan.

Orowa, annokar ki wa okake an pakno Ku=iki p sikkasima kur or ta, sinuma or ta mosir uyrup ok kasi ta montum Ku=kore kusu ne: ayke,

Sinuma anakne yaiyan-kani kuwa kor wa ne utar epunkine kusu ne, sey-sintoko kar kur a=karpe humne a=perke koraci nep; Kuani ne yakka Ku=kor Mici oro wano a en=kore koraci an anpe ne:

orowa, kunne-nisat nociw ne kur oro ta Ku=kore kusu ne na.

Kisara kor kur anakne karisia utar orun Ramat ye itak anpe nu yan.

ekanpakpe 3

Orowa, Sardeis kotan ta an karisia kor hawturunpe kusu ene nuye yan; Kamuy arwan Ramat newa ne arwan nociw newa kor kur anakne ene oruspe ye hi :— E ki iki p Ku=eraman, ayke, eani anakne i=su kor an kunak rehe e=kor,

ayne, e ray okere ruwe ne. Eani anak siruwante, orowa, ray etokooyki an ikasma okaype roskire yan: inanpe kusu ne yakun, Ku=kor Kamuy kotcake ta a=ueomare an e ki iki p somo Ku=nukar ruwe ne kusu ne na.

Tanpe kusu, nekona eci=a=kore hene ya, eci=a=nure hene ya, eskarun yan; orowa, sikkasima wa yaykokatpak yan. Tanpe kusu, somo e siruwante kusu ne ciki, ikka kur koraci Ku=ek kusu ne, ayke, inan pakihi pakita e orun Ku=ek ya e eramuskare kusu ne na.

Korka kor mipihi somo tur-uste moyo an rehe Sardeis kotan ta e=kor: ayke, ne utar retarpe imi wa En tura apkas kusu ne; ne utar owpak utar ne ruwe ne kusu ne na.

Annokar iki kur anakne tap koraci retarpe amip ani a=mire kusu ne; orowa, Kuani anak inotu oma kampi-sos wano sinuma rehe oar somo Ku=uska kusu ne, orowa, Ku=kor Micihi kotcake ta ne yakka, Sinuma kor hawturunpe kotcake ta ne yakka sinuma rehe Ku puspusu kusu ne.

Kisara kor kur anakne karisia utar orun Ramat ye itak anpe nu yan.

Orowa, Piradarpeya kotan ta an karisia kor hawturunpe kusu ene nuye yan; Askanne kur, sonno an kur, Dabid kor kank sikkasima wa apa maka hine nen ne yakka seske eaykap, ayke, seske hine nen ne yakka maka eaykap, Sinuma tap okaype ye ruwe ne:

e ki iki p Ku=eraman (inkar=an, nen ne yakka seske eaykap a=sarare wa an apa e kore as na), eani anakne ponno kiroro kor, orowa, Ku=itak sikkasima, ayke, Ku=rehe somo esikaske nisa ruwe ne.

Inkar=an, Satan kor uekari un utar, orowa, Yudea un utar somo ne, korka, sunke wa Yudea un utar ne kunak yayporose utar orowa a=kore as ruwe ne; inkar=an, ne utar anakne e cikiri kotcake ta koonkami kuni ne Ku=arkire kusu ne, orowa, Kuani e omap as an anpe Kuani ne utar eramante kusu ne na.

Eani anakne Ku yaiyupupu oma itak sikkasima nisa ruwe ne kusu, ne siruwante kuni kusu an ek kuski pakihi oro wano, mosir kata osiroma utar siruwante kuni ne, inki-mosir un utar kata ek kuski pakihi oro wano e sisire as kusu ne na.

Tunasno Ku=ek ruwe ne: nen ka ika e=kor sapa-un pe uk kuni ne, siarikiki no e=kor wa an okaype sikkasima yan.

Kuani anakne, Ku=kor Kamuy askanne kenru onnayke ta, annokar iki kur ani ikuspe ne kar, ayke, sinuma naa ne usike wano somo esoyne arpa kusu ne: orowa, sinuma kata Ku=kor Kamuy kor rehe hemhem, Ku=kor Kamuy wano kanto onnayke oro wano ran rok Ku=kor Kamuy kor maciya rehe hemhem, yaykota Ku=kor pe a=siri rehe hemhem Ku=nuye kusu ne na.

Kisara kor kur anakne karisia utar orun Ramat ye itak anpe nu yan.

Orowa, Raodikeya kotan ta an karisia kor hawturunpe kusu ene nuye yan; Ne a Amen, ne a owpeka newa sonep ne an pawetesu ki kur, ne a Kamuy kar pe atpake an kur tap okaype ye hi:

e iki iki p Ku=eraman, eani anakne nani somo ne sesek somo ne ruwe ne; eani nani hene sesek hene an kuni Ku=kor rusuy.

Tanpe kusu, eani anakne tuwara wa sesek somo ne, nani somo ne wa kusu, Ku=paroho wano e eatu

as kusu ne na. Yaykota anakne oteknu ne, aeoteknu anpe Ku=kor wa eysiramne usike isam sekor e ye kusu; sama ta, yayramkoyki anpe e ne, yaysanpepokaspe e ne, irapokkari kur e ne, siknak kur e ne, atusa kur e ne sekor e eranpewtek ruwe ne kusu:

oteknu kur e ne kuni ne ape ani a=tur-sakte konkani en=oro wano hok kuni; sama ta, eani yaymire wa e atusa yaynikorosma anpe somo a=nukar kuni ne retar amip hok kuni; sama ta, inkar kuni ne e=kor siki ewsi kusu an sik kusuri hok kuni ne e onisnisi as ruwe ne.

Ku=omap utar opitta Ku=pakasnu wa Ku=sirkik ruwe ne: tanpe kusu,

opopmaw kewtum kor wa yaykokatpak yan. Inkar=an, ne apa sam ta Ku=as kane kikkik siri an: inan kur ne yakka Ku hawe nu wa apa maka ciki, or ta Ku=ahun hine sinuma turano Ku=ipe, orowa, sinuma ka en turano ipe kusu ne.

Annokar iki kur anakne en turano Ku=amset kata rok kuni Ku=kore kusu ne, Kuani ne yakka annokar iki wa Ku=kor Mici turano Sinuma kor amset kata Ku rok koraci ruwe ne.

Kisara kor kur anakne karisia utar orun Ramat ye itak anpe nu yan.

ekanpakpe 4

Tap okake ta ku=nukar, awa, inkar=an, kanto or ta a=mak apa an, awa, hosike no ku=nu hawe anakne en or ta ye rappa koraci an hawe ne, ne kur ene hawas :— Eteun rikin yan, yakun, okake ta hetuku kusu ne okaype e nukare as na sekor itak.

Nani Ramat or ta ku=an: awa, inkar=an, Kanto or ta sine amset a=ante wa an, orowa, ne amset kata sinen a kane an ruwe ne;

amset kata a kur or ta inkar hike konko-seki newa hure-menō or ta inkar koraci ne; orowa, ne amset piskaneketa sine rayoci an, ne anpe orun inkar hike anakne siwnin tama-num or ta inkar koraci ne ruwe ne na.

Orowa, ne amset piskaneketa ine amset ikasma hotne amset okay: ne amset kasike ta retar amip utomeciw ine ekasi ikasma hotne ekasi rok wa okay; orowa, kor sapa kata konkani sapa-un pe a=wn ruwe ne.

Orowa, ne amset oro wano tammeru hene, haw hene, kamuy-hum hene hetuku nisa ruwe ne. Orowa, amset kotcake ta arwan parparse ratcako an, ne anpe anakne Kamuy kor arwan Ramat ne ruwe ne:

orowa, amset kotcake ta konru-suma koraci peker pintoro atuy an; orowa, amset tumke ta newa piskaneketa anakne kotcakeketa ne yakka osmakeketa ne yakka sikihi ani esik ine siknu okaype okay ruwe ne.

Atpake an siknup anakne sisi koheraye ruwe ne, otutanup anakne pon-peko koheraye ruwe ne, re otutanup anakne aynu nankor ruwe ne, ine otutanup anakne hopunpa koran kapacir koheraye nisa ruwe ne.

Orowa, ne ine siknu okaype anakne iwan tekkup ranke kor, okari ne yakka onnayke ne yakka sikihi ari esik ruwe ne: orowa, tokap-to hene kunne-to hene sini somo ki no ene haweoka hi :— Askanne, Askanne, Askanne, nep ne yakka ki easkay Utarpa ne Kamuy, Sinuma an nisa, orowa, an wa an,

orowa, ek kusu ne na, ari itak. Orowa, ne ine siknu okaype anakne amset kata a sasuysir pakno i=su Kamuy or ta ko-iramye hemhem ki, ko-oripak hemhem ki,

koyayirayke hemhem ki ciki, ne ine ekasi ikasma hotne ekasi anakne amset kata a sasuysir pakno i=su Kamuy kotcake ta hepokius wa or ta ko-onkami hine ne amset kotcake ta kor sapa-un pe osura wa ene itak kusu ne hi :—

Ci=kor Utarpa ne ci=kor Kamuy, Aokay anakne iramyep hemhem, a=eoripak hi hemhem, kiroro hemhem kor kuni owpak Kamuy E ne ruwe ne: Aokay anakne opittano okaype ne yakka kar, E=kor irenka kusu ne okaype an wa a=kar nisa ruwe ne kusu ne na, sekor itak.

ekanpakpe 5

Orowa, ne amset kata rok kur simon tekehe ta, osike ne yakka osmake ne yakka, a=nuye wa an kampi-sos ku=nukar, ayke, arwan han ani irammakaka han a=omare an ruwe ne.

Orowa, tan kampi-sos pirasa wa ne han pita kuni upak kur nen ne ruwe, ari an hawe ani hawe aste sine kiroroasnu hawturunpe ku=nukar nisa.

Orowa, kanto oske ta ne yakka, mosir kata ne yakka, mosir pok ta ne yakka, ne kampi-sos pirasa hene ki orun inkar hene iki easkay kur sinen ka isam ruwe ne.

Ayke, ne kampi-sos pirasa hene ki orun inkar hene ki kuni owpak kur a=nukar somo ki nisa ruwe ne kusu,

poronno ku=cis nisa ruwe ne: ayne, ne a ekasi un sinen anakne en or ta ene itak hi :— Iteki cis: inkar=an Yuda kewsut ikiri un ne a Sisi, Dabid kor Sinrit anakne ne kampi-sos newa kor awawan han maka kuni ne annokar iki nisa ruwe ne, sekor itak.

Orowa, ne amset tum ta, ne ine siknu okaype tum ta, ne ekasi tum ta arayke okere koraci an Pon-hitsuji cikoykip ku=nukar, ayke, Sinuma arwan kiraw kor, arwan sikihi kor, ne anpe anak inki-mosir ta a=payere an Kamuy kor arwan Ramat ne ruwe ne.

Orowa, Sinuma ek wa ne a amset kata rok kur kor teke wano ne anpe uk nisa ruwe ne.

Ayke, Sinuma ne a kampi-sos uk okere ciki, ne ine siknu okaype newa ne inen ikasma wa niw ne ekasi anakne pisno ranke sine koto hemhem, Askanne utar kor inonno-itak ne senko ani a=esik wa an konkani tonpuri hemhem kor wa, ne Pon-hitsuji kotcake ta haciripa nisa ruwe ne.

Orowa, ne utar anakne a=siri sinotca iki wa ene itak hi :— Aokay anakne ne kampi-sos uk hemhem iki, ne han maka hemhem iki kuni owpakpe E ne ruwe ne: inanpe kusu ne yakun, Aokay anakne arayke an, awa, opittano okay aynu ikiri wano hemhem, parunpe wano hemhem, utar wano hemhem,

mosir uyrup wano hemhem, E=kor kemihi ani Kamuy kusu utar hok nisa ruwe ne, ayke, ne utar ani ci=kor Kamuy kusu Kamuy or ta yaysieywankere utar ne kar; ayne, ne utar anakne mosir kata epunkine kusu ne kusu ne na Orowa,

ku=inkar, ayke, ne amset newa ne siknu okaype newa ne ekasi utar newa okari ta inne no okay hawturunpe kor hawe ku=inu; awa, ne utar piski hi anak sen sen man man utar ne ruwe ne;

poro hawe ani ne utar ene itak hi :— Arayke an Pon-hitsuji cikoykip anakne montum newa aeoteknup newa wayasnu hi newa kiroro newa aaynukorope newa a=rakur newa sinnunuki anpe newa kor kuni owpakpe ne ruwe ne.

Orowa, kanto oske ta an a=kar okaype ne yakka, mosir kata an a=kar okaype ne yakka, mosir corpoke ta an a=kar okaype ne yakka, atuy kata an a=kar okaype ne yakka, ne uske ta an a=kar okaype ne yakka opitta ene itak hawe ku=inu nisa ruwe ne, — Amset kata rok pe orun, sama ta, ne Pon-hitsuji cikoykip orun ne yakka, otu sasuysir wano otu sasuysir pakno sinnunuke anpe an, aaynukorope an,

a=rakur an, epunkine montum an na. Ayke, ne a ine siknu okaype anak — Amen — ari an itak ani itak nisa ruwe ne. Orowa, ne ekasi utar haciripa wa koonkami nisa ruwe ne.

ekanpakpe 6

Orowa, Pon-hitsuji cikoykip anakne ne arwan han oma sine han siros maka anpe ku=nukar, awa, ne hi ta ine siknu okaype un sinep anak kamuy-hum nepkor an hawe ani — Ek yan — ani an itak ani itak katu ku=inu nisa.

Orowa, ku=nukar, awa, inkar=an, sine retar umma an, ayke, kasike ta o kur anakne sine ku=kor; ayne, sinuma orun sapa un pe a=kore an na: sinuma anak annokar iki, sama ta, annokar iki kuski kusu ek nisa ruwe ne na.

Orowa, Sinuma ne tutanu an han siros maka okere ciki, ne tu ikinne an siknu okaype — Ek yan — ani an itak ani ye hawe ku=inu.

Ayke, naa sine umma, hure umma oasin nisa ruwe ne: orowa, ne umma kata o kur or ta anakne mosir ka wa i=tom uyna hine utar utaspa uronnu kusu montum a=kore: sama ta, sinuma or ta poro ranke tam a=kore nisa ruwe ne na.

Orowa, ne re otutanu an han siros Sinuma maka ciki, ne re ikinne an siknu okaype — Ek yan — ani an itak ani ye hawe ku=inu. Awa, inkar=an, ku=nukar ciki, sine kunne umma an; ayke, ne umma kata o kur anakne kor teke ta pakarip kor ruwe ne.

Orowa, ne ine siknu okaype tumuke wa ene ye koraci an haw ku=nu :— sine tenaria kusu munki sine conpa an, orowa, sine tenaria kusu omunki re conpa an na; ayke, sum newa hat-tonoto iteki wente yan, sekor itak.

Orowa, ne ine otutanu an han siros Sinuma maka ciki, ne ine ikinne an siknu okaype — Ek yan — ani an itak ani ye hawe ku=inu.

Awa, inkar=an, ku=nukar ciki sine aokasike umma an: ayke, ne umma kata o kur an, rehe anak ray ari an rehe ne ruwe ne; awa, Hades anakne sinuma kasirari nisa ruwe ne. Orowa, sinuma anakne ranke tam ani hemhem, keman ani hemhem, uwetoyta tasum ani hemhem, toy kata an niwen cikoykip ani hemhem ronnu kuni kusu, mosir epitta inep un sinep okkew kasi montum a=kore nisa ruwe ne na.

Orowa ne asikne ikinne an han siros Sinuma maka ciki, yanke set corpoke ta okay Kamuy itak kusu hemhem, iki pawetesu anpe kusu hemhem a=ronnu utar kor ramat ku=nukar;

awa, ne utar siri poro hawe ani hawe aste wa ene itak hi :— Aa Esapane-nispa, askanne newa sonep, henpara pakno aokay anakne mosir kata osiroma utar epeka ci=kor kem kusu somo koypisi wa ikemnu ya?

Orowa, pisno an ne utar or ta retar mipihi a=kore nisa ruwe ne; ayke, naa ponno pakihi uturu, ne utar yaykota anak a=ronnu okere koraci, turano ikici utar newa kor irwak utar ne yakka a=ronnu pakihi a=ueomare pakno, sini kuni ne a=kaspaotte nisa ruwe ne.

Orowa, ne iwan ikinne an han siros Sinuma maka ciki, poro sirsimoye an; awa, tokap-cup anakne numa ani a=kar kunne amip pakno kunne ne, sama ta, kunne-cup epitta kem koraci ne a=kar nisa;

orowa, poro rera ani a=suyesuye hi ta icijiku cikuni anakne kor hu nikaop hacirepa koraci, kanto un nociw toy kata haciripa nisa ruwe ne na.

Ayke, kampi a=kokarkari néno kanto a=kokarkari nisa; orowa, opittano okay nupuri newa repun siri anak an usike wano oyak ta a=arpare nisa ruwe ne.

Orowa, mosir esapane utar hemhem, nispane utar hemhem, tumi-kor utar esapane utar hemhem, oteknu utar hemhem, kiroroasnu utar hemhem, pisno okay aussiwnere utar newa renkayne an montum kor utar hemhem, poru oske ta hene nupuri un watara oske ta hene yaynuynak;

ayne, nupuri newa watara or ta ene itak hi :— Un kasike ta haciripa hine ne amset kata rok pe or ta hemhem ne Pon-hitsuji iki kinrakarape or ta hemhem un nuyna wa un kore:

inanpe kusu ne yakun, ne utar kusu an poro kinrakar toho ek an na, ayke, hunna roski easkay ruwe he an?

ekanpakpe 7

Tap okake ta ku=nukar ciki mosir kata ne yakka, atuy kata ne yakka, nep cikuni kata ne yakka iteki rera as kuni ne, mosir kor ine sikkiw ta roski wa mosir kor ine rera sikkasima hawturunpe inep ku=nukar.

Orowa, i=su Kamuy kor han siros kor wa ocuka un hetuku naa sine hawturunpe ku=nukar:

awa, sinuma poro hawe ani, or ta toytoy newa atuy newa wente kuni kiroro a=korpare ine hawturunpe orun hawe aste wa ene itak hi :— Ci utar anakne ci=kor Kamuy kor aussiwne utar keputuru ta siros omare somo ki pakno, toytoy hene, atuy hene, cikuni hene iteki wente yan, ari itak.

Orowa, ne siros a=omare utar a=piski ikiri ku=nu nisa. Israeru un utar san pisno okay uyrup or ta siros a=omare utar anakne si sen nin ne aynu ikasma ju-si man nin ne aynu ne ruwe ne na.

Yuda ikiri or ta tu sen nin ne aynu ikasma sine ici man nin ne aynu siros a=omare: Ruben ikiri or ta tu sen nin ne aynu ikasma sine ici man nin ne aynu siros a=omare: Kat ikiri or ta tu sen nin ne aynu ikasma sine ici man nin ne aynu siros a=omare:

Aser ikiri or ta tu sen nin ne aynu ikasma sine ici man nin ne aynu siros a=omare: Neptareim ikiri or ta tu sen nin ne aynu ikasma sine ici man nin ne aynu siros a=omare: Manasse ikiri or ta tu sen nin ne aynu ikasma sine ici man nin ne aynu siros a=omare:

Simeon ikiri or ta tu sen nin ne aynu ikasma sine ici man nin ne aynu siros a=omare: Rebi ikiri or ta tu sen nin ne aynu ikasma sine ici man nin ne aynu siros a=omare: Issakar ikiri or ta tu sen nin ne aynu ikasma sine ici man nin ne aynu siros a=omare:

capuron ikiri or ta tu sen nin ne aynu ikasma sine ici man nin ne aynu siros a=omare: Yosep ikiri or ta tu sen nin ne aynu ikasma sine ici man nin ne aynu siros a=omare: Benyamin ikiri or ta tu sen nin ne aynu ikasma sine ici man nin ne aynu siros a=omare nisa ruwe ne na.

Tap okake ta ku=nukar, ayke, inkar=an, opittano okay mosir uyrup oro wano hemhem, nep aynu sinrit ikiri oro wano hemhem, nep utar oro wano hemhem, nep itak ani ye utar oro wano hemhem, nen ne yakka piski eaykap pakno an siri inne utar, retar amip mi, teke or ta suro cikuni kor wa ne amset newa Pon-hitsuji kotcake ta roski wa okay hi ku=nukar;

orowa, ne utar poro hawe aste wa ene itak hi :— Ne amset kata rok ci=kor Kamuy or ta hemhem, Pon-hitsuji or ta hemhem kasiopiwki anpe an na, ari itak.

Orowa, opittano okay Kamuy hawturunpe anakne ne amset newa ekasi utar newa ne siknu okaype piskanike ta roski wa okay ruwe ne; ayke, amset kotcake ta sirkamu wa Kamuy ko-onkami hine ene itak hi :— Amen:

A=nunuke anpe hene, a=rakur hene, wayasnu anpe hene, yayirayke anpe hene, a=eoripak anpe hene, tumasnu anpe newa kiroro anakne sasuysir wano sasuysir pakno ci=kor

Kamuy or ta an na. Amen, ari itak nisa ruwe ne. Orowa, ne ekasi un sinen anakne en=orun ese wa ene itak hi :— Retar amip ani utomciwre wa okay tapan utar hunna ruwe, sama ta, hunak wa arki an utar ne ruwe he an?

Sinuma or ta ene ku=itak hi :— Ku=kor nispa, aoka eraman. Ayke, en or ta sinuma ene itak hi :— Tap okay utar anakne poro aeramcuptekpe wano oasippa utar ne, ayne, kor mipihi hurayepa wa Pon-hitsuji kor kem oske ta retarka nisa ruwe ne.

Tanpe kusu ne utar anakne Kamuy amset kotcake ta okay; ayke, Sinuma kor kenru ta okay hine tokap-to ta ne yakka kunne-to ta ne yakka Sinuma or ta yaysieywankere ruwe ne: orowa, ne amset kata rok pe anakne ne utar kasike ta kor kas pirasa kusu ne na.

Orowa, ne utar tewano naa somo ipe rusuy, naa somo iku rusuy; sama ta, tokap cup ne yakka sesek-maw ne yakka ne utar kata epeka somo ki kusu ne:

inanpe kusu ne yakun, ne amset oske ta an Pon-hitsuji anakne ne utar epunkine kusu ne, ayke, inotu oma wakka purpurke hi tura wa ani kusu ne: orowa Kamuy anakne opittano okay nupe ne utar kor siki wano pirpa wa isamka kusu ne na.

ekanpakpe 8

Orowa, ne arwan ikinne an han siros Sinuma maka ciki, sine ici ji kan nimara pakihi pakno kanto onnayke mo no an ruwe ne.

Orosama, Kamuy kotcake ta roski ne arwan hawturunpe ku=nukar; awa, ne hawturunpe or ta arwan rappa a=kore nisa ruwe ne.

Orowa, or ta senko uhuyeka kuni konkani op kor mosma an hawturunpe ek wa yanke set samake ta as nisa ruwe ne; orowa, opittano okay Askanne utar kor inonno-itak tura amset kotcake ta an ne konkani yanke-set kasike ta iyo kuni kusu poronno an senko anakne hawturunpe a=kore ruwe ne.

Ayke, ne senko supuya anakne askanne utar kor inonno-itak tura ne hawturunpe kor teke wano Kamuy kotcake orun rikin nisa ruwe ne.

Orowa sine hawturunpe anakne ne senko-op uk; ayke, ne yanke set oma ape ani sikte wa siri kata osura: ayne, kamuy-hum an, hawean, imeru an, orowa, sine sirsimoye an.

Orowa, ne arwan rappa kor arwan hawturunpe anakne rappa rekte kusu yay-etoko oyki nisa ruwe ne.

Orowa, hoskino an ap rekte, ayke, kem ukopoye kawkaw newa ape an, awa, ne anpe mosir kata a=osurpa: orowa mosir re serke uhuy wa isam, cikuni re serke uhuy wa isam, sama ta, opittano okay siwnin mun uhuy wa isam ruwe ne na.

Orowa, tutanu an hawturunpe anakne rekte, ayke, ape kusu parparse poro nupuri nepkor anpe atuy onnayke un a=eyapkir: orowa, atuy re serke kem ne a=kar;

ayke, atuy oske ta okay inotu kor pe re serke ray; orowa, cip re serke a=ysamka nisa ruwe ne.

Orowa, re ikinne an hawturunpe rekte, ayke, ratcako parparse koraci an poro nociw kanto oro wano hacir, ayne, ne anpe pet re serke newa wakka purpurke hi kata hacir;

ne nociw rehe anakne Incin ari a=porse ruwe ne: orowa, wakka re serke anakne incin ne a=kar; ayke, ne wakka kusu inne aynu raypa, ne wakka siw ne a=kar nisa ruwe ne kusu ne na.

Orowa, ine ikinne an hawturunpe rekte, ayke, tokap cup re serke, kunne cup re serke, nociw re serke aep ka; tanpe anakne ne re serke a=kunnere hine tokap-to re serke kusu somo nupeki at, sama ta, kunne-to semkoraci ne kuni kusu ne na.

Orowa, ku=nukar, awa, kanto noske hopunpa siriki an sine kapacir poro hawe ani ene ene ye anpe ku=inu :— Naa okake ta humi aste kusu ne ne re hawturunpe kor rappa kor mosma an hawe kusu mosir kata osiroma utar eyaysanpepokas, eyaysanpepokas, eyaysanpepokas humi.

ekanpakpe 9

Orowa, asikne ikinne an hawturunpe rekte, ayke, sine nociw kanto oro wano mosir kata hacir: awa, sinuma orun ne asama sak no an suy kusu an kank a=kore nisa ruwe ne Orowa,

sinuma ne asama sak no an suy maka; ayne, poro sokot wano supuya rikin koraci, ne suy oro wano supuya rikin nisa ruwe ne; orowa, ne suy wano hetuku supuya kusu tokap-cup newa rera-maw a=kunnere an na.

Orowa, ne supuya oro wano mosir eun patta oasi p; ayke, mosir kata an sasori kiroro kor wa okay néno, kiroro a=kore nisa ruwe ne.

Awa, toy kata an mun hene, nep siwnin kina hene, nep cikuni hene, iteki kowente kuni ne a=kaspaotte, korka, owse kor keputuru ta Kamuy han siros somo a=omare aynu utar patek iwente kuni ne a=kaspaotte nisa ruwe ne.

Orowa, iteki ne utar ronnu kuni ne a=kore, korka, asikne cup uturu a=ramusitnere kuni nep ne: ayke, ani aeramusitnere anpe anakne sasori aynu kopiwki nepkor an a=eramusitne anpe ne ruwe ne.

Orowa, ne toho utur ta aynu utar anakne ray kuni anpe hunara, korka, oar somo ray hi apa; ray an rusuy, korka, ray anpe anakne ne utar wano kira kusu ne.

Orowa, ne patta katuhu anakne tumi kusu sipini okere umma ukoheraye ruwe ne; ayke, sapaha kasike ta konkani sapa-un pe nepkor anpe okay,

nanuhu anak aynu nan ukoraci nep. Kor otop anakne siwentep otopihi nepkor ne, nimaki anak sisi cikoykip ukoraci an ap ne ruwe ne.

Orowa, ne utar rerar-kotukpe kor, yaiyan-kani nepkor an rerar-kotukpe ne ruwe ne; tekkup humi anakne nisinta humi koraci nep, tumi kusu inne umma pas hum ukoraci ne ruwe ne.

Orowa, sasori saraha ukoraci an saraha kor wa ay oma; orowa, asikne cup utur ta aynu utar wente kuni kusu an kiroro kor ruwe ne.

Orowa, ne utar okkew kasi ta an sapanep anakne asam-sak suy kor hawturunpe ne; Hebrayos un itak ne ciki kor rehe Abaddon ne ruwe ne, Herenes un itak ani a=ye ciki Aporrion ne ruwe ne.

Atpake an aeyaysanpepokaspe a=okere, inkar=an, tap okake naa tu aeyaysanpepokaspe an na.

Orowa, iwan ikinne an hawturunpe rekte, ayke, Kamuy kotcake ta an konkani yanke-set kor kiraw wano an sine haw ku=inu,

ne a hawe anakne ne rappa kor hawturunpe or ta ene itak hi: — Ne poro Euprates pet ta a=tupetupe wa okay ine hawturunpe pita yan ari itak.

Orowa, aynu utar re serke ronnu kuni ne, sine ici ji kan, sine to, sine cup, sine pa, a=etokoyki wa okay ne ine hawturunpe a=pita nisa ruwe ne.

Orowa, umma o tumi-kor utar topaha piski hi anakne tu suyne an man-man ne ruwe ne: ne piski hi ku=inu nisa ruwe ne na.

Orowa, tap koraci ne anukarape or ta ne umma ku=nukar, ayke, kasike ta o utar anakne ape iroho newa siwnin iroho newa iwaw iroho newa an rerar-kotukpe kor awa, umma sapaha anakne sisi sapaha ukoheraye; orowa kor paroho oro wano ape newa supuya newa iwaw oasi p nisa ruwe ne.

Tap okay re sirikikpe ani, ne okaype kor paro oro wano oasippa ape newa supuya newa iwaw ani, aynu utar re serke a=ronnu nisa ruwe ne.

Inanpe kusu ne yakun, ne umma kor kiroro anakne kor paroho newa saraha ta an ruwe ne: kor saraha anak okokko koraci ne wa sapaha kor ruwe ne kusu ne na, ayke, ne anpe ani iwente ki ruwe ne.

Orowa, tan sirikikpe kusu somo a=ronnu mosma okay uyrup utar anakne kor teke ani iki iki p kusu, nitne kamuy hemhem, konkani potoki-noka hemhem, sirokani potoki-noka hemhem, siwnin-kani potoki-noka hemhem, suma potoki-noka hemhem, cikuni potoki-noka hemhem, somo koonkami kuni ne yaykokatpak somo ki nisa ruwe ne; ne okaype anak inkar eaykap, nu eaykap,

apkas eaykap pe ne: sama ta, ne utar anakne kor kewe-uk pe kusu, kor esaman-iki p kusu, iki hoiyop kusu, ikka anpe kusu somo e=yaykokatpak nisa ruwe ne.

ekanpakpe 10

Orowa, ku=nukar ciki, niskur utomciwre wa an kanto oro wano ran sine hawturunpe an; awa, kor sapa kata rayoci an, kor nanu tokap-cup nepkor an, cikiri anak ape ikuspe ukoheraye ruwe ne; ayke, kor teke or ta sine pon kampi-sos pirasa wa an ruwe ne:

orowa, sinuma anakne kor simon kema atuy kata ante, orowa, harki kema toytoy kata

ante nisa ruwe ne; ayke, sisi hawe aste koraci sinuma poro hawe ani hawe aste: ayne, sinuma hawe aste ciki, ne arwan kamuy-hum anakne kor hawe sanke nisa ruwe ne.

Orowa, ne arwan kamuy-hum kor hawe sanke okere ciki ku=nuye kuni ku=ramu: awa, kanto oro wano an ene itak hawe ku=nu :— Ne arwan kamuy-hum sanke oruspe esina wa iteki nuye yan.

Orowa atuy kata hemhem toytoy kata hemhem as wa an ku=nukar hawturunpe anakne kanto eun kor simon teke puni hine,

kanto newa kanto oske ta nep okaype ne yakka, mosir newa mosir oske ta ne yakka, atuy newa atuy oske ta ne yakka kar wa otu sasuysir wano otu sasuysir pakno an Kamuy epeka ye wa, tewano poka pakihi isam kusu ne ari siyuppa no ekanpakpe iki nisa ruwe ne:

korka, ne arwan ikinne an hawturunpe kor hawean toho ta, sinuma rekte etokooyki an hi ta, kor ueinkar utar ne ussiw ne kur orun eramante pirka sonko an koraci, Kamuy kor mukkep a=okere ruwe ne.

Orowa, kanto wano an ku=nu hawe suy en or ta itak siri ku=inu, ene itak hi :— Arpa wa atuy newa toytoy kata as wa an hawturunpe kor teke ta a=pirasa wa an kampi-sos uk yan, ari itak.

Orowa, ne hawturunpe or ta ku=arpa wa ne pon kampi-sos en=kore kuni ku=ye. Ayke, sinuma en=orun ene itak hi :— Uk wa isam pakno ipe yan; ayne, ne anpe e=kor honi siw ne kar, korka, e paro onnayke ta soyay-ninke pakno topenpe ne kusu ne, ari itak.

Orowa, kuani ne hawturunpe kor teke wano ne pon kampi-sos ku=uk hine isam pakno ku=ipe; awa, ku=paro kusu soyay-ninke pakno topenpe ne: ayke, ne anpe ipe okere ciki ku=honi anakne siw ne a=kar nisa ruwe ne.

Orowa, ne utar en or ta ene itak hi :— Aokay anakne inne utar newa uyrup newa parunpe newa mosir sikkasima utar newa epeka ueinkar ki kusu ne na, ari itak.

ekanpakpe 11

Orowa, kanni nepkor an sine rapenpe a en=kore nisa: ayke, sinen en=orun ene itak hi: — Hopuni wa Kamuy kor kenru newa yanke set newa ne kenru oske ta onkami utar newa pakari yan.

Orowa, ne kenru soyke an mimtar mosmano an wa iteki pakari yan; ne anpe anakne mosir uyrup or ta a=kore nisa ruwe ne kusu ne na: orowa, ne askanne maciya anakne tu cup ikasma tu hotne cup utur ta a=oterke kusu ne na.

Orowa, Ku=kor tu pawetesu ki utar anakne hay ani a=kar amip mi wa iwan sine wan hotne to newa re hotne to utur ta ueinkar kuni a=kore kusu ne.

Tap utar anakne mosir kor Utarpa kotcake ta roski wa ne tu kan ran cikuni newa ne tu ratcako ne ruwe ne.

Orowa, ne utar iwente rusuy kur an ciki, kor paro wano ape oasin hine ne epokpa utar isamka; nen ne yakka ne utar iwente rusuy kur an kusu ne a ciki tap koraci arayke kusu ne kunip ne ruwe ne.

Ueinkar ki toho utur ta iteki apto as kuni ne kanto seske kiroro ne utar kor ruwe ne: sama ta, wakka kem ne kar kuni kiroro an, renkayne kanna-kanna iki rusuy néno opittano okay sirikikpe ani mosir epeka kiroro kor ruwe ne.

Orowa, ne utar anakne kor iki pawetesu anpe okere ciki, ne asam-sak usike wano herasi ek cikoykip anak turano tumi-kor hine annokar wa ronnu kusu ne.

Orowa, kor kayse anakne ne poro maciya un paruru ta an, ramat oma itak ani ne anpe a=porse ciki Sodom newa Ecipt ari a=ye p ne, ne uske ta ne utar kor Utarpa utasa cikuni or ta a=kunki kokikkik nisa ruwe ne.

Orowa, mosir uyrup newa aynu ikiri newa parunpe newa tumuke un utar anakne ine to e emko utur ta ne kayse orun inkar, ayne, iteki tusiri orun a=omare kuni ne iki kusu ne na.

Orowa, mosir kata osiroma utar anakne ne okaype kusu nupetne wa yaykopuntek; ayke, utaspa eikrap korar kusu ne; inanpe kusu ne yakun, tan tu uweinkarape mosir kata osiroma utar panakte nisa ruwe ne kusu ne na.

Orowa, to e emko e ine to an ciki, Kamuy inotu oma heysepa ne onnayke un ahun, ayke, ne utar anak kema kata roski; awa, inkar utar anakne sino isitoma nisa ruwe ne.

Ayne, ne utar or ta ye kanto oro wano an poro hawe anu wa ene itak hi :— Eteun rikin yan. Ayke, ne utar niskur onnayke ahup hine kanto orun rikin, awa, epokpa utar ne anpe nukar nisa ruwe ne na.

Ne pakihi ta poro sirsimoye an, ayne, maciya wan serke hokus; orowa, sici sen nin ne aynu ne a sirsimoye kusu a=ronnu: awa, mosma okay utar anakne kimatek hine kanto kor Kamuy ramye nisa ruwe ne.

Tu ikinne an aeyaysanpepokaspe a=okere: inkar=an, ne re ikinne an aeyaysanpepokaspe tunasno ek na.

Orowa, ne arwan ikinne an hawturunpe rappa rekte; ayke, kanto onnayke ta poro hawe hetuku wa ene itak hi :— Mosir esapane kuni anpe anakne ci=kor Utarpa newa Sinuma kor Kiristo kor pe ne a=kar: awa, Sinuma ramma-ramma pakno esapane kusu ne na.

Orowa, kor amset kata Kamuy kotcake ta rok kane okay ne inen ikasma hotne ekasi utar kor nan kata haciripa hine Kamuy koonkami hine ene itak hi :—

Aa Nep ne yakka ki easkay, an wa an, an nisa Utarpa ne Kamuy, ci utar anakne E koyayirayke as ruwe ne: Aokay anakne E=kor poro kiroro uyna wa esapane iki nisa ruwe ne kusu ne na.

Orowa, mosir uyrup iruska, ayne, E iki iruska anpe hetuku an, sama ta, ray an utar akoypisi kuni pakihi hemhem, E=kor uytek utar ne ueinkar utar or ta ne yakka, askanne utar or ta ne yakka, E rehe kooripak pon kur hene poro kur hene or ta pummaha korpare kuni pakihi ne yakka ek an na; orowa, mosir koysamka utar isamka kuni pakihi ka ek an ruwe ne na, ari itak.

Orowa, kanto oske ta an Kamuy kor kenru a=sarare nisa; awa, Sinuma kor kenru onnayke ta Sinuma kor aewitaknu o suop a=nukar: ayne, imeru newa, hawe newa, kamuy-hum newa, sine sirsimoye newa, poro kawkaw newa hetuku nisa ruwe ne.

ekanpakpe 12

Orowa, poro siros kanto oske ta a=nukar; tokap cup ani yaytomciwre siwentep ne, kema pok ta kunne-cup an, sapa kata tu ikasma wan nociw oma sapa-un pe an; awa, ne siwentep sinnaykat iyewnu wa an na:

ayke, sinuma po sikore kusu, hekatu kusu an ikururu kusu hawe aste ruwe ne.

Orowa, naa sine siros kanto oske ta a=nukar; awa, inkar=an, arwan sapaha newa wan kiraw kor sine poro hure kinasutunkur an, ayke, kor sapaha kata arwan inaoru a=wn wa an ruwe ne.

Orowa, sinuma kor saraha anakne kanto o nociw re serke ninpa wa mosir kata osurpa nisa ruwe ne; ayke, ne kinasutunpe anak tanepo sikore kuski siwentep kotcake ta as; awa, hekatu yakun kor ayay ipe wa isamka kuni kusu ne na.

Ayne, ne siwentep anakne yaiyan-kani kan-ni ani opittano okay mosir uyrup epunkine kuni kusu an okkay poho, aynu poho, sikore nisa: awa, kor ayay Kamuy orun, Kamuy kor amset rikna ehekem nisa ruwe ne.

Orowa, ne siwentep anakne iwan sine wan hotne to ikasma ine hotne to uturu ayorespa kuni ne, nup oske ta Kamuy sipini okere usike orun kokira nisa ruwe ne.

Orowa, kanto oske ta tumi an: Mikaeru newa kor uytek utar kinasutunkur tura ukotumikor kusu paye; awa, kinasutunkur anakne kor uytek utar tura tumikor nisa ruwe ne;

ayke, as eaykap, sama ta, ne i wano kanto oske ta ne anpe okay kuni uske ta ka isam ruwe ne na.

Orowa, ne poro kinasutunkur, ne husko okokko, ne Satan hene nitne kamuy hene ari an rehe ani a=porse inki-mosir uyrup kokantama anpe anakne a=etopar; mosir sirka ta pakno a=etopar, kor uytek utar ukotura a=etopar nisa ruwe ne na.

Orowa, kanto oske ta poro hawe ku=nu, ayke, ene itak hi :— Tane anakne kasiopiwki anpe newa, kiroro newa, ci=kor Kamuy mosir newa, Sinuma kor Kiristo kor montum newa ek wa an ruwe ne: inanpe kusu ne yakun, tokap-to ta hene, kunne-to ta hene ci=kor Kamuy tek-sama ta ci=kor irwak utar eiyonnuppa ki iyonnuppap anakne a=etopar nisa ruwe ne kusu ne na.

Orowa, sinuma utar ne Pon-hitsuji kor kem an kuskeray kusu, orowa, kor pawetesu ki itak an kusu ne anpe annokar nisa ruwe ne: orowa, ray oro pakno ne yakka kor inotu somo omap ruwe ne.

Tanpe kusu, aa kanto newa kanto or ta okay utar, nupetne yan. Mosir newa atuy newa yaysanpepokas humi! Inanpe kusu ne yakun, nitne kamuy anakne irukay patek okay kuni anpe eraman wa sino iruska hine eci oro ta san wa an ruwe ne kusu ne na.

Orowa, mosir eun a=etopar wa an kunak ne kinasutunkur nukar ciki, ne aynu poho sikore siwentep keske nisa ruwe ne.

Orowa, siwentep anakne ne kinasutunkur kor nan wano kira wa sine pakihi newa inne pakihi newa pakihi nimaraha newa utur ta or ta ayorespa kuni kusu an nup orun hopunpa kuni ne poro kapacir tekkup tuppis a=kore nisa ruwe ne.

Awa, siwentep nay ciw kusu a=momka wa a=ysamka kuni ne, ne kinasutunkur anakne kor paroho oro wano pet koraci wakka sinuma osmake oasinke nisa ruwe ne.

Awa, toytoy ne siwentep ikasiw, ayke, toytoy anak kor paro maka hine kinasutunkur yaykota kor paro oro wano oasinke pet ruki nisa ruwe ne.

Orowa, kinasutunkur anakne ne siwentep epeka iruska, ayke, Kamuy ikaspaotte sikkasima wa Yesu iki pawetesu anpe kor mosma okay ne siwentep kor san-ikiri epeka kotumikor kusu arpa nisa ruwe ne: orowa, ne anpe atuy-sam kata as kane an na.

ekanpakpe 13

Orowa, wan kiraw newa arwan sapaha kor sine cikoykip atuy oro wano oasin anpe ku=nukar, awa, kor kiraw kata wan inaoru okay, sama ta, kor sapa kata Kamuy koatca rehe oka ruwe ne.

Ayne ku=nukar cikoykip anakne hyo cikoykip nepkor anpe ne, cikiri anak ciramantep kor pe ukoheraye, kor paro anakne sisi kor paro koraci nep: orowa, ne kinasutunkur anakne yaykota kor kiroro newa amset newa poro montum newa sinuma or ta korpare nisa ruwe ne.

Orowa, sine sapaha anakne ekot kuni pakno arayke nepkor an, awa, arayke kuni kusu an akosirikik usike tuk nisa: ayke,

mosir uyrup epitta ne cikoykip koenuskari; orowa, utar anakne kinasutunkur koonkami, ne cikoykip orun kor montum kore nisa ruwe ne kusu ne na; ayne, utar anakne cikoykip koonkami wa ene itak hi :— Cikoykip ukoheraye kur inan kur ne ya? Sinuma epeka kotumi-kor easkay kur nen ne ya? ari itak.

Orowa, poro p newa Kamuy koatca anpe newa ye kuni paroho sinuma or ta a=kore; orosama, sinuma tu cup ikasma tu hotne cup uturu pakno an kuni montum a=kore nisa ruwe ne.

Orowa, sinuma anakne Kamuy epeka hemhem, Kamuy kor rehe epeka hemhem, Kamuy kor kas epeka hemhem, kanto oske ta osiroma utar epeka hemhem koatca anpe ye kusu kor paro maka ruwe ne.

Orowa, sinuma anakne askanne utar epeka kotumi-kor wa annokar kuni kusu a=kore nisa: sama ta, pisno okay aynu ikiri newa utar newa parunpe newa mosir uyrup newa kor okkew kasi montum a=kore nisa ruwe ne na.

Orowa, mosir asamaha a=ante i or ta arayke Pon-hitsuji cikoykip kor inotu oma kampi-sos kata kor rehe somo a=nuye wa an mosir kata osiroma utar opitta sinuma koonkami kusu ne.

Kisara kor kur an ciki, ne kur anak nu yan.

Teke paste kur an yakun, teke a=paste kusu ne: ranke tam ani rayke kur an yakun, ranke tam ani arayke kusu ne. Tata or ta askanne utar iki yaiyupupu anpe newa eysokor hi an ruwe ne.

Orowa, toytoy oro wano oasin siriki naa sine cikoykip ku=nukar; awa, pon hitsuji cikoykip nepkor an tu kiraw kor, ayke, kinasutunkur koraci itak nisa ruwe ne.

Orowa, sinuma anakne atpake an cikoykip kor montum sinuma kotcake ta eywanke ruwe ne. Orowa, mosir newa mosir kata osiroma utar ne a rayke kuni pakno kosirikik an usike tuk atpake an cikoykip koonkamire nisa ruwe ne.

Orowa, sinuma poro siros iki, utar kotcake ta kanto oro wano toy kata eun ape rapte pakno poka iki kuni kusu ne.

Ayke, ne cikoykip kotcake ta a=kir kuni kusu an siros an kuskeray sinuma anakne mosir kata osiroma utar kokantama; ne a ranke tam esirkik piri kor wa siknu cikoykip kusu nokaha kar kuni ne mosir kata osiroma utar or ta ye ruwe ne.

Orowa, ne cikoykip kor nokaha anakne itak sanke hemhem ki, cikoykip nokaha somo koonkami utar opitta a=ronnu hemhem ki kuni ne, or ta inotu a=kore, cikoykip nokaha or ta poka inotu a=kore nisa ruwe ne.

Orowa, opittano okay utar, pon kur ne yakka, poro kur ne yakka, oteknu kur ne yakka, otek-sak kur ne yakka, renkayne an montum kor kur ne yakka, aussiwnere kur ne yakka, kor simon tek kata hene kor keputuru kata hene siros a=omare kuni ne sinuma iki ruwe ne;

orowa, ne siros, ne cikoykip kor rehe hene kor rehe kor piski siros hene kor kur mosma, inan kur ne yakka hok hemhem ki eiyok hemhem ki eaykap kuni ne kan ruwe ne.

Teta wayasnu anpe an na. Eramus kur anakne ne cikoykip kor piski siros piski yan; ne anpe anakne aynu kor piski ne ruwe ne kusu ne na: ayke, ne aynu kor piski siros anakne re sine wan hot newa iwanpe ikasma re hotne ne ruwe ne.

ekanpakpe 14

Orowa, ku=nukar, awa, inkar=an, Zion nupuri kata ne Pon-hitsuji as siriki, orowa, kor keputuru ta Sinuma kor rehe hemhem, kor Mici kor rehe hemhem a=nuye wa an ju-si-man nin ne aynu ikasma si-sen nin ne aynu Sinuma tura roski wa okay siri.

Orowa, inne wakka humihi koraci, poro kamuy-hum koraci, kanto wano san hawe ku=nu: ku=nu hawe anakne koto rekte utar kor koto rekte wa humi aste hawehe néno an ruwe ne:

orowa, ne utar anakne a=siripe noyne an yayrap ne amset kotcake ta newa ine siknu okaype newa ne ekasi kotcake ta newa ki ruwe ne: ayke, mosir oro wano ahok ne ju-si-man nin ne aynu ikasma si-sen nin ne aynu mosma ne yayrap eyayhannokkara easkay kur isam ruwe ne.

Tan okay utar anakne siwentep tura somo yayturu-uste ruwe ne: siwentep eramuskare utar ne ruwe ne kusu ne na. Tan utar anakne Pon-hitsuji inan ta oman yakka ne os paye utar ne. Tan utar anak Kamuy kusu hemhem, Pon-hitsuji kusu hemhem, a=ro hoskino okay kunip ne kuni kusu aynu tumuke oro wano ahok utar ne ruwe ne.

Orowa, ne utar kor paroho oske ta sunke somo a=nukar; tur-sak utar ne ruwe ne na.

Orowa, otu sasuysir pakno an pirka sonko kor hine mosir kata osiroma utar or ta, opittano okay mosir uyrup or ta hemhem, aynu ikiri or ta hemhem, parunpe or ta hemhem, utar or ta hemhem ewpaskuma kuni kusu an kanto tumke ta hopunpa naa sine hawturunpe ku=nukar; awa, sinuma anakne poro hawe ani ene itak hi :—

Kamuy koysitoma wa Sinuma rek yan; Sinuma koypisi anpe iki kuni pakihi ek an ruwe ne kusu ne na; orowa, kanto newa toytoy newa atuy newa wakka purpurke hi newa kar Kamuy koonkami yan, ari itak.

Orowa, naa sine, naa otutanu an hawturunpe ne okaype okake ek wa ene itak hi :— Hokus okere, kor hoiyo kusu an iruska anpe oma tonoto oro wano opittano okay mosir uyrup ikure ne poro Babironia anak hokus okere an na, ari itak.

Orowa, naa sine hawturunpe, ne re ikinne an ap anakne, ne utar okake ek wa poro hawe ani ene itak hi :— Inan kur ne yakka ne a cikoykip newa kor nokaha newa koonkami hene ki, kor keputuru ta hene kor tekehe ta hene cikoykip kor sirosi a=omare yakun,

ne kur anak ci=wkopoye somo ki no etoko-a-oyki wa an okere Sinuma iruska anpe oma itanki, Kamuy kinrakarape oma tonoto iku ne yakka iki kusu ne; orowa, askanne hawturunpe sik-sama ta newa ne Pon-hitsuji sik-sama ta newa ape newa iwaw ani a=panakte kusu ne:

orowa, a=kore panakte anpe kusu an supuya anakne otu sasuysir pakno rikin kusu ne; ayke, ne cikoykip newa kor noka newa koonkami utar, kor rehe ne siros a=kore utar anakne, ne utar anak tokap to ta ne yakka kunne to ta ne yakka sini eaykap ruwe ne.

Kamuy ikaspaotte newa Yesu kusu an eysokor hi newa sikkasima utar or ta, tata or ta yaiyupupu anpe an na.

Orowa, kanto oro wano an ene itak hawe ku=inu :— Nuye yan, tewano Utarpa oske ta ekot wa ray an utar anakne sinnunuke ne: ruwe un, ari Ramat itak, ne utar anak kor monrayke hi or ta esini kuni kusu ne na; kor iki iki p ne utar osi arpa ruwe ne kusu ne na.

Orowa, ku=nukar, awa, inkar=an, sine retar niskur an; ayke, ne niskur kata aynu poho nepkor an katkor sine kur a kane an anpe an, kor sapa kata konkani sapa-un pe an, kor tekehe ta een iyoppe kor ruwe ne.

Orowa, naa sine hawturunpe Kamuy kor kenru wano soyne hine ne niskur kata o kane an anpe orun poro hawe aste wa ene itak hi :— E=kor iyoppe omare wa nanke yan: nanke kuni kusu an pakihi ek an; mosir kata an an anke kunip ci kaspa ruwe ne kusu ne na.

Orowa, ne niskur kata o anpe anakne mosir kata kor iyoppe omare; ayke, mosir a=nanke.

Orowa, naa mosma an hawturunpe kanto oske ta an Kamuy kor kenru oro wano soyne nisa, sinuma ne yakka een iyoppe kor.

Orowa, naa sine hawturunpe yanke-set oro wano oasin, sinuma anak ape epeka montum kor ruwe ne; awa, sinuma anakne poro hawe ani ne een iyoppe kor kur or ta ene itak hi :— E=kor een iyoppe omante wa mosir punkar oma pus uyna yan; kor hatci okere ruwe ne kusu ne na.

Orowa, ne hawturunpe mosir eun kor iyoppe omare, ayne, mosir punkar op ica hine Kamuy kinrakar hat nisu, ne poro nisu or ta omare nisa ruwe ne.

Orowa, ne hat nisu anakne maciya soyke ta a=oterke-nunpa, awa, ne hat nisu oro wano kemihi oasin, umma omonkay epa poka iki, sici ju ko ici ri pakno epa nisa ruwe ne.

ekanpakpe 15

Orowa, kanto oske ta naa sine siros ku=nukar, poro p ne, iyokunnurep ne, arwan sirikikpe kor arwan hawturunpe an, ne anpe anak okes an okaype ne, ne okaype kusu Kamuy kinrakarape a=okere ruwe ne kusu ne na.

Orowa, ape ukopoye wa an pintoro nepkor an atuy ku=nukar; sama ta, ne cikoykip newa cikoykip kor nokaha newa cikoykip kor rehe piskihi newa oro wano arki annokar iki utar ne pintoro-us atuy kata Kamuy koto kor wa roski anpe ku=nukar.

Orowa, ne utar anakne Kamuy ussiw ne kur Mose kor sinotca-ipehe newa ne Pon-hitsuji kor sinotca-ipehe sinotcaki wa ene itak hi :— Aa Utarpa ne Kamuy, Nep ne yakka ki easkay pe, E iki iki p anakne poro wa iyokunnurep ne; Otu sasuysir wano okay utar e=sapanep E ne wa E iki anpe anakne owpeka newa sonep ne ruwe ne.

Aa Utarpa, somo E kooripak, somo E koyramye kur inan kur ne ya? Owse Aokay patek askanne ruwe ne kusu ne na: E iki owpeka iki p a=nukar wa okay kusu opittano okay mosir uyrup arki wa E kotcake ta onkami ki kusu ne kusu ne na.

Orowa, tap okaype okake ta ku=nukar, awa, kanto osike un Kamuy kor kenru ta an pawetesu anpe kor kas makke:

ayke, ne arwan panakte anpe kor ne arwan hawturunpe Kamuy kor kenru oro wano soyunpa, awa, tur-sak no an pekasnu suma ani yaytomciwre, orowa, konkani kut ani tumam-kosaye ruwe ne.

Ayke, ne ine siknu okaype un sinep anakne otu sasuysir wano otu sasuysir pakno i=su Kamuy iki kinrakarape ani esik wa an arwan konkani patci ne arwan hawturunpe eun kore nisa ruwe ne.

Orowa, Kamuy kor kenru anakne Kamuy a=rakur newa Sinuma kor kiroro kusu an supuya ani a=esik; awa, ne arwan hawturunpe kor arwan panakte anpe a=okere pakno inan kur ne yakka ne kenru orun ahun eaykap ruwe ne na.

ekanpakpe 16

Orowa, Kamuy kor kenru wano an poro hawe ne arwan hawturunpe or ta ene ye anpe ku=nu; Eci=paye wa Kamuy kinrakarape iyo ne arwan patci mosir kata ecikiki yan, ari itak.

Orowa, ne atpake an ap arpa hine mosir kata kor patci ecikiki; ayke, ne cikoykip kor siros a=omare wa sinuma kor nokaha koonkami utar kata wen newa iwninka hup hetukure nisa ruwe ne.

Orowa, ne tu ikinne an ap anakne atuy kata kor patci ecikiki; ayke, raykur kor kemihi néno a=kar na; ayne, opittano okay siknu okaype, atuy oske ta okaype, raypa nisa ruwe ne.

Orowa, ne re ikinne an ap anakne pet kata hemhem wakka purpurke hi kata hemhem kor patci ecikiki; ayke, ne okaype anakne kem ne a=kar.

Orowa, wakka kor hawturunpe ene ye hawe ku=inu :— Aokay anakne an wa an, an nisa, ayne, tap koraci E esanniyo ruwe ne kusu, owpeka anpe E ne ruwe ne na:

inanpe kusu ne yakun, ne utar anakne askanne utar newa ueinkar utar kor kem ecikiki nisa, ayke, Aokay anakne ikir kuni kusu ne utar or ta kemihi korpare nisa ruwe ne kusu ne na: ne utar ne anpe kusu owpakpe ne ruwe ne, ari itak.

Orowa, yanke-set ene itak hawe ku=inu :— Ruwe un, Aa nep ne yakka ki easkay Utarpa ne Kamuy, E iki esanniyop anakne sonep newa owpeka anpe ne ruwe ne.

Orowa, ne ine ikinne an ap anakne tokap cup kata kor patci ecikiki; ayke, ape ani aynu utar cire kuni a=kore nisa ruwe ne.

Orowa, aynu utar anakne siri sesek hi ani sukus-cire: awa, tap okay panakte anpe esapane kuni montum a=kore Kamuy kor rehe aynu utar anakne koatca nisa ruwe ne; ayne, utar anakne Sinuma iramye kuni kusu yaykokatpak somo ki nisa ruwe ne na.

Orowa, ne asikne ikinne an ap anakne ne cikoykip kor amset kata kor patci ecikiki; ayne, kor mosir a=kunnere; awa, utar anakne iwnin kusu kor parunpe kuykuy,

orowa, kor ikoni newa hup kusu kanto un Kamuy koatca; ayke, kor iki iki p kusu somo e=yaykokatpak nisa ruwe ne na.

Orowa, ne iwan ikinne an ap anakne ne poro pet, Euprates pet kata kor patci ecikiki; ayke, cup hetuku usike wano arki mosir esapane utar kusu etokooyki kuni ne, ne wakka sat ruwe ne.

Orowa, ne kinasutunkur kor paro oro wano hemhem, ne cikoykip kor paroho oro wano hemhem, ne sunke ueinkar kur kor paroho oro wano hemhem, oterke-ipe nepkor an icakkere ramat reppis oasi p siriki anpe ku=nukar:

ne utar anakne siros iki nitnep kor ramat ruwe ne kusu ne na; ayke, nep ne yakka ki easkay Kamuy kor poro toho ta an kusu ne tumi kusu a=uwekarpare kuni ne, inki-mosir un sikkasima utar kata paye utar ne ruwe ne.

(Inkar=an, ikka kur koraci Ku=ek na. Ika atusa no apkas hine utar ne atusa anpe nukar kuni ne, siwre wa kor mipihi sikkasima kur anakne sinnunuke an ruwe ne).

Orowa, ne utar anakne Hebray un itak ani Harmagedon ari an itak ani a=porse usike ta yayuwekarapare nisa ruwe ne.

Orowa, ne arwan ikinne an ap anakne rera-maw kata kor patci ecikiki; ayke, Kamuy kor kenru ta an amset wano poro hawe ek hine ene itak hi :—

Aki okere an na, ari itak. Orowa, imeru hemhem an, hawe hemhem an, Kamuy hum hemhem an ruwe ne; sama ta, poro siri-simoye an, mosir kata aynu hetuku oro wano tane pakno naa somo a=nukar ene poro siri-simoye, ene yupke p isam ruwe ne na.

Orowa, ne poro maciya anakne re serke ne a=ewkopi, awa, mosir uyrup kor maciya haciripa: ayke, kor niwen kinrakarape ne tonoto o itanki a=kore kuni ne, ne a poro Babironia anak Kamuy tek-sama ta a=eskarun nisa ruwe ne.

Orowa, opittano okay repunsir pisno kira wa isam, nupuri ka a=nukar somo ki.

Orowa, sine taranton pakno pase kawkaw numi kanto oro wano aynu utar kata rap: awa, ne kawkaw i=pak an kusu aynu utar Kamuy koatca nisa ruwe ne; ne i=pak anpe sino poro p ne ruwe ne kusu ne na.

ekanpakpe 17

Orowa, ne arwan patci kor ne arwan hawturunpe un sine hawturunpe ek hine en tura itak wa ene ye hi :— Eteun ek yan, yakun, inne wakka kata a ne poro hoiyo iki kur kusu an esanniyo anpe e nukare as kusu ne;

sinuma tura mosir sikkasima utar anakne hoiyo iki, orowa, mosir kata osiroma utar anak sinuma hoiyo iki anpe oma tonoto kusu ayhoskire nisa ruwe ne na, ari itak.

Orowa, ne hawturunpe anakne Ramat oske ta sine nup orun en ani nisa ruwe ne: awa, ku=nukar hike hure iroho an cikoykip kata a sine siwentep ku=nukar, koatca rehe esik, orowa, arwan sapaha newa wan kiraw kor.

Orowa, ne siwentep murasaki newa hure amip ani yaytomciwre wa an, sama ta, konkani newa oro an suma newa i=kani ani aeyaytomtere wa an, orosama, a=etunne kuni anpe ani esik konkani itanki kor teke ta kor ruwe ne, ne anpe anak sinuma iki hoiyo tur-uspe ne ruwe ne; orowa, sinuma kor keputuruta rehe a=nuye wa an na :—

mukkep, poro papironia, hoiyo ki utar newa mosir kata an a=etunne kuni anpe kor hapo ne ruwe ne.

Orowa, ku=nukar hike ne siwentep anakne askanne utar kor kemihi newa Yesu kusu pawetesu iki utar kor kemihi ani ihoski anpe ku=nukar. Ayke, ne siwentep ku=nukar ciki, poro iyokunnure anpe ani ku=iyokunnure nisa ruwe ne.

Orowa, hawturunpe anakne en=orun ene itak hi :— Hemanta kusu aokay iyokunnure ruwe he an? Ne siwentep kusu an mukke anpe hemhem ne arwan sapaha newa wan kiraw kor siwentep a=or cikoykip kusu an mukke anpe hemhem e nure as kusu ne.

E nukar cikoykip anakne an nisa, ayne, isam; awa, tane asamsak usike wa oasin hine a=ysamka kuni usike orun arpa kuni etokooyki kor an ruwe ne. Orowa, mosir kata osiroma wa, mosir asamaha a=ante i oro wano inotu oma kampi-sos kata kor rehe somo ciesinnuye wa okay utar anakne ne cikoykip an nisa anpe, isam anpe, an kusu ne anpe nukar ciki iyokunnure kusu ne.

Ipehe kor wayasnu anpe anakne teta an na. Ne arwan sapaha anakne kata ne siwentep a siri an arwan nupuri ne ruwe ne:

ayke, arwan mosir sikkasima kur okay; asiknen anakne haciripa okere, sinen an, naa mosma an sinen anakne naa ek isam ruwe ne; sinuma ek ciki irukay an kusu ne kunip ne ruwe ne.

Orowa, ne a an nisa, tane isam cikoykip anakne sinuma yay peko ta ne yakka tupesanpe an ap ne, ayke, ne arawanpe oro wano an ap ne ruwe ne; ayne, sinuma a=ysamka kuni usike orun arpa ruwe ne.

Orowa, e nukar okere wan kiraw anakne wan mosir sikkasima utar ne, ne utar naa somo esapane kuni mosir uyna; korka, sine ici ji kan pakihi utur ta ne cikoykip tura mosir sikkasima utar koraci montum a=kore na.

Tan utar anakne sine kewtum kor, orowa, kor kiroro newa montum ne cikoykip or ta kore ruwe ne.

Tan utar anakne ne Pon-hitsuji cikoykip epeka tumi-kor kusu ne, ayke, Pon-hitsuji cikoykip anakne utar anrapokikara wa annokar kusu ne, Sinuma anakne Utarpa utar kor Utarpa ne, mosir sikkasima utar kor Mosir Sikkasima Kamuy ne ruwe ne kusu ne na; orowa, Sinuma turano okay utar anakne a=nisuk wa an, a=numke an, ikipniwkes utar ne ruwe ne.

Orowa, en=orun ne hawturunpe ene itak hi :— Or ta hoiyo kur a siri an wakka utar anakne utar ikiri ne, inne topaha utar ne, mosir uyrup utar ne, parunpe utar ne ruwe ne.

Orowa, e nukar wan kiraw newa ne cikoykip anakne, tap utar anakne hoiyo kur etunne kusu ne, ayke, sinuma koysamka wa atusare kusu ne, sama ta, sinuma kor kam ipe, orowa, isam pakno ape ani uhuyeka kusu ne na.

Inanpe kusu ne yakun, Kamuy irenka néno iki kuni ne sine kewtum kor hemhem ki, Kamuy itak a=ueomare pakno kor mosir ne cikoykip or ta a=kore hemhem ki kuni ne Kamuy anakne ne utar kor sanpe ta iki nisa ruwe ne na.

E nukar siwentep anakne mosir kata okay Mosir sikkasima utar esapane siriki an ne poro maciya ne ruwe ne.

ekanpakpe 18

Tap okaype okake ta poro montum kor wa an kanto oro wano ran siri naa sine hawturunpe ku=nukar; ayke, sinuma kor a=rakur kusu mosir apekereka nisa ruwe ne.

Orowa, sinuma ruy haw ani hawe aste wa ene itak hi :— Hokus okere, ne poro Babironia hokus wa an wa nitne kamuy kor osiroma hi ne a=kar, nep icakkere ramat ne yakka, nep tur-sak wa a=etunne kuni kusu an cikap ne yakka okay kuni pakasnu usike ne a=kar na.

Inanpe kusu ne yakun, opittano okay mosir uyrup utar anakne sinuma kor hoiyo kusu an kinrakarape oma tonoto an kuskeray haciripa nisa ruwe ne; orowa, mosir sikkasima utar anakne sinuma tura hoiyo iki, ayne, mosir ta okay ihok utar anakne sinuma iki yayomonnure anpe kiroro kusu yayoteknure okere ruwe ne kusu ne na, ari itak.

Orowa, kanto oro wano an naa sine hawe ku=inu, ene itak hi :— Sinuma iki ci=kokatpak tura iteki iki kuni ne, sama ta, sinuma a=kore i=pak anpe ani somo utura a=panakte kuni ne, Ku=kor utar, ne siwentep oro wano soyunpa yan:

inanpe kusu ne yakun, sinuma kor ci=kokatpak anakne kanto pakno epa okere, orowa, Kamuy anakne sinuma kor wen-puri eskarun nisa ruwe ne.

Sinuma mosma utar epeka no iki koraci sinuma epeka ne yakka iki yan, sinuma iki iki p tup ukotamke pakno kore yan: sinuma ukopoye itanke tup ne pakno ukopoye wa kore yan.

Sinuma anakne yaykota yayriknare wa yayomonnure pakno, ne oro pakno sinuma panakte wa yaytuwaskarapte wa kore yan: inanpe kusu ne yakun, mosir sikkasima siwentep ku ne wa siyonpiyar somo ne, orowa, oar yaytuwaskarap somo ku=ki kusu ne na, ari kewtum ta itak ruwe ne kusu ne na.

Tanpe kusu, sine toho ututta sinuma a=kore i=pak anpe arki kusu ne, ray anpe an, yaytuwaskarap an, kem an anpe an; orowa, sinuma anakne isam pakno ape ani awhuyeka kusu ne: sinuma koypisi wa esanniyo Utarpa ne Kamuy anak kiroroasnu Kamuy ne ruwe ne kusu ne na.

Orowa, sinuma turano yayomonnure no i=su hine turano hoiyo iki mosir sikkasima utar anakne

sinuma i=pak anpe isitoma kusu ukattuymano roski wa ne kur uhuy supuya nukar ciki ecis erayayse wa ene itak kusu ne hi :— Eyaisambepokash, Eyaisambepokash, ne poro maciya, Babironia, ne tumasnu maciya! sine ici ji kan pakihi ututta eani kusu an a=esanniyo i=pak ek an na.

Orowa, mosir kata okay ihok utar anakne sinuma ecis wa yaytuwaskarap, sinuma ihokpe tewano hok kur isam ruwe ne kusu ne na;

a=yhok kuni konkani an, sirokani an, oro an no an suma an, i=kani an, an senkaki an, murasaki an, hure anpe an; usa okay kaoriki cikuni, co kite-nimaki ani a=kar usa okay op, iyotta aoskoro cikuni ani a=kar op, siwnin-kani op,

yaiyan-kani op, roski suma op; sama ta, nikkey cikuni kapu an, rataskep an, senko an, hura pirka sum an, motsuyaku an, tonoto an, pene sum an, nokan no a=kar koho an, munki an, peko an, hitsuji cikoykip an; orowa, umma hemhem nisinta hemhem tumama hemhem aynu ramat hemhem an ruwe ne.

Orowa, e=kor ramat ipesikasure wa uyna rusuy anpe anakne oyak ta paye wa isam, ayke, nep ne yakka sisakpe newa citomte okaype opitta e=oyak un paye wa isam, ayne, naa oar apa somo ki kusu ne na.

Orowa, tapan okaype e=hok wa sinuma kusu yayoteknure utar anakne sinuma iki i=pak anpe koysitoma hine e=hankeko no roski wa cis hemhem ki yaytuwaskarap hemhem ki kusu ne;

ayne, ene itak hi :— Eyaisambepokash, eyaysanpepokas, ne poro maciya, sinuma anakne an senkaki newa murasaki newa hure anpe newa ani yaytomciwre nisa, sama ta, konkani newa oro an no an suma newa i=kani newa ani yaytomtere nisa!

awa, sine ici ji kan pakihi utur ta ene poro aeoteknu anpe a=ysamka ruwe ne kusu ne na. Orowa, pisno an cip esapane kur hemhem, ne oro ne yakka atuytomotuye pisno an kur hemhem, cip o utar hemhem ne yakka, sama ta, atuy kusu yayrespa opittano okay utar ne yakka

e=hankeko no roski hine sinuma uhuy supuya orun inkar wa hawe aste, ayke, ene itak hi :— Ne poro maciya ukoheraye anpe inanpe ne ruwe?

Orowa, ne utar anakne yaykota kor sapaha kata koponci kasi-ota hine cis wa yaytuwaskarap, ayke, ene itak hi :— Eyaisambepokash, eyaysanpepokas, ne poro maciya, kor aeoteknup an kuskeray atuy kata kor cip kor opittano okay utar anak sinuma oske ta yayoteknure nisa ruwe ne! sine ici ji kan utur ta kor pe a=ysamka ruwe ne kusu ne na.

Kanto ne Aokay hemhem, askanne utar ne eci utar hemhem, Apostoro utar ne eci utar hemhem, ueinkar utar ne eci utar hemhem sinuma okkew kasi nupetne yan; inanpe kusu ne yakka aokay utar kusu an esanniyo anpe Kamuy esanniyo nisa ruwe ne kusu ne na.

Orowa, sine okirasnu hawturunpe anakne sine poro nisu nepkor an suma uk, ayke, atuy oske ta eyapkir wa ene itak hi :— Tap koraci an siri yupke hokus anpe ani Babironia maciya, ne a poro maciya a=hokuste kusu ne, ayne, naa oar a=nukar somo ki kusu ne.

Orowa, koto rekte utar kor hawe hene, usa okay arektep rekte utar kor hawe hene, top rekte utar kor hawe hene, rappa rekte utar kor hawe hene tewano oar e onnayke ta anu somo ki kusu ne; sama ta, nep monrayke iki kur ne a yakka oar e onnayke ta a=nukar somo ki kusu ne;

orowa, nisu humi oar e onnayke ta anu somo ki kusu ne; orosama, ratcako peker oar e onnayke ta at somo ki kusu ne; sama ta, mat a=kore kur hawe hoku a=kore kur hawe oar e onnayke ta anu somo ki kusu ne na: inanpe kusu ne yakun, e tura iki ihok utar anakne mosir esapane utar ne ruwe ne kusu ne na; awa, opittano okay mosir uyrup anakne e iki a=esaman anpe an kuskeray a=kokantama ruwe ne kusu ne na.

Orowa, ne maciya oske ta ueinkar utar kemihi, askanne utar kemihi, sama ta, mosir kata a=ronnu opittano okay utar kor kemihi a=nukar nisa ruwe ne.

ekanpakpe 19

Tap okaype okake ta kanto oske ta an poro inne utar kor poro hawehe nepkor anpe ku=inu, ayke, ene itak hi :— Arrerowya; Kasiopiwki anpe hemhem, a=rakur hemhem, kiroro hemhem, a=kor Kamuy kor pe ne:

Sinuma esanniyop anakne sonep newa owpeka anpe ne ruwe ne kusu ne na; inanpe kusu ne yakun, kor hoiyop ani mosir muninka ne poro hoiyo kur Kamuy anakne koypisi wa panakte nisa, sama ta, Sinuma ussiwnere utar kor kemihi kusu ne siwentep epeka ikemnu nisa ruwe ne kusu ne na.

Orowa, kanna-suy, Arrerowya ari ne utar ye. Ayne, ramma-ramma otu sasuysir pakno ne siwentep kor supuya rikin ruwe ne Orowa,

ne inen ikasma hotne ekasi newa ne ine siknu okaype anakne yayhacire wa ne amset kata rok Kamuy koonkami hine ene itak hi;

Amen; Arrerowya. Orowa, ne amset oro wano sine hawe hetuku wa ene itak hi :— Kamuy oro wano aussiwnere opittano okay eci utar, Sinuma kooripak eci utar, ponpe ne yakka poro p ne yakka,

a=kor Kamuy koyramye yan. Orowa, poro inne utar aste haw néno an hawe koraci; inne wakka aste haw néno an hawe koraci, yupke kamuy hum aste haw néno an hawe koraci an humi ku=inu, awa, ene itak hi :— Arrerowya: Opittano okay kiroro kor ci=kor Kamuy ne Utarpa anakne esapane kor an ruwe ne kusu ne na.

Nupetne wa siri yaynucattek yanro, Sinuma pasere yanro: ne Pon-hitsuji mat a=kore kuni pakihi ek an wa a=kore kuni macihi yayetokooykire an ruwe ne kusu ne na.

Orowa, Sinuma anakne an senkaki, hereat wa tursak senkaki ani yaytomciwre kuni ne a=kore nisa: ne a an senkaki anak askanne utar iki owpeka puri ne ruwe ne kusu ne na.

Orowa, sinuma en=orun ene itak hi :— Ne a Pon-hitsuji mat a=kore kusu an iway or ta iyahupte utar anakne sinnunuke ne, ari nuye yan, sekor itak. Orowa en oro ta ene itak hi :— Tap itak anakne Kamuy sonep ne an itak ne ruwe ne.

Ayke, or ta koonkami kusu sinuma kotcake ta ku yayhacire nisa ruwe ne. Awa, en=orun sinuma ene itak hi :— Iteki en=koonkami yan: Kuani ne yakka Yesu pawetesu anpe kore turano ne yakka e=kor irwak utar turano ne yakka iki awitekpe ku ne ruwe ne: Kamuy koonkami yan: Yesu kusu an pawetesu anpe iki p anakne ueinkar ramat ne ruwe ne kusu ne na.

Orowa, kanto makke anpe ku=nukar; awa, inkar=an, sine retar umma an, ayke, kata o kur anakne Ikipniukesh newa Sonep ani a=porse; orowa, sinuma owpekano koypisi hemhem ki tumi hemhem kor ruwe ne.

Sinuma kor sikihi anakne ape-nuy nepkor anpe ne, kor sapa kata inne inaoru a=wn; sama ta, yaykota mosma nen nen ne yakka eranpewtek a=nuye rehe kor ruwe ne.

Orowa, kemi or ta a=omare mipihi yaytomciwre: kor rehe anak — Kamuy Itak — ani a=ye p ne ruwe ne.

Orowa, kanto oske ta okay tumikor utar ikiri anakne an senkaki, retar wa tur-sak senkaki aeyaymire wa retar umma kata o hine Sinuma osi paye.

Ayke, ani Sinuma anakne mosir uyrup sirkik kuni ne Sinuma paroho wano een ranke tam oasin ruwe ne: orowa, Sinuma anak yaiyan-kani kanni ani ne utar epunkine kusu ne na: sama ta, Sinuma opittano okay kiroro kor Kamuy iruska anpe oma kinrakar tonoto nisu oterke ruwe ne.

Kor mipihi newa kor om kata sine rehe ciesinnuye wa an, — mosir sikkasima utar kor sikkasima kur, utarpa utar kor Utarpa, ne ruwe ne.

Orowa, tokap-cup onnayke ta as wa an sine hawturunpe ku=nukar; ayke, sinuma ruy hawe ani hawe aste wa kanto kotor noske hopunpa opittano okay cikap or ta ene itak hi :— Kamuy etokooyki

poro marapto orun yayuwekarapare yan; yakun, mosir sikkasima utar kor kam hemhem, tumi-kor utar esapane utar kor kam hemhem kiroro-asnu utar kor kam hemhem, umma newa umma op utar kor kam hemhem, opittano okay utar, renkayne an montum kor utar ne yakka aussiwnere utar ne yakka, ponpe ne yakka poro p ne yakka kor kam eci=ipe kusu ne na.

Orowa, ku=inkar nike, ne a cikoykip hemhem, mosir sikkasima utar hemhem, kor tumi-kor utar tura, ne umma kata o kur newa Sinuma kor tumi-kor utar epeka kotumi-kor kuni kusu uekarpa anpe ku=nukar.

Orowa, ne a cikoykip a=kisma, sama ta, ani ne cikoykip kor siros a=omare utar newa sinuma kor nokaha koonkami utar kokantama sinuma sik-sama ta siros iki sunke ueinkar kur ne cikoykip turano a=kisma nisa ruwe ne: tan tun anakne siknu wa an wa iwaw ani parparse ape oma to orun a=eyapkir nisa ruwe ne:

orowa, ne umma kata o kur paroho wano oasin ranke tam ani mosma okay utar anak a=ronnu nisa: ayke, opittano okay cikap anakne ne utar kor kam kusu a=eyay-kironnure nisa ruwe ne na.

ekanpakpe 20

Orowa, asam-sak hi kusu an kank kor, tekehe ta poro kani-sinkop ani wa an sine hawturunpe kanto oro wano ran anpe ku=nukar.

Awa, sinuma anakne Nitnep newa Satan ani a=porse ne a kinasutunkur, ne a husko okokko, kisma wa asikne sine wan hotne pa uturu pakno kusu tupetupe hine ne a asam-sak hi orun eyapkir,

ayke, ne anpe seske wa sinuma kasi ta nunpe ani kotukka nisa; tanpe anakne ne asikne sine wan hotne pa a=okere pakno tewano mosir uyrup iteki kokantama kuni kusu an anpe ne: ne okake ta irukay utur ta a=pita kusu ne na.

Orowa, inne amset newa kasi ta rok siri okay utar ku=nukar, awa, ne utar koypisi iki kuni montum a=kore nisa ruwe ne: sama ta. Yesu kusu an pawetesu iki anpe kusu hemhem, Kamuy itak kusu hemhem, ne a cikoykip newa cikoykip kor noka somo koonkami anpe kusu hemhem, kor keputuru kata hene kor teke kata hene cikoykip kor siros somo a=omare anpe kusu hemhem sapa otuye utar kor ramat ku=nukar nisa ruwe ne; ayke, ne utar i=su wa asikne sine wan hotne pa utur ta Kiristo tura epunkine ruwe ne.

Orowa, mosma okay ray an utar anakne ne asikne sine wan hotne pa a=okere somo ki pakno i=su somo ki ruwe ne. Tanpe anakne atpake an hetopo-a-siknure anpe ne ruwe ne.

Ne atpake an hetopo-a-siknure hi ta a=omare kur anakne sinnunuke newa as kan nep ne ruwe ne: tan utar okkew kasi tu ikinne an ray-anpe anak montum isam; korka, ne utar Kamuy newa Kiristo kusu yaysieywankere utar ne wa asikne sine wan hotne pa utur ta Sinuma tura epunkine kusu ne na.

Orowa, ne asikne sine wan hotne pa a=okere ciki, Satan anakne a=pita wa kor pakasnu cise wano soyne,

ayke, mosir ine sikkew ta okay uyrup kokantama wa Gog newa Magog tumi-kor iki kuni ne uwekarpare kuni kusu sinuma oasin kusu ne: ne utar piskihi anakne a tu isam ota koraci ne ruwe ne.

Orowa, ne utar anakne mosir epitta kamu pakno hemespa, ayke, askanne utar kor osiroma kas newa ne omap an maciya nikkotama: ayne, kanto oro wano ape rap hine ne utar isamka nisa ruwe ne.

Orowa, ne utar kokantama nitne kamuy anakne ne a ape newa iwaw to osike un a=eyapkir nisa, ne uske ta ne a cikoykip newa sunke ueinkar kur ne yakka okay ruwe ne; awa, tokap to ta ne yakka, kunne to ta ne yakka ramma otu sasuysir pakno ayuninkare kusu ne na.

Orowa, poro retar amset, sama ta, ne kasike ta rok pe ku=nukar, awa, Sinuma kor nanuhu wano toytoy newa kanto newa kira nisa ruwe ne, ayke, okay kuni usike somo a=nukar ruwe ne na.

Orowa, ne amset kotpokta poro p ray utar ne yakka ponpe ray utar ne yakka roski siriki hi ku=nukar nisa; orowa, ne kampi-sos a=pirasa: suy mosma an kampi-sos ne yakka a=pirasa ruwe ne, ne anpe anak inotu oma kampi-sos ne ruwe ne na: orowa, ray utar anakne ne kampi-sos kata ciesinnuye wa an koraci, ki iki p an néno, akoypisi nisa ruwe ne.

Orowa, atuy anakne osiketi okay ray utar sanke; ray hi newa Hedes kane kor oske ta okay ray utar sanke nisa ruwe ne: orowa, ne utar pisno-pisno ki iki p an koraci akoypisi nisa ruwe ne na.

Orowa, ray hi newa Hedes anakne ape to oro ta a=eyapkir. Tanpe anak, tan ape to anakne, tutanu an ray anpe ne ruwe ne.

Orowa inan kur ne yakka ne inotu oma kampi-sos kata rehe somo a=nuye wa an sekor a=nukar ciki, ne ape to oro ta a=eyapkir nisa ruwe ne na.

ekanpakpe 21

Orowa, a=siri kanto newa a=siri mosir newa ku=nukar nisa: inanpe kusu ne yakun, ne atpake an kanto newa mosir anakne isam wa isam; sama ta, atuy ne yakka isam ruwe ne.

Orowa, ku=nukar hike, ne askanne maciya, a=siri Yerusarem maciya, kor hoku kusu sipini wa yaytomtere okere tane a=kore kusu ne mat néno an wa Kamuy oro wano kanto wano ran ap ku=nukar.

Orowano, ne a amset wano oasin hawe ku=inu, ene itak hi :— Inkar=an, Kamuy kor kas anakne aynu utar turano an, ayke, Sinuma ne utar turano kas kor kusu ne, orowa, ne utar anakne Sinuma kor uyrup utar ne kusu ne, ayne, Kamuy yayhekota anakne utar turano rok wa kor Kamuy ne kusu ne na:

orowa, Sinuma anakne ne utar kor sikihi or ta pisno an nupe pirpa wa isamka kusu ne; sama ta, ray-anpe naa isam; orowa, tewano poka yaytuwaskarap isam, cis anpe isam, ayuninka anpe isam kusu ne: atpake an anpe isam wa okere ruwe ne na.

Orowa, ne a amset kata rok pe ene itak hi :— Inkar=an, opittano okaype asinno Ku=kar. Sama ta, Nuye yan: tapan itak anpe anakne owpekap ne sonep ne ruwe ne kusu ne na, ani an itak ani Sinuma ye nisa ruwe ne.

Orowa, en=orun Sinuma ene itak hi :— A=ueomare an na. Kuani anakne Arpa ne Omega ne, atpake an ap Ku ne, okake an ap Ku ne ruwe ne. Ayke, iku rusuy kur or ta inotu oma wakka purpurke hi wano an ap oro isam no Ku=kore kusu ne na.

Annokar iki kur anakne tap okaype eykeskoro kusu ne; orowa, Kuani anakne ne kur kor Kamuy Ku ne, ayke, ne kur anakne Ku=poho ne kusu ne na.

Korka, asitoma utar hemhem, eunpupka iki utar hemhem, a=etunne utar hemhem, kewe-uk utar hemhem, hoiyo utar hemhem, ponitak hi utar hemhem, nokaha koonkami utar hemhem, orowa opittano okay sunke ki utar hemhem ape newa iwaw ani parparse to oske ta a=kore kunip uk kusu ne: tanpe anakne tutanu an ray-anpe ne ruwe ne.

Orowa, iyotta okake an ne arwan sirikikpe o arwan tonpuri kor hawturunpe un sinen anakne en=orun ek wa ukoytak hine ene itak hi :— Eteun ek yan, yakun, ne Pon-hitsuji kor maci ne a a=kore kuni siwentep e nukare as kusu ne, ari itak. Ayke,

sinuma anakne Ramat oma hine poro newa ri nupuri orun en ani, ayne, Kamuy a=rakur kor, kanto

oske wa Kamuy oro wano san siri an ne a askanne Yerusarem maciya en=nukare: kor cup anakne siri nupur suma ukoheraye, konkoseki suma nepkor an wa konrusuma koraci pekasnu: poro newa ri casi an;

sama ta, tu ikasma wan ahun apa an, orowa, ne apa sam ta tu ikasma wan hawturunpe okay ruwe ne; orosama, ne anpe kata rehe ciesinnuye wa an, ne anpe anakne Israeru un utar kor tu ikasma wan ikiri kor rehe ne ruwe ne na:

mosir pa sanpa ta re apa okay, menastoro sanpa ta re apa okay; pikata sanpa ta re apa okay, orowa, mosirkes sanpa ta re apa okay ruwe ne.

Orowa, ne maciya kor ekasi or ta tu ikasma wan asamaha okay, ayke, kasi ta ne Pon-hitsuji kor Apostoro tu ikasma wan rehe an ruwe ne na.

Orowa, en=orun itak kur anakne ne maciya hemhem, maciya kor apa hemhem, kor ekasi hemhem pakari kuni kusu konkami rapenpe pakarip kor ruwe ne.

Ne maciya anak ine sanpa no an, epes anakne tomotuye anpe pakno poro ruwe ne: awa, sinuma ne rapenpe ani maciya pakari, ayke, rophiyaku sine ici ri an: epes newa tomotuye anpe newa ri hi anakne ukoraci ne ruwe ne.

Orowa, sinuma ne casi pakari, ayke, aynu pakari anpe néno, ne hawturunpe pakari anpe néno ciki hiyaku si ju si sine ici ku=pit ne ruwe ne.

Orowa, ani ne ekasi a=kar suma anakne konko-seki ne; ayke, ne maciya anak tur-sak pintoro nepkor an tur-sak konkani ne ruwe ne.

Maciya ekasi kor asamaha anakne opittano an usa okay nupur suma ani atomtere an na Atpake an asama anakne konkoseki ne; tu ikinne an ap anakne siwnin-suma ne; re ikinne an ap anakne hure-suma ne; ine ikinne an ap anakne mitori-suma ne; asikne ikinne an ap anakne kurenay meno-suma ne;

iwan ikinne an ap anakne cuncupe-suma ne; arwan ikinne an ap anakne kapar cuncupe us-suma ne; tupesan ikinne an ap anakne micu-iro-suma ne; sinep-sanpe an ap anakne kurenay-suma ne; wan ikinne an ap anakne mitori-suma ne; sine ikasma wan ikinne an ap anakne koki-kurenay-suma ne; tu ikasma wan ap anakne murasaki-suma ne ruwe ne.

Orowa, ne tu ikasma wan ahun apa anakne tu ikasma wan i=kani ne ruwe ne; ne apa-us ta pisno ranke sine i=kani ne; ayke, ne maciya un para-ru anakne tur-sak konkani ne kusna a=oinkar nepkor anpe ne ruwe ne.

Orowa, ne oske ta Kamuy kor kenru somo ku=nukar: inanpe kusu ne yakun, nep kiroro ne yakka kor Utarpa ne Kamuy newa ne Pon-hitsuji anakne ne kenru ne ruwe ne kusu ne na.

Orowa, kasi ta tomka kuni tokap-cup hene kunne-cup hene a=kore rusuy pe kunip isam: inanpe kusu ne yakun, Kamuy a=rakur ne anpe pekereka nisa, ayne, kusu an ratcako anakne ne a Pon-hitsuji ne ruwe ne kusu ne na.

Orowa, mosir uyrup anakne ne peker tum ta apkas kusu ne: orowa, mosir sikkasima utar anakne ne anpe orun kor a=rakur kor wa arki siri an ruwe ne.

Kor apa anakne tokap to utur ta oar a=seske somo ki kusu ne (ne uske ta kunne to isam):

orowa, mosir uyrup kor a=rakur newa aeoripakpe kunip or ta kor wa arki an kusu ne:

orowa, nep ne yakka tur-uspe hene, nep ne yakka a=etunne anpe newa sunke newa kar pe hene, oar ne uske ta ahun somo ki kusu ne: korka, owse ne Pon-hitsuji kor inotu oma kampi-sos kata ciesinnuye wa an utar patek ahup kusu ne na.

ekanpakpe 22

Orowa, sinuma anakne ne naciya onnayke ta,

Kamuy newa ne Pon-hitsuji kor amset wano hetuku komu suma koraci pekasnu inotu oma san pet en=nukare nisa. Awa, ne pet otanpa un toska ta hemhem, okusun toska ta hemhem, kes cup ranke tu ikasma wan suyne nikaop hetukure inotu oma cikuni an: orowa, ne cikuni ham anakne mosir uyrup iwankere kuni kusu an anpe ne ruwe ne.

Orowa, tewano a=iyoytakus anpe isam kusu ne: sama ta, ne onnayke ta Kamuy newa Pon-hitsuji kor amset an kusu ne: orowa, Sinuma kor ussiw ne utar anakne Sinuma or ta yaysieywankere kusu ne na;

ayke, ne utar anakne Sinuma kor nanuhu nukar kusu ne; suy, Sinuma kor rehe ne utar kor keputuru ta an kusu ne na.

Ne uske ta ancikar isam; ratcako peker newa cup peker eysiramne somo ki; Utarpa ne Kamuy anakne ne utar or ta peker atte kusu ne kusu ne na: orowa, ne utar otu sasuysir pakno epunkine kusu ne.

Orowa, en=orun sinuma ene itak hi :— Tapan itak anakne owpekap ne sonep ne ruwe ne: ayke, Utarpa anakne, ueinkar utar oma ramat kor Kamuy anak, naa ponno okake ta hetuku kuni kusu an okaype kor uytek utar nure kusu kor hawturunpe teskar nisa ruwe ne.

Inkar=an, Tunasno Ku=ek kuski. Tan kampi kata okay ueinkar itak sikkasima kur anakne sinunuke an ruwe ne na.

Orowa, Yoannes ne kuani anakne tap okaype nu hemhem ki nukar hemhem ki kur ku ne ruwe ne. Ayke, ku=nu hemhem nukar hemhem ki ciki, tap okaype en=nukare hawturunpe cikiri kotcake ta koonkami kusu ku yayhacire nisa ruwe ne.

Orowa, en=orun sinuma ene itak hi :— Iteki néno ki yan: e turano ne yakka, ueinkar utar ne e=kor irwak utar turano ne yakka, tan kampi oma itak anpe sikkasima utar turano ne yakka iki uytek kur ku ne ruwe ne: Kamuy koonkami yan.

Orowa, en=orun sinuma ene itak hi :— Tan kampi oma ueinkar itak anpe iteki ko-seske yan; pakihi ehanke no an ruwe ne kusu ne na.

Owpeka-sak no an kur anakne naa owpeka sak no iki yan: owpeka kur anakne naa owpekano iki yan: askanne kur anakne naa aaskannere no an yan.

Inkar=an, tunasno Ku=ek na; ayke, kor iki iki p an néno pisno an kur orun Ku=korpare kuni kusu an pummaha Ku=kor ruwe ne.

Kuani anakne ne Arpa newa Omeka Ku ne ruwe ne, hosike an ap ne, i=yos an ap Ku ne, atpake an ap ne, okake an ap Ku ne ruwe ne.

Kor mipihi huraye utar sinnunuke an; ne utar anakne ne inotu oma cikuni epeka montum a=kore, suy, a=hunpa kari ne maciya orun ahup kuni kusu an ap ne ruwe ne kusu ne na.

Soyke ta anak seta okay, pon-itak ki utar okay, hoiyo utar okay, keuk utar okay, potoki-koonkami utar okay, orowa, sunke omap wa sunkep iki anpe koomap opittano okay utar pisno an ruwe ne na.

Yesu ne Kuani anakne karisia utar kusu tap okaype eci=orun pawetesu iki kuni ne Ku hawturunpe Ku=arpare nisa ruwe ne. Kuani anakne Dabid kor sinrit newa santek Ku ne, ne heriat kunne-nisat-nociw Ku ne ruwe ne.

Orowa, Ramat newa ne hoku a=kore kuni mat anakne “Arki yan,” ari itak. Orowa, nu kur anakne, sinuma anak “Arki yan,” ari ye yan. Sama ta iku rusuy kur, arki yan: kor rusuy kur anakne renkayne oro isam no ne inotu oma wakka uk yan.

Tan kampi-sos oma ueinkar itak nu opittano okay pisno an kur or ta tapne Ku=ye hi :— Inan kur ne yakka tap okay itak anpe eun nep ka kasi-iyo ciki, Kamuy anakne tan kampi-sos kata ciesinnuye wa okay sirikikpe ne kur eun kasi-iyo kusu ne:

orowa, tan kampi-sos oma ueinkar itak oro wano uk wa isamka inan kur ne yakka an ciki, Kamuy anakne tan kampi kata ciesinnuye wa okay ne kur a=kore kuni kusu an ne inotu oma cikuni oruspe hemhem, ne askanne maciya oruspe hemhem sinuma oro wano uk kusu ne.

Tap okaype ye kur anakne :— Ruwe ne wa: tunasno Ku=ek kusu ne, ari itak. Amen: ek wa en=kore yan, Utarpa ne Yesu.

Utarpa ne Yesu kor irenka askanne utar turano an kuni ku=koramkor na. Amen.

Iyohaycis 1

Wen utar a=wkoramkor hi ta apkas somo ki, Katpak ki utar kor ruhu or ta somo as, Esapse utar kor set kata a somo ki kur anakne a=nunuke ne.

Sinuma anakne Ehoba tuytak enupetne; Tokap-to ta hene kunne-to ta pene ne tuytak ramepakari ruwe ne.

Ne kur anak petru sama ta aetoyta wa an Ipe o kuni i epa hi ta ipe o, Ham sumumke ka somo ki cikuni koheraye, Nep ne yakka sinuma ki iki p sipiraspa kusu ne na.

Wen utar anakne ene anpe somo ne; Korka, rera paru muruhu koraci ne ruwe ne.

Tanpe kusu wen utar anakne a=esanniyo hi ta hopumha somo ki; Katpak ki utar ka owpeka utar uekari ta somo okay ruwe ne kusu ne na.

Ehoba anak owpeka utar kor ruhu e=amkir; Korka, wen utar kor ruhu a=ysamka kusu ne kusu ne na.

Iyohaycis 2

Nep kusu mosir uyrup sakayo wa uekarpa? Orowa, nep kusu utar ohap ramepakari ya?

Mosir sikkasima utar yaykota yaiyatte, Utar epunkine utar anakne Ehoba epeka no hemhem, Sinuma kor Messia epeka no hemhem utura ukoramkor wa ene itak hi:—

atupepeoktep tuypa yanro, Kor tus ne yakka oyake un osurpa yanro, ani itak.

kante or ta rok pe mina: Utarpa anakne ne utar esapse kusu ne na.

Ne hi ta Sinuma iruska wa ne utar or ta ye; Siri iruska wa ciwkopoyere kusu ne na:

Yakka, Ku=kor Askanne Sion nupuri kata, Ku=mosir sikkasima kur ku=aste nisa ruwe ne.

ekanpakpe Ku=aste: Ehoba en=orun ene itak hi, —Aokay anakne Ku=poho e ne ruwe ne, Tanto e hetukure as na.

En=koramkor yan, yakanak ne mosir uyrup eykeskore as kusu ne, Mosir-pa pakno mosir-kes pakno e kore as na.

Kani kuwa ani aokay ne utar pakasnu, Sey sintoko kar kur kor sey sintoko humi-humi perke koraci ne utar e perke kusu ne.

Tanpe kusu, mosir sikkasima eci utar tane wayasnu no okay yan: Mosir koypisi utar yaypakasnu yan.

Isitoma wa Ehoba or ta yaysieywankere yan, Tususke wa nupetne yan.

Poho iruska wa ru or ta iteki eci=isamka kuni ne Sinuma copcopsekara yan, Inanpe kusu ne yakun, tunasno Sinuma iruska kusu ne. Nen ne yakka Sinuma kusu e=yaykopaste kur' anakne a=nunuke ne ruwe ne na.

Iyohaycis 3

Kor poho Absorom oro wano hira Ua; Dabid kar Iyohaycis.

Aa Ehoba, en epokpa utar nep uarep! En kopiwki kusu hopunpa utar siri inne ruwe ne.

Sinuma kusu Kamuy or ta kasiopiwki hi isam, sekor, Ku=ramat epeka no ye utar inne ruwe ne. [Sera.]

Korka, aa Ehoba, Aokay anakne en=okari an kikhunpe E ne ruwe ne; Ku=nupeki ne, ku=sapa hetarirep E ne ruwe ne.

Haw ani Ehoba or ta ku konisuk, Orowa, kor askanne nupuri wano Sinuma tasa itak en=nure ruwe ne. [Sera.]

Ku=hotke wa ku=mokor nisa, Ku=mos; Ehoba en=nitata siriki ruwe ne kusu ne na.

En epokpa kusu sino inne topaha utar en nikkotama wa okay, Yakka, Ku=isitoma somo ki.

Aa Ehoba, hopuni: Aa ku=kor Kamuy, en=kasiopiwki wa en=kore; Aokay anakne opittano okay en epokpa utar notakam pone kosirikik nisa; Wen utar nimakihi E kaye nisa ruwe ne kusu ne na.

Annokar anpe anakne Ehoba kor pe ne, E=kor irenka E=kor utar kata an kuni a=koramkor na. [Sera.]

Iyohaycis 4

nekinot esapane kuni kusu, Dabid kar Iyohaycis.

A en=owpekare kusu an ku=kor Kamuy, akonisuk hi ta en=orun ese wa en=kore. A en epokpa wa an hi ta Aokay en=honnere nisa ruwe ne: Pirka irenka sanke wa ku=ki inonno-itak nu wa en=kore.

Utar poho eci utar, henpara pakno ku=kor nupeki eci=koatca ya? Henpara pakno ohap omap hine sunkep eci=hunara kusu ne ya? [Sera.]

Ehoba anakne yaykota kusu askanne kur eyaiyupki nisa ruwe ne, sekor, eramuan no okay yan: Ehoba anak or ta ku konisuk hawe nu kusu ne na.

Kotususatki wa iteki wen-puri ki yan Sotki kata eci=okay wa kewtum ta yaykosiram-suypa pine mo no okay yan. [Sera.]

Owpeka yankep yanke, Ayke, Ehoba kusu e=yaykopaste yan.

Pirka p un nukare kur nen ne ruwe pe an, ari an itak ani ye utar ione ruwe ne; Aa Ehoba, E nanu oma nupeki un orun atte wa un kore.

Sinum a utar kor am am kor tonoto aspipiraspa wa an hi pas no, Aokay en ramuritetkere nisa ruwe ne na.

Mo no an pine hotke wa ku=mokoto kusu ne; Aa Ehoba, sanpe-horararase no Aokay en osiromare ruwe ne kusu ne kusu ne na.

Iyohaycis 5

nekirot esapane kur kusu, Dabid kava Iyohaycis.

Aa Ehoba, ku=ye itak ikokanu wa en=kore, Ku=ramepakari anpe esanniyo wa en=kore.

En=hekote Kamuy, ku=kor Kamuy, E orun inonno-itak ku=ki kusu Ku=as te hawe nu wa en=kore.

Aa Ehoba, kunneywano ku=kor hawe E nu kusu ne na; Kunneywano Aokay kusu ku=etokooyki wa siruwante kusu ne.

Aokay anakne wen-puri enupetne Kamuy somo ne, Wenpe anak E sama ta an eaykap kusu ne kusu ne na.

Wayasap utar anakne E sik-sama ta yayroskire eaykap: Aokay opittano okay irara p iki utar etunne ruwe ne na.

Aokay anakne sunkep ki kur isamka kusu ne: Kem ohetu newa kokantama ki kur Ehoba etunne ruwe ne.

Kuani anak, E=kor omap an ramuhawke irenka inne ne kusu, E=kor kenru orun ku=ahun kusu ne: E=kor Askanne kenru epeka no pasetara kooripak an wa ku=hepokiki kusu ne na.

Aa Ehoba, iorun siktokoko utar okay kusu, E=kor owpeka hi or ta en ani wa en=kore: En=kotcaot E=kor ruhu owpekare wa en=kore.

Ne utar kor paroho or ta sonep isam; Kor onnayke oar wen ruwe ne: Rekuci anakne makke tusiri ne; Parunpe ani panore ki ruwe ne kusu ne na.

Aa Kamuy, ne utar kokatpakte wa en=kore; Kor ewkoramkorope ani yaykota yayhacire kuni ne kar: kor opaytapuri inne ne kusu soyekatta okewe wa en=kore; Sinuma utar Kamuy okpare nisa ruwe ne kusu ne na.

Korka, Aokay kusu e=yaykopaste utar opitta yaynucattek kusu ne; Aokay anakne ne utar kikkar ruwe ne kusu, ramma pakno nupetne hawkore-kunitara ruwe ne kusu ne na. Sama ta, E rehe omap utar Aokay enupetne kuni ne kar wa en=kore.

Aokay anakne owpeka kur nunuke; Aa Ehoba, Aokay anak kikhunpe an hi koraci pirka irenka ne kur nikkotamare ruwe ne kusu ne na.

Iyohaycis 6

Seminit kusu an, Nikinot esapane kur kusu, Dabid kar Iyohaycis.

Aa Ehoba, iteki iruska wa en=pakasnu wa en=kore, Iteki sesek no iruska wa en=panakte wa en=kore.

Aa Ehoba, sonno ku=ramu-nin ruwe ne kusu, pirka irenka sanke wa en=kore; Aa Ehoba, ku=pone ci=wkopoye wa an kusu en=iwankere wa en=kore.

Ku=ramat ne yakka sino ci=wkopoye wa an ruwe ne; Aa Ehoba, Aokay anak henpara pakno ruwe?

Aa Ehoba, hosipi wa ku=ramat honnere wa en=kore; E=kor omap an ramuhawke anpe kusu en=kasiopiwki wa en=kore.

Inanpe kusu ne yakun, ray hi or ta E eskarun usi isam; Seo or ta E koyayirayke ki kur nen ne ruwe pe an?

Ku=nuwap kusu ku=sinki, An epitta ku=kor sotki a=mar; Ku=nupe ani ku=kor sotki a=penere ruwe ne.

A en=kinrakar wa an kusu ku=sikihi nin; En=ramusitnere utar okay kusu ku=onne ruwe ne.

Irara p iki utar, en=samake wano oyak ta paye yan; Ehoba anakne ku=ki raiyaiyayse hawe nu nisa ruwe ne kusu ne na.

Ehoba ku=ki koramkor hi nu nisa ruwe ne; Ehoba anakne ku=ki inonno-itak uk kusu ne.

En epokpa utar anakne opitta ayaynikorosmare wa sino aciwkopoyere kusu ne: Ne utar hosippa wa ekuskonna ayaynikorosmare kusu ne na.

Iyohaycis 7

Benyamin sanike ne Kus ye itak kusu, Ehoba or ta Dabid Sinotcaki Sigayon Iyohaycis.

Ku=kor Ehoba Kamuy, Aokay kusu ku=e=yaykopaste ruwe ne: Opittano okay en=keseanpa utar kusu en=kasiopiwki hine en ohaytare wa en=kore:

Ikineypeka en=kasiopiwki kur isam hi ta, Sinuma anakne sisi cikoykip koraci ku=ramat humne yaspa kusu ne.

Ku=kor Ehoba Kamuy, tapanpe ku=ki yakun; Ku=teke or ta wen-puri an yakun;

I=tom irenka ikore kur or ta wenpe ku=kar yakun, (Somo, ikkewe sak no en=ramusitnere kur ku=kasiopiwki nisa ruwe ne):

En epokpa kur ku=ramat keseanpa wa en=oskoni, Ruwe un, toytoy pakno ku=inotu oterke, Koponci or ta ku nupekihi are kuni ne kar wa en=kore. [Sera.]

Aa Ehoba, kinra kewtum sanke wa hopuni; En=ramusitnere utar kor iruska hi epeka no hopuni wa en=kore; A=esanniyo kuni anpe Aokay ikaspaotte kusu, en kusu mos wa en=kore.

Utarihi topaha uekarpa wa E ko-nikkotama; Orowano ne utar kasike ta rik peka hosipi wa en=kore.

Ehoba anakne utari koypisi wa aesanniyop kore; Aa Ehoba, ku=owpeka anpe esanniyo, ayke, ku katpak sak hi nukar wa en koypisi wa en=kore

Aa, wen utar kor wen-puri isamka, korka, owpeka utar roskire wa en=kore; Inanpe kusu ne yakun, owpeka Kamuy anakne kewtum newa sanpe ikkew pakno siruwante ruwe ne.

Kewtum owpeka utar kasiopiwki Kamuy anakne, Ku=kor kikhunpe kor ruwe ne.

Kamuy anak owpeka koypisi ki Kamuy ne, Ruwe un, kesto iruska ki Kamuy ne ruwe ne.

Aynu hosipi somo ki ciki, Sinuma anakne kor ranke tam eenka kusu ne; Sinuma anak kor ku=yupu wa etokooyki nisa ruwe ne na.

Sinuma kusu Kamuy anakne rayke kuni esipopkep etokooyki; Kor ay ape o kuni ne kan nisa ruwe ne.

Inkar=an, irara p kusu sinuma unuwapte; Ruwe un, wenpe yayramure wa sunkep hetukure nisa ruwe ne na.

Sinuma ohor wa suy kar, Orowa, yaykota ne o suy or ta hacir nisa ruwe ne.

Kor irara-puri yaykota kor sapa kata hosipi; Sama ta, kor yupke puri yaykota kor kimuy kata ran wa okay kusu ne.

Ehoba kor owpekap kusu or ta ko-yayirayke ku=ki: Iyotta rikun E hopa rehe or ta iyohaycis ku kosinotcaki kusu ne na.

Iyohaycis 8

Sinotca rekte esapane kur or ta Gittet kusu, Dabid kar Iyohaycis.

Aa Ehoba, ci=kor Utarpa, Inki-mosir or ta E=kor rehe anak nep nupur pe ne humi! Kor citomtep kanto sokurukata E aste nisa ruwe ne na.

E ramusitnere utar kusu hemhem, Sama ta, epokpa kur newa ikemnu kur hemhem a=more kuni kusu, Aokay anakne ayay newa tonon utar paroho wano kiroro aste nisa ruwe ne.

E=kor asikipet ani a=kar kanto ku=nukar, ayke, Aokay are kunne-cup hene nociw hene a=esanniyo ciki;

Aokay oro wano a=eskarun kuni kusu aynu anak nekona anpe ne ya? Or ta Aokay arpa kuni kusu aynu poho nekona anpe ne ruwe he an?

Aokay owse ponno patek Kamuy kasuno sinuma pokasnure, Ayke, a=rakur newa nupeki ani sapa unure ruwe ne.

E teke ani a=karpe ne kur esapanere, Nep ne yakka sinuma kema pok ta E are nisa ruwe ne.

Opittano okay hitsuji newa peko, Suy, kimun cikoykip;

Rik peka oman cikap, atuy un cep, Sama ta, nep ne yakka rep iwor or ta kus pe ne yakka Sinuma kor kema pok ta E are nisa ruwe ne na.

Aa Ehoba, ci=kor Utarpa, Inki-mosir or ta E=kor rehe anak nep nupur pe ne humi!

Iyohaycis 9

Sinotca rekte esapane kur or ta Mutrabbem kusu, Dabid kar Iyohaycis.

Sanpe ossi pakno Ehoba ku=ko-yayirayke as na; E=kor aeiyokunnure iki p opitta ku assuru aste kusu ne.

Kuani Aokay kusu yaykopuntek wa yaynucattek kusu ne; Iyotta rikun Kamuy, E rehe kusu iyohaycis ku=sinotcaki kusu ne.

En epokpa utar a=hosippare hi ta, Aokay an kusu epetciw wa a=ysamka kusu ne.

Inanpe kusu ne yakun, Aokay en kusu an kunip, orowa, ku=kor oruspe kan nisa ruwe ne kusu ne na; Aokay anakne amset kata rok wa owpeka esanniyo ki nisa ruwe ne na.

Aokay oya uyrup utar kopasirota, wen utar E isamka nisa, Otu sasuysir pakno ne yakka ne utar kor rehe uska nisa ruwe ne.

epokpa ki utar anakne a=okere na, henpara pakno ne yakka ne utar awente ruwe ne; Aokay hokiru maciya rehe anak somo a=eskarun pakno a=ysamka nisa ruwe ne.

Korka, Ehoba anakne otu sasuysir pakno ne yakka an: Esanniyo kusu kor amset etokooyki nisa ruwe ne na.

Sinuma ohewke sak no mosir koypisi, Owpekano inki-mosir un utar koypisi kusu ne.

Sama ta, Ehoba anakne aeyayramkoykire utar kusuri casi ne; Yairamhekomo an hi kusuri casi ne ruwe ne.

Orowa, E rehe eraman utar anakne Aokay kusu e=yaykopaste kusu ne; Inanpe kusu ne yakun, Ehoba, Aokay anakne E hunara utar emakpa somo ki kusu ne kusu ne na.

Sion kata osiroma Ehoba or ta iyohaycis sinotcaki yan; Sinuma iki iki p mosir uyrup or ta nure yan.

Kem hunara kur Sinuma eskarun, Otek-sak utar aste hawe oyra somo ki ruwe ne.

Aa Ehoba, pirka irenka sanke wa en=kore; Pay apa oro wano en=puni Kamuy; En=etunne utar kusu ku ramusarakpe inkar wa en=kore,

Yakanak ne, opittano okay E=kor ramye kunip ku assuru aste: Sion matnepo kor apa or ta, E ki kasiopiwki hi kusu ku=enupetne kusu ne na.

Mosir uyrup anakne yaykota kar suy oro osma: Nuyna no ante ya or ta yaykota kor kema auk nisa ruwe ne.

Ehoba anakne yaykota yayeamkirire wa esanniyo nisa ruwe ne: Wen utar anakne yaykota ki iki p ani a=koyki ruwe ne. [Haggayon. Sera.]

Wen utar anakne Seo or ta hosippa kusu ne, Kamuy oyra opittano okay mosir uyrup utar ka néno ki kusu ne.

Irapokkari utar anakne ramma pakno aoyrap somo ne kusu ne. Otek-sak utar kor rusuy pe henpara pakno ne yakka a=ysamka somo ki kusu ne na.

Aa Ehoba, hopuni, aynu iteki annokar ki kuni ne kar wa en=kore; E sik-sama ta mosir uyrup utar akoypisire wa en=kore.

Aa Ehoba, ne utar isitomare, Mosir uyrup owse aynu ne kunak eramante wa en=kore. [Sera.]

Iyohaycis 10

Aa Ehoba, nep kusu Aokay anakne e=hankeko no an uske ta as a? Nep kusu yayramhekomo an i ta Aokay yaynuynak ruwe he an?

Wen utar pakesara wa otek-sak kur siarikiki no keseanpa ruwe ne; Yaykota oske esanniyop ani aeyayewentere ruwe ne na.

Wen utar anakne kor kewtum ta ki rusuy pe eyaiyomonnure, Orowa, yaykosipuynere kur nunuke wa Ehoba e=ankes ruwe ne kusu ne na.

Wenkur anakne sanca or ta pakesara iporo epukitara, Sinuma ne anpe somo hunara kusu ne, sekor itak. Kamuy isam kunak ramma yaynu ruwe ne na.

Henpara ne yakka kor ki puri yupke ruwe ne; E ki esanniyop anak sino ri wa sinuma nukar eaykap ruwe ne: Aeramshitnere utar kusu sinuma orun hussa siwkosanpa ruwe ne na.

Kor kewtum ta, kuani amoymoykere somo ki: Otu sasuysir pakno a en=awente somo ki kusu ne, sekor itak.

Kor paro anakne koatcap newa sunkep newa cinisteramukore p ani a=esik wa an: Kor parunpe corpoke ta irara p newa raka-i=sanpe an ruwe ne.

Kotan or ta sinuma yonkororo kusu ne, Nuyna uske ta tur-sak kur keweuk: Orowa, katcak utar kopiwki ruwe ne.

Kor cise ta sisi anakne yonkororo koraci ne kur ne yakka nuyna uske ta yonkororo: Otek-sak kur koyki kusu yonkororo: Kor ya or ta a=ninpa ciki, otek-sak kur kisma ruwe ne.

Sinuma hotku-hotku wa ikkew komo, Kor okirasnu utar kusu katcak utar anakne a=anno-hacire ruwe ne.

Kor kewtum ta, Kamuy anakne oyra nisa ruwe ne: Sinuma kor nanuhu nuyna wa ramma pakno somo nukar kusu ne, ani itak.

Aa Ehoba, hopuni; Aa Kamuy, E tekehe puni: Iteki otek-sak kur oyra wa en=kore.

Hemanta kusu wenkur anakne Kamuy e=ankes wa, Aokay somo ne anpe hunara kusu ne, ari ani itak ani kewtum ta itak ya?

Aokay inkar nisa ruwe ne; E tekehe or ta sikkasima kuni kusu Aokay irara p newa kinrakarape nukar ruwe ne: Katcak kur anakne Aokay kusu e=yaykopaste: Esikop sak kur Aokay kasiopiwki nisa ruwe ne.

Wenkur kor amunin kaye wa en=kore; Wenkur kor wen-puri opitta isam pakno Aokay hunara kusu ne na.

Ehoba anakne otu sasuysir wano otu sasuysir pakno mosir E=sapanep ne: Mosir uyrup anakne Sinuma kor mosir oro wano a=ysamka ruwe ne.

Aa Ehoba, Aokay anakne otek-sak kur konrusuype nu nisa ruwe ne; Aokay anakne utar kor kewtum tumasnure, orowa, or ta kisara ikokanu kusu ne na:

Mosir kata an kur tewano iteki isitomare kuni kusu, Esikop sak kur newa aeyayramkoykire utar kusu ipisi ki kusu ne na.

Iyohaycis 11

Sinotca rekte esapane kur kusu: Dabid kar Iyohaycis.

EHOBA kusu ku=e=yaykopaste; Cikap néno e=kor nupuri orun arpa yan, ari an itak ani, Hemanta kusu ku=ramat or ta e ye ya?

Inkar=an wen utar anakne kor ku korewpa, Ku ka kata kor ay atte, Kewtum owpeka kur siri-kunne an hi ta ay-eroski kuni kusu ne na.

asamaha a=ysamka ciki, Owpeka kur nekona iki ya?

Ehoba anakne kor askanne kenru ta an; Ehoba kor amset kanto kata an ruwe ne; Kor sikihi inkar, kor sikkap anakne aynu poho siruwante kusu ne.

Ehoba anakne owpeka kur siruwante; Korka, wenkur hemhem yupke puri omap kur hemhem Sinuma kor ramat etunne ruwe ne.

Wen utar kata Sinuma akpe sanke: ape newa iwaw, orowa, ape o asitoma rera ne utar or ta akoeymek kusu ne.

Ehoba anak owpekap ne kusu, owpeka utar omap nisa ruwe ne kusu ne na. Orowa, ohewke-sak kur Sinuma kor nanuhu nukar kusu ne na.

Iyohaycis 12

Sinotca rekte esapane kur oro ta, Seminit kusu Dabid kar Iyohaycis.

Aa Utarpa, kasiopiwki wa en=kore; askanne kur tane isam ruwe ne kusu ne na; Aynu poho tumke ta so ne an kur a=okere nisa ruwe ne.

Aun utar tura ohap uwepeker: Chiinrarakka patoy newa tu kewtum o wa itak ruwe ne.

Ehoba anakne opittano okay ciinrarakka patoy isamka, Poro p ye parunpe otuye kusu ne.

Ne utar ene itak hi:— Parunpe ani annokar as kusu ne; Patoi anak ci kor pe ne: un nispane kur nen ne ruwe he an? ani itak.

otek-sak utar aeywente, irapokkari utar anuwapte kusu, Tane ku=hopuni kusu ne, ari an itak ani Ehoba ye kusu ne; Orun ne utar hussa ciwkosanpa kur Sinuma kasiopiwki kusu ne na.

Ehoba kor itak anakne askanne itak ne; Toytoy ape sokot oske ta a=tur-sakte sirokani; Arwan-suyne apekasnure sirokani koraci ne ruwe ne.

Aa Ehoba, Aokay anakne ne utar sikkasima, Tane wano otu sasuysir pakno ne yakka ne utar E kosiratki kusu ne na.

Aynu poho tumke ta wen-ikikip a=yayrire ciki Wen utar sikapneka no apkas kusu ne ruwe ne na.

Iyohaycis 13

Sinotca rekte esapane kur kusu, Dabid kar Iyohaycis.

Henpara pakno Ehoba? ramma pakno Aokay en=oyra ya? Henpara pakno en or ta E nanuhu nuyna kusu ne ya?

Henpara pakno to epitta Ku raynu-oknatara hine kewtum ta ukoramkor ya? Henpara pakno en epokpa utar en=annokar ya?

Ku=kor Kamuy ne Ehoba, inkar pine en=nu wa en=kore; Iteki ray mokonnoye kuni ne, ku=sikihi her-atte wa en=kore;

Ikineypeka en epokpa utar ene ye hi:— Kuani sinuma annokar nisa ruwe ne, sekor itak. Sama ta, en=ramusitnere utar a en moymoykere anpe nukar wa nupetne kusu ne na.

Korka, E=kor omap an ramuhawke kusu ku=e=yaykopaste nisa ruwe ne; Ku=kewtum anakne E=kor kasiopiwki hi enupetne kusu ne. Ehoba nuye an no en=e=pirkare nisa ruwe ne kusu, Or ta sinotca ku=ki kusu ne na.

Iyohaycis 14

Sinotca rekte esapane kur kusu, Dabid kar Iyohaycis.

Kamuy isam sekor wayasap kur kewtum ta itak. Ne utar munin okere, a=etunne iki p ki nisa ruwe ne; Pirka p ki siri kur isam ruwe ne.

Utar poho tumke ta wayasnu kur okay ya? Kamuy hunara kur okay ruwe he an, ari nukar kusu, Ehoba kanto wano inkar nisa ruwe ne.

Opitta owhayta ruwe ne; sine ikinne hura-at ruwe ne; Pirka p ki kur isam, sinen poka isam ruwe ne.

Irara p ki utar opitta ramu i=sanpe ne ruwe he an? Ne utar aep ipe koraci ku=kor utar ipe, Sama ta, Ehoba konisuk somo ki ruwe ne.

Ne hi ta, sinuma utar kimatek wa isitoma: Kamuy anakne owpeka utar sanikiri turano an ruwe ne kusu ne na.

Eci utar anakne otek-sak kur ukoramkor hi yaynikorosmare nisa, Korka, Ehoba anakne kur kusu an aeiyaykopasterep ne ruwe ne.

Sion oro wano Israeru kasiopiwki hi a=korpare yak humi! Ehoba anakne kor teke a=paste uyrup hosippare hi ta, Yakob nupetne, Israeru yaynucattek kusu ne na.

Iyohaycis 15

Dabid kar Iyohaycis.

Aa Ehoba, E=kor kasi or ta okay kusu ne a kur nen ne ruwe? E=kor Askanne nupuri ta osiroma kur nen ne ruwe he an?

opiri-sak no apkas wa owpekap ki, Kewtum ta sonep ani ye kunne.

Parunpe ani somo senpirioytak, Aun kur or ta wenpe ki somo ki, Samake an kur kusu somo yaynikorosmarep kar kunne.

Kor sik-sama ta sirun kur a=etunne; Korka, Ehoba koysitoma utar aynukor ruwe ne. Awitaknup ki wa kusu ayayeywente yakka somo kiru.

Kor sirokani sosere wa iwayehe somo uk. Orowa, tur-sak kur kokatpakte kuni pumma uyna somo ki. Néno iki utar anakne henpara pakno ne yakka amoymoykere somo ki kusu ne na.

Iyohaycis 16

Dabid kar Miktam.

Aa Kamuy, en=kosiratki wa en=kore; Aokay kusu ku=e=yaykopaste ruwe ne kusu ne na.

Ehoba or ta ene itak hi:— Aokay anakne ku=kor Utarpa ne: Aokay mosma en kusu an pirka p isam ruwe ne na.

Mosir kata okay askanne newa nupur utar kusu, Kuani siri enupetne ruwe ne.

Kamuy itasare utar yayramhekomo anpe anakne ainnere kusu ne: Ne utar kem oma iku enomi somo ku=ecikiki, Orowa, kor rehe ku patoy ta somo ku=kor kusu ne na.

Ehoba anakne ku=tuki newa eykeskorope kusu an aeymekpe ne: Aokay anakne ku=kor kunip sikkasima Kamuy E ne ruwe ne.

Pakari ka anakne en kusu pirka uske ta a=ante wa an; Ruwe un, Ku eykeskorope pirka ruwe ne.

En=epakasnu kusu ne Ehoba ku=nunuke kusu ne; Ruwe un, kunne pa ta ku=kewtum en=pakasnu ruwe ne.

Ramma ku=sik-sama ta Ehoba ku=ante nisa: Sinuma anakne ku=simon-teksam ta an kusu, somo a en moymoykere kusu ne.

Tanpe kusu, ku=sanpe yaynucattek, ku=nupeki nupetne ruwe ne: Ku=kam ne vakka sanpe-horararase no osiroma kusu ne na.

Inanpe kusu ne yakun, Aokay anakne Seo oske ta ku=ramat ante somo ki, E=kor Askanne kur iteki munin kuni ne E kar kusu ne kusu ne na.

I=su oma ru Aokay en=eramante kusu ne: E teksama ta aeyaynucattekpe anak a=esik ruwe ne; E=kor simon teke or ta otu sasuysir pakno an pirka p okay ruwe ne na.

Iyohaycis 17

Dabid ki inonno-itak.

Aa Ehoba, owpekap nu, ku=aste hawe nu wa en=kore; Sunke sak no an patoy wano oasin ku=ki inonno-itak nu wa en=kore.

En kusu an Aokay esanniyop en=nure; Ohewke sak pe orun inkar wa en=kore.

Aokay anakne ku=kewtum siruwante nisa; ancikar ta Aokay en=orun ek nisa ruwe ne; En turusakte wa nep ka somo E nukar; Ku=paroho somo ohay ta kuni ne ku=ramu-ositciw ruwe ne.

Utar iki iki p kusu, kuani anakne E=kor patoy un itak ani Niwen utar ruhu ku yayohaytare nisa ruwe ne.

Kuani kiroro-yupu wa E=kor ruhu or ta ku=apkas, Ku=kema anakne osittesu somo ki nisa ruwe ne na.

Aa Kamuy, kuani E konisuk nisa, Aokay en=orun ese kusu ne kusu ne na. E kisara en=orun atte wa ku=ye itak nu wa en=kore.

Aokay kusu e=yaykopaste utar kor simon teke ani epokpa utar oro wano ohaytare wa kasiopiwki Kamuy, E=kor poro omap an ramuhawke irenka eyaiyupki wa en=kore.

E=kor kunne-sik-num koraci en=sikkasima, E tekkup senpirke ta en=nuyna wa en=kore.

En eykoysamka wen utar oro wano, En=rayke rusuy wa en nikkotama epokpa utar oro wano en ohaytare wa en=kore.

Ne utar yaykota kor kewtum seske; kor paro ani pakesara anpe ye ruwe ne.

Ci paye as koran rapoketa ne utar un nikkotama, Siri kata pakno un hacire kuni ne sikihi atte ruwe ne na.

Kor aep ipe-ehunara sisi cikoykip ukoheraye, Nuyna no an uske ta yonkororo upen sisi koraci ne.

Aa Ehoba, pop un, ayke, ne utar iyetokus wa hacire, E=kor ranke tam ani wen utar wano ku=ramat ohaytare wa en=kore;

Aa Ehoba, E teke ani aynu utar, Mosir un utar, kor kunip tam mosir or ta a=kore utar wano en ohaytare wa en=kore; E sanke kasnukarape ani ne honihi Aokay sikte ruwe ne: A=eramusinne pakno ne utar anakne po kor, Ayke, kor aeoteknup ayay eykeskore ruwe ne. Kuani anakne owpeka wa E nanuhu ku=nukar kusu ne: Ku=mos hi ta E katuhu ku=nukar wa ku=eramusinne kusu ne na.

Iyohaycis 18

Sinotca rekte esapane kur kusu anpe. Opittano okay kor epokpa utar newa Sawros tekehe wano aohaytare toko ta Ehoba kor uytek kur ne Dabid Ehoba or ta sinotca oma itak ne; orowa ene hawas:—

Aa ku=kiroro ne Ehoba, kuani E omap as kusu ne.

Ehoba anakne ku watara ne, ku=casi ne, en kasiopiwkip ne ruwe ne; Kusu ku=e=yaykopaste kusu ne ku=kor Kamuy ne, ku=kor tumasnu watara ne, Ku kikhunpe ne, en=kasiopiwki kuni kiraw ne, ku=kor ri usike ne ruwe ne.

A=yramye kunip ne Ehoba orun ku konisuk kusu ne: Yakun, en epokpa utar kusu en kaopiwki kusu ne na.

sianpa tus en=okari nisa, Pe-sambe koraci an wen-puri en=isitomare ruwe ne.

speo tus en=okari ta an, Pay akpe en=samake ta an ruwe ne.

Kuani a en epokpa wa an hi ta Ehoba orun konisuk nisa, Ku=kor Kamuy or ta ko-hawe aste na: Sinuma kor kenru ta ku hawe anu, Ku=aste haw Sinuma kisara or ta anu nisa ruwe ne.

Ne hi ta anakne mosir tususke wa simoye, Nupuri asama ne yakka kotususatki, Ayke, a=suyesuye, Kamuy iruska ruwe ne kusu ne na.

Sinuma kinrakar wa supuya rikin, Kor paroho wano hetuku ape anak okaype isamka, Ape o usat ne anpe kusu aparaparasere nisa ruwe ne.

Sinuma kanto ne yakka korewpa wa ran: Kema corpoke ta ruy kunne hi an ruwe ne.

Sinuma Kerub kata o wa hopunpa. Ruwe un, rera tekkup kata casnu no hopunpa nisa ruwe ne.

Kunne hi ani yaynuyna kuni usi ne kar, Kunne wakka newa kanto un ruy niskur ani yaynikkotama nisa ruwe ne.

Sinuma kotcake un nupeki kusu ne toyekurok niskur newa Ape-o usat newa kawkaw kus ruwe ne.

Ehoba suy kanto ta kamuy-humi aste, Iyotta rikunpe kor hawe sanke, a wa, Kawkaw newa ape-o usat okay ruwe ne.

Sinuma anak kor ay ak wa ne utar caricari, Ruwe un, inne imeru sanke wa isamka nisa ruwe ne.

Aa Ehoba, Aokay kopasirota kusu,. E etuhu oro wano hetuku rera maw kusu, Wakka oman ru a=nukar, Mosir asam atusare nisa ruwe ne.

Sinuma ri usike wano teskar wa en=uk, Inne wakka wano en=etaye kusu ne na.

En epokpa okirasnu kur wano pene En=etunne utar wano pene en ohaytare ruwe ne; ne utar en kusu yupke kasuype ne ruwe ne kusu ne na.

A en ramusarakka wa an toho ta ne utar en kopiwki nisa: Korka, Ehoba en tumasnurep ne na.

Sinuma poro uske ta ne yakka en=ante, En=enupetne kusu en=kasiopiwki nisa ruwe ne na.

Ehoba anakne ku=owpeka anpe an koraci en=e=pirkare, Ku=teke tur-sak hi esanniyo wa iwayehe en=kore nisa ruwe ne.

Wen wa ku=kor Kamuy ku=osura somo ki no, Ehoba ruhu ku=sikkasima nisa ruwe ne kusu ne na.

Sinuma ki esanniyop opitta en=sik-sama ta okay, Kuani ne ipawetenke ku=osura somo ki ruwe ne.

Sinuma kotcake ta suy kuani opiri-sak ruwe ne, Yairamatte wa wen-puri ku=ki somo ki nisa ruwe ne.

Tanpe kusu Ehoba anakne ku=owpeka anpe nukar, Kor sik-sama ta okay ku=tur-sak tekehe esanniyo wa en=pirkare ruwe ne.

pamu-hawke kur or ta Aokay anakne eramu-hawke ki: Owpeka kur or ta owpekap ki kusu ne.

Askanne kur or ta Aokay askanne ne; Itakkasi kur or ta Aokay puri yupke p ne ruwe ne.

Aokay anakne otek-sak uyrup kasiopiwki; Korka, pakesara sikihi rapokikara kusu ne na.

Aokay anakne ku=ratcako uhuyeka, Ku=kor Ehoba ne Kamuy anak ku=kunne usike pekereka kusu ne.

Aokay an kusu kuani tumikor utar tumuke kus; Ku=kor Kamuy en kaopiwki kusu kuani casi kama terke ruwe ne.

Kamuy ruhu anakne owpeka ne; Kamuy itak turuasakte itak ne ruwe ne; Sinuma kusu e=yaykopaste utar kusu an kikhunpe ne ruwe ne.

Ehoba mosma anak inanpe Kamuy ne ruwe? Ci=kor Kamuy mosma anakne inanpe Watara ne ruwe he an?

Kiroro ani en kosaye, Orowa, ku=ruhu owpekarep anak Kamuy ne ruwe ne.

Sinuma anakne ku=kema momanpe kemaha koraci ne kar: Ri uske ta en antep ne.

Sinuma ku=tekehe tumikor kuni epakasnu, Ku=a=munin siwnin-kani ku korewpa ruwe ne na.

Aokay anakne E=kor kasiciopiwki kuni kikhunpe ne yakka en=korpare; E simon teke en=ewkopaste, E=kor ramu-hawke anpe en=porore ruwe ne.

En=corpoke ta ku=apkas usike e porore, Ku=kema anak otesu somo ki ruwe ne.

En epokpa utar ku=keseanpa wa ku=oskoni; Ne utar a=ysamka pakno oar ku=hosipi somo ki ruwe ne.

Ne utar hopunpa eaykap pakno ku=sirkik kusu ne; Ku=kema corpok un hacir kusu ne na.

Tumi ku=kor kuni ne kiroro ani Aokay en kosaye; En epokpa utar Aokay en=corpoke ta annokar nisa ruwe ne na.

En=etunne utar ku=otuypa kuni ne Aokay anakne en epokpa utar kor seturu en=orun ko-kirure nisa ruwe ne.

Ne utar hawe aste a korka, kasiopiwki kuni kur isam: Ehoba or ta ka ko-hawe aste, yakka, somo anu nisa ruwe ne.

Ne hi ta rera rikip un pana pakno ne utar tawke-tawke wa ku=nokante nisa, Maciya un ru or ta an rawke-toy a=osura koraci ne utar ku=osurpa nisa ruwe ne.

Utar ki sakayo oro wano Aokay en ohaytare nisa ruwe ne: Mosir uyrup utar ku=esapane kuni E kar: Ku=e=amkir somo ki utar en or ta yaysieywankere kusu ne.

Ne utar en kusu an oruspe nu ciki, nani itak nu kusu ne: Oya utar en or ta itak nu kusu ne.

Oya utar orke wa, Or ta a=nuyna no an usike wano tusususatki wa oasi p kusu ne na.

Ehoba anakne i=su ruwe ne; ku Watara anak a=nunuke ne; En=kasiopiwki Kamuy ariknare an na:

En kusu ikemnu ki Kamuy, Utar en=corpoke ta rapokikara Kamuy ka a=nunuke an.

En epokpa utar wano en ohaytare; Ruwe un, Aokay anakne hopuni wa en epokpa utar kasi en punire ruwe ne: Niwen puri kor kur wano en ohaytare ruwe ne.

Tanpe kusu, aa Ehoba, mosir uyrup utar tumke ta kuani E koyayirayke as na, E rehe kusu ramye sinotca ku=ki kusu ne.

Sinuma anakne kor Mosir Esapane kur siri kasiopiwki ruwe ne; Henpara pakno ne yakka kor Sum kasiaotap Dabid newa kor sanikiri ramukoehawke ruwe ne na.

Iyohaycis 19

Sinotca rekte esapane kuni kusu; Dabid kar Iyohaycis.

Kanto anakne Kamuy nupeki atte, A=oinkar mosir Sinuma ki iki p nukare ruwe ne.

Tokap anakne tokap or ta hawe as, ancikar anakne ancikar or ta wayasnu anpe aste ruwe ne.

Kutcama isam, itak isam; Kor hawe anu eaykap pe ne.

Ne anpe kor rue anakne siri epitta kus, Kor itak mosir kes pakno oman ruwe ne. Ne oske ta Sinuma anakne tokap cup kusu kas kar nisa ruwe ne na.

Ayke, tane mat kor kur kor tumpu wano soyne koraci nep, Kiroroashnu aynu uwetusmak ki hi enupetne koraci ne ruwe ne.

Ne hetuku usike anakne kanto pake i ne, Pakno apkas hi anak kanto kes hi ne ruwe ne: Orowa, kor sesek maw or ta anuynap isam ruwe ne.

Ehoba tuytak anakne owpeka wa ramat siturire anpe ne; Ehoba kor ekanpakpe tumasnu ne, ramu-sak kur wayasnure anpe ne ruwe ne.

Ehoba ipawetenke owpeka wa sanpe nupetnerep ne: Ehoba ikaspaotte tur-sak pe wa sikihi pekerekap ne ruwe ne.

Ehoba isitoma p anakne askanne wa ramma a=okere somo ki: Ehoba aesanniyop anakne sonep ne sino owpeka anpe ne ruwe ne.

Konkani kasuno, poronno okay pirka konkani kasuno a=kor rusuy kunip ne: Soyay ninke ne wa soyay set ka kasuno sisakpe ne ruwe ne.

Sama ta, E uytek kur ne anpe kusu a=epakasnu: Ne anpe sikkasima ciki iway poronno an ruwe ne.

Yaykota kor hayta puri eraman kur nen ne ruwe he an? Ku=ki nuyna wa okay wen-puri isamka wa en=kore.

Suy, E=kor uytek kur iteki hokamkin no katpak ki kuni ne kar wa en=kore; Ne ap iteki en esapanere wa en=kore: yakun kuani a=eramusinne kusu ne, Orowa, ne poro okaytap ku=ki somo ki kusu ne na.

Aa ku=kor Ehoba, ku watara, ku=kor en kikirayep, Ku=paro un itak, kewtum ta ku=esanniyo yaynu hi E teksama ta an wa E nupetnere kuni ne kar wa en=kore.

Iyohaycis 20

Sinotca rekte esapane kur kusu, Dabid kar Iyohaycis.

Aokay anakne yayramhekomo an toko ta Ehoba nu; Yakob kor Kamuy kor rehe ri usike ta e ante;

Askanne uske ta rok wa e kasiopas; Sion or ta okay wa ewkopaste;

Opittano okay e yanke ayankep esikarun, E uhuyeka ayankep orun nukar; [Sera.]

Kewtum ta e=kor rusuy pe korpare. Aokay esanniyo anpe opitta ueomare kuni a=koramkor na.

E=kor kasiopiwki hi kusu ci utar enupetne, A=kor Kamuy rehe kusu kor inusuyep a=roski kusu ne; E ki inonno-itak néno Ehoba kar kuni a=koramkor na.

Ehoba anakne kor kasiaotap kasiopiwki ruwe ne sekor anpe tane ku=eraman; Kor askanne kanto ta rok wa Kor simon teke oma kasiopiwki kusu an kiroro ani ese itak a=nure kusu ne.

nisinta e=yaykopaste utar okay, umma e=yaykopaste utar ka okay; Korka, ci utar anakne a=kor Ehoba ne Kamuy kor rehe ci ye kusu ne na.

Sinuma utar anakne ikkew komo wa hacir: Korka, ci utar anak hopunpa pine ikkew turi wa as ruwe ne.

Aa Ehoba, mosir esapane kur kasiopiwki; Hawe ci aste hi ta un nu wa un kore.

Iyohaycis 21

Sinotca rekte esapane kur kusu, Dabid kar Iyohaycis.

Aa Ehoba, E=kor kiroro anakne Mosir sikkasima kur nupetnere; E=kor kasiopiwki hi kusu sinuma eyaykopuntek humi nep poro!

Kewtum ta Sinuma kor rusuy pe Aokay korpare; Patoi ani koramkorope somo sipuynere nisa ruwe ne. [Sera.]

Aokay anakne pirka kasnukarape sinuma eratcaotte; Kor sapa kasike ta siyara konkani sapaunpe E unu ruwe ne.

Sinuma i=su kuni ne E koramkor kusu Aokay siknure nisa; Ohonno, henpara pakno ne yakka a=siknure nisa ruwe ne.

E ki kasiopas an kusu, Sinuma kor nupeki poro, Sinuma kata citomtep newa a=rakur E ante ruwe ne.

Inanpe kusu ne yakun, aokay henpara pakno sinuma siri-nunuke ruwe ne: E teksama ta sinuma okay wa ayaykopuntekte wa an ruwe ne.

Mosir sikkaspima kur anakne Ehoba e=yaykopaste, Iyotta rik-un-pe omap un ramu-hawke hi kusu amoymoykere somo ki ruwe ne kusu ne kusu ne na.

E=kor tek anakne opittano okay E epokpa utarpa, E=kor simon tekE etunne utar hunara ruwe ne kusu ne.

Aokay iruska hi ta ne utar uhuy wa an ape sokot koraci ne a=kar kusu ne. Ehoba iruska wa ne utar ruki, Ape anakne ne utar ipe kusu ne.

Kor poho utar mosir wano a=ustekka, Kor sanikiri anakne utar poho tumuke wano a=ysamka kusu ne.

Ne utar Aokay e=yrara kuni esanniyo; Ki eaykap no an wenpe ramepakari nisa ruwe ne kusu ne na.

Aokay anakne sinuma utar seturu hosarire; Kor nanuhu epeka no ku ka Aokay etokooyki kusu ne.

Aa Ehoba, E kiroro ani yay-rir wa en=kore; Yakun, sinotcaki wa E=kor montum ci ramye as kusu ne na.

Iyohaycis 22

ayciret has-Shahar or ta, Sinotca rekte esapane kur kusu; Dabid kar Iyohaycis.

Ku=kor Kamuy, ku=kor Kamuy, nep kusu Aokay en em aka ye? Nep kusu ene ohor no en=kasiopiwki somo ki ruwe? nep kusu ku=cis hawe anu somo ki ya?

Aa ku=kor Kamuy, kuani tokap-to ta hawe ku=aste, korka, Aokay somo ese itak ki nisa; Kunne-to ta hawe ku=aste wa yaymore somo ki nisa ruwe ne na.

Korka, Israeru ramye hi kata rok Kamuy, Aokay Askannep ne ruwe ne.

Ci=kor ekasi Aokay kusu e=yaykopaste; E e=yaykopaste kusu kasiaopiwki nisa ruwe ne.

Ne utar E orun konisuk kusu a=honnere nisa; Aokay e=yaykopaste kusu yaynikorosma somo ki nisa ruwe ne.

Korka, kuani anakne Aynu somo ne, toymok ku ne ruwe ne; Utar kusu yaynikorosmarep ne, uyrup aesapsep ku ne ruwe ne.

Opittano okay en=nukar utar anakne en=emina esapse: En=orun patoy turiri hine sapa suyesuye wa ene itak hi:—

Ehoba e=yaykopaste; Sinuma ne kur honnerero: Sinuma ne kur enupetne kusu kasiopiwki kusu ne na, sekor itak.

Korka, Aokay anakne en=sikore Kamuy ne: Ku=hapo kor upsotta ku=an hi ta anak Aokay en yaykopastere nisa ruwe ne.

Ku=siko wano Aokay or ta a en yaykopastere: Ku=hapo en=sikore wano Aokay anakne ku=kor Kamuy ne ruwe ne

Iteki en=oro wano e=hankeko no rok wa en=kore; yayramhekomo anpe ehanke no an ruwe ne kusu ne na; Sama ta, kasiopiwki kur isam ruwe ne kusu ne na.

Inne pinne peko en nikkotama; Basan un okirasnu pinne peko en kopiwki ruwe ne.

Sanpe-cinoypa wa hawe as sisi koraci En=orun paro hasa ruwe ne.

Wakka koraci a en=ecikiki, Ku=pone opitta homeru: Ku=sanpe anak unkotuk koheraye, Ayke, ku=honi oske ta ru nisa ruwe ne.

Ku=kiroro anakne sey humi koraci sat: Ku=parunpe anak ku=notkew kotuk ruwe ne; Sama ta, Aokay anakne ray kusu an pana orun en=ante nisa ruwe ne.

Se ta en nikkotama; Uekarpa wa okay wen-puri ki utar en=okari nisa: Ku=tekehe newa ku=kemaha ne utar kusnare nisa ruwe ne na.

Ku=pone opitta a=piski easkay; Ne utar en=orun nukar, en=orun enitomom ruwe ne.

Ne utar anakne utaspa ku=mipihi ue-usaraye, Ku horowasi amip kusu ukokonci etaye ruwe ne.

Aa Ehoba, iteki e=hankeko no rok wa en=kore: Aa en ikasiw Kamuy, casnu no en=kasiopiwki wa en=kore.

Ranke tam kusu ku=ramat yokore, Seta oro wano ku=ramat ohaytare wa en=kore.

Sisi paro wano en=yokore; Ruwe un, niwen peko kiraw oro wano en ohaytare wa en=nu nisa ruwe ne na.

Ku=irwak utar or ta E rehe ku=nure kusu ne; Uekari tumke ta E iramye as kusu ne na.

Ehoba koysitoma utar, Sinuma ramye yan; Yakob sanikiri eci utar anakne Sinuma pasere yan; Opittano okay Israeru sanikiri utar Sinuma koysitoma yan.

Sinuma anakne otek sak kur kor ramusarakpe esapse pene ki etunne pene ki somo ki; Suy, ne kur or ta kor nanuhu nuyna somo ki: Korka, Sinuma konisuk hi ta anu nisa ruwe ne kusu ne na.

Poro uekari oske ta ku ramuayep Aokay kusu hetuku ruwe ne: Sinuma koysitoma utar kotcake ta ku=ki uytaknu anpe ku=kar kusu ne.

Ramu-rotca utar aep e wa a=eramusinne kusu ne: Ehoba hunara kur anakne Sinuma koyramye kusu ne: E=kor sanpe otu sasuysir pakno ne yakka siknure yan.

Opittano okay mosir kese anakne Ehoba esikarun wa or ta hosari kusu ne: Mosir un uyrup utar opitta E kotcake ta onkami kusu ne na.

Mosir anak Ehoba kor pe ne: Sinuma anakne mosir un utar e=sapanep ne ruwe ne.

Mosir un mimus utar opitta ipe wa onkami ki kusu ne: Pana or ta rap utar anakne opitta Sinuma orun hepokiki kusu ne, Yaykota kor ramat siknure eaykap kur ka néno ki kusu ne.

Sinuma or ta yaysieywankere utar okay; Ehoba oruspe oya aynu ikiri or ta a=nure kusu ne. Ne utar arki wa okake ta hetuku kusu ne utar or ta Ehoba owpeka anpe ye, Sinuma tanpe kan nisa ruwe ne ari an anpe nure kusu ne na.

Iyohaycis 23

Dabid kar Iyohaycis.

EHOBA anakne en=resu Kamuy ne; nep ka en eykohaye anpe isam kusu ne.

Ew mun an uske ta en=hotkere: mo an wakka samake ta en tura ruwe ne.

Sinuma ku=ramat siturire: Sinuma kor rehe renkap kusu ohewke sak no an ruhu or ta en tura ruwe ne.

Ruwe newa, ray kurihi oma pinnay ku=kus yakka, Wenpe ku=sitoma somo ki; Aokay en turano an: E=kor kuwa E=kor kanni en=omaoma kusu ne kusu ne na.

En=ramusitnere utar sik-sama ta Aokay en kusu aep etokooyki:— Ku=sapa kata sum E ota nisa; ku=tuki anakne ika ruwe ne.

Sonno un, pirka p newa ramuhawkep kane mosir ku=ko-hoppa pakno uweman no en=kasirari arki kusu ne: Orowa, henpara pakno ne yakka Ehoba kor cise ta ku=osiroma kusu ne na.

Iyohaycis 24

Dabid kar Iyohaycis.

Mosir newa mosir aesikpe kane Ehoba ne kor pe; Inki-mosir newa or ta osiroma utar Sinuma kor pe ne.

Sinuma anakne anpe atuy kata asama ante, Poro pesanpe kata ne anpe atte nisa ruwe ne.

Ehoba kor hur hemesu kusu ne kur nen ne ruwe? Sinuma kor askanne uske ta as kuni kur inan kur ne ruwe he an?

Tursak tekehe newa askanne sanpe kor; Kewtum ta ohap ramepakari somo ki, Sunke uytaknup somo ki kur ne ruwe ne.

Ne kur anakne Ehoba oro wano kasnukarape uk, Kasiopiwki Kamuy wano owpekap a=kore kusu ne.

Sinuma hunara sanikiri utar anakne ene ani ne, Yakob kor Kamuy, E=kor nanuhu hunara utar ene ani ne ruwe ne. [Sera.]

Aa apa-us ta ne eci utar, kor sapaha hetari yan; Otu sasuysir pakno an apa-us ta, a=hetari wa okay yan; Orowa, nupeki kor Mosir sikkasimap ahun kusu ne na.

Nupeki kor mosir sikkasimap anakne nen ne ruwe he an? Tumasnu wa kiroroasnu Ehoba ne, Tumi kusu kiroroasnu Ehoba ne ruwe ne.

Aa apa-us ta ne eci utar, kor sapaha hetari yan; Ruwe un, otu sasuysir pakno an apaha, ne anpe hetari yan; Orowa, nupeki kor Mosir sikkasimap ahun kusu ne na.

Tap nupeki kor Mosir sikkasimap anakne nen ne ruwe he an? Inne tumi-kor utar kor Ehoba ne, Sinuma anak Mosir sikkasima nupeki kor Kamuy ne ruwe tapan na. [Sera.]

Iyohaycis 25

Dabid kar Iyohaycis

Aa Ehoba, E or ta ku=ramat ku=yanke na.

Aa ku=kor Kamuy, Aokay kusu ku=e=yaykopaste nisa, Iteki en yaynikosmare wa en=kore: En epokpa utar iteki en=annokar kuni ne kar wa en=kore.

Ruwe un, E orun e=yaykopaste utar yaynikorosma somo ki; Ikkewe sak no kokantama ki utar anakne ayaynikorosmare kusu ne.

Aa Ehoba, E=kor ruhu en=nukare, E=kor apkas kuni ru en=epakasnu wa en=kore.

E=kor sonep or ta en=enoye wa en=epakasnu wa en=kore; En=kasiopiwki Kamuy E ne ruwe ne kusu ne na; To epitta Aokay kusu ku=cipacipa ruwe ne.

Aa Ehoba, E=kor omap an ranpokiwen irenka pene E=kor ramuhawke irenka hene anak Huskotoy wano an anpe ne kusu esikarun wa en=kore.

Ponram hi ta ku=ki katpak hene ku ohaytap hene iteki esikarun wa en=kore: Aa Ehoba, omap an ramuhawke irenka E=kor kusu, Pirka irenka E=kor wa an kusu, en=esikarun wa en=kore.

Ehoba anakne pirka p ne, owpekap ne: Tanpe kusu katpak ki utar or ta ruhu epakasnu kusu ne.

Sinuma anakne aesanniyop or ta ramu-rotca utar ani: Ramu-rotca utar or ta kor ru epakasnu kusu ne.

Ehoba kor uytaknup newa ekamhaktep sikkasima kur kusu Opittano okay Sinuma kor ruhu anak omap an ramuhawke anpe ne, sonep ne ruwe ne.

Aa Ehoba, E=kor rehe irenka kusu ku=wen-puri tusare wa en=kore, Ne anpe poro p ne ruwe ne kusu ne na.

Ehoba koysitoma kur nen ne ruwe? Ne kur numke kuni ruhu Sinuma epakasnu kusu ne na.

Kor ramat pirkano osiroma kusu ne: Ayke, kor sanikiri anakne mosir eykeskoro kusu ne na.

Ehoba kor nuyna no an ukoramkorope anakne Sinuma ko-isitoma utar tura an; Sinuma ne utar or ta kor uytaknup nukare kusu ne.

Ku=siki anakne ramma Ehoba orun inkar wa okay; Sinuma anakne ya wano ku=kema etaye ruwe ne kusu ne na.

En=orun hosari hine pirka irenka sanke wa en=kore; Kuani yaytura wa an otek-sak kur ku ne ruwe ne.

Ku=kewtum ta okay yayramhekomo anpe anakne a=porore wa an, Ramusarakbe wano en ohaytare wa en=kore.

Ku oknatarap ku nuwappe esanniyo wa Opittano okay ku=ki katpak tusare wa en=kore.

En epokpa utar inne ne kusu, ne utar esanniyo wa en=kore; Ne utar yupke aetunnep ani en=etunne ruwe ne.

Aa ku=ramat sikkasima hine en=kasiopiwki wa en=kore; Aokay kusu ku=e=yaykopaste, ayke, iteki ku=yaynikorosma kuni ne kar wa en=kore.

owpekap newa kewtum ohewke sak no an anpe en=sikkasima, Aokay kusu ku=cipacipa ruwe ne kusu ne na.

Aa Kamuy, opittano okay ki yayramhekomo anpe wano Israeru un utar kikiraye wa en=kore.

Iyohaycis 26

Dabid kar pe.

Aa Ehoba, ohewke sak no ku=apkas kusu, en koypisi wa en=kore; Utumasi somo ki no Ehoba kusu ku=e=yaykopaste nisa ruwe ne.

Aa Ehoba, en=pisi wa en=esanniyo wa en=kore; Ku=kewtum newa kinop siruwante wa en=kore.

E sanke omap an ramuhawke hi anakne ku=sik sama ta an; Orowa, E=kor sonep or ta ku=apkas nisa ruwe ne kusu ne na.

Irara utar tura somo ku=a nisa; Suy, kokantama ki utar ukoyram no somo ku=ahun kusu ne.

Wen utar uekari ku=etunne, Orowa, a=kokatpak utar tura ku=a somo ki kusu ne.

Tur sak pe ani ku=tekehe ku=huraye kusu ne; Ene ku=an wa, aa Ehoba, E=kor yanke set orun ku=oman kusu ne na:

Yayirayke haw ku=aste kuni kusu, Sama ta, E ki aeiyokunnure iki p a=nure kuni kusu ne na.

Aa Ehoba, or ta E osiroma kenru, Or ta E nupeki an usike ku=omap ruwe ne.

A=kokatpak utar or ta iteki ku=kewtum arpare; Kem un utar or ta iteki ku=ramat omante wa en=kore:

Ne utar kor teke or ta irara p okay, Kor simon teke wayro ani a=esik wa an ruwe ne.

Korka, kuani anakne owpekano ku=apkas kusu ne: En kikiraye, pirka irenka sanke wa en=kore.

Ku=kema anakne kaptek uske ta as: Uekari or ta Ehoba ku=iramye kusu ne na.

Iyohaycis 27

Dabid kar pe.

EHOBA anakne ku=peker ne, en kasiopiwkip ne ruwe ne; en isitomarep nen ne ruwe? Ehoba anakne ku=inotu un kiroro ne; inan kur kusu ku=kimatek ruwe pe an?

En epokpa utar, en=etunne wa wen-puri ki utar anakne ku=kam ipe kusu en=orun arki hi ta, Ne utar epetciw wa hacir nisa ruwe ne.

Poro inne utar en epokpa kusu arki wa okay yakka, Ku=kewtum anakne isitoma somo ki: En kotumi an ap an yakka Ku=kewtum ositciwre kusu ne.

Ehoba or ta ku koramkorope sinep an, ne anpe ku=hunara kusu ne; Kuani ray pakno Ehoba kor kenru ta ku=osiroma wa, Sinuma kor aekiroro anpe ku=nukar, wa kor kenru ta uwepekennu ku=ki kuni anpe ne.

Wen oruspe an toho ta Sinuma nuyna no kor kas ta en=sikkasima; Kor kas makun an uske ta en=nuyna kusu ne; Watara kata Sinuma en riknare wa ante kusu ne na.

Orowa tane anak en=okari ta okay en epokpa utar enkasi ta ku=sapa a=riknapuni kusu ne; Orowa, nupetne an ayankep Sinuma kor kas or ta ku=yanke; Sinotca ku=ki, ruwe un, iramye kuni sinotca Ehoba or ta sinotca ku=ki kusu ne na.

Aa Ehoba, ku hawe ani e konisuk hi ta en=nu wa en=kore: Orowa, pirka irenka sanke hine ese itak ki wa en=kore.

Ku=nanuhu hunara yan, sekor E ye hi ta, ku=kewtum E or ta ene ese ki hi:— Ehoba, E nanuhu ku=hunara kusu ne na, sekor itak nisa ruwe ne.

En or ta iteki E nanuhu nuyna wa en=kore; Iteki iruska wa oyak ta en=omante; Aokay anakne en kasiopiwkip ne; Aa en=kasiopiwki Kamuy, iteki en=osura; iteki en=emaka wa en=kore.

Ku=mici newa ku=hapo anakne en=emaka nisa, Korka, Ehoba anak en=sikkasima kusu ne.

Aa Ehoba, E=kor ruhu en=epakasnu; En epokpa utar okay kusu, Kaptek ru orun en ani wa en=kore.

Kewtum renkayne iotta ki rusuy en epokpa utar orun iteki en=ekosi wa en=kore; Ramu-nistep husse hene ki, sunkep ani en eiyon-nuppa hene ki utar hopunpa siriki ruwe ne kusu ne na.

Siknu pito mosir kata, Ehoba pirka anpe ku=nukar kuni somo ku=eysokor yakanak humi!

Ehoba kusu cipacipa Tumasnu no okay, orowa, Sinuma e=kor kewtum rametokte kusu ne, Ruwe un, Ehoba ecipacipa yan.

Iyohaycis 28

Dabid kar pe.

Aa Ehoba, E orun ku konisuk kusu ne; Ku Watara, iteki en=easpa wa en=kore; En or ta Aokay somo itak yakun, Suy or ta rap utar ku=koheraye kusu ne kusu ne na.

Hawe ku=aste hi ta, E=kor askanne usike orun teke ku=puni hi ta, Ku=koramkor itak hawe nu wa en=kore.

Wen utar newa katpak ki utar tura Iteki a en sirente kuni ne kar wa en=kore; Ne utar anakne a=o ta un utar or ta i=tom itak ye, Korka, kewtum ta wenpe an ruwe ne.

Ne utar ikici néno, kor iki wenpe an néno kore wa en=kore; Teke ani kar pe apa kari wa Kor kunip korpare wa en=kore.

Ne utar anakne Ehoba ki iki p esanniyo somo ki, Sinuma teke ani a=karpe somo esanniyo kusu, Ne utar a=ysamka wa somo a=roskire kusu ne na.

Ehoba anakne a=nunuke ne, Ku=ki koramkor itak hawe nu nisa ruwe ne kusu ne na.

Ehoba anakne ku=kor kiroro ne ku kikhunpe ne; Ku=kewtum anakne Sinuma kusu e=yaykopaste nisa ruwe ne, awa, a en=kasiopiwki ruwe ne: Tanpe kusu, ku=kewtum poronno nupetne; Ku=kor sinotca ani Sinuma orun ku=rek kusu ne na.

Ehoba anakne ne utar kiroro ne, Kor sum kasiaota kur kusu an tumasnu kasiopiwki casi ne ruwe ne.

E=kor utar kasiopiwki, E=kor eykeskoro utar nunuke; Sama ta, ne utar ipere, otu sasuysir pakno ne yakka rikosma wa en=kore.

Iyohaycis 29

Dabid kar iyohaycis.

Kamuy poho ne eci utar, Ehoba or ta, Ehoba or ta nupeki newa kiroro yanke yan.

Sinuma rehe kusu an kuni nupeki, Ehoba or ta kore yan; Askanne utomciwrep kor wa Ehoba ko-onkami yan.

Ehoba hawe anakne wakka kata an; Inne wakka kata rok Ehoba ne nupeki Kamuy anakne. Kamuy-hum aste ruwe ne

Ehoba kor hawehe anakne kiroroasnup ne: Ehoba kor hawe a=rakur ne ruwe ne.

Ehoba hawehe anakne sunku-ni kaye, Ruwe un, Ehoba anak Rebanon un sunku-ni humne perke ruwe ne.

Pon peko koraci ne anpe terkere; Puri yupke upen peko koraci Rebanon newa Sirion terkere ruwe ne.

Ehoba hawehe anakne ape-nuy otuye ruwe ne.

Ehoba hawe nup iwninkare; Kades nup Ehoba iwninkare siriki.

Ehoba hawe anakne momanpe iwninkare, Sama ta, nitay tusare ruwe ne: Sinuma kor kenru ta opittano okaype anak, A=rakur, ari ye ruwe ne.

Ehoba anakne pesanpe kata rok; Ruwe un, Ehoba rok wa henpara pakno ne yakka Mosir sikkasima ruwe ne.

Ehoba anakne kor utar or ta kiroro korpare; I=tom irenka ani Ehoba anak kor utar nunuke kusu ne na.

Iyohaycis 30

Iyohaycis. Ne kenru a=yanke hi ta sinotcaki kuni Dabid kar pe.

Aa Ehoba, Aokay anakne en riknare nisa ruwe ne kusu, Ku=iramye na, En epokpa utar oro wano, somo a en rapokikara kuni ne E ki nisa ruwe ne.

Aa ku=kor Ehoba Kamuy, E orun ku konisuk nisa, awa, Aokay en=iwankere nisa ruwe ne na.

Aa Ehoba, Aokay anakne ku=ramat Seo wano yanke; Iteki suy orun rap utar turano ku=ran kuni ne en=siknure nisa ruwe ne.

Aa askanne eci utar, Ehoba or ta iyohaycis sinotcaki yan; Sinuma kor Askanne hi kusu yayirayke ki yan.

Sinuma kinrakar anpe anakne nisako ta patek an, Kor pirka irenka anak mosir ko-hoppa pakno an ruwe ne: Onuman cis anpe anakne rewsi kuni ne ahun, Korka, kunneywano nupetne hawean na.

Kuani anak, aeyayepirikare an hi ta, Samma pakno somo ku moymoyeke kusu ne, ari ku=itak.

Ehoba, Aokay anakne irenka sanke wa ku=kor nupuri tumasnu no aste nisa: E=kor nanuhu E nuyna kusu, ku=ci=wkopoye nisa ruwe ne.

Aa Ehoba, E orun ku konisuk nisa; Ehoba or ta ku=koramkor ku=ki nisa ruwe ne:

Suy orun ku=ran hi ta, ku=kem kusu nep pirka anpe an a? Koponci anakne E ramye kusu ne ya? ne anpe anak E=kor sonep assuru aste ya?

Aa Ehoba, nu wa pirka irenka sanke wa en=kore: Aa Ehoba, en ikasiw wa en=kore.

Aokay anakne ku=ki yaytuwaskarap itasare wa en=rimsere nisa ruwe ne: Aokay ku=kor a=esiyuk amip pita wa yaynucattek hi ani en=kut-kore nisa ruwe ne.

Tanpe kusu ku=ramat mo no an somo ki no iyohaycis E orun sinotcaki kusu ne. Aa ku=kor Ehoba Kamuy, otu sasuysir pakno ne yakka E ko-yayirayke as na.

Iyohaycis 31

Sinotca rekte esapane kuni kusu; Dabid kar iyohaycis.

Aa Ehoba, Aokay kusu ku=e=yaykopaste; ramma pakno iteki a en yaynikorosmare kuni ne kar wa en=kore. E=kor owpeka irenka sanke wa en=honnere wa en=kore.

E=kor kisara en=orun atte hine tunasno en=kasiopiwki wa en=kore: Aokay anakne ku=kor tumasnu watara, en kaopiwki kusu an casi ne kuni yaykar wa en=kore.

Aokay anakne ku watara ne, ku=casi E ne; Tanpe kusu E rehe renkap kusu en ani hine en=epakasnu wa en=kore.

Ne utar nuyna no en kusu are ya oro wano en=etaye wa en=kore; Aokay anakne ku=kor kiroro E ne ruwe ne kusu ne na.

E teke orun ku=ramat ku=ante ruwe ne: Aa Sone Kamuy Ehoba, Aokay anakne en kikiraye nisa.

Op raka i=sanpe konopuru utar E etunne: Korka, Ehoba kusu ku=e=yaykopaste nisa ruwe ne.

Ku=yaykopuntek hine E=kor ranpoken kusu ku=enupetne kusu ne: Aokay anakne ku=ki sirkirap nukar nisa; Ku=ramat yayramhekomo hi ta Aokay eramu nisa ruwe ne.

En epokpa utar kor teke or ta Aokay anakne somo en=arpare; Ku=kor kema poro uske ta E aste nisa ruwe ne.

Aa Ehoba ku yayramhekomo kusu pirka irenka sanke wa en=kore: Ku=oknatara kusu ku=sikihi nin, ku=ramat newa ku=netopake ne yakka.

Kuani ramuoknatara wa mosir koapkas, nuwap ki wa ku=paha isam: Ku=kor kiroro anakne wen-puri kusu epetciw nisa, suy, ku=pone nin wa isam ruwe ne na.

Opittano okay en=ramusitnere utar kusu ayaynikorosmap ku ne, Ruwe ne wa, a=o ta un utar kusunéno ku=an siri, aeamkiri utar kusu asitomap ku ne; Soy ta ku=an wa en=nukar utar anakne en=okira nisa ruwe ne.

Somo a=eskarun no an raykur koraci a en=oyra wa ku=an: A=mespa sey sintoko koraci ku ne ruwe ne.

Inne utar ye ohaykekar itak ku=nu nisa, En=piskanike ta aekimatekpe an: Ne utar en kusu ukoramkor hi ta Ku=inotu auk kuni ne esanniyo nisa ruwe ne.

Korka, aa Ehoba, E orun ku=e=yaykopaste nisa, Aokay anakne ku=kor Kamuy ne sekor ku=itak nisa ruwe ne.

Ku=paha anakne E tekehe ta okay: En epokpa utar oro wano hene, en=keske utar kor teke wano hene en=pita wa en=kore.

E=kor uytek kur orun E nanuhu hereatte wa en=kore; E=kor omap an ramuhawke irenka kusu en=kasi-opiwki wa en=kore.

Aa Ehoba, kuani E konisuk kusu, iteki a en yaynikorosmare kuni ne kar wa en=kore: Wen utar ayaynikorosmare wa Seo oske ta mo no okay kuni kar wa en=kore.

Pakesara wa esapse, Somo yaykatanu no owpeka utar ohaykekar kur Kor sunke papus somo itak kuni ne kar wa en=kore.

Utar poho utar siksamata Aokay kusu e=yaykopaste, E koysitoma utar kusu Aokay ewmasnu pirka anpe anakne nep poro humi!

Utar oske esanniyop kusu E an i or ta ne utar E nuyna kusu ne: Parunpe sakayo kusu nuyna no E=kor kas ta a=sikkasma kusu ne na.

Ehoba anakne a=nunuke ne: Tumasnu maciya or ta kor aeiyokunnure an omap an ramuhawkep atte nisa ruwe ne kusu ne na.

Kuani anak, E siksam wano a en=otuye an ari casnu no ku=ye nisa: Yakka, E orun ku konisuk hi ta ku=ki koramkor hawE nu nisa ruwe ne.

Ehoba kor askanne utar, Sinuma omap yan: Ehoba anakne Owpeka anpe sikkasima Orowa, pakesara anpe ki kur itasa anpe nuye an no korpare ruwe ne.

Ehoba kusu ecipacipa eci utar, Yaitumashnure wa kor kewtum rametokte yan.

Iyohaycis 32

Dabid kar pe. Maskir.

Aki ohay ta puri atusare, kor katpak a=kamure wa an kur anakne a=nunuke ne ruwe ne.

Or ta Ehoba anakne wen-puri kore somo ki, Kor ramat oske ta irara p isam kur anakne a=nunuke ne.

Mo no ku=an hi ta, to epitta ku=nuwap kusu, Ku=pone anakne onne ne ruwe ne.

Tokap to hene kunne to hene E teke anakne en=kasike ta pase ruwe ne kusu, Ku=pehe anak aytasare wa sak-un-pa satpe koraci sat nisa ruwe ne. [Sera.]

Ku katpak E orun ku eyaypusi nisa, ku=kor wen-puri somo ku=esina: Ehoba orun ku ohaytap ku puspusu kusu ne, sekor ku=itak; Awa, ku=kor katpak wenpe Aokay tusare nisa ruwe ne na.

Tanpe kusu Aokay apa easkay rapoketa Kamuy ko-oripak utar pisno E orun inonno-itak kiro: Sonno un, poro wakka ika hi ta anakne ne kur pakno epa somo ki kusu ne.

Aokay anakne ku=nuyna usike E ne; aerannakpe kusu Aokay anakne en=kosiratki kusu ne; Kasiopiwki oma sinotca ani Aokay anakne en nikkotama kusu ne na. [Sera.]

E oman kuni ruhu ku=epakasnu wa eyayhannokkare ku=ki kusu ne: E kasike ta ku=sikihi ku=ante wa e onisnisi as kusu ne na.

Ramu-sak umma newa usa ki-umma koraci iteki okay yan: Ne anpe anakne iteki e orun kopiwki kuni ne, Kuciwa newa sapa-un pe a=wn ruwe ne.

Wen utar kusu inne no okay sirkirap an: Korka, Ehoba e=yaykopaste kur okari ranpoken an ruwe ne na.

Owpeka utar, Ehoba kusu yaynucattek wa nupetne yan: Opittano okay kewtum owpeka utar nupetne kusu hawkore kunitara yan.

Iyohaycis 33

Owpeka utar, Ehoba enupetne kusu hawkore kunitara yan: Owpeka utar ramye ki kuni anpe anakne owpakpe ne ruwe ne kusu ne na.

Koto ani Ehoba koyayirayke yan: Wan ka oma koto ani sinotcaki wa Sinuma ramye yan.

A=siri sinotca ani Sinuma orun sinotcaki yan; Poro humi ani askay no rekte yan.

Ehoba itak anakne owpeka anpe ne; Sinuma sonep ne wa nep ne yakka ki nisa ruwe ne.

Sinuma owpeka anpe newa aesanniyop omap: Mosir anakne Ehoba omap-an-ramuhawke hi ani a=esik wa an ruwe ne na.

Ehoba kor itak kusu kanto a=kar nisa; Kanto un topaha opitta Sinuma kor paroho oma ramat ani a=kar nisa ruwe ne na.

epunepuspe nep kor Sinuma anakne atuy un wakka uwekarpare: Ooho usike pu or ta ewmasnu wa ante ruwe ne.

Mosir epitta Ehoba kusu isitoma: Inki mosir un uyrup opitta Sinuma kusu ramutuyka na,

Inanpe kusu ne yakun, Sinuma itak, ayke, a=kar; Sinuma kaspaotte, ayke, tumasnu no roski nisa ruwe ne.

Ehoba anakne oya utar ki ukoramkor anpe isamka: Mosir un utar oske yaynu hi raka-sakte nisa ruwe ne.

Ehoba ukoramkorope anakne ramma pakno tumasnu no as, Sinuma kor kewtum ta a=esanniyo yaynu hi anakne opittano okay aynu ikiri pakno an kusu ne.

Ehoba ani Kamuy ne kor mosir uyrup anakne a=nunuke ne; Yaykota kor eykeskorope ne kuni kusu Sinuma numke utar anak a=nunuke ne ruwe ne.

Ehoba anakne kanto oro wano herasi inkar; Sinuma anakne opittano okay aynu kor poho utar nukar ruwe ne.

Kor osiroma usike oro wano Sinuma anakne Mosir kata opittano okay utar orun inkar ruwe ne.

Sinuma anakne opittano okay utar kor kewtum kar; Ki iki p opitta esanniyo ruwe ne na.

Inne topaha an kusu kasiaopiwki mosir esapane kur isam: Okirasnu kur anakne poro kiroro kusu a=siknure somo ki ruwe ne.

Kasiopiwki kusu umma anakne raka sak pe ne: Suy, poro kiroro kor wa kusu siknure somo ki kusu ne.

Inkar=an, Utarpa sikihi anakne Sinuma koysitoma utar kata an, Sinuma sanke ranpoken kusu cipacipa utar kata an ruwe ne na.

Ne anpe anak ray hi oro wano ne utar kor ramat ohaytare, Orowa, keman hi ta siknure kuni kusu ne na.

Ci=kor ramat anakne Ehoba ecipacipa nisa, Sinuma anakun kasiopiwkip ne ci=kor kikhunpe ne ruwe ne.

Sinuma kor askanne rehe or ta ci e=yaykopaste nisa ruwe ne kusu, Sinuma kusu ci=kor ramat nupetne kusu ne na.

Aa Ehoba, un eranpokiwen wa un kore, Aokay kusu ci cipacipa as nisa ruwe ne kusu ne na.

Iyohaycis 34

apimerek kotcake ta siramatsakre hine a=okewe wa paye hi ta: Dabid kar pe.

Henpara ne yakka kuani anakne Ehoba rek kusu ne: Ramma ku=paro ani Sinuma ku=iramye kusu ne na.

Ku=ramat anakne Ehoba kusu yayomonnure kusu ne: Ramu-rotca utar ne anpe nu wa yaykopuntek kusu ne na.

Aa, en tura Ehoba pasere yan, Ukoyram no Sinuma kor rehe riknare yanro.

Ehoba ku=hunara, awa, Sinuma en=orun ese itak ki, Ayke, opittano okay ku=isitoma p kusu en ohaytare nisa ruwe ne.

Ne utar anakne Sinuma orun inkar, awa, apekereka nisa: Orowa, kor nanuhu anakne ramma pakno ayaynikorosmare somo ki kusu ne.

otek-sak kur anakne hawe aste hine Ehoba nu, Ayke, opittano okay yayramhekomo anpe kusu sinuma kasiopiwki nisa ruwe ne.

Ehoba ko-oripak utar okari ta Sinuma kor uytekpe anakne roski wa okay,

Aa, Ehoba anakne pirka p ne sekor a=eramante kuni kusu sapke wa inkar yan: Sinuma e=yaykopaste kur anakne a=nunuke ruwe ne.

Aa, Sinuma kor askanne eci utar, Ehoba ko-oripak yan: Sinuma ko-oripak utar kusu eykohayep isam ruwe ne kusu ne na.

Upen sisi kusu eykohayep an wa sanpecinoypa ruwe ne: Korka, Ehoba hunara utar kusu eykohaye pirka p isam ruwe ne na.

Poho utar, eci=arki wa en=orun nu yan: Ehoba ko-isitoma kuni anpe eci=epakasnu as kusu ne na.

Inotu kor rusuy wa, Pirka p kusu inne toho ta okay rusuy kur anakne inan kur ne ya?

Wenpe kusu kor parunpe sikkaspima, Sunke itak kusu kor papus ukotukka yan.

Wenpe esisi wa pirka p ki; I=tom hunara wa keseanpa yan.

Ehoba sikihi anakne owpeka utar orun atte wa okay, Ne utar sanke hawe orun Sinuma kor kisaraha atte wa okay ruwe ne.

Mosir wano ustekka kuni kusu, Ehoba nanuhu anakne wenpe ikici utar orun atte wa an ruwe ne.

Utar hawe aste, awa, Ehoba nu, Ayke, aeyayramhekomo anpe oro wano ohaytare nisa ruwe ne.

Ehoba anakne kewtum ramuoknatara utar samake ta an, Sinuma anakne kewtum yaykowepekere utar kasiopiwki ruwe ne.

Owpeka utar iwentep anakne inne ne, Korka, Ehoba anakne opitta ne okaype oro wano ohaytare kusu ne ruwe ne.

Sinuma anakne opittano okay ne utar kor pone epunkine: Sinep poka somo kaye ruwe ne.

Wenpe anakne wen utar ronnu: Orowa, owpeka utar etunne kur anakne katpak an sekor a=esanniyo kusu ne na.

Ehoba anakne kor uytek utar kor ramat kikiraye: Ayke, Sinuma kusu e=yaykopaste utar sinen ne yakka katpak an sekor somo a=esanniyo kusu ne na.

Iyohaycis 35

Dabid kar pe.

Aa Ehoba, en paekoyki utar itasa paekoyki wa en=kore: En=koyki utar itasa koyki wa en=kore.

tamkikhunpe newa kikikarape kisma hine, Rosliki wa en=kasiopiwki wa en=kore.

Ipe-op ne yakka atte wa en=keseanpa utar etoko tuye wa en=kore: Kuani anakne Aokay kusu an kasiopiwkip ne sekor ku=ramat or ta ye wa en=kore.

Ku=ramat nospa utar ayaynikorosmare hemhem ki a=koatca hemhem aki kuni ne kar wa en=kore: En=wente kuni esanniyo wa oske utar a=hosippare hine sanpe-kokurusere wa en=kore.

Rera etoko an muruhu nepkor, Ehoba kor uytekpe ne anpe okewpa koraci ne kar wa en=kore.

Kor apkas ru a=kunnere wa ciinrarakkare wa en=kore, Ehoba kor uytekpe keseanpare wa en=kore,

Inanpe kusu ne yakun, ne utar anakne ikkewe sak no suy oro ta en kusu ya nuyna nisa, Ikkewe isam no ku=ramat kusu suy ohor nisa ruwe ne na.

Somo ek kuski kuni a=ramu hi ta awente hi sinuma kusu arkire wa en=kore; Nuyna no a=re ya yaykota uk kuni kusu kar wa en=kore: Awente kuni ne ne orun hacire wa en=kore.

Orowa, ku=ramat anakne Ehoba kusu ramu-ritetke kusu ne: Sinuma iki kasiopiwki hi enupetne kusu ne na.

Opittano okay ku=ponehe anakne ene ye kusu ne, Ehoba, E koheraye kur anak nen ne ruwe? Sinuma kusu tumasnu kaspa kur oro wano Aokay anakne otek-sak kur ohaytare, Ruwe un, iwente kur kusu otek-sak kur newa irapokkari kur kasiopiwki ruwe ne.

Ohewke pawetesu ki utar hopunpa; Ku=eranpewtek okaype en=orun nu ruwe ne.

Pirka p kusu wenpe itasare wa ikore; Ku=ramat auk ruwe ne.

Korka, kuani anakne utar tasum ki hi ta a=esiyuk amip ku yaymire nisa. Somo ramnu ki wa ku=kor ramat ku=sirkirapte nisa; Orowa, ku=ki inonno-itak anak ku=upsor ta a=hosipire kusu ne na.

Ku katayrotki kur ku=kor irwak nepkor an no yaykota ku=iki nisa: Kor hapo kusu ray-ciskar kur nepkor an no ku=hepokiki wa yaytuwaskarap ku=ki nisa ruwe ne.

Korka, ku=her apkas hi ta ne utar uekarpa hine yaykopuntek nisa ruwe ne; Ne a=emakpa kuni utar anakne ku=eramuskare hi ta uekarpa wa en=sirkik; En=yaspa Hine okere somo ki.

Marapto ta okay a=koatca esapse utar koraci, Nimaki ari en=orun nirewe nisa ruwe ne.

Aa Utarpa, henpara pakno Aokay anakne inkar? Iwente anpe kusu ku=kor ramat kasiopiwki, Sisi oro wano sinep ne ku=kor pe ohaytare wa en=kore.

Poro uekari ta E koyayirayke as kusu ne: Pase uyrup tumke ta ku=iramye as na.

En epokpa utar iteki sunke wa en kusu yaynucattek kuni ne kar wa en=kore: Suy, ikkewe sakno en=etunne utar iteki en=orun sikrewerewe kuni ne kar wa en=kore.

Inanpe kusu ne yakun, ne utar anakne i=tom itak somo ye ruwe ne. Korka, mosir ta okay ratcitara utar kusu sunke itak esanniyo.

Ruwe un, en kusu parkayastek hine, Aha, Aha, ci=kor sikihi ne anpe nukar nisa ruwe ne na, sekor itak.

Aa Ehoba, Aokay anakne ne anpe nukar nisa: iteki mo no an wa en=kore: Aa Ehoba, iteki en=oro wano e=hankeko no an wa en=kore.

Yaytunaska wa en=esanniyo kusu hopuni, Ku=kor Kamuy, ku=kor Utarpa, en kusu an oruspe kusu ki wa en=kore.

Aa Ku=kor Kamuy ne Ehoba, E=kor owpeka anpe he no en koypisi wa en=kore; Ne utar iteki en kusu nupetne kuni ne kar wa en=kore:

Aha, néno a=kor rusuy ne, iteki kewtum ta ye kuni kar wa en=kore: Ci utar anakne sinuma ruki okere, sekor iteki ye kuni kar wa en=kore.

A en=iwente wa an kusu nucattek utar ayaynikorosmare wa sanpe-kokurusere wa en=kore. En kusu yay riknare utar anakne aeyaynikoros-marep ani hene somo-a=oripak anpe ani hene a=mire kuni kar wa en=kore.

E=kor owpeka hi enupetne utar hawkore kunitara pine yaynucattekte wa en=kore: Ruwe un, kor uytek kur aepirikare kusu nupetne Ehoba anakne a=pasere wa an na, Ari an itak ani,ramma a=ye kuni ne kar wa en=kore.

Orowa, ku=parunpe anakne tokap epitta E=kor owpeka hi newa E=kor ramu-a=ye p kusu ye kusu ne na.

Iyohaycis 36

Sinotca esapane kur kusu. Ehoba kor uytekpe ne Dabid kar pe.

Ku=kor kewtum ta okay wen-puri ohaytap ene ye hi:— Kor sik-sama ta Kamuy ko-oripak anpe isam, sekor itak.

Inanpe kusu ne yakun, kor wen-puri a=nukar wa a=etunne somo ki kusu ne sekor Yaykota kor sik-sama ta yayratcitarare ruwe ne kusu ne na.

Kor paroho oma itak anakne irara p ne sunkep ne ruwe ne: Pirka p ki kuni wayasnu hi a=okere nisa ruwe ne.

Sotki kata wenpe esanniyo; Pirka somo ne an ruhu or ta yayaste: Wenpe etunne somo ki ruwe ne na.

Aa Ehoba, E=kor omap-an-ramuhawke hi anakne kanto or ta an; E=kor sonep a=oinkar kanto pakno epa ruwe ne.

E=kor owpeka hi anakne Kamuy nupuri nepkor ne; E ki esanniyo hi anakne siri ooho anpe ne; Aa Ehoba, Aokay anakne aynu hene cikoykip hene kasiopiwki ruwe ne.

Aa Kamuy, E=kor omap-an-ramuhawke irenka nep nupur pe humi! Utar kor poho anakne E=kor tekkup senpirke ta yaynuyna ruwe ne.

Ne utar anakne E=kor kenru ta an kirpu kusu nuye an no a=eramusinne; Orowa, E=kor nupetne pet or ta Aokay ne utar ikure kusu ne na.

Inanpe kusu ne yakun, E or ta inotu motoho an ruwe ne: E=kor nupeki kusu nupeki ci nukar as kusu ne na.

Aa, E e=amkir utar kusu ramma omap-an-ramu-hawke hi atte; Kewtum owpeka utar orun owpekap sanke wa en=kore.

Pakesara cikiri iteki en epokpa, Wen utar kor tekehe iteki en=ok we kuni ne kar wa en=kore

Ne hi ta irara p iki utar haciripa wa okay ruwe ne: Ne utar a=hacir wa hopunpa eaykap kusu ne na.

Iyohaycis 37

Dabid kar pe.

Wenpe ikici utar kusu iteki kewtum yaysesekka yan, Ohewke-puri ikici utar kusu iteki ikoytupa yan.

Inanpe kusu ne yakun, ne utar anakne mun koraci casnu no aotuyepa, Fukinani kina néno sumumke kusu ne kusu ne na.

Ehoba e=yaykopaste wa pirka p ki yan; Orowa, mosir kata osiroma wa sone anpe ipe kusu ne.

Suy Ehoba kusu yay yaynucattekka yan; Yakun, e kewtum koramkorope a=kore kusu ne na.

E apkas ru Ehoba sikkasmare yan; Sinuma kusu e=yaykopaste, yakun, Sinuma ne anpe kar kusu ne.

Orowa, e=kor owpeka hi peker koraci Sinuma atte, E=kor esanniyop tokap noske koraci atte kusu ne na.

Ehoba kusu mo no okay, ramusiroma no Sinuma e=tere yan: Kor ru or ta eyayepirikare kur kusu, Wen aesanniyop hetukure kur kusu, iteki kewtum yaysesekka yan.

Iteki iruska, kinrakarape emaka yan: Iteki kewtum yaysesekka, ne anpe anakne owse wen-puri hetukurep ne ruwe ne.

Inanpe kusu ne yakun, wenpe ikici utar anakne aotuyepa kusu ne: Korka, Ehoba orun inkar utar anakne, ne utar anak toytoy eykeskoro kusu ne.

Naa ponno siri an ciki wen utar isam kusu ne: Ruwe un, Aokay anakne tomteno ne kur an i hunara, yakka, isam kusu ne na.

Korka, ramu-rotca utar anakne toytoy eykeskoro kusu ne; Orowa, nuye an no an i=tom kusu yaynucattek kusu ne.

Wen utar anakne owpeka utar kusu wenpe oske wa, Kor nimaki ari sinuma orun nirewewe ruwe ne.

Utarpa anakne sinuma emina kusu ne, Sinuma kor toho ek siri an i nukar ruwe ne kusu ne na.

otek-sak kur newa irapokkaray kur hacire, Ruhu or ta owpeka utar ronnu kuni ne; Wen utar anakne ranke tam etaye, kor ku korewpa nisa ruwe ne:

Ne utar kor ipetam anakne yaykota kor sanpe otke, Kor ku=a=kay kusu ne na.

Inne wen utar kor nuye an no an okaype kasuno Owpeka utar ponno patek kor anpe anakne naa pirka ruwe ne.

Wen utar kor amunin a=kay kusu ne: Korka, Ehoba anakne owpeka utar astere ruwe ne.

Ehoba anakne a=eramusinne okay utar kor toho eraman: Ne utar eykeskorope ramma pakno an kusu ne.

Wenpe an hi ta anakne ne utar somo yaynikorosma kusu ne: Orowa, heman toho ta a=eramusinne kusu ne na.

Korka, wen utar anakne a=ysamka kusu ne, Orowa, Ehoba epokpa utar anakne a=respa cikoykip mimuspe ukoraci ne: Ne utar a=ysamka kusu ne; supuya nepkor isam kusu ne na.

Wen utar anakne sos uk wa somo hosipire: Korka, owpeka utar anak irenka sanke wa kore ruwe ne.

Sinuma oro wano a=nunuke utar anakne toytoy eykeskoro kusu ne; Orowa, Sinuma iyoytakus utar anakne a=ustekka kusu ne na.

Ehoba anakne aynu oman hi aste; Orowa, ne kur anakne Sinuma kor ruhu enupetne ruwe ne.

Sinuma hacir yakka somo a=emaka kusu ne: Ehoba anakne kor teke punire ruwe ne kusu ne na.

Upen kur ku ne, awa, tane ku=on ne ruwe ne; Yakka, owpeka kur a=emaka hi hene, Sinuma kor santek aep sikaopiwkiyar anpe hene, somo ku=nukar nisa.

To epitta sinuma irenka sanke wa okaype erusa; Orowa, sinuma kor santek a=nunuke anpe ne ruwe ne.

Wenpe esisi wa pirka p ki; Ayke, ramma pakno osiroma yan.

Inanpe kusu ne yakun, Ehoba anakne aesanniyop omap wa, Kor askanne utar somo emaka; Ne utar anakne ramma pakno a=kosiratki siri okay: Korka, wen utar kor santek anakne aotuyepa kusu ne na.

Owpeka utar anakne toytoy eykeskoro wa, Ramma pakno osiroma kusu ne na.

Owpeka utar kor paroho anakne wayasnup ye, Kor parunpe anakne aesanniyop itak ruwe ne.

Kor Kamuy tuytak anakne Sinuma kor kewtum ta an; Kor cinika anak osittesu somo ki ruwe ne.

Wen utar anakne owpeka utar siruwante, Rayke kuni kusu hunara ruwe ne.

Ne kur kor teke ta Ehoba anakne sinuma ante somo ki, Suy, akoypisi hi ta somo akokatpakte kusu ne na.

Ehoba kusu ecipacipa wa kor ruhu sikkasima yan, Yakun, eci ariknare wa toytoy aeykeskore kusu ne: Wen utar aotuyepa hi ta, aokay ne anpe nukar kusu ne na.

Wen utar poro kiroro kor hine, Kor toy or ta sukup wa tapkanni kar hu cikuni néno sipiraspa hi ku=nukar nisa ruwe ne.

Korka, akus wa paye, awa, inkar=an, isam: Ruwe un, ku=hunara yakka apa eaykap nisa ruwe ne na.

A=eramusinne kur inkar, owpeka kur orun nukar yan: Ne kur okes hi anakne i=tom ne ruwe ne kusu ne na.

ohaytap ki utar anak, ukoyramno a=ysamka kusu ne: Wen utar okes hi anakne a=otuye kusu ne.

Korka, owpeka utar kasiopiwki anpe anakne Ehoba or ta an: Sinuma anakne yayramhekomo anpe an hi ta ne utar kor kiroroasnu casi ne ruwe ne.

Orowa, Ehoba anakne ne utar ikasiw wa kasiopiwki ruwe ne: Wen utar oro wano ohaytare wa kasiopiwki, Sinuma kusu ne utar e=yaykopaste nisa ruwe ne kusu ne na.

Iyohaycis 38

aeskarunte kuni kusu Dabid kar Iyohaycis.

Aa Ehoba, iteki iruska wa en=pakasnu: Iteki sesek no kinrakar wa en=panakte wa en=kore.

E=kor ay en=eroski, E=kor teke yupke no en=rarpa ruwe ne.

Aokay iruska kusu ku=kor kam or ta nisasnu usike isam; Ku katpak kusu ku=kor pone somo sini ruwe ne na.

Ku=wen-puri anakne ku=sapaha kamure Pase sikehe néno en kusu maskinno pase ruwe ne.

Ku=haytap kusu, Ku=piri anakne hura at wa munin ruwe ne.

Ku ukomomse wa ar ku=hotku; To epitta yaytuwaskarap ku=ki ruwe ne.

Ku kiruos siri sesek; Ku=kam or ta nisasnu usike isam ruwe ne.

Ku=sanpe-toranne wa sonno piri ao: Sanpe aetustek kusu hawe ku=aste nisa ruwe ne.

Aa Utarpa, ku=kor rusuy pe anakne E kotcake ta okay, Ku=nuwap hawe anakne E or ta a=seske somo ne ruwe ne.

Ku=sanpe popporose, ku=tum-sak; Ku=siki oma peker anakne, ne anpe a=okere na.

En katayrotke utar newa ku=irwak utar tura ku=tasum kusu oyak ta roski; Ku utarahi anak e=hankeko no roski ruwe ne.

Ku=inotu hunara utar ne yakka en kusu akpe ante; Orowa, en=wente rusuy utar anakne sunke itak ye, To epitta sunkep ramepakari ruwe ne.

Korka, kuani anakne aspa kur koraci somo ku=nu; Paro hasa somo ki somo-itak kur koraci ku ne.

Ruwe un, somo nu kur koraci ne, Paro oske ta ese-itak isam no an kur koraci ku ne ruwe ne.

Aa Ehoba, Aokay kusu ku=cipacipa ruwe ne: Aa Utarpa ne ku=kor Kamuy, Aokay anakne ese-itak ki kusu ne na.

Inanpe kusu ne yakun, ene ku=itak hi: —Ikineypeka ne utar ika en kusu nupetne: Ku=cikiri osittesu hi ta ika en kusu yayriknare kuni kusu ne na.

Her no apkas ku=etoko-oyki, Ramma yayramhekomo ruwe ne.

Ku=kor wen-puri ku eyaypusi; Ku=kor katpak kusu ku yayramhekomo kusu ne.

Korka, en epokpa utar anakne niwasnu wa okirasnu ruwe ne: Orowa, ikkewe sak no en=kowen utar ainnere nisa ruwe ne.

Suy, pirka p sirine wenpe sanke utar anakne En epokpa ruwe ne, pirka p ku=ki ruwe ne kusu ne na.

Aa Ehoba, iteki en em aka wa en=kore: Aa Ku=kor Kamuy, iteki en=oro wano e=hankeko no an wa en=kore.

Aa en=kasiopiwki Utarpa, Tunasno en ikasiw wa en=kore.

Iyohaycis 39

Sinotca rekte utar esapane kusu, Jedutun kusu an ap. Dabid kar iyohaycis.

Parunpe ani katpak iteki ku=ki kuni ne, Ku=ruhu ku=esanniyo kusu ne, sekor ku=itak nisa: En=kotcake ta wen utar okay rapoketa, Omonkai ani ku=paroho ku=sikkasima kusu ne na.

Mo no an wa somo ku=itak, pirka p or ta ne yakka somo ku=itak nisa, Orowa, ku=ki oknatara anpe anakne ci=wkopoye nisa ruwe ne.

En=osike un sanpe anakne sesek ruwe ne: Yaykosiramsuypa ku=ki rapoketa ne ape a=re nisa ruwe ne. Orowa, parunpe ani ku=itak hi;

Ehoba, ku okere hi hemhem, ku=siknu kuni toho ne pakno an a hemhem, En=eramante wa en=kore; Nep oro pakno katcakpe ku ne ya, en=e=siramkire wa en=kore.

Inkar, ku=toho anak tek-tomotuye koraci ne E kar; Ku=paha anakne Kamuy tek-sama ta nep ne ka a=ramu somo ki koraci ne: Sonno newa, opittano okay utar irammakaka an hi ta yakka pisno oar rera ne.

Sonno newa, opittano an kur anakne noka koraci apkas na: Sonno un, raka sak no kewtum kopoye ruwe ne: I=kor ewmasnu, korka, okake ta ne anpe uyna kusu ne a kur nen ne ruwe he an eramuskare.

Orowa, Aa Utarpa, nep tane ku=ecipacipa ya? Aokay kusu ku=e=yaykopaste ruwe ne.

Ku ohaytap oro wano en ohaytare wa en=kore; Ramusak utar iteki en aeyaynikorosmarep ne kar kuni ne ki wa en=kore.

Somo ku=itak, ku=paro somo ku=hasa; Aokay ne anpe kan nisa ruwe ne kusu ne na.

E ki sirkik anpe en=oro wano oyak ta omante wa en=kore; E tekehe ani a en=panakte kusu a en=isamka ruwe ne.

Aynu wen wa kusu, Aokay anakne kopasirota ani panakte hi ta anakne; Shish koraci ne kur kor siretok hi E isamka ruwe ne. [Sera.] Sonno newa, opittano okay utar pisno paha koraci ne.

Aa Ehoba, ku=ki inonno-itak nu wa en=kore; ku=aste haw orun ikokanu wa en=kore; Ku=sanke nupe iteki ikoranpoktuye wa en=kore: Kuani anakne E tek-sama ta oya kur koraci ne; Ku=kor ekasi koraci payekay kur ku ne ruwe ne kusu ne na.

Nekon ka newa, tewano ku=oman wa isam etoko ta. En=eranpokiwen wa en tumasnure wa en=kore.

Iyohaycis 40

Sinotca esapane kur kusu. Dabid kar Iyohaycis.

Ku=cipacipa wa Ehoba ku=ehuy: Awa, Sinuma en=orun ikokanu wa ku=aste hawe nu nisa ruwe ne.

Sinuma anakne sakayo an suy oro wano, yaci oma huretoy oro wano, en=etaye; Ayke, watara kata ku=kema ante wa ku=oman hi aste nisa ruwe ne.

Ci=kor Kamuy ramye kuni a=siri sinotca ku=paro oro ta a=omare: Inne utar ne anpe nukar wa kimatek kusu ne, Orowa, Ehoba e=yaykopaste kusu ne na.

Pakesara utar kasiramu somo ki, sunkep orun somo hosari wa, Eli op e=yaykopaste kur anakne a=nunuke ne ruwe ne.

Aa ku=kor Kamuy ne Ehoba, Aokay iki aerayapka iki p anakne inne ruwe ne. Orowa, un kusu E esanniyo yaynu hi anakne, Aokay orun a=aste eaykap pe ne; Ne okaype kusu ku=ye wa ku=pita rusuy ciki, A=piski eaykap pakno inne ruwe ne.

Cikoykip newa koho a=yanke kunip Aokay enupetne somo ki; Ku=kisaraha Aokay puy o: Uhuyka ayankep newa katpak kusu an ayankep Aokay kor rusuy somo ki ruwre ne.

Ne hi ta ene ku=itak hi: —Hetak, ku=ek siriki: Ne kampi-sos kata en kusu a=nuye wa an na:

Aa ku=kor Kamuy, E=kor irenka ku=ki kuni ku konopuru na; Ruwe ne wa, E=kor tuytak anakne ku=kewtum ta an ruwe ne.

Poro uekari or ta owpeka anpe ku=ewpaskuma ki nisa; Hetak, ku=papus somo ku=seske kusu ne, sekor, Aa Ehoba, Aokay eraman ruwe ne.

E=kor owpeka oruspe ku=kewtum oske ta somo ku=nuyna nisa; E=kor ikipniwkes hi newa kasiopiwki hi ku=ye nisa: Poro uekari kusu E=kor omap-an-ramuhawke hi newa sonep somo ku=nuyna nisa ruwe ne.

Aa Ehoba, en kusu iteki E=kor ramuhawke-ranpoken seske wa en=kore: E=kor omap-an-ramuhawkep newa sonep anakne ramma en kosiratkire wa en=kore.

Inanpe kusu ne yakun, inne no okay wenpe en nikkotama, Ku=nan-epuni eaykap pakno ku=ki ohaytap en=oskoni ruwe ne; Ku=sapa otop-tu kasuno inne wa kusu ku=kewtum nin siriki.

Aa Ehoba, irenka sanke wa en=kasiopiwki wa en=kore: Aa Ehoba, casnu no en ikasiw wa en=kore.

Ku=ramat isamka kuni kusu hunara utar Sine-ikinne ayaynikorosmare wa sanpe kokurusere wa en=kore: En=wente rusuy utar Aehorokare wa a=koatca kuni ne kar wa en=kore.

En=orun, Apa, Apa, ye utar anakne Yaynikorosma wa ayekimatekte wa en=kore.

E hunara utar anakne opitta Aokay kusu nupetne wa yaynucattekka wa en=kore: E kasiopiwki hi omap wa ramma kane Ehoba a=pasere an na, sekor yere wa en=kore.

Korka, kuani anakne otek-sak wa irapokkari kur ne; Utarpa en=esanniyo: Aokay anakne ikaspiw Kamuy ne, en kasiopiwkip ne; Aa ku=kor Kamuy, iteki tere wa en=kore.

Iyohaycis 41

Sinotca esapane kur kusu. Dabid kar Iyohaycis.

Katcak utar koinkar kur anakne a=nunuke ne: Wenpe an toho ta Ehoba sinuma kasiopiwki kusu ne na.

Ehoba anakne sinuma kosiratki wa siknure kusu ne, orowa, sinuma mosir kata an wa a=nunuke kusu ne; Kusu an epokpa utar or ta iteki sinuma ekosi wa en=kore.

Tasum ki hine hotke wa an hi ta Ehoba anak sinuma nitata kusu ne: Siyeye an hi ta Aokay anakne sinuma kor sotki kan ruwe ne.

Ene ku=itak nisa; —Aa Ehoba, pirka irenka sanke wa en=kore: Ku=kor ramat iwankere wa en=kore; Aokay epeka no katpak ku=ki nisa ruwe ne na.

En epokpa utar anakne en kusu wenpe ye ruwe ne, Sinuma henpara ta ray wa kor rehe us ruwe pe an? ari itak.

Orowa, sinuma en=nukar kusu ek ciki, sunke ye; Kor kewtum anakne yaykota kusu irara p uwekarpare: Sinuma soyum peka apkas ciki ne anpe ye ruwe ne.

En=etunne utar anakne opitta en kusu utaspa pinu-itak ki: En=wente kuni kusu esanniyo ruwe ne.

Nep ka wenpe sinuma or ta siri kotuk wa an: Orowa, tane anakne sinuma hotke wa suy hopuni somo ki kusu ne.

Ruwe un, ku=e=yaykopaste, ku=kor aep ipe en tura i=tom irenka kor ku=nimaraha anakne, En=epeka no kor kesup puni nisa ruwe ne.

Korka, Aa Ehoba, ne utar kusu tasa ku=iki kuni ne, Pirka irenka sanke wa en=hopunire wa en=kore.

En epokpa utar en=annokar somo ki kusu, Tanpe kusu Aokay anakne en=enupetne ruwe ne, sekor ku=eraman ruwe ne.

Orowa, kuani kusu, Aokay anakne owpekano ku=an kuni kusu en=nitata, Ayke, ramma pakno E sik-sama ta en=ante ruwe ne.

Otu sasuysir wano otu sasuysir pakno, Israeru kor Kamuy ne Ehoba anakne a=nunuke ne ruwe ne. Amen, suy, Amen.

Iyohaycis 42

Sinotca esapane kur kusu: Kor poho kor Maskir.

Apka anakne nay oma usike eyaykatekar koraci, Aa Kamuy, ku=ramat anakne Aokay kusu eyaykatekar ruwe ne.

Ku=ramat anakne Kamuy kusu, i=su Kamuy kusu, eyaykatekar siriki: Henpara kuani ek wa Kamuy kotcake ta a=nukar ya?

Tokap to ta hene kunne to ta hene ku=nupe anakne ku=aep ne, Ne utar to epitta en=orun ene ye hi: —E=kor Kamuy ney ta an a?

Kuani anakne nupetne newa rek hawkor hine sini wa topaha utar tura, Uwatte no an utar tura, Kamuy kor kenru orun ku=arpa nisa ruwe ne anpe, Tap okaype ku=esikarun wa ku=osike un ramat ku=ohetke ruwe ne na.

Aa ku=kor ramat, nep kusu eani anakne oknatara ya? Nep kusu en=onnayke ta ramu-kittarake ruwe he an? Kamuy kusu cipacipa yan: Sinuma ku=ko-yay-irayke ki kusu ne kusu ne ne na, Sinuma anakne ku=iporo pirkare Kamuy ne.

Aa ku=kor Kamuy, en=onnayke ta an kewtum anakne oknatara ruwe ne: Tanpe kusu, Yorodan kotan wano hemhem, Hermon wano hemhem, Ne pori nupuri wano hemhem, kuani E esikarun ruwe ne na.

E=kor puyra humi kusu ooho usi anakne ooho hi orun hawe aste ruwe ne: Opittano okay E=kor rir, E=kor poro wakka, en=kamure ruwe ne.

Yakka, Ehoba anakne tokap-to ta kor omap-an-ramuhawke hi sanke kusu ne, Orowa, kunne-to ta sinuma kor sinotca ku=ki wa En=siknure Kamuy oro ta inonno-itak ku=ki kusu ne na.

Ku=kor Watara ne Kamuy or ta ene ku=ye-pi: — Hemanta kusu en=oyra ya? Nep kusu en epokpa kur en=keske hine ku yaytuwaskarap siriki?

Ku=pone oro ta ranke tam a=omare koraci en=ramusitnere utar en=pasirota ruwe ne; Ramma-kane en=orun, e=kor Kamuy ne ta an a? ari itak na.

Aa ku=kor ramat, nep kusu e oknatara ya? Nep kusu en=onnayke ta ramu-kittararke ruwe he an! Kamuy kusu cipacipa yan: Sinuma ku=koyayirayke ki kusu ne kusu ne na; Sinuma anakne ku=iporo pirkare ku=kor Kamuy ne ruwe ne.

Iyohaycis 43

Aa Kamuy, en koypisi, somo Kamuy ko-oripak mosir uyrup kusu en eykotcane ki wa en=kore: Sunkep ki wa ohewke puri kor kur oro wano en ohaytare wa en=kore.

Ku=kor okirasnu Kamuy E ne; nep kusu Aokay en=a=mak ruwe he an? Nep kusu en epokpa kur en=keske rapoketa ku yaytuwaskarap siriki ruwe?

E=kor peker newa E=kor sonep sanke; ayke, ne anpe en=turare wa en=kore: Ne anpe anakne E=kor askanne hur oro ta, E=kor kas oro ta, en=turare wa en=kore.

Yakun, Kamuy kor yanke-set oro ta, Ku=enupetne kusu yaynucattekpe oro ta ku=arpa kusu ne: Orowa, Aa Kamuy, ku=kor Kamuy, koto ku=rekte wa ku=iramye as kusu ne na.

Aa ku=kor ramat, nep kusu e oknatara ya? Nep kusu en=onnayke ta ramu-kittararke ruwe he an? Kamuy kusu cipacipa yan: Sinuma ku=koyayirayke ki kusu ne kusu ne na; Sinuma anakne ku=iporo pirkare ku=kor Kamuy ne ruwe ne.

Iyohaycis 44

Sinotca esapane kur kusu; Kor poho kar pe. Maskir.

Aa Kamuy, huskotoyta ekasi utar okay rapoketa E ki iki p, Kisara ani ci nu nisa, ci=kor ekasi un nure nisa ruwe ne na.

Aokay kor teke ani mosir uyrup okewpa wa, ne utar ahupte nisa ruwe ne; Aokay anakne utar panakte wa emakpa nisa ruwe tapan na.

Ne utar yaykota kor emus ani ne mosir kisma somo ki, Yaykota kor amunin ani yaykaopiwki somo ki nisa: Korka, E=kor simon teke, e=kor amunin, orowa, E=kor nanuhu nupeki ne anpe kaw nisa, Aokay anakne ne utar orun irenka sanke nisa ruwe ne kusu ne na.

Aa Kamuy, Aokay anakne en E=sapanep ne: Yakob kusu annokarape sanke wa en=kore.

Aokay an kuskeray ci utar anakne un epokpa utar hacire kusu ne; E rehe an kuskeraypo un epokpa utar ci oterke as kusu ne na.

Kuani anak ku=kor ku kusu somo ku=e=yaykopaste, Ku=kor emus anak en=kasiopiwki somo ki kusu ne kusu ne na.

Korka, Aokay anakne un epokpa utar kusu un kasiopiwki nisa, Un etunne utar ayaynikorosmare nisa ruwe ne na.

To epitta ci utar anakne Kamuy kusu yayomonnure nisa, Ramma pakno E rehe kusu koyayirayke as kusu ne na. [Sera.]

Korka, tane anakne Aokay un emakpa wa un yaynikorosmare; Orowa, ci=kor tumi kusu an topaha tura somo E oman ruwe ne.

Un epokpa utar oro wano un hosarire wa un kirare; Orowa, un etunne utar anakne yaykota kusu wentoy-kantoy kokiru ruwe ne.

Aokay anakne arayke kuni kusu an hitsuji cikoykip koraci un ante nisa; Mosir uyrup tumke ta un caricari nisa ruwe ne na.

Oro-isam no E=kor utar aehok wa; Ne atayehe kusu somo eyayepirikare nisa ruwe ne na.

A=o ta un utar kusu ayaynikorosmarep ne a un kan nisa, Un okari ta okay kusu aeminap ne, aesapsep ci ne ruwe tapan na.

Mosir uyrup tumke ta okay wa e=oya-itak a=kore utar ci ne, Uyrup orowa aesapa suyesuyep ci ne ruwe ne.

To epitta ku=yaynikorosma, Ku=nanu isam hi anakne en=kamure ruwe ne na.

Kopasirota newa koatca hawe sanke kur kusu; Ne epokpa kur newa kopiwki kur kusu ne ruwe ne na.

Tap okaype opitta un kusu an a yakka; ci utar E oyra as somo ki nisa ruwe ne, Suy, E=kor uytaknup kusu somo ohewke no ci ki ruwe ne na.

Ci=kor kewtum somo a=hosipire, Ci=kor cikiri somo E ruhu ehayta ruwe ne.

Aokay anakne ne horkew an uske ta un panakte nisa, Pay kurihi ani un kamure nisa ruwe ne na.

Ci utar anakne ci=kor Kamuy rehe oyra ciki, Sama ta, oya Kamuy orun kor tekehe pirasa yakun:

Kamuy anakne ne anpe hunara somo ki ya? Sinuma anakne kewtum ta a=nuyna wa an okaype eraman ruwe ne kusu ne na.

Ruwe un, Aokay renkap kusu to epitta a un ronnu wa okay; Arayke kuni kusu an hitsuji cikoykip nepkor a=esanniyo ruwe ne.

Aa Utarpa mos wa un kore, hemanta kusu E mokor ya? Hopuni wa un kore, iteki ramma pakno un emakpa wa un kore.

Nep kusu e=kor nanuhu E seske wa, Ci ki iwninpe newa yaykowepekere anpe E oyra ruwe he an?

Ci=kor ramat koponci pakno a=hotkure wa an: Ci=kor honipi toy pakno sirkamu ruwe ne.

Hopuni wa un kasiopiwki; E=kor omap-an-ramuhawke hi an kuskeraypo kusu un kikiraye wa un kore.

Iyohaycis 45

Sinotca esapane kur kusu; Sosannim oro ta; Kor poho kar pe: Maskir. Omap oma sinotca.

Pirka p okay kusu ku=kewtum purpurke ruwe ne: Esapane kur kusu ku=kar pe ku=ye kusu ne: Ku=parunpe anakne casnu no nuye kur kor nuyep ne ruwe ne.

Utar poho kasuno Aokay anakne siretok kor pe ne; E=kor papus wano irenka a=ecikki ruwe ne: Tanpe kusu Kamuy anakne ramma pakno e nunuke nisa ruwe ne na.

Aa kiroro-asnu kur, e om kata ranke tam kutpokeciw yan, E=kor nupeki e=kor a=rakur sanke yan.

E=kor sonep newa ramurotca anpe newa owpeka anpe kusu, Citomte no o wa paye hine annokar ki yan: Yakun, E=kor simon-tek anakne asitomap a=epakasnu kusu ne na.

E=kor ay eenpe ne, E corpoke ta utar hacir wa okay ruwe ne; Esapane kur epokpa utar kor sanpe or ta eenpe ne.

Aa Kamuy, E=kor amset anakne otu sasuysir wano otu sasuysir pakno an anpe ne: Aokay esapane kuni montum anakne owpeka montum ne ruwe ne.

Aokay anakne owpekap omap wa, wenpe etunne nisa ruwe ne; Tanpe kusu, Kamuy anakne, E=kor Kamuy anak, E turano okay utar akkari wa, Yaykopuntek an sum ani E kasi ota nisa ruwe ne.

Opittano okay E=kor mipihi anakne motsuyaku newa, rokway newa, nikkey newa kusu hura an ruwe ne; Zōke ani a=kar casi ta okay ka oma arektep e yaynucattekka nisa ruwe ne.

E=kor a=eoripak an siwentep utar tumke ta, Mosir esapane matnepo okay ruwe ne: E simon-teksama ta Opir un konkani ani a=mire wa an Mosir esapane kur kor siwente kur as ruwe ne.

Aa matnepo, inu yan, yaykosiramse yan, kisattarara yan; Kor utar newa, kor mici kot cise oyra yan;

Yakun, Esapane kur anakne e siritokpe kor rusuy: Sinuma anakne e=kor Utarpa ne; Sinuma orun ko-onkami yan.

Orowa, Turos kor matnepo ayankep kor wa an; Utar tumke ta okay oteknu utar ne yakka e=kor irenka koramkor kusu ne na.

Casi ta okay Esapane kur kor matnepo siritomte ne: Kongami ari kor mipihi a=kar na.

Sinuma anakne cikarkarpe ani ami wa Esapane kur orun a=tura kusu ne: Sinuma os paye turano okay hoku sak mat utar E orun a=tura kusu ne na.

Nupetne wa yaynucattek hine ne utar a=tura kusu ne: Mosir esapane kur kor casi oro ta ahup kusu ne.

Eci=kor ekasi sirine kor poho utar ani Mosir epitta esapanere utar ne a=kar kusu ne na.

Opittano okay aynu ikiri tumke ta e=kor rehe ku eskarunte kusu ne: Tanpe kusu, ramma pakno mosir uyrup anakne E koyramye kusu me na.

Iyohaycis 46

Sinotca esapane kur kusu; Kor poho kar pe; Aramot or ta. Sinotca.

Kamuy anakne ci=kor numne usi ne, ci=kor kiroro ne, Yairamhekomo hi ta anakne un kasiopiwkip ne ruwe ne,

Tanpe kusu, toytoy aytasare wa, Nupuri anakne atuy noske orun a=omante yakka, ci isitoma as somo ki kusu ne;

Atuy un wakka poro humi aste akoyakoya yakka, Ne anpe a=porore kusu nupuri a=suyesuye yakka isitoma somo ki kusu ne na.

Pet an, ne pet awehe anak ine Kamuy maciya nupetnere, Iyotta rikunpe kor osiroma hi nupetnere ruwe ne.

Kamuy anakne ne maciya noske ta an; amoymoyeke somo ki kusu ne: Kunne-nisatta Kamuy ne anpe kasiopas kusu ne na.

Mosir uyrup sakayo hopunire, mosir moymoyeke: Sinuma hawe aste, ayke, toytoy ru nisa ruwe ne.

Inne topaha kor Ehoba un turano an; Ci utar kusu Yakob kor Kamuy anakne ri casi ne ruwe ne. [Sera.]

Arki wa Ehoba ki iki p inkar yan, Hemanta asitoma okaype Sinuma ki,

Mosirkes pakno okay tumi okerere; Ku=kaye, op otuye Tumi nisinta ape ari uhuyeka ruwe ne.

Iram, Kuani anakne Kamuy ku ne sekor eraman yan: Uyrup tumke ta kuani anakne a=pasere kusu ne, mosir kata apaserep ku ne ruwe ne.

Inne toppa kor Ehoba anakne un turano an; Ci utar kusu Yakob kor Kamuy anakne ri casi ne ruwe ne. [Sera.]

Iyohaycis 47

Sinotca esapane kur kusu; Kor poho kar Iyohaycis.

Aa opittano okay utar, tek orip yan; Annokar an haw ani Kamuy orun kohawe aste yan.

Inanpe kusu ne yakun, iyotta rikun Ehoba anakne asitomap ne; Moshir' epitta poro e=sapanep ne ruwe ne na.

Sinuma anakne un kusu inne utar annokar wa Mosir uyrup ci=kor cikiri corpoke ta are ruwe ne.

Un kusu eykeskorope numke kusu ne, Sinuma omap Yakob kor pirka p ne.

Kamuy anakne hawe aste wa rikin nisa, Ehoba anak rappa humi kor wa rikin nisa ruwe ne.

Ramye sinotca ani Kamuy koyramye yan: A=kor E=sapanep or ta ramye sinotcaki, ramye sinotcaki yan.

Kamuy anakne mosir' epitta e=sapanep ne: Eramuan no ramye sinotcaki yan.

Kamuy anakne mosir uyrup esapane ruwe ne: Kamuy anak kor askanne amset kata a ruwe ne na.

Utar esapane utar anak uekarpa wa okay, Abraham kor Kamuy kor utar ne: Mosir ta okay kikhunpe anakne Kamuy kor pe ne; Sinuma sino ariknare wa an ruwe ne kusu ne na.

Iyohaycis 48

Sinotca; Kor polio kar Iyohaycis.

Ci=kor Kamuy kor maciya or ta, kor askanne nupuri or ta, Ehoba anakne pase ne, sino a=ramye kunip ne.

Zion nupuri matneaw kotor, Poro Sapanep kor maciya, Pi wa eram as, mosir' epitta nupetnerep ne ruwe ne na.

Kamuy anakne ne casi oro ta Ri usike ne sekor yaykota yayeamkirire nisa ruwe ne.

Inkar yan, mosir esapane utar anakne yayuwekarapare, Ukoyram no isam ne ruwe ne na.

Ne utar ne anpe nukar wa iyokunnure: Kimatek wa ar isitoma nisa ruwe ne na.

Ne utar anakne toan hi ta tususke, Tanepo kor siwentep néno iwnin nisa ruwe ne.

Menas ari, Aokay anakne Tarsis un cip wente ruwe ne.

Inne topaha utar kor Ehoba kor maciya or ta, ci=kor Kamuy kor maciya or ta, Anu koraci ci nukar nisa: Ramma pakno Kamuy ne anpe aste kusu ne na. [Sera.]

Aa Kamuy, E kot cise ta, Ci utar anakne E=kor omap-an-ramuhawke hi esanniyo as nisa ruwe ne na.

Aa Kamuy, E rehe koraci, Mosirpa pakno mosirkes pakno Aokay ramuayere na: E=kor simon tek anak owpeka hi ani esik ruwe ne.

E=kor esanniyo hi kusu, Zion nupuri yaykopuntek yan, Yuda kor matne-po nupetne yan.

Sinuma okari ta apkas wa, Ne ri usike piski yan.

Hetuku kuski aynu ikiri oro ta a=nure kuni kusu, Kor casi pirkano inkar, Kor tumpu esanniyo yan.

Inanpe kusu ne yakun, tan Kamuy, tan ci=kor Kamuy anakne otu sasuysir wano, otu sasuysir pakno an Kamuy ne: Sinuma anakne ramma pakno un tura kusu ne na.

Iyohaycis 49

Sinotca esapane kur kusu; Kor poho kar Iyohaycis.

Eci=okay uyrup utar opitta tanpe nu yan Mosir uyrup utar eci utar opitta ikokanu yan:

Nupur nispa hene, nupan kur pene, Oteknu nispa hene, irapokkari kur hene ne yakka ikokanu yan.

Ku=paro anakne wayasnu anpe ye; Kewtum ta ku=esanniyo hi anakne ramuan no an anpe ne kusu ne na.

Itak-mawkuste-itak orun ku=nu kusu ne: Koto rekte wa ku=kor kunne itak ku=sanke kusu ne na.

Wen-puri anakne ku=kesup okari ta okay, Hemanta kusu wen oruspe an toho ku=isitoma?

Kor oyteknup e=yaykopaste utar, Kor i=kor inne ruwe ne kusu yayomonnure utar anak,

Ne utar anakne oar mosma an kur kikiraye eaykap, Orowa, ne kur kusu Kamuy oro ta imommuyep sanke eaykap;

(Ne utar kor ramat kikiraye hi anakne siri ataye nupur pe ne. Orowa, ramma pakno mosmano a=ante kunip ne).

Ne kur anakne ramma pakno siknu wa, Iyurui somo nukar kuni ne kar eaykap ruwe ne na.

Sinuma ne anpe nukar kunip ne kusu ne: wayasnu utar ray kunip ne; Hayta kur newa cikoykip nepkor an kur ne yakka utura isam wa Kor oyteknup mosma utar kusu hoppa kusu ne na.

Kor kewtum ta an yaynu hi anakne ene ani ne: —Kot cise ramma pakno an, Kor osiroma hi inne aynu ikiri pakno as kusu ne: Yaykota kor rehe an koraci kor kotan rékore nisa ruwe ne.

A=eoripak an aynu ramma an somo ki, A=ysamka cikoykip ukoraci ne.

Tapne utar ruhu anakne raka sak pe ne, Orowa, okake ta utar anakne ne utar ye itak rek ruwe ne. [Sera.]

hitsuji cikoykip néno ne utar anakne Seo kusu a=esanniyo wa okay; Pay anpe anakne ne utar kor epunkine kur ne ruwe ne. Kunneywano ne ciki owpeka utar anakne ne utar esapane kusu ne, Kor katuhu anakne Seo oro ta a=ysamka kusu ne a anpe ne, tewano osiroma hi isam ruwe ne kusu ne na.

Korka, Kamuy anakne Seo kiroro wano ku=kor ramat kikiraye kusu ne: Sinuma anakne en=uk kusu ne kusu ne na. [Sera.]

Aynu anakne aoteknure ciki, Kor cise ta citomtep ainnere ciki, iteki isitoma yan:

Sinuma ray ciki nep ne yakka kor wa oman somo ki; Sinuma osi kor citomtep somo rap kusu ne na.

Mosir koapkas rapoketa kor ramat nunuke yakka Orowa, aokay yaykota eyayepirikare ciki, utar ramye yakka,

Te wa no suy sirpeker somo nukar, Kor ekasi ikiri oro ta ek kusu ne na.

A=eoripak an wa ramu-sak aynu anakne, A=ysamka cikoykip ukoraci an ruwe ne.

Iyohaycis 50

Asap kar iyohaycis.

Kamuy, ci=kor Kamuy ne Ehoba anak neytak sanke, Cupka wano cuppok pakno mosir konisuk nisa ruwe ne.

Iyotta siritokpe Zion oro wano Kamuy kiay atte nisa ruwe ne.

Ci=kor Kamuy ek wa sonno mo no an somo ki kusu ne Sinuma kotcake ta isamka ape an, Sinuma okari ta rerasiw hetuku wa an na.

Sinuma anakne kor utar koypisi kuni ne, Rik oro wano kanto orun hene toytoy orun hene hawe as ruwe ne:

ayankep kor wa En tura uytaknup aste, Ku=kor askanne utar En=orun uekarpa yan.

Orowa, kanto anakne Sinuma kor owpeka anpe assuru aste, Kamuy yaykata anak koypisi ki Kamuy ne ruwe ne kusu ne na. [Sera.]

Aa ku=kor utar, nu yan, yakun, ku=itak kusu ne; Aa Israeru, eani kusu pawetesu ku=ki kusu ne: Kamuy, e=kor Kamuy Ku ne ruwe ne.

E yankep kusu somo ku=pakasnu as na; Ruwe un, e=kor uhuy yankep ramma en=kotcake ta an ruwe ne.

E kot cise wano sine peko hene, E=kor cikoykip topaha wano sine pinne yanki hene somo ku=uk na.

Kim ta okay cikoykip pisno ku=kor pe ne, Inne nupuri kata okay cikoykip ku=kor pe ne ruwe ne.

Kimun cikap opitta ku=eraman. Orowa, nup ta okay niwen cikoykip ku esanniyop ne ruwe ne.

Ku=ipe-rusuy ciki, e nure as somo ki kusu ne: Mosir newa kor aesikpe opitta ku=kor pe ne ruwe ne kusu ne na.

Pinne peko kam ku=ipe, Yangi kem ku=iku kunip ne ruwe he an?

I=yayirayke, anpe Kamuy or ta yanke, Iyotta Rikunbe orun itak nu ki yan;

yayramhekomo hi ta En=orun kohawe aste yan, Orowa, Kuani e kasiopiwki kusu ne, ayke, eani En=ramye kusu ne na.

Korka, wen utar or ta Kamuy ene itak hi:— Hemanta kusu eani anakne ku=kor uytaknup nure ya? Nep kusu eani anakne kor paro or ta ku=kor tuytak kor ya?

Korka, eani anakne a=pakasnu anpe etunne wa; Ku=kor itak e osmake orun emaka nisa?

Ikka kur e nukar hi ta, turano e ramuosma ilisa, Hoiyo utar turano an kur e ne ruwe ne naa

Wenpe kusu e paroho a=pita, E=kor parunpe kokantama ki ruwe ne,

E a wa kor irwak kusu sunkep ye, Kor haho kor poho uoputuye ruwe ne.

Tap okaype e ki nisa, awa, mo no ku=an, Ayke, kuani anak me sonno newa eani koraci ne sekor e yaynu nisa; Kuani anakne e epakasnu as, ne okaype e sik sama ta ku=ante kusu ne na.

Tane Kamuy oyra utar; tanpe esanniyo yan, Ikineypeka kasiopas kuni i=kur isam hi ta ika e uypeoske kusu me na:

I=yayirayke yankep yanke kur' anakne Eri ko-oripak ruwe ne; Orowa, kor ruhu etoko-oyki kur or ta Kamuy kasiopiwki hi ku=nukare kusu ne na.

Iyohaycis 51

Sinotca esapane kur kusu. Batseba orun omna okake ta, oro ta ueinkar kur ne Natan ek hi ta, Dabid kar iyohaycis.

Aa Kamuy, E=kor omap-an-ramuhawke hi an koraci, en=orun pirka irenka sanke wa en=kore: E=kor poro ramuhawke irenka an kusu ku ohaytarep uska wa en=kore:

Ku=kor wen-puri kusu ar en=huraye wa en=kore, Ku=kor katpak kusu en askannere wa en=kore.

Kuani ku ohaytarep ku=eraman: Ku katpak anakne ku=sik-sama ta okay ruwe ne.

Aokay epeka no, owse Aokay epeka no katpak ku=ki nisa, Orowa, E sik-sama ta wenpe ku=ki nisa: Aokay anakne itak ye hi ta owpekano a=esanniyo kuni kusu, Aokay koypisi hi ta tur-sak no an kuni kusu an ruwe ne kusu ne na.

Wen-puri an wa a en=sikore na, Wen-puri an wa ku=kor hapo sinnay kat iyewnu nisa ruwe ne.

Aokay anakne kewtum ta okay sonno anpe nukar rusuy ruwe ne, Orowa, nuyna wa an uske ta en wayasnure kusu ne.

hissop ani en askannere wa en=kore, yakun, ku=tur-sak kusu ne. En=huraye wa en=kore, yakun, upas kasuno ku=retar kusu ne na.

Aokay kaye ponehe anakne anupetnere kuni kusu, Nupetne anpe newa yaykopuntek anpe en=nure wa en=kore.

Ku katpak or ta E nanuhu seske, Ku=wen-puri opitta isamka wa en=kore.

Aa Kamuy, en kusu tur-sak sanpe kar wa en=kore, Orowa, en=onnayke ta utumasi somo ki kewtum asinno kar wa en=kore.

E sik-sam wano iteki en=emaka wa en=kore; Suy, en=oro wano iteki E=kor Askanne ramat uk wa en=kore,

E=kor kasiopiwki hi kusu an nupetne anpe kannasuy en=kore: Orowa, irenka an ramat ani en=nitata wa en=kore.

Yakun, ohay ta ki utar or ta E ruhu ku=epakasnu; Orowa a=kokatpak utar E orun a=hosippare kusu ne na.

Aa Kamuy, en=kasiopiwki Kamuy, keukpe oro wano e en ohaytare wa en=kore; Yakun, ku=parunpe anakne E=kor owpeka anpe kusu ruyno sinotcaki kusu ne na.

Aa Utarpa, ku=papus maka wa en=kore; Yakun, ku=paro anak E ramye as kusu ne.

Aokay anakne ayankep kusu somo enupetne, enupetne ciki a=kore kusu ne; Uhuyeka ayankep Aokay anakne somo enupetne ruwe ne kusu ne na.

Kamuy a=yanke kunip anakne oknatara kewtum ne: Oknatara newa yaykokatpak an kewtum, Aa Kamuy, Aokay somo etunne kusu ne na.

Aokay renkayne Zion oro ta pirka p ki wa en=kore; Yerusarem kor casi roskire wa en=kore.

Yakun, Aokay anakne owpeka hi ari an ayankep, ramne an uhuyeka ayankep, enupetne kusu ne: Orowa, E yanke-set kata peko yanke kusu ne na.

Iyohaycis 52

Sinotca esapane kur kusu. Dabid kar Maskir: Edom un Doeg Sawros nure wa, Dabid a=hap ne Ahimerek kot cise ta an sekor ye hi ta.

Aa kiroro-asnu kur, nep kusu eani wenpe kusu yayomonnure ya? Kamuy ranpoken ramma an ruwe ne.

E=kor parunpe anakne sino wenpe oske ruwe ne; Een makiri koraci ne, kokantama wa iki ruwe ne.

Pirka p kasuno eani wenpe omap ruwe ne, Sonep ye kasuno sunke e konopuru ruwe ne. [Sera.]

Aa sunke parunpe, Eani anakne isamka kuni itak omap ruwe ne.

Néno koraci Kamuy anakne ramma pakno e isamka kusu ne, Sinuma e kisma wa e=kor kas wano e etaye, Siknu pito kor mosir wano e rise kusu ne na. [Sera.]

Orowa, owpeka utar ne anpe nukar wa isitoma, Sinuma kusu mina wa ene itak kusu ne:—

Inkar, tanpe anak Kamuy ani yaykota kor casi ne somo kar kun' ne, Korka, sinuma anakne kor i=kor poro wa kusu or ta e=yaykopaste, Sinuma anak wen yaynu hi kusu okirasnu ruwe ne, sekor itak.

Korka, Kuani kusu — Kamuy kor kenru ta an hukinani kan ran cikuni ku=koheraye ruwe ne: Ramma pakno Kamuy ranpoken ku=e=yaykopaste ruwe ne.

Aokay anakne tap iki kusu, ramma pakno E iramye as kusu ne: E=kor omap an utar sik-sama ta, E rehe kusu ku=cipacipa kusu ne; ne anpe pirka ruwe ne kusu ne na.

Iyohaycis 53

Sinotca esapane kur kusu. Mahatat or ta; Dabid kar Maskir.

Kamuy isam, sekor hayta kur anakne kor kewtum ta ye nisa ruwe ne. Ne utar wen-puri ki wa tur-us newa aetunnep ne; Pirka p ki kur isam ruwe ne.

Kamuy hunara kur an a? Wayashnup ki kur an a? Nukar kuni kusu Kamuy kanto orowa utar poho orun herasi inkan' nisa.

Ne utar opitta pisno hosippa; sine ikinne turuuspe ne; Pirka p ki kur anakne isam, sinen ka isam ruwe ne.

Irara p iki utar nep ne yakka eranpewtek ruwe he an? Ne utar aep e koraci ku utar ipe, Orowa, Kamuy nisuk somo ki ruwe ne.

Asitomap isam uske ta ne utar isitoma nisa: Kamuy anakne e nikkotama epokpa kur kor pone caricari nisa ruwe ne kusu ne na; Kamuy ne utar emakpa kusu, aokay anakne ne utar yaynikorosmare nisa ruwe ne.

Aa Zion oro wano Israeru kasiopiwkip hopuni humi! Kamuy anakne kor utar teke-a=paste an i wano hosippare ciki, Ne hi ta anakne Yakob nupetne, Israeru yaykopuntek kusu ne na.

Iyohaycis 54

Sinotca esapane kur kusu; ka oma arektep. Zipit un utar Sawros oro ta arki wa —“Dabid anakne un or ta yaynuyna siriki”— sekor ye hi ta, Dabid kar Maskir.

Aa Kamuy, E rehe kusu, en=kasiopiwki wa en=kore, Kiroro yupu wa en koypisi wa en=kore.

Aa Kamuy, ku=ki inonno-itak nu wa en=kore; Ku=paro sanke itak nu wa en=kore.

Oya utar hopunpa wa en epokpa, Niwen utar ku=kor ramat hunara ruwe ne kusu ne na; [Sera.]

Ne utar anakne kor kotcake ta somo Kamuy aste nisa ruwe ne na.

inkar' an, Kamuy anakne en ikasiw ruwe ne: Utarpa anakne ku=ramat nitatpa Kamuy ne ruwe ne.

Sinuma anakne iorun siktokoko utar kor wenpe kusu en=ikemnu kusu ne; E=kor sonep ani ne utar isamka wa en=kore.

Renkayne ku=sanke ayankep E orun ku=yanke kusu ne: Aa Ehoba, E rehe kusu yayirayke ku=ki na, ne anpe pirka ruwe ne kusu ne na.

Opittano okay yayramhekomo kusu Sinuma en=kasiopiwki nisa, Orowa, en epokpa utar kusu a=hetuku ku=kor rusuy pe ku=sikihi nukar nisa ruwe ne kusu ne na.

Iyohaycis 55

Sinotca esapane kur kusu; ka oma arektep. Dabid kar Maskir.

Aa Kamuy, ku=ki inonno-itak nu wa en=kore; Iteki ku koramkorope or ta yaynuyna wa en=kore.

En=orun ikokanu pine ese wa en=kore. Ku iwnin wa kusu sini eaykap, orowa, ku=nuwap;

En epokpa kur kor hawe kusu, Wen utar en=ramusitnere kusu ne na; Ne utar en=kasike ta irara p omare, Iruska wa en=keske ruwe ne kusu ne na.

En=onnayke ta ku=kewtum anakne iwnin, Ray hi kusu ku=isitoma ruwe ne.

Ku=kimatek wa ku=tususke, Isitoma anpe en=kamure ruwe ne.

Orowa, kusuwep néno tekkup ku korohumi, sekor ku=ye nisa! Yakun, ku=hopuni wa arpa hine, ku=sini kusu ne na.

Tuymano an usike orun ku=arpa wa, Nup or ta ku=rewsi kusu ne na. [Sera.]

Yupke rera newa itasayupkep kusu, Tunasno ayaysisire usi orun ku=arpa.

Aa Utarpa, ne utar isamka wa kor parunpe perpa wa en=kore: Ne maciya or ta niwen iki anpe newa sakayo ku=nukar nisa ruwe ne kusu ne na,

Tokap-to ta hene kunne-to ta tane ne utar anakne maciya tumama kata paye: Wen-puri newa irara p anakne oske ta okay ruwe ne.

Wen-puri anakne ne oske ta an: Chinishteramukore p newa sunkep anakne kor maciya un ru wano somo paye.

En=kosakayokar kur anakne en epokpa kur somo ne; Néno ne yakun yaysiporore easkay: Suy, en=epeka no yayporore kur' anakne en=etunne kur somo ne; Néno ne yakun, sinuma or ta ku=yaynuyna kusu ne na.

Korka, eani ne, en eyrepak aynu ne, En turano an kur, ku=i=kateomare nimaraha ne ruwe ne.

Ukoyram no ci utar ramuhawke ukoramkor siriki okay, Awa, inne utat' turano Kamuy kor kenru orun apkas nisa ruwe ne.

Ekuskonna ray anpe anakne ne utar or ta hetukure, Siknu rapoketa Seo orun arankere yan: Inanpe kusu ne yakun, wenpe anakne ne osiroma hi ta an, ne onnayke ta an ruwe ne kusu ne na.

Korka, kuani anak Kamuy or ta ku konisuk kusu ne: Ayke, Ehoba anakne en=kasiopiwki kusu ne na:

Onuman hene, kunneywano hene, tokap noske ta hene, ku oroman wa nuwap ku=ki kusu ne: Orowa, sinuma ku hawe nu kusu ne na.

Tumi ku=kor hi ta anakne, Sinuma i=tom sanke wa ku=ramat kikiraye nisa ruwe ne; Inne utar en kopiwki nisa ruwe ne kusu ne na.

Kamuy anakne nu wa anrapokikara ki kusu ne, Sinuma husko wano an ap ne, [Sera.] Ne utar ciitasare somo ki, Kamuy ko-oripak somo ki ruwe ne.

Ne kur anakne i=tom kor kur kopiwki kusu teke turi nisa; Aki uytaknup koatca nisa ruwe ne na.

Kor paroho anakne kirpu koraci tesnatara ruwe ne, Korka, kewtum ta tumi an: Kor itak anakne sum kasuno hapur ruwe ne, Yakka, a=etaye an ranke tam nepkor ne ruwe ne na.

Ehoba kata e=kor asikerep omare, yakun, Sinuma eci=kosiratki kusu ne: Owpeka utar ramma pakno somo amoymoyekere kuni ne Sinuma ki kusu ne na.

Korka Aokay, Aa Kamuy, ne utar a=ysamka kuni ne ne suy oro ranke kusu ne: Kemnure rusuy newa sunkep ki utar anakne siknu kuni toho nimara pakno somo okay kusu ne; Korka, kuani anakne Aokay orun yaykopaste kusu ne na.

Iyohaycis 56

Sinotca esapane kur kusu. Jonat erem rehokim or ta. Kat kotan ta Piristia un utar kisma hi ta Dabid kar pe: Miktam.

Aa Kamuy, aynu anakne en=ruki rusuy kusu, pirka irenka sanke wa en=kore: Ramme-to sinuma koyki wa en=ramusitnere ruwe ne.

Iorun siktokoko utar ramne-to en=ruki rusuy ruwe ne; Pakesara wa en=koyki utar inne ruwe ne kusu ne na.

Ku=isitoma hi ta Aokay kusu ku=e=yaykopaste as kusu ne na.

Kamuy or ta Sinuma kor itak ku=rek kusu ne: Kamuy ku=e=yaykopaste nisa; ku=isitoma somo ki kusu ne: En=orun ham anakne hemanta ki easkay ya?

Ramne to ne utar anakne ku=ye itak ewkopa ruwe ne: Ne utar kor opittano okay yaynu hi anakne en=wente kusu an ap ne.

Uekarpa wa yaynuyna, Ku=oman hi orun inkar, En=rayke kuni cipacipa nisa ruwe ne na.

Ne utar irara p ki wa kusu somo a=panakte ruwe? Aa Kamuy, kinrakar hine uyrup utar rapte wa en=kore.

Aokay anakne ku kesirikari anpe nukar:. E kot tokkuri or ta ku=nupe omare wa en=kore; Ne anpe anakne E=kor kampi kata a=nuye wa an somo ki ruwe pe an?

Orowa, ku=nisuk toho ta en epokpa utar anakne a=hosippare kusu ne: Tapanpe ku=eraman, Kamuy turano an ruwe ne kusu ne na.

Kamuy or ta Sinuma kor itak ku=rek kusu ne; Ehoba or ta Sinuma kor itak ku=rek kusu ne na.

Kamuy ku=e=yaykopaste nisa, ku=isitoma somo ki kusu ne; En=orun aynu anakne hemanta ki easkay ya?

Aa Kamuy, E=kor uytaknup anakne en=kasike ta okay; Yayirayke an a=yanke kunip E orun ku=yanke as kusu ne na.

Inanpe kusu ne yakun, Aokay anakne ray hi oro wano ku=ramat ohaytare: Siknu oma peker or ta, Kamuy kotcake ta ku=apkas kuni ne Ku=cikiri somo hacir kuni kusu seenne aki ya?

Iyohaycis 57

Sinotca esapane kur kusu; Ar-tashet or ta. Sawros oro wano ne poru orun hira hi ta, Dabid kar pe.

Aa Kamuy, en=eranpokiwen wa en=kore, en=eranpokiwen wa en=kore; Ku=ramat anakne E orun yaynuyna ruwe ne kusu ne na: Ruwe un, tan wenpe isam pakno, E=kor tekkup senpirke ta ku=yaynuyna kusu ne na.

Iyotta rikun Kamuy or ta hawe ku=aste kusu ne; En kusu okaype iki Kamuy or ta en hawe aste kusu ne na.

En=kosakayokar kur en=ruki rusuy hi ta anakne Sinuma kanto wano teskar wa en=kasiopiwki kusu ne; [Sera.] Kamuy anakne kor omap-an-ramuhawke hi newa sonep sanke kusu ne na.

Ku=ramat anakne sisi tumke ta an; Uhuy wa okay utar tumke ta ku=hotke, Ne utar anakne Aynu poho ne, ayke, kor nimaki op newa ay ne, Kor parunpe een emus ne ruwe ne.

Aa Kamuy nisor kasi ta yayrikante yan; Mosir epitta kasi ta E=kor nupeki aste wa en=kore.

Ne utar anakne ku=cikiri kusu ya etoko-oyki nisa; Ku=ramat anakne a=hotkure: Ne utar en=kotcake ta suy ohor; Awa, yaykata ne oske ta hacir nisa ruwe ne na. [Sera.]

Aa Kamuy, ku=kewtum atte wa an, ku=kewtum atte wa an: Sinotca ku=ki kusu ne, ruwe newa, ramye sinotca ku=ki kusu ne na.

Ku=nupeki, mos yan; iyohaycis rektep newa koto, mos yan: Kuani yaykata ar tunasno ku=mos kusu ne na.

Aa Utarpa, utar tumke ta E ko-yayirayke as na: Mosir uyrup tumke ta ramye sinotca E orun ku=ki kusu ne na.

E=kor ranpoken kanto pakno poro p ne. E=kor sonep nisor pakno an anpe ne.

Aa Kamuy, nisor kasi ta yayrikante yan; Mosir epitta kasi ta E=kor nupeki aste yan.

Iyohaycis 58

Sinotca esapane kur kusu: Ar-tashet or ta. Dabid kar pe: Miktam.

Sonno newa eci utar anakne mo no an wa owpekap ye ya? Utar kor poho utar owpekano eci koypisi ya?

Ruwe un, kewtum ta wen-puri eci=ki; Eci=kor teke ta okay niwen pe mosir or ta pakari wa kore ruwe ne.

Wen utar anakne honi wano sap oro wano ehayta, Siko ciki nani ru turaynu wa sunkep ye ruwe ne.

Kor surku anak okokko surku nepkor ne: Kor kisara seske ru-o aspa kur ukoraci ne;

Ne anpe anakne rotcare kur kor hawe somo nu, Nekona wayasnu no ki yakka somo nu ruwe ne.

Aa Kamuy, ne utar kor paroho ta okay nimakihi kaye wa en=kore: Aa Ehoba, ne upen sisi kor poro nimaki kaye wa en=kore.

Tunasno pas wakka néno ne utar ninka wa en=kore: Kor ya eosikpekare hi ta a=otuye koraci ne kar wa en=kore.

Nin wa isam simaymay néno kar yan: Tokap nukar somo ki siwentep cup-e=tunas hekaturep néno kar wa en=kore.

Eci=kor su ay-us-ni ape ani a=sesekka etoko ta, Ne hu anpe newa uhuy wa an anpe newa ukotura rerasiw ani a=ysamka kusu ne na.

Ne ikemnu anpe owpeka kur nukar ciki nupetne kusu ne: Wen utar kor kemihi ani kor cikiri huraye kusu ne.

Yakun, utar ene itak kusu ne, “Sonno newa, owpeka utar kusu iwayehe an: Sonno newa, mosir koypisi Kamuy an ruwe ne”, ari itak kusu ne na.

Iyohaycis 59

Sinotca esapane kur kusu; Arteshet or ta. Sawros teskar wa sinuma rayke kuni ne kor cise ukaeyoko hi ta Dabid kar pe: Miktam.

Aa ku=kor Kamuy, en epokpa utar oro wano en ohaytare wa en=kore: En kopuyki kusu hopunpa utar okay kusuri uske ta en=ante wa en=kore.

Irara p iki utar oro wano en ohaytare wa en=kore, Kemnure rusuy utar kusu en=kasiopiwki wa en=kore.

Inkar=an, ne utar anakne ku=ramat kusu yonkororo ruwe ne: Okirasnu utar en kusu yayuwekarapare ruwe ne: Aa Ehoba, tanpe anakne ku ohaytarep kusu, ku katpak kusu somo ne ruwe ne.

Somo ohay ta puri ku=ki yakka ne utar pas wa etoko-oyki: Tanpe kusu, ne utar ekanok kusu mos wa inkar wa en=kore.

Aa inne toppa utar kor Kamuy ne Ehoba, Israeru kor Kamuy, Aokay yayhopunire wa mosir uyrup orun ek wa en=kore: Irara ohay ta-puri ki utar orun iteki irenka kore wa kore. [Sera.]

Onuman ne utar hosippa wa seta hawe koraci hawe aste, Maciya okari paye ruwe ne.

Inkar=an ne utar paro ani patukuku; Kor papus or ta emus okay: Ne anpe mu kur nen ta? ari yaynu ruwe ne kusu me na.

Korka, Aa Ehoba; Aokay anakne ne utar emina kusu ne; Opitta: no okay uyrup or ta esapse kusu ne na,

Aa ku=kor kiroro, Aokay kusu ku=cipacipa kusu ne: Kamuy anakne ku=ri casi ne ruwe ne kusu ne na.

En=eranpokiwen wa kore Kamuy anakne en=ekanok kusu ek kusu ne, Iorun siktokoko utar kusu ka ki rusuy pe ku=nukar kuni ne Kamuy ramuosma kusu ne na.

Ku=kor utar somo oyra kuni ne iteki ronnu wa en=kore. E=kor kiroro sanke wa ekesne no apkaste hine hacire wa en=kore, Aa Utarpa ci=kor tamkikhunpe E ne ruwe ne.

Kor parunpe san pisno an itak kusu kor paroho katpak ki, Ne utar pakesara kusu akisimare wa en=kore, Iyoytakus anpe newa sunkep ye ruwe ne kusu ne na

Iruska wa ne utar isamka, tewano isam kuni ne isamka wa en=kore: Orowa, mosirpa pakno mosirkes pakno, Kamuy anakne Yakob or ta an wa; epunkine ruwe ne sekor eramante wa en=kore. [Sera.]

Orowa, onuman ne ciki he utar hosippa wa seta hawe koraci hawe aste, Suy, maciya okari ta payere wa en=kore.

Aep kusu ekesne no apkas kusu ne, An epitta okay yakka somo a=kironnu kusu ne na.

Korka kuani anakne E=kor kiroro kusu sinotca ku=ki kusu ne: Ruwe am, kunneywano ruy hawe aste wa E=kor ranpoken kusu sinotca ku=ki kusu ne na: Aokay anakne ku=kor ri casi ne, Ku yayramkoyki toho ta ku=kor numne-usi E ne nisa ruwe ne na.

Aa ku=kor kiroro, E orun ramye sinotca ku=ki kusu ne: Kamuy anakne ku=kor ri casi ne, en=eranpokiwen wa kore Kamuy ne ruwe ne kusu ne na.

Iyohaycis 60

Sinotca esapane kur kusu; Susan or ta: Epakasnu kusu, Dabid kar pe Miktam: Aram-maha-raim newa Aram-zoba ukotumikor, orowa, Yoab hosipi wa Sippo pinnay ta sine ici man nin ne aynu ikasma ni sen nin ne aynu ronnu hi ta a=karpe.

Aa Kamuy, Aokay anakne un emakpa nisa, un kaye nisa ruwe ne; Aokay iruska; awa, Suy un iwankere wa en=kore.

Aokay anakne toytoy tususkere nisa; ne anpe yasa nisa ruwe ne: Ne makke usike iwankere wa un kore, suyesuye ruwe ne kusu ne na.

Aokay anakne E=kor utar or ta hokanpap nukare nisa: Tutturusere kuni tonoto un ikure nisa ruwe ne.

E ko-isitomo utar or ta Aokay anakne inusuyep korpare nisa ruwe ne, Ne anpe anakne E=kor sonep kusu a=roski kuni kusu an ap ne. [Sera.]

E=kor a=omap an kur aohaytare kuni ne, E=kor simon teke ani kasiopiwki hine en=orun ese wa en=kore.

Kamuy anakne kor tur-sak hi ta an wa itak; En ramuritetkere, Sekem kotan ku=eymek kusu ne, Suy, Sukkot pinnay ku=pakari kusu ne na.

kireat anak me ku konope ne, Manasse ne yakka ku=kor pe ne, Epraim ka ku=sapaha kikikarape ne; Yuria anak ku=kor esapane montum kusu an kanni ne ruwe ne,

Moab anakne ku=kor yaske patci ne; Edom kata ku=ker ku=osura; Aa Piristia, kuani kusu, hawe aste yan.

Ne tumasnu maciya orun en tura kur nen ne ruwe? Edom or ta en tura nisa kur inan kur ne ruwe he an?

Aa Kamuy, Aokay anakne un emakpa somo ki ruwe he an? Aa Kamuy, suy, ci=kor topaha tura somo Aokay paye ruwe he an?

Un epokpa kur kusu un ikasiw wa un kore: Aynu kasiopiwki anpe anakne raka sak pe ne ruwe ne kusu ne na.

Kamuy an kuskeraypo kusu rametok no ci ki kusu ne: Inanpe kusu ne yakun, Sinuma anakne un epokpa utar oterke kusu ne kusu ne na.

Iyohaycis 61

Sinotca esapane kur kusu: ka oma arektep. Dabid kar pe.

Aa Kamuy ku=aste hawe tu wa en=kore, Ku=ki inonno-itak orun ikokanu wa en=kore.

Ku=kewtum a=kamure hi ta, mosirkes wano E orun ku hawe aste: En kusu maskinno ri wa an watara oro ta en tura wa en=kore.

Aokay anakne en kusu numne-usi ne, En epokpa utar okay kusu tumasnu casi E he ruwe ne.

Ramma pakno E=kor kas or ta ku=osiroma kusu ne: E=kor tekkup corpoke ta ku=yay-nuyna kusu ne na. [Sera.]

Aa Kamuy, ku=ki uytaknu anpe E nu nisa, E=kor rehe koysitoma utar eykeskoro kunip a en=kore nisa ruwe ne kusu ne na.

Aokay anakne mosir esapane kur kor inotu anohoro kuni ne kan ruwe ne: Kor paha inne aynu ikiri pakno epa kusu ne na.

Ramma pakno sinuma anakne Kamuy kotcake ta an kusu ne: Ne kur a=kosiratki kuni ne omap-an-ramuhawke anpe newa sonep etoko-oyki wa en=kore.

Yakun, otu sasuysir pakno E=kor rehe kusu ramye sinotca ku=ki kusu ne, Ne anpe anakne kesto ku=uytaknu anpe ku=ki kuni kusu ne na.

Iyohaycis 62

Sinotca esapane kur kusu; Yedutun néno. Dabid kar Iyohaycis.

Kamuy kusu ku=ramat anakne cipacipa siriki, Sinuma oro wano a en=kasiopiwki anpe an na.

Sinuma patek en=kasiopiwki kuni watara ne: Ku=kor ri casi ne; maskinno ku moymoyeke somo ki kusu ne na.

Henpara pakno eci utar anakne aynu kopiwki ya? Sinuma anakne ci=opentari casi ererasuye ankura nepkor ne, Ayke, eci utar opitta sinuma ar hokuste kusu eci=ki ya?

Sinuma, owse pirka wa kusu hokuste kuni ne ukoramkor; Sunkep enupetne: Kor paroho ani nunuke, korka, kewtum ta iyoytakus ki ruwe ne. [Sera.]

Aa ku=ramat, owse mo no an wa Kamuy e=yaykopaste yan, Sinuma kusu cipacipa ku=ki ruwe ne kusu ne na.

Sinuma patek en=kasiopiwki kuni watara ne: Ku=kor ri casi ne; maskinno ku moymoyeke somo ki kusu ne na.

A en=kasiopiwki hi newa ku=nupeki hi anakne Kamuy tura an: Ku=kiroro oma watara, ku numne-usi Kamuy or ta an ruwe ne.

Uyrup utar, ramma sinuma orun e=yaykopaste yan; Sinuma kotcake ta eci=kor sanpe ecikiki yan: Kamuy anakne un kusu an numne usi ne ruwe ne. [Sera.]

Sonno newa nupan utar anakne heysepa ne, orowa, nupur utar anakne sunkep ne: Ipakarip or ta a=omare ciki, ariknatari, Sino heysepa kasuno kosne p ne.

Ussiw ne kusu iteki e=yaykopaste, Ikka kusu iteki pakesara. Aeoteknup ainnere ciki orun iteki cipacipa yan.

Kamuy anakne arsuy no itak, Tu suyne tanpe ku=nu nisa; Kiroro anakne Kamuy kor pe ne ruwe ne.

Suy, aa Utarpa, ranpoken anak E=kor pe ne: Aokay anakne opittano okay utar ki iki p esanniyo wa oro ta auk kunip kore ruwe ne kusu ne na.

Iyohaycis 63

Yuda nup or ta an hi ta Dabid kar Iyohaycis.

Aa Kamuy, Aokay anakne ku=kor Kamuy E ne ruwe ne, tunasno ku=hunara kusu ne: Ku=ramat anakne Aokay kusu iku rusuy, ku=kam anakne Aokay kusu eyaykatekar ruwe ne, Sinki newa sat mosir, wakka isam uske ta néno ki ruwe ne.

E=kor askanne uske ta E orun ku=inkar, E=kor kiroro, E=kor nupeki nukar kuni kusu ne na.

Inotu kasuno E=kor omap-an-ramuhawke anpe anakne pirka ruwe ne; Ku=papus anakne E koyramye as ruwe ne.

Ku=siknu rapoketa ku=iramye as na: E rehe kusu tekehe ku=yanke kusu ne.

Ramoro newa kirpu ani ku=ramat anakne a=eramusinne kusu ne; Nupetne papus ani ku=paro anakne E koyramye kusu ne na.

Sotki kata ku=an wa E esikarun hi ta, Ancikar E ramepakari ku=ki ruwe ne.

Aokay anakne en kaopiwki nisa, E=kor tekkup senpirke ta ku=nupetne kusu ne na.

Ku=ramat anakne E kasirari wa oman, E=kor simon tek anak en nitatpa nisa ruwe ne.

Korka, ku=ramat isamka kuni kusu ne anpe hunara utar anakne, Mosir pokna usi rap kusu ne na.

Ne utar anakne emus kiroro ani a=ohetu kusu ne, Horkew aep ne a=kar kusu ne na.

Korka, ne mosir esapane kur anakne Kamuy enupetne kusu ne; Sinuma kusu siyuppa no ye wa uytaknu ki utar opitta nupetne kusu ne; Sunkep ye utar kor paroho a=seske kusu ne kusu ne na.

Iyohaycis 64

Sinotca esapane kur kusu. Dabid kava Iyohaycis.

Aa Kamuy, ku=kewtum ku=sanke hi ta, ku=kor hawe nu wa en=kore: En epokpa utar ku=isitoma kusu ku=inotu kosiratki wa en=kore.

Irara p iki utar nuyna no iki ukoramkor hi oro wano en ohaytare wa en=kore; Wen-puri iki utar sakayo kusu en=kasiopiwki wa en=kore:

Ne utar anakne emus koraci kor parunpe eenka nisa, Siw itak nepkor an ay eosikpekare nisa:

Nuyna no an uske ta okay wa a=eramusinne utar orun ak: Ekuskonna ay-eroski pine isitoma somo ki ruwe ne.

Wenpe iki kuni esanniyo wa yaytumasnure; Nuyna no akpe are kuni ramepakari; Ayke, un nukar kur nen ne ruwe he an? sekor itak.

Wen-puri ewenosikoro wa aesanniyop ki okere: Orowa, ne utar pisno kor onnayke kor sanpe ooho ruwe ne.

Korka, Kamuy anakne ne utar orun ak kusu ne; Ekuskonna ay ani ne utar piri-ao kusu ne na.

Orowa, yaykota kor parunpe ani aeyayeiyonnuppa wa awreepetciwre kusu ne: Ne anpe nukar utar opitta sapa suyesuye kusu ne na.

Orowa, utar opitta isitoma kusu ne: Ayke, Kamuy ki iki p assuru aste wa, Sinuma iki anpe wayasnu no esanniyo kusu ne na.

Owpeka utar anakne Ehoba kusu yaynucattek wa orun e=yaykopaste kusu ne; Orowa, kewtum owpeka utar anakne nupetne kusu ne na.

Iyohaycis 65

Sinotca esapane kur kusu. Iyohaycis. Dabid kar sinotca.

Aa Kamuy, Aokay kusu Zion or ta ramye hi an na: Orowa, Aokay kusu awitaknu anpe aki kusu ne na.

Aa inonno-itak nu Kamuy, E orun opittano okay kam arki kusu ne.

Wen-puri anakne en=annokar: Korka, Aokay anakne ci=kor ohaytarep isamka kusu ne.

Aokay numke wa E=kor kenru ta osiroma kuni ne ehanke no tura kur anakne a=nunuke ne! E kot cise ta okay kasnukarape kusu, E=kor askanne cise kusu ci utar a=eramusinne kusu ne na.

Aa un kasiopiwki Kamuy Owpekano Aokay anakne asitoma anpe ari un orun ese kusu ne; Mosirpa pakno mosirkes pakno, suy e=hankeko no an atuy ne yakka E orun e=yaykopaste ruwe ne:

Okirasnu wa nupuri yupke no aste; Kiroro ani atumamkosaye ruwe ne kusu ne na.

Atuy kunrak-kunrak hum, rir turuminse hum, Mosir uyrup sakayo hum more ruwe ne.

Suy, mosir iyotta kes ta osiroma utar E ki sirosi kusu isitoma kusu ne: Aokay anakne kunneywano newa onuman nupetnere wa sinotca kire ruwe ne.

Aokay anakne mosir ta ek wa teyneyka Ne anpe pirkare ruwe ne: Kamuy pet anakne wakka ani esik; Aokay anakne toytoy etokooyki ciki amam sipiras-par ruwe ne kusu ne na.

Aokay anakne nuye an no ne ata usike kata wakka cari, Ne tane-ru kasike e=ramamke: Sasne-sasne an apto ani ne anpe hapurure ruwe ne; Aokay nunuke wa ne anpe siparaspare ruwe ne na.

Aokay anakne kasnukarape ani pa pirkare, E=kor apkas hi kirpu rapapse ruwe ne.

Nup ka mun anakne eray, Orowa, hur anakne ramuritetke ruwe ne.

Cikoykip mimtar anakne topaha ari a=wtomciwre; Pinnay anakne amam ani a=kamure ruwe ne; Ne anpe anakne nupetne haw rikunitara, orowa sinotcaki ruwe ne na.

Iyohaycis 66

Sinotca esapane kur kusu, Sinotca, Iyohaycis.

Mosir Epitta, Kamuy kusu nupetne haw aste yan.

Sinuma rehe a=rakur kusu sinotcaki wa aste yan: Sinuma ramyep nupekte yan.

Kamuy or ta, E ki iki p nep asitomap humi! E=kor kiroro poro p ne kusu E epokpa utar itak nu kusu ne na, ari an itak ani ye yan.

Mosir epitta E ko-onkami wa Aokay orun sinotcaki kusu ne: E rehe orun sinotcaki kusu ne na. [Sera.]

Arki wa Kamuy ki iki p inkar yan; Utar poho epeka no ki iki p kusu sinuma anakne asitomap ne.

Atuy itasare wa sat toy ne kar: Apkas wa ne utar anakne ne pet kus nisa: Ne hi ta Sinuma kusu ci utar nupetne nisa ruwe ne.

Sinuma anakne kiroro sanke wa ramma pakno epunkine: Sinuma kor sikihi mosir uyrup siruwante: Okpare ki utar, iteki yaykota yayrire yan. [Sera.]

Aa uyrup utar, ci=kor Kamuy ramye yan, Sinuma rek haw anu no aste yan.

Sinuma anakne ci=kor ramat nitatpa wa siknure, Ci=kor cikiri somo moymoyke kuni ne kan ruwe ne.

Aa Kamuy, Aokay anakne un siruwante nisa; Sirokani a=uwante koraci un siruwante nisa ruwe ne.

Aokay anakne ne ya orun un ahupte; Ci=kor seturu kata pase sikehe E ante nisa ruwe ne.

Ci=kor sapa kasike aynu utar a=or nisa; Ci utar ape newa wakka kus nisa; Korka, Aokay anakne nuye an no an usike orun un tura nisa ruwe ne na.

uhuyeka yanke kunip ku=kor wa E=kor kenru ta ku=ahun, Ku uytaknup Aokay orun ku=ki kusu ne;

Ne anpe anakne ku yayramcuptekka hi ta ku=paro ani ku=itak anpe ne, Ku=papus ani ku=ye nisa ruwe ne.

Pinne hitsuji senko tura Mimushbe uhuyeka yanke kunip E orun ku=yanke kusu ne na; Peko newa yanki kem tura ku=yanke kusu ne na. [Sera.]

Kamuy koysitoma opittano okay utar arki wa nu yan, Yakun, ku=ramat kusu Sinuma iki anpe eci=nure as kusu ne.

Inanpe kusu ne yakun, paro ani Sinuma orun ku konisuk, awa, Ku=paroho ani Sinuma a=yramye nisa ruwe ne.

Ku=kewtum ta irara p ku=yaynu ciki, Utarpa somo nu kusu ne:

Korka, sonno newa Kamuy anakne nu nisa; Ku=ki inonno-itak kusu ikokanu nisa ruwe ne.

Kamuy anakne a=nunuke ne, Sinuma anakne ku=ki inonno-itak somo koranpoktuye, orowa kor ranpoken en=oro wano sisire somo ki nisa ruwe ne na.

Iyohaycis 67

Sinotca esapane kur kusu; ka oma rektep kusu an ap. Iyohaycis, sinotca.

Kamuy un eranpokiwen wa un nunuke; Kor nanuhu un or ta peker atte wa un kore;

E=kor ruhu mospir or ta aeraman kuni ne Opittano okay uyrup or ta kasiopiwki anpe kore wa un kore.

Utar anakne E ko-yayirayke kuni ne kar wa un kore; Ruwe un; utar opitta Kamuy ramuyere wa un kore.

Mosir uyrup ukomaktekka wa nupetne kusu sinotca kire yan; Aokay anakne owpekano utar koypisi, Mosir kata okay utar sikkasima kusu ne na.

Kamuy, utar anakne E koyramyere; Opittano okay utar Kamuy ramuyere wa un kore.

Toy anak sipiraspa ki okere na: Kamuy anakne, ci=kor Kamuy anak, un nunuke kusu ne na.

Kamuy un nunuke ki kusu ne; Mosirpa pakno mosirkes pakno okay utar Kamuy ko-oripak kusu ne ruwe ne na.

Iyohaycis 68

Sinotca esapane kur kusu; Dabid kar iyohaycis; Sinotca.

Kamuy hopuni wa epokpa utar sitcarire yan; Sinuma etunne utar ne yakka Sinuma kotcake wano kirare yan.

Supuya a=oputuye wa isamka néno; ne utar ne yakka okewpa wa un kore; Ape oske ta sum ru koraci, Kamuy kotcake wano wen utar isamka wa en=kore.

Korka, owpeka utar yaykopuntek yan; Kamuy kotcake ta ramuritetke yan; Ruwe un, yaynucattek wa nupetne yan.

Kamuy or ta sinotcaki, Sinuma rehe kusu iram-yep sinotcaki yan; Nup kus wa o kur kusu para ru kar yan; Sinuma kor rehe anakne Yah ne; Sinuma kotcake ta ramuritetke yan.

Kor Askanne osiroma hi ta okay wa, Mici sak kur kor mici ne, siyonpiyar siwentep kusu koypisi ki Kamuy ne ruwe ne.

Kamuy anakne yaytura no okay utar uni or ta osiromare: Ipakasnu cise ta okay utar honnere wa pirkare ruwe ne: Korka, okpare utar siri-kawawse uske ta okay ruwe ne.

Aa Kamuy, Aokay anakne E=kor utar kotcake ta E oman hi ta, Ne nup kus wa E oman hi ta anakne; [Sera.]

Siri tunatunak Kanto ne yakka Kamuy kotcake ta rapapse: Toan Sinay poka Kamuy kotcake ta, Israeru kor Kamuy kotcake ta tunatunak nisa ruwe ne.

Aa Kamuy, Aokay anakne nuye an no apto aste nisa, E=kor eykeskorope sinki hi ta Aokay tumasnure nisa ruwe ne.

E=kor topaha utar anakne ne oske ta osiroma ruwe ne: Aa Kamuy, Aokay anakne otek-sak utar kusu E=kor pirka p etoko oyki nisa ruwe ne.

Utarpa anakne itak sanke: Ne oruspe assuru aste siwentep utar anakne sino inne ruwe ne.

Tumi—kor topaha utar esapane utar kira, ne utar anakne kira ruwe ne: Orowa, uni ta an siwentep anakne ne a=kor wa ek pe usaraye ruwe ne.

hitsuji topaha tumke ta eci=hotke, Sirokani nepkor a=ws kusuwep cikap kor tekkup néno, Kor konkon siwnin konkani a=ws?

Ne i oske ta nep ne yakka ki easkay Kamuy anakne mosir esapane utar sitcari hi ta, Zarmon or ta upas as nisa ruwe ne.

Basan nupuri anakne Kamuy nupuri ne; Ne Basan nupuri tapkop inne nupuri ne ruwe ne.

Or ta Kamuy osiroma rusuy nupuri orun, Nep kusu inne tapkop kor nupuri eani anakne ikoytupa iporo oma ya? Ruwe un, otu sasuysir pakno ne yakka Ehoba anakne ne oske ta osiroma kusu ne na.

Kamuy kor nisinta anakne tu ici man nep ne, sonno siri inne p ne ruwe ne: Utarpa anakne ne tumke ta an, Sinay koraci, Askanne uske ta koraci ne.

Aokay anakne rikun usike orun rikin, aussiwnep tekepaste nisa ruwe ne; Utar tumke ta eikrap kor, Ruwe un, okpare ki utar tumke ta ne yakka Yah Kamuy osiroma kusu ne ne.

Kesto ci=kor sikehe sey Utarpa anakne a=nunuke ne. Sinuma anakne un kasiopiwki Kamuy ne ruwe ne. [Sera.]

Kamuy anakne ci utar kusu kasiopiwki ki Kamuy ne; Orowa, ray hi anakne Utarpa ne Ehoba kor pe ne.

Korka, Kamuy anakne epokpa utar sapa kusne no sirkik, Wenpe ki siri kur kor otop oma sapa siriki kusu ne na.

Basan oro wano suy ku=hosippare kusu ne, sekor Utarpa itak, Atuy ooho usike wano ku=hosippare kusu ne:

Kem or ta Aokay anakne e=kor cikiri omare kuni ne, E=kor seta parunpe anakne e epokpa utar uype kor kuni kusu ne na.

Aa Kamuy, ne utar anakne E oman hi nukar nisa, Ne Askanne usike orun ahun ku=kor Kamuy, en=esapane Kamuy nukar nisa ruwe ne.

Sinotcaki utar hoskino paye, arektep rekte utar i=yos no arki nisa, Ne noske ta tsucuni sirkik siwentep utar okay

Uekari tumke ta Kamuy nunuke yan, Israeru motopo, Utarpa nunuke yan.

Ne utar sikkasima pon Benyamin an, Yuda esapane utar kor ukoramkor utar tura okay, Zeburon esapane utar, Naftari esapane utar okay ruwe ne.

E=kor Kamuy anakne e=kor kiroro kaspaotte nisa: Aa Kamuy un kusu E=kor kenru ta E ki iki p tumasnure wa un kore.

Yerusarem ta an E=kor kenru kusu Mosir sikkasima utar anakne eikrap E orun korpare kusu ne na.

Siki tum ta okay niwen cikoykip hene, Inne no okay pinne peko newa pon peko néno utar hene kopao wa en=kore, Ne utar sirokani ani wa arki; Tumi konopuru utar sitcari wa en=kore.

Esapane utar anakne Ecipt wano arki kusu ne; Kus mosir anakne yaytunaska wa Kamuy orun kor teke turi kusu ne.

Mosir uyrup Kamuy orun sinotcaki yan; Iramye sinotca Utarpa orun sinotcaki yan; [Sera.]

Huskotoy wano okay kanto un kanto kata o Kamuy orun; Inkaran, Sinuma anakne hawe aste, siri poro hawe ne.

Kamuy orun kiroro sanke yan: Sinuma kor a=rakur anakne Israeru kasike an, Sinuma kor kiroro nisor ta an ruwe ne.

Aa Kamuy, Israeru Kamuy, E=kor Askanne usike wano Aokay anakne asitomap ne: Sinuma anakne kor utar orun kiroro newa montum korpare ruwe ne. Kamuy anakne a=nunuke ne ruwe ne.

Iyohaycis 69

Sinotca esapane kur kusu; Sosannim or ta. Dabid kar pe.

Aa Kamuy, en=kasiopiwki wa en=kore; Wakka anakne ku=ramat or ta ahun nisa ruwe ne kusu ne na.

As kuni usike isam orawrawke hi ku=orawosma: En=kamure ooho wakka an i ku=ahun ruwe ne.

Ku=cis wa ku=sinki, ku=rekuci anakne sat, Kamuy ku=ehuy wa ku=sikihi nin ruwe ne.

Ikkewe sak no en=etunne utar anakne ku=otop tu kasuno inne ruwe ne. Ne ikkewe sak no en epokpa wa en=isamka rusuy utar anakne okirasnu ne: Somo ku=kor wa oman anpe, ku=hosipire ruwe ne na.

Aa Kamuy, Aokay anakne ku=ramu-sak pe eraman; Aokay kusu ku=wen-puri anakne somo a=nuyna ruwe ne.

Aa, inne topaha utar kor Ehoba ne Utarpa, E orun cipacipa utar iteki en kusu ayaynikoros-mare kuni ne kar wa en=kore. Aa Israeru kor Kamuy, E hunara utar iteki en kusu sanpe akokurusere kuni ne kar wa en=kore.

Aokay kusu kuani anakne a en=esapse nisa; Yastoma anpe anakne ku=nanuhu kamure nisa ruwe ne.

Ku=irwak utar or ta somo e=amkir kur koraci ku ne. Ku=hapo kor poho utar or ta oya kur koraci ku ne ruwe ne.

E=kor kenru kusu an kewtum-opopmaw anpe anakne en=ipe nisa; Orowa, en=esapse utar ki esapse anpe anakne en=kasi a=omare nisa ruwe ne kusu ne na.

Cis wa somo ramnu ki hi ta anakne, Ne anpe anak en yaynikorosmare kusu an ika ne nisa ruwe ne.

A=esiyuk amip ani ku yaymire hi ta, Aeoyaytakbe ku ne nisa ruwe ne.

Apa or ta rok utar anakne en kusu uenewsar ki; Ihoski utar en kusu sinotcaki ruwe ne.

Korka, Aa Ehoba, kuani anakne E orun inonno-itak ku=ki; Aa Kamuy, pirka hi ta, poro omap-an-ramuhawke sanke hine, E=kor kasiopiwki kusu an sonep ani en=orun ese itak ki wa en=kore.

Ne orawrawke-toy wano en=etaye hine, iteki ku=orawosma kuni ne kar wa en=kore; En epokpa utar oro wano hemhem, ne ooho wakka oro wano hemhem en ohaytare wa en=kore.

Iteki pe-san wakka en=kamure, Iteki ooho usike ani a en=ruki, Iteki ne suy anakne kor paroho en=koseske kuni ne kar wa en=kore.

Aa Ehoba, E=kor omap-an-ramuhawke hi anakne pirka ruwe ne kusu, en=orun ese wa en=kore: E=kor inne no okay ramu-hawke ranpoken an koraci en=orun hosari wa en=kore.

E=kor uytek kur or ta iteki E=kor nanuhu seske wa en=kore; Ku yayramkoyki kusu tunasno en=orun ese wa en=kore.

Ku=ramat or ta karankeno ek wa ne anpe kikiraye wa en=kore; En epokpa utar wano kikiraye wa en=kore.

A en=esapse anpe, a en ayaynikorosmare anpe, orowa, a en=koatca anpe Aokay eraman: En=ramusitnere utar opitta E siksamata okay ruwe ne.

A=esapse anpe anakne ku=kewtum iwninka, ok ani ku=esik ruwe ne, En cisikirayne kuni kur ku=hunara, korka, isam ruwe ne; En=omaoma kuni utar ku=hunara, korka, ku=nukar somo ki nisa ruwe ne.

Aep kusu ninke en=kore nisa; Iku rusuy hi ta anakne sukkakep en=kore nisa ruwe ne.

Ne utar kor set tupep ne a=kar; Mo no okay hi ta akpe ne kar wa en=kore.

Somo inkar kuni ne kor siki kunnere; Kor kuruos ramma tususkere wa en=kore.

Ne utar kasi E=kor iruska hi ecikiki, E=kor sesek kinrakarape oskonire wa en=kore.

Kor osiroma hi mun konci kore, Kor kas or ta osiroma kur isam kuni ne kar yan.

Aokay sirkik kur ne utar anakne keske ruwe ne; Orowa, Aokay piriore utar kor iwninpe ye ruwe ne.

Ne utar kor wen-puri kata wen-puri kasi-iyo wa en=kore: Orowa, E=kor owpeka hi or ta somo ahup kuni ne kar wa en=kore.

Inotu oma kampi oro wano ne utar uska, Owpeka utar tura iteki ne utar sapa nuye wa en=kore.

Korka, kuani anakne otek-sak wa yayramhekomo ruwe ne: Aa Kamuy, E=kor kasiopiwki hi ani ri usike orun en=rik ta-ante wa en=kore.

Sinotca ani Kamuy rehe ku=rek kusu ne, Iyayiraygep ani Sinuma ku=pasere kusu ne na.

Ne anpe anakne pinne peko kasuno Ehoba nupetnere, Kiraw newa usis kor pinne peko kasuno nupetnere kusu ne.

Ramu-rotca utar ne anpe nukar wa yaynucattek nisa ruwe ne: Kamuy hunara eci utar, eci=kor kewtum siknure yan.

Ehoba anakne irapokkari kur nu, Orowa, ipakasnu cise ta okay utar somo etunne ruwe ne kusu ne na.

Kanto newa toytoy Sinuma ramyere, Atuy ne yakka ne oske ta moymoyeke okaype ne yakka.

Kamuy anakne Zion kasiopiwki, Yuda maciya kar; Orowa, ne utar anakne toata osiroma wa ne maciya sikkasima kusu ne kusu ne na.

Sinuma kor uytek utar kor santek ne anpe eykeskoro; Orowa, Sinuma rehe omap utar ne oske ta osiroma kusu ne na.

Iyohaycis 70

Sinotca esapane kur kusu. Aesikarunde kusu; Dabid kar pe.

Aa Kamuy, tunasno en=kasiopiwki wa en=kore; Aa Ehoba, casnu no en ikaspiw wa en=kore.

Ku=ramat hunara utar sanpe-kokurusere wa yaynikorosmare wa en=kore: En=wente rusuy utar a=koatca hine hosarire wa en=kore.

Apa, apa, ye utar anakne Ayainikoroshmare wa hosarire wa en=kore.

Opittano okay E hunara utar anakne Aokay kusu nupetne hine yaykopuntekte wa en=kore; E kasiopiwki hi omap utar anakne ramma kane, Kamuy pasere yan, ani itak te wa en=kore.

Korka, kuani anakne otek-sak wa irapokkari ruwe ne; Aa Kamuy, tunasno en ikaspiw wa en=kore: Aokay anakne en ikaspiw wa en=kasiopiwki Kamuy ne; Aa Ehoba, casnu no ek wa en=kore.

Iyohaycis 71

Aa Ehoba, Aokay or ta e=yaykopaste ku=ki na: Ramma pakno iteki a en yaynikorosmare kuni ne kar wa en=kore.

Owpeka Kamuy E ne kusu en=pita wa en=kasiopiwki wa en=kore: En or ta E=kor kisara atte wa en=kasiopiwki wa un kore.

Or ta kuani ramma ku=oman kuni en kusu an okirasnu Watara yaykata wa en=kore: Aokay anakne a en=kasiopiwki kuni ne ipawetenke sanke nisa ruwe ne: Aokay ku=kor Watara ne, ku=kor casi E ne ruwe ne kusu ne na

Aa ku=kor Kamuy, wen utar kor teke wano en ohaytare wa en=kore, Owpeka-sak ramu-niste kur kor teke wano en=pita wa en=kore.

Aa Utarpa ne Ehoba, Aokay kusu ku=cipacipa ruwe ne, Ponram oro wano Aokay kusu e=yaykopaste ku=ki nisa ruwe ne kusu ne na.

A en=sikore wano Aokay anakne en=nitata; Ku=kor hapo kor honi wano en sankere Kamuy E ne ruwe ne: Ramma-kane kuani E ko-iramye as na.

Inne utar kusu aeiyokunnurep ku ne; Korka, Aokay anakne okirasnu en=kikkar usike E ne ruwe ne.

Aokay koyramyep ani ku=paro sikno an kusu ne ruwe ne, Tokap-to epitta E ko-oripak anpe ani ku=paro sikno an ruwe ne.

Ku=pa poro hi ta iteki en=emaka, Ku=tum-sak hi ta iteki en=mosma no ante wa en=kore.

Inanpe kusu ne yakun, en epokpa utar en=ohaykekar; Ku=ramat kusu numne an utar ue-ukoramkor wa

Ene itak hi:— Kamuy anakne sinuma emaka; Sinuma keseanpa wa kisma yan; kasiopiwki kur isam ruwe ne kusu ne na.

Aa Kamuy, iteki en=orowa ukattuymano an: Aa ku=kor Kamuy, tunasno en=kasiopiwki wa en=kore.

Ku=kor ramat keske utar yaynikorosmare wa uska; En=wente kusu hunara utar a=esapse anpe newa akoatcap ani kamure wa en=kore.

Korka, kuani anakne ramma-kane cipacipa ku=ki, Naa naa E koyramye as kusu ne na.

Paro ani tokap to epitta E=kor owpekap newa kasiopiwki anpe Utar or ta ku=nure kusu ne; Ne piski ku=eraman ruwe ne kusu ne na.

Ehoba Kamuy kor iki kirorope ani wa ku=ek, E=kor owpekap, owse E=kor owpekap patek ku=ye kusu ne na.

Aa Kamuy, ponram oro wano Aokay En=epakasnu nisa; Orowa, tane pakno E ki iyokunnure an iki p assuru ku=aste nisa ruwe ne.

Ruwe newa, ku=onne wa sapa retarpe-us ciki, aa Kamuy iteki en=emaka wa en=kore. Okake ek kusu ne aynu ikiri or ta E=kor kiroro ku=nure pakno, Ek kusu ne pisno an utar or ta E=kor okirasnu anpe ku=nure pakno iteki en=emaka wa en=kore.

Aa Kamuy, E=kor owpeka anpe ne yakka sino eri anpe ne; Poro iki p Aokay ki nisa ruwe ne, Aa Kamuy, Aokay koheraye kur nen ne ya?

poronno okay yupke yayramhekomo anpe un nukare Aokay anakne, Suy un siknure wa, Toytoy ooho hi wano un yanke kusu ne na.

En kusu an pase anpe porore wa en=kore, Orowa hosipi wa en=omaoma wa en=kore.

Orowa, ka oma arektep ani E koyramye as kusu ne, Aa ku=kor Kamuy, sonep anakne E=kor pe ne ruwe ne: Koto ari E orun ramye sinotca ku=ki, Aokay anakne Israeru kor Askanep E ne ruwe ne.

E orun sinotca ku=ki hi ta ku=papus anakne poronno nupetne kusu ne, Orowa, E kikiraye ku=ramat ne yakka néno ki kusu ne na.

Ku=parunpe ne yakka to epitta E=kor owpeka anpe kusu itak kusu ne: Inanpe kusu ne yakun, iwente rusuy utar anakne ayaynikorosmare, a=sanpe-kokurusere wa okay ruwe ne kusu ne na.

Iyohaycis 72

Soromon kar pe.

Aa Kamuy, E=kor a=esanniyo anpe mosir sikka sima kur or ta kore, E=kor owpekap Mosir sikkasima kur kor poho or ta korpare wa en=kore.

Owpekano sinuma anakne E=kor utar koypisi kusu ne, Esanniyo wa E=kor otek-sak utar kusu ki kusu ne na.

Nupuri anakne utar kusu i=tom sanke, Hur anakne owpeka hi sanke kusu ne.

Sinuma anakne utar tumke ta okay otek-sak utar koypisi, Irapokkari utar kor poho kasiopas, Orowa, ramuniste kore kur humne no kaye kusu ne na.

Tokap cup an pakno ne utar E ko-isitoma, Ramma an aynu ikiri pakno, kunne cup an pakno néno ki kusu ne.

A=mos-kar mun kata ran apto koraci Sinuma ran; Toytoy teyneyka apto koraci ran kusu ne.

Sinuma toho ta owpeka utar sipiraspa; Orowa, kunne cup isam pakno i=tom nuye an no an kusu ne na.

Atuy-pa pakno atuy-kes pakno, Ne pet wano mosir-kes pakno Sinuma esapane kusu ne.

Nup or ta osiroma utar anakne Sinuma kotcake ta hepokius kusu ne; Sinuma epokpa utar toytoy koponci kemkem kusu ne na.

Tarsis newa repun mosir sikkasima utar anakne eikrap kor wa arki, Seba newa Sapa sikkasima utar anakne ekoymokokorope yanke kusu ne na.

Ruwe un, opittano okay mosir sikkasima utar anakne Sinuma kotcake ta hepokiciw kusu ne: Opittano okay mosir uyrup anakne Sinuma or ta yaysieywankere kusu ne na.

Irapokkari utar hawe aste ciki Sinuma anakne kasiopiwki kusu ne; Otek-sak kur newa ikasiw kur isam no an kur kasiopiwki kusu ne na.

Sinuma anakne katcape newa irapokkari utar cisikirayne, Orowa, eysiramne utar kor ramat kasiopiwki kusu ne.

Iteki ciramunistekore, iteki a=ermu-niste kuni ne ne utar kor ramat kikiraye kusu ne. Orowa, ne utar kor kem anakne sinuma kotcake ta nupur pe ne kusu ne na.

Orowa, ne utar siknu wa Seba konkani a=kore kusu ne: Ramma sinuma kusu utar inonno-itak ki kusu ne: Orowa, to epitta sinuma nunuke kusu ne na.

Nupuri kata newa toytoy kata amam anakne nuye an no an kusu ne; Rebanon koraci ne nikaop suyesuye; Orowa, maci or ta okay utar anakne toytoy mun néno sipiraspa kusu ne na.

Sinuma rehe anakne otu sasuysir pakno an; Sinuma rehe anakne tokap cup an pakno an kusu ne: Orowa, utar anakne Sinuma kusu a=nunuke an; Opittano okay mosir uyrup anakne Sinuma anupetnerep ne sekor ye kusu ne na.

Ehoba ne Kamuy. Israeru kor Kamuy a=nunuke ne, Patek Sinuma iyokunnure iki p ki ruwe ne:

Orowa, otu sasuysir pakno Sinuma kor nupeki an rehe a=nunuke ne; Suy, mosir epitta Sinuma kor nupeki ani a=esik-tere an na. Amen, suy, Amen.

Yessay kor pok Dabid ki inonno-itak a=okere na.

Iyohaycis 73

Asap kar pe.

Sonno newa Kamuy anakne Israeru un utar koypirikare, Sanpe tur-sak utar koepirikare ruwe ne na.

Korka, kuani kusu anakne, ku=cikiri naanihunko isam a: Naanihungo ku=kemaha osittesu nisa ruwe ne.

Wen utar yayepirikare anpe ku=nukar hi ta, Ramat-sak utar kusu eyaytunnap ku=ki nisa ruwe ne kusu ne na.

Ne utar ray hi ta anakne somo nuwap: Korka, kor kiroro tumasnu wa an ruwe ne kusu ne na.

Mosma okay utar koraci oknatara somo ki; Suy, mosma okay utar néno somo ramu-sarak ruwe ne.

Tanpe kusu, pakesara anpe anakne uweorokkani koraci kor rekuci ta an; Amip ami koraci niwen-puri anakne ne utar kamure ruwe ne.

Mimus wa kor sikihi tanas: Kewtum yaynu hi anakne ika ruwe ne.

Ne utar esapse ki, orowa, wen itak sanke ruwe ne: Ri no ramu-niste an itak ani ye ruwe ne.

Kor paroho kanto or ta a=ante, Orowa, kor parunpe anakne mosir kus wa apkas ruwe ne.

Tanpe kusu, sinuma kor utar eteun hosippa: Orowa, wakka momnatara an ap ne utar oro wano a=ohetu ruwe ne.

Orowa, Hemanta Kamuy eraman ya? Iyotta Rikunbe or ta oramatu anpe isam ruwe pe an? ani itak.

Inkar=an, tapan utar anakne wen utar ne; Orowa, ramma mawkopirka wa yayoteknure ruwe ne.

Sonno newa, raka isam no ku=sanpe ku askannere hene ki; Tur-sak pe ani ku=tekehe ku=huraye hene ki nisa nankora;

Inanpe kusu ne yakun, ramme-to a en=ramu-sarakka an, Kes-kunneywano a en=panakte wa an ruwe ne kusu ne na.

Tap koraci an itak ani en itaktero, sekor ku=itak ciki, Inkar=an, e=kor poho ikiri epeka no kokantama anpe ku=ki nankor na.

Tap okaype ku=eraman kuni ne ku=ramepakari hi ta anakne, Ku=sik-sama ta kokanpa iki p ne nisa ruwe ne;

Kamuy Askanne usike orun ku=ahun wa Ne utar okes ku=esanniyo pakno ene ani ne ruwe ne.

Sonno newa, Aokay anakne ciinrarakka uske ta ne utar roskire: A=ysamka kuni ne Aokay anakne hacire ruwe ne.

Hemanta ne utar anakne kuripanpanke no awente humi! Isitoma wa ne utar ar a=ysamka ruwe ne.

Mos oro wano aynu wentarap néno, Aa Utarpa, Aokay anakne yay-hopunire hi ta ne utar kor nokaha etunne kusu ne na.

Ku=kewtum anakne siwnin, Ku=sanpe etara nisa ruwe ne kusu ne na:

Ne oro pakno ku=ehayta wa ramu-sak; E kotcake ta cikoykip koraci ku ne nisa ruwe ne.

Yakka, kuani anak ramma E tura ku=an, Aokay anakne ku=simon tekehe kisma nisa ruwe ne.

Aokay anakne E=kor ukoramkor hi ani en=epakasnu kusu ne, Orowa, okake ta nupeki an usike orun en=ahunke kusu ne na.

Aokay mosma Kamuy mosir ta hunna ku=kor ya? Orowa, Aokay mosma mosir kata ku=kor rusuy pe isam ruwe ne.

Ku=kam newa ku=sanpe anakne nin ruwe ne: Yakka, Kamuy anakne ramma pakno ku=kor pe ne, ku=kewtum watara ne ruwe ne.

Inkar=an Aokay oro wano e=hankeko no okay utar anakne isam kusu ne: Aokay ekohopi wa hoiyo ki opittano okay utar anakne a=ysamka nisa ruwe ne.

Korka, Kamuy orun karankeno ku=arpa hi anakne en kusu pirka p ne ruwe ne: Utarpa ne Ehoba ani ku numne usi ku=kan nisa, Ne anpe anakne opittano okay E ki iki p utar or ta nure kusu ne kusu an anpe ne ruwe ne na.

Iyohaycis 74

Asap kar Maskir.

Aa Kamuy, hemanta kusu ramma pakno un emakpa ya? Hemanta kusu E=kor mimtar un hitsuji cikoykip orun E ki iruska anpe supuya at ya?

Huskotoyta E hok uekari utar, E=kor aeykeskoro kuni ikiri ne kusu an E kikiraye utar eskarun; Sama ta, Aokay osiroma nisa Zion nupuri eskarun wa en=kore.

Ramma pakno an a=kokiru usi orun E kot cikiri puni wa en=kore! Epokba kur anakne Askanne uske ta wentoy-kantoy kokiru nisa ruwe ne.

E eramsitnere utar anakne E=kor uekari ta orokewewse; Shirosh ne kusu kor inusuyep roski nisa ruwe ne na.

Nitay epeka mukarusi punire Néno okay utar noyne an.

Awa, tane kanatuci newa mukarusi ani Ukoyram no ne inuye anpe opitta perke ruwe ne.

E=kor Askanne usike uhuyeka nisa; E=kor rehe osiroma i toy pakno koatca nisa ruwe ne.

Kor kewtum ta — Earikinne ne okaype wente an ro — sekor itak: Mosir or ta okay uekarpa cise opitta uhuyeka wa isamka nisa ruwe ne na.

Ci=kor siros somo ci nukar: Tane ueinkar kur isam ruwe ne; Suy, henpara pakno ne ya sekor eraman kur un tumke ta isam ruwe ne.

Aa Kamuy, henpara pakno epokpa kur esapse ya? Ramma pakno epokpa kur anakne E=kor rehe koatca kusu ne ya?

Hemanta kusu E tekehe, E simon tekehe poka, Aokay yoni ya? E=kor upsoro wano ne anpe etaye hine ne utar isamka wa un kore.

Yakka, husko wano Kamuy anakne ku=mosir Sikkasima kur ne, Mosir noske ta kasiopiwki anpe iki ruwe ne.

Aokay anakne E=kor kiroro ani atuy usaraye: Atuy un poro cikoykip kor sapaha pereka nisa ruwe ne.

Aokay anakne Rapiatan kor sapaha humne no perke. Nup ta osiroma utar kor aep ne kusu korpare nisa ruwe ne.

Aokay anakne wakka purpurke i newa pesanpe perpa nisa: Ika pet satka nisa ruwe ne na.

Tokap anakne E=kor pe ne, kunne ne yakka E=kor pe ne ruwe ne: Aokay anakne sirpeker newa cup kan nisa ruwe ne.

Aokay anakne opittano okay mosir epakike ante: Sak newa mata E kan nisa ruwe ne.

epokpa utar anakne Ehoba esapse, Ramat-sak utar E=kor rehe koatca nisa ruwe ne, sekor eskarun yan.

E=kor kusuwep kor ramat iteki kimun cikoykip oro ta korpare yan: Ramma pakno iteki E=kor otek sak utar oyra wa en=kore.

E=kor uytaknu anpe orun inkar: Mosir kunne i anakne niwen pe osiroma hi ani a=esik ruwe ne kusu ne na.

A=eramuniste utar iteki a=yaynikorosma wa hosippa kuni ne kar wa en=kore, Otek-sak newa irapokkari utar E=kor rehe koyreyka kuni ne kar wa en=kore.

Aa Kamuy, hopuni wa yaykota kor oruspe kusu itak sanke wa en=kore: To epitta ramat-sak kur anakne E esapse sekor eskarun yan.

E eramsitnere utar kor hawe iteki oyra wa en=kore. E epokpa kusu hopunpa utar ki sakayo ramma hopuni ruwe ne na.

Iyohaycis 75

Sinotca esapane kur kusu; Ar-tashet oro ta. Asap kar iyohaycis, sinotca.

Aa Kamuy, Ci utar anakne E koyayirayke as na; E=kor rehe ehanke no an kusu, koyayirayke as na: E ki iyokunnure iki p anakne néno ye nisa ruwe ne.

A=esanniyo wa an pakihi ciki, Kuani, kuani poka, owpekano ipisi ki kusu ne.

Mosir newa opittano okay uyrup anakne nin wa isam yakka, Kuani anakne ne ikuspe rosire ruwe ne. [Sera.]

Ramat-sak utar or ta, Iteki hayta puri ki yan, sekor ku=itak, Wen utar or ta, Iteki eci=kor kiraw punire yan, sekor ku=itak nisa ruwe ne:

Iteki eci=kor kiraw rikna-puni yan; Iteki pakesara rekuci ani itak yan.

Inanpe kusu ne yakun, rikna-puni anpe anakne mosirpa wano hene, mosirkes wano hene, Suy, ne nupuri oma nup wano hene somo hetuku ruwe ne kusu ne na.

Korka, Kamuy anakne koypisi ki kunne: Sinuma sinen ramte, sinen rik ta ante ruwe ne.

Inanpe kusu ne yakun, Ehoba teke or ta tuki an, ne tonoto poppise kar; Awkopoyep ani esik, ayke Sinuma ne anpe ecikiki ruwe ne: Sonno newa mosir un opittano okay wen utar anakne ne sirari ohetu wa iku kusu ne na.

Korka, Kuani anakne ramma pakno itak sanke, Yakob kor Kamuy orun iramye sinotca ku=ki kusu ne.

Wen utar kor opittano okay kiraw ku=otuye kusu ne; Korka, owpeka utar kor kiraw anakne ariknare kusu ne na.

Iyohaycis 76

Sinotca esapane kur kusu; ka oma arektep. Asap kar iyohaycis, sinotca.

YUDA oro ta Kamuy rehe aeamkire na. Israeru oro ta Sinuma kor rehe pase ruwe ne.

Sinuma kor kas anakne Sarem ta an, Sinuma kor osiroma hi anak Zion ta an ruwe ne.

toata sinuma ku kusu an ay kaye, Tani kik-hunpe newa ranke tam newa tumi newa kaye nisa ruwe ne. [Sera.]

Ae kuni cikoykip nupuri wano Aokay anakne citomte newa pirka ruwe ne.

Kewtum tumasnu utar anakne awente hine mokor wa mokor nisa ruwe ne; Orowa, rametok kor utar anakne kor tekehe somo pa ruwe ne.

Aa Yakob kor Kamuy, Aokay kopao kusu, Nishinda newa umma kane amokon-noyere ruwe ne.

Aokay, Aokay poka, koysitoma kunip ne: Orowa, Aokay iruska ciki E kotcake ta as easkay kur inan kur ne ya?

Kanto wano E ki koypisi itak a=nure nisa; Toytoy isitoma wa mo no an nisa ruwe ne:

Kamuy anakne esanniyo ki kuni kusu, Mosir kata okay ramu-rotca utar kasiopiwki kusu hopuni hi ta ene ani ne ruwe ne.

Aynu kinrakarape anakne E koyramye kunip ne, Kinrakarabe ikasma p ani Aokay anakne yaykut kor ruwe ne.

uytaknup ki yan, orowa, Ehoba ne e=kor Kamuy kusunéno kar yan: Aeysitoma kunip okari ta opittano okay utar anakne Sinuma oro ta ekoymokokorope kor wa arki yan.

Sinuma anakne Esapane utar kor poho kor ramat otuye ruwe ne: Mosir sikkasima utar oro wano aeysitomap ne ruwe ne.

Iyohaycis 77

Sinotca esapane kur kusu; Jedutun néno. Asap kava iyohaycis.

Hawe ani Kamuy orun ku hawe aste kusu ne; Kamuy orun poka ku hawe ani, yakun, Sinuma en=nu kusu ne na.

yayramhekomo toho ta Utarpa ku=hunara nisa: Ancikar ta ku=teke a=turi wa somo yoni; Ku=ramat anakne a=omaoma eaykap nisa ruwe ne.

Kamuy ku=eskarun wa ramukittararke: Ku oromam wa ku=ramat nin ruwe ne. [Sera.]

Aokay anakne ku=sikihi siwrere: Itak eaykap pakno yayramkoyki ku=ki ruwe ne.

Husko toho ku=esanniyo, Teeta oruspe ku=ramepakari nisa.

Ancikar ta ku=sinotca ku=eskarun, Yaykota kor kewtum ta uenewsar ki; Ku=ramat anakne siarikiki no hunara nisa ruwe ne.

Ramma pakno Utarpa anakne un emaka ya? Tewano somo irenka sanke ruwe he an?

Samma pakno sinuma kor ranpoken ar isam ruwe he an? Sinuma ki eytakamkire anpe ramma pakno isam ruwe he an?

Irenka sanke kuni Kamuy anakne oyra ruwe he an? Sinuma iruska wa kor ramu-hawke ranpoken kewtum seske nisa ruwe he an? [Sera.]

Orowa, Tanpe anakne ku katcakpe ne, sekor ku=ye nisa; Korka, Iyotta Rikunbe simon teke kor paha ku=eskarun kusu ne na.

Yah ki iki p ku=ye kusu ne; Huskotoyta Sinuma ki iyokunnurep ku=eskarun kusu ne na.

Opittano okay E ki iki p kusu ku=ramepakari, E ki iki p ku=esanniyo kusu ne na.

Aa Kamuy, E=kor ruhu anakne owpekap ne: Kamuy koraci sino Kamuy hunna ruwe he an?

Aokay anakne iyokunnurep iki Kamuy E ne: Utar tumke ta Aokay anakne E=kor kiroro nure nisa ruwe ne.

Aokay anakne E=kor teke ani E=kor utar kikiraye nisa, Yakob newa Yosep kor poho utar kikiraye nisa ruwe ne. [Sera.]

Aa Kamuy, wakka anakne E nukar; Wakka E nukar wa isitoma: Ooho usi koyakoyak nisa ruwe ne.

Niskur anakne wakka ecikiki; Kanto anakne humi as: E=kor ay a=omante nisa ruwe ne.

E=kor Kamuy hum hawe hopoye or ta an; Imeru anakne mosir pekereka: Toytoy anak sisuyesuye wa tususke nisa ruwe ne.

E ruhu anakne atuy or ta an, E=kor apkas ru anak poro wakka or ta an, E ru-kot anakne aeranpewtekpe ne na.

hitsuji topaha néno Aokay anakne E=kor utar tura nisa, Mose newa Aaron tekehe ani tura nisa ruwe ne na.

Iyohaycis 78

Asap kar Maskir.

Aa ku=kor utar, ku=epakasnu anpe inu yan: Ku=paro oro wano san itak or ta kisara atte yan.

Paro ku=maka wa itak-mawkuste itak ku=sanke kusu ne; Huskotoyta kunne okaype ku=itak kusu ne:

Ne okaype ci nu wa ci eraman, Ci=kor ekasi utar anakne ne anpe un nure nisa ruwe ne.

Kor poho utar or ta somo ne anpe ci nuyna, Ek kusu ne ikiri oro ta Ehoba ramye anpe nure, Sinuma kor kiroro newa iki iki p nure kusu ne na.

Sinuma anakne Yakob oro ta pawetesu ki, Israeru or ta tuytak atte, Ne anpe anakne ci=kor ekasi kaspaotte wa, Kor poho utar or ta nure kuni kusu an anpe ne.

Tanpe anakne ek kusu ne aynu ikiri okake ta a=sikore poho utar eraman kuni kusu an anpe ne; Ne utar hopuni wa kor poho or ta nure kuni kusu ne na:

Ne utar Kamuy ecipacipa hine, Kamuy iki iki p somo oyra, Korka, Sinuma kor ikaspaotte sikkasima kuni kusu an anpe ne:

Orowa, kor ekasi néno Itakkasi newa okpare utar somo ne; Kewtum etoko-oyki somo ki ikiri, Kor ramat Kamuy teksam ta utumasire utar somo ne kuni an anpe ne.

Epraim kor poho utar anakne esipopkep kor wa ku ani wa okay, awa, Tumi an toho ta hosippa nisa ruwe ne.

Ne utar anakne Kamuy uytaknup somo sikkasima, Sinuma kor tuytak or ta apkas kuni kopan nisa ruwe ne;

Sinuma iki anpe oyra, Or ta a=nukare Sinuma iyokunnure iki p oyra nisa ruwe ne.

Ne utar kor ekasi sik-sama ta Sinuma anakne iyokunnure anpe ki, Ecipt mosir newa Zoan nup or ta aki nisa ruwe ne.

Sinuma atuy perpa wa ne utar kuste nisa; Epunipushbe néno wakka aste nisa.

Suy, tokap-to ta niskur ari ne utar ani, Orowa, ramne ancikar ta ape nipek ari ani nisa ruwe ne.

Nup or ta Sinuma watara perpa, Orowa, ooho hi oro wano koraci nuye an no wakka korpare nisa ruwe ne.

watara wano nay hetukure, Pet koraci wakka sanke nisa ruwe ne.

Yakka, ne utar anakne Sinuma epeka no ci=kokatpak an, Nup or ta Iyotta Rikunbe epeka no okpare nisa ruwe ne.

Orowa, ipeporore ki hine kam koramkor kusu, Kor kewtum ta Kamuy koramnukar nisa ruwe ne.

Ruwe un, ne utar anakne Kamuy ohaykekar; Kamuy anakne nup or ta aep etokooyki easkay ya? ari itak.

Inkar=an, Sinuma watara sirkik,, awa, wakka hetuku nisa, Nay anakne ika nisa ruwe ne; Sinuma anakne aep ne yakka korpare easkay ya? Kor utar kusu kam etoko-oyki kusu ne ya?

Tanpe kusu, Ehoba nu wa iruska: Yakob epeka no ape a=re, Israeru epeka no iruska anpe ne yakka hetuku nisa ruwe ne;

Ne utar anakne Kamuy eysokor somo ki, Sinuma kor kasiopiwki hi somo e=yaykopaste nisa ruwe ne kusu ne na.

Yakka, Sinuma anakne rik ta an nisor kaspaotte wa, Kanto apa maka nisa ruwe ne.

Ipe kusu manna rapte wa, Kanto wano amam korpare nisa ruwe ne.

Opittano okay utar anakne kiroro-un pe kor aep ipe nisa: Akiroro pakno aep korpare nisa ruwe ne.

Kanto ta ocupka un rera aste, Orowa, kor kiroro ani pikata rera honoyere nisa ruwe ne.

Koponci néno ne utar kata kam aste nisa, Atuysam ota koraci tekkup-us cikap atte nisa ruwe ne:

Ayke, ne utar rewsi kuni kas an uske ta, Kor osiroma usike okari aste nisa ruwe ne.

Tanpe kusu, ne utar ipe wa akironnure; Awa, Sinuma anakne utar ipeporore wa kor rusuy koraci kore nisa ruwe ne.

Ne utar kor ipeporore anpe naa isam etoko ta, Kam anakne kor paroho or ta an rapoketa,

Ne utar epeka no Kamuy iruska wa, Iyotta mimus utar ronnu, Israeru un upen utar ronnu nisa ruwe ne.

Yakka ne utar naa katpak ki, Ayke, Sinuma iki iyokunnure anpe somo eysokor nisa ruwe ne.

Tanpe kusu, raka isam no Sinuma anakne ne utar kor toho isamka, Isitomare wa ne paha isamka nisa ruwe ne.

Sinuma anakne ne utar ronnu hi ta a=epis, ayke: Hosippawa earikinne Sinuma hunara nisa ruwe ne.

Orowa, Kamuy anakne kor Watara ne sekor ne utar esikarun, Iyotta Rikun Kamuy anakne ne utar kusu an kikirayep ne sekor esikarun nisa ruwe ne.

Korka, paroho ani Sinuma panore, Parunpe ani Sinuma orun sunke ki nisa ruwe ne.

Sinuma epeka no kor kewtum awtumasire, Sinuma kor uytaknup kusu sonno anpe ki somo ki nisa ruwe ne.

Korka, Sinuma anakne ranpokiwen ani esik kusu, kor wen-puri tusare hine somo ustekka: Ruwe un, kanna kanna Sinuma anakne kor kinra-kar pe sisire wa Kor iruska hi somo atte nisa ruwe ne.

Ayke, ne utar anakne owse kam ne sekor Sinuma eskarun nisa; Paye wa somo kanna ek rera koraci ne ruwe ne, sekor eskarun nisa ruwe ne.

Henpak suy nup or ta Sinuma e=okpare humi! Henpak suy nitay-sak uske ta Sinuma oknatare humi!

Orowa, ne utar hosari wa Kamuy koramnukar, Israeru un utar kor Askannep iruskare nisa ruwe ne.

Ne utar anakne Sinuma kor teke somo eskarun nisa, Orowa, epokpap oro wano kikiraye toho somo eskarun nisa ruwe ne.

Ecipt mosir or ta Sinuma atte siros, Zoan nup or ta Sinuma iki iyokunnure anpe somo eskarun;

Sinuma anakne ne utar kor pet ani kem ne itasare nisa, Nay ne yakka néno aki kusu iku eaykap nisa ruwe ne.

Sinuma mos topaha sanke wa ne utar aype; Oterke-ipe sanke wa ne utar isamka nisa ruwe ne.

Suy, ne utar kusu an toy orunpe ikompap or ta korpare, Kor iki iki p patta or ta korpare nisa ruwe ne.

Kawkaw ani kor hat punkar sumumkere, Poro kawkaw ani sikar cikuni isamka nisa ruwe ne.

Kawkaw or ta kor cikoykip korpare nisa, Sesek onisposo or ta kor cikoykip topa korpare nisa ruwe ne.

Ne utar kasike ta Sinuma anakne kor iruska niwen pe omare nisa, Iruska anpe hene, kinrakarape hene, yayramhekomo anpe hene, Wen awitekpe kasi-omare nisa ruwe ne.

Kor iruska hi kusu Sinuma anakne ruhu kan nisa; Ray hi oro wano ne utar kor ramat somo ohaytare nisa, Korka, koturse tasum or ta kor inotu korpare nisa ruwe ne;

Orowa, Ecipt mosir un utar kor kiyanne utar sirkik, Ham kor kas or ta okay iyotta kiroroasnup sirkik kusu:

Korka, hitsuji cikoykip ani koraci Sinuma anakne yaykota kor utar ani, Awa, cikoykip topaha néno nup or ta ru epakasnu nisa ruwe ne.

Orowa, aerannakpe isam no ne utar tura kur isitoma somo ki nisa: Korka, atuy anakne ne epokpa utar kamure nisa ruwe ne.

Ayke, Sinuma kor Askanne kotan pakno, Kor, simontek ani e=hok tan nupuri pakno tura nisa ruwe ne.

Orowa, ne utar kotcake wano mosir uyrup okewpa wa, Aeikeshkorobe ne kuni kusu rue koraci korpare, Sama ta, kor kas or ta Israeru un ikiri utar osio-mare nisa ruwe ne.

Yakka, Iyotta Rikun Kamuy epeka no okpare wa koramnukar ki, Ayke, Sinuma kor ekanpaktep somo sikkasima nisa ruwe ne;

Korka, hosari wa kor ekasi néno ohewkep ki, Ne utar anakne wen ku néno henoye nisa ruwe ne.

Kor ri usike ani Sinuma iruskare, A=kar potoki ani Sinuma ikoytupare nisa ruwe ne kusu ne na.

Kamuy tapanpe nu ciki iruska, Sino Israeru un utar etunne nisa ruwe ne:

Tanpe kusu, Sinuma anakne Sirun kas emaka, Utar tumke ta a=ante kas emaka nisa;

Orowa, kor kiroroasnu utar teke apastere, Kor nupeki epokpa utar kor teke or ta korpare nisa ruwe ne.

Sama ta, emus oro ta kor utar korpare; Ayke, kor eykeskoro utar koyruska nisa ruwe ne.

Ape anakne ne utar kor upen utar isamka; Orowa, kor upen matne utar kusu suke iway kusu an sinotca isam ruwe ne.

Kor Kamuy or ta yaysieywankere utar anakne emus kusu haciripa; Awa, kor siyonpiyar siwentep ray-cis anpe somo ki nisa ruwe ne.

Ne a oro ta Utarpa anakne mokor oro wano koraci mos, Tonoto kusu ehawkasu okirasnu kur néno an nisa ruwe ne.

Orowa, sinuma hetopo ne epokpa utar sirkik, Ramma pakno yaynikorosmare nisa ruwe ne.

Orowa, Yosep kor kas emaka, Eparim ikiri somo numke,

Korka, Yuda ikiri numke, Sinuma omap Zion nupuri numke nisa ruwe ne.

Orowa, ri usike ne kor askanne usike kar, Ramma pakno aste mosir koraci ne.

Suy, kor uytek kur ne Dabid numke wa, Hitsuji cikoykip topaha oro wano sinuma uk nisa:

To-nonte matne hitsuji cikoykip osi wano tura, Ayke, kor utar ne Yakob newa kor eykeskoro utar ne Israeru utar ipere kuni ne tura nisa ruwe ne.

Tanpe kusu, sinuma anakne kor kewtum owpeka anpe néno ne utar ipere; Kor teke easkay pe néno epakasnu nisa ruwe ne na.

Iyohaycis 79

Asap kar Iyohaycis.

Aa Kamuy, oya uyrup utar anakne E=kor eykeskoro usike ahup; E=kor Askanne kenru tur-uste; Epunipushbe koraci Yerusarem kotan kokiru nisa ruwe ne.

Rik-kus cikap ipe kusu E=kor uytek utar kor kaysey korpare, E=kor askanne utar kor kam mosir un ci=koy-kip orun korpare nisa ruwe ne.

Yerusarem kotan okari wakka koraci ne utar kor kem ohetu; Orowa, iyuruy oro ta omare kuni kur isam nisa ruwe ne na.

Aun utar kusu aeyaynikorosmarep ci ne, Un okari ta an utar kusu aenuynap ne aesapsep ci ne ruwe ne.

Aa Ehoba, henpara pakno, ramma pakno un koyruska ruwe he an? E ki eyaytunnap anpe ape koraci parasere ruwe he an?

Aokay e=amkir somo ki oya uyrup kata E=kor iruska hi ecikiki, Sama ta, E=kor rehe konisuk somo ki mosir kata ecikiki wa un kore.

Ne utar anakne Yakob isamka, Sinuma kor ipe-mimtar wen-toy kan-toy kokiru nisa ruwe ne kusu ne na.

Ci=kor ekasi kor wen-puri iteki un kasiomare wa un kore: E=kor ramu-hawke-ranpoken tunasno un kotca-keta omante wa un kore: Ci utar sino a=eramusarakka wa okay ruwe ne kusu ne na.

Aa un kasiopiwki Kamuy, E=kor rehe nupeki kusu, un ikaspiw wa un kore: Un kasiopiwki wa E=kor rehe renkap kusu ci=kor katpak tusare wa un kore.

Hemanta kusu oya uyrup utar anakne— Ne utar kor Kamuy ney ta an a?— sekor itak kusu ne ya? E=kor uytek utar kor a=ohetu kem anakne a=ykemnu kuni akihi Ci siksamata oya uyrup or ta a=nukare wa un kore.

Ipakasnu cise ta an kur kor tanne hese orun inkar; E=kor poro okirasnu anpe sanke wa a=ronnu kuni a=esanniyo utar siknure wa un kore;

Orowa, Aa Utarpa, ari E esapsep ani Atcisey un utar kor upsoro ta arwan suy pakno korpare wa un kore.

Yakun, E=kor utar, E=kor mimtar ta okay ci utar anakne Ramma pakno E koyayirayke as: Otu sasuysir pakno kor ramye hi atte kusu ne na.

Iyohaycis 80

Sinotca esapane kuni kusu; Sosannim Edut or ta. Asap kar iyohaycis.

Aa Israeru respa kur, nu yan, Aokay anakne hitsuji topaha ne Yosep ani ruwe ne; Kerubim utur ta osiroma Kamuy, peker atte wa un kore.

Epraim newa Benyamin newa Manasse kotcake ta kor kiroro aste, Ek pine un kasiopiwki wa un kore.

Aa Kamuy, suy un yaykatepipire; Orowa, kor nanuhu hereatte wa un kore, yakun a, un kasiopiwki kusu ne na.

Aa inne topaha kor Ehoba Kamuy, Henpara pakno E=kor utar inonno-itak kusu Aokay anakne iruska kusu ne ya?

Nupe an aep ani ne utar a=ypere nisa, Orowa, iku kusu poronno okay nupe korpare nisa ruwe ne.

Ci kor aun utar kusu aesakayo kuni Aokay un kar; Orowa, un epokpa utar ukotura mina ruwe ne.

Aa inne topaha kor Kamuy, suy un yaykatepipire; Orowa, kor nanuhu peker atte wa un kore, yakun a un kasiopiwki kusu ne na.

Aokay anakne Ecipt mosir oro wano hat punkar kor wa ek: Awa, uyrup utar okewpa wa ne anpe etoyta nisa ruwe ne.

Ne anpe kusu Aokay etokooyki nisa, Ayke, siri ooho sinrit kor wa ne mosir sikte nisa ruwe ne na.

Ne ku=rik ani nupuri a=kamure,, Kor nitek anakne Kamuy sunku nepkor ne.

Kor nitek atuy pakno turire, Kor kenituk anakne ne pet pakno pirasa mwe ne.

Hemanta kusu Aokay anakne ne sakuri horakte? Orowa, ne ru kari paye utar opitta ne anpe kaye ruwe ne.

Nitay wano ek sisi anakne ne anpe wente, Niwen kimun cikoykip ipe ruwe ne.

Aa inne topaha kor Kamuy, nekon ka newa, suy hosipi wa en=kore: Kanto oro wano ikokanu wa inkar hine tan punkar orun ek wa en=kore;

E=kor simon tekehe etoytap sikkasima, Orowa, yaykota kusu Aokay tumasnure poho orun inkar wa un kore.

Ape ari a=whuy, oatuye nisa: E=kor sanca oma kopao kusu ne utar a=ysamka.

E=kor simon teke ta an kur kata E=kor teke ante wa en=kore, Yaykota kusu Aokay tumasnure aynu poho kata ante wa en=kore.

Yakun, ci utar anakne Aokay oro wano somo hosippa: Un siknure wa un kore, yakun E=kor rehe konisuk as kusu ne na.

Aa inne topaha kor Ehoba Kamuy, un yaykatcipire wa un kore; E=kor nanuhu peker atte, yakun, ci utar kasiopiwki kusu ne na.

Iyohaycis 81

Sinotca esapane kur kusu: Gittit or ta; Asap kar iyohaycis.

Ci=kor okirasnu Kamuy or ta ruyno hawkore kunitara yan: Yakob kor Kamuy or ta ehawkasu yan.

Iyohaycis kor, tsucumi kikkik, Sisak hawean koto newa so newa kor wa ek yan.

A=siri cup an hi ta rappa rekte, Cup poro hi ta, a=eoripak an marapto an hi ta rekte yan.

Ne anpe anakne Israeru un utar kusu tuytak ne, Yakob kor Kamuy ekanpakpe ne ruwe ne kusu ne na.

pawetesu kusu Sinuma anakne Yosep oro ta ne anpe sanke; Sinuma Ecipt mosir oro ta arpa wa, Ku=eranpewtek itak ku=nu nisa ruwe ne.

Sikehe wano sinuma kor tapsutu ku ohaytare: Kor tekehe saranip wano epittekka nisa ruwe ne.

yayramhekomo hi ta anakne aokay hawe as nisa, ayke, e honnere ku=ki; Kamuy-hum nuyna no an uske ta ese ku=ki nisa; Meriba wakka samake ta e siruwante ku=ki nisa ruwe ne na. [Sera.]

Aa ku=kor utar nu yan, yakun eci=orun pawetesu ku=ki kusu ne; Aa Israeru un utar en=orun eci=inu ciki humi!

Eci utar or ta oya Kamuy isam kusu ne; Suy, eci utar anakne oya Kamuy somo ko-onkami kusu ne na.

Ecipt mosir oro wano eci tura, Eci=kor Ehoba Kamuy Ku ne: Eci=kor paroho ruyno hasa yan, yakun esikte ku=ki kusu ne na.

Korka, Ku=kor utar anakne ku hawe or ta somo ikokanu; Israeru anakne En=kopan ruwe ne.

Tanpe kusu, yaykota kor ukoramkor hi néno apkas kuni ne, Kor sioyapkire sanpe an koraci a=kir nisa ruwe ne.

Aa ku=kor utar En=orun ikokanu humi! Aa Israeru un utar ku=ruhu or ta apkas humi!

Yakun, tunasno ne epokpa utar annokar ku=ki wa, Ikeske utar panakte kusu ne na.

Ehoba etunne utar anakne Sinuma orun itak nu ki kusu ne: Yakun, otu sasuysir pakno okay kusu ne na.

Orowa, Sinuma anakne munki pirka p ani ne utar ipere: Suy, kuani Watara orowa an soyay-ninke ani e eramusinnere as kusu ne na.

Iyohaycis 82

Asap kar iyohaycis.

Kamuy anakne Kamuy kor uekari ta as, Kamuy utar tumke ta koypisi ki ruwe ne.

Henpara pakno eci utar anakne ohewke no koypisi wa, Wen utar kasiramu ya? [Sera.]

Tumsak utar newa esikop sak utar koypisi yan: Yairamkoiki utar newa otek-sak utar kusu owpeka anpe ki yan.

Katcak newa irapokkari utar kasiopiwki: Wen utar kor teke wano ne utar ohaytare yan.

Ne utar eranpewtek, ramepakari ka somo ki; Kunne hi or ta ekesinne no apkas: Toytoy kor opittano okay asama simoye ruwe ne na.

Eci utar anakne Kamuy utar eci ne, Opittano okay eci utar anakne Iyotta Ri Kamuy kor poho eci ne, sekor ku=ye nisa.

Yakka, aynu utar koraci eci=ray kusu ne, Orowa, sapanekur un sinen koraci hacir kusu ne na,

Aa Kamuy hopuni wa mosir koypisi yan: Aokay anakne opittano okay mosir uyrup eykeskoro kusu ne kusu ne na.

Iyohaycis 83

Sinotca, Asap kar iyohaycis.

Aa Kamuy, iteki mo no okay wa en=kore: Aa Kamuy; iteki somo itak no okay, iteki mo no okay yan.

Aokay epokpa utar anakne sakayo kar: Aokay etunne utar sapaha punire ruwe ne kusu ne na.

E=kor utar kusu irara ukoramkor ki, E=kor nuyna no okay utar epeka no ukoramkor ruwe ne.

Ene ne utar ye hi:— Sinuma utar uyrup somo ne kuni ne, hetak, arki wa otuye yan; Israeru un utar rehe somo a=eskarun kuni ne ki yanro, ani itak nisa ruwe ne.

Ne utar sine ikinne ukoramkor nisa, Aokay epeka no uytaknup kan ruwe ne.

Edom newa Ismaeru un utar kor kas; Moab newa Hagar un utar;

kepar newa Ammon newa Amarek; Piristia Turos un utar tura:

assiria ne yakka ne utar tura okay; Ne utar anakne Rot kor sanikiri ikasiw nisa ruwe ne. [Sera.]

Aokay anakne Midian or ta iki koraci ne utar or ta ki yan; Kison pet sam ta Sisera or ta, Yabin or ta aki koraci ki yan:

Ne utar anakne Endor ta a=ysamka; Toytoy kusu an tumun koraci ne nisa ruwe ne.

Ne utar kor pase utar Oreb newa Zeeb néno kar yan; Ruwe un, opittano okay ne utar kor sapane utar Zeba newa Zarmunna néno kar wa en=kore:

Ci utar anakne yaykota kusu Kamuy kor usi sikkasima yanro, ari an itak ani ne utar ye nisa ruwe ne.

Aa ku=kor Kamuy, ne utar ani uwesinoye koponci koraci, Pera etoko an wattes koraci ne kar wa en=kore.

Nitay uhuy ape néno, Nupuri uhuyeka ape nipek néno;

Néno koraci E=kor itasayupke rera ani keseanpa, E=kor poro apto ani isitomare wa en=kore.

Aa Ehoba, ne utar anakne E=kor nanuhu hunara kuni ne, Sanpe-kokuruse iporo omare.

Ramma pakno ne utar yaynikorosmawa akimatekte; Ruwe newa, ne utar sanpe-akokurusere wa a=ysamka:

Tanpe anakne, Ehoba ari an rehe kor Aokay patek, Inki-mosir kor Iyotta Rikunbe E ne ruwe ne sekor a=eramante kuni an anpe ne ruwe ne na.

Iyohaycis 84

Sinotca esapane kur kusu; Gittet kusu. Kor poho kar iyohaycis.

Aa topaha kor Ehoba, E=kor kas anakne nep eramasu humi!

Ku=ramat anakne Ehoba kor kas kusu eyaykatekar, ruwe newa, ramuray ruwe ne; Ku=sanpe newa ku=kam anakne i=su Kamuy kusu ehawkasu ruwe ne.

Ruwe un, amam-e-cikap anakne yaykota kusu cise pa, Kapap cikap ne yakka kor poho ante kuni yaykota kusu usike pa nisa, Ne anpe anakne Aa topaha kor Ehoba, En=esapane Kamuy, ku=kor Kamuy, E=kor yanke set ne ruwe ne.

E kot cise ta osiroma utar anakne a=nunuke ne: Ramne to ne utar anakne E koyramye na. [Sera.]

E oske ta kiroro kor kur anakne a=nunuke ne; Sinuma kor kewtum ta ne para-ru an ruwe ne kusu ne na.

Ne utar Cis pinnay kus wa wakka purpurke hi ne kar; Ruwe newa, a=ro-tunas apto anakne nunuke anpe ani kamure ruwe ne.

Kiroro wano kiroro pakno ne utar paye, Pisno pisno Zion or ta an Kamuy kotcake ta arki ruwe ne.

Aa topaha kor Kamuy ne Ehoba, ku=ki inonno-itak nu wa en=kore: Aa Yakob kor Kamuy ikokanu wa en=kore. [Sera.]

Aa ci=kor kikhunpe ne Kamuy, inkar yan, E=kor kasi-a=o ta kur kor nanuhu orun inkar.

Sine toho uturu E kot cise ta an i anakne wan hotne to kasuno pirka ruwe ne. Wen-puri an kas or ta osiroma kasuno Ku=kor Kamuy kot cise apa punkine a hi ku konopuru ruwe ne.

Inanpe kusu ne yakun, Ehoba ne Kamuy anakne cup ne, kikhunpe ne ruwe ne: Ehoba anakne irenka newa nupeki korpare kusu ne: Owpekano apkas utar kusu nep pirka p ne yakka korpare kusu ne ruwe ne.

Aa topaha kor Ehoba, E or ta e=yaykopaste kur anakne a=nunuke ne ruwe ne.

Iyohaycis 85

Sinotca esapane kur kusu. Kor poho kar iyohaycis.

Ehoba, Aokay anakne E=kor mosir or ta pirka irenka sanke nisa: Teke-a=paste wa okay Yakob E hosippare nisa ruwe ne.

E=kor utar kor wen-puri tusare, Opittano okay kor katpak kamure nisa ruwe ne. [Sera.]

E ki iruska anpe isamka, E ki kinrakar niwen pe sisire nisa ruwe ne.

Aa un kasiopiwki Kamuy, un orun hosari hine, Un kusu an kinrakarape isamka wa un kore.

Ramma pakno Aokay un koyruska ya? Opittano okay aynu ikiri pakno iruska ruwe pe an?

E=kor utar Aokay enupetne kuni kusu, Kanna-suy un siknure somo ki ya?

Aa Ehoba, E=kor ranpoken sanke wa. Un kasiopiwki wa un kore.

Ehoba ne Kamuy hemanta ye kusu ne ya sekor ku=nu kusu ne: Kor askanne utar or ta, kor utar or ta, i=tom ye kusu ne kusu ne na: Korka, iteki raka-sak pe or ta i=hosipi yan.

Sonno un Sinuma kasiopiwki hi anakne Sinuma ko-isitoma utar ehanke no an na; Ci=kor mosir ta nupeki osiroma kuni kusu ne na.

ranpoken newa sonep anakne uwetunankar nisa; Owpeka hi newa i=tom anakne utaspa copcopse kan nisa.

sonep anakne toy wano hetuku; Owpeka hi anakne kanto oro wano herasi inkar nisa.

Ruwe newa, Ehoba anakne pirka okaype korpare kusu ne; Ci=kor mosir ipehe sanke kusu ne na.

Owpeka hi anakne Sinuma kotcaot paye wa Kor kemaha kusu ruhu kar kusu ne na.

Iyohaycis 86

Dabid ki inonno-itak.

Aa Ehoba en=orun kisara atte wa nu wa en=kore; Otek-sak newa irapokkari ku ne ruwe ne kusu ne na.

Ku=kor ramat kosiratki wa en=kore; Kamuy ku=kooripak ruwe ne kusu ne na: Aa ku=kor Kamuy, Aokay orun e=yaykopaste uytek kur kasiopiwki wa en=kore.

Aa Utarpa, en=eranpokiwen wa en=kore; Ramne-to E orun hawe ku koaste ruwe ne kusu ne na.

E=kor uytek kur kor ramat nupetnere wa en=kore; Aa Utarpa, E orun ku=ramat ku punire ruwe ne kusu ne na.

Aa Utarpa, Aokay anakne pirka wa honnere rusuy, Sama ta, E orun konisuk opittano okay utar or ta nuye an no ranpoken sanke Kamuy E ne ruwe ne kusu ne na.

Aa Ehoba, ku=ki inonno-itak nu wa en=kore; Ku=koramkor hawe orun ikokanu wa en=kore,

yayramhekomo toho ta E orun ku konisuk as na; Aokay nu ruwe ne kusu ne kusu ne na.

Aa Utarpa, Kamuy tum ta Aokay koraci an anpe isam, Suy, E ki iki p koraci an iki p isam ruwe ne.

Aa Utarpa, Aokay kar opittano okay mosir uyrup anakne arki wa E ko-onkami kusu ne; Ayke, E=kor rehe koyramye kusu ne na.

Aokay anakne pase Kamuy ne, iyokunnure anpe iki: Aokay patek Kamuy ne ruwe ne.

Aa Ehoba en=orun E=kor ruhu epakasnu wa en=kore; yakun, E=kor sonep or ta ku=apkas kusu ne na: E=kor rehe ku=ko-oripak kuni ne ka kor kewtum atte wa en=kore.

Aa Utarpa ne ku=kor Kamuy, ramne kewtum ani E koyramye as kusu ne; Orowa, ramma pakno E=kor rehe ku=pasere as kusu ne na.

E en=kore E=kor ranpoken poro p ne; Iyotta rata an pokna usike wano ku=kor ramat Aokay etaye nisa ruwe ne.

Aa Kamuy, pakesara utar hopunpa wa en=keske, Niwen utar kor uekari anakne ku=kor ramat hunara, Kor sik-sama ta Kamuy atte somo ki nisa ruwe ne.

Korka Aokay, Aa Utarpa, cisikirayne ani esik wa irenka sanke, Iruska moyre wa ranpokiwen newa sonep nuye an no kor ruwe ne.

Aa, en=orun koinkar wa pirka irenka sanke wa en=kore, E=kor uytek kur tumasnure, E=kor uytek-mat kor poho kasiopiwki wa en=kore.

Pirka p kusu an siros en=nukare pine, En=etunne utar ne anpe nukar wa ayaynikoros-mare, Aa Ehoba, Aokay en kaopiwki wa en=omaoma nisa ruwe ne kusu ne na.

Iyohaycis 87

Kor polio kar iyohaycis; sinotca.

Sinuma kor asama anakne ne askanne nupuri or ta an.

Ehoba anakne Yakob kor osiroma hi kasuno Zion kor apa omap ruwe ne.

Aa Kamuy maciya, A=rakur an oruspe aokay kusu a=ye na. [Sera.]

En=e=amkir utar tumke ta Rahab newa Babyronia okay hi koraci ku=ye kusu ne: Piristia newa Turos newa Etiopia tura inkar yan: Tan kur anakne ne oske ta siko nisa ruwe ne.

Ruwe un, Tan kur anakne ne oske ta hekatu nisa sekor a=ye; Orowa, Iyotta Rikunbe yaykota ne anpe aste kusu ne na.

Ehoba anakne piski wa uyrup utar nuye hi ta, Tan kur anakne ne oske ta hekatu nisa ruwe ne sekor esanniyo kusu ne na. [Sera.]

Sinotcaki utar newa rimse utar anakne, Opittano okay ku asamaha e oske ta okay ruwe ne ani ye kusu ne.

Iyohaycis 88

Sinotca, Kor poho kar iyohaycis; sinotca esapane kur kusu; Maharat Reannot or ta. Ezra santek ne Heman kor Maskir.

Aa Ehoba ne en=kasiopiwki Kamuy, Tokap-to ta ne yakka kunne-to ta ne yakka E kotcake ta hawe ku=aste nisa:

Ku=ki inonno-itak E or ta arkire; Ku=aste hawe orun ikokanu wa en=kore:

Ku=ramat anakne wenpe ani esik, Orowa, Sio orun ku=inotu anakne karankeno ek ruwe ne.

Suy orun san kur néno a en=esanniyo wa an; Kasiopiwki hi sak no an kur koraci ku ne ruwe ne:

Pay utar tumuke un a=osurpa Tusiri or ta okay a=ronnu utar néno, Aokay somo eskarun utar ukoraci ne; Ne utar anakne E teke wano a=otuye utar ne ruwe ne.

Aokay anakne iyotta ra un suy or ta, Kunne an usike, ooho uske ta en=ante nisa ruwe ne.

E=kor iruska hi en=kasike ta an wa pase, Opittano okay E=kor rir ani Aokay en=sirkirapte nisa ruwe ne. [Sera.]

Aokay anakne ku=e=amkir utar en=oro wano e=hankeko ante nisa; Ne utar en=etunne kuni ne E kar: A en=koseske hine ku=soyne eaykap ruwe ne.

Ku=ramu-sarak kusu ku=sikihi anakne nin: Aa Ehoba, kesto E orun ku=nisuk, Ayke, E orun ku=teke ku=turi nisa ruwe ne.

Ray utar or ta Aokay anakne iyokunnure iki p nukare ya? Isam utar anakne hopunpa wa E koyramye kusu ne ya? [Sera.]

Aokay ki omap-an-ramuhawke hi anakne tusiri onnayke ta a=nure ya? A=ysamka usike ta E ki ikipniwkespe ku=aste kusu ne ruwe he an?

Kunne hi or ta E ki iyokunnure iki p a=nukar ya? Sama ta, E=kor owpeka anpe oyrare mosir ta aeraman ruwe he an?

Korka, Aa Ehoba, E orun ku hawe aste nisa. Orowa, kunneywano ku=ki inonno-itak E kotcake ta ek kusu ne na.

Aa Ehoba, hemanta kusu Aokay anakne ku=ramat emaka ya? Hemanta kusu en=orun E nanuhu E seske ruwe he an?

Ku otek-sak wa ponram oro wano ku=ray etoko-oyki: Aokay kusu ku=isitoma hi ta ku sanpekokuruse ruwe ne.

E ki niwen no an iruska anpe anakne en=kamure nisa; Aokay kusu an isitoma hi anakne en=otuye nisa ruwe ne na.

Ramne to wakka koraci ne utar anakne en=okari wa arki; Ukoyram no en nikkotama nisa ruwe ne.

Omap ki kur ne yakka i=kateomare kur ne yakka en=oro wano e=hankeko no E ante nisa, Orowa, ku=e=amkir utar anakne kunnep ne ruwe ne na.

Iyohaycis 89

Ezra un kur ne Etan kava Maskir.

Ramma pakno Ehoba kor ranpoken kusu sinotca ku=ki kusu ne: Otu sasuysir pakno paroho ani E ki ikipniwkespe ku assuru aste kusu ne na.

Inanpe kusu ne yakun, ramma pakno ranpoken anakne a=aste, E ki ikipniwkespe sino kanto or ta aatte kusu ne na, sekor ku=itak nisa ruwe ne kusu ne na.

Ku=numke kur tura uytaknup ku=kan nisa, Ku=uytek kur ne Dabid or ta siyuppa no ku ekanpakte nisa ruwe ne;

Samma pakno kor sanikiri ku=aste, Otu sasuysir pakno e=kor amset ku=atte kusu ne na. [Sera.]

Aa Ehoba, kanto anakne E kiroro an iki p ramye kusu ne; E=kor ikipniwkespe askanne utar tumke ta arka kusu ne na.

Inanpe kusu ne yakun, kanto or ta an Ehoba tura ukonukara easkay pe hunna ruwe? Kiroro an utar kor poho tumke ta Ehoba koheraye kur hunna?

Kamuy anakne askanne utar ukoramkor hi ta sino asitomap ne, Sinuma okari ta opittano okay utar oro wano a=koysitoma ruwe ne.

Aa inne topaha kor Kamuy ne Ehoba, Aa Yah, Aokay nepkor kiroro kor pe hunna ruwe he an? E=kor ikipniwkesi hi anakne E okari ta an ruwe ne.

Aokay anakne atuy pakesara anpe epunkine, Kor rir hopunpa yakne, E more ruwe ne na.

Aokay anakne arayke kur néno Rahab humne no perke nisa; Kor okirasnu teke ani E epokpa utar sitcari nisa ruwe ne na.

Kanto E=kor pe ne, toytoy ne yakka E=kor pe ne ruwe ne: Aokay anakne mosir newa ani aesikpe aste nisa ruwe ne.

Arutor newa pikata anak E kar pe ne: Tabor newa Hermon anakne E rehe enupetne.

Aokay anakne okirasnu amunin kor E=kor teke anakne kiroro-asnu, E=kor simon teke ri anpe ne ruwe ne.

E=kor amset asamaha anakne owpekap ne a=esanniyo anpe ne: Rampoken newa sonep anakne E nanuhu kotcake ta paye ruwe ne.

Ne nupetne hawe eraman utar a=nunuke ne: Aa Ehoba, ne utar anakne E=kor nanuhu peker ta apkas ruwe ne.

Ramne to ne utar anakne E rehe enupetne: Orowa, E=kor owpeka anpe kusu ariknare ruwe ne.

Aokay anakne ne utar kor kiroro nupeki E ne: Orowa, E=kor irenka kusu ci=kor kiraw ariknare kusu ne.

Ci=kor tam-kikhunpe anakne Ehoba kor pe ne; Orowa, ci=kor esapane kur Israeru kor Askannep kor pe ne ruwe ne kusu ne na.

Ne hi ta anakne Aokay anukarape ani E=kor Askanne kur or ta itak nisa, Ene E ye hi:— Kiroroashnu kurkasi ta kasiopiwki hi ku=ante nisa; Utar oro wano an kur ku riknare nisa ruwe ne.

Ku=kor uytek kur ne Dabid ku=pa; Ku=kor Askanne sum ani Sinuma ku=kasi ota nisa ruwe ne:

Sinuma tura ku=teke a=aste kusu ne; Ku=amunin ne yakka sinuma tumasnure kusu ne na.

epokpa kur anakne somo sinuma or ta niwen no iki; Suy, ohewke-puri kor poho anakne somo Sinuma sirkirapte kusu ne na.

Sinuma kotcake ta yayramhekomore utar ku=hacire, Orowa, sinuma etunne utar ku=sirkik kusu ne na.

Korka, ku sonep newa ranpoken anakne sinuma turano an; Orowa, ku=rehe kusu sinuma kor kiraw ariknare kusu ne na.

Sinuma kor teke atuy kata ku=ante, Kor simon teke pet kata ku=ante kusu ne.

En=orun sinuma ene hawe okay kusu ne hi;— Aokay anakne ku=mici ne, Ku Kamuy ne, en=kasiopiwki kuni Watara ne ruwe ne.

Suy, sinuma ari ku=kiyanne kur ne kuni ku=kar kusu ne, Mosir sikkaspima utar kasuno ku=pasere kusu ne na.

Samma pakno Sinuma kusu ranpokiwen wa ku=kore kusu ne, Orowa, ku=ki uytaknup Sinuma kusu aatte kusu ne na.

Sinuma kor santek otu sasuysir pakno an kuni ku=kar, Sinuma amset anakne kanto toho néno an kusu ne na.

Sinuma kor poho utar ku=aste tuytak emaka wa Ku esanniyop or ta apkas somo ki yakne;

Suy, ku=ki ipawetenke oterke wa Ku=sanke ikaspaotte sikkasima somo ki ciki:

Yakun, kuwa ani ne ohaytap ku=pakasnu, Shirikikbe ani kor wen-puri pakasnu kusu ne na.

Korka, ku=kor ranpoken opitta ne kur oro wano ku=kouk somo ki, Orowa, ku sonep anakne isam somo ki kusu ne na.

Ku=ki uytaknup ku=ehayta somo ki Orowa, ku=paro wano oasin itak itasare somo ki kusu ne na.

Ku=askanne anpe ani sinep siyuppa no ku ekanpakte nisa; Dabid oro ta sunke ku=ye somo ki kusu ne;

Sinuma kor san-ikiri otu sasuysir pakno an, Tokap cup koraci sinuma amset en=kotcake ta an kusu ne na.

Kunne cup néno otu sasuysir pakno aatte, Ikipniukesh pawetesu ki kur néno kanto or ta an ruwe ne kusu ne na. [Sera.]

Korka, Aokay anakne emaka wa osura nisa, E=kor kasiaota kur koyruska nisa ruwe ne.

Aokay anakne E=kor uytek kur kor uytaknup etunne: Toytoy pakno sinuma kor sapa-un pe a=koatca nisa ruwe ne.

Opittano okay sinuma kor ankura Aokay hokuste nisa; Sinuma kor okirasnu casi wente nisa ruwe ne.

Ne ru kari paye opittano okay utar sinuma wente: A=o ta un utar kusu aeyaynikorosmap ne nisa.

Aokay anakne sinuma epokpa utar kor simon teke riknare nisa, Opittano okay Sinuma epokpa utar nupetnere nisa ruwe ne na.

Ruwe newa, sinuma kor ranke tam ipehe cawawkere, Tumi an hi ta somo sinuma rametokte nisa ruwe ne.

Aokay anakne sinuma kor nupeki hi uska, Orowa, siri kata sinuma amset hokuste nisa ruwe ne na.

Sinuma sukup tuyka Aokay taknere nisa: Yainikoroshmap ani sinuma kamure nisa ruwe ne. [Sera.]

Aa Ehoba, henpara pakno, ramma pakno E yaynuyna kusu ne ya? Ape koraci E=kor kinrakarape parparse ruwe he an?

Aa, ku=an kuni pakihi anakne hemanta takne ya kuni eskarun wa en=kore: Nep raka i=sanpe kusu Aokay anakne opittano okay aynu poho utar kar ya?

Siknu wa somo ray kuni kur nen ne ruwe he an? Sio teke wano kor ramat ohaytare kur anakne inan kur ne ya? [Sera.]

Aa Utarpa, sonep E ki wa Dabid or ta siyuppa no ekanpakte Etoko an E=kor ranpoken hunak ta an ruwe he an?

Aa Utarpa, e=kor uytek utar ayaynikorosmare anpe eskarun; Inne no okay uyrup kor pe ku=upsor ta an a hi sekor eskarun wa en=kore;

Aa Ehoba, ne anpe ani E epokpa utar aeyaynikorosmarere, Ne anpe ani ne utar anakne E=kor kasiaotap yaynikorosmare nisa ruwe ne.

Ramma pakno Ehoba anakne a=nunuke ne. Amen, suy, Amen.

Iyohaycis 90

Kamuy kor Aynu Mose ki inonno-itak.

Utarpa, Aokay anakne sasuysir wano Ci=kor osiroma hi E ne nisa ruwe ne.

Nupuri ahetukure etoko ta, Toytoy newa mosir newa kar etoko ta Sasuysir wano sasuysir pakno an Kamuy E ne ruwe ne.

Aokay anakne aynu koponci orun hosipire kusu ne; Utar poho, hosippa yan, ari an itak ani E ye nisa ruwe ne.

E sik-sama ta wan ili paha anakne, A=okere numan ukoraci ne, Ancikar ta an siwre koraci ne ruwe ne.

Aokay anakne pesanpe ani koraci ne utar isamka; Mokor wa okaype koraci ne: Kunneywano hetuku mun ukoheraye ne;

Kunneywano ne anpe sipiraspa wa sukup; Onuman ta a=otuye wa sumumke ruwe ne.

Aokay un koyruska kusu a un isamka, Uni koyruska kusu ci utar ci=wkopoye ruwe ne kusu ne na.

Aokay anakne ci=kor wen-puri E kotcake ta ante, Ci ki nuyna na okay katpak E sik-sama ta a=ante nisa ruwe ne.

Aokay un koyruska rapoketa ci i=su as kuni toho isam: Sine hese hum koraci ci=kor paha a=okere na.

Ci siknu as kuni paha un to anakne wan pa ikasma re hotne pa ne ruwe ne, Orowa, okirasnu wa kusu poka ine hotne pa pakno an ruwe ne; Yakka, ne okirasnu hi anak patek irara p newa wenpe ne ruwe ne, Tunasno ne anpe nin wa ci paye as wa isam ruwe ne kusu ne na.

E=kor kinrakar kiroro eraman kur nen ne ruwe? E ko-oripak kuni kusu an iruska hi eraman kur nen ne ruwe he an?

Wayasnu kewtum ci kor kuni ne, Ci siknu as kuni toho piski kuni kusu un epakasnu wa un kore.

Aa Ehoba, hosipi wa ikore; henpara pakno ruwe? E=kor uytek utar kusu koinkar wa un kore.

Ci siknu as toho epitta ci yaykopuntek wa nupetne as kuni kusu, Nekon ka newa, E=kor ranpoken ani iramusinnere wa un kore.

Or ta un sirkirapte toho newa Or ta wenpe ci nukar as paha newa esanniyo wa un yaykopuntekte wa un kore.

E ki iki p E=kor uytek utar or ta nukare, Ne utar kor poho or ta E=kor nupeki sanke wa un kore.

Orowa, ci=kor Ehoba ne Kamuy kor aekiroro an hi un or ta an ro: Teke ani ci ki iki p un or ta aste wa un kore; Ruwe newa, teke ani ci ki iki p un kusu aste wa un kore.

Iyohaycis 91

Iyotta Rikunbe kor a=nuyna uske ta osiroma kur anakne Nep ne yakka ki easkay Kamuy senpirke ta an kusu ne.

Ehoba anakne ku numne usike ne, ku=kor casi ne; Or ta ku=e=yaykopaste ku=kor Kamuy ne sekor Sinuma kusu ku=itak.

Cikap koyki kur kor kutek oro wano hemhem, Suy, isamka kuni koturse tasum oro wano hemhem en ohaytare kusu ne.

Sinuma anakne kor tekkup ani e kamure, Sinuma kor tekkup corpoke ta Aokay anakne yaynuyna kusu ne: Sinuma kor sonep anakne tamkikhunpe newa kasikewe anpe ne ruwe ne.

Ancikar ta an asitomap kusu hemhem, Tokap-to ta a=hopunpare ay kusu hemhem somo e koysitoma;

Suy, kunne an hi ta apkas koturse tasum kusu hemhem, To noske ta ustekka kuni isamka anpe hemhem somo e koysitoma kusu ne na.

E tek-sama ta asikne sine wan hotne niw haciripa, E=kor simon-teksama ta wan asikne sine wan hot haciripa kusu ne a korka, E orun ne anpe ehanke no ek somo ki kusu ne na.

Owse e sikihi ani aokay inkar wa, Wenkur kusu an pummaha nukar kusu ne na.

Inanpe kusu ne yakun, Aa Ehoba, Aokay anakne ku=kor numne usi E ne! Iyotta Rikun usike ani E=kor osiroma hi ne kuni E kar;

Aokay epeka wenpe somo hetuku, E=kor kasi orun koturse tasum somo ehanke no ek kusu ne na.

Inanpe kusu ne yakun, opittano okay apkas ruhu or ta E as kuni ne, Sinuma anakne kor hawturunpe kaspaotte kusu ne.

A kor kemaha iteki suma eokte kuni ne, Kor teke kata E punire kusu ne na.

Aokay anakne sisi newa kinasutunpe kata oterke: Upeure sisi newa okokko kata otetterke kusu ne na.

Sinuma anakne en=omap kusu, tanpe kusu kuani i=kasiopiwki kusu ne: Sinuma anakne ku=rehe e=amkir kusu, ri uske ta ku=ante kusu ne na.

Sinuma en konisuk, ayke, orun ese itak ku=ki kusu ne; Yairamhekomo hi ta kuani sinuma turano ku=an: Kuani sinuma ohaytare wa ko-oripakte kusu ne na.

Ohonno kuani sinuma siknure wa eramusinnere, Orowa, ku=kor kasiopiwki anpe nukare kusu ne na.

Iyohaycis 92

Iyohaycis, Sini toho kusu an sinotca.

EHOBA koyayirayke anpe anakne, Aa Iyotta Rikunbe, E rehe orun iramye an sinotcaki hi anak pirka ruwe ne na:

Kunneywano E sanke omap-an-ramuhawke hi atte, Kes ancikar ta E=kor sonep assuru aste hi,

Wan ka omap newa arektep ani; Koto newa may un hawe ani néno ki hi anakne pirka ruwe ne na.

Aa Ehoba, Aokay anakne E ki iki p ani en nupetnere nisa: E tekehe iki iki p kusu ku=yayomonnure kusu ne na.

Aa Ehoba, E ki iki p hemanta poro! E ki ramepakari hi anakne siri ooho ruwe ne.

Cikoykip nepkor an aynu anakne eranpewtek; Ramat-sak kur ka tanpe eramuskare ruwe ne.

Wen utar anakne kina néno hetukpa hi ta, Irara p ikici utar opitta sipiraspa hi ta, Ne utar ramma pakno a=ysamka kusu ne na:

Korka, Aokay, aa Ehoba, ramma pakno ri uske ta an ruwe ne.

Aa Ehoba, keray, E epokpa utar, Keray, e epokpa utar a=ysamka kusu ne; Irara p ikici utar opitta sitcari kusu ne na.

Korka, Aokay anakne niwen peko néno ku=kor kiraw punire nisa: A=siri sum ani a en kasiaota nisa ruwe ne.

En=yonkororo utar or ta aki rusuy pe hetuku a hi ku=siki hi nukar nisa, Hopunpa wa en epokpa wenpe ikici utar or ta aki rusuy pe hetuku a hi ku=kisaraha nu nisa ruwe ne.

Owpeka utar anakne suro ci kuni néno sipirasa: Rebanon ta okay kokaku cikuni koraci sukup kusu ne na.

Ehoba kot cise ta aetoyta utar anakne Kamuy kor tumpu ta sipiraspa kusu ne.

Onne yakka ipehe hetukure; Fukinani an wa pe esik kusu ne

Tanpe anak Ehoba owpeka nep sekor assuru aste kuni an anpe ne Sinuma anakne ku=kor watara ne, Sinuma or ta ohewkep isam ruwe ne na.

Iyohaycis 93

EHOBA anakne epunkine, Sinuma nupeki ani yaytomciwre ruwe ne; Ehoba yaymire wa kiroro ani kut kor nisa ruwe ne: Mosir ne yakka a=aste wa simoymoykere eaykap ruwe ne.

ehskotoy wano E=kor amset aatte: Otu sasuysir wano an Kamuy E ne ruwe ne.

Aa Ehoba, pesanpe anakne hopuni, Pesambe anak kor hawe aste; Pesambe kor liri punire ruwe ne.

Inne wakka kor hawe kasuno A tuy sas pun kasuno Rikun Ehoba anakne kiroro-asnu ruwe ne.

E ki ekanpaktep anakne sino tumasnuy ne: E=kor kenru kusu askanne hi anakne, Aa Ehoba, ramma pakno an kuni upakpe ne ruwe ne.

Iyohaycis 94

Aa ikemnu ki Kamuy ne Ehoba, Ikemnu ki kuni Kamuy, peker atte wa en=kore.

Mosir koypisip, yayhopunire; Pakesara utar or ta uk kuni iway kore yan.

Aa Ehoba, wen utar henpara pakno, Henpara pakno wen utar annokar ki?

Ne utar paroruy wa pakesara itak ki: Irara p ikici utar opitta yayomonnure ruwe ne.

Aa Ehoba, ne utar anakne E=kor utar humne no perke, E=kor eykeskoro utar sirkirapte ruwe ne.

Ne utar anakne siyonpiyar siwentep newa oya kur newa ronnu, Orowa, esikop-sak utar keweuk ruwe ne.

Yah somo nukar kusu ne, Yakob kor Kamuy anakne esanniyo somo ki ruwe ne sekor itak.

Utar tum ta okay cikoykip-ramkor utar ramepakari yan? Eci=hayta utar henpara ta eci=wayasnu ne ruwe he an?

Kisaraha kar Kamuy anakne somo nu ruwe he an? Sikihi kar Kamuy somo nukar ruwe he an?

Mosir uyrup utar epakasnu Kamuy anakne pakasnu somo ki kusu ne ya? Sinuma anakne oramuspe aynu or ta epakasnu ruwe ne.

Ehoba anakne aynu kor oskep eraman, Owse heysepa ne anpe ne ruwe ne kusu ne na.

Aa Yah, Aokay sirkik kur newa, E=kor ikaspaotte epakasnu kur anakne a=nunuke ne ruwe ne;

Aokay anakne wenpe an toho ta, Wenkur kusu suy a=hori pakno sinire ruwe ne kusu ne na.

Inanpe kusu ne yakun, Ehoba anakne kor utar somo emakpa, Kor eykeskoro utar osurpa somo ki kusu ne kusu ne na.

Suy, a=esanniyo anpe anakne owpekap ne aki: Orowa, opittano okay kewtum owpeka utar ne anpe oskoni kusu ne.

Irara p ikici utar epeka no en kusu hopunpa kur inan kur ne ya? Wenpe ikici utar epeka no en kusu roski kur nen ne ruwe?

Ehoba anakne en kaopiwki somo ki a yakun, Ku=ramat anakne casnu no mo no osiroma ruwe ne na.

Ku=cikiri anakne osittesu ruwe ne sekor ku=itak hi ta, Aa Ehoba, E=kor ranpoken en=nitata nisa ruwe ne.

En=oske ta inne no okay utumasi anpe an hi ta anakne E ki omaoma anpe ku=ramat nupetnere nisa ruwe ne.

Ipawetenke wa irara p kar, Wenpe kor amset E turano an kusu ne ya?

Ne utar anakne owpeka utar kor ramat kusu uekarpa, Orowa, tur-sak kem akokatpakte ruwe ne.

Korka, Ehoba anakne ku=kor ri casi ne; Kamuy anak ku numne kuni Watara ne ruwe ne.

Orowa, Sinuma anakne ne utar kasi yaykota kor irara p kas-omare nisa, Ayke, yaykota iki wenpe ki rapoketa Sinuma otuye kusu ne; Ci=kor Kamuy ne Ehoba anakne ne utar otuye kusu ne na.

Iyohaycis 95

Hetak, arki wa Ehoba or ta sinotcaki: Un Kasiopiwki Watara or ta nupetne haw astero.

Yayirayke kor Sinuma tek-sama ta arki, Iyohaycis ani Sinuma or ta nupetne haw astero.

Ehoba anakne pase Kamuy ne, Opittano okay Kamuy kasuno poro e=sapanep ne kusu ne na.

Mosir ooho hi Sinuma paratek or ta an; Nupuri ri hi ne yakka Sinuma kor pe ne.

Atuy anakne Sinuma kor pe ne, Sinuma kar pe ne; Sinuma teke anakne sat toy kan nisa ruwe ne.

Hetak, arki wa onkami hine hepokiki Un kar Ehoba kotcake ta kokkaerok yanro:

Sinuma anakne ci=kor Kamuy ne, Ci utar anak Sinuma kor a=respa utar ci ne, kor teke un hitsuji ci ne ruwe ne kusu ne na.

Aa, tanto Sinuma kor haw eci=nu ciki humi! Meriba ta hene, nup ta okay Massa toho ta hene koraci,

Iteki eci=kewtum nistere yan: Ne hi ta eci=sinrit utar En=koramnukar nisa;

En=koramnukar wa Ku=ki iki p nukar nisa ruwe ne. Tu hotne pa utur ta ne aynu ikiri kusu ku eyaysanpepokas hine,

Ene itak hi:— Kewtum ta ohaytap ki utar ne, Ku=kan ruhu eranpewtek utar ne ruwe ne: Tanpe kusu, ne utar Ku=sini hi or ta ahup somo ki, Sekor, Ku=iruska wa siyuppa no Ku=ye nisa ruwe ne na.

Iyohaycis 96

A=siri sinotca ani Ehoba or ta ko-sinotca-ki yan: Mosir epitta Ehoba orun ko-sinotca-ki yan.

Ehoba or ta ko-sinotca-ki yan, Sinuma kor rehe nunuke yan; Kesto Sinuma ki kasiopiwki anpe aste yan.

Mosir uyrup tumke ta Sinuma kor nupeki nure, Utar tum ta Sinuma ki iyokunnure iki p aste yan.

Inanpe kusu ne yakun, Ehoba anakne pase wa poronno a=yramye kuni anpe ne: Opittano okay Kamuy kasuno a=koysitoma kunip ne ruwe ne.

Inanpe kusu ne yakun, utar kor opittano okay Kamuy anakne i=sanpe nep ruwe ne: Korka, Ehoba anak kanto kar Kamuy ne ruwe ne na.

Sinuma tek-sama ta aeoripakpe newa a=rakur an: Kiroro newa siretokpe Sinuma kor askanne uske ta okay ruwe ne.

Utar irwak utar Ehoba or ta kore, Nupeki newa aeoripakpe Ehoba or ta kore yan.

Kor rehe kusu an kuni nupeki Ehoba orun kore: Ayangep kor wa Sinuma kor kenru orun ahup yan.

Aa, Askanne citomtep kor wa Ehoba ko-onkami yan, Mosir epitta Sinuma tek-sama ta tususke yan.

Mosir uyrup utar ene ye hi:— Ehoba esapane kor an: Moymoyke eaykap kuni ne mosir a=aste wa an: Sinuma anakne owpekano utar koypisi kusu ne na.

Kanto yaykopuntek yan, toytoy nupetne yan; Atuy newa ne esik pe newa humi aste yan.

Nup newa or ta okaype opitta ramuritetke yan; Nitay or ta opittano okay cikuni nupetne wa sinotcaki yan;

Sinuma ek kusu, Ehoba kotcake ta ki yan; Mosir koypisi kusu Sinuma ek ruwe ne: Sinuma owpekano mosir koypisi kusu ne, Sonno anpe ani uyrup utar koypisi kusu ne na.

Iyohaycis 97

EHOBA epunkine kor an; toytoy nupetne yan; Inne no okay repun siri yaynucattek yan.

Niskur newa kunne hi Sinuma okari an: Owpeka anpe newa a=esanniyo anpe anakne Sinuma kor amset asamaha ne ruwe ne.

Sinuma kotcake ta ape paye wa Sikapneka no okay Sinuma epokpa utar uhuyeka ruwe ne.

Sinuma kor imeru mosir pekereka: Toytoy nukar wa tususke nisa ruwe ne.

Ehoba an kusu hur anakne ro koraci ru, Utarpa an kusu mosir epitta ru nisa ruwe ne na.

Kanto anakne Sinuma kor owpeka anpe assuru aste, Utar opitta Sinuma kor a=rakur nukar nisa ruwe ne.

notakup ari a=kar nokaha or ta yaysieywankere utar newa, Potoki kusu yayomonnure utar kane ayaynikoros-mare na: Opittano okay Kamuy, Sinuma ko onkami yan.

Zion nu wa yaynucattek nisa, Orowa Yuda matnepo utar nupetne nisa ruwe ne; Aa Ehoba, E ki esanniyo anpe ne kusu ne na.

Inanpe kusu ne yakun, Aa Ehoba, Aokay anakne toytoy epitta kasike ta iyotta Rikunbe E ne: Opittano okay Kamuy kasuno Aokay anakne apaserep E ne ruwe ne kusu ne na.

Aa Ehoba ko-omap eci utar opitta wenpe etunne yan: Sinuma anakne kor Askanne utar kor ramat kosiratki; Wen utar kor teke wano ne utar ohaytare ruwe ne.

Peker anakne owpeka utar kusu aetoyta wa an, Orowa, yaynucattek anpe anakne kewtum owpeka utar kusu a=ante wa an ruwe ne.

Owpeka wa okay eci utar, Ehoba kusu yaynucattek yan; Ayke, Sinuma kor Askanne rehe orun koyayirayke yan.

Iyohaycis 98

Sine iyohaycis.

A=siri sinotca ani Ehoba or ta sinotcaki; Aoyamoktep ki nisa ruwe ne kusu ne na: Kor simon teke, kor Askanne amunin ani Sinuma kusu kasiopiwki anpe ki nisa ruwe ne na.

Ehoba anakne kor kasiopiwki hi assuru aste: Kor owpeka hi inki mosir un utar or ta nukare nisa ruwe ne.

Israeru cise un utar eskarun kusu son hi newa eranpoken ki ruwe ne: Mosirpa pakno mosirkes pakno opitta ci=kor Kamuy kasiopiwki hi nukar nisa ruwe ne na.

Inki mosir opitta Ehoba or ta nupetne haw sanke yan; Nupetne wa kusu sinotcaki, ruwe un, Kamuy iramye an sinotcaki yan.

Koto rekte wa Ehoba or ta sinotcaki hine ramye yan; Koto newa may un hawe ani sinotcaki yan.

Rappa newa huyetop rekte wa Ehoba ne mosir sikkasima Kamuy tek-sama ta nupetne haw sanke yan.

Atuy newa oske ta okay aesikpe humkosanu yan; Mosir ne yakka, mosir kata osiroma okaype ne yakka humi aste yan;

pesanpe tekehe ukokikkik yan; Nupuri nupetne wa Ehoba tek-sama ta ukosinotca ki yan;

Sinuma anakne ek wa mosir un utar koypisi, Owpekano mosir newa utar kane koypisi kusu ne kusu ne na.

Iyohaycis 99

EHOBA epunkine kor an, utar tususke yan. Sinuma Kerubim tum ta rok; toytoy moymoyke yan.

Zion or ta Ehoba anakne pase ruwe ne; Sinuma anakne opittano okay utar kasi ta ri ruwe ne.

Ne utar E=kor pase newa a=eoripak kuni rehe ramuyere yan: Sinuma Askannep ne ruwe ne.

Mosir sikkasima kur kor kiroro anakne a=esanniyo anpe ne yakka omap; Aokay sonep aste, Aokay Yakob or ta a=esanniyo anpe newa owpekap ki ruwe ne.

Ci=kor Kamuy ne Ehoba pasere yan, Kasike ta Sinuma kor cikiri aantep samake ta onkami: Sinuma Askannep ne ruwe ne.

Mose newa Aaron anakne Sinuma kor yaysieywankere utar tumke ta okay, Samueru anakne Sinuma kor rehe konisuk utar tumke ta an na; Ne utar Ehoba konisuk, awa Sinuma ese itak ki nisa ruwe ne.

Sinuma anakne niskur ikuspe ani ne utar or ta ye nisa: Ne utar anakne or ta a=korpare Sinuma kor ekanpakpe newa sanke itak sikkaspima nisa ruwe ne.

Aa ci=kor Kamuy ne Ehoba, Aokay anakne ne utar orun ese itak ki nisa: Ne utar ikici puri kusu Aokay ikemnu ki a yakka, Ne ap tusare Kamuy E ne ruwe ne na.

Ci=kor Kamuy ne Ehoba pasere wa, Sinuma kor askanne hur or ta onkami yan; Ci=kor Kamuy ne Ehoba anakne Askannep ne ruwe ne kusu ne na.

Iyohaycis 100

Koyayirayke an iyohaycis.

Mosir Epitta Ehoba or ta nupetne haw aste.

Yaykopuntek wa Ehoba or ta yayeywankere, Sinotcaki hine Sinuma oro ta arki yan.

Ehoba anakne Kamuy ne i eci=esanniyo yan; Un kar kur anakne Sinuma ne, Sinuma kor utar ci ne; Sinuma kor utar ci ne wa, Sinuma mimtar un hitsuji ci ne ruwe ne.

Yayirayke kor Kamuy apa ahup, Ramye hine Sinuma kor tumpu orun ahup yan; Sinuma koyayirayke ki wa kor rehe rek yan.

Ehoba anakne pirka ne, kor ranpoken ne pakno ne yakka an anpe ne; Sinuma kor son hi anakne sasuysir pakno as ruwe ne.

Iyohaycis 101

Dabid kar iyohaycis.

Kuani ranpoken newa aesanniyop kusu sinotcaki kusu ne: Aa Ehoba E orun ramye sinotca ku=ki kusu ne na.

Kuani owpeka an ruhu kusu yaywayasnure kusu ne: Aa henpara Aokay en=orun ek kusu ne ya? Kuani owpeka kewtum kor wa ku=kot cise upsoro ta apkas kusu ne na.

Ku=sik-sama ta yastoma kuni anpe somo ku=ante kusu ne: Ohewke ne paye utar ki iki p ku=etunne; Ne okaype en=kotuk somo ki kusu ne.

Itakkasi kewtum oyake un a=payere: Wenkur somo ku=e=amkir rusuy.

Arorkisneno aun kur ohaykekar kur ku=isamka kusu ne: Etu mekka rir wa pakesara kewtum kor kur an kuni ku=kopan ruwe ne.

En turano osiroma kuni ne ku=sikihi anakne mosir kata okay ikipniwkes utar kasike an: Owpeka ruhu or ta apkas kur anakne en or ta yaysieywankere kusu ne.

Kokantama anpe iki kur anakne ku=kot cise ta somo osiroma kusu ne: Sunkep ye kur anakne ku=sik-sama ta somo a=aste kusu ne na.

Kes kunneywano ranke mosir or ta okay wen utar opitta ku=isamka; Ehoba kor maciya wano opittano okay irara p ikici utar ku otuyepa kusu ne na.

Iyohaycis 102

otek-sak no ramu-ray wa Ehoba or ta kor kewtum sanke hi ta eywanke kusu an inonno-itak.

Aa Ehoba, ku=ki inonno-itak nu wa en=kore, Ku=aste hawe E orun arkire wa en=kore.

Ku yayramkoyki toho ta iteki E nanuhu seske: En=orun e=kor kisaraha itutanure wa en=kore; Hawe ku=aste toho ta casnu no nu wa en=kore.

Ku=toho anakne supuya néno nin wa isam, Ape-kes koraci ku=pone anakne uhuyeka ruwe ne kusu ne na.

Mun koraci ku=sanpe a=sirkik wa sumumke; Aep ipe kuni ku=oyra ruwe ne kusu ne na.

Nuwap ki hawe ku=aste kusu Ku=pone anakne ku=kamihi or ta kotuk ruwe ne,

Nup or ta okay cipta-cikap ukoraci ku ne; Nitay-sak uske ta an ahunrasanpe néno ku=an ruwe ne na.

Siruwe ku=ki wa, cise kitayke ta an Sinep ne po an amam-e-cikap koraci ku ne ruwe ne.

To epitta en epokpa utar en=esapse; En=etunne utar en kusu iyoytakus ki ruwe ne.

Aep koraci uyna ku=ipe nisa, Ku=cis nupe iku anpe tura ukopoyeke ruwe ne.

Aokay kinrakar wa iruska kusu nep ne: Aokay en=uk wa en=osura nisa ruwe ne kusu ne na.

Ku=toho anakne nin kor an kurihi koraci ne; Mun koraci ku=sumumke ruwe ne na.

Korka Aokay anak, Aa Ehoba, ramma pakno rok; E=kor aeskarunpe otu sasuysir pakno an ruwe ne.

Aokay anakne hopuni wa Zion eranpokiwen wa kore kusu ne; Sinuma orun irenka kore pakihi tane an, ruwe un, ne epa kuni pakihi ek wa an ruwe ne kusu ne na.

E=kor uytek utar anakne sinuma kor suma enupetne, Orowa, sinuma kor koponci kusu irenka sanke ruwe ne kusu ne na.

Tanpe kusu, mosir uyrup utar anakne Ehoba kor rehe koysitoma, Opittano okay mosir sikkaspima utar anakne E=kor nupeki koysitoma kusu ne na.

Ehoba anakne Zion kanna kar, Kor nupeki or ta yaynukare nisa;

otek-sak kur ki inonno-itak nu, Kor inonno-itak somo etunne nisa ruwe ne.

Tanpe anakne ek kusu ne aynu ikiri kusu a=nuye kusu ne: Orowa, a=kar kusu ne uyrup YAH koyramye kusu ne na.

Sinuma anakne kor askanne ri usike wano herasi inkar; Kanto wano Ehoba anakne mosir nukar nisa ruwe ne kusu ne na;

Ipakasnu cise ta an kur ki tanne hese nu; A=ronnu kuni a=esanniyo utar honnere kusu aki na;

Tanpe anak Zion oske ta Ehoba kor rehe assuru aste, Yerusarem ta Sinuma ramye kuni kusu an anpe ne;

Ne anpe anakne Ehoba or ta yaysieywankere kusu, Utar newa mosir uyrup utar uekarpa hi ta aki kusu ne na.

Sinuma anakne ru hontom ta ku=kiroro sirkirapte; Ku=toho taknere nisa ruwe ne.

Ene ku=itak hi, Aa ku=kor Kamuy, ku=toho tumuke wano iteki en=uk: E paha anakne otu sasuysir wano otu sasuysir pakno an anpe ne.

Huskotoyta Aokay anakne mosir asamaha ante nisa; Orowa, kanto ne yakka E tekehe kar pe ne ruwe ne.

Ne anpe isam kusu ne, korka, Aokay anakne an kusu ne: Ruwe un, ne okaype opitta amip koraci husko ne; Amip koraci Aokay anakne ne anpe itasare kusu ne, ayke, ne anpe aytasare kusu ne na:

Korka, Aokay anakne ramma ukoraci ne, Orowa, E paha anakne a=okere somo ki kusu ne na.

E=kor uytek utar kor poho ramma okay, Ne utar kor sanikiri E tek-sama ta a=re kusu ne na.

Iyohaycis 103

Dabid kar pe.

Aa ku=ramat, Ehoba nunuke yan; En=onnayke ta okaype opitta Sinuma kor rehe nunuke yan.

Aa ku=ramat, Ehoba nunuke yan, Opittano okay Sinuma sanke epirikarep iteki oyra yan.

Sinuma anakne opittano okay e=kor wen-puri tusare; Opittano okay e=kor siyeye iwankere;

Orowa, ne suy kusu e=kor inotu kikiraye; Omap-an-ramuhawke hi newa ranpoken e sapa kata ante ruwe ne.

Pirka p ani e=kor paroho eramusinnere; Ayke, kapacir cikap néno e upente ruwe ne.

Ehoba anakne owpeka anpe iki, Orowa, a=eramuniste a=kore utar kusu esanniyop iki ruwe ne.

Sinuma anakne Mose or ta kor ruhu eramante, Israeru un utar or ta kor ki iki p eramante nisa ruwe ne.

Ehoba anakne cisikirayne esik wa irenka sanke Kamuy ne, Iruska moyre wa nuye an no ranpokiwen wa kore

Sinuma ramma pasirota somo ki; Suy ramma pakno iruska somo ki kusu ne.

Ci=kor katpak am néno un orun somo ki nisa, Ci=kor wen-puri néno un kore somo ki nisa ruwe me.

Inanpe kusu ne yakun; mosir kasi ta kanto anak su ne ri koraci, Sinuma koysitoma utar kusu Sinuma: kor ranpoken poro ruwe ne.

Mosirpa wano mosirkes anakne e=hankeko no an koraci, Ne oro pakno ci=kor ohay ta-puri Sinuma oyak ta ante nisa ruwe ne.

Micihi anakne kor poho utar cisikirayne koraci, Ehoba anakne Sinuma koysitoma utar cisikirayne ruwe ne.

Sinuma anakne ci=kor tumama-niye eraman; Ci utar anakne koponci ne sekor eskarun ruwe a ne.

Aynu kusu anak, Sinuma toho mun ukoraci ne; Nup un nonno koraci Sinuma sipirasay ruwe ne.

Ne kasike ta rera kus, ayke, ne anpe isam; An a uske ta anakne wa isam ruwe ne kusu ne na.

Korka, Ehoba kor ranpoken anak otu sasuysir wano otu sasuysir pakno Sinuma koysitoma kur kata an, Orowa, Sinuma kor owpeka anpe anakne ne utar kor santek kor poho utar or ta an ruwe ne;

Tanpe anakne Sinuma ki uytaknup pene ki, Sinuma ipawetenke sikkaspima kuni eskarun hene ki utar or ta néno an ruwe ne.

Ehoba anakne kanto or ta kor amset ante nisa; Orowa, Sinuma kor epunkine montum anak opittano okaype esapane ruwe ne.

Kor itak hawe inu wa, Ne itak néno ki kiroroasnu wa tumasnu Kamuy Uitekbe Ehoba ramye yan.

Ehoba kor topaha utar, Sinuma irenka ki wa or ta yaysieywankere utar, Ehoba ramye yan.

Sinuma esapane uske ta okay Sinuma ki iki p opitta Ehoba ramye yan: Aa ku=kor ramat, Ehoba ramye yan.

Iyohaycis 104

Aa ku=kor ramat, Ehoba ramye yan. Aa ku=kor Ehoba ne Kamuy, Aokay anakne siri pase ruwe ne; Aoripakbe newa nupeki ani Aokay a=wtomciwre wa an na.

Aokay anakne amip néno peker ani yaymire; Puyar otpe koraci kanto kotor sipiraspare ruwe ne:

E=kor tumpu oma umanki ni wakka or ta a=ante; Niskur anakne kor nisinta ne a=kar; Pera tekkup kata apkas ruwe ne:

Pera ani uytekpe ne a=kar; Kor yaysieywankere utar parparse ape ne:

Ramma pakno iteki moymoyeke kuni ne, Mosir asamaha ante nisa ruwe ne.

Aokay anakne amip ani koraci ooho hi ari ne anpe kamure; Wakka anakne nupuri kasi ta roski nisa ruwe ne.

Aokay kosakayokar hi ta ne anpe kira; E=kor Kamuy hum hawe kusu ne anpe casnu no paye wa isam;

Nupuri kari ne anpe rikin, pinnay kari rap nisa ruwe ne, Aokay kar usike orun paye nisa ruwe ne.

Ne anpe somo kus kuni Aokay anakne uturu-usi ante; Iteki kanna-suy mosir kamu kuni a=kar na.

Pinnay or ta Sinuma anakne wakka purupurukere; Iwor or ta ne anpe paye ruwe ne na.

Nup or ta opittano okay cikoykip kusu iku anpe ne; Kim ta okay ropa ne anpe iku ruwe ne.

Ne samake ta rik kus cikap osiroma wa, Ni-tek tum ta hawkor ruwe ne.

Sinuma anakne kor kenru oro wano nupuri teyneka: Toytoy anakne E ki iki p kusu eramusinne ruwe ne.

Cikoykip kusu Sinuma anakne mun sipiraspa, Aynu monrayke kusu haru hetukure; Ne anpe anakne toytoy wano aep sankere kuni kusu an ap ne:

Suy, Aynu kewtum ritetkere tonoto, Kor nanuhu hereruste sum, Orowa, aynu sanpe tumasnure aep sankere ruwe ne.

Ehoba kor cikuni eramusinne; Sinuma etoyta Rebanon un kokaku cikuni ene ani ne;

Cikap anakne ne ni kata set kar; Sarorun cikap kusu anak, hup ni sinuma kot cise ne ruwe ne.

Ri nupuri anakne kimun yanki kusu an ap ne; Watara uspe anakne isepo kusu an numne-usi ne.

unpa kusu Sinuma kunne cup are: Tokap cup anak kor ahun hi eraman.

Aokay anakne kunne hi kar, orowa ancikar ne; Ne rapoketa nitay un cikoykip opitta apkas ruwe ne.

Upen sisi anakne kor aep kusu hawe aste wa Kamuy or ta kor aep hunara ruwe ne.

Cup hetuku, orowano ne okaype paye wa, Kor cise ta hotke.

Ayke, aynu anak nepki kusu arpa. Onuman pakno kor monrayke ki ruwe ne.

Aa Ehoba, E ki iki p nep inne humi! Wayasnu no Aokay opitta kan nisa: Mosir anakne E=kor pe ani esik ruwe ne.

Toanta anakne atuy an, poro newa sep, Ne oske ta reye okaype siri inne ruwe ne, Poro cikoykip newa pon cikoykip newa okay ruwe ne na.

Ne kata cip paye; Or ta sinot kusu e kar ne poro Repiatan okay ruwe ne.

Ne okaype anakne pakihi epa hi ta ae kuni aep uk kusu. Aokay or ta e=yaykopaste ruwe ne.

Aokay kore okaype ne anpe uyna; E=kor tekehe E pirasa ciki pirka p kusu eramusinne ruwe ne.

E nanuhu E nuyna yakne ne okaype yayramkoyki; Kor hese mawe E uk kor ray, Ayke, koponci ne ruwe ne.

Aokay anakne ramat sanke, orowa, ne okaype a=kar; Toytoy kurkasi Aokay asinno kan ruwe ne.

Ehoba a=rakur otu sasuysir pakno an; Kor ki iki p kusu Ehoba nupetne kusu ne:

Sinuma mosir orun inkar, ayke, ne anpe tususke; Sinuma nupuri tomoosma, orowa, supuya at ruwe ne.

Ku=i=su pakno Ehoba or ta sinotca ku=ki kusu ne: Ku=an pakno ku=kor Kamuy ku=iramye kusu ne na.

Ku yaykosiramsey hi anakne Sinuma kusu sisakpe ne: Ehoba or ta ku=nupetne kusu ne na.

katpak-ki utar mosir wano a=ysamka, Wen utar te wa isam kuni ne ki wa un kore. Aa ku=kor ramat, Ehoba ramye yan. Yah rek yan.

Iyohaycis 105

EHOBA koyayirayke, Sinuma kor rehe orun konisuk yan; Mosir uyrup tumke ta Sinuma ki iki p assuru aste yan.

Sinuma orun sinotca-ki, Sinuma orun ramye sinotcaki yan; Sinuma iki opittano okay iyokunnurep ramepakari yan.

Sinuma askanne rehe kusu yaiyomonnure yan: Ehoba hunara utar kor sanpe ritetkere yan.

Ehoba newa Sinuma kiroro hunara yan; Ramma pakno Sinuma kor nanuhu hunara yan?

Sinuma ki iyokunnure iki p hene; Sinuma kor iyokunnurep newa paroho sanke aesanniyop hene;

Aa Sinuma uytek kur me Abraham kor sanikiri, Sinuma numke utar ne Yakob kor poho, ne anpe eskarun yan.

Sinuma anakne ci=kor Kamuy ne Ehoba ne ruwe ne: Sinuma kor aesanniyop anakne mosir epitta ta an ruwe ne.

Sinuma anakne ramma pakno kor uytaknup eskarun nisa; Asikne sine wan hotne okay aynu ikiri pakno kaspaotte itak eskarun nisa ruwe ne;

Abraham or ta ki uytaknup newa; Isaak siyuppa no ye anpe eskarun nisa ruwe ne;

Orowa, ehuy, ekanpaktep néno ne anpe Yakob kusu aste, Israeru kusu ramma u pakno an uytaknup ne kuni aste hine,

Ene itak hi:— E orun Kanaan mosir e kore:as na, E eykeskoro kuni usike ne na.

Ne hi ta anakne ne utar moyo ne, Ruwe newa, sino moyo wa ne mosir ta payekay ruwe ne;

Ayke, ne utar uyrup orowa mo uyrup pakno paye, Sine mosir wano oya mosir uyrup orun paye nisa ruwe ne.

Ne utar iteki wente kuni ne ki; Ruwe un ne utar kusu mosir sikkasima utar pakasnu nisa ruwe ne na.

Ayke, ene itak hi:— Ku=kor kasi-a-ota utar iteki tomoosma, Ku=kor ueinkar utar iteki wente yan.

Orowa, mosir kata keman kuni Sinuma kar; Ayke, aep ar isamka nisa ruwe ne.

Ne utar ratcaot Sinuma aynu omante; Awa, Yosep anakne awitek kur ne kuni e=hok nisa:

Sinuma kor cikiri sinkop ani a=sirkirapte; Sinkop ani a=kote nisa ruwe ne na:

Sinuma ki itak auweoma pakno; Ehoba kor itak Sinuma siruwante nisa.

Mosir sikkasima kur anakne teskar wa sinuma pita yara; Uyrup utar esapane utar poka, orowa, sinuma honnere nisa ruwe ne na.

Sinuma kot cise esapanere, Suy, kor pe opitta epunkinere nisa:

Renkayne mosir sikkasima utar kor poho kotere, Orowa, ekasi utar wayasnure kuni ne kan nisa ruwe ne.

Israeru ne yakka Ecipt mosir oro ta ek, Orowa, Yakob anakne Ham mosir ta rewsi nisa ruwe ne.

Orowa, sinuma kor utar siri ainnere hine, Kor epokpa utar kasuno tumasnure nisa.

Sinuma anakne kor utar etunne kusu ne utar kor kewtum kirure, Kor uytek utar or ta irarare nisa ruwe ne na.

Sinuma kor uytek kur ne Mose newa, A=numke a Aaron teskar nisa.

Sinuma anakne ne utar tumke ta kor siros atte, Ayke, Ham mosir ta iyokunnurep iki nisa ruwe ne na.

Sinuma kunne hi omante wa sirkunne ne; Awa, ne utar Sinuma ki itak e=okpare somo ki nisa ruwe ne.

Sinuma anakne ne utar kor wakka kem ne tasare, Ayne, kor cep ronnu nisa ruwe ne.

Toy kata oterke-ipe siri esikte, Mosir esapane kur kot tumpu ta okay.

Sinuma itak, orowa, mos siri hetuku, Ne mosir epitta uruki ainnere nisa.

Apto sirine kawkaw aste, Parparse ape ne mosir ta sanke.

Kor hat-punkar newa icijiku cikuni tawke; Orowa, ne mosir ta okay cikuni kaye nisa ruwe ne.

Sinuma itak, ayke, patta arki, A=piski eaykap pakno mospe hetuku,

Ayne, ne utar kor mosir ta opittano okay mun ipe, Toy wa hetuku aep ipe nisa ruwe ne na.

Ne mosir ta opittano okay ne utar kor kiyanne poho sirkik, Kor kiroro heasiripe sirkik nisa ruwe ne.

Sirokani newa konkani kor wa ne utar turare: Ne uyrup tumke ta epetciw kur sinen ka isam nisa ruwe ne.

Ne utar paye hi ta Ecipt anakne nupetne; Ne utar kimatek wa okay nisa ruwe ne kusu ne na.

Ne utar kamure kur niskur Sinuma pirasa; Ancikar ta peker atte kusu ape ante nisa:

Ne utar koramkor, ayke, Sinuma pekepkere cikap sanke pine, Kanto un aep ani eramusinnere nisa ruwe ne.

Sinuma watara maka, orowa, wakka oasin; Pet koraci sat usike ta mom nisa ruwe ne.

Sinuma anakne kor Askanne itak newa, Kor uytek kur eskarun nisa ruwe ne kusu ne na.

Orowa, nupetne no kor utar a=tura, Sinotcaki wa kor numke utar a=tura nisa ruwe ne.

Ayke, Sinuma ne utar or ta uyrup kor mosir korpare; Awa, ne utar anakne mosma utar iki anpe eykeskoro nisa:

Ne anpe anakne utar Sinuma kor ekanpakpe sikkasima hene ki, Koto tuytak néno ki kuni an anpe ne. Yah ramye yan.

Iyohaycis 106

YAH ramye yan. Aa Ehoba koyayirayke yan; Sinuma pirka ruwe ne kusu: Sinuma kor ranpoken ramma pakno an ruwe ne kusu ne na.

Ehoba iki kiroro iki p ye easkay kur hunna? Sinuma kor opittano okay iramye anpe atte easkay pe hunna ruwe he an?

aesanniyop ramma sikkaspima hene ki utar, Ramma owpekap kar hene ki kur anakne a=nunuke ne.

Aa Ehoba, E=kor utar kusu sanke irenka ani en=eskarun wa en=kore; Aa, en=kasiopiwki wa en=kore.

E=kor a=numke utar aepirikare anpe ku=nukar hemhem ki, E=kor uyrup yaynucattek hi ku=enupetne hemhem ki, E=kor eykeskoro utar tura iramye hemhem ku=ki kuni ne en=eskarun wa en=kore.

Ci utar anakne kor ekasi tura katpak kor, Oheugep ci ki wenno ikici nisa ruwe ne.

Ci=kor ekasi anakne Ecipt mosir ta E ki iyokunnurep eraman somo ki; E sanke inne no okay ranpoken eskarun somo ki; Korka atuy sam ta, ne Kokai atuy sam ta okpare ki nisa ruwe ne.

Yakka, Sinuma yaykota kor rehe kusu ne utar kasiopiwki, Kor tumasnu kiroro aste kuni kusu ne na.

Sinuma Kokai atuy ne yakka kopasirota, awa, ne anpe sat nisa: Tanpe kusu nup akus koraci ne ooho hi a=kuste nisa ruwe ne.

Orowa, etunne kur kor teke wano Sinuma ohaytare, Ayke, epokpa kur kor teke wano kikiraye nisa ruwe ne na.

Orowa, wakka anakne ne utar epokpa utar kamure nisa: Sinen ne yakka somo ohay ta nisa ruwe ne na.

Ne oro wano ne utar anakne Sinuma itak eysokor; Orowa, iramye nisa ruwe ne.

Ne utar tunasno Sinuma ki iki p oyra; Sinuma ki ukoramkor i ehuy somo ki nisa ruwe ne.

Korka, kim ta e=kawnu kaspa siriki, Nup or ta Kamuy koramnukar nisa.

Orowa, Sinuma ne utar koramkorope sanke; Korka, kor ramat sattekte nisa ruwe ne.

Orowa, kas kor wa okay uske ta ne yakka Mose eyaytunnap, Suy, Ehoba kor Askanne Aaron eyaytunnap nisa u ruwe ne na.

Toytoy i maka wa Datan ruki, Orowa, Abiram turano okay utar kamure nisa ruwe ne.

Ne utar tumke ta ape a=re; Ape nupeki anakne, wen utar uhuyeka nisa ruwe ne.

horep ta ne utar pon peka kar, Ru kani nokaha ko-onkami nisa.

Tap koraci ne utar; anakne kor iramye kunip itasare wa, Mun ipe peko nokaha ne kan nisa ruwe ne na.

Ecipt mosir ta poro iki p ki, Kor kasiopiwki kuni Kamuy oyra nisa;

Sinuma Ham mosir ta iyokunnure anpe kar, Kokai atuy sam ta asitoma okaype ki nisa ruwe ne na.

Tanpe kusu, ne utar isamka kusu ne sekor sinuma itak, Ayke, Sinuma ki kinrakarape sisire wa ika ne utar isamka kuni ne, Sinuma numke Mose anakne ne wen uske ta Sinuma kotcake as nisa ruwe ne.

Pu we ne wa, ne utar ne pirka mosir etunne nisa, Sinuma kor itak eunpipka nisa ruwe ne;

Korka, kor kasi or ta okay wa oromam ki, Ayne, Ehoba kor hawe somo nu nisa ruwe ne.

Tanpe kusu, nup or ta ne utar hacirepa kuni ne, Kor teke puni nisa:

Orowa suy, mosir uyrup tumke ta ne sanikiri hokuste wa, Mosir kata caricari kuni kusu ne na.

Ne utar anakne Baar-Peor orun paye, Ayke, raykur kusu ayankep ipe nisa ruwe ne.

Orowa, ne utar ki iki p kusu Sinuma ayruskare; Ayke, koturse tasum a=sanke nisa.

Ne hi ta Pinehas as wa koypisi ki, Awa, ne tasum a=ysamka nisa ruwe ne.

Tanpe anakne otu sasuysir pakno okay aynu ikiri pakno Oupekap ne sekor a=esanniyo nisa ruwe ne.

Orowa suy, Meriba wakkata ne yakka ne utar Sinum iruskare, Tanpe kusu ne utar an kuskeray Mose kusu wen ruwe ne:

Ne utar Sinuma kor ramat e=okpare, Ayne, Sinuma anakne kor papus ani a=esanniyo somo ki itak sanke nisa ruwe ne kusu ne na.

Ehoba ikaspaotte koraci, Ne utar mosir uyrup isamka somo ki nisa;

Korka, ne uyrup utar tura ukopoyeke wa, Kor ki iki p eyayhannokkan nisa ruwe ne:

Ayke, yaykota kusu akpe ne a=kar, Potoki or ta yaysieywankere nisa ruwe ne:

Ruwe un, kor okkay poho newa kor matnepo nitnep orun yanke nisa,

Orowa, tur-sak kemihi, kor okkay poho newa matnepoho kor kem poka ohetu, Ne utar Kanaan mosir ta okay nokaha or ta yanke nisa; Awa, kemihi ani toytoy turuauste nisa ruwe ne na.

Tap koraci ne utar anakne kor ki iki p ani turuauste, Ayne, ki iki p ani omoynu nisa ruwe ne.

Tanpe kusu Ehoba anakne kor utar kusu kinrakar, Ayke, kor eykeskoro utar etunne nisa ruwe ne na.

Orowa, mosir uyrup kor teke or ta Sinuma ne utar korpare, Awa, etunne utar anak esapane nisa ruwe ne.

epokpa utar anakne utar koeramuniste; Ayke, kor teke ani aussiwnere nisa ruwe ne.

Kanna-kanna Sinuma ne utar kasiopiwki nisa, Korka, kor ukoramkor hi ta okpare ki, Ayne, kor wen-puri kusu a=ramte nisa ruwe ne na.

Yakka, Sinuma anakne ne utar yayramkoyki hi nukar wa, A=aste hawehe nu nisa ruwe ne:

Orowa, ne utar kusu an uytaknup Sinuma eskarun wa, Kor ranpoken inne no okay wa wenpe kirure nisa ruwe ne.

Orowa, teke paste utar oro wano Aecisikirayne kuni ne Sinuma ki nisa ruwe ne.

Aa ci=kor Kamuy ne Ehoba, un kaopiwki wa un kore, Mosir uyrup wano un uwekarare wa un kore, E=kor askanne rehe orun koyayirayke hemhem ki, E=kor iramye hi koereyka hemhem ki kuni ne néno kar wa un kore.

Israeru kor Kamuy ne Ehoba anakne, Otu sasuysir wano otu sasuysir pakno a=nunuke ne. Amen, ari an itak an opittano okay utar yerero. Yah ramye yan.

Iyohaycis 107

Aa, Ehoba koyayirayke yan; Sinuma pirka ruwe ne: Ramma pakno Sinuma kor ranpoken an ruwe ne kusu ne na.

epokpa utar kor teke wano kikiraye hemhem ki; Mosirpa wano mosirkes wano, Pikata wano Arutor wano,

Ne mosir wano uekarpa, Ehoba kor kikiaraye utar néno ye yan.

Ne utar kim ta okay nup un ru or ta ekesne no payekay wa, Osiroma kuni maciya a=nukar somo ki nisa ruwe ne.

Ipe rusuy, iku rusuy wa Ne oske ta sanpe ray nisa.

Ne hi ta ne utar anakne yayramkoyki wa Ehoba konisuk, Awa, Sinuma ne a yayramsitnere hi wano ohaytare nisa ruwe ne.

Orowa, osiroma kuni maciya orun paye kuni ne, Sinuma kuwanno an ruhu or ta ne utar tura nisa ruwe ne na.

Aa, ne pirka p kusu hemhem, Utar kor poho or ta aki iyokunnure iki p kusu hemhem aynu utar Ehoba koyramye yak humi!

Sinuma anakne kewtum eyaykatekar anpe eramusinnere, Orowa, pirka p ani ipe rusuy kewtum sikte ruwe ne kusu ne na.

yaiyan-kani newa ayayramsitnere hi ani a=tupetupe wa, Kunne hi newa ray kurihi or ta rok utar;

Kamuy itak e=okpare kusu, Iyotta Rikunbe kor aesanniyop koatca kusu:

Tanpe kusu, Sinuma moni ani ne utar kor ramat anrapokekara; Ne utar hacir nisa, ayke, kasiopiwki kur isam ruwe ne.

Ne hi ta utar anakne yayramkoyki wa Ehoba konisuk, Awa, ne a yayramsitnere hi kusu Sinuma kasi-opiwki nisa ruwe ne na.

Kunne hi newa ray kuruhi wano Sinuma ne utar etaye, Orowa, ani tupetupe anpe kaye nisa ruwe ne.

Aa, ne pirka p kusu hemhem, Utar kor poho or ta aki iyokunnure iki p kusu aynu utar Ehoba koyramye yak humi!

Sinuma anakne siwnin-kani apa kaye, Yaiyan-kani sakma tuye nisa ruwe ne kusu ne na.

Hayta utar anakne kor ohay ta-puri kusu, Suy, kor wen-puri kusu sirkirap ruwe ne.

Ne utar kor ramat anakne opittano okay aep etunne; Ayke, ray apa karankeno arki ruwe ne na.

Ne hi ta ne utar anakne yayramkoyki wa Ehoba konisuk, Awa, ne a yayramsitnere hi kusu Sinuma kasiopiwki nisa ruwe ne na.

Sinuma anakne kor itak sanke wa ne utar iwankere, Orowa, okay isamka kuni anpe wano ohaytare ruwe ne.

Aa, ne pirka p kusu hemhem, Utar kor poho or ta aki iyokunnure iki p kusu hemhem aynu utar Ehoba koyramye yak humi!

Orowa, ne utar iramye kuni a=yanke kunip yanke wa, Sinuma ki iki p sinotca ani assuru aste yanro.

cliip o wa atuy orun sap, Poro wakka kata moni ki utar anakne;

Ne utar anak Ehoba ki iki p nukar, Ooho usi ta Sinuma ki iyokunnurep nukar ruwe ne.

Sinuma pawetenke ki wa, Ne rit punire ruy rera hopunire ruwe ne.

Ne utar kanto pakno apunire, suy, ooho an usi pakno a=rapte; Wenpe an kusu kor ramat ru ruwe ne.

Ne utar a=taptap, ihoski kur koraci omakatet-terke, Ayke, kimatek kusu ramat-sak ruwe ne.

Ne hi ta ne utar anakne yayramkoyki wa Ehoba konisuk, A wa, ne a yayramsitnere hi kusu Sinuma kasiopiwki nisa ruwe ne na.

Sinuma anakne poro rera ratcire, Ayke, ne rir mo ruwe ne.

Ne hi ta ne utar anakne rir mo wa kusu yaykopuntek; Tanpe kusu or ta okay rusuy tomari ta Sinuma tura ruwe ne na.

Aa, ne pirka p kusu hemhem, Utar kor pokor ta aki iyokunnure iki p kusu hemhem aynu utar Ehoba koyramye yak humi!

Utar uekarpa hi ta Sinuma pasere, Ekasi utar kor set ta Sinuma koyramye yanro.

Sinuma pet ani nup ne itasare, Wakka purpurke hi ani sat toy ne kar;

uwetukno toy ani sippo-us nup ne itasare ruwe ne; Tanpe anakne ne or ta osiroma utar kor wenpe kusu an ap ne ruwe ne na.

Sinuma wakka mem ani nup itasare Sat toy ani wakka purpurke hi ne kan ruwe ne.

Orowa, ne uske ta okay kuni ne maciya etoko-oykire kusu, Sinuma ipe-rusuy utar osiromare ruwe ne;

Orowa, ne utar piyehe etoyta hemhem ki, hat toy hemhem etoyta, Ayke, ipehe innere kuni kan ruwe ne.

Sinuma ne utar nunuke ne yakka ki kusu, poronno awinnere ruwe ne; Sama ta, kor cikoykip iteki nin kuni ne kan ruwe ne.

Suy, ne utar anakne aussiwnere kusu, a=ywente kusu, orowa, aoknatarare kusu, Nin wa aanrapokikan ruwe ne.

Esapane utar aesapsere, Ayne, ru isam nup or ta ekesne apkaste ruwe ne.

Yakka, Sinuma anakne yayramsitnere anpe wano ri uske ta irapokkari utar ante, Ayne, toppa néno innere ruwe ne.

Owpeka utar ne anpe nukar wa yaynucattek kusu ne; Orowa, opittano okay ohewkep anakne kor paro seske kusu ne na.

Wayasnu kur anakne tap okaype esanniyo kusu ne, Ayne, Ehoba kor ranpoken ramepakari kusu ne na.

Iyohaycis 108

Sinotca, Dabid kar iyohaycis.

Aa Kamuy, ku=kor kewtum aatte wa an na; Sinotca ku=ki, ruwe un, ku=oripak an no iramye sinotca ku=ki kusu ne na.

So newa koto, mos yan: Kuani yaykota a=ro kunneywano ku=mos kusu ne.

Aa Ehoba, uyrup utar tumke ta E orun koyayirayke ku=ki: Mosir uyrup tumke ta E orun iramye sinotca ku=ki kusu ne na.

E=kor ranpoken anakne kanto kasike ta an, E=kor sonep kanto pakno epa ruwe ne kusu ne na.

Aa Kamuy, kanto kasike ta aeyayepasere yan: Mosir kasike e=kor nupeki riknare yan.

E=kor omap an anpe aohaytare kuni ne, E=kor simon-tek ani kasiopiwki wa, un orun ese wa un kore.

Kamuy anakne kor Askanne usike wano itak ki; ku=ramu ku=rir kusu ne: Sekem ku=usaraye, Sukkot pinnay ku=pakari kusu ne.

kiriat anakne ku=kor pe ne; Manasse ku=kor pe ne; Epraim ka ku=sapaha tam-kikhunpe ne; Yuda anakne ku=kor ipawetenke sankep ne ruwe ne.

Moab anakne ku=kor yaske patci ne; Edom orun ku keyrehe ku=osura kusu ne: Piristia kasike ta hawe ku=aste kusu ne na.

Casi kor maciya orun en=ahunke kur hunna? Edom orun en tura kur nen ne ruwe?

Aa Kamuy, Aokay anakne un emakpa somo ki ruwe? Aa Kamuy, Aokay anakne ci=kor topaha tura somo arpa ruwe ne.

Okay un epokpa utar kusu un kasiopiwki wa un kore: Aynu ikasiw kuni anpe anakne raka i=sanpe ne ruwe ne kusu ne na.

Kamuy an kuskeray ci utar rametok no iki kusu ne: Sinuma anakne un epokpa utar oterke kusu ne kusu ne na.

Iyohaycis 109

Sinotca rekte esapane kur. Dabid kar iyohaycis.

Aa Ku=iramye Kamuy iteki mo no an wa en=kore;

Inanpe kusu ne yakun, wen utar anakne en=orun wen paroho newa sunke paroho maka, Ayke, en kusu sunke parunpe ani itak nisa ruwe ne na.

Etunne itak ani ne yakka en nikkotama, Ikkewe sak no en=koyki nisa ruwe ne.

Inanpe kusu ne yakun, ku katayrotke utar anak en epokpa: Korka, inonno-itak ku=ki na.

Orowa, pirka p ku=ki a kusu, wenpe en=kasi-omare, Suy, ku=omap kusu en=kowen ruwe ne.

Wenkur anakne kur esapanere wa en=kore: Orowa, sinuma simon sama ta epokpa kur aste yan.

Sinuma akoypisi ciki, akokatpakte; Orowa, sinuma ki, inonno-itak katpak ne kar wa en=kore.

Sinuma kor toho moyore; Kor ki kuni usike oya kur sikkasmare wa en=kore.

Kor poho utar esikop sakno ne kar, Kor macihi siyonpiyar ne kar wa en=kore.

Kor poho utar ramma kesirikari wa iyahupkar kur ne kar Kor wen cise wano paye wa aep iyahupkar kuni kar wa en=kore

Opittano Sinuma kor pe etarka uk kur oro wano a=sikkasmare; Orowa, oya utar anakne sinuma moni wentere wa en=kore.

Sinuma orun irenka sanke wa kore kur isam kuni ne kar; Suy, Sinuma kor esikop sak utar cisikirayne kuni utar isam kuni ne kar wa en=kore.

Sinuma sanikiri isamka; Okake an aynu ikiri ta kor rehe uska wa en=kore.

Sinuma kor ekasi ki wen-puri Ehoba eskarun; Orowa, kor hapo kor katpak iteki uska wa en=kore.

Ramma ne okaype Ehoba sik-sama ta an, ayke, Ne kur mosir kata a=oyra kuni ne ki wa en=kore.

Sinuma eranpokiwen wa kore somo ki, Korka, otek-sak newa irapokkari kur newa Sanpe oknatara kur ronnu kuni ne keske nisa ruwe ne kusu ne na.

Ruwe un, sinuma iyoytakus anpe konopuru, awa, oro ta ne anpe ek nisa; Orowa, Sinuma nunuke anpe enupetne somo ki, ayke, ne anpe sinuma oro wano ukattuymano an nisa ruwe ne.

Amip mi koraci iyoytakus anpe ani yaymire nisa, Awa, wakka nepkor sinuma onnayke un ahun, Sum koraci sinuma kor pone orun ahun nisa ruwe ne.

Ne anpe anakne ani yaymire amip néno, Ani ramma kutkor kut néno an kuni kar wa en=kore.

Tanpe anak en epokpa utar newa Ku=kor ramat kusu wenpe ye utar kusu an Ehoba oro wano hetuku pummaha ne ruwe ne.

Aa Kamuy ne Ehoba, E=kor rehe kusu, en=orun iki wa en=kore: E=kor ranpoken pirka ruwe ne kusu, en ohaytare wa en=kore,

Kuani anakne otek-sak newa e=rapokkari kur ku ne, Orowa, en=onnayke ta ku=sanpe piri ao ruwe ne kusu ne na.

Kuani, a=tannere kurihi koraci ku=nin, Patta koraci a=riknasuye a=ranasuye ruwe ne.

Somo ramnu ku=ki kusu ku=kokka opantususke; Orowa, ku=kam or ta mimi nin ruwe ne.

Ne utar kusu aeyaynikorosare anpe ku ne: En=nukar ciki kor sapa suyesuye ruwe ne.

Ku=kor Kamuy ne Ehoba, en kaopiwki wa en=kore; E=kor ranpoken an koraci en=kasiopiwki wa en=kore:

Tanpe anak E=kor teke ne sekor eraman kuni kusu; Ehoba, Aokay néno ki nisa ruwe ne.

Ne utar iyoytakus yakka, Aokay nunuke wa en=kore: Ne utar hopunpa ciki ayaynikorosmare kusu ne korka, E=kor uytek kur ramuritetke kusu ne, na.

akoatcap ani en epokpa utar mire, Orowa, amip koraci yaykota kusu an aeyaynikorosmare anpe ani kamure wa en=kore.

Ku=paroho ani Ehoba ku=koyayirayke kusu ne; Ruwe un, inne utar tumke ta Sinuma ku koyramye kusu ne na.

Inanpe kusu ne yakun, kor ramat koypisi kur kusu kasiopiwki kuni ne, Sinuma irapokkari kur kor simon tek-sama ta a kusu ne kusu ne na.

Iyohaycis 110

Dabid kar iyohaycis.

EHOBA anakne ku=kor Utarpa or ta ene itak hi:— E epokpa utar ani e cikiri antep ne ku=kar pakno, Ku=simon tek-sama ta a yan, ari itak.

Ehoba anakne Zion wano e kiroro oma kanni turi kusu ne: E epokpa utar tumke ta aokay epunkine yan.

Montum e=kor toho ta e=kor utar anakne yayenukuri somo ki no yaykota yanke ruwe ne: Arokunneywano oro wano, siyuk amip imi wa, Aokay anakne upenpe kinape kor ruwe ne.

Ehoba siyuppa ekanpakte wa e=yaykokatpak somo ki, Aokay anakne Merukisedek koraci Otu sasuysir pakno Kamuy or ta yaysieywankere kur ne.

E simon-teksama ta an Utarpa anakne Iruska toho ta mosir esapane kur ekusna sirkik kusu ne.

Sinuma mosir uyrup tum ta koypisi ki, Kaysey ani usike sikte Inne mosir ta sapa ekusna sirkik kusu ne.

Sinuma ru hontom ta an nay or ta iku, Tanpe kusu, sapaha puni kusu ne na.

Iyohaycis 111

YAH koyramye yan. Owpeka utar ukoramkor hi ta hemhem utar uekari ta hemhem, Ramu ossi wano Ehoba ku=koyayirayke kusu ne na.

Ehoba ki iki p anakne poro, Or ta enupetne utar a=hunara ruwe ne na.

Sinuma ki iki p aeoripakpe newa pase anpe ne: Orowa, kor owpeka anpe anakne siokere somo ki ruwe ne.

Kor iyokunnure iki p aeskarunte kuni ne Sinuma kar; Ehoba anakne irenka sanke wa cisikirayne ani esik ruwe ne.

Koysitoma utar or ta aep korpare nisa. Ramma kor uytaknup eskarun kusu ne na.

Kor utar or ta Sinuma ki iki p oma kiroro nukare, Ayne, mosir uyrup utar eykeskore nisa ruwe ne kusu ne na.

Sinuma teke ki iki p anakne sonep newa a=esanniyo hi ne ruwe ne; Opittano okay Sinuma sanke ipawetenke anakne sonno anpe ne.

Otu sasuysir wano otu sasuysir pakno as kusu ne, Sonno anpe newa owpekap ani a=kar na.

Kor utar kusu kikiraye anpe Sinuma sanke; Ramma pakno kor uytaknup ikaspaotte: Sinuma kor rehe Askanne newa a=eoripak anpe ne ruwe ne.

Ehoba koysitoma anpe anakne wayasnu hi e=atpake ne; Néno ki utar anakne eraman utar ne ruwe ne: Sinuma akoyramye hi anakne otu sasuysir pakno an anpe ne ruwe ne na.

Iyohaycis 112

YAH koyramye yan. Ehoba koysitoma wa Kor ikaspaotte sino enupetne aynu anakne a=nunuke ne.

Sinuma kor sanikiri anakne mosir kata okirasnu ne. Owpeka aynu ikiri anak a=nunuke ne kusu ne.

Sinuma kot cise ta i=kor newa aeoteknup okay: Kor owpeka hi ramma pakno an kusu ne na.

Owpeka utar kusu kunne hi or ta peker hetuku: Irenka sanke, ranpoken esik, owpekap ne ruwe ne.

Irenka sanke wa erusa kur kusu anakne pirka ruwe ne! Akoipishi hi ta sinuma yayowpekare kusu ne.

Sinuma ramma pakno amoymoykere somo ki kusu ne! Owpeka utar otu sasuysir pakno a=eskarun kusu ne.

Wen oruspe an yakka sinuma isitoma somo ki: Sinuma Ehoba e=yaykopaste wa kor sanpe atte wa an na.

Kor kewtum atte wa isitoma somo ki, Kor epokpa utar or ta aki pakno ne.

Sinuma cari wa irapokkari utar or ta kor nisa; Kor owpeka anpe ramma pakno an: Kor kiraw aeoripakpe ani ariknare kusu ne.

Wen utar ne anpe nukar wa yayramkoyki kusu ne; Kor nimaki ari seykuy wa nin kusu ne: Wen utar kor rusuy pe a=ysamka kusu ne na.

Iyohaycis 113

YAH ramye yan. Ehoba uytek utar, Sinuma ramye yan, Ehoba kor rehe ramye yan.

Tewano otu sasuysir pakno, Ehoba kor rehe a=nunuke ne ruwe ne.

Mosirpa pakno mosirkes pakno Ehoba kor rehe a=yramye ne.

Ehoba anakne opittano okay mosir uyrup kasi ta ri uske ta rok, Sinuma kor nupeki kanto kasi ta an ruwe ne.

Ri uske ta set kor wa, Kanto or ta an okaype hene mosir or ta an okaype hene,

Nukar kuni yaykota yayeoripakka Ci=kor Kamuy ne Ehoba ukoheraye kur nen ne ruwe he an?

Koponci wa Sinuma otek-sak utar yanke, Temmun epunipuspe oro wano irapokkari utar etaye;

Ne anpe anak mosir esapane kur kor poho tumke ta ante, Utar kor esapane kur poho tumke ta ante kuni kusu ne na.

Sinuma anakne po-sak siwentep cise sikkasmare, Yainuchattek no poho kor hapo ne kan ruwe ne. Yah ramye yan.

Iyohaycis 114

ISRAERU un utar Ecipt mosir wano paye, Yakob cise un utar oya itak kor utar wano paye hi ta anakne;

Yuda sinuma kor askanne kenru ne a=kar, Israeru un utar Sinuma sikkasima utar ne ruwe ne.

Atuy ne anpe nukar, ayke, saot; Yorodan pet siosmak un a=okewe nisa ruwe ne.

Nupuri anakne pinne hitsuji cikoykip koraci terke, Pon hur anak pon hitsuji cikoykip néno a=terkere nisa ruwe ne na.

Aa atuy, nep irenka an kusu e kira? Yorodan pet, nep irenka an kusu siokaun e hosari ya?

Nupuri, nep irenka an kusu pinne hitsuji cikoykip koraci e terke ya? Hur, nep irenka an kusu pon hitsuji cikoykip koraci e terke ruwe he an?

Mosir, Utarpa an kusu tususke yan, Yakob kor Kamuy an kusu ki yan;

Sinuma anakne watara ani wakka meni ne kar, Suma ani wakka purpurke hi ne kan nisa ruwe ne na.

Iyohaycis 115

Un orun somo ne Aa Ehoba, un orun somo ne, Korka, E=kor ranpoken kusu, E=kor sonep kusu, E=kor rehe orun iramyere yan.

Ne utar kor Kamuy hunak ta an? ari an itak ani, Hemanta kusu mosir uyrup ye ya?

Korka, ci=kor Kamuy anakne kanto or ta an: Nep ne yakka Sinuma ki rusuy pe aki nisa ruwe ne.

Ne utar kor potoki anakne sirokani newa konkani ne. Aynu teke ani a=karpe ne ruwe ne.

Ne anpe paroho kor, korka, itak eaykap; Sikihi kor, korka, inkar eaykap ruwe ne;

Kisaraha kor, korka, nu eaykap; Etuhu kor, korka, hura nu eaykap ruwe ne;

Teke kor, korka, okaype tomoosma eaykap; Cikiri kor, korka, apkas eaykap ruwe ne; Suy, rekuci wano itak hawe sanke eaykap ruwe ne na.

Ne okaype kar utar anakne ne anpe koheraye ruwe ne, Ruwe un, or ta nen ne yakka e=yaykopaste kur ne yakka ene ani ne ruwe ne.

Aa Israeru un utar, Ehoba e=yaykopaste yan: Sinuma anakne utar kor ikasuype ne, kor tam-kikhunpe ne ruwe ne.

Aa Aaron cise un utar, Ehoba e=yaykopaste yan: Sinuma anakne utar kor ikasuype ne, kor tam-kikhunpe ne ruwe ne.

Ehoba koysitoma eci utar, Ehoba e=yaykopaste yan: Sinuma anakne utar kor ikasuype ne, kor tam-kikhunpe ne ruwe ne.

Ehoba un eskarun nisa; Sinuma un nunuke kusu ne: Sinuma Israeru cise un utar nunuke kusu ne; Sinuma Aaron kot cise nunuke kusu ne na.

Sinuma anakne Ehoba koysitoma utar Poro p ne yakka ponpe ne yakka nunuke kusu ne.

Ehoba anakne eci utar ne yakka eci=kor poho utar ne yakka Naa naa innere kusu ne.

Kanto newa toytoy kar Ehoba kor eci utar anakne a=nunuke ne.

Kanto newa kanto un kanto anakne Ehoba kor pe ne; Korka, Sinuma anakne utar kor poho or ta toytoy korpare nisa ruwe ne.

Pay kur anakne Yah koyramye somo ki, Suy, mo an usike orun rap utar somo Sinuma ramye ruwe ne;

Korka, ci utar anakne tewano ramma pakno Yah koyramye kusu ne. Yah ramye yan.

Iyohaycis 116

Ku=ki inonno-itak newa ku hawe anu kusu Kuani Ehoba ko-omap nisa ruwe ne.

Sinuma en=orun kor kisara atte kusu, Tanpe kusu, mosir kohoppa pakno Sinuma or ta ku konisuk kusu ne.

Pay kusu an tus en=okari nisa, Awa tusiri kusu an iwninpe en=kisma nisa: Ku=ramu-oknatara newa yayramhekomo nisa ruwe ne na.

Ne hi ta Ehoba rehe orun ku konisuk; Aa Ehoba, nekon ka newa, ku=kor ramat ohaytare wa en=kore.

Ehoba anakne pirka irenka kor wa owpekap ne; Ruwe newa, ci=kor Kamuy anakne ranpokiwen wa kore Kamuy ne ruwe ne.

Ehoba anakne ramusak utar kosiratki ruwe ne: Kuani aeyaysanpepokastere, awa, Sinuma en=kasiopiwki.

Aa ku=kor ramat, E=kor sini kusu an usike or ta hosipi yan; Ehoba anakne eani kusu nuye an no ki nisa ruwe ne kusu ne.

Aokay anakne ray hi oro wano ku=kor ramat siknure, Ku=siki wano nupe isamka, Iteki ku=hacir i kuni ne ku=kema kasiopas nisa ruwe ne kusu ne na.

Siknu pito mosir or ta Ehoba kotcake ta ku=apkas kusu ne.

Ku=eysokor nisa, tanpe kusu, itak ku=ki ruwe ne: Poronno ku=sirkirap nisa;

Siri e=tustek ku=ki wa Opittano okay aynu anakne sunke ki utar ne, sekor ku=itak.

Ehoba en oro ta korpare pirka p kusu Sinuma or ta nekona anpe ani imommuye kusu ne ruwe he an?

Kuani kasiopiwki kuni itanki ku=uk wa, Ehoba rehe konisuk kusu ne.

Ehoba kusu ku=ki ukoramkorope ku=kar kusu ne, Ruwe newa, Sinuma kor opittano okay utar kotcake ta ku=ki kusu ne na.

Ehoba sik-sama ta Sinuma kor Askanne utar ray-anpe anakne Aoshkoro nupur pe ne ruwe ne.

Aa Ehoba, sonno newa Kuani anakne E=kor uytek kur ku ne; E=kor uytek kur ku ne, E=kor uytek-mat kor poho ku ne ruwe ne; Aokay anakne ku=kor tupetupep pita nisa ruwe ne na.

Koyayirayke an yanke kunip E or ta ku=yanke kusu ne, Ehoba kor rehe ku konisuk kusu ne na.

Ehoba kusu ku=ki ukoramkor anpe ku=kar kusu ne, Ruwe newa, Sinuma kor opittano okay utar kotcake ta ku=ki kusu ne na;

Ehoba kor kenru ta an tumpu ta, Aa Yerusarem, E upsororoketa ku=ki kusu ne. Utarpa koyramye yan.

Iyohaycis 117

Aa opittano okay mosir uyrup utar, Ehoba ramye yan. Inki mosir un utar, Sinuma koyramye yan.

Sinuma kor ranpoken un orun an; Orowa, Ehoba kor sonep anakne otu sasuysir pakno epa ruwe ne. Yah ramye yan.

Iyohaycis 118

Aa Ehoba koyayirayke yan; Sinuma pirka ruwe ne kusu ne na: Orowa, Sinuma kor ranpoken otu sasuysir pakno epa ruwe ne.

Israeru un utar, Sinuma kor ranpoken otu sasuysir pakno epa ruwe ne ari ye yan.

Tane Aaron kot cise, Sinuma kor ranpoken otu sasuysir pakno epa ruwe ne ari ye yan.

Ehoba koysitoma utar tane, Sinuma kor ranpoken otu sasuysir pakno epa ruwe ne ari ye yan.

Ku yayramhekomo hi ta Yah ku konisuk nisa: Orowa poro uske ta Yah en=orun ese nisa ruwe ne.

Ehoba en turano an; ku=isitoma somo ki kusu ne: En=orun aynu anakne hemanta ki easkay ya?

En=ikasuy utar tura Ehoba anakne en turano an: Tanpe kusu, a=kor rusuy pe en epokpa utar epeka no an ap ku=nukar kusu ne na.

Aynu eysokor kasuno Ehoba e=yaykopaste hi anakne pirka ruwe ne

Mosir esapane utar eysokor kasuno Ehoba e=yaykopaste hi anakne pirka ruwe ne.

Opittano okay mosir uyrup en nikkotama nisa: Ehoba rehe an kuskeray sonno ku=ustekka kusu ne.

Ne utar en=okari nisa; ruwe un, en=okari nisa: Ehoba rehe an kuskeray kuani sonno ne utar ustekka kusu ne.

Soyay koraci ne utar en nikkotama nisa; ayusni tumke ta an ape néno ne utar a=ysamka: Ehoba rehe an kuskeray sonno ku=ustekka kusu ne na.

En=hacire kuni ne aokay anakne siyuppa no en=oputuye. Korka, Ehoba anakne en=kasiopiwki nisa ruwe ne na.

Yah anakne ku=kiroro newa ka sinotca ne; Sinuma en kasiopiwkip ne ruwe ne.

Owpeka utar kor kas upsor ta nupetne haw newa kasiopiwki anpe an: Ehoba kor simon teke anakne rametokkor pe ki ruwe ne.

Ehoba kor simon teke ri: Ehoba kor simon teke anakne rametokkor pe ki ruwe ne

Somo ku iay kusu ne, korka, ku=siknu wa Yah ki iki p assuru aste kusu ne na.

Yah anakne poronno en=sirkik nisa; Korka, somo ku iay kuni kan nisa ruwe ne.

En kusu owpeka apaha sarare: Ne apa kari ku=ahun, Yah koyayirayke ku=ki kusu ne na.

Tanpe anakne Ehoba kor apa ne; Owpeka utar ne apa kari ahun kusu ne na.

Aokay anakne en=orun ese itak hene ki. En=kasiopiwki hene ki nisa ruwe ne kusu E orun koyayirayke as kusu ne.

Cise kar utar emaka suma anakne Sikkew sapane suma ne a=kar na.

Tanpe anakne Ehoba ki iki p ne; Awa, ci sik sama ta iyokunnure anpe ne ruwe ne.

Tanto anakne Ehoba kar toho ne; Ci utar ne toko kusu nupetne wa yaynucattek kusu ne na.

Aa Ehoba, nekon ka newa, tane un kasiopiwki wa un kore Aa Ehoba, nekon ka newa, tane un pirkare wa un kore.

Ehoba rehe ankustap ne ek kur anakne a=nunuke ne: Ehoba kor kenru wano ci utar eci=nunuke as nisa ruwe ne na.

Ehoba anakne Kamuy ne, orowa, Sinuma un pekereka nisa: Yanke-set kor kiraw or ta tus ani a=yanke kunip kote yan.

Aokay anakne ku=kor Kamuy ne, kuani e orun koyayirayke na: Aokay ku=kor Kamuy ne, kuani E pasere kusu ne na.

Ehoba koyayirayke yan, Sinuma anakne pirka ruwe ne kusu ne na: Orowa, Sinuma kor ranpoken irenka otu sasuysir pakno an na.

Iyohaycis 119

Owpekano ruhu or ta okay, Ehoba kor tuytak or ta apkas utar anakne a=nunuke ne.

Sinuma kor ekanpaktep sikkasima wa Kewtum epitta ani Sinuma hunara utar anakne a=nunuke ne ruwe ne.

Ruwe un, ne utar anakne ohewkep somo ikici wa okay, Sinuma kor ruhu or ta apkas ruwe ne na.

Ci utar siarikiki no sikkasima kuni ne, Aokay anakne ipawetenke sanke wa un kaspaotte nisa ruwe ne.

Aa, E=kor ekanpakpe a=sikkasmare kuni ne E=kor ruhu a=aste wa an humi!

Kuani anakne opittano okay E=kor ikaspaotte eyaykosiramsuypa yakanak ne, Somo ku=yaynikorosma kusu ne na.

Kuani anakne E=kor owpeka esanniyo hi eyayhannokkara hi ta, Owpeka kewtum ani E koyayirayke as kusu ne na.

Kuani E=kor ekanpakpe sikkasima kusu ne: Aa, iteki ar en=emaka wa en=kore.

Pewre aynu anakne hemanta ani kor ruhu askannere kusu ne ruwe he an? E=kor itak an koraci koyayramatte ani aki kusu ne na.

Kuani ramu-ossi wano E hunara as nisa: Neum poka, E=kor ikaspaotte iteki ku=ehayta kuni ne kar wa en=kore.

Kuani ika E epeka no wen-pe ku=ki kuni ne, E=kor itak ku=kewtum ta ewmasnu wa an na.

Aa Ehoba, Aokay anakne a=nunuke ne: E=kor ekanpakpe en=epakasnu wa en=kore.

Kuani ku=paro ani opittano okay E paro oro wano san aesanniyop assuru aste ruwe ne.

Opittano okay aeoteknup ku=enupetne koraci, Kuani E=kor ipawetenke oma ru enupetne nisa ruwe ne.

Kuani E=kor ipawetenke ku=ramepakari, Ayke, E=kor ruhu koyayramatte kusu ne na.

Kuani yaykota E=kor san irenka eyaynupetnere kusu ne: Sama ta, E=kor itak somo ku=oyra kusu ne na.

A en=siknure kuni ne, E=kor uytek kur pirkare wa en=kore; Yakun, E=kor itak ku=sikkasima kusu he na.

E=kor tuytak ta okay iyokunnure anpe ku=nukar kuni ne, Ku=kor siki maka wa en=kore.

Mosir kata payekay kur ku ne: En or ta iteki E=kor ikaspaotte nuyna wa en=kore.

Ramma E=kor aesanniyop eyaykatekar kusu Ku=ramat anakne perke ruwe ne.

E=kor ikaspaotte oterke A=iyoytakus pakesara utar Aokay anakne kopa-sirota nisa ruwe ne.

Yaynikorosma anpe newa iyesapse hi en=oro wano oyak ta ante wa en=kore; E=kor ekanpakpe ku sikkasina nisa ruwe ne kusu ne na.

Mosir esapane utar rok wa en=ohaykekar, Awa, E=kor uytek kur anakne E=kor ipawetenke ramepakari nisa ruwe ne na.

E=kor ekanpakpe ne yakka ku enupetnep ne, Ne anpe anakne turano ku ukoramkorohe ne ruwe ne na.

Ku=ramat anakne koponci kotuk: E=kor itak an koraci en=siknure wa en=kore.

Kuani anakne ku=apkas ru sarare, ayke, Aokay en=ko-ese itak nisa; Nekon ka newa, E=kor ekanpakpe en=epakasnu wa en=kore.

E=kor ipawetenke ruhu en=eramante wa en=kore: Yakun, E=kor a=iyokunnure iki p ku=ramepakari kusu ne na.

Ku=ramat sinki wa nin ruwe ne: E=kor itak an koraci en tumasnure wa en=kore.

En=oro wano sunkep oyak ta ante wa, Pirka irenka sanke hine E=kor tuytak en=kore.

Kuani anakne sonno an ruhu ku=numke nisa: E=kor a=esanniyo hi en=kotcake ta ku=ante okere na.

Kuani E=kor ipawetenke sikkasima: Aa Ehoba, nekon ka newa, iteki en yaynikorosmare wa en=kore.

E=kor ikaspaotte oma ruhu or ta ku=hoyupu kusu ne, Ne i oro ta Aokay ku=kor sanpe porore kusu ne na.

Aa Ehoba, E=kor ekanpakpe oma ruhu en=epakasnu wa en=kore; Yakun, okes pakno ne anpe ku=sikkasima kusu ne na.

En wayasnure wa en=kore, yakun, E=kor tuytak ku=sikkasima kusu ne; Ruwe newa ramu-ossi wano ne anpe ku=sikkasima ruwe ne kusu ne na

E=kor ikaspaotte oma ru or ta en=apkaste wa en=kore; Inanpe kusu ne yakun, ne anpe ku=enupetne ruwe ne kusu ne na.

E=kor ipawetenke orun ku=kewtum epekare wa, Somo yaykosipuynere hi or ta hosari kuni ne kar wa en=kore.

Ku=sikihi anakne raka-i=sanpe somo nukar kuni ne kar wa en=kore, Orowa, E=kor ruhu or ta en=siknure wa en=kore.

E koysitoma wa an E=kor uytek kur kusu E=kor itak aste wa en=kore.

Ku=koysitoma yaynikorosma anpe en haytare wa en=kore; E=kor a=esanniyo anpe pirka ruwe ne kusu ne na.

Inkar=an, E=kor ipawetenke ku=eyaykatekar nisa; E=kor owpeka anpe kusu en=siknure wa en=kore.

Aa Ehoba, en=eranpokiwen ne yakka ki wa en=kore, E=kor itak an koraci en=kasiopiwki poka ki wa en=kore.

Yakanak ne en=wenkuraspa kur or ta ese itak ku=ki kusu ne; E=kor itak ku=e=yaykopaste ruwe ne kusu ne na.

Sama ta, E=kor itak ku=paro wano iteki ar etaye wa en=kore; E=kor aysanniyo hi ku=ecipacipa ruwe ne kusu ne na.

Néno ne ciki, ramma kane otu sasuysir pakno E=kor tuytak ku=sikkasima kusu ne na.

Orowa, ku=renkayne ku=apkas kusu ne; E=kor ipawetenke ku=hunara nisa ruwe ne kusu ne na.

Orowa suy, Mosir esapane utar kotcake ta E=kor ekanpakpe kusu ku=ye, Ayke, somo ku=yaynikorosma kusu ne.

Orowa, ku=omap, Kusu eyaynupetnere ikaspaotte enupetne kusu ne.

Ku=omap E=kor ikaspaotte orun ku=tekehe ne yakka ku=yanke kusu ne; Orowa, E=kor ekanpakpe eyaykosiramsuypa ku=ki kusu ne na.

Kusu cipacipa kuni ne kar E=kor uytek kur orun a=sanke itak eskarun wa en=kore.

Tanpe anakne ku yayramkoyki hi ta an en=omaoma anpe ne: E=kor itak en=siknure nisa ruwe ne kusu ne na.

Pakesara utar anakne poronno en=esapse nisa: Yakka E tuytak somo ku=oterke nisa ruwe ne.

Aa Ehoba, E=kor husko ne okay a=esanniyo hi ku=eskarun nisa, Ayke, ku yayomaoma nisa ruwe ne.

E=kor tuytak emaka wen utar kusu Kuani siri kinrakar ruwe ne.

Ku=payekay cise E=kor ekanpakpe ku=sinotca ki nisa ruwe ne.

Aa Ehoba, 'ancikara ta E rehe ku=eskarun, Ayke, E=kor tuytak ku=sikkasima nisa ruwe ne.

E=kor ipawetenke ku=sikkasima nisa ruwe ne wa kusu, Tap okaype ku=kor ruwe ne na.

Ehoba anakne ku=kor pe ne: E=kor itak ku=sikkasima kusu ne sekor ku=ye nisa ruwe ne.

Ramu-ossi wano E=kor irenka ku=koramkor nisa: E=kor itak an koraci pirka irenka sanke wa en=kore.

Kuani ku=apkas ruhu ku=yaynu nisa, Ayke, E=kor ekanpakpe orun ku=cikiri hosarire nisa ruwe ne.

Kuani E=kor ikaspaotte sikkasima kuni ne, Untere somo ki no yaykimatekka nisa ruwe ne.

Wen utar kor tus en kokarase, Korka, E=kor tuytak somo ku=oyra nisa ruwe ne.

E ki owpeka a=esanniyo hi kusu: Kuani an noske ta ku=hopuni wa e koyayirayke as kusu ne na?

E koysitoma opittano okay utar newa,. E=kor ipawetenke sikkasima utar utarasam ku ne ruwe ne.

Aa Ehoba, mosir anakne E=kor ranpoken ani esik ruwe ne. E=kor ekanpakpe en=epakasnu wa en=kore.

Aa Ehoba, E=kor itak an koraci, Aokay anakne E=kor uytek kur orun pirka irenka sanke nisa ruwe ne.

Okaype pirkano en esanniyore wa en=eramante wa en=kore; E=kor ikaspaotte Aokay en eysokore nisa ruwe ne kusu ne na.

A en=sirkirapte etoko ta kuani ru turaynu nisa; Korka, tane anakne E=kor itak ku=sikkasima ruwe ne.

Aokay anakne pirka wa, pirka p ki ruwe ne. E=kor ekanpakpe en=epakasnu wa en=koy e.

Pakesara utar anakne en=epeka no sunke oske nisa: Ramu-ossi wano e=kor ipawetenke ku=sikkasima kusu ne na.

Ne utar kor kewtum anakne sum koraci mimus; Korka, kuani anakne e=kor tuytak enupetne kusu ne na.

Ani a en=sirkirap anpe anakne kuani kusu pirka ruwe ne; Ne anpe anak E=kor ekanpakpe ku eyayhannokkara kuni kusu an anpe ne na.

E paro sanke tuytak anakne kuani kusu Siri inne konkani newa sirokani kasuno pirka ruwe ne na.

E=kor tekehe en=kar wa en=aste nisa: E=kor ikaspaotte ku eyayhannokkara kuni ne oramus kewtum en=kore.

E koysitoma utar anakne en=nukar wa yaykopuntek kusu ne; E=kor itak kusu ku=cipacipa nisa ruwe ne kusu ne na.

Aa Ehoba, E=kor a=esanniyo hi anakne owpekap ne sekor ku=eraman,

Nekon ka newa, E=kor uytek kur orun san E=kor itak néno, Omap-an-ramuhawke kore hine en=omaoma wa en=kore.

A en=siknure kuni ne ramuhawke wa en=eranpokiwen wa en=kore: E=kor tuytak ku=enupetne ruwe ne kusu ne na.

Pakesara utar yaynikorosmare wa en=kore, ne utar sunke wa en=hokuste nisa ruwe ne kusu ne na. Kuani anakne E=kor ipawetenke ku=ramepakari kusu ne.

E koysitoma utar en=orun hosarire, Yakun, E=kor ekanpakpe eraman ruwe ne kusu ne na.

Somo ku=yaynikorosma kuni ne, E=kor ekanpakpe orun ku=kewtum eramusinnere wa en=kore.

E=kor kasiopiwki hi ku=kor rusuy wa ku ramuray ruwe ne: E=kor itak ku=cipacipa ruwe ne.

Henpara Aokay anakne en=omaoma kusu ne ya? sekor ku=ye rapoketa, E=kor itak kusu ku=sikihi nin ruwe ne.

Kuani anakne supuya ta an kapu-pukuru néno ku=an; Yakka, E=kor ekanpakpe somo ku=oyra ruwe ne.

E=kor uytek kur toho henpakpe an a? Henpara Aokay anakne en epokpa utar esanniyo wa panakte ruwe he an?

Kuani kusu pakesara utar suy ohor nisa, Ne utar anakne E ki tuytak néno somo ki utar ne ruwe ne.

Opittano okay E=kor ikaspaotte anakne sonno anpe ne: Ne utar sunke wa en epokpa ruwe ne; nekona poka en kaohiwki wa en=kore.

naanihunko ne utar mosir ka wa en=isamka; Korka, kuani E=kor ipawetenke somo ku=emaka nisa ruwe ne.

E=kor omap-an-ramuhawke hi an koraci en=siknure wa en=kore; Yakanak ne E paro sanke ipawetenke ku sikka-sima kusu ne na.

Aa Ehoba, otu sasuysir pakno, E=kor itak kanto or ta a=aste wa an na.

E=kor sonep anakne otu sasuysir pakno okay aynu ikiri or ta an: Aokay anakne mosir aste, ayke, an ruwe ne.

E esanniyop koraci tanto ne yakka ne anpe okay; Opittano okaype E=kor uytek kur kor pe ne ruwe ne kusu ne na.

Kuani anakne E=kor tuytak somo enupetne yakanak ne, Yairamhekomo wa ku=isam kusu ne na.

Samma pakno E=kor ipawetenke somo ku=oyra kusu ne; Ne anpe ani aokay anakne en=siknure nisa ruwe ne kusu ne na.

Kuani anakne E=kor pe ne, en kaopiwki wa en=kore; E=kor ipawetenke ku=hunara nisa ruwe ne kusu ne na.

En=isamka kuni ne wen utar anakne en=ehuy nisa; Ayne, kuani anakne E=kor ekanpakpe ramepakari kusu ne na.

Opittano okay a=eramusinne anpe okes hi ku=nukar nisa; E=kor ikaspaotte sino sap ruwe ne na.

Aa E=kor tuytak ku=omap humi! Tokap epitta ne anpe ku=ramepakari ruwe ne.

E=kor ikaspaotte anakne en epokpa utar kasuno en wayasnure nisa ruwe ne, Ramma ne anpe en or ta an ruwe ne na.

Opittano okay en=epakasnu utar kasuno ku=wayasnu ruwe ne; E=kor ipawetenke ku=ramepakari ruwe ne kusu ne na.

Pa poro utar kasuno ku oramus ruwe ne, E=kor ipawetenke ku=sikkasima ilisa ruwe ne kusu ne na.

E=kor tuytak ku=sikkasima kuni ne, Opittano okay wen ruhu or ta somo ku=cikiri ku=apkaste nisa ruwe ne na.

E=kor a=esanniyo hi somo ku=esisi; Aokay en=epakasnu nisa ruwe ne kusu ne na.

Ku=parunpe kusu E=kor itak hemanta sisak humi! Ku=paro or ta soyay ninke kasuno ne.

E=kor ipawetenke an kuskeray ku=wayasnu ne: Tanpe kusu opittano okay wen-puri ku=etunne ruwe ne na.

E=kor itak anakne ku=cikiri kusu an ratcako ne, Ku=apkas ru kusu an peker ne ruwe ne,

E=kor owpeka a=esanniyo hi ku=sikkasima kusu ne sekor, Siyuppa no ku ekanpakte wa ramuositciw nisa ruwe ne.

Kuani poro no sirkirap wa an: Aa Ehoba, E=kor itak an koraci en=siknure wa en=kore.

Aa Ehoba, nekon ka newa, ku=paroho wano renkayne a=sanke ayankep uk hemhem ki, E=kor a=esanniyo hi en=epakasnu hemhem ki wa en=kore.

Ku=ramat anakne ramma kane ku=teke ta an; Yakka E=kor tuytak somo ku=oyra ruwe ne.

Wen utar anakne kuani kusu akpe yokore; Yakka, E=kor ipawetenke somo ku=ehayta ruwe ne na.

Ramma pakno eykeskorope kusu E=kor ipawetenke ku=uyna; Ne anpe anakne ku=kor kewtum nupetnere ruwe ne kusu ne na.

E=kor ekanpakpe sikkasima kuni ne kewtum ku=atte, Otu sasuysir pakno, ramma pakno poka néno ku=ki kusu ne na.

Tu kewtum o kur ku=etunne ruwe ne; Korka, E=kor tuytak ku=omap ruwe ne na.

Aokay anakne ku numne usike ne, ku=kor kikhunpe E ne: E=kor itak kusu ku=cipacipa ruwe ne.

Ku=kor Kamuy ikaspaotte ku=sikkasima easkay kuni ne: Wen-puri ikici utar, en=oro wano oyake un paye yan.

Ku=siknu kuni kusu, E=kor itak an koraci en=nitata wa en=kore; Orowa, ku=cipacipa kuni anpe kusu iteki en yaynikorosmare wa en=kore.

En=nitata wa en=kore, yakun a en=kasiopiwki kusu ne, Ayke, ramma kani E=kor ekanpakpe ku=esanniyo kusu ne na.

E=kor ekanpakpe ohay ta opittano okay utar Aokay anakne nanu isamka ruwe ne; Ne utar kor sunke anakne raka sak pe ne ruwe ne kusu ne na.

Aokay anakne mosir kata an opittano okay wen utar kani tur koraci isamka ruwe ne: Tanpe kusu E=kor ekanpakpe ku=omap ruwe ne.

E koysitoma kusu ku=kam anakne tususke ruwe ne; Orowa, E=kor a=esanniyo hi kusu ku=isitoma ruwe ne.

Kuani anakne esanniyo wa owpekap ki nisa: En=keske utar kusu iteki en=ante wa en=kore.

E=kor uytek kur pirkare kusu kor iyuturu oma kur yaykar wa en=kore: Orowa, pakesara utar iteki en=keske kuni ne kar wa en=kore.

E=kor kasiopiwki hi kusu hemhem, E=kor owpeka itak kusu hemhem ku=sikihi nin ruwe ne.

E=kor ranpoken an koraci E=kor uytek kur or ta ki, Orowa, E=kor ekanpakpe en=epakasnu wa en=kore.

E=kor uytek kur ku ne, oramus kewtum en=kore; Yakun, E=kor ekanpakpe ku=eraman ruwe ne kusu ne na

Tane Ehoba monrayke kuni paki ne; Ne utar E=kor tuytak raka sakte nisa ruwe ne.

Tanpe kusu, konkani kasuno, ruwe newa, pirkano a=tur-sakte konkani kasuno, E=kor ikaspaotte ku=omap ruwe ne.

Tanpe kusu nep ne yakka epeka no an opittano okay E=kor ipawetenke owpeka anpe ne sekor ku=esanniyo; Orowa, nep okay wen-puri ne yakka ku=etunne ruwe ne na.

E sanke ipawetenke anakne iyokunnurep ne; Tanpe kusu, ku=ramat anakne ne okaype sikkasima ruwe ne.

E=kor itak sarare hi anakne pekereka siriki; Wayasap utar wayasnure ruwe ne.

Ku parakayaste wa tasmak-tasmak ku=ki nisa; E=kor ikaspaotte ku=eyaykatekar nisa ruwe ne kusu ne na.

E=kor rehe ko-omap utar orun Aokay ki nisa ruwe ne koraci, En=orun hosari hine pirka irenka sanke wa en=kore.

Ku=kor cikiri E=kor itak orun omante wa en=kore; Orowa nep irara p ne yakka iteki en esapanere kuni ne kar wa en=kore.

Aynu keske hi oro wano en kikiraye wa en=kore: Yakun, E=kor ipawetenke ku=sikkasima kusu ne na.

E=kor uytek kur or ta E nanuhu her atte wa en=kore; Orowa, E=kor ekanpakpe en=epakasnu wa en=kore.

Ne utar E=kor tuytak sikkasima somo ki ruwe ne kusu, Ku=sikihi pet koraci nupe yaykoranke ruwe ne.

Aa Ehoba, Aokay anakne owpeka ne, Esanniyo E ki ciki owpekano E ki ruwe ne.

Aokay sino sonep ki wa Owpekano E=kor ekanpakpe kaspaotte nisa ruwe ne.

En=keske utar E=kor itak oyra nisa ruwe ne kusu, Sesek maw kewtum ku=kor wa ku=yay-isamka ki ruwe ne.

E=kor itak anakne sino a=tur-sak pe ne, Tanpe kusu E=kor uytek kur ne anpe omap ruwe ne.

Kuani anakne ponpe ne wa aeankespe ne: Yakka, E=kor ipawetenke somo ku=oyra ruwe ne.

E=kor owpeka hi anakne otu sasuysir pakno an owpeka anpe ne, Orowa, E=kor tuytak anakne sonep ne ruwe ne.

Ku yayramhekomo wa yayramsitnere ruwe ne: Yakka, E=kor ikaspaotte ku=enupetne ruwe ne na.

E sanke ipawetenke otu sasuysir pakno owpekap ne: En wayasnure wa en=kore, yakun ku=siknu kusu ne na.

Ramu-ossi wano E konisuk, awa, Aa Ehoba, ene orun ese wa en=kore. Kuani E=kor ekanpakpe ku=sikkasima kusu ne na.

E orun ku konisuk, awa, en kaopiwki wa en=kore, Yakun, E=kor ekanpakpe ku koytaknu kusu ne.

A=ro kunne nisatta hawe ku=aste nisa: E=kor itak kusu ku=cipacipa nisa.

E=kor itak ku=ramepakari kuni kusu, Ku=sikihi anakne makke wa an ruwe ne.

E=kor omap an-ramuhawke hi sanke wa ku hawe nu wa en=kore: Aa Ehoba, Aokay esanniyo hi néno en=siknure wa en=kore.

Wen-puri nospa wa paye utar anakne karankeno arki kor an; E=kor tuytak oro wano e=hankeko no okay ruwe ne.

Aa Ehoba, Aokay ehanke no an; Opittano okay E=kor ikaspaotte anakne sonep ne ruwe ne.

Aokay anakne otu sasuysir pakno E=kor ekanpakpe aste nisa ruwe ne sekor, Huskotoy wano ku=eraman ruwe ne na.

Ku yayramcuptek anpe esanniyo wa en=kasiopiwki wa en=kore; E=kor tuytak somo ku=oyra ruwe ne kusu ne na.

En kusu en=sirine ye wa en kikiraye wa en=kore: E=kor itak an koraci en=siknure wa en=kore.

Kasiopiwki anpe anakne wen utar oro wano e=hankeko no an ruwe ne; Ne utar E=kor ekanpakpe somo hunara ruwe ne kusu ne na.

Aa Ehoba, E=kor ramuhawke an ranpoken anakne poro ruwe ne: E=kor a=esanniyo hi néno en=siknure wa en=kore.

En=keske utar newa en epokpa utar anakne inne ruwe ne; Yakka E sanke ipawetenke somo ku=ehayta ruwe ne.

Kuani ne kokantama ki utar ku=nukar wa yayramoknatara ruwe ne; Ne utar E=kor itak somo sikkasima ruwe ne kusu ne na.

Hemanta kuani E=kor ipawetenke ko-omap ya esanniyo wa en=kore; Aa Ehoba, E=kor omap-an-ramupawke hi an koraci en=siknure wa en=kore.

E=kor itak a=esanniyo ciki sonep ne; Orowa, pisno no okay E=kor owpeka a=esanniyo anpe anakne otu sasuysir pakno an siriki ruwe ne.

Ikkewe sakno mosir esapane utar en=keske nisa; Korka, ku=kewtum anakne E=kor itak koysitoma wa an ruwe ne na.

poronno okaype pa kur koraci, E=kor itak ku=enupetne ruwe ne.

Kuani anakne sunkep etunne wa kowen ruwe ne; Ayke, E=kor tuytak ku=omap siriki.

Sine to ta arwan-suyne E koyramye as, E=kor owpeka a=esanniyo anpe an ruwe ne kusu ne na.

E=kor tuytak ko-omap utar anakne poro i=tom irenka kor ruwe ne; Ayke, ne utar kusu ureepetciw ika isam ruwe ne na.

Aa Ehoba, E=kor kasiopiwki hi kusu ku=cipacipa nisa; Awa, E=kor tuytak ku=sikkasima nisa ruwe ne.

Ku=ramat anakne E=kor ekanpakpe sikkasima nisa; Orowa, sino siarikiki no ne anpe ko-omap nisa ruwe ne na.

E=kor ekanpakpe newa ipawetenke ku=sikkasima nisa; Opittano okay ku=apkas hi E kotcake ta okay ruwe ne kusu ne na.

Aa Ehoba, ku=aste hawe E kotcake ta ek kuni ne kar wa en=kore: E=kor itak an koraci en wayasnure wa en=kore.

Ku=ki koramkor itak E kotcake ta ek kuni ne kar wa en=kore: E=kor itak an koraci en=kasiopiwki wa en=kore.

Ku=papus wano iramyep sankere wa en=kore; Aokay anakne E=kor ekanpakpe en=epakasnu ruwe ne kusu ne na.

E=kor itak kusu ku=parunpe sinotca kire wa en=kore; Opittano okay E=kor ikaspaotte owpekap ne ruwe ne kusu ne na.

E=kor tekehe en kaopiwki kuni kusu etokookire wa en=kore; E=kor ipawetenke ku=numke nisa ruwe ne kusu ne na.

Aa Ehoba, E=kor kasiopiwki hi kusu ku=e=yaykatakar nisa; Ayke, E tuytak ku=enupetne siriki.

Ku=ramat siknure, yakun E koyramye as kusu ne; Orowa, E=kor a=esanniyo anpe en kasiopiwkire wa en=kore.

Pu turaynu hitsuji néno kuani ru turaynu nisa ruwe ne; E=kor uytek kur hunara wa en=kore; E=kor ipawetenke somo ku=oyra ruwe ne kusu ne na.

Iyohaycis 120

Payekay sinotca.

Ku yayramhekomo hi ta anakne Ehoba orun ku konisuk nisa, Ayke, Sinuma en or ta ese nisa ruwe ne.

Sunke papus newa kokantama parunpe oro wano Aa Ehoba, ku=kor ramat ohaytare wa en=kore.

Kokantama parunpe, E orun nep a=kore kusu ne ya? suy, naa hemanta e orun aki kusu ne ya?

Rametok kor kur een ay, Orowa, sinkep ape o usat a=kore kusu ne.

Kuani anakne Mesek or ta rewsi, Kedar un kas or ta ku=osiroma kusu eyaysanpepokas humi!

Ohonno utur ta ku=ramat anakne I=tom irenka etunne kur turano osiroma nisa.

Kuani anakne i=tom irenka ku=kor rusuy: Korka, itak ku=sanke ciki, ne utar tumikor rusuy ruwe ne na.

Iyohaycis 121

Payekay sinotca.

Nupuri orun ku=sikihi ku=hepuni kusu ne: En kasuype hunak wa ek kusu ne ya?

Kanto newa toytoy kar Ehoba oro wano en ikasuype an

E=kor cikiri somo moymoyke kuni ne Sinuma kar kusu ne: E sikkasima kur anakne yaynurat somo ki kusu ne na.

Inkar=an, Israeru un utar sikkasima kur anakne Yainurat somo ki, mokor somo ki kusu ne.

Ehoba anakne e sikkasima kur ne: Ehoba anak e simon tek-sama ta an senpirikehe ne ruwe ne.

Tokap-to ta cup anakne somo e kotom, Suy, ancikar ta kunne-cup somo e kotom kusu ne na.

Ehoba anakne opittano okay wenpe kusu e kikkar kusu ne, Sinuma e=kor ramat sikkasima kusu ne na.

Tewano otu sasuysir pakno, Ehoba anakne e soyne siri ahun sirihi ta sikkasima kusu ne na.

Iyohaycis 122

Payekay sinotca; Dabid kar pe.

EHOBA kor kenru orun paye yanro sekor, En=orun ne utar itak hi ta anakne ku=yaykopuntek nisa ruwe ne.

Aa Yerusarem kotan;ci=kor cikiri anakne, E=kor apa or ta as wa okay ruwe ne.

ukotura a=aste wa an maciya néno, Yerusarem kotan, aokay a=kar na.

Israeru un utar orun pawetesu an kusu, Ehoba rehe koyayirayke kusu, Mosir uyrup Yah kor uyrup poka ne orun hemespa ruwe ne.

Ne kotan ta esanniyo kusu an amset, Dabid cise un utar kor amset a=aste wa okay ruwe ne kusu ne na.

Yerusarem kotan ta i=tom irenka an kuni inonno-itak ki yan: E omap utar anakne aeyayepirikare kusu ne.

E=kor casi onnayke ta i=tom irenka an, E=kor yop cise ta pirka p asipiraspare kuni ako-ramkor.

Ku=irwak utar newa katayrotke utar kusu, E oske ta i=tom irenka an na, sekor tane ku=ye kusu ne na.

Ci=kor Kamuy ne Ehoba kor kenru kusu, E pirkare kuni ne ku=ki kusu ne na.

Iyohaycis 123

Payekay sinotca.

E Orun ku=sikihi ku=hepuni, Aa Kanto or ta rok Aokay!

Inkar=an, awitek utar kor sikihi anakne kor nispa kor teke orun inkar koraci, Auitek-mat utar kor sikihi anakne cise kor katkimat orun inkar koraci, Sinuma un orun irenka sanke wa kore pakno, Ci=kor sikihi ci=kor Kamuy ne Ehoba orun inkan' ruwe ne.

Pirka irenka sanke wa un kore, aa, Ehoba, pirka irenka sanke wa en=kore: Ci utar anakne a=esapse hi ani ar a=esikte wa okay ruwe ne kusu ne na.

Irammakaka okay utar sanke esapse hi newa, Pakesara utar emina anpe ani, Ci kor ramat ar a=esikte wa okay ruwe ne na.

Iyohaycis 124

Payekay sinotca; Dabid kar pe.

Un turano iki p anakne Ehoba ne a somo ne yakun, Sekor, tane Israeru un utar ye yanro;

Un epokpa kusu utar hopumha hi ta, Un turano iki p anakne Ehoba ne a somo ne yakun:

Ne utar un koyruska hi ta: Siknu no okay siri un ruki kusu ne na;

Ne hi ta wakka un kamure, Ne nay ci=kor ramat kasi kus kusu ne:

Ne hi ta pakesara wakka ci=kor ramat kasi kus kusu ne na.

Ne utar kor nimaki or ta ae kuni cikoykip koraci un korpare somo ki Ehoba anakne a=nunuke ne.

Cikap koyki utar kor akpe wano cikap kira kor ci ci=kor ramat ne yakka kira nisa, ruwe ne. Ne akpe perke, ayke, ci utar kira nisa ruwe ne.

Kanto newa toytoy kar Ehoba Kor rehe an kuskeray kasiaopiwki wa okay ruwe ne.

Iyohaycis 125

Payekay sinotca.

EHOBA e=yaykopaste utar anakne, Amoimoigere eaykap no otu sasuysir pakno an Zion ukoheraye ruwe ne.

Nupuri anakne Yerusarem kotan ta okari wa okay koraci Tewano otu sasuysir pakno, Ehoba anakne kor utar okari ruwe ne.

Wenpe kor kanni anakne owpeka utar okay usike ta somo an kusu ne Owpeka kur anakne ohewkep orun kor teke somo turi kuni kusu ne na.

Aa Ehoba, pirka utar or ta ne yakka, Kewtum owpeka utar or ta ne yakka pirka p ki wa en=kore.

Korka, kor ohewke ruhu or ta Losari wa paye utar, Ehoba anakne irara p ikici utar turano apkaste kusu ne. Israeru kata i=tom irenka an na.

Iyohaycis 126

Payekay sinotca.

EHOBA anakne Zion orun hekompa utar hosippare hi ta, Wentarap ki utar koraci ci ne ruwe ne.

Ne hi ta ci=kor paropo anakne minap ani sikno wa okay, Ci=kor parunpe anak sinotca ani a=esik nisa ruwe ne: Ne rapoketa mosir uyrup tumke ta ene haweoka hi:— Ehoba anakne ne utar kusu poro p kali nisa.

Ehoba anakne ci utar kusu poro p kan nisa; Ci utar yaynucattek ruwe ne.

Pikata wano san pet néno, Tekeapaste wa okay ci=kor utarihi hosippare wa un kore.

Nupe yaykoranke wa piyehe etoyta utar anakne nupetne no nanke kusu ne.

Ne kur anakne cis hine piyehe op kor wa arpa yakka, Yaykopuntek hine kor tantuka anpa wa hosipi kusu ne na.

Iyohaycis 127

Payekay sinotca; Soromon kar pe.

EHOBA anakne ne cise kar somo ki yakun, Kar utar iki iki p raka-i=sanpe ne: Ehoba anakne maciya sikkasima somo ki ciki, Ne anpe ikaononkara kur anak raka-sak no siruwante ruwe ne.

Eci utar hopunpa tunas wa ene moyri no sini hi, Sama ta, monrayke wa aep ipe i anakne raka i=sanpe ne: Sinuma anakne ene koraci kor omap an utar or ta mokor rapoketa korpare ruwe ne kusu ne na.

Inkar=an, Poho utar anakne Ehoba korpare anpe ne; Honi oro wano san ap anak Sinuma kore eikrap ne.

Ay anakne kiroroasnu kur kor teke or ta an koraci, Tap koraci, pa pon utar an ruwe ne.

Ne anpe ari kor ikayop sikte aynu anakne a=nunuke ne: Ne utar apa or ta epokpa utar tura uwepeker hi ta, somo yaynikorosma kusu ne na.

Iyohaycis 128

Payekay sinotca.

Nen ne yakka Ehoba koysitoma wa, Sinuma kor ruhu or ta apkas kur anakne opitta a=nunuke ne.

Aokay anak e teke ani kar iki p kusu ipe kusu ne, Aokay ramuritetke wa irammakaka okay kusu ne kusu ne na.

E=kor maci anakne e kot cise upsororoketa ipeo hat punkar koraci ne, E poho anak e=kor set okari wa Kan ran cikuni koraci ne kusu ne kusu ne na.

Inkar=an, Ehoba koysitoma kur anakne, Tap koraci a=nunuke ruwe ne kusu ne na.

Zion oro wano Ehoba anak e nunuke; Mosir ko-apkas pakno Yerusarem kotan kusu an pirka p e nukar kusu ne.

Ruwe newa, E=kor poho kor santeke nukar kusu ne Israeru kata i=tom irenka an na.

Iyohaycis 129

Payekay sinotca.

Sukup tuyka ta ne utar anakne kanna-kanna en yayramhekomore nisa, Tane Israeru un utar ye yan;

Sukup tuyka ta ne utar anakne kanna-kanna en yayramhekomore nisa: Yakka somo en=annokar na.

toypusup kor utar anakne ku=seturu kata ki wa, Tanne ru kan nisa ruwe ne.

Ehoba anakne owpeka ne: Wen utar kor tus otuye nisa ruwe ne.

Zion etunne opittano okay utar anakne, Ayainikoroshmare wa ahosarire yan.

Naa somo sukup etoko ta sumumke Cise kitayke ta okay mun koraci ne kar:

Ne anpe ani nanke kur anakne kor teke sikte somo ki, Orowa, tantaku kar kur ne anpe ani kor upsoro somo sikte ruwe ne.

Suy, Ehoba sinnunuke pi e kasike ta an na; Ehoba rehe an kuskeray ci utar eci=nunuke as na, Ari an itak ani sirikus wa paye utar somo ye ruwe ne.

Iyohaycis 130

Payekay sinotca.

Aa Ehoba ooho usike wano E orun ku konisuk nisa.

Utarpa, ku=kor hawe nu: Ku=koramkor hawe nu kusu Ikokanu wa en=kore

Yah, Aokay anakne wen-puri esanniyo ciki, Aa Utarpa, as kuni kur nen ne ruwe?

Korka, Aokay akoysitomay kuni kusu, E or ta katpak tusare anpe an na.

Ehoba kusu ku=cipacipa, ku=ramat anakne ehuy wa an, Sinuma kor itak kusu ku=cipacipa ruwe ne.

Siruwe kur nisat ek kuni inkar kasuno, Ku=ramat anak Utarpa e cipacipa; Siruwe kusu nisat kusu kasuno ne ruwe ne.

Aa Israeru un utar, Ehoba kusu cipacipa yan; Ehoba or ta ranpoken an, Sinuma or ta: nuye an no an kikiraye anpe an ruwe ne: kusu ne na.

Sinuma anakne opittano okay wen-puri kusu, Israeru kikiraye kusu ne.

Iyohaycis 131

Payekay sinotca Dabid kar pe.

Aa Ehoba, ku=kewtum anak na pakesara? anpe somo ne, ku=siki anakne somo ri ruwe ne; Suy, pase anpe or ta hene, En kusu hokanpa maskin okaype or ta somo ku yayapkaste ruwe ne.

Son: no: newa kuani anakne ku=ramat ratcire wa more nisa; Kor hapo turano an tonon okere ayay koraci ne, Ku=ramat anakne en=oske ta tonon okere ayay koraci ne ruwe ne.

An Israeru un utar, Tewano otu sasuysir pakno Ehoba kusu cipacipa yan.

Iyohaycis 132

Payekay sinotca.

Aa Ehoba, Dabid ki opittano okay a=esirkirap Eskarun wa en=kore;

Sinuma Ehoba orun siyuppa no ekanpakte, Yakob kor okirasnu nep or ta uytaknu ki nisa ruwe ne:

Sonno newa ku=kot cise ne kas orun somo ku=ahun, Ku=sotki kata somo ku=hotke;

Ku=kor sikihi somo ku=mokore, Ku=sikkap somo ku yaynuratte;

Ehoba kusu usike ku=nukar pakno, Yakob kor Okirasnu nep kor kas ku=pa pakno ene ne kusu ne na.

Inkar=an, Epraim ta an sekor ci nu: Ne nitay oske ta an nup ta ci nukar nisa.

Ci utar anakne Sinuma kor kas or ta ahup; Sinuma kor kema aantep samake ta onkami ki kusu ne na.

Aa Ehoba, hopuni wa E=kor sini kuni usike orun arpa; Aokay newa E=kor okira kusu an suop tura,

E=kor kenru or ta yaysieywankere wa okay utar owpekap ani utomciwre yan; Orowa, E=kor Askanne utar nupetne kusu hawe aste wa en=kore.

E=kor uytek kur ne Dabid kusu, E=kor kasiaota kur kor nanuhu iteki oyake un hosarire wa en=kore.

Ehoba anakne sonep ani Dabid kusu siyuppa no ekanpakte; Ayke, Sinuma ne anpe somo esisi kusu ne: E=kor netopake oro wano hetuku kur e=kor amset kata ku=are kusu ne na.

E=kor poho utar anakne ku=kor uytaknup newa, Ku=epakasnu ekanpakpe sikkasima ciki, Ne utar kor poho otu sasuysir pakno e=kor amset kata rok kusu ne.

Inanpe kusu ne yakun, Ehoba anakne Zion numke nisa; Or ta osiroma kusu kor rusuy ruwe ne.

Tanpe anakne otu sasuysir pakno an ku=sini usike ne: Teta ku=osiroma kusu ne; ne usike ku=kor rusuy ruwe ne kusu ne na.

Sinuma kor aep nuye an no kuni ne sipiraspare: Amam ani kor irapokkari utar ku ramusinnere kusu ne.

Kor Kamuy kor kenru or ta yaysieywankere utar kasiopiwki hi ani ku=utomciwre kusu ne: Orowa, Sinuma kor Askanne utar yaykopuntek wa anu no hawkore hunitara kusu ne na.

Dabid kor kiraw kenituk ku hetukure kusu ne: Ku=kor kasiaota kur kusu ratcako ku=etoko-oyki okere.

Sinuma epokpa utar yaynikorosrna anpe ani ku=utomciwre kusu ne; Korka, Sinuma kasike ta kor inaoru sipirasa kusu ne na.

Iyohaycis 133

Payekay sinotca; Dabid kar pe.

Inkar An, sine kewtum kor wa uyriwak utar osiroma hi anakne, Nep pirka wa eramasure anpe humi!

Kor reki orun eci=rir, Aaron reki poka orun eci=rir nisa, Sapaha kasiaota nupur sum koheraye ruwe ne; Ne kur kor reki anakne kor amip cimke epa nisa ruwe ne;

Ne anpe anakne Zion nupuri kata ran, Hermon kor kinape koraci ne: Inanpe kusu ne yakun, ne hi ta anakne Otu sasuysir pakno an inotu ari an kasnukar ci=nunuke irenka kaspaotte nisa ruwe ne.

Iyohaycis 134

Payekay sinotca.

Inkar An, ancikar ta Ehoba kor kenru roski, Ehoba kor awitekpe, Ehoba rehe ramye yan.

Askanne uske ta tekehe riknare wa, Ehoba ramye yan.

Kanto newa toytoy kar Ehoba poka, Zion oro wano e nukannukar kuni a=koramkor na.

Iyohaycis 135

YAH ramye yan. Ehoba kor rehe ramye yan; Ehoba kor uytek utar sinuma ramye yan.

Ehoba kor kenru ta roski utar, Ci=kor Kamuy kor kenru mimtar ta roski utar Sinuma ramye yan.

Yah ramye yan, Utarpa pirka ruwe ne kusu ne na: Sinuma kor rehe or ta iramye sinotcaki yan; ne anpe anakne pirka ruwe ne kusu ne na.

Yah anakne yaykota kusu Yakob numke nisa, Orowa, kor nupur pe ne kuni kusu Israeru numke nisa ruwe ne.

Ehoba anakne pase ne, Opittano okay Kamuy kasuno pase ruwe ne, sekor ku=eraman ruwe ne kusu ne na.

Kanto newa toy or ta ne yakka, atuy newa opittano okay ooho hi or ta ne yakka Ehoba anakne kor kewtum renkayne nep ne yakka ki nisa ruwe ne.

Mosirpa wano mosirkes wano Sinuma anakne paha rikinte; Apto kusu Sinuma imeru kar; Kor pu wano rera oasinke ruwe ne.

Sinuma anakne Ecipt ta okay kiyanne kur, Aynu ne yakka cikoykip ne yakka sirkik nisa.

Aa Ecipt, Sinuma anakne e tumke ta siros newa iyokunnurep sanke, Parao newa kor uytek utar kata néno ki nisa.

Sinuma inne mosir uyrup sirkik, Orowa, okirasnu mosir esapane utar ronnu nisa ruwe ne.

Amor un utar sikkasima Sihon, Basan un utar sikkasima Ok, Sama ta, Kanaan mosir ta opittano okay uyrup sirkik nisa ruwe ne na:

Orowa, Sinuma ne utar kor mosir aeykeskoro kusu kore, Kor utar ne Israeru un utar eykeskoro nisa ruwe ne.

Aa Ehoba, E=kor rehe ramma pakno an; Aa Ehoba, otusasuisri pakno utar E eskarun ruwe ne na.

Ehoba anakne kor utar koypisi kusu ne, Orowa, kor uytek utar kusu yaykosiramsuypa kusu ne na.

Utar kor potoki-noka anakne sirokani newa konkani ne, Aynu teke ani a kan ruwe ne.

Ne okaype paro kor korka somo itak; Sikihi kor, kor inkar eaykap;

Kisara kor, korka, somo nu, Suy, kor netopake ta heysepa isam ruwe ne.

Ne okaype kar utar ne anpe awkoherayere kusu ne; Ruwe un, nen ne yakka ne okaype or ta e=yaykopaste kur ene ani ne kusu ne:

Aa Israeru cise un utar, Ehoba ramye yan: Aa Aaron cise un utar, Ehoba ramye yan.

Aa Rebi cise un utar, Ehoba ramye yan; Ehoba koysitoma eci utar, Utarpa ramye yan.

Zion wano Ehoba ramye yan, Sinuma Yerusarem kotan ta osiroma ruwe ne. Yah ramye yan.

Iyohaycis 136

EHOBA pirka ruwe ne kusu, koyayirayke yan; Sinuma kor ranpoken otu sasuysir pakno an anpe ne ruwe ne kusu ne na.

Kamuy utar kor Kamuy koyayirayke yan: Sinuma kor ranpoken otu sasuysir pakno an anpe ne ruwe ne kusu ne na.

Utarpa utar kor Utarpa koyayirayke yan: Sinuma kor ranpoken otu sasuysir pakno an anpe ne ruwe ne kusu ne na.

Patek poro iki p ki Kamuy or ta iki: Sinuma kor ranpoken otu sasuysir pakno an anpe ne ruwe ne kusu ne na.

Wayasnu wa Kanto kotor kar Kamuy or ta iki: Sinuma kor ranpoken otu sasuysir pakno an anpe ne ruwe ne kusu ne na.

Wakka kasike ta toytoy pirasasare Kamuy or ta iki: Sinuma kor ranpoken otu sasuysir pakno an anpe ne ruwe ne kusu ne na.

Poro peker kar Kamuy or ta iki: Sinuma kor ranpoken otu sasuysir pakno an anpe ne ruwe ne kusu ne na.

Toho epunkine kusu tokap-cup kar: Sinuma kor ranpoken otu sasuysir pakno an anpe ne ruwe ne kusu ne na.

An epunkine kusu kunne-cup newa nociw kar: Sinuma kor ranpoken otu sasuysir pakno an anpe ne ruwe ne kusu ne na.

Kor kiyanne-poho kusu Ecipt mosir sirkik nisa: Sinuma kor ranpoken otu sasuysir pakno an anpe ne ruwe ne kusu ne na.

Ne utar tumuke wano Israeru un utar ani wa arpa: Sinuma kor ranpoken otu sasuysir pakno an anpe ne ruwe ne kusu ne na.

Okirasnu teke newa aturire amunin ani ki: Sinuma kor ranpoken otu sasuysir pakno an anpe ne ruwe ne kusu ne na.

Ne kokay atuy ewkopi usaraye Kamuy or ta iki: Sinuma kor ranpoken otu sasuysir pakno an anpe ne ruwe ne kusu ne na.

Ne tumuke Sinuma Israeru un utar kuste nisa: Sinuma kor ranpoken otu sasuysir pakno an anpe ne ruwe ne kusu ne na.

Korka, ne kokay atuy onnayke ta Parao newa kor topaha utar isamka nisa: Sinuma: kor ranpoken otu sasuysir pakno an anpe ne ruwe ne kusu ne na

Kor utar ne nup kuste Kamuy or ta iki: Sinuma kor ranpoken otu sasuysir pakno an anpe ne ruwe ne kusu ne na.

Pase mosir esapane utar sirkik: Sinuma kor ranpoken otu sasuysir pakno an anpe ne ruwe ne kusu ne na.

Orowa, assuru an mosir esapane utar ronnu: Sinuma kor ranpoken otu sasuysir pakno an anpe ne ruwe ne kusu ne na.

Amor un utar kor esapane kur ne Sihon: Sinuma kor ranpoken otu sasuysir pakno an anpe ne ruwe ne kusu ne na.

Orowa, Basan mosir esapane kur ne Ok ronnu nisa ruwe ne: Sinuma kor ranpoken otu sasuysir pakno an anpe ne ruwe ne kusu ne na.

Sama ta, Sinuma anakne ruokakep kusu kor toytoy kore: Sinuma kor ranpoken otu sasuysir pakno an anpe ne ruwe ne kusu ne na.

Kor uytek kur ne Israeru un utar poka eykeskoro nisa ruwe ne: Sinuma kor ranpoken otu sasuysir pakno an anpe ne ruwe ne kusu ne na.

Ci utar irapokkari hi ta anakne Sinuma un eskarun nisa: Sinuma kor ranpoken otu sasuysir pakno an anpe ne ruwe ne kusu ne na.

Orowa, un epokpa utar oro wano un ohaytare: Sinuma kor ranpoken otu sasuysir pakno an anpe ne ruwe ne kusu ne na.

Sinuma anakne opittano okay kam or ta aep korpare: Sinuma kor ranpoken otu sasuysir pakno an anpe ne ruwe ne kusu ne na.

Kanto or ta an Kamuy orun koyayirayke yan: Sinuma kor ranpoken otu sasuysir pakno an anpe ne ruwe ne kusu ne na.

Iyohaycis 137

ZION kotan ci eskarun hi ta, Babironia mosir ta okay pet sama ta, Ne uske ta ci rok nisa, ruwe un, cis as nisa ruwe ne na.

Ne uske ta okay susu-ni kata Kor rektep ci siriokte nisa ruwe ne.

Ne uske ta un tekepaste utar anakne un sinotca kire rusuy, Orowa, un ramusarakka utar ayayramuritetkere kuni kor rusuy wa, ene itak hi: Zion kotan un sinotca sinep ki wa un kore yan, ari itak.

Hemanta oya mosir ta Ehoba sinotca ci ki kusu ne ya?

Aa Yerusarem kotan, kuani e oyra yakun, Ku=simon-tek ne yakka kor kiroro oyrare yan.

E eskarun somo ki ciki, Mosma okaype kusu kasuno kuani aokay kusu enupetne somo ki ciki, Ku=kor parunpe anak ku pannikotoro ta kotukkare yan.

Aa Ehoba, Yerusarem kotan an toho ta, Ne kotan hokuste yan, Asamaha pakno hokuste yan, ari an itak ani ye Edom kor poho i=pak kusu eskarun wa un kore.

Aa Babironia matnepo, aokay anakne aeywente kusu ne; Aokay un orun iki koraci E orun ne yakka tasa iki kur anakne a=nunuke ne kusu ne.

E=kor nokan utar uyna wa watara ekik kur anakne A=nunuke ne ruwe ne kusu ne na.

Iyohaycis 138

Dabid kar iyohaycis.

ramuossi wano E koyayirayke as na: Kamuy utar kotcake ta E orun iramyep ku=sinotca ki kusu ne.

E=kor Askanne kenru oropeka ku=onkami, Orowa, E=kor omap-an-ramuhawke irenka newa sonep kusu E=kor rehe orun ku=koyayirayke as kusu ne: E=kor rehe kasuno E=kor itak E pasere nisa ruwe ne kusu ne na.

E konisuk toho ta Aokay en=koese, Ku=kewtum E tumasnure wa en=omaoma nisa ruwe ne.

Aa Ehoba, opittano okay mosir sikkasima utar E koyayirayke kusu ne, Ne utar E paroho sanke itak nu nisa ruwe ne kusu ne na.

Ruwe ne wa, ne utar anakne Ehoba iki puri kusu sinotcaki kusu ne; Ehoba nupeki poro p ne ruwe ne kusu ne na.

Ehoba anakne pase ne a yakka, Sinuma irapokkari utar orun koinkar ruwe ne: Korka, e=hankeko no an usike wano pakesara utar nukar ruwe ne.

Kuani anakne yayramhekomo anpe kus wa apkas yakka, Aokay ku=sanpe siturire kusu ne; Aokay anakne en epokpa utar kinrakarape orun E teke koturi, Ayke, E simon teke en=kasiopiwki kusu ne.

En kusu an oruspe anakne Ehoba okere kusu ne: Aa Ehoba, E=kor ranpoken otu sasuysir pakno an; Yaykota E teke ki iki p iteki emaka wa en=kore.

Iyohaycis 139

rektep esapane kur kusu. Dabid kar iyohaycis.

Aa Ehoba, Aokay anakne en=pisi wa en=eraman ruwe ne.

Ku=a siri as sirihi Aokay eraman, E=hankeko no an usike wano Aokay anakne ku=yaynu hi ramepakari ruwe ne.

Aokay anakne ku=apkas ru hemhem ku=hotke hi hemhem nukar, Orowa, ku=ki puri opitta esanniyo ruwe ne.

Aa Ehoba, inkar=an, Aokay earikinne eranpewtek itak, Sinep poka ku=parunpe or ta isam ruwe ne.

Aokay anakne en=osmake ne yakka en=kotcake ne yakka an, Ayke, en=kasike ta e tekehe ante nisa ruwe ne na.

Néno okay eramuspe anakne en kusu pase maskin ruwe ne; Ri anpe ne, pakno ku=epa eaykap ruwe ne.

E=kor ramat oro wano hunak ta ku=arpa kusu ne ya? Suy, E nanuhu oro wano hunak un ku=kira kusu ne ya?

Kanto orun ku=rikin ciki, Aokay toata an: Seo oske ta sotki ku=kar ciki, inkaran, Aokay toata an.

Kunneywano tekkup ku=kor wa Atuyges ta osiroma ciki;

Ne uske ta poka ne yakka E tekehe en ani kusu ne, E=kor simon-tek en=kisma kusu ne na.

Sonno newa kunne hi en=kamure kusu ne, Orowa, en=okari ta an peker kunnep ne sekor ku=ye ciki;

E or ta kunne hi ne yakka nuyna somo ki, Korka, an anakne tokap koraci peker atte: Kunne newa peker newa Aokay kusu ukoraci an anpe ne ruwe ne.

Aokay anakne ku=onnayke sikkasima nisa Ku=hapo honihi ta ku=an rapoketa Aokay anakne en=kan nisa.

Kuani anakne asitoma newa a=iyokunnure no a=kar kusu; E koyayirayke as kusu ne: E ki iki p anakne iyokunnure anpe ne; Ne anpe ku=kor ramat pirkano eraman ruwe ne.

A=nuyna no an uske ta a en=kar, Aeoyamokte no mosir iyotta rata an uske ta a en=kar hi ta anakne, Ku=kor niyehe Aokay or ta somo a=nuyna nisa ruwe ne na.

E=kor sikihi anakne naa somo a=okere ku=netopake nukar, Orowa, opittano okay ku=kor awehe E=kor kampi kata a=nuye nisa ruwe ne, Ne anpe anakne naa isam no okay koraci an hi ta, Kesto-kesto katuhu a=kore nisa ruwe ne.

Aa Kamuy, E=kor yaynu hi anakne hemanta en kusu aoskorope humi! Ne piski hi anakne hemanta poro humi!

Ne okaype ku=piski ciki ota kasuno inne ruwe ne: Ku=mos ciki, E turano ku=an na.

Aa Kamuy, sonno newa Aokay anakne wen utar ronnu kusu ne; Tanpe kusu, iraye rusuy utar en=oro wano oyak ta paye yan.

Inanpe kusu ne yakun, wenno E ohaykekar, Orowa, E epokpa utar raka-isam no E keske ruwe ne.

Aa Ehoba, E etunne utar somo ku=etunne ruwe he an? Orowa, E epokpa kusu hopunpa utar kusu somo ku=oknatara ruwe pe an?

Sonno etunnep ani kuani ne utar etunne ruwe ne: En epokpa utar ne sekor ku=esanniyo ruwe ne.

Aa Kamuy, en=pisi wa ku=kor kewtum onnere wa en=kore! En=siruwante wa ku=yaynu hi onnere yan:

Orowa, en=onnayke ta wen-puri an ruwe he an? sekor inkar, Sama ta, otu sasuysir pakno an ruhu or ta en=an te wa en=kore.

Iyohaycis 140

rektep esapane kur kusu. Dabid kar iyohaycis.

Aa Ehoba, wenkur oro wano en ohaytare wa en=kore; Yupke puri iki kur an kusu en=kosiratki wa en=kore:

Ne utar anakne kor kewtum ta wenpe ramepakari; Ramma-kane tumi hopunire ruwe ne.

Okokko koraci kor parunpe eenka; Kor papus corpoke ta kunne-hike surku an ruwe ne. [Sera.]

Aa Ehoba, wen utar kor teke wano en sisire; Orowa, yupke puri iki kur an kusu en=kosiratki wa en=kore. Ne utar anakne ku=apkas hi henoyere rusuy ruwe ne kusu ne na.

Pakesara utar anakne en kusu kutek ante, tus ante nisa; Pu homtomta ya pirasa; En kusu akpe yokore nisa ruwe ne. [Sera.]

Aokay anakne ku=kor Kamuy ne sekor Ehoba or ta ku=ye nisa: Aa Ehoba, ku=koramkor hawe ikokanu wa nu wa en=kore.

Aa Utarpa ne Ehoba, Aokay anakne en=kasiopiwki kiroro E ne, Tumi an toho ta Aokay ku=sapa kamure nisa ruwe ne.

Aa Ehoba, wen utar kor rusuy pe iteki korpare; Kor wen ramepakari anpe iteki hetukure; ikineypeka ne utar yayrikta ante kusu ne kusu ne na. [Sera.]

En=okari ta uekarpa utar kor sapa kusu, Yaykota kor papus oma irara p ani a=kamure kuni ne kar wa en=kore:

Parparse ape-kes ne utar kasike ta a=hacir yan: Ape or ta aosurupare; Iteki kanna hopunpa kuni ne, ooho suy orun eyapkir wa en=kore.

Itak-ruy kur anakne mosir kata somo a=aste kusu ne: Isamka kuni kusu wenpe anakne yupke puri iki kur ramante kusu ne.

Ehoba anakne ayayramsitnere utar ikemnu, Orowa, irapokkari utar kusu an aesanniyop aste kusu ne sekor ku=eraman.

Sonno ne wa owpeka utar anakne E=kor rehe or ta koyayirayke kusu ne. Owpeka utar E tek-sama ta osiroma kusu ne na.

Iyohaycis 141

Dabid kar Iyohaycis.

Aa Ehoba, E orun ku konisuk, awa, casnu no en kaopiwki wa en=kore: E orun ku konisuk hi ta, ku=kor hawe nu wa en=kore.

senko koraci E kotcake ta ku=ki inonno-itak yan kuni kar wa en=kore; Ku=teke ku=rikip un anpe anakne onuman a=yanke kunip néno uk wa en=kore.

Aa Ehoba, ku=paro sam ta eyoko kur ante, Ku=papus apa sikkasima wa en=kore.

Irara p ikici utar tura Wen-puri iteki ku=ki kuni ne, Ku=kewtum anak wenpe orun somo epeka kuni ne kar wa en=kore; Orowa, ne utar kor sisakpe somo ku=ipe kuni ne kar wa en=kore.

Owpeka kur en=sirkik ciki, ramuhawkep ne; Sinuma en=pakasnu yakun, ku=sapa kata sum a=o ta koraci ne; Ku=sapa anakne somo ne anpe esisi: Inanpe kusu ne yakun, tane ne yakka ku=ki inonno-itak ne wenpe kusu an na.

Kor koypisi utar anakne watara sam ta a=hacir wa okay; Orowa, ne utar ku=itak nu kusu ne; sisakpe ne ruwe ne kusu ne na.

Nen ka toytoy pusu wa toy tuye koraci, A=kor ponehe Seol paro sam ta cicari wa an na.

Aa Ehoba ne Utarpa, ku=siki anakne E or ta an: E orun e=yaykopaste kusu, iteki ku=ramat atusa no ante wa en=kore,

Ne utar en kusu ante kutek oro wano en ohaytare, Suy, irara p ikici utar kor akpe en sisire wa en=kore.

Kuani anakne okaype ku=esisi rapoketa, Wen utar anakne yaykota ante ya or ta hacire wa en=kore.

Iyohaycis 142

Poru or ta an rapoketa, Dabid kar Maskir; inonno-itak.

Ku hawe ani Ehoba ku konisuk; Ku hawe ani Ehoba or ta ku=koramkor.

Kuani, Sinuma kotcake ta inonno-itak ku=ki; Sinuma kotcake ta ku yayramhekomo anpe ku=ye ruwe ne.

En=oske ta ku=ramat anakne ramuray hi ta Aokay ku=ruhu eraman. Ku=apkas kuni ru or ta ne utar anakne en kusu akpe nuyna nisa ruwe ne.

Ku=simon-teksam orun nukar wa inkar; en=e=amkir kur isam ruwe ne kusu ne na: Ku numne usike isam; ku=ramat omap kur isam ruwe ne.

Aa Ehoba, E orun ku kohawe aste nisa: Aokay anakne en kusu an numne-usi ne, Siknu pito kor mosir ta ku=kor pe E ne ruwe ne, sekor ku=itak nisa.

Ku=aste hawe ikokanu wa en=kore; sonno a en eraratki wa an ruwe ne kusu ne na. En epokpa utar oro wano en ohaytare wa en=kore; ne utar anakne en=kasu no okirasnu ruwe ne kusu ne na.

E=kor rehe ku=koyayirayke kuni ne, ipakasnu cise oro wano en=uk wa en=kore; Owpeka utar en=okari ta uekarpa kusu ne; Aokay anakne en=pirkare ruwe ne kusu ne kusu ne na.

Iyohaycis 143

Dabid kava iyohaycis.

Aa Ehoba ku=ki inonno-itak nu wa en=kore; ku koramkorope kusu ikokanu wa en=koy e: Aokay owpeka wa sonno en=orun ese wa en=kore.

Orowa, E tek-sama ta katpak isam no an siknu kur isam ruwe ne; Tanpe kusu, iteki E uytek kur esanniyo wa en=kore.

En epokpa kur anakne ku=kor ramat keske; Siri pakno ku=inotu ko-sirkik; Ohor no utur ta ray wa isam utar néno kunne uske ta en osiromare nisa ruwe ne.

Tanpe kusu ku=ramat anakne en=onnayke ta ramuray; Ku=kewtum anak irapokkari ruwe ne.

Husko toho ku=eskarun; E ki iki p ku=esanniyo; E tekehe ki iki p ku=ramepakari ruwe ne.

E orun ku=teke ku=pirasa: Sinki toy koraci ku=ramat anakne Aokay eyaykate-kar. [Sera.]

Aa Ehoba tunasno en=orun koese, ku=ramat ramuray ruwe ne: En or ta iteki E nanuhu nuyna; Ikineypeka suy orun rap utar néno ku=an ruwe ne kusu ne na.

Kunneywano E=kor omap-an-ramuhawke hi en=nure wa en=kore; Kuani E e=yaykopaste as ruwe ne kusu ne na: Ku=apkas kuni ruhu en=eramante wa en=kore; E orun ku=ramat ku=yanke ruwe ne kusu ne na.

Aa Ehoba, en epokpa utar oro wano en ohaytare wa en=kore: En=nuyna kuni ne E orun ku=kokira ruwe ne na.

Aokay anakne ku=kor Kamuy E ne ruwe ne kusu, E=kor irenka ku=ki kuni ne en=epakasnu wa en=kore: E=kor ramat pirka ruwe ne; owpeka mosir ta en ani wa en=kore.

Aa Ehoba, E rehe renkap kusu en=siknure wa en=kore: Aokay owpeka wa kusu yayramhekomo anpe wano en=etaye wa en=kore.

Orowa, omap-an-ramuhawke irenka sanke wa en epokpa utar otuye, Orowa, ku=ramat eyayramsitnere utar ustekka wa en=kore; E=kor uytek kur ku ne ruwe ne kusu ne na.

Iyohaycis 144

Dabid kar iyohaycis.

Ku watara ne Ehoba anakne a=nunuke ne, Ku=teke tumikor kuni, Ku=askepet ukoyki kuni epakasnu ruwe ne na:

Sinuma anakne Ku=kor omap-an-ramuhawke anpe ne, Ku=kor casi ne, en kosiopiwkip ne; Or ta ku=e=yaykopaste ku=tam-kikhunpe ne ruwe ne. Ku=sikkasima utar en koytaknure Kamuy ne ruwe ne.

Aa Ehoba, Aokay esanniyo kuni kusu, aynu anakne nekona anpe ne ya? Aokay ramepakari kusu aynu poho anakne nekona anpe ne ya?

Aynu anakne paha nepkor ne: Kor toho anakne nin wa paye kurihi koraci ne ruwe ne.

Aa Ehoba E=kor kanto korewpa hine ran wa en=kore: Nupuri tomo-osma, yakun supuya at kusu ne.

E=kor imeru atte wa ne okaype cari, E=kor ay sanke hine kirare wa en=kore.

Kasike wano E teke turi; En kaopiwki wa poro wakka oro wano en ohaytare, Oya un utar oro wano en sisire wa en=kore;

Ne utar paroho raka-sak pe oasinke, Kor simon-tek or ta sunkep an na.

Aa Kamuy, E orun a=siri sinotca ku=sinotca ki: Wan ka at arektep kasi ta sinotca ku=ki kusu ne na.

Mosir sikkasima utar kasiopiwkip anakne Sinuma ne: Sinuma anak iwente ranke tam oro wano kor uytek kur ne Dabid ohaytare ruwe ne.

En=kasiopiwki wa oya un utar kor teke wano en ohaytare wa en=kore, Ne utar kor paroho anakne raka i=sanpe ye, Orowa, kor simon-tek anakne sunkep oma simon-tek ne ruwe ne.

Ci=kor okkay poho anakne sukup wa rupne cikuni ne hi ta; Orowa, ci=kor matnepo casi orun sikkew suma nepkor ne a=kar hi ta;

Suy, usa okay riya aep ani ci=kor pu esik hi ta; Ci=kor hitsuji cikoykip anakne a=kor mimtar ta siri poronno usapki hi ta;

Orowa, ci=kor peko siri inne topaha a=sikore hi ta; Sama ta, aepokpa wa ahuy-siri soyuy-siri anpe isam, Orowa, sakayo hawe isam hi ta anakne;

Ne hi ta, néno okay utar anakne a=nunuke ne: Ehoba ani Kamuy ne kor utar anakne a=nunuke ne ruwe ne na.

Iyohaycis 145

iramyep; Dabid kar pe.

Aa Mosir sikkasima ku=kor Kamuy, E koyramye as kusu ne; Otu sasuysir pakno E rehe ku=nunuke as kusu ne na.

Kesto E nunuke as kusu ne; Otu sasuysir pakno E rehe ku=rek as kusu ne na.

Ehoba anakne poro wa pasetara a=yramye kunip ne; Sinuma poro hi anakne apa kari eaykap ne.

Sine aynu ikiri anakne oya aynu ikiri pakno E ki iki p ramye, Orowa, E kar poro iki p assuru aste kusu ne na.

aoskoro an E=kor nupeki pasetara hi hene, E ki e=iyokunnure iki p ku=ramepakari kusu ne.

Orowa, utar anakne E ki asitoma kiroro kusu ye; Ayke, E=kor pase anpe assuru ku=aste kusu ne na.

Ne utar anakne E=kor pase pirka hi eskarun wa ye, Orowa, E=kor owpeka anpe kusu sinotcaki kusu ne.

Ehoba anakne irenka sanke wa cisikirayne esik; Iruska moyre wa poronno eranpokiwen wa kore ruwe ne.

Ehoba anakne opittano okay utar epeka no pirka p ne; Sinuma kor ramuhawke ranpoken irenka opittano okay kor iki p kasi ta an ruwe ne.

Aa Ehoba opittano okay E ki iki p anakne E orun koyayirayke kusu ne; E=kor askanne utar E nunuke kusu ne na.

Ne utar E=kor mosir kusu an a=rakur kusu itak, Orowa, E=kor kiroro kusu ye kusu ne.

Sinuma ki kiroro an iki p newa, Sinuma kor mosir kusu an a=rakur pasetara anpe aynu poho utar or ta nure kuni kusu ne na.

E=kor mosir anakne ramma pakno an, Orowa, E=kor esapane kuni montum anakne otu sasuysir pakno epa ruwe ne.

Ehoba anakne opittano okay haciripa utar nitatpa, Orowa, opittano okay hotku utar punire ruwe ne.

Opittano okay utar kor siki E orun inkar; Ayke, auk kuni hi ta Aokay ne utar orun aep korpare ruwe ne.

Aokay anakne E tekehe maka, Ayke, opittano okay siknup eramusinne ruwe ne.

Ehoba anakne opittano okay kor ruhu kusu owpeka ne. Opittano iki iki p kusu askanne ruwe ne.

Or ta konisuk utar Ehoba anakne ehanke no an ruwe ne. Sonep ani Sinuma konisuk utar or ta ehanke no an ruwe ne.

Sinuma anakne koysitoma utar kor rusuy pe eramusinnere kusu ne; Sinuma ne utar aste hawe nu wa kasiopiwki kusu ne na.

Ehoba anakne opittano okay ko-omap utar kosiratki ruwe ne; Korka, wen utar opitta isamka kusu ne na.

Korka, ku=paroho anakne Ehoba ramye kuni itak sanke; Opittano okay utar otu sasuysir pakno Sinuma kor askanne rehe nunuke yanro.

Iyohaycis 146

YAH ramye yan. Aa ku=ramat, Ehoba ramye yan,

Ku=onne pakno Ehoba ku=rek kusu ne: Ku=an pakno Kamuy orun ramye sinotca ku=ki kusu ne.

Esapane utar kor poho iteki e=yaykopaste yan, Aynu poho iteki e=yaykopaste yan, ne utar kasiopiwki eaykap ruwe ne kusu ne na.

Sinuma heysepa oasin, toytoy orun sinuma hosipi; Ne toho ta sinuma esanniyo yaynu hi us ruwe ne.

Kasiopiwki kusu Yakob kor Kamuy kor kur anakne, Kor Kamuy ne Ehoba orun cipacipa kur anakne a=nunuke ne:

Ne Kamuy anakne kanto newa toytoy, Atuy newa or ta opittano okaype kan nisa; Sinuma otu sasuysir pakno sonep sikkasima ruwe ne:

Sinuma a=eramuniste a=kore utar kusu koypisi ki wa esanniyo; Ipe rusuy utar ipere: Ipakasnu cise ta okay utar honnere ruwe ne;

Ehoba anakne siknak utar kor siki maka; Ehoba anakne hotku utar hopunire; Ehoba anakne owpeka utar omap ruwe ne;

Ehoba anakne oya utar kosiratki; Esikop sak utar newa siyonpiyar siwentep nitatpa ruwe ne; Korka, Sinuma wen utar kor ruhu ohewkere ruwe ne.

Ehoba anakne otu sasuysir pakno epunkine, Aa Zion, e=kor Kamuy anakne opittano okay aynu santek ikiri an pakno epunkine kusu ne na. Yah ramye yan.

Iyohaycis 147

YAH ramye yan. Ci=kor Kamuy orun iramye sinotca iki anpe anakne pirka p ne ruwe ne; Aekiroro anpe ne, iramye hi anakne sisakpe ne ruwe ne.

Ehoba anakne Yerusarem aste; Israeru aemakpap uwekarpare ruwe ne.

Sanpe oknatara utar iwankere, Kor piri kokarkari ruwe ne.

Sinuma anakne nociw ipiski; Or ta opitta rékore ruwe ne.

Ci=kor Utarpa poro ne, kor kiroro tumasnu; Kor ramepakari montum apa kari eaykap pe ne ruwe ne.

Ehoba anakne ramu-rotca utar nitatpa: Wen utar siri-kohacire ruwe ne.

Yayirayke wa Ehoba orun sinotcaki, Koto kasike ci=kor Kamuy koyramye yan:

Sinuma anakne niskur ani kanto kamure, Toytoy kusu apto etoko-oyki, Nupuri kata mun sipiraspare ruwe ne.

Cikoykip or ta e kuni aep kore, Hawe as pon kapacir or ta ne yakka aep korpare ruwe ne.

Umma kiroro kusu yaynucattek somo ki Aynu cikiri enupetne somo ki ruwe ne.

Ehoba koysitoma Sinuma enupetne; Sinuma kor ranpoken kusu cipacipa utar enupetne ruwe ne na.

Aa Yerusarem, Ehoba ramye yan; Aa Zion, e=kor Kamuy rek yan.

Sinuma anakne e=kor apa sakma tumasnure nisa; E oske ta okay e=kor poho utar nunuke nisa ruwe ne.

E=kor mosir ta i=tom irenka sipiraspare; Ibe-us am am ani e sikte nisa ruwe ne.

Sinuma anakne mosir kata kor ikaspaotte sanke; Sinuma kor itak ar pikan no hoyupu ruwe ne.

Wata koraci upas sanke; Uyna koraci retat taskor cari.

Uype nepkor kor konru osura; Sinuma mean hi kotcake ta as easkay kur inan kur ne ya?

Kor itak sanke wa ne anpe rur: Kor rera aste, orowa, wakka san ruwe ne.

Yakob orun kor itak nukare, Israeru orun kor ekanpakpe newa esanniyop nukare ruwe ne.

Mosma okay mosir uyrup kusunéno Sinuma ki somo ki nisa: Sinuma kor esanniyop kusu anak, ne utar eranpewtek ruwe ne. Yah ramye yan.

Iyohaycis 148

YAH ramye yan. Kanto wano Ehoba ramye yan: Ri uske ta Sinuma ramye yan.

Kor hawturun utar, Sinuma ramye yan. Kor topaha utar, ramye yan.

Tokap cup newa kunne cup Sinuma ramye yan: Nupeki o nociw Sinuma ramye yan.

Kanto un kanto, Sinuma ramye yan, Suy kanto kasike ta an wakka ne yakka néno ki yan.

Ne okaype anakne Ehoba rehe ramye kusu ne: Sinuma ikaspaotte wa ne okaype a=kar nisa ruwe ne kusu ne na.

Otu sasuysir pakno Sinuma ne okaype aste: Somo aohayta kuni ekanpakpe sanke nisa ruwe ne.

Toytoy wano Ehoba ramye yan: Repun poro p ne yakka, ooho hi ne yakka Sinuma ramye yan.

Ape newa kawkaw, upas newa paha; Itasayupkep ne yakka Sinuma itak ueomare ruwe ne:

Nupuri newa opittano okay hur, Ipe o cikuni newa sunku:

Cikoykip newa opittano okay siknup; Reye wa arpa p newa hopunpa cikap:

Mosir sikkasima utar newa opittano okay uyrup; Esapane utar poho newa koypisi ki utar:

Upen okkay upen matnep, Ekasi newa poho utar:

Ehoba rehe ramye yanro; Sinuma rehe patek a=pasere: Toytoy newa kanto kasike Sinuma nupeki an ruwe ne kusu ne na.

Sinuma anakne kor utar kusu kiraw hopunire, Opittano okay kor askanne utar ki ramyep ne: Sinuma ehanke no okay Israeru sanikiri utar sankep ne. Yah ramye yan.

Iyohaycis 149

YAH ramye yan. A=siri sinotca ani Ehoba or ta sinotcaki yan, Askanne utar uekari ta Sinuma ramye yah.

Israeru anakne i=kar Kamuy enupetne yanro. Zion poho utar anakne i=sikkasma Kamuy kusu ramuritetke yanro.

Ne utar rimse wa Sinuma rehe ramyero: Koto newa tsutsumi kor wa Sinuma orun sinotcaki yan.

Ehoba anakne kor utari enupetne: Sinuma anakne kasiopiwki hi ani ramu-rotca utar tomtere kusu ne.

Askanne utar yaynucattek wa yayokkaynere yan: Sotki kata okay wa nupetne hine sinotcaki yan.

Pasetara Kamuy ramye hi ne utar paroho ta an, Kor teke ani tu ipe kor ranke tam sikkasmare yan.

Ne anpe anakne mosir uyrup koykemnu, Okay utar panakte,

Sinkop ani mosir sikkasima utar tupetupe, Uok kani ani pase utar tupetupe kuni ne ruwe ne;

Tan aeoripakpe anakne opittano okay askanne utar kor pe ne sekor an, Chieshinnuye wa an aesanniyop aki kuni kusu an ap ne, Yah ramye yan.

Iyohaycis 150

YAH ramye yan. Kor askanne uske ta Kamuy ramye yan. Kor kiroro un kanto kotor ta Sinuma ramye yan.

Sinuma kor kiroro an iki p kusu ramye yan: Aoshkoro pase hi an koraci ramye yan.

Rappa humi tura Sinuma ramye yan: So newa koto ani Sinuma ramye yan.

tsutsumi newa rimse ani Sinuma ramye yan: Ka omap newa huyetop ani Sinuma ramye yan.

Ruy humi as tsutsumi ani Sinuma ramye yan: Maunmaun humi as tsutsumi ani Sinuma ramye yan.

Nep ne yakka heysepa kor pe opitta Yah ramye yanro. Yah ramye yan.

Jona 1

amittay poho Yona or ta Yehoba itak ek wa ene itak hi:—

E hopuni wa Ninebe maciya or ta e oman wa ne maciya ko-hawe aste; inanpe kusu ne yakun sinuma utar wen hi anakne En=kotcake ta rikin ruwe ne, sekor Yehoba itak.

Korka, Yona anakne Yehoba sik sama oro wano Tarsis kotan orun ko-kira kuni ne hopuni nisa ruwe ne; awa, Yoppa kotan orun san wa Tarsis kotan orun paye sine cip nukar: tanpe-kusu cip o ataye sanke wa, Yehoba sik sama oro wano Tarsis kotan orun ne utar turano oman wa ko-kira kuni ne cip orun ahun ruwe ne.

Korka, Yehoba anakne atuy or ta poro rera eyapkir, orowa, atuy kata yupke ruyanpe sirwen kusu, cip awente noyne siriki ruwe ne.

Ayke, cip o utar isitoma wa sinen ranke kor Kamuy ko-hotuye-pakar ruwe ne; orowano cip kosnere kuni oske ta okay sikehe atuy orun osura nisa ruwe ne. Korka Yona anakne cip iyotta raw ta an uske ta ran wa mokon-noye nisa ruwe ne.

Tanpe kusu, cip esapane kur Yona or ta ek wa ene itak hi:— Mokon-nuye kur nekona e ki ya? Hopuni wa e=kor Kamuy ko-hotuyepa yan, yakanak ne Kamuy ci utar somo a=ysamka kuni un esanniyo kuni ka a=ramu.

Orowa, utaspa utaspa ene hawe okay hi:— Hetak, inan kur renkap kusu tap wen hi un or ta ek ya nukar kuni ukokoci kar an ro, sekor itak. Tanpe kusu ukokoci kar, a wa, Yona or ta epeka nisa ruwe ne.

Tanpe kusu, ne utar Yona or ta ene itak hi;— Nen renkap kusu tap wen hi un or ta ek ya? Eani nep kar kur e ne ya? Newa e ek ya? E mosir nep mosir ne ya? E utarihi anakne nen ne ruwe? un nure, sekor itak.

Orowa, ne utar or ta Yona ene itak hi:— Kuani anakne Heper un kur ku ne ruwe ne; orowa, toytoy hemhem atuy hemhem kar kanto or ta an Kamuy Yehoba ku=sitoma kur ku ne ruwe ne.

Tanpe kusu cip o utar sino isitoma wa oro ta ene itak hi:— Tap eani siriki hi anakne nep ta an? sekor itak. Yona oro wano nu okere kusu, Yehoba sik sama ta oro wano kira kor an sekor eramuan kusu ne ruwe ne.

Awa, Yona oro ta ene itak hi:— Un or ta atuy neto an kuni ne eani or ta nekona ci ki ko pirka ya? sekor itak; inanpe kusu ne yakun, atuy anakne kasuno kasuno yupke ne ruwe ne kusu ne na.

Oro ta Yona ene itak hi:— En=uk wa atuy or ta en=eyapkir, yakun, eci or ta atuy neto an kusu ne; inanpe kusu ne yakun, ku=renkap kusu tan yupke sirwen hi eci or ta hetuku nisa ruwe ne kuni ku=eramu un ruwe ne, sekor itak.

Yakka, cip o utar heasi yan kuni ne yuptek no cip o nisa ruwe ne a korka, ne utar epeka no ruyanpe naa kusu no naa kusu no ruy wa kusu yan eaykap ruwe ne.

Tanpe kusu ne utar Yehoba ko-hotuyepa wa ene itak hi:— Nekon ka newa Yehoba, nekon ka newa, tan kur ramat renkap kusu iteki un isamka wa un kore, tur sak kem iteki un kasike ta sere wa un kore, inanpe kusu ne yakun, Yehoba, Aokay yaykota renkayne E kip ne ruwe ne, sekor itak.

Orowa, ne utar Yona kisma wa atuy oske ta eyapkir, orowa, atuy anakne kor ruyanpe more nisa ruwe ne.

Awa, cip o utar anakne sino Yehoba isitoma wa, Yehoba or ta yankep yanke, orowa, Kamuy or ta ekanpakte nisa ruwe ne. Orowa, Yona ruki kuni ne Yehoba poro cep etokooyki; awa, Yona anakne tokap to rere ko kunne to rere ko utur ta cep honihi oske ta an ruwe ne.

Jona 2

Orowa, cep honihi oro wano Yona anakne kor Kamuy Yehoba or ta inonno-itak wa ene ye hi:—

Ku ramsitne kusu Yehoba or ta ku hotuyepa nisa ruwe ne, Orowa Sinuma en=nu ruwe ne; Seo honihi wan ku hotuyepa wa, Aokay ku hawe E nu nisa ruwe ne na.

Aokay anakne ooho uske ta en=eyapkir, atuy sanpe or ta en=eyapkir nisa ruwe ne, Orepunpe en=okari an; E=kor ruyanpe E=kor rir en=kasike ta oman nisa ruwe ne.

Orowa, kuani ene ku=ye hi:— E sik kotcake wano a-en-emaka na; Yakka, E=kor askanne cise orun suy ku=inkar kusu ne.

Wakka en=okari, ku=ramat pakno en=okari nisa ruwe ne; Ooho anakne en=okari an; Mun anak ku=sapa ci=kokarkari an.

Nupuri asama pakno ku=ran ruwe ne; Mosir anakne henpara pakno ne yakka kor sakiri ani en=okari ruwe ne na: Yakka, ku=kor Kamuy Yehoba, munin usike wano Aokay ku=ramat rikinte nisa ruwe ne.

En=oske ta ku=ramaci sanpe toranne hi ta, Yehoba ku=eskarun ruwe ne; E=kor askanne cise osike un E kotcake ta ku=ki inonno-itak ahun nisa ruwe ne.

Sunke raka i=sanpe esanniyo utar anakne, Yaykota kusu an eranpoken esisi ruwe ne.

Korka, kuani anakne iramye haw ani Aokay or ta yankep ku=yanke kusu ne; Ku ekanpakte hi ku=yanke kusu ne, Kasiopiwki hi anakne Yehoba oro wano ek pe ne ruwe ne.

Orowano Yehoba cep or ta ye wa, cep ya ta Yona eatu nisa ruwe ne na.

Jona 3

Orowa, kanna suy Yehoba itak Yona or ta ek wa ene hawe okay hi:—

E hopuni wa Ninebe kotan oro ta ne a poro maciya oro ta e oman wa ko-hawe aste Ku=e nure as itak ani upaskuma ki yan, sekor itak.

Tanpe kusu Yona hopuni wa Yehoba ye koraci Ninebe kotan oro ta oman nisa ruwe ne. Ninebe kotan anakne sino poro maciya ne, rere ko paye pakno poro ruwe ne.

Orowa Yona maciya or ta ahun heasiri wa sine to paye, ayke, hawe aste wa ene itak hi:— Naa tu hotne rere ko an ko anakne Ninebe kotan a=kiru kusu ne, sekor itak.

Orowano Ninebe kotan un utar Kamuy eysokor; orowa, poro kur wano pon kur pakno opitta somo ipe kusu a=ypawetenke wa pay ani a=kar mipihi mi nisa ruwe ne.

Orowa, tap oruspe Ninebe kotan esapane kur or ta kotuk, awa, sinuma anakne am-set ka wa as wa kor mipi ante wa hay ani a=kar mipihi yaymire, orowano uyna or ta a nisa ruwe ne.

Orowa, pase utar hemhem esapane kur hemhem utura ipawetenke ki wa Ninebe kotan or ta asuru aste wa ene itak hi:— Aynu hemhem cikoykip hemhem cikoykip topaha hemhem iteki nep ne yakka sapke, nep ne yakka iteki ipe iteki iku an ro:

korka, aynu hene cikoykip hene hay ani a=kar mipihi a=mire wa yupke no Kamuy or ta ko-hotuyepa an ro: nen ne yakka kor wenpuri newa tekehe or ta okay wen monihi wano kiru an ro.

Ci okay utar iteki a=ysamka kuni ne Kamuy kewtum kiru wa kor niwen iruska hi oro wano ekohopi ya somo ya eramuan kur nen ne ruwe ta an? sekor itak.

Orowano Kamuy ne utar kor wenpuri oro wano kiru wa okay sekor siriki hi nukar: Orowano Kamuy ne utar or ta ki kusu ne kuski kewtum kiru wa somo néno ki nisa ruwe ne na.

Jona 4

Korka, tanpe anakne sino Yona eramu-eci=wr wa iruskare nisa ruwe ne.

Orowa, sinuma Yehoba or ta inonno-itak wa ene itak hi:— Aa Yehoba, kuani ku=kotan ku=an hi ta, tap koraci an kusu ne ku=ye somo ki ya? Tanpe kusu Aokay anakne ramu-hawke Kamuy ne, eranpoken ani esik wa iruska moyre, eranpoki-wen-nu wa panakte hi wano kiru Kamuy E ne ruwe ne, sekor ku=eramu an kusu kuani Tarsis kotan or ta ku=ko-kira kuni ku=tunas nisa ruwe ne na.

Tanpe kusu, Yehoba, tane, nekon ka newa, en=rayke wa en=kore, ku=siknu wa an kasuno ray hi anak ku=e=pirka ruwe ne kusu ne, sekor itak.

Tanpe kusu, Yehoba ene itak hi:— E iruska katu pirka ya? sekor itak.

Orowa, Yona anak maciya oro wano soyne wa maciya-pa ta a ruwe ne, orowa, kas kar wa tan maciya nekona an ya nukar kuni kas senpirke ta a nisa ruwe ne.

Orowa Yehoba Kamuy anakne sine hukupe-ni etokooyki wa sapa sukus kar somo ki kuni ne Yona kasike ta kasi kamure ruwe ne.

Tanpe kusu hukupe-ni an kusu Yona sino nupetne ruwe ne. Korka, nisatta ek ko Kamuy sine tonin kar wa ne a tonin hukupe-ni e, tanpe kusu sumumke nisa ruwe ne.

Orowa, cup hetuku oro wano Kamuy popke mosir-pa wano ek rera etokooyki ruwe ne: awa, cup sukus Yona sapaha epeka, sinuma sanpe toranne kusu, ray kuni koramkor wa ene itak hi:— Ku=siknu wa an kasuno ku=ray hi anak ku=pirka ruwe ne sekor itak.

Orowa Yona or ta Kamuy ene itak hi:— Fukube-ni kusu e iruska ko anakne pirka ya? sekor itak. Ku=ray pakno ku=iruska yak pirka na, sinuma, ye nisa ruwe ne.

Yehoba ene itak hi:— Kusu e monrayke somo ki, e hetukure somo ki sine ancikar ta hetuku sine ancikar ta sumumke hukupe-ni eani eranpoken ruwe ne, awa,

simon teke hene harki teke hene usinnay no are eaykap tu man ikasma wan man kasuno okay utar hemhem inne cikoykip hemhem or ta okay ne poro maciya, Ninebe maciya ku eranpoken somo ki ya? sekor Yehoba itak.